
PREDOSLOVIE 


Volumul de faţă este intitulat Puţu/ şi cuprinde 48 de cu- 
vântări ale Sfântului loan Gură de Aur (354-407) traduse 
din greceşte de initropolitul Ungro-Vlahiei Grigorie, cunos- 
cut sub numele de „Dascălul“ (1833). Avem de a face cu o 
antologie de cuvântări hrisostomice alcătuită de acum po- 
menitul mitropolit, care a tradus şi tipărit încă o altă antolo- 
gie de cuvântări aparţinând aceluiaşi sfânt ierarh, numită 
Împărţirea de grâu (1833), recent reeditată cu osteneala 
Prea Sfinţitului Eftimie al Romanului (Bacău, Ed. Buna ves 
tire, 1995). 

Mitropolitul Grigorie Dascălul a tradus şi tipărit numeroase 
alte scrieri ale Sfinţilor Părinţi, cu osebire ale lui loan Gură 
de Aur (vezi pr. Spiru |. Apostol, Traduceri în româneşte 
din literatura veche creştină, Huşi, 1935, pp. 50-56; pr. 
prof. D. Fecioru, Bibliografia traducerilor în româneşie din 
literatura patristică, vol. |, Bucureşti, 1937, pp. 9-13; 23, 
25-28, 37, 50, 61-66, 69-82). Ce a determinat această pre- 
ferinţă pentru loan Gură de Aur? În primul rând, este de re- 
ținut că patriarhul Constantinopolului face parte din autorii. 
cei mai îndrăgiţi de înaintaşii noştri; în al doilea rând, această 
aplecare spre loan Hrisostom are antecedente vechi, de 
când patriarhul Constantinopolului a întreţinut legături cu 
Sciţia Minor, Dobrogea de astăzi; în al treilea rând, în fine, 
întreaga operă a Sf. loan Gură de Aur, şi cu osebire cuvân- 
tările sale, au atras de-a lungul secolelor admiraţia tuturor 

credincioşilor, nu mai puţină cunoscătorilor vechii literaturi 
- creştine datorită valorii lor intrinsece, loan Gură de Aur fiind 
considerat unul din cei mai vestiți predicatori creştini. 

Să începem prin a observa că Sf. loan Hrisostom, alături 
de Grigorie Teologul şi Vasile cel Mare, au fost cel mai mult 
citiţi în Ţările Româneşti (D. Russo, Studii istorice greco- 
române, vel. Il, Bucureşti, 1939, p. 592). Prezenţa lui loan 
Hrisostom în spiritualitatea românească rezultă din săvârşi- 
rea cu regularitate a Sfintei Liturghii alcătuită de el, stabilirea 
hramului a numeroase biserici care îi poartă numele, chipul 
care îi apare în mai toate lăcaşurile de rugăciune, păstrarea 
cu scumpătate a unor obiecte sacre legate de persoana şi slu- 
jirea lui, larga răspândire a aproape totalităţii scrierilor care îi 
aparn etc. (vezi pr. prof. Gheorghe |. Moisescu, Sfnzii.7rei 
Ierarhi în- Biserica românească, în Rev. „Ortodoxia“, an XII, 
nr. |, ianuarie-martie, 1960, pp. 3-33). 

Afară de aceasta, merită să arătăm lunga tradiţie a legă 
turilor Sf. loan Gură de Aur cu teritoriul României de astăzi. 
Ele au început pe vremea când, patriarh al.Constantinopo- 
lului fiind, s-a interesat de strămoşii noştri, trimiţându-le scri- 
sori şi cuvânt de îmbărbătare, de asemenea luându-şi uce- 
nici, printre care Sf. loan Casian (Î 430/35). La rândul lor, 
reprezentanţi ai Sciţiei Minor 's-au ridicat în apărarea lui 
loan Hrisostom atunci când; urmare uneltirilor împărătesei 
Eudoxia, pe care a criticat-o neîndurător pentru comporta- 
rea ei imorală, au fost convocate două șinoade (403 şi 404) 
care,.pe furiş, în lipsa celui-acuzat, l-au surghiunit şi alungat 
din scaunul patriarhal. Singurul care l-a apărat atunci a fost 
episcopul Teotim al Tomisului. Un ecou al acestor legături îl 
găsim. în predoslovia Bibliei lui Şerban Cantacuzino din 
1688, unde citim: „Creştinat-au sfântul Zlatoust pre rumâni, 
pre carii şi tălpuitorii Nistrului îi numesc letopiseţele cele bi- 


6 


PREDOSLOVIE 


sericeşti, învățând pre unii dentr-înşi carte şi limbă elineas- 
că...“ (pr. prof. Mihail Bulacu, Omi/a hrisostomică în orto- 
doxia românească, în rev. „Glasul Bisericii”, an XXXIV, nr. 
5, mai-iunie 1975, pp. 523-540; pr. prof. Gheorghe Moi- 
sescu, art. cit., pp. 11-13). 

Afară de acestea acum arătate, opera Sf. loan Gură de 
Aur în întregul ei, cu osebire predicile şi omiliile sale, au avut 
o mare înrâurire asupra evlaviei strămoşilor noştri, clerici, 
călugări şi simpli credincioşi. Potrivit opiniei marelui istoric 
Nicolae lorga, nimic din lumea aceea cufundată în patimi şi 
ispite nu rămâne neatins de biciul cel de foc al mustrării lui 
loan Hrisostom, niimic nu este lăsat să treacă fără judecată. 
In adevăr, cât:de blajin se arată în scrisul său marele lerarh 
când cheamă pe toţi săracii lumii să le spună cuvântul lui 
înălţător, să-i mângâie şi să le aline necazurile Dar cu ce 
glas de tunet oglindeşte el bogăţia stearpă şi cât de straşnic 
mustră el pe cel care, îmbelşugat de avuţie, nu înţelege sufe- 
rinţa aproapelui! Drept aceea el îndeamnă stăruitor-pe ade- 
văraţii creştini să se unească într-o obşte frățească, să se aju- 
te unul pe altul, să se iubească între ei şi să trăiască în pace 
şi bună înţelegere. Îşi poate închipui oricine că a cuteza pe - 
acea vreme să răspândeşti prin scris gânduri ca acestea, în 
sânul unei mulţimi apăsate, prigonite şi afundate în întune- 
ric, de care nimeni nu. purtase grijă veacuri întregi, însemna 
să câştigi o preţuire deosebită, ce nu s-ar fi putut dobândi 
prin nici un alt mijloc. Acelaşi lucru'se întâmpla atunci când 
înfiera puterea statului, unde căile se vămuiesc, pământul se 
împarte, apele se stăpânesc, vântul se cumpără, dijmarii şi 
haracerii ţin oraşele. Cine se gândeşte la grozăvia birurilor şi 
a dijmelor de tot soiul din trecut, cine cunoaşte nesfârşitele 
jertfe ce se cereau poporului de jos, va înţelege cât de mult 
erau gustate şi preţuite de strămoşii noştri scrierile hrisosto- 

mice în care erau biciuite robia, nedreptatea, asuprirea, vraj- 
ba şi ura între oameni (N. lorga, Căi reprezentanve din via- 
ţa omenini: SF loan Firisostorm, vol. |, Bucureşti, 1924, p. 95). 


* 


Calităţi de felul celor acum amintite care definesc cuvân- 
tările Sf. loan Hrisostom i-au făcut pe mitropolitul Grigorie 
Dascălul să se simtă atras de ele (pr. Constantin Mihoc, 
Sfântul loan Gură de Aur în spiritualitatea Bisericii Orto- 
doxe Române până /a sfârşitul secolului al XIX-lea, în rev. 
„Biserica Ortodoxă Română“, an. CVII, nr. 11-12, noiem- 
brie-decembrie 1989, pp. 112-131). Pe deasupra, între via- 
ţa unuia şi a celuilalt există unele analogii care mai mult ca 
sigur explică stăruința cu care mitropolitul Ungro-Vlahiei a 
tradus atâtea din scrierile marelui Sfânt Părinte. Câte ceva 
despre acest ierarh al Bisericii Ortodoxe Române e bine să 
cunoaştem. 

lerodiaconul Grigorie de la mănăstirea Cătdieusani, e cu 
viaţă şi activitate cărturărească deosebite, a fost propus de 
divanul domnesc şi acceptat de Grigorie Ghica spre a ocupa 
scaunul de mitropolit al Ungro-Vlahiei în 1823. Deşi împo- 
vărat de grijile arhiereşti, el şi-a continuat munca de tradu- 
cător al Sfinţilor Părinţi, mai ales a Sfântului loan Gură de 
Aur. În acest timp, mai exact în aprilie 1828, a izbucnit unul 
din:războaiele ruso-turceşti care atunci s-a sfârşit cu ocupa- 
rea principatelor române de către ruşi până în 1834. Om de 
înaltă ţinută morală, mitropolitul Grigorie a ajuns în conflict 
cu noua stăpânire, ceea ce a determinat pe ţarul Rusiei să-l 
înlăture şi să-l trimită în surghiun la Chişinău. A stat aici pâ- 
nă în 1832, cu un scurt popas la Buzău în 1833. În vârstă de 
69 de ani, obosit de truda cărturărească de o viaţă oarecum 

îndelungată dar şi de necazurile exilului, şi-a dat obştescul 
sfârşit în 22 iunie 1834 (pr. prof. Mircea Păcurariu, /storia 
Bisericii Ortodoxe Române, vol. 3, Bucureşti, 1981, pp. 37- 
48: cf. N. lorga, /stona Bisericii româneşti şi a vieții religi- 
oase a românilor, ed. 2-a, vol. li, Bucureşti, 1930, p. 227). 

Pe lângă că a fost un mare ierarh, mitropolitul Grigorie s-a 
impus printr-o vastă activitate cărturărească care i-a atras tit- 
lul de „Dascălul“. Cărţile de zidire sufletească traduse din 
greceşte şi tipărite de el sunt numeroase (pr. C. Voicescu, 
Cărţi de zidire sufletească traduse din grecește şi tipănte de 
mitropolitul Grigorie Dascălul, în rev. „Glasul Bisericii“, an. 
XXXII, nr. 7-8, iulie-august 1973, pp. 719-725). În mod 
special l-au atras cuvântările sau omiliile hrisostomice dintre 
care cele mai semnificative le-a cuprins în două antologii: 
Împărţirea de grâu şi Puţul (pr. prof. Mihail Bulacu, Omilia 
hrisostomică în ortodoxia românească, în rev. „Glasul Biseri- 
cii“, an. XXXIV, nr. 5, mai-iunie 1975, pp. 523-539). 

Împărțirea de grâu, tipărită la mănăstirea Neamţ şi la Bu- 
zău în 1833 cuprinde 57 „cuvinte“ care se referă la judeca- 
ta viitoare, antihrist, rugăciune, dobândă, pocăință, zavistie, 
desfătare, beţie, slava deşartă, iubirea de argint, avuţie, mi- 
lostenie, preoţie, taine, moaşte etc. 

Puţul, care s-a tipărit tot la mănăstirea Neam şi la Buzău 
în acelaşi an 1833, cuprinde 48 de „omilii“ care tratează de- 
spre Naşterea Domnului, Sfânta Cruce, Cincizecimea, 
apostaţi, blândeţe, unele precepte morale, teatrul şi alergări- 
le de cai etc. 

Titlul ambelor antologii acum amintite aparţine mitropo- 
litului Grigorie şi ele aveau menirea să le deosebească de o 
altă traducere a sa „care s-a tipărit când eram în Mitropo- 
lie“, adică la 1827. în ce priveşte Puţu/, are următorul titlu 
original: „Carte ce se numeşte Puţul Sfântului loan Gură de 

Aur. Cuprinzătoare de cuvinte ale Sfântului. Care s-au tăl- 
- măcit din limba-Elinească de cel de acum Arhiepiscop şi Mi- 
tropolit a toată Ungrovlahia Chyriu Grigorie spre folosul 
neamului nostru. Pentru carele s-au şi typărit în Eparhiia 
Sfintei Episcopii Buzeul. Şi să dau în Daru. La anul 1833. lu- 
lie. De Gheorghe leroschimonahul Li odaia din Sfânta 
monastire Neamţul'. 

“Prefaţa mitropolitului Grigorie Dascălul spune între e altele 
urenătoarele: „Aciasta iaste una din ceale trei cărţi care s-au 
tâlmăcit în Basarabiia, de să va număra şi a lui Vryennie 
pentru purcederea Preasfântului Duh; iar de nu, cea a doao 
din ceale ale sfântului loann Gură de Aur, care cuprinde în- 
tru sine cuvinte precum le-au alcătuit sfântul şi să laudă cu 
numirea Puţul sfântului loan, precum ceaialată cu numirea 
Impărțire de grâu a sfântului loann. Deci precum noi atât în 
Basarabiia în surgunie aflându-ne, cât şi în sfânta Episcopie 


a Buzeului şi aicea în sfânta Monastire a Căldăruşanilor fi- - 


ind opriţi nu am șlăbit de a îngriji pentru folosul cel sufletesc 
al dragostei voastre“. i 

Tot în respectiva oefată iteopeicul Cicigeuie arată că 
atât Puţul cât şi Împărţirea de grâu „pentru toţi cuprinde în- 
văţături pentru preoţi şi pentru mireni, pentru boieri şi pen- 
tru supuşi, pentru bogaţi şi pentru săraci, pentru bărbaţi şi 
pentru femei, pentru bătrâni şi pentru tineri, pentru copii şi 
pentru copile, pre toţi îi sfătuieşte ce să facă şi cum să pe- 
treacă viaţa curată, ca să scape de pedeapsa cea vecinică. 
lară cât este de dulce vorba sfântului şi cât folos poate să pri- 
cinuiască cititorului, singuri cei ce le vor citi le vor mărturisi. 
Că eu nu îndrăznesc a zice ceva, ca să nu micşorez cu gân- 
găvia mea fiinţa lor sau a dulceţii sau a folosului lor...“. 

Astfel prezentându-se valoroasa culegere de cuvântări 
sau omilii hrisostomice pusă sub titlul Puzu/, ni se îmbie de la 

sine, iar retipărirea ei în editura „Anastasia“ este mai mult 
decât binevenită. Se adevereşte astfel recomandarea acelu- 
iaşi Nicolae lorga, deja citat, de a retipări vechile traduceri 
româneşti din opera Sfântului loan Gură de Aus, întrucât 
sunt „adânc umane, mişcătoare şi răspund cerinţelor sufle- 
teşti ale creştinului“ (N. lorga, Conștiinţa românească a Or- 
todoxiei. Bucureşti, 1940, p. 28). Din operele hrisostomice, 
cu osebire din omilii, „o să răsuflăm o atmosferă mai umană, 
o să simţim o căldură mai prielnică sufletului, ne vom găsi 
într-o apropiere cu mult mai mare şi mai mişcătoare de toate 
suferinţele, de toate nevoile şi necazurile omeneşti“ (N. lor- 
ga, Cărţi reprezentative, vol. |, p. 95). 


T Nicolae 
Mitropolitul Banatului 


OMILIE la ziua naşterii |llântuitorului nostru lisus 
Hristos, care până atunci nu fusese arătată, iar cu putini 
ani mai înainte se făcuse cunoscută de cineva care venise și 


vestise de la flpus 


ele ce Patriarhii le plămădeau de demult, Proorocii le 
spuneai de mai înainte şi Drepţii doreau' să le vadă (Mt. 13, 
17), acestea s-au împlinit şi au luat sfârşit astăzi. Şi Dumne- 
zeu S-a arătat în trup, pe pământ şi a petrecut împreună cu 
oamenii (Varuh 3, 38). Să ne bucurăm dar şi să ne veselim, 
iubiţilor, căci dacă loan fiind în pântecele maicii sale a săltat 
când Maria a mers la Elisabeta, cu mult mai mult noi trebuie 
să săltăm, să ne veselim, să ne minunăm, să ne înspăimân- 
tăm d€ mărimea iconomiei care covârşeşte toată mintea, nu 
pe Maria văzând, ci pe însuşi Mântuitorul nostru. Gândiţi- 
vă ce lucru mare este a vedea soarele pogorându-se din cer, 
alergând pe pământ şi slobozind către toţi razele sale. Şi da- 
că s-ar fi întâmplat toate acestea la lurninătorul cel simţitor 
pe toţi i-ar fi înspăimântat din cei care ar fi văzut, gândeşte-te 
acum ce lucru mare este a vedea Soarele Dreptăţii slobozind 
în trupul nostru razele Sale şi luminând sufletele noastre. 

Demult doream să văd ziua aceasta, şi nu singur s-o văd, 
ci împreună cu atâta mulțime. Şi totdeauna mă rugam aşa să 
ni se umple priveliştea noastră, precum o vedem acum pli- 
nă. Deci aceasta s-a împlinit şi a luat sfârşit. 

Nu sunt încă zece ani de când ni s-a făcut arătată şi cu- 
noscută ziua aceasta. Dar, ca şi cum n-ar fi fost predată de 
demult, de mulţi ani, aşa a înflorit prin osârdia voastră. Pen- 
tru aceasta nu va greşi nimeni numind-o împreună şi nouă şi 
veche. Nouă pentru că de curând ni s-a făcut cunoscută, iar 
veche şi de demult pentru că degrabă s-a făcut vârstnică cu 
cele vechi şi a ajuns la aceeaşi măsură a vârstei cu acelea, 
precum răsadurile cele viteze şi de soi bun. Căci acelea de 
îndată ce se pun în pământ, cresc curând la mare înălţime şi 
se încarcă cu roade; aşa şi aceasta fiind cunoscută de de- 
mult la cei ce locuiau în partea Apusului, dar aducându-se 
la noi, a crescut aşa de repede în puţini ani şi a adus atâta 
roadă, care este cu putinţă a se vedea, căci curțile noastre 
bisericeşti sunt pline şi toată Biserica este strâmtorată de 
mulţitnea celor ce s-au adunat. Deci răsplătirea cea vrednică 
a osârdiei celei multe să o nădăjduiţi şi să o aşteptaţi de la 
Hristos, Cel ce S-a născut astăzi cu trup. Căci Acela vă va 
răsplăti vouă negreşit pentru sârguinţa aceasta. lar dragostea 
şi osârdia pentru ziua aceasta este semn prea mare al dra- 
gostei către Cel ce S-a născut. Şi dacă şi de la noi robii cei 
împreună cu voi trebuie să se aducă ceva, vom aduce cele 
după putere, dar mai bine zis cele ce darul lui Dumnezeu 
ne va da a grăi pentru folosul vostru. 

"Deci ce pofitiţi să auziţi astăzi? Ce altceva fără numai cele 
despre ziua aceasta. Căci ştiu bine că mulţi până acum şi-o 
dispută între ei, unii prihănind, alţii apărând. Şi multă vorbă 
se face pretutindeni pentru ziua aceasta. Unii cârtind că 
este nouă şi de curând adusă, iar alţii, ca apărare, zicând că 
este veche şi de demult, fiindcă proorocii cu mult mai înain- 
te au grăit despre naşterea Lui, şi din început s-a făcut arăta- 
tă şi vestită la cei ce locuiesc din Tracia până la Gadira. Şi 
dacă fiind puţin cunoscută a dobândit atâta dragoste din 

partea voastră, de se va face mai cunoscută, dovedit este că 
mult mai multă osârdie vă va prilejui. Fiindcă luminarea şi 
descoperirea aduse de învăţătura aceasta, va lucra în voi 
mai multă dragoste şi osârdie pentru ea. Deci am să zic trei 
dovezi prin care negreşit vom cunoaşte că aceasta este vre- 
mea în care S-a născut Domnul nostru lisus Hristos, Dum- 
nezeu-Cuvântul. 

Şi din aceste trei prima dovadă este că aşa degrabă s-a 
vestit pretutindeni, înflorind şi sporind la atâta înălțime praz- 
nicul. Şi ceea ce Gamaliil zicea despre propovăduire: „Că 
de va fi de la oameni... se va risipi. lar de este de la Dumne- 
zeu, nu veţi putea să o risipiţi, ca nu cumva şi luptători de 
Dumnezeu să vă aflaţi“ (F. Ap. 5, 38-39), aceasta şi eu voi 
zice cu îndrăzneală despre ziua aceasta. Că de vreme ce 
este de la Dumnezeu, pentru aceasta nu numai că nu s-a ri- 
sipit, ci sporeşte în fiecare an şi se face mai strălucită, fiindcă 
propovăduirea ei a cuprins toată lumea în puţini ani, cu toa- 
te că cei ce o purtau pretutindeni erau făcători de corturi, 
pescari, necărturari şi simpli. Dar cu nimic n-a vătămat-o 
simplitatea slujitorilor, căci puterea Celui ce Se propovăduia 
mergea mai înainte şi ridica împiedicările, dovedindu-ŞIi ast- 
fel puterea Sa. 

lar dacă vreunul din cei ce se împotrivesc nu se împacă 
cu cele ce s-au zis, vom spune şi a doua dovadă. Dar care 
este aceasta? Aceea că se află scrisă în Evanghelii. Căci zice 
evanghelistul: „În zilele acelea a ieşit poruncă de la Cezarul 
August să se înscrie toată lumea. Această înscriere s-a făcut 
întâi pe când Quirinius ocârmuia Siria. Şi se duceau toţi să 
se înscrie, fiecare în cetatea sa. Şi s-a suit şi losif di Galileea, 
din cetatea Nazaret, în ludeea, în cetatea lui David, care se 
numeşte Betleem, pentru că el era din casa şi din neamul lui 
David, ca să se înscrie împreună cu Maria cea logodită cu 

el, care era însărcinată. Dar pe când erau ei acolo, s-au îm- 
plinit zilele ca ea să nască, şi a născut pe Fiul său Cel Unu- 
Născut şi L-a înfăşat şi L-a culcat în iesle, căci nu mai era 
loc, pentru.ei, în casa de oaspeţi“ (Lc. 2, 1-7). Din acestea 
este arătat că S-a născut în vremea celei dintâi înscrieri. Şi 
este cu putinţă să se citească condicele cele vechi, care se 
păstrează la Roma, de cel ce voieşte să ştie cu dinadinsul şi 
să cunoască vremea înscrierii. 

Dar ce ne priveşte pe noi aceasta, care nu suntem de 
acolo şi nici nu ne-am dus vreodată? Ascultă şi nu fii necre- 
dincios, căci de la cei ce ştiu aceasta bine şi locuiesc în ceta- 
tea aceea am luat dara zilei. Fiindcă cei ce petrec acolo să- 
vârşind-o de demult şi din predanie veche, ne-au trimis 
acuma înştiinţare despre ea. Incă şi evanghelistul a însemnat 
vremea aceea nu fără rost, ci ca să ne facă cunoscută şi vă- 
dită ziua aceea şi iconomia lui Dumnezeu. Căci August nu 
de la sine a dat atunci porunca aceea, ci Dumnezeu miş- 
când sufletul lui a făcut aceasta, ca, fără voia lui, să slujească 
venirii Celui Întâi Născut. 

Dar poate zici: Ce folosesc acestea la această iconomie? 
ÎNu este mică (dovada) nici întâmplătoare, iubitule, ci foarte 
mare şi una din cele mai de nevoie şi care se caută cu osâr- 
die. Dar care este aceasta? 

Galileea este o latură oarecare în Palestina, iar Nazaret o 
cetate a Galileii. lar ludeea este o altă latură, numindu-se 
aşa după cei ce locuiesc acolo, şi Betleemul este o cetate a 
ludeii. Pe Hristos toţi proorocii îl vestesc de mai înainte că 
nu din Nazaret, ci din Betleem va să vină şi acolo Se va naş- 
te, căci aşa este scris: „Şi tu, Betleeme, pământul lui luda, nu 
eşti nicidecum cel mai mic dintre căpeteniile lui luda, căci 
din tine va ieşi Conducătorul care va paşte pe poporul Meu 
Israel“ (Mt. 2, 6). Şi iudeii cei de atunci fiind întrebaţi de 

lrod unde se va naşte Hristos, i-au zis această mărturie. La 
fel şi Natanail a răspuns lui Filip, când zicea: „Am aflat pe 
lisus... din Nazaret“: „Din Nazaret poate fi ceva bun?“ De- 
spre care a zis Hristos: „lată israelitean întru care nu este vi- 
cleşug“ (In. 1, 45-47). Dar pentru care pricină l-a lăudat? 
Pentru că nu s-a mulţumit cu vestirea lui Filip? El ştia cu si- 
guranţă că Hristos trebuia să se nască nu în Nazaret, nici în 
Galileea, ci în ludeea şi în Betleem; lucru ce s-a şi petrecut. 
Deci de vreme ce Filip nu ştia de acestea, Natanail, ca şi cel 
ce ştia Legea, i-a răspuns cele arătate în proorocirea de mai 
sus, ştiind că Hristos nu va veni din Nazaret. De aceea şi 
Hristos zice despre el: „lată israelitean întru care nu este vi- 
cleşug“. Dar şi unii dintre iudei ziceau către Nicodim: „Cer- 
cetează şi vezi că din Galileea nu s-a ridicat prooroc“ (In. 7, 
52); şi iarăşi în altă parte: „Oare (nu va veni) din cetatea 
Betleem, unde a fost David?“ (In. 42). Şi toți erau convinşi 
că negreşit de acolo trebuie să vie El, iar nu din Galileea. 

losif şi Maria, fiind cetăţenii ai Betleemului, l-au lăsat 
după o vreme şi s-au aşezat în Nazaret şi acolo petreceau. 
Şi multe astfel de mutări se întâmplă la mulţi oameni, care-şi 
lasă cetăţeniile în care s-au născut şi petrec în altele. Şi fiind- 
că trebuia ca Hristos să Se nască în Betleem, a ieşit această 
poruncă, care fără voia lor îi împingea la cetatea aceea, 
Dumnezeu aşa iconomisind. Căci legea care poruncea ca 
fiecare să se înscrie în ţara sa, îi silea să se ridice de acolo, 
din Nazaret zic, şi să vie în Betleem să se înscrie. Şi acest lu- 
cru însemnându-l evanghelistul, zice: „Şi s-a suit şi losif din 
Galileea, din cetatea Nazaret, în ludeea, în cetatea lui Da- 
vid, care se numeşte Betleem, pentru că el era din casa şi 
din neamul lui David, ca să se înscrie împreună cu Maria, 
cea logodită cu el, care era însărcinată“ (Lc. 2, 4-5). 

Ai văzut, iubitule, iconomia lui Dumnezeu, care şi prin 
cei necredincioşi şi prin cei credincioşi rânduieşte cele ce 
privesc la El? Ca şi cei străini de dreaptă credinţă să cunoas- 
că tăria şi puterea Lui. Steaua aducea pe magi de la răsărit, 
iar Legea o trăgea pe Maria la patria cea vestită de prooroci. 
De aici ne este dovedit că şi Fecioara este din neamul lui 
David. ŞI fiindcă era din Betleem, dovedit este că era şi din 
casa şi neamul lui David. Acestea le-a arătat şi mai sus evan- 
ghelistul, prin cele zise: „Şi s-a suit şi losif din Galileea (cu 
Maria), pentru că el era din casa şi neamul lui David“. 

Şi fiindcă lui Iosif i s-a arătat neamul, iar pe strămoşii aces- 
teia (Maria) nimeni nu i-a înşirat aşa, precum pe ai aceluia, 
şi ca să nu te îndoieşti şi să zici: De unde este arătat că şi ea 
se trage din neamul lui David, ascultă: „lar în a şasea lună a 
fost trimis îngerul Gavriil de la Dumnezeu, într-o cetate din 
Galileea, al cărei nume era Nazaret, către o fecioară logodi- 
tă cu un bărbat care se cheamă losif, din casa lui David“ (Lc. 
1, 26-27). Cuvintele „din casa lui David“, trebuie să înţele- 
ger că s-au zis despre Fecioara. 

Deci Legea şi porunca aceea i-a suit pe amândoi în Bet- 
leem. Şi îndată ce au călcat ei în cetate, lisus S-a şi născut şi 
a fost culcat în iesle, fiindcă venind mulţi din toate părţile, au 
ocupat locurile făcând multă strâmtoare. De aceea tot acolo 
şi magii ce | s-au închinat. 

Dar ca să vă aduc o dovadă mai luminată şi mai cunos- 
cută, ridicaţi-vă, rogu-vă, mintea împreună cu mine, căci 
voiesc să pornesc o istorisire lungă şi să citesc legi vechi, ca 
din toate părţile să vi se aducă cuvântul mai luminat. La iu- 
dei era o lege veche. Dar mai bine să suim cuvântul mai sus. 
Când Dumnezeu a izbăvit poporul evreesc de tulburările 
egipteneşti şi de tirania lui Faraon, văzându-i că încă mai au 
rămăşiţe ale păgânităţii şi erau plecaţi la lucrurile cele sim- 

țite, minunându-se de mărimea şi frumuseţea templelor, a 
poruncit ca să |i se zidească lor un templu, care să întreacă 
toate templele de pe pământ nu numai cu scumpetea lucru- 
rilor şi cu multa felurime a meşteşugului lor, ci şi prin forma 
zidirii. Şi precum un tată iubitor de fii, după multă vreme, 
luând pe fiul său, care a petrecut cu oameni spurcaţi, stricaţi 
şi desfrânaţi, îndulcindu-se cu multă dezmierdare, îl pune cu 
cinste în mai multă îndestulare, ca nu, strâmtorându-se, să-şi 
aducă aminte de cele de mai înainte şi să le poftească; aşa şi 
Dumnezeu, văzând pe iudei că erau plecaţi la lucrurile cele 
simţite, face şi în acestea un lucru covârşitor, ca niciodată să 
nu le mai vină dorinţa de Egipt şi de lucrurile egiptenilor. Şi 
face templul după chipul lumii acesteia întregi, adică şi a ce- 
lei simţite şi a celei înţelegătoare. Şi precum între pământ şi 
cer tăria aceasta este despărţitoare, aşa a poruncit să se facă 
şi acela. Că despărţind templul în două şi punând catape- 
teasmă la mijloc, a îngăduit ca partea cea de dinafara cata- 
petesmei să fie umblată de toţi, iar cea dinăuntru umblată şi 
văzută numai de arhiereu. 

Şi cum că acestea nu sunt înțelegerile noastre şi că tem- 
plul s-a făcut cu adevărat după chipul lumii întregi, ascultă 
ce zice Pavel despre Hristos, Care S-a suit în cer: „Căci 
Hristos n-a intrat într-o Sfântă a Sfintelor făcute de mâini — 
închipuirea celei adevărate“ (Evr. 9, 24), arătând că cele de. 
aici sunt închipuiri ale celor adevărate. lar cum că şi catape- 
teasma despărţea Sfânta Sfintelor de sfânta cea de dinafară, 
precum văzduhul acesta desparte pe cele ce sunt mai presus 
de el de toate acestea ce sunt la noi, ascultă cum şi aceasta 
a însemnat-o Pavel, numind văzduhul acesta catapeteasmă. 
Căci după ce a zis despre nădejde, pe care o avem ca pe o 
ancoră tare a sufletului, a adăugat: „... intrând dincolo de 
catapeteasmă, unde lisus a intrat pentru noi ca înainte mer- 

gător“ (Evr. 6, 19-20). Vezi cum a numit văzduhul catape- 
teasmă? 

În afara catapetesmei era sfeşnicul şi masa şi jertfelnicul 
de aramă, care primea jertfele şi arderile de tot. lar înlăuntru 
catapetesmei era sicriul ferecat peste tot cu aur, care avea 
tablele Legii şi năstrapa de aur, toiagul lui Aaron ce odrăslise 
şi jeretfelnic de aur nu pentru jertfe, nici pentru arderi de 
tot, ci numai pentru tămâie. Şi în cele dinafară era îngăduit 
tuturor să umble, iar în cele dinlăuntru numai arhiereului. Şi 
despre acestea voi aduce mărturie de la Pavel, care zice: „E 
adevărat că şi cel vechi avea orânduiri pentru slujba dumne- 
zeiască şi un altar pământesc“ (Evr. 9, 1). lar altar pămân- 
tesc numeşte cortul cel de afară, pentru că în el era îngăduit 
să intre toată lumea. Întru care era sfeşnicul şi masa şi pune- 
rea înainte a pâinilor. lar după catapeteasmă era partea care 
se chema Sfânta Sfintelor, care avea cădelniţa de aur şi sicriul 
Legii ferecat peste tot cu aur, întru care era năstrapa cea de 
aur ce avea mana, toiagul lui Aaron ce odrăslise şi Tablele 
Legii. Şi pe deasupra erau heruvimii slavei, care umbreau 
altarul. Şi acestea fiind întocmite aşa, în cortul cel dintâi tot- 
deauna intrau preoţii când făceau slujbele, iar în cel de-al 
doilea, o dată în an, singur arhiereul, nu fără de sânge, pe 
care îl aduce pentru sine şi pentru neputinţele poporului 

-(Evr. 9, 2-7). 

Vezi că numai singur arhiereul şi o dată în an? Dar poate 
vei zice: „Ce legătură au acestea cu ziua despre care vor- 
bim?“ Aşteptaţi puţin şi nu vă tulburaţi. Căci de sus de la în- 
ceput săpăm izvorul şi ne sârguim să venim către vărsare, ca 
să vi se facă toate arătate cu lesnire. Şi mai ales să nu fie cu- 
vântul întunecat şi nelămurit şi să vă facă pe voi să slăbiţi din 
pricina lungimii celor ce se grăiesc, vă voi spune pentru ce 
le-am pornit pe toate acestea. Şi care este pricina? 


20 


PUŢUL 


Când Elisabeta avea în pântece pe loan de şase luni, 
atunci a zămislit Maria. Deci de vom cunoaşte-care este lu- 
na aceea, a şasea, vom cunoaşte şi când a început Maria a 
zămisli. Apoi, cunoscând când a început a zămisli, vom cu- 
noaşte şi când a născut, numărând nouă luni de la zămislire. 
Dar de unde vom cunoaşte care era luna a şasea de când 
purta în pântece Elisabeta? Dacă vom cunoaşte care era lu- 
na în care a zămislit. Dar de unde vom cunoaşte luna în care 
a zămislit? Dacă vom cunoaşte în ce vreme i s-a binevestit 
lui Zaharia, bărbatului ei. Şi aceasta de unde ne va fi cunos- 
cută nouă? Din Dumnezeieştile Scripturi. Căci Sfânta Evan- 
ghelie zice: „Că Zaharia fund înăuntru în Sfânta Sfintelor, 
îngerul i-a binevestit şi i-a zis despre naşterea lui loan (Lc. 
19, 11, 21). Deci de se va dovedi luminat din Scripturi că 
arhiereul o dată intra în Sfânta Sfintelor, şi în care lună a anu- 
lui intra, el, arătată va fi şi vremea în care i s-a binevestit. Şi 
făcându-se aceasta arătată şi începutul zămislirii va fi cunos- 
cut tuturor. | | 

Deci cum că arhiereul intra numai o dată în an a arătat şi 
Pavel. Dar şi Moise arată acest lucru, zicând: „Şi a grăit Dom- 
nul către Moise, zicând: Grăieşte către Aaron, fratele tău, să 
nu intre în toată vremea în cel sfânt, mai înainte de catape- 
teasma cea din faţa milostivitorului, care este pe sicriul măr- 
turiei, ca să nu moară (Lev. 16, 2). Şi iarăşi: „Nici un om 
nu va fi în cortul mărturiei când va merge el să se roage întru 
cele sfinte, până când va ieşi; şi se va ruga pentru sine şi 
pentru casa sa şi pentru adunarea fiilor lui Israel. Şi se va ru- 
ga la jertfelnicul cel dinaintea Domnului“ (Lev. 17-18). Deci 
cum că nu intra el totdeauna în Sfânta Sfintelor şi nici când 
era el înăuntru nu era cu putinţă să intre cineva, ci afară de 
catapeteasmă să stea, dovedite sunt din cele de mai sus. Dar 
păstraţi-le pe acestea cu dinadinsul, căci a rămas să arăt 

care era vremea în care intra în Sfânta Sfintelor. Dar de un- 
de se arată aceasta? Din aceeaşi Carte (Levitic), care zice 
aşa: „În luna a şaptea, în zece ale lunii, să vă smeriţi sufletele 
voastre şi nici un lucru să nu faceţi în ea, nici băştinaşul, .nici 
străinul care este la voi. Că în ziua aceasta se face rugăciu- 
nea pentru voi, ca să vă curăţiţi de toate păcatele voastre; 
înaintea Domnului vă veţi curăţi. Aceasta va fi sâmbăta sâm- 
betelor, odihnă vă va fi aceasta vouă şi veţi smeri sufletele 
voastre. Şi se va ruga preotul pe care-l vor unge şi ale cărui 
mâini le vor sfinţi ca să preoțească după tatăl lui; şi se va îm- 
brăca cu haina cea de in, cu haina cea sfântă şi va curăţi 
Sfânta Sfintelor, şi cortul mărturiei şi altarul le va curăţi. Şi se 
va ruga pentru preoţi şi pentru toată adunarea. Aceasta va fi 
vouă lege neschimbată, ca să vă rugaţi pentru fiii lui Israel, 
pentru toate păcatele lor; o dată în an se va face, precum a 
poruncit Domnul lui Moise“ (Lev. 29-34). Deci despre vre- 
mea facerii Cortului se vorbeşte aici, căci atunci intra arhie- 
reul, lucru care s-a arătat „o dată în an se va face“. 

Deci dacă în vremea facerii Cortului intra arhiereul sin- 
gur în Sfânta Sfintelor, veniţi dară să arătăm că tot în vremea 
aceea s-a arătat îngerul lui Zaharia când era în ea şi tămâia. 
Dar nimic nu ne împiedică să auzim chiar cuvintele Evan- 
gheliei, care zic: „Era în zilele lui Irod, regele ludeii, un 
preot cu numele Zaharia... iar femeia sa era din fiicele lui 
Aaron şi se numea Elisabeta... Şi pe când Zaharia care slu- 
jea înaintea lui Dumnezeu, în rândul săptămânii sale, a ieşit 
la sorţi, după obiceiul preoţiei, să tămâieze intrând în lem- 
plul Domnului. lar toată mulţimea poporului, în ceasul tă- 
mâ.ierii, era afară şi se ruga.“ Adu-ţi aminte, iubitule, de măr- 
turia aceea, care zice: „Nici un om nu va fi în cortul 
mărturiei când va merge el să se roage întru cele sfinte, pâ- 
nă când va ieşi . „Şi i s-a arătat îngerul Domnului, stând de-a 

dreapta altarului tămâierii.“ Nu a zis „altarul jertfelor“, ci 
„altarul tămâierii“. Pentru că altarul jertfelor şi al arderilor de 
tot era cel de afară, iar cel dinlăuntru era cel al tămâ:ierii. 
Deci, din această mărturie, că i s-a arătat lui singur, iar popo- 
rul sta afară aşteptându-l, este dovedit că a intrat în Sfânta 
Sfintelor. „Şi văzându-l, Zaharia s-a tulburat şi frică a căzut 
peste el. lar îngerul a zis către el: Nu te teme, Zaharia, pen- 
tru că rugăciunea ta a fost ascultată şi Elisabeta, femeia ta, îţi 
va naşte un fiu şi-l vei numi loan... Şi poporul aştepta pe 
Zaharia şi se mira că întârzie în templu. Şi ieşind, nu putea 
să vorbească (Lc. |, 5, 8-10, 11, 12-13, 21-22). 

Vezi că era înăuntru catapetesmei? Deci atunci i s-a bine- 
vestit. lar vremea bunei vestirii era aceea a facerii corturilor 
şi a postului, căci pe acesta îl arată cele zise: „să vă smeriţi 
sufletele voastre“. Şi se săvârşeşte praznicul acesta de iudei 
la sfârşitul lunii gorpieu, adică septembrie, precum mărturi- 
siţi şi voi. Pentru că atunci am cheltuit cuvintele cele multe şi 
îndelungate despre iudei, prihănind postul lor cel fără de 
cuviinţă. Deci atunci şi Elisabeta, femeia lui Zaharia, a ză- 
mislit şi s-a tăinuit pe sine cinci luni, zicând: „Că aşa mi-a fă- 
cut mie Domnul în zilele în care a socotit să ridice dintre oa- 
meni ocara mea“ (Lc. 25). Şi este bun prilej să arăt că fiind 
a şasea lună de când ea (Elisabeta) avea în pântece pe loan, 
Maria primeşte bunele vestiri ale zămislirii. Căci după ce a 
venit Gavriil la ea şi i-a zis: „Nu te teme, Marie, căci ai aflat 
har la Dumnezeu. ŞI iată vei lua în pântece şi vei naşte fiu şi 
vei chema numele lui lisus“. lar ea tulburându-se şi căutând 
să afle chipul zămislirii, îngerul îi spune: „Duhul Sfânt se va 
pogori peste tine şi puterea Celui Preaînalt te va umbri; pen- 
tru aceea şi Sfântul care se va naşte din tine, Fiul lui Dum- 
nezeu se va chema. Şi iată, Elisabeta, rudenia ta, a zămislit 
şi ea fiu la bătrâneţea ei şi aceasta este a şasea lună pentru 

ea, cea numită stearpă. Că la Dumnezeu niumic nu este cu 
neputinţă“ (Lc. 30-31, 35-37). 

Deci dacă Elisabeta a început a zămisli în luna lui gor- 
pieu, adică septembrie, precum s-a arătat, trebuie să numă- 
răm de atunci şase luni. lar acestea sunt: „Ipervereteu, adică 
octombrie, diu-noiembrie, apelleu-decembrie, avdoneu-ia- 
nuarie, periteu-februarie, distru-martie. Deci după luna 
aceasta a şasea a început Maria a zămisli. lar numărând de 
aici nouă luni vom ajunge la luna aceasta de faţă. Deci luna 
cea dintâi a zămislirii Stăpânului este aprilie sau xantik, după 
care sunt artemisie-mai, dasie-iunie, paneme-iulie, loie-au- 
gust, gorpieu-septembrie, ipervereteu-octombrie, diu-no- 
embrie, apelleu-decembreie, lună pe care o avem de faţă, 
în care prăznuim şi ziua aceasta. Dar ca să se facă vouă mai 
lămurite cele zise, repetând iarăşi pe scurt aceleaşi, voi zice 
dragostei voastre: 

Arhiereul intra o dată şi singur în Sfânta Sfintelor. Dar 
când se făcea aceasta? În luna lui gorpieu, adică septem- 
brie. Deci atunci i s-a binevestit despre loan. Şi ducându-se 
de acolo femeia lui a început a zămisli. lar după luna lui gor- 
pieu, adică septembrie, în a şasea lună a Elisabetei, distru- 
martie, a început Maria să zămislească. Şi de la xantik adică 
aprilie, numărând nouă luni, vom ajunge la luna aceasta de 
faţă, în care S-a născut Domnul nostru lisus Hristos. 

Deci cele despre ziua aceasta toate vi le-am arătat. ŞI 
încă una mai zicându-vă, voi înceta cuvântul, lăsând pe cele 
mai mari la Dascălul cel de obşte. 

Dar fiindcă mulţi elini aud că Dumnezeu S-a născut cu 
trup, râd batjocorind şi tulbură şi smintesc pe mulţi din cei 
mai simpli, de aceea este nevoie ca să grăim şi către aceia şi 
către cei ce se smintesc, ca să nu se tulbure niciodată, lăsân- 
du-se amăgiţi de oameni nebuni, nici să se smintească de râ- 


24 


PUŢUL 


sul celor necredincioşi. Că şi copiii cei mici de multe ori râd 
când noi grăim cuvinte cuviincioase şi ne îndeletnicim cu lu- 
cruri de nevoie. Dar râsul nu este semn al prostimei lucruri- 
lor, ci a lipsei de minte a celor ce râd. Lucru care se potriveş- 
te şi pentru elini, căci fiind mai nebuni decât copiii, batjocoresc 
cele vrednice de cutremur şi pline de multă uimire, iar pe 
cele ce sunt cu adevărat vrednice de râs le cinstesc şi le apă- 
ră. Dar cele ale noastre, deşi sunt luate în râs de aceia, stau 
în cinstea lor, nevătămându-se cu nimic slava lor de râsul 
acelora. lar cele ale lor, deşi sunt apărate din toate părţile, îşi 
arată necinstea lor. Căci cum nu este semn al nebuniei celei 
mai de pe urmă ca ei, care sunt lesne alunecători, să bage 
pe dumnezeii lor în lemne, în pietre şi în alte materii, şi, în- 
chizându-se acolo ca într-o temniţă, să socotească că nu 
fac, nici nu zic, vreun lucru de ocară. lar pe noi să ne învi- 
nuiască când zicem că Dumnezeu făcându-şi locaş viu, cu 
lucrarea Duhului Sfânt, a folosit lumea cu el. Şi ce vină este 
în aceasta? Şi dacă este de ocară ca Dumnezeu să locuiască 
în trup omenesc, cu mult mai mult este de ocară a locui în 
pietre şi în lemn, cu cât piatra şi lemnul sunt mai necinstite 
decât omul, fără numai dacă lor li se pare că neamul ome- 
nesc este mai necinstit decât aceste materii nesimţitoare. ŞI 
mai îndrăznesc să pogoare fiinţa lui Dumnezeu în pisici, în 
câini, şi mulţi dintre eretici, în lucruri mai de necinste. Dar 
noi nu vorbim şi nici nu suferim a auzi vreodată ceva din 
acestea, ci numai atâta zicem: Că Hristos a luat un trup cu- 
rat şi sfânt, fără prihană şi neatins de nici un păcat, din pân- 
tece feciorelnic şi a îndreptat făptura Sa. lar aceia şi mani- 
heii, care sunt în aceeaşi păgânitate cu ei, băgând fiinţa lui 
Dumnezeu în câini, maimuțe şi în tot felul de animale şi zi- 
când că sufletul acestora este din fiinţa lui Dumnezeu, nu se 
cutremură, nici se înfricoşează. Şi zic că noi grăim lucruri 

nevrednice de Dumnezeu, fiindcă nu suferim nici a gândi 
cu mintea ceva dintru ale lor. Dar noi zicem cele cu cuviinţă 
şi potrivite Lui, adică venind a îndreptat făptura Sa cu acest 
chip al întrupării. 

Şi ce zici, o, omule? Spui că sufletele ucigaşilor şi ale fer- 
mecătorilor sunt din fiinţa lui Dumnezeu şi îndrăzneşti să ne 
prihăneşti pe noi că nu primim nimic din ale voastre, nici 
suferim a le auzi vorbindu-se? Dar noi şi pe cei ce vorbesc 
acestea îi judecăm ca părtaşi ai păgânităţii. Şi zicem: Că 
Dumnezeu făcându-Şi Lui locaş sfânt, a băgat, prin acela, 
petrecerea cerească în viaţa noastră. Şi cum nu sunteţi vred- 
nici de mii de morţi şi pentru prihănirile cu care ne acuzaţi 
pe noi şi pentru păgânităţile care nu încetaţi a le face? Căci 
dacă este cu necuviinţă lui Dumnezeu să locuiască în trup 
curat şi fără prihană, cum ziceţi voi, cu mult mai cu necuvi- 
inţă este a locui în cel al fermecătorului, al jefuitorului de 
morminte, al tâlharului, al maimuţei şi al câinelui. Cu ce va- 
tămă Dumnezeu iconomia aceasta? Sau cu ce se întinează? 
Nu vedeţi soarele acesta, care este nesimţitor, stricăcios şi 
vremelnic — cu toate că de mii de ori s-au tulburat elinii şi 
maniheii auzind acestea — şi numai acestea, ci şi pământul, 
şi marea şi, în scurt să zic, şi toată zidirea cea văzută este su- 


pusă deşertăciunii? Ascultă pe Pavel care arată acestea: | 


„Căci făptura a fost supusă deşertăciunii — nu de voia ei, ci 
din cauza aceluia care a supus-o — cu nădejde.“ Apoi ară- 
tând ce înseamnă aceea a se supune deşertăciunii, a adău- 
gat zicând: „Pentru că şi făptura însăşi se va izbăvi din robia 
stricăciunii, ca să se bucure de libertatea măririi fiilor lui 
Dumnezeu“ (Rm. 8, 20-21). De aceea ea este acum strică- 
cioasă. lar a robi stricăciunii nu înseamnă altceva decât fără 
numai a fi stricăcios. Deci dacă soarele, fiind un lucru strică- 
cios, îşi slobozeşte pretutindeni razele sale, care amestecân- 

du-se cu noroaie, cu întinăciuni şi cu multe asemenea, nu le 
vatămă cu nimic, ci iarăşi şi le trage înapoi curate, şi dând 
din binefacerile sale tuturor materiilor cu care s-a împărtăşit, 
fără să ia câtuşi de puţin din întinăciunea lor, cu mult mai 
mult Soarele Dreptăţii, Stăpânul puterilor celor fără de trup, 
intrând într-un trup curat, nu numai că nu s-a întinat de el, ci 
şi pe acesta l-a făcut mai curat şi mai sfânt. Deci punându-vă 
în minte toate acestea şi aducându-ne aminte de cuvântul 
ce zice: „Şi voi locui întru ei şi voi umbla“ (Il Cor. 6, 16) şi: 
„Voi sunteţi templu a lui Dumnezeu şi Duhul lui Dumnezeu 
locuieşte în voi“ (| Cor. 3, 16), să astupăm gurile cele neruşi- 
nate ale păgânilor, şi să ne veselim de bunătăţile noastre, slă- 
vind pe Dumnezeu cel ce S-a întrupat pentru asemenea 
smerenii şi dânduzl după puterea noastră, cinste şi răsplătire 
vrednică. lar a răsplăti lui Dumnezeu nu este altceva fără 
numai silinţa noastră la fapta bună şi la mântuirea sufletelor 
noastre. 

Deci să nu ne facem nemulţumitori faţă de Făcătorul de 
bine, ci să aducem toate cele după putere: credinţă, nădejde, 
dragoste, înfrânarea patimilor, milostenia, iubirea de străini 
şi ceea ce mai înainte v-am rugat şi totdeauna hu voi înceta 
a vă ruga. Dar care este aceasta? Voind să vă apropiaţi de 
Masa aceasta dumnezeiască şi înfricoşătoare, de Sfintele 
Taine, faceţi aceasta cu frică şi cu cutremur, cu conştiinţa 
curată, cu post şi cu rugăciune, nu tulburându-vă, nici bă- 
tând cu picioarele, sau împingând pe cei de aproape. Căci 
lucrul acesta este dovada nebuniei celei mai de pe urmă, iar 
nu a defăimării celei mici şi neînsemnate. De aceea şi multă 
osândă şi pedeapsă aduc celor ce fac unele ca acestea. 

Pune-ţi în minte, o, omule, de ce Jertfă voieşti să te apro- 
pii şi la ce masă voieşti să vii. Adu-ţi aminte că fiind pământ 
şi cenuşă, primeşti Sângele şi Trupul lui Hristos. lar când vă 

cheamă împăratul la ospăț, staţi cu frică şi cu sfială, împărtă- 
şindu-vă în linişte din bucatele ce sunt puse înainte. Dar 
când Dumnezeu vă cheamă la masa Sa şi pune înainte pe 
Fiul Său, înaintea Căruia puterile cereşti stau cu frică şi cu 
cutremur, serafimii acoperindu-şi feţele şi heruvimii stri- 
gând: „Sfânt, sfânt, sfânt“, tu strigi şi te tulburi la acest ospăț 
dumnezeiesc? Oare nu ştii că la vreme de pace multă, de li- 
nişte este trebuinţă, iar nu de gâlceavă, de mânie şi de tulbu- 
rare, căci acestea fac necurat sufletul celui ce se apropie. 

Deci ce iertare vom avea noi, dacă după atâtea păcate, 
Nici în vremea când ne apropiem nu suntem curaţi de aces- 
te patimi dobitoceşti. Şi dacă cele ce sunt puse înainte pe 
Masa aceasta sunt cele de mai de nevoie, ce ne îndeamnă 
pe noi, ca lăsând sârguinţa la cele duhnovniceşti să ne silim 
la cele trupeşti? Nu, vă rog şi vă poftesc, să nu pornim urgia 
lui Dumnezeu asupra noastră. Cele puse înainte sunt docto- 
rie mântuitoare a rănilor noastre şi bogăţie neîmpuţinată, 
pricinuitoare de împărăţia cerurilor. Şi ne cutremurăm dar 
când ne apropiem, să mulţumim, să cădem la El mărturisin- 
du-ne greşalele noastre, să plângem tânguindu-ne răutăţile 
noastre, să înălţăm lui Dumnezeu rugăciuni de sârguinţă. Şi 
aşa curăţindu-ne, să ne apropiem cu tăcere şi cu rânduiala 
cea bună şi cuviincioasă, ca cei ce mergem către Împăratul 
cerurilor. Şi primind Jertfa cea fără prihană şi sfântă, să o 
sărutăm, să o îmbrăţişăm cu ochii, să ne înfierbântăm min- 
tea, ca să nu ne împărtăşim spre judecată sau spre osândă, 
ci spre curățirea sufletului, spre dragoste, spre fapta bună, 
spre împăcarea cu Dumnezeu, spre pace întărită, spre prici- 
nă de nenumărate bunătăţi, ca şi pe noi să ne sfinţim şi pe 
cei de-aproape să-i zidim. 

Acestea adeseori le zic şi nu voi înceta a le zice, căci ce 
folos este a alerga aici, dar a nu învăţa nimic din cele nefo- 

lositoare? Şi ce osândă este din a vorbi mereu numai pentru 
a vorbi? Scurtă este vremea aceasta, iubiţilor. Să ne trezvim, 
să priveghem, să ne punem în rânduială pe noi înşine, să 
arătăm dragoste adevărată faţă de toţi, să fim cucernici întru 
toate şi când va fi de trebuinţă de a asculta cuvinte duhovni- 
ceşti şi când trebuie a ne ruga, a ne apropia la Masa cea 
dumnezeiască, sau de a face altceva. Cu frică şi cu cutre- 
mur să facem acestea ca să nu aducem asupra noastră bles- 
tem prin lenevire, căci zice Proorocul: „Blestenat este cel ce 
face lucrul Domnului cu lenevire“ (ler. 48, 10). Tulburarea 
şi mânia ni se fac ocară nouă înşine, dacă ne apropiem aşa 
la Jertfa ce este de faţă. Şi a se apropia cineva spurcat de 
Dumnezeu este dovada defăimării celei mai de pe urmă. 
Dar ascultă ce zice Apostolul despre unele ca acestea: „De 
va strica cineva templul lui Dumnezeu, îl va strica Dumne- 
zeu pe el“ (| Cor. 3, 17). Deci nu cumva în loc să-l împăcăm 
pe Dumnezeu cu noi, mai mult să-l întărâtăm. Ci arătând 
toată silinţa, podoaba şi netulburarea sufletului, să ne apro- 
piem cu rugăciune şi cu inima zdrobită, ca prin acestea îm- 
blânzind pe Stăpânul nostru lisus Hristos, să putem dobândi 
bunătăţile cele făgăduite nouă. Cu darul şi cu iubirea de oa- 
meni a Domnului nostru lisus Hristos, Căruia împreună cu 
Tatăl şi cu Sfântul Duh se cuvine slavă, stăpânire şi cinste, 
acum şi pururea şi în vecii vecilor. Amin. 


OMILIE la praznicul Sfintei Oruci / la tâlharul 
/ pentru a doua venire a lui Hristos / pentru a 
ne ruga adeseori pentru vrăjmași 


stăzi Domnul nostru lisus Hristos este pe Cruce 
şi noi prăznuim, ca.să cunoaştem că Crucea este praznic şi 
sărbătoare duhovnicească. Mai înainte Crucea era de lemn 
şi de osârdie, iar acum s-a făcut lucru de cinste. Mai înainte 
era semn de osândire, iar acum pricină de mântuire. Aceasta 
ni s-a făcut nouă pricinuitoare de nenumărate bunătăţi, 
aceasta ne-a izbăvit pe noi din înşelăciune, aceasta, întru 
întunerec şezând noi, ne-a luminat, aceasta, învrăjbiţi fiind 
noi cu Dumnezeu, ne-a împăcat, înstrăinaţi fiind ne-a împri- 
etenit, departe fiind aproape ne-a adus. Aceasta, surpare a 
vrajbei, întărire a păcii şi vistierie de nenumărate bunătăţi ni 
s-a făcut. Pentru aceasta nu ne mai rătăcim în pustietăţi, căci 
Calea cea adevăraţă. am cunoscut-o. Nu mai petrecem afa- 
ră de curţile împărăteşti, că am aflat Uşa. Nu ne mai temem 
de săgețile cele aprinse ale diavolului, că am aflat Izvorul. Nu 
mai suntem în văduvie, că am luat pe Mire. Nu ne mai te- 
mem de lup, că avem pe Păstorul cel bun. „Că Eu sunt, zi- 
ce, Păstorul cel bun“ (I Cor. 58). Nu ne cutremurăm de ti- 
ranul, că stăruim aproape de Impărat. Şi pentru toate acestea 
prăznuim, săvârşind pomenirea Crucii. Căci şi Pavel a po- 
runcit să prăznuim pentru Cruce. „De aceea să prăznuim 
nu cu aluatul cel vechi... ci cu azimele curăţiei şi ale.adevă- 

rului“. Apoi adăugând pricina, a zis: „Că Paştile noastre, 
Hristos, pentru noi S-a jertfit“ (| Cor. 5, 8). Vezi cum pentru 
Cruce porunceşte să prăznuim? Căci pe Cruce S-a jertfit 
Hristos. Şi unde este jertfă acolo este surpare a păcatelor, 
acolo împăcare a Stăpânului, acolo praznic şi bucurie. Paş- 
tile noastre, Hristos, pentru noi S-a jertfit. Şi unde S-a jertfit, 
spune? Pe Cruce înaltă. Nou este jertfelnicul acestei Jertfe, 
pentru că şi Jertfa este nouă şi slăvită. Că Acesta şi Jertfă şi 
Preot era. Jertfă după trup, iar Preot după duh. Acesta a şi 
adus şi S-a şi adus. Şi ascultă cum pe acestea amândouă le-a 
arătat Pavel: „Căci orice arhiereu, fiind luat dintre oameni, 
este pus pentru oameni.“ (Evr. 5, 1). Pentru aceasta trebuia 
să aibă ceva ca să aducă. Şi iată El se aduce pe Sine. lar în 
altă parte zice: „Tot aşa şi Hristos, după ce a fost adus odată 
jertfă, ca să ridice păcatele multora... Se va arăta celor ce 
cu stăruinţă Î aşteaptă spre mântuire“ (Evr. 9, 28). lată că 
aici a fost adus, iar acolo El pe Sine S-a adus. Vezi cum şi 
Jertfă şi Preot S-a făcut, iar Crucea a fost jertfelnic? Şi pen- 
tru care pricină nu în biserică se aduce Jertfa, ci afară de ce- 
tate şi de zidurile ei? Ca să plinească cele zise: „Că între cei 
fărădelege S-a socotit? (Isaia 53,12). Şi pentru care pricină 
pe Cruce înaltă se junghie şi nu sub acoperământ? Ca să 
curăţească firea aerului, nefiind deasupra acoperământ, ci 
numai cerul. Căci cu adevărat se curăţea aerul jertfindu-se 
Mielul pe lemn înalt. Dar se curăţea şi pământul, că pe el pi- 
ca Sânge din Coasta Lui. Pentru aceasta nici sub acoperă- 
mânt, nici în Templu S-a jertfit, ca să nu o facă iudeii jentfă a 
lor şi să nu socoteşti că numai pentru neamul lor se aduce 
ea. Pentru aceasta afară de cetate şi de ziduri S-a jertfit, ca 
să cunoşti că de obşte este Jertfa, că pentru tot pământul 
este aducerea şi pentru toţi este curățirea, nu în parte, cum 
era la iudei. ludeilor le-a poruncit Dumnezeu să lase pă- 

mântul şi într-un singur loc să aducă jertfele şi să se roage, 
pentru că tot pământul era necurat de fumul şi mirosul spur- 
catelor jertfe elineşti, care se aduceau pe el. lar fiindcă a 
venit Hristos şi toată lumea a curăţit, orice loc ni l-a făcut loc 
de rugăciune. Pentru aceasta şi Pavel cu îndrăzneală sfătu- 
ieşte, ca fără de frică să se facă rugăciuni pretutindeni, zi- 
când: „Vreau deci ca bărbaţii să se roage în tot locul, ridi- 
când mâini sfinte...“ (| Tim. 2, 8). Ai văzut cum s-a curăţit 
lumea. Că pretutindeni putem să ridicăm mâinile sfinte, fi- 
indcă tot pământul s-a făcut sfânt şi mai sfânt decât sfintele 
cele dinlăuntru ale Templului. Căci acolo s-a jertfit miel 
necuvântător, iar aici duhovnicesc. Şi pe cât este mai mare 
jertfa, pe atât mai mare şi sfinţenia. Pentru aceasta Crucea 
este praznic. 

Voieşti să cunoşti şi altă ispravă a ei? Raiul, care cinci mii 
de ani şi mai mult a fost închis, astăzi ni l-a deschis. În ziua 
aceasta şi în ceasul acesta pe tâlhar l-a băgat în rai, două is- 
prăvi făcând Dumnezeu: întâi că a deschis raiul, apoi că pe 
tâlhar l-a băgat înăuntru. Astăzi ne-a dat nouă patria cea ve- 
che, astăzi ne-a întors pe noi în cetatea cea părintească şi a 
dăruit firii omeneşti casa. „Astăzi, zice, vei fi cu Mine în rai“ 
(Le. 23, 43). Ce zici? Eşti răstignit şi cu piroane pironit şi fă- 
găduieşti rai? Da, zice, ca pe Cruce să cunoşti puterea Mea. 
Că de vreme ce ceea ce pătimea era mâhnire, şi ca să-ţi 
abată luarea aminte de la firea Crucii, ca lemn de osândă şi 
să cunoşti puterea Celui răstignit, pe Cruce face minunea 
aceasta, ce arată mai mult ca oricând stăpânirea Lui. Că nu 
pe vreun mort a înviat, nici marea şi vânturile a certat, nici 
pe draci izgonind, ci răstignindu-Se, pironindu-Se, ocărân- 
du-Se, scuipându-Se, prihănindu-Se, batjocorindu-Se, a 
putut să schimbe mintea cea rea a tâlharului, ca din amân- 
două părţile să vezi puterea Lui. Că şi toată zidirea a clăti- 

nat-o, până şi pietrele despicând şi pe sufletul tâlharului cel 
mai nesimţitor decât piatra l-a tras la El şi l-a cinstit. „Că 
astăzi vei fi cu Mine în rai“, zice. Cu toate că heruvimii pă- 
zeau raiul, dar Acesta este Stăpânul heruvimilor. Sabia cea 
de foc acolo se învârteşte, dar Acesta şi peste foc şi peste 
gheena şi peste viaţă şi peste moarte are stăpânire. Şi cu 
toate că nici un împărat nu va îngădui vreodată ca vreun tâl- 
har, sau altcineva dintre slugi să fie pus lângă sine şi să-l ba- 
ge în cetate, Hristos a făcut aceasta. Şi intrând în sfânta pa- 
trie, a băgat împreună cu Sine şi pe tâlharul, nu defăimând 
raiul, nici ruşinându-l cu picioarele tâlharului, ci mai ales 
cinstindu-l, căci cinste a raiului este a avea un astfel de 
Stăpân, care şi tâlhar să facă vrednic de desfătarea cea din 
el. Şi apoi băgând vameşi şi desfrânate în rai, nu necinstin- 
du-l o făcea aceasta, ci mai ales cinstindu-l, arătând că în 
acest fel este Domnul împărăției cerurilor, ci şi pe desfrânate 
şi pe vameşi aşa de lămuriţi îi face, încât îi arată vrednici de 
cinstea şi de darul cel de acolo. Aşa precum ne minunăm 
mai mult de un doctor când îl vom vedea că izbăveşte de 
boală şi aduce la sănătate pe oameni care suferă de boli ne- 
vindecate, aşa şi de Hristos pe dreptate este a ne minuna 
când vindecă răni nevindecate, încât vameşi şi desfrânate 
întoarce la atâta sănătate, că îi arată vrednici cerurilor. Şi ce 
fel de sănătate a arătat tâlharul, zici, pe cruce fiind, ca să 
dobândească raiul? Voieşti să-ţi spun în scurt bărbăţia lui? 
Când Petru s-a lepădat jos, atunci acela a mărturisit sus. Şi 
zic acestea nu prihănind pe Petru. Să nu fie! Ci mărimea de 
suflet a tâlharului vreau s-o arăt. Ucenicul nu a suferit decât 
ameninţarea unei slujnice simple, iar tâlharul, văzând mult 
popor stând împrejur, strigând, tulburându-se şi cu hule şi 
ocări însăgetând, nu a luat aminte la el, nu a cugetat numai 
că Cel răstignit este simplu la trup ca şi el, ci, toate acestea 

lăsându-le şi piedicile materiei trecându-le, a cunoscut pe 
Stăpânul cerurilor şi la EL a căzut zicând: „Pomeneşte-mă, 
Doamne, când vei veni întru împărăţia Tal“ Să nu trecem 
aşa de simplu de tâlharul acesta, nici să ne ruşinăm a lua de 
dascăl pe el, pe care nu S-a ruşinat Stăpânul nostru a-l băga 
întâi în rai. Să nu ne ruşinăm a lua de dascăl pe un om, care 
mai înainte de toată firea s-a arătat vrednic de petrecerea 
cea din ceruri, ci fiecare cu dinadinsul să cercetăm, ca să 
cunoaştem puterea Crucii. 

Nu a zis către el, precum a zis lui Petru: „Vino după 
Mine şi te voi face vânător de oameni“ (Mt.:4, 19). Nici a 
zis către el precum a zis celor doisprezece: „Că veţi sta pe 
cele douăsprezece scaune judecând pe cele douăsprezece 
seminţii ale lui Israel.“ (Mt. 19, 28). Şi mai ales nici de grai 
nu l-a învrednicit. Nici minune nu a făcut, nici mort înviat n-a 
văzut, nici draci scoțându-se. Nici pe mare ascultând n-a 
văzut-o, nici pentru Impărăţie nu i-a spus ceva, nici pentru 
gheena. Dar el, mai înainte de toţi, pe lisus L-a mărturisit, cu 
toate că celălalt Îl ocăra. Şi ÎI ocăra pe EI celălalt tâlhar, căci 
şi alt tâlhar era răstignit împreună cu El, ca să se împlinească 
cele zise: „Între cei fărădelege S-a socotit“. Căci iudeii voiau 
să-l prihănească slava Lui şi din toate părţile aduceau pri- 
hăniri la cele ce EI făcea. Dar din toate părţile strălucea ade- 
vărul şi creştea cu toate împiedicările. Deci || ocăra pe El ce- 
lălalt tâlhar. Ai văzut, tâlhar şi tâlhar? Amândoi pe cruce, 
amândoi de la viaţă tâlhărească, amândoi de la răutate, dar 
nu amândoi întru aceeaşi mărturisire, ci unul a moştenit ra- 
iul, iar celălalt s-a trimis în gheena. 

Aşa şi ieri. Ucenici şi ucenic, cei doisprezece şi luda. 
Aceia ziceau: „Unde voieşti să-Ţi pregătim să mănânci Paş- 
ule? (26, 17). lar acesta zicea, vânzare pregătind: „Ce-mi 
veţi da mie şi eu |I voi da pe El vouă?“ (Mr. 26, 15). Aceia 

se pregăteau de slujbă şi de dumnezeiasca învăţătură a celor 
de taină, iar acesta se silea să-L vândă. Aşa şi aici tâlhar şi 
tâlhar. Unul ocărăşte iar celălalt binecuvântează şi îi astupă 
gura celuilalt ce huleşte, zicând: „Nu te temi tu de Dumne- 
zeu... căci noi primim cele vrednice după faptele noastre“ 
(Lc. 23, 40-41). 

Ai văzut îndrăzneală a tâlharului? Ai văzut îndrăzneală 
pe cruce? Ai văzut filosofie în pedeapsă şi evlavie în chi- 
nuri? Cine nu se va minuna de el că lua aminte de sine şi 
avea mintea limpede când i se băteau piroanele. Şi nu nu- 
mai că lua aminte de sine, ci pe ale sale lăsându-le, de cele 
ale altora se îngrijea, făcându-se dascăl pe cruce, certând şi 
zicând: „Nu te temi tu de Dumnezeu? Nu lua aminte, zice 
la judecata cea de jos, căci este alt judecător nevăzut, este 
altă judecată fără de mită. Deci nu căuta ce S-a osândit jos, 
căci cele de sus nu sunt în felul acesta. Aici la judecata cea 
de jos de multe ori cei drepţi se osândesc, iar cei nedrepţi 
scapă, vinovaţii se slobozesc, iar cei nevinovaţi se pedep- 
sesc. Căci vrând şi nevrând judecătorii multe greşesc. Că fie 
ştiind adevărul, dar de bani mituindu-se, fie neştiindu-l şi 
înşelându-se, de multe ori au judecat nedrept. lar nimic de 
acest fel nu este. Căci Dumnezeu este drept judecător şi 
judecata Lui ca lumina va lumina, neavând nici o umbră de 
întuneric sau neştiinţă . Deci ca el să nu rămână cu judeca- 
ta celor de jos, care l-au osândit, îl suie la cea de sus. l-a 
adus aminte de judecata cea de sus şi numai că nu-i zicea: 
„Priveşte acolo şi nu vei aduce hotărârea cea osânditoare, 
nici vei sta cu judecătorii cei stricaţi de jos, ci vei aproba 
judecata cea făcută sus.“ Ai văzut filosofie a tâlharului? Ai 
văzut înţelepciune şi învăţătură? Deodată de pe cruce a sărit 
la cer. Apoi şi mai mult astupându-i gura celuilalt, zice: „Nu 
te temi... că întru aceeaşi osândă suntem? Ce înseamnă 

aceasta, că întru aceeaşi osândă suntem? Adică întru ace- 
leaşi chinuri. Ca şi cum i-ar fi zis: „oare nu te aşezi şi tu pe 
cruce?“ Deci pe acela înfruntându-l, pe sine mai înainte de- 
cât pe celălalt se prihăneşte. Căci precum cel ce este în pă- 
cate şi prihăneşte pe altul, pe sine mai înainte decât pe acela 
se prihăneşte. Aşa şi cel ce este într-o greşeală, pe sine mai 
înainte decât pe acela se înfruntează. „Că întru aceeaşi osân- 
dă suntem“. Legea apostolească îi spune lui, cuvinte evan- 
gheliceşti, care zic: „Nu judecaţi, ca să nu fiţi judecaţi.“ (Mr. 
7, 1), „Că întru aceeaşi osândă suntem. Ce faci, o tâlharu- 
le? Ispitindu-te să-l îndreptezi pe el, te-ai făcut părtaş la cele 
rele ale lui. Ba nu, zice. Ci îndreptez părerea aceasta prin 
cuvintele ce urmează. Şi ca nu pentru că sunt părtaşi ace- 
leiaşi pedepse să cugeţi că el este părtaş păcatului, a adăugat 
îndreptarea, zicând: „Şi noi după dreptate, căci acele vred- 
nice după faptele noastre primim.“ Ai văzut mărturisire de- 
săvârşită? Ai văzut cum pe cruce s-a dezbrăcat de păcate? 
Că zice: „Spune tu întâi fărădelegile tale, ca să te îndreptezi“ 
([s. 43, 26). Nimeni nu l-a silit. Nimeni nu i-a făcut vreo ne- 
voie, ci el pe sine s-a vădit, zicând: „Şi noi după dreptate, 
căci cele vrednice după faptele noastre primim.“ Acesta însă 
nici un rău nu a făcut.“ Şi după aceea zice: „Pomneneşte-mă, 
Doamne, întru împărăţia Ta!“ Nu a îndrăznit să zică: „Po- 
meneşte-mă întru împărăţia ta!“, până ce nu a lepădat prin 
mărturisire, sarcina păcatelor. Vezi ce mare lucru este măr- 
turisirea? S-a mărturisit şi a deschis raiul. S-a mărturisit şi 
atâta îndrăzneală a luat, încât de la tâlhărie a cerut Impără- 
ție. Vezi de câte bunătăţi ne este pricinuitoare Crucea? De 
împărăție pomeneşti, o tâlharule? Dar din ce vezi aceasta? 
Piroane şi cruce sunt cele ce se văd. Dar însăşi Crucea, zice, 
este semnul Împărăției. Şi de aceea || numesc pe El împărat, 
pentru că ÎL văd pe El răstignit. Că datorie a Împăratului este 

a muri pentru cei supuşi, cum EI însuşi a zis: „Păstorul cel bun 
îşi pune sufletul pentru oi“ (In. 10, 11). Deci şi Impăratul cel 
bun îşi dă sufletul pentru supuşi. Şi de vreme ce sufletul Său 
Şi-a dat, pentru aceasta ÎI numesc pe El Împărat „Pomeneş- 
te-mă, Domane, întru Împărăţia Ta“. 

Ai văzut cum Crucea este închipuire şi a Împărăției? 
Voieşti să cunoşti acest lucru şi din altă parte? N-a lăsat-o pe 
ea pe pământ, ci a luat-o şi a suit-o la cer. Dar de unde se 
arată aceasta? De acolo, căci cu ea va veni la a doua şi slăvi- 
ta Sa venire. Şi ca să cunoşti cum că Crucea este cinstită, 
pentru aceea şi slavă a numit-o pe ea. Dar să vedem cum va 
veni Crucea? Şi ce nevoie este să aducem pe faţă dovada. 
„Deci de vă vor zice vouă: lată este în pustie (Hristos), să nu 
ieşiţi; iată este în cămări, să nu credeţi“, acestea spunându-le 
ca să ne ferim de proorocii cei mincinoşi, de hristoşii cei 
MINCINOŞI şi de antihrist şi ca să cunoastem a doua şi slăvita 
lui venire. Ca nu cumva amăgindu-ne să cadă în înşelăciu- 
nea lui antihrist, căci mai înainte de venirea lui Hristos, va 
veni antihrist. Şi ca nu căutând păstorul să găsească lupul, 
pentru aceasta spune semnele venirii Păstorului. Şi fiindcă 
venirea Lui cea dintâi s-a făcut în taină, să nu cugeţi că şi 
cea de-a doua va fi la fel, a dat acest semn. lar venirea cea 
dintâi cu cuviinţă s-a făcut în taină, căci a venit să caute pe 
cea pierdută. lar a doua nu va fi aşa. Dar cum, spune-mi? 
„Căci precum fulgerul iese de la răsărit şi se arată până la 
apus, aşa va fi şi venirea Fiului Omului“ (Mt. 24, 27). Deo- 
dată se va arăta şi nimeni nu va trebui să întrebe: Aici sau 
acolo este Hristos? Căci precum fulgerul când se arată, nu 
trebuie să mai cercetăm dacă s-a făcut, aşa şi când va fi ve- 
nirea lui Hristos, nu va mai fi nevoie să cercetăm de a venit. 
Dar ceea ce căutăm este de va veni şi Crucea, ca să nu ui- 
tăm ceea ce v-am făgăduit. Deci ascultă cele ce urmează: 

„Atunci“, zice. Când atunci? Când va veni Fiul Omului 
„soarele se va întuneca şi luna nu-şi va mai da lumina sa“. 
Că atât de convingătoare va fi lumina, încât şi stelele cele 
mai luminoase se vor ascunde. Atunci şi „stelele“ vor cădea. 
Atunci se va arăta pe cer Fiul Omului“ (Mr. 24, 30). Ai vă- 
zut câtă strălucire are Crucea? Că soarele se va întuneca şi 
luna nu se va mai arăta. lar aceea va lumina şi va străluci 
mai mult decât soarele şi decât luna. Şi precum când împă- 
ratul vrea să intre în cetate, ostaşii lui poartă pe umere în- 
semnele împărăteşti, vestind de mai înainte intrarea Lui. Aşa 
şi atunci când Se va pogorî Domnul din ceruri, vor merge 
înainte oştile îngerilor şi ale arhanghelilor, purtând acel 
semn pe umeri şi vestindu-ne nouă intrarea Lui împărăteas- 
că. Atunci se vor clătina puterile cerurilor. Pentru îngeri zice. 
De frica cea mare, cutremur îi va cuprinde pe ei. Şi pentru 
care pricină, spune-mi? Pentru acea înfricoşată Judecată. 
Căci toată firea noastră va fi judecată, stând înaintea înfrico- 
şatului Judecător. Dar pentru care pricină îngerii se tem şi se 
cutremură? Căci nu vor fi judecaţi ei. Când un judecător ju- 
decă, nu numai cei vinovaţi, ci cei ce slujesc, care nu se ştiu 
CU NIMIC ViNOVaţi, se tem şi se cutremură de frică de hotărâ- 
rea judecătorului. Aşa şi atunci când firea noastră va fi jude- 
cată şi îngerii, care cu nimic nu se ştiu vinovaţi, se vor teme 
de Judecătorul. 

Dar de ce se va arăta atunci Crucea şi pentru ce va veni, 
când noi o avem şi acum? Ca cei ce L-au răstignit pe Dom- 
nul să-şi cunoască păcatul lor, pentru aceea pe însuşi nea- 
mul Lui îl arată, mustrând răutatea lor. Şi cum că pentru 
aceasta o aduce, ascultă pe evanghelistul care zice: „şi vor 
plânge toate seminţiile pământului“, văzând pârâşul şi cu- 
noscând păcatul. Şi de ce te minunezi că va veni purtând 
Crucea, când şi ranele le va purta? Căci zice: „Vedea-vor 

pe Care L-au împuns“ (Zah. 12, 10). Şi precum a făcut cu 
“Toma, când a îndreptat necredinţa lui, arătându-i, după în- 
viere, semnele cuielor şi ranelor zicându-i: „Adu degetul tău 
încoace şi vezi mâinile mele... şi nu fi necredincios, ci cre- 
dincios“ (In. 20, 27), aşa şi atunci va arăta ranele şi Crucea, 
adeverind că El Însuşi a fost Cel ce S-a răstignit. 

Şi nu numai de la Cruce, ci şi de la cuvintele cele rostite 
pe Cruce este cu putinţă a vedea iubirea de oameni a lui 
Dumnezeu cea negrăită. Căci fiind El pironit şi batjocorin- 
du-se, luându-se în râs şi scuipându-se, zicea: „Părinte, iar- 
tă-le lor că nu ştiu ce fac“ (Le. 23, 34), rugându-se pentru 
cei ce-L. răstigneau. lar aceia Îi ziceau: „De eşti Fiul lui Dum- 
nezeu, pogoară-le de pe Cruce... şi vom crede...“ (Mt. 27, 
40-42). Dar El nu Se pogoară de pe Cruce, pentru că este 
Fiul lui Dumnezeu şi pentru aceasta a venit să se răstigneas- 
că pentru noi. „Pogoară-le de pe Cruce şi vom crede întru 
Tine“. Acestea sunt cuvinte doveditoare ale necredinţei. Că 
mult mai mare minune a fost învierea Lui, fiind piatra deasu- 
pra mormântului, decât dacă S-ar fi pogorât de pe Cruce. Şi 
mai mare minune a fost când a scos pe Lazăr din mormânt, 
mort de patru zile şi înfăşurat cu cele de îngropare, decât 
dacă s-ar fi pogorât de pe Cruce. Deşi cei ce-L răstigniseră Îi 
ziceau în batjocură: „De eşti Fiul lui Dumnezeu... mântuieş- 
te-le pe Tine Însuţi“ (Lc. 23, 37), dar El toate le făcea ca 
să-i mântuiască şi pe ei şi zicea: „Părinte, iartă-le lor păcatul, 
că nu ştiu ce fac. Şi oare le-a iertat lor păcatul? Le-a iertat, 
dar ei n-au vrut să se pocăiască. Că de nu le-ar fi iertat lor 
păcatul, Pavel nu s-ar fi făcut apostol. De nu le-ar fi iertat lor 
păcatul, nu ar fi crezut îndată trei mii, cinci mii şi alte multe 
mii. Căci multe mii de iudei au crezut, arătat este din cele ce 
zic apostolii lui Pavel: „Vezi frate, câte mii de iudei au cre- 


zut” (F. Ap. 21, 20). 

Să urmăm dar Stăpânului şi să ne rugăm pentru vrăjmaşi. 
lată iarăşi mă întorc la aceeaşi sfătuire. A cincea zi este azi 
de când vorbesc cu voi despre aceasta, nu prihănindu-vă de 
neascultare, să nu fie, ci mai ales nădăjduind că veţi pleca. 
lar dacă unii sunt aspri şi mânioşi sau nesupuşi, încât se ara- 
tă neascultători la cele ce s-au vorbit pentru rugăciune, 
aceştia măcar de numărul zilelor cucerindu-se, să lepede 
vrajba şi împuţinarea de suflet. Urmează Stăpânului tău. Se 
răstignea şi ÎI ruga pe Tatăl pentru cei ce-L răstignea. Şi cum 
voi putea, zici, să urmez Stăpânului? Dacă vei voi, poţi. Că 
de ar fi fost cu putinţă a-l urma n-ar fi zis: „Învăţaţi-vă de la 
Mine că sunt blând şi smerit cu inima“ (Mr. 11, 29). De nu 
este cu putinţă să-l urmezi, Pavel n-ar fi zis: „Fiţi următori 
mie, precum şi eu sunt lui Hristos“ (| Cor. 11, 1). Şi de nu 
voieşti să urmezi Stăpânului, urmează slugii celei împreună 
cu tine, lui Ştefan apostolul. Că acela a urmat Stăpânului. 
Căci precum Hristos între cei ce-l. răstigneau fiind, lăsând 
Crucea şi cele ce priveau la Sine şi se ruga Tatălui pentru cei 
ce-L răstigneau, aşa şi sluga între cei ce-L. împroşcau cu pie- 
tre fiind, şi lovindu-se de toţi, a lăsat durerile pricinuite de 
aceştia şi zicea: „Doamne, nu le pune lor păcatul acesta“ (F. 
Ap. 7, 60). Ai văzut cum sluga se roagă. Acela zice: „Părinte, 
iartă-le lor păcatul acesta, că nu ştiu ce fac“, iar acesta: „Doam- 
ne, nu le pune lor păcatul acesta“. Şi ca să cunoşti că cu osâr- 
die se roagă, iar nu simplu, el, împroşcându-se cu pietre, în- 
genunchează şi cu multă milostivire şi umilinţă zice ruga. 

Voieşti să-ţi arăt şi altă slugă, care a pătimit mult mai 
multe decât acela? Pavel, care zice: „De la iudei... de trei ori 
am fost bătut cu toiage; o dată am fost împroşcat cu pietre, o 
noapte şi o zi întru adânc am petrecut“ (|| Cor. 11, 25). Şi 
după aceasta ce zice? „Căci aş fi dorit să fiu eu însumi ana- 
tema de la Hristos pentru fraţii mei şi rudele mele după 

trup“ (Rm. 9, 3). Voieşti să vezi şi altul? Nu din Scriptura 
cea nouă, ci din cea veche. Şi acest lucru este mai ales de 
mirare că acolo unde nu li se porancise să iubească pe vrăj- 
maşi, ci să scoată ochi pentru ochi, dinte pentru dinte şi să 
răsplătească întocmai cu aceleaşi răutăţi, s-a ajuns la filo- 
zofia cea apostolească. Ascultă ce zice Moise, cel supărat 
de multe ori de iudei şi defăimat de ei: „Şi acum de voieşti să 
ierţi lor păcatul, iartă-l, iar de nu şterge-mă pe mine din car- 
tea Ta în care m-ai scris“ (leş. 32, 32). Vezi că fiecare din 
aceştia puneau mai înainte folosul celorlalţi, decât mântui- 
rea lor? Nimic nu ai greşit, o, Pavele şi pentru ce voieşti să te 
împărtăşeşti cu ei de pedeapsă? Pentru că nici o bucurie nu-mi 
aduce starea mea cea bună, când ştiu că alţii pătimesc rău. 

Ne era nouă de ajuns aceste pilde, dar ca mai mult să ne 
îndreptăm mă voi ispiti să arăt şi pe altul, care a filozofat 
aceleaşi. David acela, fericitul şi blândul, când toată oastea 
s-a ridicat împotriva lui şi a ridicat la împărăție pe fiul său 
Abesalom, care voia să-l ucidă, pentru care Dumnezeu S-a 
mâniat şi a trimis pe îngerul Său să pedepsească poporul — 
că ce este dacă s-a pus altă pricină a pedepsei —, văzându-l 
cu sabia scoasă ce zice? „Eu care sunt păstor am greşit; eu 
păstorul am făcut rău. Să fie mâna Îa peste mine şi peste 
casa tatălui meu“ (Il Imp, 24, 17). Vezi iarăşi asemenea is- 
prăvi? Voieşti să-ţi mai arăt şi altul? Că nu suntem lipsiţi de 
încă unul care a filozofat asemenea. Samuil proorocul a fost 
ocărât de iudei şi atât de necinstit încât Dumnezeu voind să-l 
mângâie l-a zis: „Nu pe tine te-au lepădat, ci pe Mine...“ (| 
Imp. 8, 7). Dar ce zice cel lepădat, defăimat şi ocărât? „De- 
parte să fie păcatul acesta de la mine ca să încetez a mă ru- 
ga Domnului pentru voi“ (| Imp. 12, 23). Păcat a socotit a 
nu se ruga pentru vrăjmaşi. Deci Hristos zice: „Părinte, iar- 
tă-le lor păcatul că nu ştiu ce fac“, Ştefan zice: „Doamne nu 

le pune lor păcatul acesta“, Pavel zice: „Aş fi poftit ca eu în- 
sumi să fiu anatema pentru fraţii mei şi rudele mele după 
trup“, Moise zice: „De voieşti să le ierţi lor păcatul, iartă-l, 
iar de nu şi pe Mine mă şterge din cartea în care m-ai scris“, 
David zice: „Să fie mâna Ta peste mine şi peste casa tatălui 
meu“, iar Samuil: „Departe să fie de la mine păcatul acesta 
ca să încetez a mă ruga Domnului pentru voi“. Ce iertare 
vom dobândi, spune-mi, când Stăpânul, slugile cele din 
Scriptura cea veche şi cele din Scriptura nouă ne îndeamnă 
la rugăciunea pentru vrăjmaşi? Şi mai ales că noi cele împo- 
trivă facem blestemând pe vrăjmaşi. Nu, rogu-vă fraţilor, nu 
faceţi aceasta. Căci pe cât sunt mai multe pildele, cu atâta 
este mai mare pedeapsa, de nu vom urma lor. Şi mai mare 
lucru este a ne ruga pentru vrăjmaşi, decât pentru prieteni. 
Şi mai mult ne foloseşte rugăciunea pentru aceia, decât 
pentru aceştia. Că zice: „Căci dacă iubiţi pe cei ce vă iu- 
besc, ce răsplată veţi avea? Au nu fac şi vameşii acelaşi lu- 
cru?” (Mt. 4, 46). Şi dacă ne rugăm numai pentru prieteni, 
iată că nu ne-am făcut mai buni decât păgânii sau vameşii. 
lar dacă vom iubi pe vrăjmaşi, ne vom face asemenea lui 
Dumnezeu, după puterea omenească, „că El face să răsară 
soarele pentru cei răi şi peste cei buni şi trimite ploaie peste 
cei drepţi şi peste cei nedrepţi“ (Mr. 5, 45). Să ne facem 
aşadar asemenea Îatălui, căci zice: „Fiţi desăvârşiţi, precum 
Tatăl vostru Cel ceresc desăvârşit este“, (Mr. 5, 48) ca să ne 
învrednicim de Împărăţia cerurilor, «“u darul şi cu iubirea de 
oameni a Domnului nostru lisus Hristos, Căruia | se cuvine 
slava în vecii vecilor. Amin. 


OMILIA 1 la sfântul praznic al Cincizecimii / pentru 
ce vu se fac acum semne / cum că cele ce se lucrează și se 
vorbesc de noi se scriu 


arăşi praznic şi iarăşi sărbătoare, şi iarăşi Biserica se lau- 
dă cu mulţimea fiilor; Biserica aceasta cea cu mulţi fii şi iubi- 
toare de fii. Dar ce folos este din iubirea de fii, când numai 
la sărbători, iar nu totdeauna v.de feţele cele dorite ale fii- 
lor. Precum de ar fi avut cineva o haină frumoasă şi nu i-ar fi 
fost lui îngăduit să o poarte totdeauna. lar haina Bisericii este 
mulţimea celor ce vin, precum şi proorocul de demult a vor- 
bit către Biserică, zicând: „Şi pe toţi aceştia îi vei pune îm- 
prejurul tău, ca o cunună de mire şi ca o podoabă de mirea- 
să“ (Is. 29, 18). Deci precum o femeie înţeleaptă şi de neam 
bun având haina strânsă până la glezne, este cu bună cuvi- 
inţă, aşa şi Biserica astăzi se arată mai luminoasă, fiind îm- 
brăcată cu mulţimea trupurilor voastre, ca şi cu o haină 
strânsă. Că nici o parte a ei, astăzi, nu este cu putinţă a se 
vedea goală, precum în zilele trecute. Dar pricinuitori ai go- 
liciunii ei sunt cei ce numai astăzi au venit, cei ce nu totdea- 
una acoperă pe maica lor. lar cum că nu mică este primejdia 
a lăsa goală pe maica lor, să aducem aminte de o veche isto- 
rie; să ne aducem aminte de cel ce a văzut gol pe tatăl său şi 
a fost pedepsit pentru aceasta (Fac. 9, 22), cu toate că nu 
acela a dezgolit pe tatăl său, ci numai l-a văzut gol. Şi nici 
măcar pentru aceasta nu a scăpat de pedeapsă. lar cei ce au 

venit numai astăzi iar mai înainte nu, nu numai că văd goală 
pe maica lor, ci o dezgolesc pe ea. lar dacă cel ce a văzut 
goliciunea nu a scăpat de pedeapsă, cei ce o fac, de care 
iertare vor fi vrednici? Acestea le zic nu voind să vă prihă- 
nesc, ci ca să fugim de pedeapsă, să fugim de blestemul lui 
Ham, să urmăm dragostea lui Sim şi a lui lafet şi să acope- 
rim şi noi pururea pe maica noastră... 

A se înfăţişa numai de tre. ori pe an înaintea lui Dumne- 
zeu este o socoteală iudaicească. Căci către aceia s-a zis: 
„În trei vremi ale anului te vei arăta înaintea Domnului Dum- 
nezeului tău“ (leş. 23, 17). În ce ne priveşte pe noi, totdea- 
una voieşte Dumnezeu să ne arătăm înaintea Lui. La aceia 
depărtările locurilor au făcut să fie numai atâtea adunările, 
că numai într-un loc era atunci închinăciunea. Pentru aceas- 
ta şi timpurile adunărilor şi a venirilor lor erau puţine. Şi fi- 
indcă numai în lerusalim, iar nu în altă parte, trebuiau să se 
închine, pentru aceasta a poruncit ca numai de trei ori într- 
un an să se arate înaintea lui Dumnezeu, îndreptăţindu-i la 
aceasta lungimea căii. Dar pentru noi nici un fel de îndrep- 
tare nu va fi. Şi aceia erau împrăştiaţi pe tot pământul, căci 
zice: „Şi erau în lerusalim locuitori iudei, bărbaţi cucernici, 
din toate neamurile care sunt sub cer“ (F. Ap. 2, 5) iar noi 
într-o cetate fiind toţi, sub aceleaşi ziduri locuind şi de multe 
ori numai o uliţă ne desparte de Biserică, ca cei ce am fi des- 
părţiţi cu nenumărate noianuri ale mării, aşa de puţine ori 
venim la această sfântă adunare. Acelora le-a poruncit nu- 
mai în trei vremi ale anului să prăznuiască, nouă însă ne-a 
poruncit pururea să facem aceasta, că pururea la noi este 
praznic. Voi spune pricinile praznicului şi veţi vedea că în 
fiecare zi este praznic. 

Deci la noi cel dintâi praznic este Epifania, adică Arătări- 
le. Şi care este pricina praznicului? Faptul că Dumnezeu „pe 

pământ S-a arătat şi cu oamenii împreună a locuit“ (Varuh 
3, 38). Că Dumnezeu-Fiul Cel Unul-Născut cu noi a fost. 
Şi nu numai a fost, ci pururea este, căci zice: „lată Eu cu voi 
sunt în toate zilele până la sfârşitul veacului“ (Mt. 28, 20). 
Pentru aceasta în toate zilele putem săvârşi Arătările. 

Dar praznicul Paştilor ce voieşte? Care este pricina lui? 
Prin el vestim moartea Domnului, căci aceasta este Paştile. 
Dar nici aceasta n-o facem în vreme hotărâtă. Că voind Pa- 
vel să ne izbăvească pe noi de aşteptarea vermurilor şi ară- 
tând că pururea putem face Paştile, zice: „Căci de câte ori 
veţi mânca Pâinea aceasta şi veţi bea din paharul acesta, 
moartea Domnului vestiți“ u Cor. 11, 25). Deci de vreme ce 
pururea putem vesti moartea Domnului, pururea putem să- 
vârşi şi Paştile. 

Voiţi să cunoaşteţi că şi praznicul acesta de azi se poate 
prăznui în fiecare zi şi mai ales că este în fiecare zi? Să ve- 
dem care este pricina praznicului acestuia? Faptul că Duhul 
Sfânt a venit la noi. Şi precum Fiul lui Dumnezeu Cel Unul- 
Născut este împreună cu oamenii cei credincioşi, aşa şi Du- 
hul Lui Dumnezeu. Dar de unde este arătată aceasta? „De 
Mă iubiţi, păziţi poruncile Mele. Şi Eu voi ruga pe Tatăl şi 
alt Mângâietor vă va da vouă, ca să fie cu voi în veac, Duhul 
Adevărului... (In. 14, 15-17). Deci precum a zis Hristos de- 
spre Sine că este cu noi în toate zilele până la sfârşitul vea- 
cului şi pentru aceasta putem oricând să săvârşim Arătările, 
aşa a zis şi despre Duhul că în veac cu noi este şi de aseme- 


nea putem săvârşi totdeauna praznicul Cincizecimnii. 


Şi ca să cunoaşteţi că este cu putinţă totdeauna să prăz- 
nuim şi nu numai la vremea rânduită, nici când suntem îm- 
pinşi de sila vremii, ascultați pe Pavel ce zice: „De aceea să 
prăznuim...“. Cu toate că nu era atunci praznic, când scria 
acestea, nici Paştele, nici Arătările, nici praznicul a Cincize- 

cimii, dar a zis să prăznuim, arătând că nu vremea face 
praznicul, ci conştiinţa cea curată. Că praznicul nu este alt- 
ceva, decât veselie, iar veselia cea duhovnicească nu din alt- 
ceva se pricinuieşte, decât din conştiinţa faptelor bune. lar 
cel ce are conştiinţa bună şi fapte ca aceasta, totdeauna 
poate să prăznuiască. Deci aceasta arătând Pavel, zice: „De 
aceea să prăznuim nu cu aluatul cel vechi, nici cu aluatul 
răutăţii şi al vicleşugului, ci cu azimele curăţiei şi ale adevă- 
rului“ (| Cor. 11, 25). Vezi cum că nu te-a legat cu perioade- 
le vremii, ci a poruncit să ai numai conştiinţa curată? Voiam 
ca tot cuvântul să-l cheltuiesc cu această pricină, că cei ce 
după multă vreme prind pe vreunii în mâinile lor şi nu lesne 
îi lasă pe ei. Deci şi noi, fiindcă pe voi, cei ce după un an aţi 
venit în mrejele noastre, v-am prins, nu voiam să vă lăsăm 
astăzi, dar ca să nu vă duceţi lipsiţi de cuvintele cele pentru 
Praznic, de la sfătuirea aceasta, să trecem cuvântul la prici- 
na Praznicului. ş 

Multe bunătăţi şi de multe ori s-au pogorât din cer pe pă- 
mânt la neamul omenesc. Dar ca cele de astăzi, mai înainte, 
niciodată nu s-au pogorât. Dar să vedem ce fel au fost cele 
de mai înainte şi ce fel sunt cele de astăzi, ca să cunoaşteţi 
deosebirea lor. „Şi a plouat peste ei mană pe pământ şi pâi- 
ne cerească le-a dat lor. Fâine îngerească a mâncat omul... 
(Ps. 77, 28-29). Mare lucru cu adevărat şi vrednic de iu- 
birea de oameni a lui Dumnezeu. Şi apoi : „Şi a căzut foc de 


la Domnul din cer şi a mistuit jertfa...“ (II] Imp. 18, 38), iar 


pe poporul evreesc care rătăcea l-a îndreptat. Şi toţi topin- 
du-se de foame, s-a pogorât iarăşi ploaia şi a făcut multă în- 
destulare a roadelor (ÎIl Imp. 18, 45). Mari sunt şi acestea şi 
minunate. Dar mult mai mari sunt cele de faţă, că nu mană, 
nici foc, nici ploaie s-a pogorât astăzi, ci ploaie de daruri du- 
hovniceşti s-a pogorât de sus. Care nu poartă pământul spre 

rodire, ci înduplecă firea omenească să dea plugarului oa- 
menilor rodul faptei bune. Şi cei ce au primit de acolo o pi- 
cătură, îndată s-au uitat pe sine şi deodată pământul s-a 
umplut de îngeri. Nu de îngeri cereşti, ci de cei care în trup 
omenesc au lucrat fapta bună potrivită puterilor celor fără 
de trup. Că nu aceia s-au pogorât jos, ci, ceea ce este mai 
de mirare, aceia de jos s-au suit la fapta bună a acelora. ŞI 
nu lepădând trupul petreceau numai cu sufletele, ci rămâ- 
nând în firea lor, cu voinţa cea liberă s-au făcut îngeri. Şi ca 
să cunoşti că pedeapsa cea mai dinainte, când a zis: „Că pă- 
mânt eşti şi în pământ te vei întoarce“ (Fac. 2, 19), nu a fost 
pedeapsă, te-a lăsat să petreci pe pământ, ca mai mult să se 
arate puterea Duhului, care prin trup de ţărână lucrează une- 
le ca acestea. Că s-a văzut limbă de lut poruncind diavolilor, 
s-a văzut mână de lut vindecând boli şi mai ales nu numai 
mână de lut, ci ceea ce este mai de mirare, umbre de trupuri 
de lut biruind şi moartea şi puteri fără de trupuri, adică pe 
diavoli. Şi precum când se arată soarele fuge întunericul, fia- 
rele se afundă în vizuinele lor, ucigaşii, tâlharii şi jefuitorii de 
morminte aleargă la vârfurile munţilor, aşa şi Petru arătân- 
du-se şi glas slobozind, se izgonea întunericul înşelăciunii, se 
depărta diavolul, se ridicau patimile trupurilor, se vindecau 
bolile sufletelor, se izgonea toată răutatea, se întorcea pe pă- 
mânt fapta bună. Şi dacă cineva ar fi putut scoate din viste- 
riile împărăteşti, care au aur, argint şi pietre scumpe, măcar 
o mică părticică, mare bogăţie ar fi pricinuit aceluia, aşa şi 
din gurile Apostolilor — vistierii împărăteşti fiind gurile lor, 
având în ele bogății de daruri — dacă primea cineva un sin- 
gur cuvânt, mare bogăţie duhovnicească îi pricinuia. Atunci 
cu adevărat cuvintele Domnului: „Dorite (erau) mai mult 
decât aurul şi decât piatra cea de mare preţ; şi mai dulci de- 
cât mierea şi fagurele“ (Ps. 18, 11). Căci ceea ce nu putea 

face aurul, nici piatra scumpă, făceau cuvintele lui Petru. 
Căci câţi talanţi de aur puteau să vindece pe cel olog din 
naştere? Dar cuvântul lui Petru a putut să vindece această 
betejune a firii, căci a zis: „Întru numele lui lisus Hristos Na- 
zarineanul, scoală-te şi umblă“ (F. Ap. 3, 6). Şi cuvântul lu- 
cru s-a făcut. 

Ai văzut cum cuvintele apostolilor erau mai dorite decât 
aurul şi piatra cea scumpă? Ai văzut cum vistierii împărăteşti 
erau gurile acelora? Cu adevărat doctori, plugari şi cârmaci 
ai lumii erau acolo. Doctori pentru că vindecau bolile, plu- 
gari pentru că semănau cuvântul dreptei credinţe şi cârmaci 
pentru că au plutit peste marea lumii acesteia şi au încetat 
furtuna înşelăciunii. De aceea uneori le zice: „Vindecaţi pe 


cei bolnavi...“ (Mt. 10, 8), alteori: „Eu vă trimit să seceraţi, - 


ceea ce voi n-aţi ostenit...“ (Mt. 14, 19) şi în altă parte: „... 
şi vă voi face pescari de oameni“ (In. 4, 38), iar către Petru 
a zis: „Nu te teme; de acum înainte vei fi pescar de oameni“ 
(| imp. 3, 1), vorbind mai întâi ca unor doctori, apoi ca unor 
plugari, apoi ca unor cârmaci şi pescari. Şi se vedeau mi- 
nuni peste minuni. 

Firea noastră, mai înainte cu zece zile s-a suit pe scaunul 
cel împărătesc, iar astăzi Duhul Sfânt s-a pogorât la firea 
noastră. A suit Domnul pârga noastră şi a coborât pe Duhul 
Sfânt, alt Domn care împărăţeşte darurile, căci şi Duhul este 
Domn; şi s-a împărăţit între Tatăl, Fiul şi Duhul Sfânt icono- 
mia cea pentru noi. Încă nu avea Hristos zece zile de când 
se înălțase şi ne-a trimis daruri duhovniceşti, daruri ale îm- 
păcării. Şi ca nimeni să nu se îndoiască şi să fie nedumerit 
dacă Hristos, după ce s-a înălţat la Tatăl, ne-a împăcat cu El 
şi ni L-a făcut milostiv, vrând să arate aceasta, ne-a trimis 
nouă îndată darurile împăcării. Căci, când se împacă vrăj- 
maşii între ei, îndată după împăcare urmează ospeţele, închi- 

nările pentru sănătate şi darurile. Deci noi am trimis credinţă 
şi am primit daruri, am trimis ascultare, şi am primit dreptate. 

Şi ca să înţelegeţi că darea Duhului Sfânt este dar al îm- 
păcării cu Dumnezeu, voi încerca să vă încredinţez pe voi 
din Scripturi aceasta, mai întâi cu cele dimpotrivă voi face 
cuvântul lămurit, adică cum că atunci când Dumnezeu se 
mânie pe noi, opreşte darul Duhului. Căci dacă te vei în- 
credinţa că semn al mâniei lui Dumnezeu este lipsa Duhului 
Sfânt şi vei vedea iarăşi Duh Sfânt trimiţându-se, vei ştii că 
dacă n-ar fi fost împăcare, nu s-ar fi trimis Duhul Sfânt. Deci 
de unde vom cunoaşte acestea? 

Ili era om bătrân, blând şi înţelept, dar nu ştia să îndrep- 
teze vicleşugul copiilor lui, ci peste măsură îi iubea. Auziţi 
cei care aveţi copii, ca măsurată să faceţi dragostea faţă de 
ei. Şi Ili din pricina aceasta întărâtând pe Dumnezeu la atâta 
mânie L-a adus încât şi-a întors mila Sa de la tot neamul lui. 
Şi arătând aceasta scriitorul care a scris acestea, zice: 
„Cuvântul era scump şi nu era vedenie.aevea“ (| Imp. 3, 1). 
Prin scump arătând că era foarte rar, darul proorociei. Altul 
plângând şi tânguindu-se din pricina mâniei lui Dumnezeu, 
zicea: „Nu este domn, nict prooroc în vremea aceasta“ lar 
evanghelistul zice: „Căci încă nu era Duhul, pentru că lisus 
încă nu fusese proslăvit“ (In. 7, 39). Nu era Duhul Sfânt, 
pentru că lisus nu se răstignise. Că aceasta, nu se proslăvise, 
înseamnă că nu se răstignise; că deşi lucrul era de ocară, dar 
fiindcă se făcea pentru cei ce-i iubea, slavă îl numeşte H.ris- 
tos. Şi pentru care pricină, spune-mi, mai înainte de Cruce 
nu s-a dat Duhul? Pentru că lumea era în păcate, în vrajbă şi 
în necinste şi pentru că încă nu se jertfise Mielul, lui 
Dumnezeu, Care ridică păcatul lumii. Deci, fiindcă încă nu 
se răstignise Hristos, nu se făcuse nici împăcarea. ŞI fiindcă 
nu s-a făcut împăcarea, cu cuviinţă nici Duhul nu se trimi- 

tea. Pentru aceasta semnul împăcării este trimiterea Duhului 
Sfânt. De aceea şi Hristos zice: „Vă este cu folos ca să Mă 
duc Eu. Căci dacă nu Mă voi duce, Mângâietorul nu va ve- 
ni la voi...“ (In. 16, 7). De nu Mă voi duce şi voi împăca pe 
Tatăl, nu vă voi trimite vouă pe Mângâietorul. Aţi văzut prin 
câte dovezi am arătat vouă că semn al mâniei lui Dumnezeu 
este lipsa Duhului Sfânt dintru oameni? 

„Cuvântul era scump şi nu era vedenie aevea“, „Că nu 
este domn, nici prooroc în vremea aceasta“, „Căci încă nu 
era Duhul, pentru că lisus nu fusese proslăvit”, şi „Vă este 
cu folos ca să Mă duc Eu. Căci dacă nu Mă voi duce, Mân- 
gâietorul nu va veni la voi...“ lată deci că semn al mâniei lui 
Dumnezeu este lipsa Duhului Sfânt. lar când vei vedea Duh 
Sfânt trimiţându-se cu îndestulare, cu nimic să nu te îndo- 
ieşti pentru împăcare. Şi unde este, vei zice, Duhul Sfânt 
acum? Că atuncea era când semne se făceau, morţii se scu- 
lau şi leproşii se curăţau. Dar acuma de unde vom arăta că 
este la noi Sfântul Duh? Nu vă temeţi. Că vă voi dovedi că 
şi acum este Duh Sfânt întru noi. Cum şi în ce chip? De nu 
ar fi Duh Sfânt întru noi, cum aceştia, care în această noapte 
s-au luminat, s-au izbăvit de păcate? Că nu este cu putinţă a 
ne izbăvi de păcate fără lucrarea Duhului. Şi ascultați pe 
Pavel zicând: „Căci şi noi eram altădată fără de minte, neas- 
cultători, amăgiţi slujind poftelor şi multor feluri de desfă- 
tări... lar când bunătatea şi iubirea de oameni a Mântuito- 
rului nostru Dumnezeu s-a arătat, El ne-a mântuit nu din 
faptele cele îritru dreptate, săvârşite de noi, ci după a lui 
milă, prin baia naşterii celei de-a doua şi prin înnoirea Du- 
hului Sfânt“ (Ti 3, 34-35), Şi iarăşi în altă parte zice: „Nu 
vă înşelaţi: Nici desfrânaţii, nici închinătorii de idoli, nici 
preadesfrânaţii, nici malahienii, nici sodomiştii, nici furii, nici 
lacomii, nici beţivii, nici batjocoritorii, nici răpitorii nu vor 

moşteni împărăţia lui Dumnezeu“. Ai văzut toate felurile 
răutăţii? Şi aşa eraţi unii dintre voi. Dar v-aţi spălat, dar v-aţi 
sfinţit, dar v-aţi îndreptat... „Cum? Că aceasta este ceea ce 
caută dacă prin Duhul Sfânt am lepădat răutatea. Dar as- 
cultă. „Dar v-aţi spălat, dar v-aţi sfinţit, dar v-aţi îndreptat în- 
tru numele Domnului lisus Hristos şi întru Duhul Dumneze- 
ului nostru (| Cor. 6, 9-11). Ai văzut că Duhul Sfânt a şters 
toată răutatea aceea? 

Unde sunt acum cei ce hulesc stăpânirea Duhului? Că 
de nu iartă păcatele în zadar se ia la botez. lar de iartă păca- 
tele, în zadar se huleşte de eretici. Şi fiindcă nu era Duh 
Sfânt nu puteam chema pe Domnul lisus, că „nimeni nu 
poate să zică Domn este lisus, decât în Duhul Sfânt“ (| Cor. 
12, 3). Şi de nu ar fi fost Duh Sfânt, noi credincioşii nu ne-am 
fi putut ruga lui Dumnezeu, nici nu am fi putut zice: Tatăl 
nostru Carele eşti în-ceruri“. Deci precum Domn a numi pe 
lisus nu puteam, nici Tatăl nu puteam a-l. numi pe Dumne- 
zeu. Dar de unde este arătat? De la acelaşi apostol, căci zi- 
ce: „Şi pentru că sunteţi fii, a trimis Dumnezeu pe Duhul 
Fiului Său în inimile noastre, care strigă: „Avva, Părinte!“ 
(Gal. 4, 6). De aceea când chemi pe Taâtăl, cugetă că Duhul 
atingând sufletul tău, te-ai învrednicit de chemarea aceea. 

De nu era Duh, nu ar fi fost cuvântul înţelepciunii şi al 
cunoştinţei în Biserică. „Că unuia i se dă prin Duhul Sfânt, 
cuvânt de înţelepciune, iar altuia, după acelaşi Duh, cuvân- 
tul cunoştinței“ (| Cor. 12, 8). De nu ar fi fost Duh Sfânt, nu 
ar fi fost în Biserică, păstori şi dascăli, că şi aceştia prin Du- 
hul Sfânt se fac, precum zice şi Pavel: „întru care Duhul 
Sfânt v-a pus pe voi episcopi, ca să păstoriţi Biserica lui 
Dumnezeu...“ (F. Ap. 20, 28). Vezi că şi lucrarea aceasta 
prin Duhul se face? De nu ar fi fost Duh Sfânt, nu aţi fi răs- 
puns toţi într-un glas: Şi Duhului tău, Părintelui şi Dascălului 

nostru de obşte, când cu puţin mai înainte s-a suit pe acest 
scaun sfânt şi v-a dat tuturor pace. Pentru aceasta nu numai 
când stă pe scaun sfânt şi vorbeşte către voi, nici când se 


roagă pentru voi răspundeţi cu acest cuvânt, Ci şi când stă la 


acest sfânt jertfelnic şi aduce jertfa cea înfricoşată. lar cei ce 
sunt învăţaţi întru cele ale Tainelor ştiu ceea ce face, că nu 
se va atinge de cele puse înainte până nu vă va cere vouă 
darul de la Domnul, zicând: „Harul Domnului nostru lisus 
Hristos...“ şi celelalte, iar voi răspundeţi: Şi duhului tău; prin 
răspunsul acesta arătându-vă, că cel ce este de faţă nu lu- 
crează el, nici sunt acestea isprăvi ale firii omeneşti, ci darul 
Duhului venind de faţă săvârşeşte această Jenfă de taină. 
Că deşi om este cel ce este de faţă, dar Dumnezeu este cel 
ce lucrează printr-însul. Deci nu lua aminte la firea celui ce 
se vede, ci pune în mintea ta că darul cel nevăzut face aces- 
tea. Nimic omenesc nu este ceea ce se face la acest sfânt 
jertfelnic. De nu ar fi fost Duhul nu s-ar fi întemeiat Biserica. 
Dar de vreme ce s-a întemeiat şi lucrează, arătat este că Du- 
hul e de faţă. 

Dar pentru care pricină nu se mai fac semne acum? 
Pentru că de la mulţi aud acestea şi deseori între ei se întrea- 
bă, de aceea luaţi aminte cu dinadinsul. De ce atunci, toţi 
cei ce se botezau, vorbeau în limbi, iar acum nu? Să ne în- 
văţăm întâi ce este a vorbi în limbi şi atunci vom spune şi pri- 
cina. Deci ce este a vorbi în limbi? Cel ce se boteza îndată 
vorbea în limba indienilor, a egiptenilor, a perşilor, a sciţilor, 
a tracilor; aşa că un om vorbea în multe limbi. Şi aceştia de 
acum de s-ar fi botezat atunci, i-ai fi auzit şi pe ei vorbind în 
multe limbi. Aceasta ne-o arată Pavel, zicând: „Şi găsind 
câţiva ucenici, a zis către ei: Primit-aţi voi Duh Sfânt când aţi 
“crezut? lar aceia au zis către el: „Dar nici n-am auzit dacă 
este Duh Sfânt“. Şi apoi botezându-se ei, „punându-și Pavel 

mâinile peste ei Duhul Sfânt a venit asupra lor şi vorbeau în 
limbi...“ (F. Ap. 19, 1-2). Deci pentru care pricină s-a luat 
de la oamenii de acum darul acesta? Nu pentru că ne ne- 
cinsteşte Dumnezeu pe noi, ci pentru că foarte mult ne cins- 
teşte. Cum? Eu vă voi spune. Oamenii de atunci de curând 
fiind izbăviţi de idoli, aveau mintea mai groasă şi mai nesim- 
țitoare şi erau dedaţi numai la lucrurile cele trupeşti, nevând 
nici o înţelegere de daruri netrupeşti şi nici nu ştiau ce este 
darul duhovnicesc, care se potriveşte numai cu credinţa. 
Pentru aceasta se făceau semne. Căci dintre darurile cele 
duhovniceşti unele sunt nevăzute şi numai cu credinţă se în- 
țeleg, iar altele au şi semn văzut spre încredințarea celor ne- 
credincioşi. Adică, iertarea păcatelor este lucrare duhovni- 
cească, care se înţelege cu gândul, este deci dar nevăzut. 
Pentru că nu vedem cu ochii trupului cum se curăţesc păca- 
tele. Pentru care pricină? Pentru că sufletul este cel ce se cu- 
răţeşte. lar sufletul cu ochii trupului nu se vede. Deci curăţi- 
rea păcatelor este un dar care se înţelege cu mintea şi nu 
poate fi văzut de ochii trupeşti. lar a vorbi în limbi este tot o 
lucrare a Duhului care cu mintea se înțelege, dar are şi un 
semn lesne înţeles de cei necredincioşi. Acesta este sunetul 
cuvântului rostit cu limba, care auzindu-se, face dovada lu- 
crării celei nevăzute dinlăuntru, care se face în suflet. 

Dar eu acum nu am trebuinţă de semne, căci Pavel zice: 
„Şi fiecăruia se da arătarea Duhului spre folos“ (| Cor. 12, 
7). Dar care este pricina? Pentru că şi fără de semne am în- 
văţat să cred în Stăpânul. Cel ce nu crede are nevoie de ză- 
log, iar fiindcă cred, nu am trebuinţă de zălog, nici de semn. 
Şi cu toate că nu voi vorbi în limbi, dar ştiu că m-am curăţit 
de păcate. lar cei de atunci nu credeau de nu vedeau semn, 
ca o garanţie a credinţei, pe care voiau s-o primească. Deci 
nu ca celor credincioşi se dădeau semnele, ci ca celor ne- 

credincioşi, ca să se facă credincioşi. Aşa şi Pavel zice: 
„Semnele nu sunt pentru cei credincioşi, ci pentru cei ne- 
credincioşi“ (| Cor. 14, 22). Vedeţi că Dumnezeu a luat de 
la noi arătarea semnelor nu ca să ne necinstească, ci ca să 
ne cinstească? Şi a făcut aceasta arătând că acum noi cre- 
dem în El fără de semne şi zăloage. lar aceia de nu ar fi avut 
mai întâi semn sau zălog nu ar fi crezut în El, prin lucrările 
cele nevăzute. Dar eu şi fără de acestea arăt toată credinţa. 
lată deci pricina pentru care nu se mai fac acum semne. 

Voiam şi pentru pricina praznicului să vorbesc şi să arăt 
ce este praznicul Cincizecimii şi să arăt pentru ce în prazni- 
cul acesta s-a dat darul, de ce în limbi de foc şi pentru ce 
după zece zile, dar văd că se întinde cuvântul de învăţătură. 
Pentru aceasta adăugând puţine voi înceta cuvântul. „Şi 
când a sosit ziua Cincizecimii... li s-a arătat lor, împărţite 
limbi ca de foc...“ (F. Ap. 2, 1-3). Nu de foc, ci „ca de foc“, 
ca nimic simţit să nu cugeţi pentru Duhul. Şi precum la cur- 
gerile lordanului nu porumbel s-a pogorât, ci „în chip de po- 
rumbel“ (Lc. 3, 22), aşa şi aici, nu foc, ci în chip de foc. Şi 
iarăşi puţin mai sus zice: „... ca de suflare de vânt ce vine 
repede“ (F. Ap. 2, 2). Nu zice „ca o suflare de vânt ce vine 
repede“, ci „ca de suflare de vânt... “. Şi pentru care pricină 
lezechiel ia darul proorociei prin carte şi nu prin asemănare 
de foc ca apostolii? Că zice pentru acela: „Şi a băgat în gu- 
ra mea cartea aceea... Şi am mâcat-o şi s-a făcut gura mea 
dulce ca mierea.“ (lez. 3, 2-3). lar pentru apostoli zice că li 
s-au arătat lor limbi ca de foc. Deci pentru care pricină aco- 
lo carte şi scriere, iar aici limbă şi foc? Pentru că acela se du- 
cea să mustre păcate şi să plângă nevoi iudaiceşti, iar aceştia 
ieşeau să mistuiască păcatele lumii. Pentru aceasta acela a 
luat cartea în care se pomeneau greutăţile ce au să fie. lar 
aceştia au luat foc, ca să ardă păcatele lumii şi să prăpădeas- 

că toate relele. Şi precum focul de va cădea în mărăcini, pe 
toţi cu lesnire îi arde, aşa şi darul Duhului mistuia păcatele 
oamenilor. Dar evreii cei nesimţitori, când se făceau aces- 
tea, în loc să se spăimânteze, să se cutremure şi să se închi- 
ne Celui ce a dat Darul, ei iarăşi îşi arată nebunia lor, cu be- 
ţia prihănind pe apostolii cei plini de Duhul, zicând: „... că 
sunt plini de must“ (F. Ap. 2, 13). Pune în minte nemulţumi- 
rea şi necunoştinţa oamenilor şi cugetă la mulţumire şi la bu- 
nătatea îngerilor. Că îngerii când au văzut Fârga noastră su- 
indu-se, se bucurau şi ziceau: „Ridicaţi căpetenii porţile 
voastre, şi vă ridicaţi porţile cele veşnice şi va intra Impăratul 
slavei“ (Ps. 23, 7). lar oamenii văzând darul Duhului pogo- 
rându-se la noi zic că sunt beţi cei ce au primit darul. Şi nici 
vremea anului nu i-a înţelepţit pe ei, că în vremea primăverii 
nu se găseşte nicăieri must. Dar să-i lăsăm pe aceia, şi să 
cugetăm la darul şi răsplătirea iubitorului de oameni Dum- 
nezeu. 

A luat Hristos pârga firii noastre şi ne-a dat darul Duhu- 
lui. Şi precum după un război îndelungat se face pace şi se 
risipeşte vrajba, iar cei ce erau învră;biţi între ei îşi dau unii 
altora zăloage şi încredinţări de pace, aşa şi între Dumnezeu 
şi oameni s-a făcut. A trimis Hristos ca zălog şi încredințare 
pârga noastră lui Dumnezeu şi ne-a trimis El ca zălog şi în- 
credinţare pe Duhul Sfânt. Şi cum că avem zăloage şi semne 
de încredințare, arătat este din faptul că ele trebuie să fie de 
neam împărătesc. Căci Duhul Sfânt care ni s-a trimis nouă 
este din Fiinţa cea împărătească, iar Cel ce de la noi s-a dus “ 
este din neam împărătesc, fiind din seminţia lui David. 
Pentru aceasta nu mă mai tem, căci Fârga noastră stă sus. De 
aceea şi despre viermele cel neadormit de-mi va spune ci- 
neva, sau despre focul nestins, sau despre alte chinuri şi pe- 
depse, nu mă mai tem Şi nu că nu mă mai tem, dar nu dez- 


57 


SFÂNTUL IOAN GURĂ DE AUR 


nădăjduiesc de mântuirea mea. Că de nu ar fi pregătit Dum- 
nezeu mari bunătăţi pentru neamul nostru, nu ar fi luat sus 
pârga noastră. Mai înainte de aceasta privind noi la cer şi 
cugetând la puterile cereşti simţeam sărăcia noastră mare, 
dar acum privind la cer la Scaunul cel împărătesc, unde stă 
pârga cea luată de la noi, vedem neamul nostru cel bun. Şi 
Fiul Omului tot aşa cum S-a suit cu acelaşi trup, va veni să ne 
judece. Deci să ne gătim să nu cădem din slava aceea. Şi va 
veni negreşit şi nu va zăbovi Stăpânul nostru. Va veni adu- 
când cu sine oştiri, cete de îngeri, mulţimi de arhangheli, adu- 
nări de mucenici, rânduieli de drepţi, soboare de prooroci şi 
apostoli, iar în mijlocul acelor nematerialnice oştiri, cu ne- 
grăită şi nevăzută slavă se va arăta Împăratul. 

Deci toate să le facem, ca să nu cădem din slava aceea. 
Voiţi să vă spun şi cele mai înfricoşate? Nu ca să vă spăi- 
mântez, ci ca să vă îndreptez. Atunci râu de foc va curge 
înaintea scaunului Aceluia, cărţile se vor deschide, judecata 
groaznică şi înfricoşată se aşează, unde se citesc din cărţi 
faptele vieţii noastre. Şi multe se vorbesc de Prooroci despre 
cărţile acelea. Moise zice: „Şi acum de voieşti să le ierţi lor 
păcatul, iartă-l, iar de nu şterge-mă pe mine din cartea care 
o ai scris“ (leş. 32, 32). Hristos a zis către ucenicii Lui: „Dar 
nu vă bucuraţi de aceasta, că duhurile vi se pleacă, ci vă bu- 
curaţi că numele voastre sunt scrise în ceruri” (Lc. 10, 20). 
lar proorocul David zice: „În cartea ta toţi se vor scrie; zi de 
zi se vor 'săvârşi şi nici una din ele nu va fi nescrisă”. (Ps. 
138, 16). Şi iarăşi: „Şterşi să fie din cartea celor vii şi cu cei 
drepţi să nu se scrie“. (Ps. 68, 32). Vezi că unii se şterg, iar 
alţii se scriu? Voieşti să cunoşti că nu numai cei drepţi se 
scriu în cărţile acelea, ci şi păcatele noastre sunt scrise acolo? 

Este vreme de praznic, să învăţăm deci despre lucruri 
care pot să ne izbăvească pe noi de osândă. Înfricoşat este 

cuvântul, dar de trebuinţă şi folositor. Că ne izbăveşte de 
ispitirea şi cercarea lor prin lucru. Deci să credem că pă- 
catele se scriu, şi ceea ce aici se vorbeşte, îndată sus se scrie. 
Dar de unde este arătată aceasta? De la Maleahi care zice: 
„Vai celor ce întărâtă pe Domnul...?“ Şi cum |! întărâtă pe 
EI? „Cu aceea ce zic: Tot cela ce face rău este bun înaintea 
Domnului“. Cuvinte ale slugilor celor nemulţumitoare sunt 
acestea. Şi că „întru ei (cei răi) bine a voit şi unde este 
Dumnezeul dreptăţii?“ (Mal. 2, 17). Şi că: Deşert este cel ce 
slujeşte lui Dumnezeu, şi ce este mai mult că am păzit 
poruncile Lui... Şi acum fericim pe cei străini şi se zidesc de 
iznoavă toţi cei ce fac fărădelege“ (Mal. 3, 14-15). Ca şi 
cum ar zice: Noi în fiecare zi slujim şi alţii se îndulcesc de 
cele bune. Unele ca acestea zic de multe ori şi supuşii pen- 
tru stăpâni. A zice om către om nu este un lucru aşa de 
greu, cu toate că este. Dar a zice acestea către Stăpânul lu- 
mii, către Stăpânul cel milostiv şi iubitor de oameni, este un 
lucru vrednic de toată osânda şi de cea mai mare pedeapsă. 
Şi ca să vezi că cuvintele acestea se scriu, ascultă ce zice 
iarăşi Proorocul: „Şi a ascultat Domnul şi a auzit şi a scris în 
cartea celor vii, spre pomenire înaintea Sa...“ (Mal. 3, 17). 
Şi toate se scriu şi nu Dumnezeu ne va aduce aminte de ziua 
în care s-au făcut, ci va pune în mijloc cartea spre mustrare 
şi prihănire. Oare am cutremurat mintea voastră cu frica? 
Mai înainte a mea şi apoi a voastră. Dar voi înmuia cuvântul. 
Şi nu cuvântul, ci frica. Şi nu o voi înmuia, ci o voi mângâia. 
Ca să rămâie ea şi să se curăţească mintea voastră. lar 
partea cea nesuferită a ei s-o ridicăm, ca să fie ea suferită de 
voi. Şi cum vom putea s-o ridicăm? Dacă vom arăta că pă- 
catele nu numai se scriu, ci se şi şterg. La judecata cea lu- 
mească cele zise acolo de cel ce se judecă se scriu negreşit 
totdeauna şi nu se pot şterge. lar din cartea aceea, de ai vor- 

bit cuvinte rele, de vei voi, se şterg. Dar de unde este arătat? 
Din Scriptură, că zice: „Intoarce faţa Ta de la păcatele mele 
şi toate fărădelegile mele. şterge-le“ (Ps. 50, 11). Şi nimeni 
nu va putea şterge ceea ce nu este scris. De aceea, fiindcă 
erau scrise, se roagă să se şteargă. Învață şi altul cum se 
şterg, zicând: „Cu milosteniile şi cu credinţa se curăţesc pă- 
catele...“ (Pilde 15, 29). Şi nu numai că se şterg, ci se şi cu- 
răţesc, încât nici o urmă a lor nu mai rămâne. Şi nu numai 
cele de după botez se şterg, ci şi cele ce mai înainte de baie 
s-au scris, toate se şterg cu apa botezului şi cu Crucea lui 
Hristos, precum zice Pavel: „Ştergând zapisul ce era asupra 
noastră, care ne era potrivnic cu rânduielile lui şi l-a luat din 
mijloc pironindu-l pe Cruce“ (Col. 2, 14). Ai văzut cum s-a 
şters acel zapis? Şi nu numai că s-a şters, ci s-a şi rupt de pi- 
roanele Crucii, încât s-a făcut netrebnic şi nefolositor. Şi pă- 
catele cele dinainte de botez s-au şters cu darul, cu puterea 
şi cu iubirea de oameni a lui Hristos, Celui ce S-a răstignit. 
lar cele de după botez, ca să se şteargă iarăşi, este nevoie de 
multă osârdie, pentru că nu mai este a doua baie. Ci este 
nevoie de lacrimile noastre, de pocăință, de mărturisire, de 
milostenie, de rugăciune şi de toată fapta bună. lată de ce şi 
după botez se curăţesc păcatele noastre, dar cu multă oste- 
neală şi durere. Deci să arătăm toată osârdia ca pe cele făcu- 
te să le ştergem aici, ca să ne izbăvim de ruşinea şi de osâr- 
dia ce ne aşteaptă. Şi măcar că am greşit cu nenumărate 
păcate, dar, de vom voi, toate aceste sarcini vom putea să le 
lepădăm. Să voim dar! Că mult mai bine este ca aici puţin să 
ne ostenim şi să ne izbăvim de nesuferita osândă, decât să 
ne lenevim în această puţină vreme şi să cădem în acele 
chinuri fără de sfârşit. 
Şi este vremea să repetăm cele ce am zis. Am certat pe 

cei ce vin numai după un an şi lasă pe Maica lor Biserica 

goală. Le-am adus aminte de o istorisire veche, de blestem şi 

de blagoslovenie. Am vorbit despre praznicele iudaiceşti şi 

pentru care pricină a poruncit Dumnezeu ca iudeii de trei 
ori într-un an să se arate Lui. Am zis că sărbătoare şi praznic 
a cincizeci de zile este totdeauna, de asemenea şi Paşti şi 
Arătare. Am zis că praznicul îi face conştiinţa curată, nu în- 
conjurarea zilelor şi a timpurilor. După aceea ne-am abătut 
la darurile ce se pogoară de sus. Am zis că acestea sunt 
semn al împăcării. Am arătat că este de faţă L-hul Sfânt din 
iertarea păcatelor, din cuvântul către păstori, din cuvântul 
înţelepciunii şi al cunoştinţei, din hirotonii, din Jertfa cea de 
taină. Am zis că semne de încredințare şi zăloage avem. Am 
adăugat pricina pentru care acum s-au ridicat semnele. 

După aceea v-am pomenit de Înfricoşata Judecată şi de căr- 
ţile cele ce se vor deschide atunci şi cum de toate păcatele 
noastre se scriu. Am arătat că se şterg iarăşi de vom voi. De 
toate acestea aduceţi-vă aminte. lar de nu este cu putinţă de 
toate, în locul celorlalte, aduceţi-vă aminte de cuvântul cel 
pentru cărţi. Şi toate câte veţi vorbi, cu grijă să le vorbiţi, ca 
şi cum ar fi de faţă cel ce scrie; şi ţineţi în minte cuvântul 
acesta totdeauna proaspăt. Ca cei scrişi în cartea drepţilor, 
să adăugaţi isprăvi şi fapte bune. lar cei ce avem scrise păca- 
te multe, ştergându-le pe ele aici, nimeni ştiind, să ne izbă- 
vim atunci înfăţişarea aceea. Căci este cu putinţă, precum 
am arătat, prin osârdie, prin rugăciune şi evlavie sporită să 
ştergem toate păcatele cele scrise. Deci la aceasta în toată 
vremea să ne sârguim, ca mergând acolo să putem dobândi 
iertare şi să scăpăm de chinurile cele nesfârşite. De care, fie 
ca toţi să ne izbăvim şi să ne învrednicim de Împărăţia ceru- 
rilor, cu darul şi cu iubirea de oameni a Domnului nostru li- 
sus Hristos, Căruia împreună cu "Tatăl şi cu Sfântul Duh 1 se 
cuvine slava, stăpânirea şi cinsiea, acum şi pururea şi în 
vecii vecilor. Amin. 


OMILIA II la Sfântul Praznic al (Cincizecimii 


ari sunt, fraţilor şi covârşesc tot cuvântul ome- 
nesc, darurile ce ni s-au dăruit nouă astăzi de iubitorul de 
oameni Dumnezeu. Pentru aceasta toţi să ne bucurăm şi 
săltând să lăudăm pe Stăpânul nostru. Că sărbătoare şi 
praznic ne este nouă ziua de astăzi. Şi precum se schimbă 
cele patru vremi şi se întorc şi una după alta urmează, aşa şi 
la Biserică, praznic după praznic urmând, ne trimit de la un- 
ele la altele. Că mai înainte am prăznuit Crucea, Patimile, 
Învierea, după aceea Înălţarea la ceruri a Domnului nostru 
lisus Hristos, iar astăzi am ajuns la însuşi sfârşitul bunătăţilor, 
la sfârşitul praznicelor, am ajuns la rodul făgăduinţei 
Domnului. Că dacă voi merge, zice: „alt Mângâietor vă voi 
da vouă“ (In. 14, 16) şi „nu vă voi lăsa pe voi sărmani“ (In. 
14, 18). Ai văzut purtare de grijă? Ai văzut iubire de oameni 
negrăită. Mai înainte de zilele acestea S-a suit la cer, a şezut 
pe scaunul cel împărătesc de-a dreapta Tatălui şi astăzi ne 
dăruieşte nouă pe Sfântul Duh şi printr-însul ne dăruieşte 
din ceruri bunătăţile cele nenumărate. Că, spune-mi, ce nu 
s-a iconomisit nouă prin Duhul pentru mântuirea noastră? 
Prin El ne-am izbăvit de robie, ne cheamă la slobozenie, ne 
suim la cinstea de fii după dar şi de sus ne plăsmuim, iar 
sarcina cea grea a păcatelor o lepădăm. Prin Duhul vedem 
adunări de preoţi, vedem cete de dascăli. Din izvorul acesta 
curg darurile descoperirilor şi darul vindecărilor. Şi toate 
celelalte care de obicei împodobesc Biserica lui Dumnezeu, 

de aici au darea. Şi strigă Pavel, zicând: „Şi toate acestea le 
lucrează unul şi acelaşi Duh, împărțind fiecăruia deosebi, 
precum voieşte“ (| Cor. 12, 11). „Precum voieşte“, zice, iar 
nu precum i se porunceşte. „Impărţind“, nu împărțindu-se, 
domnind, şi nu domniei fiind supus. Că aceeaşi stăpânire, 
pe care s-a mărturisit la Tatăl, pe aceeaşi şi la Duhul Sfânt o 
dă Pavel. Şi precum pentru Tatăl zice: „...dar este acelaşi 
Dumnezeu care lucrează toate în toţi“ (| Cor. 12, 6), aşa şi 
pentru Duhul zice: „Şi toate acestea le lucrează unul şi ace- 
laşi Duh...“. Ai văzut stăpânire desăvârşită? Şi fiindcă fiinţa 
amândurora este una, tot la fel şi domnia este una. Şi celor 
cărora vrednicia le este aceeaşi şi cinstea şi puterea şi 
stăpânirea este aceeaşi. 

Prin Acesta am dobândit izbăvirea de păcate; prin Acesta 
ne-am spălat de toată întinăciunea; prin darul Acestuia ne-am 
făcut îngeri din oameni, dar numai cei ce alergăm la dar, nu 
schimbându-ne cu firea, ci ceea ce este mult mai minunat, 
rămânând în firea cea omenească săvârşim petrecerea înge- 
rilor. Că în acest fel este puterea Duhului Sfânt. Şi precum 
acest foc simţitor când va arde lutul cel moale îl face pe el 
cărămidă tare, aşa şi focul Duhului, când va arde un suflet 
mulţumitor şi cu bună aşezare, care măcar deşi este cu mult 
mai moale decât lutul, îl va face mult mai tare decât fierul. Şi 
pe cel ce puţin mai înainte era întinat cu noroiul păcatelor, 
deodată îl arată mai strălucit decât soarele. Despre acestea 
învăţându-ne Pavel zice: „Nu vă înşelaţi: Nici desfrânaţii, 
nici închinătorii la idoli, nici adulterii, nici malahienii, nici so- 
domiţii, nici furii, nici lacomii, nici beţivii, nici batjocoritorii, 
Nici răpitorii nu vor moşteni împărăţia lui Dumnezeu“. (| 
Cor. 6, 9-10). Şi după ce a enumerat mai toate felurile rău- 
tăţii şi a arătat că cei ce sunt vinovaţi de păcatele acestea se 
fac străini de Împărăţie, îndată a adăugat: „Şi aşa eraţi unii 

dintre voi. Dar v-aţi spălat, dar v-aţi sfinţit, dar v-aţi înfrup- 
tat... “. Cum şi în ce chip, spune? Că aceasta este ceea ce se 
caută. „Întru numele Domnului nostru lisus Hrisos, zice, şi 
întru Duhul Dumnezeului nostru“ (| Cor. 6, 11). Ai văzut iu- 
bitule, puterea Sfântului Duh? Ai văzut că Duhul Sfânt a 
atins toate răutăţile acelea, şi pe cei ce mai înainte erau vân- 
duţi de păcatele lor, deodată i-a suit la cinstea cea înaltă. 

Cine dar îi va plânge şi-i va tângui îndeajuns pe cei ce se 
ispitesc să hulească vrednic:a Duhului, care ca nişte turbaţi 
şi fără de minte, nici pentru mulţumirea facerilor de bine, nu 
voiesc să se depărteze de nemulţumirea şi răutatea lor. Ci 
îndrăznesc a face toate împotriva mântuirii lor. Şi Î] înstrăi- 
nează, după mintea lor, de vrednicia şi dregătoria cea stăpâ- 
nească şi se ispitesc să-L pogoare în rânduiala zidirilor. Pe 
care voi să-i întreb. Pentru care pricină, voi, atâta război fa- 
ceţi împotriva vredniciei Duhului? Dar mai vârtos împotriva 
mântuirii voastre? Şi nici în minte nu voiţi să luaţi cele ce a 
vorbit Mântuitorul către Ucenici, „Mergând învăţaţi toate 
neamurile botezându-le în numele Tatălui şi al Fiului şi al 
Sfântului Duh“ (Mr. 28, 19). Ai văzut vrednicia de o cinste? 
Ai văzut unire desăvârşită? Ai văzut nedespărţirea Treimii? 
Oare este vreo deosebire, sau schimbare, sau micşorare? 
Pentru ce dar voi îndrăzniţi să rânduiţi şi să adăugaţi peste 
cuvintele Stăpânului? Sau nu ştiţi că şi la cele omeneşti de 
se va ispiti cineva vreodată să adauge sau să scadă este vred- 
nic de pedeapsă. Şi dacă la atâta îndrăzneală va ajunge ca la 
cărţile trimise de împăratul, care este de un neam cu noi şi 
se împărtăşeşte de aceeaşi fire, să adauge sau să şteargă ce- 
va, cea mai mare pedeapsă suferă şi nimic nu-l va putea pe 
el izbăvi de osândă... Deci dacă de la un om urmează atâta 
primejdie, ce iertare poate fi la cei ce arată atâta mândrie, 
încât se ispitesc să strice cele grăite de Mântuitorul nostru. 

Şi nici pe Pavel, care are întru sine pe Hristos, nu voiesc să-l 
audă, care cu puternic glas strigă: „Cele ce ochiul n-a văzut 
şi urechea n-a auzit şi la inima omului s-au suit, pe acestea 
le-a gătit Dumnezeu celor ce-l. iubesc pe El“ (| Cor. 2, 9). 
Deci dacă ochiul n-a văzi:, nici urechea n-a auzit, nici ini- 
ma n-a putut primi cunoştinţa bunătăţilor celor ce [| iubesc 
- pe El, de unde noi, o, fericite Pavele, putem primi cunoştin- 
ţa acestora? Puțin aşteaptă şi-l vei auzi arătând şi aceasta. 
Deci a adăugat, zicând: „lar nouă ne-a descoperit Dumne- 
zeu prin Duhul Său“. Şi nu s-a oprit aici, ci ca să arate mări- 
mea puterii şi cum că este de aceeaşi fiinţă cu Îatăl şi cu 
Fiul, adaugă: „... fiindcă Duhul toate le cearcă, şi adâncuri- 
le lui Dumnezeu“. Apoi voind ca din pilde omeneşti să întă- 
rească în noi mai cu dinadinsul învăţătura aceasta, zice: 
„Căci cine dintre oameni ştie cele ale omului, decât duhul 
omului care este în el? Aşa şi cele ale lui Dumnezeu, nimeni 
nu le-a cunoscut, decât Duhul lui Dumnezeu“ (| Cor. 2, 10- 
] ). Ai auzit învăţătură desăvârşită? Căci precum cele ce 
sunt în cugetul omului nu este cu putinţă să le ştie altcineva, 
fără numai el singur, aşa şi cele ale lui Dumnezeu nimeni nu 
le ştie, fără numai Duhul lui Dumnezeu. Aceasta este dova- 
da îndeajuns pentru a arăta vrednicia Duhului. Şi a adus 
acea pildă arătând că este cu neputinţă ca vreunul dintre 
oameni să nu ştie cele din mintea lui. Deci precum este cu 
neputinţă aceasta, aşa şi cele ale lui Dumnezeu cu ce de- 
amănuntul le ştie Duhul Sfânt. Dar nu ştiu cum nici acestea 
zise de fericitul acela nu înţelepţesc pe cei ce după mintea 
lor au învăţat şi s-au întărâtat împotriva mântuirii lor, luptând 
atâta împotriva dregătoriei Duhului. Şi, după ei, ÎI înstrăinea- 
ză de dregătoria stăpânească şi-L. pogoară la simplitatea făp- 
turilor. Dar deşi aceia se ceartă, stând împotriva celor spuse 
de dumnezeiasca Scriptură, noi pe dumnezeieştile învățături 


66 


PUŢUL 


primindu-le ca pe nişte cuvinte de sus pogorâte, doxologia 
cea cuviincioasă să înălţăm cu dreaptă credinţă, şi cu adevă- 
rul să arătăm înţelegerea lor cu de-amănuntul. Deci pentru 
cei ce se ispitesc să înveţe împotriva celor zise de Duhul, de 
ajuns sunt cele ce s-au zis. 

Şi de nevoie este a zice pentru ce pricină Domnul nu ne-a 
dăruit nouă îndată după înălţarea sa pe Pricinuitorul de atâ- 
tea bunătăţi, ci a lăsat ca ucenicii să petreacă singuri puţine 
zile şi după aceea ne-a trimis darul Duhului. Nu la întâm- 
plare şi nici în zadar s-a făcut aceasta. Pentru că ştia că nea- 
mul omenesc nu preţuieşte bunătăţile ce le are în mâini, nici 
nu cinsteşte după vrednicie pe acelea ce sunt îndulcitoare şi 
mari, de nu mai întâi vor veni cele împotrivă. Dar trebuie 
aceasta s-o spun mai lămurit. Cel ce este sănătos şi se află 
bine cu trupul nu simte şi nu poate şti cu dinadinsul câte bu- 
nătăţi îi dăruieşte lui sănătatea, dacă nu va încerca şi boala 
sau neputinţa. Şi cel ce vede numai ziua, nu se minunează 
de lumină, de nu va vedea şi întunericul nopţii. Că ispitirea 
celor potrivnice totdeauna se face dascăl luminat al acelora 
de care mai înainte ne-am îndulcit. Pentru aceasta, fundcă 
Ucenicii se îndulciseră de nenumărate bunătăţi când era 
Domnul de faţă şi petrecerea cu El le pricinuiau multă feri- 
cire, căci toţi cei ce locuiau în Palestina priveau la ei ca la 
nişte luminători, că înviau morţi, curăţeau leproşi, izgoneau 
diavoli, vindecau boli şi multe alte minuni făceau; deci fiind- 
că ei erau aşa de vestiți şi slăviţi, de aceea a îngăduit ca ei să 
se despartă puţin de puterea Celui ce-i ajuta. 

Şi i-a părăsit şi i-a lăsat singuri ca să se cunoască ce le dit; 
ruia lor bunătatea Lui când era de faţă şi viind la prețuirea 
bunătăţilor celor trecute, cu mai multă osârdie să primească 
pe Mângâietorul. Şi mâhniţi fiind ei i-a mângâiat; întristaţi şi 
posomorâţi fiind de despărţirea de Dascălul lor, prin lumina 

Sa i-a luminat; zăcând ei jos i-a ridicat; norul scârbei l-a risi- 
pit şi nedumerirea a dezlegat-o. Că auzind glasul stăpânesc: 
„Mergând învăţaţi toate neamurile... “, erau în nedumerire 
şi nu ştiau nici unul unde trebuia să meargă, şi în care latură 
a lumii să propovăduiască Cuvântul, dar vine Duhul Sfânt în 
chip de limbi şi împarte fiecăruia locul de învăţătură şi prin 
limba ce i s-a dat arătându-le fiecăruia, ca cu o carte, hota- 
rul stăpânirii încredințate lor spre propovăduire. Pentru 
aceasta în chip de limbi a venit Duhul. Şi nu numai pentru 
aceasta, ci ca să ne aducem aminte de o întâmplare veche. 
De vreme ce în vremea veche mândrindu-se oamenii au voit 
să facă un turn care să ajungă până la cer, dar prin despărţi- 
rea limbilor s-a risipit unirea lor cea rea, pentru aceasta şi 
acum zboară Duhul Sfânt pentru Ucenici în chip de limbi de 
foc, ca lumea cea despărțită printr-Însul S-o unească. Şi s-a 
făcut lucru nou şi preaslăvit. Că precum atunci, în vremea 
veche, limbile au despărţit lumea şi unirea cea rea a împrăş- 
tiat-o, aşa şi acum limbile au unit lumea şi pe cele împrăştia- 
te într-o unire le-a adunat. Deci pentru aceasta a venit în 
chip de limbi, iar „ca de foc“ fiind, pentru mărăcinii păcate- 
lor care crescuseră şi se îndesiseră în noi. Şi precum pămân- 
tul când este bun şi gras şi nu se lucrează, odrăsleşte mulţi 
mărăcini, aşa şi firea noastră, bună fiind ca dusă în funţă de 
Cel Bun către rodul Faptelor bune lesne îndreptată, şi pen- 
tru că nu primise plugul bunei credinţe, nici sămânţa cunoş- 
tinţei de Dumnezeu, a crescut păgânătatea, ca nişte mără- 
cini şi spini netrebnici. Şi precum faţa pământului de multe 
ori nu se vede de mulţimea mărăcinilor şi a buruienelor ce- 
lor rele, aşa şi neamul cel bun şi curăţenia sufletului nostru 
nu s-a văzut, până ce n-a venit Plugarul firii omeneşti, Care 
slobozind focul Duhului, a curăţit-o şi a făcut-o îndemânate- 
că şi lesnicioasă spre primirea sămânței celei cereşti. 

Aşa de mari şi mai multe decât acestea ne-a dăruit nouă 
ziua aceasta de azi. Pentru aceasta vă rog ca după vrednicia 
bunătăţilor ce ni s-au dăruit, să prăznuim şi noi, nu încu- 
nunând poarta, ci sufletele înfrumuseţând; nu împodobind 
târgul cu perdele, ci strălucind sufletele cu veşmintele faptei 
bune. Ca aşa să putem primi şi darui Duhului şi roadele ce 
răsar din El să le culegem. Dar care este roada Duhului? „lar 
roada Duhului este dragostea, bucuria, pacea...“ (Gal. 5, 
22). Vezi înţelepciune a cuvântului, rod al învăţăturii? A pus 
întâi dragostea şi apoi a pomenit de celelalte. A pus rădăci- 
na şi apoi a arătat rodul. A aşezat temelia şi apoi.a ridicat zi- 
direa. De la izvor a început şi după aceea a venit la râuri. Că 
nu putem să ne împărtăşim de bucurie, dacă nu vom cugeta 
că a noastră este fericirea altora şi ale noastre sunt buriătăţile 
aproapelui. lar acestea nu se pot arăta din altceva, fără nu- 
mai din covârşirea dragostei. Dragostea este rădăcină, izvor 
şi maică a tuturor bunătăţilor. Căci ca o rădăcină odrăsleşte 
nenumărate ramuri ale faptei bune, ca un izvor izvorăşte 
multe curgeri de ape şi ca o maică strânge la sânul ei pe cei 
ce aleargă la ea. Pe acestea şi fericitul Pavel cunoscându-le 
roadă a Duhului a numit-o pe ea. lar în altă parte atâta privi- 
legiu i-a dăruit, încât şi plinirea Legii a numit-o. Că „dragos- 
tea este plirwea Legii“ (Rom. 13, 10). lar Stăpânul tuturor, 
țintă de cucerit şi semn de recunoaştere vrednic de credinţă 
că sunt ucenici ai Lui, nu a pus altceva, fără numai de 
dragoste, zicând: „Intru aceasta vor cunoaşte toţi că sunteţi 
Ucenicii Mei, dacă veţi avea dragoste între voi“ (In. 13, 35). 
Pentru aceasta la ea, vă rog să alergaţi cu toţii, pe ea s-o îm- 
brăţişăm şi cu ea să primim praznicul acesta. Că unde este 
dragoste sunt nelucrătoare neajunsurile sufletului. Unde 
este dragoste au încetat zburdările cele dobitoceşti ale 
minţii. Căci dragostea, zice, nu se semeţeşte, nu se trufeşte, 

nu se poartă cu necuviinţă (| Cor. 13, 4-5). Dragostea nu fa- 
ce rău vecinului. Acolo unde petrece dragostea, Cain care 
omoară pe fratele său nicidecum nu se vede. Ridică izvorul 
zavistiei şi-ai ridicat râul tuturor răutăţilor. Taie rădăcina şi ai 
tăiat împreună şi rodul. lar acestea le zic purtând mai multă 
grijă de cei ce zavistuiesc, decât de cei ce sunt zavistuiţi. Că 
aceia mai ales sunt cei care mare pagubă suferă şi multă pe- 
deapsă îşi trag asupra lor. lar acelora ce sunt zavistuiţi, sufe- 
rirea zavistiei li se face pricinuitoare de cununi. Şi vezi, 
rogu-te, cum Abel cel drer.: se laudă şi în toate zilele se pro- 
povăduieşte, iar junghierea lui s-a făcut pricinuitoare de ma- 
re slavă. Care şi după moarte, prin sângele lui se arată de fa- 
ță şi cu glas tare prihăneşte pe ucigaşul. lar cel ce se pare că 
a biruit a luat rodul faptei sale, că tremurând şi suspinând a 
petrecut pe pământ. Şi cel omorât, care zăcea pe pământ, 
după moarte mai multă îndrăzneală a arătat. Şi precum pe 
acela, viu fiind, păcatul l-a adus întru atâta ticăloşie, încât ca 
morţii petrecea, aşa pe acesta fapta bună, mort fiind, l-a 
propovăduit mai strălucit. Pentru aceasta şi noi, ca, aici şi 
acolo, mai mare îndrăzneală să avem şi mai multă veselie să 
dobândim la acest Praznic, să lepădăm toate hainele cele în- 
tinate ale sufletului şi mai ales să ne dezbrăcăm de haina za- 
vistiei. Că deşi nenumărate fapte bune ni s-ar părea că am 
isprăvit, din toate vom cădea, dacă ne va stăpâni această 
amară şi crudă vătămare. De care fie ca toţi să scăpăm şi 
mai ales cei ce astăzi, prin darul băii (botezului) aţi lepădat 
haina veche a păcatelor şi pot străluci luminaţi fiind de ra- 
zele Soarelui. Deci pe voi, cei ce astăzi la cinstea de fii ai lui 
Dumnezeu după dar v-aţi suit şi cu această haină strălucită 
v-aţi îmbrăcat, vă rog, să păziţi cu toată grija strălucirea întru 
care sunteţi acum, oprind din toate părţile intrarea diavolu- 
lui, ca dobândind mai din belşug darul Duhului, să puteţi 


70 


PUŢUL 


aduce roadă, unul treizeci, unul şi şasezeci şi unul o sută, şi 
cu îndrăzneală să vă învredniciţi a întâmpina pe Împăratul 
cerurilor, când va veni să împartă bunătăţile cele negrăite 
celor ce au săvârşit viaţa aceasta cu fapte bune. Întru lisus 
Hristos, Domnul nostru, Căruia | Se cuvine slava şi stăpâni- 
rea acum şi pururea şi în vecii vecilor. Amin. 


CUVÂNT despre faptul că din lenevire se [ace 
răutate şi cin osârdie fapta bună / nimeni, nici oa- 
menii cei văi, nici chiar diavolul nu poale vălăma pe 
cel ce se trezvește / dovedirea și din alte multe locuri 
şi din cele ce s-au făcut la Fldam și la lov 


oi alaltăieri am pornit către dragostea voastră cuvin- 
tele cele despre diavolul. lar unii, alaltăieri, când se vorbeau 
aici aceste cuvinte, şedeau la privelişte şi priveau pompa 
diavolului. Aceia se împărtăşeau de cântece curveşti, iar voi 
vă împărtăşeaţi de ascultări duhovniceşti. Acera mâncau ne- 
curăţia diavolească, iar voi vă hrăneaţi cu mirul cel duhovni- 
cesc. Oare cine i-a amăgit pe ei? Oare cine i-a despărţit pe 
ei de turma cea sfântă? Oare diavolul i-a înşelat pe aceia? 
Dar pe voi cum nu v-a înşelat? Şi voi şi acei oameni sunteţi, 
după fire zic, căci aceeaşi fire aveţi şi voi şi aceia; aceleaşi 
pofte de la fire le aveţi. Cum dar nu sunteţi în aceeaşi aşe- 
zare şi voi şi aceia? Pentru că voinţele cele libere nu sunt 
aceleaşi la voi şi la aceia. Pentru aceasta aceia sunt în înşela- 
re, iar voi neînşelaţi. Şi nu pe diavolul izbăvindu-l de învinu- 
iri şi prihăniri zic acestea, ci pe voi mă sârguiesc să vă slobo- 
zesc de păcate. Viclean este diavolul, mărturisesc şi eu, dar 
lui îşi este viclean, nu nouă celor ce ne trezvim. Că în acest 
fel este firea răutăţii, că numai la cei ce o au este vătămătoa- 
re, iar fapta bună dimpotrivă, nu numai pe cei ce o au, ci pe 
cei de aproape poate să-i folosească. Şi ca să cunogii că cel 


13 


SFÂNTUL IOAN GURĂ DE AUR 


rău numai lui îşi este rău, iar cel bun şi altora, mărturie îţi voi 
aduce de la Pilde: „Fiule, de vei fi înţelept, ţie îţi vei fi înţe- 
lept şi vecinilor tăi, iar de vei fi rău, numai tu singur vei lua 
cele rele“ (9, 12). Aceia s-au înşelat la privelişte, iar voi nu 
v-aţi înşelat. Dovadă mare, semn luminat, socoteală fără de 
îndoială este aceasta, că pretutindeni este stăpână voinţa 
cea liberă. Acest fel de dovadă foloseşte şi tu. Şi de vei ve- 
dea vreun om trăind cu viclenie şi lucrând toată răutatea, şi 
că învinuieşte Pronia lui Dumnezeu, zicând că a supus firea 
noastră norocului, ursitorii şi tiraniei diavolilor, ci că depăr- 
tează totdeauna vina de la el, mutând-o la Ziditorul şi Purtă- 
torul de grijă al tuturor ce sunt, astupă-i gura, nu cu cu- 
vântul, ci cu fapta, arătându-i alt om ca el, care în fapta 
bună şi în blândeţe vieţuieşte. Nu este trebuinţă de cuvinte 
multe; nu este trebuinţă de adeverire meşteşugită, nici de si- 
logisme. Prin lucru se face dovada. Zii către el: Şi tu rob şi 
acela rob. Şi tu om şi acela om. Întru aceeaşi lume locuieşti 
şi tu şi el, sub acelaşi cer. Cu aceeaşi hrană te hrăneşti ca şi 
el. Cum dar tu în răutate petreci, iar acela în fapta bună? 
Pentru aceasta şi Dumnezeu a lăsat ca cei răi să fie ameste- 
caţi cu cei buni şi nu a dat celor răi alt pământ, iar pe cei 
buni i-a pus să locuiască în altă lume, ci i-a amestecat, deci, 
pe aceştia cu aceia ca folosul să-l facă mare. Căci cei buni 
mai lămuriţi se fac în mijlocul celor ce-i opresc pe ei a vieţui 
bine şi îi trag la răutate, petrecând şi îngrijindu-se de fapta 
bună. „Că trebuie să fie între voi şi eresuri, ca să se arate în- 
tre voi cei lămuriţi“ (| Cor. 11, 19). Deci pentru aceasta i-a 
lăsat pe cei răi împreună cu cei buni, ca cei buni mai mult să 
strălucească. Vezi cât de mare este folosul? Dar nu de la cei 
răi este folosul, ci de la bărbăţia celor buni. Pentru aceasta şi 
de Noe ne minunăm, nu că era drept, nici că era desăvârşit, 
ci pentru că în acel neam răzvrătit şi rău a păzit fapta bună, 

neavând pildă a faptei bune şi când toţi îl îndemnau pe el la 
răutate. Şi a umblat pe calea potrivnică acelora, ca un călă- 
tor ce merge împotriva unei mari mulţimi ce vine cu repezi- 
ciune. Pentru aceasta nu a zis numai „Noe fiind om drept şi 
desăvârşit“, ci a adăugat „în neamul său“ (Fac. 6, 9), cel răz- 
vrătit şi deznădăjduit, când nu era nici un negoţ al faptei bune. 
Deci celor buni acesta este folosul de la cei răi. Că şi copacii 
care bătându-se de vânturile cele împotrivă, mai tari se fac. 

Dar şi celor răi le este folos din amestecare cu cei buni. 
Căci se sfiesc, se ruşinează şi li se roşeşte obrazul de aceia. 
Şi măcar că nu se depărtează de la răutate, dar fac în ascuns 
cele ce îndrăznesc a face. Şi nu mic lucru este acesta, a nu 
fi arătată călcarea lor de lege. Şi viaţa celorlalţi este pârâşă a 
răutăţii lor. Căci ascultă ce zic ei despre dreptul: „Greu ne 
este nouă şi a-l vedea“ (Inţ. Solomon 2, 15). Şi nu mic înce- 
put al îndreptării este a fi împunşi ei de prezenţa dreptului. 
Că de nu ar fi împunşi ei când văd pe cel drept, nu ar fi grăit 
ei cuvântul acela. lar a se împunge şi a se mustra conştiinţa 
lor din prezenţa aceluia, nu mică împiedicare este lucrarea 
cu slobozenie a răutăţii. Ai văzut cât de mare este folosul şi 
celor buni de la cei răi şi celor răi de la cei buni? Pentru 
aceasta nu i-a despărţit Dumnezeu, ci i-a lăsat să petreacă 
amestecați. | 

Deci acest cuvânt vom spune noi şi despre diavol. Că 
pentru aceasta şi pe acesta l-a lăsat să fie aici, ca pe tine mai 
tare să te facă, ca pe cel nevoitor rai luminat să-l arate, ca 
nevoinţele să fie mai mari. Deci când va zice cineva, pentru 
ce a lăsat Dumnezeu pe diavolul, aceste cuvinte zi către 
acela: Pentru că pe cei treji şi luători aminte nu numai că nu-i 
vatămă, ci îi şi foloseşte, nu cu voinţa sa, că este rea, ci din 
împotrivirea cu bărbăţie a lor la răutatea aceluia. Că şi cu 
lov s-a apucat la luptă, nu pentru ca să-l facă pe el mai stră- 

lucit, ci ca să-i pună piedică — şi de aceea este rău pentru o 
socoteală şi voinţă ca aceasta —, însă nimic nu l-a vătămat pe 
Dreptul, ci mai mult s-a folosit din luptă, precum am arătat. 
Ci diavolul şi-a arătat răutatea, iar dreptul bărbăţia. Dar, vei 
zice că pune piedici şi surpă pe mulţi. Da, dar îi surpă pen- 
tru slăbiciunea acelora, iar nu pentru puterea sa. Care s-a 
dovedit din multe locuri. Deci tu stăpâneşte-ţi mintea ta şi de 
la nimeni niciodată nu vei primi vătămare, ci foarte mult te 
vei folosi, nu numai de la cei buni, ci şi de la cei răi. Că pen- 
tru aceasta, precum am zis mai înainte, a lăsat Dumnezeu să 
fie oamenii unii cu alţii şi mai ales cei buni cu cei răi, ca cei 
din urmă să fie traşi la a bună a celor dintâi. Şi ascultă ce 
zice Hristos ucenicilor: „Asemenea este împărăţia cerurilor 
aluatului pe care, luându-l, o femeie l-a pus în trei măsuri de 
făină...“ (Mt. 13, 33). lată dar că putere de dospit ca a alua- 
tului au drepţii, ca să prefacă pe cei răi în felul lor. Dar drep- 
ţii sunt puţini. La fel şi aluatul este puţin. Dar puţinul acela 
nu se vatămă de mulţimea făinii, ci dimpotrivă pe toate o 
trage şi o preface, cu puterea care este în el, în aceeaşi fră- 
mântătură ca a lui. Aşa şi puterea drepţilor, nu-şi are tăria de 
la numărul lor, ci de la darul Duhului. Doisprezece au fost 
Apostolii. Vezi cât de puţin era aluatul? "Toată lumea era în- 
tru necredinţă. Vezi câtă frământătură a fost? Dar acei dois- 
prezece toată lumea au întors-o. Aluatul şi frământătura de 
aceeaşi fire sunt, dar nu de aceleaşi însuşiri. Pentru aceasta 
a lăsat pe cei drepţi între cei răi, ca precum sunt ei de ace- 
eaşi fire cu drepţi, să se facă şi cu aceeaşi voinţă. De aceas- 
ta aduceţi-vă aminte, cu acestea astupaţi gura celor lene- 
voşi, a celor slăbănogi cu sufletul, a celor trândavi, a celor 
ce fug de ostenelile faptei bune, a celor ce învinuiesc pe Stă- 
pânul tuturor. Ai păcătuit, taci şi nu mai adăuga al doilea pă- 
cat mai greu. Nu este aşa de grea vina păcatului, precum 

este a învinui după păcat pe Stăpânul. Caută pe pricinuito- 
rul păcatului şi nu vei afla pe altul fără numai pe tine care ai 
păcătuit. 

Pretutindeni este trebuinţă de voinţă bună. Am arătat 
vouă aceasta nu din cuvinte goale, ci din petrecerea împre- 
ună a celor ce viețuiesc în această lume. Această dovedire 
întrebuinţeaz-o şi tu. Căci după aceasta vom fi judecaţi de 
Stăpânul nostru. |nvăţaţi-vă acest meşteşug al dovedirii şi ni- 
meni nu va putea să vă amăgească. Curveşte cineva? Arată-i 
lui pe altul care petrece în înfrânare. Răpeşte şi lăcomeşte 
cineva? Arată-i lui pe cel ce dă milostenie. Trăieşte cineva în 
zavistie şi pizmă? Arată-i lui pe cel curat de această patimă. 
De mânie se stăpâneşte cineva? Adu-i de faţă pe cel ce tră- 
ieşte în filozofie. Şi nu trebuie să alergăm la povestirile cele 
vechi, ci să luăm pilde de la cei ce viețuiesc acum. Pentru că 
şi astăzi, lucrând darul lui Dumnezeu, isprăvile celor de 
acum nu sunt mai puţine decât celor de mai înainte. Dar ne- 
credincios este şi socoteşte că Scripturile sunt mincinoase? 
Şi nu crede că lov a fost în acest fel? Arată-i lui un alt om ca- 
re a urmat vieţii aceluia. În felul acesta şi Stăpânul ne va ju- 
deca pe noi. Va pune robi lângă robi şi nu din judecată va 
pecetlui hotărârea, ca să nu zică cineva cum a zis sluga 
aceia căreia i s-a încredinţat talantul, şi în locul altuia a adus 
prihănire: „Doamne, te-am ştiut că eşti un om aspru“ (Mt. 
25, 24). Că în loc să suspine, că nu a adus alt talant, şi-a fă- 
cut păcat şi mai greu, adăugând lângă lenevirea sa, învinui- 
rea Stăpânului. Căci ce zice? „Te-am ştiut că eşti un om as- 
pru“. O, ticălosule, nemuţumitorule şi leneşule, fiind dator 
să prihăneşti lenevirea ta şi să scazi ceva din păcatul cel mai 
dinainte, tu ai adus prihănire Stăpânului şi în loc să îndoieşti 
talantul ai îndoit păcatul. Pentru aceasta Dumnezeu va pune 
robi lângă robi, ca cei buni să judece pe cei răi, şi aceştia ju- 

decându-se de cei buni, să nu poată prihăni pe Stăpânul. 
Căci se zice: Când va veni Fiul Omului întru slava Tatălui 
Său...“. Nu a zis: „întru slavă asemenea cu slava Tatălui”, ci 
„întru slava Tatălui“, „... şi se vor aduna înaintea Lui toate 
neamurile...“. Înfricoşată judecată! Infricoşată celor păcă- 
toşi şi vinovaţi, că celor ce ştiu că au fapte bune va fi poftită 
şi blândă. „Şi va pune oile de-a dreapta Sa, iar iezii de-a 
stânga“ (Mt. 25, 31-33). Şi aceştia şi aceia oameni sunt. 
Pentru ce dar aceia sunt oi, iar aceştia iezi. Pentru ca să cu- 
noşti schimbarea voinţei celei libere, iar nu a firii. Şi pentru 
care pricină cei ce nu dau milostenie sunt iezi? Pentru că 
dobitocul acela este neroditor şi nu poate aduce stăpânilor 
lui folos nici din lapte, nici din prăsire, nici din lână, căci pen- 
tru vârsta cea tânără este lipsit de toate acestea. De aceea 
pe cei ce nu aduc nici o roadă a milosteniei i-a numit iezi. 
lar pe cei de-a dreapta i-a numit oi. Căci de la acestea folo- 
sul este mare din lână, din prăsire şi din lapte. Deci ce zice 
către ei? „Căci flămând am fost şi Mi-aţi dat să mănânc, în- 
setat am fost şi mi-aţi dat să beau; străin am fost şi m-aţi pri- 
mit. Gol am fost şi m-aţi îmbrăcat...“ (Mt. 25, 36). lar celor- 
lalţi cele dimpotrivă. Cu toate că şi aceştia şi aceia oameni 
erau, aceleaşi făgăduinţe au luat, aceleaşi daruri le erau 
puse înainte de a lucra fapte bune; Stăpânul şi la aceia şi la 
aceştia a venit, cu aceeaşi înfăţişare de om străin, gol şi flă- 
mând. Toate sunt deopotrivă şi la aceştia şi la aceia. Dar 
sfârşitul nu este la fel? Pentru că voinţa cea liberă nu i-a 
lăsat. Şi numai aceasta a făcut despărţirea. Şi de aceea aceş- 
tia au mers în Împărăţie, iar aceia în gheena. lar de era dia- 
volul pricinuitorul păcatelor, nu era cu dreptate ca el să pă- 
cătuiască şi la păcate să silească, iar alţii să se chinuiască. 

Ai văzut aici şi pe cei ce au greşit şi pe cei ce au făcut 
fapte bune? Ai văzut că cei răi fiind puşi în faţa celor buni li 

s-a astupat gura? Vino să-ţi aduc altă pildă! Fecioare, zice, 
erau zece (Mt. 25, 1). Şi aici voinţele sunt cele ce au isprăvit 
faptele cele bune şi cele rele. Şi din punerea de faţă vei ve- 
dea şi păcatele acestora şi faptele bune ale acelora. Că ală- 
turarea face mai luminată învăţătura. Şi acestea şi acelea fe- 
cioare; şi acestea cinci şi acelea. Făclii aveau şi acestea şi 
acelea. Toate aşteptau pe Mire. Cum dar unele au intrat, iar 
celelalte nu? Pentru că unele erau blânde şi iubitoare de oa- 
meni, iar celelalte nemilostive. Vezi iarăşi că voinţa se face 
pricină a hotărârii, iar nu diavolul? Ai văzut judecată prin cei 
de asemenea şi hotărâre din punerea de faţă a celor ce au 
lucrat cele dimpotrivă? Robi pe robi vor judeca. 

Voieşti să-ţi arăt judecata făcută şi de cei ce nu sunt ase- 
menea? Că se va face şi de cei ce nu sunt asemenea, ca 
osânda să fie mai mare. „Bărbaţii din Niniva se vor scula la 
judecată cu neamul acesta şi-l vor osândi“ (Mt. 12, 41). Nu 
sunt asemenea cei care se judecă. Căci unii sunt păgâni, iar 
alţii iudei. ludeii au dobândit învăţătura proorocească, iar 
ceilalţi niciodată nu s-au împărtăşit de dumnezeiască ascul- 
tare. Şi nu numai aceasta este deosebirea. Căci acolo rob s-a 
dus (să propovăduiască), iar aici Stăpânul a venit. Acela pri- 
mejdie mare propovăduia, iar Acesta împărăţia cerurilor bi- 
nevestea. Care trebuia mai repede să creadă, păgânii cei 
fără de socoteală, care niciodată nu s-au împărtăşit de dum- 
nezeiasca învăţătură, sau aceştia care din vârstă pruncească 
au crescut în cărţi prooroceşti? Oricărui îi este lămurit că iu- 
deii. Dar lucrurile s-au petrecut împotrivă. Aceştia nu au 
crezut Stăpânului, care propovăduia împărăţia cerurilor, iar 
aceia au crezut celui asemenea om ca şi ei, care îi îngrozea 
cu pieirea, ca să se arate blândeţea acelora şi nemulţumirea 
acestora. 

Oare diavol? Oare noroc? Oare ursitoare? Oare nu fie- 
care s-a făcut sieşi pricinuitor de răutate sau de faptă bună? 
Că de nu ar fi fost iudeii vinovaţi nu ar fi zis „şi vor osândi pe 
neamul acesta“. Nu ar fi zis că şi Regina de la miazăzi va 
osândi pe iudei (Mt. 12, 45). Că nu numai popoare pe po- 
poare vor osândi, ci şi un singur om care putea uşor să fie 
amăgit, dar a rămas neînşelat, va judeca pe un popor întreg, 
care cu orice chip trebuia să biruiască, dar a fost biruit. Pen- 
tru aceasta şi de la Adam şi de la lov am pomenit. Şi de ne- 
voie este să ne întoarcem iarăşi la pricina aceea ca să împlinim 
rămăşiţa cuvântului. Deci pe Adam cu cuvinte l-a bântuit, 
iar pe lov cu lucruri. Şi pe acesta de toată bogăţia l-a păgu- 
bit şi de copii l-a lipsit, iar de la acela nimic n-a luat nici mic, 
nici mare. Dar să aducem chiar cuvintele şi să arătăm chipul 
pizmuirii. „Şi a zis şarpele către femeie: Ce este că a zis 
Dumnezeu să nu mâncaţi din tot pomul raiului?“ Aici şi şar- 
pe, acolo, la lov, femeie. Deci mare este deosebirea sfătuito- 
rilor. Că acela (şarpele) era rob, iar aceasta (femeia) era 
părtaşă a vieţii. Acela era supus, iar aceasta era ajutătoare. 
Vezi cât de mare este deosebirea vinei? Căci pe Adam, cel 
ce era supus şi rob al lui l-a amăgit, iar lui lov, nici aceea ce-i 
era tovarăşă şi ajutor nu a putut să-i pună piedică şi să-l sur- 
pe. Dar să vedem mai lămurit ce zic cuvintele. „Ce este că a 
zis Dumnezeu să nu mâncaţi din tot pomul?“, a zis şarpele. 
Dar Dumnezeu n-a zis aceasta, ci cele dimpotrivă. Vezi dar 
vicleşug al diavolului. A zis cele ce nu s-au spus, ca să cu- 
noască ce s-a grăit de Dumnezeu. Ce face dar femeia? Fiind 
trebuinţă să-i astupe gura, fiind trebuinţă nici să nu-i răspun- 
dă, din nesocoteală au spus porunca cea stăpânească. Pen- 
tru aceasta i-a dat lui pricină de îndrăzneală. Vezi cât este de 
rău a se da pe sine, fără luare aminte, vrăjmaşilor şi pizmaşi- 
lor? De aceea şi Hristos zice: „Nu daţi cele sfinte câinilor, 


80 


PUŢUL 


nici nu aruncaţi mărgăritarele voastre înaintea porcilor... şi 
întorcându-se să vă sfâşie pe voi“ (Mt. 7, 6). Aceasta s-a fă- 
cut la Eva. A dat sfintele câinelui şi porcului; a călcat acela 
cuvintele şi întorcându-se a rupt pe femeie. Şi vezi cum vor- 
beşte cu vicleşug: „Nu veţi muri cu moarte“ (Fac. 3, 4). Şi ia 
aminte că aici femeia putea să înţeleagă amăgirea. Că îndată 
a scos la iveală vrajba şi războiul faţă de Dumnezeu, vorbind 
cele împotrivă. Deci, vrând diavolul să cunoască porunca i-ai 
spus-o, dar după ce a grăit cele împotriva poruncii de ce i-ai 
urmat? Căci Dumnezeu a zis: „... cu moarte veţi muri“ 
(Fac. 2, 17). lar diavolul a spus cele împotriva acestora: „Nu 
veţi muri cu moarte“. Ce este mai luminat decât războiul 
acesta? De unde din altă parte putea să cunoască pe vrăj- 
maşul şi pizmaşul, fără numai de aici, din cele ce a grăit îm- 
potriva lui Dumnezeu? Deci trebuia îndată să fugă de amă- 
gire. Trebuia să se depărteze de cursă. „Nu veţi muri cu 
moarte, a zis. Că ştie Dumnezeu că în orice zi vei mânca 
dintr-însul se vor deschide ochii voştri şi veţi fi ca nişte dum- 
nezei...“ (Fac. 3-5). Cu nădejdea de mai mare cinste, au 
pierdut şi bunătăţile pe care le aveau în mâini. S-a făgăduit 
să-i facă dumnezei, dar i-a supus tiraniei morţii. De ce dar, 
o, femeie, ai crezut diavolului? Ce lucru bun ai văzut la el? 
Nu era de ajuns ţie să te supui vredniciei şi credinţei Puito- 
rului de lege, că Acela era Dumnezeu şi Ziditor. lar acesta 
este diavol şi vrăjmaş şi nu zic diavol, ci şarpe îl socoteai pe 
el. Deci pe şarpe, spune-mi, trebuia să-l învredniceşti de atâ- 
ta vorbă, încât să-i destăinui lui şi porunca cea stăpânească? 
Vezi că era cu putinţă să cunoască ea amăgirea, dar n-a 
vrut. Mai ales că Dumnezeu i-a dat îndestulătoare faceri de 
bine şi prin lucruri a arătat purtarea Lui de grijă. Că nefiind 
omul, l-a plăsmuit, suflet în el a insuflat, după chipul Său l-a 
făcut, stăpânitor al tuturor celor de pe pământ l-a pus, ajutor 

i-a dat, rai i-a sădit şi l-a slobozit să se folosească de toţi po- 
mii din el, numai de unul l-a oprit să se atingă. Dar şi aceas- 
ta a făcut-o spre folosul lor. lar diavolul nici un lucru bun, 
mic sau mare n-a făcut, ci numai cu cuvinte goale, îngâm- 
fând pe femeie şi cu nădejdi deşarte umflând-o, a amăgit-o. 
Şi a socotit ea că mai vrednic de credinţă este diavolul, de- 


cât Dumnezeu, Care cu fapta a arătat dragoste de ei. Şi a - 


crezut femeia celui ce nu a făcut, nici a spus ceva bun, ci a 
adus numai cuvinte goale. Vezi că numai din nesocoteală şi 
lenevire s-a făcut înşelarea, iar nu din silă. Şi ca să cunoşti 
aceasta mai luminat, ascultă cum şi Scriptura prihăneşte pe 
femeie. Că nu a zis „amăgindu-se“, ci că „a văzut femeia că 
bun este pomul“ (Fac. 3, 6) a mâncat. Deci vina este şi a ve- 
derii celei neînfrânate şi nu numai a înşelării diavolului. Că de 
poftă a fost biruită, nu de răutatea dracului. Pentru aceasta 
nici iertare n-a dobândit, ci, şi zicând că şarpele a amăgit-o, 
şi mai mare pedeapsă a luat, mai ales că la ea nu era pricină 
să cadă. . j 
Şi ca să cunoaştem mai luminat aceasta, veniţi să mutăm 
cuvântul la lov. De la cel ce s-a supus căderii, la cel ce s-a 
stăpânit, de la cel ce s-a biruit, la cel ce a biruit. Că aceasta 
mai multă osârdie ne va aduce ca să prihănim pe diavolul. 
Acolo cel ce a amăgit era şarpe şi a biruit. Aici femeie şi nu 
a putut. Măcar că aceasta, spre înduplecare, este mult mai 
lesnicioasă, decât acela. Şi lui lov i s-a adus meşteşugirea 
după pierderea banilor, după moartea copiilor şi după pier- 
derea a tot ce avea. lar acolo nimic de acest fel nu a fost. 
Adam nu a pierdut copii, n-a păgubit bani, nu şedea pe gu- 
noi, ci locuia în raiul desfătării şi se îndulcea de tot felul de 
frumuseți, de pomi, de izvoare, de râuri şi de toată liberta- 
tea. Nici o osteneală, nici o durere, nici o scârbă sau griji, 


nici ocări sau prihăniri, nici răutăţile cele nenumărate care-l 

năpădiseră pe lov. Dar cu toate că nu era nici una de acest 
fel, s-a împiedicat şi a căzut. Oare nu a arătat că este din pri- 
cina lenevirii? lar acela a răbdat toate acestea bărbăteşte şi 
nu a căzut. Oare nu şi acesta din trezvia sufletului? 

Deci din amândouă părţile, o iubitule, culege mare folos; 
fugi de cele urmate de Adam, cunoscând câte rele se fac 
din lenevire şi urmează evlaviei lui lov, învățând câte bună- 
tăţi odrăslesc din osârdie. Pe acest purtător de cunună tot- 
deauna să-l ai în minte şi la orice nevoie sau durere vei avea 
îndeajunsă mângâiere. Căci ca în faţa întregii lumi stând fe- 
ricitul şi viteazul acela, vorbeşte tuturor, prin pătimirile ce i 
s-au întâmplat, să sufere cu bărbăţie toate cele ce li se prici- 
nuiesc şi la nici unul din relele ce le vin asupră-le să nu se 
supuie. Căci nu este nici o pătimire omenească, care să nu 
primească mângâiere de acolo. Căci relele ce sunt răspân- 
dite în toată lunea, toate împreună au năpădit asupra trupu- 
lui aceluia. Deci ce iertare va avea cel ce nu poate să sufere 
cu mulţumire o parte din nevoile cele ce au venit asupra 
aceluia, care nu o parte numai, ci toate relele tuturor oame- 
nilor se vede că le-a purtat? Şi ca să nu prihăneşti cuvântul 
că este îndrăzneţ, vino ca punând înainte pe fiecare din ne- 
voile ce au venit asupra lui, să încredinţăm cele zise. Şi de 
voieşti, să aducem mai întâi de faţă pe ceea ce este mai greu 
de suferit decât toate, pe sărăcie zic, şi pe durerea cea din 
ea, că de aceasta pretutindeni se plâng toţi oamenii. Deci ci- 
ne a fost mai sărac decât lov, care era mai sărac şi decât cei 
aruncaţi pe la băi şi decât cei ce dorm în cenuşa cuptoarelor 
pe scurt, să zic, decât toţi oamenii? Că aceştia măcar haină 
ruptă au, dar acela gol stătea şi îmbrăcămintea care o avea 
de la firea trupului o stricase diavolul peste tot cu putreziciu- 
ne grea. Şi până şi săracii aceştia au ca acoperământ foişoa- 
rele cele de pe la băi, sau sunt acoperiţi de vreo colibă. lar 

acela afară în aer liber totdeauna zi şi noapte petrecea şi nici 
mângâierea de la vreun acoperământ nu avea. Şi, în plus, că 
aceştia se ştiu vinovaţi cu multe răutăţi, dar acela nimic rău 
nu ştia întru sine. Şi la aceasta lua aminte de fiecare dată 
când i se întâmpla ceva. Şi mai mare îi făcea durerea şi îi 
sporea nedumerirea, neştiind pricina relelor celor ce i se în- 
tâmplă. Deci aceştia, precum am zis, pentru multe rele pu- 
teau să se învinuiască pe ei şi nu lucru mic este acesta, întru 
mângâierea nevoii, a se şti vinovat şi că pe dreptate se pe- 
depseşte. lar acela şi de această mângâiere era lipsit şi ară- 
tând petrecere plină de fapte bune, suferea nevoile celor 
răi. Şi săracii aceştia care sunt la noi, dintru început s-au de- 
prins întru nevoi, iar acela nedeprins a suferit sărăcia, deo- 
dată primind schimbarea din bogăţie. Deci precum a şti pri- 
cina relelor suferite, mare lucru este spre mângâiere, nu mai 
prejos decât aceasta este deprinderea în sărăcie din început, 
pentru cei ce petrec în sărăcie. Şi de care dreptul acela era 
lipsit, dar nici aşa nu cădea cu gândul. L-ai văzut pe el că a 
ajuns în cea mai de pe urmă sărăcie, după care alta mai nea- 
gră nu mai este cu putinţă a se afla? Căci cine poate fi mai 
sărac decât cel gol şi care nu are nici un acoperământ? ŞI, 
mai ales, nici niţel pământ pentru a se culca nu mai avea cu 
ce dobândi. Căci nu sta pe pământ, ci pe gunoi. Deci când 
te vei vedea pe tine ajungând în sărăcie, pune-ţi în minte pă- 
timirea dreptului şi îndată îţi vei uşura mintea şi vei lepăda 
tot gândul cel de mâhnire. Deci o nevoie ca aceasta, adică a 
sărăciei, se pare oamenilor că este pricină a tuturor ticăloşii- 
lor şi relelor. 

lar a doua după aceea, şi poate mai întâi decât aceea, 
este rana trupului. Căci cine s-a îmbolnăvit cândva astfel? 
Cine a suferit acest fel de boală? Cine a mai primit atâta ra- 
nă, sau a văzut că a primit cineva? Nu este nimeni. Câte pu- 

ţin se topea trupul lui şi din toate mădularele lui izvora mul- 
ţime de viermi; şi aceştia curgeau fără încetare şi multă pu- 
toare răspâdeau în toate părţile; şi aşa şi trupul câte puţin 
murea, de acest fel de putreziciune fiind mâncat; şi acestea 
făceau bucatele fără de dulceaţă, iar foametea la el era ne- 
maiîntâlnită şi de mirare, căci şi când i se da hrană nu putea 
să se îndulcească de ea, căci zice: „... că văz că bucatele 
mele au miros...“ (lov 6, 7). 

Deci când vei cădea în boală, o, omule, adu-ţi aminte de 
trupul acela şi de acea carne sfântă. Că sfântă era şi curată, 
măcar de avea astfel de rană. Şi în oştire de va fi cineva che- 
mat, apoi cu nedreptate şi cu nici o pricină binecuvântată se 
va spânzura pe lemn şi i se va struji coastele, să nu socoteas- 
că lucrul acesta de ocară, nici să slăbească de durere, ci să- 
şi pună în minte pe sfântul acesta. Şi vei zice că destulă 
mângâiere îi era lui lov că ştia că toate acestea Dumnezeu i 
le aducea asupră. Dar aceasta mai mult îl tulbura pe el şi-l 
mâhnea, că Dreptul Dumnezeu, pe Care în tot felul ÎI cin- 
stea, Acela era Care-l chinuia pe el şi nu putea afla vreo pri- 
cină binecuvântată a nevoilor ce suferea. Dar după ce s-a 
înştiinţat mai pe urmă de această pricină, vezi câtă evlavie a 
arătat. Căci când i-a zis Dumnezeu lui: „Oare strică judeca- 
ta Mea şi Mă faci pe Mine vinovat, ca să te arăţi pe tine 
drept?“ (lov 40, 3), spăimântându-se a răspuns: „Mâna voi 
pune peste gura mea. O dată am grăit şi a doua oară nu voi 
mai repeta“ (lov 39, 34-35). Şi „Cu auzul urechii Te-am au- 
zit mai înainte, iar acum Te-au văzut ochii mei. Pentru aceas- 
ta m-am smerit şi m-am uscat şi m-am socotit pe mine pă- 
mânt şi ţărână“ (lov 42, 5-6). 

Şi de socoteşti că aceasta i-a fost destul pentru mângâiere 
şi tu aceeaşi mângâiere vei putea avea când vei pătimi ceva 
din cele rele, nu pentru Dumnezeu, ci din ispita oamenilor şi 

vei mulţumi şi nu vei huli pe Cel ce poate să oprească ispita, 
dar care o sloboade pentru cercarea şi lămurirea ta. Şi pre- 
cum se încununează cei ce au pătimit pentru Dumnezeu, 
aşa şi tu vei dobândi aceleaşi răsplătiri, că nevoile ce s-au 
adus asupra ta de la oameni le-ai suferit cu bărbăţie şi Celui 
ce putea să le oprească pe ele, dar nu a voit, l-ai mulţumit. 
Deci iată că şi sărăcia şi boala, pe amândouă cu cea mai de 
pe urmă asprime s-au adus asupra Dreptului. 

Voieşti să-ţi arăt şi războiul cel din fire, ce s-a pus atunci 
asupra viteazului aceluia cu atâta asprime? Zece copii a 
pierdut; toţi deodată, toţi în floarea vârstei, toţi plini de fap- 
ta bună; şi nu au murit după legea firii, ci cu moarte silnică şi 
ticăloasă. Cine va povesti această rea întâmplare? Nimeni 
nu poate. Deci când va muri fiul sau fiica, aleargă către 
dreptul acela şi negreşit vei afla multă mângâiere. 

Şi oare numai aceste rele i s-au încredinţat lui? Dar pără- 
sirea, vânzarea, batjocoririle şi ocările, prihănirea şi luarea 
în râs ale prietenilor? Şi cât de nesuferit lucru este a fi batjo- 
corit de toţi? Că nu aşa de mult răneşte sufletul nostru nevo- 
ile ce se întâmplă, precum îi rănesc cei ce-l ocărăsc pentru 
aceste nevoi. Nu numai că nu era cel ce l-ar fi putut mângâ- 
ia, ci mulţi din toate părţile îl ocărau. Şi îl auzi pe el tânguin- 
du-se de aceasta zicând: „Dar şi voi v-aţi sculat împotriva 
mea“. Şi nemilostivi îi numeşte şi zice: „Nu s-au apropiat de 
mine cei de aproape ai mei şi slugile mele asupra mea gră- 
iau... şi chemam pe fiii ţiitoarelor mele, iar ei cu totul s-au 
depărtat“ (lov 19, 13-18). lar alţii, zice: „scuipa asupra 
mea... şi poveste tuturor m-am făcut“ (lov 30, 9-10). Şi în- 
săşi haina mea s-a scârbit de mine“ (lov 30, 9-10). Şi aces- 
tea nici a le auzi nu sunt suferite, darmite a le răbda cu fapta. 

Sărăcia cea mai de pe urmă, boală nesuferită, nemaiîn- 
tâlnită şi de mirare, moarte a copiilo“ şi încă atât de mulţi şi 

astfel de buni şi cu acest fel de moarte, ocări şi batjocoriri şi 
hule de la oameni; unii batjocoreau, alţii ocărau, alţii defăi- 
mau. Şi nu numai vrăjmaşii, ci şi prietenii; şi nu numai prie- 
tenii, ci şi slugile. Şi nu numai batjocoreau şi ocărau, ci se şi 
scârbeau. Şi acestea nu în două, trei sau zece zile le-a sufe- 
rit, ci îndelung. Şi pe lângă toate acestea ce numai aceluia 
s-au întâmplat, nici mângâierea cea de la noapte nu o avea, 
ci la nevoile zilei se adăugau nălucirile şi fricile nopţii, care 
erau mai nesuferite. Şi cum că mai grele erau cele ce le su- 
ferea în somn, ascultă ce zice: „Pentru ce mă înfricoşezi cu 
visuri şi cu vedenii mă îngrozeşti?“ (lov 7, 14). Care om de 
fier, care diamant ar fi suferit atâtea rele? Căci dacă numai 
una din acestea este nesuferită, socoteşte câtă durere aduc 
toate împreună. Dar acela pe toate le suferea şi întru toate 
cele ce i s-au întâmplat lui n-a păcătuit, nici a viclenit cu bu- 
zele lui. | 

Să se facă dar pătimirile aceluia doctorii relelor noastre şi 
viforul cel cumplit al lui, liman al necazurilor noastre; şi la 
orice din cele ce ni se întâmplă să punem în minte pe Sfân- 
tul. Şi văzând că un singur trup a suferit nevoile din toată 
lumea, şi noi, cu bărbăţie, să răbdăm cele puţine şi mici. Şi 
ca la o maică iubitoare de fii, care-şi întinde mâinile în toate 
părţile şi-şi primeşte pe copiii ei spăimântaţi, şi-i linişteşte, 
aşa şi noi să alergăm totdeauna la povestirea aceasta. Şi da- 
că vor veni asupra noastră nevoi mai mari decât toate, des- 
tulă mângâiere luând din ea pentru toate, aşa ne vom duce. 
lar dacă vei zice că acela era lov şi de aceea a suferit, iar eu 
nu sunt ca acela, mai mare prihană asupra ta îi vei aduce, 
iar dreptului mai multă laudă. Căci mai mult trebuie să su- 
feri tu decât acela. Pentru care pricină? Pentru că acela a 
fost mai înainte de Legea Darului şi a Legii, când nu era 
multă luare aminte a petrecerii omului; când nu era atâta 

dar al Duhului; când păcatul era anevoie de biruit; când stă- 
pânea blestemul; când moartea era înfricoşată. Dar acum 
luptele s-au făcut mai lesnicioase, fiindcă după venirea lui 
Hristos toate acelea s-au ridicat. De aceea nici un cuvânt de 
îndreptare nu avem dacă după atâta vreme, după atâta spo- 
rire şi după atâtea daruri ce ni s-au dat nouă de la Dumne- 
zeu, nu vom putea ajunge la măsura aceluia. Deci toate 
acestea cugetându-le şi că mai mari erau nevoile aceluia şi 
că atunci când era lupta mai cumplită s-a dezbrăcat şi a lup- 
tat, să suferim cu bărbăţie toate cele ce ne vin asupră cu 
multă mulţumire. Ca să putem dobândi aceleaşi cununi cu 
acela, cu darul şi cu iubirea de oameni a Domnului nostru 
lisus Hristos, Căruia, împreună cu Tatăl şi cu Sfântul Duh, | 
se cuvine slava, acum şi pururea şi în vecii vecilor. Amin. 


OMILIE la proorocul lona, la Daniil și la cei trei 
Lineri / pentru pocăință / s-a zis la intrarea în 


Sfântul și Ilarele Post 


esel ne este nouă astăzi praznicul şi adunarea mai lu- 
minată decât cea obişnuită. Oare care este pricina? A postu- 
lui este isprava aceasta. Ştiu şi eu că a postului şi încă nefiind 
de faţă, ci aşteptându-se. Că acela ne-a adunat pe noi aici în 
Casa cea părintească. Acela şi pe cei ce mai înainte erau 
mai trândavi, astăzi i-a întors în mâinile cele de maică. Şi da- 
că numai fiind aşteptat a făcut întru noi atâta osârdie, oare 
când se va arăta şi va veni, câtă evlavie va lucra în noi? Aşa 
şi o cetate, când intră în ea un stăpânitor înfricoşat, leapădă 
toată lenevirea şi se ridică la mare osârdie. Şi nu vă speriaţi 
auzind de post ca de un stăpânitor înfricoşat, că nu vouă vă 
este înfricoşat postul ci neamului diavolesc. De este cineva 
lunatec spune-i lui de post şi va rămâne îngheţat de frică şi 
mai nemişcat decât pietrele, ca şi cum ar fi ţinut cu legături. 
Dar mai ales când împreună cu postul va fi înjugată rugăciu- 
nea, sora şi prietena lui. De aceea şi Hristos zice: „Acest 
neam nu iese fără rugăciune şi post“ (Mr. 17, 21). Deci dacă 
pe pizmaşii mântuirii noastre şi pe vrăjmaşii vieţii noastre îi 
alungă şi le este atât de înfricoşat, trebuie să-l iubim şi să-l 
îmbrăţişăm, iar nu să ne temem. lar dacă se cade să ne te- 
mem de ceva, de beţie şi de îmbuibare să ne fie teamă, iar 
nu de post. Că a-eiea, legănându-ne mâinile, ca o stăpână, 

ne dă slugi şi robi tiraniei patimilor. lar postul, aflându-ne pe 
noi robind şi legaţi, ne sloboade din legături, ne izbăveşte de 
tiranie şi ne întoarce la fericirea cea dintâi. Deci dacă şi pe 
vrăjmaşi îi alungă şi de robie ne izbăveşte şi la libertate ne în- 
toarce, ce dovadă mai mare a dragostei lui pentru neamul 
omenesc cauţi? Şi dovada dragostei cuiva pentru noi se ara- 
tă atunci când, împreună cu noi, pe aceleaşi le iubeşte, sau 
le urăşte. 

Voieşti să înveţi ce podoabă este postul omului? Câtă pă- 
zire şi întărire arată? Gândeşte-te la chinul cel fericit şi mi- 
nunat al monahilor. Că aceştia fugind de tulburările cele din 
lume, şi alergând la vârfurile munţilor şi înfigând colibele lor 
în liniştea pustiului, ca într-un liman liniştit, pe acesta l-au luat 
de călător în toată viaţa lor. De aceea i-a făcut pe ei din oa- 
meni îngeri. Şi nu numai pe aceia, ci şi în cetăţi, pe câţi va 
afla că îl primesc pe el, la aceeaşi înălţime a filozofiei îi suie. 
Căci şi Moise şi Ilie, turnurile proorocilor celor din Legea 
veche, cu toate că şi din alte fapte bune erau ei străluciți şi 
mari, şi aveau mare îndrăzneală în toate, dar când vroiau să 
se apropie de Dumnezeu şi să vorbească cu El, cât îi era 
omului cu putinţă, la acesta alergau şi prin mâinile acestuia 
se aduceau lui Dumnezeu. Pentru acestea şi Dumnezeu fă- 
când la început pe om, îndată, aducându-l pe el întru a fi, l-a 
pus în mâinile lui ca întru ale unei maici şi a unui dascăl bun, 
încredinţându-i lui mântuirea aceluia. Că aceea: „Din tot 
pomul care este în rai să mâncaţi; iar din pomul cunoştinţei 
binelui sau al răului să nu mâncaţi” (Fac. 2, 16-17), poruncă 
a postului este. lar dacă în rai a fost necesar postul, cu atât 
mai mult afară de rai. Şi dacă mai înainte de rană a fost de 
folos doctoria, cu atât mai mult după rană. Dacă până a nu 
se ridica războiul poftelor trebuincioasă ne era nouă arma, 

cu atât mai mult după ridicarea lui de la pofte şi de la diavoli 
de mare nevoie ne este ajutorul cel de la post. 

De ar fi păzit Adam cuvântul acesta, nu l-ar fi auzit pe cel 
de-al doilea, care zice: „Pământ eşti şi în pământ te vei în- 
toarce“ (Fac. 3, 19). Şi fiindcă nu a ascultat pe primul, pen- 
tru aceasta a luat moarte şi griji, osteneli şi scârbe şi viaţă mai 
grea decât orice moarte; pentru aceasta spini şi ciulini; pen- 
tru aceasta osteneli şi dureri şi viaţă cu chinuri. Ai văzut cum 
se mânie Domnul când este disprețuit postul. Ascultă şi cum 
Se bucură când se cinsteşte. Şi precum, când El a fost mâ- 
niat, a certat pe cel ce l-a ocărât cu moarte, tot aşa când a 
fost cinstit (postul) pe moarte a întors-o. Că vrând Dumne- 
zeu să-ţi arate ţie puterea lui, i-a dat stăpânire să hotărască 
întoarcerea la viaţă, nu la doi, la trei sau la douăzeci de oa- 
meni, ci a unui popor întreg, care era osândit la moarte şi pe 
care, de la mijlocul căii ce ducea la moarte, i-a răpit. Că pe 
cetatea ninivitenilor, cea mare şi minunată, care în genunchi 
stătea şi în prăpastie se primejduia să cadă şi de sus aştepta 
pedeapsa, postul, ca o putere ce vine de sus, din porţile 
morţii i-a răpit şi la viaţă i-a întors. Dar să auzim iarăşi istori- 
sirea: | 

Şi a fost cuvântul Domnului către lona, zicând: „Scoală şi 
mergi la Ninive, cetatea cea mare“. De la mărimea cetăţii 
voieşte să-l înduplece să meargă, căci ştia de fuga lui ce va 
urma. Dar să auzim şi propovăduirea: „Incă trei zile şi Nini- 
ve se va prăpădi...“ (lona |, 1). Şi pentru care pricină relele 
pe care vrei să le faci le spui mai înainte? Ca să nu fac cele 
ce am spus. De aceea şi cu gheena a înfricoşat, ca să nu tri- 
mită acolo. Să vă înfricoşeze, zice, pe voi cuvintele, ca să nu 
vă mâhnească apoi pe voi cercarea cu lucrul. Şi care-i prici- 

na că a strâns sorocul la o vreme aşa de scurtă? Pentru ca să 
înveţi şi tu fapta cea bună a păgânilor niniviteni, care în trei 

zile au putut să facă să înceteze urgia lui Dumnezeu pentru 
păcatele lor şi să te minunezi de iubirea de oameni a lui 
Dumnezeu, Care S-a îndestuiat numai cu pocăinţa de trei 
zile pentru atâtea greşale, şi tu să nu cazi în deznădăjduire 
măcar de ai fi păcătuit mult. Şi precum cel trândav cu sufle- 
tul şi defăimător, măcar că va avea multă vreme de pocăin- 
ţă, nimic vrednic nu va sfârşi, nici va împăca pe Dumnezeu 
cu sine din pricina lenevirii, dimpotrivă cel treaz şi care 
fierbe cu osârdia şi care cu multă sârguinţă se pocăieşte, în 
puţină vreme va putea stinge păcate de lungă vreme. Oare 
nu s-a [lepădat Petru de trei ori? Oare nu a treia oară cu jură- 
mânt? Oare nu înfricoşându-se de cuvintele unei slujnice? 
(Mt. 26, 69-74). Dar oare de mulţi ani a avut trebuinţă ca să 
se pocăiască? Nicidecum. Ci în aceeaşi noapte a alunecat şi 
s-a sculat; şi rana şi doctoria a primit; s-a îmbolnăvit şi întru 
sănătate s-a întors. Cum şi în ce chip? Plângând şi tânguin- 
du-se. Şi nu simplu plângea, ci cu multă osârdie şi fierbân- 
ţeală. De aceea şi evanghelistul a zis: „... a plâns cu amar“ 
(Mt. 26, 75). Şi care a fost puterea acelor lacrimi nici un cu- 
vânt nu o poate spune, dar o arată luminat cele ce au urmat. 
Că după cumplită cădere — căci lepădarea este păcatul cel 
mai rău dintre toate — iarăşi a fost întors la cinstea cea dintâi 
şi purtarea de grijă a întregii Biserici i-a fost încredinţată. Şi 
mai mult decât toate ne-a arătat nouă că are dragoste către 
Stăpânul mai mult decât toţi Apostolii. Că zice: „Simone al 
lui lona, Mă iubeşti tu mai mult decât aceştia?“ lar acesta a 
arătat că nici o faptă bună nu este întocmai ca dragostea. 
Şi pentru ca să zică că pe niniviteni pe bună dreptate i-a 
iertat că erau oameni păgâni şi fără socoteală, ca pe nişte 
slugi care nu au ştiut voia Domnului şi nu au făcut-o (Lc. 12, 
48), şi ca să nu cugeţi că şi tu vei fi puţin bătut şi să nu stai 
căzut în păcate, îţi aduc de faţă şi pe Petru, tot slugă, dar 

care ştia voia Domnului, care, greşind cu păcatul cel mai 
greu, priveşte la câtă înălţime a îndrăznelii s-a Suit. Că cel 
mai cumplit lucru este a petrece în păcat. Şi cel mai rău lu- 
cru al căderii este a sta în ea. De aceasta şi Pavel plânge şi se 
tânguieşte, zicând: „Mă tem ca nu cumva, venind iarăşi, să 
mă smerească Dumnezeul meu la voi şi să plâng pe mulţi 
care au păcătuit mai înainte şi nu s-au pocăit de necurăţia ŞI 
de desfrânarea şi de spurcăciunea pe care le-au făcut“ (Il 
Cor. 12,21). . 
lar pentru pocăință, care vreme poate fi mai îndemânati- 
că decât vremea postului? Dar să ne întoarcem iarăşi la po- 
vestirea noastră. Şi auzind proorocul aceste cuvinte s-a po- 
gorât la loppia, ca să fugă în Tarsis de la faţa Domnului (lona 
1, 3). Unde fugi, o, omule? Nu ai auzit pe David zicând: 
„Unde mă voi duce de la Duhul Tău? Şi de la faţa Ta unde 
voi fugi?“ În pământ? Dar: „A Domnului este pământul şi 
plinirea lui” (Ps. 23, 1). În iad? Dar: „de mă voi pogori în 
iad, de faţă eşti . În cer? Dar: „De mă voi sui în cer, Tu aco- 
lo eşti”. În mare? „Şi acolo, zice, mă va ţine dreapta Ta” (Ps. 
138, 6-9). Şi aceasta şi la lona s-a făcut. În acest fel este pă- 
catul. În multă nebunie aruncă sufletul nostru. Şi precum 
cei stăpâniţi de ameţeală şi de beţie, nebuneşte se învârtesc 
şi de le vor fi înainte groapă, prăpastie, sau altceva, cad în 
ele fără nici o pază, aşa şi cei ce alunecă în păcat, fiind stă- 
pâniţi de pofta lucrării ca de o beţie, nu ştiu ceea ce fac, din 
cele ce sunt de faţă şi nici nu văd mai înainte ceva din cele 
ce vor să fie. | 
De Stăpânul fugi, spune-mi? Dar aşteaptă puţin şi din în 
tâmplări te vei învăţa că nici din mâinile mării, a acelei sluj- 
nice, nu vei putea fugi. Căci îndată ce a fugit acesta în coră- 
bie, aceea a sculat valurile sale şi la mare înălţime le ridica. 
Şi precum o slugă credincioasă aflând vreun rob asemenea 

cu ea, care a furat ceva din averile stăpâneşti şi fuge, nu-l la- 
să şi face nenumărate necazuri celor ce l-au găzduit pe el, 
până când, luându-l pe el se va duce, aşa şi marea, pe robul 
cel asemenea cu ea aflându-l şi cunoscându-l, nenumărate 
supărări şi piedici face corăbierilor, se tulbură, strigă, spre 
noian trage şi îngrozeşte cu afundarea corăbiei cu tot cu oa- 
meni, dacă nu-i va da ei pe robul cel asemenea ei. Dar coră- 
bierii ce fac văzând acestea? „Aruncau vasele din corabie în 
mare, ca să o uşureze“ (lona |, 5). Dar corabia nu se uşura, 
că toată povara încă rămăsese, adică trupul proorocului, 
sarcina cea grea, nu pentru firea trupului, ci pentru greuta- 
tea păcatului. Că nimic nu este aşa de greu şi cu anevoie de 
purtat, precum este păcatul şi neascultarea. Pentru aceasta 
Zaharia l-a asemănat cu plumbul (Zah. 5, 7). lar David, scri- 
ind de el, zice: „Că fărădelegile mele au covârşit capul meu; 
ca o sarcină grea s-au îngreuiat peste mine“ (Ps. 37, 4). lar 
Hristos strigă către cei ce viețuiesc în multe păcate: „Veniţi 
către Mine toţi cei osteniţi şi împovăraţi şi Eu vă voi odihni 
pe voi” (Mt. 11, 28). Deci acesta, adică păcatul, îngreuia co- 
rabia şi o trăgea s-o afunde. lar lona dormea şi sforăia. Greu 
era somnul lui, dar nu era al firii, ci al mâhnirii, nu al trândă- 
virii, ci al întristării. Dar slugile cele cu bună cunoştinţă în- 
dată îşi simt greşalele, lucru care i s-a întâmplat şi aceluia. 
Căci după făptuirea păcatului a cunoscut răutatea lui. Şi pă- 
catul astfel este. După ce se naşte ridică multe chinuri asu- 
pra sufletului care l-a născut, lucru care este contrar naşterii 
omului. Căci noi îndată ce ne naştem încetăm chinurile, iar 
acela îndată ce se naşte rupe cu chinurile gândurile cele ce 
l-au născut pe el. 
Ce face dar cârmaciul? A venit la el şi i-a zis: „Scoală şi 
roagă pe Domnul Dumnezeul tău“ (lona 1, 6). A cunoscut 
deci că furtuna nu era una obişnuită, ci era pedeapsă trimisă 

de la Dumnezeu şi vifor mai cumplit decât meşteşugul ome- 
nesc, căci mâna cârmaciului nu mai folosea la nimic. A cu- 
noscut deci că cele ce se făceau aveau trebuinţă de un mai 
mare ocârmuitor, de Cel ce ocârmuieşte toată lumea. Din 
această cauză, aceia lăsând vâslele, pânzele, funiile şi toate 
celelalte, mâinile de la vâslire le întindeau spre cer şi pe 
Dumnezeu îl rugau. Şi dacă nici aşa n-au avut spor, au arun- 
cat sorții ca să afle pe cel vinovat. lar aceia, vinovat aflându-l, 
nu l-au înecat, ci, fiind atâta tulburare şi vifor, ei fiind foarte 
liniştiţi, au făcut judecată în corabie şi întrebându-l l-au în- 
vrednicit de răspuns şi toate de-amănuntul le cercetau, ca şi 
cum ar fi trebuit să dea seama cuiva de cele ce aveau să ho- 
tărască. Şi ascultă-i pe ei, căci ca la o judecată toate le cer- 
cetează. Ce este lucrul tău? De unde vii? Şi unde mergi? 
Din ce ţară şi din care popor eşti tu? Şi cu toate că marea îl 
pârâse pe el strigând, iar sorții îl vădise, dar toate acestea fă- 
cându-se, ei încă nu dau hotărârea. Că precum la judecată, 
cu toate că pârâşi şi martori stau de faţă şi aduc dovezi, dar 
judecătorii nu hotărăsc până ce însuşi cel osândit nu se va 
face pârâş greşalelor sale. Aşa şi corăbierii, oameni păgâni şi 
fără socoteală fiind, dar urmau rânduielii celei bune care 
este la judecăţi, cu toate că atâta furtună şi tulburare era îm- 
prejurul lor, iar marea nici a răsufla nu-i lăsa, ci se tulbura, 
se turba, striga, şi valuri unul după altul ridica. Deci de unde 
s-a făcut, o iubiţilor, atâta purtare de grijă faţă de Proorocul? 
Din iconomia lui Dumnezeu. Căci Dumnezeu iconomisea 
să se facă acestea, învățând prin acestea pe Proorocul să fie 
iubitor de oameni şi blând. Ca şi cum i-ar fi zis: „Urmează 
corăbierilor care sunt oameni fără socoteală. Aceştia nu de- 
faimă nici un suflet şi nici faţă de trupul tău nu sunt fără mi- 
lă. lar tu ai lăsat o cetate întreagă să pătimească. Şi corăbie- 
rii, aflând pe pricinuitorul relelor ce li s-au întâmplat, nu se 

hotărăsc să-l osândească. lar tu, neavând nici o pâră asupra 
ninivitenilor, i-ai lăsat să se afunde şi să se prăpădească. Şi 
Eu poruncind ca tu să mergi şi să-i întorci pe ei la mântuire, 
prin propovăduirea ta, n-ai ascultat. lar aceştia, nimeni po- 
runcindu-le, toate le fac şi se silesc ca pe tine, cel vinovat, să 
te izbăvească de osândă. Şi după ce l-a pârât marea, după 
dovedirea prin sorţi şi după ce el însuşi s-a pârât şi şi-a măr- 
turisit greşeala, nici aşa nu s-au hotărât spre pierzarea proo- 
rocului. Ci se opreau, se sileau şi toate le făceau ca nici 
după atâtea dovezi să nu-l dea noianului mării. Dar marea 
nu le da voie; şi mai ales Dumnezeu îi silea vrând ca, pre- 
cum prin corăbieri, şi prin chit să-l înţelepţească pe el. Căci 
ei înşişi după ce au auzit de la prooroc: „Luaţi-mă şi mă 
aruncaţi în mare şi se va alina marea împrejurul vostru“, ei 
se sileau să se întoarcă la uscat, dar valurile nu-i lăsa. 

lar tu, precum ai văzut pe proorocul fugind, ascultă-l pe 
el mărturisindu-se de jos din pântecele fiarei. Căci fuga a 
pătimit-o ca un om, iar mărturisirea a arătat-o ca un proo- 
roc. Deci luându-l pe el marea, l-a pus în pântecele chitului 
ca într-o temniţă, păzind pe fugar pentru Stăpânul, şi nici 
valurile cele mai sălbatice nu l-au înecat, nici chitul cel mai 
sălbatec decât valurile, primindu-l pe el în pântece, nu l-a 
stricat, ci l-a păzit şi l-a întors la cetate. Şi marea şi chitul mai 
presus de fire au ascultat, ca Proorocul prin toate acestea să 
se înțelepţească. 

Deci venind el în cetate a citit hotărârea ca pe o epistolă 
împărătească care vestea pedeapsă şi strigând zicea: „Incă 
trei zile şi Ninive se va prăpădi“ (lona 3, 5). Şi auzind cetă- 
țenii acestea nu s-au arătat necredincioşi, nici au defăimat 
cele spuse, ci îndată toţi s-au îndreptat spre post şi bărbaţii şi 
femeile şi slugile, şi stăpânii şi dregătorii şi supuşii, şi copiii şi 
bătrânii şi nici dobitoacele nu au fost îngăduite fără post. 

Pretutindeni sac, pretutindeni cenuşă, pretutindeni plâns şi 
vaete; căci până şi cel ce purta coroana, pogorându-se de 
pe scaunul cel împărătesc, şi-a aşternut sac, a presărat cenu- 
şă şi aşa a răpit cetatea din primejdie. Şi se vedea atunci un 
lucru de mirare, porfira era întrecută de sac. Căci ceea ce 
nu a putut haina împărătească, a putut sacul; ceea ce nu a 
putut săvârşi coroana, a făcut cenuşa. 

Vezi că nu de post trebuie să ne temem, ci de beţie şi de 
îmbuibare. Că beţia şi îmbuibarea au primejduit cetatea şi 
era s-o surpe, iar postul, pe ceea ce se clădea şi era să cadă, 
a aşezat-o şi a întărit-o. Cu acesta şi Daniil intrând în groapa 
leilor, ca şi cu nişte oi blânde a petrecut, şi nevătămat a ieşit. 
Că fierbând ei de mânie şi căutând cu o privire aducătoare 
de moarte, nu s-au atins de masa cea pusă înainte. Ci şi firea 
zădărându-i — căci nimic nu este mai sălbatec decât acele fi- 
are — şi femeia supărându-i — căci şapte zile nu s-au împărtă- 
şit de hrană —, s-au cucerit de acea hrană, ca şi cum ar fi stat 
înlăuntru un păzitor şi ar fi strigat să nu se atingă de trupul 
cel proorocesc. 

Cu acesta şi cei trei tineri intrând în cuptorul cel dia Ba- 
bilon şi multă vreme petrecând în foc, au ieşit apoi din cup- 
tor, având trupurile mai strălucitoare decât focul însuşi. ŞI 
cum, fiind foc adevărat acela, nu făcea cele ale focului? ŞI 
fiind trupurile lor trupuri omeneşti, cum nu pătimeau cele 
ale materiei? Cum? Întreabă pe post şi el îţi va răspunde şi-ţi 
va dezlega nedumerirea ta. Că era cu adevărat nedumerire. 
Că firea trupurilor se lupta cu firea focului şi biruinţa a fost 
a trupurilor. Ai văzut luptă preaslăvită? Ai văzut biruinţă mai 
preaslăvită?  Minunează-te de post şi cu mâini întinse pri- 
meşte-l. Când şi în cuptor postul ajută şi în groapa leilor pă- 
zeşte, dracii îi izgoneşte şi hotărârea lui Dumnezeu o întoar- 
ce, turbarea patimilor o potoleşte şi la libertate ne povăţuieşte 

şi multă linişte face în gânduri, cum nu este al nebuniei celei 
mai de pe urmă a fugi şi a ne teme de cel ce are în mâini 
atâtea bunătăţi. Dar, vei zice, ne topeşte trupul şi ne îmbol- 
năveşte. Ascultă! „Chiar dacă omul nostru cel din afară se 
strică, cel dinlăuntru însă se înnoieşte din zi în zi“ (| Cor. 4, 
16) lar mai ales de vei voi să cercetezi cu de-amănuntul, îl 
vei afla pe el că este maică a sănătăţii. Şi de nu crezi căvin- 
tele mele, întreabă pe doctori despre aceasta şi ei mai lămu- 
rit îți vor spune, că lipsa o numesc maică a sănătăţii. Căci 
durerile de picioare, ameţelile de cap, apoplexiile, oftica, 
idropica, umflăturile şi râurile celorlalte boli, zic că ies şi se 
pricinuiesc din desfătare şi îmbuibare, ieşind ca dintr-un 
iZvor rău, care strică sănătatea şi înfrânarea trupului. 

Deci să nu ne temem de post care ne izbăveşte pe noi de 
atâtea rele. Că nu fără post vă sfătuiesc pe voi acestea. Ci fi- 
indcă văd pe mulţi din oameni care pregetă şi se trag înapoi, 
ca şi cum s-ar feri de o fiară sălbatecă, şi cu beţia şi cu îm- 
buibarea se strică astăzi pe ei înşişi. Pentru aceasta folosul 
postului îl surpă şi-l strică cu îmbuibarea şi cu beţia. Căci oa- 
menii cei stricaţi cu stomacul, când va trebui să bea doctorii 
amare, de se vor umple de multă hrană, şi vor lua doctoriile, 
amărăciune vor suferi, dar de folos se vor fi păgubi, fiindcă 
au făcut doctoriei lupta mai grea împotriva umezelilor celor 
stricate ale stomacului. Pentru aceasta doctorii poruncesc să 
doarmă nemâncaţi, ca îndată toată puterea doctoriilor să 
meargă la umezelile cele pricinuitoare de boală. 

Aşa şi la post, dacă astăzi te vei umplea de multă beţie, şi 
mâine vei primi doctoria cea de la el, au făcut-o netrebnică 
şi nefolositoare; căci osteneală ai suferit, dar folosul nu l-ai 
dobândit, fiindcă toată puterea postului la răutatea cea 
proaspătă ce s-a făcut din beţie ai cheltuit-o. lar de vei găti 
postului trup uşor şi cu gând treaz vei primi doctoria, multe 

din păcatele tale vei putea să le curăţeşti. Deci să nu mer- 
gem la post prin beţie, nici să-l sfârşim iarăşi prin beţie, ca să 
nu pătimim ca lucrul cel stricat, căruia de i se dă o lovitură 
mai mult se strică. Căci la fel şi cu sufletul: nostru se întâm- 
plă, când din amândouă capetele postului, la început şi la 
sfârşit, întunecăm curăţia cu norul beţiei care se face întru 
noi şi cu neînfrânarea. Căci precum cei ce voiesc să se lupte 
cu fiarele se îngrădesc cu multe arme şi cu paveze îşi acope- 
ră părţile trupului cele mai de nevoie, şi aşa primesc lupta cu 
ele, aşa şi acum, sunt mulţi dintre oameni, care se luptă cu 
postul ca şi cu o fiară, înarmându-se cu lăcomia pântecelui, 
spărgându-se cu îmbuibarea şi întunecându-se cu beţia, şi 
aşa cu multă nebunie primesc ochiul cel lin şi blând al pos- 
tului. 

Şi de voi întreba: Pentru care pricină aleargă astăzi la 
baie? Ca să fiu cu trupul curat şi să primesc postul, vei răs- 
punde. lar de voi întreba: Pentru care pricină te îmbeţi? 
Fiindcă voiesc să intru în post, iarăşi vei zice. Nu este oare o 
necuviinţă ca fiind cu trup curat, dar cu suflet necurat şi 
beat să primeşti această prea frumoasă faptă bună. Deci ar fi 
fost cu putinţă şi mai multe decât acestea să fi zis, dar celor 
înţelepţi le sunt deajuns şi acestea spre îndreptare. De aceea 
vom înceta cuvântul, că iubesc să aud glasul Părintelui. Că 
noi ca şi copiii de păstor, cu o trestie subţire fluierăm, la um- 
bra sfinţeniei acesteia stând, ca sub un stejar sau fag, iar 
acesta, ca un cântăreţ iscusit, alcătuind alăută de aur, cu 
măestria loviturilor adună privelişte mare. Deci acesta, nu cu 
măestria loviturilor, ci cu măestria cuvintelor şi a faptelor 
mult folos ne aduce nouă. Căci astfel de Dascăli şi Hristos 
caută. „Că cel ce va face şi va învăţa, acesta mare se va che- 
ma în împărăţia cerurilor“ (Mt. 5, 10). Astfel este şi acesta. 
De aceea mare este şi împărăţia cerurilor. Cu rugăciunile lui 

şi ale celor împreună-şezători şi noi să ne învrednicim Împă- 
răţiei cerurilor, cu darul şi cu iubirea de oameni a Domnului 
nostru lisus Hristos, Căruia, împreună cu Tatăl şi cu Sfântul 
Duh, 1 se cuvine slava acum şi pururea şi în vecii vecilor. 


Amin. | 


OMILIE care s-a zis pentru post în săptămâna a 
șasea a sfintelor Patruzeci de zile 


ât de veselitoare sunt valurile acestea ale mării noas- 
tre celei duhovniceşti! Mult mai veselitoare decât cele ce 
sunt în noianul mării. Că pe acelea nerânduiala vânturilor le 
ridică, iar pe acestea pofta ascultării. Şi acelea înălțându-se 
multă înfiorare aduc cârmaciului, iar acestea arătându-se, 
multă îndrăzneală dau celui ce grăieşte. Acelea șunt pricinu- 
ite de marea ce se înfiorează, iar acestea sunt semne. ale su- 
fletului ce se veseleşte. Acelea, bătând în stâncă, slobozesc 
glasuri nearticulate, iar acestea, lovindu-se de cuvântul învă- 
ţăturii, scot glasuri dulci. Dar şi adierile zefirului, când vor 
trece prin ţarini şi vârfurile spicelor le pleacă şi le scoală, în- 
chipuiesc pe uscat valurile mării. Dar mai mult şi decât ţari- 
nile acelea, valurile acestea sunt mai veselitoare. Că nu adi- 
erile zefirului, ci darul' Duhului a ridicat sufletele voastre şi 
le-a înfierbântat cu focul acela despre care zice Hristos. 
„Foc am venit să arunc pe pământ şi ce este dacă acum s-a 
aprins“ (Le. 12, 49). Pe acesta îl văd aruncat şi aprins în sufle- 
tele voastre. Şi de vreme ce atâtea făclii a aprins întru voi fri- 
ca lui Hristos, veniţi dar acum să picurăm untdelemnul învă- 
ţăturii, ca multă vreme să ţină lumina noastră. 
Vremea postului de acum se apropie de sfârşit. Că la mij- 
locul stadiilor ajungând, sfârşitul l-am apucat. Şi precum cel 
ce a început la mijloc a ajuns, aşa şi cel ce a ajuns la mijloc, 

de sfârşit s-a atins. Deci vremea către sfârşit se grăbeşte iar 
corabia priveşte înspre liman. Dar ceea ce caută nu este a 
veni la liman, ci a nu trage corabia lipsită de marfă şi de câş- 
tig. Şi vă rog pe voi, pe toţi, şi vă poftesc, ca fiecare să-şi cer- 
ceteze în conştiinţa sa negustoria de post; şi de va afla câştig 
mult, să adauge la negustorie, iar de nu va afla nimic adu- 
nat, vremea cealaltă care a mai rămas s-o întrebuinţeze la 
negustorie. Cât timp este târgul, să negustorim cu mare câş- 
tig şi apoi să ne ducem, ca să nu ne aflăm cu mâinile goale. 
Ca nu suferind osteneala postului, să pierdem plata lui. Că 
se poate a duce osteneala postului, dar plata lui a nu lua. 
Cum? Când de bucate ne depărtăm, dar de păcate nu ne 
lepădăm. Când carne nu mâncăm, dar mâncăm casele să- 
racilor. Când cu vin nu ne îmbătăm, ci cu pofta cea rea. 
Când toată ziua petrecem nemâncaţi, dar o petrecem în pri- 
velişti desfrânate. lată osteneala postului, iar plata lui nicide- 
cum, când ne ducem la priveliştile fărădelegii. Nu către voi 
îmi este cuvântul, căci ştiu că sunteţi curaţi de prihănirea 
aceasta. Că cei necăjiţi au obiceiul, când vinovaţi lipsesc, să 
sloboade mânia la cei ce sunt de faţă. Că ce folos este ca 
postind să se dedea priveliştii fărădelegii, să intre în şcoala 
desfrânării, în gimnaziul cel slobod al înverşunării, să stea pe 
scaunul pierzătorilor? Căci scaun al pierzării, gimnaziu al 
înverşunării şi şcoală a desfrânării — şi cu toate numirile cele 
de ruşine de va numi locul acela nu va greşi — este locul cel 
de comedie, locul cel prea rău şi plin de toate felurile de 
boli, cuptorul cel babilonesc. Căci ca într-un cuptor băgând 
diavolul cetatea, de jos îl aprinde, nu punând viţe, precum a 
pus barbarul acela atunci, nici catran, nici câlţi, nici smoală, 
ci cele mai rele decât acestea, vederi desfrânate, cuvinte de 
ruşine, versuri urâte şi desfrânate, cântece pline de toată rău- 
tatea. Şi pe cuptorul acela l-au aprins mâini păgâneşti, iar pe 

acesta îl aprind gânduri mai nebune decât păgânii aceia. 
Mai: cumplit este acesta decât acela. Pentru că şi focul este 
mai cumplit. Că nu arde firea trupurilor, ci vatămă sănătatea 
sufletului şi ceea ce este şi mai cumplit, că cei ce se ard nu 
simt. Că de ar fi simţit nu ar fi hohotit de râs pentru cele ce 
se fac acolo. Deci aceasta este răutatea cea cumplită, când 
cineva bolnav fiind, să nu ştie că este bolnav, ci arzându-se 
cu ticăloşie să nu simtă arsurile. 

Care este folosul postului când trupul îl opreşti de la hra- 
na cea legiuită, iar sufletului îi dai hrană, fărădelegea? Când 
petreci toată ziua stând acolo, văzând firea omenească cu 
necuviinţă purtându-se, femei desfrânând, preadesfrânări 
arătând acolo aceia care culeg răutăţile din fiecare casă? Că 
desfrânări şi preadesfrânări văd şi hule aud, ca şi prin ochi şi 
prin urechi să intre în suflet boala. Fac asemănări ale nevoi- 
lor celor urâte, pentru aceea şi nume ale ruşinii poartă. Deci 
care este folosul postului, când sufletul se hrăneşte cu unele 
ca acestea? Cu care ochi vei vedea pe femeia ta după prive- 
liştea aceea? Cu care ochi îţi vei vedea fiul? Cu care pe 
slugă şi cu care pe prieten? Că fiind nevoie să spui cele ce 
s-au făcut acolo, te vei necinsti sau vei tăcea afundându-te 
în ruşine. 

Dar de aici nu te duci aşa, căci acasă vei putea, cu toată 
îndrăzneala să povesteşti toate cele ce s-au grăit: cuvintele 
cele prooroceşti, dogmele cele apostoleşti, legile cele stăpâ- 
neşti; toată masa faptelor celor bune s-o pui înainte, şi pe fe- 
meie mai înţeleaptă s-o faci cu povestirile de aici, pe fiu mai 
priceput, pe slugă mai cu dragoste, pe prieten mai cu priete- 
şug şi chiar pe vrăjmaşul tău îl vei pleca să strice şi să încete- 
ze vrajba. 

Vezi că învăţăturile acestea pretutindeni sunt mântuitore, 
iar auzurile acelea nefolositoare? Deci care este folosul pos- 

tului, spune-mi, când cu trupul posteşti, iar prin ochi prea- 
desfrânezi?-Că preadesfrânare este nu numai lipirea sau îm- 
preunarea trupului, ci şi privirea cea desfrânată. Care este 
folosul când vii şi aici şi mergi şi acolo? Eu învăţ, iar acela 
strică. Eu pun doctorii la boală, iar acela adaugă pricini la 
boală. Eu sting văpaia firii, iar acela aprinde văpaia poftei. 
Care este folosul, spune-mi, când unul zideşte şi altul strică? 
Ce folos au? Fără numai că se ostenesc în zadar. Deci nu 
aici şi acolo, ci numai aici să petrecem cu folos, nu în zadar 
şi în deşert, nici spre osândă. Când unul zideşte şi celălalt 
strică ce folosesc? Fără numai că se ostenesc. Cu toate că 
mulţi ar fi cei ce zidesc, dar unul va strica, mâinile cele mul- 
te ale celor ce zidesc sunt biruite de uşurinţa risipirii. Mare 
ruşine este cu adevărat a alerga tineri şi bătrâni la astfel de 
pfivelişte. O, de ar fi.răul până la ruşine! Cu toate că nici 
aceasta nu este îngăduit la un bărbat liber; că prihănire şi 
necinste aduce celui ce are minte. Dar răul depăşeşte ruşi- 
nea, şi aceasta îi aduce pedeapsă şi osândă mare. Căci toţi 
cei ce sunt acolo de nevoie trebuie să se prindă de păcatul 
preadesfrânării. Nu că se împreună ei cu femeile cele de 
acolo, ci că privesc la ele cu ochi desfrânaţi. Şi cum că şi 
aceştia sunt vinovaţi de păcatul preadesfrânării, nu cu vor- 
bele mele vă voi spune vouă, ca să nu-le defăimaţi, ci vă voi 
citi legea: dumnezeiască, că aceasta nu va fi defăimată. Ce 
zice dar dumnezeiasca lege? „Aţi auzit că s-a zis celor de 
demult: Să nu preadesfrânezi. Eu însă vă spun vouă: Că ori- 
cine se uită la femeie, poftind-o, a şi săvârşit preadesfrâna- 
rea cu ea în inima lui“ (Mt. 5, 27-28). Ai văzut pe preades- 
frânatul? Ai văzut păcatul împlinit? Şi ceea ce este mai 
cumplit este că preadesfrânatul fiind prins în preadesfrâna- 
re, nu la judecata omenească, ci la cea dumnezeiască se va 
judeca pentru preadesfrânare, unde chinurile sunt fără sfâr- 

şit. Tot ce priveşte la femeie pentru a o pofti pe ea, iată a şi 
preadesfrânat cu ea în inima sa. Nu numai boala, ci şi rădă- 
cina bolii o taie. Rădăcină a preadesfrânării este pofta cea 
desfrânată. Pentru aceea nu numai preadesfrânarea se pe- 
depseşte, ci şi pofta, maica ei. Aşa şi doctorii fac. Nu numai 
împotriva bolilor stau, ci şi împotriva pricinilor lor. Şi de vor 
vedea ochi bolnavi, curgerea cea rea de sus de la tâmple o 
opresc. Aşa şi Hristos face. Patimă' cumplită a ochilor este 
preadesfrânarea; a ochilor este boala, nu a celor trupeşti, ci 
mai întâi a celor sufleteşti. De aceea de acolo a oprit curge- 
rea preadesfrânării, cu frica Legii. Şi nu numai pentru prea- 
desfrânare a dat pedeapsă, ci şi pentru poftă. lar a preades- 
frânat în ea cu inima sa. Dar inima stricată fiind, ce folos mai 
este de la cealaltă parte a trupului? Că precum de vom ve- 
dea la copaci inima mâncată, cealaltă parte o aruncăm, aşa 
şi la om, când aceea se va pierde, zadarnică mai este sănă- 
tatea trupului. Vizitiul s-a stricat, a pierit şi a căzut, în zadar 
mai aleargă caii. 

Ostenioioasă este-Legea şi:are multe sarcini, dar mari 
sunt şi cununile. Căci cele ostenitoare au mari răsplătiri. lar 
tu la osteneală ia aminte, şi răsplătirea cuget-o. Că aşa se fa- 
ce şi la lucrurile vieţii acesteia. Dacă vei căuta la osteneala 
lucrului, greu şi împovărător îţi-va fi, iar de vei căuta la răs- 
plătire, uşor şi lesnicios îţi va fi el. Aşa şi corăbierul, de va 
privi numai la valuri, niciodată nu va trage corabia de la li- 
man. Dar privind mai înainte, la răsplata negustoriei, în no- 
ian nemărginit se avântă. La fel şi ostaşul, de se va gândi nu- 
mai la răni şi la tăieturi, niciodată nu va lua pavăza. lar dacă 
mai înainte de răni va cugeta la semnele cele de biruinţă şi la 
biruinţă, va alerga la oştire ca la o grădină. Căci cele fireşti 
grele, se fac uşoare, când nu cugetăm la osteneala îndeplini- 
rii lor, ci luăm aminte la răsplătirile lor. Dacă voieşti să cu- 

noşti cum cele din fire grele se fac uşoare, ascultă pe Pavel, 
zicând: „Pentru necazul nostru de acum, uşor şi trecător, ne 
aduce nouă mai presus de orice măsură, slava veşnică co- 
vârşitoare“ (II Cor. 4, 17). Nedumerire este ceea ce s-a zis. 
Dacă-i necaz, cum e uşor? Căci acestea sunt potrivnice. Dar 
a dezlegat nedumerirea, prin cele adăugate pe urmă. Cum? 
Nu privind noi la cele ce se văd, ci uşoară a făcut nevoinţa 
privind cununa. A arătat darul şi a mângâliat sudorile. 

Deci şi tu când vei vedea femei strălucind cu faţa, lu- 
minând cu podoaba şi vei simţi pofta zădărându-te şi sufle- 
tul poftind privirea, priveşte la cununa ce te aşteaptă pe tine 
sus, şi vei birui pofta acestei priviri. Ai văzut pe om roabă 
împreună cu tine, pune-ţi în minte pe Stăpânul şi negreşit 
vei face să înceteze boala. Căci dacă copiii mergând după 
dascălul lor, nu se răspândesc, nu iau aminte la deşertăciuni, 
nu cască gura în zadar, cu mult mai vârtos tu, de vei vedea 
cu gândul tău pe Hristos că stă de faţă, nu vei pătimi nimic 
de acest fel. 

Cel ce caută la femeie pentru a o pofti pe ea, iată a prea- 
desfrânat cu ea în inima sa. Cu dulceaţă de multe ori citesc 
învăţăturile Legii. O, de ar fi cu putinţă să grăiesc acestea 
către voi toată ziua. Dar mai ales nu către voi, ci către cei ce 
sunt vinovaţi şi supuşi păcatelor. Dar şi către voi, că şi voi vă 
veţi întări, iar cei ce sunt în boală se vor întoarce întru sănă- 
tate. Cel ce priveşte la femeie pentru a o pofti pe ea, iată a 
preadesfrânat cu ea în inima sa. Deajuns sunt cuvintele 
acestea să curăţească putreziciunea păcatului. Dar iertaţi, 
răni curăţim. lar cel ce curăţeşte rana, este nevoit să pună şi 
doctorie amară. Şi cu cât veţi suferi cuvintele, cu atât mai 
mult se va curăţi rugina. Căci precum firea focului, petrecând 
tot mai mult cu aurul, mai bine mistuieşte rugina, aşa şi frica 
pricinuită de aceste cuvinte, cu cât va petrece în mintea 

voastră timp mai lung, cu atâta va curăţi mai bine tot păcatul 
înverşunării. Deci să curăţim aici mintea voastră cu cuvântul 
învăţăturii ca şi cu foc, ca să nu fim siliţi să o curăţăm cu fo- 
cul gheenei. Căci pe sufletul cel ce se duce de aici curat, 
nu-l va vătăma focul acela. lar pe cel ce se duce de aici cu 
păcate, îl va primi focul acela. „Că focul va lămuri ce fel este 
lucrul fiecăruia“ (| Cor. 3, 13). Deci să ne curăţim pe noi 
aici fără durere, ca să nu o pătimim aceasta acolo cu durere. 

Din toate câte spui, vei zice, se arată că ostenitoare este 
Legea. Dar ce, oare cele ce cu neputinţă ne porunceşte no- 
uă Dumnezeu? Ba nu. Astupă-ţi gura şi nu prihăni pe Stăpâ- 
nul. Că nu este acesta chip de îndreptare, ci adăugirea unui 
păcat mai greu decât cel dintâi. Că celor mai mulţi din păcă- 
toşi le este în obicei să învinuiască pe Stăpânul, ascultă: „A 
venit acela căruia i se încredinţase cinci talanţi şi a adus alţi 
cinci. A venit şi cel căruia i se încredinţase doi talanţi şi a 
adus alţi doi. A venit şi cel căruia i se încredinţase un talant 
şi fiindcă alt talant nu avea să aducă, în locul lui a adus pri- 
hănire. Cum? „Doamne, Te-am ştiut că eşti om aspru“ (Mt. 
25, 24). O, nemulţumire şi necunoştinţă a slugii! Nu se mul- 
ţumeşte cu păcatul, ci aduce şi prihănire asupra Stăpânului. 
„Seceri de unde nu ai semănat şi aduni de unde nu ai risi- 
pit“. Aşa şi în viaţa aceasta, cei ce nu lucrează nici un lucru 
bun, prihănesc pe Stăpânul, adăugind la răutăţile lor. Deci 
să nu prihăneşti pe Stăpânul, că nu a poruncit cele cu nepu- 
tinţă. Voieşti să cunoşti că nu a poruncit cele cu neputinţă? 
Mulţi au trecut peste porunci. Şi dacă ar fi fost ele cu nepu- 
tinţă de împlinit, nu ar fi trecut peste ele cu voie. Nu a po- 
runcit feciorie, dar o isprăvesc mulţi. Nu a poruncit neago- 
niseală, dar mulţi se leapădă de cele ale lor, prin fapte 
arătând şi mărturisind lesne împlinirea poruncilor Legii. Că 
nu ar fi trecut peste acestea, dacă nu ar fi fost lesnicioase ce- 

le poruncite. Nu a poruncit feciorie, că cel ce porunceşte 
feciorie, pe cel ce nu voieşte s-o împlinească, sub sila legii îl 
aduce. lar cel ce sfătuieşte, lasă pe ascultător ca un stăpân 
să aleagă. Pentru aceasta şi Pavel zice: „Cât despre fecioare, 
n-am poruncă de la Domnul. Vă dau însă sfatul meu“ (| 
Cor. 7, 25). Vezi că nu poruncă, ci sfat? Vezi că nu porun- 
că, ci îndemn? Şi mare este deosebirea. Că una este a ne- 
voii, iar cealaltă a voinţei. Nu poruncesc, zice, ca să nu în- 
greuiez. Ci sfătuiesc şi îndemn, ca să-i trag. 

Aşa şi Hristos nu a zis ca toţi să păzească fecioria. Că de 
ar fi poruncit ca toţi să păzească fecioria şi ar fi făcut lege 
din sfatul pentru ea, cel ce nu ar fi păzit-o ar fi fost pedepsit 
cu pedepse mari, iar cel ce ar fi îndeplinit-o nu ar fi dobân- 
dit multă cinste, precum dobândesc cei ce acum o săvârşesc. 
Ai văzut cum Puitorul de lege ne cruţă pe noi? Cum poartă 
grijă de mântuirea noastră? Oare nu putea să o facă şi pe 
aceasta poruncă, şi cei ce păzesc fecioria să se cinstească, 
iar cei ce nu o păzesc să se pedepsească? Dar ar fi îngreuiat 
firea. De aceea cruţă firea noastră, lăsând în afara luptei fe- 
cioria. A lăsat, deci, mai presus de nevoinţă fecioria, ca şi cei 
ce o săvârşesc să fie încununaţi, arătându-şi mărimea lor de 
suflet şi cei ce nu pot să dobândească iertăre-de la Stăpânul. 

La fel şi pentru neagoniseală nu a: dat lege. Că nu a zis 
hotărât: „vinde-ţi averile tale“, ci „de voieşti să fii desăvârşit, 
du-te, vinde averea ta...“ (Mt. 19, 21). La libera ta voie stă 
alegerea; stăpân eşti al sfatului tău. Nu silesc, nici îngreuiez. 
Şi de vei săvârşi, te încununezi, iar de nu vei săvârşi nu te 
pedepsesc. Cele ce se fac silite de poruncă nu au atâta răs- 
plătire precum au cele ce se fac din libera voinţă şi din osâr- 
die, care au cununile strălucitoare. lar pentru acestea martor 
voi aduce pe Pavel, care zice: „Căci dacă vestesc Evanghe- 
lia, nu-mi este laudă“. Pentru ce? „Pentru că stă asupra mea 

datoria. Căci, vai mie dacă nu voi binevesti“ (| Cor. 9, 16). 
Vezi că cel ce a isprăvit ceva poruncit de lege nu are plată 
multă? Că datorie este. lar cel ce nu a isprăvit vinovat este 
de pedeapsă şi de osândă. „Căci vai mie dacă nu voi bine- 
vesti.“ lar la celelalte care sunt săvârşite din libera voinţă nu 
este aşa. Dar cum? Şi care este răsplătirea? „Că, bineves- 
tind, pun fără plată Evanghelia lui Hristos înaintea oameni- 
lor, fără să mă folosesc de dreptul meu din Evanghelie“ (| 
Cor. 9, 18). Acolo era lege şi pentru aceasta nu avea plată 
multă. lar aici era ispravă a liberei voințe şi de aceea mare 
era plata. , 
Acestea toate nu în a zndat le-am zis din dumnezeiasca 
Lege, ci ca să arăt că nu este grea, că nu este împovărătoare 
şi ostenitoare, nici cu neputinţă de împlinit. Să facem dar 
arătat aceasta din însăşi cuvintele lui Hristos. „Cel ce pri- 
veşte la femeie pentru a o pofii pe ea, iată a preadesfrânat 
cu ea în inirna șa”. Ştia Hristos aceasta, cu mult vor prihăni 
Legea ca fiind grea. Pentru aceasta nu singură a adus învăţă- 
tura, ci a pomenit şi de cea din Legea veche, cu iubire de 
oameni arătând, prin asemănare, uşurinţa celei noi. Şi cum? 
Luaţi aminte. Nu a zis numai „Cel ce caută la femeie pentru 
a pofti pe ea, iată a preadesfrânat cu ea în inima sa“, ci — aici 
luaţi aminte cu dinadinsul — mai întâi a pomenit de Legea 
cea veche, zicând: „Aţi auzit că s-a zis celor de demult: Să 
nu preadesfrânezi. lar Eu vă zic vouă: „Tot cel ce pofteşte la 
femeie pentru a o pofti pe ea, iată a preadesfrânat cu ea în 
inima sa“ (Mt. 5, 27-28). Ai văzut pe amândouă Legile, pe 
cea veche, care a pus-o Moise şi pe cea nouă, care a adus-o 
Hristos. Dar şi pe aceea El a pus-o, căci El a grăit prin 
Moise. Şi de unde este arătat că şi pe aceea tot El a pus-o? 
Nu de la loan, nici de la apostoli voi aduce mărturia, căci 
către iudei îmi este mie acuma lupta. Ci de la prooroci, 

cărora lor li se pare că cred. De la ei voi arăta că Scriptura şi 
cea veche şi cea nouă un singur Puitor de lege au. Şi ce zice 
leremia? „Şi voi pune vouă... aşezământ de lege nou.“ Ai 
văzut aşezământul cel nou numit în aşezământul cel vechi? 
Ai auzit şi numirea lui strălucind cu atâţia ani mai înainte? 
„Şi voi pune vouă... aşezământ. de lege nou.“ Dar de unde 
este arătat că şi pe cel vechi l-a dat tot EI? Din cele ce ur- 
mează, căci după ce a zis: „Şi voi pune vouă... aşezământ 
de lege nou“, a adaus: „Nu după aşezământul de lege pe 
care l-am făcut cu părinţii lor...“. Aşa este cu adevărat, dar 
încă nu am arătat dovada. Căci trebuie ca toate cele dovedi- 
toare să le aducem de faţă, ca din toate părțile să se cură- 
țească cuvântul, iar celor neruşinaţi să nu le rămână nici o 
pricină de învinuire. „Şi voi pune vouă... aşezământ de lege 
nou. Nu după aşezământuul de lege pe care l-am făcut cu 
părinţii lor...“. A aşezat legământ lui Noe, când a făcut po- 
topul, voind să ne izbăvească pe noi de toată frica, ca nu, 
văzând noi ploaie, să socotim că va fi potop şi se va pierde 
iarăşi neamul omenesc. De aceea zice: „lată Eu voi pune le- 
gământ cu voi şi cu seminţia voastră după voi” (Fac. 9, 9). 
Apoi a aşezat legământ tăierii împrejur cu Avraam. După 
aceea a aşezat legământ prin Moise, care tuturor le este cu- 
noscut. A zis leremia: „Şi voi pune vouă... aşezământ de 
lege nou. Nu după aşezământul de lege, pe care l-am făcut 
cu părinţii lor“. Spune care părinţi? Căci şi Noe a fost părin- 
te şi Avraam. Deci despre care părinţi zice? Căci nedumeri- 
rea nelinişteşte. Ci luaţi aminte aici. „Nu după aşezământul 
de lege, pe care l-am aşezat cu părinţilor lor.“ Şi ca să nu 
zici că de cel din vremea lui Noe, sau de cel din vremea lui 
Avraam pomeneşte, adaugă apoi şi vremea. „În ziua când 
i-am luat pe ei de mână şi i-am scos din pământul Egiptului“ 

(ler. 31, 31). Ai văzut câtă lumină a făcut arătarea timpului? 

Nu mai grăieşte împotrivă de cum iudeul. Adu-ţi aminte de 
timp şi vei cunoaşte legământul: „În ziua când i-am luat pe 
ei de mână.“ Dar pentru ce spune şi felul ieşirii? „În ziua 
când i-am luat pe ei de mână şi i-am scos din pământul 


Egiptului.“ Ca să arate dragostea părintească, că nu i-a scos 


ca pe nişte robi, ci ca un tată luând pe copil de mână, aşa i-a 
izăbvit. Nu poruncindu-le să vină în urma Lui ca o slugă, ci 
ca pe un fiu de bun neam şi slobod, luându-l de mâna cea 
dreaptă l-a scos. Ai văzut acelaşi Puitor de lege al ambelor 
legământuri? Şi de vreme ce ne-am izbăvit de prigoniri în 
cuvinte îţi vom arăta ţie aceasta şi din Legământul cel nou, 
ca să vezi unirea lor. Ai auzit proorocia cea prin cuvinte; în- 
vaţă-te acum proorocia cea prin închipuiri. Şi fiindcă şi 
aceasta este neluminată, ce este proorocia prin închipuire şi 
ce este cea prin cuvinte, pe scurt şi pe aceasta o voi lumina. 

Proorocia cea prin închipuire este proorocia cea prin lu- 
cruri, iar cealaltă este cea prin cuvinte. Pe cei mai cu price- 
pere îi adeverea prin cuvinte, iar pe cei mai nesimţitori îi în- 
credinţa şi prin vederea lucrurilor. Şi fiindcă Dumnezeu 
trebuia să se facă trup, şi pământul să se facă cer, iar firea 
noastră să se suie la neamul cel bun al îngerilor, şi fiindcă ve- 
stirea bunătăţilor ce aveau să fie covârşeau nădejdea şi aş- 
teptarea oamneilor şi în scurt, trebuia să se săvârşească lu- 
cruri mari, pentru aceasta, ca nu cu lucrurile cele noi şi 
preaslăvite, arătate deodată, să tulbure pe cei ce atunci ar fi 
văzut şi auzit, mai înainte le-a închipuit prin lucruri şi prin 
cuvinte, obişnuind auzul şi vederea lor cu ele şi pregătind pe 
cele ce vor să fie. În acest fel este proorocia prin cuvinte şi 
cea prin închipuiri. Una prin cuvinte, iar cealaltă prin lu- 
cruri. Îţi voi arăta şi mai luminat proorocia cea prin lucru şi 
cea prin cuvinte la Hristos. „Ca o oaie spre junghiere s-a 
dus şi ca un miel fără de glas înaintea celui ce-l tunde“ (Is. 

53, 7). Aceasta este proorocia cea prin cuvânt. lar atunci 
când a adus Avraam pe Isaac spre junghiere, şi văzând un 
berbec cu coarnele încurcate într-un mărăcine, l-a adus 
jertfă cu lucrul, închipuindu-ne nouă mai dinainte Patima 
cea mântuitoare. 


Voieşti să-ţi arăt cele două Legământuri închipuite prin 


lucruri? Deci precum ai auzit despre oaie prin cuvânt, înţe- 
lege-o şi prin lucru. „Spuneţi-mi cei ce voiţi să fiţi sub Lege“ 
(Galat. 4, 21). Bine a zis „cei ce voiţi“, căci nu erau. Că de 
ar fi fost sub Lege, nu ar fi fost sub Lege. Nedumerire este 
ceea ce se grăieşte. Că de ar fi fost sub Lege, ar fi cunoscut 
pe Hristos, care a slobozit de sub jugul Legii. Căci Legea lui 
Hristos trimitea pe cei cu bună înţelegere. Cel ce nu cinsteş- 
te pe Dascălul, nu cunoaşte nici pe Pedagogul. Penttu aceea 
zice: „Spuneţi-mi voi ce voiţi să fiţi sub Lege, nu auziţi Le- 
gea?“ Că Avraam doi feciori a avut, unul din slujnică, iar al- 
tul din cea slobodă, care fiecare au altă înțelegere. Ai văzut 
proorocia prin lucru? Că a avea femei nu este cuvânt, ci lu- 
cru. Ţi-am arătat ţie prin cuvânt şi slujnică şi slobodă ale 
aceluiaşi bărbat, ca să te înveţi prin lucruri că unul este Pui- 
torul de lege al ambelor Legământuri. Avraam două femei a 
avut. lar acestea închipuiesc cele două Legământuri, care 
au acelaşi Puitor de lege. 

Precum acele oaie şi oaie, una prin cuvânt, iar alta prin 
lucru. Şi mare este unirea lucrurilor cu a cuvintelor. Aşa şi 
aici două Legământuri şi pe acestea leremia mai înainte l-a 
arătat prin cuvânt, iar Avraam cu cele două femei, prin lu- 
cruri l-a închipuit. Căci precum un bărbat cu două femei, 
aşa un Puitor de lege şi două Legământuri. Dar altceva era 
ce vă spuneam, deşi toate acestea pentru lămurirea aceleia 


s-au spus. 

„Cel ce priveşte la femeie pentru a o pofiti pe ea, iată a 
preadesfrânat cu ea în inima sa.“ Aşa este cu adevărat. Dar 
pentru'ce le-am spus toate acestea? Pentru care pricină amin- 
teşte şi de Legea veche? Căci zice: „Aţi auzit că s-a zis celor 
de demult: „Să nu preadesfrânezi.“ A ştiut că este grea po- 
runca, nu în împlinirea ei, ci din lenevirea ascultătorilor. Că 
multe din fire lesnicioase, cu anevoie de săvârşit se fac atunci 
când ne lenevim. Precum şi cele grele, uşoare şi lesnicioase 
se fac, când ne silim. Că greutatea nu este în firea lucrurilor, 
ci în voinţa celor ce le întrebuinţează. Şi cum că aceasta este 
adevărat, arătat este din cele ce'urmează. Mierea este dulce 
şi bună la gust, dar celor bolnavi este amară şi grețoasă. Dar 
nu din firea sa, ci din boala acelora. Aşa şi Legea de se va 
părea că este împovărătoare, nu din firea sa este aşa, ci din 
lenevirea noastră. Şi nu-mi pricinuieşte multă osteneală ca 
să-ţi arăt că este lesnicioasă şi uşor de împlinit. Ceea ce ar fi 
făcut-o pe ea grea de împlinit, era dacă ar fi zis cele dimpo- 
trivă. Acum ea zice: „Fugi de vederea femeii, depărtează-te 
de înverşunare. lar cea grea ar fi fost de ar fi zis: „la aminte la 
femei, iscodeşte frumuseţile cele străine şi aşa stăpâneşte-ţi 
pofta. Dar aceasta ar fi fost greu cu adevărat. lar a zice: 
„Fugi de cuptor, depărtează-te de foc, nu te apropia de fla- 
cără, ca să rămâi nevătămat, multă lesnire aduce, căci patri- 
vit firii, şi nu împotriva ei, este porunca. 

„Aţi auzit că s-a zis celor de demult: „Să nu preadesfrâ- 
nezi.“ Pentru care pricină ne pomeneşte de Legea veche, 
dacă vrea să aducă alta nouă? Ca din alăturarea lor să vezi 
că nu este luptă între aceea şi aceasta. Căci atunci când va 
fi neîmpotrivire, înţelegerea va fi mai luminată. Şi fiindcă 
unii aveau să prihănească că spune acestea, legiuind împo- 
trivă. De aceea zice, iată pe amândouă legile alăturea le 
pun, cercetează şi vezi unirea lor. Şi nu numai pentru aceas- 

ta le-a alăturat, ci ca să arate că cea nouă este şi lesnicioasă 
şi adusă la bună vreme. 

„Aţi auzit că s-a zis celor de demult: „Să nu preadesfrâ- 
nezi.“ Şi a zis acestea tuturor acelora ce atâta timp au zăbo- 
vit în legea veche, ca un dascăl către un copil leneş, care 
încă mai rămâne la lecţiile cele vechi. Şi voind să-l urce la 
cele mai înalte, îi mustră, zicând: „Gândeşte-te de câtă vre- 
me stai la lecţia aceastal La fel şi Hristos, aducându-le amin- 
te că multă vreme au zăbovit în Legea cea veche şi că a sosit 
vremea să se suie la o înţelegere mai înaltă, a darului Duhu- 
lui; îi trage de la: „Auzit-aţi că s-a zis celor de demult: „Să nu 
preadesfrânezi“, care era potrivită celor vechi la: „lar Eu vă 
zic vouă...“ şi nu a zis acestora, celor vechi, fiindcă firea 
omenească era încă nedesăvârşită, iar când ea a sporit şi s-a 
ridicat la o înţelegere mai înaltă, de nevoie era să fie aduse şi 
învățături mai înalte. Şi ca nu cineva auzind acestea şi cuge- 
tând la înălţimea acestei filozofii, să pregete şi să se tragă 
înapoi, zice: „De nu va prisosi dreptatea voastră mai mult 
decât a cărturarilor şi a fariseilor, nu veţi intra întru împărăţia 
cerurilor“ (Mt. 5, 20). Dar mai multă osteneală ceri de la 
mine? Pentru ce? Oare nu sunt şi eu om ca şi aceia? Şi pen- 
tru care pricină a adăugat ostenelile? Şi de ce a pus nevoinţe 
mai mari? Da, dar aduc daruri mai mari, că nu Palestina, v-am 
dat vouă, nici pământul în care curge miere şi lapte, ci însuşi 
cerul vi-l dau. Dar nu numai întru răsplătirea faptelor bune îi 
întrecem pe aceia, ci întru pedepsirea păcatelor, că cei mai 
înainte de Lege mai uşor se pedepsesc pentru acelaşi păcat 
decât cei de sub Lege, căci zice: „Câţi, deci, fără lege au pă- 
cătuit, fără lege vor şi pieri“ (Rm. 2, 12) Adică nu au Legea 
care să-i pârască, ci vor fi judecaţi după fire; gândurile între 
ele pârându-se, sau îndreptându-se. lar cei ce vor greşi în le- 
gea Darului acelaşi păcat, nespus de mare osândă vor lua. Şi 

deosebirea acestora a arătat-o Pavel, zicând: „Călcând cine- 
va Legea lui Moise, e ucis fără de milă, pe cuvântul a doi 
sau trei martori; gândiţi-vă: cu cât mai aspră va fi pedeapsa 
cuvenită celui ce a călcat în picioare pe Fiul lui Dumnezeu, 
şi a nesocotit sângele testamentului cu care s-a sfinţit, şi a 
batjocorit duhul harului“ (Evr. 10, 28-28). Vezi că sub dar 
mai mare este osânda, precum şi darurile sunt mai mari? 

Şi fiindcă v-am pomenit de Tainele cele prea înfricoşate 
şi duhovniceşti, vă rog şi cer de la voi, şi cu toată osârdia vă 
poftesc ca, lepădând tot păcatul, să vă apropiaţi de această 
înfricoşată masă, căci zice: „Căutaţi pacea cu toţi şi sfinţe-. 
nia, fără de care nimeni nu va vedea pe Domnul“. lar cel ce 
nu este vrednic să vadă pe Domnul, nici de împărtăşirea 
Trupului Lui nu este vrednic. Căci zice Pavel: „Să se cerce- 
teze însă omul pe sine şi aşa să mănânce din pâine şi să bea 
din pahar.“ Nu a descoperit rana, nu a prihănit în privelişte, 
nu a pus martori greşalelor. Ci înlăuntru, în conştiinţa ta, ne- 
fiind nimeni de faţă, fără numai Dumnezeu, Cel ce toate le 
vede, fă judecata şi cercetarea păcatelor, şi toată viaţa ta 
cercetând-o adu păcatele tale la judecata minţii, îndreptea- 
ză-te, şi aşa cu conştiinţa curată atinge-te de sfinţita Masă şi 
te împărtăşeşte din Sfânta Jenfă. 

Acestea avându-le în minte şi de cele ce s-au vorbit, de- 
spre desfrânare, aducându-ne aminte şi de pedeapsa acelo- 
ra ce fără de ruşine şi desfrânat privesc la feţele femeilor, şi 
mai înainte de gheena, frica lui Dumnezeu şi dragostea îna- 
intea ochilor avându-le, şi în toate curăţindu-ne, asţfel să ne 
apropiem de Sfintele Taine, ce nu spre judecată sau spre 
osândă să primim acestea, ci spre mântuire şi spre sănătatea 
sufletului, întru lisus Hristos Domnul nostru, Căruia Se cu- 
vine slava şi stăpânirea în vecii vecilor. Amin. 


CUVÂNT la Sfântul lpostol Pavel 


ericitul Pavel, cel ce astăzi ne-a adunat pe noi şi a lumi- 
nat lumea, în vremea chemării sale a orbit. Dar orbirea ace- 
luia s-a făcut luminare a lumii. Şi fiindcă vedea rău l-a orbit 
p&el Dumnezeu, ca după aceea să vadă spre folos. Şi fă- 
cându-i aceasta, i-a dat dovada puterii Sale, i-a arătat cele 
ce vor să fie, l-a învăţat chipul propovăduirii; şi învățându-l 
cum că trebuie să se lepede de toate şi, închizând şi ochii, 
să-l urmeze Lui. De aceea şi Pavel striga, arătând acestea: 
„De i se pare cuiva între voi că este înţelept, să se facă ne- 
bun, ca să fie înţelept“. Fiindcă nu ar fi fost cu putinţă să va- 
dă bine, dacă nu mai înainte ar fi orbit şi ar fi lepădat toate 
gândurile care îl tulburau şi toate să le lase pe seama credin- 
ţei. Şi auzind acestea, nimeni să nu socotească că chemarea 
aceasta este silită. Dacă ar fi fost aşa, putea să se întoarcă ia- 
răşi unde a fost. Că mulţi după ce au văzut minuni mai mari 
s-au întors iarăşi la ale lor şi n-au crezut. Şi din Scriptura cea 
veche şi cea nouă, precum au fost: luda, Nabucodonosor, 
Elima vrăjitorul, Simon vrăjitorul, Anania şi Safira, tot nea- 
mul iudeilor. Dar cu Pavel nu s-a întâmplat aşa, ci luminân- 
du-se, a arătat drumul către lumina cea nestricăcioasă şi 
adevărată, zburând la cer. 

Şi dacă voi cerceta pentru care pricină a orbit, tot el îi va 
răspunde, zicând: „Căci aţi auzit de petrecerea mea de altă- 
dată în credinţa iudaicească, că prigoneam peste măsură Bi- 
serica lui Dumnezeu şi o pustiam. Şi speram în credinţa iu- 

daicească mai mult decât mulţi dintre cei ce erau de vârsta 
mea, în neamul meu, fiind mult râvnitor obiceiurilor mele 
părinteşti“ (Galat. 1, 13-14). Deci fiindcă era aşa de tare 
pornit şi neîmblânzit, avea trebuinţă de un frâu mai tare, ca 
nu de repeziciunea osârdiei purtându-se, să se facă neascul- 
tător celor ce se grăiau. Deci potolind acea turbare a lui, în- 
tâi aliniază valurile mâniei lui celei iuți prin orbire şi apoi 
vorbeşte cu el, arătându-i înțelepciunea Lui cea neapropiată 
şi cunoştinţa cea covârşitoare, făcându-l să înţeleagă că se 
luptă cu Acela, pe care nu-L putea suferi nu numai atunci 
când pedepseşte, ci şi atunci când face bine. Că nu întune- 
ricul l-a orbit pe el, ci covârşirea luminii l-a întunecat. Dar 
unii vor zice: „Pentru care pricină nu s-a făcut aceasta de la 
început cu el? Nu căuta aceasta, nu iscodi, ci lasă la Pronia 
lui Dumnezeu cea necuprinsă de minte rânduiala cea cuvi- 


incioasă a vremii. Căci şi el la fel zice: „Dar când a binevoit 


Dumnezeu, Care m-a ales din pântecele maicii mele şi m-a 
chemat prin harul Său, să descopere pe Fiul Său întru 
mine“ (Galat. 1, 15-16). Deci şi tu nimic mai mult nu iscodi, 
dacă Pavel zice aceasta. Căci atunci s-au făcut şi au folosit 
acestea când s-au înălțat toate piedicile. 

Deci de la aceasta să ne învăţăm, că nimeni nicidecum, 
nici din cei mai dinainte de el, nici el, nici cei de după el nu 
au aflat pe Hristos, ci El Însuşi S-a arătat pe Sine lor. Pentru 
aceea şi zice: „Nu voi M-aţi ales pe Mine, ci Eu v-am ales 
pe voi“ (In. 15, 15). Şi pentru care pricină nu a crezut Pavel 
mai înainte, văzând morţi înviind întru numele lui Hristos? 
Căci a văzut pe olog umblând şi draci izgonindu-se şi slăbă- 
nogi întărindu-se, şi nu că nu le ştia pe acestea, le ştia, căci 
iscodea pe Apostoli, dar cu nimic nu s-a folosit. Încă şi atunci 
când Ştefan era împroşcat cu pietre, fiind de faţă şi văzând 
faţa lui ca a unui înger, nimic n-a folosit de aici. Şi de ce 

nimic n-a folosit din acestea? Fiindcă încă nu era chemat. 
lar tu, auzind acestea, nu socoti că chemarea este silită. Că 
Dumnezeu nu sileşte, ci după chemare ne lasă să fim stă- 
pâni ai liberelor noastre voințe. Că şi iudeilor S-a descoperit 
pe Sine când trebuia, dar n-au voit să-L primească, pentru 
că au iubit mai mult slava de la oameni. lar de va zice cine- 
va din cei necredincioşi: Că Pavel a urmat chemării, fiindcă 
a fost chemat din cer. De ce nu mă'cheamă şi pe mine aşa? 
Unuia ca acesta vom răspunde: „O, omule, crezi că a fost 
chemat? De crezi, de ajuns îţi este ţie spre semn. lar de nu 
crezi, de ce zici că nu m-a chemat şi pe mine ca pe Pavel? 
lar de crezi că l-a chemat, destul îţi este ţie acesta spre 
semn. Crede dar, că şi pe tine te va chema din cer, de vei 
avea suflet binecunoscător şi mulţumitor. lar de vei fi necu- 
noscător şi îndărătnic, chiar glas de sus de se va pogori la 
tine, nu te va ajuta la mântuire. Căci de câte ori au auzit iu- 
deii glas din cer pogorându-se şi nu au crezut? Câte semne 
nu au văzut şi în Scriptura cea nouă şi în cea veche şi nu s-au 
făcut mai buni? Ci mai ales după ce au văzut nenumărate 
minuni, au făcut viţelul, iar desfrânata cea din lerihon, nici- 
una din acestea văzând, credinţă minunată au dovedit is- 
coadelor. Chiar în pământul făgăduinţei fiind ei, au rămas 
mai nesimţitori ca pietrele, când se făceau semne. lar ninivi- 
tenii numai pe lona văzându-l, au crezut şi s-au pocăit şi au 
depărtat urgia cea trimisă de la Dumnezeu. lar în vremea 
venirii lui Hristos, tâlharul văzându-L | s-a închinat, iar aceş- 


„ tia văzând că a înviat morţi, L-au legat şi L-au răstignit. Dar 


în vremea noastră ce s-a întâmplat? Oare n-a ieşit foc din te- 
meliile lemplului care a fost în lerusalim şi a ars pe cei ce zi- 
deau şi aşa i-a depărtat pe ei de la acea nelegiuită lucrare a 
lor? Dar cu toate acestea nu s-au schimbat, nici au lepădat 
împietrirea. Şi câte alte- minuni nu s-au făcut atunci şi după 

aceea, dar nici un folos n-au dobândit din ele. De pildă, să- 
geata cea de foc care s-a pogorât în vârful capiştei lui Apo- 
lon; răspunsul diavolului din ea, care silea pe îmăpăratul de 
atunci să mute pe mucenicul ce era pus aproape de ea, zi- 
când că nu se mai poate vorbi din cauză că racla cu moaş- 
tele aceluia era lângă el. După aceea, unchiul acestui împă- 
rat, necinstind sfintele vase, a fost mâncat de viermi şi aşa şi-a 
dat sufletul. Încă şi vistiernicul împărătesc, pentru o altă fă- 
rădelege făcută de el Bisericii, plesnindu-i mijlocul, s-a pră- 
pădit. Izvoarele cele de la noi, care cu curgerea covârşeau 
râurile, deodată au dispărut, când împăratul a spurcat locul 
acela cu jertfe, niciodată nemaiîntâmplându-se mai înainte 
aşa. Ce va zice cineva de foametea care stăpânea în toată 
lumea, chiar şi pe împăratul, de moartea lui întâmplată în 
țara perşilor, de amăgirea lui înainte de moarte, de setea 
care rămăsese în mijlocul perşilor, ca într-un năvod sau 
mreajă şi de scăparea cea minunată a ei de acolo? Că după 
ce păgânul împărat [este vorba despre împăratul lulian Para- 
vatul şi de războiul lui împotriva perşilor — n. ed.] a căzut cu 
ticăloşie şi alt împărat binecredincios primind împărăţia [îm- 
păratul lulian — n. ed], toate greutăţile îndată s-au desfăcut 
şi s-au risipit. lar ostaşii care erau prinşi ca în mreje şi nici o 
ieşire din nici o parte nu aveau, cu puterea lui Dumnezeu iz- 
băvindu-se de vrăjmaşi, fără pagubă s-au întors. Acestea cui 
nu sunt de ajuns pentru a-l trage la credinţă? 

lar cele de acum nu sunt cu mult mai minunate decât 
acelea? Oare nu se propovăduieşte Crucea şi lumea aleargă? 
Oare nu moarte de ocară se vesteşte şi toţi sar? Oare n-au 
fost răstigniţi mulţi? Oare nu, împreună cu Hristos, au fost 
răstigniţi doi tâlhari? Oare n-au fost mulţi înţelepţi? Oare nu 
s-au făcut mulţi puternici? Dar al cărui nume a rămas şi a 
stăpânit? Oare nu au fost împărați slăviţi? Care dintre ei a 

biruit lumea în atât de puţină vreme. Şi să nu-mi zici de ere- 
surile cele de multe feluri. Căci toţi pe acelaşi Hristos pro- 
povăduiesc, deşi nu drept, şi toţi se închină Aceluia ce S-a 
răstignit în Palestina în vremea lui Ponţiu Pilat. Deci acestea 
toate nu dau oare mai luminată dovadă a puterii lui Hristos, 
decât glasul acela ce s-a pogorât din cer? Şi de ce nici un îm- 
părat nu a putut birui astfel precum Acesta, mai ales că mai 
multe împiedicări au fost Acestuia? Căci împărații au făcut 
război, tiranii s-au oştit şi toate popoarele s-au ridicat unele 
împotriva altora, dar ale noastre, care biruiesc, nu s-au îm- 
puţinat, ci mai strălucite s-au făcut. De unde dar, spuneţi-mi, 
atâta putere? Vrăjitor a fost, zic unii. Dar numai Acesta a 
fost vrăjitor? Negreşit că aţi auzit că şi la perşi şi la indieni au 
fost mulţi vrăjitori şi sunt şi acum. Dar nici un nume al lor 
nu-l găsim nicăieri. Dar, vei zice, că vrăjitorul şi amăgitorul 
acela din Goani a rămas vestit. Da, dar unde şi când? Într-o 
mică parte a lumii şi în puţină vreme, dar s-a stins degrabă şi 
a pierit, nelăsând nici Biserică, nici popor, nici pe cineva ca- 
re să-i urmeze învăţătura. Şi ce zic de vrăjitori şi fermecător 
care s-au stins? De ce au încetat toate cele ale idolilor şi 
toate prăvăliile lor cele rele tac şi li s-a astupat gura? Din ce 
pricină se cutremură diavolii nu numai de Acesta ce S-a răs- 
tignit, ci şi de oasele celor ce s-au jertfit pentru EI? De ce au- 
zind de Cruce fug? Căci trebuia să râdă. Oare Crucea era 
ceva strălucit şi slăvit? Dimpotrivă, era de ruşine şi de ocară. 
Căci pe ea era pironit cel osândit la moarte. Şi încă moartea 
cea mai necinstită şi blestemată de iudei, iar la elini urâtă şi 
dispreţuită. De ce dar de ea se tem diavolii? Oare nu put- 
erea Celui răstignit a făcut aceasta? Că de se tem ei de lemn 
ca de materie, nici necuviinţa idolilor nu îngăduie aceasta. 
Dar înainte de EI şi după El mulţi s-au răstignit, şi chiar îm- 
preună cu El doi. Şi ce, de va zice cineva: În numele tâlha- 

rului celui ce s-a răstignit, sau al cutăruia, sau al aceluia, va 
fugi diavolul? Nicidecum, ci încă va şi râde. lar de vei te 
de lisus Nazarineanul, ca de foc fug. Ce vei zice dar? Cum 
are, stăpânire, căci a fost amăgitor? Dar poruncile Lui nu 
sunt de amăgitor. Dar a fost şi vrăjitor. Dar dogmele şi învă- 
ţăturile lui nu dovedesc aceasta. Dar a fost înţelept. Dar înţe- 
lepţi mulţi şi de multe ori au fost, şi amăgitori şi vrăjitori. Dar 
care dintre ei a stăpânit aşa ca Acesta? Nimeni, niciodată 
NICI aşa, nici oricât de puţin. Deci arătat este că a stăpânit nui 
pentru că a fost vrăjitor, nici înşelător, ci pentru că a fost în- 
dreptător al acestora, având întru Sine putere dumnezeiască 
nebiruită. De aceea şi El pe toţi i-a biruit şi în acest făcător 
de corturi a insuflat atâta putere, încât şi lucrurile mărturi- 
sesc. Că un om care sta în târg şi se îndeletnicea cu meşte- 
şugitul pieilor, atât a putut, încât pe romani, pe perşi, pe in- 
dieni, pe sciți, pe etiopieni, pe sarmaţi, pe parți, pe mideni, 
pe saracini şi în scurt să zic, pe tot neamul omenesc l-a în- 
tors la adevăr în mai puţin de treizeci de ani. De unde a filo- 
zofat târgoveţul care stă la prăvălie şi ţinea în mâini scula de 
cusut şi pe ceilalţi i-a convins să filozofeze la fel? Şi la nea- 
muri, ţări şi cetăţi a plecat, nu arătând cuvinte măestrite, ci 
dimpotrivă cu cea mai simplă învăţătură. Şi ascultă-l pe el 
devenind şi neruşinându-se: „Şi chiar dacă sunt neiscusit în 
cuvânt, nu însă în cunoştinţă“ (Il Cor. 11, 6). Nu cu bani 
căci: „Fână în ceasul de acum flămânzim şi însetăm; suitei 
goi şi suntem pălmuiţi şi pribegim“ (| Cor. 4, 11). Şi ce zic 
bani, căci de multe ori nici hrana cea de nevoie nu o avea; 
nici haină de îmbrăcat. Şi cum nici cu meşteşugul nu a 
strălucit, o arată ucenicul lui, zicând: „Şi pentru că erau de 
aceeaşi meserie, a rămas la ei, (la Acvila şi Priscilla) şi lu- 
crau, căci erau făcători de corturi“ (F. Ap. 18, 3). Şi nu l-a 
învăţat de la strămoşi, nici de la neamul lui. Dar, venind el 


122 


PUŢUL 


de faţă şi arătându-se, toate cele ale potrivnicilor le-a tulbu- 
rat şi le-a amestecat şi precum arde focul când cade în paie 
sau în fân, aşa a ars toate ale diavolilor şi în cele ce a vrut 
toate le-a prefăcut. Şi nu numai aceasta este minunat, că 
astfel fiind el, atât a putut, ci şi că ucenicii lui erau săraci, 
simpli, neînvăţaţi, petrecând în foame, necunoscuţi şi din 
necunoscuţi născuţi. Şi acestea le propovăduieşte lor, neru- 
şinându-se când vorbeşte de sărăcia lor, nici atunci când le 
cere cele pentru ei. „Acum însă mă duc la lerusalim să slu- 
jesc sfinţilor“ (Rm. 15, 25). Şi iarăşi: „În ziua întâi a săptămâ- 
nii (Duminică), fiecare dintre voi să-şi pună deoparte, strân- 
gând cât poate, ca să nu se facă strângerea abia atunci când 
voi veni“ (| Cor. 16, 2). Şi cum că cea mai mare parte din 
ucenicii lui erau simpli, scriind către corinteni, zice: „Căci 
priviţi chemarea voastră, fraţilor, că nu mulţi sunt înţelepţi 
după trup, nu mulţi sunt puternici, nu mulţi sunt de bun 
neam.“ Şi nu numai că nu sunt de bun neam, ci şi foarte 
simpli. „Că Dumnezeu şi-a ales pe cele slabe ale lumii, ca să 
le ruşineze pe cele tari... şi pe cele ce nu suni, ca să nimi- 
cească pe cele ce sunt“ (| Cor. |, 26-28). Dar vei zice Că Pa- 
vel era simplu şi neînvăţat, dar iscusit la vorbă şi în convin- 
gere. Nici aceasta nu o avea, căci el singur o arată, zicând: 
„Şi eu fraţilor, când am venit la voi şi v-am vestit taina lui 
Dumnezeu, n-am venit ca iscusit cuvântător sau înţelept. 
Căci am judecat să nu ştiu între voi, altceva, decât pe lisus 
Hristos, şi pe Acesta răstignit... lar cuvântul meu şi propo- 
văduirea mea nu stăteau în cuvinte de înduplecare ale înțe- 
lepciunii omeneşti“ (| Cor. 2, 1-4). Ci ceea ce propovăduia 
era de ajuns pentru a atrage. Nu, căci ascultă ce zice şi pen- 
tru aceasta: „Fiindcă şi iudeii cer semne, iar elinii caută înţe- 
lepciune, însă noi propovăduim pe Hristos cel răstignit: 
pentru iudei sminteală, iar elinilor nebunie“ (] Cor. 1, 22- 

24). Dar pentru a propovădui a primit întărire şi libertate. 
Dar nici a răsufla de primejdii nu putea, că „eu întru slăbi- 
ciune şi frică şi cu cutremur mare am fost la voi“ (| Cor. 2, 
3). Şi nu numai el, ci şi ucenicii lui pătimeau la fel, căci le 
zice: „Aduceţi-vă aminte, dar, mai întâi de zilele în care, 
după ce aţi fost luminaţi, aţi răbdat luptă grea de suferinţe, 
parte făcându-vă privelişte cu ocările şi cu necazurile îndu- 
rate, parte suferind împreună cu cei ce treceau prin unele 
ca acestea... iar răpirea averilor voastre aţi primit-o cu bu- 
curie' (Evrei 10, 32-34). Şi iarăşi către tesaloniceni scriind, 
zice: „Căci voi, fraţilor, v-aţi făcut urmăritori ai Bisericilor lui 
Dumnezeu, care sunt în ludeea, întru Hristos lisus, pentru că 
aţi suferit şi voi aceleaşi, de la cei de un neam cu voi, după 
cum şi ele de la iudei, care şi pe Domnul lisus Hristos L-au 
omorât ca şi pe proorocii lor; şi pe noi ne-au prigonit şi sunt 
plăcuţi lui Dumnezeu şi tuturor oamenilor sunt potrivnici“ (| 
Tes. 2, 14-15). Şi iarăşi către corinteni scriind, zice: „Că 
precum prisosesc pătimirile lui Hristos întru noi, aşa pri- 
meşte Hristos mângâierea noastră“ (Il Cor. 1, 5). lar către 
galateni zice: „Aţi pătimit atâtea în zadar? Dacă a fost în za- 
dar cu adevărat“ (Galat. 3, 4). 

Deci dacă propovăduitorul este simplu, sărac şi necunos- 
cut, şi ceea ce propovăduieşte el nu numai că atrage şi în- 
deamnă, ci produce sminteală, iar cei ce o poartă sunt săraci 
şi slabi şi de nimic, şi deseori primejdii aduce şi dascălilor şi 
ucenicilor, şi Cel ce Se vesteşte este răstignit, cu ce au putut 
întoarce şi stăpâni atâta mulţime? Oare nu este arătat că cu 
o oarecare putere dumnezeiască şi negrăită? Cu adevărat 
oricărui îi este dovedit. Şi aceasta este dovedită şi de la cele 
potrivnice. Căci când vei vedea pe cele potrivnice acestora 
unite, adică bogăţie cu neamul cel bun, cu cinstea de a fi 
dintr-o patrie slăvită, cu măiestria cuvântului, cu libertatea şi 

cu multă slăvire a credinţei lor, dar în puţin timp stinse, ală- 
turi de aceştia care sunt din cealaltă ceată, dar biruind, spu- 
ne-mi care este pricina? Că aceia uneori au stăpânit, deşi 
puţin timp şi o mică parte de loc, ieşind la război cu oşti şi cu 
arme, iar un sărac gol şi singur, neavând suliță în mână nici 
haină strălucită, unde a intrat a biruit, lucru pe care alţii cu 
ârme şi cu oşti n-au putut. Deci nu fi necunoscător şi nemul- 
țumitor, ci închină-te puterii Celui răstignit. | ENI 
De multe ori vezi pe vreun împărat ce zideşte cetăţi, le 
înconjură cu şanţuri, face meterezuri la ziduri, făureşte 
arme şi adună ostaşi, nenumărați bani având, dar nu poate 
să cucerească o cetate. lar pe altul cu trupul gol ieşind la lup- 
tă, numai mâinile întrebuinţând, nu la una-două sau două- 
zeci de cetăţi a pornit şi a alergat, ci la nenumărate care sunt 
risipite în toată lurnea şi cu toţi oamenii ce sunt într-însele 
le-a cucerit. Oare vei zice şi acum că lucrul acesta este al 
puterii omeneşti? Arătat este că nu, şi trebuie să înţelegi 
aceasta. | DA 
Dumnezeu a îngăduit ca şi tâlharii să se răstignească şi 
mai înainte de El 'oarecari amăgitori să se arate, ca şi din ase- 
mănare, celor ce sunt foarte nesimţitori să |i se arate covâr- 
şirea adevărului, iar tu să înveţi că Acesta nu este unul din- 
tre aceia, ci mare şi nemărginită este deosebirea între Acesta 
şi aceia. Că nimic n-a putut să întunece slava Lui. nici faptul 
că S-a împărtăşit de aceleaşi pătimiri ca aceia, nici că aceas- 
ta s-a întâmplat în acele vremuri în c 're au trăit şi aceia. Şi 
de ce se tem diavolii numai de cruce, i. * nu de puterea Ce- 
lui ce S-a răstignit pe ea, le închide gura celor ce zic acestea 
cei doi tâlhari. lar dacă asprimea vremurilor acelora a săvâr- 
şit toate acestea, tăgăduiesc Teuda şi luda, care au încercat 
aceleaşi cu noi, dar şi ei s-au prăpădit. Deci ceea ce nu am 
zis iarăşi zic, pentru aceasta a îngăduit Dumnezeu acestea 

ca să arate cu covârşire cele ale Sale. De aceea a îngăduit ca 
să se arate prooroci mincinoşi în vremea proorocilor, şi 
apostoli mincinoşi în vremea apostolilor, ca să vezi că nimic 
nu poate să întunece cele ale lui Hristos. ' 

Vino să-ţi spun ţie şi din alte mărturii puterea cea minu- 
nată şi preaslăvită a propovăduirii şi să ţi-l arăt pe Hristos 
înălţându-Se şi crescând şi prin împotrivirea celor necredin- 
cioşi. Fiind Pavel în Roma, unii din potrivnici voind să-l ză- 
dărască pe Neron împotriva lui, încep şi ei să propovăduias- 
că dogma credinţei în Roma, ca lăţindu-se cuvântul, mai 
mulţi ucenici ai lui Hristos să se facă şi astfel să întărâte mai 
mult mânia tiranului, şi să sălbăticească fiara. Şi acestea în- 
suşi Pavel le zice, scriind filipenilor: „Voiesc ca voi să ştiţi, 
fraţilor, că cele petrecute cu mine s-au întors mai degrabă 
spre sporirea Evangheliei... Şi cei mai mulţi dintre fraţii în- 
tru Domnul, îmbărbătaţi prin lanţurile mele, au mai multă 
îndrăzneală să propovăduiască fără teamă cuvântul lui 
Dumnezeu. Unii, e drept, vestesc pe Hristos din pizmă şi 
din duh de ceartă, alţii însă din bunăvoință... Ceilalţi însă, — 
din zavistie — vestesc pe Hristos nu cu gânduri curate, ci se- 
cetând să-mi sporească necazul în lanţurile mele... lar alţii 
din dragoste, ştiind că stau aici pentru apărarea Evanghe- 
liei... Dar ce este? Nimic altceva decât că, în tot chipul, fie 
din făţărie, fie în adevăr, Hristos se propovăduieşte şi întru 
aceasta mă bucur“ (Filip. 1, 12-18). Ai văzut cum mulţi din 
pizmă propovăduiau? Dar şi prin aceştia biruia şi stăpânea 
adevărul. 

Şi pe lângă acestea şi altele erau care se împotriveau pro- 
povăduirii. Că legile cele vechi nu numai că nu ajutau la 
aceasta, ci mult se împotriveau. La fel şi răutatea şi neştiinţa 
celor ce prihăneau mult se luptau. Că, zic ei, au împărat pe 
Hristos, dar nu ştiau că împărăţia Lui nu este pe pământ, ci 

în cer sus, necuprinsă cu mintea şi fără de sfârşit. Dar cu 
toate că este sus, a făcut mare război cu cei de pe pământ, 
luptându-i pe toţi de obşte, prin surparea felului lor de viaţă 
idolatric şi a legilor lor, şi îndeosebi, fiindcă pe fiecare casă o 
dezbina şi o strica. Că tatăl se lupta împotriva fiului, fiul se 
lepăda de tatăl, femeile îşi lăsau bărbaţii, iar bărbaţii femeile, 
fiicele părăseau pe maicile lor, rudeniile se despărţeau de 
rudenii, prietenii de prieteni. Şi în multe chipuri era războiul 
acesta, pătrunzând în case, agita judecăţile, amesteca sfatu- 
rile în adunările cele de obşte, obiceiurile lor părinteşti ie 


strica, iar praznicile şi cinstea diavolilor o surpa, care la cei 


vechi, mai mult decât alte obiceiuri, erau cu multă sârguință 
păzite. Şi de aceea creştinii, învinuiți de tiranie, că vor să 
schimbe legile, erau izgoniți din toate părţile. Şi nu poate să 
zică cineva că numai la elini se întâmplau acestea, iar la iu- 
dei aveau linişte. Ci şi aceştia mult mai cumplit s-au ridicat 
asupra lor, că şi ei îi învinuiau că surpă legile lor şi că hulesc 
locul cel sfânt al lor şi Legea (F. Ap. 21, 28). 

Dar măcar că din țoate părţile se aprindea focul, din 
case, din cetăţi, din câmpii şi din pustietăţi, de la elini şi de la 
iudei, de la.stăpânitori şi de la supuşi, de la rudenii, de la us- 
cat şi de la mare, de la împărați şi de la cei de rând, şi unii şi 
alţii se întărâtau şi se sălbăticeau, şi se porneau mai cumplit 
decât o fiară, însă fericitul Pavel, în atâtea cuptoare sărind, 
în mijlocul lupilor stând şi din toate părţile luptat fiind, nu 


- numai că nu a fost biruit, ci pe toţi aceştia la Adevăr i-a tras. 


Dar să spun şi alte lupte mai cumplite decât acestea. Lupta 
împotriva apostolilor mincinoşi, care mai mult decât orice îl 
mâhnea pe el; şi a celor slabi ai lui, că mulţi din cei credin- 
cioşi se întorceau la cele vechi. Dar şi împotriva acestora era 
înarmat. Cu ce şi de unde putere? „Căci armele luptei noas- 
tre, zice, nu sunt trupeşti, ci puternice înaintea lui Dumne- 

zeu, spre surparea întăriturilor; surpând izvodirile minţii şi 
toată înălţarea ce se ridică împotriva cunoaşterii lui Dumne- 
zeu“ (II Cor. 10, 4-5). De aceea toate se schimbau şi se pre- 
făceau deodată. Şi precum atunci când se aprinde un foc, 
mărăcinii, supunându-se flăcărilor, puţin câte puţin se mistu- 
iesc şi aşa se curăţă câmpurile, tot la fel şi când vorbea lim- 
ba lui Pavel, cuprindea toate mai iute decât focul, iar toate 
se plecau şi se supuneau. Şi cinstirile diavolilor, sărbătorile şi 
obiceiurile cele păgâneşti se mistuiau, iar stricăciunea legi- 
lor, întărâtarea popoarelor, îngrozirile tiranilor, vrăjmăşiile 


celor de un neam ai lui şi vicleşugurile apostolilor mincinoşi, , 


toate se ardeau. Şi precum când iese lumina, şi întunericul 
ese, iar fiarele se afundă în vizuinele lor, tâlharii fug, piraţii 
se ascund, spărgătorii de morminte, desfrânaţii şi hoţii îşi 
caută ascunzători, şi toţi dispar ca să nu fie vădiţi de lumină, 
şi toate se fac luminate şi strălucite şi uscatul şi marea, raza 
de sus pe toate luminându-le şi noianurile şi munţii şi toate 
ţările şi cetăţile, aşa şi atunci când s-a arătat lumina propo- 
văduirii, pe care Pavel pretutindeni a semănat-o, se izgonea 
înşelăciunea şi se întorcea adevărul. Jertfele şi fumul, chim- 
valele şi tobele, băuturile şi mâncărurile, desfrânările şi 
preadesfrânările şi celelalte, pe care nici a le gândi nu este 
bine, care se făceau în capiştele idolilor, au încetat şi s-au 
stins ca ceara ce se topeşte de foc, ca paiele ce se mistuie de 
văpaie. lar flacăra cea vestită a adevărului se ridica veselă şi 
luminată până la cer, înălțându-se prin aceia ce o opreau şi 
crescând prin acelea care o împiedicau. 

ŞI nici primejdia nu putea opri înălțarea şi lăţirea ei, nici 
puterea şi stăpânirea vechiului obicei, nici tăria deprinderi- 
lor şi a legilor păgâneşti, nici împotrivirea legislaţiilor, nimic, 
ca să cunoşti câtă putere are ea. Căci elinii, nu de primejdii, 
de foamete, de moarte se îngrozesc, ci şi de o mică pagubă 

de bani, pentru care îi vedea tulburându-se degrabă. Dar 
creştinii nu aşa, ci fiind tăiaţi, junghiaţi şi pretutindeni izgo- 
niţi şi cu multe feluri de chinuri pedepsiţi, nu numai că nu se 
înfricoşau şi nu se împuţinau, ci se bucurau şi mai mult se în- 
mulţeau. Şi ce zic de elinii cei de acum, de cei simpli şi de- 
făimaţi. Ci pe cei vestiți din vechime să-i aducem de faţă, pe 
Platon, pe Diagora, pe Clazomenie şi pe ceilalţi străluciți cu 
filozofia şi vei vedea puterea propovăduirii lor. Că după 
otrăvirea lui Socrate, unii au fugit la Megara, temându-se să 
nu pătimească la fel, iar alţii şi de patrie şi de libertate s-au 
lipsit, şi pe nimeni altcineva n-a convertit, decât pe o femeie. 


lar Platon s-a sfârşit, lăsând învăţătura sa numai pe hârtie. Şi 


nici o piedică nu era atunci, nici primejdii, nici învăţătura lor 
slabă, căci erau puternici în cuvânt, având bani mulţi şi toţi 
erau din patrie vestită, dar acestea toate nimic n-au putut. 
Că astfel este înşelăciunea, cade de la sine. lar adevărul, 
deşi este prigonit de mulţi, se înalţă. Şi acestea şi însăşi firea 
lucrurilor le arată. 

Şi nu mai este trebuinţă de cuvinte şi de dovezi, fiindcă 
lumea din toate părţile adeverează adevărul propovăduirii, 
cetăţile şi satele, uscatul şi marea, pământul cel locuit şi cel 
nelocuit, cei ce locuiesc prin câmpii şi cei ce locuiesc prin 
vârfurile munţilor. Că nici pustia n-a lăsat-o lipsită de face- 
rea de bine a sa, ci şi pe ea, mai mult decât pe celelalte, a 
umplut-o de bunătăţile care ne-au fost aduse din cer. Şi toa- 
te acestea s-au făcut prin limba lui Pavel, de darul cel vărsat 
în el. Şi fiindcă a arătat osârdie vrednică de primire a daru- 
lui şi acesta din destul a strălucit în el, isprăvind toate, cum 
am spus, prin limba acestuia. 

Şi pentru că Dumnezeu atât de mult a cinstit neamul nos- 
tru, încât pe om l-a învrednicit să săvârşească atâtea fapte 
mari, şi noi să-i râvnim, să-i urmăm, să ne silim ca şi noi să 

ne facem ca el, şi să nu zicem că aceasta este cu neputinţă. 
Căci ceea ce am zis de multe ori, aceea o zic şi acum şi nu 
voi înceta a o zice, că trupul lui era ca şi trupul nostru, de 
aceiaşi hrană ca şi noi se împărtăşea şi sufletul lui la fel era 
ca al nostru, dar voinţa lui cea liberă era luminată şi osârdia 
minunată. Şi acestea l-au făcut pe el aşa. Nimeni dar, să nu 
deznădăjduiască, nimeni să nu se împuţineze, că numai de-ţi 
vei deschide mintea şi o vei găti, nimic nu o poate împiedica 
să primească acelaşi dar. Că Dumnezeu nu este făţârnic. 
Căci şi pe acela l-a zidit şi pe tine te-a adus întru fiinţă. Şi 
precum este Stăpân al aceluia, aşa este şi al tău; şi precum 


pe acela l-a slăvit, aşa şi pe tine voieşte să te încununeze. . 


Deci să făgăduim pe noi înşine lui Dumnezeu şi să ne cură- 
ţim, ca primind dar din destul, să dobândim şi noi aceleaşi 
bunătăţi ca şi acela, cu darul şi cu iubirea de oameni a Dom- 
nului nostru lisus Hristos, Căruia 1 Se cuvine slava în vecii 
vecilor. Amin. 


OMILIE care s-a rostit în fÎntiohia, în Piserica 
cea veche, la cuvântul Fiposolului: "Folosește 
putin vin, pentru stomacul tău și pentru desele 


tale slăbiciuni” (| Tm. 5, 23) - 


i auzit glasul cel apostolesc, trâmbiţa cea din ce- 
ruri, alăuta cea duhovnicească? Căci ca o trâmbiţă răsună şi 
sloboade glas înfricoşat de război, spăimântând pe vrăjmaşi 
şi rid. ă cugetele căzute ale ostaşilor săi, celor ce iau aminte, 
şi umplându-i de multă îndrăzneală, îi face nebiruiţi de dia- 
volul. Şi ca o alăută care veseleşte cu multă mângâiere, alină 
patimile şi gândurile cele necuvioase şi lasă în noi mult folos 
şi dulceaţă. Deci l-aţi auzit pe el astăzi vorbind către Timotei 
despre multe lucruri de nevoie. Căci despre hirotonii a spus 
zicând: „Nu-ţi pune mâinile degrabă pe nimeni, nici te face 
părtaş la păcate străine“ (| Tim. 5, 22), făcând cunoscută 
primejdia unei: călcări de lege ca aceasta, căci pentru greşa- 
lele celor ce se hirotonesc, vor fi pedepsiţi şi cei ce-i hiroto- 
nesc, căci prin hirotonie înlesnesc răutăţii să stăpânească. 

Apoi iarăşi: „Foloseşte puţin vin, pentru stomacul tău şi 
pentru desele tale slăbiciuni“, după aceea despre supunerea 
slugilor, despre turbarea iubitorilor de argint, despre mân- 
dria bogaţilor, şi despre multe altele ne-a vorbit nouă astăzi. 
Şi de vreme ce este cu neputinţă de a vorbi despre toate, 
despre ce voiţi, din cele zise, să vorbim, punându-le înainte 
dragostei voastre? Căci ca într-o livadă multe feluri de în- 


131 


SFÂNTUL IOAN GURĂ DE AUR 


văţături văd, ca florile: viorele, trandafiri, crini, pentru că 
Duhul a împărţit pretutindeni şi din destul rodurile Sale, şi a 
umplut toate de bună mireasmă, şi nu numai livadă, ci şi 
grădină este citirea dumnezeiştilor Scripturi. lar aceste flori 
au nu numai bună mireasmă, ci şi roade, care pot să hră- 
nească sufletul. Deci ce voiţi, din cele zise, să punem astăzi 
de faţă? Voiţi poate pe aceea ce pare că este mai simplă 
decât toate şi mai lesne de înţeles fiecăruia? Pe aceasta deci 
s-o punem înainte, căci şi mie şi bine ştiu că şi vouă vi se 
pare că este mai lesnicioasă. Care este mai lesnicioasă decât 
toate? Care alta, fără numai aceea care cu lesnire o poate 
înţelege fiecare şi scurtă a o vorbi noi. Şi care este aceasta? 
„Foloseşte puţin vin, pentru stomacul tău şi pentru desele 
tale slăbiciuni.“ Deci veniţi şi toată vorba la cuvântul acesta 
să o cheltuim. Şi facem aceasta nu pentru iubirea de slavă, 
nici ne sârguim să vă dovedim măestria cuvântului nostru. 
Căci nu sunt ale noastre cele ce se grăiesc, ci ale darului 
Duhului, care le insuflă în cel ce vorbeşte. Şi vom vorbi ca 
să ridicăm pe ascultătorii cei leneşi şi să-i încredinţăm că ma- 
re este vistieria Scripturilor şi cur,: că nu este fără de primej- 
die a le trece pe ele cu vederea. Căci dacă cuvântul cel sim- 
plu şi scurt, care pare celor mulţi că de prisos este adăugat 
în Scripturi, se va arăta pricinuitor de multă bogăţie şi învă- 
ţătură a filozofiei celei înalte, cu mult mai mult acelea care 
de la sine îşi arată bogăţia lor, vor umplea de nenumărate 
vistierii pe cei ce iau aminte. Deci nici pe cele ce se parc că 
au înţelegere simplă să nu le trecem cu vederea, că ale Du- 
“hului sunt ele. lar darul Duhului niciodată nu este mic şi sim- 
plu, ci mare şi minunat şi vrednic de dăruirea cea mare a Ce- 
lui ce-l dă. Deci să nu le auzim numai în treacăt. Căci şi cei 
ce ard minereul aurifer în cuptor, nu numai boabele cele de 
aur le iau, ci şi praful cel mărunt cu multă luare aminte îl 

adună. Deci de vreme ce şi noi ardem minereurile cele 
apostoleşti şi nu în cuptor, ci în mintea sufletului vostru aşe- 
zându-l, nu foc simţit aţâţând, ci focul Duhului aprinzând, 
astfel scoatem aurul, dar cu luare aminte să culegem şi firi- 
miturile cele mici. Căci deşi mic este cuvântul, dar puterea 
este mare. Fiindcă şi mărgăritarele îşi au valoarea lor nu în 
mărime, ci în frumuseţe. Aşa este şi cu citirea dumnezeieşti- 
lor Scripturi. Învățătura cea dinafară multă vorbărie deşartă 
pricinuieşte şi turnând asupra ascultătorilor multe minciuni, 
îi lasă cu mâinile goale şi nici un folos mai mare nici mic nu 
aduce. lar darul Duhului nu este aşa, ci dimpotrivă, prin câ- 
teva simple cuvinte, îndeamnă la filozofie pe toţi cei luători 
aminte. Şi de ajuns este ca un singur cuvânt luând de aici, 
să-l avem ca merinde toată viaţa. 

Deci de vreme ce atât de mare este bogăţia, să ne trezim, 
şi cu minte trează să primim cele ce se vorbesc, că la mare 
adâncime mă pregătesc să cobor cuvântul. Multora li s-a 
părut sfătuirea aceasta de prisos şi zic astfel: „Oare nu putea 
“Timotei singur de la sine că cunoască ce trebuia să foloseas- 
că, ci trebuia să fie învăţat de dascălul său? Apoi şi dascălul 
său nu numai că a poruncit, ci şi în epistola cea către el a să- 
pat porunca, ca într-un stâlp de aramă, neruşinându-se să 
scrie şi să trimită ucenicului unele ca acestea. Deci ca să 
cunoşti că sfătuirea nu numai că nu este de prisos, ci de ne- 
voie şi de folos s-a făcut şi că nu este a lui Pavel aceasta, ci a 
darului Duhului, nu numai să se poruncească, ci să se şi 
pună în scrisoare şi prin epistola aceasta să fie trimisă tuturor 
celor ce vor urma, voi merge deci la dovada însăşi. lar pe 
lângă acelea ce s-au zis şi o altă nedumerire se ridică unora, 
întrebându-se pentru care pricină a îngăduit Dumnezeu ca 
un bărbat ce avea atâta îndrăzneală la EI, ale cărui moaşte, 
după aceea, izgoneau diavolii, să cadă în boală. Şi nu era 

uneori bolnav, ci totdeauna şi multe şi dese boli, unele după 
altele îl prindeau şi nu-l lăsau nici puţin să răsufle. Dar de 
unde este arătat aceasta? Din înseşi graiurile lui Pavel. Că nu 
a zis „pentru slăbiciune“, ci „pentru slăbiciuni“, şi numai slă- 
biciuni, ci arătând necontenirea lor, a zis: „Desele tale slăbi- 
ciuni.“ Să audă toţi cei ce suferă timp îndelungat în boală şi 
se supără şi se împuţinează. Şi nu numai aceasta este arătat 
că sfânt fiind era bolnav, ci că fiind adeseori bolnav îi erau 
încredințate lui toate grijile cele de obşte. Că de ar fi fost unul 
din cei ce s-a depărtat prin vârfurile rnunţilor şi şi-ar fi înfipt 
coliba în pustie, luând asupră-şi viaţa cea fără de grijă, lucrul 
acesta nu ar fi fost de mare mirare. Dar fiind el pus în mijloc 
şi având încredințate grijile peste atâtea biserici şi ocârmui- 
rea de cetăţi şi neamuri şi lumea întreagă, lucru pe care-l fă- 
cea cu multă osârdie şi sârguinţă, şi pe lângă toate acestea fi- 
ind şi sub jugul bolii, sunt de ajuns a spăimânta mintea celui 
îndoielnice. Deşi nu pentru el, dar măcar pentru ceilalți tre- 
buia să fie sănătos. Şi era un voievod iscusit, care ducea răz- 
boi nu numai împotriva celor necredincioşi, ci şi împotriva 
diavolilor, căruia i se împotriveau, hărţuindu-i oastea, cu 
toate că era bolnav. Dar ar zice cineva că deşi nici o vătăma- 
re nu ar fi pricinuit boala celor credincioşi, dar ştiindu-l bol- 
nav i-ar fi făcut mai lăsători şi mai trândavi, precum şi ostaşii 
văzând pe voievodul lor zăcând la pat, se fac mai lenevoşi şi 
mai lipsiţi de curaj în luptă. Şi urma ca credincioşii, văzând 


pe dascălul lor, care făcuse atâtea semne şi minuni, bolnă- 


vindu-se deseori şi chinuindu-se cu trupul, cu mult mai mult 
să pătimească din pricina slăbiciunii omeneşti. Şi nu numai 
atât, ci cei nedumeriţi se mai întreabă: De ce nici el pe sine, 
nici dascălul lui pe acesta ce era bolnav nu l-a vindecat, căci 
înviau morţi, izgoneau diavoli şi porunceau morţii cu stăpâ- 
nire, iar un trup bolnav n-au vindecat? De ce vii fiind ei şi 

apoi după moarte, atâta putere au împărtăşit trupurilor stră- 
ine, iar un stomac ce căzuse nu l-a ridicat? Şi ceea ce este 
mai de mirare că lui Pavel nu i se roşeşte faţa, când scrie lui 
Timotei să alerge la băutura de vin pentru vindecare, el 
care a făcut atâtea semne mari, care numai prin cuvânt le 
săvârşea. ÎNu că a bea vin este un lucru urât, să nu fie, căci 
ale ereticilor sunt învăţăturile acestea. Ci pentru că el nu so- 
cotea că este ruşine a vindeca un stomac bolnav cu ajutorul 
vinului. Şi atât de departe a fost de a se ruşina de aceasta, 
încât şi tututor celor de pe urmă le-a arătat-o. Aţi văzut la 
câtă adâncime am pogorât cuvântul? Şi cum ceea ce părea 
mică, este plină de nenumărate întrebări? Veniţi dar să-l dez- 
legăm. Că de aceea ne-am pogorât la mare adâncime, ca ri- 
dicând mintea voastră să aşezăm în ea cu întărire înțelegerile. 

Dar iertaţi-mă, mai înainte de a aduce dezlegarea între- 
bărilor acestora, să vorbesc ceva pentru fapta bună a lui 
Timotei şi despre purtarea de grijă a lui Pavel. Căci cine a 
fost cu mai multă dragoste decât acela, care atât de departe 
fiind şi cu atâtea griji înconjurat, a arătat atâta purtare de gri- 
jă pentru sănătatea stomacului ucenicului său şi cu dinadin- 
sul îi scria pentru îndreptarea bolii? Şi cine a fost întocmai 
cu Timotei la fapta bună? Care atâta de mult a trecut cu ve- 
derea desfătarea şi mesele cele scumpe şi îndestulate, încât 
a căzut în boală din multa şi aspra petrecere şi din postul cel 
îndelungat. Şi că nu era el din fire bolnav, ci din post şi din 
băutura de apă a vătămat puterea stomacului, ascultați pe 
Pavel însuşi, care arată aceasta. Că nu a zis simplu: „foloseş- 
te puţin vin“, ci numai după ce mai înainte i-a zis: „de acum 
nu bea numai apă“, l-a sfătuit să folosească vinul. lar aces- 
tea: „de acum nu bea numai apă“, dovedeşte că până atunci 
bea numai apă şi de aceea s-a îmbolnăvit. Cine dar nu se 
minuna de filozofia lui şi de purtarea de grijă cea cu de- 

amănuntul? S-a atins de ceruri, la vârful faptei bune a ajuns, 
lucruri pe care dascălul însuşi le mărturiseşte despre el, zi- 
când: „Pentru aceasta am trimis la voi pe Timotei, care este 
fiul meu iubit şi credincios în Domnul“ (| Cor. 4, 17). lar 
când Pavel îl numeşte pe el fiu şi încă fiu iubit şi credincios, 
de ajuns sunt cuvintele acestea pentru a arăta toată fapta lui 
bună. Că judecăţile sfinţilor nu se fac cu părtinire, nici cu 
patimă, căci sunt slobode de prejudecăţi. Timotei nu ar fi 
fost lăudat aşa dacă ar fi fost fiu firesc al lui Pavel, precum 
este acum. Că nefiind rudă cu el după trup, prin înrudirea 
cea duhovnicească s-a învrednicit de cinstea de a fi fiu al 
aceluia, câştigând şi păstrând cu de-amănuntul toate trăsătu- 
rile filozofiei aceluia. Căci ca un vițel înjugat cu boul, aşa 
trăgea jugul împreună cu Pavel prin toată lumea, şi cu nimic 
nu era mai prejos deşi nu era de aceeaşi vârstă. Căci osârdia 
îl făcea pe el să se potrivească cu dascălul în osteneli. Mar- 
tor al acestora tot Pavel este, căci zice: „Deci nimeni pe el să 
nu-l defaime, căci lucrează ca şi mine lucrul Domnului“ (| 
Cor. 16, 11|, 10). Ai văzut că mărturiseşte la el aceeaşi ne- 
schimbată osârdie? Şi ca să nu creadă cineva că părtinindu-l 
grăieşte acestea, pe ascultători îi face martori ai faptei cele 
bune a fiului, zicând: „Dar încercarea lui o cunoaşteţi, căci 
împreună cu mine a slujit Evanghelia, întocmai ca un copil 
lângă tatăl său“ (Filip. 2, 22). lată că aţi luat dovadă de fap- 
ta cea bună a lui şi de sufletul lui lămurit. Dar cu toate că s-a 
urcat la atâta înălțime a faptei bune, nu se bizuia în aceasta. 
ci era mereu cu grijă şi frică. De aceea cu dinadinsul postea 
şi nu a făcut ceea ce fac mulţi, care numai zece sau douăzeci 
de luni postesc, iar apoi toate le dezleagă. Nu a pătimit aşa 
ceva nici şi-a zis sieşi: „Ce trebuinţă mai am de post? Am 
biruit, am stăpânit poftele, mi-am supus trupul, am îngrozit 
pe draci, am înviat morţi, am curăţit leproşi şi sunt înfricoşat 

puterilor celor potrivnice. Deci ce-mi mai trebuie postul şi 
folosul lui? Nimic din acestea n-a zis, nici a gândit, ci cu cât 
era mai plin de nenumărate isprăvi, cu atât mai mult se te- 
mea şi se cutremura. lar filozofia aceasta a învăţat-o de la 
dascălul său. Că acela răpindu-se la al treilea cer şi mergând 
în rai, unde a auzit cuvinte nespuse şi s-a împărtăşit de atâ- 
tea taine, şi alergând în toată lumea, ca şi cum ar fi avut 
aripi, scria către corinteni: „(Mă tem) ca nu cumva, altora 
propovăduind, eu însumi să mă fac netrebnic“ (| Cor. 9, 
27). lar dacă Pavel după ce a isprăvit atât de multe şi mari 
fapte se temea, el care a putut să zică: „Lumea este răstig- 
nită pentru mine, şi eu pentru lume“ (Gal. 6, 14), cu mult 
mai mult noi trebuie să ne temem şi temerea noastră trebuie 
să crească cu cât cresc în noi isprăvile. Căci diavolul atunci 
se face mai sălbatic şi se mânie mai mult, când ne vede pe 
noi că cu osârdie ne petrecem viaţa noastră. Atunci se si- 
leşte el să înece corabia, când vede poveri depline de fapte 
bune şi povară mare de bunătăţi în ea. Căci cel simplu şi ne- 
băgat în seamă, cu toate că se va împiedica şi va cădea, nu 
va aduce mare sminteală obştei. Dar cel ce stă la vârful fap- 
tei bune cu multă strălucire, ca pe o înălţime, şi tuturor este 
arătat şi cunoscut şi de toţi fericit, când se va întâmpla să ca- 
dă, mare pagubă pricinuieşte. Nu numai că el singur a căzut 
din înălțime, ci că şi pe mulţi din cei ce urmau lui, i-a făcut 
trândavi. Şi precum la trup, dacă se strică un mădular oare- 
care, nu pricinuieşte mare pagubă, dar când vor orbii ochii, 
sau se va vătăma capul, tot trupul se face netrebnic, aşa şi la 
trupul lui Hristos (Biserica), când unul din sfinţi, care a făcut 
isprăvi mari, se va stinge, lipindu-se de el vreo întinăciune, 
nesuferită şi mare vătămare aduce întregului trup. 

Deci acestea toate ştiindu-le Timotei dinspre toată părţile 
se întărea. Căci ştia că aprinsă este tinereţea, nestatornică, 

lesne amăgită şi alunecătoare şi că are trebuinţă de un frâu 
tare. Şi ca pârjolul se aprinde degrabă şi se apucă de toate 
cele dinafară. De aceea Timotei din toate părţile o îngrădea 
să se strângă; şi pe văpaia aceasta în tot chipul se silea s-o 
veştejească; pe calul acesta anevoie de înfrânat şi nesupus, 
cu multă tărie îl strângea, până când i-a domolit toată zbur- 
darea lui, până când l-a făcut supus şi i-a dat în stăpânirea 
cugetului celui ce îl ocârmuieşte pe el. Să se îmbolnăvească 
trupul, zice, dar să nu bolnăvească sufletul. Să se înfrâneze 
trupul, ca să nu oprească sufletul din drumul spre cer. lar pe 
lângă toate acestea şi de aceasta se va minuna oricine de el, 
că fiind bolnav şi luptându-se cu atâta slăbiciune, nu se lene- 
vea de lucrul lui Dumnezeu, ci mai mult decât cei sănătoşi şi 
tari cu trupurile zbura pretutindeni, când în Efes, când în 
Corint, când în Macedonia, de multe ori, când în Italia, pre- 
tutindeni, pe uscat, pe mare, împreună cu dascălul său îm- 
părtăşindu-se de osteneli şi de primejdii dese, dar boala tru- 
pului nu a împiedicat filozofia sufletului. Mult poate râvna 
pentru Dumnezeu, atât de mult încât ca o aripă uşoară face 
pe om. Şi precum cei ce au trupurile sănătoase şi zdravene, 
nici un folos nu vor avea din acea sănătate dacă sufletul va 
fi vândav şi lenevos, dimpotrivă cei ce au trupurile slabe, 
nici o vătămare nu le va pricinui boala, dacă sufletul va fi 
viteaz şi treaz. 

Dar se pare unora că sfătuirea şi învăţătura aceasta, dă 
slobozenie la băutură de vin fără grijă. Dar nu este aşa. Ci 
de va cerceta oricine cuvântul acesta cu de-amănuntul, va 
vedea că la post sfătuieşte el. Şi vezi că nu de la început a 
sfătuit Pavel aceasta, ci numai atunci când a văzut doborâtă 
toată puterea. Şi nici simplu şi fără rânduială, căci nu a zis: 
„foloseşte vin“, ci „puţin vin“. Nu pentru că Timotei avea 
trebuinţă de această sfătuire şi învăţătură, ci pentru că noi 

avem trebuinţă. Pentru aceasta scriind către acela ne pune 
nouă măsuri şi rânduieli la băutura de vin, poruncind ca atât 
să bem, încât numai să ne întărim slăbiciunea, să dăm sănă- 
tate trupului, iar nu altă boală. Că mult mai multe boli şi mai 
cumplite aduce băutura de vin peste măsură, decât cea de 
apă peste măsură. Că îmbolnăveşte şi trupul şi sufletul, pe 
trup făcându-l molatec şi slăbănog, iar în suflet aprinde fo- 
cul patimilor şi aduce viforul gândurilor celor necuviincioa- 
se. Căci nu se risipeşte şi nu i se pricinuieşte nici o vătămare 
pământului, umplându-se adeseori de mulţimea apelor, pre- 
cum se slăbănogeşte puterea trupului, stricându-se şi topin- 
du-se, de îmbătarea de multe ori cu vin. Să fugim dar de tre- 
cerile peste măsură în amândouă părţile, purtând grijă de 
sănătatea trupului, tăindu-i zburdările lui. 

Căci vinul s-a dat de la Dumnezeu nu ca să ne îmbătăm, 
ci ca să ne trezvim; să ne veselim, nu ca să ne chinuim. Că 
„vinul veseleşte inima omului“ (Ps. 103, 16), iar tu îl faci pe 
el pricină de întristare. Fiindcă cei ce se îmbată sunt scârboşi 
peste măsură, pentru că mult întuneric le cuprinde mintea. 
Doctorie bună este, atunci când are măsură bună. 

Acest cuvânt ne ajută nouă şi împotriva ereticilor, care 
prihănesc făptura lui Dumnezeu. Căci dacă vinul ar fi fost 
rău, Pavel nu ar fi dat voie să se bea. Şi nu numai către ereti- 
ci, ci şi către cei mai simpli dintre fraţii noştri, care văzând pe 
vreunii făcând neorânduieli din pricina beţiei, lasă pe aceia 
şi nu-i învinuiesc, ci prihănesc rodu! cel dat de Dumnezeu, 
zicând: „Să nu fi fost vin! Dar noi să zicem către aceia: Să 
nu fi fost beţie! Căci vinul este lucru al lui Dumnezeu, iar 
beţia este lucru al diavolului. Nu vinul pricinuieşte beţia, ci 
neînfrânarea. Nu învinui zidirea lui Dumnezeu, ci prihăneş- 
te turbarea celui împreună rob cu tine. Dar tu lăsând să pe- 
depseşti şi să îndreptezi pe cel ce greşeşte, ocărăşti pe Făcă- 

torul de bine. Deci de vom auzi pe vreunii zicând acestea să 
le astupăm gura. Căci nu întrebuinţarea, ci trecerea peste 
măsură pricinuieşte beţia, rădăcina tuturor răutăţilor. Vinul 
s-a dat ca să îndrepteze neputinţa trupului, nu ca să distrugă 
puterea sufletului; ca să ridice boala trupului, nu ca să vată- 
me sănătatea trupului. Deci să nu întrebuinţăm peste măsu- 
ră darul lui Dumnezeu şi să smintim pe oamenii cei fără de 
minte şi neruşinaţi. 

Căci ce este mai ticălos decât beţivul? Mort însufleţit 
este, drac de bunăvoie, păcat care nu are iertare, cădere fă- 
ră răspuns de îndreptare, ocară a neamului nostru. Şi nu 
numai la petreceri cel beţiv este netrebnic, ci şi în lucrurile 
cele obşteşti şi chiar simpla lui vedere provoacă greață. Abia 
mai suflă. Sughiţurile şi căscăturile celor beţivi sunt nefireşti 
şi greţoase, produc scârbă celor ce-l văd şi petrec împreună 
cu el. Şi ce este mai rău că beţivilor boala aceasta le închide 
cerul şi nu-i lasă să dobândească bunătăţile cele veşnice, ci 
împreună cu ocara cea de aici îi aşteaptă şi acolo chinul cel 
nesuferit. 

Deci să tăiem acest rău obicei şi să auzim pe Pavel zi- 
când: „Foloseşte puţin vin“. Căci şi pe acest puţin pentru 
slăbiciune l-a slobozit, căci de nu ar fi fost slăbiciune, nu ar 
fi silit pe ucenic nici pe acel puţin să-l primească. Căci şi 
mâncărurile şi băuturile cele de nevoie, s-au dat nouă de la 
Dumnezeu şi trebuie totdeauna să le cumpănim cu timpurile 
şi cu trebuinţele. Şi niciodată să nu trecem peste trebuinţă, 
nici să facem ceva în zadar. 

Şi după cum am cunoscut purtarea de grijă a lui Pavel şi 
fapta cea bună a lui Timotei, veniţi dar să aducem cuvântul 
la dezlegarea întrebărilor. Dar care sunt întrebările? Că de 
nevoie este iarăşi să le amintim, ca răspunsurile să se facă 
mai luminate. Întâi: pentru care pricină pe acest mare sfânt, 

care iconomisea atâtea lucruri l-a slobozit Dumnezeu să ca- 
dă în boală? Apoi: De ce nici el nici dascălul lui, n-au putut 
să îndrepteze boala, ci au avut trebuinţă de ajutorul cel din 
băutura de vin? lată întrebările. Trebuie deci să aducem dez- 
legarea, ca nu numai cei ce vor cădea în această boală să 
aibă îndreptare, ci şi dacă vreunii din bărbaţii cei sfinţi, mari 
şi minunaţi vor cădea în sărăcie, foamete, în legături sau pri- 
mejdii, în ispite, năpăstuiri, sau în alte nevoi ale acestei vieţi, 
prin cele ce se vor vorbi astăzi, să aibă răspuns sigur şi lumi- 
nat împotriva celor ce vor să-i prihănească. Că aţi auzit pe 
mulţi întrebând unele ca acestea: Pentru ce cutare om sme- 
rit şi blând fiind, de altul care este călcător de lege este tras 
în fiecare zi la judecată şi nenumărate rele pătimeşte? Pen- 
tru care pricină altul năpăstuindu-se, a murit pe nedrept? 
Altul s-a înecat, iar altul s-a primejduit. Da, şi pe mulţi sfinţi 
putem arăta, şi în vremea noastră şi în cea a strămoşilor noş- 
tri, care multe feluri de necazuri au suferit. 

Deci ca să lămurim acest cuvânt tuturor acestora, nici noi 
să nu netulburăm şi nici pe cei ce se smintesc să nu-i trecem 
cu vederea, să luăm aminte cu dinadinsul la cele ce se gră- 
iesc acum. Şi opt pricini ale necazurilor celor de multe feluri 
ale sfinţilor pot zice dragostei voastre. Pentru aceasta luaţi 
aminte cu dinadinsul toţi, ştiind că nici o iertare şi nici un cu- 
vânt de îndreptare nu vom avea, dacă ne vom sminti de cele 
ce se întâmplă sfinţilor. 

Deci cea dintâi este ca să nu se înalțe degrabă cu mân- 
dria din pricina mărimii isprăvilor şi a minunilor, Dumnezeu 
îi lasă să se chinuiască. A doua este ca să nu creadă cineva 
despre ei că sunt mai presus decât firea omenească, socotin- 
du-i dumnezei, iar nu oameni. A treia este ca să se arate pu- 
terea lui Dumnezeu prin ei, căci prin cei slabi şi neputincioşi 
stăpâneşte şi biruieşte şi propovăduirea o creşte. A patra 

este ca mai arătată să fie răbdarea acelora, căci nu slujesc lui 
Dumnezeu pentru plată, ci şi după atâtea rele ce pătimesc, 
arată atâta mulţumire, încât îşi arată dragostea nesmintită şi 
completă faţă de El. A cincea este ca să filozofăm pentru în- 
viere. Căci când vei vedea un bărbat drept şi plin de multe 
fapte bune că a pătimit nenumărate necazuri şi nevoi, şi aşa 
s-a dus de aici, şi nevrând, vei fi silit să cugeţi despre judeca- 
ta cea de acolo. Căci dacă oamenii, pe cei ce se ostenesc 
pentru ei, nu-i lăsa să plece fără răsplătire, cu atât mai mult 
Dumnezeu, pe cei ce de mult s-au ostenit pentru El, nu-i va 
lăsa neîncununaţi. Şi dacă nu voieşte să-i lipsească de răsplă- 
tirea ostenelilor lor, de nevoie este să credem că va fi o vre- 
me, după sfârşitul de aici, în care vor fi răsplătiți pentru oste- 
nelile lor cele de aici. A şasea este ca toţi cei ce cad în nevoi 
să aibă îndeajuns mângâiere, privind la aceia şi cugetând la 
relele ce au pătimit aceia. Aşteptarea este ca, atunci când vă 
îndemn la fapta cea bună a acelora, zicând fiecăruia din voi: 
urmează lui Pavel, sau: urmează lui Petru, să nu socotiți, din 
pricina mărimii isprăvilor lor, că s-au împărtăşit de altă fire şi 
astfel să pregetaţi în a le urma. A opta este că de va trebui să 
fericim sau să ticăloşim, să învăţăm pe care trebuie să-i so- 
cotim fericiţi şi pe care ticăloşi sau mişei. Pricinile acestea 
sunt. Dar trebuie să le încredinţăm pe ele cu dovezi din 
Scripturi, arătând cu dinadinsul că toate cele ce s-au zis nu 
sunt scorniri ale gândurilor omeneşti, ci hotărâri ale Scriptu- 
rilor. Astfel şi cuvântul nostru va fi mai vrednic de credinţă şi 
mai lesne se va aşeza în sufletele noastre. 

Şi cum că chinuirea foloseşte sfinţilor pentru a se smeri şi 
a se supune, şi a nu se trufi din pricina semnelor şi a isprăvi- 
lor lor şi că de aceea a îngăduit Dumnezeu să li se facă, să 
ascultăm pe Proorocul David şi pe Pavel, care grăiesc ase- 
menea. Că acela zice: „Bine este mie că m-ai smerit, ca să 

mă învăţ îndreptările tale“ (Ps. | 18, 71). lar acesta după ce 
a zis că a fost răpit până la al treilea cer şi a fost dus în rai, a 
adăugat: „Şi pentru ca să nu mă trufesc cu măreţia descope- 
ririlor, datu-mi-s-a mie un ghimpe în trup, un înger al sata- 
nei, să mă bată peste obraz, ca să nu mă trufesc“ (Il Cor. 12, 
7). Ce este mai luminat decât aceasta? Ca să nu mă înalţ, 
zice, pentru aceasta a slobozit Dumnezeu pe îngerii satanei 
să mă bată peste obraz. lar îngeri ai satanei nu zice de draci, 
ci de oamenii care slujesc diavolului, de cei necredincioşi, 
de tirani, elini, care deseori îl necăjeau şi-l prigoneau. Şi de 
ce a slobozit Dumnezeu aceasta? Putea, zice el, ca Dumne- 
zeu să potolească prigoanele şi necazurile cele dese, dar fi- 
indcă am fost răpit până la al treilea cer şi am fost în rai, ca 
nu cumva pentru mulţimea acestor arătări să mă înalţ cu cu- 
getul, a slobozit prigoanele acestea şi a lăsat pe îngerii sata- 
nei să mă bată peste obraz, prin primejdii şi necazuri. Că 
deşi sunt sfinţi şi minunaţi Petru şi Pavel şi toţi cei asemenea 
cu ei, dar oameni sunt şi au trebuinţă de multă pază, ca să 
nu se înalțe lesne. Şi nimic altceva nu obişnuieşte să ridice 
mai repede la mândrie, decât conştiinţa cea plină de fapte 
bune şi sufletul care vieţuieşte cu îndrăzneală. Deci ca să nu 
pătimească ei nimic de acest fel, a slobozit Dumnezeu ispi- 
tele şi necazurile, care pot să-i smerească întru toate. 

lar cum că acestea folosesc mult şi pentru a se arăta pu- 
terea lui Dumnezeu, ascultă şi aceasta tot de la Apostolul. Şi 
ca să nu vorbeşti ca cei necredincioşi, care socotesc că 
Dumnezeu îngăduie acestea, fiind neputincios şi nu poate 
ca pe ai Săi să-i ferească de primejdii, de aceea îi lasă să se 
chinuiască adeseori, Pavel a arătat că nu numai neputinţă 
nu aduc asupra lui cele suferite de el, ci mai mult este arăta- 
tă tuturor puterea lui Dumnezeu. Căci după ce a zis că i s-a 
dat ghimpe în trup, îngerul satanei ca să-l bată peste obraz, 

arătând prin acestea ispitele cele dese, a adăugat: „Pentru 
aceasta de trei ori am rugat pe Domnul ca să-i îndepărteze 
de la mine; şi mi-a zis: Îţi este de ajuns harul Meu, căci pute- 
rea Mea se desăvârşeşte în slăbiciune“ (Il Cor. 12, 8). Deci 
atunci este arătată puterea Mea, când voi sunteţi în neputin- 
ţă, şi prin voi, care vi se pare că sunteţi neputincioşi, creşte 
cuvântul propovăduirii şi pretutindeni se seamănă. Şi atunci 
când a fost băgat în temniţă, după ce a luat nenumărate lo- 
vituri, cu mâinile în lanţuri şi cu picioarele în butuci, rugân- 
du-se în miezul nopţii şi lăudând pe Dumnezeu, temniţa se 
clătina şi legăturile tuturor s-au dezlegat (F. Ap. 16, 23-29). 
Vezi cum puterea lui Dumnezeu în neputinţă se săvârşeşte? 
Căci unde era Pavel slobod şi s-ar fi clătinat casa aceea, nu 
ar fi fost aceasta un lucru atât de minunat. De aceea i-au în- 
găduit Dumnezeu acestea ca şi cum i-ar fi zis: Stai legat şi să 
se clătească zidurile din toate părţile şi să se slobozească cei 
legaţi, ca mai mult să se arate puterea Mea. Căci prin tine 
cel ţinut şi împiedicat se slobozesc toţi cei legaţi. Şi nu altce- 
va, ci aceasta a fost deajuns pentru a înspăimânta pe temni- 
cer, că cu atâta străşnicie fiind legat Pavel, numai prin rugă- 
ciune a putut să clatine temeliile temniţei, să deschidă uşile 
şi să slobozească pe toţi cei legaţi. Şi nu numai aici şi nu nu- 
mai la Pavel, ci şi la Petru şi la.ceilalţi apostoli acestea de 
multe ori s-au întâmplat, darul lui Dumnezeu în prigoane în- 
florind şi în necazuri arătându-se, şi astfel puterea lui Dum- 
nezeu propovăduind. De aceea i-a zis: „ţi este de ajuns ha- 
rul meu, căci puterea Mea se desăvârşeşte în slăbiciune.“ 

Şi cum că mulţi văzându-i pe ei săvârşind minuni, ar fi 
crezut că sunt mai presus de firea omenească, dacă nu i-ar 
fi văzut pătimind atâtea rele, ascultă pe Pavel care se temea 
de aceasta: „Căci chiar dacă aş vrea să mă laud, nu voi fi 
fără minte, căci voi spune adevărul; dar rnă feresc de aceas- 

ta, ca să nu mă socotească nimeni mai presus de ceea ce 
vede sau aude de la mine“ (|l Cor. 12, 6). Puteam să spun 
minuni mult mai mari, dar nu voiesc, ca nu cumva mărimea 
lor să facă pe oameni să creadă lucruri mari despre mine. 
Pentru aceasta şi de Petru toţi se minunau după ce a vinde- 
cat pe cel olog, dar căutând să-i plece în a crede iarăşi cele 
fireşti, le-a zis: „Bărbaţi israeliți, de ce vă miraţi de acest lu- 
cru, sau de ce staţi cu ochii aţintiţi la noi, ca şi cum cu a 
noastră putere sau cucernicie l-am fi făcut pe acesta să um- 
ble?“ (F. Ap. 3, 12). În Listra nu numai că oamenii erau în- 
spăimântaţi de puterile lui Pavel, ci încununând tauri voiau 
să le jertfească lui Pavel şi Varnava,; socotindu-i zei. Vezi rău- 
tatea diavolului? Prin cei ce Domnul voia să curăţească pă- 
gânătatea din lume, prin aceia diavolul voia s-o bage şi s-o 
întărească, plecând pe oameni să socotească pe apostoli că 
sunt zei. Căci prin acestea în anii cei mai dinainte s-a înce- 
put şi s-a înrădăcinat închinarea de idoli în lume. Căci mulţi 
purtând războaie şi biruinţă câştigând, cetăţi ridicând şi alte 
faceri de bine aducând celor de atunci, oamenii pe unii ca 
aceştia i-au socotit zei, ridicându-le capişti şi jertfelnice. Şi 
toată mulţimea zeilor elineşti din astfel de oameni este alcă- 
tuită. Deci ca să nu se facă şi la sfinţi aceasta, i-a slobozit pe 
ei Dumnezeu ca adeseori să fie prigoniţi, să fie bătuţi, să ca- 
dă în boli, ca mărimea bolii trupeşti şi mulţimea ispitelor să 
încredinţeze pe cei ce erau atunci de faţă, cum că oameni 
erau, deşi făceau asemenea minuni, şi nimic de la ei nu să- 
vârşeau, ci darul prin aceia toate le lucra. Căci dacă pe cei 
ce au făcut lucruri mici şi simple, oamenii i-au socotit zei, cu 
mult mai mult pe aceştia, dacă nimic omenesc nu ar fi pă- 
timit, i-ar fi socotit mai presus de firea omenească, care au 
făcut asemenea minuni, pe care nimeni niciodată nu le-a 
văzut nici de ele n-a auzit. Şi cu toate că erau bătuţi, se pri- 

mejduiau, erau legaţi, prigoniţi şi în toate zilele nenumărate 
rele sufereau, dar unii dintre oameni au căzut în această bă- 
nuială păgânească. Ce s-ar fi întâmplat dacă nimic omenesc 
nu ar fi pătimit? lată deci că a treia pricină a pătimirii şi a ne- 
cazului am dovedit-o din Scripturi. 

lar a patra pricină, că nu pentru îndestularea de aici 
sfinţii cinstesc pe Dumnezeu, o vom dovedi din Scripturi. 
Mulţi din cei ce trăiesc în desfrânare, prihănindu-se de mul- 
te ori de cei ce viețuiesc "i: : şi îndemnându-i la ostenelile 
faptei bune, se ispitesc să prihănească pe sfinţi, auzindu-i 
lăudându-se pentru răbdarea necazurilor. Şi nu numai oa- 
menii, ci şi însuşi diavolul a încercat aceasta. Căci văzând 
pe lov înconjurat de multă bogăţie şi îndestulare şi înfruntat 
fiind de Dumnezeu pentru el, vicleanul diavol, fiindcă nimic 
nu avea de zis, nici vreo vină să-i găsească şi nici faptele lui 
cele bune să le prihănească, aleargă îndată la acest cuvânt de 
îndreptăţire şi zice: „Oare nu ai îngrădit Tu toate cele dina- 
fară şi dinlăuntru ale casei lui? Oare în zadar se teme lov de 
Dumnezeu?“ (lov 1, 10). Pentru plată, zice vicleanul, este 
acela îmbunătăţit şi cu fapte bune este, pentru că a dobân- 
dit atâta îndestulare. Ce face dar Dumnezeu? Vrând să ara- 
te că nu pentru plată ÎI cinstesc sfinţii pe El, a ridicat de la el 
toată îndestularea, l-a predat sărăciei şi a slobozit să cadă în 
boală grea. Apoi mustrându-l pe el că în zadar a bănuit 
acestea, că lov tot în nerăutate petrece, i-a zis că în zadar a 
zis să-şi piardă averile lui. Că sfinţilor, a cinsti pe Dumnezeu, 
îndeajuns le este spre răsplătire. Şi precum celui ce iubeşte, 
îndeajuns îi este spre răsplătire, a iubi chipul cel îndrăgit, 
necăutând altceva mai mult, nici socoteşte că este ceva mai 
de preţ ca acesta, cu mult mai mult la cei ce iubesc pe Dum- 
nezeu. Lucru pe care voind să-l arate Dumnezeu, mai mult 
decât ce a cerut diavolul i-a îngăduit la lov. Că acela a zis: 

„Îtimite mâna a şi Te atinge de el.“ (lov 2, 5-6). lar Dum- 
nezeu nu numai atât a făcut ci a zis: „lată ţi-l dau pe el ţie“ 
(lov 2, 5-6). Căci precum la luptele cele din afară luptătorii 
cei tari cu trupurile şi sănătoşi, când sunt îmbrăcaţi cu haina 
cea udată cu untdelemn peste tot, nu se pot vedea în toată 
virtutea lor, ci numai când aruncă haina şi se luptă goi, atun- 
ci li se poate vedea toată alcătuirea trupului, care înspăi- 
mântează pe spectatori, şi nimic nu o poate umbri. Aşa şi la 
lov când era înconjurat cu toată bogăţia aceea nu era arătat 
celor mulţi cine era el. Dar după ce s-a dezbrăcat de ea ca 
de o haină şi luptător la luptele bunei credinţe gol a intrat, 
aşa gol fiind, pe toţi privitorii i-a înspăimântat, încât şi mulţi- 
mea îngerilor pentru răbdarea sufletului lui cel mare au stri- 
gat şi au lăudat pe purtătorul de cunună. Şi precum am zis 
mai înainte, fiind înconjurat cu bogăţie nu a putut fi cunos- 
cut de oameni, precum a fost cunoscut după ce a aruncat-o 
ca pe o haină şi gol a ieşit la luptă în mijlocul lumii ca într-o 
arenă, spăimântându-se toţi de tăria sufletului lui. Şi nu nu- 
mai din goliciune i se arăta vitejia, ci şi din luptă şi răbdarea 
bolii. Că precum am zis, nu Dumnezeu l-a lovit pe el, ca să 
nu zică diavolul că l-a cruțat şi nu l-a ispitit îndeajuns, ci dia- 
volul însuşi l-a ispitit pierzându-i dobitoacele şi toate ale lui 
şi stăpânindu-i şi trupul. Ca şi cum ar zice Dumnezeu: Am 
nădejde în luptătorul Meu, de aceea nu te opresc să-i aduci 
oricâte vei voi. Şi precum luptătorii cei iscusiţi în meşteşugul 
luptei şi puternici cu trupul nu deodată încep lupta cu ad- 
versarii lor, ci ca să arate mai strălucită biruinţă, îngăduie 
acelora să-l apuce de mijloc, aşa şi Dumnezeu a îngăduit dia- 
volului să apuce pe Sfântul de mijloc, ca, biruindu-l şi sur- 
pându-l la pământ, mai strălucită să i se facă cununa. Aur lă- 
murit este, lămureşte-l precum voieşti, cearcă-l, dar nu vei 
afla în el întinăciune. 

Şi nu numai bărbăţia sfinţilor ne este dovedită, ci şi altă 
mângâiere ne aduce răbdarea necazurilor. Ce zice Hristos? 
„Fericiţi veţi fi voi când vă vor ocări şi vă vor prigoni şi vor 
zice tot cuvântul rău împotriva voastră, minţind din pricina 
Mea. Bucuraţi-vă şi vă veseliţi, că plata voastră multă este în 
ceruri, că aşa au prigonit pe proorocii cei dinainte de voi” 
(Mt. 5, 1). lar Pavel vrând să mângâie pe macedoneni, le 
zice: „Căci voi, fraţilor, v-aţi făcut urmăritori ai Bisericilor lui 
Dumnezeu, care sunt în ludeea, întru Hristos lisus, pentru 
că aţi suferit şi voi aceleaşi, de la cei de un neam cu voi, du- 
pă cum şi ele de la iudei“ (| Tes. 2, 14). Şi pe evrei îi mân- 
gâie înşirând pe toţi drepţii care au pătimit în cuptoare, în 
gropi, care au petrecut în pustietăţi, prin munţi, în peşteri, în 
foame, în strâmtoare (Evrei | 1). lată că dacă numai auzirea 
necazurilor aduce mângâiere celor căzuţi, cu cât mai mult 
împărtăşirea lor. 

Şi cum că răbdarea necazurilor ne îndeamnă să filozo- 
făm la înviere, ascultă iarăşi pe Pavel, zicând: „Dacă m-am 
luptat, ca un om, cu fiarele în Efes, care îmi este folosul? 
Dacă morţii nu înviază...“ (Cor. 15, 32). ŞI iarăşi: „lar dacă 
nădăjduim în Hristos numai în viaţa aceasta, suntem mai ti- 
căloşi decât toţi oamenii.“ (| Cor. 15, 19). Nenumărate rele 
pătimim în viaţa aceasta, şi dacă nu nădăjduim în altă viaţă, 
cine poate fi mai ticălos decât noi? De aceea este arătat că 
toate lucrurile noastre nu se termină în veacul acesta. Că nu 
va îngădui Dumnezeu ca, cei ce au pătimit multe şi mari rele 
şi toată viaţa aceasta au petrecut-o în ispite şi în nenumărate 
primejdii, să nu fie răsplătiți cu daruri mult mai mari. Şi dacă 
nu face aceasta, arătat este că a pregătit altă viaţă mai bună 
şi mai strălucită, în care va încununa şi va lăuda, în prive- 
liştea întregii lumi, pe nevoitorii bunei credinţe. De aceea, 
când vei vedea vreun drept strâmtorat, rău-pătimind, în boa- 

lă, în sărăcie şi în nenumărate alte rele petrecându-şi viaţa 
aceasta, zi întru sine, că de nu va fi înviere şi judecată, nu ar 
lăsa Dumnezeu pe cel ce a pătimit atâtea rele pentru El să 
plece de aici, fără a se îndulci de nici un bine. lată că este 
arătat, că i-a gătit lui altă viaţă mult mai dulce şi mai bună 
decât aceasta. Şi de nu ar fi aşa, nu ar fi lăsat pe mulți din 
cei răi să se desfăteze în viaţa aceasta, şi nu ar fi îngăduit ca 
mulţi din cei drepţi să fie în nenumărate rele. Ci fiindcă s-a 
gătit altă viaţă în care după dreptate fiecăruia se va răsplăti, 
unuia pentru fapta bună, iar altuia pentru răutate, suferă şi 
pe cel rău desfătându-se şi pe cel bun pătimind. 

Şi pe următoarea pricină voi încerca s-o dovedesc din 
Scripturi. Şi care este aceasta? Să nu răspundem noi când 
suntem îndemnați la fapta bună, că sfinţii s-au împărtăşit de 
altă fire, sau că nu au fost oameni. Oarecine, vorbind de- 
spre |lie, zice: „Ilie era un om, cu slăbiciuni asemenea no- 
uă...“ (lacov 5, 17). Vezi că din împărtăşirea aceloraşi slăbi- 
ciuni se arată că a fost un om ca şi noi. Şi iarăşi în altă parte: 
„Sunt şi eu om muritor asemenea cu voi“ (Inţ. Sol. 7, 1). lată 
Că şi aici se dovedeşte asemănarea firii. 

Şi ca să te înveţi că răbdarea necazurilor ne învaţă să 
fericim pe cei ce trebuiesc fericiţi, o voi dovedi şi aceasta. 
Când vei auzi pe Pavel zicând: „Până în ceasul de acum 
flămânzim şi însetăm; suntem goi şi suntem pălmuiţi şi pribe- 
gim şi ne ostenim...“ (| Cor. 4, 11-12) şi: „Căci pe cine îl iu- 
beşte Domnul îl ceartă şi bate pe tot fiul pe care îl primeşte“ 
(Evr. 12, 6), dovedit este că nu vom lăuda pe cei ce se în- 
dulcesc de odihnă, ci pe cei ce se strâmtorează pentru Dum- 
nezeu şi suferă necazuri, şi vom urma acelora ce trăiesc în 
fapta bună şi se îngrijesc de buna credinţă. Proorocul David 
zice: „...Dreapta lor este dreaptă strâmbătăţii; ai căror fii 
sunt ca nişte odrasle tinere, crescute în tinereţile lor; fiicele 

lor înfrumuseţate şi împodobite ca chipurile templului. Că- 
mările lor pline, vărsându-se din una în alta. Oile lor cu mulţi 
miei, umplând drumurile când ies; boii lor sunt graşi. Nu 
este gard căzut, nici spărtură, nici strigare în ulițele lor. Au 
fericit pe poporul care are aceste bunătăţi.“ Dar tu, prooro- 
cule, pe cine fericeşti? „Fericit este poporul acela care are 
pe Domnul ca Dumnezeu al său“ (Ps. 143, 11-15). Nu pe 
cel bogat şi cu bani îl fericesc, ci pe cel încărcat şi împodobit 
cu buna credinţă, măcar deşi va pătimi nenumărate nevoi. 

Şi dacă va trebui să zicem şi a noua pricină, că necazul 
mai curaţi şi mai nelămuriţi face pe cei ce se împărtăşesc de 
el, o vom dovedi şi pe aceasta, „că suferinţa aduce răbdare, 
şi răbdarea încercare, şi încercarea nădejde. lar nădejdea 
nu ruşinează“ (Rm. 5, 3-5). Vezi căci curățirea şi lămurirea 
cea din răbdarea necazului aşează în noi nădejdea pentru 
cele ce vor să fie? lar petrecerea în ispite măreşte această 
nădejde. Pentru aceasta nu în zadar am zis că necazurile 
acestea aduc în noi nădejdea pentru înviere şi face mai buni 
pe cei ce le pătimesc. Căci precum se lămureşte aurul în 
cuptor, aşa şi omul în cuptorul smereniei. 

Şi putem zice şi a zecea pricină. Care este aceasta? 
Aceea pe care mai înainte şi de multe ori am zis-o. Că de 
avem ceva întinăciuni, prin răbdarea necazului, aici le lă- 
săm. Şi o putem dovedi din cuvintele patriarhului Avraam 
rostite către cel bogat: „... şi Lazăr asemenea (a luat) pe 
cele rele; iar acum aici el se mângâie...“ (Lc. 16, 25). Şi pe 
lângă aceasta mai putem afla o pricină. Care? Înmulțirea cu- 
nunilor şi a darurilor. Că pe cât cresc necazurile, pe atât şi 
răsplătirile, şi cu mult mai mult. „Căci socotesc că pătimirile 
vremii de acum nu sunt vrednice de mărirea care ni se va 


descoperi“ (Rm. 8, 18). 

Deci atâtea pricini ale slobozirii necazului şi chinurilor la 
sfinţi aflând, să nu ne necăjim în ispite, nici să ne supărăm, 
nici să ne tulburăm. Ci şi pe noi înşine să ne punem în rân- 
duială, sufletele noastre şi pe alţii să-i învăţăm acestea. Şi de 
vei vedea vreun om trăind în fapte bune, ţinându-se de filo- 
zofie şi plăcând lui Dumnezeu, şi apoi pătimind nenumărate 
rele, să nu te sminteşti, iubitule. Şi de vei vedea pe cineva 
îndeletnicindu-se în lucruri duhovniceşti, voind să săvâr- 
şească ceva de folos, dar împiedicându-se, să nu te tulburi. 
Căci ştiu pe mulţi de multe ori zicând acestea: Cutare s-a 
dus la Biserica mucenicilor să dea bani săracilor şi i s-a îne- 
cat corabia şi toate le-a pierdut. Altul asemenea făcând, a 
căzut la tâlhari şi abia şi-a scăpat sufletul său, fugind gol de 
acolo. Deci ce vom zice? Pentru nici una din acestea nu tre- 
buie să ne mâhnim. Că deşi i s-a înecat corabia, el are rodul 
dreptăţii desăvârşit. Căci cele ale sale toate le-a îndeplinit, a 
adunat bani şi luându-i s-a apucat de călătorie, iar înecarea 
corăbiei nu a fost din voinţa lui. Dar pentru care pricină a 
slobozit Dumnezeu acestea? Ca să-l facă pe el mai: lămurit. 
Dar, ar zice cineva, săracii s-au lipsit de banii aceia. Nu poţi 
purta tu grijă de săraci, aşa cum poartă Dumnezeu, Cel ce i-a 
făcut. Că deşi s-a lipsit de banii aceia, dar din altă parte poa- 
te să le dea lor mai multă pricină de îndestulare. 

Deci să nu cerem de la Dânsul seamă pentru cele ce se 
întâmplă, ci să-L. slăvim întru toate. Că nu fără rost şi în za- 
dar slobozeşte de multe ori să se întâmple unele ca acestea. 
Căci pe lângă faptul că nu trece cu vederea pe cei ce s-ar fi 
mângâiat din banii aceia, dându-le altă hrană în locul celei 
pierdute, şi pe cel ce a suferit în înecarea corăbiei mai lămu- 
rit îl face şi mai multă plată îi pricinuieşte. Căci mult mai ma- 
re faptă bună este a mulţumi lui Dumnezeu când pătimeşti 
asemenea lucruri, decât de a da milostenie. Şi nu numai 

cele ce le dăm noi milostenie aduc răsplătire, ci şi cele ce ni 
se iau de alţii şi suferim cu bărbăţie răpirea, mult rod ne 
aduc nouă. Şi ca să cunoşti cum că aceasta, adică suferirea 
pagubei, este mai mare decât aceea, adică milostenia de 
bunăvoie, îţi voi dovedi din cele ce i s-au întâmplat lui lov. 
Acela când avea bani, a deschis casa săracilor şi toate câte 
le avea le da milostenie. Dar nu a fost aşa de strălucit când a 
deschis casa săracilor, precum a fost când a auzit că a căzut 
şi nu s-a necăjit. Nu era aşa de strălucit, când din tunderea 
oilor îmbrăca pe cei goi, precum a fost strălucit şi vestit când 
a auzit că s-a pogorât foc şi a mistuit toate dobitoacele şi a 
mulţumit. Atunci era iubitor de oameni, acum s-a făcut filo- 
sof. Atuncea miluia pe săraci, iar acum mulţumeşte Stăpâ- 
nului. Şi nu a zis întru sine: Ce este aceasta? Turinele au 
fost mistuite, din care se hrăneau nenumărați săraci. Şi de 
eram eu nevrednic să mă folosesc de această îndestulare, 
măcar pentru cei ce se împărtăşeau din ea să-l fi fost milă. 
Dar nimic din acestea n-a zis, nici şi-a pus în minte, căci ştia 
că Dumnezeu pe toate le iconomiseşte spre folos. Şi ca să 
cunoşti că rnai mare rană a primit diavolul pe urmă, când s-a 
lipsit şi a mulţumit, decât când avea bogăţia şi miluia, în vre- 
mea când avea bogăţia, diavolul putea să-l învinuiască, deşi 
cu minciună, precum a şi făcut, zicând: „Oare în zadar se 
teme lov de Dumnezeu? lar după ce toate le-a pierdut şi 
aceeaşi dragoste a arătat către Dumnezeu, atunci i s-a închis 
gura diavolului şi nimic n-a mai putut zice. Că mai strălucit 


era după lipsirea de toate, decât mai înainte. Mult mai mare 


faptă bună este a suferi cu bărbăţie şi cu mulțumire răpirea 
tuturor, precum s-a făcut la Dreptul acesta, decât a petrece 
în bogăţie şi a face milostenie. Atunci mare a fost primirea 
cu dragoste a celor împreună robi cu el, acum mare este dra- 
gostea faţă de Stăpânul. Şi cuvântul acesta îl întind nu fără 

scop. Fiindcă multora, făcând milostenie de multe ori, hră- 
nind văduve, li s-au răpit averea. Altora, întâmplându-se 
vreo ardere, toate Îi s-au prăpădit. Alţii înecare de corabie 
au pătimit. Unii după multe milostenii, din năpaste şi ispite, 
în cea de pe urmă sărăcie au căzut şi au ajuns în neputinţă şi 
în boală, şi de la nimeni nici un ajutor nu au dobândit. Deci 
ca să nu zicem şi noi, ceea ce mulţi de multe ori zic: Nimeni 
nimic nu ştie, toate se fac la întâmplare, şi să nu ne tulburăm 
de toate acestea, să luăm aminte. Cutare, atâtea milostenii 
făcând, toate le-a prăpădit. Şi ce dacă pe toate le-a prăpă- 
dit? Dacă pentru paguba aceasta va mulţumi, va trage de la 
Dumnezeu mult mai mare dragoste, şi nu îndoite, precum a 
luat lov, ci însutite şi viaţa veşnică ce va să fie. Şi dacă aici 
pătimeşte rău, aceasta însăşi îi va pricinui mare vistierie. Că 
lăsându-l pe el Dumnezeu să cadă din îndestulare în sărăcie, 
l-a chemat la mai multe nevoinţe şi la lupte mai mari. Foc 
năvălind de multe ori s-a mistuit casa ta şi ţi-a pierdut toată 
avuţia? Adu-ţi aminte de cele ce i s-au întâmplat lui lov, 
mulţumeşte Stăpânului Celui ce putea să le oprească şi nu 
le-a oprit, şi mai multă plată vei lua, decât dacă pe toate cele 
ce le-ai avut le-ai fi pus în mâinile săracilor. Dar poate petreci * 
în sărăcie, în foame şi în nenumărate primejdii? Adu-ţi amin- 
te de Lazăr, care se lupta şi cu boala şi cu sărăcia şi cu lipsa 
şi cu nenumărate altele, şi toate acestea după ce a făcut atâ- 
tea fapte bune. Adu-ţi aminte de Apostoli, care în foame, în 
sete şi în golătate petreceau; De Prooroci, de patriarhi, de 
drepţi, şi pe toţi aceştia îi vei afla că nu dintre cei bogaţi erau, 
nici dintre cei ce se desfătau, ci dintre cei săraci, necăjiţi şi 
strâmtoraţi. Acestea întru sine cugetându-le, mulţumeşte 
Stăpânului că te-a învrednicit acestei părţi, nu urându-te, şi 
iubindu-te foarte. Că şi pe aceia de nu i-ar fi iubit, nu i-ar fi 
lăsat să pătimească atâtea nevoi, că prin suferirea acestor 

rele mai străluciți i-a făcut. Nimic nu este mai bun ca mulţu- 
mirea şi nimic nu este mai rău ca hula. Să nu ne minunăm 
că îndeletnicindu-ne la lucruri duhovniceşti pătimim multe 
nevoi. Căci precum tâlharii sapă nu acolo unde este fân, 
paie sau trestie, ci acolo unde este aur şi argint, aşa şi diavo- 
lul acelora care se apucă de lucruri duhovniceşti se împotri- 
veşte. Unde este fapta bună, acolo sunt şi multe vrăjmăşii; 
unde este milostenie, acolo este şi zavistie. Dar împotriva 
acestora avem o armă puternică, îndeajuns să împrăştie 
toate meşteşugirile de acest fel, adică mulţumirea către Dum- 
nezeu pentru toate acestea. Abel, spune-mi, oare n-a adus 
jertfe lui Dumnezeu din pârgă şi de mână frăţească a căzut? 
(Fac. 4). Dumnezeu a slobozit, nu urând pe cel ce L-a cin- 
stit, ci iubindu-l foarte, şi lângă cununa pentru jertfa cea 
foarte bună i-a adăugat cununa muceniciei. Moise a vrut să 
ajute unuia ce nedreptăţea, dar în primejdia cea mai de pe 
urmă a ajuns, şi din patrie a fugit (leş. 2, 13-15). Şi Dumne- 
zeu a slobozit acestea ca să cunoşti răbdarea sfinţilor. Căci 
dacă vom şti mai dinainte că nici un rău nu vom pătimi, 
când ne vom apuca de lucrurile cele duhovniceşti, şi astfel 
le vom isprăvi, nici un lucru mare nu vom face, având încre- 
dinţarea siguranţei. lar dacă cei ce se apucă de cele duhov- 
niceşti ştiu că lucrându-le vor suferi primejdii, pagube, ne- 
numărate rele şi morţi, dar de la acelea nu se depărtează, 
nici nu se fac mai pregetători din cauza fricii, mult mai minu- 
naţi vor fi. Precum ziceau cei doi tineri: „Este Dumnezeu în 
cer, puternic să ne scoată pe noi. lar de nu, să ştii o, împăra- 
te, că dumnezeilor tăi nu vom sluji şi chipului celui de aur pe 
care l-ai ridicat nu ne vom închina. Şi tu dar, când vei vrea 
să lucrezi ceva după Dumnezeu, pune-ţi înainte multe pri- 
mejdii, pagube şi moarte şi nu te înspăimânta, nici te tulbura 
când ţi se vor întâmpla acestea, căci zice: „Fiule, când vrei 

să te apropii să slujeşti Domnului, pregăteşte-ţi sufletul de is- 
pite“ (Dan. 3, 17-18). Nimeni dar luptând să nu nădăjduias- 
că să se încununeze fără rane. Deci şi tu după ce ai hotărât 
să te lupţi împotriva diavolului, nu căuta viaţa cea fără de 
primejdii şi plină de desfătare, că nu aici ţi-a făgăduit ţie 
Dumnezeu răsplătirile, ci în veacul cel ce va să fie. Deci 
când tu, făcând ceva bun, vei suferi cele împotrivă, sau pe 
altcineva vei vedea pătimind asemenea, veseleşte şi te bu- 
cură, căci pricina de mai mare răsplătire ţi se face ţie aceas- 
ta. Să nu cazi slăbind, nici să-ţi încetezi osârdia, nici să te 
faci mai trândav, ci stai cu multă bărbăţie. Pentru că şi apos- 
tolii când propovăduiau, deşi erau bătuţi, împroşcaţi cu pie- 
tre, închişi de multe ori în temnițe, nu numai după izbăvirea 
de primejdii, ci în mijlocul lor cu mai multă osârdie bineves- 
teau adevărul. Şi numai pe Pavel ţi-l voi arăta propovădu- 
ind, în temniţă, în lanţuri, în divanuri, la înecarea corăbiei, în 
furtună şi în alte nenumărate primejdii. Şi tu dar, urmează 
acestor sfinţi şi să nu slăbeşti niciodată la lucrurile cele bune. 
Şi măcar de mii de ori de vei vedea pe diavolul împiedicân- 
du-te, nici atunci să nu încetezi. Tu având bani, poate ai su- 
ferit înecarea corăbiei, iar Pavel purtând un lucru mult mai 
cinstit decât banii, vestea cea bună, când mergeau la Roma, 
înecarea corăbiei şi multe alte nevoi a pătimit. Şi împotri- 
virea la fapta bună o arată şi Pavel: „Pentru aceea, am voit să 
vin la voi, îndeosebi eu Pavel — odată şi încă altă dată — dar 
ne-a împiedicat satana“ (| Tes. 2, 18). Şi Dumnezeu a slobo- 
zit aceasta, arătându-şi puterea Sa, şi cu toate că nenumăra- 
te împiedicări i-a făcut diavolul, dar propovăduirea cu nimic 
nu se împiedica sau împuţina. De aceea Pavel, întru toate 
mulțumea lui Dumnezeu, ştiind că prin împiedicări mai ves- 
tit îl făcea, şi tăria osârdiei lui întru toate o arăta, neoprindu-se 
de nici o piedică. De câte ori vom fi împiedicaţi şi nu vom 

ajunge la scop, de atâtea ori să începem lucrul duhovnicesc. 
Şi să nu zicem: Pentru care pricină a slobozit Dumnezeu îm- 
piedicările? Căci El Le-a slobozit, ca să fie arătată celor 
mulţi osârdia şi dragostea ta către El. Şi al celui ce iubeşte 
este lucrul acesta, ca niciodată să nu se depărteze de cele ce 
plac celui iubit. Cel molatec şi trândav, la bântuiala cea din- 
tâi îndată slăbeşte şi cade. lar cel osârdnic şi treaz, cu toate 
că de nenumărate ori va fi împiedicat, cu atât mai mult se va 
sili la lucrurile cele dumnezeieşti, toate cele ce depind de el 
împlinindu-le şi întru toate mulţumind. Deci aşa şi noi să fa- 
cem. Mare vistierie este mulţumirea; bogăţie nepreţuită, bu- 
nătate necheltuită, armă puternică. Şi, precum hula măreşte 
paguba şi mai multe decât am pierdut ne face să pierdem, 
dimpotrivă mulţumirea măreşte bogăţia ce a câştigat-o sufle- 
tul cel mulţumitor. Ai pierdut bani? De vei mulţumi, ţi-ai do- 
bândit sufletul şi mai mare bogăţie ai câştigat, fiindcă ai tras 
la tine dragostea lui Dumnezeu. lar de vei huli, pe lângă ace- 
lea ce le-ai pierdut, ai pierdut şi mântuirea ta; nici pe acelea 
nu ţi le-ai câştigat, ci pe sufletul tău l-ai omorât. 

Cu toate că cuvântul nostru nu a fost pentru hulă, un har 
voiesc de la voi, referitor la cuvântul acesta. Ca să înțelepțiţi 
pe cei ce hulesc în cetatea aceasta. De vei auzi pe cineva pe 
uliţă, sau în mijlocul târgului, hulind pe Dumnezeu, apropie- 
te şi ceartă-l, şi de va fi trebuinţă de a-l bate, nu te ruşina, lo- 
veşte-l pe el peste obraz, sfărâmă-i gura, sfinţeşte-ţi mâna ta 
pălmuindu-l. lar de te vor pâri vreunii şi te vor duce la jude- 
cată, mergi şi de te va cerceta judecătorul, zi-i cu îndrăznea- 
lă că a hulit pe Impăratul îngerilor. Şi dacă cei ce hulesc pe 
împăratul cel pământesc sunt pedepsiţi, cu mult mai vârtos, 
cei ce ocărăsc pe Impăratul ceresc vor fi pedepsiţi. Să se în- 
veţe şi iudeii şi elinii cum că creştinii sunt mântuitorii cetăţii, 
purtătorii de grijă, apărătorii şi învățătorii ei, şi nu numai 

aceia, ci şi cei desfrânaţi şi răzvrătiți trebuie să înveţe să se 

teamă şi ei de robii lui Dumnezeu. Căci dacă vor voi cumva 

să grăiască vreun cuvânt de hulă, mai întâi să privească îm- 
prejurul lor şi temându-se şi de umbre, vor înceta de a scoa- 

te vreun cuvânt de acest fel, ca nu cumva vreun creştin au- 

zindu-i, să sară asupra lor şi să-i pedepsească mai tare. 

Nu ai auzit ce a făcut loan? A văzut un tiran, câre a răs- 

turnat legile nunţii, şi cu îndrăzneală stând în mijlocul adu- 

nării zice: „Nu-ţi este îngăduit să ţii pe femeia fratelui tău” 
(Mc. 6, 18). Dar eu nu te silesc să te duci la tiran, nici la ju- 
decători, nici să mustri pe cei fărădelege, care calcă nunțile, 

nici să părtineşti pe robii cei împreună cu tine care sunt 
ocărâţi, ci te poftesc să înțelepţeşti pe cei de aceeaşi cinste 
cu tine, care ocărăsc pe Stăpânul. Oare de ce ţi-aş fi zis: Pe- 
depseşte şi îndreptează pe împărați, sau pe judecătorii cei 
călcători de lege, nu ai fi zis că sunt nebun? Cu toate că 
loan aceasta a făcut, care lucru se poate face şi de noi. Dar 
măcar pe robul cel împreună cu tine, cel de aceeaşi cinste, 
îndreptează-l, şi de va trebui să mori, nu te lepăda de a înţe- 
lepţi pe fratele tău. Mucenicie îţi va fi aceasta ţie. Şi pentru 
că şi loan mucenic a fost. Cu toate că nu i s-a poruncit să 
jertfească idolilor, nici să se închine lor, ci pentru legile cele 
sfinte, care se defăimau şi-a pus capul. Şi tu te nevoieşti 
până la moarte pentru adevăr, şi Domnul va purta război 
pentru tine. Şi să nu-mi zici cuvântul cel rece şi nefolositor: 
Şi ce-mi pasă mie! N-am nimic de împărţit cu el! Numai cu 
diavolul n-am nimic de împărţit, iar către oameni, faţă de 
toţi avem datorii şi legături. Că sunt părtaşii aceleiaşi firi ca şi 
noi, pe acelaşi pământ locuiesc, cu aceeaşi hrană se hră- 
nesc, acelaşi Stăpân avem toţi, aceleaşi legi au primit şi ei, la 
aceleaşi bunătăţi sunt îndemnați, ca şi noi. Să nu zicem dar 
că nu avem nimic cu ei. Satanicesc este cuvântul acesta şi 

diavolicească este milostivirea. Deci să nu zicem acestea, ci 
să arătăm purtarea de grijă cea cuviincioasă fraţilor noştri. Şi 
eu vă făgăduiesc cu toată tăria şi mă fac chezaş vouă tuturor, 
că dacă veţi fi voi, voi toţi care sunteţi de faţă, să vă împărţiţi 
şi să vă îngrijiţi de mântuirea celor ce locuiesc în cetate, de- 
grabă toată cetatea noastră se vă îndrepta. Şi cu toate că o 
MICĂ parte a cetăţii este aici, mică cu numărul, dar este cap 
cu buna credinţă. Să împărţim dar mântuirea fraţilor noştri. 
Este de ajuns ca un singur omaprins cu râvna să îndrepteze 
mult popor. Şi dacă nu unul, nici doi, ci mare va fi mulțimea 
celor ce pot să îndrepteze şi să poarte de grijă celor trândavi, 
căderea şi pieirea celor mai mulţi nu va fi din neputinţă, ci 
din lenevirea noastră. Căci este cu neputinţă, dacă vom ve- 
dea cearta în târg, să nu mergem şi să nu împăcăm pe cei ce 
nu se înţeleg. Şi ce să zic ceartă? Că de vom vedea vreun 
măgar căzut, toţi ne vom sili să-i întindem mâna ca să-l scu- 
lăm, iar pe fraţii noştri îi lăsăm să se prăpădească. Hulitorul 
este măgar, care nesuferind povara mâniei, a căzut. Apro- 
pie-te, ridică-l, folosind cuvinte şi fapte, blândeţe sau iuţime; 
de multe feluri să-ţi fie doctoria. Şi dacă aşa vom iconomisi 
cele ale noastre dar vom purta grijă şi de mântuirea vecini- 
lor, acelora, care au dobândit îndreptarea de la noi, le vom 
fi plăcuţi şi dragi, şi ceea ce este mai mult decât toate, ne 
vom învrednici cu toţii de bunătăţile ce ne aşteaptă, cu darul 
şi cu iubirea de oameni a Domnului nostru lisus Hristos, 
Căruia, împreună cu Tatăl şi cu Sfântul Duh, | se cuvine sla- 
va, stăpânirea, cinstea, acum şi pururea şi în vecii vecilor. 


Amin. 


OMILIE. care s-a rostit în fIntiohia, în Biserica ce 
se zicea cea veche, fiind el preot, pentru nevoia ce s-a 
întâmplat în cetate, pentru neorânduiala sfărâmării 
statuilor lui Teodosie cel Ilare, binecredinciosul îm- 
părat / la cuvântul fipostolului: "Celor bogați în 
veacul de acum poruncește-le să nu se semețească” (| 


Tim. O, 17) / împotriva lăcomiei 


e voi zice şi ce voi grăi? Vremea este de lacrimi, iar nu 
de vorbe; de plâns, nu de cuvinte; de rugăciune, iar nu de 
grăire către popor, aşa de mari sunt acelea ce au îndrăznit să 
se facă. Nevindecată este buba, mare este rana şi vindeca- 
rea ei este mai presus de orice doctorie, având trebuinţă de 
ajutorul cel de sus. lov pierzându-le pe toate, sta pe gunoi, 
şi auzind prietenii lui au venit la el şi văzându-l de departe, 
şi-au rupt hainele şi-au presărat pământ pe capetele lor şi au 
plâns cu gura mare. ot aşa trebuia să facă toate cetăţile 
cele dimprejurul nostru, să vină în cetatea noastră şi să plân- 
ză cu mare milostivire cele ce s-au întâmplat. Acela sta atunci 
în gunoi, acesta stă acum în mare cursă. Şi precum atunci 
diavolul a năpădit asupra turmelor, a cirezilor şi a întregii 
avuţii a Dreptului, aşa acum s-a tulburat împotriva cetăţii 
acesteia. Dumnezeu a îngăduit şi atunci şi acum; atunci să 
facă pe Dreptul mai strălucit cu mărimea ispitelor, iar acum, 

ca pe noi să ne înţelepţească mai mult cu mărimea ne- 
cazului acestuia... 

Dar este vremea acum să vă punem vouă înainte masa 
obişnuită de la Pavel, aducându-vă ce s-a citit astăzi în auzul 
tuturor. Care dar sunt acelea ce s-au citit astăzi? „Celor bo- 
gaţi în veacul de acum porunceşte-le să nu se semeţească“. 
Zicând „celor bogaţi în veacul de acum“, arătat este că sunt 
şi alți bogaţi, dar ai veacului ce va să fie. Precum era Lazăr, 
care în această viaţă era sărac, iar acum în cealaltă era bo- 
gat. ÎNu cu aur şi cu argint, sau cu vreo altă meserie de aceas- 
ta stricăcioasă şi muritoare fiind îmbogăţit, ci cu bunătăţile 
cele negrăite, pe care ochiul nu le-a văzut, urechea nu le-a 
auzit şi la inima omului nu s-au suit. Aceasta este cu adevă- 
rat bogăţie şi îndestulare, când nici stricăcioasă nu este şi 
nici schimbare nu va primi. lar bogatul acela, care-l trecea 
cu vederea pe Lazăr acesta, acum nu este aşa, ci a ajuns 
mai sărac decât toţi, că rugându-se să dobândească o pică- 
tură de apă, nici atât n-a primit. A ajuns la sărăcia cea mai 
de pe urmă. De aceia i-a numit bogaţi ai veacului acestuia, 
ca să cunoşti că odată cu viaţa aceasta încetează şi îndestu- 
larea; nu trece mai departe, nici se mută împreună cu cei ce 
o au când se mută de aici, ci de multe ori chiar mai înainte 
de moarte îi lasă. Şi aceasta o arată Pavel zicând: „Nici să-şi 
pună nădejdea în bogăţia cea nestatornică (| Tim. 6, 17). 
Căci nitmic altceva nu este aşa de necredincioasă ca bogăţia, 
despre care de multe ori am zis şi nu voi înceta a zice. Fugar 
nemulțumitor, slugă necredincioasă este, măcar de o vei pu- 
ne în nenumărați butuci; trage şi butucii cu ea şi se duce. Şi 
de multe ori cei ce o aveau au închis-o cu uşi şi cu zăvoare 
şi păzitori au pus s-o păzească, dar ea momind pe păzitori, 
împreună cu ei, cei ce o străjuiau a fugit, cu un lanţ târând 
după ea pe cei ce o străjuiau. lată că nimic n-a folosit aces- 

tei străji. Ce poate fi mai necredincios ca bogăţia aceasta? Şi 
cine poate fi mai ticălos ca cel ce se sârguieşte spre ea? Şi se 
ispitesc, cu atâta osârdie, să adune un lucru atât de putred şi 
nestatornic, neauzind pe Proorocul zicând: „Vai de cei ce 
nădăjduiesc în puterea lor şi întru mulţimea bogăției lor se 
fălesc.“ Spune, proorocule, pentru care pricină, vai? „Strânge 
comori şi nu ştie cum le adună pe ele“. Osteneala s-o aduni 
o faci, dar folosul din ea nu este sigur. De multe ori te oste- 
neşti pentru vrăjmaşi, că după moartea ta, la cei ce te-au ne- . 
dreptăţit şi nenumărate rele ţi-au făcut rămâne moştenire; 
ţie păcatele, iar desfătarea altora. 

Deci să cercetăm pentru care pricină a zis Pavel: „Celor 
bogaţi în veacul de acuma porunceşte-le să nu se semeţeas- 
că”, şi nu a zis: să nu se îmbogăţească, să sărăcească, sau să-şi 
împartă avuţiile. Ştia că rădăcină şi pricină a bogăției este 
mândria, de aceea a zis aşa, căci dacă se vor smeri de prisos 
este îndemnul acesta. Pentru care pricină, spune-mi, porţi 
împrejurul tău slugile cele multe, ciocoi, linguşitori şi toată 
cealaltă pompă? Nu pentru trebuinţă, ci numai pentru mân- 
drie, ca din mulţimea slugilor să pari că eşti mai cinstit decât 
ceilalţi oameni. Apoi mai ştia că bogăţia nu este oprită nimă- 
nui, mai ales dacă o va întrebuința cum se cuvine. Căci pre- 
cum am zis că vinul nu este un lucru rău, ci beţia, aşa nici 
avuţia nu este rea, ci lăcomia şi iubirea de argint. Unul este 
iubitorul de argint şi altul bogatul. lubitorul de argint nu este 
bogat, el are trebuinţă de multe, iar cel ce are trebuinţă de 
multe nu va fi niciodată bogat. lubitorul de argint este păzi- 
tor al banilor, iar nu stăpân al lor; rob, iar nu domn. Căci mai 
lesne va da ceva din trupul său, decât din aurul cel îngropat. 
Şi ca şi cum i-ar fi poruncit cineva ca de nimic din cele ce se 
păstrează să nu se atingă, aşa, cu toată luarea aminte, le pă- 
zeşte, ferindu-se de cele ale lui ca de cele străine. Dar cu 

adevărat sunt străine. Că pe acestea, pe care nu voieşte să 
le dea la alții, nici să le împartă la săraci, cu toate că ar suferi 
nenumărate chinuri, cum va putea să le socotească ale sale? 
Şi cum are stăpânire peste ele, când nu îngăduieşte să le în- 
trebuinţeze, nici de ele să se desfăteze? 

Pavel nu obişnuieşte ca să poruncească ascultătorilor toa- 
te cele folositoare, ci mai lasă din ele, pogorându-se la ne- 
putinţa lor, precum şi Hristos a făcut. Că Hristos nu a zis 
bogatului aceluia care venise la El şi vorbea despre viaţa 
veşnică: „Mergi şi vinde-ţi averile talel“, ci lăsând aceasta, 
vorbea despre alte porunci cu el, apoi fiindcă acela i-a ce- 
rut, zicând: „Ce încă îmi mai lipseşte?“, nici atunci nu i-a zis 
hotărât: Vinde-ţi averile tale!, ci „Dacă voieşti să fii desăvâr- 
şit, du-te, vinde averea ta“ (Mt. 19, 21). La alegerea ta las 
aceasta; pe tine te fac stăpân al voinţei şi al alegerii, nu te si- 
lesc. De aceea şi Pavel cu cei bogaţi nimic nu vorbea de să- 
răcie, ci de smerenia gândului, făcând acestea şi pentru ne- 
putinţa ascultătorilor, ştiind că de se vor smeri, degrabă se 
vor izbăvi ei de osârdia de a se îmbogăţi. 

Şi sfătuindu-i să nu se înalțe cu gândul, le-a adus şi prici- 
na de a nu se înălța. Şi care este aceasta? De vor cunoaşte 
firea bogăției, că este mai degrabă pieritoare şi necredin- 
cioasă. De aceea a adăugat: „Nici să-şi pună nădejdea în 
bogăţia cea nestatornică“. Bogat este nu cel ce are multe, ci 
cel ce dă multe. Avraam era bogat, iar nu iubitor de argint. 
Că nu cerceta casa cutăruia, nici iscodea avuţia cutăruia, ci 
ieşind, numai la una lua seama, dacă nu este undeva vreun 
străin, sau vreun sărac, ca să-i mângâie şi să le vindece sără- 
cia, sau vreun călător, ca să-l primească. Nu şi-a poleit tava- 
nul cu aur, ci lângă stejarul acela aşezându-şi coliba, se mul- 
țumea cu umbra frunzelor. Şi atât de strălucit a fost locaşul 
lui, încât îngerii nu s-au ruşinat a petrece în el. Că nu căutau 

casă strălucită, ci suflet cu faptă bună. Acestuia dar, să ur- 
măm şi noi, iubiţilor, şi averile să le cheltuim la săraci. Loca- 
şul acela nu era făcut cu iscusinţă, dar era mai strălucit decât 
curţile împărăteşti. Că niciodată vreun împărat n-a primit în- 
geri, iar cel ce sta sub stejarul acela şi sub el îşi pusese coli- 
ba, s-a învrednicit de cinstea aceasta, nu pentru casă cinstin- 
du-se, ci pentru preţul cel mare al sufletului şi pentru bogăţia 
ce se afla în el. Şi noi dar să nu împodobim casele, ci mai 
înainte de case, sufletul nostru. Şi, oare, nu este lucru de 
ocară ca să căptuşim în zadar zidurile de marmoră, iar pe 
Hristos, Care umblă gol, să-L. trecem cu vederea? Ce folos 
ai omule din casă? Oare vei putea s-o iei când te vei duce 
de aici? Ci numai sufletul negreşit îl vei lua şi te vei duce. 
lată vedeţi ce fel de primejdie ne-a ajuns pe noi. Să aducem 
casele noastre şi să înceteze primejdia ce stă spânzurată 
deasupra noastră. Dar ele nu vor putea. Şi martori sunteţi 
voi, cei ce le lăsaţi pe ele pustii şi fugiţi, temându-vă de ele ca 
de nişte curse sau mreje. Să vă ajute banii acum. Dar nu au 
putere. lată dar, că dacă acolo unde este mânie de om, 
neputincioasă se arată puterea banilor, cu cât mai mult la 
Dumnezeu şi la Judecata cea nemitarnică se va face aceas- 
ta. Dacă cel ce s-a întărâtat şi s-a mâniat este un om, şi nu ne 
foloseşte cu nimic aurul, cu mult mai vârtos când se mânie 
Dumnezeu, el nu va folosi, căci El nu are trebuinţă de bani. 
Să zidim case ca să locuim, iar nu ca să ne mândrim. Ce 
este peste trebuinţă este de prisos şi nefolositor. Incalţă-te cu 
încălţăminte mai mare decât piciorul! Dar nu o vei suferi, că 
te împiedică la umblare. Aşa şi casa care este mai mare de- 
cât trebuinţa, împiedică la suirea la ceruri. Şi de voieşti să zi- 
deşti case strălucite şi mari, nu te opresc, dar nu pe pământ. 
Zideşte corturi în ceruri, ca să poţi primi şi pe alţii; corturi 
care niciodată nu se strică. 

De ce turbezi spre cele ce fug şi rămân aici? Nimic nu 
este mai amăgitor decât bogăţia; astăzi cu tine şi mâine îm- 
potriva ta şi înarmează ochii zavisnicilor din toate părţile. Ea 
este un pizmaş cu care împreună petreceţi; vrăjmaş cu care 
împreună locuiţi. Şi martori sunteţi voi cei ce o aveţi, care 
mereu o îngropaţi şi o ascundeţi. lar primejdia cea de acum 
mai mare ne-o face bogăţia. Uită-te la săraci cum sunt de li- 
niştiţi şi slobozi, iar bogaţii multă nelinişte au, căci aleargă şi 
caută unde să-şi îngroape aurul, sau cui să-l încredinţeze. 
Ce mai umbli şi cauţi, o omule? lată stă Hristos gata să pri- 
mească averea ta, s-o păstreze. Şi nu numai să ţi-o păstreze, 
ci să ţi-o şi înmulțească şi cu multă dobândă să ţi-o dea îna- 
poi. Din mâna Aceluia nimeni nu le răpeşte. Şi nu numai că 
El îţi păstrează averile, ci te şi slobozeşte de orice primejdie. 
Oamenii cei ce primesc bani sau lucruri spre păstrare, soco- 
tesc că ne fac nouă un bine, că păzesc cele încredințate. La 
Hristos nu este aşa. Că atunci când primeşte cele ale noas- 
tre spre păstrare, nu socoteşte că ne-a făcut un bine, ci că 
noi l-am făcut un bine şi pent. « păzirea acestora nu cere de 
la tine plată, ci îi dă El e plată. 

Oare ce cuvânt de îndreptăţie vom avea? De care ierta- 
re ne vom învrednici, dacă trecând noi cu vederea pe Cel 
ce poate să ne păzească cele ale noastre şi recunoştinţă 
pentru păzire ne arată şi plăţi nespus de mari ne dă pentru 
păzirea aceasta, la oamenii, care sunt nesiguri, şi care soco- 
tesc că ne-au făcut un bine punem spre păstrare averile noas- 
tre. Şi nu numai că cele ale noastre le luăm înapoi, ci pentru 
a le lua, trebuia să dăm acelora o parte din ele. 

Străin şi nemernic eşti aici! Ai patrie în ceruri! Mută-le 
toate acolo, ca şi mai înainte de desfătarea de acolo, aici să 
primeşti răsplătirea. Că acela ce se hrăneşte cu nădejdi bu- 
ne şi de cele ce vor afla să fie doreşte, încă de aici a gustat 

Împărăţia. Că nimic altceva nu obişnuieşte să ridice pe suflet 
şi să-l facă mai bun, ca nădejdea cea bună a celor viitoare; şi 
cu mult mai mult dacă vei muta acolo bogăţia ta şi vei purta 
grijă de sufletul tău, îndeletnicindu-te cu lucrurile cele cuvi- 
incioase. Că cei ce îşi cheltuiesc toată osârdia lor spre împo- 
dobirea caselor, fiind bogaţi întru cele dinafară, defaimă pe 
cele dinlăuntru, trecând cu vederea sufletul lor cel pustiu şi 
întinat şi plini de păianjeni. lar dacă vor defăima pe cele din- 
afară, cheltuind toată osârdia lor la împodobirea minţii lor, 
sufletul acestor oameni va fi lăcaş al lui Hristos. Şi cine poate 
fi mai fericit, decât acela care are pe Hristos locuind în sine? 

Voieşti să fii bogat? Să ai prieten pe Dumnezeu, şi vei fii 
mai bogat decât toţi! Voieşti să fii bogat? Nu cugeta înalt. Şi 
nu numai pentru cele ce vor să fie, ci şi pentru cele de aici. 
Căci nimeni nu este aşa de zavistuit ca omul bogat. lar dacă 
va împreuna şi mândria, îndoită se face prăpastia şi mai 
cumplit războiul e la toţi. lar de vei ştii să petreci cu smere- 
nie, vei putea birui cu ea tirania zavistiei şi cele ce le ai îţi vor 
fi în siguranţă. Căci astfel este fapta bună, nu numai spre 
cele ce vor să fie ne foloseşte, ci şi aici ne dă răsplătire. Deci 
să nu cugetăm înalt pentru bogăţie şi nici pentru un lucru. 
Căci dacă cel ce cugetă cele înalte pentru cele duhovniceşti 
piere şi se prăpădeşte, cu mult mai vârtos piere pentru cele 
trupeşti. Să cugetăm la firea noastră, să socotim păcatele 
noastre, să cunoaştem cine suntem şi destul ne va fi nouă 
aceasta ca să ne îndemne la smerita cugetare. Să nu-mi zici 
că ai bunătăţi strânse de atâţia şi atâţia ani, nenumărați ta- 
lanţi de aur, dobânzi care se adaugă în fiecare zi. Căci toate 
acestea în zadar le zici. Că de multe ori într-un ceas, sau în- 
tr-o parte mai scurtă de vreme, toate cele adunate în case se 
împrăştie, precum împrăştie vântul pulberea cea nestatorni- 
că. Despre aceasta viaţa noastră este plină de pilde, iar Scrip- 

turile pline de învățături. Cel ce astăzi este bogat mâine este 
sărac. De aceea de multe ori am râs citind testamente, care 
ziceau: Cutare să aibă stăpânirea casei, sau a ţarinilor, iar 
cutare folosul şi întrebuinţarea lor. Toţi avem întrebuinţarea, 
iar stăpânire nu are nimeni. Şi cu toate că în întreaga noas- 
tră viaţă bogăţia va fi la noi, neschimbându-se deloc, dar la 
moarte vrând-nevrând o lăsăm altora, folosindu-ne numai 
de întrebuinţarea ei, iar de stăpânire suntem lipsiţi. Pentru 
aceasta arătat este că numai aceia au stăpânirea, care au de- 
făimat întrebuinţarea ei şi au râs de desfătare. Căci cel ce a 
aruncat avuţiile şi le-a dat pe ele săracilor, le-a întrebuințat 
cum se cuvine şi având şi stăpânire peste ele, aşa s-a dus de 
aici; căci nici în ceasul morţii nu se lipsesc de averea lor, 
când au trebuinţă mai mare de folosul şi apărarea ei, iar în 
ziua Judecăţii, când ni se va cere seamă pentru cele ce am 
lucrat, nu numai atât cât am împărţit vom lua, ci mult mai 
multe decât acelea care le-am împărţit. De aceea cel ce va 
voi să aibă şi averea şi întrebuințare şi stăpânire peste ea, să 
se lipsească şi să se izbăvească acum de ea. lar cel ce nu va 
face aceasta acum, la moarte negreşit o va face, dacă nu şi 
mai înainte de ea, pierzând-o după ce a suferit multe primej- 
dii şi rele. Şi nu numai acesta este răul, că se face o schim- 
bare pe neaşteptate, ci că ea se face fără nici o veste sau 
pregătire, şi aşa deodată vine bogatul în sărăcie. lar săracul 
nu pătimeşte nimic din acestea, că nu a avut nădejdea la aur 
şi la argint şi la materii neînsufleţite, ci la Dumnezeu, Care 
dă toate cu îmbelşugare. De aceea pentru cel bogat starea 
lui este mult mai nesigură, decât pentru cel sărac, fiindcă 
acesta primeşte cu uşurinţă schimbările cele dese ale vieţii. 

Şi ce înseamnă aceea ce s-a zis: „Care ne dă cu belşug 
toate spre îndulcirea noastră“ (| Tim. 6, 17). Dumnezeu dă 
cu îndestulare cele ce sunt cu mult mai de nevoie decât ba- 

nii, adică, aerul, apa, focul, soarele şi toate cele asemenea. 
Şi nu poate zice cineva că de mai multă lumină se îndulceşte 
bogatul şi de mai puţină săracul. Şi nu poate zice nimeni că 
mai mult aer respiră bogatul decât săracul. Ci toate sunt 
puse la îndemâna tuturor şi toţi la fel se împărtăşesc din ele. 
Şi pentru care pricină a făcut Dumnezeu de obşte pe cele 
mai mari şi mai de nevoie, iar pe cele mai mici şi de jos nu; 
pe bani zic. Pentru care pricină? Ca să se întreţină şi să se 
păzească viaţa noastră şi să înlesnească nevoinţa la lucrarea 
faptei bune. Şi dacă acestea necesare vieţii nu ar fi fost date 
de obşte, poate cei bogaţi, puind la lucrare lăcomia lor cea 
obişnuită, ar fi sugrumat de tot pe cei săraci. Că dacă la bani 
fac aceasta, cu mult mai mult ar fi făcut acelea. Şi dacă banii 
ar fi fost de obşte şi la îndemâna oricui, s-ar fi ridicat porun- 
ca milosteniei şi a dragostei de aproapele. 

Deci ca să trăim fără de grijă şi fără teamă, de obşte ni s-au 
dat toate pricinile vieţii. lar ca să avem putinţa a câştiga cu- 
nuni şi laude, banii nu s-au dat de obşte. Aşadar, urând lăco- 
mia şi vânând dreptatea, să dăm averile noastre săracilor, ca 
să luăm prin milostenia aceasta oarecare mângâiere a păca- 
telor noastre. 

Dumnezeu te-a făcut bogat, de ce tu singur te faci sărac? 
Te-a făcut bogat ca să ajuţi celor lipsiţi şi aşa să dezlegi păca- 
tele tale. Ţi-a dat bani, nu ca să-i închizi spre pierzarea ta, ci 
ca să-i verşi spre mântuirea ta. Şi a făcut Dumnezeu averea 
celor bogaţi nestatornică şi lesne alunecătoare, ca văzând ei 
aceasta să-şi mai înceteze turbarea în agonisirea ei. Şi dacă 
acum când avuţia este aşa şi când multe vrăjmăşii se nasc 
din ea, aşa de mult se aprind cei bogaţi spre poftirea ei, ce ar 
fi fost dacă bogăţia ar fi fost statornică şi sigură; de cine le-ar 
fi fost milă celor bogaţi? De cine s-ar fi înduplecat? De care 
văduvă? De care sărmani? De care săraci? 


167 


SFÂNTUL IOAN GURĂ DE AUR 


Deci să nu socotim că mare bunătate este bogăţia. Căci 
mare bunătate este a nu avea bani, ci a avea frica de Dum- 
nezeu şi evlavie. lată, dacă acum ar fi fost vreun drept, care 
să aibă multă îndrăzneală către Dumnezeu, cu toate că ar fi 
fost cel mai sărac dintre toţi oamenii, ar fi fost de ajuns să 
facă să înceteze nevoile acestea. Că ar fi fost de ajuns numai 
să întindă mâinile la cer şi să cheme pe Dumnezeu, şi ar fi 
trecut norul acesta. lar aurul, care atât de mult se află strâns, 
mai netrebnic este şi decât lutul, ca să înceteze şi să risi- 
pească relele ce ne stau asupră-ne. Şi nu numai în primejdia 
aceasta, ci boală de ne-ar cuprinde, sau moarte, sau orice 
neputinţă de acest fel, vădită este slăbiciunea banilor, căci 
nu pot de la ei să aducă nici o mângâiere la cele ce ni se în- 
tâmplă. 

Intruna, se pare, bogăţia întrece pe sărăcie, aceea că cei 
ce o au se desfătează în toate zilele şi se umplu la ospăţuri 
de multă dulceaţă. Dar aceasta se poate vedea că se întâm- 
plă şi la mesele săracilor, şi că aceştia se desfătează cu mai 
multă dulceaţă decât toţi bogaţii. Nu vă minunaţi, nici să so- 
cotiţi că ceea ce am zis este de necrezut! Că eu din însăşi 
viaţa de toate zilele o voi dovedi aceasta. Ştiţi şi toţi adeveriţi 
că la ospăţuri, nu bucatele fac dulceaţa, ci aşezarea celor ce 
se ospătează. Adică, de mănâncă cineva la masă flămând, 
hrana aceea, cu toate că va fi mai simplă decât toate bucate- 
le, va fi mai dulce decât toate plăcintele şi dresurile şi decât 
alte îndulciuri. lar cel ce nu aşteaptă trebuinţa, nici nu are 
răbdare să flămânzească, lucru pe care îl fac bogaţi, şi apoi 
să vie la masă, şi plăcinte de vor fi puse înainte, nu va simţi 
dulceaţa lor, fiindcă pofta lui nu este zădărâtă. Şi ca dovadă 
că aceasta aşa este, martori sunteţi voi toţi. Dar să auzim şi 
Scriptura ce zice: „Sufletul sătul batjocoreşte fagurii, iar su- 
fletului flămând şi cele amare i se par dulci“ (Pilde 27, 7). Şi 

ce este mai dulce decât fagurul şi mierea? Dar nu este dulce 
celui ce nu este flămând. Şi ce este mai greu şi mai nesuferit 
decât amarul? Dar el este dulce celui ce se află în lipsă şi în 
sărăcie. Şi cum că săracii vin la masă când au trebuinţă şi 
foame, iar bogaţii nu aşteaptă acestea, tuturor le este arătat. 
De aceea nu dobândesc curata şi adevărata dulceaţă din 
hrană. Şi nu numai la bucate se întâmplă aceasta, ci şi la bă- 
uturi. Şi precum la cei săraci foamea face dulce firea buca- 
telor, aşa şi setea obişnuieşte să facă dulce băutura, deşi nu- 
mai apă este. Şi însuşi Proorocul zice aceasta: „Cu miere din 
piatră i-am săturat pe ei” (Ps. 80, 15). Nicăieri în Scriptură 
n-am citit, că Moise a scos miere din piatră, ci peste tot râuri 
şi curgeri de ape reci. Ce înseamnă dar ceea ce s-a zis? Că 
nu minte Scriptura. De vreme ce însetaţi erau ei şi obosiţi, 
atunci când întâmpinau curgeri de ape reci, şi vrând Prooro- 
cul să arate cât de dulci erau pentru ei apele, le-a numit 
miere, nu că apa s-a schimbat în miere, ci setea celor ce beau 
a prefăcut curgerile acelea în ape mai dulci decât mierea. Ai 
văzut cum aşezarea celor însetaţi obişnuieşte să facă dulce şi 
băutura? Căci mulţi săraci, ostenindu-se şi ticăloşindu-se de 
multe ori şi aprinzându-se de sete, bând apă, cu dulceaţa ce 
s-a zis se împărtăşesc. lar bogaţii bând vin dulce şi mirositor 
şi plin de toate aromatele ce poate avea vinul, nu simt aceeaşi 
veselie. 

La fel şi la somn poate observa oricine ce se întâmplă. 
Că nu aşternutul cel moale, nici patul cel ferecat cu argint, 
nici liniştea ce se face în casă, nici altceva de acest fel nu face 
somnul mai dulce şi mai odihnitor, ca osteneala şi culcarea 
atunci când este trebuinţă de somn. Şi aceasta o mărturi- 
seşte cercarea lucrurilor, dar mai înainte de ea o mărturiseş- 
te puterea Scripturilor. Solomon, care a petrecut întru des- 
fătare, zice: „Dulce este somnul slugii, ori puţin, ori mult de va 

mânca“ (Eccl. 5, 11). Pentru care pricină a spus „ori puţin, 
ori mult de va mânca“? Amândouă acestea, şi lipsa şi îmbui- 
barea, obişnuiesc a pricinui priveghere. Una uscând trupul 
şi nelăsând pleoapele ochilor să se închidă, iar cealaltă, în- 
ghesuind şi strâmtorând duhul şi multe chinuri pricinuind 
trupului. Dar deşi acestea amândouă s-ar întâmpla, poate 
sluga să doarmă, câştigând mângâiere a ostenelelor ei. Că 
de vreme ce toată ziua aleargă pretutindeni, slujind stăpâni- 
lor, ostenindu-se, ticăloşindu-se şi nici măcar puţin răsu- 
flând, mângâiere a acestor osteneli îi este dulceaţa somnului. 
Şi acest lucru s-a făcut de iubirea de oameni a lui Dumne- 
zeu, ca dulceţile să nu fie cumpărate cu aur şi argint, ci cu 
osteneala, cu trebuinţa cea de nevoie şi cu toată filozofia. 
lar bogaţii nu sunt aşa, ci pe aşternuturi moi culcându-se, de 
multe ori priveghează toată noaptea. Şi multe meşteşugind, 
nu dobândesc acest fel de dulceaţă. lar săracul încetând de 
ostenelile cele de toată ziua, avându-şi toate mădularele 
obosite, culcându-se, îndată primeşte un somn dulce şi odih- 
nitor, luând nu puţină plată, prin aceasta, a ostenelilor celor 
cinstite. Deci dacă săracul cu mai multă dulceaţă doarme, 
bea şi mănâncă, de ce folos mai este bogăţia, fiind lipsită şi 
de bunătatea aceasta, adică dulceaţa, cu care se părea că 
întrece pe săraci? Pentru aceasta Dumnezeu din început a 
înjugat pe om cu osteneala, nu pedepsindu-l, ci înţelepţin- 
du-l şi învăţându-l. Când Adam trăia viaţă fără de osteneală, 
a căzut din rai. lar Apostolul, când ducea o viaţă în ostenea- 
lă şi primejdii, cum zice: „In osteneală şi în trudă, în prive- 
gheri adeseori, în foame şi în sete, în posturi de multe ori, în 
frig şi în lipsă” (Il Cor. 11, 17), atunci s-a dus în rai. 

Deci să nu prihănim osteneala şi munca. Că şi mai înain- 
te de Împărăţia cerurilor, mare răsplătire luăm aici, dobân- 
dind dulceaţa cea din osteneli. Şi nu numai dulceaţă, ci şi — 

ceea ce este mult mai scump decât dulceaţa — sănătate de- 
săvârşită. Căci asupra celor bogaţi năpădesc nu numai lipsa 
de dulceaţă şi de poftă, ci şi boli, iar săracii sunt scutiţi de 
mâinile doctorilor. Şi cu toate că vor cădea uneori în boală, 
se ridică degrabă, izbăvindu-se de slăbiciune şi arătându-se 
cu trupurile sănătoase. 

Mare avere este sărăcia la cei ce o poartă cu înţelepciu- 
ne; comoară nejefuită, toiag tare, comoară nefurată, stare 
nevrăjmăşuită. Dar săracul pătimeşte necazuri şi strâmtorări? 
Mai mari strâmtorări şi vrăjmăşii suferă bogatul. Se defaimă 
şi se ocărăşte săracul? Dar bogatul se zavistuieşte. Nu este 
aşa de atacat săracul, precum este bogatul. Fiindcă din toate 
părţile dă pricini de a fi atacat şi de diavolul şi de oameni 
vrăjmaşi, şi tuturor este rob din pricina averii celei multe şi a 
mulţimii lucrurilor. Cel ce are trebuinţă de multe, este nevoit 
să linguşească pe mulţi şi cu multă necuviinţă şi înjosire să le 
slujească. lar cel sărac, de va şti să filozofeze, nici chiar dia- 
velul nu poate fi luptat şi biruit. lov tare fiind mai înainte, dar 
după ce a pierdut toate, atunci s-a făcut şi mai tare şi a câşti- 
gat strălucită biruinţă asupra diavolului. Şi apoi săracul de va 
şti să filozofeze nu va putea fi ocărât. Căci ceea ce am zis 
pentru dulceaţă, că ea nu se câştigă din preţul cel mare al 
bucatelor, ci dintru aşezarea celor ce se ospătează, aceasta 
şi pentru ocară o zic. Că ocara, nu de la socoteala celor ce 
ocărăsc se întăreşte sau se stinge, ci de la aşezarea celor ce 
pătimesc. Adică, de te-a ocărât cineva şi ţi-a zis vrute şi ne- 
vrute, de vei râde de ocări şi nu vei primi cuvintele, mai pre- 
sus de rană te faci, şi nu te-ai ocărât. Precum de am fi avut 
trup de diamant şi din toate părţile nenumărate săgeți s-ar fi 
aruncat asupra noastră, nu primim ranele. Că nu de mâna 
celui ce sloboade săgețile pricinuieşte rana, ci trupul cel ce 
pătimeşte face rana. Aşa cu adevărat este şi aici. Nu de la 

turbarea celor ce ocărăsc se întăresc ocările şi necinstirile 
lor, ci de la neputinţa celor ce le primesc. Că de vom şti să 
filozofăm, nu vom putea să fim ocărâţi, nici vom pătimi vreun 
necaz. Te-a ocărât cutare, dar n-ai simţit şi n-ai pătimit dure- 
re. lată că nu te-ai ocărât, ci mai ales ai rănit. Căci atunci 
când cel ce a ocărât va vedea că ocara lui n-a rănit sufletul 
celui ocărât, el se răneşte mai mult. Şi cei ce se ocărăsc de 
tac, rana ocărilor se întoarce la cei ce le-a trimis. 

Deci să filozofăm întru toate, iubiţilor, şi sărăcia întru ni- 
mic nu ne va putea vătăma. Ci ne va folosi foarte mult şi mai 
străluciți şi mai îndestulaţi decât toţi bogaţii ne va face. Căci 
cine era, spune-mi, decât llie mai sărac? Dar biruia pe toţi 
bogaţii, pentru că era atâta de sărac, şi sărăcia aceasta a 
ales-o cu mintea sa bogată. Căci toată bogăţia banilor a so- 
cotit-o că este mai prejos decât mărimea lui de suflet şi ne- 
vrednică de filozofia lui şi de aceea a iubit atâta sărăcie. Şi 
de ar fi socotit că acestea de faţă sunt mari, nu ar fi dobân- 
dit numai un cojoc, defăimând toată deşertăciunea lor; iar 
tot aurul ca lutul îl vedea şi afară de haina aceea nimic mai 
mult n-a agonisit. Dar împăratul avea trebuinţă de săracul 
acesta, şi el ce avea atâta aur, căuta |a gura celui ce nu avea 
mai mult decât cojocul. lată că mai strălucit decât porfira era 
cojocul, şi peştera Dreptului mai strălucită decât curţile îm- 
părăteşti. După aceea suindu-se la cer nimic n-a lăsat uceni- 
cului fără numai cojocul. Cu acesta, zice, m-am luptat cu dia- 
volul, pe acesta şi tu luându-l, înarmează-te împotriva 
aceluia. Căci armă tare, cetate nebiruită şi turn neclătinat 
este neagoniseala. Şi Elisei a primit cojocul ca pe o moşteni- 
re nepreţuită. Căci era cu adevărat moştenire nepreţuită şi 
mai cinstită decât tot aurul. Şi îndoit era acela, că era şi sus 
Ilie şi jos lie. Ştiu că fericiţi pe Dreptul acela şi fiecare din 
voi doriţi să fiţi ca acela. [Ca Elisei, care a luat darul lui 

Dumnezeu prin cojocul lui Ilie — n. ed] Ce este dar, dacă vă 
voi arăta, că ceva cu mult mai mare decât acela am luat noi 
toţi, care ne-am învăţat Sfintele Taine. Ilie un cojoc a lăsat 
ucenicului, iar Fiul lui Dumnezeu suindu-Se la cer, Trupul 
Său ni l-a lăsat nouă. Şi llie dezbrăcându-se l-a lăsat, iar 
Hristos şi nouă ni l-a lăsat şi cu el S-a înălţat. Deci să nu că- 
dem cu mintea, nici să ne tânguim, nici să ne temem de 
greutatea vremurilor. Căci Cel ce a binevoit a-Şi vărsa Sân- 
gele Lui pentru toţi şi a ni-L. da nouă împreună cu Irupul, 
oare se va lepăda să facă orice pentru mântuirea noastră? 
Deci la aceste nădejdi îndrăznind, să-L. rugăm pe El tot- 
deauna, şi la rugăciuni şi la cereri să nu slăbim şi de celelalte 
fapte bune să purtăm grijă cu dinadinsul, ca şi de primejdia 
aceea ce ne stă înainte să scăpăm şi bunătăţile cele ce vor să 
fie să le dobândim, cu darul şi cu iubirea de oameni a Dom- 
nului nostru lisus Hristos, Căruia împreună cu Tatăl şi cu 
Sfântul Duh, 1 Se cuvine slava în vecii vecilor. Amin. 


OMILIE la ducerea episcopului Flavian să [facă solire 
la împăratul pentru cetate / care este postul cel ade- 
văral / mai rău este a prihăni, decât a mânca carne de 
om / pentru cei ce s-au junghiat pentru zarvă / către 
cei ce tânjesc că s-au prins mulți din cei nevinovați 


ând privesc la scaunul acesta, care este lipsit de Das- 
călul, mă bucur şi lăcrimez; lăcrimez pentru că nu văd pe 
Părintele de faţă şi mă bucur că a mers pentru mântuirea 
noastră, să răpească din mânia împărătească atâta popor. 
Aceasta şi vouă vă este podoabă, şi aceluia coroană. Vouă 
podoabă, căci astfel de Părinte aţi dobândit şi aceluia coroa- 
nă, căci către fii arată atâta dragoste părintească, şi, precum 
a zis Hristos, cu lucrurile a adeverit-o. Căci auzind că Păs- 
torul cel bun îşi pune sufletul pentru oi, s-a dus să-şi puie su- 
fletul său pentru noi toţi, cu toate că multe erau cele ce-l 
opreau pe el să meargă. Şi întâi vârsta, căci a ajuns la bătrâ- 
neţele cele mai de pe urmă, apoi neputinţa trupului, vremea 
anului şi apropierea sfântului Praznic. Pe lângă acestea şi. 
unica lui soră, care se află la răsuflările cele mai de pe urmă. 
Dar a trecut cu vederea şi rudenia cea de după trup, şi bă- 
trâneţele, şi neputinţa, şi asprimea vremii, şi greutatea călă- 
toriei şi pentru voi şi pentru mântuirea voastră toate aceste 
legături le-a rupt. Şi ca un tânăr, aleargă acum bătrânul cu 
osârdie, ca un înaripat... 

Deci să nu deznădăjduim de mântuirea noastră, ci să ne 
rugăm, să ne cucerim, să-l poftim şi solire să facem către |m- 
păratul cel de sus cu multe lacrimi. Avem şi postul acesta 
ajutător, care îndreptează mijlocirea noastră. Şi precum, tre- 
când iarna şi arătându-se primăvara, corăbierul trage cora- 
bia în larg, ostaşul îşi şterge armele şi-şi găteşte calul de răz- 
boi, plugarul îşi ascute secera, călătorul, îndrăznind, se 
apucă de îndelungată călătorie şi luptătorul se dezbracă şi 
gol iese la luptă, aşa şi noi — arătându-se postul ca o primă- 
vară duhovnicească — să ştergem armele ca nişte ostaşi, ca 
nişte plugari să ascuţim secera, ca nişte cârmaci să stăm îm- 
potriva valurilor poftelor celor necuvioase şi a gândurilor, ca 
nişte călători să începem călătoria ce duce la cer şi ca nişte 
luptători să ne dezbrăcăm pentru lupte. Căci credinciosul 
este şi ostaş, şi plugar, şi corăbier, şi călător şi luptător. De 
aceea şi Pavel zice: „Căci lupta noastră nu este împotriva 
trupului şi a sângelui, ci împotriva începătoriilor, împotriva 
stăpâniilor... Pentru aceea, luaţi toate armele lui 
Dumnezeu...” (Efes. 6, 12-13). Ai văzut pe ostaşul. Şi dacă 
eşti luptător, gol trebuie să intri la luptă. De eşti ostaş, înar- 
mat la rând ţi se cuvine să stai. Deci cum este cu putinţă să 
fie acestea amândouă, adică şi gol şi îmbrăcat? Cum? Eu vă 
voi spune. Dezbracă-te de lucrurile vieţii acesteia şi te faci 
luptător. Îmbracă-te cu armele cele duhovniceşti şi te faci 
ostaş. Aruncă de la tine grijile acestei vieţi, că este vremea de 
luptă. Îmbracă-te cu armele cele duhovniceşti, căci război 
cumplit avem noi împotriva dracilor. Pentru aceasta şi gol 
trebuie să fii, ca să nu aibă de ce ne apuca diavolul când se 
luptă cu noi şi înarmat peste tot, ca nici dintr-o parte să nu 
primim vreo rană primejdioasă. Lucrează-ţi ca plugarul su- 
fletul tău, tăind mărăcinii şi semănând cuvântul bunei cred- 
inţe şi îngrijind cu multă silinţă răsadurile cele bune ale filo- 


176 


PUŢUL 


zofiei, şi astfel te faci plugar. Şi aşa va zice către tine Pavel: 
„Cuvine-se ca plugarul ce se osteneşte să mănânce el mai 
înainte din roade“ (|| Tim. 2, 6). Acest meşteşug îl între- 
buinţa şi el, căci zice către corinteni: „Eu am sădit, Apollo a 
udat, dar Dumnezeu a făcut să crească” (| Cor. 3, 6). Ascute 
secera ta prin post, pe care ai tocit-o prin îmbuibare. Incepe 
călătoria care duce către cer, şi călătoreşte pe drumul cel 
strâmt şi îngust. Dar cum vei putea şi să începi şi să călă- 
toreşti? Chinuindu-ţi trupul şi robindu-l. Căci mare împiedi- 
care face trupul cel gros de îmbuibare în mersul pe calea 
cea strâmtă. Potoleşte valurile poftelor celor necuvioase, de- 
părtează viforul gândurilor celor rele, salvează corabia, 
arătând multă iscusinţă, şi te-ai făcut corăbier. Şi a arătat tu- 
turor acestora pricină şi dascăl ne este nouă postul. lar post 
nu zic pe cel de obşte, ci pe postul cel complet şi cu luare 
aminte; nu numai pe depărtarea de bucate, ci şi pe cea de 
păcate. Şi ca postul să folosească pe cei ce postesc nu este 
de ajuns numai să se depărteze de bucate, ci să se facă după 
legea cea cuviincioasă. „Că luptătorul nu se încununează, 
de nu se va lupta după lege“ (|l Tim 2, 5). Deci, ca suferind 
osteneala postului, să nu pierdem cununa din el, să învăţăm 
cum şi în ce chip trebuie să facem lucrul acesta. Căci şi 
fariseul acela a postit, dar după postul acela s-a arătat pustiu 
şi lipsit de roadele din post. lar vameşul n-a postit, dar a în- 
trecut pe cel ce a postit, ca de aici să cunoşti că nici un folos 
nu vom avea din post dacă pe lângă el nu vor urma şi cele- 
lalte fapte bune. Au postit şi ninivitenii şi au tras dragostea 
lui Dumnezeu spre ei. Dar au postit şi iudeii, dar nimic n-au 
câştigat, ci prihăniţi au fost. Deci de vreme ce aşa de mare 
este primejdia postului la cei ce nu ştiu cum trebuie să 
postească, să ne învăţăm legile postului, ca să nu alergăm în 
zadar, nici să batem vântul, nici să facem război, luptându- 

ne cu umbra. Postul este doctorie. Dar doctoria, cu toate că 
de cele mai multe ori este folositoare, ea se face şi nefolosi- 
toare din pricina neiscusinţei celui ce o întrebuinţează. 
Pentru că trebuie să se ştie şi vremea în care se cuvine a 
pune această doctorie, şi măsura ei, şi starea trupului care o 
primeşte, şi locul, şi vremea anului, şi hrana cuviincioasă şi 
multe altele. Şi una măcar de se trece cu vederea, se vor 
vătăma toate celelalte. Şi dacă unde trebuie să vindecăm un 
trup avem trebuinţă de atâta luare aminte, cu mult mai 
multă luare aminte este nevoie când ne silim pentru suflet, 
ca să-l vindecăm de gânduri, cercându-le toate cu dinadinsul. 

Deci să vedem cum au postit ninivitenii cum s-au izbăvit 
de acea mânie? Oamenii şi dobitoacele să nu pască, zice. 
Ce grăieşti, spune-mi? Şi dobitoacele postesc şi caii şi asinii 
se îmbracă cu sac? Da, zice. Căci precum de moare vreun 
bogat, nu numai pe slugi şi pe slujnice le îmbracă în negru, 
ci rudeniile aceluia şi pe cai îi îmbracă cu sac, poruncind 
slujbaşilor ca să-i aducă şi pe ei la mormânt, arătând prin 
aceasta mărimea tristeţei şi trăgând pe toţi spre milă. Aşa şi 
cetatea aceea, auzind că se va prăpădi, a îmbrăcat cu sac şi 
firea dobitoacelor şi sub jugul postului a pus-o. Şi fiindcă nu 
este cu putinţă ca dobitoacele să cunoască prin cuvânt mâ- 
nia lui Dumnezeu, atunci s-o cunoască prin foame. Că de 
se va prăpădi cetatea, nu numai noi, locuitorii, vom avea un 
mormânt de obşte, ci şi dobitoacele împreună cu noi. Deci 
dacă toţi se vor împărtăşi de pedeapsă, atunci toţi să se îm- 
părtăşească şi de post. Şi au făcut aceştia un lucru pe care şi 
proorocii l-au făcut. Că văzând aceştia că se va aduce din 
cer vreo pedeapsă nesuferită, iar pe cei asupra cărora se tri- 
mite, că sunt nevrednici de iertare sau îndreptare, plini de 
ruşine, şi că nu vor putea, pentru păcatele lor, să îndrăz- 
nească a milostivi pe Dumnezeu, şi neavând ei ce să facă, 

nici de unde să dobândească îndreptare pentru cei osândiţi, 
aleargă la dobitoace, şi jelind moartea acelora, de la acestea 


înalţă rugăciunea, pomenind ticăloasa şi jalnica lor pierzare. 


Odinioară cuprinzând foamete pe iudei şi multă secetă fă- 
cându-se în locul acela şi toate prăpădindu-se, unul din 
prooroci zicea: „Sărit-au junicele în ieslele lor... Plâns-au ci- 
rezile boilor, că n-aveau păşune... Şi toate dobitoacele câm- 
pului au căutat spre Tine, că au secat izvoarele apeleor“ 
(loil 1, 17). lar altul plângând relele cele din secetă, zicea: 
„Cerbii în țarină au fătat şi şi-au părăsit puii, pentru că ny 
era iarbă. Asinii sălbatici de prin codrii au stat pe locuri înal- 
te şi au tras vânt, şi slăbit-au ochii lor pentru că nu era ver- 
deaţă” (lerem. 14, 5-6). lar astăzi aţi auzit pe loil, care pen- 
tru aceasta zice: „Adunați pruncii care sug; să iasă mirele 
din aşternutul său şi mireasa din cămara sa“ (loil 2-16). Pen- 
tru care pricină, spune-mi, cheamă la rugăciune vârsta cea 
fără de vreme? lată pentru care. De vreme ce toţi în vârstă 
desăvârşită au întărâtat şi mâniat pe Dumnezeu, atunci vârs- 
ta cea neatinsă de păcate, ea să-L roage pe Cel mâniat. Şi 
despre acestea destul. Să vedem ce s-a făcut de a încetat 
mânia aceea? Oare numai postul şi sacul? Nicidecum, ci 
schimbarea întregii vieţi. De unde este arătat aceasta? Din 
înseşi cuvintele prooroceşti. Că acela ce a vorbit despre ur- 
gia lui Dumnezeu şi despre postul acelora, vorbeşte şi de- 
spre împăcare, arătând pricina ei şi zicând: „Şi a văzut Dum- 
nezeu lucrurile lor?“ Care lucruri? Că au postit? Că s-au 
îmbrăcat cu sac? Nici una dintre acestea. Ci tăcându-le pe 
ele a adăugat: „Că fiecare s-a întors de la căile lui cele rele; 
şi i-a părut rău lui Dumnezeu pentru răul, care a zis să le fa- 
că lor“ (lona 3, 10). Vezi că nu postul i-a răpit din primejdie, 
ci schimbarea vieţii lor a făcut pe Dumnezeu blând şi milos- 
tiv către ei. Şi acestea le-am zis nu ca să necinstim postul, ci 

ca să-l cinstim. Şi îl cinstim nu numai cu depărtarea de bu- 
cate, ci şi cu fugirea de păcate. Că cel ce reduce postul nu- 
mai la depărtarea de bucate, acela este care-l necinsteşte. 
Posteşti? Arată-mi postul tău prin lucruri. Prin care, vei zice? 
De vei vedea sărac, miluieşte-l; de vei avea vrăjmaş, împa- 
că-te cu el; de vei vedea pe prietenul tău sporind, nu-l zavis- 
tui; de vei vedea femeie frumoasă, trece-o cu vederea. Şi nu 
numai gura să postească, ci şi ochiul, şi auzul şi picioarele, şi 
mâinile şi toate mădularele trupului nostru. Să postească 
mâinile curăţindu-se de răpire şi de lăcomie. Să postească 
picioarele, depărtându-se de căile ce duc la priveliştile fără- 
delegii. Să postească ochii, învăţându-se să nu caute nicio- 
dată la feţe frumoase, nici să iscodească cele străine. Că 
hrană a ochilor este privirea. Şi de va fi privirea păcătoasă, 
vatămă postul şi răstoarnă toată mântuirea sufletului, iar de 
va fi după lege, împodobeşte postul. Că foarte necuviincios 
este, ca pentru post, să ne oprim de la bucate şi chiar de la 
cele îngăduite, iar cu ochii să ne înfruptăm de cele oprite. 
Nu mănânci carne? Să nu mănânci nici poftă, prin ochi. Să 
postească şi auzul. lar post al auzului este a nu primi grărri 
de rău şi de clevetiri, că zice: „Auz deşert să nu primeşti”. Să 
postească şi gura de cuvinte de ruşine şi de ocară. Că ce fo- 
los este când ne depărtăm de carne de pasăre şi de peşte, 
iar pe fraţi îi mâncăm şi îi muşcăm. Cel ce grăieşte de rău a 
mâncat carnea fratelui şi a muşcat trupul vecinului. Pentru 
aceasta şi Pavel s-a îngrozit, zicând: „lar dacă vă muşcaţi unul 
pe altul şi vă mâncaţi, vedeţi să nu vă nimiciţi voi între voi”. 
Nu ai înfipt dinţii în carne, dar ai înfipt grăirea de rău în su- 
flet, stricând numele cel bun al aproapelui. Nenumărate 
rele ţi-ai pricinuit şi ţie şi aceluia, şi multor altora. Că şi pe 
cel ce a auzit l-ai făcut mai rău, clevetind pe aproapele. Şi 
de va fi păcătos, se face mai trândav, aflându-se tovarăş al 


180 


PUŢUL 


păcatului. lar de va fi cu fapte bune se ridică spre mândrie şi 
se trufeşte, pentru căderea altora, nălucind lucruri mari 
pentru sine. Şi pe lângă toate acestea a vătămat obştea Bise- 
ricii, că cei ce aud nu clevetesc pe cel ce a greşit, ci ocările 
lor se îndreaptă asupra tuturor creştinilor. Şi nu vei auzi pe 
cei necredincioşi că zic: Cutare este desfrânat! Ci lăsând pe 
acela, pe toţi creştinii îi clevetesc. Şi astfel ai pricinuit hula 
numelui lui Dumnezeu. Că precum de vom petrece lăudat, 
se slăveşte numele lui Dumnezeu, tot aşa de vom petrece în 
păcate se huleşte şi se ocărăşte numele Lui. Apoi pe cel ce 
l-ai clevetit l-ai ruşinat, şi în acest chip mai neruşinat l-ai fă- 
cut, vrăjmaş şi pizmaş făcându-ţi-l. lar pe tine te-ai făcut vi- 
novat pedepsei, căci ai vorbit lucruri care nu te privesc pe 
tine. Şi să nu-mi spună cineva că atunci grăiesc de rău când 
spun minciuni, iar nu când grăiesc adevărul. Şi adevărul 
grăind, de vei cleveti, şi aşa vei avea vină. Că şi fariseul 
acela a clevetit pe vameş spunând adevărul, dar aceasta nu 
l-a îndreptat. Spune-mi oare vameşul nu era vameş şi păcă- 
tos? Arătat este tuturor că da. Dar pentru că fariseul l-a pri- 
hănit, a pierdut toate. Voieşti să îndreptezi pe fratele? Lăcri- 
mează, roagă-te lui Dumnezeu pentru el, ia-l îndeosebi şi 
îndeamnă-l, sfătuieşte-l, roagă-l. Aşa şi Pavel făcea, căci 
zice: „Mă tem ca nu cumva, venind iarăşi, să mă smerească 
Dumnezeul meu la voi şi să plâng pe mulţi care au păcătuit 
înainte şi nu s-au pocăit de necurăţia şi de desfrânarea şi de 
necumpătarea pe care le-au făcut“ (Il Cor. 12, 21). Arată 
dragoste către cel ce a greşit. Încredinţează-l că, aducându-i 
aminte de păcat, porţi grijă de el, iar nu-l vădeşti. Apucă-i 
picioarele şi sărută-i-le, nu te ruşina dacă voieşti cu adevărat 
să-l vindeci. Asemenea şi doctorii fac, căci de multe ori roa- 
gă şi sărută pe bolnavi, ca să primească doctoria cea mântui- 

toare. Fă şi tu aşa. Arată preotului rana; lucrul acesta este a 
celui ce poartă grijă, a celui ce are milă. 

Şi nu numai pe cei ce grăiesc de rău, ci şi pe cei ce aud 
pe alţii grăind de rău, îi sfătuiesc să-şi astupe urechile şi să 
urmeze proorocului care zice: „Pe cel ce clevetea în ascuns 
pe vecinul său, pe acela l-am izgonit“ (Ps. 100, 2). Zii către 
vecinul tău: De ai pe cineva ca să-l lauzi şi să-l vorbeşti de 
bine, deschid urechile ca să primesc mirurile, iar de voieşti 
să vorbeşti de rău, închid intrarea cuvintelor, căci nu sufăr să 
primesc noroi şi gunoi. Ce dobândă primesc eu dintru a şti 
că cutare este rău? Dimpotrivă, mare vătămare este lucrul 
acesta şi paguba cea mai de pe urmă. Zii către vecinul tău: 
Să purtăm grijă de cele ale noastre, de cum vom da seamă 
de greşalele noastre, iar iscodirea aceasta s-o folosim la viaţa 
noastră. Ce îndreptare şi iertare vom avea, când pe cele ale 
noastre niciodată nu le luăm în minte, iar pe cele străine cu 
dinadinsul le iscodim? Aşa cum, trecând cineva şi uitându-se 
în casa ta, cercetând cele dinlăuntru, face un lucru urât şi plin 
de ruşine, aşa şi cercetarea celor străine este un lucru al mo- 
jiciei celei mai de jos. Şi lucrul de râs este că astfel de viaţă 
având clevetitorul şi nepurtând grijă de ale sale, când spune 
cuiva ceva din cele ascunse, îl roagă pe acela să jure ca ni- 
mănui nu va mai spune, prin aceasta arătând că a făcut un 
lucru vrednic de prihană. Şi dacă-l rogi să-l jure pe acela că- 
ruia i-ai spus cuvântul, să nu-l mai spună la altul, dovedit 
este că nu ai încredere în el şi mai bine era să nu-l fi spus lui. 
De ţinea: cuvântul erai în siguranţă. După ce l-ai vândut, de 
ce mai porţi grijă să nu se răspândească. De voieşti ca să nu 
iasă cuvântul la altul, nu-l spune nimănui. lar după ce ai 
vândut altuia păzirea cuvântului, de prisos mai pui să jure 
pe cel căruia i l-ai spus ca să-l păzească. 

Dulce este a grăi de rău, vei zice. Cu adevărat dulce este 
a nu grăi de rău. Că cel ce a grăit de rău, după aceasta este 
îngrijorat; el presupune, se teme, se căieşte, îşi muşcă limba 
şi tremură ca nu cumva să audă alţii cuvântul şi să-i vină 
vreo primejdie, pentru că a pricinuit vrajbă. lar cel ce ţine 
cuvântul, este fără de grijă şi cu multă dulceaţă trăieşte, căci 
zice: „Auzit-ai cuvânt? Să moară la tine“ (Inţ. Is. Sirah 19, 
10). Încearcă căci nu te va rupe. Ce este, „să moară la ti- 
ne“? Să-| stingi, să-l bagi înlăuntru şi să nu-l laşi să iasă afară, 
nici puţin măcar. lar mai bine este să te sileşti să nu-i suferi 
pe cei ce grăiesc de rău pe alţii. Şi dacă cândva vei primi, 
bagă-l înlăuntru, omoară ceea ce ai auzit, dă uitării, ca să fu 
asemenea cu cei ce nu au auzit şi cu multă şi negrijă pace îţi 
vei petrece viaţa aceasta. De vor vedea vorbitorii de rău că 
ne întoarcem dinspre ei, mai mult decât cei ce clevetesc, vor 
înceta şi ei cândva cu acest obicei rău, îşi vor îndrepta gre- 
şeala şi vor petrece viaţă lăudată, iar pe noi nu ne vor avea 
ca pe nişte mântuitori ai lor, ci ca pe nişte făcători de bine ne 
vor propovădui. Şi precum a grăi de bine şi a lăuda este în- 
ceputul prieteşugului, aşa şi vorbirea de rău şi cleveteala 
este începutul şi pricina vrajbei, a urâciunei şi a nenumărate 
rele. Şi nu din altă pricină am căzut în nepurtarea de grijă de 
cele ale noastre, ci numai dintru iscodirea şi cercetarea celor 
străine. Că nu este cu putinţă ca omul ce grăieşte de rău şi 
iscodeşte vieţile altora, să poarte grijă vreodată de petrece- 
rea sa. Şi fiindcă toată osârdia lui o cheltuieşte la iscodirea 
altora, de nevoie este ca toate cele ale lui să rămâie fără cer- 
cetare şi fără de nici o purtare de grijă. Plăcut lucru este 
când toată stăruința noastră o cheltuim la purtarea de grijă 
de cele ale noastre şi la judecata păcatelor noastre. Şi numai 
astfel vom putea spori. lar când totdeauna te îngrijeşti de 
cele străine, când vei purta oare grijă şi de răutăţile tale? 

Deci să fugim, iubiţilor, să fugim de vorbirile de rău, cu- 
noscând că aceasta este prăpastie diavolească şi pânditură a 
vicleşugului aceluia. Şi ca să nu purtăm grijă de cele ale 
noastre şi ca să facem mai cumplite răspunsurile şi învinuiri- 
le, la acest obicei ne-a adus pe noi diavolul. Şi nu numai lu- 
crul acesta este cel mai rău, că vom da seamă atunci pentru 
cele ce am vorbit, ci şi păcatele noastre în acest fel mai grele 
le facem, lipsindu-ne astfel de orice cuvânt de îndreptare. Şi 
cel ce cercetează cu de-amănuntul cele străine, pentru gre- 
şale nu va dobândi niciodată iertare. Că nu numai pentru 
cele greşite de noi va hotărt Dumnezeu pedeapsă, ci şi pen- 
tru cele străine, adică când vorbim de rău pe fratele nostru. 
De aceea a sfătuit Dumnezeu, zicând: „Nu judecaţi, ca să nu 
fiţi judecaţi“ (Mt. 7, 1). Şi pentru păcatul acesta nu vom lua 
pedeapsă pe măsura lui, ci mult mai mare, fiindcă se adaugă 
din pricină că ai judecat pe fratele tău. Şi precum omul cel 
blând, iubitor de semeni şi iertător micşorează păcatele sale 
prin acestea, aşa cel mânios, crud şi neiertător îşi măreşte 
păcatele sale. Deci să izgonim din gura noastră toată grăirea 
de rău, ştiind că şi cenuşă de vom mânca, nici un folos nu 
vom dobândi din această aspră petrecere, dacă nu ne vom 
depărta de acest obicei. Că nu cele ce intră în gură spurcă 
pe om, ci cele ce ies. De va amesteca cineva noroi, fiind tu 
de faţă, oare nu ocărăşti şi ceri pe cel ce face unele ca aces- 
tea? Fă la fel şi cu grăitorul de rău. Că mirosul cel urât ce 
iese din mestecarea noroiului nu împung aşa tare membrana 
creierului celor ce aud, precum împunge putoarea păcate- 
lor străine şi viaţa necurată, mâhnind şi tulburând sufletul 
celor ce aud. Să ne depărtăm dar, de grăirea de rău, de cu- 
vintele de ocară, de hulă şi nici pe vecinul, nici pe Dumne- 
zeu să nu-L. vorbim de rău. Că mulţi din vorbitorii de rău la 
atâta turbare au ajuns, încât de la clevetirea semenilor şi-au 

ridicat limba lor şi asupra Stăpânului. Şi cât de mare este 
răul acesta, vedem din lucrurile cele ce acum ne-au ajuns. 

Că iată numai un om a fost ocărât şi toţi ne temem şi ne 
cutremurăm, şi cei ce au ocărât şi cei care cu nimic nu se 
simt vinovaţi. Dar Dumnezeu în toate zilele este ocărât. Şi ce 
zic în toate zilele? În toate ceasurile cu adevărat. Şi de cei 
bogaţi şi de cei săraci, de cei ce sunt în odihnă şi de cei ce 
sunt în necaz, de cei ce fac ispite şi de cei ce le suferă; dar 
nimeni nu se îngrijeşte de aceasta. De aceea a îngăduit 
Dumnezeu ca să fie ocărât omul cel asemenea nouă, ca din 
primejdia ce a venit de la ocara aceasta, să cunoşti iubirea 
de oameni a lui Dumnezeu. Şi deşi s-a făcut aceasta numai 
o dată, totuşi nu nădăjduim să dobândim iertare sau îndrep- 
tare. Dar Dumnezeu pe Care în toate zilele || mâniem, şi de 
la păcate nu ne întoarcem, suferă cu toată îndelunga răbda- 
re. Ai văzut ce mare este iubirea de oameni a lui Dumne- 
zeu? Şi cu toate că cei ce au făcut nelegiuirea aceasta au 
fost prinşi, puşi în temniţă şi pedepsiţi, tot ne temem. Încă n-a 
auzit cel ce a fost ocărât cele ce s-au făcut, nici n-a dat vreo 
hotărâre şi toţi tremurăm. lar Dumnezeu în toate zilele aude 
ocările cele îndreptate asupra Lui şi nimeni nu se întoarce. 
Şi aşa de blând şi iubitor de oameni este Dumnezeu, încât 
de ajuns este să-l spui numai păcatul şi te-a dezlegat de vină. 
Dar oamenii dimpotrivă, atunci când cei vinovaţi mărturi- 
sesc, mai mult se pedepsesc. Lucru care şi acum s-a făcut. Şi 
unii au fost pierduţi cu fierul, alţii cu focul, iar alţii au fost 
daţi la fiare şi s-au prăpădit. Şi nu numai bărbaţi, ci şi copii. 
Şi nici vârsta cea fără de vreme, nici faptul că acest lucru a 
fost făcut de poporul cel simplu, nici că cei ce au îndrăznit 
au fost cuprinşi de turbare drăcească, nici dajdia ce se părea 
că este prea mare, nici sărăcia, nici că au greşit toţi de obşte, 
nici faptul că au făgăduit că niciodată să nu mai îndrăzneas- 

că unele ca acestea şi nici altceva nu i-a izbăvit pe ei, ci fără 
de nici o iertare erau duşi la pieire. Şi pe cei vinovaţi îi du- 
ceau ostaşi înarmaţi, păzindu-i din amândouă părţile, ca nu 
cumva să-i răpească cineva. Maicile mergeau în urmă, vă- 
zând de departe pe fiii lor cum îi taie şi nu îndrăzneau să 
plângă pentru aceasta. Căci frica biruia plânsul şi temerea 
stăpânea firea. Şi precum oamenii aflaţi pe uscat văd pe cei 
ce se îneacă cu corabia, se tânguiesc, dar nu se pot apropia 
să-i izbăvească pe cei ce se afundă, tot aşa şi aici, maicile fi- 
ind oprite de ostaşi, ca de nişte valuri, nu numai nu îndrăz- 
neau a se apropia, ci şi a lăcrima se temeau. Oare pricepeţi 
de aici iubirea de oameni a lui Dumnezeu, cât este de nea- 
junsă? Cât de nemărginită este? Cum covârşeşte tot cuvân- 
tul? Că aici cel ce a fost ocărât este de aceeaşi fire cu cei ce 
au îndrăznit şi numai o dată i s-a întâmplat aceasta, fără să 
fie el de faţă, nici văzând sau auzind, şi nici unul din cei vi- 
novaţi n-a dobândit iertare. lar la Dumnezeu nimic din toate 
acestea nu putem zice. Că aşa de mare este deosebirea în- 
tre om şi Dumnezeu, încât cuvântul nu poate arăta. El în 
toate zilele este ocărât, fiind de faţă, văzând şi auzind, dar n-a 
slobozit vreun fulger, nici a poruncit mării să acopere pă- 
mântul şi să-i înece pe toţi, nici pământului n-a poruncit să 
se deschidă şi să înghită pe toţi ocărâtorii, dar suferă, rabdă 
îndelung şi Se făgăduieşte să ierte pe cei ce L-au ocărât, nu- 
mai de se vor pocăi şi vor făgădui că nu vor mai face aces- 
tea. Cu adevărat acum este vremea potrivită a striga: „Cine 
va grăi puterile Domnului, cine va face auzite ioate laudele 
Lui?” (Ps. 105, 2). Câţi nu numai că înjosesc chipul lui 
Dumnezeu, dar îl şi calcă? Căci când sugrumi pe cel sărac, 
când îl dezbraci, când îl tragi la judecată, calci chipul lui 
Dumnezeu. Şi ascultă pe Pavel, care zice: „Căci bărbatul nu 
trebuie să-şi acopere capul, fiind chip şi slavă a lui Dumne- 

zeu“ (| Cor. 11, 7) şi pe Însuşi Dumnezeu: „Să facem om 
după chipul Nostru şi după asemănare“ (Fac. 1, 26). Şi de 
vei zice că omul nu este de aceeaşi fiinţă cu Dumnezeu, îţi 
Voi zice şi eu că nici arama statuiei împăratului nu era de 
aceeaşi fiinţă cu împăratul, dar au fost pedepsiţi cei ce au în- 
drăznit s-o strice. Pentru aceasta şi oamenii, deşi nu sunt de 
aceeaşi fiinţă cu Dumnezeu, dar sunt chipul Lui, trebuie să 
fie cinstiţi. lar tu pentru puţin aur îi calci, îi sugrumi, îi târăşti 
la judecăţi şi nici o pedeapsă nu ai primit până astăzi. 

Şi, o, de s-ar face vreo schimbare bună şi de-a dreapta! 
Dar eu mai înainte spun şi mărturisesc, că de va trece norul 
acesta şi noi în aceeaşi lenevire vom rămânea, pedepse mult 
mai cumplite vom suferi decât cele ce se aşteaptă acum. Şi 
nu mă tem atâta de urgia împăratului, pe cât mă tem de le- 
nevirea voastră, încât nu este de ajuns, spre îndreptare, a fa- 
ce litanie şi rugăciune două-trei zile, ci trebuie să ne schim- 
băm desăvârşit viaţa şi depărtându-ne de răutate, să 
petrecem totdeauna în fapta bună. Căci precum cei bol- 
navi, de nu vor păzi totdeauna buna rânduială, nici un folos 
nu le este lor din regimul cel de două sau trei zile, la fel şi cei 
ce greşesc, de nu vor fi totdeauna treji şi înfrânaţi, nu vor 
dobândi nimic din îndreptarea cea de două-trei zile. Şi pre- 
cum cel ce se spală şi iarăşi cu noroi se murdăreşte, cu nimic 
nu s-a folosit, aşa şi cel ce trei zile s-a pocăit, iar apoi la cele 
dintâi s-a întors, nimic n-a dobândit. Deci nu ceea ce facem 
totdeauna ci acum să facem. Că de multe ori cuprinzându- 
ne cutremure, foamete şi secetă, trei-patru zile ne înţelepţim 
şi mai blânzi ne facem, apoi iarăşi la cele dintâi ne întoar- 
cem. Pentru ca să ne înţelepţim s-au întâmplat acestea. Şi 
dacă până acum am petrecut rău, măcar de acum înainte să 
petrecem în evlavie şi temere şi blândeţe, ca să nu avem tre- 
buinţă de altă bătaie. Oare nu putea Dumnezeu să oprească 

cele ce s-au făcut? Dar le-a slobozit, ca pe cei ce-L defaimă, 
cu frica de la cel asemenea lor să-i înţelepţească. Şi să nu-mi 
zică cineva, că mulţi din cei vinovaţi au scăpat, iar din cei 
nevinovaţi au căzut mulţi. Că acestea de multe ori le aud de 
la mulţi, nu numai pentru zarva aceasta, ci şi pentru alte în- 
tâmplări şi nevoi ca aceasta. Deci ce voi vorbi către cei ce 
zic unele ca acestea? Deşi cel ce a fost prins era nevinovat 
pentru zarva aceasta, dar alt păcat cumplit a făcut cândva şi 
neschimbându-se, a fost pedepsit în răzmeriţa aceasta. Că 
are obicei Dumnezeu să facă aşa. Când greşim nu ne pe- 
depseşte îndată, ci ne mai lasă, dându-ne vreme de pocăin- 
ță, ca să ne îndreptăm şi să ne schimbăm. Dar noi fiindcă nu 
am fost pedepsiţi după păcat şi, ca atare, socotind că păca- 
tul s-a şters, când nu gândim, atunci suntem prinşi. Şi aceas- 
ta se face ca să nu niădăjduim că vom scăpa, după ce am pă- 
cătuit, nepedepsiţi, de nu ne vom schimba, ci să ne învăţăm 
că taman atunci când nu ne aşteptăm, putem cădea în cur- 
să. De aceea de vei greşi şi nu vei fi pedepsit, să nu te înşeli 
că ai scăpat de pedeapsă, ci mai mult să te temi, ştiind că 
uşor îi este lui Dumnezeu, oricând va voi, să te pedepseas- 
că. lată pentru aceasta atunci nu a fost pedepsit, ca să-i dea 
vreme de pocăință. Deci să nu zicem că cutare fiind nevino- 
vat a căzut, iar celălalt a scăpat fiind vinovat. Că şi cel nevi- 
novat a căzut, precum am zis, pentru alte păcate. lar cel ce 
a scăpat acum, de nu se va schimba, în altă cursă se va prin- 
de. Dacă aşa ne vom afla, nu vom uita niciodată păcatele 
noastre, ci pururea, temându-ne şi cutremurându-ne ca nu 
cumva să fim pedepsiţi, ne vom aduce aminte degrabă de 
ele. Că nimic altceva nu obişnuieşte să ne aducă aminte de 
păcat, ca pedeapsa şi osânda. Acest lucru este arătat şi de 
fraţii lui losif. Că după ce au vândut aceia pe Dreptul şi au 
trecut treisprezece ani, când au fost trimişi de tatăl lor să 

cumpere grâu din Egipt, şi au fost învinuiți de Iosif fratele lor 
că sunt iscoade, în primejdie fiind şi-au adus aminte de pă- 
cat şi ziceau: „Aşa este, că în păcate suntem pentru fratele 
nostru losif“ (Fac. 42, 21). Vezi cum frica le-a adus aminte 
de acea greşeală. Când greşeau nu simțeau, iar când urma 
să vină pedeapsa, atunci şi-au adus aminte de greşeală. 

Deci acestea toate ştiindu-le să facem schimbare şi în- 
dreptare a vieţii noastre şi, mai înainte şi după izbăvirea de 
frica ce ne stă asupră-ne, să purtăm grijă de evlavie şi de 
fapta bună. | 

Şi acum trei porunci voiesc să vă rânduiesc, ca prin ele, 
în postul acesta să vă îndreptaţi; Pe nimeni să nu vorbiţi de 
rău; nici un vrăjmaş să nu aveţi, şi să izgoniți cu totul din gura 
voastră obiceiul cel rău al jurământurilor. Şi precum atunci 
când s-a rânduit dajdie în aur, fiecare merge acasă şi che- 
mând pe femeie şi pe copii şi pe slugi, chibzuieşte cu ei şi se 
sfătuieşte de unde va plăti această dajdie, aşa să facem şi la 
cele duhovniceşti. Mergând acasă fiecare să cheme pe fe- 
meie şi pe copii şi zicându-le că s-a rânduit dajdie duhovni- 
cească astăzi, dajdie prin care se va face o oarecare uşurare 
a nevoilor acestora, dajdie care pe cei ce o vor plăti nu îi fa- 
ce săraci, ci mai bogaţi, dajdie care spune să nu mai avem 
nici un vrăjmaş, să nu vorbim de rău pe nimeni şi să nu ne 
jurăm nicidecum, să chibzuiască, să se îngrijească, să se sfă- 
tuiască cum să plătească această dajdie. Şi aşa să împlinim 
aceasta, să punem toată osârdia, să ne aducem aminte unii 
altora, să ne îndreptăm unii pe alţii, ca să nu mergem acolo 
datori, fiind nevoie să ne împrumutăm de la alţii, cum au pă- 
timit fecioarele cele nebune, şi să pierdem mântuirea. 

Dacă astfel ne vom pune în rânduială viaţa noastră, de 
aici mă pun chezaş şi vă făgăduiesc că vom avea o oarecare 
uşurare a necazului de faţă şi ale acestor rele şi, ceea ce este 

mult mai mare decât toate, că vom dobândi bunătăţile cele 
viitoare. Şi trebuia ca toate poruncile să vi le rânduiesc, dar 
socotesc că acest chip al îndreptării este cel mai bun, adică 
să împlinim poruncile pe rând. Că precum lucrătorul de pă- 
mânt îşi sapă holda câte puţin şi aşa ajunge la sfârşit, aşa şi 
noi de ne vom pune aşezământ ca în cele patruzeci de zile 
ale postului să păzim aceste trei porunci cu dinadinsul, şi pă- 
zindu-le să ajungem la obiceiul cel bun, şi apoi cu mai multă 
uşurinţă vom merge şi la celelalte şi ajungând la vârful filo- 
zofiei, viaţa aceasta cu bună nădejde o vom trece, iar în 
ceea ce va să fie vom sta cu multă îndrăzneală înaintea lui 
Hristos şi ne vom îndulci de bunătăţile cele negrăite, de care 
fie ca noi toţi să ne învrednicim, cu darul şi cu iubirea de oa- 
meni a Domnului nostru lisus Hristos, Căruia, împreună cu 
Tatăl şi cu Sfântul Duh, | Se cuvine slava în vecii vecilor. 


Amin. 


OMILIE către cei ce zic cum că diavolii ocârmu- 
tesc cele omenești și se mecăjesc pentru pedepsele lui 
Dumnezeu, și se smintesc pentru îndestulările celor 
răi și pentru ticăloșiile celor drepți 


u socoteam că din pricina vorbirii neîncetate vă 
veţi fi săturat de cuvintele mele. Dar văd că s-a întâmplat 
dimpotrivă, că din neîncetarea ei nu s-a făcut saţiu, ci din 
dorinţă mai mare; nu greață, ci dulceaţă mai mare. Şi s-a în- 
tâmplat aici, precum se întâmplă la ospeţele cele lumeşti cu 
iubitorii de vin. Că aceia cu cât beau mai mult vin neames- 
tecat, mai mult îşi aprind setea. lar noi cu cât prelungim în- 
văţătura, pe atât aprindem pofta, înmulţim dorinţa şi întărim 
dragostea. Şi cu toate că ştiu sărăcia cea dintru mine, dar nu 
încetez a urma ospătătorilor celor largi la mână şi cheltuitori, 
punându-vă deseori masa şi turnându-vă plin, paharul învă- 
ţăturii. Căci văd că după ce-l veţi bea pe el tot, iarăşi insetaţi 
vă veţi duce. Şi aceasta s-a văzut în toată vremea, dar mai ales 
în duminica trecută. Faptul că voi vă împărtăşiţi fără saţiu de 
dumnezeieştile cuvinte, s-a dovedit mai ales în ziua aceea, 
în care v-am învăţat că nu se cuvine a vorbi de rău unul pe 
altul, şi v-am dat voie la o vorbire de rău fără primejdie, 
adică sfătuindu-vă să vorbiţi de rău păcatele voastre, iar nu 
să iscodiţi cele străine. Şi v-am adus de faţă pe sfinţi, care se 
prihăneau pe ei înşişi, iar nu pe ceilalţi. Pe Pavel, zicând: 
„...lisus Hristos a venit în lume să mântuiască pe cei păcă- 

toşi, dintre care cel dintâi sunt eu“ (| Tim. |, 15), şi iarăşi: 
„lar la urma tuturor, ca unui născut înainte de vreme, mi s-a 
arătat şi mie. Căci eu sunt cel mai mic dintre Apostoli, care 
nu sunt vrednic să mă numesc apostol, pentru că am prigo- 
nit Biserica lui Dumnezeu“ (| Cor. 15, 8-9). Pe Petru zicând: 
„leşi de la mine, Doamne, că om păcătos sunt“ (Lc. 5, 8). Pe 
Matei numindu-se pe sine vameş şi în vremea apostoliei 
(Mt. 10, 3). Pe David strigând şi zicând: „Fărădelegile mele 
au covârşit capul meu şi ca o povară grea apăsat-au peste 
mine“ (Ps. 37, 4). Pe Isaia tânguindu-se şi plângând: „O, ti- 
călosul de minel... fiindcă om necurat sunt şi buze necurate 
având...“ (Is. 6, 5). Pe cei trei tineri mărturisindu-se în cup- 
torul cel cu foc: „Că am păcătuit şi am făcut fărădelege, de- 
părtându-ne de la Tine“ (Cânt celor 3 tineri, vers 5). Pe Da- 
niil tot de aceasta tânguindu-se. Şi după enumerarea acestor 
sfinţi am numit muşte pe prihănitori. Şi pe bună dreptate i-am 
numit aşa, că precum acelea se pun pe rane străine, aşa şi 
prihănitorii muşcă păcatele străine, aducând boală de acolo 
celor ce petrec împreună cu ei. lar pe cei ce fac cele dimpo- 
trivă albine le numesc, care nu adună boli, ci zburând în li- 
vada faptelor celor bune ale sfinţilor, întocmesc faguri de 
mare evlavie. Atunci dar v-aţi arătat pofta voastră cea fără 
de saţiu. Şi cu toate că cuvântul nostru s-a întins mult şi s-a 
lungit ca niciodată şi pentru aceasta socoteam că se va stin- 
ge osârdia voastră, dar s-a petrecut împotrivă. Că mai mult 
s-a înfierbântat inima voastră şi mai mare vi s-a aprins dorin- 
ţa. Şi de unde s-a arătat aceasta? De acolo că sunetele şi gla- 
surile cele de mulţumire ce s-au făcut la sfârşit sunt mai 
mari, iar strigările mai strălucite. Şi acelaşi lucru s-a întâm- 
plat ca la cuptoare. Că acolo la început lumina focului nu 
este aşa de strălucitoare, dar după ce flacăra va cuprinde 
toate lemnele cele grămădite acolo, se ridică la mare înălţi- 

me. Aşa şi atunci, în ziua aceea, la fel s-a întâmplat. La înce- 
put nu era foarte înflăcărată mulţimea aceasta, dar după ce 
cuvântul s-a întins şi a cuprins toate pricinile cele puse 
înainte, semănându-se multă învăţătură, atunci vi s-a aprins 
pofta ascultării, căci sunetul şi strigarea mai mari se făceau. 
Şi cu toate că mă pregătisem să vorbesc mai puţine decât 
cele ce s-au zis, am întrecut atunci măsura. Dar niciodată nu 
trec măsura. Că lungimea învăţăturii o măsor, nu cu mulţi- 
mea celor ce ar trebui vorbite, ci cu aşezarea şi osârdia ce- 
lor ce ascultă. Cel ce va vorbi ascultătorilor loviți de greață, 
deşi va scurta învăţătura, se pare că face supărare. lar cel ce 
va vorbi ascultătorilor fierbinţi şi treji, deşi va întinde învăţă- 
tura, tot nu se satură pofta lor. Dar fiindcă se întâmplă ca în 
atâta popor să fie şi unii slabi, care nu pot asculta tot cuvân- 
tul, pe aceia îi sfătuiesc ca, după ce vor lua cât pot duce, să 
se ducă. Nimeni nu-i opreşte, nici îi sileşte să stea peste pu- 
terea lor, dar nici ei să nu silească ca să se oprească cuvân- 
tul mai înainte de vremea sa. Zici că tu te-ai săturat. Dar fra- 
tele tău încă este flămând. Tu eşti beat de mulţimea celor ce 
s-au vorbit, dar fratele tău încă însetează. Nici acela să nu 
forţeze neputinţa ta, silindu-te să primeşti mai multe decât 
poţi, nici tu să nu faci supărare osârdiei aceluia, oprindu-l 
de a lua, cât poate să ducă. 

Aceasta şi la mesele cele lumeşti se face. Că unii se satu- 
ră mai degrabă, iar alţii mai cu zăbavă. Şi nici aceştia nu pri- 
hănesc pe aceia, nici aceia nu osândesc pe aceştia. Acolo 
este laudă a se depărta cineva mai degrabă, iar aici a se de- 
părta mai degrabă nu este laudă, ci faptă vrednică de ierta- 
re. Acolo a sfârşi mai cu zăbavă, pricinuieşte prihănire şi 
grăire de rău, iar aici a se depărta mai cu zăbavă este laudă 
şi vorbire de bine. Pentru care pricină? Pentru că acolo ză- 
bava se face din pricina lăcomiei, iar aici stăruirea şi aştepta- 

rea se face din poftă duhovnicească şi dragoste dumneze- 
iască. Dar destul cu acestea. 

Să mergem la datoria care ne-a rămas din ziua aceea. Şi 
ce am vorbit atunci? Că un glas era la toţi oamenii, precum 
sunt de o fire. De unde dar este acum atâta deosebire de 
glasuri? Din lenevirea celor ce au luat darul. Şi amândouă 
acestea le-am zis atunci, arătând prin unirea glasului, iubirea 
de oameni a lui Dumnezeu, iar prin deosebirea lui, nemul- 
țumirea robilor. Acela cu toate că ştia mai dinainte, că vom 
pierde darul, însă tot l-a dat, iar cei ce s-au învrednicit de el, 
răi s-au făcut. Deci am arătat că nu Dumnezeu ne-a depăr- 
tat de darul acela, ci noi l-am pierdut, pentru ca mai pe ur- 
mă să luăm mai mari daruri decât cele ce am pierdut. Că în 
loc de osteneli vremelnice, Dumnezeu ne-a cinstit cu viaţă 
veşnică, iar în loc de mărăcini şi ciulini, a făcut de a odrăslit 
în sufletele noastre roada Duhului. Nimic nu era mai defăi- 
mat ca omul, iar acum nimic nu este mai cinstit ca el. El era 
partea cea mai de pe urmă a firii cuvântătoare, dar picioare- 
le s-au făcut cap şi au fost duse sus la Scaunul cel împără- 
tesc, prin pârgă. Şi precum un om darnic şi împărţitor de 
mari daruri, văzând pe cineva că a scăpat din înecarea coră- 
biei numai cu trupul gol, îl primeşte cu mâinile întinse, îl îm- 
bracă cu haine strălucitoare şi îl aşează pe locul cel mai cin- 
stit, aşa şi Dumnezeu a făcut cu firea noastră. Toate câte le-a 
avut omul le-a pierdut, îndrăzneala, vorbirea cu Dumnezeu, 
petrecerea în rai, viaţa cea fără greutăţi şi ieşind din rai ca 
dintr-o înecare de corabie, gol s-a aflat. lar Dumnezeu pri- 
mindu-l, îndată l-a îmbrăcat şi povăţuindu-l puţin câte puţin, 
la cer l-a suit, cu toate că acea înecare de corabie nu era 
vrednică de iertare. Că nu din pricina silei vânturilor s-a în- 
tâmplat înecarea aceasta, ci din lenevirea celui ce înota. Dar 
n-a căutat Dumnezeu la aceasta, ci a miluit mărimea ticălo- 

şiei şi pe cel ce a pătimit stricare de corabie la liman, ca şi 
cum ar fi suferit-o în mijlocul noianului, cu aşa dragoste l-a 
primit. Că fiind în rai şi a cădea în păcat este ca şi cum ţi s-ar 
întâmpla îneci corabia la liman. Pentru care pricină? Pentru 
că s-a împiedicat şi a căzut când nu era mâhnire, nici grijă, 
nici osteneli, nici trude şi valurile cele nenumărate ale poftei 
încă nu năpădiseră asupra firii noastre. Şi precum tâlharii cei 
de mare cu un fier mic găuresc corabia jefuită şi astfel toată 
marea pe dedesubt o bagă în corabie, aşa şi atunci văzând 
diavolul corabia lui Adam, adică sufletul lui plin de multe 
bunătăţi, cu un glas subţire, ca şi cu un fier mic, apropiindu- 
se şi găurindu-l, a jefuit toată bogăţia lui, iar corabia a afun- 
dat-o. Dar Dumnezeu a făcut câştigul mai mare decât pagu- 
ba, căci firea noastră a suit-o la Scaunul cel împărătesc. 
Pentru aceasta şi Pavel zice: „Împreună cu El ne-a sculat şi 
împreună ne-a aşezat în ceruri, în Hristos lisus, ca să se ara- 
te în veacurile viitoare covârşitoarea bogăţie a harului Său, 
prin bunătatea ce a avut către noi întru Hristos lisus” (Efes. 
2, 6-7). Ce zici? Acum lucru s-a făcut şi s-a săvârşit, dar 
cum zici „ca să arate în veacurile cele viitoare?“ Oare nu s-a 
arătat? S-a arătat acum cu adevărat, dar nu tuturor oameni- 
lor, ci numai mie celui credincios, iar cel necredincios încă 
n-a văzut minunea. Căci atunci, în ziua aceea, toată firea 
omenească fiind adunată, se va minuna de ceea ce s-a fă- 
cut, iar nouă celor credincioşi mai arătată ni se va face slava 
aceea. Noi credem şi acum, dar nu sunt asemenea cele nă- 
dăjduite cu cele văzute şi auzite. Şi precum auzim că împă- 
raţii au hlamidă şi coroană şi haine de fir şi scaunul cel împă- 
rătesc şi ne minunăm cu adevărat, cu mult mai mult ne 
minunăm, când trăgându-se perdelele, îl vedem pe el şe- 
zând pe scaun înalt, şi la fel şi pe Cel Unul-Născut. Când se 
vor trage perdelele cerului şi Impăratul îngerilor se va pogo- 

rî de acolo, înconjurat de mulțimile cele cereşti, atunci, prin 
vedere, mai mult ne vom minuna. Şi pune-ţi în minte, ce mi- 
nune mai mare este decât a vedea firea noastră cum este 
purtată peste heruvimi şi toată puterea îngerească, revărsată 
împrejurul ei. Cugetă încă şi la înţelepciunea lui Pavel, care 
caută multe denumiri, ca să arate iubirea de oameni a lui 
Dumnezeu. Că nu a zis numai „darul“, nici numai „bogăţia“, 
Ci „covârşitoarea bogăţie a harului Său, prin bunătate“. Dar 
şi aşa, n-a putut să arate. Şi precum corpurile cele alunecă- 
cioase, chiar dacă s-ar ţine de nenumărate mâini, tot scapă 
lesne alunecând, aşa şi iubirea de oameni a lui Dumnezeu, 
ori cu câte nume am numi-o, tot nu putem să o definim, căci 
mărimea ei cu multă covârşire întrece slăbiciunea cuvintelor 
noastre. Lucru pe care şi Pavel l-a pătimit, şi văzând că pute- 
rea cuvintelor este biruită de mărimea ei, câteva cuvinte a 
mai zis şi a încetat. Şi care sunt acelea? „lar lui Dumnezeu 
mulţumită pentru darul Său cel negrăit“ (Il Cor 9, 15). Căci 
nici un cuvânt şi nici o minte nu va putea arăta purtarea de 
grijă a lui Dumnezeu. De aceea aici se spune că este negrăi- 
tă, iar în altă parte se spune că ea covârşeşte mintea noastră, 
căci zice: „Pacea lui Dumnezeu, care covârşeşte toată min- 
tea va păzi sufletele voastre“. Din ceea ce am zis două lu- 
cruri putem învăţa. Intâi că nu Dumnezeu ne-a depărtat de 
dar, ci noi l-am pierdut. Al doilea, că mai multe daruri şi mai 
mari bunătăţi decât cele pierdute ni s-a dat. Voiesc să zic în- 
că şi al treilea. Care dar este acesta? Că de nu ne-ar fi dat 
Dumnezeu în urmă daruri mai mari decât cele pe care le-am 
pierdut, ci ar fi luat numai cele ce ne-a dat — şi toate s-ar fi 
făcut din pricina noastră — şi acest lucru era deajuns să arate 
purtarea Lui de grijă faţă de noi. Că nu numai a da, ci şi a 
lua cele date, este semn al iubirii de oameni şi încă a celei 
mari. Şi de voiţi, de la rai să dovedim cuvântul. Dumnezeu a 

dat raiul. Aceasta a fost a purtării Lui de grijă. Noi ne-am 
dovedit nevrednici de dar. Aceasta a fost a nemulțumirii şi a 
răutăţii noastre. A luat darul după ce ne-am făcut nevred- 
nici. Aceasta este a bunătăţii Lui. Şi ce bunătate este a lua 
darul? Aşteaptă şi vei auzi! Pune-ţi în minte ce ar fi ajuns 
Cain de petrecea în rai după nelegiuita ucidere? Păi, dacă şi 
după ce a căzut din acea petrecere fericită, şi a fost osândit 
la osteneală şi durere, iar înfricoşarea cu moartea era proas- 
pătă în conştiinţa lui, după săvârşirea ticăloşiei tatălui lui, 
Adam, care era vie înaintea ochilor lui, şi după ce i s-au în- 
semnat în firea lui urmele urgiei lui Dumnezeu şi era încon- 
jurat de atâtea rele, s-a dedat la atâta răutate, încât a neso- 
cotit firea, a uitat că s-au născut în chinuri împreună şi a 
junghiat pe cel ce cu nimic nu l-a nedreptăţit; s-a atins de 
sânge frăţesc şi şi-a mânijit dreapta lui cu el şi nu a suferit 
când Dumnezeu l-a sfătuit să se astâmpere, ci s-a întors să 
ocărască pe Făcătorul lui şi să necinstească pe născători. 
Deci dacă în rai s-ar fi petrecut aceasta, socoteşte la câte 
răutăţi ar fi ajuns. Căci dacă atâtea frâie au fost puse peste el 
şi tot s-a ridicat spre ucidere, unde s-ar fi prăpăstuit, dacă 
nici o împiedicare de acest fel nu ar fi avut? 

Voieşti şi de la mama acestuia să-ţi dovedesc de cât bine 
s-a învrednicit ea prin scoaterea din rai? Cercetează şi vezi 
cum a fost Eva mai înainte şi cum s-a făcut mai pe urmă? 
Mai înainte ea a socotit mai vrednic de credință pe amăgito- 
rul şi vicleanul diavol, decât poruncile lui Dumnezeu şi la 
vederea pomului a călcat legea cea pusă de El. lar după ce 
a căzut din rai s-a făcut mai bună şi mai înţeleaptă. Că năs- 
când fiu, zice: „Am dobândit om prin Dumnezeu“ (Fac. 4, 
1). Îndată a: alergat la Stăpânul, ceea care înainte L-a defăi- 
mat, şi nu firii sau legii nunţii le pune în seamă naşterea, ci 
Stăpânului firii şi Aceluia îi mulţumeşte pentru naşterea co- 

pilului. Şi aceea ce mai înainte a amăgit pe bărbat, mai pe 
urmă a învăţat pe copil şi îi pune nume, care poate să-l adu- 
că întru pomenirea darului lui Dumnezeu. Şi născând altul, 
zice: „Că mi-a ridicat mie Domnul altă sămânță în locul lui 
Abel, pe care l-a omorât Cain“ (Fac. 4, 25). Pomeneşte de 
ucidere şi nu se necăjeşte femeia, ci iarăşi mulţumeşte ui 
Dumnezeu, şi pe copil îl numeşte de la dar, dându-i lui pri- 
cină totdeauna de învăţătură. Aşa face Dumnezeu, după ce 
ia, mai mari bunătăţi dăruieşte. A căzut femeia din rai, dar s-a 
povăţuit la cunoştinţa de Dumnezeu prin izgonirea aceea. 
lată că mai mult a dobândit, decât a pierdut. 

Şi dacă a fost de folos a cădea din rai, pentru ce a mai 
dat Dumnezeu raiul din început? Spre folos s-a făcut aceas- 
ta, o omule, şi din pricina lenevirii noastre. Că dacă Adam şi 
Eva luau aminte de sine şi ar fi fost înţelepţi, slujind Stăpâ- 
nului şi s-ar fi smerit, ar fi rămas în cinstea aceea, dar de vre- 
me ce au ocărât darul ce li s-a dat, atunci de folos a fost ca 
să fie scoşi afară. Dar pentru ce l-a mai dat Dumnezeu din- 
tru început? Ca să-Şi arate iubirea Sa de oameni, şi cum că 
El este gata să ne aducă pe noi totdeauna la mai mare cin- 
ste. Dar noi suntem peste tot pricina chinurilor şi a pedepse- 
lor noastre, înstrăinându-ne singuri de bunătăţile cele făgă- 
duite. Deci precum un Părinte iubitor de fii lasă dintru 
început pe copilul său să petreacă în casă şi să se îndulceas- 
că de toate cele părinteşti, iar dacă-l va vedea că se face rău, 
în atâta cinste fiind, îl depărtează de la masă şi îl alungă de la 
faţa sa, şi de multe ori îl scoate şi din casa părintească, ca lip- 
sindu-se de bunătăţile cele părinteşti şi îndreptându-se cu 
ocările şi necinstirile, să se arate iarăşi vrednic de cinstea fi- 
iască şi întorcându-se să primească moştenirea părintească, 
aşa şi Dumnezeu a făcut. A dat omului raiul. lar arătându-se 
nevrednic l-a scos afară, ca prin petrecerea cea de afară şi 

necinste îndreptându-se şi înțelepţindu-se, să se arate iarăşi 
vrednic de întoarcere. Şi fiindcă după aceea s-a făcut mai 
bun, iarăşi îl întoarce şi-i zice: „Astăzi vei fi cu Mine în rai“ 
(Lc. 23, 43). Vezi că nu numai a da raiul, ci şi a scoate din el 
este semn al purtării de grijă celei mari? Că de nu ar fi căzut 
din rai, nu s-ar fi arătat iarăşi vrednic de el. 

- Deci cuvântul acesta totdeauna să-l păzim şi să ne adu- 
cem aminte de el; pe acesta şi la pricina ce ne stă înainte să-l 
folosim. Dumnezeu a dat glas şi limbă de obşte tuturor. 
Acest lucru a fost dovada iubirii Lui de oameni. Oamenii nu 
au întrebuințat darul precum se cuvenea, ci s-au abătut la 
cea mai de pe urmă nebunie. Dumnezeu a luat iarăşi ceea 
ce a dat. Şi având toţi o limbă au căzut în atâta nebunie, în- 
cât să voiască să zidească un turn până la cer, oare nu ar fi 
poftit apoi să ajungă şi până la vârful cerului, de nu i-ar fi 
pedepsit îndată? Deşi aceasta le-ar fi fost cu neputinţă, dar 
însă nelegiuirea se săvârşea de ei din voinţă. Şi Dumnezeu, 
Care mai înainte le vede pe toate, îi desparte pe ei precum 
se cuver:ea, cu despărţir=a limbilor, fiindcă nu au întrebuin- 
țat precum se cuvenea unirea limbii. Şi vezi iubirea de oa- 
meni a lui Dumnezeu. „lată un neam este şi tuturor o limbă 
— zice Domnul —; şi aceasta au început a face“ (Fac. ||, 6). 
Pentru ce nu îndată a despărţit limbile, ci mai întâi Se în- 
dreptăţeşte, ca şi cum ar fi vrut să Se judece cu ei? Cu toate 
că nimeni nu i-a zis: „De ce ai făcut aşa? Căci Stăpân este şi 
face câte voieşte. Dar însă ca şi cum ar vrea să dea seamă, 
aduce cuvinte de apărare, învăţându-ne pe noi să fim blânzi 
şi iubitori de oameni. Căci dacă Stăpânul dă cuvânt de în- 
dreptăţire robilor şi mai ales celor ce făcuseră nedreptate, 
cu mult mai mult noi trebuie să ne dăm unii altora prilej de a 
se apăra, măcar că vom fi mult mai nedreptăţiţi. Vezi cum dă 
cuvânt de îndreptare. „Şi era în tot pământul, tuturor, o lim- 


199 


SFÂNTUL IOAN GURĂ DE AUR 


bă şi un glas... şi aceasta au început a face“. Ca şi cum ar fi 
zis: Nimeni să nu Mă prihănească, văzând limbile despărţi- 
te; nimeni să nu socotească că din început este pusă oame- 
nilor această deosebire a limbilor, căci zice: „lată un neam 
este şi tuturor o limbă“. Dar oamenii nu au întrebuințat darul 
precum se cuvenea. Şi ca să cunoşti că, prin ceea ce a făcut, 
nu a pedepsit atât ceea ce au făcut, pe cât a îndreptat mai 
înainte, cele ce urmau să se întâmple, ascultă ceea ce adau- 
gă: „Şi acum nu vor înceta de la toate, oricâte se vor apuca 
a face“. Şi acestea zise, astfel se înţeleg: De nu vor fi pedep- 
siţi acum şi nu vor fi împiedicaţi de la rădăcina păcatelor, nu 
vor înceta niciodată de la răutate, căci aşa se tâlcuieşte „nu 
vor înceta de la toate, oricâte se vor apuca a face“. Ca şi cum 
ar fi zis: Şi alte necuviinţe mai mari vor adăuga. Că în acest 
fel este răutatea, că începând nu se opreşte, precum nu se 
opreşte focul când cuprinde lemnele, ci la mare înălțime se 
suie. lată că şi împărţirea limbilor a fost faptă a iubirii de oa- 
meni a lui Dumnezeu celei mari. Şi i-a împrăştiat, prin îm- 
părţirea limbilor, ca să nu cadă în mai mare răutate. 

Deci pe acest cuvânt să mi-l păziţi şi să-l aveţi pururea în- 
fipt în mintea voastră, că Dumnezeu nu numai când face 
bine este bun şi iubitor de oameni, ci şi când pedepseşte. Că 
pedepsele şi bătăile Lui, sunt dovada facerii de bine şi a pro- 
niei Sale. Deci când vei vedea că se întâmplă foamete, se- 
cetă, boli, ploaie neîncetată şi nepotrivire a vânturilor, sau 
altă pedeapsă de acest fel, care înţelepţeşte firea omeneas- 
că, să nu te necăjeşti, nici să te scârbeşti, ci închină-te Celui 
ce le îngăduie, laudă-L. pentru purtarea de grijă, căci El pe- 
depseşte trupul ca să înţelepţească sufletul. 

Dar oare Dumnezeu face acestea? Da, Dumnezeu le 
face. Şi întreg oraşul de va fi de faţă, şi întreaga lume, nu mă 
voi sfii a zice acestea. O, de aş fi avut glas mai puternic ca al 

trâmbiţei şi ar fi fost cu putinţă să stau pe un loc înalt şi să 
strig tuturor, că Dumnezeu face acestea. Nu din mândrie le 
zic acestea, ci de la Proorocul, care împreună cu mine strigă 
şi zice: „Oare va fi răutate în cetate, pe care nu a făcut-o 
Domnul?“ (Amos 3, 6). lar răutatea este denumire de obşte 
şi voiesc ca voi să ştiţi deosebirea clară a celor două părţi ale 
ei, ca nu din pricina denumirii, care este una, să ajungem să 
amestecăm firea lucrurilor şi să cădem în hulă. Deci este 
răutate cu adevărat răutate: desfrânarea, preadesfrânarea, 
lăcomia şi celelalte nenumărate rele care sunt vrednice de 
cele mai aspre pedepse. Şi este răutate, care de fapt nu este, 
Ci aşa i se zice, cum ar fi: foametea, bolile, moartea şi cele- 
lalte de acest fel. Dar acestea nu sunt rele, căci am zis că nu- 
mai se zic. De ce? Că de ar fi fost rele nu s-ar fi făcut nouă 
pricinuitoare de bunătăţi, înţelepţind trufia, încetând trândă- 
via, călăuzind spre osârdie şi făcându-ne mai luători aminte. 
Şi zice Proorocul: „Când îi ucideau pe ei, atunci ÎL căutau şi 
se întorceau şi reveneau la Dumnezeu“ (Ps. 77, 38). Deci şi 
Proorocul numeşte răutatea, pe aceea ce înțelepțeşte, care 
ne face mai osârduitori, care ne întoarce la filozofie, iar nu pe 
aceea care este prihănită şi vrednică de învinuiri. Că aceea 
nu este lucru al lui Dumnezeu, ci scornire a relei noastre 
voințe. lar aceasta se face spre surparea şi înlăturarea 
aceleia. Deci răutatea numeşte pătimirea aceasta, care ni se 
pricinuieşte nouă din pedepse. Şi se numeşte aşa nu după 
firea sa, ci după socoteala oamenilor. Că de vreme ce obiş- 
nuim a numi răutate nu numai furtişagurile şi preadesfrână- 
rile, ci şi primejdiile şi nevoile, iată că de la socoteala oame- 
nilor aşa s-a numit. Deci aşa este cu ceea ce a zis Proorocul 
că: „Oare nu este răutate în cetate, pe care nu a făcut-o 
Domnul?“ Acest lucru l-a arătat Dumnezeu şi prin Isaia, zi- 
când: „Eu sunt Dumnezeu, Cel ce face pace şi zidesc rele“ 

(Is. 45, 7). Şi numeşte rele tot primejdiile şi nevoile. De 
această răutate aminteşte şi Hristos în Evanghelie, zicând 
către ucenici: „Ajunge zilei răutatea ei“ (Mt. 6, 34). Adică 
pătimirea, necazul. Deci din toate părţile este arătat că, aici, 
prin răutate se înțeleg pedepsele, pe care le aduce Dumne- 
zeu asupra noastră, arătând mare dovadă a purtării lui de 
grijă faţă de noi. Şi doctorul nu numai atunci este minunat 
când scoate pe cel bolnav în grădină sau în livadă, sau îl tri- 
mite la băi, sau când îi pune dinainte masă bogată, ci şi atunci 
când îi porunceşte să petreacă nemâncat, când pedepseşte 
cu foamea şi chinuieşte cu setea, când îl pironeşte la pat, fă- 
cându-i casa temniţă şi lipsindu-l chiar de lumina zilei, întu- 
necând camera peste tot cu perdele, când taie, când arde şi 
când dă doctorii amare. Deci cum nu este necuviinţă a numi 
doctor pe cel ce face atâtea rele, iar pe Dumnezeu a-L huli, 
când va face cândva vreuna din acestea, adică când va adu- 
ce foamete sau moarte, spunând că nu poartă grijă de lu- 
me? Cu toate că EI este Doctorul cel adevărat al sufletelor şi 
al trupurilor noastre. Că de multe ori la firea noastră, care 
zburdă din pricina îndestulării şi care se chinuieşte să nască 
friguri ale păcatelor şi o doctoriceşte cu lipsă şi cu foamete, 
cu moarte şi cu alte doctorii pe care le ştie El, izbăvind-o de 
boli. Dar vei zice că numai săracii simt foamea. Nu numai cu 
foamea pedepseşte Dumnezeu, ci şi cu alte nenumărate pe- 
depse. Pe cel ce este în sărăcie de mule ori cu foamea l-a 
înţelepţit, iar pe cel bogat care se desfătează în îndestulare 
cu primejdii, cu boli şi cu morţi fără de vreme. Că Dumne- 
zeu este înţelept şi multe feluri de doctorii are pentru mân- 
tuirea noastră. 

Aşa fac şi judecătorii. Nu cinstesc numai, nici numai în- 
cununează pe cei ce sunt în cetăţi sau dau numai daruri, ci 
de multe ori şi pedepsesc. De aceea se găsesc la ei săbii as- 

cuțite, sunt pregătite temnițe şi roată şi butuci şi gealaţi şi alte 
nenumărate chipuri de munci. Şi ceea ce este la judecători 
gealatul, la Dumnezeu este foametea, care ca un gealat ne 
înţelepţeşte şi ne depărtează de la păcat. La fel vedem şi la 
lucrătorii de pământ, că ei nu numai acoperă rădăcina viei şi 
o îngrădesc împrejur, ci o şi taie, aruncând multe viţe şi pen- 
tru aceasta nu numai sapă au la ei, ci şi cosoare îndemânati- 
ce la tăiere. Dar însă nu-i prihănim pe ei, când vedem că de 
multe ori taie multe din cele netrebuincioase, ci mai mult ne 
minunăm de ei, căci prin tăierea celor de prisos fac pe cele 
ce rămân mai sănătoase. 

Cum dar nu este cu necuviinţă să ne împăcăm cu fapta 
tatălui, a doctorului, a judecătorului şi cu a lucrătorului de 
pământ şi să nu-l prihănim sau să-l învinuim nici pe tatăl 
când scoate pe fiul său din casă, nici pe doctor când chinu- 
ieşte pe bolnav, nici pe judecător când pedepseşte, nici pe 
lucrătorul de pământ când taie, iar pe Dumnezeu, când va 
voi să ne scoale din beţia cea multă a răutăţii, ca pe nişte 
ameţiţi la cap, să-L învinuim şi cu nenumărate prihăniri să-L. 
împroşcăm. Şi ce nebunie mai mare este a da mai multă 
dreptate semenilor noştri, decât Stăpânului? Acestea le gră- 
iesc acum cu frică pentru cei ce prihănesc, ca nu lovind cu 
picioarele împotriva boldurilor, să şi le umple de sânge şi ca 
nu azvârlind cu pietre la cer, să le cadă în cap. 

Dar şi alta mai mare am de zis. Lăsând a cerceta de a luat 
Dumnezeu darul de la noi spre folos sau nu — pogorându-mă 
la înţelegerea acelora — numai atât zic, că numai de a luat 
cele date, nici aşa nu are dreptul nimeni să-L. prihănească. 
Căci stăpân este peste ale Sale. La oameni când încredin- 
țăm bani, sau împrumutăm argint, mulțumim pentru vremea 
în care ne-a împrumutat şi nu ne scârbim când vine timpul 
să-şi ia înapoi cele ale lor. lar pe Dumnezeu, când voieşte 

să-Şi ia pe ale Sale, să-L prihănim? Spune-mi! Şi cum nu 
este aceasta dovada nebuniei celei mai de pe urmă? Dar 
marele lov n-a făcut aşa, şi nu numai când lua mulțumea 
foarte mult, ci şi când i se lua, căci a zis: „Domnul a dat, 
Domnul a luat... fie numele Domnului binecuvântat!“ (lov. 
|, 21). Şi dacă pentru acestea amândouă şi în general pen- 
tru toate trebuie să mulţumim, că nu mai puţin folositoare 
este luarea, decât darea, spune-mi, ce iertare vom avea? Şi 
Celui atât de blând, iubitor de oameni şi purtător de grijă, 
Care vindecă sufletele noastre cu mai multă înţelepciune ca 
doctorul, cu mai multă iubire de fii decât tatăl, cu mai multă 
dreptate decât orice judecător şi cu mai multă silinţă decât 
orice lucrător de pământ, îi răsplătim cu cele împotrivă; şi 
Aceluia Căruia trebuie să ne închinăm, noi îi aducem învi- 
nuiri. Oare ce poate fi mai nebun şi mai nesimţit decât aceia 
care trăind în atâta bună rânduială, zic că suntem lipsiţi de 
purtarea de grijă a lui Dumnezeu? Sunt precum cineva care 
ar susţine că soarele este întunecat şi rece, arătând prin aceas- 
ta neînţelepţia cea mai de jos. lar soarele nu este aşa de lu- 
minat, precum este luminată şi arătată purtarea de grijă a lui 
Dumnezeu. 

Dar unii îndrăznesc să zică, că diavolii ocârmuiesc cele 
ale noastre. Ce să-ţi fac? Ai un Stăpân prea iubitor de oa- 
meni. El voieşte mai mult să fie hulit de tine cu cuvintele 
acestea, decât a slobozi diavolilor viaţa ta şi a te învăţa pe 
viu cum ocârmuiesc diavolii. Căci numai atunci ai cunoaşte 
bine răutatea acelora, când ai fi încerca-o cu lucrul. Dar şi 
acum îmi este cu putinţă să arăt aceasta cu o mică pildă. Au 
întâmpinat pe Hristos doi îndrăciţi, care petreceau prin 
mormânturi, iar diavolii văzând că vor fi scoşi din cei doi, îl 
rugau pe lisus să le dea voie să intre în turma de porci care 
păştea alăturea. Şi le-a dat voie şi ducându-se şi intrând în 

ei, i-a prăpăstuit îndată pe toţi. lată aşa ocârmuiesc diavolii. 
Şi cu porcii nu au ei nimic, dar cu tine au de-a pururea răz- 
boi şi luptă neîncetată şi vrajbă necurmată. lar dacă pe ace- 
ia, cu care nu aveau nimic, nici o clipă nu i-a suferit, oare ce 
nu ne-ar fi făcut nouă dacă ne-ar fi avut sub stăpânirea lor, 
nouă, care le suntem vrăjmaşi şi totdeauna îi zădărâm. Ce 
rane nevindecate nu le-ar fi făcut? Dumnezeu pentru aceas- 
ta i-a lăsat să intre în turma de porci, ca să cunoşti răutatea 
lor chiar cu trupurile dobitoacelor. Şi cum că şi celor îndră- 
ciţi tot aşa li s-ar fi făcut ca şi porcilor, arătat este tuturor de 
nu ar fi dobândit ei chiar în chinul acesta purtarea de grijă a 
lui Dumnezeu. Deci şi acum, de vei vedea vreun om fiind 
purtat de diavol, închină-te Stăpânului şi cunoaşte răutatea 
diavolilor. Şi amândouă acestea sunt cu putinţă să le vezi la 
acei îndrăciţi, adică şi iubirea de oameni a lui Dumnezeu şi 
răutatea diavolilor. Răutatea diavolilor, când tulbură şi învi- 
forează sufletul celui îndrăcit, iar iubirea de oameni a lui 
Dumnezeu, când un diavol sălbatic, ce locuieşte în om şi 
doreşte să-l piardă, îl ţine şi-l opreşte, nedându-i voie să-şi 
pună în lucrare toată puterea lui, ci numai atât ca şi pe om 
să-l înţelepţească şi răutatea lui s-o facă arătată. 

Voieşti şi o altă pildă din care să vezi iarăşi cum ocârmu- 
ieşte diavolul, când îi dă voie Dumnezeu să-şi pună în lucra- 
re puterea sa? Aminteşte-ţi de cirezile şi turmele lui lov, cum 
într-o clipă toate le-a mistuit, de moartea cea ticăloasă a fii- 
lor lui, de rana care a fost adusă peste tot trupul lui şi vei ve- 
dea cruzimea, asprimea şi nemilostivirea diavolilor. lar din 
acestea vei înţelege luminat că dacă Dumnezeu ar fi slobozit 
ca lumea întreagă să fie în stăpânirea lor, toate le-ar fi tulbu- 
rat şi le-ar fi amestecat, şi ceea ce a făcut cirezilor, turmelor 
şi porcilor şi nouă ne-ar fi făcut şi nici o clipă nu ne-ar fi lă- 
sat, sau le-ar fi fost milă de noi. De ar fi ocârmuit diavolii lu- 

mea, eram ca şi cei îndrăciţi şi nu numai ca aceia, ci şi mai 
rău decât ei, căci pe aceia nu i-a slobozit Dumnezeu cu to- 
tul diavolilor, că mult ma: multe decât acestea ce pătimeau, 
ar fi pătimit. 

Şi încă ceva voi dovedi acelora care, văzând neorându- 
ială în unele lucruri, spun că toate cele din viaţa noastră sunt 
“ ocârmuite de diavoli. Soarele îl vedem că de atâţia ani are 
rânduială bună şi călătoreşte în toate zilele, că mulţimea ste- 
lelor cea de multe feluri îşi păzeşte rânduiala sa, că drumu- 
rile lumii sunt fără oprire, că noaptea şi ziua urmează una 
după alta cu neîncetată schimbare, că toate sunt în armonie, 
şi cele de sus şi cele de jos, mişcându-se ca într-un dans, şi 
mai precis ca în el, că fiecare îşi păzeşte locul său şi nu iese 
din rânduiala pe care Dumnezeu a hotărât-o, când le-a fă- 
cut pe toate la început. Şi ce folos, vei zice, din buna rându- 
ială a cerului, a soarelui, a stelelor şi tuturor celorlalte, când 
cele ale noastre sunt pline de tulburare şi de neorânduială? 
Ce tulburare şi ce neorânduială, o, omule? Aceasta că boga- 
tul cutare nedreptăţeşte, răpeşte, lăcomeşte, înghite în toate 
zilele munca săracilor, dar nici un rău nu pătimeşte. lar altul, 
care trăieşte în blândeţe, cu înfrânare şi dreptate şi fiind îm- 
podobit cu toate celelalte bunătăţi, este pedepsit cu sărăcie 
şi cu boli şi cu alte rele. Acestea sunt dar cele care te smin- 
tesc pe tine? Acestea sunt. Când vezi pe unul din cei ce ră- 
pesc, că se pedepseşte sau pe alţii din cei ce petrec în fapte 
bune, că se îndulcesc de cele bune, de ce nu lauzi pe Stăpâ- 
nul, şi de ce nu-mi răspunzi la această nedumerire? Pentru 
că aceasta mă sminteşte şi mai mult. Că de ce doi răi, unul 
este pedepsit, iar celălalt scapă şi se duce şi din doi buni, unul 
este cinstit, iar celălalt chinuit? Pentru că aceasta este dova- 
da proniei lui Dumnezeu. Că de ar fi pedepsit aici pe toţi cei 
răi, şi ar fi cinstit pe toţi cei buni, de prisos ar mai fi fost Ju- 

decata viitoare. Şi de nu ar fi pedepsit pe nici un rău, nici ar 
fi cinstit pe cineva din cei buni, cei răi s-ar fi făcut mai răi şi 
mai vicleni, fiindcă sunt foarte trândavi la fapta bună, iar cei 
ce hulesc, mai mult ar fi învinuit pe Dumnezeu, spunând că 
cele ale noastre sunt cu totul lipsite de pronia lui Dumnezeu. 
Şi dacă acum când unii din cei răi se pedepsesc şi se cin- 
stesc unii din cei buni, zic că lucrurile omeneşti sunt fără nici 
o pronie a lui Dumnezeu, ce nu ar fi zis, dacă nu s-ar fi fă- 
cut nici aceasta? Cu ce cuvinte nu ar fi bârfit? De aceea pe 
unii din cei răi îi pedepseşte, iar pe alţii îi lasă şi pe unii din 
cei buni îi cinsteşte, iar pe alţii nu. Dumnezeu nu pedepseşte 
pe toţi ca să te încredinţeze pe tine că este înviere. Şi pedep- 
seşte pe unii, ca prin pedepsirea acestora, ceilalţi de frică să 
se facă mai osârduitori. Şi cinsteşte pe unii din cei buni, ca 
prin aceasta să tragă şi pe ceilalţi la râvna faptei bune. Dar 
nu-i cinsteşte pe toţi, ca să te înveţi că este altă vreme în care 
va răsplăti tuturor. Că de ar fi luat toţi cele după ce au lu- 
crat, nu ar fi crezut în înviere. Şi dacă niciunul n-ar fi fost 
răsplătit, cei mai mulţi s-ar fi făcut mai trândavi. De aceea pe 
unii îi pedepseşte, iar pe alţii nu, folosindu-i şi pe unii şi pe 
alţii. Că acelora le taie răutatea, iar pe aceştia, prin pedepsi- 
rea acelora, îi înţelepţeşte. Şi acestea se dovedesc din cele 
ce a spus Hristos. Că spunându-l unii că surpându-se turnul 
din Siloam, a ucis optsprezece oameni, El le răspunde: ... 
gândiţi oare, că ei au fost mai păcătoşi decât toţi oamenii 


„care locuiau în lerusalim? Nu! Zic vouă: „dar de nu vă veţi 


pocăi, toţi veţi pieri la fel“ (Lc. 13, 4-5). Ai văzut că aceia 
pentru păcate au murit, iar ceilalţi au scăpat, dar nu pentru 
că erau drepţi, ci ca prin moartea acelora să se îndrepte şi să 
se facă buni? Dar poate vei zice că cei ce au murit aşa au 
fost nedreptăţiţi, că s-ar fi îndreptat văzând pedepsindu-se 
pe alţii. Dacă cu adevărat s-ar fi făcut prin pocăință buni, 

Dumnezeu nu i-ar fi pedepsit. Că dacă pe mulţi, ştiindu-i de 
mai înainte că nu se folosesc cu nimic din îndelungata răb- 
dare a Lui, îi suferă cu multă răbdare, împlinindu-Şi această 
însuşire a Sa şi aşteptându-i să se deştepte cândva din neb- 
unia lor, cum pe cei ce s-ar fi făcut mai buni din pedepsirea 
altora, i-ar fi lipsit de folosul pocăinţei? Pentru aceasta cei ce 
au murit cu nimic nu au fost nedreptăţiţi, ci cu această pe- 
deapsă a tăiat răutatea lor, iar munca cea de acolo le va fi 
mai uşoară, pentru că încă fiind aici au pătimit ceva rău. Şi 
cei ce nu au fost pedepsiţi şi aceştia au fost nedreptăţiţi. Că 
le era cu putinţă, de ar fi vrut, să întrebuinţeze îndelunga 
răbdare a lui Dumnezeu spre schimbarea cea bună şi minu- 
nându-se şi cucerindu-se de ea, să se schimbe cândva spre 
fapta bună, iar prin pedepsele altora să-şi dobândească 
mântuirea. lar de petrec în răutate, nu Dumnezeu este prici- 
nuitorul, ci ei înşişi sunt nevrednici de iertare, căci nu între- 
buinţează precum se cuvine îndelunga răbdare a Lui, Care, 
ca să-i câştige, îndelung rabdă. Şi nu numai dovada aceasta 
pentru ce nu sunt pedepsiţi aici toţi cei răi, o putem zice, ci 
şi alta nu mai prejos decât aceasta. Şi care este aceasta? 

Dacă toţi cei ce au săvârşit păcate, îndată ar fi fost pedep- 
siţi, s-ar fi împuţinat aşa de mult neamul nostru, încât ar fi 
ajuns la sfârşit. Şi ca să te încredinţezi că aceasta este adevă- 
rat, ascultă pe Proorocul, care zice: „De Te vei uita la fără- 
delegi, Doamne, Doamne, cine va suferi?“ (Ps. 129, 3). Şi 
dacă vreţi să cercetăm cuvântul acesta, să lăsăm a cerceta 
viaţa fiecăruia cu de-amănuntul, că nu ne este nouă cu pu- 
tinţă a şti cele lucrate de fiecare în viaţa aceasta, şi cele care 
toţi le greşim, pe acestea să le aducem de faţă, şi din acestea 
ne va fi arătat luminat, că de am fi fost pedepsiţi imediat 
pentru fiecare păcat, de mult ne-am fi prăpădit. Cel ce a nu- 
mit pe fratele său nebun, vinovat este gheenei focului (Mt. 

5, 22), zice Scriptura. Este vreunul din noi care nu a făcut 
păcatul acesta? Trebuia dar ca îndată să fie răpit dintre noi, 
acela ce a păcătuit şi nu numai el, ci toţi ar fi trebuit să fim 
răpiți şi ne-am fi stins demult şi prea demult. larăşi cel ce ju- 
ră, măcar şi drept de va jura, face ceea ce este de la cel rău 
(Mt. 33). Care este dar cel ce n-a jurat? Şi mai ales cine este 
cel ce n-a jurat strâmb niciodată. Cel ce priveşte la femeie 
cu ochi desfrânaţi, preadesfrânat desăvârşit este (Mt. 28). Şi 
la acest păcat mulţi se vor afla vinovaţi. Deci dacă acestea 
amintite de noi sunt aşa de grele, şi fiecare în parte este pri- 
cinuitor de mare pedeapsă, cu siguranţă vom vedea pronia 
lui Dumnezeu, dacă vom cugeta şi la păcatele cele făcute de 
noi în ascuns, că nu ne pedepseşte pentru fiecare păcat. De 
aceea când vei vedea pe cineva răpind, lăcomind şi nepe- 
depsit rămânând, deschideţi şi tu conştiinţa ta, cercetează-ţi 
viaţa, vezi-ţi păcatele şi te vei încredința că în primul rând ţie 
îți este de folos a nu te pedepsi pentru fiecare păcat. Şi pen- 
tru aceasta mulţi fără de socoteală grăiesc, căci mai înainte 
de a cerceta cele ale lor, pe cele străine le judecă. Şi aşa lă- 
sând ale noastre, toţi cercetăm cele ale altora, dar să nu fa- 
cem aceasta, ci dimpotrivă. 

Şi de vei vedea pe vreunul drept că se pedepseşte, adu-ţi 
aminte de lov. Căci oricât de drept va fi cineva, nu va fi ca 
acela, nici chiar aproape ca el. Şi oricâte rele ar pătimi, nici- 
odată nu va putea zice că a pătimit ca acela. Deci acestea 
luându-le în minte, încetează a prihăni pe Stăpânul şi înţele- 
ge că Dumnezeu lăsând pe unul ca acesta să pătimească 


rău, nu-l părăseşte, ci vrea să-l încununeze şi să-l facă mai 


strălucit. lar de vei vedea pe vreun păcătos că se pedepseş- 
te, adu-ţi aminte de slăbănogul care pătimea pe pat de trei- 
zeci şi opt de ani, că şi acela pentru păcate a pătimit atât de 
mult, după cum spune Hristos: „lată te-ai făcut sănătos. De 

acum să nu mai păcătuieşti, ca să nu-ţi fie ceva mai rău“ (În. 
5, 14) Căci sau pentru păcate suferim, când suntem pedep- 
siţi, sau pentru a ne pricinui cunună, dacă trăim în fapte bu- 
ne dar pătimim rău. Pentru aceasta ori întru dreptate, ori în- 
tru păcate de trăim, de folos ne este pedeapsa, căci uneori 
ne lămureşte, iar alteori ne înţelepţeşte, iar munca ceea ce 
va să fie, mai uşoară ne va fi. Şi cum că se poate ca cei ce 
sunt pedepsiţi aici şi suferă cu mulţumire, să li se facă acolo 
chinul mai blând, ascultă pe Pavel, zicând: „De aceea mulţi 
dintre voi sunt neputincioşi şi bolnavi şi mulţi au murit. Căci 
de ne-am fi judecat noi înşine, nu am mai fi judecaţi. Dar, fi- 
ind judecaţi de Domnul, suntem pedepsiţi, ca să nu fim osân- 
diţi împreună cu lumea“ (| Cor. 11, 30-32). 

Deci ştiind acestea şi toate cele ca acestea, să filozofăm 
pentru pronia lui Dumnezeu şi celor ce grăiesc împotrivă să 
le astupăm gura. lar dacă ceva din cele ce se petrec, covâr- 
şeşte mintea noastră, să nu socotim, din aceasta, că suntem 
lipsiţi de purtarea de grijă a lui Dumnezeu, ci, în parte înţe- 
legând-o, pe cele neînţelese să le lăsăm înţelepciunii Lui ce- 
lei neurmate. Şi dacă meşteşugul omenesc nu este cu putin- 
ţă omului neiscusit să-l înţeleagă, cu atât mai mult va fi cu 
neputinţă minţii omeneşti să înţeleagă nemărginirea purtării 
de grijă a lui Dumnezeu (Rm. |, 33). Căci neînţelese sunt 
judecăţile Lui şi neurmate căile lui. Însă din aceste puţine, 
încredinţându-ne luminat, să mulţumim Domnului pentru 
toate cele ce se fac. Şi putem şi în alt fel să filozofăm pentru 
purtarea de grijă a lui Dumnezeu, căruia nimeni nu-i va pu- 
tea grăi împotrivă. Să întrebăm pe cei ce vorbesc împotrivă: 
Oare este Dumnezeu? Şi dacă vor zice că nu este, să nu le 
răspundem. Căci precum celor nebuni nu li se cuvine a le 
răspunde, aşa nici celor ce zic că nu este Dumnezeu. Şi 
dacă o corabie care are puţini corăbieri şi călători, nici o sta- 

die nu poate merge fără mâna celui ce o ocârmuieşte, cu 
atât mai mult lumea aceasta atât de mare, care are în ea atâ- 
tea corpuri, alcătuite din deosebite stihii, nu ar fi ţinut atâta 
vreme, dacă nu ar fi fost oarecare pronie luătoare aminte, 
care să întărească şi să ţină lumea aceasta totdeauna. lar da- 
că ruşinându-se de credinţa cea de obşte a tuturor şi de cer- 
carea cea din lucruri, vor mărturisi că este Dumnezeu, pre- 
cum cu adevărat şi este, urmează că El este şi drept. lar de 
este drept, răsplăteşte fiecăruia cele după vrednicie şi drep- 
tate. Dar vedem că nu toţi iau aici cele după vrednicie şi 
dreptate. Deci de nevoie este să nădăjduim, că ni se păstrea- 
ză o altă răsplătire, când luând fiecare cele după vrednicie, 
să fie arătată dreptatea lui Dumnezeu. Şi cuvântul acesta nu 
ne aduce numai filozofia purtării de grijă a lui Dumnezeu, ci 
şi pe ceaa Învierii. 

Deci acestea ştiindu-le, noi înşine să cugetăm, cele pen- 
tru pronie şi pentru înviere pe alţii să învăţăm, şi toată osâr- 
dia să o punem, ca celor ce se turbează împotriva Stăpânu- 
lui, să le astupe gurile. Şi să-l slăvim pe El întru toate, căci în 
felul acesta mai multă purtare de grijă din partea Lui vom 
atrage asupra noastră şi vom dobândi mult ajutor, putându- 
ne păzi de răutatea cea cu adevărat şi dobândind bunătăţile 
cele ce vor să fie, cu darul şi cu iubirea de oameni a Dom- 
nului nostru lisus Hristos, Căruia. împreună cu Tatăl şi cu 
Sfântul Duh, se cuvine slava, acum şi pururea şi în vecii ve- 


cilor. Amin. 


OMILIE la Serafim 


bia am înotat noianul lui Ozia, abia am înotat, şi 
nu pentru lungimea căii zic, ci pentru iubirea voastră de şti- 
inţă, care înotaţi împreună cu noi. Căci precum cârmaciul, 
care are călători curioşi şi pofiitori de a vedea cetăţi străine, 
nu într-o zi îşi săvârşeşte călătoria sa, măcar de va fi şi de o 
zi depărtarea, ci mai multă vreme este silit să petreacă, bă- 
gând corabia în fiecare liman şi dând voie călătorilor să se 
suie în fiecare oraş, ca:să împlinească dorinţa lor, aşa şi noi 
am făcut, nu înotând împrejurul ostroavelor, nici arătând târ- 
guri şi limanuri şi cetăţi, ci fapte bune ale bărbaţilor celor ce 
s-au nevoit şi lenevire a celor ce au greşit. Neruşinare a îm- 
păratului şi îndrăzneală a preotului, mânia lui Dumnezeu şi 
iubire de oameni, care amândouă acestea s-au făcut spre în- 
dreptare. Şi de vreme ce acum am ajuns la cetatea cea îm- 
părătească, să nu mai zăbovim, ci liniştiţi, ca cei ce voim să 
intrăm în cetate, aşa să ne suim la Mitropolia cea de sus, le- 
rusalimul, maica noastră a tuturor, care este liber, unde sunt 
serafimii, unde sunt heruvimii, unde sunt miile de arhan- 
gheli, unde sunt milioanele de îngeri, unde este Scaunul cel 
împărătesc. Nimeni dar, să nu se apropie întinat, nimeni 
pângărit, că voim să îndrăznim la povestiri de taină. Nimeni 
să nu fie necurat şi nevrednic ascultând acestea. Dar şi cel 
întinat şi pângărit să se apropie, dar, lepădând afară toată 
necurăţia şi răutatea, aşa să intre. Că şi pe acela care avea 
haine întinate, tatăl mirelui l-a izgonit din cămară şi din loca- 

şul cel sfânt, nu pentru că avea haine întinate, ci pentru că a 
intrat avându-le pe ele. Căci n-a zis către el: Pentru ce nu ai 
haină de nuntă? Ci „Prietene, cum ai intrat aici, fără haină 
de nuntă?“ (Mr. 22, 12). Stăteai la răspântii şi cereai, dar nu 
M-am ruşinat de sărăcia ta, nu M-am scârbit de necinstea 
ta, ci izbăvindu-te de toate acestea, te-am băgat în cămara 
cea sfântă, te-am învrednicit de cina cea împărătească şi la 
cinstea cea mai de sus te-am adus pe tine care erai vrednic 
de osânda cea mai grea. lar tu nu te-ai făcut mai bun cu 
aceste faceri de bine, ci ai rămas în răutatea ta cea obişnuită, 
ocărând nunta şi pe Mirele. Du-te dar de acum şi-ţi primeşte 
osânda care ţi se cuvine pentru o nesimţire ca aceasta. Deci 
şi fiecare din noi să ia aminte, ca nu cumva să audă acest 
glas, şi lepădând tot gândul, care este nevrednic de duhov- 
niceasca învăţătură, să se facă părtaş al Sfintei Mese. 

„Şi a fost în anul în care a murit împăratul Ozia, am văzut 
pe Domnul şezând pe scaunul înalt şi preaînălţat“ (Is. 6, 1). 
Cum L-a văzut, nu ştiu. Căci cum că L-a văzut a spus, iar 
cum L-a văzut n-a spus. Primesc cele vorbite şi nu iscodesc 
cele tăcute; înţeleg cele descoperite şi nu cercetez cele as- 
cunse, căci pentru aceasta sunt ascunse. Materie de aur es- 
te povestirea Scripturilor şi războiul de aur şi suveica de aur. 
Nu ţes ţesături de păianjen. Ştiu neputinţa gândurilor mele. 
„Nu muta hotare vechi, pe care le-au pus părinţii tăi“ (Prov. 
22, 28). Căci nu este fără primejdie a le muta. Şi cum vom 
muta cele ce ni le-au pus Dumnezeu nouă? Voieşti să ştii 
cum a văzut pe Dumnezeu? Fă-te şi tu prooroc. Şi cum este 
cu putinţă aceasta, vei zice, având femeie şi purtând grijă de 
hrana copiilor? Este cu putinţă, iubitule, de vei voi. Că şi el 
avea femeie şi era tată a doi feciori, dar nimic din acestea nu 
l-au împiedicat. Că nunta nu este împiedicare la ducerea la 
cer. Că de ar fi fost piedică, iar femeia ne-ar fi nouă vrăj- 

maşă, dintru început când a făcut-o Dumnezeu, n-ar fi nu- 
mit-o ajutătoare. 

Voiam să spun: Ce înseamnă a sta Dumnezeu? Că Dum- 
nezeu nu stă. Starea aceasta este a trupurilor, iar Dumnezeu 
este fără de trup. Voiam să mai spun: Ce este scaunul lui 
Dumnezeu? Dumnezeu nu este cuprins pe un scaun, căci 
este nescris împrejur. Dar mă tem ca nu cumva zăbovind la 
învăţătura pentru aceasta, să nu pot împlini datoria. Că vă 
văd pe toţi dorind povestirea cea despre serafimi, nu de as- 
tăzi numai, ci din ziua cea dintâi. Pentru aceasta cu multă iu- 
ţeală tăind cu cuvântul mulţimea înțelegerilor care-l întâmpi- 
nă, ne silim să ajungem la tâlcuirea care o doriţi. „Şi serafimii 
stau împrejurul lui“ (Is. 6, 2). lată şi serafimii pe care de de- 
mult pofteaţi să-i vedeţi. Vedeţi-i dar şi săturaţi-vă pofta, dar 
nu cu tulburare, nici cu grabă, precum se face la intrările 
împărăteşti. Căci acolo cu cuviinţă se întâmplă aceasta, fi- 
indcă purtătorii de fuşti nu aşteaptă ca privitorii să vadă bi- 
ne, ci repede îi silesc să treacă. lar aici nu este aşa, ci cuvân- 
tul îngăduie să stea privirea noastră, până când vom vedea 
toate, care sunt cu putinţă a le vedea. „Şi serafimii stau îm- 
prejurul Lui“. Mai înainte de a arăta vrednicia din fire, ne-a 
arătat-o din locul pe care-l au. Căci n-a zis întâi ce erau ser- 
afimii, ci unde stau. lar vrednicia şi dregătoria aceasta este 
mai mare decât aceea. Cum? Pentru că numirea de serafimi 
nu le arată a fi mai mari cu vrednicia, precum le arată faptul 
că stau aproape de Scaunul împărătesc. Că şi noi pe purtă- 
torii de fuşti, pe aceia îi socotim că sunt mai însemnați, pe 
care îi vom vedea alergând mai aproape de careta împără- 
tească. Aşa şi dintre puterile cele fără de trup, acelea sunt 
mai strălucite, care sunt mai aproape de Tron. Pentru aceas- 
ta şi proorocul, lăsând a se vorbi despre vrednicia din fire, 
ne arată mai întâi locul, ştiind cum că prin aceasta şi cinstea 

lor este mai mare şi frumuseţea mai împodobită. Pentru că 
aceasta este slava şi cinstea şi toată vrednicia, a sta ei împre- 
jurul acelui Scaun. Aceasta şi la îngeri este cu putinţă a o 
vedea. Căci şi pe aceia Hristos vrând să-i arate că sunt mari, 
nu a zis numai că îngeri sunt şi a tăcut, ci: „Că îngerii lor, în 
ceruri, pururea văd faţa Tatălui Meu, Care este în ceruri“ 
(Mt. 18, 10). Şi precum mai mare este a vedea faţa Tatălui, 
decât vrednicia îngerească, aşa mai mare este vrednicia de 
serafim de a sta împrejurul Scaunului şi a-l avea pe el în mij- 
locul lor. Şi acest lucru mare şi ţie, de vei voi, îi este cu pu- 
tinţă a-l dobândi. Căci nu numai în mijlocul serafimilor este 
Domnul, ci şi în mijlocul nostru de vom voi, „că unde sunt 
doi sau trei, adunaţi în numele Meu, acolo sunt şi Eu în mij- 
locul lor“ (Mt. 20). Şi „Aproape este Domnul de cei umiliţi 
la inimă, iar pe cei smeriţi cu duhul îi va mântui“ (Ps. 33, 
17). Ai văzut că şi pe noi ne-a pus împreună cu serafimii, 
aducându-ne aproape de scaunul cel împărătesc? 

Apoi zice Proorocul: „Şase aripi la unul şi şase aripi la al- 
tul“ (Is. 6, 2). Ce ne arată nouă aceste şase aripi? Înălţarea, 
ridicarea, uşurinţa şi grăbnicia acelor firi. Pentru aceasta şi 
Gavriil se pogoară întraripat, nu că are aripi, ci ca să arate 
proorociţei, că din locurile cele preaînalte s-a coborât şi lă- 
sând petrecerea în cele de sus, a venit jos. Dar numărul ari- 
pilor ce voieşte? Aici nu este cu trebuinţă tâlcuirea noastră, 
că însuşi cuvântul Scripturii s-a dezlegat pe sine, tâlcuindu-ne 
nouă trebuinţa lor. „Şi cu două îşi acopereau feţele“. Şi cu 
cuviința este aşa. Căci cu ele, ca împreună cu o îndoită apă- 
rare îşi întăresc vederea, pentru că nu pot suferi raza aceea 
ce se revarsă din acea slavă. „Şi cu două îşi acoperă picioa- 
rele“, poate pentru înspăimântare. Că şi noi obişnuim, când 
suntem cuprinşi de vreo spaimă sau sperietură, să ne strân- 
gem trupul din toate părţile. Şi ce zic trupul, ci şi sufletul la 

fel pătimeşte în fricile care covârşesc măsura, şi strângându-şi 
lucrările sale, aleargă în adânc, acoperindu-se peste tot cu 
trupul, ca cu un veşmânt. Dar nimeni auzind spaimă să nu 
socotească că se face la ele vreo înfiorare nepoftită. Căci 
împreună cu această înspăimântare este amestecată şi o oa- 
recare dulceaţă negrăită. „Şi cu două zburau“. lar aceasta 
este dovadă că poftesc neîncetat la cele înalte şi niciodată 
nu caută jos. „Şi striga unul către altul şi zicea: „Sfânt, Sfânt, 
Sfânt“. Şi strigarea aceasta mult ne minunează pe noi. Că 
nu simplu laudă, ci cu strigare mare. Şi nu numai cu strigare, 
Ci şi neîncetat fac acestea. Căci corpurile cele strălucitoare, 
cu toate că vor fi foarte strălucite, obişnuiesc a ne înspăi- 
mânta pe noi numai atunci când le vedem pentru prima da- 
tă, iar după ce le vom privi mai mult timp, cu obişnuinţa în- 
cetează mirarea, fiindcă ochii noştri s-au deprins cu ele. 
Pentru aceasta când vedem vreun chip împărătesc pus la 
înălţime de curând şi strălucind luminat cu vopselele, ne 
spăimântăm, iar după o zi sau două nu ne mai minunăm de 
el. Şi ce zic de chip împărătesc, când şi la razele soarelui ni 
se întâmplă la fel, faţă de care nici un alt corp nu poate fi 
mai strălucit. Aşadar, la toate corpurile obişnuinţa cu ele în- 
cetează mirarea. Dar la slava lui Dumnezeu nu este aşa, ci 
cu totul dimpotrivă. Căci cu cât puterile acelea petrec întru 
privirea slavei lui Dumnezeu, cu atât mai mult se spăimân- 
tează şi-şi măresc mirarea. De aceea de când au fost făcute 
până acum, văzând slava aceea, niciodată n-au încetat să 
strige cu spăimântare. Şi aceea ce noi pătimim în puţină vre- 
me, când vedem un fulger înaintea ochilor noştri, aceia ne- 
încetat suferă, avându-şi mirarea amestecată cu o negrăită 
dulceaţă. Şi nu numai strigă, ci unii către alţii fac aceasta, 
dovedindu-se astfel cât de întinsă e înspăimântarea. Aşa şi 
noi, când se face vreun trăsnet, sau se cutremură pământul, 

nu numai Că sărim şi strigăm, ci şi alergăm unii pe la casele 
altora. La fel şi serafimii fac. De aceea strigă unii la alţii: 
Sfânt, Sfânt, Sfânt. 

Oare aţi cunoscut cântarea aceasta? Oare a noastră este 
sau a serafimilor? Şi a noastră şi a serafimilor, pentru că 
Hristos a ridicat peretele cel din mijloc al vrajbei şi a împăcat 
cele din ceruri cu cele de pe pământ şi a făcut pe amândouă 
una. Că mai înainte numai în ceruri se cânta lauda aceasta, 
iar după ce Stăpânul a primit a veni pe pământ, şi această 
cântare a coborât-o la noi. De aceea şi acest mare arhiereu, 
când stă la această Sfântă Masă, adăugând slujba cea cu- 
vântătoare şi săvârşind Jertfa cea fără de sânge, nu ne chea- 
mă simplu la această laudă, ci mai întâi zicând de heruvimi 
şi pomenind de serafimi, aşa ne porunceşte tututor să înăl- 
țăm cântarea cea înfricoşată; cu pomenirea celor ce împreu- 
nă dănţuiesc sus, smulgând de la pământ mintea noastră, în- 
cât numai că nu strigă către fiecare din noi, zicând: „Cu 
serafimii cânţi, cu serafimii stai, cu ceia întinde-ţi aripile, cu 
aceia zboară împrejurul Scaunului cel împărătesc. Şi ce lu- 
cru de mirare este a sta împreună cu serafimii? De mare mi- 
rare, căci de cele ce nu au îndrăznit a se atinge ei, pe acelea 
Dumnezeu ţi le-a dat ţie cu slobozenie. „Că s-a trimis la mi- 
ne unul din serafimi, şi în mână avea un cărbune de foc, ca- 
re îl luase cu cleştele din altar.“ Altarul acela este închipuire 
şi asemănare a altarului acestuia. Focul acela, a acestui foc 
duhovnicesc. Dar nu au îndrăznit serafimii să se atingă cu 
mâinile, ci cu cleştele, iar tu iei cu mâna. Deci de vei cugeta 
la vrednicia celor puse înainte, vei vedea că sunt mai înalte 
şi decât pipăirea serafimilor. lar de vei cugeta la iubirea de 
oameni a Stăpânului tău, vei vedea că nu s-a ruşinat a Se 
pogori, prin cele puse înainte, către prostimea noastră. Deci 
acestea punându-ţi-le în minte, o, omule, şi cugetând la mă- 

rimea darului, scoală-te şi depărtându-te de la pământ, suie- 
te la cer. Dar vei zice că te trage trupul în jos. Dar iată că se 
apropie posturile, care fac uşoare aripile sufletului şi uşurea- 
ză sarcina trupului, cu toate că va fi mai greu decât plumbul. 
Dar cuvântul cel pentru post să rămâie, iar cel pentru taine 
să pornească acum, pentru care sunt şi posturile. Şi precum 
sfârşitul luptelor celor ce se fac la nevoinţele cele olimpice, 
este cununa, aşa şi sfârşit al postului este împărtăşirea cea 
curată. De aceea, de nu vom săvârşi aceasta în aceste zile, 
în zadar ne-am chinuit pe noi înşine, că şi neîncununasi şi 
fără de nici un dar ne ducem de la nevoinţa postului. Pentru 
aceasta şi părinţii au întins vremea cea de nevoinţă a postu- 
lui, dându-ne nouă timp de pocăință, ca spălându-ne şi cu- 
răţindu-ne, curaţi să ne apropiem. De aceea şi eu, iată, de 
acum strig cu glas luminat, şi mărturisesc şi rog şi poftesc, ca 
să nu vă apropiaţi de această Sfântă Masă cu întinăciune 
sau cu conştiinţă încărcată. Că astfel de apropiere nu poate 
fi împărtăşire, cu toate că de nenumărate ori ne vom atinge 
de acest Sfânt rup, ci osândă şi chin şi adăugire de pe- 
deapsă. Nimeni păcătos fiind să nu se apropie, şi nu am zis 
bine, nimeni păcătos, căci pe mine întâi mă opresc de la 
dumnezeiasca Masă, ci nimeni rămănând păcătos să nu se 
apropie. De aceea, iată vă spun de mai înainte, ca dacă va 
sosi cinele cele împărăteşti şi va veni acea sfântă seară, să nu 
poată zice cineva: Am intrat negătit şi pustiu, pentru că nu 
ne-ai spus acestea mai demult. Că de aş fi auzit acestea mai 
de demult, negreşit m-aş fi schimbat şi m-aş fi curăţat şi aşa 
m-aş fi apropiat. Deci ca nimeni să nu poată pricinui aces- 
tea, iată vă spun de mai înainte şi vă rog să arătaţi multă po- 
căinţă. Ştiu că toţi suntem vinovaţi şi că nimeni nu se va lău- 
da că are inima curată. Dar nu acesta este răul, că nu avem 
inima curată, ci că, neavând inima curată, nici la Cel ce 

poate s-o facă pe ea curată nu ne apropiem. Căci poate, de 
va voi. Dar mai ales mult mai mult decât noi voieşte ca să 
fim curaţi, ci aşteaptă ca de la noi să pornească aceasta, ca 
să ne încununeze. Cine a fost mai păcătos decât vameşul? 
Şi nu numai pentru că a zis: Dumnezeule, milostiv fii mie, 
păcătosului, s-a pogorât mai îndreptat decât fariseul (Lc. 18, 
13-14). Şi nu numai cuvântul acesta, care a avut mare pute- 
re, l-a curăţit pe el, ci aşezarea cu care a zis acest cuvânt, şi 
nu numai aşezarea, ci mai înainte de aceasta, iubirea de oa- 
meni a lui Dumnezeu. 

Ce ispravă, spune-mi, ce osteneală, câtă sudoare îi tre- 
buie. păcătosului să se recunoască pe sine că este păcătos, şi 
s-o arate şi lui Dumnezeu? Vezi că nu în zadar am zis, că 
Dumnezeu voieşte să pornească de la noi o mică pricină, şi 
apoi El singur face totul spre mântuirea noastră? Să ne po- 
căim dar, să plângem, să ne tânguim. Şi de ne va muri un 
fiu, cea mai multă vreme a vieţii noastre o petrecem în plâns 
şi în tânguire, iar de ne vom pierde sufletul să nu plângem? 
Ne-am depărtat de mântuire şi să nu ne tânguim. Şi ce zic 
de suflet şi mântuire? Un Stăpân atât de blând şi milostiv a 
întărâtat şi nu ne ascundem sub pământ? Că dragostea şi 
purtarea lui de grijă faţă de noi covârşeşte pe cea a oricărui 
stăpân, purtător de grijă, sau a oricărui tată iubitor de fii, sau 
maică iubitoare de porunci. „Oare va uita femeia pe prun- 
cul său? Sau nu-i va fi milă de fiii pântecelui său? Că, de va 
şi uita femeia pe aceştia, dar Eu nu te voi uita pe tine, zice 
Domnul” (Is. 49, 15). Credincioasă cu adevărat este făgădu- 
inţa şi nu mai are nevoie de dovadă, căci este a lui Dumne- 
zeu. Dar totuşi veniţi să dovedim aceasta şi prin lucruri. Re- 
becca poruncind oarecând copilului ei să se făţărnicească 
cu acea plăsmuire a furtişagului binecuvântării şi îmbrăcân- 
du-l bine peste tot, ca să ia chipul fratelui său, văzând că 

nici aşa nu îndrăznea să meargă la tatăl lui şi vrând ca să ri- 
dice de la copil toată frica, îi zice: „Asupra mea să fie bleste- 
mul tău, fiule“ (Fac. 27, 13). Răspuns de maică adevărată, 
care e aprinsă de dragostea fiului. lar Hristos nu numai că a 
zis aceasta, ci a şi făcut. Nu numai a făgăduit, ci şi cu lucrul 
a împlinit. Căci Pavel strigă, zicând: „Hristos ne-a răscum- 
părat pe noi din blestemul Legii, făcându-Se pentru noi bles- 
tem“ (Galat. 3, 13). Deci pentru aceasta îl vom întărâta, spu- 
ne-mi? Şi cum nu este lucrul acesta mai cumplit decât 
gheena şi decât viermele cel neadormit şi focul cel nestins? 

Deci când vrei să te apropii de Sfânta Masă, vezi că este 
acolo de faţă Împăratul tuturor. Şi este de faţă cu adevărat şi 
cunoaşte mintea fiecăruia, văzând cine se apropie cu sfinţe- 
nia care se cuvine şi cine cu conştiinţa rea, cu gânduri necu- 
rate şi întinate şi cu fapte spurcate. Şi de vom afla pe vre- 
unul în acest fel, mai întâi îl dă la judecata conştiinţei lui, 
care îl bate cu gândurile şi de-l va îndrepta, îl primeşte iarăşi. 
lar de va rămâne neîndreptat, atunci va cădea în mâinile 
Lui, ca un nemulţumitor şi necunoscător. lar ce înseamnă 
aceasta, ascultă pe Pavel, care zice: „Infricoşător lucru este 
a cădea în mâinile Dumnezeului celui viu“ (Evrei 10, 31). 
Ştiu că muşcă cuvintele acestea, dar ce să fac? De nu voi 
pune doctorii amare, nu se vor tămădui ranele. lar de le voi 
pune, voi nu suferiţi usturimea. Strâmtorat sunt din toate 
părţile, dar de nevoie este să întind mâna. De ajuns sunt 
cele ce s-au zis spre îndreptarea celor ce iau aminte. Dar ce 
nu numai Vouă, ci şi altora, prin voi să se facă folositoare în- 
văţătura, veniţi ca pe acestea să le repetăm pe scurt. Am 
vorbit despre serafimi, am arătat câtă vrednicie pricinuieşte 
starea aproape de Scaunul împărătesc şi cum că şi oameni- 
lor le este cu putinţă a dobândi vrednicia aceasta. Am spus 
despre aripi şi puterea lui Dumnezeu cea neapropiată şi de- 

mai sălbatice decât cele ale mării. Cum ar fi volbura mâniei, 
care de jos în sus cuprinde inima, vânturi ale poftei celei 
rele, care pricinuiesc minţii multă tulburare. lar cel neiscusit 
şi nedeprins, când începe viforul mâniei, îndată se tulbură, 
se învăluieşte, se clatină, trece cu vederea sufletul, care se 
cufundă de patimi şi în cele din urmă pătimeşte stricare co- 
răbiei. lar cel iscusit şi deprins a suferi bărbăteşte unele ca 
acestea, pune mintea ca pe un cârmaci la cârmă şi nu înce- 
tează, toate făcându-le, până ce nu va îndrepta corabia la li- 
manul cel lin al filozofiei. Deci aceea ce se întâmplă la mare 
şi se petrece cu mintea, aceea se întâmplă şi la tâlcuirea 
Scripturilor, căci atunci când ieşim în noian ne tulburăm, ne 
învăluim, dar nu pentru că noianul este înfricoşat, ci pentru 
că noi cei ce înotăm suntem nedeprinşi. Şi cum că un cu- 
vânt care este lesne de înţeles se poate face de neînțeles din 
pricina nedeprinderii ascultătorilor, îl voi aduce martor pe 
Pavel, căci zicând că Hristos S-a făcut Arhiereu după rân- 
duiala lui Melhisedec şi vrând să arate cine este Melhisedec, 
a adăugat: „În privinţa aceasta, avem multe de vorbit şi lu- 
cruri grele de tâlcuit“ (Evrei 5, 11). Ce zici, o fericite, Pave- 
le? [ie celui ce ai înţelepciunea cea duhovnicească şi ai au- 
zit cuvinte care nu se pot vorbi şi ai fost răpit la al treilea cer, 
îu este cu anevoie de tâlcuit? Dacă ţie îţi este cu anevoie de 
tâlcuit, cui îi va fi uşor? Mie, zice, îmi este cu anevoie de tâl- 
cuit, nu pentru că este greu, ci pentru neputinţa ascultători- 
lor. Căci după ce a zis: „lucruri grele de tâlcuit“, a adăugat 
„de vreme ce trândavi v-aţi făcut cu auzurile“. Vezi că nu fi- 
rea cuvântului l-a făcut pe sine greu de înţeles, ci nedeprin- 
derea ascultătorilor? Şi nu numai greu îl face, ci şi îl lungeş- 
te. Căci a zis nu numai greu de tâlcuit, ci şi mult de vorbit, 
care amândouă sunt din pricina trândăvirii auzului. Şi pre- 
cum la bolnavi, nu trebuie să le punem masă grabnică şi 

uşor gătită, ci trebuie gătite multe feluri de bucate, că dacă 
cel bolnav nu va voi să guste un fel, să ia din celălalt şi de nu 
va voi să mănânce nici din acesta să primească altul, iar de 
va respinge şi acesta să poată gusta din altul; şi astfel cu felu- 
rimea bucatelor să biruim greutatea de a mulţumi pe cel bol- 
nav, iar prin osebirea mesei să vindecăm neîmpăcarea minţii 
lui: Aşa, de multe ori, trebuie să facem şi la ospăţul cel du- 
hovnicesc. Căci când suntem neputincioşi trebuie să gătim 
cuvântul îndelungat şi cu multe feluri de împestriţături, care 
să aibă pilde şi asemănări, dovezi şi sensuri diferite şi multe 
alte de acest fel, ca din toate acestea mai lesnicioasă să ni se 
facă nouă alegerea celor de folos. 

Însă deşi îndelungat este cuvântul şi greu de tâlcuit, dar 
nu i-a lipsit pe ei de învăţătura cea pentru Melhisedec, căci 
cu aceasta „mult de vorbit şi lucruri grele de tâlcuit“, a ridi- 
cat osârdia lor, făcându-i mai lesnicioşi la ascultare şi prin 
faptul că le-a pus masă, a săturat pofta lor. 

La fel să facem şi noi, să îndrăznim a intra în mare, după 
puterea noastră, deşi nemărginit este noianul Proorocilor şi 
mari sunt adâncimile; şi nu după puterea noastră, ci după 
darul cel dat de sus; şi nu pentru folosul nostru îndrăznim 
asupra mării, ci pentru al vostru, urmând lui Pavel şi întru 
aceasta. Şi cum că nu i-a lipsit pe ei de învăţătura cea despre 
Melhisedec, ascultă cele ce urmează. Căci după ce a zis 
„avem mult de vorbit şi lucruri grele de tâlcuit“, a adăugat: 
„Căci acest Melhisedec... împăratul dreptăţii, apoi şi împă- - 
ratul Salemului, adică împăratul păcii, fără tată, fără mamă, 
fără spiţă de neam, neavând nici început al zilelor, nici sfâr- 
şit al vieţii, ci, asemănat fiind Fiului lui Dumnezeu, rămâne 
preot pururea“ (Evrei 7, 1-3). Oare nu v-a tulburat Pavel 
auzurile voastre, zicând despre un om că este fără tată, fără 
mamă? Cred că da, căci nu numai despre un om de se va 

zice asta pricinuieşte multă nedumerire, ci şi despre Hristos. 
Şi dacă este fără de tată, cum este Fiu şi încă Unul-Născut? 
Că Fiul trebuie să aibă tată, iar altfel nu va fi Fiu. Dar Fiul lui 
Dumnezeu este şi fără tată şi fără mamă. Cum? Fără tată 
după naşterea cea de jos, iar fără de mamă, după cea de 
sus. Căci n-a avut tată pe pământ, nici mamă în cer. „Fără 
spiţă de neam“. Să audă cei ce iscodesc fiinţa Lui. Şi cu 
toate că unii atribuie aceasta, adică „fără spiţă de neam“, 
naşterii celei de sus, dar ereticii nici aşa nu voiesc, căci o is- 
codesc şi o cercetează. lar unii mai îngăduitori dintre aceş- 
tia, socotesc aceasta la naşterea cea de sus, dar nu sunt de 
acord pentru cea de jos. lar noi să arătăm că Pavel a zis 
aceasta pentru amândouă naşterile, şi cea de sus şi cea de 
jos. Căci aceea este înfricoşată, iar aceasta tainică. Despre 
aceasta de jos Isaia zice: „şi neamul Lui cine-L va spune“ (Is. 
53, 8). Dar poate vei zice că el n-a zis pentru naşterea cea 
de sus. Dar ce vom avea de zis către Pavel, care după ce a 
spus despre amândouă naşterile, pe urmă a adăugat acel 
cuvânt „fără spiţă de neam“? Căci după ce a zis „fără tată, 
fără mamă“, a adăugat „fără spiţă de neam“. Că nu numai 
după naşterea aceea, după care este fără mamă, să crezi că 
este fără spiţă de neam, ci şi cupă aceasta, după care este 
fără tată, adică după cea de jos. De aceea deci, după ce a 
zis despre amândouă naşterile, a zis şi fără spiţă de neam. Şi 
naşterea aceasta de jos fiind neînţeleasă, cum vom îndrăzni 
să o cercetăm pe cea de sus? Căci dacă pridvoarele Bisericii 
sunt atât de măreţe şi pricinuitoare de frică sfântă, cum va 
îndrăzni să intre cineva în cele neumblate? 

Şi că S-a născut din Tatăl, ştiu. lar cum, nu ştiu. Şi că S-a 
născut din Fecioara, ştiu. Dar cum, nu ştiu. Şi nici aici nu în- 
ţeleg chipul naşterii. Că naşterea celor două firi se adeve- 
rează, dar felul lor se tace. Şi precum aici la Fecioara, neşti- 

ind cum S-a născut din ea, mărturisesc că S-a născut şi nu 
tăgăduiesc faptul din pricina neştiinţei felu, aşa fă şi tu la 
“Tatăl. Deşi nu ştii cum S-a născut, mărturiseşte că S-a năs- 
cut. Şi de-ţi va zice ţie ereticul, cum S-a născut Fiul din Ta- 
tăl, trage-i mintea la pământ şi zi către el: Coboară-te din 
cer şi dovedeşte-mi cum S-a născut din Fecioara şi după 
aceea întreabă de acelea. Ţine-l, înconjoară-l, nu-l lăsa să : 
sară, nici să alerge în labirintul silogismelor. Ţine-l şi sugru- 
mă-l, nu cu mâna, ci cu cuvântul. Nu-i da timp şi ieşiri. De 
aceea pricinuiesc ei tulburare celor cărora le vorbesc, pen- 
tru că noi le urmăm lor şi nu-i aducem sub legile dumneze- 
ieştilor Scripturi. Deci pune împrejurul lui zid, dinspre toate 
părţile, mărturiile cele din Scripturi şi nici nu va putea să des- 
chidă gura. Întreabă-l: Cum S-a născut din Fecioara? Şi nu 
te depărta de aceasta. Dar el nu va putea să-ţi spună chipul 
naşterii, cu toate că va încerca şi se va ispiti de nenumărate 
ori. Căci când Dumnezeu va închide înţelesul, cine-l va des- 
chide? Numai cu credinţa se primesc unele ca acestea. lar 
dacă el nu se astâmpără, ci caută silogisme, zii către el, ceea 
ce a zis Hristos către Nicodim. „Dacă v-am spus cele pă- 
mânteşti şi nu credeţi, cum veţi crede de vă voi spune cele 
cereşti?“ (In. 3, 12). Dacă te-am întrebat de naşterea cea din 
Fecioară şi nu ştii şi nici a deschide gura nu poţi, cum în- 
drăzneşti să cercetezi cerul? Ci, o, de ai fi iscodit cerul şi nu 
pe Sătapânul cerului. „Dacă v-am spus cele pământeşti şi nu 
credeţi“, nu a zis nu primiţi, ci „nu credeţi“, arătându-ne, că 
şi în cele pământeşti este nevoie de credinţă. Şi dacă cele 
pământeşti au nevoie de credinţă, cu mult mai mult cele ce- 
reşti. Şi cu toate că Hristos a zis către Nicodim despre o 
naştere mult mai de jos. Că era cuvântul pentru botez, pen- 
tru naşterea de-a doua, cea duhovnicească. Dar şi despre 
aceasta a zis că sunt înţelese numai prin credinţă. Şi le-a nu- 

mit pe ele pământeşti, nu pentru că sunt pământeşti, ci pen- 
tru că se săvârşesc pe pământ, care comparându-se cu naş- 
terea cea de sus, cea negrăită şi care covârşeşte toată min- 
tea, pământeşti sunt. Deci dacă este cu neputinţă a şti cum 
mă nasc a doua oară din apă, fără numai prin credinţă şi nu 
iscodind felul ei, de câtă nebunie va fi plin acela care va în- 
trebuinţa cugetări omeneşti şi va cere dovezi ale naşterii ce- 
lei de sus a Unuia-lNăscut? Deci cum Cel Unul-Născut, Fiul 
lui Dumnezeu este fără de tată şi fără de mamă şi fără de 
spiţă de neam după amândouă naşterile, din destul s-a ară- 
tat. Acum urmează să ne întoarcem la ceea ce ne intere- 
sează şi să ne deşteptăm auzul, auzind ghicituri prooroceşti, 
lăsând cuvântul cel despre Melhisedec pentru altă zi. 

Căci cuvintele cele prooroceşti sunt asemenea cu ghici- 
turile şi cu multă greutate se tâlcuieşte Aşezământul cel 
vechi şi cu anevoie se înțeleg cărţile lui. lar cel nou este mult 
mai luminat şi mai uşor. Dar poate va zice cineva: Pesitru 
care pricină s-au scris acestea aşa? Căci Aşezământul cel 
nou ar trebui să fie mai neînțeles, căci vorbeşte despre lu- 
cruri mai mari, despre Împărăţia cerurilor şi învierea trupuri- 
lor, şi despre bunătăţile cele negrăite, care covârşesc mintea 
omenească. Deci care este pricina că proorocirile sunt nelu- 
minate? Deoarece ele spun multe rele iudeilor. Cum că vor 
fi scoşi din cinstea avută şi vom fi băgaţi noi; cum că se va 
risipi Templul şi nu se va mai ridica; cum că va cădea leru- 
salimul şi va fi călcat de toţi, iar iudeii se vor risipi în toată lu- 
mea şi nu vor mai avea petrecerea cea dintâi, ci toate cele 
avute se vor lua de la ei şi proorocirile, şi jertfele, şi Preoţia şi 
Împărăţia. Şi nu numai acestea spuneau de mai înainte Proo- 
rocii, ci şi altele multe ca acestea, însemnând în cărţile lor 
nenumărate pricini vrednice de jale. Deci ca să nu omoare 
iudeii pe cei ce spuneau acestea, au ascuns proorocirile lor 

sub greutatea tâlcuirii şi au vărsat mult întuneric asupra lu- 
crurilor, prin aceasta pricinuind celor ce grăiau siguranţă. Şi 
de unde este arătat aceasta? Şi va trebui să dăm socoteală 
de cele vorbite, deşi între prieteni le vorbim. Dar poate şi din 
cei ce nu ne sunt prieteni sunt mulţi de faţă. Deci şi aceia să 
înveţe acestea şi să ni se facă şi ei prieteni. Am zis că de ar fi 
auzit iudeii despre răutăţile cele ce erau să-i ajungă şi cum 
că lerusalimul va fi robit după venirea lui Hristos, cu robie 
fără sfârşit şi neschimbată, de ar fi auzit deci acestea luminat 
de la prooroci, îndată i-ar fi omorât. Dar de unde se dove- 
deşte aceasta? Întâi de la obiceiurile lor. Că erau turbaţi şi 
cu obiceiuri de fiară. Popor care de-a pururea însetat de 
sângele proorocilor, avându-şi mâinile deprinse de junghie- 
rea sfinţilor. Despre acestea marele lie strigă: „Jertfelnicele 
Tale le-au surpat şi pe proorocii Tăi i-au ucis“ (| Împ. 19, 
10). lar Hristos zice: „lerusalime, lerusalime, care omori 
Prooroci şi cu pietre ucizi pe cei trimişi la tine“ (Mt. 23, 37). 
Isaia prihănindu-i zice: „... mâinile voastre sunt pline de 
sânge“ (Is. |, 15). Şi iarăşi Hristos adaugă: „Părinţii voştri au 
omorât pe prooroci, iar voi zidiţi mormintele lor, întrecând 
măsura părinţilor voştri (Mt. 23, 29-32). Vezi că şi stăpânul 
şi slugile mărturisesc că au fost ucigaşi? Dar ce înseamnă: 
Impliniţi măsura părinţilor voştri? Omorâţi-Mă şi pe mine. 
Adăugaţi la sângele robilor şi Sângele cel stăpânesc. Că deşi 
nenumărați oameni au ucis, dar toţi aceia au fost robi. lar 
când şi-au întins mâinile asupra Stăpânului, atunci au între- 
cut măsura. Şi pe bună dreptate este aceasta, că până a nu 
omori pe Stăpânul, aveau nădejde de mântuire, că venind 
Mielul lui Dumnezeu, Care va ridica păcatul lumii, îi va ier- 
ta şi pe ei. Dar după ce au omorât pe Doctorul şi s-au făcut 
înjurători ai Jertfelnicului (Crucii), întorcându-se de la Cel 
ce a venit să ierte păcatele, de toată nădejdea s-au lipsit. De 

aceea a zis Hristos „aţi întrecut măsura părinţilor voştri”. 
Deci că ei sunt vărsători de sânge şi spurcaţi, s-a dovedit din 
multe mărturii. Dar de unde este dovedit că nu ar fi cruțat 
pe prooroci, de ar fi auzit de la ei, că lerusalimul se va pră- 
pădi, că Legea va înceta, că Aşezământul cel vechi se va 
schimba? Din cele ce s-a zis este dovedit, dar din nou din 
Scripturi voi face dovada mai luminată. Şi cum că este ade- 
vărat, că de ar fi auzit pe vreun prooroc zicând că lerusali- 
mul se va robi vremelnic, ar fi slobozit mânia asupra lui, în 
loc ca ei să se schimbe şi prin aceasta să depărteze mânia lui 
Dumnezeu, să ascultăm istoria. Cetatea era oarecând în- 
conjurată de babilonieni şi multă oaste era împrejurul ei; şi 
primejdiile nu erau ascunse, ci cetatea lerusalimului era 
atunci în mijlocul cursei Dar şi aşa, arătate fiind primejdiile, 
când leremia a zis către ei că cetatea se va da în mâinile cal- 
deilor — cu toate că aceasta nu era proorocie, că vedeau cu 
ochii lor ceea ce avea să li se întâmple —, fiindcă le-a zis nu- 
mai cele arătate înaintea ochilor lor, spurcaţii şi nesimţitorii şi 
nemulţumiţii făcătorilor de bine, s-au tulburat, încât îl soco- 
teau pe el vânzător şi pricinuitor al pierderii cetăţii şi ziceau: 
„Să se omoare dar omul acela, pentru că el slăbeşte mâinile 
oamenilor celor ce se războiesc... şi mâinile a tot poporul“ 
(lerem. 38, 4). Dar nu-i slăbea, ci îi întărea, le ridica osârdia 
şi căuta să-i aducă la Dumnezeu, Care ca un zid tare şi ne- 
biruit putea să-i împrejmuiască. Şi cu toate acestea ei porun- 
ceau ca să-L. omoare. Că acest fel de răsplătiri dădeau ei fă- 
cătorilor de bine. Şi cu toate că împăratul i-a iertat, ei nici 
aşa nu s-au liniştit şi fiindcă n-au putut să-l-omoare, l-au 
aruncat în groapa cu noroi. 

Şi dacă n-au suferit vestea robiei vremelnice, cum ar fi 
putut suferi pe cei ce le prooroceau robie nesfârşită? Dacă 
n-au suferit să audă pe leremia zicând că vor merge în Babi- 

lon, ci l-au pedepsit, oare n-ar fi sorbit sângele celor ce ar fi 
zis că vor fi răspândiţi, nu în Babilon, ci în toată lumea? Şi 
de vi se pare că aceasta nu este de ajuns, vă voi aduce o do- 
vadă luminată, că nu era fără primejdie a le spune cele ce 
vor fi, adică cinstea noastră, a neamurilor şi căderea lor. Pe 
Ştefan, pârga mucenicilor, pentru ce l-au ucis cu pietre? 
Oare nu cu acestea prihănindu-l şi zicând: „L-am auzit spu- 
nând cuvinte de hulă... Că l-am auzit zicând că lisus, Na- 
zarineanul acesta, va strica locul acesta şi va schimba da- 
tinile, pe care ni le-a lăsat nouă Moise“ (F Ap. 7, 11). Şi nu 
pentru aceasta l-au ucis cu pietre? Şi dacă atunci n-au sufe- 
rit să audă, când până şi lucrurile îi încredinţau, cum ar fi 
suferit pe prooroci să proorocească acestea? Ai văzut, iubi- 
tule, că pentru vestirea altei petreceri (reguli de viaţă) şi a 
stricării Templului, l-au ucis pe Ştefan cu pietre? Ascultă 
cum şi lui Hristos îi aduc aceeaşi vină. Că zic ei, cum că EI 
ar fi zis: „Stricaţi biserica aceasta şi în trei zile o voi ridica“ 
(In. 2, 19). Vezi că peste tot stricarea Templului şi schimba- 
rea petrecerii pricinuiau mânia lor? De aceea proorocii zi- 
ceau acestea neluminat. Dar şi pe Pavel voiau să-l omoare 
pentru-că-i convingea să-şi schimbe petrecerea. Dar de un- 
de este arătat aceasta? Din cele zise de apostolul lacob către 
Pavel: „Vezi frate, câte mii de iudei sunt care au crezut? Şi 
toţi sunt râvnitorii Legii; şi au înţeles pentru tine, că înveţi 
despărţirea de Moise pe toţii iudeii cei din neamuri“ (F. Ap. 
21, 20-21). Dacă credincioşi fiind nu sufereau să se depăr- 
teze de Lege, cum cei ce nu crezuseră încă ar fi suferit să 
audă că va înceta cândva Legea? Deci, că iudeii ar fi omorât 
pe prooroci de ar fi vestit luminat ceva de acest fel, am ară- 
tat cu mărturii de la fericitul leremia, de la întâiul mucenic 
Ştefan, de la Însuşi Hristos şi de la apostolul Pavel. Că dea- 
supra tuturor acestora aducând aceste învinuiri, i-au omorât. 


23| 


SFÂNTUL IOAN GURĂ DE AUR 


Şi că ar fi ars şi cărţile cele prooroceşti, de ar fi înţeles 
cele scrise în ele, voi încerca să dovedesc dintr-o istorie, 
care vă este ascunsă, dar care îndată se va descoperi. Deci 
care este istoria? Ascultaţi! „In anul al patrulea al lui loa- 
chim, fiul lui losie, împăratul lui luda, a fost cuvântul Dom- 
nului către mine, zicând: „la-ţi hârtie de carte şi scrie pe ea 
toate cuvintele pe care le-am grăit către tine asupra lerusali- 
mului şi asupra lui luda şi asupra tuturor neamurilor... din 
zilele lui losie şi până în ziua aceasta“. Că doar va auzi casa 
lui luda toate relele pe care gândesc să le fac lor“ (lerem. 
36, 1-3). Vezi ce iubitor de oameni şi purtător de grijă este 
Dumnezeu? Fiindcă iudeii nu sufereau să audă cele spuse 
despărțite câte una, porunceşte proorocului să le strângă pe 
toate, ca spunându-le să le înmulțească frica, ca măcar aşa 
să se facă mai buni. Aduceţi-vă aminte de ceea ce v-am fă- 
găduit. Că ceea ce trebuie să dovedim este că şi cărţile aces- 
tea le-ar fi tăiat în bucățele, de ar fi înţeles toate cele ce as- 
tăzi s-au împlinit. „Doar vor auzi relele“ — că trebuie să ne 
ţinem de istorie — pe care gândesc să le fac lor şi se va în- 
toarce fiecare din calea sa cea rea“. Oare Dumnezeu zice 
„doar“? Oare El nu ştia cele ce vor fi? Cel ce ştie toate mai 
înainte de a fi, oare nu ştia dacă vor auzi sau nu? Că El 
cearcă inimile şi rărunchii; este judecătorul cugetelor şi al 
gândurilor şi Lui toate îi sunt descoperite şi goale înaintea 
ochilor. Dar pentru care pricină a zis: „Doar vor auzi“? Că 
este de folos ca şi voi să învăţaţi aceasta şi cei ce prihănesc şi 
aduc neştiinţă Celui Unul-Născut, Fiul lui Dumnezeu. Că 
iată şi Tatăl rosteşte cuvinte, ca unul ce nu ştie. Dar El nu 
este neştiutor, ci toate le ştie. Deci când vei auzi şi pe Fiul zi- 
când ceva de acest fel, în acest fel să cugeţi, căci Fiu fiind, 
pretutindeni urmează Tatălui. Dar acestea să rămână acum, 
ca să nu cădem din calea care ne stă înainte. Să zicem dar 

pentru care pricină zice Dumnezeu „doar vor auzi“. De ar fi 
zis că: „vor auzi“, fără acel cuvânt „doar“, minciună ar fi spus. 
Căci ei nu voiau să audă. De ar fi zis adevărul cum că „vor 
auzi“, de prisos mai trimitea pe proorocul la cei ce nu voiau 
să audă. Şi nu numai pentru aceasta, ci şi ca numai înainte- 
ştiinţa Lui să o socotească vreunii ca o silă a neascultării lor; 
pentru aceasta dar au pus cuvântul cu îndoială, ca să nu 
zică cineva, că dacă a zis mai înainte Dumnezeu că vor auzi 
sau nu, negreşit trebuie ca cele zise să se facă întocmai. Şi 
unii şi despre luda zic asemenea. Că zicând mai înainte 
Hristos că el va fi vânzător, de nevoie, silindu-l mai înainte- 
ştiinţa Lui, trebuia să fie. O, nebunie! O, neruşinare! Că nu- 
mai înainte-ştiinţa Lui a fost pricinuitoare a răutăţii lui, o 
omule! Să nu fie! Că ea nu sileşte ca lucrurile să se întâmple 
aşa după cum mai înainte se ştiu. Nu pentru că Hristos a zis 
mai înainte despre luda că va fi vânzător, s-a făcut vânzător, 
ci pentru că acela singur a vrut să se facă vânzător, pentru 
aceea Hristos a zis de mai înainte. Deci pentru ca şi aici să 
nu zică vreunii, că zicând Dumnezeu că nu vor auzi, le-a în- 
chis calea pocăinţei, a înlăturat această prihănire, zicând 
către Proorocul „doar vor auzi”. 

Aduceţi-vă aminte de ceea ce v-am făgăduit. De aceea 
adeseori vă aduc aminte de cele făgăduite, ca să nu uitaţi în- 
trebarea de la care am pornit, când vom aduce dezlegarea. 
Şi care a fost întrebarea? Că de ar fi înţeles iudeii, ce rele i 
se vor aduce, adică cele ce acum îi stăpânesc, ar fi tăiat bu- 
căţele cărţile cele ce aveau scrise acestea, necruţând nici 
cuvintele cele dumnezeieşti. Dar să ne întoarcem a istorie. 

Auzind leremia porunca Domnului a chemat pe Varuh, 
feciorul lui Nirie, care a scris din gura lui leremia toate cu- 
vintele Domnului“ (lerem. 36, 4). Dar ce este acesta? ie ţi 
s-a poruncit de Dumnezeu şi trimiţi pe ucenicul? Oare nu 

cumva te temi? Care nu cumva te înfricoşezi? Dacă ţie îţi 
este frică, cum va îndrăzni ucenicul? Dar nimic dintr-aces- 
tea nu pătimea. Căci este arătată pricina. După ce a scris 
ucenicul, i-a zis: „eu sunt sub pază“. O, mărime de suflet. 
Era în temniţă şi nu se dep:. :a de proorocie. Să luăm amin- 
te la bărbăţia dreptului şi la filozofia minţii lui. Nu a zis întru 
sine: Atâtea rele mi 's-au întâmplat pentru îndrăzneala 
aceasta; nenumărate cuvinte am rostit şi nimic n-am folosit, 
ci pentru ele acum sunt legat; şi încă nu m-a slobozit Dum- 
nezeu din legături şi iarăşi mă trimite la fiarele acelea. Nimic 
de acest fel n-a zis, nici în minte nu şi-a pus, ci numai la una 
se gândea, ca să săvârşească porunca Domnului. Şi fiindcă 
el singur nu putea, prin ucenicul lui a făcut-o. „Citeşte-le lor 
şi spune-le toate relele, căci eu sunt la închisoare. Şi spunea 
leremia şi Varuh scria pe hârtie. Când se întâmplau acestea 
era vreme de post. Şi sosind praznicul, -pe toţi i-a chemat la 
“Templu. Că prăznuirea trebuia să se facă de obşte. Şi in- 
trând Varuh la căpetenii, a citit în auzul tuturor cuvintele 
acelea. Şi pricina pentru care a citit este: „Că doar va cădea 
mila lor înaintea feţii Domnului şi se vor întoarce de la calea 
lor cea rea“ (lerem. 7), ca ei să nu socotească că a venit ca 
un pârâş să-i prihănească, ci ca să-i vindece pe ei şi să se fa- 
că mai blânzi. Dar ce fac? În loc să-i mulţumească, să ia amin- 

te, merg şi vestesc împăratului cele scrise în carte, iar cartea 
a poruncit să fie păzită în casa lui Elisama. Şi trimițând îm- 

păratul pe ludin, unul din cei ce sta înaintea lui, a poruncit 

să fie adusă cartea. lar împăratul sta în casă de iarnă. Că era 
luna a noua, adică noiembrie, numărând de la xanticon. 

Căci şi acestea trebuie să le ştiţi cu de-amănuntul. lar de nu- 

măra de la dion, nu era atunci iarnă. Deci pentru care prici- 

nă se aminteşte şi despre acesta? Vei înţelege luminat din 

cele ce urmează. „Şi grătar de foc era înaintea lui“ (lerem. 

36, 22), pentru că era frig. Vedeţi cum nimic nu lasă Dum- 
nezeiasca Scriptură? „Şi grătar cu foc era înaintea lui”. S-a 
adus cartea cea plină de nenumărate rele... şi se citea. Adu- 
ceţi-vă aminte, rogu-vă, de cele ce v-am făgăduit. Şi după 
ce a citit ludin trei foi, le-a tăiat cu cuţitaşul şi le-a aruncat pe 
grătarul cel de foc, până ce s-a sfârşit toată cartea. Ai văzut 
că nici cărţile nu le cruţau? Cum nu s-au sfiit nici de cuvin- 
tele cele dumnezeieşti? Şi le-a tăiat pentru că vesteau robie 
lerusalimului. Neaflând pe proorocul şi-au slobozit mânia 
asupra cuvintelor. Deci dacă aşa se războia cu cele neînsu- 
fleţite, ce nu ar fi făcut cu cel însufleţit, care a scris acestea? 
Şi precum fiarele cele cumplite îşi varsă toată mânia lor asu- 
pra vreunei haine a celui ce le-a bătut, aşa a făcut şi împăra- 
tul. Nu a putut afla pe cel a căruia era cartea, dar a tăiat car- 
tea. Şi nu numai că a te'=.-0, ci a şi aruncat-o pe grătarul cel 
cu foc, ca nici o rămăşiţă să nu rămâie din ea. Dar încă nu 
aţi aflat toată tulburarea lui. Ci o veţi cunoaşte, dacă veţi lua 
aminte cu dinadinsul la povestire. Că nu a zis Scriptura, că 
după ce a citit toată cartea, a rupt-o şi a aruncat-o în foc, ci a 
făcut aceasta numai după ce a citit trei foi. Nu a aşteptat s-o 
termine de citit, ci îndată, din început, s-a sălbăticit. lată că 
nu era fără primejdie, ca proorocii să spună luminat toate 
relele cele ce aveau să vie peste ei. Şi dacă robie vremelnică 
nu au răbdat să audă, cum ar fi putut să rabde, aflând de 
cea nesfârşită? Şi nu s-a oprit împăratul doar aici, ci a trimis 
ca să caute pretutindeni pe proorocul. Dar nu l-a aflat, că l-a 
ascuns pe el Dumnezeu. Pe acesta pazindu-l, prin locul cel 
ascuns, iar pe ceilalţi prooroci prin neluminarea celor grăite 
de ei. Şi nu numai de aici ne este arătat că a spune slava şi 
cinstea neamurilor şi necinstea ce va să fie iudeilor, era nu 
numai o îndrăzneală a sufletului celui ce se aruncă în primej- 
dii, ci şi a graiurilor lui Pavel. Că acesta văzând pe acest proo- 

roc că a zis puţin din această proorocie, vestind bunătăţile 
noastre şi relele acelora, s-a spăimântat şi s-a luminat de în- 
drăzneala aceluia, zicând: „lar Isaia îndrăzneşte şi zice: 
Aflatu-m-am celor ce nu Mă căutau pe Mine, arătatu-m-am 
celor ce nu întrebau de Mine; zis-am: iată sunt, la neamul 
care n-a chemat numele Meu“ (Rm. 10, 20). Cu toate că nu 
urma primejdie din vestirea aceasta, de ce a zis Pavel: „lar 
Isaia îndrăzneşte a zice: Aflatu-m-am celor ce nu Mă căutau 
pe Mine“? Pentru că mare prihănire cu adevărat este aceas- 
ta iudeilor. Căci cei ce nu căutau au aflat, iar cei ce căutau 
nu au nimerit; cei ce nu au auzit au crezut, iar cei ce au au 
zit L-au răstignit. Pentru aceasta deci Pavel a numit pe Isaia 
îndrăzneţ şi cu adevărat mare îndrăzneală are a sta în mijlo- 
cul celor prihăniţi şi a-i prihăni fără cruţare, scoţându-i lumi- 
nat pe aceia, prin proorocie, din cinste şi băgând pe alţii în 
slava aceea ce se cuvenea lor. ŞI toţi cei ce auzeau, îl prihă- 
neau ca pe un vinovat la judecată. Şi cine poate scăpa de 
primejdii între judecători vrăjmaşi? De aceea deci Pavel a 
spus că: „Isaia îndrăzneşte şi zice“. 

Dar voiesc să vă arăt şi mai luminat despre aceasta. S-a 
zis în Scripturi despre iudei şi despre neamuri neluminate, 
ca iudeii să nu înţeleagă mai înainte de vreme cele grăite. Şi 
aduc martor pe Pavel, cel cu mare glas, pe cel ce grăieşte de 
sus, de trâmbiţa cerurilor, de vasul alegerii, de cel ce a adus 
mireasă lui Hristos. „... pentru că v-am logodit, zice, unui 
bărbat, fecioară curată, ca să vă pun înaintea lui Hristos“ (Il 
Cor. 11, 2). Pe acesta îl aduc martor, care zice arătat că nu 
toate proorocirile din Scriptura cea veche s-au spus acope- 
rit, ci numai unele; că de erau să fie toate neluminate, de 
prisos s-ar fi spus ele celor de atunci. Că proorociile spun şi 
de războaiele cele de atunci, de boli şi de foamete. Dar spun 
şi cele ce s-au împlinit astăzi, întemeierea Bisericii, lepăda- 

rea sinagogii, încetarea Legii. Acestea nu voiau să le ştie 
aceia, ci numai pe acelea ce s-au întâmplat în vremea lor. Şi 
voi încerca să vă arăt, că nu numai acestea sunt neluminate, 
adică cele pentru noi, pentru sinagoga, care acum a luat 
sfârşit şi pentru încetarea Legii, pe care ei nu trebuie să le 
ştie de atunci. Căci dacă ar fi cunoscut de atunci, că Legea 
este vremelnică, negreşit că ar fi defăimat-o. De aceea nu- 
mai vremelnicia ei a întunecat-o. Şi cum că nu toată prooro- 
cia era întunecată, ci numai partea 'aceasta era acoperită, as- 
cultă pe Pavel, care ni le arată luminat pe amândouă 
acestea, scriind către corinteni şi zicând: „Având deci o ast- 
fel de nădejde, noi lucrăm cu multă îndrăzneală, şi nu ca 
Moise care îşi punea un văl pe faţa sa, ca fiii lui Israel să nu 
vadă sfârşitul strălucirii celei trecătoare. Dar minţile lor s-au 
învârtoşat, căci până în ziua de azi, la citirea Vechiului Tes- 
tament, rămâne acelaşi văl, neridicându-se, căci el se 
desfiinţează prin Hristos“ (Cor. 3, 13-14). Dar poate nu este 
clar ceea ce s-a spus. De aceea de nevoie este să o luminez, 
aducându-vă aminte de istoria aceasta. Moise după ce a luat 
lespezile din munte şi se cobora, o slavă negrăită şi minuna- 
tă a strălucit din sfânta lui faţă, încât nimeni din cei de rând 
nu putea să se apropie şi să vorbească cu el. Şi ca nu totdea- 
una poporul să fie departe de el şi-a pus un acoperământ pe 
faţa sa, dând slobozenie iudeilor să se apropie de el. Şi când 
vorbea cu poporul avea acel acoperământ, iar când se în- 
torcea către Dumnezeu şi-l lua. lar acest lucru s-a făcut ca 
puitorul de legi pe deoparte să fie vrednic de credinţă pen- 
tru cei ce vor primi Legea cea adusă de el, iar pe de alta, să 
se arate de mai înainte în el umbros închipuirea adevărului 
întrupării lui Hristos. Căci dacă vor zice careva: Pentru care 
pricină Hristos n-a venit numai cu Dumnezeirea, ci S-a îm- 
brăcat în trup? de mai înainte să primească prin faţa slugii 

Lui. Pentru că dacă iudeii n-au putut suferi să vadă slava slu- 
gii, cum vor putea să vadă Dumnezeirea? 

Şi nu numai despre aceasta închipuie acoperământul 
acela, ci ceea ce pătimeau iudeii privind faţa lui Moise, păti- 
mesc şi acum cu privire la Lege. Căci precum atunci nu ve- 
deau slava feţii puitorului de lege dui pricina acelei perdele 
ce era pusă în mijloc, aşa nici slava Legii n-o pot vedea 
acum. Şi această pricină ne este nouă şi împotriva ereticilor. 
Căci socotind ei că cele ce s-au zis sunt prihănire a Legii şi-au 
însuşit acest loc al epistolei. Şi auzind că Legea are acoperă- 
mânt şi se strică, considerând că aceasta este clevetire, au 
lăsat înţelesul literal, ca să se prindă în socotelile lor. Dar în- 
suşi aceasta arată că Legea este mare. Căci precum atunci 
nu-i era prihană lui Moise că avea acoperământ pe faţă, ci 
iudeilor, iar lui îi era slavă mare având acest fel de perdea pe 
faţa sa, aşa s-a întâmplat şi la Lege. Că de nu ar fi avut Le- 
gea slavă neapropiată, nu ar fi avut trebuinţă de acoperă- 
mânt. Deci când zice că rămâne acoperământ la citirea Le- 
gii vechi, arată neluminarea ei, iar când zice, „neridicându-se, 
căci el se desfiinţează în Hristos“, ne arată partea cea nelu- 
minată din Lege. Şi nu partea aceea a Legii era neluminată 
care ne folosea pe noi în viaţa şi petrecerea noastră, căci de 
prisos ar fi fost dată, ci erau întunecoase numai părţile ace- 
lea prin care puteau înţelege că prin Hristos se desfiinţează. 
Pentru că şi acesta a fost lucru al înţelepciunii lui Dumne- 
zeu, fundcă a adus Legea, care singură vorbeşte despre si- 
ne, că venind Hristos o va strica şi întru El va înceta. Deci 
numai partea aceasta a Legii care zice că ea se va desfiinţa 
prin Hristos era neluminată. lar marele Pavel arătând aceas- 
ta, a adăugat: „... neridicându-se, căci el se desfiinţează 
prin Hristos“, ca nu cumva auzind că va rămâne acoperă- 
mânt citind Legea Veche, să socotească că toată este nelu- 

minată şi ascunsă. Şi prin acest adaus a îndreptat părerea 
aceasta. Căci zicând că rămâne acoperământ la citirea Legii 
Vechi, a adăugat, „neridicându-se (nedescoperindu-se), că 
întru Hristos se desființează“. Adică nu s-a descoperit că în- 
tru Hristos se va desființa. Şi nu s-a descoperit celor ce nu s-au 
apropiat de credinţă. Căci cel ce s-a apropiat de credinţă şi 
a dobândit darul Sfântului Duh, nu mai priveşte la Lege prin 
perdea, ci vede toată slava ei. lar slavă a Legii este a învăţa 
că întru Hristos se va desfiinţa. Ai văzut care este slava 
Legii? Şi slava ei cea adevărată este când va putea să te po- 
văţuiască pe tine la Hristos. Şi te povăţuieşte când se va ară- 
ta pe sine că se desfiinţează. 

lar de aici s-a făcut ereticilor o rană primejdioasă. Căci 
de era Legea potrivnică lui Hristos şi nu era dată de El, Pa- 
vel nu trebuia să înveţe că slava ei este aceea ce a putut să 
înveţe pe cei ce se apropie de ea, că prin Hristos se desfiin- 
țează. Şi de era Legea rea, nu trebuia să se ridice acoperă” 
mântul ei, ci trebuia să rămână şi după Dar întunecată. lar 
dacă acest lucru este al Darului, adică a-i face mai străbătă- 
tori cu privirea pe cei ce se apropie de înțelegerea Legii, în- 
cât de aici să ia toate temeiurile şi pricinile credinţei întru 
Hristos, ce semn mai mare al înrudirii Legii cu Darul va cere 
cineva, când Hristos va deschide ochii celor ce se apropie 
de El, ca să poată vedea şi înţelege învăţătura Legii? Şi fă- 
cându-se arătată şi cunoscută aceasta (Legea), va putea cu 
multă lesnire să-i treacă şi să-i trimită (la Dar) pe cei ce înţe- 
leg calea lui Hristos. Şi toate acestea nu arată nici pe Hristos 
împotrivitor Legii, nici pe Lege luptătoare împotriva lui Hris- 
tos, ci dimpotrivă, aceea face această filozofie mare, iar 
Acesta luându-o de acolo o aduce la vârful cel prea înalt. 
lar pentru toate acestea să mulţumim lubitorului de oameni 
Dumnezeu, Care iconomiseşte toate la vremea cea cuviin- 

cioasă şi lucrează în multe chipuri mântuirea noastră.. Şi să 
arătm petrecerea noastră cea după putinţă vrednică de iubi- 
rea Lui de oameni şi de atâta purtare de grijă, şi să nu fim 
nepăsători nici la dogme, nici la celelalte înţelegeri ale Scrip- 
turilor, căci pentru aceasta s-au defăimat toate. 


CUVÂNT care arată de cât folos este Sfânta 
Evanghelie aflându-se nuinai în casă, și cu atât mai 
mult atunci când se citește 


ăci, spuneţi-mi, cine dintre voi mergând acasă, a luat 
în mână o carte creştinească şi a citit cele ce se află în ea, 
sau a cercetat Scriptura? Nimeni nu poate zice că a făcut 
aşa. Ci oscioare de jos şi table vom găsi la mulţi, iar cărţi ni- 
căieri, sau la foarte puţini. Dar şi aceştia sunt ca şi cei ce nu 
le au, căci le leagă şi le pun prin lăzi. Şi toată osârdia lor este 
pentru membrane subțiri şi litere frumoase, iar nu pentru ci- 
tire, şi de aceea ei nu le dobândesc pentru folos, ci pentru 
fală. Atât de mare este mulţimea slavei deşarte, încât pe nici- 
unul nu-l aud lăudându-se că ştie cele ce sunt în ea, ci că are 
carte scrisă cu litere de aur. Şi care este folosul, spune-mi? 
Căci nu pentru aceasta s-au dat cele scrise, ca să le avem pe 
ele în cărţi, ci ca să le scriem şi pe inimi. lar această fală cu 
averile de cărţi este a mândriei iudaiceşti, adică a avea po- 
runcile aşezate numai în litere. lar nouă nu aşa. Ci din înce- 
put ni s-a dat Legea scrisă pe lespezile inimii celei de carne. 
Şi zic acestea nu oprind a agonisi cărţi, ci sfătuind şi dorind 
mult aceasta. Dar voiesc ca înțelegerile şi cuvintele din ele să 
le purtăm în mintea noastră, ca să se curăţească primind în- 
țelegerea literelor. Şi dacă de casa aceea în care se află 
Evanghelia, diavolul nu va îndrăzni să se apropie, cu mult 
mai mult nu se va atinge, nici se va apropia, nici diavol, nici 

păcat de sufletul acela ce poartă aceste înţelegeri ale Evan- 
gheliei. Deci sfinţeşte-ţi sufletul; sfințeşte-ţi trupul avându-le 
pe acestea totdeauna în inimă şi pe limbă. Şi dacă cuvintele 
cele de ocară întinează şi cheamă pe draci, arătat este că ci- 
tirea cea duhovnicească sfinţeşte şi trage asupra darul Du- 
hului. Scripturile sunt cântări dumnezeieşti. Deci să cântăm 
întru noi înşine şi să pregătim pentru patimile cele sufleteşti 
doctoriile cele din ele. Căci de vom şti şi de vom înţelege 
cele ce se citesc, le vom asculta cu multă osârdie. Totdeau- 
na voi zice acestea şi nu voi înceta a le zice. Şi nu este necu- 
viincios ca cei ce stau în târg să ştie numele, neamurile, ora- 
şele şi lucrările judecătorilor şi a vizitiilor, încă să arate 
bunătatea sau răutatea cailor, iar cei ce vin aici să nu înţelea- 
gă nimic din cele ce se fac aici, nici măcar să ştie numărul 
cărţilor? lar dacă pe acelea le vânezi pentru dulceaţă, îţi voi 
arăta că mai multă este aici. | 

Şi ce este mai dulce, spune-mi? Sau ce este mai minu- 
nat? A vedea luptându-se om cu om, sau războindu-se om 
cu diavolul şi întâmpinându-se trup cu putere netrupească 
şi biruind? La aceste lupte să privim, cărora a le urma este 
lucru curios şi folositor, şi cei ce le practică se pot încununa, 
iar nu la acelea a căror râvnire aduce ruşine. Căci lupta 
aceea cu dracii o vezi, dacă o vezi şi pe aceasta cu îngerii şi 
cu Stăpânul îngerilor. Şi spune-mi, de ţi-ar fi fost cu putinţă 
să stai cu dregătorii, sau cu împărații şi să-i priveşti şi să te în- 
dulceşti cu acea privire, nu ai fi socotit că acest lucru este o 
cinste mare? lar aici şezând împreună cu Impăratul îngerilor 
şi văzând pe diavolul apucat de la spate, cum se sileşte mult 
să biruiască dar nu poate, să nu alergi la acest fel de priveliş- 
te? Poate vei zice: Dar cum se poate aceasta? Se poate dacă 
vei lua cartea în mâini. Că vei vedea în ea şi luptele şi aler- 
gările cele îndelungate şi apucările aceluia şi meşteşugul 

dreptului. Şi privindu-le pe acestea te vei învăţa şi tu să te 
lupţi astfel şi te vei izbăvi de draci. Cele ce se fac afară sunt 
sărbători ale dracilor, nu privelişti ale oamenilor. Căci dacă 
nu este slobod a intra în capiştea idolilor, cu mult mai mult a 
merge la sărbătoarea satanicească. Şi nu voi înceta a zice şi 
a vă supăra cu acestea, până când voi vedea întoarcerea 
voastră, căci grăindu-le, mie nu-mi este cu lene, iar vouă de 
folos. Deci nu vă îngreuiaţ “e sfătuire. Şi de ar fi trebuit să 
urmez îngreuiere, eu ar fi trebuit să mă îngreuiez, care zic 
de multe ori şi nu sunt ascultat, iar nu voi care totdeauna as- 
cultaţi şi totdeauna sunteţi neascultători. Ci să nu fie ca voi 
totdeauna să fiţi prihăniţi cu acestea, ci izbă:; ndu-vă de 
această ruşine, să vă învredniciţi de privirea cea duhovni- 
cească şi să vă desfătaţi de slava ce o să fie, cu darul şi cu iu- 
birea de oameni a Domnului nostru lisus Hristos, cu Care 
Tatălui şi Sfântului Duh slavă în vecii vecilor. Amin. 


OMILIE la neluminarea Scripturii celei Vechi / 
iubirea de oameni a lui Dumnezeu / cum nu se 
cuvine a prihăni unii pe alții 


ăcarul când îşi vede cireada de boi grasă şi zburdătoa- 
re se bucură. Se bucură şi lucrătorul de pământ când îşi ve- 
de holdele bogate. Dar nici văcarul nu se bucură atât pentru 
boi, nici lucrătorul de pământ pentru holde, precum mă bu- 
cur şi mă veselesc eu acum văzând această arie bună plină 
de aceste mănunchiuri duhovniceşti. Căci atunci când să- 
mânţa bunei credinţe se aseamănă întru atâta mulţime şi fe- 
lurime de urechi, de nevoie este ca să odrăslească degrabă 
spicul cel bogat şi copt al ascultării. Şi precum va ara cineva 
în țarină adâncă şi grasă, va primi rodire multă, cu toate că 
nu va semăna sămânţa cu mâna bogată, fiindcă firea locului 
prin puterea sa înmulţeşte seminţele cele puţine, aşa şi când 
cineva va semăna în suflete ascultătoare şi pline de evlavie, 
deşi seminţele învăţăturii vor fi puţine, dar secerişul va fi bo- 
gat, fiindcă înţelepciunea celor ce aud ascunde sărăcia celui 
ce vorbeşte. Aceasta se întâmplă şi la vânarea de peşti. Că 
deşi pescarii vor fi neiscusiţi, dar aruncând mrejele la vreun 
sân care să aibă peşti mulţi, lesne dobândesc vânatul, fiind- 
că mulţimea peştilor acoperă neiscusinţa lor. lar dacă la vâ- 
narea aceasta de multe ori mulţimea de peşte prins mângâie 
neiscusinţa vânătorilor, cu mult mai mult la această vânare 
duhovnicească se va petrece astfel. Căci peştii aceia când 

vor vedea mrejele întinse, îndată se întorc şi fug, dar voi fa- 
ceţi împotrivă. Când îl veţi vedea sculându-se şi întinzând 
mreaja învăţăturii, nu numai că nu săriţi şi fugiţi, ci mergeţi 
mai înăuntru, alergând din toate părţile, şi fiecare împinge şi 
înghesuieşte pe aproapele, silindu-se ca el mai întâi să sară şi 
să cadă în mreajă. Pentru aceea niciodată nu am tras mreaja 
goală, nu datorită iscusinţei noastre, ci datorită poftei voastre. 

Indeajuns ne-a ospătat pe noi mai înainte limba ceea ce 
varsă aur lămurit şi curat şi are în gură izvoare de miere. Zic 
adică limba fericitului Pavel, care, mai bine zis, covârşeşte 
dulceaţa fagurelui de miere prin dulceaţa învăţăturii celei 
duhovniceşti. Dar de vreme ce ca nişte iubitori de filozofie 
cuviincioasă, nici pe cele ale mele nu le lepădaţi, deşi sunt 
lipsit şi sărac, ci vă minunaţi cu adevărat de cele înalte şi co- 
vârşitoare, p:miţi dar şi cuvintele prostimii mele. Pentru 
aceasta m-am 1 «':cat cu osârdie să vă plătesc datoria pe care 
v-am făgăduit-o mai înainte, fiindcă atunci lungimea învăţă- 
turii ne-a împins şi nu ne-a lăsat să ajungem la sfârşit. Care 
era acea datorie? De nevoie este să vă aduc aminte de înce- 
putul împrumutului, ca să vi se facă mai luminată tâlcuirea 
de la pricină. 

Am căutat atunci pentru care pricină Scriptura cea Ve- 
che este mai neluminată decât cea Nouă. Poate vă aduceţi 
aminte! Şi am zis atunci că o pricină a fost sălbăticia celor ce 
auzeau şi am adus martor pe Pavel, care zice: „La citirea Ve- 
chiului Testament rămâne acelaşi văl, neridicându-se, căci 
el se desfiinţează prin Hristos“ (Il Cor. 3, 14). Am arătat că 
precum Moise, puitorul de lege avea acoperământ, aşa şi 
Legea are acoperământ, adică neluminarea ei. Dar acoperă- 
mântul nu învinuieşte pe puitorul de lege, nici prihăneşte 
Legea, ci vina este a neputinței celor ce auzeau. Căci Moise 
nu avea acoperământul pentru sine, ci pentru că evreii nu 

puteau suferi slava feţei lui, iar când se întorcea către Dom- 
nul şi-l lua. La fel şi Legea. Fiindcă ei nu puteau încă să pri- 
ceapă învăţăturile cele desăvârşire şi pline de filozofie de- 
spre Hristos şi despre Scriptura cea Nouă, care toate se 
păstrau în Scriptura cea Veche ca într-o vistierie, avea aco- 
perământ, făcându-le acelora pogorământ, iar nouă păs- 
trându-ne toată bogăţia. Ca în vremea când va veni Hristos 
şi ne vom întoarce către El, să se ridice acoperământul. Ve- 
deţi deci câtă vrednicie ne-a adus Venirea lui Hristos, care 
ne-a suit la rânduiala lui Moise. Dar poate va zice cineva: 
Pentru care pricină s-au spus acestea atunci, dacă nu erau 
luminate? Pentru ca celor de pe urmă să se facă folositoare. 
Şi aceasta este o vrednicie a proorociei, adică a nu vesti lu- 
crurile cele de faţă, ci a spune de mai înainte cele ce vor să 
fie. Şi proorocia când se spune întunecat, se face mai lumi- 
nată după săvârşirea lucrurilor, cu toate că mai înainte este 
întunecată. Şi fiindcă atunci se grăia întunecat lucrurile erau 
neluminate, dar când s-au împlinit, cele ce au fost grăite s-au 
luminat. Şi ca să cunoaşteţi că Proorocia deşi se spune cu 
multă vreme mai înainte este întunecată şi aşteaptă împlini- 
rea lucrurilor ca să se lumineze, vă voi face aceasta arătat de 
la Ucenicii Domnului. „Stricaţi biserica aceasta“ (In. 2, 19), 
zicea Hristos către iudei. Şi fundcă cei ce necinsteau Tem- 
plul cu negustoria lor L-au întrebat: „Ce semn ne arăţi că 
faci acestea? El le-a răspuns: „Stricaţi Biserica aceasta şi în 
trei zile o voi ridica“. Dar El vorbea despre biserica trupului 
Său. Aceasta este o proorocie. Căci încă nu s-a împlinit 
Crucea, nici stricarea bisericii, nici Invierea cea de-a treia zi, 
pe care El le-a săvârşit. Şi vezi cum a arătat amănunţit şi în- 
drăzneala acelora şi puterea Sa? Dar ei nu ştiau cele grăite. 
lar a nu şti iudeii acestea, nu este un lucru de mirare. Ci nici 
Ucenicii Lui nu au înţeles, până ce a înviat din morţi. Şi 

atunci au crezut în cele scrise şi cuvântului pe care l-a zis 
lisus. 

Vezi că proorocia a avut trebuință de săvârşirea cu lucrul 
a celor zise de ea ca să se facă luminată? Şi că iudeii nu 
aveau nici o vină că nu înțelegeau proorociile despre Hris- 
tos mai înainte de venirea Lui? lar că prin venirea Lui toate 
trebuiau să se facă arătate şi luminate, ascultă-L. pe EI Însuşi, 
zicând: „De n-aş fi venit şi nu le-aş fi vorbit, păcat nu ar 
avea“ (In. 15, 22). De ce nu ar avea păcat? Căci le-a vorbit 
prin prooroci. Le-a vorbit de mai înainte într-adevăr, dar nu 
erau luminate, nici arătate mai înainte de venirea Aceluia 
pentru Care mai înainte se vorbea. lar de ar fi fost luminate 
şi arătate şi mai înainte de venirea Lui, ar fi avut păcat. Dar 
de vreme ce nu au avut păcat, arătat este că pentru nelumi- 
narea celor ce se grăiau n-au avut. Şi nici nu se cerea lor 
credinţă în Hristos mai înainte de venirea Lui. Atunci dar 
pentru care pricină se spunea de mai înainte? Pentru ca în 
vremea când va veni Hristos acestea să le fie ca nişte învăţă- 
tori, care să-i îndemne, şi să cunoască ei că cele ce se petrec 
acum nu sunt scorniri noi, nici proaspătă şi de curând aceas- 
tă iconomie, ci veche, căci de mulţi ani se propovăduia. lar 
toate acestea nu erau un lucru mic, care să nu-i tragă la cre- 
dinţă. Deci o pricină este aceasta a neluminării, pe care prin 
multe mărturii am arătat-o în cuvântul de mai înainte. Deci 
ca să nu vă supărăm repetând aceleaşi cuvinte, de nevoie 
este să ne depărtăm de la acestea şi a spune altceva, care nu 
numai că este neluminată şi necunoscută nouă, ci şi mai 
greu de înţeles ne face nouă pe Scriptura cea Veche. Că alt- 
ceva este a nu şti nimic din cele ce se află înăuntru, văzând 
acoperământul pus deasupra, şi altceva este a afla cele ce se 
vorbesc dar cu osteneală se înţeleg. 

Deci care este pricina cea de-a doua pentru care Scrip- 
tura cea Veche este mai grea decât cea Nouă? Scriptura cea 
Veche nu o avem scrisă în limba noastră de aici. Ci s-a alcă- 
tuit într-o limbă şi în altă limbă se citeşte la noi. La început s-a 
scris în limba evreiască, iar noi am luat-o în limba elinească. 
Şi când se va tălmăci ceva dintr-o limbă în altă limbă cu 
multă greutate se face. Şi ştiu aceasta cu dinadinsul cei ce 
ştiu multe limbi cum că, traducând din altă limbă, nu este cu 
putinţă să muţi toată înţelegerea firească a ei. Deci pricina 
aceasta a făcut greaua înţelegere din Scriptura cea Veche. 
Cu trei sute de ani mai înainte de venirea lui Hristos, în vre- 
mea lui Ptolomeu împăratul egiptenilor, s-a tradus Scriptura 
cea Veche în limba elinească, fiind de nevoie şi foarte de fo- 
los. Cât timp ea a vorbit numai pentru neamul evreilor, a ră- 
mas în limba evreiască, în timp ce celelalte neamuri nu luau 
aminte la ea şi nici nu puteau, ajungând la cea mai de pe ur- 
mă sălbăticie. Dar voind să vină Hristos şi să cheme toată lu- 
mea la Sine, nu numai prin apostoli, ci şi prin prooroci, căci 
şi aceia ne povăţuiesc pe noi credinţa şi cunoştinţa lui Hris- 
tos, atunci a deschis prin tălmăcire proorociile care mai îna- 
inte erau închise din pricina necunoaşterii limbii, ca toţi cei 
din neamuri, care curgeau din toate părţile şi cu multă lesni- 
re călătoreau pe aceste căi, să poată veni, prin ele, la împă- 
ratul proorocilor şi să se închine Unuia-Născut, Fiul lui 
Dumnezeu. Pentru aceasta mai înainte de vremea venirii lui 
Hristos s-au tălmăcit toate. Căci de rămânea ea numai în 
limba evreiască, zise lui David: „Cere de la Mine şi-ţi voi da 
ţie neamurile moştenirea ta şi biruinţa ta marginile pământu- 
lui“ (Ps. 2, 8), de unde ar fi ştiut-o sirianul, sau galateanul, 
sau macedoneanul, sau atenianul? Şi strigă Isaia: „Ca o oaie 
la junghiere S-a dus şi ca un miel fără de glas înaintea celui 
ce-l tunde, aşa nu şi-a deschis gura Sa“ (53, 7). Şi iarăşi zice: 

„Şi va fi în ziua aceea rădăcina lui lesei şi Cel ce Se va scula 
să stăpânească neamurile; spre Dânsul neamurile vor nădăj- 
dui“ (11, 10). Şi iarăşi: „Se va umplea tot pământul a cu- 
noaşte pe Domnul, ca apă multă care acoperă mările“ (11, 
9). Şi David iarăşi zice: „Suitu-S-a Dumnezeu întru strigare, 
Domnul întru glas de trâmbiţă” (Ps. 46, 5). Şi iarăşi: „Zis-a 
Domnul Domnului meu: Şezi de-a dreapta mea, până ce voi 
pune pe vrăjmaşii tăi aşternut picioarelor tale“ (Ps. 109, 1). 

Şi toate acestea s-au zis arătând Patima, Învierea, Întăţarea, 

şederea cea de-a dreapta Tatălui şi A Doua lui Venire şi de- 
spre toate acestea, ce se află în Scriptura cea Nouă, a vorbit 
de mai înainte Scriptura cea Veche, ca acestea să nu rămâ» 
nă neştiute de neamurile cele de pe urmă. Şi ca să nu rămâ- 
nă ele necunoscătoare de puterea proorocilor, darul lui 
Dumnezeu a iconomisit ca Scripturile să se traducă mai îna- 
inte de venirea lui Hristos, făcându-le folositoare nu numai 
celor din neamuri, ci şi iudeilor care erau răspândiţi în toată 
lumea. Căci iată a crezut cel din neamuri, văzând semnele 

iudeilor. 

Şi cum ar fi putut apostolii întoarce pe iudeu, dacă nu i-ar 
fi dat lui ca dascăl pe proorocul cel luat de la iudei? Şi dacă 
atunci când a intrat Pavel în Atena (F. Ap. 17), a avut trebu- 
inţă de inscripţia cea scrisă deasupra capiştei, ca să facă în- 
văţătură către atenieni, nădăjduind că-i va birui mai lesne 
prin armele lor, lucru ce s-a întâmplat, cu mult mai mult 
avea trebuinţă de ajutorul cel de la prooroci când vorbea cu 
iudeii, ca să nu-i învinuiască pe ei că bagă lucruri noi şi stră- 
ine în auzurile lor. Şi poate vei zice: De ce nu este numai c 
limbă, căci am fi fost izbăviţi de orice greutate? O limbă a 
fost demult, o omule! Căci precum este o fire a oamenilor, 
aşa a fost şi o limbă pentru toţi. La început nu era nici un om 
ca să vorbească o altă limbă, nu era indian, nici trac, nici scit, 

ci toţi vorbeau o limbă. Dar care a fost deci pricina că nu 
mai este o limbă, vei zice? Pentru că ne-am arătat nevred- 
nici de această limbă noi, care totdeauna am fost nemulţu- 
mitori faţă de Făcătorul de bine. Ce zice? Nevrednici ne-am 
arătat de această limbă? Dobitoacele au glasul lor, oile zbia- 
ră, zbiară şi caprele, taurul mugeşte, calul nechează, leul răc- 
neşte, lupul urlă, balaurul şuieră; fiecare din ele şi-au păstrat 
glasul lor şi numai eu singur m-am lipsit de glasul meu? 
Dobitoacele cele sălbatice şi cele domestice, şi cele ce se îm- 
blânzesc şi cele ce nu se îmblânzesc au rămas fiecare cu gla- 
sul ce li s-a dat lor din început, numai eu, stăpânul lor, am 
fost necinstit? Ele şi-au păstrat neschimbată cinstea şi numai 
eu am căzut din darurile lui Dumnezeu? Şi ce păcat mare 
am făcut eu? Nu erau de ajuns pedepsele de mai înainte? 
Mi-a dat raiul, dar m-a scos din el. Petreceam o viaţă fără ti- 
căloşie şi fără osteneală, dar am fost osândit cu sudoare şi cu 
osteneală. Pământul mi le dădea pe nesemănate şi neplugă- 
rite, dar i-a poruncit lui să răsară mărăcini şi ciulini, şi m-a 
întors iarăşi în el. M-a pedepsit cu moarte. Firea femeiască a 
fost pedepsită supunând-o la chinuri şi dureri. Nu erau dea- 
juns spre chinuire, ci şi glasul mi l-a luat, lipsindu-mă de 
această cinste, ca să mă întorc de la cei de un neam şi o se- 
minţie cu mine ca de la nişte sălbatici, oprindu-mi gla:v' de 
împreună petrecerea cu ei. 

De aceea am adus aici mai multe nedumeriri, pentru că 
de voi aduce răspunsurile, biruinţa să se facă mai strălucită. 
Şi de voia să mă scoată din toate acestea, pentru care prici- 
nă mi le-a dat din început? Voiţi ca de la însuşi acest cuvânt 
să aduc răspunsul; de la această grăire fără rost? Căci atâta 
de multă este mulţimea şi tăria apărărilor lui Dumnezeu, în- 
cât numai vorbirea împotrivă a celui ce se împotriveşte, care 
nimic nu se ia de la noi, să fie destulă pentru :lezlegarea în- 

vinuirilor. De voia să mă scoată din acestea, pentru care pri- 
cină mi le-a dat dintru început? Şi eu zic la fel: De voia să te 
scoată din toate acestea, pentru care pricină ţi le-a mai dat? 
Fiindcă nu voia să te scoată din ele de aceea ţi le-a dat pe 
ele din început. Şi cum s-a întâmplat? Nu Dumnezeu te-a 
scos, ci tu ai pierdut cele date. Pe Acela laudă-L pentru iubi- 
rea Sa de oameni că le-a dăruit, iar pe tine te prihăneşte 
pentru lenevirea că n-ai păzit darul. Pentru aceasta arătat 
este că nu cel ce a dat este vinovat, ci cel ce a pierdut cele 
date este supus învinuirilor. Şi că iubea, că era iubitor de oa- 
meni şi voia să dăruiască, se vede din faptul că nimeni nu L-a 
silit, nici nu i-a stat vreo nevoie înainte, nu s-a minunat de is- 
prăvile noastre, nici avea să ne dea răsplătire pentru oste- 
neli, ci îndată ce ne-a zidit, ne-a şi adus la cinstea aceasta, 
pentru ca să arate că dăruirea nu era o răsplătire, ci numai 
darul Lui. lar dacă nu ai păzit cele date învinovăţeşte-te pe 
tine şi nu pe Cel ce a dat darul. Oare numai aceasta vom 
zice despre Stăpânul? De ajuns este şi răspunsul acesta, dar 
bunătatea Lui cea nemărginită şi iubirea de oameni cea nes- 
pusă ne dau şi altă mulţime de apărări. Şi prin faptul acesta 
că El a dat şi tu ai pierdut, S-a izbăvit de învinuirile aduse, şi 
mai mult încă S-a făcut vrednic de mare laudă, că deşi ştia 
că tu vei pierde darul, nu te-a lipsit de el. Dar am să zic una 
mult mai mare. Şi care este aceasta? Că şi după ce din lene- 

virea ta ai pierdut cele date, iarăşi ţi le-a dat înapoi. ŞI nu 

numai cele pierdute, ci şi altele cu mult mai mari decât ace- 

lea. Ai pierdut raiul, dar EI ţi-a dat cerul. Vezi că mai mare 

este câştigul decât paguba? Şi mai multă este bogăţia? Ţi-a 

dat cerul ca să-Şi arate şi iubirea Sa de oameni şi să răneas- 

că şi pe diavolul, arătând că deşi el va aduce multe primejdii 

neamului omenesc, cu nimic nu se va folosi, fiindcă Dumne- 
zeu pururea spre mai mare cinste ne ridică pe noi. 

Ai piedut raiul, Dumnezeu ţi-a deschis cerul. Ai fost bles- 
temat cu osteneală vremelnică, dar te-ai cinstit cu viaţa cea 
veşnică. A poruncit pământului să scoată mărăcini şi ciulini, 
dar sufletul tău a odrăslit roada Duhului. 

Şi cugetă la iubirea de oameni a lui Dumnezeu până un- 
de s-a pogorât. De vom pierde unii dintre noi oarecare lu- 
cruri, deşi vor lua altele mai scumpe, le caută tot pe cele 
pierdute şi nu se linişteşte până ce nu le vor avea din nou. 
La fel şi aici tu ai pierdut raiul, dar nu numai cerul ţi s-a dat, 
Ci şi raiul, căci zice: „Astăzi vei fi cu mine în rai“ (Ic. 23, 33). 
Ca nu numai cu dăruirea celor mai mari să mângâie sufletul 
cel ce pătimeşte durere, ci şi cu a celor pierdute. Dar, de 
vreţi, să venim la ceea ce ne stă înainte şi să vedem cum am 
pierdut limba, căci nu puţin foloseşte istorisirea spre întărire. 
Şi dacă cineva se întăreşte în cele din început, întărit va fi şi 
în celelalte. Dar de nevoie este să vi le zic vouă pe toate. 

Şi era o limbă pentru toţi oamenii cei de demult, dar mai 
pe urmă s-a împărţit în mai multe. Fână când a fost una? Şi 
când s-a împărţit în mai multe? Şi oare aceea s-a prăpădit şi 
s-au adus altele, sau a rămas aceea şi s-au adăugat altele? 
Pentru care pricină s-a împărţit aceea? Şi întru care din 
aceste limbi multe a fost scrisă Scriptura cea Veche? lată că 
pentru acea limbă am adus toate aceste întrebări. Nu vă 
speriaţi! Că deşi astăzi nu vom putea răspunde la toate, ne- 

greşit vom răspunde mai pe urmă. Dar pentru care pricină 
ne-ai înşirat toate, dacă nu ne vei răspunde astăzi la toate? 
Ca nădăjduind voi datoria, să ne ave,i totdeauna în minte. 
Căci cel ce împrumută pe cineva cu aur şi-l face dator, pre- 
tutindeni îşi închipuie şi-l visează, în casă, la masă, în târg şi 
pe pat, iar pofta banilor face ca împreună cu ei şi acela să fie 
purtat totdeauna în sufletul celui ce a împrumutat. Deci, ca 
şi noi să fim totdeauna în minţile voastre, ori în casă, ori în 

târg, ori în alt loc unde veţi fi, nădăjduind răsplata celor ce 
v-am făgăduit, de aceea v-am înşirat datoriile. Dar darea nu 
o dăm astăzi toată, ca prin nădejdea celor rămase, să lăsăm 
întru voi pricină de aducere aminte pentru noi. Căci mare 
întărire ne este nouă a dobândi totdeauna dragostea voas- 
tră, a unui popor în acest fel şi atât de mare. lar cel ce do- 
bândeşte dragoste, va dobândi negreşit şi rugăciune. Şi ce 
lucru mare este acesta, vedem de aici: Pavel acela, care a 
fost răpit la al treilea cer şi a auzit cuvinte nespuse, care a 
călcat toate nevoile firii, ajungând la starea cea desăvârşită, 
avea trebuinţă şi de rugăciunea ucenicilor, căci zice: „Ruga- 
ți-vă pentru mine, ca să mă izbăvesc de cei nesupuşi“ şi ia- 
răşi: „Rugaţi-vă pentru mine, ca să mi se dea cuvânt spre des- 
chiderea gurii mele“ (Efes. 6, 19). Şi pretutindeni îl vedeţi 
pe el că cere rugăciunile ucenicilor şi le mulţumeşte după ce 
le-a primit. Şi ca să nu zică cineva că aleargă la rugăciunile 
ucenicilor din pricina smeritei cugetări, arată şi puterea lor, 
zicând: „Care dintr-o moarte ca aceasta ne-a izbăvit pe 
noi... întru Care nădăjduim că încă ne va şi izbăvi“ (II Cor. 
|, 10). Aşa ajutorându-ne şi voi cu rugăciunea, darul cel dat 
nouă să se înmulțească întru noi, ca cel dat prin mai mulţi. Şi 
dacă pe Pavel rugăciunea mulţimii l-a izbăvit de primejdii, 
cum să nu nădăjduim şi noi că vom dobândi foloase mari de 
la această apărare? Şi când ne rugăm singuri suntem slabi, 
dar când ne adunăm ne facem mai tari, îmblânzind pe Dum- 
nezeu cu mulţimea. De multe ori împăratul, trimițând pe ci- 
neva la moarte, nu se pleacă la unul ce se roagă pentru cel 
osândit, dar pentru o cetate întreagă ce se roagă se milosti- 
veşte şi pe cel ce-l ducea la locul osândirii, pentru mulţimea 
celor ce l-a rugat, îl răpeşte de la osândă şi-l întoarce la via- 
ţă. Aşa de mare este puterea rugăciunii mulţimii. De aceea 
ne adunăm toţi aici, ca mai mult să plecăm spre milostivire pe 

Dumnezeu. Căci singuri rugându-ne suntem slabi, precum 
am zis, dar prin legătura dragostei înduplecăm pe Dumne- 
zeu să ne dea ceea ce cerem. 

Şi acestea nu le zic aşa de simplu, nici numai pentru mi- 
ne, ci pentru voi ca totdeauna să vă sârguiţi la slujbele bise- 
riceşti. Şi poate vei zice: „Ce, oare nu pot să mă rog acasă?“ 
Poţi cu adevărat să te rogi, dar rugăciunea aceea nu are atâ- 
ta putere, precum când se face cu toate mădularele sale, 
adică când întreg trupul Bisericii înalţă rugăciunea într-un 
cuget şi într-un glas. Vrei să ştii câtă putere are rugăciunea 
ce se face în Biserică? Petru era legat oarecând în temniţă şi 
înfăşurat cu multe lanţuri, „iar rugăciunea se face neîncetat 
de la Biserică pentru el“ (F. Ap. 12, 5) şi îndată l-a izbăvit pe 
el din temniţă. Ce poate fi mai tare decât rugăciunea aceas- 
ta, care a folosit pe stâlpii şi turnurile Bisericii? Fiindcă Pavel 
şi Petru sunt stâlpii şi turnurile Bisericii. Unuia i-au dezlegat 
legăturile, iar celuilalt i-au deschis gura. 

Şi pentru ca să vă arăt îndoita putere a rugăciunii, lăsând 
pe cele ce s-au întâmplat atunci, să vă aduc aminte de cele 
ce se fac în fiecare zi şi anume de rugăciunea ce se face de 
către popor. Dacă cuiva dintre voi cei mulţi i se va porunci 
să se roage singur pentru mântuirea episcopului, s-ar fi lepă- 
dat, ca şi oricine, zicând că această sarcină este mai presus 
de puterea sa, dar când auziţi toţi pe diaconul poruncind şi 
zicând: „Să ne rugăm pentru Episcopul, pentru bătrâneţile, 
ajutorul şi pentru ca drept să înveţe cuvântul adevărului; 
apoi şi pentru toţi cei ce sunt aici şi pentru cei de pretutin- 
deni“, nu vă lepădaţi a împlini porunca, ci cu osârdie înălţaţi 
rugăciunea, ştiind puterea adunării voastre. Şi cele ce se zic 
le ştiu cei ce au învăţat tainele, iar celor chemaţi nu |i s-a dat 
voie să facă astfel de rugăciune, pentru că încă nu au ajuns 
la îndrăzneala aceasta. lar vouă vi se porunceşte să faceţi 

rugăciune pentru lume, pentru Biserica cea întinsă până la 
marginile pământului şi pentru toţi episcopii ce o ocârmu- 
tesc, şi ascultați cu osârdie, mărturisind cu lucru că mare 
este puterea rugăciunii care se înalţă într-un glas de popor 
în Biserică. Dar să ne întoarcem iar la aceea, că o limbă era 
demult. 

De unde era arătat că era o limbă? „Şi era tot pământul o 
gură” (Fac. 1], 1), zice. Pământul are gură? Nicidecum. 
Dar ce vrea să zică şi pentru cine? Nu zice despre pământul 
acesta nesimţitor şi nemişcat, ci a numit aşa neamul ome- 
nesc, aducându-le aminte de firea lor şi de maica lor din 
care au fost făcuţi. Căci jivina aceasta, adică omul, este în- 
doită, fiind alcătuită din două fiinţe. Din una simţitoare şi din 
una înţelegătoare, din suflet şi din trup, având rudenie şi în 
cer şi pe pământ. Căci prin fiinţa cea înţelegătoare are îm- 
părtăşire cu puterile cele de sus, iar prin cea simţitoare s-a 
unit cu lucrurile cele de pe pământ, unind întru sine într-o 
legătură tainică amândouă zidirile. 

Când omul face ceva din cele plăcute de Dumnezeu, se 
cheamă duhovnicesc, nu numindu-se aşa de la suflet, ci de 
la altă cinste mai mare, de la lucrarea Duhului. Căci sufletul 
nu ne este nouă de ajuns spre a face fapte de nu vom do- 
bândi ajutorulAceluia. Şi ca să vedeţi că sufletul singur nu 
numai că nu poate face fapte bune, dar nici nu pricepe cele 
ce se grăiesc, ascultă: „Omul cel sufletesc nu primeşte cele 
ale Duhului” (| Cor. 2, 14). Şi precum numeşte trupesc pe 
cel ce slujeşte trupului, aşa numeşte sufletesc pe cel ce pe- 
trece întru toate după gândurile omeneşti şi nu primeşte lu- 
crarea Duhului. Şi precum am zis, când facem fapte bune 
ne numim duhovniceşti, aşa şi când facem ceva nevrednic 
de neamul nostru cel bun şi ne împiedicăm, primim numirea 
de la firea cea proastă, adică pământ. 

Deci şi aici ca să prihănească pe cei ce au zidit turnul, ri- 
dicându-se spre mândrie, care şi-au pus în gând lucruri mai 
mari decât vrednicia lor, i-a numit pe ei cu firea cea proastă, 
zicând: „Şi era tot pământul o gură“. Şi ca să fii încredinţat 
că aşa ne numeşte pe noi când greşim, ascultă ce i-a spus lui 
Adam: „Pământ eşti şi în pământ vei merge“ (Fac. 3, 19). 
Dar el nu era numai pământ, ci avea şi suflet nemuritor. De 
ce dar l-a numit pe el pământ? Pentru că a greşit. Când l-a 
zidit nu l-a numit pe el aşa. Dar cum? „Să facem om după 
chipul şi după asemănarea Noastră“ (Fac. 1, 29), ca să stă- 
pânească peştii mării şi fiarele pământului şi toate vor avea 
frică şi se vor cutremura de el. Vezi care sunt darurile şi bu- 
nătăţile firii? Care este cinstea şi lauda? Dar toate acestea 
mai înainte de păcat. lar după păcat aceasta: „Pământ eşti şi 
în pământ vei merge“. 

Ascultă şi tu pe Maleahi, dar mai ales pe Dumnezeu Ca- 
re grăieşte prin el, că zice: „lată eu voi trimite vouă pe lie 
Tezviteanul“ (4, 5). Dar pentru care pricină îl trimite? Ca să 
întoarcă inima tatălui spre fiu. Ca nu cumva sosind Divanul 
acela înfricoşat, să osândească Judecătorul pe vreunii din 
cei vinovaţi. Dar venind acela mai înainte şi spunând că 
aproape lângă uşi este venirea Lui să facă pe oameni mai în- 
țelepţi. Căci cele ce s-au grăit cu mulţi ani mai înainte cad 
de obicei întru defăimare. Deci înnoind pomenirea acelora 
vine Proorocul acela. Şi cum că ; ământ se numesc cei ce 
păcătuiesc vom arăta acum. 

După ce Proorocul acesta a zis „ca să întoarcă inima tată- 
lui spre fiu“, a adăuga:: „Ca să nu vin şi să bat pământul de 
tot“ (4, 6). Adică pe cei ce păcătuiesc. Vezi că cei ce păcătu- 
iesc se numesc pământ. 

Şi în alt loc spunând proorocul Isaia despre Hristos, zice: 
„ŞI va fi încins mijlocul Lui cu dreptate şi cu adevăr învelite 

coastele Lui“ (1 Î, 5). Şi asta nu că Dumnezeu are coaste şi 
mijloc, căci El este fără de trup, ci ne arată judecata cea ne- 
mitarnică şi neamăgită a Judecătorului. Căci nu vor mai fi 
năpăstuitori, învinuitori, sau cei ce dau mită, nici dreptul nu 
va fi lipsit de cunoştinţa acestora. La judecătoriile acestea de 
cele mai multe ori cel nevinovat se pedepseşte, iar cel vino- 
vat scapă, pentru că se strică dreptatea. lar când va veni Ju- 
decătorul cel drept şi nemitarnic, Cel ce are mijlocul încins 
cu dreptate şi coastele înfăşurate cu adevăr, toţi vor dobândi 
cu dreptate ale lor cu de-amănuntul. „Şi va bate pământul 
cu cuvântul gurii Lui” (11, 4). Şi ca să te încredinţezi că nu 
zice despre pământ, ci despre păcătoşi a adăugat: „Şi cu 
Duhul buzelor Sale va omori pe cei necredincioşi“. Vezi că 
şi aici a numit pe păcătoşi pământ? 

Deci ştiindu-le pe acestea, când auzi „că tot pământul 
era o gură”, înțelege firea omenească. Şi ne aduce aminte 
nouă de prostimea noastră, căci mare lucru şi bun este a 
cerceta şi a şti rudenia noastră şi îndestulătoare învăţătură 
pentru smerita cugetare este aceasta, adică cercetarea firii. 
Aceasta poate potoli toate patimile şi să aducă linişte în min- 
te. De aceea oarecine sfătuia zicând: „la aminte de sineţi, 
cugetă la firea şi alcătuirea ta, şi deajuns îţi va fi aceasta pen- 
tru a fi totdeauna smerit“. Din această pricină dreptul acela, 
Avraam, în toată vremea avea acest gând întru sine şi nicio- 
dată nu cugeta înalt. Şi cel ce vorbea cu Dumnezeu şi a do- 
bândit atâta îndrăzneală, mărturisit fiind de El pentru fapta 
cea bună zicea: „lar eu sunt pământ şi cenuşă“ (Fac. 18, 27). 

lar altul voind să smerească pe omul cel îngâmfat şi tru- 
faş, nu aduce cuvinte lungi, ci îi aduce aminte lui numai de 
fire şi-l mustră tare zicând: „Ce se trufeşte pământul şi cenu- 
şa?“ (Inţ. lui Sirah 10, 9). Dar îmi spui cele ce vor fi cu mine 
după moarte? Potoleşte-l pe el viu fiind, căci acum nu ştie că 

este pământ şi cenuşă. Vede podoaba trupului, stăpânirea, 
mulţimea slujitorilor şi a linguşitorilor care aleargă după el. 
Este îmbrăcat cu haine scumpe, suit la treaptă înaltă de dre- 
gătorie, pompa îl amăgeşte şi-l face să-şi uite firea. Numai 
noi cei înţelepţi şi smeriţi ştim că suntem pământ şi cenuşă, 
iar acela nu caută dovada de la moarte, nici merge la mor- 
mânturile strămoşilor, ci priveşte numai la cele ce sunt de 
faţă, negândindu-se deloc la cele ce vor să fie. Învaţă-l pe el 
acum de aici că este pământ şi cenuşă! Aşteaptă, zice şi nu-l 
învăţa aceasta, ci altceva mult mai smerit, căci dacă se va 
trufi, să-şi cunoască prostimea sa. ŞI fiind viu să-şi ia docto- 
ria. Şi după ce a zis: „Ce se trufeşte pământul şi cenuşa“, au 
adăugat: „că în viaţa lui am lepădat cele dinăuntru lui“. Ce 
este aceea „că în viaţa lui am lepădat cele dinăuntru lui“? Se 
pare neînțeles ceea ce s-a grăit. Cele dinăuntru sunt mărun- 
taiele, maţele şi pântecele cel plin de gunoaie, de multă ne- 
curăţie şi de putoare. Nu prihănind firea, ci aducând la 
smerenie, ca şi în viaţă fiind el să vadă smerenia firii. Ai vă- 
zut cât de proastă şi de stricăcioasă este firea noastră? Nu 
aştepta ziua morţii ca să-ţi cunoşti neputinţa ta, ci încă fiind 
în viaţă adu-i aminte de cele dinăuntrul lui, ca să vadă că es- 
te un nimic. Nu deznădăjdui, nici te teme, căci Dumnezeu 
ne-a făcut aşa nu urându-ne, ci fiindu-i milă de noi şi dân- 
du-ne pricini mari de smerenie. Şi dacă omul fiind pământ şi 
cenuşă a îndrăznit să zică că se va sui în cer (Is. 14, 14), 
unde nu ar fi căzut cu mintea de n-ar fi avut frâul firii? Deci 
când vei vedea pe cineva trufindu-se, întinzându-şi cerbicia, 
trăgându-şi sprâncenele, umblând în caretă, îngrozind, bă- 
gând în temniţă, dând la moarte şi nedreptăţind zi către el: 
„Ce se trufeşte pământul şi cenuşa, că în viaţa lui am lepă- 
dat cele dinăuntrul lui?“ Şi acestea se pot zice nu numai 
pentru omul cel simplu, ci şi pentru cel ce stă pe scaunul cel 

împărătesc. Să nu priveşti la porfiră, nici la coroană sau la 
hainele cele de fir, ci cearcă firea şi vei vedea că nimic nu 
are mai mult decât oamenii cei de rând. lar dacă vrei să pri- 
veşti pcerfira, coroana şi hainele cele de fir şi toată pompa, 
piiveşte-le, dar vei vedea că toate acestea au ca materie pă- 
mântul. Căci zice: „Şi toată slava omului, ca floarea ierbii“ 
(Is. 40, 7). lată că toată podoaba aceea s-a arătat mai proas- 
tă şi decât pământul. 

Vezi cum aducerea aminte de fire smereşte trufia şi surpă 
toată mândria? De ajuns este să cugetăm cine suntem şi din 
ce lucruri suntem alcătuiți şi va pieri toată mândria gânduri- 
lor. Din această pricină ne-a făcut Dumnezeu din două firi. 
Că dacă cândva te vei înălța spre mândrie, să te smerească 
prostimea trupului, iar dacă vei lua în minte ceva nevrednic 
şi străin de cinstea ce i s-a dat de Dumnezeu, să te înalțe pe 
tine spre râvna puterilor celor cereşti neamul cel bun al su- 
fletului. 

Şi cercetarea şi cugetarea la firea noastră este îndemâna. 
tecă şi folositoare nu numai pentru surparea mândriei, ci şi a 
oricărei alte pofte, ori a banilor, ori cea trupească care în- 
deamnă spre necurăţie; de ajuns este lucrarea aceasta spre 
încetarea patimii. Deci, când vei vedea femeie frumoasă, 
având ochi luminoşi şi veseli, cu obrazul strălucind şi cu 
chipul de o neasemănată frumuseţe, care îţi va aprinde gân- 
dul şi-ţi va creşte pofta, pune-ţi în minte că este pământ şi 
cenuşă şi sufletul tău va înceta să se mai turbeze. Descoperă 
pielea feţii ei şi vei vedea care este frumuseţea. Nu privi nu- 
mai faţa cea de deasupra, ci treci cu gândul înăuntru şi nu 
vei afla altceva fără numai oase şi vine şi flegme. Şi de nu 
sunt deajuns acestea gândeşte-te că ea se schimbă, îmbătrâ- 
neşte, se îmbolnăveşte, i se afundă ochii, obrazul i se îngăl- 
beneşte şi toată floarea aceea se strică. Gândeşte-te de ce te 

minunezi şi ruşinează-te de judecata ta, că te miri de lut şi 
de cenuşă şi te aprinzi de praf şi spuză. Şi zic acestea nu pri- 
hănind firea. Să nu fie! Nici ocărând-o şi defăimând-o, ci 
pregătind doctorii celor bolnavi. Şi pentru aceasta a făcut-o 
Dumnezeu în acest fel, ca să-Şi arate şi puterea Sa şi pute- 
rea Sa de grijă faţă de noi, căci cu prostimea firii ne îndeam- 
nă la smerenie şi ne potoleşte orice poftă, şi să-Şi arate şi în- 
ţelepciunea Sa, făcând din lut atâta frumuseţe. De aceea 
atunci când micşorăm firea, descoperim meşteşugul Zidito- 
rului. Şi precum ne minunăm de sculptorul de statui mai 
mult nu atunci când va face una frumoasă din aur, ci atunci 
când va face din lut chipul desăvârşit şi bine întocmit. Aşa şi 
de Dumnezeu ne minunăm şi-L. slăvim că în cenuşă şi în lut, 
adică în trupurile noastre, a pus frumuseţe negrăită şi înţe- 
lepciune nespusă. Şi nu numai în trupurile noastre a făcut 
aceasta, ci în toată zidirea. Căci peste tot creând făpturi sim- 
ple a amestecat în ele semnul cel luminat al meşteşugului 
Său cu lipsa, ca privind meşteşugul şi frumuseţea să te minu- 
nezi de Ziditorul, iar privind lipsa şi slăbiciunea firii, să nu te 
închini celor create. 

Soarele este luminos când străluceşte şi luminează toată 
lumea, dar când vine noaptea lipseşte, căci zice: „Ce este 
mai luminos decât soarele? Dar şi acesta lipseşte“ (Inţ. lui 
Sirah 17, 26). Şi nu a lipsit numai noaptea ci şi ziua de multe 
ori, ca să te minunezi de Ziditorul pentru aceasta şi să nu te 
închini celui zidit pentru slăbiciunea sa. 

Vezi cerul acesta cât de mare este? Cât de frumos şi cât 
de strălucitor? Mult mai plăcut la vedere decât trupurile 
noastre, dar este neînsufleţit. Priveşte în el şi meşteşugul, dar 
şi slăbiciunea. Şi le-a unit pe amândouă numai pentru întări- 
rea ta, ca să nu defaimi pe Ziditorul ca pe un slab, a făcut 

făpturi frumoase, iar ca să nu te închini lor ca unor dumne- 
zei, le-a făcut şi cu lipsă. 

Să vă aduceţi aminte de acestea totdeauna. Căci tâlcuim 
Scripturile nu numai ca să le învăţaţi, ci ca să vă şi îndreptaţi 
năravurile. Şi de nu se va face aceasta de prisos citim, de 
prisos tâlcuim. Şi precum un luptător intrând în locul cel de 
luptă uns şi pregătit cu toată grija de mâinile antrenorului, 
dar venind lupta acel meşteşug se va dovedi nefolositor, 
atunci de prisos a mai intrat în locul cel de luptă, aşa şi voi 
venind şi învăţându-vă toate luptele şi meşteşugirile diavolu- 
lui, dar dacă atunci când va veni vremea luptelor vă veţi îm- 
piedica, văzând faţă frumoasă, înălţându-vă cu mândria, 
sau biruindu-vă de orice alt gând rău, în zadar aţi intrat aici. 

Aduceţi-vă aminte de cuvintele pe care le-am grăit nu 
împotriva firii, ci împotriva poftei celei desfrânate. Şi nu am 
zis acestea ca să învinuim firea, ci ca să alungăm pofta. Şi 
aşa potoliţi mânia, aşa alinaţi pofta, aşa doborâţi mândria. 

„Şi era tot pământ o gură şi un glas tututor“. Nu pentru 
sunetul gurii ce s-a spus, ci cum că toţi oamenii aveau o lim- 
bă. Dar de ce a numit limba gură? Pentru că Scriptura are 
obicei să numească aşa. Dar de nevoie este să ştiţi şi de ere- 
ticii care prihănesc zidirea lui Dumnezeu şi zic că trupul este 
rău. ŞI fundcă Scriptura numeşte mişcările cele rele ale min- 
ţii cu animale, sau obiecte, cum ar fi: „Ascuţit-au limba lor 
ca a şarpelui (Ps. 139, 3) şi „Limba lor sabie ascuţită“ (Ps. 
56, 6), ei zic aici că despre limba ca mădular s-a zis. Dar nu 
s-a zis pentru ea. Să nu fie! Căci limba este făcută de Dum- 
nezeu. Ci s-a zis despre graiurile cele ucigătoare, care omoa- 
ră oameni, ucigându-i mai cumplit decât cu sabia. „Limba 
lor sabie ascuţită“ şi iarăşi: „Buze viclene în inimă şi în inimă 
au grăit rele“. Acestea s-au zis nu despre mădularul trupu- 
lui, ci despre cuvintele cele cu vicleşug. La fel şi când zice: 

„Şi era tot pămâtul o gură“, nu a arătat că toţi oamenii aveau 
o gură, ci glasul, adică graiul, l-a numit gură. Căci după ce a 
zis „era tot pământul o gură“ a adăugat „şi un glas tuturor”. 
De asemenea şi când zice: „Groapă deschisă este gâtlejul 
lor“ (Ps. 5, 9), nu prihăneşte gâtlejul, ci cuvintele cele rele 
care se suie de acolo. Groapa şi mormântul este locul care 
primeşte trupurile moarte, şi în acest fel sunt gurile acelora 
care prihănesc pe Ziditorul şi gurile oamenilor acelora care 
grăiesc cuvinte de ocară şi care scot cuvinte spurcate şi rele 
din gâtlejul lor. 

“O, omule, umple-ţi gura de bună mireasmă, nu de pu- 
toare; fă-o vistierie împărătească, iar nu groapă sataniceas- 
că. Şi de este groapă astup-o, ca să nu iasă afară putoarea. 
Ai gânduri rele? Nu le scoate pe ele afară prin cuvinte. La- 
să-le să zacă jos şi degrabă se vor sugruma. Oameni suntem 
şi de multe ori gândim sfaturi rele, necuviincioase şi de oca- 
ră, dar să nu lăsăm ca gândurile să se facă cuvinte, ci strâm- 
torându-le jos să se facă slabe şi să piară. Şi precum de va 
pune cineva într-o groapă multe feluri de fiare neîmblânzite, 
dar de va astupa groapa le omoară cu lesnire, iar de le va 
lăsa o gaură mică spre răsuflare le face multă mângâiere, 
nelăsându-le să piară şi sălbăticindu-le mai rău, aşa se face 
şi la gândurile cele rele când se vor naşte înăuntru. Căci de 
le vom scoate afară prin cuvinte, şi pe acelea mai tari le-am 
făcut, dându-le răsuflare prin limbă, şi noi cădem degrabă în 
prăpăstiile faptelor celor necuvioase de la rostirea cuvintelor 
celor de ocară. Şi Proorocul n-a zis simplu „groapă“, ci „groa- 
pă deschisă“. Căci nu numai pe sine se ruşinează cel ce gră- 
ieşte cuvintele cele de ocară, ci şi pe cei de aproape şi pe cei 
care petrec împreună cu el îi umple de multă vătămare. Şi 
precum de vom deschide gropile şi mormintele, vom um- 
plea oraşele de ciumă şi boală molipsitoare, tot aşa de se vor 

deschide gurile cele de ocară, pe toţi acei cu care petrec îm- 
preună îi vor umplea de boală cumplită. De aceea trebuie să 
punem la gură uşă, încuietoare şi zăvor. 

Şi cum că atuncea era o limbă s-a arătat destul din aces- 
tea, dar acum de nevoie este să spunem pentru care pricină 
s-au adaus celelalte multe limbi? Ci mai întâi să vorbim de- 
spre îndreptarea obiceiurilor. 

Să punem limbii noastre frâu, ca să nu scoată afară cum 
ar vrea toate cele din minte; să nu grăiască de rău pe fraţi; să 
nu ne muşcăm şi să nu ne mâncăm unii pe alţii, căci cei ce 
muşcă cu cuvintele sunt mai răi decât cei ce muşcă cu dinţii. 
Căci aceia cu dinţii muşcă trupul, iar aceştia cu cuvintele 
muşcă sufletul, răneşte cinstea, făcând rana nevindecată. Şi 
va primi pedeapsă mai mare, cu cât mai cumplită este muş- 
carea. Şi cel ce muşcă, adică grăitorul de rău, nu va scăpa 
de pedeapsă, fiindcă nu are pricină, dreaptă sau nedreaptă, 
a răutăţii sale. Celelalte păcate cu toate că au pricini necuvi- 
incioase, dar au; precum curvarul îşi împlineşte pofta, hoţul 
îşi uşurează lipsa, ucigaşul de oameni îşi potoleşte mânia, 
dar grăitorul de rău nu poate aduce nici o pricină. Căci spu- 
ne-mi: Ce avuţie de bani dobândeşte? Ce poftă îşi împlineş- 
te? Nici una din astea, ci grăirea de rău este o fiică a zavisti- 
ei, care nu are nici o pricină, nici dreaptă, nici nedreaptă. 
De aceea s-a lipsit de toată iertarea. Voieşti să prihăneşti? Îţi 
voi da ţie materie folositoare. Voieşti să grăieşti de rău? Gră- 
ieşte de rău păcatele tale. Căci zice: „Spune tu întâi păcatele 
tale ca să te îndreptezi“ (Is. 43, 26). Ai văzut grăire de rău 
îndreptăţită, care aduce laudă şi cunună? ŞI iarăşi: „Dreptul 
singur este pârâşul său de la întâiul cuvânt (Pilde 18, 17). Al 
său nu al altuia. De te vei face pârâş şi grăitor de rău al altu- 
ia, te vei pedepsi, iar de te vei face al tău, te vei încununa. Şi 
ca să cunoşti ce lucru mare şi bun este a-şi prihăni cineva 

greşalele sale, auzi că „dreptul singur este pârâşul său de la 
întâiul cuvânt“ dar dacă este drept, cum este şi pârâş? Şi de 
este pârâş, cum este drept? Dreptul nu este vinovat pârii şi 
grăirii de rău dar s-a zis aşa ca să ştii că dacă cineva va fi pă- 
cătos, dar se va pârt şi-şi va prihăni păcatele sale se face 
drept prin prihănirea sa. Dar ce înseamnă „de la întâiul cu- 
vânt“? la aminte cu dinadinsul. La judecătorii judecata se fa- 
ce în două părţi, fiindcă unii trag la judecată pe alţii, iar alţii 
singuri se trag; unii pârăsc, alţii se pârăsc; unii sunt vinovaţi, 
iar alţii nevinovaţi. Şi în partea cea dintâi a judecății se dă 
cuvântul celui ce pârăşte, celui ce este nevinovat. Dar aici 
este invers, tu ce eşti vinovat răpeşte mai întâi cuvântul, ca 
să te faci nevinovat. Nu aştepta pe pârâşul tău, cu toate că 
eşti dintre cei vinovaţi. Ci mai înainte de a auzi de la acela 
pâra, prihăneşte tu cele greşite de tine. 

Limba este sabie ascuţită, dar să nu facem răni altora cu 
ea, ci să tăiem cu ea putreziciunile noastre. Voieşti să cu- 
noşti că drepţii aveau obicei de a nu grăi de rău pe alţii, ci 
numai pe ei? Ascultă pe Pavel, care strigă: „Mulţumesc Ce- 
lui ce m-a întărit, lui Hristos lisus, Domnul nostru, că m-a 
socotit credincios şi m-a pus să-l slujesc, pe mine, care mai 
înainte huleam, prigoneam şi batjocoream“ (| Tim. |, 12- 
13). Vezi cum se grăieşte de rău pe sine? şi iarăşi zice: „lisus 
Hristos a venit în lume ca să mântuiască pe cei păcătoşi, 
dintre care cel dintâi sunt eu“ (| Tim. |, 15), şi iarăşi: „... nu 
sunt vrednic să mă numesc apostol, pentru că am prigonit 
biserica lui Dumnezeu“ (| Cor. 15, 9). Ai văzut cum peste 
tot se grăieşte de rău pe sine? Căci ştia folosul acestei grăiri 
de rău cum că lucrează dreptate. Deci când era trebuinţă a 
se prihăni şi a se grăi de rău pe sine, face aceasta fără cruţa- 
re. lar când vedea pe alţii judecând relele străine cu multă 
asprime le astupă gurile, zicând: „De aceea, nu judecaţi ce- 


265 


SFÂNTUL IOAN GURĂ DE AUR 


va înainte de vreme, până ce nu va veni Domnul, Care va 
lumina cele ascunse ale întunericului şi va găsi sfaturile ini- 
milor (| Cor. 4, 5). Lasă Aceluia care ştie cele ascunse ale 
minţii judecata. Şi deşi socoteşti că ştii cu de-amănuntul cele 
ale aproapelui, greşită este judecata ta, „căci cine dintre oa- 
meni ştie cele ale omului, decât duhul omului, care este în 
el?“ (| Cor. 2, 11). Câţi dintre cei lepădaţi şi proşti vor stră- 
luci mai luminat decât soarele? Şi câţi din cei vestiți şi mari 
se vor descoperi că sunt cenuşă şi morminte văruite? Ai au- 
zit Pavel cum se grăieşte de rău pe sine, pomenind adeseori 
cu tărie păcatele pentru care nu mai trebuia să dea seama? 
Că a fost hulitor, prigonitor şi batjocoritor, dar păcatele aces- 
tea le-a dezlegat botezul. Cu toate acestea îşi aduce aminte 
de ele, nu că ar avea a da seamă pentru ele, ci ca să arate 
iubirea de oameni a lui Dumnezeu, că cine fiind el ce l-a fă- 
cut, adică din prigonitor l-a făcut apostol. Şi dacă acela îşi 
aducea aminte de păcatele cele stinse şi iertate, cu mult mai 
mult trebuie să ne aducem noi aminte de cele făcute după 
Botez. Căci ce îndreptare, sau ce iertare vom avea noi, au- 
zind pe acela că de multe ori îşi pomeneşte păcatele care nu 
mai sunt sub vină, iar noi nici pentru acelea de care vom da 
seama nu ne aducem aminte, ci lăsând cele ale noastre, is- 
codim cele străine? Ascultă pe Petru zicând: „leşi de la mi- 
ne, Doamne, că sunt om păcătos“. Ascultă cum şi Matei îşi 
prihăneşte petrecerea sa, numindu-se vameş, neruşinându-se 
a-şi vădi viaţa sa cea mai dinainte. Şi fiindcă nu aveau cu ce 
se prihăni după Botez, îşi aduceau aminte de cele mai dina- 
inte, învăţându-ne pe noi ca să nu purtăm grijă de relele cele 
străine, ci de ale noastre şi adeseori să le cugetăm cu mintea. 
Căci nu este altă doctorie mai bună ca aceasta spre şterge- 
rea păcatelor, precum este pomenirea lor cea deasă şi prihă- 
nirea lor neîncetată. 

Astfel făcând, vameşul a putut să-şi lepede relele lui cele 
nenumărate, căci a zis: „Dumnezeule, milostiv fii mie păcă- 
tosului!“ (Lc. 18, 13). lar fariseul a căzut din toată drepta- 
tea, pentru că lăsând cugetarea la cele greşite de el, osân- 
dea lumea, zicând: „Nu sunt ca ceilalţi oameni, răpitori, 
nedrepţi, adulteri, sau ca şi acest vameş“. De aceea şi Pavel 
zicând: „lar fapta lui însuşi să şi-o cerceteze fiecare şi atunci 
va avea laudă, dar numai faţă de sine însuşi şi nu faţă de al- 
tul“ (Gala. 6, 4). 

Voieşti să ştii că şi în Scriptura cea Veche drepţii se prihă- 
neau pe ei? Ascultă-i şi pe ei grăind asemenea ca aceştia. 
David zice: „Fărădelegile mele au covârşit capul meu; ca o 
povară grea s-au îngreuiat peste mine“ (Ps. 37, 4). lar Isaia 
strigă: „O, ticălosul de mine, că om fiind şi buze necurate 
având“ (6, 5). lar cei trei tineri petrecând în cuptor şi dân- 
du-şi trupurile lor la moarte pentru Dumnezeu, se numărau 
între cei mai de pe urmă păcătoşi, zicând: „Greşit-am, fără- 
delege am făcut“ (Cânt. celor 3 tineri, vers. 5). Cu toate că 
ce era mai strălucit şi mai curat decât ei? Şi deşi ar fi făcut 
ceva păcate, dar pe toate le-a şters văpaia aceea. Cu toate 
acestea nu cugetau la isprăvile lor, ci la păcatele lor. La fel şi 
Daniil după ce a fost aruncat în groapa cu lei, şi după pe- 
depsele cele nenumărate pe care le-a suferit, tot pe el se pri- 
hănea. Şi pentru ce făceau aşa? Pentru că cel ce grăieşte de 
rău pe alţii î întărâtă pe Stăpânul. lar cel ce se grăieşte de rău 
pe sine, Îl îmblânzeşte şi ÎI împacă cu el. Şi pe cel drept mai 
drept îl face, iar pe cel păcătos îl izbăveşte de vina greşalelor 
şi-l face vrednic de iertare. 

Deci acestea ştiindu-le, să nu iscodim relele cele străine, 
ci cele ale noastre. Să cercetăm conştiinţa noastră, să ne 
aducem aminte de toată viaţa noastră şi să cercetăm pe fie- 
care din cele greşite de noi. Şi nu numai să nu grăim de rău 

pe alții, ci nici să ascultăm pe alţii când grăiesc de rău, căci 
Şi pentru aceasta este pregătită vină şi osândă mare. Fiindcă 
zice: „Auz deşert să nu primeşti“ (leş. 23, 1). Şi n-a zis: „auz 
deşert să nu crezi“, ci nici să-l primeşti. Astupă-ţi urechile 
oprind intrarea grăirii de rău şi arată că tu cel ce auzi nu eşti 
un Vrăjmaş şi potrivnic mai mic celui ce grăieşte de rău, de- 
cât cel ce se prihăneşte şi se grăieşte de rău. Urmează Proo- 
rocului care zice: „Pe cel ce clevetea în ascuns pe vecinul 
său, pe acela l-am izgonit“ (Ps. 100, 5). Nu a zis că „nu am 
crezut“, sau că „nu am primit cele grăite de el“, ci „l-am iz- 
gonit“ ca pe un vrăjmaş şi potrivnic. 

Dar sunt unii care se mângâie pe ei înşişi, zicând: „Doam- 
ne, nu-mi socoti mie păcatul acesta!“ socotind că auzind ce- 
va rău au greşit şi sunt datori lui Dumnezeu. De ce este tre- 
buinţă de această îndreptăţire? De ce trebuie să ceri iertare 
pentru aceasta? Țăci şi te-ai izbăvit de toată vina. Nu zii ni- 
Mic şi vei fi curat şi fără frică. De ce îţi împleteşti ţie gânduri, 
supărând pe Dumnezeu şi pe oameni? De ce te învinovă- 
ţeşti? De ce-ţi faci sarcina mai grea? Nu-ţi este de ajuns să 
dai seama pentru greşalele tale, ci mai grămădeşti şi alte pă- 
cate asupra ta? De prisos este această îndreptăţire. Nu ai 
păcat când auzi un cuvânt, ci ai păcat când auzindu-l, nu 
vei tăcea, făcându-te astfel vinovat nu numai de cuvântul 
acela, ci şi de grăirea de rău. „Căci din cuvintele tale te vei 
îndrepta, şi din cuvintele tale vei fi osândit“ (Mt. 12, 37). Şi 
acestea s-au zis nu pentru cei clevetiţi, ci pentru cei ce cle- 
vetesc, apoi temându-se se mărturisesc. Căci cel clevetit nu 
a fost vătămat cu nimic. Ci cele grăite despre el de vor fi 
minciuni, plată va lua, iar de vor fi adevărate, nici aşa nu pă- 
timeşte nici o vătămare de la grăirea ta de rău. Căci Judecă- 
torul nu va hotărî pentru el luându-se după ocara ta. Şi ca 
să zic ceva mai minunat, de va suferi cu bucurie hula, mare 

folos va dobândi, precum a dobândit vameşul. lar cel ce 
grăieşte de rău, deşi mincinoase sau adevărate vor fi cele 
grăite de aproapele, foarte mult se va păgubi. Şi nu mai este 
trebuinţă de a dovedi aceasta. Şi că deşi va grăi lucruri ade- 
vărate mai grea îşi face lui judecata arătat este tuturor, căci 
în loc să acopere nevoile şi păcatele aproapelui, le descope- 
ră şi le dezvăluie la toţi, făcându-se pricinuitor de sminteli. 
Şi dacă cineva va sminti numai pe unul va lua pedeapsă ma- 
re, atunci cel ce sminteşte mulţi cu vestea cea rea, câtă pe- 
deapsă nu va suferi? Fariseul nu minţea, ci grăia adevărul, 
numind vameş pe vameşul, dar a fost pedepsit. 

Deci acestea ştiindu-le, iubiţilor, să fugim de grăirea de 
rău, căci nu este alt păcat mai cumplit sau mai uşor decât 
acesta. Pentru ce pricină? Pentru că se face mai repede de- 
cât altă călcare de lege şi răpeşte degrabă pe cel ce nu ia 
aminte. Căci celelalte păcate au trebuinţă de vreme, de 
cheltuială, de răbdare, de ajutători şi de multe ori cu înde- 
lungarea vremii nu se mai fac. De pildă: Voieşte cineva să 
omoare, voieşte cineva să fure, sau să nedreptăţească? Dar 
trebuie să lucreze mult, şi zăbovindu-se, i s-a potolit mânia, 
s-a depărtat de la el pornirea cea rea, i s-a stricat scopul lui 
cel rău şi n-a mai adăugat la sfatul lui lucrarea. La grăirea de 
rău nu este aşa. Căci de nu vom fi foarte treji, iute ne răp-ş- 
te. Şi ca să grăim de rău nu este nevoie nici de vreme, nici 
de răbdare, nici de cheltuială, nici de vreo altă lucrare, ci de 
ajuns este numai a voi şi îndată voinţa s-a făcut lucrare, căci 
numai limba este aceea ce slujeşte. Şi de vreme ce răul 
acesta se răspândeşte iute, înconjurând împrejurul nostru cu 
lesnire, iar osânda şi pedeapsa sunt cumplite şi folos deloc, 
să fugim de boala aceasta cu multă luare aminte. lar răutăţi- 
le cele străine să le acoperim şi să nu le vădim şi să sfătuim 
pe cei ce greşesc, precum zice Domnul: „De-ţi va greşi ţie 

fratele tău, mergi de-l mustră pe el între tine şi el singur“ 
(Mr. 18, 15), căci mustrările care se fac aşa mai lesne aduc 
vindecarea. Să nu muşcăm şi să nu mâncăm rănile cele stră- 
ine, asemănându-ne muştelor, ci să urmăm albinelor. Muş- 
tele se pun pe răni şi muşcă, iar albinele zboară peste flori. 
De aceea acestea întocmesc faguri, iar acelea aduc boli la 
trupurile pe care stau. Acelea aduc scârbă, iar acestea sunt 
plăcute şi lăudate. Deci şi noi să facem ca sufletul nostru să 
zboare în livada faptelor celor bune ale sfinţilor şi adeseori 
să sorbim buna mireasmă a isprăvilor lor, iar rănile celor de 
aproape să nu le muşcăm. Şi de vom vedea pe vreunii fă- 
când aceasta, să le astupăm gurile, punându-le înainte frica 
osândei şi aducându-le aminte că toţi suntem fraţi. lar dacă 
nu vor lua aminte la nici una din acestea, să-i numim muşte, 
ca măcar această ocară să-i depărteze de la cugetarea cea 
rea. Ca izbăvindu-se de la această îndeletnicire deşartă, toa- 
tă osârdia lor s-o cheltuiască la cercetarea răutăţilor lor. Şi 
astfel şi cei căzuţi se vor scula, şi cei ce cugetă adeseori rău- 
tăţile lor le vor lepăda cu lesnire, împiedicându-i pomenirea 
celor greşite la lucrarea altora, şi cei ce cercetează adeseori 
faptele cele bune ale sfinţilor vor câştiga mare râvnă spre ur- 
marea acelora. Şi prin toate acestea cuprinzând întreg tru- 
pul Bisericii, vom putea şi noi, împreună cu adunarea aceas- 
ta desăvârşită, să intrăm în Împărăţia cerurilor. Pe care fie ca 
s-o dobândim noi toţi, cu darul şi cu iubirea de oameni a 
Domnului nostru lisus Hristos, prin Care şi împreună cu 
Care Se cuvine slava Tatălui şi Sfântului Duh, acum şi puru- 
rea şi în vecii vecilor. Amin. 


OMILIE către cei ce au lăsat Piserica și s-au 
dus la alergările de cai și la teatre 


cestea sunt de suferit? Acestea sunt de răbdat? 
Pe voi înşivă voiesc să vă pun judecători asupra voastră. Aşa 
şi Dumnezeu a făcut cu evreii, că imputându-le le zicea: „Po- 
porul Meu, ce am făcut ţie, cu ce te-am întristat, sau cu ce 
te-am îngreuiat? Răspunde-mi mie!“ sau: „Ce greşeală au 
aflat părinţii voştri întru Mine?“ Lui îi voi urma şi eu şi iarăşi 
voi grăi către voi: Acestea sunt de suferit? Acestea sunt de 
răbdat? După atâtea cuvinte îndelungate şi după atâta învă- 
ţătură unii, lăsându-ne pe noi, s-au dus să privească caii cei 
ce se întrec şi aşa au înnebunit, încât toată cetatea au um- 
nlut-o de strigare şi de răcnete fără rânduială, pricinuind 
mult râs, dar mai vârtos plâns. Eu stând în casă şi auzind iz- 
bucnind strigarea aceea pătimeam mai cumplit decât cei ce 
se înviforează. Şi precum aceia se tem pentru viaţa lor când 
valurile bat în pereţii corăbiei, aşa şi eu mă ruşinam şi pri- 
veam la pământ, când loveau acele strigări în mine, mai 
cumplite decât valurile. Cei de sus strigând cu necuviinţă, 
iar cei de jos în mijlocul târgului stând, lăudau pe călăreţi, 
strigând mai cumplit decât ceilalţi. Ce vom grăi, sau ce vom 
răspunde spre a ne îndreptăţi, dacă vreun străin ':enind va 
prihăni zicând: „Aceasta este cetatea Apostolilor? Aceasta 
este aceea care a luat un astfel de Dascăl? Acesta este popo- 
rul cel iubitor de Hristos, cel curat şi duhovnicesc?“ Nu v-aţi 

sfiit nici de ziua în care s-au săvârşit tainele mântuirii nea- 
mului nostru, ci în Vinerea în care Stăpânul tău se răstignea 
pentru lume, în care se aducea o Jertfă ca aceasta, în care 
se deschidea raiul şi tâlharul se întorcea la patria cea veche, 
în care blestemul se dezlega şi se pierdea păcatul, în care a 
încetat vrajba cea de multă vreme şi s-a făcut împăcarea oa- 
menilor cu Dumnezeu şi toate s-au prefăcut, în Ziua aceea 
în care trebuia să posteşti, să te mărturiseşti şi să înalţi rugă- 
ciuni de mulţumire către Cel ce a făcut atâtea bunătăţi lu- 
mii, atunci tu, lăsând Biserica şi Jertfa cea duhovnicească, 
adunarea fraţilor şi cinstea postului, ai fost dus, robit de dia- 
volul, la priveliştea aceea. | 

Acestea sunt de suferit? Acestea sunt de răbdat? Nu voi 
înceta să zic adeseori acestea, astfel mângâindu-mi durerea, 
nu înghesuind-o pe ea cu tăcerea, ci aducând-o în mijloc şi 
punând-o înaintea ochilor voştri. Cum vom putea să facem 
iarăşi pe Dumnezeu milostiv? Cum să-L. împăcăm fiind mâ- 
niat? 

Mai înainte cu trei zile s-a vărsat ploaie mare, ducând 
apele cu ele toate de la gură, ca să zic aşa, răpind masa lu- 
crătorilor de pământ, adică culcând la pământ lanuri încăr- 
cate şi toate celelalte putrezind din pricina umezelii celei 
multe. Şi s-au făcut litanii şi rugăciuni, şi toată Cetatea noas- 
tră a alergat ca un râu la locaşurile Apostolilor, luând de aju- 
tători pe Sfântul Petru şi pe fericitul Andrei, pe Pavel şi pe 
“Timotei. lar după aceasta, potolindu-se mânia, trecând no- 
ianul şi îndrăznind împotriva valurilor, am alergat la verhov- 
nici, la Petru, temelia credinţei şi la Pavel, vasul alegerii, să- 
vârşind praznic duhovnicesc şi propovăduind nevoinţele lor 
şi biruinţele împotriva dracilor. Şi tu neînspăimântându-te 
de cele ce s-au făcut, nici învăţându-te de mărimea isprăvi- 
lor apostoleşti, deodată, după ce a trecut o zi la mijloc, sari 

şi strigi, trecând cu vederea sufletul tău cel robit şi târât de 
petimi. De voiai alergare de cai, de ce n-ai înhămat patimile 
cele dobitoceşti care sunt în tine, mânia şi pofta, şi n-ai pus 
peste ele jugul cel bun şi uşor al filozofiei, punând peste ele 
călăreț pe gândul cel drept, şi aşa să alergi la darul chemării 
celei de sus? Nu de la spurcăciune la spurcăciune, ci aler- 
gând de la pământ la cer. Căci acest fel de alergări de cai 
are înjugat cu dulceaţa şi mult folos. Dar tu lăsând cele ale 
tale să se poarte prost şi la întâmplare, ai stat privind biruinţa 
altora, cheltuind în zadar şi spre rău atâta vreme. 

Oare nu ştii că precum noi încredinţând nişte bani slugi- 
lor noastre, le cerem socoteală până la un ban, aşa şi Dum- 
nezeu pentru zilele vieţii noastre, ne va cere socoteală pen- 
tru cum am cheltuit fiecare zi? Ce vom zice dar? Şi ce vom 
răspunde când ni se va cere socoteală pentru ziua aceea? 
Pentru tine a răsărit soarele şi luna a luminat noaptea şi a 
strălucit mulțimea cea felurită a stelelor. Pentru tine au suflat 
vânturile şi au curs râurile. Pentru tine au răsărit seminţele şi 
pomii au făcut rod. Ziua şi noaptea călătorind şi-au păzit 
rânduiala lor cea firească. Şi toate acestea s-au făcut pentru 
tine. lar tu, când toate făpturile îţi slujesc, împlineşti pofta dia- 
volului? Şi luând o aşa casă de mare cu chirie de la Dumne- 
zeu, lumea aceasta zic, n-a plătit chiria. 

Şi nu ţi-a fost destul în ziua întâi, ci şi a doua zi, când tre- 
buia să te odihneşti puţin de răutatea ceea ce s-a făcut, te-ai 
suit la teatru, alergând din fum în foc şi aruncându-te pe ti- 
ne în altă prăpastie mai cumplită. Bătrânii şi-au ruşinat bătrâ- 
neţea lor, tinerii îşi prăpăstuiau tinereţea, iar părinţii îşi du- 
ceau acolo copiii, băgându-i în prăpăstiile răutăţilor dintru 
început, din vârsta cea lipsită de răutate. De aceea nu va 
greşi cineva de va numi pe astfel de părinţi ucigaşi de fii, fi- 
indcă cu răutatea lor pierd sufletele celor născuţi. Dar poate 

vei zice: Şi ce răutate este aceasta? Pentru aceasta mă tân- 
guiesc ca fiind bolnav, nu ştii că eşti bolnav, ca să cauţi Doc- 
torul. Te-ai umplut de preadesfrânare şi întrebi: ce răutate 
este aceasta? Oare n-ai auzit pe Hristos zicând: „Că oricine 
se uită la femeie poftind-o a şi preadesfrânat cu ea“? (Mt. 5, 
28) Şi dacă o voi privi fără să o poftesc? vei zice. Dacă nu 
ţi-ai înfrânat privirea, ci ai pus atâta osârdie pentru aceasta, 
cum vei putea rămâne neîntinat după ce ai privit? Oare tru- 
pul tău este de piatră, sau fier? Eşti îmbrăcat cu trup, cu trup 
omenesc care se aprinde de poftă mai repede ca fânul. Şi ce 
să zic de spectacol? În târg de multe ori de vom întâlni o fe- 
meie ne tulburăm. lar tu şezând sus unde este atâta îndem- 
nare spre necuviinţă şi văzând femeie desfrânată intrând cu 
capul descoperit şi cu multă neruşinare, îmbrăcată cu haine 
de fir, ademenind, cântând cântece desfrânate, grăind cu- 
vinte de ocară şi făcând alte necuviinţe, care dacă te vei 
gândi după aceea la ele pleci capul privind în jos, îndrăz- 
neşti să zici că nu pătimeşti nimic omenesc? Oare trupul tău 
este piatră, sau fier? Că nu voi înceta a zice iarăşi acestea. 
Oare tu eşti mai filozof decât bărbaţii cei mari şi viteji, care 
au căzut dintr-o simplă vedere? Nu ai auzit ce zice Solo- 
mon? „Oare va călca cineva pe cărbuni aprinşi şi nu-şi va 
arde picioarele? Oare de va ascunde cineva foc în sân, nu- 
şi va arde hainele? Aşa cel ce intră la femeie străină“ (Pilde 
6, 27-29). Că deşi nu te-ai împreunat cu desfrânata, dar cu 
pofta te-ai împreunat cu ea, şi cu mintea ai lucrat păcatul. Şi 
nu numai în acel timp, ci terminându-se spectacolul şi după 
ce ea s-a dus, idolul ei zace în sufletul tău, luând de acolo 
cuvintele, gesturile, privirile, umbletul, podoaba, cântecele 
cele desfrânate şi alte nenumărate rele. Oare nu de aici sunt 
stricările caselor? Oare nu de aici divorțurile? Oare nu de 
aici luptele şi vrajbele? Oare nu de aici toate cele urâte, care 

nu se pot spune în cuvinte? Căci după ce te-ai umplut de ea 
şi te duci acasă robit, femeia nu-ţi va mai părea drăgăstoasă, 
ci urâtă, copiii ca o sarcină, slugile îngreuitoare, casa de pri- 
sos, iar grijile cele obişnuite spre chiverniseala lucrurilor de 
nevoie ţi se vor părea supărăcioase, şi oricine se va apropia 
de tine ţi se va părea ca o greutate şi o povară. 

lar pricina este că nu te întorci singur acasă, ci împreună 
cu tine ai pe desfânata, nu cu trupul, ci cu imaginea. Şi ar fi 
fost mai uşor să fi fost cu trupul, căci mai degrabă ar fi alun- 
gat-o femeia ta. Dar ea stă în mintea şi imaginaţia ta şi-ţi 
aprinde dinăuntru cuptorul cel babilonesc, sau mult mai 
cumplit ca acela. Căci hrana focului acestuia nu este câlţi, 
smoală sau catran, ci cele ce s-au zis mai sus, şi toate se în- 
torc în sus şi în jos. Şi precum cei bolnavi de friguri, cu toate 
că n-au nici o pricină să învinuiască pe cei ce îl slujesc, dar 
din cauza bolii, se îngreuiază de toţi, aruncă bucatele, prihă- 
nesc pe doctori, se necăjesc pe cei de acasă şi turbează asu- 
pra celor ce îi slujesc, aşa şi cei ce bolesc cu această boală 
cumplită se mâhnesc, se necăjesc, văzând totdeauna pe 
aceea. O lucruri cumplite! Lupul şi leul şi celelalte fiare de 
vor fi săgetate fug de vânător, iar omul cel cuvântător de se 
va răni, aleargă după ceea ce l-a rănit, ca să ia o săgeată mai 
cumplită şi să se îndulcească cu rana sa. Şi lucrul acesta este 
mai dureros decât toate, căci face boala nevindecată. Şi cel 
ce nu urăşte rana, nici voieşte să se tămăduiască, cum va 


căuta doctorul? Pentru aceasta mă chinuiesc şi mă scârbesc 


că pogorându-vă de acolo luaţi aşa de mare vătămare, şi 
pentru puţină dulceaţă pătimiţi chinuire nesfârşită. Şi mai 
înainte de gheenă şi de osândă pătimiţi aici pedeapsa cea 
mai de pe urmă. Oare nu este aceasta munca cea mai de pe 
urmă, spune-mi? Ca să hrăneşti o poftă ca aceasta şi să te 
aprinzi totdeauna şi să porţi pretutindeni cuptorul acestei 

pofte necuvioase şi mustrarea conştiinţei? Cum vei călca pe 
pragurile cele sfinte? Cum te vei atinge de Masa cea cereas- 
că? Şi cum vei auzi cuvântul cel despre înfrânare şi curăţie, 
fiind plin de atâtea bube şi răni: şi mintea având-o slujitoare 
patimii? 

Şi ce să mai zic celelalte? Căci văd că numai pentru cele 
ce am zis acum este cu putinţă să se întrezărească durerea 
cugetului, fiindcă unii se lovesc peste frunte. Şi vă mulţu- 
mesc foarte că sunteţi un popor aşa de milostiv. Dar soco- 
tesc că poate mulţi din cei ce n-au greşit fac aceasta, durân- 
du-i pentru rănile fraţilor. De aceea mă chinuiesc şi mă 
scârbesc că pe acest fel de turmă o vatămă diavolul. Dar de 
voiţi îndată putem să oprim intrarea lui. Cum şi în ce fel? 
Dacă pe cei bolnavi îi vom vedea sănătoşi. Dacă întinzând 
mrejele învăţăturii vom înconjura căutând pe cei prinşi de 
fiară, răpindu-i chiar din gura leului. Şi să nu-mi zici că pu- 
ţini sunt aceia care au rătăcit din turmă? Şi numai zece de ar 
fi, nu este mică paguba. Sau cinci, doi, sau măcar unul. Căci 
şi Păstorul nostru lăsând cele nouăzeci şi nouă de oi, a aler- 
gat la cea singură, şi nu s-a întors până ce nu a adus-o şi pe 
aceea, împlinind numărul cel de o sută care şchiopăta prin 
lipsa celei ce se rătăcise. 

Să nu zici că numai unul este cel ce s-a rătăcit. Ci gân- 
deşte-te că este un suflet pentru care s-au făcut toate cele ce 
se văd; pentru care s-au dat legile şi pedepsele şi s-au făcut 
minunile cele nenumărate şi lucrările lui Dumnezeu cele de 
multe feluri; pentru care n-a cruțat nici pe Unul-Născut Fiul 
Său. Gândeşte-te cât preţ s-a dat numai pentru unul şi nu 
defăima mântuirea lui, ci ducându-te întoarce-l iarăşi la noi 
şi-l convinge să nu mai cadă în aceleaşi păcate şi vom avea 

„plată mare. Dar de nu ne va suferi pe noi învăţându-l, nici 

pe voi sfătuindu-l, voi pune în lucrare puterea pe care ne-a 
dat-o Dumnezeu, nu spre surpare, ci spre zidire. 

De aceea vă spun şi strig cu mare glas: Că dacă după în- 
văţătura şi sfătuirea aceasta va merge cineva la vătămarea 
teatrelor celor călcătoare de lege, nu-l voi mai primi pe el 
înăuntrul acestor curţi, nu-l voi lăsa să se atingă de Sfânta 
Masă, nici îl voi împărtăşi cu Tainele. Ci precum păstorii 
despart pe oile cele pline de râie de cele sănătoase, ca să nu 
se molipsească şi acestea de boală, aşa voi face şi eu. Şi da- 
că în Legea Veche leprosului i se poruncea să stea afară de 
tabără, de ar fi fost şi împărat, cu mult mai vârtos noi vom 
scoate afară din această tabără sfântă pe cel lepros cu sufle- 
tul. La început am folosit învăţătura şi sfătuirea, dar după 
acestea de nevoie voi şi tăia. Căci am un an de când am ve- 
nit în cetatea aceasta şi nu am încetat mereu să vă sfătuiesc 
pe voi, dar de vreme ce unii au rămas întru putreziciune, 
trebuie să aducem tăierea. Şi deşi nu am fier, dar am cuvânt 
mai tăios decât fierul. Deşi nu port foc, dar am certare mai 
fierbinte ca focul ce poate arde mai tare. Aşadar, nu defăi- 
ma hotărârea noastră, că deşi suntem simpli şi nevrednici, ni 
s-a încredinţat de la Dumnezeu puterea care poate face 
aceasta. 

Deci să se scoată afară unii ca aceştia, ca şi cei sănătoşi 
dintre noi mai sănătoşi să se facă, iar cei bolnavi să se ridice 
din această boală cumplită. V-aţi cutremurat auzind această 
hotărâre, fiindcă văd că v-aţi posomorât la faţă. Să se schim- 
be şi voi schimba hotărârea. Căci precum am luat putere a 
lega, aşa şi a dezlega şi a întoarce iarăşi. Şi noi nu voim să tă- 
iem şi să despărţim pe fraţii noştri, ci vrem ca să lepădăm 
ocara adusă Bisericii. Căci acum şi elinii râd de noi şi iudeii 
ne batjocoresc, văzându-ne pe noi că greşim şi că trecem cu 

vederea. lar când vor vedea că păzim legile noastre ne vor 
lăuda foarte şi se vor minuna de Biserică. 

Deci, nimeni din cei ce petrec în această desfrânare să nu 
calce în Biserică, ci de voi să fie mustraţi ca nişte vrăjmaşi de 
obşte, căci zice: „Dacă vreunul nu ascultă de cuvântul nos- 
tru prin epistolă, pe acela să-l însemnați şi să nu mai aveţi cu 
el nici un amestec“ (II Tes. 3, 14). Şi să faceţi aceasta nevor- 
bind cu el, nici primindu-l în casă, nici împărtăşindu-l de 
hrană, nici de intrare, nici de ieşire, nici petrecând cu el în 
târg. Şi făcând aşa cu lesnire îi vom dobândi. Căci precum 
vânătorii înconjură din toate părţile fiarele cele ce nu se 
prind lesne şi aşa alungându-le le bagă în cursă, aşa şi noi pe 
cei ce s-au sălbăticit să-i alungăm degrabă în mrejele mân- 
tuirii, noi dintr-o parte, iar voi din cealaltă. 

Şi ca să se facă aceasta să vă necăjiţi şi voi împreună cu 
noi, dar mai ales să vă necăjiţi pentru Legile lui Dumnezeu şi 
să vă întoarceţi puţin către fraţii aceştia care bolesc cu unele 
ca acestea, făcându-se călcători de lege, ca să-i înveţi apoi 
pe ei totdeauna. Căci şi voi de veţi trece cu vederea cele po- 
runcite de noi, nu mică pedeapsă veţi lua. Şi dacă în casele 
oamenilor de se va prinde vreuna din slugi furând aur, ar- 
gint, se pedepseşte nu numai acela care a fost prins, ci şi cei 
ce au ştiut şi nu au spus, cu cât nai mult la Biserică? Căci îţi 
va zice atunci Dumnezeu: Dacă ai văzut că din Casa Mea s-a 
prădat nu argint sau un vas de aur, ci curăţia şi înfrânarea, 
iar pe cel ce a primit Cinstitul Trup, împărtăşindu-se cu ast- 
fel de Jenfă, că s-a dus la locul diavolului, făcând astfel de 
călcare de lege, de ce ai tăcut? De ce ai suferit şi n-ai vestit 
preotului? Oare nu ai fi luat în seamă cu mare osârdie aces- 
tea? De aceea şi eu cu toate că voi mâhni, nu voi cruța ni- 
mic. Că este mai bine ca să ne mâhnim aici şi să ne izbăvim 
de judecata ce va să fie, decât îngăduindu-vă cu cuvinte 

blânde, să fim osândiţi atunci împreună cu voi. Şi nu este 
spre folos, nici fără primejdie a îngădui unele ca acestea tă- 
când. Căci fiecare din voi va da seama pentru sine, iar eu 
voi da seama pentru mântuirea tuturor. De aceea nu voi în- 
ceta a zice şi a face totul, deşi va fi trebuinţă să mâhnesc, cu 
toate că mă voi arăta îngreuietor, dar o fac ca să pot sta îna- 
intea acelui Divan înfricoşat, neavând întinăciune sau zbâr- 
citură, sau altceva de acest fel. Şi, o, de-ar fi, ca prin rugăciu- 
nile sfinţilor, şi cei ce s-au stricat să se întoarcă degrabă şi cei 
ce au rămas să sporească nevătămaţi în curăţie. Ca şi voi să 
vă mântuiţi şi noi să ne bucurăm şi Dumnezeu să se slăveas- 
că acum şi pururea şi întru nesfârşiţii vecii vecilor. Amin. 


OMILIE cum că este cu primejdie a merge la 
teatre, [iindcă |ace preacurvari desăvârșit pe aceia 
/ cum că aceasta este pricină de mâlhmive și de lup- 
tă / cum că “David, în cele ce a facut lui Saul, a 
covârșit tot felul de suferire de răulate / cum că 
suferirea cu blândețe a răpirii este întocmai cu a da 
milostenie 


ocotesc că mulţi din cei ce mai înainte ne-au lăsat pe 
noi şi s-au dus la teatrele cele nelegiuite se află de faţă as- 
tăzi. Şi voiesc să-i ştiu pe aceştia sigur, ca să-i alung afară de 
pragurile cele sfinte, nu ca să petreacă afară totdeauna, ci 
ca, îndreptându-se să se întoarcă iarăşi. Pentru că şi părinţii 
alungă de multe ori pe copiii ce greşesc şi îi opresc de la 
masă, nu totdeauna făcând aceasta, ci, prin sfătuirea şi cer- 
tarea aceasta îndreptându-se şi făcându-se mai buni, ca să 
se întoarcă cu cinstea cea cuviincioasă la casa cea părinteas- 
că. La fel fac şi pastorii căci pe oile cele pline de râie le des- 
part de cele sănătoase, ca lepădând boala cea rea, să se în- 
toarcă iarăşi curate la cele sănătoase, iar nu rămânând 
bolnave să umple de boli toată turma. De aceia şi noi voim 
să-i ştim pe aceia. Şi deşi cu ochii cei trupeşti nu-i putem de- 
osebi, dar cuvântul îi va cunoaşte pe ei negreşit, că atingân- 
du-se de conştiinţa lor, îi va îndupleca cu lesnire să iasă 
afară de voie, arătându-le că numai acela este înăuntru care 

are mintea vrednică de petrecerea de aici. Căci cel ce se 
uneşte cu această adunare sfântă având viaţa stricată este 
scos afară, deşi este cu trupul înăuntru, şi este mai izgonit 
decât cei închişi afară care nu pot să se împărtăşească de 
Sfânta Masă. Aceia care sunt scoşi afară după legile lui 
Dumnezeu şi acolo petrec, până acum au nădejdii bune şi 
de vor voi să-şi îndrepteze greşalele pentru care au căzut de 
la Biserică, vor putea iarăşi să se întoarcă cu conştiinţa cu- 
rată. lar cei ce s-au spurcat şi li s-a poruncit să nu intre mai 
înainte până ce nu-şi vor curăţi întinăciunea lor, dar îndrăz- 
nesc fără de ruşine să intre îşi fac rana mai cumplită şi buba 
mai mare. Căci a păcătui nu este un lucru aşa de cumplit, 
cum este neruşinarea cea de după păcat ce face să nu te 
pleci preoţilor care poruncesc unele ca acestea. 

Şi poate va zice cineva: Ce greşeală aşa de mare au făcut 
aceştia, ca să fie scoşi afară din aceste sfinte curţi? Ce păcat 
mai mare ca acesta cauţi, când ei făcându-se pe sine cu to- 
tul preadesfrânaţi sar fără de ruşine, ca nişte câini turbaţi, la 
această Sfântă Masă? Şi de voieşti să cunoşti şi felul cum au 
preadesfrânat îi voi grăi un cuvânt, nu al meu, ci al Celui ce 
va judeca toată viaţa noastră. „Oricine se uită la femeie, pof- 
tind-o, a şi preadesfrânat cu ea în inima lui“ (Mt. 5, 28). Şi 


dacă o femeie împodobită, pe care din întâmplare ai întâlnit-o 


în târg, te-a robit fiindcă ai privit la ea cu iscodire, cum cei ce 
nu la întâmplare, ci cu atâta osârdie s-au dus acolo, lăsând 
Biserica, şi au petrecut toată ziua pironindu-şi privirile la fe- 
ţele acelor femei necinstite, vor zice că nu au privit cu pof: 
tă? Căci acolo sunt şi cuvinte desfrânate, cântece necuviin- 
cioase, glasuri atrăgătoare, ochi machiaţi, obraji sulemeniţi, 
haine indecente, forme pline de ispitire şi multe alte meşte- 
şuguri făcute spre amăgirea şi înşelarea celor ce privesc. 
Apoi lenevirea sufletelor celor ce privesc, îndemnul spre 

poftă din pricina locului, a cuvintelor ce s-au auzit mai îna- 
inte şi a lucrurilor ce se vor întâmpla pe urmă, cântarea din 
trompete, din fluiere şi din celelalte de acest fel, care amă- 
gesc şi înmoaie tăria minţii, şi dansul şi veselia desfrânatelor, 
care aprind sufletele celor ce stau acolo şi le face lesne robite. 

Căci de multe ori a intrat pofta tăinuindu-se pe unde sunt 
psalmi şi rugăciuni, ascultarea cuvintelor lui Dumnezeu, fri- 
că şi multă evlavie, atunci cum cei ce stau cei ce stau la tea- 
tru şi nu văd, nici aud nimic sănătos, ci sunt plini de nesaţiu, 
prin urechi şi prin ochi şi prin toate celelalte mădulare, vor 
putea fi mai presus de acea poftă rea? Şi neputând, cum vor 
putea cândva să se izbăvească de vina preadesfrânării? lar 
cei ce nu sunt izbăviţi de ea, cum vor putea călca aceste 
praguri sfinte fără pocăință şi să se unească cu această adu- 
nare bună? 

De aceea vă sfătuiesc şi vă rog ca mai întâi spălând păca- 
tul din privirea de acolo prin spovedanie, pocăință şi toate 
celelate, aşa să ascultați dumnezeieştile cuvinte. Căci gre- 
şeala care aţi făcut-o voi nu este mică. Şi o vom vedea din 
pilde. Dacă în lada în care păstrezi hainele cele scumpe şi cu 
fir o slugă de a ta va pune o haină plină de întinăciune şi de 
mulţi păduchi, oare vei suferi această ocară cu blândeţe? 
Spune-mi! Sau dacă într-un vas de aur în care de obicei 
păstrezi miruri, ar fi turnat cineva noroi, oare nu l-ai fi şi bă- 
tut pe cel ce ţi-a făcut aceasta? Şi oare pentru lăzi, haine, 
vase şi miruri să avem atâta purtare de grijă, iar sufletul nos- 
tru să-l socotim mai prejos decât toate acestea? Şi în cel ce 
s-a turnat mirul cel dumnezeiesc, cum vom pune pompe dia- 
voleşti, cuvinte sataniceşti şi cântece pline de desfrânare? 
Cum va suferi Dumnezeu acestea, spune-mi? Mai ales că 
deosebirea între darul cel duhovnicesc şi între această lucra- 

re rea este mai mare ca cea dintre hainele cele de fir şi cea 
întinată şi decât cea dintre mir şi noroi. 

Nu te temi, o, omule, ca să priveşti cu aceiaşi ochi şi sce- 
na pe care este orchestra şi pe care se săvârşesc lucrurile 
cele spurcate ale curviei şi această Masă Sfântă pe care se 
săvârşesc Iainele cele înfricoşate? Cu aceleaşi urechi au- 
zind pe desfrânată grăind cuvinte de necinste şi pe Prooroc 
şi pe Apostol învăţându-te cuvinte de taină? Cu aceeaşi ini- 
mă primind şi otrava şi Jertfa cea înfricoşată şi sfântă? 

Oare nu de aici se strică moravuri, sunt divorţurile, neîn- 
ţelegerile şi vrăjbile între case? Căci, când te vei umplea de 
desfrânare privind la cele de acolo, te faci slăbănog la virtute 
ŞI înverşunat şi vrăjmaş curăţiei şi înfrânării, iar întorcându-te 
acasă, femeia ta îţi va părea mai urâtă. Şi fiind aprins de pof- 
ta cea de la teatru şi biruit de privirea cea străină şi amăgi- 
toare, ocărăşti şi necinsteşti şi aduci nenumărate prihane to- 
varăşei tale de viaţă cea înfrânată şi cinstită, cu toate că nu ai 
nici un motiv s-o învinuieşti. Ci ruşinându-te să-ţi spui pati- 
ma şi să arăţi rana pe care ai primit-o de acolo, pricinuieşti 
alte motive, căutând prilejuri necuvioase de ceartă, trecând 
cu vederea pe toate cele de acasă, gândind numai la pofta 
cea spurcată şi necurată de la care ai primit rana. Şi nu mai 
priveşti nimic din cele din casă cu plăcere, pentru că glasul 
ei stă în sufletul tău, precum şi forma, privirea, mişcările şi 
toţi idolii desfrânării. Şi ce zic femeia şi casa? Căci şi pe Bi- 
serică o vei vedea mai fără plăcere, părându-ţi-se urâte cu- 
vintele despre curăţie şi înfrânare. Căci acestea nu-ţi vor 
mai fi ca învăţătură, ci prihănire a ta, care trăgându-te puţin 
câte puţin la deznădejde, te va rupe cu totul de această fo- 
lositoare învăţătură de obşte. 

De aceea, vă rog pe voi toţi, să fugiţi de spectacolele cele 
rele de la teatre, iar pe cei ce merg să-i trageţi de acolo. Căci 

cele ce se fac acolo nu aduc mângâiere, ci pierzare, pe- 
deapsă şi osândă. Şi ce folos este de această dulceaţă vre- 
melnică, când de acolo se naşte chinuirea cea de-a pururea 
şi îmboldit fiind ziua şi noaptea de poftă tuturor eşti de nesu- 
ferit? Dar cercetează-te pe tine cum eşti când ieşi din Biseri- 
că şi cum eşti când ieşi de la teatru, şi comparând cele două 
zile nu vei mai avea trebuinţă de cuvintele noastre. Căci de 
ajuns va fi compararea celor două zile să-ţi arate mărimea 
folosului de aici şi vătămarea cea de acolo. 

Acestea le-am zis acum dragostei voastre şi niciodată nu 
voi înceta să le zic. Căci şi pe cei ce bolesc de aceste boli îi 
vom mângâia şi pe cei sănătoşi mai tari îi vom face. Şi la 
amândouă părţile le este de folos cuvântul acesta, unora ca 
să se depărteze, iar celorlalţi să nu cadă. Dar fiindcă cei ce 
mustră trebuie să facă aceasta cu măsură, voi sfârşi aici sfă- 
tuirea aceasta, vă voi continua iarăşi cele întrerupte din pri- 
cina cea mai de sus şi ne vom întoarce iarăşi la David. 

Pictorii când vor să picteze un chip, aşează aproape de ei 
pe cel căruia vor să-i picteze chipul o zi, două sau trei, ca 
prin deasa privire să întocmească chipul fără de greşeală. ŞI 
fiindcă şi noi avem datoria să pictăm, nu forme trupeşti, ci 
frumuseţea sufletului şi podoaba care se înțelege cu mintea, 
vom pune astăzi pe David să stea aproape de voi, ca fiecare 
privind la el să tragă în sufletul lui frumuseţea, blândeţea, 
milostivirea, mărimea de suflet şi toate celelalte fapte bune 
ale dreptului. Şi dacă imaginea trupurilor aduce oarecare 
mângâiere celor ce privesc, cu mult mai mult imaginea su- 
fletului. Acelea nu le poţi vedea peste tot, ci se pun să stea 
într-un loc mereu, dar pe acestea le poţi purta oriunde vei 
voi, nefiind nimic care să le oprească. Căci aşezându-le în 
cămara minţii, vei putea să priveşti la ele deseori, oriunde 
vei fi, şi mult folos vei dobândi. Şi precum cei bolnavi cu 

ochii poartă bureţi şi bucăţi de stofă albastră, şi privind ade- 
seori la ele, dobândesc oarecare mângâiere a bolii din cu- 
loarea aceea, aşa şi tu de vei avea înaintea ochilor tăi icoana 
lui David şi vei privi adeseori la ea, deşi de multe ori te va 
supăra mânia şi-ţi va tulbura, dar privind la chipul acela, vei 
primi desăvârşită sănătate şi filozofie curată. 

Şi să nu-mi zică cineva că are un vrăjmaş spurcat, vi- 
clean, stricat şi neîndreptat. Oricum va fi el nu este mai rău 
decât Saul, care fiind ajutat de multe ori de David deşi me- 
reu îl vrăjmăşuia, şi care cu toate că a primit numai faceri de 
bine şi-a păstrat vicleşugul său. Şi ce zici? Că i-a tăiat o par- 
te de pământ, ţi-a făcut nedreptate la ogor, ţi-a trecut hota- 
rele casei, ţi-a răpit rodul, te-a ocărât, te-a nedreptăţit, sau 
te-a adus la sărăcie? Dar încă nu ţi-a luat sufletul, poate nu- 
mai odată a îndrăznit, nu de nenumărate ori ca acesta. ŞI 
dacă de două, trei sau nenumărate ori a îndrăznit, dar nu 
când îi făceai bine şi când, căzând în mâinile tale, s-a izbă- 
vit. lar dacă şi aceasta s-a făcut şi aşa întrece David, căci nu 
este la fel a filozofa unele ca acestea petrecând în Legea cea 
Veche cu a face aceiaşi după ce Duhul a dăruit nişte daruri 
ca acestea. David nu auzise pilda celor zece mii de talanţi şi 
a celor o sută de dinari. Nu auzise rugăciunea: lertaţi oame- 
nilor greşalele lor, precum şi Tatăl vostru cel ceresc (Mt. 6, 
15). Nu văzuse pe Hristos răstignit, nici Sângele cel Scump 
ce s-a vărsat. Nu auzise cuvintele cele multe despre filozofia 
aceasta. ÎNu se îndulcise de o Jertfă ca aceasta, nici se îm- 
părtăşise de Sângele stăpânesc. Ci crescând în legi nedesă- 
Vârşite, care nu cereau nimic de acest fel, a ajuns la vârful fi- 
lozofiei celei din Dar. Tu de multe ori mâniindu-te pentru 
cele trecute pomeneşti răul, iar acesta temându-se şi pentru 
cele viitoare, căci ştia cu dinadinsul că de va cruța pe vrăj- 
maşul său, nu va locui în cetatea sa ŞI Viaţă nesigură va avea, 

dar purta grijă de acela, făcând toate, ca să tragă spre sine 
pe vrăjmaşul lui. Cine poate avea o mai mare suferire a rău- 
tăţii ca acesta? i 

Dar ca să ştii, din cele ce se fac acum, că este cu putinţă 
să împăcăm pe orice om care se poartă cu vrăjmăşie cu noi, 
te întreb: Ce este mai sălbatic decât leul? Dar însă şi pe 
acesta îl îmblânzesc oamenii, meşteşugul lor silind firea lui 
de a se face el, cel mai sălbatic dintre fiare, mai blând decât 
oaia, umblând prin târg şi nevătămând pe nimeni. Deci ce 
îndreptare vom avea şi ce iertare când pe fiare le îmblân- 
zim, iar pe oameni zicem că nu putem să-i potolim nicioda- 
tă, nici să-i facem să se întoarcă cu dragoste spre noi? Mai 
ales că la fiare blândeţea nu este firească, precum nu este 
sălbăticia la om. Ce răspuns vom avea când biruim firea şi 
zicem că nu putem îndrepta voinţa cea liberă? Şi dacă încă 
te mai îndoieşti, îţi zic că de vei purta grijă de vindecarea ce- 
lui ce boleşte nevindecat, pe cât de mare îţi va fi osteneala 
pe atâta şi plata. Dar numai una să avem în vedere, nu ca să 
nu pătimim nici un rău de la vrăjmaşi, ci ca să nu le facem 
lor nici un rău. Şi nici un rău nu vom pătimi, cu toate că 
vom suferi nenumărate rele. Căci şi David când era prigonit, 
dorind să-i ia şi sufletul, nu a pătimit nici un rău, ci s-a făcut 
mai cinstit şi mai iubit de toţi, nu numai de oameni, ci şi de 
Dumnezeu. 

Cu ce a fost nedreptăţit atunci Sfântul pătimind atâtea re- 
le de la Saul? Oare nu până în ziua de astăzi se vesteşte fap- 
ta lui, fiind strălucit pe pământ, dar mai ales în cer, căci îl aş- 
teptau bunătăţile cele negrăite în Împărăţia cerurilor? Şi cu 
ce s-a folosit ticălosul şi mişelul acela făcând atâtea vrăjmă- 
şii? Oare n-a căzut din împărăție şi a suferit moarte ticăloasă 
împreună cu fiul lui şi se prihăneşte de toţi? ŞI mai cumplit 
este că l-au aşteptat chinurile cele fără de sfârşit. 

Dar de ce nu voieşti să te împaci cu vrăjmaşul tău? Ţi-a 
luat bani? Dar de vei suferi răpirea cu bărbăţie, vei lua acea 
plată ca şi cum i-ai fi pus în mâinile săracilor. Căci şi cel ce a 
dat săracilor şi cel ce a fost nedreptăţit şi furat, nu vrăjmăşu- 
iesc, nu blestemă pentru că pentru Dumnezeu s-au făcut 
amândouă. lar dacă pricina cheltuielilor este aceeaşi, arătat 
este că şi cununa este aceeaşi. 

Poate a îndrăznit la viaţa ta dorind să te omoare? Dacă pe 
vrăjmaşul tău, care a îndrăznit până la atâta, îl vei număra 
printre făcătorii tăi de bine şi te vei ruga pentru el, mijlocind 
la Dumnezeu ca să-i fie lui milostiv, lucrul acesta ţi se va so- 
coti ca mucenicie. Şi nu te uita numai că Dumnezeu a oprit 
ca David să fie omorât, ci gândeşte-te că a luat întreită şi îm- 
pătrită cunună a muceniciei din această vrăjmăşie a lui Saul. 
Căci cel ce pentru Dumnezeu iartă pe vrăjmaşul său, care 
de multe ori a aruncat cu sulița asupra lui, şi apoi având pri- 
lej să-l omoare, l-a miluit, deşi ştia că după ce-l va lăsa iar va 
porni asupra lui, arătat este că de câte ori a iertat de atâtea 
ori s-a junghiat cu voinţa. Şi junghiindu-se astfel de multe ori 
pentru Dumnezeu, a primit multe cununi ale muceniciei. ŞI 
ceea ce zicea Pavel că în fiecare zi moare pentru Dumne- 
zeu, aceasta a împlinit-o şi David, că putând să omoare pe 
cel ce-l vrăjmăşuia, pentru Dumnezeu, n-a voit. Ci a ales să 
se primejduiască în fiecare zi, decât răzbunându-se cu drep- 
tate, să se lipsească de atâtea cununi. 

lar dacă celui ce te-a vrăjmăşuit, dorind până a-ţi lua via- 
ţa, nu trebuie să-i răsplăteşti urându-l, cu mult mai mult ce- 
lor ce ţi-au făcut orice altă nedreptate. Multora li se pare că 
a fi clevetiţi şi a li se lua cinstea de către vrăjmaşii lor este un 
lucru mai nesuferit decât orice moarte. Haideţi să cercetăm 
şi aceasta. Te-a clevetit cineva pe tine, numindu-te preades- 
frânat sau desfrânat? Dacă acestea sunt adevărate, îndrep- 

tează-te, iar dacă sunt minciuni, râzi. De ştii că ai întru tine 
cele ce s-au zis, înţelepţeşte-te, iar de nu ştii, defaimă-le. 
Dar mai ales nu râde, nici defăima numai, ci bucură-te şi sal- 
tă după cuvântul Domnului, care ne porunceşte asta. Căci 
zice: Când vă vor ocărt şi vor zice tot cuvântul rău împotri- 
va voastră minţind pentru Mine, bucuraţi-vă şi vă veseliţi, că 
plata voastră multă este în ceruri (Mt. 5, 11) şi iarăşi: Bucu- 
raţi-vă şi vă veseliţi când vor scoate numele vostru ca un rău 
din pricina Fiului Omului (Lc. 6, 22-23). lar dacă cele zise 
vor fi adevărate, şi tu vei suferi cuvintele cu blândeţe, vei 
suspina cu amar şi-ţi vei osândi greşalele tale, iar nu vei ocă- 
ri împotrivă şi nu vei prihăni, nu mai puţină plată vei lua ca 
cel dintâi. Şi aceasta mă voi sili să v-o arăt din Scripturi, ca 
să cunoaşteţi că pe cât nu ne folosesc prietenii când ne lau- 
dă, pe atât ne folosesc vrăjmaşii când ne grăiesc de rău, deşi 
adevărate vor fi, numai de vom voi noi să întrebuinţăm grăi- 
rile de rău precum se cuvine. De multe ori prietenii ne lingu- 
şesc, acoperindu-ne păcatele, iar vrăjmaşii ni le aduc de fa- 
ţă. Şi de vreme ce noi, din pricina iubirii de sine, nu ne 
vedem păcatele noastre, aceia, vrăjmăşindu-ne şi înfruntân- 
du-ne, de multe ori le văd mai cu de-amănuntul decât noi, 
aducându-ne la nevoia de a le îndrepta, şi astfel vrăjmăşia 
lor ni s-a făcut nouă pricină de mare folos. Nu numai că 
aceia ni le aduc minte şi le cunoaştem, ci le şi lepădăm pe 
urmă. Că de te va ocărt pe tine vrăjmaşul cu un păcat, care 
ştii că este în tine, auzindu-l, nu numai că nu-l vei ocărt pe 
acela, ci vei suspina cu amar şi rugându-te lui Dumnezeu, 
îndată vei lepăda acel păcat. Şi oare ce lucru mai fericit de- 
cât acesta poate fi? Şi ce este mai lesnicios spre scăparea de 
păcate? 

Dar ca să nu socoteşti că te mângâiem aşa simplu şi cu 
cuvinte omeneşti, îţi voi aduce mărturie pentru aceasta din 

dumnezeieştile Scripturi, ca să nu te mai îndoieşti întru nimic 
de aceasta. Era un fariseu şi un vameş, din care unul ajunse- 
se la răutatea cea mai de pe urmă, iar celălalt purta grijă de 
dreptatea cea desăvârşită. Căci îşi împărțea averile, petre- 
cea postind şi era curat de răpire. lar primul toată vremea 
vieţii sale a petrecut-o în răpiri şi silnicii. Şi s-au suit amândoi 
la “Templu ca să se roage. Fariseul zice: „Dumnezeule, Îţi 
mulţumesc că nu sunt ca ceilalţi oameni, răpitori, nedrepţi, 
nici ca acest vameş'... lar vameşul, departe stând, n-a răs- 
puns împotrivă ocărând, nici a prihănit, nici a zis cuvintele 
ce obişnuiesc să le zică mulţi: Îndrăzneşti să te legi de viaţa 
mea şi să prihăneşti faptele mele? Oare nu sunt mai bun de- 
cât tine? Îţi voi vesti greşalele tale şi te voi face ca niciodată 
să nu mai calci pe aceste praguri sfinte. Nici un cuvânt din- 
tre acestea n-a zis, pe care noi le zicem în toate zilele spă- 
lându-ne unii pe alţii. Ci suspinând cu amar şi bătându-şi 
pieptul numai atât a zis: „Milostiv fii mie, păcătosului!“ (Lc. 
18, 13). Şi s-a pogorât îndreptat. Ai văzut filozofie? A primit 
ocară, dar s-a spălat prin ea. Şi-a cunoscut păcatele, dar le-a 
lepădat. Şi prihănirea păcatului i s-a făcut pricină de a-l le- 
păda, iar vrăjmaşul fără voia lui i s-a făcut făcător de bine. Şi 
cât trebuia să se ostenească vameşul postind, priveghind, 
dormind pe jos, împărţindu-şi averile sale şi şezând multă 
vreme în sac şi în cenuşă, ca să-şi poată lepăda păcatele 
sale? Dar acum nimic din acestea n-a făcut, ci numai cu un 
cuvânt simplu a lepădat toată răutatea, ocările şi clevetirile 
celui ce părea că-l ocăra aducându-i cununa dreptăţii, fără 
sudori, osteneli şi vreme îndelungată. Vezi că dacă va grăi ci- 
neva lucruri adevărate despre noi, pe care ştim că le avem 
întru noi, dar de nu vom ocărî pe cel ce grăieşte, ci vom sus- 
pina cu amar şi vom ruga pe Dumnezeu pentru păcate, vom 

putea lepăda toate greşalele? Aşa şi acesta s-a îndreptat, fi- 
indcă n-a ocărât pe acela, ci a suspinat pentru păcatele sale. 
„Vezi cât folos aduce ocara vrăjmaşilor de o vom suferi pe 
ea cu filozofie? Şi dacă şi minţind şi grăind adevărul ne folo- 
seşte pe noi, de ce ne scârbim? De ce ne mâhnimn? Dacă tu 
nu te vei vătăma pe tine, o, omule, nici prietenul, nici vrăj- 
maşul, nici chiar diavolul nu te va putea vătăma. Şi dacă cei 
ce ne ocărăsc, ne clevetesc şi ne vrăjmăşuiesc până a ne lua 
viaţa ne folosesc, unii împletindu-ne ct., ++ + de mucenicie, 
precum am arătat, iar alţii ne ocărăsc păcatele noastre şi ne 
fac drepţi, precum s-a făcut vameşul, de ce ne mai sălbăti- 
cim împotriva lor? Şi să nu zicem: Cutare m-a zădărât, sau 
cutare m-a provocat să-i zic cuvinte de ocară. Nu ei, ci noi 
suntem pricinuitorii vrajbelor. Căci dacă vom voi să filozo- 
făm, nici dracul nu ne va putea porni spre mânie. Şi acest 
lucru este arătat din multe locuri, dar mai ales din istoria de- 
spre David care ne stă înainte, pe care cuviincios este să v-o 
spun astăzi, aducându-vă aminte dragostei voastre, unde am 
lăsat cuvântul nostru. Şi unde l-am lăsat? La răspunsul de 
îndreptare a lui David. De nevoie dar este să spunem astăzi 
cuvintele lui Saul, ca să vedem ce a răspuns acesta la în- 
dreptăţirea aceluia. Căci nu numai din cuvintele pe care le-a 
grăit David vom cunoaşte fapta bună a lui, ci şi din cele ce 
zice Saul. Şi de se va arăta că acesta grăieşte ceva blând şi li- 
niştit, acest lucru să-l datorăm aceluia care a schimbat omul, 
care a învăţat şi a pus în rânduială sufletul lui. 

Deci ce zice Saul când aude pe David zicând acestea: 
„lată poala hainei tale este în mâna mea“ (| Imp. 24, 12) şi 
toate celelalte pe care le-a spus spre dovedirea blândeţii lui? 
„Glasul tău este acesta, fiule David?“ (| Imp. 24, 17). O, ce 
schimbare bruscă s-a făcut! Căci cel ce nu suferea niciodată 
să-l cheme pe nume, urând şi însuşi numele lui, acum îl face 

şi rudă, numindu-l pe el fiu al său. Cine este mai fericit de- 
cât David care pe ucigaşul de oameni l-a făcut tată, pe lup 
oaie, cuptorul mâniei Î-a umplut cu multă rouă, valurile le-a 
alinat şi a stins toată aprinderea mâniei? Cuvintele acelea 
ale lui David intrând în mintea celui sălbăticit, au lucrat toată 
această schimbare, pe care ne-o arată aceste cuvinte. Şi n-a 
zis „Cuvintele tale sunt acestea, fiule David?“ Dar ce? „Gla- 
sul tău este acesta, fiule David? Căci numi glasul lui a schim- 
bat starea lui Saul. Şi precum un tată auzind glasul copilului 
său, care s-a întors de undeva după multă vreme, se veseleş- 
te cunoscându-l fără să-l vadă, aşa şi Saul, fiindcă cuvintele 
lui David intrând au scos afară vrajba, a cunoscut pe Sfântul 
şi lepădând patima a primit afecţiune. Căci scoțând afară 
mânia a primit voie bună şi milostenie. Şi precum de multe 
ori cunoaştem pe prieten şi noaptea după glas, chiar nefiind 
el aproape, pe care ziua şi de departe îl cunoaştem, la fel se 
întâmplă şi la vrajbă. Cât timp ne aflăm între noi învră;jbiţi, şi 
glasul îl auzim altfel şi faţa o vedem cu mintea stricată. lar 
după ce lepădăm mânia, glasul cel ce mai înainte ni se părea 
pizmaş şi vrăjmaş ni se arată acum dulce şi plăcut, iar faţa 
vrăjmaşului cea nesuferită ni se arată cu har şi dorită. 

La fel se face în vremea cea rea. Mulțimea norilor nu la- 
să să se vadă frumuseţea cerului. Şi dacă am avea ochiul de 
mii de ori mai străbătător nu vom putea vedea strălucirea 
cea de sus. Dar după ce va sparge norul fierbinţeala razei, 
zăbovind asupra lui, va apărea soarele arătând iarăşi buna 
podoabă a cerului. Aşa se întâmplă şi la noi când suntem 
mânioşi. Vrajba stă înaintea ochilor şi urechilor noastre ca 
un nor gros, arătând altfel şi glasurile şi feţele. lar dacă filo- 
zofând va lepăda vrajba şi va sparge norul mâhnirii, atunci 
cu gând curat şi drept va vedea şi va auzi toate. Lucru care 
s-a întâmplat şi la Saul, căci după ce s-a spart norul vrajbei, 

a cunoscut glasul lui David şi zice: „Glasul tău este acesta, fi- 
ule David? Care glas? Care a surpat pe Goliat şi a scos Ce- 
tatea din primejdii. Căci atunci când toţi erau în primejdie 
de robie şi de moarte, le-au dat siguranţa şi libertatea; şi 
multe alte faceri de bine le-a dăruit. Cu acel glas a surpat pe 
barbarul acesta, căci mai înainte de a lovi cu piatra, a fost în- 
tărit de puterea rugăciunii, căci zice: „ Îu vii la mine cu sabie 
şi cu suliță şi cu pavază, iar eu voi merge la tine întru numele 
Domnului Dumnezeului Savaot pe care l-ai ocărât astăzi“ (| 
Imp. 17, 46). Şi aşa a aruncat piatra. lar glasul acesta a luat 
cu mâna piatra şi a dus-o asupra lui Goliat; acesta a pus frică 
în acel barbar; acesta a tăiat îndrăzneala acelui vrăjmaş. 

Şi ce te minunezi când glasul dreptului potoleşte mânia şi 
surpă pe vrăjmaşi, când el izgoneşte şi pe diavoli. Apostolii 
abia grăiau şi toate puterile potrivnice fugeau. lar glasul Sfin- 


ilor a făcut ca de multe ori să stea stihiile şi să schimbe rân- 


duiala lor. Căci lisus al lui Navi numa: când a zis: „Să stea 
soarele... şi luna...“ (10, 12) şi au stat. La fel Moise a legat 
marea şi apoi a slobozit-o. lar cei trei tineri au schimbat lu-- 
crarea focului prin glasul laudelor lor. 

Pentru aceasta şi Saul înfiorându-se de acel glas, a zis: 
„Glasul tău este acesta, fiule David? Dar ce răspunde Da- 
vid? „Robul tău sunt, Doamne al meu împărate“. Cine cin- 
steşte mai mult pe aproapele decât pe sine face ca şi acela 
să-l cinstească, certându-se oarecum între ei, care va da cin- 
stea mai întâi celuilalt. Acesta a făcut ca Saul să-l facă pe 
David rudă a sa, iar acesta l-a numit stăpân. Şi parcă aceste 
cuvinte ar zice David: „Numai un lucru caut, mântuirea şi 
sporirea ta în fapta bună. M-ai numit pe mine Fiu? Eu mă 
mulţumesc dacă mă consideri robul tău, numai să lepezi ur- 
gia, să nu mă mai bănuieşti de ce-a rău şi să nu socoteşti că 
sunt vrăjmaşul tău“. Şi aşa împlinea legea cea apostolească, 

care porunceşte: „În cinste, unii altora daţi întâietate“ (Rm. 
12, 10). Nu precum fac mulţi, care fiind mai răi decât dobi- 
toacele, nu vor ca ei mai întâi să heretisească pe aproapele, 
socotind că de va face aşa se ocărăşte şi se micşorează. Ce 
poate fi mai de râs decât această nebunie? Ce poate fi mai 
de ocară decât această trufie şi mândrie? Căci atunci te-ai 
înjosit şi te-ai ocărât, o, omule, când aştepţi ca tu mai întâi să 
fii heretisit de aproapele. Ce este mai rău decât mândria? Şi 
ce este mai de râs decât trufia şi slava deşartă? Dacă tu mai 
întâi vei heretisi şi Dumnezeu te va lăuda, este lucrul cel mai 
mare decât toate, şi oamenii se vor împăca, şi vei lua tu toată 
plata. lar de vei aştepta ca tu mai întâi să fii cinstit şi apoi să 
cinsteşti pe aproapele, nici un lucru mare nu ai făcut. Căci 
cel ce a făcut începătură cinstei, acela va lua toată plata. 
Deci să nu aşteptăm ca noi să fim cinstiţi mai întâi decât alţii, 
ci noi să alergăm cinstind pe aproapele şi totdeauna să fa- 
cem începutul heretisirii, şi să nu socotim că acest lucru este 
defăimător şi înjositor. Ci ea a închegat multe prieteşuguri, a 
tăiat multe vră;bi şi a potolit multe pricini de multă vreme. 

Deci să nu te leneveşti, o iubitule, de lucrarea aceasta, ci 
de va fi cu putinţă pe toţi cei ce-i întâlneşti, oricare ar fi ei, să 
le dai tu mai întâi cinstea heretisindu-i. lar dacă aproapele 
va apuca mai înainte decât tine, arată-i şi mai mare cinste. 
Căci şi aceasta a sfătuit-o Pavel, zicând: „Unul pe altul soco- 
tească-l mai de cinste decât el însuşi“ (Filip. 2, 3). 

Aşa a făcut şi David, cinstind el mai întâi pe Saul, iar du- 
pă ce a fost cinstit şi el, şi mai mult a cinstit, zicând: „Robul 
tău sunt, Doamne al meu împărate“. Şi vezi cât folos a lu- 
crat. Căci după ce David a zis aceasta, Saul nu a putut ca fă- 
ră de lacrimi să primească glasul acesta, ci a plâns cu amar, 
arătând printre lacrimi sănătatea şi filozofia pe care le-a pus 
David în sufletul lui Saul. Cine poate fi mai fericit decât 

Proorocul acesta, care într-o clipă a schimbat pe vrăjmaşul 
său şi care pe sufletul ce înseta de sânge şi de ucidere deo- 
dată l-a făcut izvorâtor de plânsuri şi de vaiete? Şi nu mă mi- 
nunez de Moise, care a scos izvoare de ape din piatră vâr- 
toasă, cum mă minunez de David, care a scos izvoare de 
lacrimi din ochi de piatră. Căci acela a biruit firea, iar aces- 
ta a biruit voinţa cea liberă. Acela a lovit piatra cu toiagul, iar 
acesta a lovit inima cu cuvântul, nu ca s-o mâhnească, ci ca 
s-o facă curată şi blândă. Şi împlinind acest lucru a arătat 
mare facere de bine ca mai înainte. Căci într-adevăr lucru 
de mare cinste şi de mirare este că David nu şi-a scos sabia 
ca să taie capul vrăjmaşului, dar de mult mai multe cununi 
este vrednic faptul că a schimbat voinţa lui, făcând-o bună, 
şi l-a prefăcut blând. Această facere de bine este mai mare 
decât aceia, căci nu este la fel a dărui viaţa şi a aduce filozo- 
fie. Nu este deopotrivă a izbăvi de mânia care sufla ucidere 
nedreaptă şi a-l izbăvi de nebunia care-l ducea la atâta rău. 
Căci David oprind pe ostaşii lui de a nu ucide pe Saul, îi dă- 
ruieşte viaţa aceasta. lar scoțând răutatea din sufletul lui cu 
cuvintele cele blânde, i-a dăruit viaţa ce va să fie şi bunătăţi- 
le cele veşnice, atât cât depindea de el. 

Laudă-l deci pe David pentru blândeţea lui, dar mai mult 
minunează-te de el pentru schimbarea lui Saul. Căci mai 
mare este a birui nebunia altora, decât a-şi stăpâni numai 
patimile sale, potolind inima aprinsă de mânie, prefăcând 
tulburarea în alinare şi umplând de lacrimi fierbinţi ochii ca- 
re priveau spre ucidere. Şi lucru de mai mare mirare este că, 
de ar fi fost Saul dintre oamenii cei blânzi şi smerit: uşor ar fi 
putut fi întors la bunătatea firească, dar el se sălbăticise şi 
ajunsese la răutatea cea mai de pe urmă, silindu-se la a uci- 
de, şi totuşi într-o clipă face ca să se stingă toată amărăciu- 

nea aceea. Pe care dintre cei vestiți cu filozofia nu-i va între- 
ce David? 

Deci şi tu când vei prinde pe vrăjmaşul tău în mâinile 
tale, nu cugeta cum să te răzbuni pe el şi cu ce mulţime de 
ocări să-l sperii şi să-l alungi, ci cum să-l vindeci şi cum să-l 
întorci la blândeţe. Şi să nu te depărtezi de el până ce n-ai 
făcut şi n-ai zis totul ca să biruieşti cruzimea lui cu blândeţea 
ta. Căci nimic nu este mai vrednic decât blândeţea. Cu cu- 
vântul blând frângi oasele, cu toate că ce este mai tare decât 
osul? Căci de va fi cineva vârtos şi neînduplecat, va fi biruit 
cu lesnire de cel ce se poartă cu el cu blândeţe. Şi iarăşi: 
„Răspunsul cucernic întoarce mânia“. Pentru aceasta arătat 
este că a se porni vrăjmaşul spre mânie, sau a se împăca stă 
mai mult întru puterea ta, decât întru a lui. Şi întru noi, nu 
întru cei mânioşi, stă puterea de a stinge sau a aprinde flacă- 
ra mâniei acelora. lar cel ce a zis cele de mai sus le adeve- 
reşte cu o plidă zicând: „De vei sufla într-un cărbune aprins 
vei aprinde flacăra, iar de vei scuipa peste el l-ai stins“. Şi 
peste amândouă aceste lucrări tu eşti stăpân, căci amân- 
două ies din gura ta. Aşa şi când eşti învrăjbit cu aproapele. 
De vei scoate cuvinte trufaşe şi nebune aţâţi focul aceluia 
suflând peste cărbuni, iar dacă vei folosi cuvinte blânde şi 
smerite mai înainte de a se ridica văpaia, ai stins toată mânia. 

Deci să nu zici acelea şi acelea am pătimit şi acestea şi 
acestea am auzit, căci peste toate acestea tu eşti stăpân. 
Pentru că, după cum am zis, a aprinde şi a stinge flacăra stă 
în voinţa ta aşa şi a aţâţa sau a potoli mânia. Când vei vedea 
pe vrăjmaşul tău, sau îţi va veni în minte chipul lui, uită toate 
cele de mâhnire pe care le-ai auzit. lar de nu vei putea să le 
uiţi, pune-le pe seama diavolului, şi adună-ţi ţie numai pe 
cele bune pe care ţi le-a grăit sau făcut cândva acela. Căci 
de vei petrece pomenind acestea degrabă vei înceta vrajba. 

Şi de vei voi să-i vorbeşti, iartă-i răul făcut ţie şi, lepădând 
patima şi stingând mânia, ceartă-l şi-l mustră şi numai aşa vei 
putea birui. Căci fiind mânioşi nu vom putea vreodată nici 
auzi, Nici grăi ceva sănătos, iar izbăvindu-ne de patimi nici 
noi nu vom scoate cândva vreun cuvânt aspru, nici pe alţii 
nu vom auzi grăind aşa. 

Şi nu cuvintele în sine care se grăiesc obişnuiesc să ne 
sălbăticească pe noi, ci petrecerea în vrajbă şi aprinderea de 
ea. Căci de multe ori aceleaşi cuvinte auzindu-le de la prie- 
teni, care glumesc rostind cuvinte de râs, sau de la copiii cei 
Mici, nu numai că nu pătimim nimic rău din auzirea lor, ci 
râdem şi ne veselim de ele. Şi suntem aşa pentru că nu le 
auzim cu minte stricată, nici cu suflet cuprins de mânie. Aşa 
şi de la vrăjmaşi de vei auzi oarecare cuvinte, nu vor putea 
să te vatăme de vei lepăda vrajba şi vei stinge mânia. Şi nu 
numai cele ce se grăiesc, dar nici măcar cele ce se fac ţie, 
precum nu s-a vătămat nici Fericitul acesta. Ci văzând pe 
vrăjmaşul său înarmându-se împotriva sufletului său şi fă- 
când totul ca să-l piardă, nu numai că nu s-a sălbăticit, ci s-a 
întors spre mai multă milostivire. Căci cu cât vrăjmăşuia 
acela mai mult, cu atât acesta plângea mai tare pentru el. 
Fiindcă ştia cu adevărat că nu cel ce pătimeşte nedreptate 
este vrednic de lacrimi şi de plâns, ci cel ce face, pentru că 
se vatămă pe sine. De aceea a alcătuit şi o cuvântare lungă de 
dezvinovăţire şi nu s-a lăsat până ce nu l-a făcut şi pe acela 
să se dezvinovăţească şi să se îndrepteze prin lacrimi şi plân- 
suri. lar după ce a plâns şi s-a văitat a scos un glas amar şi a 
zis: „Mai drept eşti tu decât mine“. Căci tu mi-ai dat mie ce- 
le bune, iar eu ţi-am răsplătit cu rele. Vezi cum îşi prihăneşte 
răutatea sa şi se îndreaptă nesilit de nimeni, iar fapta cea bu- 
nă a Dreptului o laudă? Aşa fă şi tu. Când vei avea pe vrăj- 
maşul în mâinile tale nu-l prihăni, ci îndreptează-te pe tine, 

ca să-l faci pe el să se prihănească. Căci de-l vom prihăni se 
aspreşte, iar de-i vom arăta îndreptările noastre se va prihăni 
pe sine, ruşinându-se de blândeţea noastră. Şi astfel şi mus- 
trarea se face fără patimă şi acela se izbăveşte de toată rău- 
tatea. Precum s-a întâmplat şi aici, căci cel ce a nedreptăţit 
se prihăneşte [2 sine foarte tare, iar acel nedreptăţit tace. 
Căci Saul n-a zis: „Mi-ai dat mie bune“, ci „mi-ai răsplătit 
mie bune“. Adică în locul vrăjmăşiei, a dorinţei de ucidere şi 
ale celorlalte nenumărate rele, mi-ai răsplătit cu mari faceri 
de bine. lar eu nici aşa nu m-am făcut mai bun, ci şi după 
acele faceri de bine ale tale am rămas în răutate. Dar nici tu 
nu te-ai schimbat, ci ai rămas păzindu-ţi obiceiul tău, făcân- 
du-mi bine mie celui ce te vrăjmăşuiam. 

De câte cununi nu este vrednic David din cuvintele aces- 
tea. Că deşi le grăia gura lui Saul, dar înţelepciunea şi meş- 
teşugul lui David le-a sădit pe ele în sufletul lui. 

„Şi tu mi-ai arătat mie astăzi — zice Saul — ce bine mi-ai 
făcut; cum m-a dat Domnul în mâinile tale astăzi şi nu m-ai 
omorât“. Saul mărturiseşte o altă faptă bună a lui David, 
cum că făcându-i bine n-a tăcut, nici a trecut-o cu vederea, 
ci venind i-a spus (lui Saul) făcând aceasta nu spre laudă, ci 
voind să arate şi să-l înveţe cu lucrurile înseşi, că este din cei 
ce cugetă bine şi poartă grijă de el, iar nu din cei ce vrăjmă- 
şuiesc şi viclenesc. lar a spune cineva facerile sale de bine 
numai atunci este de folos, când se nădăjduieşte folos. lar 
când le va arăta cineva şi le va propovădui, nefiind nici o 
pricină de nevoie, nu va fi mai bur decât cei ce ocărăsc. Dar 
când va face aceasta, voind să încredinţeze pe cel stricat şi 
care are pentru dânsul o părere rea, este purtător de grijă şi 
făcător de bine, lucru pe care l-a făcut şi David, nu poftind 
slava de la el, ci voind să smulgă mânia cea înrădăcinată în 

el. Şi pentru aceasta şi Saul l-a lăudat pe el, şi i-a făcut bine 
şi i-a şi spus acea facere de bine. 

Apoi Saul voind să-l răsplătească pe David, dar neputând 
să afle nici una pe măsi:za celor făcute lui, pe Însuşi Dumne- 
zeu i-l dă răsplătitor, zicând astfel: „Că de va afla cineva pe 
vrăjmaşul său în necaz şi-l va slobozi în cale bună, Domnul 
îi va răsplăti lui cele bune, precum ai făcut tu astăzi“. Şi cu 
ce avea Saul să-i răsplătească lu: David vrednic de facerile 
lui de bine, măcar de i-ar fi dat şi împărăţia cu toate cetăţile? 
Căci nu numai împărăţia şi cetăţile i-a dat David, ci însăşi via- 
ţa i-a dăruit-o. Şi fiindcă Saul nu putea să-i răsplătească cu 
altă viaţă, îl trimite pe el la Dumnezeu şi-l cinsteşte cu răsplă- 
tirile cele de acolo, lăudându-l şi învățând pe toţi că atunci 
când vom face nenumărate faceri de bine vrăjmaşilor noştri, 
care ne fac cele împotrivă, răsplătiri mari ni se păstrează 
nouă la Dumnezeu. Şi apoi zice: „Şi iată eu acum cunosc 
căci cu adevărat vei împărăţi şi va sta în mâna ta împărăţia 
lui Israel. Şi acum jură mie pe Domnul, că nu vei pierde să- 
mânţa mea după mine şi nu vei pierde numele meu din casa 
tatălui meu.“ 

Dar de unde cunoşti acestea, spune-mi mie? Oştile sunt 
sub comanda ta, banii, armele, cetăţile, caii, ostaşii şi toată 
puterea împărătească la tine este. lar acesta este gol şi lipsit, 
neavând nici cetate, nici casă, nici familie. De unde zici 
aceasta, spune-mi? De la obiceiul lui. Că nu m-ar fi biruit 
cel gol, lipsit şi fără de arme pe mine =el înarmat şi cu atâta 
putere de nu ar fi avut pe Dumnezeu cu el. lar cel ce are pe 
Dumnezeu cu sine este mai tare decât toţi. 

Al văzut cum filozofează Saul după izbăvirea de vrăjmă- 
şie? Ai văzut că este cu putinţă ca vrăjmaşul să lepede toată 
răutatea, să se schimbe şi să se întoarcă la cele bune? 

Să nu ne lenevim dar de mântuirea noastră. Că deşi ne 
vom pogort în prăpăstiile răutăţii, este cu putinţă să ne ridi- 
căm şi să ne îndreptăm, lepădând toată răutatea. Şi apoi ce 
zice? „Şi acum jură mie pe Domnul că nu vei pierde sămân- 
ţa mea după mine şi nu vei pierde numele meu din casa ta- 
tălui meu“. Împăratul se cucereşte celui simplu şi cel încoro- 
nat face rugăciune pentru fiii lui, rugând pe cel fugar. lar 
faptul că Saul îndrăzneşte să roage pe vrăjmaşul său pentru 
unele ca acestea, este semnul faptei bune a lui David. Şi 
cere jurământ, nu îndoindu-se de năravul cel bun al lui Da- 
vid, ci cugetând la mulţimea relelor pe care i le-a făcut. „Ju- 
ră-te mie să nu pierzi sămânţa mea după mine“. Pune pe 
vrăjmaşul său epitrop al copiilor lui şi-i dă în mâinile lui, ca şi 
cum i-ar lua de mână prin cuvintele acestea şi ar aduce pe 
Dumnezeu ca mijlocitor. 

Dar David ce face? Oare a viclenit, sau s-a prefăcut au- 
zind acestea? Nicidecum. Ci îndată s-a plecat şi a primit ru- 
gămintea. Şi după ce a murit Saul nu numai că n-a omorât 
pe urmaşii lui, ci a împlinit şi mai mult decât ceea ce a făgă- 
duit. Căci pe fiul lui Saul, care era bolnav la picioare, l-a 
primit în casa sa, l-a făcut părtaş mesei sale şi l-a învrednicit 
de cea mai mare cinste. Şi nu se ruşina David de acesta, nici 
considera că se necinsteşte masa cea împărătească cu copi- 
lul cel olog, ci se fălea socotind aceasta de mare cinste. Căci 
fiecare din cei ce cinau împreună cu el se ducea apoi luând 
mare învăţătură. Pentru că văzând pe fiul lui Saul, care a fă- 
cut atâtea rele lui David, că a primit atâta cinste de la el, de 
ar fi fost mai sălbatic decât toate fiarele, văzând aceasta, se 
ruşina, roşea şi apoi se împăca cu toţi vrăjmaşii. Dacă David 
ar fi poruncit ca fiului lui Saul să i se dea hrană şi leafă din 
altă parte era lucru mare. Dar a-l aduce pe el la masa sa, era 
mare filozofie. 

Căci ştiţi că nu este lesne a iubi pe fiii vrăjmaşilor. Şi ce 
zic a-i iubi? A nu-i urf, nici a prigoni este lucru mare. Căci 
mulţi după ce au murit vrăjmaşii lor, mânia ce o aveau asu- 
pra acelora, au slobozit-o asupra copiilor lor. Dar viteazul 
acesta n-a făcut aşa, ci şi când vrăjmaşul era viu l-a păzit şi 
după ce a murit, dragostea faţă de el a arătat-o copiilor lui. 

Ce este mai sfinţită decât masa.aceluia împrejurul căreia 
stăteau fiii vrăjmaşului lui? Ce este mai duhovnicesc decât 
ospăţul acela din care izvorau atâtea binecuvântări? lar lu- 
crarea aceasta era de înger, iar nu de un om care a făcut os- 
păţ. Că a îmbrăţişa şi a iubi pe fiii vrăjmaşului, care s-a ispitit 
de nenumărate ori a-l omori şi care omorându-se şi-a sfârşit 
viaţa, îl suie la ceata acelora. 

Fă şi tu aşa, iubitule, şi poartă de grijă copiilor vrăjmaşu- 
lui tău şi când sunt aceia vii şi după moartea lor. Când sunt 
vii prin lucrarea aceasta să împaci cu tine pe părinţii lor. lar 
după ce mor, purtând grijă de copiii lor, vei trage de la Dum- 
nezeu multă dragoste, te vei încununa cu nenumărate cu- 
nuni şi vei primi binecuvântări de la toţi, nu numai de la cei 
ce primesc facerile noastre de bine, ci şi de la cei ce văd. 
Aceasta îţi va ajuta ie în ziua aceea, iar vrăjmaşii tăi, care au 
primit de la tine faceri de bine, îţi vor fi mari apărători în zi- 
ua judecății şi tu te vei slobozi de multe păcate. Şi deşi ai fă- 
cut nenumărate greşale, dar împlinind porunca care zice: 
„lertaţi vrăjmaşilor voştri, ca şi tatăl vostru să vă ierte greşa- 
lele voastre“, vei lua iertare de toate păcatele tale. lar aici îţi 
vei petrece viaţa cu bună nădejde şi pe toţi îi vei avea prie- 
teni. Căci cei ce văd că iubeşti aşa de mult pe vrăjmaşii tăi şi 
pe fiii acelora, cum nu vor dori să fie prieteni ai tăi, dorind 
să facă şi să pătimească toate pentru tine? lar când vei do- 
bândi de la Dumnezeu atâta dragoste, încât pe toţi îi vei avea 

doritori ţie de toate cele bune, ce întristare vei mai simţi? Şi 
cine va petrece viaţă mai fericită decât tine? 

Deci nu numai să ne minunăm de acestea aici, ci şi ieşind 
afară să le păzim şi cercetând fiecare pe vrăjmaşii lui, să-i 
împace cu sine şi să-i facă prieteni adevăraţi. Şi de va trebui 
ca să arătăm isprăvile noastre şi să cerem iertare de la aceia, 
să nu ne lepădăm a o face, cu toate că noi vom fi cei ne- 
dreptăţiţi. Astfel făcând, mai mare ne va fi nouă plata, mai 
multă îndrăzneala, şi vom dobândi negreşit împărăţia ceruri- 
lor, cu darul şi cu iubirea de oameni a Domnului nostru lisus 
Hristos cu Carele, împreună Tatălui şi Sfântului Duh, se cu- 
vine slava, stăpânirea şi cinstea acum şi pururea şi în vecii 
vecilor. Amin. 


OMILIE către cei ce lasă slujbele cele bisericeşti și 
se duc la teatre / cum că nu numai folositoare, ci și 
mai dulce este petrecerea în Biserică decât zăbava 
la teatve / despre al doilea cuvânt la rugăciunea 
mei / cum că trebuie a ne ruga adeseori și în tot 
locul, măcar de vom fi în târg, pe cale, sau în pat 


u ştiu ce cuvinte să întrebuinţez astăzi. Pentru că 
voiesc să prihănesc, căci văd mulţimea împuţinându-se la 
slujbe, pe Proorocii cum sunt ocărâţi, pe Apostoli cum sunt 
trecuţi cu vederea şi pe Părinţi cum sunt defăimaţi, iar prin 
slugi cum ocara trece la Stăpânul. Dar nu-i văd pe cei ce tre- 
buie să audă prihănirea, ci numai pe voi care nu aveţi tre- 
buinţă de învăţătura şi sfătuirea aceasta. Însă nici aşa nu tre- 
buie să tăcem. Ca şi durerea pe care o avem pentru aceia 
s-o scoatem afară prin cuvinte, trăgându-ne puţin sufletul, şi 
pe aceia făcându-i să se ruşineze şi să roşească, slobozind 
asupra lor atâţia mustrători, câţi sunteţi voi cei ce auziţi. Că 
de ar fi venit ei aici numai pe noi ne-ar fi auzit mustrându-i, 
dar acum fugind de mustrarea noastră, vor auzi de la voi 
toate acestea. Aşa şi prietenii fac, căci atunci când nu întâl- 
nesc pe cei vinovaţi, spun toate prietenilor lor, ca mergând 
la ei să le spună cele zise. Aşa a făcut şi Dumnezeu, că lă- 
sând pe cei ce au greşit, vorbeşte cu leremia care nici o ne- 
dreptate n-a făcut, zicându-i: „Vezi ce mi-a făcut fiica cea 

nebună a lui luda“. De aceea şi noi vorbim cu voi depre 
aceia, ca mergând să-i îndreptaţi. 

Căci cine va suferi atâta defăimare? O dată pe săptămâ- 
nă ne adunăm aici şi nici în ziua aceasta nu voiesc să treacă 
cu vederea grijile vieţii acesteia. lar de-i va învinovăţi şi pri- 
hăni cineva, îndată pun înainte sărăcia, nevoia agonisirii 
hranei celei de nevoie şi alte treburi care îi silesc, aflând cu 
mintea lor îndreptăţiri, care sunt mai rele decât orice prihă- 
nire. Că ce poate fi mai rău decât această îndreptăţire? Şi 
cărui lucru de nevoie trebuie să-i dăm mai multă silinţă de- 
cât lucrurilor lui Dumnezeu? Şi cu toate că îndreptăţirea pa- 
re întemeiată, ea, de fapt, este prihană, precum am zis. lar 
ca să cunoaşteţi că toate acestea sunt pricinuiri şi acoperă- 
mânt al lenevirii, nimic nu voi grăi, ci ziua de poimâine îi va 
vădi pe toţi aceştia care pricinuiesc unele ca acestea. Căci 
toată cetatea se va duce la alergarea cailor, golindu-se case- 
le şi târgurile, ca să vadă acea privelişte călcătoare de lege. 
Aici nici locul Bisericii, care este cel mai bine ales, nu este 
cu putinţă a-l vedea plin. lar acolo nu numai locul alergării 
de cai este plin, ci şi pridvoarele şi casele, locurile cele nete- 
de şi prăpăstioase şi alte locuri le ocupă de mai înainte. Şi 
nici sărăcia, nici treaba, nici neputinţa trupului, nici boala 
picioarelor, nici orice altceva de acest fel nu opreşte turba- 
rea aceea neînfrânată. Ci oameni bătrâni aleargă acolo mai 
tare decât tinerii cei zburdalnici, ruşinându-şi cărunteţea lor, 
ocărând vârsta şi făcând de râs bătrâneţele. Aici când intră 
ascultă cu dezgust şi cu lenevire cuvintele cele dumneze- 
ieşti, pricinuind înghesuială, sufocare şi altele de acest fel. 
lar acolo stând cu capetele descoperite la soare, călcându-se, 
împingându-se, înghesuindu-se şi pătimind multe alte rele, 
se desfată ca şi cum s-ar afla într-o livadă. Pentru aceasta ce- 
tăţile noastre sunt stricate, căci are dascăli răi ai tineretului. 

Şi cum vei putea să îmblânzeşti pe tânărul acela fără rându- 
ială, când tu la bătrâneţe faci lucrurile tinerilor? Când tu du- 
pă atâta vreme nu te-ai săturat de acea privire urâtă? Cum 
vei putea pune în rânduială pe fiul tău, sau cum vei pedepsi 
pe sluga ta când greşeşte? Cum să sfătuieşti pe altul, care se 
leneveşte de cele cuviincioase, când tu la bătrâneţele cele 
mai de pe urmă faci nişte necuviinţe ca acestea? Şi dacă bă- 
trânul va fi ocărât de tânăr, îndată îi pune înainte vârsta, şi 
mulți sar în ajutorul lui. Dar când va fi trebuinţă de a înţe- 
lepţi şi de a înfrâna pe cel tânăr, ca un oarecare povăţuitor al 
faptei bune, nu mai pune înainte vârsta, ci cu mai multă tur- 
bare decât tânărul aleargă la acea privelişte călcătoare de le- 
ge. Şi zic acestea atingând pe cei bătrâni, iar nu izbăvind de 
prihănire şi învinovăţire pe cei tineri, ci prin aceia întărind 
pe aceştia. Căci dacă cel bătrân nu trebuie să facă aceasta, 
cu atât mai mult cel tânăr. La bătrâni este mare necuviinţa şi 
pricinuieşte râsul făcând aceasta, iar la tineri mai cumplită 
este pierzarea, mai adâncă prăpastia, pe cât mai mare este 
puterea poftei şi mai cumplită flacăra. Şi de va prinde numai 
puţină materie de afară pe toate le arde. Căci şi la mânie şi 
la poftă tânărul este mai aplecat. Pentru aceasta are trebuinţă 
de mai multă păzire, de frâu mai tare, de îngrădire mai severă. 

Şi să nu-mi zici, omule, că priveliştea aceea pricinuieşte 
dulceaţă. Ci vezi dacă nu cumva împreună cu dulceaţa are 
şi vătămare? Şi ce zic vătămare? Căci numai dulceaţă nu 
era lucrul acela. Şi vei vedea aceasta dacă vei privi şi pe cei 
ce vin la alergarea de cai şi pe cei ce ies de la Biserică. Cine 
are mai mare dulceaţă, cel ce a auzit pe Prooroci, cel ce s-a 
împărtăşit de binecuvântare, cel ce s-a îndulcit de învăţătu- 
ră, cel ce s-a rugat lui Dumnezeu pentru păcatele sale, uşu- 
rându-şi conştiinţa, şi nemaicunoscând nici o vină de acest 
fel întru el, sau tu cel ce ai lăsat pe Maica, ai necinstit pe 

Prooroci, ai ocărât pe Dumnezeu, ai dănţuit împreună cu dia- 
volul, ai auzit hule şi ocări, ai cheltuit vremea în zadar şi nici 
un folos, trupesc sau duhovnicesc, n-ai adus de acolo aca- 
să? De aceea, de voiai dulceaţa trebuia să vii aici, căci acolo 
îndată urmează osândire, mustrare a conştiinţei, căinţă pen- 
tru cele ce ai făcut, ruşine, ocară şi privire fără îndrăzneală. 
lar aici toate sunt dimpotrivă, îndrăzneală şi libertate de a 
vorbi cu toţi despre toate cele ce s-au zis aici. 

Deci când vei merge la târg şi-i vei vedea pe toţi că alear- 
gă la acea privelişte, tu aleargă îndată la Biserică şi zăbovind 
aici niţel, desfătează-te totdeauna de cuvintele cele duhov- 
niceşti. lar dacă vei fi tras de cei mulţi şi te vei duce acolo, 
puţin te vei mângâia, iar apoi toată ziua vei petrece mâhnit, 
osândindu-te pe tine şi pentru ziua aceea şi pentru multe al- 
tele. Deci puţin să te sileşti, ca toată ziua aceea să te desfă- 
tezi. Căci nu numai la răutatea aceasta de obicei se întâmplă 
aşa, ci şi la toate celelalte. 

Răutatea are o oarecare dulceaţă vremelnică, iar durerea 
şi mâhnirea este pentru totdeauna. lar fapta bună are puţină 
osteneală, iar folosul şi veselia cea din ea este pururea. Unul 
s-a rugat lui Dumnezeu, a lăcrimat şi s-a mâhnit puţin în vre- 
mea rugăciunii. Altul a dat milostenie, a postit, sau altceva 
din lucrurile cele bune a făcut. Altul a fost ocărât, dar n-a 
ocărât împotrivă. Deci osteneala este de puţină vreme, dar 
totdeauna se bucură şi se veseleşte aducându-și aminte de 
isprăvile acelea. La răutate nu este aşa, ci dimpotrivă. A 
ocărât cineva, sau a răspuns la ocară cu ocară, dar după ce 
va merge acasă se roade pe sine cugetând la cuvintele pe 
care le-a zis, care de multe ori au adus multă vătămare. 

De aceea de doreşti să vânezi dulceaţă, fugi de poftele ti- 
nerilor, poartă grijă de înfrânare şi curăţie şi ia aminte la as- 
cultarea dumnezeieştilor cuvinte. Toate acestea le zicem că- 

tre voi, ca voi să le ziceţi către aceia. Şi mustrându-i adese- 
ori cu aceste cuvinte, să-i trageţi de la orice obicei rău şi să-i 
îndemnați să facă toate cu chibzuială cuviincioasă. Căci 
celor ce nu fac aşa, nici osârdia nu le-o va lăuda cineva. Şi 
vă voi arăta aceasta la slujba ce va să fie. La sfântul praznic 
al Cincizecimii, care se va săvârşi de noi, atâta mulţime va 
alerga, încât toate cele de aici vor părea strâmte. Dar eu nu 
laud mulţimea aceasta, căci este din obicei, iar nu din evla- 
vie. Deci ce poate fi mai ticălos decât lenevirea lor plină de 
atâtea prihăniri, încât ceea ce este lipsit de laudă pare a fi 
osârdie? Căci cel ce se împărtăşeşete de această adunare 
dumnezeiască cu râvnă, cu dorinţă şi cu gând curat, trebuie 
să facă aceasta totdeauna, iar nu să vină numai la praznic, 
ca cei mulţi, pentru ca apoi iarăşi să se ducă, tras fiind ca un 
dobitoc. 

Aş fi putut să întind şi mai mult cuvântul, dar ştiu că şi 
fără de sfătuirea noastră aţi fi făcut cele cuviincioase şi aţi fi 
grăit acelora mai multe decât cele ce am zis. Şi pentru ca să 
nu vă fac supărare cu mustrările, lăsându-vă vouă doar cele 
ce lipsesc, mă voi apuca de învăţătura obişnuită, întorcând 
cuvântul la istoria despre Ana. Şi să nu vă miraţi că încă nu 
am terminat să vorbesc despre ea, dar nu o pot scoate pe fe- 
meia aceea din mintea mea, ci mă minunez continuu de fru- 
museţea sufletului şi de podoaba minţii ei. Căci iubesc ochii 
care lăcrimează la rugăciuni, mintea care totdeauna cugetă 
la ele, gura şi buzele care se împodobesc nu cu rujuri, ci cu 
mulţumirea cea către Dumnezeu, precum erau ale aceleia. 
Şi mă minunez că a filozofat, dar mai mult mă minunez că 
femeie fiind a filozofat; femeia, pe care mulţi, de multe ori, 
au vorbit-o de rău. 

„De la femeie este începutul păcatului şi prin ea toţi mu- 
rim“, zice lisus Sirah (25, 33) şi iarăşi: „ Toată răutatea este 

mică pe lângă răutatea femeii“ (25, 21). lar Pavel zice: „Şi 
nu Adam a fost amăgit, ci femeia amăgită fiind, s-a făcut căl- 
cătoare de poruncă“ (| Tim. 2, 14). De aceea mai mult mă 
minunez de ea că, lepădând aceste prihăniri şi aruncând 
grăirea de rău, a şters toate ocările cele împotriva ei, deşi era 
din firea cea clevetită şi prihănită. Şi a învăţat cu fapta că 
toate acestea nu s-au făcut din fire, ci din voinţa şi lenevirea 
lor, drept pentru care şi din neamul lor este cu putinţă să se 
ajungă la vârful faptei bune. 

Firea femeiască este foarte schimbătoare. De se va pleca 
la răutate, face mari rele, iar de se va apuca de fapta bună, 
mai degrabă îşi va da sufletul decât să nu o ducă până la ca- 
păt. Aşa şi aceasta, a biruit firea şi prin stăruirea la rugăciune 
a făcut să odrăslească fiu din pântece sterp. lar după aceas- 
ta aleargă iarăşi la rugăciune şi zice: „Întăritu-s-a inima mea 
întru Domnul; înălțatu-s-a cornul meu întru Dumnezeul 
meu“ (| Imp. 2, 1). Tâlcuirea cuvintelor „întăritu-s-a inima 
mea întru Domnul“ am arătat-o mai înainte dragostei voas- 
tre. lar acum de nevoie este să tâlcuim zicerea care urmea- 
ză. Căci după ce a zis „Întăritu-s-a inima mea întru Domnul“ 
a adăugat „înălţatu-s-a cornul meu întru Dumnezeul meu“. 

Ce este „cornul meu“? Căci deseori îl întrebuinţează 
Scriptura, când zice: „Înălţa-se-va cornul dreptului“ (Ps. 74, 
10). „Înălţatu-s-a cornul Hristosului lui“. Deci ce înseamnă 
corn? Puterea, slava şi cinstea. Şi este asemenea ca la dobi- 
toacele cele necuvântătoare, căci la ele în loc de putere şi 
slavă au cornul pus de Dumnezeu. Şi de-l vor pierde, au 
pierdut cea mai mare parte a puterii lor. Precum ostaşul fără 
arme, aşa este şi taurul fără coarne, lesne de prins. 

Deci prin aceasta nimic altceva nu zice femeia, afară 
doar că „s-a înălţat slava mea“. Şi cum s-a înălţat? „Întru 
Dumnezeul meu.“ De-asta şi întărită este înălţarea, căci are 

temelie tare şi nemişcată. Slava cea de la oameni se datoreş- 
te prostimei celor ce se slăvesc, de aceea se şi răstoarnă les- 


* ne. lar slava cea de la Dumnezeu nu este aşa, ci de-a pururi 


rămâne nemişcată. 

Proorocul arătând pe acestea două, adică şi răsturnarea 
cea lesne a aceleia şi statornicia acesteia, zice: „lot trupul 
iarbă şi toată slava omului ca floarea ierbii. Uscatu-s-a iarba 
şi floarea a căzut (Is. 40, 7-8). lar pentru slava lui Dumne- 
zeu nu spune aşa. Dar cum? „lar cuvântul Dumnezeului 
nostru rămâne în veac“. Şi s-au adeverit acestea la această 
femeie. Căci mulţi împărați, voievozi şi puternici au meşte- 
şugit multe şi s-au ostenit de multe ori, ca pomenirea lor să 
rămână neştearsă. Şi şi-au zidit morminte strălucite, şi-au ri- 
dicat statuile şi chipurile lor în multe locuri şi au lăsat aminti- 
re nenumărate isprăvi, dar toate au pierit şi nici numele lor 
nu-l nai ştie cineva, deşi vei merge în Sciţia, în Egipt, la indi- 
eni şi chiar până !a marginile lumii. Dar peste tot în aceste 
locuri vei auzi punându-se isprăvile femeii acesteia şi tot pă- 
mântul peste care luminează soarele este plin de slava Anei. 

Şi minunat nu este numai faptul că se vesteşte femeia în 
toată lumea, ci că trecând atâta vreme, nu numai că nu i s-a 
stins lauda, ci creşte şi se întinde şi mai mult, şi ştiu toţi, în 
cetăţi, pe câmp, în case, în taberele ostaşilor, în corăbii, în 
prăvălii filozofia ei, răbdarea şi suferinţa, şi pretutindeni vei 
auzi că este lăudată această femeie. Căci atunci când Dum- 
nezeu va voi să slăvească pe cineva, cu toate că va muri, sau 
va trece multă vreme sau altceva se va întâmpla, slava ace- 
luia rămâne pentru totdeauna şi nimeni nu va putea întune- 
ca strălucirea ei. De aceea şi aceasta, învățând pe toţi cei ce 
aud că nu trebuie să alerge la cele stricăcioase, ci la Acela 
de la Care ne rămân nouă cele bune, adevărate şi nemişca- 
te, a arătat pe pricinuitorul slavei. Căci după ce a zis: „Intă- 

ritu-s-a inima mea întru Domnul“ a adăugat: „înălţatu-s-a 
cornul meu întru Dumnezeul meu“, arătându-ne de aici că 
bunătăţile sunt îndoite, şi nu uşor le poate dobândi cineva. 
ŞI zice ea: M-am izăbăvit de tulburare şi am lepădat necin- 
stea, dar am dobândit şi întărirea şi m-am împărtăşit şi de 
slavă. lar pe acestea două greu le va putea vedea cineva 
unite. Căci mulţi se izbăvesc de primejdii, dar nu au viaţă 
slăvită. Alţii dobândesc slavă şi cinste, dar sunt siliţi să se pri- 
mejduiască pentru slava aceea. Mulţi preadesfrânaţi, vrăji- 
tori, jefuitori de morminte şi alţii care fac unele ca acestea 
stau în temnițe, iar din oarecare milostivire împărătească 
sunt în cele din urmă sloboziţi. Aceştia s-au izbăvit de pe- 
deapsă, dar n-au şters ocările faptelor lor, ci îşi poartă pretu- 
tindeni ruşinea lor. Mulţi ostaşi viteji, vânând viaţa cea slăvi- 
tă şi strălucită, s-au aruncat pe ei în primejdii şi în războaie 
de multe ori au primit răni, iar mai pe urmă au murit fără de 
vreme. Aceştia poftind slava, au căzut din întărire şi nepri- 
mejduire. 

lar la femeia aceasta s-au întâmplat să fie amândouă: a 
câştigat şi întărire şi a dobândit şi slavă. Aşa s-a petrecut şi la 
cei trei tineri: şi de primejdie s-c.u izbăvit, scăpând de foc, şi 
străluciți s-au făcut, biruind mai presus de fire puterea aces- 
tei stihii. Astfel sunt isprăvile lui Dumnezeu, căci dăruieşte 
deodată viaţă şi strălucită şi întărită fără de primejdii. Şi pe 
acestea amândouă arătându-le Ana zicea: „Întăritu-s-a ini- 
ma mea întru Domnul, înălţatu-s-a cornul meu întru Dum- 
nezeul meu“. Şi nu a zis simplu „întru Dumnezeu“, ci „întru 
Dumnezeul meu“, răpind la sine pe Stăpânul cel de obşte al 
lumii. Şi a făcut aceasta nu micşorând stăpânirea Lui, ci ară- 
tându-şi dragostea ei şi mângâindu-se. Căci astfel este obi- 
ceiul celor ce iubesc. Ei nu suferă să iubească împreună cu 
mulţi, ci singuri, ca să-şi arate dragostea lor mai cu covârşire. 

Aşa face şi David, zicând: „Dumnezeule, Dumnezeul meu, 
către Tine mânec“ (Ps. 62, 1). Căci după ce a numit stăpâ- 
nirea L.ui cea de obşte, a arătat-o şi pe cea osebită, care este 
peste sfinţi. Şi iarăşi zice: „Dumnezeule, Dumnezeul meu, ia 
aminte spre mine, pentru ce m-ai lăsat?“ (Ps. 21, 1). Şi ia- 
răşi: „Zice-voi lui Dumnezeu: Sprijinitorul meu eşti“ (Ps. 90, 
2). lar aceste cuvinte sunt ale sufletului celui fierbinte, 
aprins şi care arde de dorinţă. Aşa a făcut şi femeia aceasta. 

lar când oamenii fac aşa nu este un lucru de mirare. Dar 
când vei vedea pe Dumnezeu făcând aşa, atunci spăimân- 
tează-te. Căci precum aceştia nu voiesc ca El să fie de 
obşte, pentru toţi, ci numai pentru ei, numindu-L Dumne- 
zeu al lor, aşa şi El nu zice că este numai Dumnezeu de 
obşte, pentru cei mulţi, ci şi deosebit al unora. De aceea zi- 
ce: „Eu sunt Dumnezeul lui Avraam şi al lui Isaac şi al lui la- 
cov“ (leş. 3, 6). Nu îngustându-şi stăpânirea zice aşa, ci mai 
mult întinzându-Şi-o. Căci stăpânirea Lui o dezvăluie mai 
mult fapta bună a supuşilor decât mulţimea lor. Şi nu se bu- 
cură mai mult numindu-Se: Dumnezeul cerului, al pămân- 
tului, al mării şi al tuturor celor ce sunt în ele, precum Se bu- 
cură numindu-Se: Dumnezeul lui Avraam, al lui Isaac şi al 
lui lacov. Şi ceea ce nu se face la oameni, vedem că se în- 
tâmplă la Dumnezeu. 

La oameni, supuşii sunt numiţi de stăpâni şi toţi au obicei 
să zică: cutare este epitrop al cutăruia; cutare este econom 
al cutăruia; cutare este voievod, sau eparh al cutăruia. Şi ni- 
meni nu zice: eparhul este al cutăruia epitrop, ci pe cei mai 
mici îi numim totdeauna de la cei mai mari, ca supuşi ai lor. 
Dar la Dumrezeu s-a făcut invers. Căci nu zice numai Avraam 
al lui Dumnezeu, ci şi Dumnezeul lui Avraam, Stăpânul nu- 
mindu-Se de la slugă. lar Pavel spăimântându-se de la aceas- 
ta zicea: „Pentru aceasta Dumnezeu nu se ruşinează ca să se 

numească Dumnezeul lor“ (Evr. 11, 6). Stăpânul nu Se ru- 
şinează a se numi de la slugi. Dar pentru ce nu Se ruşinea- 
ză? Pentru ca şi noi să-l urmăm Lui. Trebuia să se ruşineze 
de cei străini şi pribegi, vei zice, căci ei se pare că sunt neîn- 
semnaţi şi defăimaţi. Dar sfinţii aceia nu erau străini în felul 
acesta, precum socotim noi, ci în altul preaslăvit. Noi nu- 
mim străini pe cei ce şi-au lăsat locul lor şi s-au dus în alt pă- 
mânt. Dar aceia nu erau străini în felul acesta, ci trecând cu 
vederea toată lumea aceasta şi socotind că pământul este 
MIC, căutau cetatea cea din ceruri, nu din mândrie, ci din 
mărimea sufletului; nu pentru trufie, ci pentru dragostea fi- 
lozofiei. Căci după ce au cugetat la toate cele de pe pământ 
şi au văzut că trec şi pier, căci nimic nu este întărit şi nemiş- 
cat aici, nici bogăţia, nici stăpânirea, nici slava, nici chiar via- 
ţa, ci fiecare are un sfârşit şi se sileşte să ajungă la el, iar cele 
din cer nu sunt în acest fel, ci fără de sfârşit şi nemişcătoare, 
au ales să fie străini de cele curgătoare şi trecătoare, ca să 
dobândească cele stătătoare. Deci ei erau străini nu că nu 
aveau patrie aici pe pământ, ci pentru că doreau patria cea 
de-a pururea stătătoare. Lucru pe care şi Pavel îl arată zi- 
când: „lar cei ce grăiesc unele ca acestea dovedesc că ei îşi 
caută lor patrie“ (Evr. 11, 14). Dar care patrie? Oare cea 
mai dinainte pe care au lăsat-o? Nicidecum. Că „dacă ar fi 
avut în minte pe aceea din care ieşiseră, aveau vreme să se 
întoarcă. Dar acum ei doresc una mai bună, adică pe cea 
cerească” (Evr. | 1, 15-16), al cărei Meşter şi Ziditor este 
Dumnezeu. Pentru aceasta Dumnezeu nu se ruşinează a se 
numi Dumnezeul lor. 

Deci să urmăm şi noi acestora, rogu-vă, să trecem cu ve- 
derea acestea de faţă şi să poftim cele viitoare, să luăm ca 
învăţătoare pe femeia aceasta şi să alergăm pururea către 

Dumnezeu şi toate să le cerem de la El. Căci nimic nu este 
întocmai ca rugăciunea. 

Rugăciunea pe cele ce sunt cu neputinţă le face cu putin- 
ţă; pe cele nelesnicioase le face lesnicioase. Pe aceasta şi fe- 
ricitul David o folosea, căci zice: „De şapte ori în zi Te-am 
lăudat pentru judecăţile dreprăţii Tale“ (Ps. 118, 166). lar 
dacă împărat fiind, afundat în nenumărate griji şi tras în toa- 
te părţile, se ruga lui Dumnezeu de atâtea ori în zi, ce răs- 
puns sau iertare vom avea noi, cei ce, având atâta vreme |i- 
beră, arareori ne rugăm Lui cu toate că voim să dobândim 
atâtea foloase? Căci cu neputinţă este, cu neputinţă zic, ca 
omul ce se roagă cu osârdie cuviincioasă şi face cereri dese 
către Dumnezeu să cadă vreodată în păcat. Dar cum? Eu vă 
voi spune. 

Cel ce şi-a înfierbântat mintea şi şi-a ridicat sufletul, mu- 
tându-se pe sine către cer, şi astfel cheamă pe Stăpânul său 
şi-şi aduce aminte de păcatele sale şi vorbeşte cu El pentru 
iertarea lor, rugându-l să fie milostiv şi blând, din petrecerea 
în cuvintele acestea leapădă toată grija acestei vieţi, se întra- 
ripează şi se face mai înalt decât patimile cele omeneşti. Şi 
dacă va vedea vreun vrăjmaş, după rugăciune nu-l mai vede 
ca pe un vrăjmaş. Sau de va vedea vreo femeie frumoasă, 
nu va fi tras cu ochii la faţa ei, căci focul rugăciunii petrece 
înlăuntrul lui şi alungă de acolo orice gând nebunesc. Dar 
de vreme ce oameni fiind cădem cu lesnire în lenevire, du- 
pă un ceas, două sau trei de la rugăciune, fierbinţeala aceea 
ce s-a făcut în tine de la rugăciune se va stinge puţin câte 
puţin. De aceea aleargă iarăşi degrabă la.rugăciune şi înfier- 
bântă iarăşi mintea ta care s-a răcit. lar de vei face aceasta 
toată ziua în răstimpuri, înfierbântându-te de desimea rugă- 
ciunilor, nu vei da diavolului pricină şi intrare în gândurile 
tale. Şi dacă apa care s-a răcit o punem iarăşi la foc, ca să se 

înfierbânte degrabă, ca să putem prânzi, aşa să facem şi aici. 
Şi punând gura noastră pe rugăciune ca pe nişte cărbuni, să 
ne aprindem iarăşi mintea noastră spre evlavie şi să urmăm 
zidarilor. Căci aceia vrând să zidească ceva cu cărămizi, din 
pricina nestabilităţii lor strâng toată zidirea cu lemne lungi, şi 
nu fac aceasta punându-le rar, ci des, ca prin desimea lem- 
nelor acestora alcătuirea cărămizilor să se facă tare. Aşa fă şi 
tu. Toate faptele tale din viaţa aceasta să le ţeşi cu desimea 
rugăciunilor, ca cu nişte legături, şi aşa să-ţi întăreşti din toa- 
te părţile viaţa ta. Şi dacă vei face aşa, cu toate că vor sufla 
nenumărate vânturi ale ispitelor, scârbelor sau a oricăror 
gânduri urâte, sau va veni orice rău asupra, nu vor putea să-ţi 
surpe casa, fiind legată cu desele rugăciuni. 

Şi cum se poate, vei zice, ca un om având atâtea griji şi 
cu dregătorie să se roage la fiecare trei ceasuri ale zilei şi să 
alerge la Biserică? Se poate şi este foarte lesnicios. Că deşi a 
merge la Biserică nu se poate, totuşi stând acolo la slujba ta 
poţi să te rogi. Şi nu este trebuinţă de glas, ci de minte; nici 
de întinderea mâinilor, ci de suflet osârduitor; nici de poziţia 
trupului, ci de cugetarea minţii. Căci şi Ana aceasta a fost 
ascultată nu pentru că a slobozit glas tare în afară, ci pentru 
că striga tare înlăuntrul inimii, precum zice Scriptura: „Şi 
glasul ei nu se auzea“ (| Imp. 1, 13). Şi mulţi de multe ori au 
făcut aşa, căci stând afară la uşile stăpânitorului, care înăun- 
tru striga, se iuţea, îngrozea şi se turba, ei însemnându-se cu 
semnul cel sfânt şi rugându-se cu mintea puţin, intrau la 
acela şi-l schimbau, potolindu-l, din sălbatic făcându-l 
blând. Şi pe această rugăciune n-a oprit-o nici locul, nici 
vremea, nici faptul că n-a fost rostită în auz. 

Fă şi tu aşa. Suspină cu amar, adu-ţi aminte de păcatele 
tale, caută la cer şi zii în mintea ta: „Miluieşte-mă, Dumne- 
zeule“ şi iată că s-a săvârşit rugăciunea ta. Căci cel ce a zis 

„iluieşte-mă“ face o mărturisire, căci şi-a cunoscut păcate- 
le sale. Şi numai celor ce au greşit le este propriu a cere mi- 
lă. Cel ce a zis „miluieşte-mă“, a luat iertare de greşeale, iar 
cel miluit nu se mai pedepseşte. Cel ce a zis „miluieşte-mă“ 
a dobândit împărăţia cerurilor. Căci pe care îl va milui Dum- 
nezeu nu numai că este izbăvit de osândă, ci se împărtăşeşte 
şi de bunătăţile cele ce vor să fie. 

Deci să nu căutăm pricină zicând că nu este aproape lo- 
caşul de rugăciune, fuindcă dacă noi înşine ne vom trezvi, 
darul Duhului ne face locaşuri ale lui Dumnezeu. De aceea 
lucrarea rugăciunii ne este lesne din toate părţile. Inchinarea 
şi slujirea noastră nu este ca a iudeilor de mai înainte, tru- 
pească şi având trebuinţă de multe lucrări exterioare. Ei da- 
că voiau să se roage trebuiau să se suie la Templu, să cum- 
pere turturele, să aibă în mâini lemne de foc, să aibă cuţit, să 
stea lângă Jertfelnic şi multe alte porunci să săvârşească. Dar 
aici nimic de acest fel nu este, ci oriunde vei fi ai jertfelnicul 
cu tine, ai cuțitul şi jertfa, tu însuţi fiind şi preot şi jertfelnic şi 
jertfă. Căci oriunde vei fi poţi să ridici jertfelnic numai de vei 
arăta voinţă de trezvire. Şi cu nimic nu opreşte locul şi nici 
împiedică vremea, şi de nu vei pleca genunchii, de nu-ţi vei 
bate pieptul şi de nu-ţi vei ridica mâinile la cer, ci numai de 
vei arăta mintea fierbinte, ai săvârşit toată rugăciunea. 

Şi femeia care ţine în mâini suveica şi ţese poate să caute 
cu mintea la cer şi să cheme pe Dumnezeu cu fierbânţeală. 
Şi omul mergând la târg poate face rugăciuni întinse. Şi cel 
ce şade la atelierul lui şi coase piei, poate să afierosească su- 
fletul lui Stăpânului. Şi slujitorul care aleargă şi vine, face 
cur. c.„rături, sau şade la bucătărie, poate să facă rugăciuni 
întinse c-. mintea trează, când nu-i este cu putinţă să vină la 
Biserică. Dumnezeu nu se ruşinează deloc, ci numai un lu- 
cru cere, minte fierbinte şi suflet înfrânat şi curat. Şi ca să 

cunoşti că nu este trebuinţă de locuri şi de vremi, ci de cu- 
getare a minţii Vitează şi trează, caută la Pavel care zăcea în- 
tins în temniţă, nu în picioare, căci butucul în care îi erau 
băgate picioarele nu-l lăsa. Dar fiindcă s-a rugat cu osârdie, 
a cutremurat temniţa, a clătinat temeliile ei, iar pe temnicer 
l-a înfricoşat, iar apoi l-a povăţuit la Sfânta Taină. 

lezechia nu stând drept, nici plecându-şi genunchii, ci 
zăcând în pat din pricina bolii şi întorcându-se la perete a în- 
tors hotărârea care era dată asupra lui, şi-a câştigat multă 
dragoste şi s-a însănătoşit ca mai înainte, fiindcă s-a rugat lui 
Dumnezeu cu fierbânţeală şi cu suflet înfrânat şi curat. 

Şi nu numai la bărbaţii cei sfinţi şi mari, ci şi la cei răi se 
poate vedea aceasta. Tâlharul nu a stat în locaş de rugăciu- 
ne, nici şi-a plecat genunchii, ci fiind întins pe Cruce cu pu- 
ţine cuvinte a dobândit Împărăţia cerurilor. Unul fiind în 
groapă şi în noroi, altul în groapă cu fiarele, altul în pânte- 
cele chitului, dar rugându-se lui Dumnezeu, toate cele îm- 
potriva lor le-au risipit, şi au tras spre ei dragostea cea dum- 
nezeiască. 

Şi zicându-vă acestea, vă sfătuiesc să mergeţi adeseori la 
Biserică, iar dacă nu puteţi, şi acasă să vă rugaţi în multă li- 
nişte, plecându-vă genunchii fără tulburare şi întinzându-vă 
mâinile. lar dacă ne vom întâmpla să fim mai mulţi, nu se 
cuvine ca pentru aceasta să lăsaţi rugăciunile cele obişnuite, 
Ci să vă rugaţi chemând pe Dumnezeu în felul în care v-am 
arătat dragostei voastre. Şi nu veţi avea mai puţin de folos de 
la acest fel de rugăciune. Şi am zis acestea nu pentru ca să 
le lăudaji şi să vă minunaţi de ele, ci să le împliniţi cu lucrul, 
cheltuind vremea zilei, a nopţii şi a lucrării în rugăciune şi în 
cereri. Dacă vom iconomisi aşa lucrurile noastre, şi viaţa 
aceasta de acum o vom petrece întăriţi şi împărăţia cerurilor 
o vom câştiga. Pe care fie ca noi toţi s-o dobândim cu darul 

şi cu iubirea de oameni a Domnului nostru lisus Hristos, îm- 
preună cu Care atălui şi Sfântului Duh Se cuvine slava, 
acum şi pururea şi în vecii vecilor. Amin. 


OMILIE la cuvântul ce zice: "Și era tot pământul o 
gură și o limbă tuturor” (Fac. 10, 1) 


ată că am ajuns acum la sfârşitul sfintelor patruzeci de 
zile, am săvârşit înotarea postului şi am sosit la liman cu da- 
rul lui Dumnezeu. Dar să nu lenevim pentru aceasta, ci pen- 
tru aceasta să arătăm mai multă osârdie şi priveghere. Căci 
şi corăbierii după ce trec noianuri nenumărate, când voiesc 
să intre în liman cu corabia plină, atunci mai ales au mai 
multă grijă, ca nu cumva corabia să se lovească de vreo 
stâncă acoperită cu apă şi aşa să facă nefolositoare toată os- 
teneala lor de mai înainte. 

Aşa fac şi alergătorii: când ajung la sfârşitul cursei, atunci 
aleargă mai tare, ca să câştige şi să se învrednicească de da- 
ruri. La fel şi luptătorii când se vor lupta pentru cunună, mai 
mare nevoinţă arată decât în luptele de mai înainte, ca 
luând premiul să se veselească. Deci, precum corăbierii, 
alergătorii şi luptătorii atunci înmulţesc osârdia şi priveghe- 
rea când se apropie de sfârşit, aşa şi noi, care am ajuns cu 
darul lui Dumnezeu la această Săptămână Mare, trebuie să 
arătăm mai multă osârdie la post; să facem rugăciunile mai 
cu tărie; să ne mărturisim mai cu de-amănuntul şi mai des 
păcatele noastre; să lucrăm faptele cele bune, milostenie în- 
destulată, blândeţe, smerenie şi toate celelalte fapte bune, 
ca ajungând la Ziua cea domnească a Paştilor cu aceste is- 
prăvi, să dobândim daruri de la Stărânul. 


319 


SFÂNTUL IOAN GURĂ DE AUR 


Şi Săptămâna aceasta o numim nu pentru că are mai 
multe ceasuri, căci sunt altele care au mult mai multe cea- 
suri de zi, nici pentru că are mai multe zile, căci acelaşi nu- 
măr au toate. Dar pentru care pricină o numim mare? Pen- 
tru că bunătăţile ce ni s-au făcut în ea sunt mari. În aceasta 
s-a stricat vrajba cea veche, moartea a fost biruită, blestemul 
a fost ridicat, tirania diavolului s-a risipit, vasele lui s-au pier- 
dut, împăcarea oamenilor cu Dumnezeu s-a făcut, cerul s-a 
deschis, oamenii cu îngerii s-au amestecat, cele despărțite s-au 
unit, zidul cel din mijloc s-a ridicat, încuietorile s-au stricat, 
Dumnezeul păcii a împăcat cele de sus cu cele 1e pe pă- 
mânt. De aceea numim mare această săptămână, pentru 
atâta mulţime de daruri ce ne-a dăruit Stăpânul în ea. Şi din 
pricina aceasta mulţi aspresc postul, fac privegheri mai întin- 
se şi dau milostenii mai bogate, arătând, prin cele ce fac, 
cinstea faţă de această Săptămână. Şi dacă Stăpânul nostru 
ne-a dat atâtea bunătăţi în ea, cum noi să nu ne arătăm re- 
cunoştinţa şi evlavia prin cele ce putem. 

Căci şi împărații arătând cât se cuceresc de aceste cinsti- 
te zile, poruncesc tututor celor ce ocârmuiesc treburile sta- 
tului să înceteze; să închidă uşile judecătorilor; să se alunge 
orice fel de gâlceavă şi neînțelegere, ca toţi să fie liberi să se 
silească în linişte şi pace la cele duhovniceşti. Şi nu numai 
aceasta, ci şi altă dăruire arată, căci liberează din legături pe 
cei din temnițe, urmând Stăpânului după puterea omeneas- 
că. Căci precum Stăpânul ne liberează din temniţa cea cum- 
plită a păcatelor şi ne dăruieşte desfătarea bunătăţilor celor 
nenumărate, în acest fel şi noi trebuie să ne facem următori 
iubirii de oameni a Stăpânului cu cele ce putem. Ai văzut 
cum fiecare din noi, prin ceea ce poate, îşi arată evlavia şi 
cinstea pentru zilele acestea ce ni s-au făcut nouă pricinui- 
toare de atâtea bunătăţi? Pentru aceasta vă rog, acum mai 

mult decât altădată, ca lepădând tot gândul cel lumesc şi 
având ochiul minţii curat şi treaz, aşa să venim aici, şi nimeni 
venind în Biserică să nu tragă după el griji lumeşti, ca să se 
întoarcă acasă cu răsplătire vrednică a ostenelilor sale. 

Veniţi dar să vă punem iarăşi înainte masa cea obişnuită 
şi din cele ce s-au citit acum de curând de la fericitul Moise, 
să ospătăm dragostea voastră, punându-vă înainte chiar cele 
ce s-au citit, ca să vă arăt cu de-amănuntul înţelesul Dumne- 
zeieştii Scripturi. Şi după ce s-a pus sfârşit povestirii despre 
Noe, s-a început de la Sim istorisirea neamului, zicând: „Şi 
s-a născut şi lui Sim, tatăl tuturor fuilor lui Ever, fratelui celui 
mai mare al lui lafet“ (Fac. 10, 21). Apoi arătând numele fii- 
lor lui, zice: „lar lui Ever s-au născut doi feciori; numele unu- 
ia Faleg, pentru că în zilele lui s-a împărţit pământul“ (Fac. 
10, 25). Vezi că la numirea celui ce s-a născut a arătat de 
mai înainte ceea ce trebuia să se facă nu după multă vreme, 
adică despărţirea limbilor. Ca văzând apoi săvârşindu-se lu- 
crul să nu te mai minunezi, căci cu mult mai înainte a fost 
vestit prin numirea copilului. Şi după ce a enumerat pe cei 
ce s-au născut pe urmă din aceştia, zice: „Şi era tot pămân- 
tul o limbă şi un glas tuturor” (Fac. 11, |), nu zicând pentru 
pământ, ci despre neamul omenesc, ca să ne înveţe pe noi 
că toată firea omenească avea o limbă. 

In acest sens, vorbeşte Scriptura şi despre Enos. „Şi lui 
Sit s-a născut fiu şi i-a pus numele Enos; acesta a nădăjduit 
a chema numele Domnului Dumnezeu“ (Fac .4, 26 1) [Din 
Omilia 21 la Facere]. Ai văzut numire mai strălucitoare de- 
cât coroana şi mai luminată decât porfira? Căci ce poate fi 
mai fericit decât unul ca acesta care împodobeşte cu che- 
marea lui Dumnezeu, şi pe ea o are în loc de nume? Vezi şi 
cum cei vechi învățau pe copiii cei ce se năşteau, prin nu- 
mele ce le puneau, să se silească şi să ţie de fapta bună? Şi 


321 


SFÂNTUL IOAN GURĂ DE AUR 


nu făceau precum cei de acum, care pun numele precum se 
întâmplă. Căci ei zic: „Să se numească copilul cu numele 
moşului sau al strămoşului“. Şi aceia puneau toată osârdia 
ca să numească pe cei ce se năşteau cu astfel de nume, care 
nu numai pe cei ce-l primeau îi îndemna la faptă bună, ci şi 
pe urmaşii lor, şi tuturor neamurilor de pe urmă pricinuia în- 
văţătură de toată filozofia. Deci, nici noi să nu punem la 
copii nume la întâmplare, nici să le dăruim numele moşilor, 
ale strămoşilor sau ale rudeniilor, ci a sfinţilor bărbaţi care au 
strălucit cu fapta bună şi care au avut multă îndrăzneală 
către Dumnezeu. Dar nici părinţii, nici copiii care primesc 
aceste nume să nu nădăjduiască mântuirea lor numai de la 
nume, căci numele lipsit de fapta bună nu foloseşte la nimic. 
Ci nădejdea mântuirii trebuie s-o aibă întru lucrarea faptelor 
bune. Şi să nu cugete înalt pentru nume, nici pentru rudenia 

„cu sfinţii bărbaţi, nici pentru altceva, ci numai pentru în- 
drăzneala lucrurilor lor. Dar nici pentru aceasta să nu cugete 
înalt, ci mai mult să se smerească şi să se plece, când vor pu- 
tea aduce multă bogăţie de fapte bune. Că făcând aşa cu 
mai multă siguranţă vom păstra bogăţia cea strânsă şi vom 
trage la noi dragostea lui Dumnezeu. Despre aceasta şi Hris- 
tos zicea ucenicilor Lui: „Când veţi face toate, ziceţi că sun- 
teţi slugi netrebnice“, şi toate potolind cugetele lor, învăţân- 
du-i să cugete smerit şi să nu se înalțe lucrând ceva, ci să ştie 
Că a avea cineva isprăvi şi a se smeri este fapta bună cea mai 
mare decât toate celelalte. Dar să ne întoarcem iarăşi la firul 
cuvântului nostru. 

„ŞI era tot pământul o gură şi un glas tuturor“. Gură şi grai 
însemnând limbă, căci toţi vorbeau aceeaşi limbă. Şi ca să te 
adevereşti că cuvântul „şi era tot pământul o gură“ se referă 
la grai, ascultă Scriptura ce zice în alt loc: „Otravă de aspidă 
sub buzele lor“ (Ps. 139, 3), prin „buze“ înțelegând grai. 

„Şi au fost după ce au purces ei de la răsărit, au aflat 
câmp în pământul Senaar şi au descălecat acolo“ (Fac. [|], 
2). Vezi cum firea omenească nu poate sta în hotarele ei, ci 
pururea. pofteşte şi doreşte la cele mai mari? Şi aceasta este 
ceea ce prăpădeşte mai mult neamul omenesc, fiindcă nu 
voieşte să-şi cunoască măsurile firii sale, ci pururea pofteşte 
cele mari şi mai presus de vrednicia ei. Din aceasta se nasc şi 
cei ce cască la lucrurile acestei lumi, care, uitându-şi firea lor, 
adună multă bogăţie şi dobândesc stăpânire, şi voiesc să se 
ridice la mare înălţime, neştiind că vor cădea până în adân- 
cul cel mai de jos. Şi lucrul acesta îl poate vedea oricine în 
fiecare zi, dar nici aşa nu se înţelepţesc ceilalţi, ci puţin timp 
înfricoşându-se, uită degrabă toate şi iarăşi pe aceeaşi cale 
călătoresc, căzând apoi în aceleaşi prăpăstii. 

„Şi nu a fost după ce au purces ei de la răsărit, au aflat 
câmp în pământul Senaar şi au descălecat acolo“ (Fac. 1|, 
2). Vezi cum câte puţin ne arată nestatornicia minţii lor? 
Căci după ce au văzut câmpul, lăsându-şi locuinţa cea din- 
tâi, s-au mutat şi au descălecat acolo. Apoi zice: „Şi a zis 
omul către vecinul său: veniţi să facem cărămizi şi să le ar- 
dem în foc; şi le-a fost cărămida în loc de piatră şi asfaltul în 
loc de lut“. Şi au zis: veniţi să ne zidim nouă cetate şi turn, al 
cărui vârf să fie până la cer; şi să ne facem nouă nume mai 
înainte de a ne risipi pe faţa a tot pământul” (Fac. ] 1, 3-4). 
Vezi că unirea limbii n-au întrebuinţat-o precum se cuve- 
nea? Şi cum sfatul cel deşert al vieţii acesteia se face pricină 
a tuturor răutăţilor? 

„Veniţi, zice, să facem cărămizi şi să le ardem în foc. Şi 
le-a fost lor cărămida în loc de piatră, şi asfaltul în loc de 
lut“. Gândeşte-te câtă întărire voiesc să dea zidirii, neştiind 
că „de n-ar zidi Domnul casa, în zadar s-ar osteni cei ce o zi- 
desc“ (Ps. 126, 1). „Şi să ne zidim nouă cetate“, nu lui Dum- 

nezeu, ci „nouă. Vezi cât de mare este răutatea şi la câtă 
turbare s-au abătut, cu toate că le era proaspătă şi le suna 
încă în urechi pomenirea acelei prăpădenii de peste tot? „Şi 
să ne zidim nouă cetate şi turn, al cărui vârf să fie până la 
cer“. Numind aici cer, Dumnezeiasca Scriptură a voit să ne 
arate nouă mărimea îndrăznelii lor. „Şi să ne facem nume“. 
Ai văzut rădăcina răutăţii? Să dobândim pomenire veşnică, 
ca lucrul nostru niciodată să nu fie dat uitării. Şi aceasta să 
facem mai înainte de a ne risipi pe faţa întregului pământ. 
Cât timp suntem împreună să punem în lucrare ceea ce am 
gândit noi, ca să lăsăm pomenirea veşnică la neamurile cele 
de pe urmă. 

Sunt mulţi şi acum care urmează acelora şi voiesc ca, zi- 
dind case strălucite, băi, grădini şi locuri de plimbare, să fie 
pomeniţi. Şi de vei întreba pe fiecare dintre aceştia pentru 
care pricină se ostenesc şi cheltuiesc atâţia bani fără nici un 
folos, altceva nu auzi fără numai cuvintele acestea: ca să i se 
păstreze pomenirea totdeauna; ca să se ştie despre casa 
aceasta că este a cutăruia; iar de țarina aceasta că este a cu- 
tăruia. Dar acest lucru nu este vrednic de pomenire şi de 
laudă, ci mai curând de prihănire. Căci după cuvintele aces- 
tea, se adaugă graiurile cele vrednice de prihăniri: a cutăruia 
care a fost jefuitor, care a fost răpitor, care a dezbrăcat pe 
văduve şi pe sărmani. Deci lucrarea aceasta nu aduce po- 
menire, ci prihană, căci îndeamnă limbile privitorilor să hu- 
lească şi să prihănească pe cel ce a făcut acelea. 

Dar de pofteşti cu adevărat pomenire veşnică, îţi voi ară- 
ta o cale prin care vei putea fi pomenit totdeauna, şi pe lân- 
gă lauda ce vei câştiga aici îţi va pricinui şi mare îndrăzneală 
în veacul ce va să fie. Imparte banii aceştia în mâinile săraci- 
lor şi lasă pietrele şi zidirile cele mari, ţarinile şi băile. Pome- 
nirea aceasta este nemuritoare; pomenirea aceasta ţi se va 

face pricinuitoare de multe bunătăţi; pomenirea aceasta te va 
uşura de sarcina cea grea a păcatelor tale şi-ţi va dobândi 
multă îndrăzneală la Stăpânul. Şi pe lângă acestea pune-ţi în 
minte cuvintele ce le vor zice oamenii: omul acesta este mi- 
lostiv şi iubitor de oameni, este blând, bun şi a împărțit cu 
multă îndestulare. Căci zice: „Risipit-a, dat-a săracilor; drep- 
tatea lui rămâne în veac“. Astfel este bogăţia banilor, când 
se risipeşte atunci rămâne şi stă, iar când se ţine şi se închide 
pierde împreună cu ea şi pe cei ce o ţin şi o păzesc. 

„Risipit-a, dat-a săracilor“. Dar ascultă şi cele ce urmea- 
ză. „Dreptatea lui rămâne în veac“. Într-o zi a risipit bogăţia, 
dar dreptatea lui rămâne pentru totdeauna şi pomenirea lui 
se face nemuritoare. Ai văzut pomenire care se întinde pes- 
te tot veacul? Ai văzut pomenire plină de bunătăţi mari şi 
nespuse? Prin astfel de zidiri să ne silim să ne lăsăm pomeni- 
re. Că zidirile cele cu pietre nu numai că nu ne pot aduce 
n-dă nici un folos, ci dimpotrivă, ele toată vremea vor striga 
ca un martor împotriva noastră. lar păcatele dintru acestea 
le luăm cu noi şi ne ducem, lăsând aici numai zidirile pentru 
care nici de pomenirea omenească cea nefolositoare nu ne 
vom învrednici, ci de prihănire. Şi de cele mai multe ori ea 
trece sub numele altuia, căci aşa sunt lucrurile, de la acesta 
se mută la altul, iar de la acela la celălalt. Astăzi casa este a 
cutăruia, mâine a cutăruia, iar poimâine a altuia. Şi ne înşe- 
lăm de voie pe noi înşine, socotind că avem vreo stăpânire, 
neştiind că numai le întrebuinţăm, apoi le lăsăm pe ele alto- 
ra vrând sau nevrând. Şi că le lăsăm şi celor ce nu voim, nu 
voi spune acum. 

De pofteşti cu adevărat pomenire şi te sârguieşti la aceas- 
ta, ascultă pe văduve cum pomeneau pe Tavita şi cum au 
stat împrejurul lui Petru plângând, arătându-i hainele pe 
care le-a făcut Căprioara cât a fost cu ele. Ai văzut zidiri 

care au slobozit glasuri însufleţite, care au avut atâta putere 
încât au întors-o de la moarte la viaţă? Că de vreme ce au 
stat împrejurul lui Petru şi lăcrimau cu fierbinţeală, căutând 
hrană şi ajutor, acesta a scos pe toţi afară şi îngenunchind s-a 
rugat, şi înviind-o au chemat pe sfinţi şi pe văduve şi au dat-o 
lor vie. De voieşti să fi pomenit şi de pofteşti slavă adevărată 
urmează acesteia şi lucrează astfel de zidiri, nu cheltuindu-te 
cu materia cea neînsufleţită, ci arătând multă milostivire la 
cei de un neam cu tine. Pomenirea aceasta este lăudată şi 
aduce mult folos. Dar să ne întoarcem iarăşi la cele ce ne 
stau înainte, şi să vedem îndrăzneala acelor bărbaţi de atunci. 
Căci patimile acelora ne vor înţelepţi şi ne vor îndrepta pe 
noi de vom vrea să ne trezim. 

„Şi să ne zidim cetate nouă şi turn“ şi „să ne facem nouă 
nume“. Vezi că după pierzarea tuturor iarăşi se ispitesc la 
răutăţi mari? Cum vor fi opriţi de la iurbarea lor? Dumnezeu 
a făgăduit, urmând iubirea Sa de oameni, să nu mai aducă 
potop pe pământ. Dar aceştia nu s-au înţelepţit de pedepse, 
nici s-au făcut mai buni, nici nu s-au îndreptat la facerile de 
bine. De aceea, ascultă cele ce urmează ca să cunoşti mări- 
mea iubirii de oameni celei negrăite a lui Dumnezeu. „Şi s-a 
pogorât Domnul să vadă cetatea şi turnul care îl zideau fiii 
oamenilor“. Vezi cum Scriptura vorbeşte omeneşte? „Şi s-a 
pogorât Domnul“, nu ca să înţelegem omeneşte, ci ca să ne 
învăţăm prin aceasta că niciodată să nu hotărâm asupra fra- 
ţilor noştri fără de cercetare, nici să osândim din auz, fără ca 
să primim multă încredințare. Şi toate cele de la Dumnezeu 
făcute cu atâta pogorământ, se fac pentru învăţătura oame- 
nilor. „Şi s-a pogorât Domnul să vadă cetatea şi turnul“. Vezi 
că nu de la început şi nu îndată opreşte nebunia lor? Ci în- 
trebuinţează multă răbdare şi aşteaptă să aducă ei în lucrare 
toată răutatea, şi numai atunci împiedică lucrul pe care s-au 

ispitit să-l facă. Şi să nu poată zice cineva că s-au sfătuit cu 
adevărat, dar nu au pus în lucrare cele ce au gândit, Dum- 
nezeu aşteaptă să plinească ei cele sfătuite şi numai după 
aceasta să le arate lor că se ispitesc la lucruri nefolositoare. 

„Şi S-a pogorât Domnul să vadă cetatea şi turnul, care l-au 
zidit fiii oamenilor“. Vezi mărime a iubirii de oameni? A în- 
găduit să se ostenească şi să se chinuiască, ca toată această 
lucrare să li se facă lor învăţătoare. Şi fiindcă a văzut că rău- 
tatea zburdă şi boala se întinde, nu-i lasă până la sfârşit, ci 
arătându-şi bunătatea Sa, degrabă face tăierea văzând, ca 
un Doctor prea iscusit, că boala creşte şi rana se face de ne- 
vindecat, astfel nimicind cu desăvârşire pricina bolii. 

„Şi a zis Domnul: iată un neam este şi o limbă tuturor; şi 
aceasta au început a face şi acum nu vor înceta dintr-acele 
toate, câte se vor apuca a face“ (Fac. | 1, 6). Vezi iubirea de 
oameni a Stăpânului. Fiindcă voieşte să oprească pornirea 
lor, îşi alcătuieşte mai întâi un cuvânt de apărare. Şi numai 
că nu arată mărimea păcatului lor, necunoştinţa şi nemulţu- 
mirea lor şi cum că unitatea graiului nu au întrebuinţat-o 
cum se cuvenea. 

„lată un neam este şi o limbă tuturor; şi aceasta au înce- 
put a face şi acum nu vor înceta dintr-acele toate câte se vor 
apuca a face“. Şi obişnuieşte Dumnezeu, când vrea să adu- 
că pedeapsă, să arate mai întâi mărimea păcatelor, ca un cu- 
vânt în apărarea Sa, şi apoi aduce certarea. Căci şi la potop, 
când voia Dumnezeu să aducă pedeapsă înfricoşată, Scrip- 
tura spune: „Şi văzând Dumnezeu că s-au înmulţit răutăţile 
oamenilor pe pământ şi cum că fiecare cugetă în inima sa cu 
dinadinsul la răutăţi în toate zilele“. Ai văzut cum mai întâi 
arată mulţimea răutăţii lor şi după aceea zice: „Pierde-voi pe 
om“. La fel şi aici. „lată un neam este şi o limbă tuturor; şi 
aceasta au început a face“. Şi dacă ei erau atât de uniţi în 

cuget şi în grai şi s-au abătut la atâta nebunie, cum nu vor fa- 
ce lucruri şi mai rele cu trecerea vremii? „Că nu vor înceta 
dintr-acele toate câte se vor apuca a face“. Nimic nu va pu- 
tea opri pornirea lor, ci pe toate cele ce le-au sfătuit se vor 
sili să le pună în lucrare, dacă nu vor fi pedepsiţi pentru cele 
ce au îndrăznit să facă. 

Acest lucru s-a făcut şi la cel întâi zidit. Căci mai înainte 
de a fi scos din rai, a fost întrebat: „Cine ţi-a spus ţie că eşti 
gol? şi: „lată Adam s-a făcut ca unul din Noi cunoscând bi- 
nele şi răul! Şi acum ca nu cumva să-şi întindă mâna sa să ia 
din pomul vieţii şi să mănânce şi să trăiască în veci, l-a scos 
pe el Domnul Dumnezeu din rai“ (Fac. 3, 11, 22-23). 

lar acum zice: „lată un neam şi o limbă tuturor; şi aceas- 
ta au început a face şi acum nu vor înceta din acele toate 
câte se vor apuca a face. Veniţi şi pogorându-Ne să ameste- 
căm acolo limba lor, ca să nu înţeleagă niciunul glasul celui 
„de aproape al său“ (Fac. 11, 6-7). Vezi iarăşi pogorământul 
cuvintelor? „Veniţi şi pogorându-Ne“. Ce vor să spună gra- 
iurile acestea? Oare Stăpânul are trebuinţă de împreună lu- 
crare spre îndreptare; sau de ajutor spre surparea acestora? 
Nicidecum. Să nu fie! Dar precum a zis Scriptura mai înain- 
te: „Şi s-a pogorât Domnul", ca să ne înveţe pe noi prin 
aceasta, cum că E ştie cu de-amănuntul mulţimea răutăţii 
lor, aşa şi acum zice: „Veniţi şi pogorându-Ne, să ameste- 
căm acolo limba lor, ca să nu înţeleagă niciunul glasul celui 
de aproape al său“. Şi aceasta s-a zis fără de îndoială către 
cei de o cinste. Şi dau astfel de pedeapsă asupra lor ca o 
mărturie care să rămână în tot veacul şi să nu o uite nici o 
clipă de vreme. Şi fiindcă au întrebuințat unitatea graiului 
precum nu se cuvenea, voiesc să-i pedepsesc prin despărţi- 
rea lui. Căci aşa obişnuieşte să facă Stăpânul totdeauna. Aşa 
a făcut din început şi la femeie. Fiindcă ea n-a întrebuințat 

cum se cuvenea cinstea dată, a supus-o bărbatului. La fel şi 
la Adam. Fiindcă n-a dobândit din odihna cea multă şi din 
petrecerea în rai, ci a călcat porunca făcându-se pe sine vi- 
novat blestemului, l-a scos din rai şi a pus asupra lui de-a 
pururea osteneala, zicând: „Spini şi pălămidă va răsări ţie 
(pământul) (Fac. 3, 18). Aşa şi aceştia fiindcă au fost cinstiţi 
cu unitatea graiului, dar l-au întrebuințat spre răutate, pen- 
tru aceasta prin despărţirea lui a făcut să înceteze curgerea 
răutăţii lor. 

„Să amestecăm acolo limba lor, ca să nu înţeleagă nici- 
unul glasul celui de aproape al său“. Şi precum unitatea gra- 
iului făcea să locuiască împreună, aşa şi despărţirea lui să le 
pricinuiască împrăştierea. Căci cei ce nu aveau acelaşi grai 
cum ar mai fi putut să locuiască împreună? 

„ŞI i-a împrăştiat pe ei Domnul de acolo peste faţa a tot 
pământul“. Şi au încetat a zidi cetatea şi turnul. „Vezi iarăşi 
iubirea de oameni a Stăpânului? Vezi la câtă neînțelegere i-a 
adus pe ei? Căci erau ca nişte nebuni. Unul poruncea una, 
celălalt făcea alta şi nefolositoare le era osteneala. Drept 
aceea au încetat a zidi cetatea şi turnul. „Pentru aceea s-a 
chemat numele locului aceluia amestecare, că acolo a 
amestecat Domnul limbile a tot pământul; şi de acolo i-a ri- 
sipit pe ei pe toată faţa pământului“. Gândeşte-te câte s-au 
făcut ca pomenirea să se întindă tot veacul. Întâi despărţirea 
limbilor, dar mai bine zis mai înainte de aceasta punerea nu- 
melui. Căci numele de Faleg pe care Ever l-a pus copilului 
lui, însemna împărţire. Apoi numele locului. Că locul acela 
s-a numit amestecare, adică Babilon. După aceea, Ever a ră- 
mas cu limba care era mai înainte, ca şi aceasta să fie un semn 
luminat al despărțirii. Ai văzut cu câte fapte a voit Dumne- 
zeu să se păstreze pentru totdeauna pomenirea despărțirii, 
ca niciodată să se dea uitării ceea ce s-a făcut atunci? Şi de 

atunci tatăl de nevoie trebuia să spună pricina despărțirii 
graiului, iar fiul iarăşi voia să ştie de la tatăl pricina numirii 
locului aceluia. 

Şi s-a numit locul acela Babilon, adică amestecare, că 
acolo a amestecat Domnul Dumnezeu limbile a tot pămân- 
tul şi de acolo i-a împrăştiat pe ei. Numirea locului mi se 
pare că însemnează amândouă, adică şi amestecarea limbi- 
lor şi împrăştierea. 

Aţi auzit, iubiţilor, de unde s-a făcut pricina împrăştierii 
lor şi despărţirea limbilor? Să ne ferim, rogu-vă, de a urma 
acelora şi să întrebuinţăm cum se cuvine cele dăruite nouă 
de la Dumnezeu, şi cugetând la firea noastră omenească aşa 
să ne sfătuim, precum se cuvine a se sfătui oamenii care 
sunt muritori. Şi gândindu-ne la curgerea acestei vieţi, care 
este scurtă, să ne pregătim multă îndrăzneală acolo, lucrând 
aici faptele cele bune. Şi nu numai la post să arătăm osârdie 
în zilele acestea, ci şi la milostenii îndestulate şi la rugăciuni 
întinse. Căci împreună cu postul trebuie înjugată totdeauna 
rugăciunea. Şi cum că acest lucru este adevărat ascultă pe 
Hristos, care zice: „Acest neam nu iese fără numai prin ru- 
găciune şi cu post” (Mr. 17, 20). Şi iarăşi despre Apostoli se 
scrie: „Şi rugându-se cu postiri, i-au încredinţat pe ei Dom- 
nului în Care crezuseră“ (F. Ap. 14, 23). lar Apostolul zice: 
„Să nu vă lipsiţi unul de altul... ca să vă îndeletniciţi cu pos- 
tul şi cu rugăciunea“ (| Cor. 7, 5). Ai văzut că postul are tre- 
buinţă de acest ajutor? Că şi rugăciunile se fac atunci mai 
uşor şi mai cu trezvire, fiindcă mintea este mai uşoară şi ne- 
îngreuiată de nimic, nici strâmtorată de sarcina cea grea a 
desfătării. Rugăciunea este armă puternică, întărire neclin- 
tită, vistierie nejefuită, liman neînviforat, loc liniştit, numai 
de ne vom apropia de Stăpânul cu trezvie, striângându-ne 
mintea din toate părţile şi nedând nici o intrare vrăjmaşului 

mântuirii noastre. Şi fiindcă ştie el că în vremea rugăciunii 
vorbim despre cele ce privesc mântuirea noastră, ne mărtu- 
risim păcatele şi arătăm Doctorului rănile noastre, ca să do- 
bândim vindecare, pentru aceasta atunci mai ales se sileşte 
şi face totul ca să ne abată de la ea şi să ne arunce în lenevi- 
re. De aceea să ne trezvim, rogu-vă, şi ştiindu-i vicleniile lui, 
să ne silim mai ales în vremea rugăciunii să-l împingem, ca şi 
cum ar fi înaintea ochilor noştri, să lepădăm tot gândul care 
tulbură mintea noastră şi să ne rugăm cu dinadinsul. Ca nu 
limba să grăiască, ci şi mintea să se unească cu cele ce se 
grăiesc. Căci dacă limba va zice cuvintele, iar mintea se risi- 
peşte în cele dinafară, socoteşte cele din casă, sau închipuie 
cele din târg, nici un folos nu ne va aduce nouă, ci poate 
mai multă osândă. Şi dacă apropiindu-ne de oameni arătăm 
atâta atenţie, încât până şi pe cei ce stau pe lângă ei nu-i ve- 
dem, ci ne fixăm mintea noastră numai asupra aceluia de 
care ne apropiem, cu mult mai mult trebuie să facem aceas- 
ta când ne apropiem de Dumnezeu. Şi deseori şi neîncetat 
să petreceţi în rugăciuni. Căci zice Pavel: „Faceţi în toată 
vremea, întru Duhul, tot felul de rugăciuni şi de cereri“ 
(Efes. 6, 18). Nu numai cu limba, ci şi cu sufletul întru Du- 
hul. Şi cererile noastre să fie duhovniceşti, trezindu-vă gân- 
dul şi înțelegând cu mintea cele ce se grăiesc. Aşa să cereți, 
cum se cuvine să cereţi de la Dumnezeu, ca să dobândiţi 
cele ce cereţi. Şi să vă nevoiţi la aceasta scuturând somnul, 
trezindu-vă cu mintea, iar nu căscân !, moleşindu-vă şi în- 
vârtindu-vă cu mintea încoace şi încolo, ci să lucraţi cu frică 
şi cu cutremur mântuirea voastră. Căci „fericit este omul 
care se teme de toate pentru evlavie“ (Pilde 28, 14). 

Lucru mare şi îmbunătăţit este rugăciunea. Căci dacă 
vorbind cineva cu un om îmbunătăţit dobândeşte mare folos 
de la el, oare cel ce s-a învrednicit a vorbi cu Dumnezeu 

câte bunătăţi nu va dobândi? Fiindcă rugăciunea este vor- 
bire cu Dumnezeu. Şi ca să te încredinţezi de aceasta ascul- 
tă pe Proorocul ce zice: „Îndulcească-se Lui vorba mea“ (Ps. 
103, 35). Adică vorba mea să se arate dulce înaintea lui 
Dumnezeu. Şi oare Dymnezeu nu poate să dea mai înainte 
de cerere. Poate, dar aşteaptă pricină de la noi pentru a ne 
învrednici de dreptate prin purtarea Sa de grijă. Deci ori de 
vom dobândi cele cerute ori de nu, să petrecem în rugăciu- 
ne şi să ne mulţumim nu numai când dobândim, ci şi când 
nu. Că a nu dobândi ceea ce cerem, când nu voieşte Dum- 
nezeu, nu este mai prejos decât a dobândi, fiindcă noi nu ştim 
aşa de bine cele ce ne folosesc precum ştie El. De aceea ori 
de dobândim, ori de nu, suntem datori să mulţumim. 

Şi ce te miri când îţi spun că noi nu ştim cele ce ne sunt de 
folos? Pavel cel atât de mare, care s-a învrednicit de darurile 
cele negrăite, nici el nu ştia, căci cerea cele care nu-i fo- 
loseau. Pentru că văzându-se pe sine înconjurat de nevoie şi 
de ispitele cele dese, s-a rugat să se izbăvească de ele, şi nu o 
dată sau de două ori, ci de multe ori, căci zice: „De trei ori 
am rugat pe Domnul“ (Îl Cor. 12, 8), iar cuvintele „de trei 
ori” înseamnă de multe ori, dar n-a dobândit cererea. Şi să 
vedem dar ce a pătimit. Oare s-a scârbit? Oare s-a făcut mai 
trândav? Nicidecum. Dar ce zice? Zice răspunsul pe care l-a 
primit: „ţi este de ajuns harul Meu, căci puterea Mea se 
desăvârşeşte în slăbiciune“. Şi nu numai că nu l-a izbăvit pe 
el de cele întristăcioase care-l asupreau, ci l-a lăsat să pe- 
treacă în ele. Aşa este, dar de unde se arată că nu s-a scârbit? 
De acolo că Pavel, învăţându-se de cele ce plac Stăpânului, a 
zis: „Deci foarte bucuros mă voi lăuda mai ales întru slăbiciu- 
nile mele“. Şi nu numai că nu mai cer să mă izbăvesc de ele, 
ci mai ales cu multă bucurie mă voi lăuda cu ele. Ai văzut su- 
flet mulţurnitor? Ai văzut dragoste către Dumnezeu? 

Ascultă-l pe el ce zice şi în altă parte. „(Noi) nu ştim să 
ne rugăm cum trebuie“ (Rm. 8, 26). Oameni fiind noi, nu 
este cu putinţă să le ştim pe toate cu de-amănuntul, ci tre- 
buie să lăsăm toate la purtarea de grijă a Ziditorului nostru. 
Şi pe cele pe care le va voi EI, să le primim cu bucurie mul- 
tă, necăutând la cele ce se întâmplă, ci la faptul că ele sunt 
dorite de Stăpânul, Care ştie cum trebuie să iconomisească 
mântuirea noastră, ca Cel ce ştie mult mai bine decât noi 
cele ce sunt de folos. 

Deci nouă ni se cere un singur lucru, să petrecem totdea- 
una în rugăciuni, netulburându-ne pentru întârzierea răs- 
punsului, şi să arătăm multă îndelungă-răbdare. Căci nu ne 
împlineşte cererile degrabă, nu lepădându-le pe ele, ci vâ- 
nând stăruința noastră, vrând să ne tragă la El totdeauna. 
Pentru că şi un părinte iubitor de fii, deşi rugat de mai multe 
ori de fiul său, nu se pleacă la rugămintea lui, nu pentru că 
nu vrea să-i dea, ci voieşte să-i vadă stăruința lui. 

Şi ştiindu-le pe acestea, niciodată să nu ne deznădăj- 
duim, nici să ne lepădăm a ne apropia de El prin rugăciuni. 
Căci dacă pe judecătorul cel aspru, care nici de Dumnezeu 
nu se temea, stăruirea femeii l-a silit şi l-a înduplecat s-o 
apere şi s-o ajute, cu mult mai mult noi, de vom voi să ur- 
măm acelei femei, vom îndupleca spre apărarea şi ajutorul 
nostru pe Stăpânul nostru cel blând, iubitor de oameni şi 
milostiv, Care aleargă spre mântuirea noastră. 

Deci, să ne deprindem totdeauna la rugăciuni şi ziua şi 
noaptea, dar mai ales noaptea, când nu ne supără nimeni, 
când gândul ne este în multă alinare, când este linişte multă 
şi în casă nu este tulburare, nefiind nimeni să facă zgomot 
care să abată de la rugăciune, când mintea fiind adunată 
poate să le aducă şi să le pună pe toate cu de-amănuntul 
înaintea Doctorului sufletelor. Şi dacă fericitul David, care 

era împărat şi prooroc, fiind supărat de atâtea pricini, dar 
deşi îmbrăcat cu coroana şi cu porfira zicea: „În miezul nop- 
ţii m-am sculat ca să Te laud pe Tine, pentru judecăţile 
dreptăţii Tale“ (Ps. 118, 62), ce vom zice noi cei ce trăim o 
viaţă obişnuită, fără pricini de tulburare, şi nu facem nici 
cele ce făcea el? Şi fiindcă ziua mul:2 îl răspândeau, pricini- 
le, tulburarea, şi nu avea vreme cuviincioasă spre rugăciu- 
ne, vremea odihnei, pe care alţii o petrec toată în somn cul- 
caţi pe aşternuturi moi şi întorcându-se pe o parte şi pe alta, 
împăratul, asupra căruia zăcea atâta grijă, o făcea vreme de 
rugăciune, vorbind îndeosebi cu Dumnezeu şi săvârşea cele 
ce voia prin rugăciunile cele curate şi întinse către El. Căci 
prin ele purta războaie ridicând semne de biruinţă şi împre- 
una biruinţă cu biruinţă, fiindcă avea ajutorul cel de sus ca o 
armă de biruinţă, care-i ajuta nu numai la războaiele cele cu 
oamenii, ci şi la cele cu taberele diavolilor. 

Şi noi urmăm acestuia; cei de rând împăratului; cei ce 
petrec viaţă netulburată şi liniştită celui ce cu coroană şi por- 
firă fiind a covârşit viaţa monahilor. Că ascultă-l pe el ce zi- 
ce în altă parte: „Făcutu-mi-s-au mie lacrimile mele pâine zi- 
ua şi noaptea“ (Ps. 41, 4). Ai văzut suflet care era în umilinţă 
totdeauna? Căci zice: hrana mea, pâinea mea şi toată mân- 
carea mea nu era alta, fără numai lacrimile mele şi ziua şi 
noaptea. Şi în altă parte zice: „Ostenit-am întru suspinul 
meu, spăla-voi în toate nopţile patul meu“ (Ps. 6, 6).Ce vom 
zice sau ce vom răspunde noi, care nu voim să ne umilim 
nici măcar ca împăratul ce se răspândea şi era tras de atâtea 
griji? Şi, spune-mi, ce putea fi mai frumos decât ochii aceia 
care erau împodobiţi de mulţimea lacrimilor ca de nişte 
mărgăritare? Ai văzut pe împăratul care s-a predat pe sine şi 
ziua şi noaptea lacrimilor şi rugăciunilor? 

Uită-te şi la învățătorul lumii, care fiind închis în temniţă 
cu picioarele băgate în butuc, că, împreună cu Sila, se ruga 
toată noaptea nefiind oprit nici de chinuire, nici de legături, 
ci din pricina lor arăta mai multă şi mai fierbinte dragoste 
către Stăpânul. Căci zice: „lar la miezul nopţii, Pavel şi Sila, 
rugându-se, lăudau pe Dumnezeu“ (F. Ap. 16, 25). 

David, împărat fiind, îşi petrecea toată viaţa în rugăciuni 
şi în lacrimi, iar Apostolul, cel ce a fost răpit la al treilea cer 
şi a fost învrednicit de taine negrăite, în miezul nopţii, fiind 
în legături, aducea rugăciuni şi laude Stăpânului. Şi împăra- 
tul se scula la miezul nopţii şi se mărturisea şi apostolii în 
miezul nopţii îşi făceau cu dinadinsul rugăciunile şi laudele. 
Acestora să urmăm şi noi şi cu rugăciunile cele dese să ne 
îngrădim viaţa noastră şi nimic să nu fie spre împiedicare 
vreodată. Căci nimic cu adevărat nu este care să ne poată 
împiedica, de ne vom trezvi. Ce, oare avem trebuinţă de 
loc, sau de vreme? Tot locul şi toată vremea ne este potrivi- 


_tă pentru acest fel de rugăciune. Şi ascultă iarăşi pe învăţăto- 


rul lumii ce zice? „În tot locul ridicând mâini curate, fără de 
mânie şi fără de îndoire“. De ai mintea curată de patimile 
cele necuvioase, măcar de ai fi şi în târg, în casă, pe drum, 
sau la judecată, pe mare, sau la case de oaspeţi, în prăvălie, 
sau oriunde vei fi, vei putea dobândi cererea, chemând pe 
Dumnezeu. 

Şi ştiind aceasta, vă rog, ca împreună cu postul, să dăm 
atenţia cea cuvenită şi rugăciunii, câştigând ajutorul cel din 
ea. Ca învrednicindu-ne de darul lui Dumnezeu, să petre- 
cem viaţa aceasta după plăcerea Lui, iar în ceea ce avea să 
fie, să ne învrednicim de iubirea de oameni a Sa, cu darul şi 
cu îndurările Domnului nostru lisus Hristos, Căruia împreu- 
nă cu Tatăl şi cu Sfântul Duh slava, stăpânirea şi cinstea, 
acum şi pururea şi în vecii vecilor. Amin. 


CUVÂNT despre Japtul că şi în praznicul Cinci- 
zecimit, şi totdeauna, trebue să ne aducem aminte de 
post, 1ar atunci când nu este de fală, și pomenirea lui 
folosește / pentru purtarea de grijă a lui Dumnezeu, și 
că, împreună cu celelalte, nu mică parte a ei este dra- 
gostea cea [irească a părinţilor către fii / că nu numai 
taților, ci și maicilor Îi s-au poruncit să pună la rân- 
duială obiceiurile părinților / la sfârşit despre fina 


acă un străin va veni la noi şi-l vom primi cu dragoste 
câteva zile, îl vom împărtăşi de vorbă şi de masă, apoi va 
pleca, iar a doua zi după plecarea lui, punându-se iarăşi 
masa, îndată ne vom aduce aminte de acela, de vorba şi de 
cuvintele lui şi cu multă dragoste ne vom gândi la el. Aşa să 
facem şi la post. A venit la noi şi a petrecut cu noi patruzeci 
de zile, l-am primit cu dragoste şi apoi l-am pe.recut. Şi fi- 
indcă vrem să vă punem înainte masă duhovnicească, să ne 
aducem aminte de el şi de toate bunătăţile ce ni s-au prici- 
nuit din el, căci nu numai când este el de faţă, ci şi pomeni- 
rea lui poate să ne folosească foarte mult. Şi precum cei pe 
care îi iubim ne umplu de multă bucurie nu numai când 
sunt de faţă, ci şi când lipsesc şi ne aducem aminte de el, aşa 
şi zilele postului, adunările şi petrecerile cele obşteşti la Bise- 
rică şi toate celelalte bunătăţi care le-am dobândit de la el 
ne veselesc şi nu numai acestea, ci şi pomenirea tuturor 

acestora mult folos ne aduce în vremea aceasta. lar acestea 
vi le zic nu silindu-vă să postiţi, ci îndemnându-vă să nu vă 
desfătaţi, nici să fiţi ca cei mai mulţi dintre oameni, dacă este 
bine să-i numesc oameni pe cei ce se află în atâta împuţina- 
re de suflet, care ca şi cum s-ar fi slobozit din legături şi ar fi 
scăpat din vreo temniţă cumplită, zic unii către alţii: Bine că 
am trecut noianul cel cumplit al postului. lar alţii care sunt 
mai slabi decât aceştia se tem şi de cele patruzeci de zile ce 
vor să fie, şi se dau la desfătare, la desfrânare şi la beţie. Că 
de ne-am fi deprins să trăim în celelalte zile cu cinste şi cu 
blândeţe, chiar de ar fi trecut postul l-am fi dorit şi când ve- 
nea l-am fi primit cu multă bucurie. 

Că! ce lucru bun nu ne pricinuieşte nouă postul? Toate 
sunt pline de linişte şi de alinare. lar casele s-au uşurat de 
zgomote, alergături şi de toată tulburarea. Dar mai înainte 
de case, mintea celor ce postesc se îndulceşte de această li- 
nişte, iar toată cetatea urmează bunei rânduieli celei din min- 
te şi din case. Căci seara nu mai auzi pe nimeni cântând, 
nici ziua pe cineva îmbătându-se şi făcând tulburare. Nu 
auzi strigăte, nici gâlcevi, ci pretutindeni vezi multă linişte. 

Dar acum nu este aşa. Ci îndată de dimineaţă se aud stri- 
gări şi zgomote; vezi mulţime de bucătari alergând şi mulţi- 
me de fum în case şi în gânduri. Fiindcă patimile ard înăun- 
trul nostru, iar flacăra poftelor celor necuvioase se ridică în 
sus din pricina desfătării. De aceea, să căutăm postul şi după 
ce a trecut, căci acela potoleşte toate acestea. Şi deşi am 
lăsat ostenelile lui, dar să nu încetăm dorirea lui, nici să 
stingem pomenirea lui. Şi după ce vei prânzi şi vei dormi, de 
vei merge în târg, şi vei vedea că ziua se pleacă către seară, 
intră în această Biserică şi-ţi adu aminte de vremea postului 
în care Biserica era plină de mulţi:ne, care asculta cu mintea 
trează, cu osârdie şi cu multă dulceaţă cuvântul nostru; şi 

cugetând la toate acestea, adu-ţi aminte de acele zile dorite. 
lar când vei pune masa, atinge-te de bucate cu pomenirea 
aceasta şi niciodată nu vei aluneca la beţie. Şi precum cel ce 
are o femeie cinstită, înţeleaptă şi curată este foarte aprins 
de dragostea ei, şi nu îndrăzneşte să îndrăgească vreo des- 
frânată, nici când aceea lipseşte, căci dorinţa pentru cea le- 
giuită a apucat mai înainte şi a stăpânit mintea lui, nelăsând 
să intre altă îndrăgire; aşa se face şi cu postul şi cu beţia. 

Deci de ne vom aduce aminte de cea slobodă şi curată, 
pe această desfrânată de obşte şi maică a toată ocara, adică 
beţia, o vom depărta cu multă lesnire, fiindcă dorinţa postu- 
lui depărtează neruşinarea ei mai tare decât lovitura cu pal- 
ma. De aceea, vă rog, ca să aveţi în minte în zilele acestea 
toate de care v-am spus. Şi ca să vă ajut şi eu puţin la aceas- 
tă aducere aminte, cuvântul pe care mă pregăteam să-l por- 
nesc mă voi ispiti atunci să-l aduc de faţă, ca prin aducerea 
aminte de învăţătură să ni se facă aducere aminte şi de vre- 
mea aceea. 

Că voi aţi uitat, fiindcă după aceea am vorbit către voi 
alte multe cuvinte. Pentru că venind Părintele nostru din 
călătoria aceea îndelungată, de nevoie era să spunem toate 
cele ce s-au întâmplat acolo. Apoi am vorbit cu elinii, care, 
din pricina acelei întâmplări, să se facă mai buni şi venind 
singuri la noi de la înşelăciunea elinească, să-i înrădăcinăm 
cu statornicie şi să-i învăţăm de ce fe. de întuneric s-au izbă- 
vit şi la ce fel de lumină a adevărului au alergat. După aceea 
multe zile ne-am îndulcit de praznicul mucenicilor, şi era cu 
necuviinţă ca, după ce am petrecut la mormintele mucenici- 
lor, să ne ducem lipsiţi de laudele cele cuviincioase lor. Du- 
pă aceste laude a urmat sfătuirea cea pentru jurăminte. Căci 
după ce am văzut că tot poporul de la ţară a venit în cetate, 
am voit să le dăm aceste merinde şi aşa să-i trimitem la ale lor. 

Deci vouă, din aceste pricini, nu vă va fi cu putinţă să vă 
aduceţi aminte cu lesnire de întrebarea ce am pus-o noi 
atunci către elini, dar mie, celui ce zăbovesc totdeauna în 
acestea, cu lesnire îmi este. Şi spunându-vă puţine din cele 
ce s-au grăit atunci, uşor vă voi putea aduce aminte de prici- 
na cuvântului. Care a fost pricina? Întrebam şi căutam cum 
Dumnezeu din început purta grijă de neamul nostru şi cum 
ne învăţa cele de folos, când nu era nici scrisul, nici legi scri- 
se nu se dăduseră. Şi arătam că prin privirea zidirii ne-a po- 
văţuit la cunoştinţa cea dumnezeiască, când apucându-vă pe 
voi nu de mână, ci de minte, v-am plimbat prin toată zidirea, 
arătându-vă cerul şi pământul, marea şi lacurile, izvoarele, 
râurile şi mările cele nesfârşite, livezile, grădinile şi ţarinile 
cele înspicate, pomii încărcaţi de roade şi vârfurile munţilor 
acoperite cu păduri. Când am vorbit despre seminţe, ierburi 
şi flori; despre pomii cei roditori ş: neroditori; despre dobi- 
toacele cele sălbatice şi domestice; despre cele din apă şi de 
pe uscat şi despre cele ce trăiesc şi în apă şi pe uscat; despre 
cele ce taie aerul şi despre cele ce se târăsc pe jos, precum 
şi despre stihiile lumii. Şi la fiecare ne uimeam cu toţii, fiind- 
că mintea noastră nu putea să înţeleagă bogăţia cea nemăr- 
ginită şi nu putea cuprinde pe toate căci: „Cât s-au mărit lu- 
crurile Tale, Doamne, toate întru înțelepciur:2 le-ai făcut“ 
(Ps. 103, 25). Şi ne minunăm nu numai pentru mulţimea 
făpturilor făcute de înţelepciunea lui Dumnezeu, ci şi pentru 
măreţia şi frumuseţea lor şi pentru că a pus în cele ce se văd 
şi slăbiciune. Ca pentru înţelepciunea Sa să fie lăudat, iar 
prin celelalte să tragă pe oameni să-l slujească şi să | se în- 
chine, cele văzând lipsa în măreţia şi frumuseţea făpturilor, 
să nu se închine lor în locul Celui ce le-a făcut. Fiindcă ne- 
putinţa celor create poate îndrepta o înşelare ca aceasta. Şi 
mai arătam că toată zidirea este stricăcioasă şi că se va 

schimba, dobândind mai multă slavă; apoi când şi din care 
pricină s-a făcut mai stricăcioasă. Şi acestea toate le filozo- 
fam atunci către voi şi arătam din acestea puterea lui Dum- 
nezeu, care a creat atâta frumuseţe în corpuri stricăcioase, 
în cer, în soare, în stele. Şi cu adevărat este a ne minuna, cum 
trecând atâţia ani, n-au pătimit nimic, precum pătimesc tru- 
purile noastre, nefăcându-se mai slabe a. bătrâneţe, nici 
moleşindu-se de vreo boală sau neputinţă. Ci îşi păstrează 
puterea şi frumuseţea lor, pe care le-a pus Dumnezeu din 
început în ele, căci nici lumina soarelui nu s-a împuţinat, nici 
strălucirea stelelor n-a slăbit, nici frumuseţea cerului nu s-a 
întunecat, nici hotarele mării nu s-au mutat, nici puterea pă- 
mântului care face să crească roadele cele de peste an nu s-a 
cheltuit. lar cum că acestea sunt stricăcioase am arătat şi din 
Dumnezeieştile Scripturi şi din natura lucrurilor. Şi cum că 
sunt frumoase şi strălucite o mărturiseşte în toate zilele ad- 
miraţia celor ce le privesc, admiraţie de care este vrednic 
Dumnezeu, care le-a făcut din început astfel. 

Şi fiindcă atunci când ziceam acestea unii s-au împotrivit, 
zicând că omul este mai necinstit decât toate cele ce se văd, 
fiindcă cerul, pământul, soarele şi stelele au ţinut atâta timp, 
tar acesta după şaptezeci de ani se risipeşte şi piere. Mai în- 
tâi vom răspunde că nu omul întreg se risipeşte, ci stricăciu- 
nea se face la partea cea mai inferioară, iar sufletul rămâne 
totdeauna nemuritor, nesuferind stricăciune. În al doilea 
rând, prin aceasta nu suntem necinstiţi, ci mai mult ne cin- 
stim, căci pe dreptate suferim boli şi bătrâneţe, nu fără prici- 
nă şi fără folos. Pe dreptate, pentru că am căzut la pământ, 
iar fără folos, ca să ne îndreptăm trufia ce s-a născut în noi 
din trândăvie, prin slăbiciunea aceasta şi prin boli. Deci, nu 
necinstindu-ne pe noi a îngăduit Dumnezeu să se facă 
aceasta. Căci de ne-ar fi necinstit nu ar fi lăsat să fie sufletul 

nostru nemuritor. Şi ne-a făcut trupul nostru aşa nu pentru 
că El este neputincios, că de ar fi aşa nu ar fi putut să facă 
cerul, stelele şi pământul, care să ţină atâta vreme, ci ca să 
ne facă pe noi mai buni, mai înţelepţi şi mai supuşi Lui, care 
este pricina a toată mântuirea. De aceea cerul nu l-a făcut 
ca să îmbătrânească sau să fie cuprins de boli, căci cel ce es- 
te lipsit de voinţă liberă nu poate nici păcătui, nici face fapte 
bune şi de aceea nu are nici trebuinţă de acest fel de îndrep- 
tare. lar nouă celor ce suntem cinstiţi cu suflet şi cu cuvân- 
tare, de nevoie ni s-a pus frâul şi smerenia, care se nasc din 
pătimiri şi boli, pentru că din început, mai înainte de toate 
păcatele, în trufie a căzut omul cel dintâi. 

Şi dacă cerul ar fi fost făcut să îmbătrânească, ca şi trupu- 
rile noastre, mulţi ar fi prihănit cu îndrăzneală pe Ziditorul, 
că nu a putut să facă un corp ca să ţină multe înconjurări de 
ani. Dar acum li s-a ridicat această pricină de învinuire, fi- 
indcă lucrurile Lui durează atâta vreme. 

Pe lângă toate acestea trupurile noastre nu s-au făcut nu- 
mai pentru veacul acesta, ci ele vor învia cu mult mai multă 
slavă, vor fi mai strălucite decât cerul, soarele şi toate cele- 
lalte şi se vor muta la cele de sus. 

Deci o latură a cunoaşterii lui Dumnezeu este prin zidire, 
iar cealaltă este sădită în noi, despre care am vorbit atunci 
pe larg prin multe cuvinte şi arătând că în firea noastră este 
sădită cunoştinţa celor bune şi a celor ce nu sunt aşa. Şi din- 
tru început am avut aceşti doi învăţători, zidirea şi conştiinţa, 
care fără de glas, prin tăcere, au învăţat pe oameni. Căci zi- 
direa, uimind prin vedere pe cel ce priveşte, îl trimite pe 
acesta la contemplarea Ziditorului ei, iar conştiinţa, învă- 
țând înăuntru, arată pe toate cele ce se cuvine de făcut. lar 
puterea şi hotărârea judecății ei o înţelegem prin însuşirile 
feţei, căci atunci când înăuntru pârăşte şi prihăneşte pe pă- 

cat tulbură înfăţişarea feţii şi o umple de multă mâhnire. lar 
când vom face vreun lucru din cele de ruşine, ne îngălbe- 
nim şi ne speriem, căci ne mustră glasul conştiinţei pe care-l 
auzim, dar îl înţelegem prin supărarea feţii. 

lar pe lângă aceşti doi învăţători, mai este şi un al treilea 
adăugit de purtarea de grijă a lui Dumnezeu, care nu fără de 
glas, ca ceilalţi de mai înainte, ci cu cuvânt, cu sfătuire şi cu 
învăţătură ne pune în rânduială mintea noastră. Şi care este 
acesta? Tatăl care s-a dat fiecăruia ce se naşte. Căci pentru 
aceasta a făcut Dumnezeu ca să fim iubiţi de părinţii noştri 
cei ce ne-au născut, ca să-i avem învăţători ai faptei bune. ŞI 
nu i s-a dat [atălui numai a semăna, ci şi a învăţa, iar maicii nu 
numai a naşte, ci şi a hrăni şi a creşte bine. Şi cum că este ade- 
vărat că nu firea, ci fapta bună face părinţi, însuşi născătorii 
vor mărturisi împreună cu noi. Că ei de multe ori pe fiii lor, 
când îi văd că s-au abătut la răutate, îi taie de la ei depărtân- 
du-i de la moştenire şi-şi fac pe alţii fii, care de multe ori nu 
au nici o legătură de rudenie cu ei. Oare ce poate fi mai de 
mirare decât aceasta, când pe cei ce i-au născut îi leapădă, 
iar pe cei ce nu, îi aduce întru ale lor. lar acestea nu s-au zis 
de noi fără de rost, ci ca să cunoşti că voia cea liberă este 
mai puternică decât firea, şi aceea obişnuieşte mai ales să 
facă şi fii şi părinţii. Dar şi acesta a fost un lucru al purtării de 
grijă a lui Dumnezeu, ca să nu îngăduiască ca fiii să fie lipsiţi 
de dragostea cea firească, nici să se îngăduie toate din prici- 
na ei. Căci de era să nu iubească nicidecum părinţii pe fiii 
lor, îndemnându-se din fire, ci numai pentru obiceiurile şi 
faptele lor, ai fi văzut pe mulţi înstrăinaţi de la casa părin- 
tească defăimându-se, iar neamul nostru destrămându-se. 
lar dacă totul ar fi fost lăsat la legătura firii, nu numai atunci 
când fiii ar fi cinstit pe părinţi, ci şi atunci când i-ar fi ocărât 
şi necinstit şi alte rele ar fi pătimit de la ei, ar fi rămas de fiii 

lor cei răi, şi neamul nostru ar fi alunecat la cea mai de pe 
urmă răutate. Căci dacă copiii nu vor îndrăzni asupra părin- 
ților lor pentru fire, fiindcă au văzut pe mulţi ce s-au făcut 
răi că au fost izgoniți şi din casă şi din avuţia părintească, vor 
îndrăzni de multe ori la dragostea lor. Şi de nu ar fi îngăduit 
Dumnezeu părinţilor să pedepsească pe copiii lor, sau să-i 
lepede dacă s-ar fi făcut răi, la ce fel de răutate nu s-ar fi 
ajuns? De aceea, Dumnezeu a încredinţat dragostea părin- 
tească şi la fire şi la obiceiurile copiilor, că de vor greşi cu 
măsură să-i ierte, fiindcă firea îndeamnă la aceasta, iar de se 
vor face răi şi vor boli nevindecat, dragostea lor să nu dea 
frâu liber răutăţii acelora, dacă va birui firea şi vor voi să se 
ţină de copii cu toate că sunt răi. Câtă purtare de grijă nu es- 
te aici? Că s-a poruncit şi a iubi, dar şi a pune măsură dra- 
gostei şi iarăşi a hotărt răsplătire pentru buna creştere a co- 
puilor. 

Şi cum că este rânduită răsplătire pentru creşterea copii- 
lor nu numai bărbaţilor, ci şi femeilor, ascultă cum vorbeşte 
Scriptura în multe locuri şi despre acestea şi despre aceia, 
nevorbind mai puţin către femei decât către bărbaţi. Pavel 
după ce a zis: „Ci femeia amăgită fiind, s-a făcut călcătoare 
de poruncă. Dar se va mântui prin naştere de fii” (| Tim. 2, 
14). lar ceea ce zice este aşa: le mâhneşti pentru că femeia 
cea dintâi te-a băgat în chinuri şi în dureri şi întru îndelunga- 
tă purtare în pântece? Dar nu te necăji, că nu atât vei fi su- 
părată de chinuri şi de dureri, pe cât te vei folosi, de vei voi, 
de la creşterea copiilor. Căci copiii, cei ce se nasc, vor do- 
bândi purtarea de grijă cea cuviincioasă, aducându-se la 
fapta bună şi îmbunătăţindu-se, ţi se vor face pricină de 
mântuire, şi pe lângă isprăvile tale vei lua multă răsplătire şi 
pentru osârdia şi purtarea ta de grijă cea către ei. Şi ca să 
cunoşti că pe maică nu o face naşterea, nici pentru aceasta 

este orânduită plată, auzi ce spune în alt loc Pavel despre vă- 
duve: „Dacă şi-a crescut copiii“ (| Tim. 5, 10). Nu a zis „de 
a născut fii“, ci „dacă şi-a crescut”. Căci aceea este a firii, iar 
aceasta este a voii celei libere. Şi acest lucru îl arută şi aici, 
căci după ce zice: „dar se va mântui prin naştere de fii, 
adaugă: „Dacă stăruieşte cu deplină înţelepciune, în cred- 
inţă, în iubire şi în sfințenie“, arătând prin aceasta că nu naş- 
terea de fii aduce plată, ci buna creştere. Ca şi cum ar zice: 
Atunci vei lua plată multă, dacă copiii pe care i-ai născut vor 
petrece întru credinţă, în dragoste şi în sfinţenie. De-i vei 
aduce pe ei la acestea, de-i vei îndemna, de-i vei învăţa, de-i 
vei sfătui, pentru această purtare de grijă vei lua multă răs- 
plătire de la Dumnezeu. 

Deci femeile să nu socotească că a purta grijă de fiii lor 
este un lucru străin pentru ele, căci n-a deosebit neamul 
nostru, nici a zis simplu „de şi-a crescut fii“, ci de vor petre- 
ce în credinţă, şi dragoste şi în sfinţenie. De aceea, trebuie să 
purtăm grijă pentru amândouă felurile de copii, dar mai ales 
femeile, căci ele stau mai mult acasă. Pe bărbaţi de multe ori 
îi trag de acasă grijile şi călătoriile în străinătate, dar femeia 
fiind liberă de această grijă, mai cu lesnire poate să poarte 
grijă de cei născuţi, având mai multă vreme. Aşa făceau şi 
femeile cele de demult. 

A purta grijă de copii şi a-i îndemna pe ei la filozofie este 
datorie nu numai a bărbaţilor, ci şi a femeilor. Ş cum că 
acest lucru este adevărat, vă voi povesti o istorie veche. 

A fost la evrei o oarecare femeie Ana. Această femeie a 
bolit multă vreme de sterpăciune, dar lucru cel mai cumplit 
era că rivala ei era mamă a mulţi copii. Lucrul acesta fireşte 
este de nesuferit femeilor, iar când va fi şi rivală care are co- 
pii, suferinţa se face mult mai cumplită. Şi-şi cunoştea mai 
cu dinadinsul ticăloşia ei văzând buna sporire a celeilalte. 

Precum şi cei ce trăiesc în sărăcia cea mare, atunci se chinu- 
iesc mai mult când se gândesc la cei bogaţi. Şi nu numai 
acesta era lucrul cel mai greu că nu avea copii, iar cealaltă 
avea, ci pentru că cealaltă era pizmăreaţă, şi nu numai atât, 
Ci O şi zădăra şi o defăima. 
lar Dumnezeu văzând toate acestea răbda ŞI „Nu i-a dat 
ei Domnul prunc după necazul ei şi după scârba sufletului 
ei” (| Imp. 1, 6). Ce înseamnă „după necazul ei“? Nu în- 
seamnă oprirea naşterii de fii pentru că Dumnezeu o vedea 
că suferă cu mulţumire această ticăloşie, ci faptul că nu i-a 
potolit scârba şi după ce a văzut-o că se scârbea, se necăjea 
şi se mâhnea, fiindcă iconomisea ceva mult mai mare. lar pe 
acestea să nu le auzim numai în treacăt, ci de aici să învăţăm 
o mare filozofie. Căci, când vom cădea în vreun rău, păti- 
mind durere şi tânguindu-ne, şi cu toate că răul ni se va pă- 
rea de nesuferit, să nu ne tulburăm, nici să ne scârbim, ci să 
aşteptăm cele ce va hotărt Dumnezeu. Fiindcă el ştie foarte 
bine când trebuie să dezlege ceea ce ne pricinuieşte nouă 
scârba. Lucru care s-a întâmplat şi la această femeie. Căci 
Dumnezeu a închis pântecele ei, nu urând-o, nici întorcân- 
du-se dinspre ea, ci ca să ne deschidă nouă uşile filozofiei 
femeii, să vedem bogăţia credinţei ei şi să cunoaştem că 
acest lucru o făcea pe ea mai strălucită. Dar ascultă cele ce 
urmează: „Aşa făcea în tot anul, de multă vreme când se 
suia ea la casa Domnului, şi se mâhnea şi plângea şi nu mân- 
ca” (| Imp. |, 7). 

Mare este mâhnirea, scârba este îndelungată, nu două 
sau trei zile, nici douăzeci sau o sută, nici o mie sau de două 
ori pe atâta, ci mulţi ani se scârbea şi se mâhnea femeia. 
Căci aceasta înseamnă „de multă vreme“. Dar nu s-a necă- 
ia nici lungimea vremii nu a biruit filozofia ei, nici ocările şi 
imputările pizmăreţei, ci se ruga şi cerea deseori. lar lucrul 

cel mai mare dintre toate şi care arată mai ales dragostea ei 
către Dumnezeu, era că nu poftea numai să dobândească 
un copil, ci, dobândindu-l, îi dorea să-l afierosească lui Dum- 
nezeu şi să-l aducă Lui ca pârgă a pântecului ei, iar pentru 
această bună făgăduinţă să-şi ia plata. Dar de unde se arată 
aceasta? Din cele ce urmează. Ştiţi cu toţii că femeilor cel 
mai nesuferit lucru le este sterpăciunea, căci mulţi dintre 
bărbaţi sunt atât de fără socoteală încât învinuiesc pe femei 
când nu nasc, neştiind că naşterea de sus îşi are începutul 
prin purtarea de grijă a lui Dumnezeu, şi nici firea femeii, 
nici împreunarea nu sunt îndestulătoare spre aceasta. Şi cu 
toate că ştiu că le învinuiesc pe nedrept, însă de multe ori le 
ceartă, se întorc de la ele şi nu le mai îndrăgesc. 

Deci să vedem şi dacă femeii acesteia i s-a întâmplat 
acest lucru? Că de o vei vedea pe ea că este defăimată, ne- 
cinstită, ocărâtă, fără îndrăzneală către barbat şi nici dobân- 
dind toată dragostea de la el, atunci vei putea socoti că do- 
rea copilul pentru aceasta, ca să aibă îndrăzneală şi libertate 
mai multă şi să fie mai dragă bărbatului ei. lar de vei afla ce- 
va cu totul împotrivă, căci era cu mult mai iubită decât ceea 
ce care avea copii şi se îndulcea de mai multă dragoste, ară- 
tat este că nu pentru ceva omenesc dorea copilul, ci pentru 
pricina ce s-a zis. Dar de unde este arătat aceasta? Ascultă 
pe scriitorul cel sfânt ce vorbeşte. Căci ceza ce a zis, nu a 
zis-o fără rost, ci ca să cunoşti fapta cea bună a femeii. Deci 
ce zice aceasta? „Pe Ana o iubea Elcana mai mult decât pe 
Fenana“ (| Imp. |, 5). Apoi după ce a văzut-o că nu mănân- 
că, ci plânge, îi zice: „Ce-i este ţie? Pentru ce plângi? Şi 
pentru ce nu mănânci? Şi pentru ce se necăjeşte inima ta? 
Oare nu sunt eu mai bun ţie decât zece fii?“ (| Imp. |, 8). 
Vezi cum se ţinea de ea şi pentru dânsa îl durea mai mult. 
Nu pentru că nu avea copii, ci pentru că o vedea pe ea 

scârbită şi cuprinsă de mâhnire. Dar n-a convins-o pe ea să 
se depărteze de mâhnire, pentru că nu pentru el cerea copi- 
lul, ci ca să-şi dea rodul ei lui Dumnezeu. 

„ŞI s-a sculat Ana după ce au mâncat ei în Silo, şi după 
ce au băut, şi au stat înaintea Domnului“ (| Imp. |, 9). Nu 
simplu s-a zis aici „după ce au mâncat şi au băut“, ci ca să 
vezi că vremea de după prânz, pe care alţii o dau odihnei şi 
răsuflării, ea o făcea vreme de rugăciune şi de lacrimi, fiind- 
că priveghea ca o foarte trează. 

„Şi a stat înaintea Domnului; iar |li preotul şedea pe 
scaun în pragurile Bisericii Domnului“. Nici aici nu s-a zis 
fără rost că „Ili preotul şedea pe scaun în pragurile Bisericii 
Domnului“, ci ca să se arate fierbinţeala credinţei femeii. Se 
întâmplă câteodată că o femeie văduvă fiind fără nici o apă- 
rare şi păuimind multe nedreptăţi voieşte să vorbească cu îm- 
păratul. Dar când voieşte să iasă împăratul, înaintea lui merg 
purtătorii de sulițe, purtătorii de paveze, călăreţii şi mulţi alţi 
slujitori, dar ea nu se înspăimântă de ei, nici are trebuinţă de 
ajutorul lor, ci trecând printre ei, vorbeşte cu multă îndrăz- 
neală cu împăratul, jeluindu-şi necazul ei; şi face aceasta fi- 
indcă o sileşte nevoia. La fel şi femeia aceasta nu s-a roşit, 
Nici s-a ruşinat de preot, că ea singură să se apropie cu mul- 
tă îndrăzneală de Împăratul. Ci întraripându-se de dorință şi 
suindu-şi mintea la cer, vorbea cu toată fierbinţeala cu Dum- 
nezeu, ca şi cum L-ar fi văzut. Şi ce zice? Dar nu zice nimic 
la început, ci plânge şi varsă izvoare de lacrimi fierbinţi. Şi 
precum când se varsă ploi şi pământul cel tare se udă şi se 

înmoaie, pornindu-se cu lesnire spre creşterea roadelor, aşa 
s-a întâmplat şi la femeia aceasta. Căci înmuindu-se pânte- 
cele ei de lacrimi ca de nişte ploi şi înfierbântându-se din 
pricina durerii, a început să se pornească spre naşterea de 
fii. Dar să auzim însăşi cuvintele şi rugăciunea ei. „Şi a plâns. 

Şi s-a făgăduit Domnului, zicând: Adonai, Doamne, Eloi, 
Savaot. Cuvinte înfricoşătoare şi cutremurătoare. Şi bine a 
făcut tălmăcitorul de nu le-a prefăcut în limba noastră. Căci 
nici n-au putut cu toată bunăvoința lor să le traducă în limba 
elinească. | 
lar femeia nu L-a chemat cu un nume, ci cu mai multe 
potrivite Lui, arătând dorinţa ei cea către El şi dragostea ei 
cea fierbinte. Şi precum cei ce scriu jalbe la împărat se adre- 
sează Lui nu numai cu un nume, ci cu mai multe, numindu-l 
purtător de biruinţă, august, singur stăpânitor şi multe altele, 
pe care punându-le la început după aceea fac rugămintea, 
aşa şi această femeie, aducându-şi rugăciunea sa lui Dum- 
nezeu, pune înaintea rugăciunii mai multe nume, arătându- 
şi dragostea ei, precum am zis, şi cinstea către Cel Căruia se 
roagă. Şi pentru că durerea a învăţat-o această rugăciune şi 
fiindcă a scris-o cu multă pricepere, a fost ascultată degrabă. 
Căci aşa sunt rugăciunile cele ce se fac din durerea sufletu- 
lui. În loc de hârtie îşi avea minte, în loc de condei, limba, 
iar lacrimile în loc de cerneală. De aceea s-a păstrat această 
rugăciune până în ziua de astăzi, căci rămân neşterse cuvin- 
tele rugăciunii de se vor scrie cu astfel de cerneală. 
Începutul rugăciunii l-am văzut, dar să vedem şi cele ce 
urmează: „De vei vrea să cauţi spre smerenia roabei Tale“. 
Încă n-a primit nimic, dar începutul rugăciunii arată făgădu- 
inţă. Răsplăteşte lui Dumnezeu ceea ce încă nu are în mâini. 
Aşa fierbea şi se chinuia mai mult s; “e aceasta, adică spre 
făgăduinţă, decât spre aceea, adică să nască pentru ridica- 
rea sterpăciunii; şi pentru cea dintâi s-a rugat ca să aibă Sâ 
pil. „De vei vrea să cauţi spre smerenia roabei Tale - Două 
îndreptăţiri am ca să mă miluieşti, robia şi nevoia. „ŞI vei da 
roabei Tale sămânță bărbătească, îl voi da pe el înaintea Ta 
dar“. Ce înseamnă „înaintea Ta dar?“ Dăruire cu totul, rob 

desăvârşit. Nu mai doresc nici o stăpânire asupra lui, numai 
atâta voiesc, ca să mă facă maică, ca să ia copilul început de 
la mine. Cugetă la evlavia femeii. N-a zis: dacă îmi vei da 
trei, doi îţi voi da Ţie, nici de-mi vei da doi, unul ţi-l voi da 
Ţie, ci dacă-mi vei da unul, Ţie Ţi-l voi afierosi cu totul. 

„Şi vin şi băutură ameţitoare nu va bea“. Încă nu a luat 
copilul, dar îl şi întocmeşte prooroc. Şi pentru creşterea lui 
vorbeşte şi face tocmele cu Dumnezeu. O, îndrăzneală a fe- 
meii! Căci neputând să dea atunci, fiindcă nu luase, dă pre- 
ţul de la cele ce vor să fie. Şi precum mulţi din plugarii care 
trăiesc în cea mai de pe urmă sărăc;e, neavând bani ca să-şi 
cumpere vreun vițel sau oaie, le iau pe acestea de la stăpânii 
lor cu tocmeală, făgăduindu-se să plătească preţul din road- 
ele ce vor să fie, aşa şi aceasta, cu toate că ea a făcut mai 
mult, căci nu a luat pe fiul ei de la Dumnezeu tocmindu-se 
să dea jumătate ca aceia, ci ca să-l dea pe el Lui întreg şi să 
se folosească de creşterea lui. Căci a socotit că destulă răs- 
plătire este osteneala preotului lui Dumnezeu cu creşterea 
copilului. 

„ŞI vin şi băutură ameţitoare nu va bea“. Nu a cugetat 
ea, zicând: Dar de se va îmbolnăvi de băutura de apă? Sau 
de va cădea în altă boală? Sau de va muri, pătimind de boa- 
lă cumplită? Ci punându-și în minte că Cel ce l-a dat va pur» 
ta grijă de sănătatea lui, din scutece l-a suit pe el la sfinţenie, 
aruncând toate la Dumnezeu, şi mai înainte de chinurile 
naşterii se sfinţea având prooroc, purtând preot şi ţinând 
dar, şi dar însufleţit. Pentru aceasta o lăsa Dumnezeu pe ea 
să se necăjească şi i-a dat târziu darul, ca prin răbdarea ei s-o 
facă mai strălucită şi să arate tuturor filozofia şi înţelepciu- 
nea ei. Că stând ea la rugăciune, nu a pomenit de pizmă- 
reaţă, nu a spus de ocările ei, nu a arătat hulele ei şi nici a 
zis: Răzbună-mă pe acea femeie spurcată şi rea, lucru pe 

care îl fac multe femei. Ci, nepomenind nimic din toate ace- 
lea, se ruga numai pentru acelea care o folosea pe ea. Fă şi 
tu la fel, o omule, şi când vei vedea pe vreun vrăjmaş care 
te-a scârbit, să nu scoţi nici un cuvânt rău către el, nici să-l 
blestemi pentru că te urăşte. Ci intrând înăuntru şi plecân- 
du-ţi genunchii, roagă-te cu lacrimi lui Dumnezeu ca să risi- 
pească mâhnirea şi să stingă scârba. Lucru pe care şi aceas- 
ta l-a făcut folosindu-se foarte mult de la acea femeie 
vrăjmaşă. Că aceea i-a ajutat ei la naşterea copilului. Dar 
cum? Vă voi spune. Fiindcă a ocărât-o, a necăjit-o şi i-a fă- 
cut durerea mai mare, dar din durere rugăciunea s-a făcut 
mai cu luare aminte; rugăciunea a atras pe Dumnezeu şi L- 
a făcut să se plece. Şi aşa s-a născut Samuil. 

De aceea ne vom trezvi, nu numai că vrăjmaşii noştri nu 
vor putea să ne vatăme cu nimic, ci ne vor folosi foarte mult, 
făcându-ne la toate mai osârduitori, numai dacă, din scârba 
ceea ce ni se pricinuieşte de ei, ne vom trage la rugăciuni, 
iar nu la ocări şi la hule. 

lar după ce a născut ea copilul l-a numit Samuil, adică 
„va auzi de Dumnezeu“. Şi fiindcă a fost auzită şi l-a luat pe 
el prin rugăciune, iar nu de la fire, pomenirea acestei lucrări 
a pus-o în numele copilului, ca pe un stâlp de aramă. Şi n-a 
zis: Să-l numim pe el cu numele tatălui lui, sau al unchiului, 
sau al moşului, sau al strămoşului, ci zice: Cel ce l-a dat pe 
el să Se cinstească şi prin numirea copilului. 

Acesteia râvniţi şi vă asemănaţi, o femeilor; acesteia să 
urmăm, o bărbaţilor şi să arătăm multă purtare de grijă faţă 
de copii. Să-i creştem pe cei născuţi în înfrânare şi curăţie. 
Că întru nimic nu trebuie să purtăm grijă aşa de mult de cei 
tineri, ca pentru înfrânarea şi curăţia lor, fiindcă patima po- 
trivnică acestora mai ales spurcă vârsta aceea. Şi ceea ce fa- 
cem cu lumânările, să facem şi cu copiii. Când slujnica 

aprinde lumânarea îi poruncim să nu umble cu ea acolo un- 
de sunt paie, fân, sau altceva de acest fel, ca nu cumva din 
întâmplare să cadă vreo scânteie şi aprinzând materia 
aceea, să ardă toată casa. Această purtare de grijă s-o avem 
şi faţă de copii şi să nu ducem vederile lor acolo unde sunt 
slujnice înverşunate, unde sunt fete desfrânate, unde sunt 
roabe neastâmpărate. Şi de vom avea slujitoare de acest fel, 
sau vecină, sau oricare alta aşa, să poruncim şi să rânduim 
Ca nici să se arate, nici să vorbească cu tinerii, ca nu căzând 
de acolo vreo scânteie, să aprindă tot sufletul copilului şi să 
se facă primejdia de nesuferit. Şi nu numai de vederi, ci şi 
de auziri desfrânate să-i depărtăm pe ei, ca să nu li se strice 
sufletul prin acestea. Nici la teatre sau la cluburi să-i ducem, 
nici la ospeţe şi la beţii, ci să păzim pe tinerii noştri mai mult 
decât pe fecioarele ce petrec în cămările lor. Căci nimic nu 
împodobeşte mai frumos vârsta aceea, precum, cununa în- 
frânării şi a curăţiei, ca să intre el în căsătorie curat de toată 
spurcăciunea. Astfel şi femeile lor le vor fi mai dragi, când 
sufletul lor nu a fost deprins de mai înainte cu desfrânarea. 
Nici se va strica acel suflet când tânărul va şti numai pe fe- 
meia cu care s-a unit în căsătorie. Şi când vor merge tinerii 
la căsătorie astfel, iubirea lor va fi mai curată şi îndrăgirea 
mai fierbinte. 

lar căsătoriile ce se fac acum, nu sunt căsătorii, ci negus- 
torie de bani şi de cârciumărie. Căci, când tânărul mai îna- 
inte de căsătorie este stricat, iar după căsătorie caută la altă 
femeie, ce folos este de căsătorie, spune-mi? Cu adevărat 
mai mare este pedeapsa şi păcatul neiertat când are femeie, 
dar se duce la desfrânate şi se umple de ruşine preadesfrâ- 
nând. Căci, de se va împreuna cineva cu altă femeie, deşi 
desfrânată ar fi ea, preadesfrânare se numeşte lucrarea. Şi 
se fac acestea, adică merg tinerii la femeile cele desfrânate şi 

după căsătorie, pentru că mai înainte de căsătorie nu s-au 
deprins să petreacă în înfrânare şi curăţie. De aici vrajba, 
ocări, stricări de case şi certuri în toate zilele. Din pricina 
aceasta dragostea cea către femeie se slăbeşte şi se stinge, fi- 
ind slăbănogite de petrecerea în casele de desfrânare. lar de 
se va învăţa să petreacă în înfrânare şi în curăţie, mai iubită 
decât toate va socoti pe femeia sa, o va privi cu multă dra- 
goste şi va păzi tare legătura cu ea. Şi fiind pace şi unire, 
toate bunătăţile vor intra în casa aceea. 

Deci ca şi cele de aici să se iconomisească bine de noi şi 
împreună cu acestea să dobândim şi împărăţia cerurilor, să 
purtăm grijă de noi înşine şi de copii, ca nu fiind îmbrăcaţi 
cu haine întinate să intrăm la acea nuntă duhovnicească, ci 
cu multă îndrăzneală să dobândim cinstea ceea ce se dăru- 
ieşte acolo celor vrednici, pe care fie să o dobândim noi toţi 
cu darul şi cu iubirea de oameni a Domnului nostru lisus 
Hristos, Căruia împreună cu Tatăl şi cu Duhul Sfânt, slava, 
cinstea şi stăpânirea, acum şi pururea şi în vecii vecilor. 


Amin. 


CUVÂNT despre credinta fimnei, despre înțelep- 
ciunea și blândețea ei / despre cinstirea preoților / 
trebuie să ne rugăm și atunci când începem a prânzi, 
și după ce terminăm 


imic nu este asemănător cu rugăciunea, o iubiţilor; 
nimic nu este mai puternic decât credinţa. Pe amândouă ni 
le-a arătat Ana mai înainte. 

Căci apropiindu-se de Dumnezeu cu aceste daruri, a să- 
vârşit toate câte a voit; că a îndreptat fire betejită, a deschis 
pântece închis, a ridicat ruşinea, a potolit ocările pizmăreţi- 
lor şi s-a întors spre multă îndrăzneală, secerând spic încăr- 
cat de rod din piatră stearpă. Şi toţi aţi auzit cum s-a rugat, 
cum a cerut, cum a milostivit, cum a primit, cum a născut, a 
crescut şi a afierosit pe Samuil. Pentru aceasta nu va greşi ni- 
meni de va numi pe femeia aceasta şi tată şi mamă. Că deşi 
bărbatul a semănat, dar seminţei i-a dat putere rugăciunea 
ei, făcând cinstite începuturile naşterii lui Samuil. lar înce- 
puturile naşterii ei nu au fost somnul şi împreunarea ca la 
ceilalţi oameni, ci rugăciunile şi lacrimile şi credinţa, făcând 
naşterea proorocului mai cinstită decât a celorlalţi oameni, 
fiindcă s-a născut din credinţa maicii sale. De aceea, despre 
femeia aceasta bine se va zice: „Cei ce seamănă cu lacrimi, 
cu bucurie vor secera“ (Ps. 125, 5). Acesteia să-i râvnim şi să 
ne asemănăm noi bărbaţii; acesteia să-i urmeze şi femeile. 
Căci femeia aceasta este învăţătoare a amândurora părţilor. 

Câte sunt neroditoare, să nu deznădăjduiască; câte sunt 
maice aşa să-şi hrănească pe cei născuţi. Şi toţi să urmăm fi- 
lozofia femeii pe care a avut-o mai înainte de naştere; cre- 
dinţei care a avut-o în timpul naşterii şi osârdiei pe care a 
avut-o după naştere. Căci cine poate fi mai cu înţelepciune 
decât femeia aceasta, care a răbdat cu blândeţe şi cu vitejie 
atâta scârbă nesuferită, şi nu s-a lăsat până ce nu şi-a dezle- 
gat necazul, primind ca sfârşit al răului un dar minunat şi 
preaslăvit şi care nu-şi ia ca ajutător şi apărător pe nimeni 
din cei de jos? Căci ştia iubirea de oameni a Stăpânului. De 
aceea, s-a apropiat singură şi a cerut ceea ce a cerut, căci 
îndreptarea necazului ei nu avea trebuinţă de ajutor ome- 
nesc, ci de darul cel dumnezeiesc. Pentru că nu era în pagu- 
bă de bani, ca aducându-i cineva aur, să-i dezlege necazul; 
nici boală trupească, ca să roage pe doctori să izgonească 
boala. Firea era ceea ce pătimea ispita, care avea trebuinţă 
de mâna cea de sus. De aceea lăsându-le pe toate cele de 
pe pământ, a alergat la Stăpânul firii şi nu s-a lăsat până ce 
nu L-a plecat să-i dezlege sterpăciunea, să-i deschidă pânte- 
cele şi să facă maică pe cea neroditoare. 

Şi fericită este nu pentru că s-a făcut maică, ci pentru că 
neputind fi s-a făcut. Căci a se face maică este lucrarea firii, 
iar a nu putea fi şi a se face este ispravă deosebită a femeii 
acesteia. Deci fericită era şi pentru acea naştere, dar nu mai 
puţin fericită şi pentru cele săvârşite de ea şi mai înainte de 
naştere. Şi ştiţi cu adevărat toţi, şi bărbaţii şi femeile, că nimic 
nu este mai dureros femeii decât a fi lipsită de copii. Şi cu 
toate că unele vor dobândi alte bunătăţi, dar durerea aceea 
ce se pricinuieşte din această rană niciodată nu o vor putea 
potoli. lar dacă acum este aşa de nesuferită, când suntem 
chemaţi la o filozofie mai înaltă şi călătorim la cer; când nu 
avem nici o grijă de lucrurile cele de aici, ci ne pregătim 

pentru altă viaţă; când lauda fecioriei este mare, pune-ţi în 
minte ce rău mare se socotea atunci acest lucru, când nu 
era nici o nădejde pentru cele viitoare şi nici măcar nu se 
gândeau la acestea cei de atunci, ci toate le făceau pentru 
viaţa aceasta de aici? Căci blestem şi osândă era asupra fe- 
meii care nu năştea. Şi nu este cu putinţă de a arăta cu cu- 
vântul durerea ce se pricinuieşte din această rană. Şi aceas- 
ta o mărturiseau femeile, care au arătat multă filozofie, dar 
pe această ticăloşie nu au putut-o suferi. Ci unele se necă- 
jeau asupra bărbaţilor lor, altele se deznădăjduiau de viaţă. 
lar pe femeia aceasta nu numai scârba pentru nerodire o 
cuprindea, ci şi altă durere, mânie pentru ocările pizmăre- 
ţei. Şi precum atunci când suflă vânturile, lovindu-se împo- 
trivă, şi apucă vreo corabie în mijlocul lor şi ridică multe va- 
luri în partea dinainte şi în partea dinapoi a ei, dar cârmaciul 
şezând la cârmă scapă corabia evitând loviturile valurilor cu 
înţelepciunea cârmulirii, aşa şi femeia aceasta atunci când 
mânia şi scârba căzuseră în sufletul ei, ca nişte vânturi po- 
trivnice, şi îi tulburaseră mintea şi multe valuri ridicase, nu 
două zile, nici trei sau douăzeci, ci ani întregi, căci de multă 
vreme se făcea aceasta, a suferit furtuna cu bărbăţie şi nu a 
lăsat să se înece gândul ei. Căci frica lui Dumnezeu şezând 
la cârmă ca un cârmaci, o îmbărbăta să sufere cu vitejie vi- 
forul acela. Şi nu s-a depărtat de la ocârmuirea sufletului ei, 
până ce nu a băgat corabia cea plină de povară în limanul 
cel cu adăpostire bună, adică pântecele plin de vistieria cea 
de mult preţ. Că nu purta aur nici argint, ci prooroc şi preot. 
Şi îndoită era sfinţenia pântecelui ei, căci sfânt era pruncul 
pe care l-a zămislit şi din rugăciunea sfântă şi din darul cel 
de sus s-a început zămislirea. 

Şi nu numai că povara aceasta era preaslăvită şi minuna- 
tă, ci şi felul negustoriei s-a făcut preaslăvit. Căci n-a vândut 

această povară oamenilor, nici la oarecare negustori sau 
precupeţi, ci îndată scoţând-o pe ea din corabie a vândut-o 
lui Dumnezeu. Şi atâta negustorie a făcut, cât se cuvenea să 
facă ceea ce s-a tocmit cu Dumnezeu. Căci după ce Dumne- 
zeu a luat copilul, i-a dat ei în loc alt fiu; şi nu numai unul, 
nici doi, nici trei sau patru, ci mult mai mulţi, „căci cea stear- 
pă a născut şapte“ (| Imp. 2, 5), zice Scriptura; şi dobânda a 
covârşit preţul. Căci în acest fel este negustoria ce se face cu 
Dumnezeu, nu dă numai o mică dobândă a celor dăruite 
Lui, ci multă şi înmulțită. Şi nu numai partea femeiască a dat 
copiii, ci amândouă firile şi-au adus dobânda lor, ca să se în- 
dulcească amândoi de ea. Şi vă zic acestea nu numai s-o 
lăudaţi pe această femeie, ci ca să-i şi urmaţi credinţa şi su- 
ferirea de rele, pe care aţi auzit-o în parte mai înainte. 

Dar ca să vă dau şi rămăşiţele, daţi-mi voie puţin să vă 
povestesc şi despre cuvintele zise după rugăciunea dintâi, 
către preot şi către feciorul preotului, ca să cunoaşteţi cuge- 
tarea cea blândă şi liniştită a femeii. „Şi a fost când ea se ru- 
ga mult înaintea Domnului, li preotul privea la gura ei“ (| 
Imp. 1, 12). Îndoită faptă bună mărturiseşte sfântul scriitor 
la femeie şi la starea la rugăciune şi trezvia minţii: prima prin 
cuvintele „se ruga mult“, iar a doua prin cuvintele „înaintea 
Domnului“. Toţi ne rugăm, dar nu toţi înaintea lui Dumne- 
zeu, căci stăm cu trupul la pământ şi rostim cu gura multe, 
dar mintea înconjoară pretutindeni, în casă şi în târg. Cum 
va putea zice unul ca acesta că s-a rugat înaintea lui Dumne- 
zeu? Că înaintea Domnului se roagă cel ce şi-a adunat min- 
tea sa din toate părţile şi nu are nici o legătură cu pământul, 
ci s-a mutat la cer, lepădând din suflet tot gândul omenesc, 
precum a făcut atunci şi femeia aceasta. Căci dăruindu-se 
cu totul şi întinzându-şi mintea, se ruga lui Dumnezeu cu su- 
flet amărât. 

Dar cum zice „se ruga mult“, când rugăciunea ei era 
scurtă? Căci n-a grăit cuvinte multe, ci puţine şi simple, zi- 
când: „Adonai, Doamne, Eloi, Savaot! De vei vrea să cauţi 
spre smerenia roabei Tale, şi-Ţi vei aduce aminte de mine, 
şi vei da roabei Tale sămânță bărbătească, îl voi da pe el îna- 
intea Ta dar până la ziua morţii lui; şi vin şi băutură ameţi- 
toare nu va bea şi brici nu se va atinge de capul lui“ (| Imp. 
1, 11). Ce mulţime de cuvinte sunt acestea? Dar ce a însem- 
nat cuvintele „Se ruga mult?“ Repetarea multă vreme a ace- 
loraşi cuvinte. Căci aşa şi Hristos ne-a poruncit, prin Evan- 
ghelii, să ne rugăm. Fiindcă după ce a zis Ucenicilor Lui să 
nu se roage ca păgânii, vorbind multe (Mt. 6, 7), i-a învăţat 
pe ei şi pe noi măsura rugăciunii, arătând că nu întru mulţi- 
mea cuvintelor vom fi ascultați, ci întru trezvia minţii. 

Dar poate va zice cineva: Cum trebuie să ne rugăm cu 
puţine cuvinte, când Domnul le-a dat Ucenicilor Lui pildă 
să se roage pururea? Că le-a spus de văduva aceea care cu 
rugăciunea cea deasă a înduplecat pe un judecător crud şi 
nemilostiv, care nici de Dumnezeu nu se temea, nici de oa- 
meni nu se ruşina (Lc. 18, 25). La fel şi Pavel sfătuieşte, zi- 
când: „La rugăciune stăruiţi” (Rm. 12, 12) şi: „Neîncetat vă 
rugaţi (| Tes. 5, 17). Căci dacă trebuie să ne rugăm adese- 
ori, să stăruim în rugăciune şi să ne rugăm neîncetat, în- 
seamnă a ne împotrivi celor zise. Dar lucrurile nu se contra- 
zic. Să nu fie! Ci sunt foarte legate între ele. Căci Hristos şi 
Pavel n-au poruncit să facem rugăciuni lungi, ci scurte şi 
dese în multe răstimpuri. Pentru că de te vei ruga cu cuvinte 
multe şi vei întinde rugăciunea, de multe ori te vei trândăvi şi 
o vei lăsa, dând multă libertate diavolului să se apropie, să-ţi 
pună piedică şi să-ţi depărteze mintea de la cele ce se gră- 
iesc. lar dacă vei face rugăciuni scurte, dar dese, cu desimea 
lor vei cuprinde toată vremea şi vei putea cu lesnire să fii 

treaz, făcând rugăciunile cu multă atenţie, lucru pe care îl 
făcea şi această femeie, nu grăind cuvinte multe, ci scurte 
prin care adeseori se apropia de Dumnezeu. 

Şi fiindcă preotul i-a astupat gura, căci aceasta înseamnă 
cuvintele: „Ili preotul privea la gura ei“, glasul ei nu se mai 
auzea, ci numai buzele şi le mişca. A fost silită să se plece 
preotului şi să se depărteze de la rugăciune. Şi a fost astupa- 
tă gura ei de nu mai vorbea cu glas, dar nu a fost astupată 
gura cea dinăuntru inimii ei cu care striga cu îndrăzneală. 
Căci astfel de rugăciune este mai primită când se înalţă stri- 
gările dinăuntru. lar această lucrare este a sufletului îndure- 
rat şi amărât, care nu cu tăria glasului alcătuia rugăciunea, ci 
cu osârdia minţii. 

Aşa se ruga şi Moise. Căci negrăind el nimic cu gura, îi 
zice Dumnezeu: „Ce strigi către Mine“ (leş. 14, 15). Oame- 
nii aud numai glasul, dar Dumnezeu mai înainte de el aude 
cele ce se strigă înăuntru. Aşadar şi nestrigând putem fi au- 
ziţi, pentru care şi în târg de vom merge ne vom putea ruga 
cu mintea cu multă luare aminte, sau de vom şedea împreu- 
nă cu prietenii, sau altceva de vom face, cu strigare mare 
vom putea chema pe Dumnezeu, fără ca niciunul din cei de 
faţă să ne poată auzi. 

Lucru pe care şi femeia aceasta l-a făcut atunci, căci gla- 
sul ei nu se auzea, dar a ascultat-o Dumnezeu, fiindcă mare 
era strigarea ei cea dinăuntru. 

Şi a zis către ea feciorul lui Ii: Până când vei fi beată? Ri- 
dică-ţi vinul tău şi te du de la faţa Domnului“ (| Imp. 1, 14). 
Aici se poate vedea mai ales filozofia femeii. Acasă o dispre- 
ţuia pizmăreaţa, a venit la Templu preotul a certat-o, iar fe- 
ciorul lui a ocărât-o. A fugit de furtuna cea de acasă şi a 
ajuns la liman, dar şi aici a aflat valuri. A venit să ia doctorie 
şi nu numai că nu a luat, ci mai mare rană a primit prin ocări, 

căci ştiţi cât de slabe sunt sufletele cele amărâte faţă de cer- 
tări şi ocări. Căci precum rănile cele mari nu suferă nici mă- 
car o uşoară pipăire de mână, aşa şi sufletul cel tulburat de 
toate se necăjeşte, chiar şi de un cuvânt simplu. Dar însă fe- 
meia n-a pătimit nimic din toate acestea, mai ales când şi fe- 
ciorul preotului o certa. Că de era preotul cel ce ocăra, nu 
era mare lucru a suferi, pentru că înălţimea dregătoriei şi 
puterea stăpânirii o pleca pe ea să sufere şi nevrând. Dar 
acum nici asupra feciorului preotului nu s-a supărat, de 
aceea a tras şi mai mult pe Dumnezeu cu dragoste spre ea. 

Aşa şi noi de vom fi ocărâţi, sau alte rele de vom pătimi, 
dar vom suferi cu vitejie pe cei ce ne ocărăsc, mare dragoste 
vom trage de la Dumnezeu. Dar de unde se arată acestea? 
Din cele ce i s-au întâmplat lui David. Şi ce a pătimit acela? 
A fugit odată din împărăție şi-şi primejduia libertatea şi viaţa 
lui; şi fiindcă oastea se dase de partea tânărului celui desfrâ- 
nat, a tiranului aceluia şi a omorâtorului de tată, rătăcea prin 
pustie, dar nu s-a supărat, nici s-a necăjit pe Dumnezeu, nici 
a zis: De ce acestea? De ce a îngăduit ca fiul să se scoale 
asupra celui ce l-a născut, care deşi ar fi avut ceva cu care 
pe dreptate să-l învinuiască, nici aşa nu trebuia să facă toate 
acestea? Dar acum nici o nedreptate, nici mică, nici mare 
nu a pătimit de la noi, de ce umblă dorind să-şi mânjească 
dreapta lui în sânge părintesc, iar Dumnezeu suferă văzând 
acestea? Nimic din acestea n-a zis. Şi ce este mai minunat 
că, rătăcind şi sărăcind de toate, un oarecare Semei, om vi- 
clean şi spurcat, s-a ridicat asupra lui numindu-l ucigaş de 
oameni. păgân şi spălându-l cu alte nenumărate ocări. Dar 
el nici aşa nu s-a tulburat. Dar poate va zice cineva: Ce lu- 
cru de mirare este acesta că nu s-a răzbunat, fiindcă era slab 
şi fără de putere? 

Mai întâi voi zice că nu m-aş fi mirat de el dacă fiind îm- 
părat cu coroană pe cap şi şezând pe scaun, ar fi fost ocărât 
şi ar fi suferit, precum îl laud acum şi mă înspăimântez că a 
filozofat în vremea nevoii. Căci atunci mărimea stăpânirii şi 
prostimea ocărâtorului de multe ori îl îndupleca să treacă cu 
vederea ocara. 

Încă şi alţi mulţi împărați au filozofat de multe ori unele 
ca acestea, luând mânia ocărâtorilor spre îndreptarea lor. 
Căci ocările nu se ating în acelaşi fel de noi când suntem în 
îndestulare, sau când suntem în pătimire. Ci când cădem 
atunci ne împung mai mult şi ne pişcă mai tare. 

Şi pe lângă toate acestea, voi mai adăuga încă una la cele 
zise despre David. El putea să izbândească asupra ocărâto- 
rului după ce a venit iarăşi la putere, dar n-a voit. Şi ca să 
cunoşti că filozofia aceasta n-a fost a neputinței, ci a răbdă- 
rii, atunci când voievodul lui cerea voie de la el să treacă şi 
să-i taie capul aceluia, David nu numai că nu i-a dat voie, ci 
s-a şi supărat, zicând: „Ce este mie şi vouă fiii Saruiei? Lă- 
saţi-l pe el să blesteme... Că doar va vedea Domnul smere- 
nia mea şi-mi va întoarce mie bine pentru blestemul lui în zi- 
ua de astăzi” (II Imp. 16, 10, 12). Lucru ce s-a şi întâmplat. 

Vezi cum ştia Dreptul că a suferi cu bărbăţie ocările prici- 
nuieşte dobândire de mai mare slavă? De aceea şi altădată 
când a prins pe Saul în peşteră şi putea să-l omoare, dar l-a 
cruțat, cu toate că cei de faţă îi porunceau să lovească cu sa- 
bia. Dar nici faptul că avea stăpânire să ucidă, nici îndemnu- 
rile celorlalţi, nici pătimirea relelor celor multe şi nici faptul 
că ştia că va pătimi altele şi mai rele nu l-au lăsat să tragă sa- 
bia. Mai ales că de ar fi ucis nu ar fi ştiut oastea lui, pentru 
că Saul era în peşteră şi nimeni altul nu era de faţă, fără nu- 
mai el singur. Şi n-a zis ceea ce zic cei ce preadesfrânează: 
împrejurul meu sunt pereţi şi întuneric, de ce să mă sfiesc? 

Ci privea la Ochiul cel neadormit, ştiind că ochii Domnului 
sunt de nenumărate ori mai luminoşi decât soarele (Is. Sirah 
23, 25, 27). De aceea pe toate le zicea şi le făcea ca şi cum 
Acela ar fi fost de faţă, judecând cu dreptate. Şi zice: „Nu 
voi pune mâna mea peste unsul Domnului (| Imp. 24, 7). 
Ca şi cum ar zice: „Nu mă uit la răutate, ci la dregătorie. Să 
nu-mi zică cineva că sunt silnic şi spurcat. De aceea cinstesc 
mai mult hotărârea lui Dumnezeu, cu toate că acesta se va 
arăta nevrc Inic. lar vina nu este a mea dacă acesta se va 
arăta nevrednic de cinstea aceasta. 

Să audă cei care defaimă pe preoţi şi să înveţe de la Da- 
vid câtă evlavie a arătat faţă de împărat, cu toate că mult mai 
cinstit este preotul decât împăratul, pentru că este chemat la 
mai mare începătorie. Să înveţe unii ca aceştia să nu judece, 
nici să ceară socoteală, ci să se supună şi să se plece. Că tu 
nu ştii viaţa preotului, cu toate că va fi proastă şi defăimată, 
în timp ce acesta ştia cu de-amănuntul toate câte a făcut 
Saul. Dar şi aşa se sfia de dregătoria pe care i-a dat-o Dum- 
nezeu. Chiar de vei ştii cu amănuntul viaţa preotului, şi tot 
nu eşti îndreptăţit să-l defaimi, ci să faci cele zise de el, as- 
cultă cum Hristos a ridicat de la noi această îndreptăţire prin 
cuvintele zise în Evanghelii: „Cărturarii şi fariseii au stătut în 
scaunul lui Moise; deci toate câte vă vor zice vouă, faceţi-le 
şi păziţi-le, iar după faptele lor să nu faceţi” (Mt. 23, 2- 
3).Vezi cum n-a necinstit sfătuirea acestora, nici a lepădat 
învăţătura lor, cu toate că viaţa lor era atât de stricată, încât 
era vrednică de clevetire din partea Ucenicilor? 

lar aceştia le zic, nu voind să grăiesc de rău pe preoţi. Să 
nu fie! Căci voi sunteţi martori despre petrecerea lor şi de- 
spre toată evlavia lor. Ci am zis ca mai multă cinste să le 
dăm lor, că nu pe ei îi vom folosi din aceasta, ci pe noi înşi- 
ne. Căci cel ce primeşte prooroc în nume de prooroc, plata 

proorocului va lua. Şi dacă nu ni s-a îngăduit să ne judecăm 
vieţile unii altora, cu mult mai mult vieţile preoţilor. Dar să 
ne întoarcem iarăşi la femeia aceea. 

Suferirea cu bărbăţie a ocărilor ni se face nouă pricină de 
multe bunătăţi, lucru ce s-a întâmplat şi la lov. Căci de acela 
nu mă minunez aşa de mult mai înainte de sfătuirea femeii 
sale, precum mă minunez de el după îndemnarea aceea 
pierzătoare. Şi nimeni să nu socotească că este de mirare 
ceea ce spun. Căci de multe ori celor care firea lucrurilor 
nu le-au pus piedică, pe aceştia numai un cuvânt sau o sfă- 
tuire stricată i-a răsturnat. Lucru pe care ştiindu-l diavolul, 
după rana cea adusă prin lucruri, a adus şi bântuiala cea 
prin cuvinte. 

lar aceasta s-a întâmplat şi la David. Căci după ce l-a vă- 
zut pe el că a răbdat cu vitejie scularea asupră-i a fiului său 
şi tirania sa, voind să pună piedică minţii lui David şi să-l fa- 
că să cadă în mânie, a slobozit pe Semei pregătindu-l cu cu- 
vinte amare să împungă sufletul lui. La fel s-a petrecut şi la 
lov. Căci după ce a văzut pe acela că a râs de săgețile lui şi 
că a stat ca un turn de diamant împotriva tuturor, a înarmat 
pe femeie ca să facă sfătuirea ca şi cum ar fi nevinovată şi a 
ascuns otrava în cuvintele acelea, tânguindu-şi necazul. Ce 
zice dar viteazul acela? „Pentru ce ai grăit ca o femeie fără de 
minte? Dacă am luat cele bune din mâna Domnului, să nu 
răbdăm şi cele rele? (2, 10). Ca şi cum ar fi zis: Ce îndreptă- 
țire am fi avut noi dacă Cel de la care am dobândit atâtea 
faceri de bine nu ar fi fost Stăpânul ci un prieten oarecare, 
căruia i-am fi răsplătit cele împotrivă? Ai văzut socoteală iu- 
bitoare de Dumnezeu? Şi cum nu cugetă înalt, nici se mân- 
dreşte pentru că a suferit cu vitejie relele acelea mai presus 
de fire? Nici nu consideră că o răbdare atât de mare este a 
înţelepciunii şi a mărimii sale de suflet. Ci ca şi cum ar fi plă- 

tit o datorie, nepătimind nimic necuviincios, aşa de frumos a 
astupat gura femeii. La fel a încercat şi cu femeia aceasta. 
Că de vreme ce a văzut-o că suferă cu bărbăţie ocara pen- 
tru nenaşterea de fii, ca de la Dumnezeu, a îndemnat pe fiul 
preotului să o tulbure şi mai mult. Dar n-a pătimit nimic fe- 
meia din aceasta, ci fiind deprinsă acasă a suferi ocările şi 
necinstinile pizmăreţei, fără sfială a biruit şi aceste bântuieli. 
De aceea, fiind în Templu arăta multă blândeţe şi cu mărime 
de suflet şi bărbăţie suferea batjocura şi acuza că ar fi beată. 
Şi nimic nu ne opreşte a auzi chiar cuvintele Scripturii. Du- 
pă ce a zis fiul preotului: „Ridică-ţi vinul tău şi te du de la fa- 
ţa Domnului“, Ana răspunzând a zis: „Nu, doamne“; pe cel 
ce a ocărât-o l-a făcut stăpân. Nu a zis ceea ce zic mulţi din- 
tre oameni: „Acestea să-mi zică preotul? Cu aceste cuvinte 
să mă ocărască, spunând că sunt beată de vin“. Nu a zis 
acestea, ci numai a voit să înlăture bănuiala. 

lar noi de multe ori, când suntem ocărâţi, fiind trebuinţă 
a ne dezvinovăţi, aţâţăm focul şi sărim ca nişte fiare asupra 
celor ce ne-au ocărât, trăgându-i şi ducându-i la judecată 
pentru cele ce au grăit, iar prin acestea adeverim că cele 
spuse despre noi sunt adevărate. Şi de voieşti să arăţi celor 
ce te ocărăsc că nu eşti beat, dovedeşte-o cu blândeţe şi cu 
bunătate, iar nu cu ocară şi cu ceartă. Căci de vei lovi pe cel 
ce te-a ocărât, toţi te vor prihăni că eşti beat, iar de vei suferi 
cu bărbăţie, ai înlăturat cu lucrul bănuiala cea rea. Lucru pe 
care l-a făcut şi femeia aceasta, zicând: „Nu, doamne“, ade- 
verind prin lucruri că bănuiala era mincinoasă. Dar de unde 
a bănuit preotul aceasta? Oare a văzut-o râzând, sau ju- 
când? Oare învârtindu-se şi căzând, sau a grăit vreun cu- 
vânt de ruşine sau de ocară? Nu. De unde dar a avut aceas- 
tă bănuială. Nu din întâmplare, ci de la ceasul zilei, căci era 
amiază când făcea rugăciunea. Dar de unde vedem aces- 

tea? Din cuvintele care s-au spus mai sus: „Şi s-a sculat Ana 
după ce au mâncat ei în Silo, şi după ce au băut, şi a stat 
înaintea Domnului” (| Imp. |, 9). Vezi că pe vremea pe care 
toţi o dau odihnei, aceasta a făcut-o vreme de rugăciune, 
căci după masă a alergat la rugăciune, slobozind izvoare de 
lacrimi cu minte înţeleaptă şi trează. Şi după-amiază aşa de 
cu osârdie se ruga, încât a luat un dar mai presus de fire, prin 
care a dezlegat nerodirea sa şi a întărit firea care slăbise. 

Deci, de la femeia aceasta am dobândit învăţătura că du- 
pă masă trebuie să ne rugăm. lar cel ce este pregătit la 
aceasta niciodată nu va cădea în beţie, sau în băutură de vin 
peste măsură şi niciodată nu va crăpa de îmbuibare, ci stân- 
du-i înainte vremea rugăciunii, gândurile şi le va strânge ca 
într-un frâu şi cu măsura cea cuviincioasă se va atinge de 
toate cele puse înainte, umplându-şi astfel cu multă binecu- 
vântare şi sufletul şi trupul. Căci masa care începe de la ru- 
găciune şi se sfârşeşte la rugăciune, niciodată nu va fi săra- 
că, ci ne va aduce toate bunătăţile mai cu îndestulare decât 
un izvor. Deci să nu trecem cu vederea un astfel de mare fo- 
los. Şi niciodată nu se întâmplă ca una din slugile noastre, 
luând ceva din cele puse înainte, să se ducă fără să mulţu- 
mească şi să ne dorească cele bune. lar noi îndulcindu-ne 
de atâtea bunătăţi, nici atâta cinste să nu dăm lui Dumne- 
zeu, mai ales că voim să dobândim atâta folos? Căci unde 
este rugăciune şi mulţumire, acolo vine darul Sfântului Duh, 
se izgonesc diavolii şi se depărtează toată puterea cea po- 
trivnică. 

Cel ce voieşte să se dedea rugăciunii, nu îndrăzneşte să 
grăiască nimic cu necuviinţă în timpul mesei, iar de va grăi 
se căieşte îndată. Pentru aceasta trebuie să-i mulţumim lui 
Dumnezeu şi la începutul şi la sfârşitul mesei. Şi mai ales nu 
vom cădea în beţie, precum am zis, de vom păzi acest obi- 

cei. Şi dacă vreodată te vei scula de la masă ameţit, sau 
chiar beat, nici aşa să nu strici obiceiul. Ci măcar de vom fi 
îngreuiaţi la cap, sau de ne vom învârti şi vom cădea, aşa să 
ne rugăm şi să nu lăsăm obiceiul. Căci dacă în ziua cea din- 
tâi te vei ruga aşa, a doua zi vei îndrepta necuviinţa pe care 
ai făcut-o în ziua cea dintâi. 

Deci, când vom prânzi să ne aducem aminte de femeia 
aceasta, de lacrimile ei şi de acea beţie bună a ei. Căci era 
beată acea femeie, dar nu de vin, ci de evlavia cea multă. Şi 
dacă după prânz era aşa, în ce fel era dimineaţa? Dacă după 
mâncare şi băutură se ruga cu atâta osârdie, oare cum se ru- 
ga până să mănânce? 

Dar să ne întoarcem iarăşi la cuvintele ei cele pline de fi- 
lozofie şi de multă blândeţe. Şi după ce a zis ea: „Nu, doam- 
ne“, a adăugat: „femeie cu viaţă amărâtă sunt eu, vin şi bău- 
tură ameţitoare n-am băut“ (| Imp. |, 15). la aminte cum 
nici aici nu spune ocările pizmăreței, nici îi vădeşte răutatea 
ei, nici îşi jeluieşte necazul, ci numai atât îl descoperă ca să 
se îndrepteze înaintea preotului. „Femeie cu viaţă amărâtă 
sunt eu, vin şi băutură ameţitoare n-am băut, ci-mi revărs 
sufletul înaintea Domnului“. Nu a z:s „mă rog lui Dumne- 
zeu“, nici „cer de la Dumnezeu“, ci „îmi revărs sufletul meu 
înaintea Domnului“. Adică m-am mutat cu totul la Dumne- 
zeu, mintea mi-am vărsat-o către El şi cu tot sufletul şi cu 
toată puterea mi-am făcut rugăciunea, spunând lui Dumne- 
zeu nevoia mea şi arătând rana Celui ce poate pune doctoria. 

„Nu socoti pe roaba ta ca pe o fată păgână (| Imp. |, 

16). larăşi se numeşte pe sine roabă, arătând multă osârdie 
ca să nu aibă preotul bănuială asupra ei. Şi n-a zis întru sine: 
„Ce-mi pasă de clevetirea acestuia? Mă prihăneşte în zadar 
şi mă bănuieşte cu necuviinţă. Conştiinţa mea să fie curată şi 
toţi să mă prihănească“. Dar ea a împlinit legea cea aposto- 

_lească care porunceşte să facem purtare de grijă de cele bu- 
ne nu numai înaintea Domnului, ci şi înaintea oamenilor. 
(Rm. 12, 17). Şi în tot chipul înlătura bănuiala, zicând: „Nu 
socoti pe roaba ta ca pe o fată păgână“, adică: „Nu mă so- 
coti că sunt neruşinată şi obraznică, căci îndrăzneala aceas- 
ta este a necazului, nu a băuturii de vin, a durerii, nu a beţi- 
ei. Ce face dar preotul? Vezi şi înţelepciunea aceluia. Nu a 
cercetat nevoia, nici a voit să iscodească pricina, ci zice: 
„Mergi în pace! Dumnezeul lui Israel să-ţi dea ţie toată cere- 
rea ta, care ai cerut-o de la El“ (| lmp. |, 17). Pe cel ce pni- 
hănea femeia l-a făcut părtinitor şi ajutător. Atât de bun lu- 
cru este blândeţea. Şi în loc de ocară, luând merinde din 
destul, s-a dus, având apărător şi rugător pe cel ce o mustra- 
se. Dar nu se depărtează, ci zice iarăşi: „Să afle roaba ta har 
înaintea ochilor tăi“ (| Imp. !, 18). Adică: O, de ai cunoaşte 
din împlinirea lucrurilor că am făcut această rugăciune şi ce- 
rere nu din beţie, ci din durere. „Şi ducându-se... faţa ei n-a 
mai fost tristă“. Ai văzut credinţa femeii? Mai înainte de a 
lua ceea ce a cerut, se afla ca şi cum ar fi luat. lar pricina 
este că s-a rugat cu multă fierbinţeală şi cu osârdie îndoită. 
De aceea, s-a pogorât ca şi cum ar fi luat ceea ce a cerut. 
Dar şi Dumnezeu i-a ridicat toată scârba, fiindcă voia să-i 
dea darul. 

Acesteia să urmăm şi noi şi în toate nevoile să alergăm la 
Dumnezeu. Şi de nu vom avea copii de la El să cerem. lar 
de-i vom lua să-i creştem cu multă osârdie, depărtând pe ti- 
neri de la toată răutatea, şi mai ales de la desfrânare şi necu- 
răţii. Căci cumplit este războiul acesta şi nimic altceva nu 
supără aşa de mult vârsta lor precum această patimă. Deci, 
să-i îngrădim pe ei din toate părţile, cu învățături, cu sfătuiri, 
cu înfricoşări şi cu îngroziri. Şi de vor birui pofta aceasta, 
nici de alta nu se vor birui degrabă, fiind mai presus decât 

banii, stăpânindu-se de a cădea în beţie şi în băutură de vin 
peste măsură şi vor lepăda petrecerile cele rele, făcându-se 
astfel mai iubiţi părinţilor lor şi mai cinstiţi tuturor oamenilor. 
Căci cine nu va cinsti pe tânărul cel înţelept şi curat? Cine 
nu va iubi şi îndrăgi pe cel ce şi-a înfrânat poftele cele necu- 
vioase? Cine nu va dori să-şi dea fata sa, deşi va fi unul din 
cei foarte bogaţi, după unul ca acesta, cu toate că va fi cel 
mai sărac dintre toţi? Şi precum pe cel ce petrece în desfrâ- 
nare cu desfrânatele, cu toate că ar fi mai bogat decât toţi, 
nimeni nu este atât de ticălos încât să voiască să-l ia de gine- 
re; aşa pe cel înfrânat şi cinstit nimeni nu este atât de fără de 
minte ca să-l lepede şi să-l necinstească. 

Deci, ca să fie copiii şi oamenilor cinstiţi şi lui Dumnezeu 
iubiţi, să le împodobim sufletele lor şi cu înfrânare şi curăţie 
să-i aducem la căsătorie. Căci făcând aşa şi cele de aici toa- 
te le vor curge ca din nişte izvoare şi pe Dumnezeu îl vor avea 
milostiv; şi se vor îndulci şi de slava cea de aici şi de cea de 
acolo. Pe care fie să o dobândim noi toţi cu darul şi cu iubi- 
rea de oameni a Domnului nostru lisus Hristos, Căruia îm- 
preună cu Tatăl şi cu Duhul Sfânt slavă, cinste şi stăpânire, 
acum şi pururea şi în vecii vecilor. Amin. 


CUVÂNT către cei ce se adună numai la sărbători / 
ce este sărbătoarea / către cei ce învinuiesc pronia 
pentru că sunt bogaţi și săraci în viaţa aceasta / că 
prea de folos este sărăcia, fiindcă are înai multă dul- 
ceață și întărire din toate părțile / la Pina 


n zadar, precum se vede, am rugat pe cei ce veniseră 
la noi la slujba care a fost mai înainte şi i-am îndemnat să pe- 
treacă în casa părintească, să nu vină numai împreună cu 
cei ce se arată aici numai la sărbători şi iar să plece. Dar nu 
în zadar, căci cu toate că nimeni din aceştia nu au ascultat la 
cele ce am grăit, nouă ni se dă plata întreagă şi suntem în- 
dreptăţiţi înaintea lui Dumnezeu. De aceea cel ce grăieşte, 
ori de va lua aminte cineva, ori de nu, trebuie să semene se- 
minţele şi să dea argintul, ca Dumnezeu să nu mai ceară 
seamă de la el, ci de la schimbătorii de bani. Lucru pe care 
şi eu l-am făcut, mustrând, certând, îndemnând şi sfătuind. 
Căci am adus aminte şi de fiul ce a mâncat avuţia şi s-a în- 
tors la casa părintească şi de ticăloşia, foametea, ruşinea, 
ocările şi toate celelalte pe care le-a pătimit în străinătate, 
vrând ca prin pilda aceasta să-i facem mai înţelepţi. Dar nu 
m-am oprit aici cu cuvântul, ci am arătat dragostea cea pă- 
rintească faţă de el, care nu le-a imputat nimic pentru lene- 
vire, ci i-a primit pe ei cu mâinile deschise, le-a dăruit iertare 
pentru cele ce au greşit, le-a deschis casa, le-a pus înainte 

masa, i-a îmbrăcat cu haina învăţăturii şi le-a purtat de grijă 
pentru toate. 

De aceea, n-au urmat fiului aceluia, nici s-au căit pentru 
plecarea de la slujba de mai înainte, ci au fugit iarăşi, ne- 
vrând să petreacă în casa părintească. Deci al vostru este, al 
vostru este zic, care pururea sunteţi cu noi, a-i întoarce pe ei 
şi a-i îndupleca să se facă iarăşi părtaşi la fiecare slujbă de 
sărbătoare. Că deşi praznicul Cincizecimii a trecut, dar săr- 
bătoarea n-a trecut, fiindcă orice slujbă este sărbătoare. Dar 
de unde este arătat aceasta? Din cuvintele lui Hristos, care 
zice: „Că unde sunt doi sau trei, adunaţi în numele Meu, 
acolo sunt şi Eu în mijlocul lor“ (Mt. 18, 20). lar când Hris- 
tos este în mijlocul celor adunaţi, ce altă dovadă pentru săr- 
bătoare cauţi mai mare decât aceasta? Unde sunt învățături 
şi rugăciuni, unde sunt binecuvântări ale părinţilor şi ascul- 
tare a legilor celor dumnezeieşti, unde este adunare de fraţi 
şi legătură de dragoste adevărată, unde este vorbire a oame- 
nilor cu Dumnezeu şi a lui Dumnezeu cu oamenii, cum nu 
va fi acolo sărbătoare şi praznic? Căci pe sărbători nu le 
face mulţimea, ci fapta bună a celor ce se adună; nu scum- 
petea hainelor, ci podoaba evlaviei; nu îndestularea mesei, 
ci purtarea de grijă pentru suflet. Pentru că conştiinţa cea 
curată este sărbătoare foarte mare. Şi precum la praznicele 
cele lumeşti cel ce nu are haină strălucită să se îmbrace, nici 
masă mai îndestulată să se îndulcească, căci trăieşte în sără- 
cie, foamete şi nevoile cele mai grele, nu simte bucuria praz- 
nicului, cu toate că va vedea toată cetatea dănţuind, ci cu 
atât mai mult se chinuieşte şi se mâhneşte, cu cât îi vede pe 
ceilalţi în desfătare iar pe el în lipsă, iar cel ce este bogat şi se 
desfătează, schimbă hainele în fiecare zi şi se îndulceşte de 
multă îndestulare, cu toate că nu va fi vreme de praznic, dar 
socoteşte că prăznuieşte; aşa cu adevărat se întâmplă şi la 

lucrurile cele duhovniceşti. Cel ce trăieşte întru dreptate şi 
în lucruri bune, cu toate că nu va fi sărbătoare, dar el sărbă- 
toreşte, dobândind dulceaţa cea curată de la conştiinţa sa. 
lar cel ce se hrăneşte cu păcatul şi cu răutatea şi ştie întru 
sine multe rele, cu toate că va fi praznic, este lipsit de praz- 
nic mai mult decât toţi. De aceea, ne este cu putinţă să prăz- 
nuim în toate zilele, de vom voi, de ne vom sili la fapta bună 
şi de ne vom curăţi conştiinţa noastră. Căci cu ce întrece 
slujba cea trecută pe cea de acum? Oare numai cu zgomo- 
tul şi cu tulburarea şi cu altceva nimic? Şi dacă şi în ziua de 
astăzi primim Sfintele Taine şi ne împărtăşim şi de celelalte 
daruri duhovniceşti, adică de rugăciune, de ascultare, de 
dragoste, de binecuvântări şi de toate celelalte, cu nimic nu 
va fi mai prejos ziua aceasta decât cealaltă, nici la voi, nici la 
mine cel ce grăiesc. Căci cei ce au auzit atunci cuvântul 
nostru, aceia şi acum vor auzi, iar cei ce nu sunt de faţă 
acum, nici atunci nu au fost de faţă, deşi se părea că cu tru- 
pul sunt de faţă. Ei nu aud acum, dar nici atunci n-au auzit 
şi nu numai că nu auzeau, ci şi pe cei ce voiau să audă îi su- 
părau, făcând zgomot şi tulburare. De aceea adunarea as- 


 cultătorilor pentru mine este aceiaşi acum ca şi atunci şi cu 


nimic nu este mai prejos aceasta decât aceia, ci voi zice ce- 
va îndrăzneţ, aceasta de acum are ceva mai mult decât 
aceea. Căci nu este tulburare la cuvânt, nici zgomot la învă- 
ţătură, iar ascultarea este cu mai multă atenţie, fiindcă nici o 
tulburare nu supără auzul nostru. 

Şi zic acestea nu necinstind mulţimea ce s-a adunat atunci, 
ci îndemnându-vă pe voi să nu vă mâhniţi pentru puţinăta- 
tea celor ce acum s-au adunat aici. Căci nu voim să vedem 
la biserică mulţime de trupuri, ci mulţime de ascultători. 
Deci, de vreme ce aceiaşi oaspeţi au venit la noi şi atunci şi 
acum, cu aceeaşi osârdie vă voi ospăta şi astăzi, întorcându- 

mă la pricina aceea pe care a întrerupt-o vremea sărbăto- 
ririi. Şi precum la praznicul Cincizecimii era lucru necuviin- 
cios să lăsăm vorbirea despre bunătăţile ce ni s-au dat în 
vremea aceea şi să continuăm cuvântul de mai înainte, 
acum dar după ce a trecut praznicul, avem vreme bună să 
continuăm istoria despre Ana. Căci nu trebuie să socotim că 
am grăit multe şi în multe zile despre aceasta, ci să ajungem 
la sfârşitul povestirii. Pentru că şi cei ce află vreo comoară, 
cu toate că au luat din ea mulţi bani, nu se depărtează de ea 
până ce nu-i vor lua pe toţi. Căci nu-i bucură pe ei când iau 
mult, ci când nu lasă nimic. Şi dacă cei ce se turbează la 
bani pun atâta osârdie, cu toate că alunecă şi se prăpădesc, 
cu mult mai mult trebuie să facem noi aceasta la comorile 
cele dumnezeieşti. Şi să nu ne depărtăm de ele, până ce nu 
vom scoate tot ceea ce se vede. Şi am zis numai ceea ce se 
„vede, pentru că a scoate totul este cu neputinţă. Căci pute- 
rea înțelegerilor celor dumnezeieşti este un izvor pururea 
curgător, care niciodată nu scade sau seacă. Deci să nu obo- 
sim, fiindcă nu ne este nouă cuvântul despre lucruri mici şi 
oricum s-ar întâmpla, ci despre rugăciune, nădejdea noastră. 
Despre rugăciunea prin care cea neroditoare s-a făcut 
maică, prin care cea lipsită de copii s-a făcut cu mulţi, prin 
care cea mâhnită s-a făcut veselă; despre rugăciune prin ca- 
re firea cea vătămată s-a îndreptat, pântecele cel închis s-a 
deschis şi cele cu neputinţă s-au făcut cu putinţă. De aceea, 
să le cercetăm pe toate fără grabă, tâlcuind fiecare zicere, 
ca să nu ne scape nouă nici cel mai mic grai, de ne va fi cu 
putinţă. De aceea, două cuvântări întregi am cheltuit numai 
la două ziceri. Una la cea dintâi care zice: „Întăritu-s-a inima 
mea întru Domnul”, iar cealaltă la următoarea, care zice: 
„Înlăţatu-s-a cornul meu întru Dumnezeul meu' “(| lmp. 2, 
1). Prin urmare vom merge astăzi la zicerea a treia. Dar care 

este aceasta? „Lărgitu-s-a gura mea asupra vrăjmaşilor mei, 
veselitu-m-am de mântuirea a“ (| Imp. 2, 1). Nu a zis: „as- 
cuţitu-s-a gura mea asupra vrăjmaşilor mei“, căci nu se pre- 
gătise spre ocări şi batjocoriri, nici spre certuri şi prihănire, ci 
spre sfătuire şi învăţătură, spre îndreptare şi îndemnare. De 
aceea nu a zis „ascuţitu-s-a gura mea asupra vrăjmaşilor 
mei“, ci „lărgitu-s-a“, adică ca şi cum ar zice: „Am dobândit 
răsuflarea, pot să grăiesc liber; am lepădat ruşinea şi pot să 
îndrăznesc. Şi nici aici n-a zis despre femeia cea pizmăreaţă, 
numind-o pe nume, ci pe aceea ce de atâtea ori a mâhnit-o 
a ascuns-o sub o denumire nehotărâtă, cum face o maică. Şi 
n-a zis ceea ce zic multe femei: A ruşinat-o Dumnezeu; a 
zdrobit-o şi a surpat-o pe spurcata, mândra şi trufaşa, ci sim- 
plu: „Lărgitu-s-a gura mea asupra vrăjmaşilor mei, veselitu- 
m-am de mântuirea la. Vezi cum păzeşte aceiaşi rânduială 
în toată rugăciunea sa? Căci precum la început zicea: „Intă- 
ritu-s-a inima mea întru Domnul, înălţatu-s-a cornul meu în- 
tru Dumnezeul meu, lărgitu-s-a gura mea asupra vrăjmaşilor 
mei“, aşa şi aici „veselitu-m-am de mântuirea Ta“. Nu „de 
mântuire“, ci „de mântuirea Ta“. Căci, mă bucur şi mă vese- 
lesc nu pentru că m-am mântuit, ci pentru că prin Tine m-am 
mântuit. Aşa sunt sufletele sfinţilor. Se bucură mai mult de 
Dumnezeu, decât de darurile pe care El le-a dat. Căci nu-L 
iubesc pe El pentru daruri, ci prin acelea pe El. Această lu- 
crare este a slugilor celor cu cunoştinţă bună şi a robilor 
celor mulţumitori, adică a cinsti şi a pune mai întâi pe Stăpâ- 
nul înaintea tuturor lucrurilor Lui. Şi vă rog ca şi noi să fim aşa. 

Şi de vom păcătui, să nu ne mâhnim pentru că vom fi 
chinuiţi, ci pentru că am întărâtat pe Stăpânul, iar de vom 
face lucruri bune, să nu ne bucurăm că vom câştiga împără- 
ţia cerurilor, ci pentru că am plăcut Impăratului cerurilor. 
Căci la cel ce are minte mai înfricoşat lucru este a greşi lui 

Dumnezeu decât toată gheena, precum şi mai dorit lucru 
este a plăcea lui Dumnezeu decât toată împărăţia lui. Şi să nu 
te miri dacă trebuie să ne aflăm aşa faţă de Dumnezeu, când 
şi faţă de oameni mulţi au aceeaşi stare. Şi dacă fiilor noştri 
le vom face vreun rău fără voia noastră, ne reproşăm nouă 
şi ne chinuim la fel şi la prieteni le facem acelaşi lucru. lar 
dacă la fii şi la prieteni socotim că este mai greu a-i mâhni pe 
ei decât a ne chinui pe noi, cu mult mai mult trebuie să ne 
aflăm aşa faţă de Dumnezeu şi să socotim că este mai rău a 
face ceva din cele ce nu plac Lui decât toată gheena. Aşa 
era fericitul Pavel. De aceea zicea: „Încredinţat sunt că nici 
îngerii, nici stăpânirile, nici cele de acum, nici cele ce vor să 
fie, nici puterile, nici înălțimea, nici adâncul şi nici o altă făp- 
tură nu va putea să ne despartă pe noi de dragostea lui 
Dumnezeu, cea întru Hristos lisus, Domnul nostru“ (Rm. 8, 
38-39). Şi când fericim pe sfinţii mucenici mai întâi îi fericim 
pentru pătimirile lor şi apoi pentru daruri; mai întâi pentru 
bătăi şi apoi pentru cununile ce le-au dobândit. Căci pentru 
dureri se dau darurile, nu darurile pentru daruri. Aşa şi feri- 
citul Pavel se bucura mai întâi de cele de întristare ce i se în- 
tâmplau pentru Hristos şi apoi pentru bunătăţile ce le va do- 
bândi; şi striga zicând: „Acum mă bucur de suferinţele mele 
pentru voi“ (Colos. 1, 24) şi iarăşi: „Şi nu numai atât, ci ne 
lăudăm şi în suferinţe“ (Rm. 5, 3), şi iarăşi: „Căci vouă vi s-a 
dăruit, pentru Hristos, nu numai să credeţi întru EI, ci să şi 
pătimiţi pentru EI“ (Filip. 1, 29). Căci cu adevărat mare dar 
este a se învrednici a pătimi cineva pentru Hristos, fiindcă 
aceasta este cununa cea desăvârşită şi plată nu mai mică de- 
cât răsplătirea ce va să fie. Şi aceasta o ştiu câţi ştiu să iu- 
bească pe Hristos curat şi fierbinte. 

Aşa era şi femeia aceea, având dorinţă fierbinte şi dra- 
goste aprinsă către Dumnezeu. Pentru aceasta zicea: „Vese- 

litu-m-am. de mântuirea Ta“ (| Imp. 2, 1). Căci nu avea nici 
o legătură cu pământul, ci trecând cu vederea orice ajutor 
omenesc, se întraripa cu darul Duhului şi se înălța, privind 
prin toate la Dumnezeu, cerând de la El dezlegarea relelor 
care o împresurau. Şi ştia, ştia bine, că cele omeneşti ori în 
ce fel ar fi ele se aseamănă firii celor ce le dau. De aceea, în 
toate ne trebuie ajutorul cel de sus, dacă voim să ne legăm 
cu o ancoră tare. De aceea şi aceasta alerga la Dânsul întru 
toate, iar după ce a luat darul, se bucura mai mult de Dum- 
nezeu Cel ce l-a dat darul şi-l mulțumea zicând: „Că nu 
este sfânt ca Domnul, şi nu este drept ca Dumnezeul nostru, 
şi nu este sfânt afară de Tine“ (| Imp. 2, 2). Căci judecata 
Lui este neprihănită, iar hotărârea curată şi fără de greşeală. 
Ai văzut cugetare de suflet mulţumitor? Nu a zis întru sine: 
Ce lucru mare mi s-a făcut mie, mai mult decât la celelalte 
femei? De ce eu după multă vreme cu osteneală, cu lacrimi 
şi cu rugăciuni am primit ceea ce pizmăreaţa mea a primit 
uşor şi cu multă îndestulare? Dar ea nu cere seama de la 
Stăpânul pentru cele ce s-au făcut încredinţându-se în pur- 
tarea de grijă a lui Dumnezeu. Lucru pe care îl fac mulţi din- 
tre oameni, judecându-se în toate zilele cu Dumnezeu. Căci 
de vor vedea pe unul bogat, iar pe altul sărac, pornesc ne- 
numărate cuvinte învinuind pronia Lui. 

Ce faci, o omule? Pavel nu te-a lăsat să te judeci cu cel 
asemenea cu tine, zicând: „Drept aceea mai înainte de vre- 
me nimic să nu judecaţi, până ce va veni Domnul“ (| Cor. 4, 
5), iar tu tragi la judecată pe Stăpânul şi ceri seama de la El 
pentru cele ce a făcut, netemându-te, nici cutremurându- 
te? Şi ce iertare şi îndreptăţire vei dobândi, spune-mi, când 
te încredinţezi de atâtea dovezi ale proniei Lui în fiecare zi, 
dar osândeşti cu nedreptate ceea ce ţi se pare că este nepo- 
trivire în legătură cu bogăţia şi sărăcia? Şi dacă ai fi voit să 

cercetezi cu socoteala cea cuviincioasă şi cu trezvia minţii, 
ai fi văzut că deşi n-ar fi fost nimic altceva să dovedească 
pronia lui Dumnezeu, bogăţia şi sărăcia numai ar fi dovedit-o 
luminat. Căci dacă vei ridica sărăcia, vei strica toată frumu- 
seţea vieţii noastre. Atunci nu va mai fi corăbier, nici lucrător 
de pământ, nici zidar, nici ţesător, nici cizmar, nici teslar, nici 
căldărar, nici lucrător de piei, nici brutar, şi nici un alt fel de 
meşteşugar nu va mai fi. lar de nu vor fi aceştia toate se vor 
prăpădi. Dar acum nevoia sărăciei stând asupra fiecăruia ca 
un dascăl preabun îi sileşte şi nevrând să lucreze. lar dacă 
toţi ar fi bogaţi, toţi ar fi trăit în nelucrare şi în lenevie. Şi aşa 
toate s-ar fi prăpădit şi s-ar fi stricat. 

Dar lăsând cele ce am spus şi altfel vom putea astupa gu- 
ra celor ce învinuiesc. Spune-mi, pentru care pricină prihă- 
neşti pronia lui Dumnezeu? Oare pentru că unul are mulţi 
bani, iar altul mai puţini? Dar dacă îţi voi arăta că din lucruri- 
le cele de mai de nevoie şi care susţin viaţa noastră toţi oa- 
menii iau aceeaşi parte, oare te vei uni şi te vei împăca cu 
pronia lui Dumnezeu? De nevoie este să te împaci. Căci da- 
că din aceasta, că nu toţi se împărtăşesc de un lucru, adică 
de bani, dovedeşti că nu este nici o pronie, atunci când se va 
arăta că toţi se împărtăşesc întocmai, nu de un lucru ca aces- 
ta aşa de prost, ci de mai multe şi mult mai mari, de nevoie 
vei fi silit să te uneşti şi te împaci cu pronia lui Dumnezeu. 

Veniţi dar să mergem cu cuvântul la cele ce ţin viaţa noas- 
tră şi să le cercetăm cu de-amănuntul, ca să vedem de între- 
ce bogatul pe sărac întru acelea. Bogatul are vin de Thas şi 
multe alte băuturi ca acestea drese şi prefăcute cu mulţi în- 
dulcitori. Dar izvoarele apelor stau de faţă înaintea tuturor, şi 
a bogaţilor şi a săracilor. Poate ai râs de această comparaţie. 
Dar învaţă-te cu cât este mai cinstită firea apei decât orice 
vin, şi mai de nevoie şi mai folositoare şi atunci vei prihăni 

socoteala ta, cunoscând bogăţia cea adevărată a săracilor. 
Căci de se va ridica vinul nu se pricinuieşte nici o vătămare 
cuiva, fără numai bolnavilor. Dar de va seca cineva izvoare- 
le apelor şi va dispărea apa, atunci se va strica toată viaţa 
noastră, vor înceta toate meşteşugurile şi nici două zile nu 
vom putea trăi, ci îndată vom muri toţi cu moarte ticăloasă şi 
cumplită. Deci, pentru aceasta care ţine viaţa noastră cu ni- 
mic nu este mai prejos săracul, ci voi zice ceva şi de mirare, 
el întrece pe cel bogat. Căci putem vedea că mulţi bogaţi se 
depărtează de băutura de apă din pricina unor boli ale tru- 
pului care le vin din desfătare. lar săracul în toată viaţa se 
desfătează fără de grijă de aceste curgeri, alergând la izvoa- 
rele apelor ca la nişte izvoare de miere, dobândind din ele 
dulceaţa cea curată şi limpede. 

Dar firea focului, oare nu este mai de nevoie decât nenu- 
mărate comori şi decât toată bogăţia omenească? Dar şi 
această comoară a vieţii este pusă la fel şi înaintea săracului 
şi a bogatului. 

lar folosul cel ce vine de la aer şi de la raza de lumină, 
oare la cei bogaţi este mai mare decât la cei săraci, deşi 
aceia o văd cu patru ochi, iar aceştia cu doi? 

Dar nici la aceasta nu poate nimeni să se împotrivească, 
că măsura desfătării n-ar fi fost pusă întocmai şi la săraci şi la 
bogaţi. Mai mult aici va vedea oricine că săracii întrec pe cei 
bogaţi, fiindcă au simţirile sănătoase, ochiul mai curat şi toa- 
te lucrările simţurilor cuviincioase. Din această pricină do- 
bândesc dulceaţă mai curată, căci se desfătează şi se îndul- 
cesc mai mult din privirea zidirii. 

Şi nu numai la stihiile acestea ai văzut că se împărtăşesc 
la fel şi bogaţii şi săracii, deşi mai mult săracii, ci şi la celelalte 
daruri ale firii vei vedea acelaşi lucru. Somnul care este mai 
de nevoie şi mai dulce decât orice desfătare, mai folositor 

decât orice hrană este mai uşor la săraci decât la bogaţi; şi 
nu numai mai lesnicios, ci şi mai curat. Căci la aceia desfă- 
tarea cea multă, mâncarea fără de a le fi foame, băutura fă- 
ră de a le fi sete şi culcarea fără de a le fi somn le slăbăno- 
geşte dulceaţa cea firească a acestor nevoi. Şi nu firea 
lucrurilor ne îndulceşte aceste nevoi fireşti, ci trebuinţa cea 
de nevoie. Căci nu veseleşte atât de mult vinul cel dulce şi 
tămâios, precum ne veseleşte băutura de apă când ne este 
sete; şi nu face la fel plăcintele, precum face mâncarea când 
ne este foame; nici nu ne desfată culcatul pe aşternut moa- 
le, precum cel când îţi este somn. Şi toate acestea la săraci 
sunt mai dulci decât la bogaţi. 

lar toate cele privitoare la sănătatea trupului şi la buna lui 
aşezare, oare nu sunt întocmai la îndemâna săracilor şi a bo- 
gaţilor? Sau poate cineva să spună sau să arate că numai să- 
racii se îmbolnăvesc, iar bogaţii petrec totdeauna în sănăta- 
te? Dar lucrurile sunt contrarii, căci săracii nu sunt cuprinşi 
lesne de bolile cele nevindecate, care peste tot apar la tru- 
purile bogaţilor. Că podagriile, ameţelile de cap, slăbănogiri- 
le, închircirea cea de nevindecat a vinelor şi reumatismelor 
de multe feluri, cele rele şi dureroase, obişnuiesc mai ales 
să-i supere pe cei ce se desfătează, care se ung cu miruri, nu 
pe cei ce se ostenesc şi se ticăloşesc şi-şi agonisesc hrana 
cea de nevuie din lucrul cel de fiecare zi. De aceea cei ce 
trăiesc în desfătare sunt mai ticăloşi şi decât cerşetorii, lucru 
pe care nu pot să-l contrazică nici aceia. Căci de multe ori 
bogatul, care zace bolnav pe aşternut moale şi împrejurul 
căruia umblă multe slugi şi slujnice îngrijindu-se de el, au- 
zind vreun sărac strigând pe uliţă şi cerând pâine, lăcrimea- 
Ză şi suspină şi se roagă ca mai bine să fie ca acela dar sănă- 
tos, decât bogat şi bolnav. 


a i 

Şi nu numai la sănătate, ci şi la naşterea de copii nu va 
putea zice cineva că bogatul întrece pe sărac. Căci şi la 
aceştia şi la aceia sunt naşteri de copii mulţi şi nenaşteri. Dar 
dacă vei cugeta cu atenţie, vei vedea că şi aici bogatul este 
mai prejos. Săracul de nu se face tată, nu simte multă dure- 
re, dar bogatul cu cât vede că-i creşte avuţia, cu atât se mâh- 
neşte mai mult că nu are copii, nesimţind nici o mângâiere 
fiindcă nu are moştenitor. Şi moştenirea săracului, care va 
muri fără de copii, trece la prieteni şi la rude, fiindcă este 
puţină şi fără valoare. Dar cea a bogatului trăgând la sine din 
toate părţile mulţi ochi, de multe ori a căzut în mâinile vrăj- 
maşilor celui ce a murit. Şi încă trăind acela va petrece o via- 
ță mai rea decât orice moarte, fiindcă aşteaptă şi la el să se 
întâmple ceea ce a văzut întâmplându-se la alții. 

Dar oare moartea nu este de obşte? Oare nu sunt morţi 
fără de vreme şi la bogaţi şi la săraci? lar după moarte oare 
trupul acesta nu se risipeşte la fel la toţi, prefăcându-se în ţă- 
rână din care se nasc viermi? Dar poate vei zice că îngropă- 
rile nu sunt la fel. Dar care este folosul că grămădeşti peste 
bogat podoabă de fir scumpă? Nu faci decât să-i pricinuieşti 
mai multă ură şi prihănire din partea oamenilor, şi deschizi 
gurile tuturor asupra mortului, trăgând asupra lui nenumăra- 
te blesteme şi aprinzând mai mare clevetire lăcomiei lui, fi- 
indcă fiecare se rupe de necaz şi blestemă pe cel mort căci 
nici după moarte nu a încetat turbarea către bani. Şi nu nu- 
mai acesta este răul, ci deschide şi ochii hoţilor. De aceea 
cinstea aceasta i se face pricină de mai multă ocară. Şi tru- 
pul săracului nimeni nu-l dezbracă şi-l lasă gol, căci simplita- 
tea hainelor lui îl păzeşte îmbrăcat. Dar dincolo sunt uşi, ză- 
voare, încuietori şi păzitori, dar în zadar, fiindcă pofta 

banilor îndeamnă pe cei ce ştiu să facă răutăţi să îndrăzneas- 
că la toate. De aceea multa cinste adusă mortului aduce 

multă ocară, iar cel ce a primit la îngropare cele simple, zace 
păstrându-şi cinstea, căci nu se goleşte şi se necinsteşte ca 
cel ce a luat cele scumpe. 

Şi dacă nimic din acestea nu se vor întâmpla, nici aşa nu 
va câştiga acela mai mult, ci dimpotrivă va da viermilor masă 
mai îndestulată, căci putreziciunea este mai multă. Oare 
acestea sunt vrednice de cinste? Şi cine este atât de ticălos şi 
fără minte încât să socotească că omul din acestea va primi 
cinste şi fericire? Şi nu numai pe acestea, dar şi pe celelalte 
de le vom cerceta îndeosebi şi cu de-amănuntul, vom afla 
că săracii întrec cu mult pe cei bogaţi. 

Deci cugetând acestea toate cu de-amănuntul şi poves- 
tindu-le tututor celorlalţi, căci zice: „Dă pricină înţeleptului 
şi mai înţelept va fi“, să ne aducem aminte totdeauna că 
avuţia de bani nu aduce nimic mai mult celor ce o au, fără 
numai griji, frici şi primejdii, şi să nu socotim că suntem mai 
prejos decât cei bogaţi. Şi de ne vom trezvi îi vom întrece şi 
în lucrurile cele dumnezeieşti şi în toate cele ale veacului 
acestuia. Şi oricine va afla mai multă dulceaţă, întărire, sănă- 
tate a trupului, filozofie a sufletului, nădejdi bune, ferire de 
a păcătui şi nume bun la săraci, decât la bogaţi. 

Deci să nu cârtim ca slugile cele nemulţumitoare, nici să 
grăim de rău pe Stăpânul, ci să mulţumim întru toate şi un 
lucru numai să socotim că este rău, păcatul, şi altul bun, 
dreptatea. Căci de ne vom afla făcând aşa nu ne va mâhni 
pe noi nici boala, nici sărăcia, nici necinstea şi nimic altceva 
din cele ce se par că sunt de întristare, ci primind dulceaţă 
curată din toate, vom dobândi bunătăţile cele ce vor să fie 
cu darul şi cu iubirea de oameni a Domnului nostru lisus 
Hristos, Căruia împreună cu Tatăl şi cu Duhul Sfânt slava în 
vecii vecilor. Amin. 


CUVÂNT despre |aptul că nu pentru Fdam suntem 
pedepsiţi / şi că mai mari sunt cele bune ce au fost aduse 
prin acela, decât cele de întristare, de von lua aminte la 
noi / și împotriva celor ce trec cu vederea pe săraci 


oate socotiți că am terminat cuvântul cel despre stăpâni- 
re, dar eu văd că încă multă roadă se mai află în el. Ci vă 
rog să nu slăbiţi până ce o vom culege toată. Căci lucrătorii 
cei iubitori de osteneală când văd via înfrunzită şi încărcată 
cu multă roadă, nu taie numai strugurii cei dinafară, ci merg 
şi mai înăuntru plecând viţele şi întorcând frunzele ca să nu 
se tăinuiască nici un struguraş, ascunzându-se sub frunze. 
Deci, să nu vă arătaţi mai trândavi decât aceia, nici să plecaţi 
mai înainte de a lua totul. Mai ales că osteneala este a mea, 
iar roada a voastră. | e 

Am prihănit ieri pe femei, dar mai bine zis nu pe femei, ci 
pe Eva, care a adus robia în lume prin păcat. Poate ne vor înc 
treba femeile: Pentru care pricină greşind aceea ne-am osân- 
dit noi şi căzând numai o faţă, vina s-a întins la toată firea? 
Acelaşi lucru vor zice şi slugile: De ce Ham făcând de ocară 
pe tatăl său, pedeapsa a trecut la tot neamul lui? La fel şi cei 
ce se tem de stăpânitori vor zice: De ce sunt ei sub jugul stă- 
pânirii din pricina altora care trăiesc în răutate? 

Deci ce vom zice noi către toţi aceştia? Un răspuns vom 
da la toate întrebările. Greşind cei mai dinainte, prin neas- 
cultarea lor au adus robia, şi aducându-se aceia, cei de pe 

urmă au întărit-o prin păcatele lor. Şi de vor putea să se ara- 
te pe ei înşişi totdeauna curaţi de păcate, poate pe dreptate 
vor putea grăi împotrivă, iar dacă şi ei sunt vinovaţi de multe 
cercetări şi pedepse, de prisos este aceasta dezvinovăţire. Şi 
nu am zis că păcatul nu aduce robie, ci că tot păcatul este 
înjugat cu robia, învinuind firea păcatului, iar nu un păcat 
osebit. Şi precum toate bolile cele nevindecate duc la moar- 
te, dar nu toate sunt la fel, tot aşa şi păcatele nasc robie, cu 
toate că nu sunt de acelaşi fel. 

Eva a greşit atingându-se de pom şi a fost osândită pen- 
tru aceasta. Dar tu să nu faci iarăşi o altă greşeală mai cum- 
plită decât aceea. La fel şi pentru robi o putem zice şi pen- 
tru supuşi. Cei dintâi au adus păcatul, iar cei ce au fost după 
ei au tras asupră-le puterea stăpânirii cu greşalele pe care le-au 
făcut, deşi mulţi întorcându-se către fapta bună, s-au izbăvit 
de stăpânire. Şi de voiţi să vorbim mai întâi despre femei, ca 
să vedeţi că fericitul Pavel, cel ce a pus asupra lor legăturile, 
tot el le-a dezlegat. „Şi feneia de are bărbat necredincios şi 
el voieşte să vieţuiască cu ea, să nu-şi lase bărbatul“ (| Cor. 
7, 13). Pentru ce? „Căci ce ştii tu, femeie, dacă îţi vei mân- 
tui bărbatul?“ (| Cor. 7, 16). Dar cum poate femeia să mân- 
tuiască? Dacă îl va sfătui, îl va îndemna şi-l va învăţa cuvân- 
tul dreptei credinţe. Dar ieri, o fericite Pavele, ziceai: „Nu 
îngăduiesc femeii să înveţe pe altul“ (| Tim. 2, 12). Dar 
acum o faci învăţătoare bărbatului ei? Nu fac aceasta con- 
trazicându-mă. Dar ascultă pentru care pricină a oprit-o pe 
ea şi pentru care pricină a întors-o iarăşi la scaunul învăţă- 
turii, ca să cunoşti înţelepciunea lui Pavel. 

Bărbatul să înveţe. De ce? Pentru că nu s-a amăgit. „Şi nu 
Adam a fost amăgit” (| Tim. 2, 14). Dar femeia să se înveţe. 
De ce? Pentru că s-a amăgit. „Ci femeia amăgită fiind, s-a fă- 
cut călcătoare de poruncă“. Dar aici este împotrivă. Căci, 

atunci când va fi bărbatul necredincios, iar femeia credin- 
cioasă, să înveţe femeia. De ce? Pentru că nu s-a amăgit, fi- 
indcă este credincioasă. S-au întors cele ale învăţăturii, să se 
întoarcă dar şi cele ale stăpânirii. Ai văzut cum peste tot ro- 
bia urmează amăgirii păcatului, iar nu firii? Deci la început 
venind amăgirea la femeie, amăgirii i-a urmat şi supunerea. 
S-a mutat amăgirea la bărbat, s-a mutat şi supunerea. Şi pre- 
cum la început s-a încredinţat bărbatului mântuirea femeii, 
pentru că el nu se amăgise, zicând: „Şi spre bărbatul tău va 
fi întoarcerea ta şi el te va stăpâni“ (Fac. 3, 16), aşa şi aici 
când femeia credincioasă are bărbat necredincios, mântui- 
rea bărbatului o încredinţează femeii, zicând: „Căci ce ştii 
tu, femeie, dacă îţi vei mântui bărbatul?“ Ce altă dovadă 
mai luminată decât aceasta poate arăta că robia nu urmează 
firii, ci păcatului? 

Acel lucru se poate zice şi pentru robi. „Ai fost chemat 
rob? Fii fără grijă“. Vezi cum arată iarăşi că robia nu are pu- 
tere când este fapta bună? „lar de poţi să fii liber, mai mult 
supune-te“ (| Cor. 7, 21), adică petrece mai mult în robie. 
De ce? Fiindcă cel ce este chemat rob întru Domnul este i- 
ber întru Domnul. Ai văzut că robia este numai cu numele, 


- tar libertatea cu lucrul? Pentru care pricină a fost lăsat să pe- 


treacă rob? Pentru ca să cunoşti mărimea libertăţii. Şi pre- 
cum la cei trei tineri mai minunat lucru a fost a se păzi tru- 
purile lor în focul acela, decât a se stinge cuptorul, tot aşa 
mai minunat lucru este a se arăta libertatea în robie, decât a 
desfiinţa robia. De aceea zice: „lar de poţi să fii liber, mai 
mult supune-te“, adică rămâi rob, căci ai libertatea cea ade- 
vărată. 

Voieşti să vezi acest lucru şi la stăpânitori? Nabucodono- 
sor era împărat şi aprinzând cuptorul foarte tare, a adus pe 
cei trei tineri înaintea lui. Tineri, părăsiţi, lipsiţi de toată apă- 

rarea, robi depărtaţi de patrie. Şi ce zice împăratul? „Oare 
aşa este cu adevărat Sedrah, Misah şi Abdenago, că dumne- 
zeilor mei nu slujiţi şi chipului celui de aur, care l-am ridicat 
nu vă închinaţi?“ (Dan. 3, 14). Ai văzut că pe aceia, deşi erau 
robiţi, fapta bună i-a făcut inai împărați decât împăratul şi i-a 
arătat mai înalţi în cugetare? Căci au răspuns, nu ca şi cum 
ar fi vorbit cu împăratul, ci ca şi cum ar fi vorbit către un su- 
pus al lor, cu aşa îndrăzneală răspundeau. Nu este treaba 
noastră să răspundem împăratului la întrebarea aceasta. 
„Este Dumnezeul nostru în ceruri... puternic să ne scoată 
pe noi“ (Dan. 3, 17). l-au adus aminte împăratului de face- 
rea de bine din vremea lui Daniil, rostind aceleaşi cuvinte pe 
care le-a spus şi acela atunci: „Taina de care întreabă împă- 
ratul, magii, descântătorii şi gazarinii nu o pot spune împăra- 
tului. Ci este Dumnezeu în cer, Care descoperă tainele“ 
(Dan. 2, 27-28). Deci de cuvintele acestea îi aduceau amin- 
te împăratului, ca să-l facă mai blând. Şi apoi îi zicea: „Şi de 
NU, Să ştii O, împărate, că dumnezeilor tăi nu vom sluji şi chi- 
pului cel de aur care l-ai ridicat nu ne vom închina“ (Dan. 3, 
18). Ai văzut înţelepciune la acei tineri? Ca nu cumva cei ce 
erau atunci de faţă să prihănească pe Dumnezeu că este ne- 
putincios de se va întâmpla să cadă ei în cuptor şi să moară, 
apucând ei mai înainte au mărturisit puterea Lui, zicând: 
„Că este Dumnezeul nostru în ceruri, puternic să ne scoată 
pe noi“. lar dacă vor scăpa de văpaie, să nu se socotească 
că slujesc lui Dumnezeu pentru plată, au adăugat: „Şi de nu, 
să ştii, o împărate, că dumnezeilor tăi nu vom sluji şi chipu- 
lui celui de aur, care l-ai ridicat nu ne vom închina“. Şi cu 
aceste cuvinte propovăduiau şi puterea lui Dumnezeu şi îşi 
arătau şi îndrăzneala sufletelor lor, ca nu cumva ceea ce a 
zis diavolul despre lov, năpăstuindu-l, să nu zică careva şi 
despre aceştia. Dar ce a zis diavolul despre lov? „Oare în 

zadar se teme lov de Dumnezeu? Oare nu ai îngrădit Tu 
toate cele dinafară şi cele dinăuntru casei lui?“ (lov 1, 9-10). 
Deci ca nimeni să nu poată să zică la fel şi despre aceştia, 
apucând ei mai înainte, au astupat gura cea neruşinată. Adi- 
că ce ziceam, că de va fi cineva rob, slugă, străin sau pri- 
beag în pământ străin, dar de va avea cu sine fapta cea bu- 
nă, va fi mai presus şi mai împărat decât toţi împărații. Ai 
văzut că şi robia femeilor s-a dezlegat şi a slugilor şi a celor 
supuşi stăpânitorilor? Hai acum să-ţi arăt că şi frica de fiare 
a fost înlăturată. 

Daniil a fost aruncat oarecând în groapa cu lei în Babilon, 
dar leii n-au îndrăznit să se atingă de el, căci au văzut chipul 
cel dintâi şi împărătesc care strălucea în el; au văzut însuşiri- 
le acelea pe care le avea Adam înainte de păcat. Căci cu 
aceeaşi supunere au venit la Adam şi au primit numele. Şi 
nu numai aici, ci şi la fericitul Pavel s-a petrecut la fel. Căci 
fiind în acel ostrov al barbarilor, şedea la foc şi se încălzea. 
Apoi din vreascuri a sărit o viperă şi s-a apucat de mâna lui. 
Dar ce s-a întâmplat? Degrabă a căzut aceea, pentru că ne- 
aflând păcat, nici să muşte n-a putut. Şi precum noi, voind 
să ne suim pe vreo stâncă netedă, dar negăsind nimic de ca- 
re să ne ţinem, îndată cădem în noianul sau în prăpastia ce 
vor fi dedesubt, aşa şi fiara aceea, cu toate că era foc dede- 
subt, dar neaflând păcat de care să se apuce şi să-şi înfingă 
dinţii, a căzut în foc şi s-a mistuit. . i 

Voieşti să-ţi spun şi un al treilea fel de dovadă? Primul a 
fost că nu numai cei dinainte au greşit, ci şi cei de după ei. 
AI doilea a fost că cei ce au făcut fapte bune, nu numai că 
au suportat cu uşurinţă robia încă din viaţa aceasta, ci s-au şi 
izbăvit de ea, precum am arătat despre femei, despre cei su- 
puşi stăpânitorilor şi despre fiare. Al treilea este că venind 

Hristos mai mari bunătăţi ne-a adus acum, decât acelea din 
care am fost scoşi din pricina celor ce au greşit de la început. 

Spune-mi de ce plângi? Pentru că greşind Adam ai fost 
scos din rai? Fă fapte bune şi nu raiul, ci însuşi cerul ţi-l des- 
chizi şi nici un rău nu te las să pătimeşti din cauza neascultă- 
rii celui dintâi zidit. Plângi că ai fost lipsit de stăpânirea asu- 
pra fiarelor? lată îţi supun ţie pe draci, de vei lua aminte. 
Căci „iată v-am dat putere să călcaţi peste şerpi şi peste 
Scorpii şi peste puterea vrăjmaşului“ (Lc. 10, 19). Nu a zis 
„Stăpâniţi”, ca la fiare, ci „călcaţi“, dându-ne o stăpânire şi 
mai mare. La fel şi Pavel, nu a zis: „Dumnezeu să supună pe 
satana sub picioarele voastre“, ci: „Dumnezeul păcii să 
zdrobească pe satana sub picioarele voastre“ (Rm. 16, 20). 
Şi nu mai este ca înainte, că „acela va păzi capul tău şi tu îi 
vei păzi călcâiul lui“ (Fac. 3, 15), ci avem biruinţa completă 
prin desăvârşita zdrobire şi pierdere a vrăjmaşului. 

Eva te-a supus bărbatului? Dar eu te fac de o cinste nu 
numai cu bărbatul, ci şi cu îngerii de vei voi. Ai fost lipsit de 
viaţa aceasta? Dar eu îţi dăruiesc pc cea viitoare, pe cea veş- 
nică, fără de moarte şi plină d.. .ienumărate bunătăţi. Ni- 
meni dar să nu socotească că pătimeşte necazuri din pricina 
celor de mai înainte. Căci de voi spune pe toate acelea ce ni 
se vor dărui, vom afla că ele sunt mult mai mari decât toate 
cele pe care le-am pierdut. Dar din cele ce s-au zis se dove- 
desc şi celelalte. 

Adam ţi-a adus viaţă ostenicioasă? Dar Hristos, în schimb, 
ţi-a făgăduit viaţa de unde a fugit durerea, întristarea şi sus- 
pinarea, şi Împărăţia cerurilor, căci zice: „Veniţi binecuvân- 
taţii Tatălui Meu, moşteniţi împărăţia cea pregătită vouă de 
la întemeierea lumii. Căci am flămânzit şi Mi-aţi dat să mă- 
nânc; am însetat şi Mi-aţi dat de am băut; străin am fost şi 

M-aţi primit ; gol am fost şi M-aţi îmbrăcat... ; în temniţă am 
fost şi aţi venit la Mine“ (Mt. 25, 34-36). 

Oare vom auzi şi noi acel glas fericit? Mă cam îndoiesc, 
căci sunt trecuţi foarte mult cu vederea săracii. Este vreme 
de post, sfătuire şi arătare a învățăturilor celor mântuitoare, 
rugăciuni dese şi slujbe în toate zilele se fac, dar care este 
folosul. după atâta silinţă? Niciunul. Căci ne ducem de aici 
şi trecem pe lângă şirurile de săraci care stau pe amândouă 
părţile ca şi cum am vedea nişte stâlpi, iar nu trupuri de oa- 
meni; aşa fără de milostivire îi trecem cu vederea ca şi cum 
am fi văzut chipuri neînsufleţite, iar nu oameni cu duh şi su- 
flare. Dar vei zice că foamea te sileşte acasă. Foamea trebu- 
ie să te înduplece să rămâi. Căci pântecele cele sătule, după 
vorba poporului, nu cunosc pe cele flămânde, iar cele flă- 
mânde din pricina foamei cunosc pe cele străine, cu toate 
că nu întru totul. Tu alergi la masa care este pregătită şi nici 
măcar nu suferi să aştepţi niţel, iar săracul stă până seara, si- 
lindu-se ca să-şi adune hrana cea de peste zi. Şi văzând că 
ziua se sfârşeşte, iar argintul încă nu l-a adunat îndeajuns 
pentru hrana din ziua aceea, se chinuieşte şi se scârbeşte, şi 
este silit să îndrăznească la lucruri mai mari decât puterea 
lui. De aceea seara mai tare se supără pe noi, jurându-se, 
plângându»se, tânguindu-se, întinzându-şi mâinile şi alte 
gesturi r «rteşinate fiind silit să facă. Căci se tem ca nu cum- 
va, după ce vor pleca spre casele lor, să se rătăcească prin 
oraş ca într-o pustietate. Şi precum cei ce se primejduiesc 
de stricarea corăbiei, apucându-se de vreo scândură, se si- 
lesc ca mai înainte de seară să intre la liman, ca nu cumva 
venind noaptea să rămână afară şi să pătirnească primejdie 
mai cumplită, aşa şi săracii temându-se de foamete, ca de o 
stricare de corabie, se silesc ca mai înainte de seară să adu- 
ne argintul necesar pentru hrana lor, ca nu cumva ducându- 

se la casele lor, să rămână afară din liman. Căci pentru ei li- 
man sunt mâinile celor ce-i ajută. 

lar noi nici în târg nu ne plecăm la milostivirile acelora, 
nici după ce ne întoarcem acasă şi nici când ni se pune ma- 
sa plină de nenumărate bunătăţi — dacă trebuie să numim 
bunătăţi pe acelea pe care le mâncăm spre osânda nemilos- 
tivirii noastre —, căci auzindu-i pe ei umblând pe uliţe, stri- 
gând şi văitându-se noaptea în întuneric, ca într-o pustietate 
adâncă, nici aşa nu ne înduplecăm. Ci şi după ce ne sătu- 
răm şi mergem la somn, auzindur-i iarăşi tânguindu-se pe 
afară, rămânem nepăsători, ca şi cum am fi auzit lătrat de 
câine turbat, iar nu glas de om. Şi nu ne înduplecă nici vre- 
mea, căci noaptea când toţi dorm, acela se tânguieşte sin- 
gur; nici simplitatea cererii, căci nu cere ceva mai mult de la 
noi, decât puţină pâine şi câţiva bani; nici mărimea nevoii, 
căci de-a pururea se luptă cu foamea; nici blândeţea rugăto- 
rului, căci fiind cuprins de atâta nevoie nu îndrăzneşte să vi- 
nă la uşă, ci de departe se roagă. Şi de va lua, răsplăteşte cu 
nenumărate mulţumiri, iar de nu va lua, nici aşa nu scoate 
vreun cuvânt rău, nici ocărăşte sau huleşte pe cei ce pot să-i 
dea şi nu-i dau. Şi precum cineva este tras la pedeapsă ne- 
suferită de un speculant, cu toate că se roagă şi se cucereşte 
la cei ce trec, care nici un ajutor nu-i dau, aşa şi acesta, tră- 
gându-se de foame ca de un speculant spre noapte şi prive- 
gherea cea nesuferită, întinde mâinile rugându-se cu mare 
strigare la cei ce stau sus prin case, dar nu dobândeşte nici o 
iubire de oameni, ci este izgonit cu nemilostivire şi cu multă 
cruzime. Şi nimic din acestea nu ne înduplecă pe noi. Şi du- 
pă atâta nemilostivire mai îndrăznim să şi întindem mâinile 
la cer şi să vorbim cu Dumnezeu depre milă şi să cerem ier- 
tare păcatelor noastre, netemându-ne ca nu cumva să se 


390 


PUŢUL 


pogoare vreun fulger din cer asupra noastră, după astfel de 
rugăciune şi după atâta cruzime şi nemilostivire. 

Cum vom merge, spune-mi, la somn şi la odihnă şi nu ne 
temem ca nu cumva însuşi săracul acesta va veni la noi în 
vis, întinat, mânjit şi îmbrăcat cu haine rupte, şi, tânguindu-se 
şi plângând, va imputa cruzimea noastră? Căci pe mulţi am 
auzit zicând de multe ori că ziua trecând cu vederea pe să- 
raci, noaptea s-au văzut pe ei înşişi legaţi cu funii şi traşi de 
mâinile săracilor şi pătimind alte nenumărate rele. Dar aces- 
tea sunt în somn şi în vis şi sunt ca o pedeapsă vremelnică. 
Oare nu te temi cumva că vei vedea pe săracul acesta, care 
se tânguieşte, strigă şi se vaită, în sânurile lui Avraam, pre- 
cum a văzut oarecând bogatul pe Lazăr? 

lar cele ce urmează de aici le las la cunoştinţa voastră, că 
ştiţi pedepsele cele mari şi nemângâiate: cum a cerut apă şi 
n-a dobândit nici o picătură, cum i se ardea limba, cum a fă- 
cut multă rugăciune, dar n-a dobândit nici o iertare, şi cum 
va fi muncit fără de sfârşit. O, să nu fie ca să ispitim acestea 
cu lucrul, ci auzindu-le grăindu-se să scăpăm de pedeapsa 
cea prin lucru şi făcându-ne vrednici de primirea cea cu 
dragoste a strămoşului Avraam să mergem în acelaşi loc cu 
el, cu darul şi cu iubirea de oameni a Domnului nostru lisus 
Hristos, Căruia împreună cu Tatăl şi cu Duhul Sfânt, slava şi 
stăpânirea acum şi pururea şi în vecii vecilor. Amin. 


CUVÂNT despre pom / dacă din el i s-a făcut lui 
Adam cunoştinţa binelui și a răului sau şi mai înainte de 
mâncarea din el avea deosebirea aceasta / despre post / 
cun Că și acasă lrebuie a cugela cele ce se grăiesc în Bi- 
serică 


ubesc postul pentru că este maică a înfrânării şi izvor a 
toată filozofia. Dar îl iubesc pe el şi pentru voi şi pentru dra- 
gostea voastră, pentru că mi-a strâns această sfântă şi cinstită 
mulţime, învrednicindu-mă să văd iarăşi feţele cele dorite şi 
dăruindu-mi să mă desfătez în slobozenie întru acest frumos 
praznic şi sărbătoare. Şi nu va greşi nimeni de va nu:ni mul- 
țimea voastră şi praznic şi sărbătoare dătătoare de nenumă- 
rate bunătăţi. Şi dacă mergând cineva la târg şi întâlneşte 
vreun prieten, de multe ori se izbăveşte de scârba ce o are, 
cu mult mai mult noi, nu în târg, ci la Biserică venind şi nu în- 
tâmpinând un prieten, ci atâţia şi astfel de părinţi şi fraţi, cum 
nu ne vom izbăvi de toată scârba? Şi cum nu vom dobândi 
toată dulceaţa? Căci voi cei care v-aţi adunat aici nu sunteţi 
numai cu numărul mai buni decât cei ce se adună prin târg, 
ci şi prin cele ce vorbiţi. Pentru că cei ce se adună prin târg 
de multe ori vorbesc despre lucruri nefolositoare şi despre 
cele ce nu |i se potrivesc lor, căci, de cele mai multe ori, obiş- 
nuim să iscodim şi să cercetăm cu osârdie cele străine. Şi că 
este păcat şi primejdios a grăi şi a auzi astfel de cuvinte şi a 
ne lua după ele, căci multe vifore s-au ridicat din acest fel 

de adunări în familii, nu voi arăta acum. Dar că nefolosi- 
toare şi deşartă este vorbirea aceea, fiindcă niciodată nu va 
intra în acest fel de adunare un cuvânt duhovnicesc, nimeni 
nu mă va putea contrazice. 

Dar aici nu este aşa, ci toate sunt dimpotrivă. Aici toată 
vorba cea nefolositoare este izgonită iar înăuntru este adusă 
toată învăţătura cea duhovnicească. Căci vorbim despre su- 
fletul nostru, despre bunătăţile ce le va primi el, despre cu- 
nunile ce se păstrează în ceruri, despre petrecerile cele stră- 
lucite, despre iubirea de oameni a lui Dumnezeu, despre 
pronia sau purtarea de grijă a tuturor şi despre toate cele re- 
feritoare la noi, adică pentru care pricină am fost făcuţi, în 
ce parte vom merge după ducerea de aici şi ce vrednicie vor 
avea lucrurile noastre atunci. lar de petrecerea cea de acolo 
nu numai că vom fi părtaşi, ci şi proorocii şi apostolii, şi ceea 
ce este mai minunat decât toate, însuşi lisus, Stăpânul tutu- 
ror, va sta în mijlocul nostru. Căci zice: „Unde sunt doi sau 
trei adunaţi întru numele Meu, acolo sunt şi Eu în mijlocul 
lor“ (Mt. 18, 20). Şi dacă este în mijlocul a doi sau trei adu- 
naţi în numele Lui, cu mult mai mult va fi acolo unde vor fi 
adunaţi atâţia apostoli, prooroci, părinţi, bărbaţi şi femei. De 
aceea şi noi grăim cu mai multă osârdie despre făgăduinţa 
aceasta, dobândind ajutorul cel de acolo. 

Şi m-am făgăduit să vă vorbesc mai întâi despre pom, da- 
că din gustarea din el i s-a făcut lui Adam cunoştinţa binelui 
şi a răului, sau şi mai înainte de mâncare avea acea cunoş- 
tinţă. Deci, îndrăznind noi, zicem că Adam şi mai înainte de 
mâncarea fructului avea această cunoştinţă. Căci de nu ar fi 
ştiut ce este bun şi ce este rău, ar fi fost mai necuvântător şi 
decât dobitoacele cele necuvântătoare; şi stăpânul ar fi fost 
mai fără minte decât slugile. Şi cum nu este cu necuviinţă ca 
oile şi caprele să ştie care iarbă le este folositoare şi care vă- 

tămătoare, ci să aleagă ceea ce este curat şi folositor de ceea 
ce este vătămător, mai înainte de a gusta din ele, iar omul să 
se lipsească de acest dar. Şi de nu ar fi avut această cunoş- 
tinţă de nimic nu ar fi fost vrednic, ci ar fi fost mai prost şi 
mai de jos decât toate. Şi ar fi ales mai bine să petreacă în 
întuneric şi să se lipsească de ochi, decât să nu ştie ce este 
bun şi ce este rău. Căci de vei lua această cunoştinţă din 
Viaţa noastră, toată viaţa o vei nimici, umplând toate de mul- 
tă tulburare. Prin aceasta ne deosebim de dobitoacele cele 
necuvântătoare şi tot prin ea suntem mai buni decât fiarele, 
pentru că deosebim răutatea de fapta bună şi pentru că ştim 
ce este rău şi ce este bun. lar dacă noi cei de acum ştim 
aceasta, şi nu numai noi, Ci şi sciţii şi barbarii, cu mult mai 
mult ştia aceasta atunci omul acela mai înainte de păcat. 
Cum oare, cel ce a fost cinstit cu atâtea daruri, adică cu chi- 
pul lui Dumnezeu, cu asemănarea Sa şi cu celelalte binecu- 
vântări, să fi rămas lipsit tocmai de capul bunătăţilor? Căci 
binele şi răul nu-l cunosc decât aceia care sunt lipsiţi de 
mintea cea firească. lar Adam era plin de multă înţelepciune 
şi cunoscător al ambelor stări. Şi că Adam era plin de înţe- 
lepciune duhovnicească, ascultă dovada: „Şi a adus Dum- 
nezeu la Adam toate fiarele să vadă ce nume le va pune; şi 
toate fiinţele vii să se numească precum le va numi Adam“ 
(Fac. 2, 19). Cugetă dar de câtă înţelepciune era plin Adam 
căci a pus nume la atâtea specii de animale, de târâtoare şi 
de păsări, şi toate potrivite cu fiecare. Căci şi Dumnezeu a 
primit acele nume şi nu le-a mai schimbat, nici după ce a 
greşit el, pentru că zice Scriptura: „Şi toate fiinţele vii să se 
numească precum le va numi Adam . 

Deci nu ştia acesta ce este bun şi ce este rău? Şi cum mai 
poate aceasta avea loc de dispută? Apoi a adus pe femeie la 
el, pe care văzând-o îndată a cunoscut-o pe părtaşa firii. Şi 

ce zice? „lată acum os din oasele mele, şi trup din trupul 
meu“ (Fac. 2, 23). Şi fiindcă mai înainte cu puţin Dumnezeu 
adusese la el toate dobitoacele, Adam acum, vrând să arate 
că dobitocul acesta nu este unul din dobitoacele acelea, a 
zis: „lată acum os din oasele mele şi trup din trupul meu“. 
lar unii zic că cuvintele acestea arată nu numai această înţe- 
legere, ci şi felul creării Evei, căci facerea femeii nu se va 
mai face niciodată în felul acesta. Şi pentru aceasta a zis: 
„lată acum“, pe care, tâlcuindu-le mai în amănunt, un alt 
tâlcuitor zicea: „lată o dată“, adică numai acum, o dată, s-a 
făcut femeia din bărbat, iar după aceea nu va mai fi aşa, ci 
din amândoi. „Os din oasele mele şi trup din trupul meu“. 
Căci luând Dumnezeu din toată frământătura o bucată, aşa 
a făcut femeia, ca întru toate să se împărtăşească cu bărba- 
tul. Şi „aceasta se va chema femeie, pentru că din bărbatul 
său s-a luat (Fac. 2, 23). 

Vezi că şi numele îl pune ca să ne înveţe prin el împărtă- 
şirea firii, iar felul creării să fie pricină de dragoste perma- 
nentă şi de unire într-un gând? Apoi ce zice? „Pentru aceea 
va lăsa omul pe tatăl său şi pe mama sa şi se va lipi de femeia 
sa“. Nu a zis simplu „se va uni”, ci „se va lipi“, arătând prin 
aceasta unirea cea strânsă. „Şi vor fi amândoi un trup”. Deci 
cel ce ştia atâtea, spune-mi, nu ştia ce este bun şi ce este rău? 

Şi dacă nu ştia ce este bun şi ce este rău mai înainte de a 
mânca din pom, ci a primit cunoştinţa aceasta după mân- 
- care, păcatul i s-a făcut învăţător de înţelepciune, iar şarpele 
nu mai este amăgitor, ci sfătuitor de cele de folos, căci din 
fiară s-a făcut om. Dar să nu fie! Nu sunt acestea aşa, nu 
sunt! Şi dacă nu ştia ce este bun şi ce este rău, cum de a pri- 
mit porunca? Că nimeni nu dă lege celui ce nu ştie ce este 
călcarea de lege. lar Dumnezeu a dat porunca, iar după ce 
Adam a călcat-o, l-a pedepsit; pe nici una din legi nu ar fi fă- 

cut-o, de nu i-ar fi dat omului mai întâi puterea de a deose- 
bi fapta cea bună de fapta cea rea. 

lată că din toate cele spuse v-am dovedit că Adam a cu- 
noscut binele şi răul nu după mâncarea din pom, ci le ştia 
de mai înainte. Şi pe toate acestea să le ţinem minte, iubiţi- 
lor, şi ducându-ne acasă, să punem îndoită masă şi a buca- 
telor şi a acestor cuvinte. Bărbatul să spună cele ce s-au grăit, 
iar femeia să se înveţe; să asculte şi copiii şi nici slugile să nu 
se lipsească de ascultarea acestora. Fă Biserică în casa ta căci 
eşti răspunzător de mântuirea şi a copiilor şi a slugilor. Şi 
precum nouă ni se cere seama pentru voi, aşa şi fiecăruia 
dintre voi i se va cere seama pentru femeie, pentru copii şi 
pentru slugi. Şi la acest fel de cuvântări vom avea vise dulci 
lipsite de năluciri rele, căci sufletul de obicei îşi imaginează 
în somn noaptea, ceea ce cugetă ziua. Şi dacă în fiecare zi ne 
vom aduce aminte de cele ce se grăiesc, nu vom avea trebu- 
inţă de multă osteneală, căci voi veţi înţelege mai bine cu- 
vântul, iar noi vom face mai cu osârdie învăţătura. 

Deci ca să primim mai mult folos şi noi şi voi, noi învă- 
ţând, iar voi ascultând, să puneţi împreună cu masa cea tru- 
pească şi pe cea duhovnicească. Pentru că ele vă vor fi vouă 
întărire şi podoabă, iar cele ale vieţii acesteia Dumnezeu pe 
toate le va îndrepta, făcându-le lesnicioase. Căci zice: „Cău- 
taţi mai întâi împărăţia cerurilor... şi toate acestea vi se vor 
adăuga vouă“ (Me. 6, 33). 

Să o căutăm dar, iubiţilor, ca să dobândim şi bunătăţile 
cele de aici şi cele de acolo cu darul şi cu iubirea de oameni 
a Domnului nostru lisus Hristos, Căruia împreună cu Tatăl 
şi cu Duhul Sfânt slava în vecii vecilor. Amin. 


CUVANT în care se arată de ce pomul acela se nu- 

mește pomul cunoștinței binelui și răului / și ce înseamnă 
» TI. F 3An- Ș .» 

spusa: "flstăzi vei cu line în vai 


eri am rugat mult dragostea voastră ca să vă aduceţi amin- 
te de cele ce s-au grăit şi seara să puneţi îndoită masă, una a 
bucatelor şi alta, lângă aceasta, ospătarea din cuvinte. Dar 
oare aţi făcut aşa şi aţi pus masă îndoită? Ştiu că aţi făcut şi 
v-aţi împărtăşit nu numai din aceea, ci şi din aceasta. Căci 
nu suferiţi să vă sârguiţi pentru cele de jos şi să vă leneviţi de 
partea cea mai bună. Pentru că mai bună este aceasta decât 
aceea. Pe aceea au alcătuit-o mâinile bucătarilor, iar pe aceas- 
ta limbile proorocilor; aceea se face din cele de pe pământ, 
iar aceasta din roada Duhului. Bucatele acestei mese se stri- 
că, iar ale celeilalte sunt nestricăcioase; şi aceasta întreţine 
viaţa noastră cea de acum, iar aceea ne povăţuieşte pe noi 
la ceea ce va să fie. 

Şi ştiu că împreună cu masa aceea aţi pus-o şi pe aceas- 
ta, nu întrebând pe vreun pânditor al vostru sau pe vreo slu- 
gă, ci pe vestitorul cel mai de încredere decât aceştia. Pe ca- 
re? Pe strigarea pentru cele ce s-au grăit; pe lauda cea 
pentru învăţătură. Fiindcă zicând ieri ca fiecare să-şi facă 
casa Biserică, aţi aprobat strigând, arătând prin aceasta dra- 
gostea pentru cele ce s-au grăit. lar cel ce ascultă cu dragos- 
te şi cu dulceaţă cele ce se grăiesc este pregătit şi pentru îm- 
plinirea cu lucru a celor ce s-au grăit. Pentru aceasta şi astăzi 

m-am pregătit mai cu osârdie la învăţătură. Dar deşteptaţi-vă 
şi acum cu mintea, căci nu numai cel ce grăieşte trebuie să 
fie treaz cu mintea, ci şi cei ce aud trebuie să fie osârduitori 
şi luători aminte; şi mult mai mult cei ce aud decât cel ce 
grăieşte. Căci noi avem osârdie să împărţim banii cei stăpâ- 
neşti, dar osteneala voastră este mai mare, căci trebuie să-i 
primiţi şi cu multă grijă să-i păziţi. 
lar după ascultare, puneţi încuietori şi zăvoare la uşi, iar 
pe gândurile cele înfricoşate puneţi-le împrejurul sufletului, 
ca nişte păzitori, căci furul este fără de ruşine, priveghează 
totdeauna, năvăleşte neîncetat şi de nu va reuşi, nu va înce- 
ta să încerce. Păzitorii să fie înfricoşaţi. Şi de vor vedea pe 
diavolul că vine şi vrea să răpească ceva din cele puse la 
păstrare, să-l alunge cu multă strigare. Şi de vor năvăli griji 
ale acestei vieţi, să le oprească. lar dacă va face supărare ui- 
tarea cea firească, cugetarea să întărească pomenirea. Căci 
nu este mică primejdia a pierde bani stăpâneşti. Şi dacă cei 
ce primesc aceşti bani se pedepsesc de multe ori cu moar- 
tea, dacă îi vor risipi, oare cei ce au primit cuvintele acestea 
cu mult rnai scumpe decât banii, apoi le-au prăpădit, ce pe- 
deapsă nu vor suferi? La bani, cei ce îi primesc sunt datori 
numai cu paza lor, iar cu altceva nimic, căci câţi au primit tot 
atâţia este nevoie să dea înapoi şi nimeni nu va cere inai 
mult de la ei. lar la cuvintele lui Dumnezeu suntem datori 
nu numai cu păzirea lor, ci şi cu înmulţirea lor. Căci ni se po- 
runceşte să dăm înapoi nu numai pe cele ce le-am primit, ci 
îndoit mai mult. Şi deşi era porunca numai a păzi cele încre- 
dinţate până şi aşa un astfel de lucru avea trebuinţă de mul- 
tă osârdie. Dar când Stăpânul nostru ne porunceşte să în- 
mulţim ceea ce am primit, socoteşte de câtă osteneală şi 
grijă avem trebuinţă noi. De aceea unuia încredinţându-i-se 
cinci talanţi, a adus încă pe atâţia. Şi cei cinci talanţi erau da- 

rul iubirii de oameni a lui Dumnezeu, dar trebuia ca şi sluga 
să-şi arate osârdia sa. La fel şi cel căruia i se încredinţase doi 
talanţi a lucrat alţi doi, şi pentru aceasta s-a învrednicit de 
aceeaşi cinste de la Stăpânul său. lar altul, căruia i se încre- 
dinţase un talant, l-a adus înapoi neîmpuţinat, fără lipsă, nici 
pe jumătate, dar pentru că nu a neguţătorit cu el, înmulţin- 
du-l, a luat pedeapsa cea mai de pe urmă. Şi pe bună drep- 
tate. Căci, zice Dumnezeu, dacă numai pentru ca să-i pă- 
zească pe ei ar fi trebuit să-i dau, fără ca să-i înmulțească, 
nu i-aş mai fi dat în mâinile slugilor. 

Dar vezi aici iubirea de oameni a lui Dumnezeu. Cel că- 
ruia i se încredinţase cinci talanţi a mai adus cinci, iar celui ce 
i s-au încredinţat doi, alţi doi, dar amândoi au primit aceeaşi 
răsplată. Căci precum a zis celui dintâi: „Bine slugă bună şi 
credincioasă, peste puţine ai fost credincios, peste multe te 
voi pune“ aşa şi celui de al doilea îi zice la fel: „Bine slugă bu- 
nă şi credincioasă, peste puţine ai fost credincios, peste mul- 
te te voi pune“. Cele aduse nu sunt aceleaşi, dar plata este 
aceeaşi, căci şi pe al doilea l-a învrednicit de aceeaşi cinste 
cu cel dintâi. Dar de ce aşa? Pentru că n-a luat aminte la su- 
ma celor ce s-au adus, ci la puterea celor ce au lucrat şi au 
negustorit a luat aminte Dumnezeu. Căci fiecare din aceştia 
a lucrat cele după puterea sa. lar faptul că unul a adus mai 
mult iar celălalt mai puţin, nici osârdia primului, nici trâândă- 
via celui de al doilea a făcut aceasta, ci deosebirea lucrului 
încredinţat. Acela a luat cinci şi a adus alţi cinci; acesta a lu- 
at doi, şi a adus alţi doi, dar cu nimic nu este mai prejos de- 
cât primul în privinţa osârdiei. Căci şi acesta şi acela au în- 
mulţit îndoit talanţii ce li s-au încredinţat. 

lar cel ce a luat numai unul, tot pe acela l-a adus, pentru 
aceea s-a şi pedepsit. Deci aţi văzut câtă pedeapsă apasă 
asupra celor ce nu negustoresc banii cei stăpâneşti. De aceea 

să-i păzim, să-i negustorim şi să dobândim multă dobândă 
din ei. Să nu zică cineva: sunt prost, sunt ucenic, nu am da- 
rul învăţăturii, sunt neînvăţat şi nevrednic. Dar cu toate că 
eşti prost, neînvăţat, cu toate că i s-a încredinţat numai un 
talant, lucrează ce ţi s-a dat şi vei lua aceeaşi plată cu cel ce 
învaţă. 

Şi că păstraţi cele ce s-au grăit cu multă luare aminte, 
sunt încredinţat foarte. Şi ca să nu cheltuim tot cuvântul în- 
tru aceasta să vă dăruiesc dragostei voastre şi cele ce urmea- 
ză la ce s-a zis ieri, ca plată pentru cele păstrate. Căci celui 
ce i s-au încredinţat cele de mai înainte şi le-a păzit, poate să 
i se dea cu vrednicie şi altele. Deci care era povestirea pe 
care v-am spus-o ieri? Cuvântul a fost despre pomul acela. 
Şi am arătat că omul ştia binele şi răul mai înainte de a mân- 
ca din pom şi era plin de multă înţelepciune, fiindcă a pus 
nume fiarelor, fiindcă şi-a cunoscut femeia, căci a zis: „lată 
acum os din oasele mele“, fiindcă a vorbit despre nuntă, de- 
spre facerea de copii, despre însoţire şi despre tată şi mamă, 
fiindcă a primit porunca. Că nimeni nu dă poruncă şi lege 
pentru ceea ce se cuvine a face şi pentru ceea ce nu se cu- 
vine a face celui ce nu ştie binele şi răul. 

lar astăzi vom zice pentru care pricină pomul acela s-a 
numit al cunoştinței binelui şi al răului, dacă omul nu a luat 
cunoştinţa de la el. Pentru că nu este mic lucru a ne învăţa şi 
a şti pentru ce pomul acela are această numire. Căci şi dia- 
volul a zis: „Ori în ce zi veţi mânca dintr-însul se vor deschi- 
de ochii voştri şi veţi fi ca nişte dumnezei, cunoscând binele 
şi răul“ (Fac. 3, 5). Deci, cum zici, mă vei întreba, că nu a 
pus în pom cunoştinţa binelui şi a răului? Dar spune-mi cine 
a pus-o? Oare diavolul? Da, poate vei zice, atunci când a zis 
„veţi fi ca nişte dumnezei cunoscând binele şi răul”. Dar îmi 
aduci mărturia vrăjmaşului şi pizmaşului? Şi ce dacă a zis 

acestea. Oare s-au făcut dumnezei? Dar precum nu s-au fă- 
cut dumnezei, aşa n-au luat atunci nici cunoştinţa binelui şi 
a răului. Căci mincinos este acela şi nu grăieşte nimic adevă- 
rat „şi întru adevăr n-a stătut“ (In. 8, 44). Deci să nu aducem 
mărturia vrăjmaşului, ci să vedem din lucruri pentru care 
pricină pomul se numeşte al cunoştinţei binelui şi răului. 

Şi mai întâi, de credeţi că este cu cuviință, să cercetăm ce 
este binele şi ce este răul. Ce este dar binele? Ascultarea. Şi 
răul? Neascultarea. Şi ca să nu ne rătăcim cercetând firea 
binelui şi a răului, să căutăm acestea din Scripturi. Şi cum că 
binele şi răul este ceea ce am spus, ascultă ce zice Prooro- 
cul: „Ce este bun? Sau ce cere Domnul de la tine“ (Miheia 
6, 8). Spune ce este bun? Să iubeşti pe Domnul Dumnezeul 
tău. Vezi că binele este ascultarea? Căci ea iese din dragos- 
te. Şi iarăşi: „Două rele a făcut poporul Meu acesta: M-au 
părăsit pe Mine, Izvorul apei vieţii şi şi-au săpat lor fântâni 
surpate, care nu vor putea ţine apă“ (lerem. 2, 13). Vezi că 
răul este neascultarea şi părăsirea? Deci deocamdată să ţi- 
nem minte că binele este ascultarea, iar răul neascultarea, 
ca să putem înţelege şi celelalte. 

Dar pomul acesta se numeşte pomul cunoştinţei binelui şi 
răului pentru că porunca care cerca ascultarea şi neasculta- 
rea la el s-a dat. Adam ştia şi mai înainte de poruncă că bun 
lucru este ascultarea şi rău, neascultarea, dar mai pe urmă a 
cunoscut mai bine prin cercare. Căci şi Cain ştia că ucide- 
rea de frate este o faptă rea, mai înainte să-şi ucidă fratele. 
Şi că ştia aceasta, ascultă ce zice: „Să ieşim la câmp“ (Fac. 4, 
8). Dar pentru care pricină îl tragi la câmp, smulgând pe 
fratele tău din braţele cele părinteşti? Pentru ce îl duci în 
pustie? De ce îl lipseşti de purtarea de grijă? Pentru ce îl de- 
părtezi de vederea părinţilor? Dacă nu te temi de păcat, de 
ce îţi ascunzi îndrăzneala? Pentru ce şi după ce ai făcut uci- 

derea, întrebat fiind, te necăjeşti şi minţi? Că întrebându-te 
Dumnezeu: „Unde este Abel, fratele tău?“ ai zis: „Oare eu 
sunt păzitorul fratelui meu“. Din toate acestea arătat este că 
ştiind bine răul, totuşi l-a lucrat. Deci precum acesta ştia 
bine şi mai înainte de a făptui ce rău este uciderea, a cunos- 
cut şi mai bine după aceea când a primit pedeapsa, căci a 
auzit: „gemând şi tremurând vei fi pe pământ“ (Fac. 4, 14); 
aşa şi tatăl lui avea cunoştinţa binelui şi a răului mai înainte de 
a mânca, deşi nu aşa de limpede ca după mâncarea din pom. 

“Dar ce zic? Pe cele rele toţi le ştim, de mai înainte de a le 
lucra, dar le cunoaştem mai curat după ce le lucrăm, şi mult 
mai curat când suntem pedepsiţi pentru ele. Cain ştia şi el 
cu adevărat de mai înainte ce rău este uciderea de frate, dar 
mai pe urmă a cunoscut şi mai curat prin pedeapsă. Şi noi 
ştim mai înainte de cercare că bună este sănătatea şi grea 
boala, dar o cunoaştem mult mai bine deosebirea dintre ele 
când cădem în boală. 

În acest fel şi Adam ştia cu adevărat că binele este ascul- 
tarea şi răul neascultarea, dar mai pe urmă a cunoscut şi mai 
bine, când, gustând din pom, a fost scos afară din rai; că- 
zând din pom, a fost scos afară din rai, căzând din acea feri- 
cire. Şi fiindcă a căzut în pedeapsă, căci oprindu-l Dumne- 
zeu a gustat din pom, pedeapsa l-a învăţat mai bine, prin 
faptă, ce rău este a nu asculta de Dumnezeu şi ce bine este 
a asculta. Şi din această pricină pomul se numeşte al cunoş- 
tinţei binelui şi răului. Dar dacă nu firea pomului a dat cu- 
noştinţa binelui şi a răului, ci pedeapsa dată pentru neascul- 
tare cu privire la gustarea din acest pom l-a învăţat mai bine 
aceasta, pentru care pricină se numeşte pom al cunoştinţei 
binelui şi răului? Pentru că Scriptura are obicei că atunci 
când se petrece ceva într-un loc şi în oarecare vreme, de la 
cele petrecute, să se numească şi locurile şi vremurile ace- 

lea. Şi ca cele zise să se facă mai luminate vă voi aduce o 
dovadă. lacov oarecând a săpat nişte puțuri. Pe aceste pu- 
ţuri Vecinii s-au ispitit să le strice; şi de aici s-a făcut o oare- 
care vrajbă. Atunci unul din puțuri s-a numit vrajbă. Nu 
pentru că puţul vrăjmăşuia, ci pentru că la el s-a făcut vraj- 
ba. Aşa şi pomul acela se numeşte al cunoştinţei binelui şi 
răului, nu pentru că el avea cunoştinţă, ci pentru că la el s-a 
făcut arătarea cunoştinţei binelui şi a răului. 

Şi Avraam a săpat puțuri şi l-a vrăjmăşuit Abimeleh (Fac. 
21, 25). Apoi s-au adunat, au potolit cearta şi făcând jură- 
minte unul cu altul, au numit puţul acela puţul jurământului. 
Nu pentru că puţul a jurat, ci pentru că la puţul acela s-a fă- 
cut jurământul. Vezi că nu locurile pricinuiesc lucrurile, deşi 
îşi iau numirile de la lucruri? 

Şi ca să se facă mai luminate cele ce am zis, de nevoie 
este să aducem de faţă pilde. lacov „a văzut tabăra lui Dum- 
nezeu şi l-au întâmpinat pe el îngerii lui Dumnezeu... şi a 
numit numele locului aceluia tabără“ (Fac. 32, 1-2). Şi s-a 
numit locul acela tabără cu toate că nu era nici o tabără aco- 
lo, doar fiindcă a văzut-o. Vezi că de la lucrul cel ce s-a în- 
tâmplat în acel loc, a primit locul numele? Aşa şi pomul ace- 
la s-a numit al cunoştinţei binelui şi răului, nu pentru că el 
avea cunoştinţa binelui şi a răului, ci pentru că la el s-a făcut 
dovedirea cunoştinţei binelui şi răului şi ispitirea ascultării şi 
neascultării. 

Şi iarăşi lacov a văzut pe Dumnezeu, precum este cu pu- 
tinţă omului a-L vedea, şi a numit numele locului aceluia 
„Faţa lui Dumnezeu“. De ce? Pentru că a văzut pe Dumne- 
zeu (Fac. 35, 14). Dar nu locul era „faţa lui Dumnezeu“, ci 
de la lucrul ce s-a întâmplat în locul acela s-a dat numirea. 
Vezi prin câte s-a dovedit că Scriptura are obicei să numeas- 
că locurile de la lucrurile ce se întâmplă în ele? Şi acest lu- 
cru obişnuieşte să-l facă şi cu vremurile. 

Dar pentru ca să nu vă chinuiesc, haide să mutăm cuvân- 
tul nostru de la cele mâhnicioase la cele veselitoare, căci s-a 
ostenit mintea voastră petrecând în înțelegerile cele subțiri. 
Pentru aceasta bine este a o odihni, ospătând-o cu înţelegeri 
mai uşoare şi mai veselitoare. 

Deci să ne întoarcem la lemnul Crucii cel mântuitor, căci 
acesta a încetat toate relele pe care le-a adus acela. Dar mai 
bine zis nu acela a adus relele, ci omul pe toate, pe care le-a 
încetat mai pe urmă Hristos, aducând mult mai mari bună- 
tăţi decât cele pierdute. Pentru aceasta Pavel zice: „Unde s-a 
înmulţit păcatul a prisosit darul“ (Rm. 5, 20), adică mai mare 
este darul decât păcatul, căci iarăşi zice: „Dar nu este cu 
greşeala cum este cu harul“ (Rm. 5, 15), fiindcă Dumnezeu 
nu a dăruit numai cât a greşit omul; dobânda nu este la fel cu 
paguba; câştigul nu este la fel cu stricarea de corabie, ci mai 
multe sunt cele bune dăruite în locul celor rele. Şi pe urmă 
dreptate. Căci pe cele rele le-a adus robul, şi erau mai puţi- 
ne, iar pe cele bune le-a dăruit Stăpânul şi, prin urmare, 
mult mai multe sunt. De aceea zice: „dar nu este cu greşeala 
precum este cu darul“, după care arată deosebirea, zicând: 
„Căci judecata dintr-unul duce la osândire, iar harul din 
multe greşeli duce la îndreptare“ (Rm. 5, 16). Dar nu este 
lămurit ceea ce s-a zis, de aceea este nevoie să aducem ex- 
plicarea. „Căci judecata“, adică pedeapsa, osânda, moartea 
„dintr-unul“, adică dintr-un păcat. Pentru că un păcat a 
adus atâta rău. lar darul nu a dezlegat numai acel păcat, ci şi 
alte multe, de aceea zice: „iar darul din multe greşeli duce la 
îndreptare“. Pentru aceasta şi loan Botezătorul striga: „lată 
Mielul lui Dumnezeu Care ridică păcatul lumii“ (În. 1, 29), 
nu Care ridică păcatul lui Adam. Ai văzut „că nu este cu 
greşeala precum este cu darul“? Căci mai multe bunătăţi 
ne-a adus Lemnul acesta, decât răutăţile cele aduse dintru 
început. 

Şi aceasta am zis ca să nu socoteşti că strămoşii cei dintâi 
ţi s-au făcut pricinuitori de rele. Diavolul a scos afară din rai 
pe Adam, dar Hristos a băgat în el pe tâlharul. Şi vezi deo- 
sebirea. Acela a scos afară pe om care nu avea păcat, ci nu- 
mai o întinăciune a neascultării, dar Hristos bagă în rai pe 
tâlharul care purta povara a nenumărate păcate. Şi oare 
doar această minune a făcut, că a băgat pe tâlhar în rai, sau 
mai e şi alta? Se poate spune şi alta mai mare. Nu numai că 
a băgat un tâlhar în rai, ci că l-a băgat mai înaintea tuturor, şi 
de apostoli, ca nimeni din cei de pe urmă să nu se deznădăj- 
duiască de mântuirea şi intrarea în rai, văzând pe cel plin de 
toate relele petrecând în curţile cele împărăteşti. 

Dar ia să vedem, oare n-a arătat cumva tâlharul osteneli, 
isprăvi şi fapte? Nu, ci doar cu un singur cuvânt, doar cu 
credinţa, a sărit în rai mai înainte de apostoli, ca să cunoşti 
că nu buna cunoştinţă a aceluia a putut atâta, cât iubirea de 
oameni a lui Dumnezeu, care a făcut toată isprava. Căci ce 
a zis tâlharul? Sau ce a făcut? Oare a postit? Oare a plâns? 
Sau s-a ostenit? Oare a arătat pocăinţa de multă vreme? 
Nicidecum. Ci pe Cruce fiind a dobândit mântuirea. Vezi 
grabă? De pe cruce la cer, de la osândă la mântuire. Dar 
care sunt cuvintele acelea care i-au adus atâtea bunătăţi şi 
ce putere au? „Pomeneşte-mă întru împărăţia Ta” (Lc. 25, 
42). Dar a cerut să ia bunătăţi, fără să arate vreo osârdie 
prin lucruri. Da, dar Cel ce ştia inima lui, nu a luat aminte la 
cuvinte, ci la aşezarea minţii lui. Căci cei ce s-au îndulcit de 
învățături prooroceşti, cei ce au văzut semnele, cei ce au 
privit minunile, ziceau despre Hristos că are drac şi înşeală 
poporul (In. 7, 20). lar tâlharul, care n-a auzit de prooroci, 
care n-a văzut minuni, care L-a văzut pe lisus pe Cruce n-a 
luat aminte la necinste, nici a căutat la neslavă, ci privind la 
Dumnezeire, a zis: „Pomeneşte-mă întru Împărăţia Ta”. Lu- 

cru nou şi vrednic de mirare este acesta. Vezi Cruce şi po- 
meneşti de Împărăţie? Ce lucru vrednic de Împărăţie ai vă- 
zut? Ci numai un Om răstignit, lovit cu palme, batjocorit, 
prihănit, scuipat, bătut cu toiage. Dar oare acestea sunt 
vrednice de Impărăţie, spune-mi? Vezi că el nu cerceta cele 
de afară, ci privea cu ochii credinţei? De aceea nici Dumne- 
zeu n-a căutat la cuvintele cel simple, ci precum acesta a 
privit la Dumnezeire, aşa şi Dumnezeu a privit la inima tâl- 
harului, şi zice: „Astăzi vei fi cu Mine în rai“ (Lc. 23, 43). 
Luaţi aminte aici, căci de aici răsare o întrebare care nu este 
Mică. 

Maniheii, câinii cei mulţi şi turbaţi care muşcă pe furiş, 
arată chipul blândeţei, dar turbarea cea cumplită o au înă- 
untru şi cu pielea oii ascund lupul. Dar tu să nu cauţi la ceea 
ce se vede, ci cercetează fiara cea ascunsă înăuntru. Deci 
aceştia luând textul acesta zic: „Hristos a zis: Amin, amin zic 
ţie, astăzi vei fi cu Mine în rai. Deci răsplătirea bunătăţilor s-a 
făcut acum şi de prisos mai este Învierea. Şi dacă în ziua 
aceea tâlharul a primit cele bune, iar trupul lui n-a înviat în- 
că până astăzi, nu va mai fi înviere a trupurilor. Oare aţi în- 
ţeles ceea ce s-a zis, sau este nevoie a repeta a doua oară? 
„Amin, amin zic ţie, astăzi vei fi cu Mine în rai“. Deci a intrat 
tâlharul în rai fără trup, zic ei. Şi nu putea, fiindcă trupul lui 
n-a fost îngropat, nici s-a risipit făcându-se praf; şi nicăieri nu 
s-a zis că l-a înviat pe el Hristos. lar dacă a băgat înăuntru 
pe tâlharul şi a dobândit bunătăţile fără trup, a arătat că nu 
mai este înviere a trupurilor. Căci de ar fi fost înviere a tru- 
purilor nu ar fi zis atunci „astăzi vei fi cu Mine în rai“, ci la 
sfârşit când se zice că este învierea trupurilor. lată dacă 
acum a băgat pe tâlharul în rai şi trupul lui a rămas afară şi s-a 
stricat, dovedit lucru este că nu există înviere a trupurilor. 
Aşa zic aceia. 


408 


PUŢUL 


Dar să primiţi acuma şi cele de la noi, şi mai bine zis nu 
cele de la noi, ci cele de la Dumnezeiasca Scriptură, căci nu 
grăim cele ale noastre, ci cele ale Sfântului Duh. Ce zici? 
Trupul nu se împărtăşeşte cu cununi? De osteneli s-a împăr- 
tăşit, iar de răsplată nu? Şi la vremea luptei cele mai multe 
sudori a vărsat el, iar la vremea răsplătirilor, numai sufletul 
să se încununeze? Nu auzi pe Pavel ce zice? „Pentru că noi 
toţi trebuie să ne înfăţişăm înaintea judecății lui Hristos, ca 
să ia fiecare după cele ce a făcut prin trup, ori bine, ori rău“ 
(Il Cor. 5, 10). Sau: „Că se cade stricăciosul acesta să se îm- 
brace în nestricăciune şi muritorul acesta să se îmbrace în 
nemurire“ (| Cor. 15, 53). Care muritor? Sufletul sau tru- 
pul? Dovedit este că trupul, pentru că sufletul din fire este 
nemuritor, iar trupul muritor. Şi cu toate că ei taie multe din 
acestea, dar şi din cele ce au rămas vom arăta unitatea celor 
tăiate. | 

A intrat tâlharul în rai, zic ei. Şi ce? Oare acestea sunt 
bunătăţile pe care Dumnezeu ni le-a făgăduit nouă? Auzi pe 
Pavel ce zice despre bunătăţile acelea: „Cele ce ochiul nu 
le-a văzut şi urechea nu le-a auzit şi la inima omului nu s-au 
suit“. ar raiul şi ochiul lui Adam l-a văzut şi urechia lui l-a au- 
zit şi inima lui l-a primit, căci despre el vorbim de atâtea zile. 
Cum dar a primit tâlharul bunătăţile, când Dumnezeu nu s-a 
făgăduit să ne bage în rai, ci în cer. Şi n-a propovăduit despre 
împărăţia raiului, ci despre împărăţia cerurilor, căci zice: „De 
atunci a început lisus să propovăduiască şi să spună: „Po- 
căiţi-vă, căci s-a apropiat împărăţia cerurilor” (Mt. 4, 17). 

Ai pierdut raiul, dar Dumnezeu ţi-a dat cerul, ca să-ţi ara- 
te şi iubirea Sa de oameni şi să rănească şi pe diavolul, ară- 
tând că deşi va face nenumărate vrăjmăşii asupra neamului 
omenesc, cu nimic nu va spori, căci Dumnezeu ne ridică 
pururea la mai mare cinste. Deci ai pierdut raiul, dar Dum- 

nezeu ţi-a deschis cerul. Ai fost osândit la osteneală vremel- 
nică, dar ai fost cinstit cu viaţă veşnică. A poruncit pământu- 
lui să scoată mărăcini şi ciulini, dar sufletul ţi-a odrăslit roada 
Duhului. Vezi că mai mare este câştigul ca paguba? Că mai 
multă este bogăţia? Adică Dumnezeu a zidit pe om din pă- 
mânt şi din apă şi l-a aşezat în rai, iar cel zidit n-a ieşit bun, 
ci s-a răzvrătit. Nu-l mai zideşte a doua oară din pământ şi 
din apă, ci din apă şi din duh şi nu-i mai făgăduieşte raiul, ci 
împărăţia cerurilor. Şi ascultă cum. 

Când Nicodim fruntaşul iudeilor nu pricepea naşterea 
cea de sus şi întreba cum este cu putinţă ca omul bătrân fi- 
ind să se nască a doua oară, atunci Hristos îi descoperă lu- 
minat chipul naşterii, zicând: „De nu se va naşte cineva din 
apă şi din Duh nu va putea să intre în împărăţia lui Dumne- 
zeu“ (In. 3, 5). Deci dacă a făgăduit împărăţia cerurilor, dar 
pe tâlhar l-a băgat numai în rai, dovedit este că nu i-a dat în- 
că toate cele bune. 

Dar la aceste cuvinte ei zic altceva. Ei spun că Hristos 
spunând aici de rai, nu s-a referit la rai, ci la împărăţia ceru- 
rilor. Şi fiindcă vorbea către un tâlhar, care nu auzise nimic 
din dogmele cele înalte, nu ştia despre prooroci, nu a venit 
niciodată la locaşul Domnului, nu se împărtăşise de dumne- 
zeiasca ascultare şi nici nu ştia despre Împărăţia cerurilor, ci 
toată vremea vieţii sale o petrecuse în pustietăţi şi făcuse uci- 
deri, de aceea îi spune: „Astăzi vei fi cu Mine în rai“; cu nu- 
mele cel obişnuit de rai însemnând Împărăţia cerurilor. Asta 
o primesc. Dar zici că am intrat în Împărăţia cerurilor. Dar 
de unde este arătată? Din asta că a zis: „Astăzi vei fi cu Mine 
în rai“. Şi ca să vedem că înţelegerea aceasta este forţată, 
vom dovedi luminat. 

Hristos a zis: „Cel ce nu crede (în Fiul) a şi fost judecat“ 
(În. 3, 18). Cum a fost judecat? Din pricina păcatului, cu 

toate că încă n-a fost înviere, nici pedeapsă şi osândă. Şi 
iarăşi zice: „Cel ce crede în Cel ce M-a trimis... s-a mutat 
din moarte la viaţă“ (In. 5, 24). N-a zis „se va muta”, ci „s-a 
mutat“. De ce? Din pricina faptei bune. Deci precum acela a 
fost judecat, când încă nu a fost judecat şi celălalt s-a mutat, 
când încă nu a murit, vorbind despre acela din pricina păca- 
tului, iar despre celălalt din pricina faptei bune, hotărând 
nişte lucruri ce nu s-au făcut, ca şi cum s-ar fi făcut; aşa a 
vorbit şi către tâlhar. 

Şi doctorii când vor vedea pe vreun bolnav că nu mai are 
nădejde de viaţă zic, că este mort, cu toate că îl văd că mai 
suflă. Şi precum acela a murit pentru doctori, fiindcă nu mai 
are nădejde de vindecare, aşa şi tâlharul a intrat în cer, fiind- 
că nu mai putea să se întoarcă spre pierzare. 

La fel şi Adam a auzit: „Ori în ce zi veţi mânca din el cu 
moarte veţi muri““(Fac. 2, 17). Dar oare a murit în aceeaşi 
zi? Nicidecum. Ci a trăit nouă sute de ani şi mai mult după 
ziua aceea. Cum dar a zis Dumnezeu că în acea zi vor muri? 
Cu hotărârea, iar nu cu trupul. Aşa şi tâlharul a intrat în cer. 

Dar ascultă şi ce zice Pavel arătând că nimeni încă nu a lu- 
at răsplătirea bunătăţilor. Şi vorbind despre prooroci şi drepţi 
a adaus: „Toţi aceştia au murit întru credinţă, fără să pri- 
mească făgăduinţele, ci văzându-le de depane şi iubindu-le 
cu dor... pentru că Dumnezeu rânduise pentru noi ceva mai 
bun, ca şi ei să nu ia fără noi desăvârşirea“ (Evr. 11, 13, 40). 

Păstraţi acestea şi vă aduceţi aminte de ele, învățând pe 
cei ce nu le-au auzit. Şi să le cugetaţi fiecare dintre voi şi în 
târg şi la Biserică şi acasă, căci nimic nu este mai dulce decât 
vorbirea despre Dumnezeu. Şi ascultă ce zice despre aceas- 
ta Proorocul: „Cât sunt de dulci gâtlejului cuvintele Tale, 

mai mult decât mierea în gura mea“ (Ps. 118, 103). Deci 
hrana aceasta pune-o la masa cea de seară, ca să o umpli de 

dulceaţa cea duhovnicească. Nu vedeţi pe oamenii cei bo- 
gaţi cum la mesele lor aduc lăutari şi fac din casa lor teatru şi 
club? “Tu fă casa ta cer. Şi o vei face nu schimbând pereţii, 
nici mutând temeliile, ci chemând la masa ta pe Însuşi Stăpâ- 
nul cerurilor. Şi nu se ruşinează Dumnezeu de o astfel de ci- 
nă, căci acolo unde este învăţătura cea duhovnicească, este 
şi înfrânare şi cucernicie şi blândeţe. Unde bărbatul, femeia 
şi copiii petrec uniţi în dragoste şi într-un gând, legaţi fiind 
cu legăturile faptei bune, acolo, în mijlocul lor, petrece şi 
Hristos. Căci el nu caută tavan poleit, nici stâlpi pictaţi, nici 
marmuri frumoase, ci podoabă a sufletului şi frumuseţe a 
minţii şi masa plină de dreptate şi de roade ale milosteniei. ŞI 
de va vedea acest fel de masă degrabă vine şi se face părtaş 
ei, pentru că El este Cel ce a zis: „Flămând am fost şi m-aţi 
hrănit“ (Mr. 25, 35). Deci când vei vedea vreun sărac stri- 
gând tare şi vei da din cele puse înainte pe masa ta celui lip- 

sit, prin slugă ai chemat la masa ta pe Stăpânul şi ai umplut-o 

toată de binecuvântări şi prin pârga aceea ai dat pricină să ţi 

se umple jitniţele tale pline de bunătăţi. 

lar Dumnezeul păcii, Cel ce dă pâine spre mâncare şi să- 

mânţă semănătorului, să înmulțească sămânţa voastră ca să 
crească în voi toţi roadele dreptăţii şi să vă învredniciţi de 

Impărăţia cerurilor. Pe care fie ca noi toţi să o dobândim cu 
darul şi cu iubirea de oameni a Domnului nostru lisus Hris- 
tos Căruia împreună cu Tatăl şi cu Duhul Sfânt slava, acum 
şi pururea şi în vecii vecilor. Amin. 


OMILIE despre dragostea cea desăvârșită / despre răs- 
plătirea după vreduicie a lucrurilor / despre umilință 


oată fapta bună este rod al dragostei, de aceea şi lung 
este cuvântul despre ea. Hristos zice: „Intru aceasta vor cu- 
noaşte toţi că sunteţi ucenicii Mei, dacă veţi avea dragoste 
între voi“ (In. 13, 35). lar Pavel strigă: „Nimănui cu nimic nu 
fiţi datori, decât cu iubirea unuia faţă de altul” Rm. 13, 8). 
Şi nu simplu şi fără de rost a zis acestea, ci pentru că sunteţi 
datori unii altora. Şi precum trupului îi suntem datori cu hra- 
na cea de toate zilele şi totdeauna i-o dăm, căci în toată Via 
ţa avem o astfel de datorie, aşa şi cu dragostea ne învaţă să 
facem. Şi nu numai la fel] cu aceea suntem datori, ci cu mult 
mai mult, căci ea ne povăţuieşte la viaţa cea veşnică şi rămâ- 
ne cu cei ce o au. Pentru că zice Pavel: „Şi acum rămân aces 
tea trei: credinţa, nădejdea, dragostea. lar mai mare dintre 
acestea este dragostea“ (| Cor. 13, 13). Dar să o învăţăm nu 
numai prin cuvinte, ci şi prin fapte. Şi mai întâi prin felul zi- 
dirii noastre. Căci Dumnezeu zidind un om, din el a porun- 
cit să se facă toţi, ca toţi să ne socotim una şi aşa să ne silim 
şi să petrecem în dragoste unii faţă de alţii. Apoi, prin negus- 
torie, Dumnezeu a iconomisit cu înţelepciune să se arate dra- 
gostea unuia către altul. Şi ascultă cum. Dumnezeu um- 
plând lumea de multe bunătăţi, a dat fiecăruia un loc deosebit 
de cultivare de roade. Dar pentru nevoia hranei mergând 
unii la alţii şi dând cele de prisos ca să ia cele ce lipsesc, să 

iubim pe cei de o fire cu noi. Acest lucru s-a făcut şi la fieca- 
re om în parte. Că nu s-a dat unui om să le ştie pe toate, ci 
unuia i s-a dat meşteşugul medicinei, altuia meşteşugul tâm- 
plăriei, iar altuia altul, ca având trebuinţă unii de alţii, să ne 
iubim între noi. La fel şi în cele duhovniceşti, poate vedea 
oricine că se petrece, precum a zis Pavel: „că unuia i se dă 
prin Duhul Sfânt cuvânt de înţelepciune, iar altuia după 
acelaşi Duh, cuvântul cunoştinţei. Şi unuia i se dă în acelaşi 
Duh credinţă, iar altuia darul vindecării, în acelaşi Duh; unu- 
ia faceri de minuni, iar altuia proorocie; unuia deosebirea 
duhurilor, iar altuia feluri de limbi şi altuia tălmăcirea limbi- 
lor“ (| Cor. 12, 8-10). Dar nimic nu este mai înalt decât dra- 
gostea. Pentru aceasta Pavel a cinstit-o mai mult decât toate, 
zicând: „De aş grăi în limbile oamenilor şi ale îngerilor, iar 
dragoste nu am, făcutu-m-am aramă sunătoare şi chimval 
răsunător. Şi de aş avea darul proorociei şi toate tainele de 
le-aş cunoaşte... şi de aş avea atâta credinţă încât să mut şi 

munţii, iar dragoste nu am, nimic nu sunt“ (| Cor. 13, 1-2). 

Şi nu s-a oprit aici, ci adeverează că şi moartea pentru dreap- 

ta credinţă nu are nici un folos de nu va fi şi dragostea cu ea. 

Şi nu în zadar a zis atâtea despre ea, ci ştia, ştia cu adevărat, 

ca un lucrător al poruncilor lui Dumnezeu, că de va fi ea în- 

rădăcinată tare în om, va răsări din el rodul tuturor bunătăţi- 

lor. Căci aceea: „Să nu ucizi; să nu preadesfrânezi; să nu furi; 
să nu fii mărturie mincinoasă“ (leş. 20, 13-16) şi oricare altă 
poruncă se cuprinde în una; să iubeşti pe aproapele tău ca 
pe tine însuţi. Şi de ce să zicem cele mici şi să trecem cu ve- 
derea cele mari. 

Dragostea L-a pogorât pe Fiul lui Dumnezeu cel iubit că- 
tre noi, făcându-Se locuitor şi petrecător cu oamenii. Ca 
stricând înşelăciunea zeilor celor mulţi şi vestind cunoştinţa 
de Dumnezeu cea adevărată, să înveţe pe oameni a se iubi 

între ei, precum mărturiseşte loan, zicând: „Căci Dumnezeu 
aşa a iubit lumea, încât pe Fiul Său Cel Unul-Născut L-a 
dat ca oricine crede în El să nu piară, ci să aibă viaţă veşni- 
că“ (In. 3, 16). lar Pavel fiind aprins de aceasta a slobozit 
acel glas ceresc: „Cine ne va despărţi pe noi de dragostea lui 
Hristos? Necazul, sau strâmtorarea, sau prigoane, sau foa- 
metea, sau lipsa de îmbrăcăminte, sau primejdia, sau sabia?“ 
Şi lăsând pe acestea ca pe nişte mici şi simple a arătat pe ce- 
le mult mai mari decât acestea, zicând: „Căci sunt încredin- 
ţat că nici moartea, nici viaţa... nici cele de acum, nici cele 
ce vor fi..., nici înălţimea, nici adâncul şi nici o altă făptură 
nu va putea să ne despartă pe noi de dragostea lui Dumne- 
zeu, cea întru Hristos lisus, Domnul nostru“ (Rm. 8, 35, 38- 
39). De aici vedem că nimic nu mai putea să despartă pe fe- 
ricitul acela, care era aprins de dragoste, nici cerul, nici 
pământul, nici marea, nici împărăţia cerurilor, nici chinurile 
iadului, căci toate le trecea cu vederea pentru Hristos. Şi de 
vom cerceta şi pe ceilalţi sfinţi vom vedea că toţi au plăcut 
lui Dumnezeu prin dragoste. 

Dragostea îţi arată pe aproapele tău ca pe tine însuţi, te 
învaţă să te bucuri de bunătăţile lui ca de cele ale tale şi să 
suferi neajunsurile lui ca pe ale tale. Dragostea pe cei mulţi îi 
face un trup, iar sufletele lor le preface în vase ale Sfântului 
Duh. Căci Duhul păcii odihneşte nu în cei despărțiți unii de 
alţii, ci în cei uniţi su sufletul. Dragostea face averile fiecăru- 
ia ale tuturor, precum se zice în Cartea Faptelor: „lar inima 
şi sufletul mulţimii celor ce au crezut erau una şi niciunul nu 
zicea că este al său ceva din averea sa, ci toate le erau de 
obşte“ (4, 32) şi se da la fiecare după cum avea trebuinţă. Şi 
mulţimea celor ce se iubesc unii pe alţii şi se unesc într-un 
gând este ca un zid puternic întărit cu pietre bine potrivite şi 
care este nebiruit de năvălirile vrăjmaşului şi de bântuielile 

diavolului. Şi pe bună dreptate. Căci cei ce se oştesc asupra 
diavolului uniţi între ei, iar nu împreună cu vrăjmaşul unii 
asupra altora, rămân nebiruiţi de meşteşugirile lui şi ridică 
strălucitele semne de biruinţă ale dragostei. Şi precum stru- 
nele chitarei sunt multe, dar sunetul lor unindu-se scot un 
sunet foarte veșelitor, aşa şi cei uniţi într-un gând scot glasul 
cel dulce al dragostei. De aceea şi Pavel ne sfătuieşte „să 
gândim la fel“, şi „unul pe altul socotească-l mai de cinste 
decât el însuşi“ (Filip. 3, 16; 2, 3). Ca nu pentru iubirea de 
cinste să se strice dragostea, ci lăsând cinstea unul altuia să 
petrecem în unirea gândului. Şi iarăşi zice: „Slujiţi unul altu- 
ia prin iubire“ (Galat. 5, 13). Căci toată Legea într-o porun- 
că se cuprinde: Să iubeşti pe aproapele tău ca pe tine însuţi. 

Cel ce iubeşte nu voieşte să poruncească, ci să i se po- 
runcească şi se bucură mai mult când i se porunceşte, decât 
când porunceşte. Cel ce iubeşte voieşte mai mult să dăru- 
iască, decât să ia, că voieşte să aibă pe prieten dator, decât 
să fie el dator. Cel ce iubeşte şi voieşte să dăruiască ceva ce- 
lui iubit, nu voieşte să pară că dăruieşte, ci că celălalt începe 
facerea de bine. Poate unii nu înţeleg ceea ce am zis. De 
aceea o voi arăta prin pildă. 

Stăpânul cel iubitor de oameni voia ca pe Fiul Său Să-L 
dăruiască pentru noi, dar ca să nu pară că-L dăruieşte, ci ÎI 
dă ca o datorie, a poruncit lui Avraam să dea pe fiul său, ca 
făcând şi El aceasta să fie nu ca şi cum ar dărui, ci ca şi cum 
ar fi dator. Ştiu că ceea ce am zis este de mirare pentru 
mulţi, dar pricina este că vorbesc despre ceva ceresc. Şi pre- 
cum aş fi grăit despre un oarecare pom ce creşte în India şi 
de care nimeni nu ar avea cunoştinţă, cuvântul nostru nu va 
putea să-l descrie desluşit, cu toate că vom grăi multe despre 
el, aşa şi acum oricâte voi zice în zadar le voi zice, căci unii 
nu pricep cele ce se grăiesc. Căci pomul acesta, dragostea, 

s-a sădit în pomul acesta. Dar de vom voi putem să-l sădim 
şi în noi, căci pentru aceasta am fost învăţaţi să zicem către 
Tatăl nostru cel din ceruri: „Facă-se voia a, precum în cer 
aşa şi pe pământ“ (Mt. 6, 10). 

Deci să nu socotim că este cu neputinţă să câştigăm un 
bun ca acesta. Este cu putinţă, este cu putinţă cu adevărat 
de vom voi să ne trezvim. Şi nu numai pe acesta să-l ispră- 
vim, Ci şi pe toată fapta bună. Căci ne ocârmuim cu voinţa 
liberă şi de sineşi stăpânitoare şi noi hotărâm că şi cele bune 
şi cele rele atârnă de voinţa noastră, iar nu de ursitori pre- 
cum socotesc unii. Şi pentru aceasta Dumnezeu a făgăduit 
împărăție şi a îngrozit cu osândă. lar la cei legaţi nu ar fi fă- 
cut aşa, căci răsplătirea este pentru ceea ce se face de voie. 
Şi nu ar fi pus legi şi nu ar fi sfătuit de am fost noi ţinuţi de 
legăturile ursitoarei. Ci fiindcă suntem liberi şi stăpâni peste 
voinţa cea liberă a noastră, şi, ca atare, ne facem răi din le- 
nevire şi buni din osârdie, pentru aceasta a dat aceste doc- 
torii, îndreptându-ne şi învăţându-ne să filozofăm şi din frica 
osândei şi din nădejdea împărăției. Şi nu numai din acestea 
se arată că nu ursitoarea, nici norocul, nici mersul stelelor 
ocârmuiesc cele ale noastre, ci şi din cele ce facem zilnic. Şi 
dacă toate cele ce facem ar atârna de acelea, iar nu de vo- 
inţa cea liberă a noastră, de ce baţi sluga când fură? De ce 
tragi la judecată pe femeia când desfrânează? De ce te ruşi- 
nezi când faci cele necuvioase? De ce nu suferi să fi ocărât? 
Căci de te va numi cineva desfrânat, preadesfrânat sau be- 
ţiv, sau în alt fel, ocară numeşti insulta. Dar dacă nu păcătu- 
ieşti de voia ta, ceea ce ai făcut nu poate aduce ocară, căci 
este fără de vină. 

lar dacă acum nu ierţi pe cei ce greşesc, te ruşinezi când 
faci cele rele şi te sileşti a le tăinui şi numeşti ocărâtori pe cei 
ce te insultă, prin toate acestea mărturiseşti că cele ale noas- 

tre nu sunt legate de necesitate, ci sunt cinstite cu lucrarea 
voinţei celei libere. Şi pe cei ţinuţi şi care lucrează fără voie 
îi iertăm. Căci dacă cineva, luptat cu diavolul, ne va lovi, 
sau ne va rupe haina, nu numai că nu-l pedepsim, ci ne este 
milă de el şi-l iertăm. De ce? Pentru că nu voia cea liberă a 
aceluia a făcut acestea, ci sila diavolului. De aceea dacă şi 
toate celelalte păcate s-ar fi făcut legaţi fiind de ursitoare, s- 
ar fi iertat. Dar fiindcă ştim că ele nu se fac aşa, precum 
aceasta nu iertăm, nici stăpânii pe slugi, nici bărbaţii pe fe- 
mei, nici femeile pe bărbaţi, nici părinţii pe copii, nici dască- 
lii pe ucenici, nici stăpânitorii pe supuşi, ci ne facem cerce- 
tători şi pedepsitori ai păcatelor ce s-au făcut. Şi mergem la 
judecători, îi supunem la bătăi, îi mustrăm şi toate le facem, 
ca să-i izbăvim pe ei de rele. lar peste copiii noştri punem 
pedagogi, îi trimitem la dascăli, îi înfricoşăm, îi batem şi mul- 
te alte ajutoare le aducem, ca să se facă buni. 

Ce trebuinţă este dar de osteneli şi de sudori pentru a lu- 
cra fapta bună, dacă este ursit unuia să se facă bun? Căci, şi 
dormind şi furând, unul ca acesta va fi bun. Dar mai bine zis 
nu putem numi bun pe unul ca acesta care de nevoie se fa- 
ce în acest fel. Ce trebuinţă este de osteneli şi de sudori 
pentru a fugi de răutate dacă este ursit cuiva să se facă rău? 
Căci oricât se va osteni el tot rău va rămâne. Dar mai bine 
zis nu vom putea numi rău pe unul ca acesta care de nevoie 
este întpins la rele. Şi precum cel îndrăcit oricât îl va ocări, 
sau îl va bate — şi aduc iarăşi aceeaşi pildă — nu-l numim 
ocărâtor, că nu socotim sudalma de la el, ci de la diavolul, 
aşa şi pe cel rău nu putem să-l numim rău dacă va fi tras la 
răutate de ursitoare, precum nici pe cel bun nu-l putem nu- 
mi bun. Şi dacă toate faptele noastre vor fi lucrate fără voie 
liberă, atunci nu va fi nici o faptă bună, nici vreo răutate, 
nici meşteşuguri, nici legi şi nici altceva din unele ca acestea. 

Şi de ce arătăm atâta silinţă când ne îmbolnăvim de chel- 
tuim bani, chemăm doctori, punem doctorii, nu mâncăm şi 
ne înfrânăm pofta, dacă şi sănătatea şi boala depind de ursi- 
toare? De prisos este cheltuiala banilor, de prisos este con- 
sultarea doctorilor, de prisos este luarea aminte cu dinadin- 
sul la hrana bolnavilor. Dar acum, dovedit este, din acestea 
şi din toate celelalte, că toate acestea nu sunt de prisos, ci 
numai basmul cu ursitoarea. Căci toate cele ale noastre nu 
sunt predestinate, ci toate sunt cinstite cu libertatea voinţei 
noastre, precum am zis. 

Deci ştiind acestea, iubiţilor, şi cele mai multe decât aces- 
tea — căci sunt şi alte multe de zis despre acestea, dar celor 
pricepuţi sunt de ajuns acestea — să fugim de răutate şi să 
alegem fapta bună, ca să arătăm cu lucrurile că avem voinţă 
liberă. Şi să nu fim ruşinaţi în ziua descoperirii faptelor noas- 
tre, „pentru că noi toţi trebuie să ne înfăţişăm înaintea jude- 
căţii lui Hristos, ca să ia fiecare după cele ce a făcut după 
trup, ori bine, ori rău“ (II Cor. 5, 10). Să cugetăm, la Diva- 
nul acela şi să socotim că este acum de faţă, iar Judecătorul 
şezând, toate se aduc de faţă şi se descoperă. Căci nu a zis 
simplu „a sta“, ci „a ne înfăţişa“. Oare nu vă ruşinaţi, vă cu- 
tremuraţi, şi doriţi mai bine să muriţi de mai multe ori, decât 
să vi se arate vreo greşeală ascunsă prietenilor celor cinstiţi? 
Cum vom fi noi atunci când păcatele noastre se vor arăta 
înaintea tuturor îngerilor şi tuturor oamenilor şi vor rămânea 
întotdeauna înaintea ochilor noştri, după ce zise: „Mustra- 
te-voi şi voi pune înaintea feţei tale păcatele tale“ (Ps. 49, 
22)? lar dacă acum când nu avem păcatele în faţă, ci numai 
le pomenim cu mintea şi le rostim cu cuvântul, conştiinţa 
noastră atât ne chinuieşte, ce le vom face când le vom ve- 
dea, când toată lumea va sta de faţă, când îngerii şi arhan- 
ghelii, când începătoriile şi stăpâniile, vor sta cu frică, când 

trâmbiţele vor suna şi drepţii vor fi răpiți de nori, iar păcătoşii 
vor plânge nemângâiat? Oare ce fel de frică vor cuprinde 
pe cei ce vor rămâne pe pământ, căci „unul se va lua şi altul 
se va lăsa“ şi „una se va lua şi alta se va lăsa“ (Mt. 24, 40- 
41)? Cum va fi sufletul acelora care vor vedea că pe alţii îi 
duc cu cinste, iar ei că sunt lăsaţi cu mare ruşine? Nu este 
cu putinţă, nu este cu putinţă, credeţi-mă, a arăta cu cuvân- 
tul ceea ce va fi. 

Aţi văzut vreodată pe cei ce sunt duşi la moarte? Cum 
socotiți că este sufletul acelora? Ce altceva nu ar fi ales să 
pătimească, numai să se izbăvească de acea frică? Pe mulţi 
din cei ce au fost iertaţi de împărăteasca iubire de oameni i-a 
auzit zicând, căci atunci nu vedeau nici oameni, căci sufle- 
tul lor era tulburat şi înspăimântat. Şi ce zic despre cei ce erau 
duşi la moarte? Poporul care era atunci de faţă, care deşi nu 
cunoştea pe cei osândiţi, era slăbănogit cu sufletul de frică şi 
de groază. Căci de ai fi luat aminte la sufletele lor, pe nimeni 
nu ai fi aflat crud, pe nimeni lipsit de milă, pe nimeni doritor 
de a osândi. Şi dacă atunci când alţii sunt osândiţi o astfel de 
stare avem, cu toate că nu avem nici o legătură cu ei, cum 
vom fi când noi înşine vom cădea în primejdie mult mai ma- 
re şi vom fi izgoniți din bucuria cea negrăită şi vom fi trimişi 
în osânda cea veşnică? Căci chiar de nu ar fi fost gheena, iz- 
gonirea de la acea strălucire şi alungarea cu necinste, câtă 
scârbă nu aduce? Şi dacă acum când trece împăratul, mulţi 
din cei ce privesc, iau'mai multă scârbă din privirea aceea 
decât dulceaţă, căci cugetând la sărăcia lor se scârbesc că 
nu sunt părtaşi la ceva din cele dimprejurul împăratului, nici 
aproape de el, oare cum va fi atunci? Sau socotiți că pe- 
deapsa mică este a nu fi rânduit în ceata aceea, a nu se în- 
vrednici de slava cea negrăită, ci a fi aruncat undeva de- 
parte de mulţimea aceea şi de bunătăţile cele negrăite? Dar 


420 


PUŢUL 


când este şi întuneric, şi scrâşnire a dinţilor, şi legături nedez- 
legate, şi vierme fără de moarte, şi foc nestins, şi necaz al su- 
fletului, şi limbi arzânde ca ale bogatului, şi tânguire pe care 
nimeni nu o aude, şi suspin, şi scrâşnire de dinţi din pricina 
durerilor pe care nimeni nu o bagă de seamă, şi nădăjde ca 
să mângâie cineva, care nu va fi; oare unde vom pune pe 
cei ce se află în starea aceasta? Ce poate fi mai ticălos decât 
sufletele acelea? Sau ce poate fi mai jalnic? 

Şi dacă intrând noi în vreo temniţă şi văzând pe unii mur» 
dari, pe alţii ferecaţi cu lanţuri de fier, iar pe alţii închişi în în- 
tuneric, ne înfiorăm, ne cutremurăm şi facem totul ca să nu 
cădem şi noi în acest fel de nevoie şi necaz, oare cum vom 
fi când vom fi traşi în chinurile gheenei? Şi cum vom face? 
Căci legăturile acelea nu sunt de fier, ci de foc, care nu se 
stinge niciodată, iar cei ce ne vor chinui pe noi nu vor fi ca 
noi, ca să-i putem îmblânzi, ci vor fi diavoli înfricoşaţi şi ne- 
milostivi la care nu este cu putinţă nici a privi, fiindcă se mâ- 
nie tare pentru că am ocărât pe Stăpânul. Şi acolo nu este 
ca aici, când unii, pentru a fi iertaţi, aduc bani, alţii haine, 
iar alţii cuvinte mângâietoare, ci toate sunt fără de iertare. Şi 
chiar Noe, lov sau Daniil de vor vedea chinuindu-se pe ai 
lor, nu vor îndrăzni să se apropie şi să dea o mână de ajutor 
(lez. 14, 14, 16). Căci milostivirea cea din fire se va ridica, 
fiindcă vor fi părinţi drepţi şi copii păcătoşi şi buni din părinţi 
răi, căci răutatea nu este moştenire firească, ci lucrare a vo- 


inţei libere. Şi pentru ca să aibă veselia deplină şi să nu fie 


micşorată de milostivirea către cei de o fire, celor care se în- 
dulcesc de acele bunătăţi li se va lua milostivirea. lar dacă 
acum unii din părinţi îşi dezmoştenesc fiii, pentru:'că sunt răi, 
cu mult mai mult se va face acest lucru la Judecată. 

Deci cel ce nu va face vreun bine să nu nădăjduiască 
cele bune, cu toate că va avea nenumărați strămoşi drepţi, 

că fiecare va lua după cum este făcut prin trup, ori bine, ori 
rău (Il Cor 5. 10). Să luăm aminte, rogu-vă, şi să ne înţelep- 
ţim. De eşti aprins de focul poftei celei rele, cugetă la focul 
gheenei şi va pieri stingându-se. De eşti îmboldit să grăieşti 
ceva cu necuviinţă, cugetă la scrâşnirea dinţilor, şi frica 
aceasta îţi va fi ca un frâu. De voieşti să furi, ascultă pe Ju- 
decătorul ce zice: „Legaţi-l de picioare şi de mâini şi arun- 
caţi-l în întunericul cel mai dinafară“ (Mt. 22, 13) şi vei lepă- 
da această poftă. De eşti crud şi nemilostiv adu-ţi aminte de 
fecioarele acelea care au rămas afară din cămară, pentru că 
li s-au stins candelele lor din lipsă de untdelemn, şi degrabă 
te vei face iubitor de oameni. De pofteşti să te îmbeţi şi să te 
desfătezi, ascultă ce zice bogatul: „Trimite pe Lazăr să-şi 
ude vârful degetului în apă şi să-mi răcorească limba, căci 
mă chinuiesc de această văpaie“ (Lc. 16, 24), şi văzând că 
n-a dobândit cererea degrabă te vei depărta de patimă. ŞI 
pe toate celelalte le vei îndrepta în acest fel, căci Dumnezeu 
nu a poruncit nimic greu. 

Dar din ce pricină par grele poruncile? Din lenevirea 
noastră. Căci precum de ne vom sârgui şi cele grele ni se 
vor părea uşoare şi lesnicioase, tot aşa de ne vom lenevi şi 
cele lesne de purtat ni se vor părea grele. Şi cugetând la toa- 
te acestea, să nu fericim pe cei ce se desfătează, ci să ne 
gândim la sfârşitul lor, căci aici adaugă carne şi putoare, iar 
acolo vierme şi foc; să nu fericim pe cei ce fură, ci să cuge- 
tăm la sfârşitul lor, căci aici au griji şi osteneli, iar acolo legă- 
turi nedezlegate şi întunericul cel mai dinafară; să nu fericim 
pe cei ce poftesc slavă, ci să ne gândim la sfârşitul lor, căci 
aici au multă amăgire, iar acolo ardere veşnică. Şi dacă în 
acest fel vom vorbi cu noi înşine şi acestea şi cele asemenea 
acestora de vom pune împotriva poftelor celor rele, vom 
scăpa degrabă de răutate şi de vom isprăvi fapta bună, vom 

stinge pofta pentru cele de aici şi o vom aprinde pe cea pen- 
tru cele viitoare. Căci ce merit au cele de acum, sau ce au 
de dorit şi de mirare, ca să ne cheltuim toată osârdia pe ele? 
Oare nu vedem că tot aceleaşi se învârtesc, precum după zi 
vine noapte, după noapte, ziua, după vară, iarna şi după 
iarnă, vara? Să aprindem dar dorinţa pentru bunătăţile ce 
vor să fie, căci mare slavă s-a pregătit drepţilor, cu neputinţă 
de a fi arătată prin cuvinte, fiindcă trupurile după Înviere, 
luându-le nestricăcioase, se vor slăvi şi se vor împărăţi îm- 
preună cu Hristos. 

Şi cât de mare este lucrul acesta, din acestea de aici îl 
vom cunoaşte. Dar mai bine zis în toată măreţia lui de nică- 
ieri nu-l vom putea cunoaşte. Ci povăţuindu-ne de bunătă- 
ţile noastre cele de aici, mă voi sili, cât îmi va sta în putinţă, 
să dovedesc ceea ce am zis, ca să primim o oarecare înţele- 
gere mică. Spune-mi, dacă cineva s-ar fi făgăduit ţie, om bă- 
trân şi sărac, să te facă deodată tânăr în floarea vârstei şi fru- 
mos, mai mult decât toţi, şi să-ţi dea împărăţia întregului 
pământ timp de o mie de ani, împărăție care să aibă pace 
adâncă, ce nu ai fi pătimit, ce nu ai fi făcut şi ce nu ai fi dat 
pentru aceasta? lată dar că Hristos îţi făgăduieşte nu numai 
acestea, ci cu mult mai mult decât acestea. Căci deosebirea 
între stricăciune şi nestricăciune nu este ca cea între bătrâ- 
neţe şi tinereţe, iar deosebirea între slava cea de acum şi în- 
tre cea ce va să fie nu este ca cea între sărăcie şi împărăție, 
ci precum este deosebirea între vis şi adevăr. Cu toate astea, 
totuşi n-am Zis NIMIC, Căci nu este vreun cuvânt vrednic care 
să arate mărimea deosebirii între cele de acum şi cele ce vor 
să fie. 

Vorbind despre vreme, nu va fi cu putinţă câtuşi de puţin 
să se înţeleagă deosebirea. Căci cum va putea cineva să ase- 
mene timpul de acum cu cel viitor, care nu va avea sfârşit? 

Vorbind despre pace, atât de mare este deosebirea dintre 
cea de aici de cea de acolo, ca deosebirea între pace şi răz- 
boi. lar vorbind despre nestricăciune şi stricăciune, deosebi- 
rea este ca dintre un bulgăre de pământ şi un mărgăritar cu- 
rat. Şi oricâte va zice cineva nu va putea să arate 
deosebirea. Şi de voi asemăna frumuseţea trupurilor de 
atunci cu raza de lumină, sau cu fulgerul cel prealuminos, 
nimic este, faţă de strălucirea aceea. Deci pentru aceasta 
câţi bani şi câte lucruri nu se cuvine a da? Dar mai bine zic, 
câte suflete? 

Dacă acum ai fi dus în palatele împărăteşti, ai fi vorbit cu 
împăratul, fiind toţi de faţă, te-ar fi făcut părtaş la masă şi la 
petrecere, ai fi zis că eşti mai fericit decât toţi. Dar când tre- 
buie să te sui în cer, să stai lângă Împăratul tuturor, să strălu- 
ceşti ca îngerii şi să te îndulceşti de slava cea neapropiată, te 
îndoieşti când trebuie să dai bani, fiind trebuinţă să salţi, să 
te veseleşti şi să-ţi pui aripi de bucurie, chiar de ar fi trebuin- 
ţă să-ţi dai şi viaţa. Şi ca să iei vreo dregătorie, care-ţi dă pri- 
lej de furtişaguri — căci eu nu numesc câştig o dregătorie ca 
aceasta — cheltuieşti toate cele ce le ai şi te împrumuţi şi de 
la alţii, şi de va fi trebuinţă nu pregeţi a-ţi pune zălog şi feme- 
a şi copiii. lar fiind pusă înainte Împărăţia cerurilor, dregăto- 
rie care nu este asernenea ca cele de pe pământ, stai la în- 
doială şi te scumpeşti la bani. Şi nu vrei să înţelegi că, dacă 
părţile cerului pe care le vedem noi sunt atât de frumoase şi 
veselitoare, cele de deasupra lui vor fi cu mult mai mult. Dar 
pentru că nu este cu putinţă să le vezi pe acelea cu ochii tru- 
peşti suie-te cu gândul la ele şi priveşte la mulțimile îngerilor, 
la cetele arhanghelilor, la lumina cea neapropiată şi la toate 
puterile cele cereşti. Şi, pogorându-te de acolo, cugetă la 
cele ce se petrec împrejurul împăratului pământesc, adică la 
oamenii cei îmbrăcaţi în haine de fir, la perechile de asini albi 

împodobiţi cu aur, la caretele cele înfrumuseţate cu ciucuri 
mişcători, clătinându-se, la figurile cele închipuite pe haine- 
le de mătase, la scuturile cele ce au pe ele ochi de aur şi la 
caii cei împodobiţi cu fir şi cu frâie de aur; la care nu vom 
mai privi când apare împăratul, căci podoaba aceluia, hai- 
nele cele de mătase, coroana, hlamida cea împărătească, în- 
călţămintele şi tronul ne vor atrage privirea numai la el. Deci 
înscriind pe toate acestea în mintea ta, de la ele mută-ţi gân- 
dul iarăşi la cele de sus şi cugetă la ziua cea înfricoşată când 
va veni Hristos. Căci atunci nu vei vedea perechi de asini, 
nici carete poleite, nici figurile cele închipuite pe haine, nici 
scuturi, ci pe Cel ce pricinuieşte mult cutremur şi înspăi- 
mântare chiar pentru puterile cereşti, căci „puterile cerurilor 
se vor clătina“ (Mt. 24829). Atunci se va deschide cerul şi 
se va pogort Cel Unul-Născut, Fiul lui Dumnezeu, înconju- 
rat nu de douăzeci, sau de o sută, ci de mii şi milioane de în- 
geri şi arhangheli. Şi toate vor fi pline de frică şi de cutre- 


„mur; pământul se va deschide şi vor ieşi toţi oamenii de la 


Adam până în ziua aceea. Când se va arăta Hristos în acea 
slavă, soarele şi luna nu vor mai lumina, căci vor fi umbriţi 
de strălucirea aceea. 

Dar vai de nesimţirea noastră! Că având a câştiga atâtea 
bunătăţi, nu încetăm să căscăm gura la cele de aici şi nu în- 
ţelegem vicleşugul diavolului, care prin cele mici ne lipseşte 
de cele mari. Şi ne înşeală cu lut, ca să ne răpească cerul, ne 
arată umbra, ca să alunge adevărul, iar în visuri ne îmbogă- 
țeşte — căci astfel este bogăţia cea de acum — ca venind ziua 
să ne arate mai săraci decât toţi. Dar cunoscându-le pe 
acestea, iubiţilor, să fugim de vicleşugul aceluia, să fugim de 
osânda cea pregătită aceluia, ca să nu zică şi către noi Jude- 
cătorul: „Duceţi-vă de la Mine, blestemaţilor, în focul cel veş- 
nic, care este pregătit diavolului şi îngerilor lui” (Mt. 25, 41). 

Dar poate vei zice: Dumnezeu este iubitor de oameni şi 
nu va face aceasta. Dar oare s-au scris în zadar? Nu, ci nu- 
mai spre înfricoşarea noastră, ca să ne înţelepțim. Dar, spu- 
ne-mi, dacă nu ne vom înţelepţi, ci vom rămânea răi, oare 
nu ne va pedepsi? Oare nici celor buni nu le va răsplăti? Ba 
da, vei zice. Căci acest lucru este cuviincios lui a face bine şi 
chiar celor nevrednici. De aceea cele cu privire la răsplătire 
sunt adevărate şi negreşit se vor împlini, iar cele cu privire la 
osândă nicidecum. 

O, viclenia cea mare a diavolului! O, iubirea lui de oa- 
meni cea înşelătoare| Căci al lui este gândul acesta care dă- 
ruieşte cu vicleşug dar nefolositor şi aducător de lenevie. Fi- 
indcă ştie că frica de osândă strânge sufletul nostru ca un 
frâu şi-l opreşte de la răutăţi, lucrează totul ca s-o smulgă din 
rădăcină, ca fără de frică să ne aruncăm în prăpastie. Dar 
cum îl vom birui pe el? 

: Şi, zic aceia, că toate cele ce le zice Scriptura despre osân- 
dă, s-au scris numai pentru îngrozire. Dar să zicem că au 
dreptate cu privire la cele ce vor fi, cu toate că păgânesc 
este gândul acesta. Dar pentru cele ce s-au făcut şi s-au pe- 
trecut nu mai pot zice asta. Să-i întrebăm: Aţi auzit despre 
potop şi despre acea pierzare a întregii făpturi? Oare şi 
aceea s-a zis pentru îngrozire? Oare nu s-a petrecut cu lu- 
crul? Oare nu mărturisesc despre aceasta munţii Armeniei 
în care s-a oprit corabia? Oare nu se păstrează până acum 
acolo rămăşiţele ei spre mărturie? Dar acestea şi atunci le zi- 
ceau mulţi, căci văzând timp de o sută de ani cioplindu-se şi 
încheindu-se lemnele pentru corabie, iar pe Dreptul că pro- 
povăduia, nimeni nu credea. Şi fiindcă n-au crezut îngrozi- 
rea cea prin cuvinte, au suferit fără de veste pedeapsă cea 
prin lucru. Şi oare Cel ce a adus asupra acelora acest fel de 
pedeapsă, oare nu cu mult mai mult ne va pedepsi pe noi? 

Căci răutăţile cele de acum nu sunt mai prejos de cele ce se 
făceau atunci. Căci atunci se făceau amestecări fără de le- 
ge, fiindcă au intrat fiii lui Dumnezeu la fetele oamenilor 
(Fac. 6, 2), dar nici acum nu este vreun fel de păcat care să 
nu fie lucrat. 

Dacă vreţi să mutăm cuvântul şi la altfel de pedepse, ca 
din cele ce s-au petrecut să fie încredințate şi cele ce vor fi. 
A mers cineva din voi la Palestina? Eu cred că da. Atunci voi 
singuri mărturisiţi adevărul celor ce voi grăi. Mai sus de As- 
calon şi de Gaza, la capătul râului lordan era un ţinut mare 
şi roditor, care se întrecea cu raiul lui Dumnezeu, căci zice 
Scriptura: „Şi ridicându-şi Lot ochii a văzut toată împrejuri- 
mea lordanului, că toată era adăpată, ca raiul lui Dumne- 
zeu“ (Fac. 13, 11). Dar acum acel loc este mai pustiu decât 
toate pustietăţile, cu toate că are pomi cu roade, dar rodul 
lor aduce aminte de urgia lui Dumnezeu. Căci stau rodiile 
cu înfăţişarea lor exterioară strălucită, dând bune nădejdi 
celor ce nu ştiu, dar când sunt luate în mâini şi se frâng, nu 
au altceva înăuntru decât praf şi cenuşă. La fel este pămân- 
tul, la fel sunt şi pietrele, la fel este şi chiar aerul. Toate sunt 
arse, toate sunt prefăcute în cenuşă, aducând aminte de ur- 
gia ceea ce a fost şi mai înainte vestind osânda ce va să fie. 
Oare şi acestea sunt numai cuvinte pentru înfricoşare? Oare 
acestea sunt numai cuvinte goale? Cel ce nu crede în 
gheena, să privească Sodoma şi Gomora şi să vadă pedeap- 
sa cea dată de demult şi care şi până astăzi stă ca mărturie. 
Despre care şi Sfânta Scriptură zice când laudă înţelepciu- 
nea: „Aceasta pe cel drept, care a fugit când au murit cei 
necredincioşi, l-a izbăvit din focul care s-a pogorât peste ce- 
“le cinci cetăţi” (Înţ. lui Solomon 10, 6). Şi mărturie a pedep- 
sei celei de atunci este pământul cel pustiu care fumegă şi 
pomii lui care odrăslesc roade fără de folos. 

Dar de nevoie este să spunem şi pricina pentru care au 
pătimit unele ca acestea. Una a fost greşala lor, dar cumplită 
şi blestemată. Una numai. Căci se turbau asupra copiilor şi 
pentru aceasta au fost arşi cu foc. lar acum mai multe ca 
acestea se fac şi chiar mai cumplite, dar nu va mai pogori un 
astfel de foc. Pentru care pricină? Pentru că este pregătit un 
alt foc care nu se stinge niciodată. Căci Cel ce pentru un 
păcat a adus atâta urgie, neprimind nici rugămintea lui 
Avraam, nici cucerindu-se de dreptul Lot, cum ne va cruța 
pe noi, când se fac acum atâtea rele? Nu ne va cruța, nul 

Dar să nu ne oprim aici, ci haideţi să aducem de faţă pe 
alţii care au fost pedepsiţi, ca prin mai multe dovezi să se în- 
credinţeze cele ce se vorbesc. Aţi auzit toţi de Faraon, împă- 
ratul egiptenilor, şi ştiţi şi pedeapsa care a primit-o, că s-a 
înecat în Marea Roşie cu căruțele, cu caii şi cu toată oastea. 
Dar ca să aflaţi şi de pedepsele iudeilor, ascultă pe Pavel ce 
zice: „Nici să desfrânăm, precum unii dintre ei au desfrânat 
şi au căzut într-o zi douăzeci şi trei de mii. Nici să cârtiţi, 
precum unii dintre ei au cârtit şi s-au pierdut de pierzătorul. 
Nici să ispitim pe Hristos, precum şi unii din ei au ispitit şi 
de şerpi au pierit“ (| Cor. 10, 8-10). lar dacă ŞI aceia au păti- 
mit unele ca acestea pentru cele ce au păcătuit, ce vom păui- 
mi noi? 

lar acum, fiindcă nu pătimim nici un rău, mai mult tre- 
buie să ne fie frică, căci Dumnezeu ne îngăduie nu ca să nu 
ne pedepsească, ci ca să luăm una mai rea, dacă nu ne vom 
schimba. Aceia nu ştiau despre gheena şi pentru aceasta au 
fost pedepsiţi aici, iar noi de vom păcătui şi nu vom pătimi 
nimic de întristare în viaţa aceasta, le vom pătimi pe toate în - 
viaţa ce va să fie. Căci cum este posibil ca aceia care erau 
prunci cu înţelegerea şi neînvăţaţi să pătimească unele ca 

acestea, iar noi care am dobândit învățături desăvârşite şi 
greşim mai mult decât aceia, să scăpăm de pedeapsă? 

Voiţi să auziţi şi celelalte necazuri ale iudeilor, pe care le-au 
suferit în Palestina de la babiloneni, asirieni şi macedoneni? 
Foametea, ciuma, războaiele, robiile pe care le-au pătimit în 
vremea lui Tit şi Vespasian? Citiţi cartea lui losif Flaviu, în 
care a scris despre robia lerusalimului şi veţi cunoaşte păti- 
mirea cea amară şi jalnică a lor. Şi după atâtea rele, i-a cu- 
prins atâta foamete, încât îşi mâncau curelele, încălţămintele 
şi altele mai neplăcute decât acestea, „căci nevoia pe toate 
le-a supus sub dinţi“, precum zice mai sus numitul scriitor. Şi 
nu s-au oprit aici, ci au gustat şi din fiii lor. 

Cum dar aceia să ia astfel de pedepse, iar noi care facem 
mai rău decât ei, să scăpăm? Aceia au fost pedepsiţi atunci, 
dar noi pentru ce nu suntem pedepsiţi acum? Dovedit este şi 
unui orb, că ni s-a pregătit pedeapsă î în Viaţa ce va să fie, 
precum am zis de multe ori. 

Pe lângă toate acestea trebuie să cugetăm şi la cele ce se 
petrec acum în viaţa aceasta, şi nu vom mai fi necredincioşi 
cu privire la gheena. Dacă Dumnezeu este drept şi nu caută 
la faţă, precum este cu adevărat, din care pricină unii sunt 
pedepsiţi aici pentru ucideri, iar alţii nu? Unii dintre prea- 
desfrânaţi sunt chinuiţi, iar alţii petrec fără pedeapsă? Câţi 
furi de morminte au scăpat de pedeapsă? Câţi tâlhari? Câţi 
lacomi? Câţi răpitori? Şi dacă nu va fi gheena, unde vor su- 
feri aceştia pedeapsă? 

Oare am înduplecat pe cei ce grăiesc împotrivă, că cele 
despre gheena nu sunt basme? Şi cum că sunt adevărate, 
cele zise despre răsplătirea ce va să fie, nu numai noi am fi- 
lozofat că în iad se pedepsesc cei răi, ci şi poeţii, filozofii şi 
istoricii. Şi cu toate că nu au putut spune despre cele ce vor 
fi aşa cum sunt, căci s-au pornit să filozofeze despre ele din 

cele auzite în treacăt de la noi, dar totuşi şi-au făcut o oare- 
care închipuire a Judecăţii ce va să fie. Căci vorbesc despre 
râuri de foc numite Kochitus şi Pirifleghethondas, despre 
apa rece din izvorul Stix, despre tartarul cel întunecos şi re- 
ce de sub pământ, care este atât de departe de pământ, pre- 
cum este pământul de cer şi despre multe alte feluri de pe- 
depse. Apoi spun despre câmpul Plisiu, adică minunat, 
despre insulele fericiţilor, despre livezile cele înflorite, de- 
spre mireasma cea multă, despre adierea cea subţire, despre 
cetele care petrec acolo şi care sunt îmbrăcate cu îmbrăcă- 
minte albă şi cântă oarecare cântări. Pe scurt, ei zic că şi 
celor buni şi celor răi le este pregătită răsplătire după ieşirea 
din viaţa aceasta. 

Deci să nu fim necredincioşi cu privire la gheena, ca să 
nu cădem în ea. Căci cel ce este necredincios se face leneş, 
iar cel ce este leneş negreşit în ea se va duce. Ci să credem 
fără îndoială în ea şi să vorbim despre ea adeseori şi nu vom 
păcătui degrabă. Căci pomenirea unor astfel de cuvinte, ca 
o doctorie amară, va putea să spele toată răutatea, de va sta 


totdeauna în sufletul nostru. Deci să întrebuinţăm această . 


doctorie, ca, bine curăţindu-ne, să ne învrednicim a vedea 
pe Dumnezeu, precum este cu putinţă oamenilor a-L ve- 
dea, şi să dobândim bunătăţile ce vor să fie cu darul şi cu iu- 
birea de oameni a Domnului nostru lisus Hristo:, Căruia | 
se cuvine slava în vecii vecilor. Amin. 


[ă 


OMILIE la a“Doua carte Paralipomene, unde zice: 
"S-a înălțat inima lui Ozia” (260, 10) / despre 
smerita cugetare / despre faptul că cel cu fapte bune 
nu trebuie să se încreadă / ce rău lucru este mândria 


ine este cuvântat Dumnezeu că şi în vremea noas- 
tră a răsărit mucenici, căci ne-am învrednicit şi noi să vedem 
oameni tăiaţi pentru Hristos, oameni vărsând sânge sfânt 
care adapă toată Biserica, sânge înfricoşat dracilor, poftit de 
îngeri, iar nouă de mântuire. Ne-am învrednicit de am văzut 
oameni luptându-se pentru dreapta credinţă, biruind şi în- 
cununându-se. Şi nu numai că ne-am învrednicit să-i ve- 
dem, ci să şi primim trupurile nevoitorilor, având şi acum la 
noi pe cei încununaţi. Dar cuvântul despre mucenici îl vom 
lăsa acum râvnitorului mucenicilor, adică la Dascălul cel de 
obşte. lar noi vom vorbi acum cele despre Ozia, plătind o 
datorie veche şi dezlegând chinurile cele vechi ale dorinţei 
de ascultare. Căci fiecare din voi este cuprins de chinuri ca 
să audă acea istorie. Şi am îndelungat această chinuire a 
voastră nu dorind să vă înmulţim durerea, ci sârguindu-ne 
să vă creştem osârdia, ca ospăţul nostru să vi se pară dulce. 
Cei bogaţi primind oaspeţi sătui, numai cu multă cheltuială 
vor putea să le zădărască pofta pentru bucatele cele pregă- 
tite. lar masa săracilor nimic altceva nu o face să pară strălu- 
cită, fără numai ca cei ce vin să se împărtăşească din ea să 
fie flămânzi. 


43| 


SFÂNTUL IOAN GURĂ DE AUR 


Cine este Ozia, al căruia strănepot, al căror împărat, câtă 
vreme a împărăţit, ce lucru lăudat a isprăvit, ce a greşit şi 
cum şi-a sfârşit viaţa? Pe toate acestea vi le vom spune 
acum, dar mai bine zis câte ne va fi cu putinţă, ca să nu stin- 
gem aducerea aminte a lor cu mulţimea celor spuse, pre- 
cum se întâmplă şi la opaiţ. Căci la el de vei picura peste fi- 
ti] câte puţin untdelemn, ai dat destulă hrană flăcării, iar de 
vei turna mult vei stinge cu totul flacăra. 

Ozia acesta a fost strănepot al lui David şi împărat al iu- 
deilor; a împărăţit cincizeci şi doi de ani, la început fiind ves- 
tit şi lăudat, mai pe urmă a căzut în păcat. Căci dorind lu- 
cruri mai mari decât vrednicia sa, a îndrăznit la cinstea 
preoţiei. Aşa de mare rău este mândria, fiindcă pe fiecare îl 
convinge să nu se cunoască pe sine, făcând de multe ori za- 
darnică toată vistieria faptei bune. Celelalte răutăţi răsar în 
noi când ne lenevim, dar aceasta se iveşte în noi când ispră- 

"vim lucruri bune. Şi de nu vom lua aminte, nimic altceva nu 
obişnuieşte a naşte mândria fără numai conştiinţa că lucrăm 
cele bune. De aceea şi Hristos ştiind că patima aceasta vine 
asupra noastră când facem fapte bune, zice către Ucenici: 
„Când veţi face toate cele poruncite vouă, să ziceţi: Suntem 
slugi netrebnice“ (Lc. 17, 10). Ca prin cuvintele acestea să-i 
închideţi intrarea când va vrea fiara aceasta să se apropie de 
voi. Şi n-a zis „când veţi face toate... sunteţi slugi netrebni- 
ce“, ci „suntem slugi netrebnice“, noi numindu-ne aşa.. Ca şi 
cum ar zice: Zii şi nu te teme, căci nu după judecata ta ho- 
tărăse. Ci dacă tu te vei numi netrebnic şi nevrednic, Eu te 
voi încununa ca pe un vrednic. La fel şi în altă parte spune: 
„Spune tu întâi fărădelegile tale, ca să te îndreptezi“ (Is. 43, 
26). La judecăţile cele lumeşti după dovedirea şi mărturisi 
rea păcatelor urmează pedeapsa, dar la judecata cea dum- 
nezeiască după prihănire se dă cunună. De aceea şi Solo- 

mon zice: „Nu te face drept înaintea Domnului“ (Înţ. lui Si- 
rah 7, 5). 

Dar de nici una din acestea nu a ascultat Ozia, ci a intrat 
în locaşul Domnului.voind să tămâieze. Şi oprindu-l preotul 
nu a âscultat de el. Dar ce a făcut Dumnezeu? L-a umplut 
de lepră pe frunte, pedepsind faţa cea neruşinată şi învăţân- 
du-l că nu este lucru omenesc locaşul'Lui. Şi acestea s-au 
întâmplat lui Ozia. Veniţi dar acum să povestim istoria de la 
început, căci eu, apucând rmmai înainte, v-am povestit pe 
scurt toate cele ce s-au întâmplat, ca atunci când veţi auzi 
Scriptura vorbind despre acestea, să le urmaţi lor întocmai. 
Dar luaţi aminte: 

„Şi a făcut Ozia ce este plăcut înaintea Domnului” (2 Pa- 
ralip. 26, 16). Mare faptă bună a mărturisit Scriptura prin 
acestea. Căci nu făcea numai ce este plăcut, ci înaintea 
Domnului. Nu spre arătarea oamenilor precum se întâmpla 
la iudei, căci cei ce dădeau milostenie trâmbiţau, cei ce pos- 
teau îşi smoleau feţele lor, iar cei ce se rugau umblau pe uli- 
ţe. Şi ce poate fi mai ticălos decât acest lucru când suferă 
ostenelile, dar se lipsesc de răsplată? 

Ce faci, omule? Pe unul chemi martor la cele făcute de 
tine, iar altuia voieşti să dai seama pentru cele lucrate? Pe 
unul îl ai judecător, iar pe altul îl pui băgător de seamă? Nu 
vezi pe vizitiii, care, la întrecerile de cai, când toată cetatea 
stă şi priveşte, lasă la o parte privirile tuturor şi se silesc să 
sfărâme căruțele adversarilor dinaintea locului unde şade 
împăratul; şi trecând cu vederea privirile celorlalţi, numai un 
singur ochi îl socotesc vrednic să privească lupta lor? lar tu 
văzând că însuşi Împăratul slavei, Puitorul de nevoinţă, pri- 
veşte la alergările tale, ÎI laşi şi alergi să fii văzut de cei ase- 
menea cu tine. De aceea după nenumărate lupte te duci de 

aici neîncununat şi după multe osteneli mergi fără daruri la 
Puitorul de nevoinţă. 

Dar Ozia nu era aşa, ci făcea ce era drept înaintea 
Domnului. Atunci, cum de, petrecând cu atâta luare aminte, 
a fost împiedicat şi a căzut? De aceasta şi eu mă minunez şi 
nu pricep. Mai bine zis, lucrul acesta nu este de mirare, fi- 
indcă şi el era un om care alunecă lesne la păcat şi se pleacă 


iute la răutate. Şi nu numai aceasta înlesneşte căderea, ci şi . 


cele pe unde ni s-a poruncit să călătorim. Căci ni s-a porun- 
cit să mergem pe calea cea strâmtă şi îngustă, cu prăpăstii de 
amândouă părţile. Deci atunci când şi slăbiciunea voinţei 
celei libere şi greutatea căii se vor uni, nu te mai minuna de 
căderi. Şi precum la circ cei ce se suie şi se coboară pe funia 
cea întinsă de jos în sus, cad şi se prăpădesc, de-şi vor abate 
puţin ochii în altă parte aşa şi cei ce călătoresc pe calea 
aceasta, se prăpăstuiesc dacă se vor lenevi puţin. Căci calea 
aceasta este mai îngustă, ridicată mult mai sus şi mult mai 
greu de mers pe ea, decât pe acea funie. Pentru că ea ajun- 
ge până sus la cer, unde primejdia căderii este mult mai ma- 
re, căci pe cei ce stau la înălţime îi cuprinde multă frică şi nu 
le rămâne decât nădejdea de a nu privi în jos la pământ; că 
de vor privi îi cuprinde multă ameţeală. 

De aceea Proorocul strigă neîncetat către noi „Întru sfâr- 
şit să nu strici“ (la începutul Ps. 56), ridicând sufletul nostru, 
cel ce se leneveşte, şi ţinându-l când se primejduieşte să 
cadă. La început nu avem trebuinţă de atâta îndemn. De 
ce? Pentru că orice om, chiar de va fi mai leneş decât toţi, 
când va vrea să se apuce de vreun lucru arată multă osârdie 
la început; şi fiindcă silinţa îi este mare şi puterea multă, spo- 
reşte cu lesnire la ceea ce vrea să facă. Dar când vom trece 
cea mai multă parte de cale şi se va veşteji osârdia noastră, 
va slăbi puterea şi ne primejduim să cădem, atunci de mare 

ajutor ne va fi Proorocul, care ca un toiag ne va întinde cu- 
vântul acesta: „Intru sfârşit să nu strici“, mai ales că şi diavo- 
lul suflă mai tare atunci. Şi precum piraţii nu năvălesc asu- 
pra corăbiilor când ies din port — căci ce folos câştigă de vor 
afunda vreo corabie goală — ci când se întorc încărcate, ară- 
tându-şi tot meşteşugul să le prade, aşa şi acel viclean dia- 
vol, când va vedea pe vreunii că au adunat multe, adică 
post, rugăciuni, milostenie, înfrânare şi alte fapte bune, adi- 
că atunci când va vedea corabia noastră plină de pietrele 
cele scumpe ale dreptei credinţe, atunci aleargă voind să 
găurească din toate părţile vistieria, ca să ne afunde corabia 
chiar la intrarea în port şi să ne trimită goi în acel port. De 
aceea Proorocul ne sfătuieşte pe toţi zicând: „Intru sfârşit să 
nu strici“. Căci după acest fel de cădere, scularea este ane- 
voioasă, fiindcă atunci „când vine necredinciosul în adâncul 
răutăţilor, nu bagă seama“ (Pilde 18, 3). Şi cel ce a căzut la 
început toţi îl iertăm pentru neiscusinţa lui, dar cel ce se va 
împiedica după ce a călătorit mult, nimeni nu-l va învrednici 
uşor de iertare, căci căderea se pare că este din lenevie. Şi 
nu numai acesta este răul, ci şi că mulţi sunt cei ce se smin- 
tesc din pricina căderilor unora ca aceştia, făcând astfel pă- 
catul de neiertat. Deci ştiindu-le pe acestea, să ascultăm pe 
Proorocul şi „întru sfârşit să nu stricăm . 

Cu privire la acestea şi lezechil striga, zicând: „De va fi 
cineva drept, apoi căzând va păcătui, nu se vor pomeni 
dreptăţile lui, ci va muri în păcatul lui” (18, 24). Căci şi 
acesta se temea de sfârşit. Şi că sfârşitul omului are putere 
de a schimba hotărârea este dovedit nu numai din aceasta, 
ci şi din cele potrivnice, căci zice iarăşi Proorocul: „De va fi 
cineva păcătos, apoi schimbându-se se va face drept, nu se 
vor mai pomeni păcatele lui şi întru dreptatea lui va fi viu“ 
(18, 21). Vezi că şi aici Proorocul dovedeşte că a purtat mul- 

tă grijă de sfârşit? Pentru ca nici dreptul, nădăjduind în drep- 
tatea sa, să nu se lenevească şi să piară, îl înfricoşează prin 
sfârşit, nici păcătosul, deznădăjduindu-se din pricina căderi- 
lor şi să rămână' totdeauna în cădere, îl ridică prin sfârşit. 

Ca şi cum ar zice: Ai păcătuit multe, nu te deznădăjdui 
căci este întoarcere, de vei face sfârşitul potrivnic începutu- 
lui. Şi dreptului: Ai isprăvit multe, nu nădăjdui întru tine, că 
se întâmplă să cazi de nu vei avea aceeaşi osârdie până la 
sfârşit. Ai văzut cum a ridicat la unul lenevirea, iar la celălalt 
deznădejdea? 

Dar Ozia n-a ascultat nici una din acestea, ci încrezându- 
se a căzut cădere cumplită şi nevindecată. Şi căderile nu ne 
fac nouă aceeaşi rană, căci dintre păcate unele sunt vredni- 
ce de mustrare, iar altele vrednice de pedeapsă cumplită. 
Pavel mustra pe cei ce nu aşteptau pe ceilalţi fraţi să vină la 
mesele cele de obşte, zicând: „Şi aceasta poruncindu-vă, nu 
vă laud“ (| Cor. 11, 17). Vezi păcat care a avut nevoie de 
mustrare şi prihănire care s-a adus prin certare? Dar când 
vorbeşte despre desfrânare, nu zice aşa. Dar cum? „De va 
strica cineva casa lui Dumnezeu, îl va strica Dumnezeu pe 
el“ (| Cor. 3, 17). Şi aici nu este mustrare, nici prihănire, ci 
osânda cea mai cumplită. Ştie şi Solomon să deosebească 
păcatele, căci vorbind despre furtişag şi preadesfrânare, 
zice: „Nu este de mirare de se va prinde cineva furând, că 
fură ca să-şi sature sufletul flămând... lar preadesfrânatul 
pentru lipsa minţii pieire sufletului său câştigă“ (Pilde 6, 30, 
32). Păcat este şi acesta şi acela, dar unul este mai mic şi unul 
mai mare. Căci săracul ce fură este îndreptăţit de sărăcie, iar 
preadesfrânatul este lipsit de orice îndreptăţire. Dar va zice 
cineva Că şi acesta este îndreptăţit de pofta lui cea firească. 
Pofta da, dar femeia cea însoţită cu el nu-l îndreptăţeşte, ci îl 
lipseşte de iertare de va păcătui. Căci pentru aceasta este 

nuntă şi desfătare legiuită, pentru ca bărbatul să nu poată 
zice nimic. Şi de aceea i s-a dat femeia în ajutor ca să-şi po- 
tolească firea când turbează şi să aline valurile poftei. Şi pre- 
cum corăbierul, cel ce îneacă corabia în port, nu va fi în- 
vrednicit de iertare, aşa şi omul, cel ce va strica însoţirea 
altora, sau va privi cu iscodire la oricare femeie, fiind întărit 
cu însoţirea cea legiuită, nu va putea fi îndreptăţit, nici înain- 
tea oamenilor, nici a lui Dumnezeu, cu toate că va pricinui 
că dulceaţa firii l-a tras. Dar ce dulceaţă poate fi acolo, de 
unde urmează frică, teamă, primejdie şi atâtea alte rele? Du- 
pă care urmează judecători, declaraţii, mânie, hotărâre, chi- 
nuitori, sabie şi osândă? Unul ca acesta tremură şi se teme de 
toate, de umbre, de ziduri, de pietre chiar părându-i-se că 
au scos vreun glas; bănuieşte pe toţi, pe slugi, pe vecini, pe 
prieteni, pe vrăjmaşi, pe cei ce ştiu toate şi pe cei ce nu ştiu 
nimic. Şi deşi n-ar şti nimeni cele ce a îndrăznit să facă, fără 
numai el singur şi femeia ce a fost necinstită, cum va suferi 
mustrarea conştiinţei şi va purta cu sine pâre amare? Şi pre- 
cum nu poate cineva să fugă de sine, aşa nici de hotărârea 
acelui judeţ? Judeţul acesta nu se strică cu bani şi nu se 
pleacă la vorbele celor mari căci este dumnezeiesc, aşezat 
de Dumnezeu în sufletele noastre. 

Cu adevărat preadesfrânatul din pricina lipsei de minte 
îşi câştigă pieire sufletului său. Dar nici furul nu este lipsit de 
pedeapsă, ci se pedepseşte, dar mai puţin. Căci o stare mai 
înaltă comparându-se cu una mai de jos nu o împinge pe 
aceasta din rânduiala ei, ci se compară, rămânând amân- 
două unde sunt. Poate nu aţi înţeles ceea ce s-a zis. Cred că 
este nevoie să vorbesc mai clar. Însoţirea este lucru bun, dar 
fecioria este mai înaltă. Dar nu pentru că fecioria este mai 
înaltă, însoţirea ar fi un lucru rău, ci este numai mai jos de- 
cât aceea, dar este şi ea umlucru bun. Aşa şi aici, rău este 

furtişagul, dar nu aşa de rău ca desfrânarea. Ai văzut deose- 
biri de păcate? Să vedem dar ce păcat a făcut acesta? 

„S-a înălţat inima lui“. Cumplită este rana. Căci este 
mândrie, mândria izvorul tuturor răutăţilor. Şi ca să cunoşti 
răutatea bolii ascultă: Toate celelalte păcate se învârtesc îm- 
prejurul firii noastre, dar mândria a smuls de sus puterea cea 
fără de trup şi a doborât-o. Căci pe diavolul, care mai înain- 
te nu fusese diavol, l-a făcut diavol. Şi vom aduce martor pe 
Isaia care zice despre el: „În cer mă voi sui... şi voi fi aseme- 
nea Celui Preaînalt“ (14, 13-14). Dar cei ce nu primesc ale- 
goriile cu dragoste, vor lepăda mărturia noastră. lar de vom 
pune pârâş asupra diavolului pe Pavel, nimeni nu va mai 
vorbi împotrivă. Ce zice Pavel, scriind către Timotei, despre 
cei ce au venit la credinţă? „Episcopul să nu fie de curând 
botezat, ca nu cumva, trufindu-se, să cadă în osânda diavo- 
lului“ (| Tim. 3, 6), adică ca nu cumva păcătuind cele ase- 
menea cu acela, să şi pătimească cele asemenea cu el. 

Şi nu numai de aici se vede că vicleanul diavol sfătuieşte 
la rău, ci şi la cei dintâi oameni a făcut la fel. Şi precum cei 
buni au obiceiul să sfătuiască pe aproapele acele fapte prin 
care ei s-au făcut buni, aşa şi cei răi au obicei să sfătuiască 
pe cei de aproape faptele prin care ei s-au făcut răi. Căci şi 
aceasta este un fel de răutate a lor şi socotesc mare mângâ- 
iere în pedeapsa lor pierzarea altora. 

Dar ce a sfătuit diavolul pe Adam? Să se suie mai sus de- 
cât firea sa, nădăjduind că va fi întocmai cu Dumnezeu. 
Căci dacă pe mine, zice diavolul, aceasta m-a scos din cer, cu 
mult mai mult aceasta îl va scoate pe om din rai. De aceea şi 
Solomon zice: „Domnul, mândrilor le stă împotrivă“ (Pilde 
3, 34). N-a zis „Dumnezeu pe cei mândri îi lasă, sau îi lip- 
seşte de ajutorul Lui”, ci „le stă împotrivă“. Şi nu are trebuin- 
ţă Dumnezeu de oştire ca să faeă luptă cu cel mândru, căci 

ce poate fi mai slab decât cel mândru? Şi precum cel ce şi-a 
pierdut vederile, pătimeşte mult rău, aşa şi cel mândru, nu 
ştie pe Domnul. Căci începutul trufiei este a nu şti pe Dom- 
nul, şi cade din lumina Lui şi este lesne biruit de oameni. lar 
dacă şi tare ar fi cel mândru, nici aşa nu are Dumnezeu ne- 
voie de oştire împotriva lui, căci Celui care a adus toate la fi- 
inţă i-a fost de ajuns numai voinţa, cu mult mai mult este de 
ajuns spre surparea acelora. 

Dar pentru care pricină zice că le stă împotrivă? Ca să 
arate mărimea urâciunii către cel mândru. Şi cum că rana 
mândriei este cumplită a arătat din cele ce am zis şi se poate 
arăta şi din altele. Şi de voiţi ca şi din altele să cunoaşteţi pri- 
cina care a făcut rana, ascultați. Scriptura are obiceiul să 
arate nu numai păcatul, ci ne dezvăluie şi pricina păcatului. 
Şi face aceasta întărind pe cei sănătoşi ca să nu cadă în cele 
ce nasc păcatul. Aşa şi doctorii, când merg la cei bolnavi, mai 
înainte de cercetarea bolii iscodesc pricinile ei, ca să opreas- 
că răul de sus, căci cel ce taie numai odraslele şi lasă rădăci- 
na nu face decât să se ostenească în zadar. 

Dar unde spune Scriptura şi păcatul şi pricina păcatului? 
Pe cei mai înainte de potop îi prihăneşte pentru împreunări- 
le cele neîngăduite. Dar ascultă cum pune pricina: „Văzând 
fiii lui Dumnezeu pe fetele oamenilor că erau frumoase şi-au 
luat lor femei“ (Fac. 6, 2). Ce, frumuseţea este pricina păca- 
tului? Să nu fie! Căci ea este plăsmuire a înţelepciunii lui 
Dumnezeu, iar ceea ce face Dumnezeu nu poate fi pricină 
de răutate. Poate faptul că au văzut? Nici aceasta, căci este 
lucrare a firii. Dar ce? Faptul că au văzut rău, iar aceasta 
este lucrare a voinţei celei stricate. Pentru aceasta şi oare- 
care Înţelept sfătciește, zicând: „Nu te uita la frumuseţe 
străină“ (Înţ. lui Sirah 9, 8). Şi n-a zis „să nu vezi“, căci a ve- 
dea se face de cele mai multe ori din întâmplare, ci „nu te 

uita“, adică nu privi cu luare aminte, cu iscodire şi înadins, 
căci aceasta face sufletul stricat şi pătimaş. Dar poate vei 
zice: Ce vătămare se poate face din privirea aceasta? De la 
aceasta pofta se aprinde ca focul. Şi precum când focul va 
cuprinde fân sau trestie, nu zăboveşte deloc, ci îndată ce s-a 
atins de ele a făcut flacără mare, aşa şi focul poftei din noi, 
când se va atinge de frumuseţe strălucită, prin privirea ochi- 
lor, îndată aprinde sufletul. 

Deci să nu cauţi la dulceaţa cea trecătoare ce se face din 
privire, ci cugetă la durerea cea de-a pururea ce se naşte din 
poftă. Căci dulceaţa de multe ori zboară după ce a făcut ra- 
na, dar rana nu zboară, ci rămâne şi chinuieşte. Şi precum 
cerbul de va primi o săgeată de moarte în trupul lui, cu nimic 
nu se va mai folosi, deşi va scăpa din mâinile vânătorilor, aşa 
şi sufletul, primind săgeata poftei din privirea cea desfrânată 
şi iscoditoare, se strică şi se prăpădeşte, purtând pretutin- 
deni rana, cu toate că privirea se va duce după ce a slobozit 
săgeata. Dar unde am rămas? Căci nu trebuie să lăsăm să se 
facă abateri mari ale cuvântului. Acolo unde Scriptura spu- 
ne şi păcatele şi pricinile lor. 

Dar ascultă ce zice Scriptura şi despre Ozia? Că nu ne-a 
arătat numai că „s-a înălţat inima lui“, ci a adăugat şi din ce 
pricină s-a înălţat. Deci din ce pricină s-a înălţat? „După ce 
s-a întărit s-a înălţat inima lui“. Şi precum din îmbuibare se 
face umflătură fierbinte, iar din ea se nasc frigurile, iar din 
ele moarte de multe ori, aşa şi aici mândria s-a născut din 
stăpânirea peste mulţimea tuturor lucrurilor. Şi ceea ce este 
la trupuri umflătura cea cu fierbinţeală, aceea este la suflete 
mândria. Apoi din mândrie se naşte pofta lucrurilor care nu 
i se cuvin. 

Şi nu fără pricină le-am lungit pe toate acestea, ci ca nici- 
odată să nu gândiţi că cei ce sunt în stăpâniri sunt lăudaţi, 

nici să-i fericiţi, căci totdeauna sunt în primejdie. Şi pe cei ce 
petrec în sărăcie şi în necazuri niciodată să nu-i numiţi tică- 
loşi, căci mai multă întărire aduce ea. De aceea şi Proorocul 
strigă: „Bine este mie că m-ai smerit“ (Ps. 118, 71). 

Vezi cât rău s-a făcut din înălţime? „S-a înălţat inima lui, 
încât s-a stricat pe sine“. Cum „s-a stricat pe sine?“ Dintre 
gândurile rele unele nicidecum nu se suie în sufletele noas- 
tre de ne vom îngrădi cu multă pază. lar altele se nasc înă- 
untru. Dacă vom petrece în trândăvie ele răsar, iar dacă vom 
apuca noi mai înainte le înecăm şi le afundăm degrabă. Al- 
tele se nasc şi cresc din pricina trândăviei noastre şi se sfâr- 
şesc la fapte rele, care strică toată sănătatea sufletului nos- 
tru. Deci şi la acesta „s-a înălţat inima lui“, iar mândria n-a 
rămas înăuntru, nici s-a stins, ci a sărit afară şi lucrând răuta- 
tea, a stricat toată fapta cea bună a aceluia... 

lar cel mai fericit este să nu primim nicidecum gândul cel 
rău, despre care zice şi Proorocul: „Doamne, nu s-a înălțat 
inima mea“ (Ps. 130, 1). Nu a zis „s-a înălţat inima mea, dar 
apoi am smerit-o“, ci „nu s-a înălţat“ nicidecum, adică mi-am 
păzit sufletul meu totdeauna necuprins de răutate. Deci 
acesta este lucrul cel mai fericit. Dar dacă au intrat gândurile 
degrabă, să le scoatem afară, nelăsându-le să petreacă mult 
în noi, ca să nu apuce să lucreze cele rele. Şi dacă şi de 
aceasta ne vom lenevi, prin iubirea de oameni a lui Dumne- 
zeu, este mângâiere şi pentru această lenevire, pregătindu-se 
prin bunătatea Sa cea negrăită şi mare, multe doctorii pen- 
tru astfel de răni. 

Dar să punem capăt cuvântului, ca nu cumva cea de ca- 
re ne-am temut la început să se facă acum, iar mulţimea pri- 
cinilor să vatăme aducerea aminte a voastră. De aceea cele 
pe care le-am zis să le repetăm în scurt, cu puţine cuvinte. 
Că astfel fac şi mamele, atunci când pun poame şi alte mă- 

runţişuri în sânul copiilor, şi ca nu cumva din nepăsarea co- 
piilor să cadă ceva din cele date lor, le strâng hainele din 
toate părţile şi le întăresc cu legătura brâului. Aşa să facem şi 
noi: să strângem cuvântul cel ce s-a întins întru lungime şi 
să-l încredinţăm memoriei. 

Aţi auzit că nu trebuie să facem nimic spre arătare sau 
fală, cât de rea este trândăvirea şi cât de uşor pune piedică 
chiar celui ce petrece o viaţă cu luare aminte. Aţi auzit de 
câtă osârdie avem trebuinţă şi mai ales la sfârşitul vieţii; şi că 
cel ce se schimbă spre bine să nu deznădăjduiască de gre- 
şale, nici cel ce se leneveşte să nădăjduiască în isprăvi. V-am 
vorbit despre deosebirea păcatelor, despre a nu ne minuna 
de cei ce petrec în dregătorii, şi am arătat cât rău se naşte 
din acestea. Vă aduceţi aminte de cele ce am vorbit despre 
mândrie şi despre gândurile cele rele. Acestea păzindu-le, 
să ne ducem acasă, dar mai bine zis, acestea păzindu-le, să 
primim învăţătura cea desăvârşită a învățătorului celui bun. 
Căci «ele ale noastre, oricum vor fi ele, au nepriceperea ti- 
nereţei, iar ale aceluia sunt împodobite cu înţelepciunea că- 
runteţelor; cele ale noastre sunt ca un şanţ ce curge cu zgo- 
mot, iar ale aceluia sunt ca un izvor care sloboade râuri 
liniştite, asemănându-se mai mult curgerii untdelemnuiui, 
decât a apelor. 

Să primim dar curgerile aceluia ca să se facă în noi izvor 
de apă săltătoare spre viaţa veşnică. Pe care fie ca noi toţi să 
o dobândim cu darul şi cu iubirea de oameni a Domnului 
nostru lisus Hristos, Căruia, împreună cu Tatăl şi cu Sfântul 
şi de viaţă făcătorul Său Duh, cinstea şi slava şi stăpânirea, 
acum şi pururea şi în vecii vecilor. Amin. 


OMILIE la zisa proorocului Isaia: "Și a fost în 
anul în care a murit împăratul Ozia, văzut-am pe 
(Domnul șezând pe scaun înalt și preaînălțat” (O, 1) 
/ laudă cetății Fintiohia / dovedire dumnezeiască 


împotriva celor ce opresc nunta 


trălucită ni s-a făcut astăzi priveliştea şi luminată adu- 

narea. Oare care să fie pricina? Secerişul cel de azi este ro- 
dul seminţelor de ieri. leri am sădit şi astăzi culegem. Căci nu 
lucrăm pământ neînsufleţit care zăboveşte creşterea, ci su- 
flete cuvântătoare; nu este fire care zăboveşte, ci dar care 
grăbeşte. Poporul nostru este cu bună rânduială şi mulţimea 
noastră iubitoare de ascultare. leri a fost chemat, iar astăzi 
încununează. Roada sfătuirii de ieri este ascultarea cuvântu- 
lui de astăzi. De aceea şi noi semănăm seminţele cu osârdie, 
pentru că vedem că holda este curată, neavând cale călcată, 
nici piatră stearpă, nici mărăcini care să înece, ci pământ 
adânc şi gras, care îndată ce primeşte seminţele ne dă nouă 
şi spicul. Acestea le zic totdeauna şi nu voi înceta să le zic. 
Căci lauda Cetăţii noastre este nu că are patricieni, dre- 
gători înalţi, nu pentru că are statui multe, nici că are îndes- 
tulare de cele de nevoie, sau că are aşezare bună, ci pentru 
că are popor iubitor de ascultarea cuvântului lui Dumnezeu 
şi locaşuri ale lui Dumnezeu pline, căci Biserica este ceea ce 
desfătează în toate zilele cu cuvânt care curge şi cu dorinţă 
care nu se stinge niciodată. Aşadar cetatea nu este lăudată 

pentru zidiri, ci pentru locuitori. Să nu-mi zici că cetatea ro- 
manilor este mare şi lată, ci arată-mi mie acolo un popor aşa 
de iubitor de ascultare. Căci şi Sodoma avea turnuri, iar 
Avraam numai un cort, dar venind îngerii, au trecut cu ve- 
derea cetatea şi au găzduit la cort (Fac. 18), căci nu căutau 
case strălucite, ci înconjurau să caute fapta bună şi frumuse- 
țe sufletească. Altădată pustia avea pe loan, iar Cetatea pe 
lrod, dar pustia era mai frumoasă şi mai vestită decât ceta- 
tea. Pentru ce? Pentru că proorocia nu este pentru zidiri. Şi 
le zic acestea, ca niciodată să nu lăudăm vreo cetate pentru 
lucruri care se strică. Ce-mi zici de case şi de stâlpi? Acestea 
se strică odată cu viaţa aceasta. Intră în Biserică şi vezi cin- 
stea cea bună a Cetăţii; intră şi vezi pe săraci stăruind de la 
miezul nopţii până la ziuă, vezi privegheri sfinte care unesc 
zi cu altă zi, vezi-i pe aceia că nici ziua nici noaptea nu se 
tem de tirania somnului sau a sărăciei. i 
Mare Cetate este şi Mitropolie a toată lumea. Câţi epis- 
copi şi dascăli n-au venit din altă parte aici şi folosindu-se de 
poporul de aici, s-au dus şi în alte părţi să propovăduiască 
şi să sădească legea cea sădită în fire care au văzut-o aici? 
De-mi vei zice de dregătorii şi de mulţime de bani, din frun- 
ze lauzi pomul, iar nu din roade. lar acestea le zic nu măgu- 
lindu-vă pe voi, ci propovăduind fapta cea bună a voastră. 
Fericit sunt eu pentru voi, fericiţi sunteţi şi voi pentru voi în- 
şivă. Fericit este cel ce grăieşte la urechile celor ce ascultă“ 
(Înţ. lui Sirah 25, 12). Aşadar şi eu m-am făcut fericit. „Feri- 
ciţi cei ce flămânzesc şi însetează de dreptate“ (Mt. 5, 6). 
Aţi văzut cum v-aţi făcut fericiţi datorită vouă? Fericit este 
bărbatul care pofteşte cuvinte duhovniceşti. Şi aceasta vă 
deosebeşte pe voi de dobitoacele cele necuvântătoare. Căci 
nu alcătuirea trupului, nici hrana, nici băutura, nici viaţa ne 
deosebesc de dobitoacele cele necuvântătoare, pentru că 

acestea le avem de obşte cu ele. Dar cu ce se deosebeşte 
omul de dobitoacele cele necuvântătoare? Cu cuvântarea. 
De aceea omul se numeşte fiinţă cuvântătoare. Şi precum se 
hrănesc trupurile, aşa şi sufletele; trupul cu pâinea, iar sufle- 
tul cu cuvântul. Dar de vei vedea vreun om mâncând piatră, 
oare vei mai zice că acesta este om? Şi de vei vedea pe unul 
că nu se hrăneşte cu cuvântul, vei zice că el a pierdut firea 
de om; iar cinstea omului este dată de creşterea lui şi cu tru- 
pul şi cu sufletul. 

Şi pentru că stadionul nostru s-a umplut, pentru că ma- 
rea cea tulburată de valuri s-a liniştit şi pentru că noianul cel 
înviforat s-a alinat, veniţi să scoatem corabia, întinzând lim- 
ba în loc de pânză, în loc de zefir chemând darul Duhului, 
iar în loc de cârmă întrebuinţând Crucea. Marea are ape 
sărate, dar aici este apă vie; acolo sunt vieţuitoare necuvân- 
tătoare, aici suflete cuvântătoare; acolo cei ce înoată trag de 
la apă la pământ, aici cei ce înoată trag de la pământ la cer; 
acolo corăbii, aici cuvinte duhovniceşti; acolo corabia are 
scânduri, iar aici cuvinte bine întocmite; acolo pânze, iar 
aici limba, acolo adierea zefirului, aici suflarea Duhului; 
acolo cârmaci este un om, iar aici este Hristos. Şi chiar de s-ar 
învifora corabia, nu se îneacă. Şi poate şi în linişte să înoate, 
dar n-a lăsat-o Cârmaciul, ca să vezi şi răbdarea celor ce înoa- 
tă şi să cunoşti cu dinadinsul şi înţelepciunea Cârmaciului. 

Să audă elinii, să audă iudeii isprăvile noastre şi să vadă 
superioritatea Bisericii. Câţi n-au luptat împotriva Bisericii? 
Dar niciodată n-a fost biruită. Câţi tirani, câţi împărați, Au- 
gust, Tiberie, Gaie, Claudie, Neron, câţi puternici n-au lup- 
tat-o, fiind încă tânără? Dar n-au putut-o birui. Ci mai mult 
cei ce au luptat au pierit şi s-au dat uitării, iar cea luptată s-a 
înălţat mai presus de cer. Căci Biserica nu petrece numai pe 

pământ, ci şi în cer. Dar de unde este arătat aceasta? Din 

cele ce s-au petrecut. Unsprezece ucenici au fost luptaţi de 
toată lumea, dar ei au biruit, iar lumea a fost biruită; oile au 
biruit pe lupi. Ai văzut vreodată vreun păstor care-şi trimite 
oile în mijlocul lupilor, şi care nici măcar cu fuga să nu-şi sal- 
veze viaţa? Ce păstor face aceasta? Numai Hristos a făcut 
aşa ca să-ţi arate că toate isprăvile făcute de aceia nu s-au 
făcut fireşte după natura lucrurilor, ci mai presus de fire. 

Biserica este mai tare decât cerul. Dar poate elinul mă 

osândeşte ca pe un mândru, dar să aştepte dovada lucruri- 
lor ca să cunoască puterea adevărului, că mai lesne se va 
stinge soarele, decât să piară Biserica. Dar cine a zis aceas- 
ta? Cel ce a întemeiat-o, căci zice: „Cerul şi pământul vor 
trece, dar cuvintele Mele nu vor trece“ (Mt. 24, 35). Şi nu 
numai că le-a zis, ci le-a şi împlinit. Şi de ce a întemeiat Bise- 
rica mai tare decât cerul? Fiindcă este mai cinstită decât 
acela. Pentru ce s-a făcut cerul? Pentru Biserică, iar nu Bise- 
rica pentru cer; cerul este făcut pentru om, iar nu omul pen- 
tru cer. [ar toate acestea sunt dovedite din cele ce a făcut El, 
căci Hristos n-a luat trup ceresc. 

Dar să nu lungim cuvântul, ca să nu ne ducem şi astăzi 
datori de aici. Ştiţi câte v-am făgăduit ieri, să ne pregătim să 
le plătim, căci pentru cei ce au lipsit le-am pornit. Şi de vre- 
me ce cei care au lipsit şi-au împlinit treburile lor, iar cu ve- 
nirea lor de faţă ne-au pus înainte masă scumpă, haideţi să 
punem dinainte bucatele, bucate nestricate. Că deşi sunt de 
ieri, nu se strică. De ce?-Fiindcă sunt înţelegeri duhovniceşti 
care mereu înfloresc, iar nu carne ce se strică, căci cărnurile 
se strică pentru că sunt materie, iar înțelegerile cu cât stau 
mai mult cu atât mai mirositoare se fac. 

Dar despre ce am vorbit ieri? Pentru că ŞI ieri ne-am în- 
dulcit de masă şi chiar cei ce au lipsit nu s-au păgubit. „Şi a 
fost în anul în care a murit împăratul Ozia, văzut-am pe 

Domnul şezând pe scaun înalt şi preaînălțat“ (Is. 6, l). Cine 
zice acestea? Isaia privitorul serafimilor, cel ce n-a stins da- 
rul deşi a fost legat prin nuntă. Aţi luat aminte la prooroc şi 
aţi auzit ce a zis el astăzi? „leşi... tu şi feciorul tău. = laşub 
(Is. 7, 3). De nevoie este să nu trecem cu vederea nici aces- 
tea. „leşi tu şi feciorul tău laşub“. Proorocul avea fiu? Dacă 
da, avea şi femeie. Şi aceasta ca să-ţi dovedească că nu în- 
soţirea este rea, ci desfrânarea. Am întrebat pe mulţi, de ce 
nu trăiesc bine şi cu rânduială şi de ce nu petrec o viaţă cu 
luare aminte. lar aceia mi-au răspuns: Nu voi putea de nu 
mă voi lepăda de femeie, dacă nu mă voi lepăda de copii, 
dacă nu mă voi lepăda de pricini. De ce? Oare însoţirea este 
împiedicătoare? Femeia ţi s-a dat ajutătoare, iar nu vrăjma- 
şă. Oare Proorocul n-a avut femeie? Dar însoţirea n-a oprit 
Duhul, ci avea şi femeie şi era şi prooroc. * 

Moise n-a avut femeie? Dar a despicat piatra, a schimbat 
văzduhul, a vorbit cu Dumnezeu şi a oprit urgia cea dumne- 
zeiască. Avraam oare n-a avut femeie? Dar s-a făcut tată al 
neamurilor şi al Bisericii şi având fiu pe Isac, care i s-a făcut 
pricină de acele isprăvi. Oare n-a voit să aducă jenfă pe fiul 
său, rodul însoţirii? Oare nu s-a făcut şi tată şi iubitor de 
Dumnezeu? Oare nu s-a făcut preot jertfindu-şi măruntaiele 
sale? Preot şi tată. Căci evlavia a biruit firea şi a lucrat fapte 
binecuvântate călcându-şi rodul lui; a încetat să mai fie tată 
şi s-a încununat ca iubitor de Dumnezeu. Dar mai bine zis a 
fost şi iubitor de fiu şi iubitor de Dumnezeu. Nu cumva l-a 


oprit însoţirea? - 

Dar mama Macabeilor, oare nu a fost femeie? Oare n-a 
dat şapte fii în ceata sfinţilor? Oare nu i-a văzut pe ei încu- 
nunaţi cu mucenicia? Oare nu stătea ca un munte neclătit? 
Oare nu la fiecare dintre ei pătimea mucenicie. Căci chinu- 


indu-se fiii ei ea primea rana, pentru că cele ce s-au petre- 

cut nu le-a primit fără pătirnire, căci era mamă. Şi firea îşi 
arăta puterea ei, dar n-a biruit. Era mare şi valuri, dar după 
ce marea se tulbură iarăşi se linişteşte, aşa şi firea ridicându- 
se se înfrânează cu frica de Dumnezeu. Cum i-a îngrijit? Cum 
i-a hrănit? Cum apoi i-a pus pe toți şapte înaintea lui Dum- 
nezeu? Chipuri de aur, sau mai bine zis, mai cinstiţi decât 
aurul. i 

Şi cum că aurul nu este aşa precum este sufletul muceni- 
cilor, ia aminte! Sta tiranul, dar a fost biruit de o femeie şi s-a 
dus. Acela se lupta cu arme, iar aceasta biruia cu osârdia. 
Acela a aprins cuptorul, iar aceasta fapta bună a Duhului. 
Acela pornea oaste, iar aceasta se adăpostea la îngeri ca la 
un liman. Vedea pe tiranul jos, dar cugeta la Cel ce împără- 
ţeşte sus; vedea chinurile cele de jos, dar număra darurile 
cele de sus; vădea pedeapsa ce era de faţă, dar se gândea la 
veşnicia ce va să fie. De aceea şi Pavel zicea: „Neprivind noi 
la cele ce se văd, ci la cele ce nu se văd“ (| Cor. 4, 18). Nu 
cumva însoţirea a fost piedică? 

Dar Petru, temelia Bisericii, râvnitorul cel aprins al lui 
Hristos, cel neiscusit cu cuvântul, dar biruitorul ritorilor, cel 
neînvăţat, dar care a astupat gurile filozofilor, cel ce a rupt 
înţelepciunea cea elinească ca o pânză de păianjen, cel ce a 
înconjurat lumea, cel ce a vânat în mare şi a pescuit lumea, 
oare n-a avut femeie? Cu adevărat a avut. Şi cum că a avut, 
ascultă pe evanghelistul, care zice: „A venit în casa lui Si- 
mon... iar soacra lui Simon zăcea, prinsă de friguri“ (Mc. |, 
29-30). Unde este soacră, acolo este şi femeie. Unde este 
femeie, acolo şi nuntă. 

Dar Filip, oare n-a avut patru fete? Şi unde sunt patru 
fete acolo este şi femeie şi nuntă. Dar Hristos, deşi s-a năs- 
cut cu adevărat din Fecioară, dar a mers la nuntă şi a adus 
dar. Căci zice: „Nu mai au vin“. Şi a prefăcut apa în vin (In. 

2, 3-10), cu fecioria cinstind nunta şi cu minunea lăudând-o, 
ca să nu te îngreţoşezi de ea, ci ca să urăşti desfrânarea. Şi 
deşi ai femeie, eu îţi chezăşuiesc mântuirea ta, numai de vei 
lua aminte, căci femeia cea bună îţi este ajutătoare. Dar 
dacă nu va fi bună? Fă-o bună. Şi ca să nu te îndreptăţeşti îţi 
arăt că au fost femei şi bune şi rele. Femeia lui lov a fost rea, 
iar Sara a fost bună. Şi deşi femeia lui lov a fost rea şi vi- 
cleană, căci a îndemnat pe lov să hulească. Dar ce a făcut? 
A clătinat turnul?? A spart diamantul? A biruit piatra? A ră- 
nit ostaşul? A găurit corabia? A dezrădăcinat pomul? Nimic 
din acestea. Ci aceea a bântuit şi turnul s-a întărit mai mult; 
aceea a ridicat valurile, dar corabia nu se îneca, ci cu vânt 
bun înota; rodul a fost cules, dar pomul nu s-a clătinat, frun- 
zele au căzut, dar rădăcina a rămas întărită. ŞI le zic acestea 
ca nimeni să nu pricinuiască răutatea femeii. 

Este rea? Îndreapt-o! Te-a scos din rai. Dar te-a suit în 
cer. Aceeaşi fire, dar mintea şi cugetarea deosebite. A lui lov 
era rea, dar Suzana era bună. Egipteanca era desfrânată, 
dar Sara era cinstită. Ai văzut-o pe aceea, vezi-o şi pe aceas- 
ta! Dar şi între bărbaţi unii sunt răi, iar alţii sunt buni. losif 
era bun, dar bătrânii erau desfrânaţi. Ai văzut că peste tot 
este şi răutate şi faptă bună? Şi nu firea le deosebeşte pe 
acestea, ci cugetarea minţii. Dar să ne întoarcem să plătim 
celor cărora suntem datori. 

„ŞI a fost în anul în care a murit împăratul Ozia“. Voiesc 
să spun de ce proorocul însemnează timpul. leri am căutat 
să vedem din ce pricină toţi proorocii vorbesc despre timpul 
vieţii împăraţilor, şi a acestuia. Dar aici obiceiul s-a schimbat, 
căci nu zice „în zilele lui Ozia“, ci când „a murit Ozia“. 
Acest lucru voiesc să-l lămuresc astăzi. Şi deşi căldura este 


„mare, dar rodul cuvântului este şi mai mare. Şi deşi se face 


silă trupului şi se slăbănogeşte, dar sufletul se întăreşte şi se 


449 


SFÂNTUL IOAN GURĂ DE AUR 


veseleşte. Nu-mi spune de arşiţă şi de sudoare! De transpiri 
cu trupul, îţi speli sufletul. Cei trei Tineri au fost în cuptor, 
dar n-au pătimit nimic, căci cuptorul s-a rourat. Dacă te 
gândeşti la sudoare, gândeşte-te şi la răsplătire. Înotătorul 
pentru nimic altceva nu îndrăzneşte să se arunce în adâncul 
apelor, fără numai pentru mărgăritare, pricina certelor. Dar 
nu prihănesc materia, ci mintea cea neînfrânată. lar tu ca să 
câştigi o vistierie necheltuită şi să-ţi sădeşti vie în sufletul tău, 
nu suferi arşiţă, nici sudoare? Nu vezi pe cei ce stau la pri- 
velişte cum transpiră şi cum primesc arşița cu capul desco- 
perit, ca să se facă robi desfrânării şi să se supună morţii? 
Aceia spre pierzare se ostenesc, iar tu spre mântuire te slă- 
bănogeşti. Eşti luptător şi ostaş? 

Deci cine a fost Ozia acela şi de ce proorocul a însemnat 
moartea lui? Ozia a fost împărat, bărbat drept, încărcat cu 
multe fapte bune, dar mai pe urmă a căzut în mândrie, în 
mândrie, maica răutăţilor, în mândrie, pierzarea diavolului, 
în mândrie, trufia cea plină de tulburări. Şi nimic nu este 
mai rău decât mândria. De aceea şi tot cuvântul de ieri l-am 
cheltuit surpând mândria şi îndemnând la smerita cugetare. 

Să-ţi spun cât de bună este smerita cugetare şi cât de rea 
este mândria? Păcătosul a biruit pe cel drept, vameşul pe fa- 
riseu şi cuvintele au întrecut faptele. Cum au biruit cuvinte- 
le? Vameşul zice: „Dumnezeule, milostiv fii mie păzătosului“ 
(Lc. 18, 13). lar fariseul: „Postesc de două ori pe săptămâ- 
nă, dau zeciuială din toate câte câştig“. Fariseul a arătat fap- 
te ale dreptăţii, iar vameşul a zis cuvinte ale smeritei cuge- 
tări, dar cuvintele au întrecut faptele, pierzându-se vistieria 
aceluia şi sărăcia celuilalt prefăcându-se în bogăţie. Două 
corăbii cu povară au venit şi au intrat amândouă în port, dar 
vameşul a intrat bine în port, iar fariseul a pătimit înecare de 
corabie. Ca să cunoşti ce lucru rău este mândria. 

Eşti drept, să nu smereşti pe fratele tău. Eşti încărcat cu 
fapte bune, nu imputa greşelile aproapelui, ca să nu-ţi mic- 
şorezi lauda. Pe cât eşti de mare, pe atâta smereşte-te. Şi ia 
aminte cu dinadinsul, iubitule, la ceea ce se vorbeşte. Drep- 
tul trebuie să se teamă mai mult de mândrie decât păcăto- 
sul. Despre aceasta şi ieri am zis şi astăzi voi zice pentru cei 
ce au lipsit ieri. Conştiinţa păcătosului de nevoie se smereş- 
te, iar a dreptului se înalţă din pricina faptelor lui. Şi precum 
cei ce au corabia goală nu se tem de pirați, căci nu vin să 
spargă corabia care nu are nimic, dar cei ce au corabia plină 
se tem, căci tâlharii acolo se duc unde este aur, unde este 
argint, unde sunt pietre scumpe, aşa şi diavolul nu supără 
uşor pe cel păcătos, ci pe cel drept, căci acolo este mai mul- 
tă bogăţie. Şi de vreme ce de multe ori mândria răsare din 
vrăjmăşia diavolului, de nevoie este să ne trezvim. Pe cât eşti 
de mare pe atâta smereşte-te. Şi când te sui la înălţime, tre- 
buie să te întăreşti ca să nu cazi. De aceea şi Domnul nostru 
zice: „Când veţi face toate cele poruncite vouă, să ziceţi: 
„Suntem slugi netrebnice“ (Lc. 17, 10). 

De ce cugeţi înalt om fiind, rudă cu pământul, de o fiinţă 
cu cenuşa şi la fire, şi la minte şi la deosebirea lucrurilor. 
Astăzi eşti bogat, mâine sărac; astăzi sănătos, mâine bolnav; 
astăzi vesel, mâine mâhnit; astăzi întru slavă, mâine întru ne- 
cinste; astăzi tânăr, mâine bătrân. Nu cumva ceva din cele 
omeneşti este stătător şi nu curge, precum curg apele râuri- 
lor? Căci îndată ce ni s-a arătat, ne lasă mai repede decât 
umbra. De ce dar cugeţi înalt, o omule, fumul şi deşertăciu- 
nea? „Omul cu deşertăciunea se aseamănă, zilele lui ca um- 
bra trec“ (Ps. 143, 3). „Uscatu-s-a iarba şi floarea a căzut“ 
(Is. 40, 8). lar acestea le zic nu defăimând firea, ci înfrânând 
mândria. Căci mare lucru este omul şi scump bărbatul mi- 
lostiv. 

Dar Ozia acesta fiind împărat şi împodobit cu coroană şi 
fiindcă era drept, a cugetat oarecând înalt şi mai presus de 
vrednicia sa şi a intrat în Biserică. Dar ce zice Scriptura? „Şi 
a intrat în Templul lui Dumnezeu ca să tămâieze“ (2 Paralip. 
26, 16). Împărat fiind răpeşte vrednicia preoţiei. Voiesc să 
tămâiez pentru că sunt drept. Dar rămâi în hotarele tale. 
Altele sunt hotarele împărăției şi altele cele ale preoţiei. Şi 
aceasta este mai mare decât aceia. Căci împăratului i s-a în- 
credinţat să cârmuiască cele de pe pământ, iar legea preo- 
ţiei stă sus, căci: „Câte veţi lega pe pământ vor fi legate şi în 
cer“ (Mt. 16, 19). Impăratului i s-au încredinţat cele de aici, 
mie cele cereşti. lar când zic mie, înţeleg pe preot. 

De vei vedea preot nevrednic, nu prihăni preoţia. Căci 
nu trebuie să prihăneşti darul, ci pe cel ce întrebuinţează rău 
darul cel bun. Şi luda s-a făcut vânzător, dar acest lucru nu 
aduce prihănire vredniciei apostoleşti, ci socotelii aceluia; 
nici vina nu este a preoţiei, ci a răutăţii aceluia. Aşadar şi tu 
nu prihăni preoţia, ci pe preotul care întrebuinţează rău lu- 
crul cel bun. Şi când cineva vorbeşte de tine şi zice: Ai văzut 
pe creştinui acela? Răspunde-i: Eu vorbesc cu tine despre 
fapte, iar nu despre persoane. Căci câţi doctori nu s-au fă- 
cut ucigaşi dând otravă în loc de doctorii? Dar nu prihănesc 
profesia, ci pe cel ce a întrebuinţat-o rău. Câţi corăbieri n-au 
înecat corăbii? Dar nu prihănesc meşteşugul marinăresc ci 
mintea cea rea a acelora. Şi de vei vedea un creştin rău, nu 
vorbi de rău preoţia şi învăţătura Bisericii, ci pe cel ce între- 
buinţează rău darul cel bun. 

Împăratului i se încredinţează trupuri, iar preotului sufle- 
te. Impăratul iartă datorii de bani, iar preotul datorii de pă- 
cate. Acela sileşte, acesta îndeamnă. Acela cu porunca, 
acesta cu sfătuirea. Acela cu arme materiale, acesta cu arme 
duhovniceşti. Acela face război împotriva barbarilor, eu port 

război împotriva diavolilor. Ma: mare este vrednicia aceasta. 
De aceea împăratul îşi pleacă capul sub mâinile preotului şi 
peste tot în Scriptura cea Veche se spune că preoţii ungeau 
pe împărați. Dar împăratul acela trecând peste hotarele sale 
şi sărind peste îngrădirea datoriilor împărăteşti, a intrat în 
“Templu, cu stăpânire voind să tămâieze. Dar ce zic preoţii? 
„Nu se cuvine ţie, Ozie, a tămâia“ (2 Paralip. 26, 18). Vezi 
cugetare îndrăzneață, care nu se sfieşte; limbă care se atinge 
de cer, libertate nerobită; trup de om şi minte de înger, care 
umbla pe jos, dar petrecea şi în cer? Au văzut pe împărat, 
dar n-au văzut porfira, au văzut pe împărat, dar n-au văzut 
coroana. Să nu-mi spui că vrednicia împărătească te îndrep- 
tăţeşte să calci legea. 

Nu ţi se cuvine ţie, o împărate, să tămâiezi în Sfânta Sfin- 
telor. Ţreci peste hotare şi cauţi ceea ce nu ţi s-a încredinţat? 
De aceea şi pe cele ce le-ai luat le vei pierde. „Nu se cuvine 
ţie a tămâia, ci preoţilor“. Aceasta nu este slujba ta, ci a mea. 
Ţi-am răpit porfira? Atunci nu-mi răpi preoţia. „Nu se cu- 
vine ţie a tămâia, ci preoţilor fiilor lui Aaron“. Acestea s-au 
petrecut cu multă vreme după moartea lui Aaron. Dar pen- 
tru ce nu a zis numai „preoţilor“, ci a adăugat şi numele ta- 
tălui? În vremea lui s-a întâmplat următorul lucru: Datan, 
Aviron şi Core s-au ridicat împotriva lui Aaron, dar s-a des- 
chis pământul şi i-a înghiţit, arzându-i cu foc din cer. (Num. 
16). Deci voind să-i aducă lui aminte de întâmplarea aceea, 
că şi altădată preoţia a fost invidiată, dar n-a fost necinstită, 
deşi au năvălit asupra ei mulţime multă, pomeneşte de Aaron. 
„Nu se cuvine ţie a tămâia, ci preoţilor, fiilor lui Aaron“. Nu 
a zis, „gândeşte-te ce au pătimit aceia când au îndrăznit să 
facă aceasta; nu a zis, „adu-ţi aminte că aceia ce s-au sculat 
împotrivă au fost arşi, ci a pomenit numai despre Aaron a 
cărui preoţie a fost adeverită de Dumnezeu. Şi l-a povăţuit 

să-i aducă aminte de istoria aceea, numai nu-i zicea: „Nu 
îndrăzni să faci ce a făcut Datan, ca să nu pătimeşti ceea ce 
a pătimit el în vremea lui Aaron“. 

Dar împăratul Ozia n-a suferit, ci îngâmfându-se de mân- 
drie, a intrat în Templu şi a voit să tămâieze. Ce face Dum- 
nezeu? Preotul a fost defăimat şi vrednicia preoţiei era să se 
calce, căci preotul nu putea să facă altceva mai mult. Căci a 
preotului este numai a mustra şi a dovedi îndrăzneală, iar nu 
a lua arme, nici a apuca scuturi, nici a clătina sulița, nici a în- 
tinde arcul, nici a slobozi săgeata. Şi de vreme ce preotul a 
mustrat, dar împăratul nu s-a plecat, ci a întrebuințat pute- 
rea sa, preotul a zis: Eu mi-am făcut datoria şi cu nimic mai 
mult nu pot ajuta preoţia ce se calcă, legile ce se nedreptă- 
ţesc şi pravilele ce se răstoarnă. Ce face dar lubitorul de oa- 
meni? Pedepseşte pe îndrăzneţ, căruia îndată i-a ieşit lepră 
pe frunte. Unde este neruşinare, acolo este şi pedeapsă. Ai 
văzut iubirea de oameni a lui Dumnezeu? Nu a slobozit să- 
geată, n-a clătinat pământul, n-a cutremurat cerul, ci a răsă- 
rit lepra, nu în alt loc, ci pe frunte, ca pedeapsa s-o poarte 
faţa şi să stea ca literele săpate pe stâlp. Căci pedeapsa nu s-a 
dat numai pentru el, ci şi pentru cei de pe urmă. Pentru că 
de ar fi fost pedepsit numai el, ar fi primit o pedeapsă după 
măsura greşelii, ci pedeapsa sta ca o lege scrisă într-un loc 
înalt, ca şi cum ar zice: „Nu faceţi unele ca acestea, ca să nu 
pătimiţi unele ca acestea!“ Şi puteai vedea o lege însufleţită 
şi o frunte care scotea un sunet mai tare decât al trâmbiţei. 
Căci pe frunte erau scrise litere care nu se puteau şterge, fi- 
indcă nu erau scrise cu cerneală, ca să le şteargă cineva, ci 
lepra era firească care făcea necurat pe acesta, ca pe ceilalţi 
să-i facă curaţi. Şi precum cei osândiţi sunt scoşi cu ştrean- 
gul în grumaz, aşa şi acesta în loc de ştreang avea lepra pe 
frunte, pentru că a ocărât preoţia. 

Acestea le zic nu ocărând pe împărați, ci pe cei ce se îm- 
bată de mândrie şi de mânie, şi ca să cunoaşteţi că preoţia 
este mai mare decât împărăţia. 

"Totdeauna când greşeşte sufletul, Dumnezeu pedepseşte 
trupul. Aşa a făcut şi cu Cain. Sufletul a greşit făcând ucide- 
re, iar trupul lui s-a slăbănogit. Şi pe bună dreptate. Dar de 
ce? „Gemând şi tremurând vei fi pe pământ“ (Fac. 4, 12). Şi 
mergea Cain vorbind cu toţi, dar nu cu glas, ci cu tăcerea 
vorbind. Limba tăcea, dar mădularele lui strigau şi spuneau 
tuturor pentru ce geme, pentru ce tremură. Frate am omo- 
rât, ucidere am făcut. Ceea ce Moise a zis mai pe urmă, lă- 
sându-le în scris: „Să nu ucizi“ (leş. 20, 13), aceea făcea şi 
acesta umblând peste tot şi spunând cu fapta. Ai văzut gură 
tăcând şi faptă vorbind? Ai văzut lege însufleţită înconjurând 
peste tot? Ai văzut stâlp umblând? Ai văzut pedeapsă care 
anulează pedeapsă? Ai văzut osândă pricinuitoare de învă- 
ţătură? Ai văzut suflet păcătuind şi trup pedepsindu-se? Şi 
pe bună dreptate. 

Aşa şi la Zaharia, sufietul a păcătuit şi limba a fost legată 
(Lc. 1, 20). Şi a fost pedepsită limba pentru că a născut gla- 
sul cel necredincios. Şi Ozia a fost pedepsit cu lepră pe 
frunte pentru că a păcătuit, ca să se înţelepțească. Şi a ieşit 
împăratul, făcându-se pildă tuturor, iar Templu a fost cură- 
țat. Şi ieşea afară neîmpins de nimeni, şi vrând să ia şi preo- 
ţia a pierdut şi ceea ce avea. „Şi a ieşit din Casa Domnului“ 
(2 Paralip. 26, 21). În vremea cea veche era lege ca orice 
lepros să fie scos afară din cetate, dar acum nu mai este aşa. 
De ce? Atunci Dumnezeu punea legi la oameni ca la nişte 
prunci şi se pedepsea cu lepră trupul, dar acum se pedep- 
seşte sufletul. 

Şi a ieşit împăratul lepros, dar nu l-au scos pe el din ceta- 
te, cucernicindu-se de coroană şi de vrednicia împărătească, 


455 


SFÂNTUL IOAN GURĂ DE AUR 


ci sta într-un loc osebit, dar tot făcea fărădelege. Ce a făcut 
atunci Dumnezeu? Mâniindu-se pe evrei a încetat prooro- 
cia. Şi am zis toate acestea la cuvântul proorocului, ca să-mi 
plătesc datoria. Dar să ne întoarcem la cele ce ne stau înain- 
te. Împăratul a ieşit din Templu plin de lepră. Şi fiind trebu- 
inţă ca să fie scos din cetate după obicei ca pe un necurat, 
poporul îl îngăduie să stea înăuntru şi nimeni din cei mici 
sau din cei mari nu zice nimic din cele ce ar fi trebuit să în- 
drăznească a zice. Dar pentru că l-a lăsat nepedepsit, Dum- 
nezeu se întoarce de la ei şi încetează darul proorociei. Şi 
pe bună dreptate. Pentru că au nesocotit Legea Lui şi s-au 
sfiit să scoată afară pe cel necurat, a făcut de a încetat darul 
cel proorocesc. Şi nu mai era grai cinstit, nici cuvânt care să 
proorocească, adică Dumnezeu nu mai vorbea cu ei prin 
prooroci. Şi nu insufla Dumnezeu Duhul întru cei prin care 
grăia, pentru că aveau cu ei pe cel necurat; şi la cei necuraţi 
nu lucrează darul Duhului. Pentru aceasta nu era de faţă, 
nici nu se arăta proorocilor, ci tăcea şi se ascundea. lar ceea 
ce am spus s-o fac mai luminată vă voi spune o pildă. Un 
om avea mare prietenie cu un altul, dar acela l-a scârbit cu 
ceva, pentru care îi zice: „Pentru aceasta nu mă vei mai ve- 
dea şi nu voi mai vorbi cu tine“. Aşa a făcut şi Dumnezeu 
atunci. Că devreme ce l-au întărâtat nescoţând afară pe 
Ozia zice: „Nu voi mai vorbi cu proorocii voştri. Nu voi mai 
trimite darul Duhului. Vezi pedeapsă plină de blândeţe? Nu 
a trimis fulgere, nici a clătinat cetatea din temelie. Dar ce a 
făcut? „Nu voiţi să-mi împliniţi Legea, nu mai vorbesc cu 
voi. Oare nu puteam să-l scot Eu afară? Dar am voit să fa- 
ceţi voi aceasta. Nu vreţi? Nici eu nu mai vorbesc cu voi, 
nici nu mai mişc sufietele proorocilor”. 

Nu mai lucra darul Duhului, era tăcere, vrajbă între 
Dumnezeu şi oameni. Dar după ce a murit împăratul s-a dez- 

legat şi vrajba. Şi fiindcă Proorocul avea multă vreme de 
când nu proorocise, murind împăratul şi dezlegându-se vraj- 
ba, a început să proorocească, căci s-a întors proorocia. Şi 
pentru aceasta Proorocul însemnează vremea şi zice: „Şi a 
fost în anul în care a murit împăratul Ozia, văzut-am pe 
Domnul şezând pe scaun înalt şi preaînaltat“ (Is. 6. 1). Când 
a murit acela atunci am văzut pe Domnul. Mai înainte nu 
vedeam pe Domnul, pentru că era urgie asupra noastră, dar 
după moartea celui necurat s-a dezlegat urgia. De aceea aici 
s-a spus despre moartea împăratului Ozia, iar la toţi ceilalţi 
se spune despre vremea vieţii lor. 

„Şi a fost în anul în care a murit împăratul Ozia, văzut-am 
pe Domnul şezând pe scaun înalt şi preaînălţat“. larăşi se 
poate vedea iubirea de oameni a lui Dumnezeu. A murit cel 
necurat şi Dumnezeu s-a împăcat cu oamenii. Dar de ce a 
făcut aceasta fără nici o faptă din partea oamenilor, ci numai 
pentru că a murit acela? Pentru că este iubitor de oameni şi 
nu se aspreşte, nici se scumpeşte când voieşte să-şi arate 
dragostea Sa. Numai un lucru voia lubitorul de oameni şi 
Bunul Dumnezeu , ca să iasă cel necurat. 

Deci ştiind acestea să izgonim mândria, să îmbrăţişăm 
smerita cugetare, iar slava cea cuviincioasă să o înălțăm Îa- 
tălui şi Fiului şi Sfântului Duh, acum şi pururea şi în vecii ve: 


cilor. Amin. 


OMILIE. de laudă a celor ce au venit la Biserică 
/ despre buna rânduială la slujbă / despre cuvân- 
tul: "Dăzut-am pe “Domnul șezând pe scaun înalt 


și preaînăltat” (Is. 0, 1) 


ăd că multă osârdie arătaţi voi ca să puneţi în lucrare 
cele pe care le-am vorbit mai înainte. De aceea şi eu fără să 
preget semăn seminţele învăţăturii, hrănindu-mă din acestea 
cu bune nădejdi. Căci şi plugarul, semănând seminţele cu 
osteneală, dar văzând pământul îndestulat de roade şi hold- 
ele încărcate, uită de ostenelile de mai înainte şi toată osâr- 
dia o pune spre paza şi lucrarea ce urmează de acum înain- 
te, îndemnat fiind de câştigul pe care-l nădăjduieşte. 

Dar plugăria aceasta aduce mult mai mult câştig. Aceea 
agonisind îndestulare de roade materiale pune înainte hrană 
pentru trupuri, iar acesta semănând învăţătura şi înmulţind 
darurile Duhului, pune înainte bogăţia cea sufletească, hra- 
na cea necheltuită şi nestricăcioasă, care nu se risipeşte, nici 
nu se strică de lungimea vremii, ci se păzeşte cu o negrăită 
purtare de grijă, dăruind desfătarea care se simte cu mintea. 
Aceasta este rodirea ostenelilor, aceasta este bogăţia ce se 
pune înaintea dragostei voastre. Şi pe aceasta văzând-o că 
creşte în voi, mă bucur totdeauna, ca n-am semănat semin- 
ţele în zadar, că nu m-am ostenit în zadar, ci am semănat în 
pământ roditor şi gras, potrivit pentru rodire. 


459 


SFÂNTUL IOAN GURĂ DE AUR 


Dar de unde,credeţi, că văd folosul? De unde înţeleg că 
cuvintele sporesc spre lucrare? Cu adevărat din mulţimea 
aceasta, din faptul că veniţi cu osârdie la Biserică, maica tu- 
turor, din starea cea de toată noaptea şi din totdeauna, din 
dorinta de a urma cetelor îngereşti şi a aduce Ziditorului 
cântare şi laudă neîncetată. 

O, darurile lui Hristos! Sus doxologesc oştile îngerilor, jos 
în Biserică, adunându-se, oamenii urmează aceeaşi cântare 
ca a acelora. Sus serafimii strigă cântarea cea întreit sfântă, 
jos mulţimea oamenilor tot pe aceeaşi o înalță. Sărbătoare 
de obşte şi pentru cele cereşti şi pentru cele pamânteşti. O 
mulţumire, o bucurie, o săltare veselitoare, pe care le-a al- 
cătuit pogorârea cea. negraită a Stăpânului, pe care le-a îm- 
pletit Duhul Sfânr; unire de glasuri potrivite de buna rându- 
ială cea Părintească. Căci buna rânduială a versurilor celor 
de sus, mişcate de Treime, ca de o pană, scot cântarea cea 
veselitoare şi fericită, cântarea cea îngerească, cântarea cea 
neîncetată. Acesta este scopul osârdiei de aici, „cesta este 
rodul adunării noastre. De aceea mă bucur văzând această 
sporire; mă bucur înțelegând veselia sufletelor voastre, bu- 
curia aceea duhovnicească, săltarea cea după Dumnezeu. 
Căci nimic altceva nu face aşa de veselă viaţa noastră, ca 
bucuria din Biserică. 

În Biserică se găseşte bucuria celor ce voiesc să se bu- 
cure, în Biserica este răsuflarea celor scârbiţi, în Biserică este 
veselia celor mâhniţi, în Biserică este întărirea celor neputin- 
cioşi, în Biserică este odihna celor osteniţi, căci zice: „Veniţi 
către Mine toţi cei osteniţi şi împovăraţi şi Eu vă voi odihni 
pe voi“ (Mt. 1, 28). Ce poate fi mai dorit decât glasul aces- 
ta? Ce poate fi mai dulce decât chemarea aceasta? Când 
Stăpânul te cheamă la Biserică, te cheamă la ospăț, te în- 
deamnă la odihnă în loc de osteneli, te schimbă din durere 

în uşurare, ridicându-şi greutatea păcatelor, îţi vindecă ne- 
cazul cu desfătarea şi mâhnirea cu veselie. O, negrăită pur- 
tare de grijă! O, chemare cerească! Să ne sârguim dar, iubi- 
ţilor, să arătam această usârdie permanentă şi s-o împlinim 
cu rânduiala cea cuviincioasă şi spre scopul cel cuviincios. 
Şi astăzi voiesc să pornesc către voi cuvântul despre lucrul 
acesta, care se pare că este îngreuietor, dar nu este, ci cu 
adevărat este uşor şi folositor. 

Aşa fac şi părinţii cei iubitori de fii, căci le poruncesc să 
facă nu numai cele ce sunt pricinuitoare de bucurie, dar şi 
cele ce aduc mâhnire; şi nu numai cele ce aduc îndată folo- 
sul, ci şi cele care par că nu aduc nici un folos şi sunt grele, 
dar care sunt mântuitoare de se vor împlini, învăţându-i cu 
multă silinţă şi cerând cu dinadinsul împlinirea poruncilor 
lor. Şi punem cuvântul acesta înainte, ca să nu cheltuim os- 
teneala cea de aici în zadar; ca nu suferind osteneala prive- 
gherii, fără folos să fim; că înălțându-se glasurile în văzduh, 
să nu răsune spre pagubă, ci spre folos. Căci şi negustorii nu 
suferă în zadar osteneala călătoriilor îndelungate pe mare, 
nici suflarea vânturilor, sau lovirea valurilor, ci înoată prin 
noian, îndrăznesc în primejdii, merg din loc în loc şi petrec 
toate nopţile fără somn, ca să-şi înmulțească cele ale negus- 
toriei. Şi de nu va face aceasta, ci, pe lângă dobândă, va 
pierde şi cele investite, nu se va mai duce nicăieri, nici nu va 
suferi atâtea primejdii. 

Deci ştiind acestea să venim aici cu evlavia cea cuviin- 
cioasă, ca nu cumva în loc de iertarea păcatelor, să ne du- 
cem acasă cu adăugirea lor. Dar ce se cere de la noi? Atunci 
când înălţăm cântările cele dumnezeieşti, să le împlinim 
cuprinşi de multă frică şi împodobiţi cu multă evlavie. Căci 
sunt unii din cei ce se află aici, pe care şi dragostea voastră 
socotesc că-i ştie, care defăimând pe Dumnezeu şi cuvintele 

Duhului, socotindu-le ca cele obişnuite, scot glasuri fără de 
rânduială cu nimic fiind mai presus decât cei nebuni, căci se 
clatină şi se învârtesc cu tot trupul, arătând obiceiuri străine 
de aşezarea cea duhovnicească. Ticălosul şi mişelul! Fiind 
trebuinţă să înalţi doxologia cea îngerească cu teamă şi cu 
cutremur şi să te mărturiseşti Ziditorului tău cu frică, ca să 
iei iertarea păcatelor, tu aduci aici obiceiurile măscăricilor, 
întinzându-ţi mâinile fără rânduială, sărind cu picioarele şi 
îndoindu-te cu tot trupul. Şi cum nu te temi şi nu te cutre- 
muri îndrăznind să rosteşti în acest chip astfel de cuvinte? 
Nu te gândeşti că însuşi Stăpânul este de faţă aici nevăzut, 
măsurând mişcarea fiecăruia şi cercetându-i conştiinţa? Nu 
te gândeşti că îngerii stau de faţă la acest Jertfelnic înfrico- 
şat, înconjurându-l cu frică? Dar tu nu te gândeşti la acestea, 
fiindcă auzul şi privirea la cele de la teatre şi spectacole ţi-au 
întunecat mintea, şi de aceea pe cele ce se fac acolo le 
amesteci cu aşezămintele Bisericii. lar cu strigările cele fără 
rânduiala îţi vădeşti nerânduiala sufletului. Cum dar vei cere 
iertare păcatelor tale? Cum vei trage pe Stăpânul spre mi- 
lostivire, aducându-l cu atâta defăimare rugăciunea? Zici 
„miluieşte-mă Dumnezeule“, dar năravul tău este străin de 
milă. Strigi „mântuieşte-mă“, dar mişcările trupului tău sunt 
străine de mântuire. Ce folos aduc rugăciunii mâinile ridi- 
cate adeseori în sus şi purtate fără rânduială, sau strigarea 
peste măsură, care nu ajută cu nimic la venirea Duhului? 
Oare nu unele din acestea sunt ale femeilor desfrânate ce 
stau la răspântii, iar unele ale celor ce strigă la teatre şi spec- 
tacole? Cum îndrăzneşti ca să amesteci schimonoselile dra- 
cilor cu această doxologie îngerească? Şi cum nu te sfieşti de 
cuvintele ce le zici: „Slujiţi Domnului cu frică şi vă bucuraţi 
de El cu cutremur” (Ps. 2, 11)? Oare asta este a sluji cu 
frică, a te desface şi a te întinde, neînţelegând cele ce zici, 

căci strigi fără rânduială? Acestea sunt dovada defăimarii nu 
a fricii, a mândriei nu a smereniei; acestea sunt fapte ale ce- 
lor ce joacă nu a celor ce doxologesc. Ce înseamnă a sluji 
Domnului cu frică? Înseamnă a împlini toate poruncile cu 
frică şi cu sfială şi a aduce rugăciunile cu inimă zdrobită şi 
minte smerită. Dar Duhul Sfânt ne porunceşte prin Prooro- 
cul nu numai a sluji cu frică, ci a ne şi bucura cu cutremur. 
Şi fiindcă împlinirea poruncii pricinuieşte bucurie celui ce se 
nevoieşte la fapta bună, de aceea zice ca ea să se facă cu fri- 
că şi cu cutremur, ca nu purtându-ne cu nefrică, să ne păgu- 
bim şi de osteneli şi să întărâtăm şi pe Dumnezeu. 

Dar cum se poate să ne bucurăm cu cutremur? Căci nu 
este cu putinţă ca amândouă să fie deodată, fiindcă deose- 
birea dintre ele este mare. Căci bucuria vine din împlinirea 
celor dorite şi din dovedirea celor dulci şi veselitoare, iar nu 
din cele întristatoare. lar frica se datoreşte aşteptării relelor 
celor multe, izvorând din conştiinţa care ne osândeşte. 

Cum dar este cu putinţă a ne bucura cu frică, şi nu încă 
cu frică, ci cu cutremur, care este o frică mărită? Cum dar se 
vor putea lucra acestea? Serafimii te vor învăţa pe tine, căci 
ei împlinesc cu fapta acestea amândouă. Căci ei se îndul- 
cesc cu slava cea negrăită a Ziditorului şi privesc frumuseţea 
cea nespusă a Lui, nu zic aceea a fiinţei Lui, căci este neîn- 
ţeleasă şi nu se poate privi, ci numai cât pot ei cuprinde. Şi 
petrecând totdeauna şi slujind împrejurul scaunului împără- 
tesc sunt în veşnică bucurie şi veselie, se bucură în dulceaţa 
aceea neîncetată şi saltă doxologind fără de tăcere pe Dum- 
nezeu. Căci a sta înaintea acelei slave, a fi luminaţi de razele 
ce strălucesc din ea, le este lor bucurie, veselie, dulceaţă şi 
mărire. Poate v-aţi îndulcit şi voi de acestea şi doriţi slavz 
aceea? De voiţi să mă ascultați şi să faceţi doxologia cu evla- 
vie nu veţi fi lipsiţi de o bucurie ca aceasta. Căci acelaşi Stă- 

pân se slăveşte şi în cer şi pe pământ, fiindcă „plin este tot 
pământul de slava Lui“ (Is. 6, 3). 

Dar cum aceia îndulcindu-se de atâta veselie o amestecă 
cu frica? Ascultă ce zice Proorocul: „Văzut-am pe Domnul 
şezând pe scaun înalt şi preaînălţat“. De ce după ce a zis 
„înalt“ a adăugat şi „preaînalţat“. Pentru că prin „înalt“ nu pu- 
tea arăta măreţia scaunului, iar adăugând „preaînălţat“ a 
arătat ca el nu poate fi înţeles. La cele de pe pământ când se 
spune „înalt“ poate fi comparat cu cele mai de jos. De pildă, 
munţii sunt prea înalţi în comparaţie cu şesurile şi văile pă- 
mântului; înalt este şi cerul cel ce este deasupra tuturor celor 
de pe pământ. lar termenul „preaînălţat“ este potrivit numai 
acelei Fiinţe neînţelese. Care nu este cu putinţă nici a fi înţe- 
leasă, nici a fi tâlcuită. De aceea Proorocul zice: „Văzut-am 
pe Domnul şezând pe scaun înalt şi preaînălțat'. 

Şi altceva ce ai văzut, Proorocule? Ce ai privit în jurul 
Lui? „Şi serafimii stăteau împrejurul Lui“ (Is. 6, 2). Dar ce 
făceau, ce ziceau şi de ce îndrăzneală s-au învrednicit? De 
îndrăzneală? Nicidecum. Ci erau cuprinşi de frică şi de 
spaimă, arătându-şi temerea cea negrăită chiar cu înfăţişa- 
rea şi mişcările lor. Căci cu două aripi îşi acopereau feţele, 
oprind raza slavei ce ieşea de la scaun, pentru că nu putea 
suferi strălucirea ei şi totodată arătându-şi evlavia care o au 
către Stăpânul. Cu acest fel de bucurie se bucură ei, cu 
acest fel de veselie se veselesc, acoperindu-şi nu numai feţe- 
le, ci şi picioarele? Dar de ce fac aceasta? Căci feţele pe bu- 
nă dreptate şi le acoperă pentru că nu pot să privească drept 
la slava cea neapropiată. Dar picioarele de ce şi le acoperă? 

Voiam ca acest lucru să vi-l las vouă, ca să vă osteniţi voi 
la dezlegarea acestei nedumeriri şi să fiţi râvnitori la dezlega- 
rea pricinilor duhovniceşti, dar ca să nu las mintea voastră 
să se îndeletnicească cu căutarea acestei dezlegări şi să vă 

fac să defăimaţi sfătuirea mea, de nevoie este ca să v-o spun 
eu. Pentru ce dar îşi acopereau picioarele? Sârguindu-se să- 
şi arate evlavia nesăţioasă către Ziditorul, ei voiesc să-şi ara- 
te frica de El şi prin mişcări, şi prin glas, şi prin vedere şi 
chiar prin poziţia lor. Dar pentru că nu pot îndeplini ceea ce 
doresc şi ceea ce se cuvine, de aceea prin faptul că îşi aco- 
pere toate părţile împlinesc ceea ce lipseşte. Oare aţi înțeles 
ceea ce am zis, sau este trebuinţă să mai repet? Dar ca 
aceasta să fie mai luminată mă voi strădui s-o dovedesc din 
exemplele de la noi. 

Cineva stă înaintea împăratului pământesc şi prin toate 
mijloacele se sârguieşte să arate multă evlavie către el, ca 
prin aceasta să tragă asupra lui mai multă dragoste de la ace- 
la. Pentru aceasta şi prin felul cum ţine capul, şi prin glas, şi 
prin strângerea mâinilor, şi prin alăturarea picioarelor şi prin 
sfiala întregului trup se sileşte să arate acea evlavie. Acest lu- 
cru se petrece şi la puterile cele fără de trup. Căci având 
multă evlavie către Ziditorul şi dorind ca s-o agonisească din 
toate părţile, dar neputând, ceea ce lipseşte din dorinţa lor o 
ascund cu această acoperire. Din această pricină se zice că- 
şi acoperă şi feţele şi picioarele, cu toate că este şi o altă tâl- 
cuire mai tainică cu privire la aceasta. Serafimii îşi acoperă 
feţele şi picioarele, nu pentru că ar avea, căci sunt fără de 
trupuri ca şi Dumnezeu, ci fac aceasta ca să arate că ei sunt 
sfinţi în toată alcătuirea lor şi slujesc cu frică şi evlavie Stăpâ- 
nului. Aşa trebuie să stăm şi noi când aducem lui Dumnezeu 
doxologie, cu frică şi cu cutremur, ca şi cum L-am vedea cu 
ochii minţii. Şi este cu adevărat de faţă, căci nici un loc nu-L. 
poate cuprinde, şi aude glasurile tuturor. Deci înălțând lauda 
cu inimă înfrântă şi smerită, să fie bine-primită în cer ca o tă- 
mâie cu bun miros. „Căci inima înfrântă şi smerită Dumne- 
zeu nu o va urgisi” (Ps. 50, 18). 

Dar Proorocul ne îndeamnă să facem doxologia cu stri- 
gare, căci zice: „Strigaţi Domnului tot pământul”. Dar noi nu 
oprim acest fel de strigare, ci strigarea cea fără rost; nu 
oprim glasul de laudă, ci cel fără de rânduială, certurile cele 
dintre + »i, mişcările mâinilor pe care le ridicaţi în sus fără 
rost, jocurile de picioare şi toate năravurile cele fără rându- 
ială şi stricate, care sunt schimonoseli ale celor ce zăbovesc 
la teatre şi la alergările de cai. De acolo s-au adus la noi ace- 
le obiceiuri pierzătoare, de acolo acele glasuri neevlavioase, 
de acolo mişcările mâinilor, a picioarelor, certurile, disputele 
şi toate obiceiurile cele fără rânduială. Şi nimic altceva nu 
face aşa de mult a defăima cuvintele lui Dumnezeu precum 
privirile şi auzurile celor ce se petrec acolo. De aceea v-am 
rugat de multe ori, ca nimeni din cei ce vin aici şi se îndul- 
cesc de învăţătura cea dumnezeiască şi se împărtăşesc de 
această înfricoşată şi tainică Jertfă, să nu meargă la teatrele 
şi spectacolele acelea, ca să amestece tainele cele dumneze- 
ieşti cu lucrurile cele drăceşti. Dar unii sunt atât de turbaţi, 
care poartă numai formă evlavia, că se duc la acelea, deşi 
au ajuns la adânci bătrâneţe, neluând aminte nici la cuvinte- 
le noastre, nici ruşinându-se de vârsta lor. 

Dar când le atragem atenţia şi îi sfătuim să se sfiască de 
cărunţelile lor şi să nu-şi piardă evlavia ce o mai au, ce cre- 
deţi că spun ei? Acele ce se petrec acolo sunt închipuire a 
biruinţei şi a încununării ce va să fie în veacul viitor, şi do- 
bândim mult folos de acolo. Ce zici, omule? Amăgitor şi plin 
de înşelăciune este acest cuvânt. De unde dobândeşti folos? 
Din acele certuri fără număr şi din jurămintele cele zadarni- 
ce ce se fac spre vătămarea celor ce le spun? Sau din ocări- 
le, hulele şi batjocurile pe care acei de acolo le toarnă unii 
peste alţii? Poate din acestea nu.Dar poate câştigi folos din 
glasurile cele fără rânduială, din strigarea cea fără de rost, 

din praful ce se înalţă, de la cei ce se împing şi se înghesu- 
iesc şi se linguşesc înaintea femeilor? 

Dar aici toţi proorocii şi dascălii arată pe Stăpânul îngeri- 
lor că şade „pe scaun înalt şi preaînălţat“, împărțind celor 
vrednici daruri şi cununi, iar celor nevrednici rânduindu-le 
gheena şi focul. Şi chiar Domnul însuşi adeverează acestea. 
Şi tu defaimi toate acestea şi mustrarea conştiinţei pentru 
cele săvârşite, frica de pedepse şi veşnicia osândei. Dar ca 
să te îndreptăţeşti de ceea ce faci, zici că te foloseşti din ace- 
lea din care suferi o vătămare nespusă. Nu, rogu-vă, să nu 
pricinuim îndreptăţiri în păcate. Căci acestea sunt îndreptă- 
țiri şi amăgiri care ne pricinuiesc vătămare. Dar despre aces- 
tea ajunge. 

Este timpul deci să mă întorc la sfătuirea cea dintâi, şi zi- 
când puţine să pun cuvântului capătul cel cuviincios. Aici se 
fac nu numai nerânduielile ce le-am spus mai sus, ci bântuie 
o boală cumplită. Care este aceasta? În loc ca cel ce vine 
aici să stea de vorbă cu Dumnezeu şi să-l înalțe doxologia 
cea cuviincioasă, | lasă pe EI şi fiecare ia pe vecinul său şi 
rânduiesc cele ale casei, vorbesc depsre cele ce se petrec în 
târg, în popor, la teatre şi spectacole şi în armată, discută că 
lucrurile acelea s-au pus în rânduială, iar celelalte nu, de- 
spre negustorii care s-au îmbogăţit şi care au sărăcit, şi pe 
scurt, vorbesc aici despre toate cele ce se petrec în lume. De 
ce iertare sunt vrednice unele ca acestea ? Dacă cineva vor- 
beşte cu împăratul cel pământesc, vorbeşte numai despre 
acelea pe care le va voi acela şi despre care întreabă, iar de 
va îndrăzni cineva să discute altceva afară de ceea ce voieş- 
te el, va suferi cea mai de pe urmă pedeapsă. lar tu vorbind 
cu Împăratul împăraţilor, Căruia li slujesc cu frică îngerii, laşi 
vorbirea cu El şi discuţi cele despre tine, care sunt praf şi pă- 
ianjen, căci astfel sunt lucrurile vieţii acesteia. Cum vei su- 

feri pedeapsa defăimării ? Şi cine te va izbăvi de o pedeap- 
să ca aceasta? 

Şi zic unii că stăpânirea cârmuieşte rău lucrurile de obşte 
ale vieţii acesteia. Dar care este pricina ? Nepriceperea 
celor ce cârmuiesc zic ei. Pricina nu este nepriceperea celor 
ce cârmuiesc, ci păcatul nostru. Mulțimea greşalelor noastre 
au întors toate cu josul în sus, acelea au adus toate relele, 
acelea au întărâtat pe vrăjmaşi, acelea au făcut de au fost bi- 
ruiţi ai noştri. Nu din altă parte s-a vărsat asupra noastră 
mulţimea scârbelor, ci numai din pricina aceasta. De aceea 
cel ce stăpâneşte, cu toate că ar fi Avraam, sau Moise, sau 
David, sau Solomon cel preaînțelept, sau cel mai drept din- 
tre toţi oamenii, dar dacă noi vom petrece rău de nici un fo- 
los nu va fi. lar daă aceia vor fi dintre călcători de lege, care 
se poartă fără de socoteală şi fără de rânduială, nesocoteala 
şi neorânduiala noastră au rodit pe unul ca acesta, păcatele 
noastre au pricinuit rana. Şi ni s-au dat cârmuitori după ini- 
mile noastre, şi dintre cei sfiniţi şi dintre cei ce stăpânesc 
cele lumeşti. Şi dacă cel ce cârmuieşte va fi drept, şi atât de 
drept încât să ajungă la fapta bună a lui Moise, dreptatea 
aceluia nu va putea acoperi greşalele nenumărate ale supu- 
şilor. Şi acest lucru îl vom putea cunoaşte chiar de la cele 
petrecute cu Moise, care a pătimit multe rele pentru Israel şi 
a făcut multă rugăciune pentru ei ca să moştenească pă- 
mântul cel făgăduit, dar fiindcă poporul cu păcatele lui s-a 
făcut străin de acea moştenire, rugăciunea lui Moise s-a pu- 
tut schimba hotărârea cea dreaptă a lui Dumnezeu, ci tot po- 
porul acela a pierit în pustie. Dar cine este mai drept ca Moi- 
se? Şi cine are mai multă îndrăzneală către Dumnezeu ca el? 

Dar se zice că „mult poate rugăciunea dreptului” (lac. 5, 
16). Da, dar aceea care este ajutată de pocăinţa şi întoarce- 
rea acelora pentru care se face. lar celor ce au năravul rău 

şi nu le este nădejde de întoarcere, cum poate să le ajute de 
vreme ce ei înşişi stau împotriva faptelor aceluia? să zicem 
că aceasta se întâmplă când greşeşte un popor întreg, de- 
vreme ce şi păcatul unor puţini supuşi, sau de mai multe ori 
al unuia a biruit îndrăzneala celui ce stăpâneşte cu dreptate. 
Şi acest lucru se poate vedea tot din cele petrecute cu Israel, 
care povăţuindu-se de Moise şi mergând în pământul celor 
de alt neam ca să facă război cu ei, unii din israeliți turbân- 
du-se spre femeile acelora, au pricinuit tuturor acea înfrân- 
gere a tot poporul. Şi acest lucru s-a întâmplat şi la unul sin- 
gur, cum a fost Ahar, care luând de la cei de alt neam cele 
date pierzării, a aprins mânia lui Dumnezeu asupra poporu- 
lui (Is. Navi, 7). 

Dar poate unii din cei ce sunt de faţă nu ştiu istoria aceas- 
ta, de aceea trebuie să spun puţine cuvinte depsre ea, ca să 
aducem aminte celor ce o ştiu şi să-i învăţăm pe cei ce nu o 
ştiu. Acest Ahar era unul din cei ce au trecut lordanul îm- 
preună cu lisus al lui Navi, cu lisus acela care prin hotărârea 
lui Dumnezeu a fost ales urmaş al lui Moise şi care era pre- 
închipuirea lui lisus Hristos adevăratului nostru Mântuitor. 
Căci precum acela a trecut poporul lui Israel din pustie prin 
lordan în pământul făgăduinţei, aşa şi Mântuitorul nostru 
ne-a mutat pe noi din pustiul necunoştinţei şi al închinării la 
idoli, prin sfântul şi mântuitorul botez, la lerusalimul cel de 
sus, la Maica celor întâi născuţi, în care s-au pregătit locaşu- 
rile odihnei celei adevărate unde este petrecerea cea fără 
tulburare şi paşnică. 

Deci acesta, cu puterea Celui ce poruncea trecând po- 
porul peste lordan, a venit asupra lerihonului şi făcând acea 
minunată înconjurare când erau aproape să cadă zidurile, 
zice către popor: „Şi va fi cetatea aceasta anatema, ea şi toa- 
te câte sunt în ea, fără numai pe Raav desfrânata să o cru- 

țaţi“ (Is. Navi 6, 17). Păziy-vă de anatema ca nu cumva pof- 
tind să luaţi ceva din noi şi să fim pedepsiţi. Toate cele ce 
sunt în cetate s-au afurisit, căci aceasta înseamnă anatema. 
Porunca era primejdioasă, căci cum se putea ca într-atâta 
popor să nu fie călcată? Mai ales că erau multe pricinile ce-i 
sileau la călcarea ei. Nestatornicia şi iubirea de câştig a po- 
porului, sau poate faptul că toţi au auzit porunca, şi mulți- 
mea prăzii care le era pusă înainte ca o amăgire şi care uşor 
ar fi amăgit pe cei iubitori de avuţie să calce porunca. Dar 
cu toate acestea legea a fost dată şi deasupra tuturor sta 
spânzurată primejdia călcării ei. 

Ce s-a întâmplat după aceasta? Au căzut zidurile şi toate 
cele ce erau în cetate au ajuns în mâinile celor ce o înconju- 
rase. Dar tot poporul a păzit porunca dată, ci numai unul a 
călcat-o şi a aprins mânia lui Dumnezeu peste toată mulţi- 
mea. Căci zice Scriptura: „Şi au săvârşit fiii lui Israel un pă- 
cat mare, luând din cele afurisite; că Ahar feciorul lui Har- 
mi, fiul lui Zamri... a luat din anateme şi s-a mâniat Domnul 
cu urgie pe fii lui Israel“ (Is. Navi 7, 1). Unul a fost cel care 
a păcătuit, cum zice că au păcătuit fiii lui Israel, şi s-a mâni- 
at Domnul pe fiii lui Israel? Vezi cum păcatul unuia a prici- 
nuit pedeapsă la tot poporul şi a făcut pe Dumnezeu vrăj- 
maş cu toată mulţimea. Dar fiindcă călcarea de lege s-a 
făcut şi nimeni nu ştia în afară de Dumnezeu, Cel ce ştie 
cele ascunse, pedeapsa zăbovea, dar cel ce făcuse aceasta, 
cu toate că i se părea că se tăinuieşte, se ardea de conştiinţă 
ca de foc. Apoi a venit şi vremea pedepsei şi a arătării păca- 
tului. lisus a trimis din lerihon bărbaţi în Ghe şi s-au suit aco- 
lo ca la trei mii de bărbaţi, dar au fugit de la faţa bărbaţilor 
Gheii şi au omorât din ei trei sute şasezeci de bărbaţi, iar pe 
ceilalţi i-au alungat şi i-au bătut şi a slăbit inima poporului şi 
s-a făcut ca apa (Is. Navi 7, 2-5). 

Vezi pedeapsa unui păcat? Vezi rana nevindecată? Unul 
a păcătuit, iar moartea şi frica a căzut peste tot poporul. Ce 
înseamnă aceasta, o Stăpâne iubitorule de bunătate? Tu eşti 
singur Drept şi judecăţile Tale sunt drepte. Tu faci judecata 
după lucrurile fiecaruia. Tu ai zis, lubitorule de oameni, că 
de va muri cineva în păcatul lui nu se va pedepsi altul în lo- 
cul aceluia. Care este dar această hotărâre dreaptă a Ta? 
Bune sunt toate cele ale Tale, Doamne, şi foarte bune şi se 
iconomisesc spre folosul nostru. 

Păcatul aduce vătămare, de aceea toţi au fost pedepsiţi, 
ca nu vătămarea să se întâmple la toţi. Şi văzând ei câtă pe- 
deapsă a născut o călcare de poruncă, să fugă şi să scape de 
osânda cea veşnică care se pricinuieşte din mai multe. 
Atunci lisus văzând ceea ce s-a făcut poporului şi-a rupt hai- 
nele lui şi a căzut cu faţa la pământ, jelindu-se cu acele cu- 
vinte pe care le însemnează Dumnezeiasca Scriptură ([s. 
Navi 7, 6). Dar ce răspunde Stăpânul: „Scoală-te, pentru ce 
ai căzut pe faţa ta? Poporul a păcătuit şi a călcat legătura 
Mea... Şi nu vor putea fiii lui Israel să stea înaintea vrăjma- 
şilor lor... până ce nu veţi ridica anatema dintre voi“ (7, 10- 
12). Atunci s-a vestit aceasta poporului, iar Dumnezeu arată 
pe cel ce a făcut călcarea de lege. lar acela mărturiseşte şi 
zice lui lisus: „Adevărat, eu am păcătuit înaintea Domnului 
Dumnezeului lui Israel; aşa şi aşa am făcut. Când prădam 
am văzut o haină pestriță bună şi două sute de drahme de 
argint şi o limbă de aur, care trăgea cincizeci de drahme, şi 
poftindu-le le-am luat şi le-am ascuns în pământ în cortul 
meu“ (Is. Navi 7, 20-21). Deci le arată pe toate, pentru că 
vedea că nemincinos este cel ce l-a vădit şi avea martor ne- 
mitarnic pe cel ce-l mustra. Şi vezi moartea cea de ocară a 
lui, căci „a luat lisus pe Ahar... şi pe feciorii lui şi pe fetele 
lui, şi boii lui, şi asinii lui, şi oile lui, şi cortul lui, şi toate câte 
avea el... şi i-a ucis pe ei cu pietre tot Israelul“ (7, 24-25). 

Aceasta este răsplata călcării de lege; aşa este judecata 
cea nemitarnică a lui Dumnezeu. Deci ştiind acestea, năvă- 
lirea asupră-ne a necazurilor să le socotim ca o pedeapsă a 
păcatelor noastre, şi cercetându-ne în fiecare zi greşalele 
noastre, nu pe alţii, ci pe noi să ne facem vinovaţi de venirea 
acestora. Căci nu numai neluarea aminte a celor ce stăpâ- 
nesc au adus asupra noastră relele acestea, ci mai ales gre- 
şalele noastre. Şi fiecare venind aici, să-şi cerceteze păcatele 
lui, iar să nu prihănească pe alţii, şi să înalțe cu rânduiala cea 
cuviincioasă doxologia cea cuviincioasă. lar rânduiala cea 
cuviincioasă ce se cere de la noi este aceasta: întâi să ne 
apropiem de Dumnezeu cu inimă înfrântă, apoi aşezarea su- 
fletului s-o arătăm prin cele ce se văd, adică prin şedere, 
prin mişcarea cu bună rânduială a mâinilor, prin glasul cel 
blând şi smerit. lar acestea sunt cu putinţă la cel ce va voi. Şi 
cum vom putea să le lucrăm toţi? Dacă ne vom pune în min- 
te că s-a dat poruncă de obşte şi că toţi trebuie să ne împăr- 
ţim de folosul din ea. 

De aceea să încetăm şi glasurile cele fără de rânduială, să 
oprim mişcările cele fără de rânduială ale mâinilor, neridi- 
cându-le ameninţător în aer, ci strânse cuviincios să le întin- 
dem către Dumnezeu. Căci Dumnezeu urăşte cele fără rân- 
duială şi se scârbeşte de ele, precum se bucură şi primeşte 
pe cel smerit, căci, „spre cine voi căuta, fără numai spre cel 
smerit şi blând, şi care tremură de cuvintele Mele“ (Is. 66, 
2). Să zicem unii altora că Dumnezeu nu voieşte în acelaşi 
timp să vorbim şi cu El şi să cuvântăm şi între noi, nici să lă- 
săm vorbirea cu El şi să începem a vorbi cu cei de faţă, ames- 
tecând mărgăritarele cu noroiul, căci aceasta EI o socoteşte 
ocară a Sa, iar nu o doxologie. Şi de va voi cineva să calce 
porunca aceasta să-i astupăm gura, să-l alungăm şi să-l scoa- 
tem afară din curţile sfintei Biserici ca pe un vrăjmaş al mân- 

tuirii noastre. Şi făcând aşa, păcatele noastre cele de mai 
înainte cu lesnire le vom spăla, vom avea în mijlocul nostru 
pe Stăpânul Însuşi împreună cu îngerii, împărțind fiecăruia 
cununile cele pentru buna rânduială. Ca devreme ce este 
lubitor de oameni şi Dătător de daruri mari şi se bucură de 
mântuirea noastră, ne-a făgăduit Împărăţia cerurilor şi îm- 
părtăşirea vieţii celei fără de moarte şi pe toate cele bune 
înainte le-a pregătit, voind ca noi toţi să ne sălăşluim întru 
ele. Pe care fie ca noi toţi să le dobândim cu darul şi cu iubi- 
rea de oameni a Domnului nostru lisus Hristos, Căruia îm- 
preună cu Tatăl şi Sfântul Duh se cuvine slava, stăpânirea, 
cinstea şi închinăciunea, acum şi pururea şi în vecii vecilor. 


Amin. 


OMILIE despre faptul că trebuie să arătăm multă 
purtare de grijă pentru fapta bună, și să urmăm 
sfinților, care, fiind de aceeași fire cu noi, au lucral-o 
cu dinadinsul / despre faptul că de ne vom trândăvi, 
nu vom avea nici un cuvânt de îndreptare 


tiu că în zilele trecute v-am chinuit mintea cu înţele- 

gerile cele adânci, pentru aceasta voiesc ca astăzi să vă pun 
înainte o învăţătura mai uşoară. Şi precum trupul cel topit 
de post are trebuinţă de puţină răsuflare, ca apoi iarăşi cu 
mai multă osârdie să îndrăznească la nevoinţele postului, 
aşa şi sufletul are trebuinţă de a răsufla şi de a se odihni. 
Căci nu trebuie totdeauna a-l întinde, sau a-l lăsa liber, ci 
uneori a face aceasta, iar alteori cealaltă, ocârmuind astfel şi 
aşezarea sufletului şi săltările trupului. Şi precum a-l chinui 
totdeauna cu osteneli îl face să slăbească şi să cadă, tot aşa 
a-l lăsa totdeauna în odihnă, îl duce la trândăvie. lar acest 
lucru se întâmplă şi la suflet şi la trup. De aceea pretutindeni 
măsura este lucrul cel mai bun. Şi cum că este cel mai bun 
ne spune însuşi Dumnezeul tuturor, când a făcut toate făp- 
turile spre folosul nostru. lar din toate să cercetăm ce zice 
despre ziuă şi noapte, adică despre lumină şi despre întune- 
ric. Căci devreme ce a rânduit ziua pentru neamul omenesc 
spre lucrare, iar întunericul nopţii spre răsuflare şi odihnă de 

osteneli, a pus şi măsuri şi hotare pentru amândouă, ca toţi 
să ne îndulcim de folosul din ele. 

Şi cum că lumina este spre lucrare, ascultă pe David ce 
zice: „leşi-va omul la lucrul său şi la lucrarea să până seara“ 
(Ps.103, 23). Şi bine a zis până seara, căci sosind seara lu- 
mina se ascunde şi venind întunericul firea omenească 
adoarme, pentru că trupul fiind ostenit se odihneşte şi toaie 
simţurile se destind şi ca o doică bună întunericul sileşte toa- 
te organele trupului să se odihnească de osteneli. Apoi după 
ce se va împlini măsura nopţii şi se apropie lumina, face ca 
să întâmpinăm razele soarelui cu simţirile odihnite şi să ne 
apucăm de lucrurile cele obişnuite cu osârdie nouă şi fier 
binte. | 

Acest lucru se întâmplă şi la întoarcerile anotimpurilor. 
Căci după iarnă urmează primăvară, iar după ce se depăr- 
tează vara vine toamna, ca prin schimbarea climei să se păs- 
treze trupurile noastre, nici îngheţând de gerul cel peste mă- 
sură, nici topindu-se de fierbinţeala cea multă. Pentru aceasta 
s-a rânduit mai înainte de iarnă toamna şi mai înainte de va- 
ră primăvara ca trupurile noastre să se deprindă cu frigul şi 
căldura. lar cel ce va voi să cugete la toate cele create cu 
înţelepciune, va afla că ele s-au făcut după rânduială şi ni- 
mic nu a fost făcut în zadar. Chiar şi la seminţele ce răsar din 
pământ de va privi cineva, va vedea că ele nu răsar în ace- 
laşi timp din pământ, fiindcă nu numai o singură vreme este 
potrivită spre odrăslirea lor. lar vremile cele cuviincioase le 
cunoaşte lucrătorul de pământ, învăţat fiind de Dumnezeu, 
după înţelepciunea dată lui. Şi ştie când trebuie să semene 
seminţele, când trebuie să aşeze în sânul pământului mlădi- 
ţele pomilor, sau ale viei, când trebuie să ascută secera pen- 
tru seceriş, când să culeagă rodul viei, sau când să culeagă 
rodul măslinului. Şi de vei voi să cercetezi acestea cu de- 

amănuntul, vei vedea câtă înţelepciune au cei care lucrează 
pământul. 

Şi nu numai la cele de pe pământ vei vedea înţelepciune, 
ci şi la cele din mare. Aici altă înţelepciune vei vedea, fiind- 
că corăbierul ştie când trebuie să tragă corabia din port şi 
când să treacă peste noian. Şi la aceştia se poate vedea mult 
mai învederat priceperea pe care înţelepciunea lui Dumne- 
zeu a pus-o în firea omenească. Căci cei ce merg pe drumu- 
rile de pe pământ nu merg uneori cu atâta siguranţă, pre- 
cum fac călătoria aceştia ce călătoresc pe ape. Drept aceea 
şi Scriptura spăimântându-se de înţelepciunea lui Dumne- 
zeu, zice: „Cel ce ai dat în mare cale şi în valuri cărare rătă- 
cită“ (Inţ. lui Solomon 14, 3). Ce minte omenească poate 
înţelege acestea? | 

Şi la împărtăşirea firii omeneşti din hrană vei vedea ace- 
laşi lucru. Căci fiecare vreme a anului ne dăruieşte hrană di- 
ferită cum a rânduit Stăpânul. Şi ca o doică bună, pământul 
ne aduce darurile lui, slujind poruncii Ziditorului. Şi ca să 
nu lungim cuvântul acesta , vă este cu putinţă şi singuri să 
cercetaţi celelalte pentru că sunteţi pricepuţi. Căci zice 
Scriptura: „Dă pricină înţeleptului şi mai înţelept va fi (Pilde 
9, 9). Şi nu numai la hrana noastră se poate vedea aceasta, 
ci şi la cea a dobitoacelor necuvântătoare. Şi de veţi voi şi 
din multe alte vieţi veţi putea cunoaşte, cercetând, înțelep- 
ciunea cea negrăită şi bunătatea cea neasemănată a lui Dum- 
nezeu, Meşterul cel bun, care pe toate cele ce le-a adus la 
fiinţă, le-a adus cu un scop. | : 

Şi chiar la vremea sfintelor patruzeci de zile ne este pusă 
o nouă rânduială. Căci precum la drumurile cele de obşte 
sunt hanuri şi popasuri, unde drumeţii cei osteniţi se odih- 
nesc şi apoi odihniţi pornesc iarăşi în călătorie. La fel şi la 
țărmurile mării sunt porturi, unde cei ce înoată, după ce au 

trecut multe valuri şi s-au împotrivit suflărilor vânturilor, ră- 
suflă puţin şi iarăşi se apucă să înoate. La fel şi acum, la 
aceste patruzeci de zile, li s-au dăruit aceste două zile ale 
săptămânii celor ce au primit să meargă pe drumul postului, 
ca să se odihnească puţin şi trupul de ostenelile postului şi 
sufletul să se mângâie, care, după trecerea acestor două 
zile, să se apuce iarăşi cu osârdie de această călătorie bună 
şi folositoare. 

Şi fiindcă astazi este zi de răsuflare, îndemn dragostea 
voastră ca să păziţi cu osârdie câştigurile ce le-aţi adunat din 
post, şi puţin odihnindu-vă, să adăugaţi iarăşi la cele de mai 
înainte, şi puţin câte puţin, agonisindu-vă o bogăţie mare, 
aşa să ajungeţi la ziua Domnului, băgând corabia voastră 
cea duhovnicească plină în limanul sfântului Praznic. Şi pre- 
cum toate cele ce au fost făcute de Stăpânul, s-au făcut cu 
un scop, împlinind o trebuinţă necesară, precum a arătat 
cuvântul vostru şi dovedeşte mărturia lucrurilor; aşa şi cele 
ce se fac de noi, nu trebuiesc făcute simplu sau fără rost, ci 
spre folosul şi dobândirea mântuirii noastre. Şi dacă cei ce 
sunt dedaţi cu totul la lucrurile vieţii acesteia nu se vor apu- 
ca de ceva, dacă nu vor socoti mai înainte câştigul ce le iese, 
cu atât mai mult noi trebuie să facem aceasta şi să nu trecem 
săptămânile postului fără rost, ci cercetându-ne conştiinţa, 
să socotim ce lucru bun am făcut noi săptămâna aceasta, şi 
ce în cealaltă, sau ce am adăugat în ceea ce a urmat, sau ce 
patimă din noi am îndreptat. Şi de nu vom voi să rânduim 
aşa cele ale noastre, nici să ne sârguim pentru sufletul nos- 
tru, nici un folos nu vom avea din post, nici din nemâncarea 
ce o suferim, ci vom fi mai prejos de cei ce pun multă osâr- 
die ca să adune bani. Căci fiecare din aceştia priveghează 
cu dinadinsul ca în fiecare zi să adauge la cei de mai înainte, 
şi nu are saţiu niciodată, ci pe cât îi creşte avuţia, pe atât îi 

creşte şi pofta şi osârdia. Şi dacă se priveghează atâta acolo 
unde osârdia este nefolositoare şi unde avuţia de multe ori 
este vătămătoare sufletului, cum nu trebuie să facă aceasta 
acolo unde osârdia aduce folos, unde plata este nespusă şi 
câştigul nemărginit? Acolo după toate acestea, câştigul bani- 
lor nu asigură mântuirea, căci venind moartea nu numai că 
banii rămân aici, nedând nici un folos celui ce i-a adunat, 
dar pentru că rămân aici va trebui să dea seamă pentru ei 
cu de-amănuntul. lar de multe ori, încă mai înainte de 
moarte, după multe osteneli şi sudori şi ticăloşii, năpădind 
oarecare întâmplări ca un vifor, deodată cel ce avea multă 
bogăţie ajunge să fie mai sărac decât cei mai săraci. Şi aces- 
tea le poate vedea oricine că se întâmplă în fiecare zi. lar la 
negustoria cea duhovnicească nu trebuie să se teamă ni- 
meni de un astfel de lucru, căci ea este întărită şi nu se pier- 
de şi acolo unde avem trebuinţă mai mult de ea, acolo ne dă 
mai multă mângâiere. 

Deci vă rog, cât mai avem vreme, să arătăm la această 
negustorie duhovnicească măcar aceeaşi osârdie cum au 
aceia. Şi niciodată să nu încetăm a purta de grijă acestui lu- 
cru, adică de a săvârşi orice lucru bun, de a întoarce în fugă, 
prin multă priveghere măcar unele din patimile ce ne supă- 
ră, ca să dobândim multă mângâiere, încredinţaţi fiind de 
mărturia conştiinţei. Căci nu ni se cere decât să venim în 
toate zilele aici, să auzim adeseori vorbindu-se depsre ace- 
leaşi lucruri şi să petrecem toate cele patruzeci de zile pos- 
tind. Şi de nu vom dobândi ceva din venirea cea deasă aici 
şi din sfătuire şi de nu vom aduce ceva folos sufletului din 
vremea postului, acestea nu numai că nu ne vor folosi, ci ni 
se vor face pricină de mai mare osândă, căci învrednicindu-ne 
de atâtea prilejuri de a ne folosi, rămânem tot aşa, şi nici cel 
supus iuţimii nu se face mai îngăduitor, nici cel pizmăreţ nu 

se preface în prieten, nici cel turbat la bani nu se va depărta 
de patimă ca să vină spre milostenie şi hrănirea săracilor, 
nici cel desfrânat nu se face înfrânat, nici cel ce se înneb- 
uneşte de slava deşartă nu se învaţă să o treacă cu vederea 
şi să poftească slava cea adevărată, nici cel trândav nu se 
scoală să se silească spre dragostea către aproapele, ca să 
nu fie mai jos decât vameşii, „căci de iubiţi pe cei ce vă iu- 
besc pe voi, ce răsplată veţi avea? Au nu fac vameşii acelaşi 
lucru?“ (Mt. 5, 46), ci ca să-şi pregătească gândul, să vadă 
cu blândeţe pe vrăjmaşi şi să arate către ei mai multă dragos- 
te. Şi de nu vom birui patimile acestea şi celelalte care se 
nasc din noi, ce iertare şi îndreptăţire vom avea noi cei ce 
venim aici în toate zilele, cei ce ne învrednicim de atâta as- 
cultare, cei ce ne împărtăşim de atâta învăţătură şi avem atâ- 
ta ajutor de la post? Spune-mi, te rog, de vei vedea pe copi- 
lul tău mergând în toate zlele la şcoală, dar trecând vremea 
nu dobândeşte nimic de acolo, oare suferi aceasta cu răb- 
dare? Oare nu vei bate şi pe copil şi-i vei imputa dascălului? 
Dar de te vei înştiinţa că cele ale dascălului s-au făcut toate 
fără lipsă şi numai lenevirea copilului a fosrt pricina tuturor, 
oare nu vei muta toată mânia spre copil, slobozind pe dascăl 
de vină? Pe bună dreptate acelaşi lucru se face şi aici. Căci 
noi, care am fost rânduiţi de darul lui Dumnezeu, în toate zi- 
lele vă chemăm la şcoala aceasta ca pe nişte fii duhovniceşti 
şi vă punem înainte învăţătura cea mântuitoare grăind nu 
cele de la mintea noastră, ci cele dăruite nouă de Stăpânul, 
prin Dumnezeieştile Scripturi, care punându-le vouă de 
faţă, deseori vă învăţăm. Deci dacă noi arătăm toată osârdia 
şi privegherea, povăţuindu-vă în toate zilele la calea faptei 
bune, iar voi rămâneţi neschimbaţi, puneţi-vă în minte şi so- 
cotiţi cât de mare ne va fi nouă durerea şi vouă osânda, ca 
să nu zic ceva mai mult. Că deşi faptul că nimic n-am lăsat 

din cele ce se cuvin spre folosul vostru, nevinovaţi ne face, 
dar, fiindcă ne îngrijim de mântuirea voastră, nu putem su- 
feri aceasta fără durere. Pentru că şi dascălul de va vedea pe 
ucenic că nu se foloseşte cu nimic din osârdia sa, nu puţin 
se mâhneşte şi se scârbeşte, văzând că se osteneşte în zadar. 

Şi acestea le zic nu ca să mâhnesc dragostea voastră, şi 
ca să vă ridic şi să vă învăţ, ca să nu chinuiţi trupul cu postul 
fără nici un folos, nici să treceţi aceste patruzeci de zile în 
zadar. Şi ce zic aceste patruzeci de zile, când noi nici o zi 
din toată vremea vieţii noastre nu trebuie s-o trecem fără ca 
să ne agonisim ceva folos duhovnicesc, prin rugăciune, prin 
mărturisire, prin facerea de bine, sau prin altă oarecare lu- 
crare duhovnicească. Şi dacă Pavel cel atât de înalt, care a 
auzit cuvintele cele nespuse, ce nici până astăzi nimeni nu 
le-a cunoscut, zicea: „Mor în fiecare zi! V-o spun fraţilor, pe 
lauda pe care o am pentru voi“ (| Cor. 15, 31), ca să ne înve- 
ţe că cu atâta osârdie se da în primejdiile cele pentru dreapta 
credinţă, încât în toate zilele era aproape de moarte. Şi ceea 
ce nu primea firea, căci numai cu o moarte suntem datori 
toţi, aceea săvârşea voinţa sa, deşi Dumnezeu lubitorul de 
oameni îl ţinea în viaţă pentru mântuirea celorlalţi. Deci 
dacă acela care era împodobit cu atâtea fapte bune, arătân- 
du-se ca un înger pe pământ, în toate zilele se silea şi se ne- 
voia împotriva primejdiilor, cele pentru adevăr, ca să-şi lucre- 
ze negustoria cea duhovnicească, neodihnindu-se niciodată, 
ce cuvânt de îndreptare vom avea noi, cei ce nu numai că 
suntem lipsiţi de orice faptă bună, ci şi supuşi la atâtea nea- 
junsuri, din care unul doar de ne va cuprinde pe noi, de 
ajuns este să ne pogoare în prăpastia pierzării, şi nu arătăm 
Nici O sârguinţă ca măcar pe acestea să le îndepărtăm? lar 
dacă multe neajunsuri vor cuprinde pe cineva, adică va fi 
supus iuţimii, va fi desfrânat, lacom, pizmăreţ şi mânios, şi 

nu va voi să le îndrepte, nici să se apuce de lucrarea faptelor 
bune, ce nădejde de mântuire va mai fi aici? 

Acestea le zic şi nu voi înceta a le zice, ca fiecare din cei 
ce aud, să primească doctoria cea potrivită din cele ce se 
vorbesc de noi şi să se silească degrabă, ca să se întoarcă 
spre sănătate, izbăvindu-se de patimile cele ce-l supără şi să 
se facă sârguitor la lucrarea faptei bune. Căci şi la cei ce bo- 
lesc cu trupul, cu toate că doctorul va pune de nenumărate 
ori doctoriile, dar cel bolnav nu va suferi lucrarea lor, ci de 
multe ori necăjindu-se şi nerăbdând usturimea va arunca 
doctoria ce a pus-o doctorul, nevoind să primească folosul 
din aceea, nimeni totuşi, din cei cu dreaptă socoteală, nu va 
prihăni pe doctorul care a făcut totul ce depindea de el. La 
fel este şi aici, noi, făcând doctoria din învăţătura cea du- 
hovnicească, o punem peste cei bolnavi, dar apoi lucru vos- 
tru este să suferiţi durerile ca să vă folosiţi şi să vă vindecaţi, 
ca izbăvindu-vă de boală, să vă întoarceţi la sănătatea cea 
adevărată. Astfel şi voi veţi simţi mult folos şi noi nu puţin ne 
vom mângâia, văzând că cei ce mai înainte erau bolnavi, aşa 
degrabă s-au întors întru sănătate. 

Deci, vă rog, ca fiecare din voi, deşi nu a făcut mai înainte, 
măcar de acum să se sârguiască ca orice neajuns ce-l va su- 
păra, mai mult decât celelalte, să-l taie din suflet, întrebuin- 
țând gândul cel binecredincios ca o sabie duhovnicească, şi 
aşa să se izbăvească de patimă. Că Dumnezeu ne-a dat nouă 
gând care poate, de vom voi puţin să ne sârguim, să biruias- 
că orice patimă ce se va naşte în noi. De aceea darul Duhu- 
lui ne-a lăsat scrise vieţile şi petrecerile tuturor sfinţilor, ca vă- 
zând că au fost de aceeaşi fire cu noi şi au isprăvit cu toate 
faptele cele bune, să nu ne lenevim nici noi la lucrarea lor. 

Fericitul Pavel nu a fost de aceeaşi fire cu noi? Căci mă 
prind de dragostea bărbatului acestuia şi pentru aceasta nu 

încetez a-l purta pe el în gură deseori, iar privind la sufletul 
lui ca la un prototip, mă spăimântez de lipsa lui de patimi, 
de mărimea vitejiei, de fierbinţeala dragostei către Dumne- 
zeu şi cuget că om fiind, voind, a adunat toate faptele cele 
bune, iar noi nici măcar pe cea mai mică nu o facem. Cine 
dar ne va izbăvi de osânda cea veşnică, când el, fiind părtaş 
aceleaşi firi ca şi noi, supus la aceleaşi slăbiciuni, petrecând 
toate zilele în acele vremuri grele şi când a fost, ca să zic 
aşa, tras, rupt, târât de cel ce se lupta împotriva propovădu- 
irii lui, care de multe ori numai atunci îl lăsa, când îl socotea 
mort, socotind că şi-au împlinit scopul lor cel ucigas? Oare 
se află cineva printre noi, care zăcem într-atâta lenevire, să 
isprăvească atâta mărime de fapte bune? Dar ca să nu auziţi 
de la noi isprăvile acestui fericit şi vitejia pe care a arătat-o în 
fiecare zi pentru propovăduirea dreptei credinţe, ascultaţi-l 
pe el ce zice despre sine atunci când primejdia apostolilor 
mincinoşi l-a silit. Şi atât de greu îi era acest lucru, încât nici- 
odată nu voia să-şi spună faptele sale, ci se numea hulitor şi 
prigonitor. Dar după ce a văzut nevoia cea mare, ca să as- 
tupe gurile amăgitorilor şi să dea puţină mângâiere uceni- 
cilor, după ce a spus multe adaugă: „Dar în orice ar cuteza 
cineva — întru neînţelepţie zic — cutez şi eu“ (Il Cor. 11,21). 

Vezi suflet iubitor de Dumnezeu? Nu numai îndrăzneală 
numeşte lucrul acesta, ci neînţelepţie, învăţându-ne ca nici- 
odată fără de nevoie şi când nu ne sileşte nimic să nu ară- 
tăm cele făcute de noi, dacă vreunii din noi vor fi lucrat vre- 
un bine. „Dar în orice ar cuteza cineva — întru neînţelepţie zic 
— cutez şi eu”. Adică, fiindcă văd că nevoia este mare, cutez 
şi eu să arăt un lucru de neînţelepţie. „Sunt ei evrei? Evreu 
sunt şi eu. Sunt ei israeliți? Israelit sunt şi eu. Sunt ei sămânţa 
lui Avraam? Sunt şi eu (Il Cor. 11, 22). Pentru acestea cu- 
getă ei înalt şi se mândresc? Să nu socotească că noi suntem 

lipsiţi de acestea, ci şi noi ne împărtăşim de ele. Apoi adau- 
gă: „Sunt ei slujitori ai lui Hristos? Nebuneşte spun: eu sunt 
mai mult ca ei“. la seama aici, iubitule, la fapta cea-bună a 
sufletului acestui fericit, căci după ce pe cele ce le-a spus de- 
spre el le numeşte neînţelepţie, cu toate că âjunsese în atâta 
strâmtorare, dar nu se mulţumeşte cu ceea ce a zis, ci când 
vrea să se arate pe sine că-i întrece pe aceia foarte mult, ia- 
răşi pe cele vorbite despre el le numeşte nebunie, ca să nu 
socotească cineva că le vorbeşte din iubire de sine. Ca şi cum 
ar fi zis: Oare nu ştiu că fac un lucru neplăcut celor mulţi şi 
necuviincios mie, dar mă sileşte nevoia cea mare. De aceea 
iertaţi-mă pe mine care vorbesc cuvinte ale neînţelepţiei. 

Dar noi nici măcar umbrei lui să-i urmăm, care avem atâ- 
tea sarcini de păcate asupra noastră. Căci dacă de multe ori 
vom face vreun mic lucru bun, nici pe acesta nu-l păstrăm 
în cămările minţii, ci dorind să vânăm slava deşartă, îl ară- 
tăm lipsindu-ne, prin această faptă necuvioasă, de răsplata 
lui Dumnezeu. Dar fericitul acela n-a pătimit nimic de acest 
fel. Dar ce? „Sunt ei slujitori ai lui Hristos? Nebuneşte spun: 
eu sunt mai mult ca ei'. 

După aceea aduce de faţă faptele acelea pe care apos- 
tolii cei mincinoşi nu le făcuseră. Căci cum le-ar fi făcut cei 
ce se lupta împotriva adevărului şi făceau totul ca să împie- 
dice propovăduirea dreptei credinţe şi să clătească minţile 
celor simpli? Şi după ce a zis: „eu sunt mai mult ca ei“, ada- 
ugă: „În osteneli mai mult... în bătăi peste măsură, la moarte 
adeseori“. Ce zici? Lucru neobişnuit şi de mirare este ce se 
spune de tine. Oare se poate ca cineva să moară de mai 
multe ori? Da, cu adevărat, deşi nu cu lucrul, ci cu voinţa. 
Arătându-ne din aceasta nouă că pentru propovăduire se 
da la acest fel de primejdii care-i aduceau moarte. Dar darul 

lui Dumnezeu păzea pe nevoitor în mijlocul acestor primej- 
dii, ca să primească ucenicii mult folos de la el. 

„La moarte adeseori. De la iudei, de cinci ori am luat pa- 
truzeci de lovituri de bici fără una. De trei ori am fost bătut 
cu vergi; şi odata am fost bătut cu pietre; de trei ori s-a sfărâ- 
mat corabia cu mine; o noapte şi o zi am petrecut-o în adân- 
cul mării. În călătorii adeseori, în primejdii de râuri, în pri- 
mejdii de la tâlhari, în primejdii de la neamul meu, în 
primejdii de la păgâni; în primejdii în cetăţi, în primejdii în 
pustie, în primejdii pe mare, în primejdii între fraţii cei min- 
cinoşi . lar aceste ce s-au zis să nu le trecem fără cercetare, 
iubiţilor, căci fiecare din ele ne arată o mulţime de ispite. Că 

n-a Zis „o călătorie”, ci „în călătorii de multe ori“, nici „o 
primejdie de râu“, ci „primejdii“ multe şi felurite, şi pe toate 
le-a suferit cu covârşire. 

Şi după acestea iarăşi zice: „În osteneală şi în trudă, în 
privegheri adeseori, în foame şi în sete, în posturi de multe 
ori, în frig şi în lipsă de haine, pe lângă cele „dinafară. Vezi 
că alt noian de ispite ni se deschide nouă. Şi zicând, „pe lân- 
gă cele dinafară“ arată că cele ce nu s-au spus sunt mai mul- 
te decât cele spuse. Dar nu s-a oprit aici, ci ne arată iarăşi 
ceea ce a suferit, zicând: „Năvălirile asupra mea în toate zi- 
lele, grija de toate Bisericile“. lată iarăşi o altă faptă, care şi 
singură de ar fi, ar fi suficientă să-l suie la vârful faptei bune. 
„Grija de toate Bisericile“. Nu a uneia, sau a două, sau a 
trei, ci a tuturor celor din lume. Şi peste câtă suprafaţă de 
pământ aleargă soarele slobozindu-şi razele sale, peste atâta 
avea grijă şi fericitul acesta. Ai văzut mărime de suflet? Ai 
văzut lărgime de minte? 

Dar cele pe care le zice de acum înainte le întrece şi le 
ascunde, ca să zic aşa, pe cele spuse. „Cine este neputincios 
şi eu să nu fiu neputincios? Cine se sminteşte şi eu să nu mă 

aprind?“. O, cât de mare este dragostea acestui bărbat faţă 
de fii? Câtă priveghere! Câtă grijă! Care mamă se rupe la 
cele dinăuntrul ei pentru fiul său când îl prind frigurile şi za- 
ce în pat, precum făcea fericitul acesta? Fiindcă el, pentru 
cei ce erau neputincioşi în orice loc, era neputincios şi pen- 
tru cei ce se sminteau se aprindea. Şi cugeta la înţelesul cu- 
vântului. N-a zis „cine se sminteşte şi eu să nu mă mâh- 
nesc“, ci „să nu mă aprind“, arătându-ne mulţimea durerii 
lui, ca şi cum el s-ar aprinde şi ar arde înăuntru pentru cei 
ce suferă smintiri. 

Şi iară că am lungit mult cuvântul, deşi am vrut ca astăzi 
să-l zic mai scurt, ca să puteţi şi voi să răsuflaţi de osteneala 
postului. Dar nu ştiu cum am căzut în bogăţia isprăvilor 
acestui Sfânt şi mi-a tras limba ca o curgere iute de ape. De 
aceea aici pun capăt cuvântului, dar rog dragostea voastră 
să-l purtaţi totdeauna în minte şi să cugetaţi neîncetat, că 
deşi acesta a fost de aceeaşi fire cu noi, supus la aceleaşi tre- 
buinţe, deşi avea un meşteşug defăimat, căci cosea piei, dar 
fiindcă a voit să se dea pe sine la ostenelile faptei bune şi să 
se facă vrednic de primirea Sfântului Duh, a primit cu îndes- 
tulare darul cel de sus. 

" Deci şi noi, de vom voi să facem cele după puterea noas- 
tră, nimic nu este să ne oprească să dobândim aceleaşi bu- 
nătăţi. Că Stăpânul este darnic şi voieşte ca noi toţi să ne 
mântuim şi la cunoştinţa adevărului să venim. De aceea să 
ne facem vrednici măcar acum târziu să ne apucăm de a lu- 
cra fapta bună cu osârdie fierbinte şi îndreptându-ne patimi- 
le noastre, să ne facem îndemânatici de primirea Duhului. 
De care fie ca noi toţi să ne învrednicim cu darul şi cu iubi- 
rea de oameni a Domnului nostru lisus Hristos, Căruia îm- 
preună cu Tatăl şi cu Sfântul Duh, slava şi stăpânirea şi cin- 
stea, acum şi în pururea şi în vecii vecilor. Amin. 


OMILIE despre faptul că primejdios lucru 
este totodată și pentru cei ce vorbesc, și pentru 
cei ce aud, a spune către popor spre măgulire 
/ că folositor lucru este și cu dreptate a-și 
prihăni cineva păcatele sale | 


i se pare că de ajuns v-am atins mai înainte şi 
v-am rănit destul de adânc, de aceea astăzi de nevoie este 
să vindecăm, punând doctorii mai puţin dureroase. Căci 
acesta este modul cel mai bun al vindecării, nu numai a tăia, 
ci şi a lega rănile; aceasta este legea cea minunată a învăţă- 
turii, ca nu numai să certe, ci şi să mângâie. Căci aşa porun- 
cea Pavel: „Mustră, ceartă, îndeamnă“ (2 Tim. 4, 2). Dacă 
cineva va îndemna şi va mângâia numai pe ascultători, îi fa- 
ce trândavi, iar dacă totdeauna îi va certa, îi face răi, căci ne- 
putând să sufere mereu sarcina miustrărilor îndată se întorc 
la cele rele. De aceea trebuie ca pestriţ să fie cuvântul învă- 
țăturii. 

Şi devreme ce ziua trecută cuvăntul a pişcat tare mintea 
voastră, astăzi aveţi nevoie de o învăţătură mai blândă şi la 
durerile cele pricinuite de mustrări, de nevoie este să picu- 
răm cuvântul cel blând ca nişte untdelemn, mai întâi adu- 
cându-vă aminte de mustrările acelea. V-am citit atunci po- 
runca lui Pavel cu privire la împărtăşirea cu Tainele, care 
este pusă tuturor celor ce ştiu tainele. lar porunca zicea aşa. 
Dar nimic nu ne opreşte ca s-o citim iarăşi. „Să se cerceteze 

însă omul pe sine şi aşa să mănânce din pâine şi să bea din 
pahar“ (| Cor. 11, 28). Cei ce ştiu tainele cunosc care este 
pâinea şi care este paharul. Şi „cel ce mănâncă şi bea cu ne- 
vrednicie, osânda îşi mănâncă şi bea, nesocotind trupul 
Domnului“. Porunca aceasta v-am citit-o atunci şi v-am şi 
tâlcuit înţelesul ei. Am spus ce înseamnă „nesocotind trupul 
Domnului“, adică vrednic de aceeaşi pedeapsă ca cei ce L-au 
răstignit pe Hristos. Căci precum ucigaşii aceia s-au făcut vi- 
novaţi de Sângele Domnului, aşa şi aceştia care se împărtă- 
şesc cu Tainele Lui cu nevrednicie. Fiindcă aceasta înseam- 
nă a nesocoti Trupul şi Sângele Domnului. Şi se părea atunci 
că ceea ce am zis este foarte îngreuietor şi cum că îngrozirea 
este nesuferită, dar am explicat-o prin pildă. Căci am zis: Că 
dacă cineva ori va rupe porfira cea împărătească ori o va 
murdări cu noroi, la fel ocărăşte pe împăratul care se îmbra- 
că cu ea; aşa şi aici, şi cei ce au omorât trupul cel stăpânesc 
şi cei ce-l primesc cu minte necurată, aduc aceeaşi ocară 
hainei împărăteşti. Deci L-au rupt pe El iudeii pe Cruce, dar 
Îl întină pe El şi cei ce-L. primesc cu suflet necurat. De 
aceea, deşi păcatele sunt deosebite, dar ocară este aceeaşi. 
Acestea au atins pe mulţi; aceasta însă a tulburat pe mulţi şi 
a rănit conştiinţa ascultătorilor, şi nu numai a ascultătorilor, 
ci mai înainte de voi pe a mea, a celui ce vorbesc. Şi învăţă- 
tura este de obşte, pentru că de obşte sunt şi rănile, de 
aceea şi doctoriile le pun de obşte. lar aceasta este o lucrare 
a iubirii de oameni a lui Dumnezeu, ca şi cel ce vorbeşte şi 
cei ce aud să fie supuşi sub aceleaşi legi, pentru că sunt de 
aceeaşi fire, şi la fel de vinovaţi de le vor călca. Pentru ce? 
“Ca să certe cu măsură. Să fie iertător faţă de cei ce greşesc. 
Ca aducându-și aminte de neputinţa sa să nu facă mustrare 
nesuferită. Pentru aceasta Dumnezeu n-a pogorât îngeri din 
cer pentru a-i pune învăţători oamenilor, ca nu cumva, fi- 

indcă sunt o fire superioară şi necunoscând neputinţa firii 
omeneşti, să ne mustre fără milostivire. Ci a dat oameni mu- 
ritori ca să fie învăţători şi preoţi; oameni cu neputinţe, ca, 
faptul că este sub aceleaşi neajunsuri, să pună frâu limbii ce- 
lui ce vorbeşte, nelăsând-o să facă mustrări peste măsură. Şi 
că acest lucru este adevărat, însuşi Pavel, cel ce a pus aceas- 
tă lege, ne-a învăţat şi a spus şi pricina, zicând: „Căci orice 
arhiereu, fiind luat dintre oameni, este pus de oameni... 
Care poate să fie îngăduitor cu cei neştiutori şi rătăciţi” (Evr. 
5, 1-2). Pentru care pricină? Pentru că şi el este cuprins de 
neputinţă. 

Vezi că neputinţa se face pricină de milostivire şi rudenia 
firii nu lasă pe cel ce mustră să fie mai presus de mustrări, 
oricât s-ar osteni? Dar pentru care pricină am zis acestea? 
Ca să nu ziceţi: Fiindcă tu eşti curat de păcate şi neatins de 
durerea mustrărilor, cu multă stăpânire aduci asupra noastră 
tăiere adâncă. Ci eu mai întâi simt durerea, pentru că şi eu 
sunt vinovat şi supus păcatelor. „Căci toţi suntem vinovaţi“ 
(Inţ. lui Sirah 8, 6) şi „Cine se poate lăuda că are inima cu- 
rată?“ (Pilde 20, 9). Pentru aceasta am făcut acele mustrări, 
filozofând în rele străine, nici fiind cuprins de oarecare as- 
prime, ci din multă purtare de grijă. 

Când se tămăduiesc trupurile, cel ce taie nu simte nici o 
durere, ci cel ce este tăiat acela singur este cel ce se chinu- 
ieşte de dureri. Dar la cei ce vindecă sufletele nu este aşa, 
decât — dacă greşesc — când judecă de la sine cele ale celor- 
lalţi. Ci aceia mai întâi se chinuiesc atunci când ceartă pe 
alţii. Că nu pătimim, nici ne mâhnim aşa de mult când sun- 
tem mustraţi de alţii, precum când mustrăm pe alţii pentru 
păcate la care suntem şi noi supuşi şi vinovaţi, fiindcă conşti- 
inţa îndată mustră pe cel ce vorbeşte. Şi celui ce este împo- 
dobit cu dregătoria de a învăţa, dar cade în aceleaşi păcate 

cu ucenicii şi are trebuinţă de aceleaşi mustrări, mai amară i 
se face durerea. 

Şi nu fără rost mă tânguiesc acum de acestea, ci fiindcă 
mulţi nesuferind tăria celor ce s-au zis, s-au supărat şi s-au 
necăjit, zicând: Ne depărtezi de la sfântul Prestol şi ne alungi 
de la împărtăşire! De aceea am fost silit să zic acestea ca să 
cunoaşteţi că nu depărtez, ci mai mult adun; nu alung, nici 
opresc, ci mai ales trag prin mustrări. Căci frica de osânda 


căzând în conştiinţa celor ce păcătuiesc ca focul pe ceară, 


topeşte şi mistuieşte greşalele noastre, de va sta şi va petrece 
totdeauna în ea, şi făcând mintea curată şi strălucită, aduce 
mai multă îndrăzneală în noi, iar din îndrăzneală se face mai 
multă osârdie pentru a ne împărtăşi cu Tainele cele negrăite 
şi înfricoşătoare. Şi precum cel ce dă doctorii amare celor ce 
se scârbesc de bucate, din pricina îmbolnăvirii stomacului 

curăţă sucurile cele rele şi redând pofta de mâncare îi "N 
pe aceia cu mai multă osârdie să se atingă de hrana cea 
obişnuită; aşa şi cel ce grăieste cuvinte amare şi curăţă gân- 
durile cele rele ale minţii şi descarcă sarcina cea grea a pă- 
catelor, dă pricină conştiinţei să răsufle şi-l face pe acela ca 
să guste cu multă dulceaţă Trupul Stăpânului. 

Deci nimeni nu trebuie să se supere de cele ce s-au zis, ci 
să le primească şi să le laude. lar dacă vreunii sunt mai slabi 
şi nu primesc această îndreptare a noastră, le zic că nu tâl- 
cuiesc legi ale mele, ci citesc-epistole pogorâte din cer. ŞI 
atunci cel ce are încredinţată slujba aceasta este nevoit să 
spună toate ce cuprind aceste porunci, căutând peste tot fo- 
losul, iar nu măgulirea ascultătorilor, sau gândindu-se la ne- 
mulţumirea ascultătorilor să vândă, prin acest har, şi mântui- 


rea sa şi a acelora. Şi fiindcă şi celui ce vorbeşte şi celor ce 


aud primejdios lucru este a ascunde ceva din legile cele 

dumnezeieşti; şi fiindcă învățătorii se judecă vinovaţi morţii 

când se sfiesc să tâlcuiască toate învăţăturile lui Dumnezeu, 

îl voi aduce iarăşi pe Pavel ca martor. Şi de aceea pentru dez- 

legarea multora alerg adeseori la sufletul acela sfânt, căci 

cuvintele lui sunt legi dumnezeieşti folositoare. Căci nu este 

Pavel cel ce vorbeşte, ci Hristos mişcă sufletul aceluia. Deci 

ce zice Pavel? După ce a chemat pe cei ce locuiau în Efes şi 
a rostit către ei învăţătura cea mai de pe urmă, când voia să 
se despartă de ei a zis către cei mai mari peste aceia că pre- 
cum sunt cei care varsă sângele ucenicilor, aşa sunt cei ce 
nu spun cele de folos, făcându-se vinovaţi pedepsei şi osân- 
dei. Şi zice: „Curat sunt eu de sângele tuturor” (F. Ap. 20, 
26). Pentru ce?“Căci eu nu m-am ferit să vă vestesc toată 
voia lui Dumnezeu". lar de s-ar fi ferit să vestească voia lui 
Dumnezeu nu ar fi fost curat de sângele lor, căci ar fi fost ju- 
decat ca un ucigaş de oameni, şi pe bună dreptate. Căci uci- 
gaşul de oameni omoară numai trupul, iar cel ce face cu- 
vânt către popor spre a-l măguli, face pe ascultători leneşi şi 
le pierde sufletele. Acela pricinuieşte trupului moartea 
aceasta, iar aceasta pierde sufletul şi-l trimite în muncile şi 
pedepsele cele fără de sfârşit. 

Dar oare numai Pavel zice acestea? Nicidecum. Ci mai 
înainte de Pavel, Dumnezeu, prin Proorocul, acelaşi lucru 
arată, zicând: „Fândar te-am pus pe tine casei lui Israel“ 
(lez. 3, 17). Ce este pândarul? Pândar se zice că este acela 
care, atunci când oştile stau jos, se suie pe o movilă şi de 
acolo pândeşte pe vrăjmaşi când se apropie, apoi vesteşte 
celor din jur venirea acelora şi-i ridică la război, ca să nu 
vină peste ei, nefiind pregătiţi şi să-i omoare. Şi devreme ce 
multe din nevoile cele ce vin asupra noastră nu le vedem 
noi, cei ce umblăm pe jos, darul lui Dumnezeu a iconomisit 

ca sfinţii prooroci, stând pe locul înalt al proorociei, să ves- 
tească de mai înainte urgia lui Dumnezeu care va să vină 
asupra noastră, ca, îndreptându-ne prin pocăință şi ridicân- 
du-ne sufletul cel căzut, să oprim de departe pedeapsa cea 
trimisă de Dumnezeu. De aceea zice: „Fândar te-am pus pe 
tine casei lui Israel“, ca să vesteşti mai dinainte nevoia ceea 
ce va veni peste ei, precum vesteşte acela venirea vrăjmaşi- 
lor. Şi pedeapsă nu mică pune asupra celui ce nu spune de 
mai înainte urgia lui Dumnezeu. Şi care este? Sufletele celor 
ce pier le voi cere din mâna ta. 

Care este deci omul acela atât de aspru şi nemilostiv ce 
învinuieşte pe cel ce vorbeşte adeseori despre urgia lui 
Dumnezeu, care de va tăcea va suferi atâta pedeapsă? Deci 
cum că nouă celor ce grăim nu ne este de folos să tăcem un- 
ele ca acestea, ne-au învăţat destul Apostolul şi Proorocul; la 
fel şi vouă celor ce auziţi. Şi dacă aş tăcea şi aş ascunde pă- 
catele cu tăcerea, pe bună dreptate s-ar fi necăjit şi s-ar fi su- 
părat oricine. lar dacă, deşi tăcând, acolo ni se vor desco- 
peri greşalele, ce folos poate fi din tăcere? Nici un folos, cu 
adevărat, ci vătămarea cea mai de pe urmă. Căci de voi vor: 
bi acum, aduc la pocăință şi la umilinţa cugetului, iar de voi 
tăcea, nu ne vom aduce aminte de greşalele noastre, nici ne 
vom pocăi, ci le vom vedea acolo descoperite înaintea ochi- 
lor noştri, dar vom plânge în zadar. 

Şi devreme ce este de trebuinţă ca acolo sau aici, în viaţa 
aceasta, să ne împungem şi să ne mâhnim pentru păcate, 
mai bine este să fie aici, iar nu acolo. De unde este arătat 
aceasta? Din cuvintele prooroceşti şi evangheliceşti. 

Proorocul zice: „În iad cine se va mărturisi ie“ (Ps. 6, 
6). Nu că nu ne mărturisim acolo, ci că facem aceasta în za- 
dar. lar Hristos a învăţat aceasta printr-o pildă. Că era un 

oarecare sărac, Lazăr plin de bube peste tot şi cuprins de o 
boală nevindecată. lar altul oarecare bogat, care nici din firi- 
mituri nu da saracului. Dar ce trebuie să vă povestesc toată 
pilda? Căci ştiţi toată istoria, cruzimea bogatului, cum nu 
împărtăşea pe sărac din masă; sărăcia aceluia şi foamea cu 
care se lupta totdeauna. Dar acestea au fost aici în viaţa 
aceasta. lar după ce au murit amândoi, bogatul vede pe să- 
racul acela în sânul lui Avraam. Şi ce zice? „Părinte Avraa- 
me... trimite pe Lazăr să-şi ude vârful degetului în apă şi să-mi 
răcorească limba, căci mă chinuiesc în această vapaie“ (Lc. 
16, 19-31). Ai văzut dreptate ? Nu i-a dat aceluia din firimi- 
turi, nu dobândeşte o picătură de apă. Căci „cu ce măsură 
măsuraţi, vi se va măsura“ (Mc. 4, 24). Ce răspunde atunci 
Avraam? „Fiule, adu-ţi aminte că ai primit pentru cele bune 
ale tale în viaţa ta, şi Lazăr, asemenea, pe cele rele; iar acum 
aici el se mângâie, iar tu te chinuieşti”. 

Dar ce învăţăm de aici? Cei osândiţi se mâhnesc cu ade- 
vărat pentru păcatele lor şi se schimbă, făcându-se mai 
buni, în munca gheenei, dar cu nimic nu se folosesc pentru 
ei înşişi. Apoi zice: Părinte, trimite-l pe el în casa mea, ca să 
mărturisească rudeniilor mele şi să nu vie în locul acesta. El 
nedobândind facerea de bine, doreşte mântuirea altora. Ai 
văzut că din crud cum era mai înainte, s-a făcut iubitor de 
oameni? Când trăia nu-i păsa de Lazăr pe care-l vedea cu 
ochii, iar acum poartă grijă de rudenii cu toate că nu sunt de 
faţă; atunci fiind în bogăţie nu se îndupleca de înfaţişarea 
jalnică a săracului, iar acum fiind în chinuri şi în nevoi nes- 
fârşite, poartă grijă rudeniilor lui şi se roagă să fie trimis cine- 
va să le vestească toate acestea. Vezi cum s-a făcut iubitor 
de oameni, blând şi milostiv? Dar oare a dobândit ceva din 
pocăință? Oare s-a pricinuit vreun folos din umilinţă? Nici 

unul. Căci pocăinţa trecuse de vremea rânduită. Priveliştea 
s-a risipit, întrecerea în nevoinţe a trecut, nu mai era vreme 
de lupte. 

Pentru aceasta vă îndemn, vă rog şi vă poftesc ca aici să 
ne tânguim şi să ne plângem păcatele. Aici să ne mâhneasca 
cuvintele, ca să nu ne îngrozească acolo lucrurile; să ne 
muşte pe noi aici cuvântul, ca să nu ne muşte acolo vier- 
mele cel veninos; să ne ardă pe noi aici mustrarea, ca să nu 
ne ardă acolo focul gheenei. Cei ce plâng aici, acolo se vor 
mângâia. Cei ce se desfătează aici şi râd şi n-au nici o simţire 
de durere pentru păcate, de nevoie este ca acolo să plângă, 
să se tânguiască şi să scrâşnească cu dinţii. lar cuvântul aces- 
ta nu este al meu, ci al Celui ':e ne va judeca atunci pe noi. 
„Fericiţi cei ce plâng, că aceia se vor mângâia“ (Mt. 5, 4) şi 
„Vai vouă celor ce râdeţi acum, că veţi plânge“. 

Deci ce este mai bine, a câştiga prin căința şi plângerea 
cea de-acum bunătăţile şi dulceaţa cea fără de sfârşit sau, 
râzând în această viaţă scurtă, să merg; să te chinuieşti fără 
de sfârşit? Dar poate te ruşinezi şi roşeşti când trebuie să le 
spui păcatele? Şi înaintea oamenilor de va trebui să le spui, 
nu trebuie să te ruşinezi, căci ruşine este a păcătui, nu a 
mărturisi păcatele. lar acum nici nu este nevoie să te mărtu- 
riseşti cu martori de faţă. În conştiinţa ta să se facă cerceta- 
rea; fără de martori să fie judecata. Numai Dumnezeu să te 
vadă pe tine mărturisindu-te, Dumnezeu Care nu ţine minte 
păcatele, ci le dezleagă prin mărturisire. Dar şi aşa pregeţi şi 
te întorci ? Ştiu şi eu că mintea ta nu suferă pomenirea păca- 
telor sale, ci numai de vom vrea să ne aducem aminte de 
greşale ea zburdă ca un mânz cu greu de înfrânat. Dar ţine-o, 
înfrâneaz-o, netezeşte-o cu mâna, fă-o blândă şi spune-i că 
de nu se va mărturisi acum, se va mărturisi acolo unde pe- 

deapsa va fi mai mare, unde defăimarea va fi mai multă. Aici 
judecata este fără martori şi tu cel care ai păcătuit te judeci 
pe tine, dar acolo în mijlocul mulţimii întregii lumi toate se 
vor aduce, de nu vom apuca mai înainte să le ştergem. 

Te ruşinezi a-ţi mărturisi păcatele? Ruşinează-te a le face! 
Dar când le facem, îndrăznim cu obrăznicie şi fără de ruşi- 
ne, iar când este trebuinţă să le mărturisim, atunci ne ruşi- 
năm şi pregetăm, în loc să facem aceasta cu osârdie. Căci 
nu este ruşine a prihăni şi a vorbi de rău păcatele, ci drepta- 
te şi faptă bună. Şi dacă mărturisirea nu este dreptate şi fap- 
tă bună, Dumnezeu n-ar fi dat răsplată pentru ea. Dar fiind- 
că mărturisirea are răsplată ascultă: „Spune tu întâi 
fărădelegile tale, ca să te îndreptezi“ (Is. 43, 26). Cine se 
ruşinează să mărturisească păcate, ca să scape de păcate? 
Căci oare porunceşte să se mărturisească ca să pedepseas- 
că? Nu ca să pedepsească, ci ca să ierte. 

La judecăţile cele lumeşti după mărturisire urmează pe- 
deapsa. De aceea ca nu cumva cineva, temându-se de pe- 
deapsa ce urmează după mărturisire, să nu-şi mai mărturi- 
sească, psalmistul, cunoscând aceasta, zice: „Mărturisiţi-vă 
Domnului că este bun, că în veac este mila Lui“ (Ps.105, 1). 
Oare Dumnezeu nu ştie păcatele tale, dacă tu nu le vei măr- 
turisi? Şi ce câştigi din a nu te mărturisi ? Oare poţi să le tă- 
nuieşti ? De nu le vei spune tu, Acela le ştie, iar de le vei 
spune tu, Acela le uită, căci „Eu sunt cel ce şterg fărădelegi- 
le tale... şi nu le voi pomeni“ (Is. 43,.25). Vezi? „Nu le voi 
pomeni. Şi aceasta este o lucrare a iubirii de oameni a lui 
Dumnezeu. lar tu pomeneşte-le, ca să iei pricină de înţelep- 
ciune. 

Aceste cuvinte auzindu-le Pavel, totdeauna îşi pomenea 
păcatele sale, ca să nu le mai pomenească Dumnezeu, şi zi- 

cea: „Nu sunt vrednic să mă numesc apostol, pentru că am 
prigonit Biserica lui Dumnezeu“ (| Cor. 15, 9) şi „lisus Hris- 
tos a venit în lume să mântuiască pe cei păcătoşi, dintre care 
cel dintâi sunt eu“ (| Tim.l, 15). Nu a zis „am fost“, ci 
„sunt“. lertarea păcatelor s-a făcut de Dumenzeu, dar po- 
menirea păcatelor celor iertate nu se sting la Pavel. Pe cele 
care le-a şters Stăpânul, el le vădeşte. Aţi auzit pe Proorocul 
zicând „nu le voi pomeni“, dar tu pomeneşte.le. 

Dumnezeu l-a numit pe Pavel vas al alegerii, dar el se nu- 
meşte pe sine cel dintâi dintre păcătoşi. Şi dacă nu uita pă- 
catele cele iertate, gândeşte-te cum îşi aducea aminte de fa- 
cerile de bine ale lui Dumenzeu. Şi nu ne face pe noi atât de 
străluciți pomenirea isprăvilor, precum pomenirea păcatelor. 
Şi mai bine zis, pomenirea isprăvilor nu numai că nu ne face 
străluciți, ci ne umple de ruşine şi de osândă; iar pomenirea 
păcatelor ne umple de îndrăzneală şi ne îndreptează. Cine 
zice aceasta? Fariseul şi vameşul. Acesta spunându-şi păca- 
tele s-a pogorât îndreptat, iar acela spunându-şi isprăvile s-a 
pogorât mai jos decât vameşul. Vezi câtă vătămare aduce 
pomenirea isprăvilor şi cât folos este a nu uita păcatele? Şi 
pe bună dreptate. Căci cel ce pomeneşte şi-şi aduce aminte 
de isprăvi se înalţă spre mândrie şi trece cu vederea pe cei- 
lalţi oameni, cum a pătimit fariseul. Şi nu ar fi venit el la atâ- 
ta trufie şi nu ar fi zis „nu sunt ca ceilalţi oameni“ de nu ar fi 
pomenit de postul şi de zeciuiala sa. lar pomenirea păcate- 
lor smereşte mintea şi o pleacă să cugete smerit, şi prin sme- 
rita cugetare trage dragostea lui Dumnezeu. 

Ascultă cum şi Hristos porunceşte să dăm uitării isprăvi- 
le. „Când veţi face toate cele poruncite vouă, să ziceţi: Sun- 
tem slugi netrebnice“ (Lc. 17, 10). Nu Eu te numesc pe tine 
netrebnic, ci zi tu că eşti slugă netrebnică; tu de-ţi vei-mărtu- 

risi prostimea ta, Eu te fac strălucit şi te încununez. Vezi prin 
câte mărturii ni s-a dovedit că pomenirea păcatelor aduce 
folos, iar pomenirea isprăvilor vătămare? Şi invers, că din ui- 
tarea păcatelor ni se pricinuieşte osândă, iar din uitarea is- 
prăvilor folos? 

Vrei să afli şi din altă parte că aducerea aminte de păcate 
este o ispravă mare? Ascultă pe lov, care pe lângă celelalte 
fapte bune a fost slăvit şi pentru mărturisire, căci zice: „Şi de 
am păcătuit fără de voie şi am ascuns păcatul meu. Căci nu 
m-am ruşinat de multa mulţime a gloatei să mărturisesc îna- 
intea lor“ (31, 33-34). Ca şi cum ar zice: Niciodată nu m-am 
ruşinat de mulţimea celor asemenea cu mine. Căci ce folos 
este a nu şti oamenii, când ştie Dumnezeu? Şi ce vătămare 
mi se pricinuieşte când aceştia îmi ştiu greşalele, când Dum- 
nezeu voieşte să mă slobozească de osândă? Şi cu toate că 
toţi mă vor osândi, dar dacă Judecătorul va strica hotărârea 
lor, nici o grijă nu port de hotărârea lor; sau cu toate că toţi 
mă vor lăuda şi mă vor slăvi, dar Acela mă va osândi, nici un 
folos nu-mi va fi judecata acelora. Căci întru toate trebuie a 
privi la Acela, şi să facem cu păcatele ce facem cu banii. 
Fiindcă noi îndată ce ne-am sculat din pat, mai înainte de a 
merge la târg sau de a ne apuca de vreo treabă, din cele ale 
noastre sau din cele de obşte, chemăm pe slugă şi-i cerem 
socoteala pentru cele cheltuite, ca să vedem ce a cheltuit 
rău, ce bine şi ce a mai rămas. lar de vom vedea că ceea ce 
a rămas este puţin, îndată căutăm surse de venituri, ca să nu 
rămânem săraci şi să pierim de foame. Aşa să facem şi la fap- 
tele noastre. Chemând aducerea aminte a noastră să facem 
socoteala cuvintelor, cugetelor şi faptelor; să cercetăm ce s-a 
cheltuit cu cuviinţă şi ce spre vătămarea noastră, care cu- 
vânt s-a cheltuit rău la ocări, la vorbe de ruşine şi la sudalme; 

care cuget a pornit ochiul să privească cu desfrânare, care 
gând s-a făcut lucru spre vătămarea noastră, prin mâini, prin 
limbă, sau prin ochi. Şi nu ne silim a ne depărta de cheltuia- 
la cea necuviincioasă şi în locul celor ce odată s-au cheltuit 
rău să investim cele spre bine; în locul cuvintelor grăite în 
zadar, rugăciuni; în locul privirilor desfrânate, posturi şi mi- 
lostenii. Şi de vom cheltui fără de cuviinţă tot, nelăsându-ne 
nimic bun ca să punem în vistieria noastră, vom ajunge la să- 
răcia cea mai de pe urmă, greşind fără de luare aminte, şi ne 
vom trimite înşine în osânda focului cea fără de sfârşit. 

Socoteala banilor obişnuim s-o facem dimineaţa, iar so- 
coteala faptelor seara după cină, şezând pe pat, când ni- 
meni nu ne supără, când nimeni nu ne tulbură; atunci să ne 
facem noi socoteala pentru toate ce le-am lucrat ziua. Şi de 
vom vedea că am greşit ceva, să ne pedepsim pe noi înşine, 
mustrându-ne cugetul şi îmboldindu-ne gândul aşa de tare, 
încât să nu mai îndrăznească să ne mai ducă la acea prăpas- 
tie a păcatului după ce ne vom scula, aducându-și aminte 
de rana cea de seară. Şi cum că această vreme este cea mai 
îndemânatică pentru acest fel de judecată, ascultă Proorocul 
zicând: „De cele ce ziceţi întru inimile voastre, întru aşternu- 
turile voastre vă căiţi” (Ps. 4, 4). Ziua facem lucruri pe care 
nu le voim, căci prietenii ne întărâtată, slugile ne tulbură, fe- 
meia ne mâhneşte, copiii ne scârbesc şi mulţimea de treburi 
ale vieţii de obşte ne stau asupră, şi nu putem pricepe atunci 
că acestea sunt păcate. Dar după ce ne izbăvim de toate 
acestea, seara când suntem singuri şi avem multă linişte, să 
facem în pat judecata aceasta, ca să avem pe Dumnezeu mi- 
lostiv prin ea. lar dacă păcătuim în toate zilele şi rănim sufle- 
tul nostru, dar nu simţim niciodată, precum defaimă unii ră- 
nile cele multe, dar care apoi aduc asupra lor friguri şi moarte 

nesuferită, tragem asupra noastră osânda cea nesfârşită din 
pricina acestei nesimţiri. 

Ştiu că cele ce vi le-am spus vă vin greu, dar aduc mult 
folos. Avem Stăpân blând şi-şi arată îndată toată iubirea Sa 
de oameni, numai voieşte să aibă o pricină de la noi. Şi dacă 
nu ne-am face mai răi, nepedepsindu-ne după ce am păcă- 
tuit, nu ar mai fi adus osânda, dar El ştie bine că nu mai pu- 
ţin decât păcatele, ne vatămă pe noi a rămânea nepedepsiţi 
când păcătuim. De aceea aduce pedeapsa, nu pedepsindu- 
ne pentru cele ce au trecut, ci îndreptând cele ce vor fi. Şi 
ca să afli că aceasta este adevărată, ascultă ce spune Dum- 
nezeu către Moise: „L.asă-Mă, ca mâniindu-Mă.. „să-i pierd 
pe ei (leş. 32, 10). Şi zice „lasă-Mă“ nu că Moise || ţinea, că 
n-a vorbit nimic către El, ci-i sta înainte în tăcere, ci vrea să-i 
dea imbold să se roage pentru ei. Că deşi au păcătuit aceia 
şi s-au făcut vrednici de osândă, şi de osândă cumplită, dar 
nu voia să-i pedepsească, ci voia să le arate iubirea Sa de 
oameni; şi fiindcă aceasta îi făcea leneşi, le iconomisea pe 
amândouă, ca nici să aducă asupra lor pedeapsa, nici să-i 
facă mai leneşi nepedepsindu-i, ca aflând ei aceasta să nu 
creadă că au scăpat de urgia Stăpânului per::ru vrednicia 
lor, ci pentru mijlocirea lui Moise. 

Acest lucru îl facem şi noi de multe ori, căci atunci când 
slugile noastre fac greşeli vrednice de pedeapsă, dar nu 
voim nici să le pedepsim, nici să-i eliberăm de frica pedep- 
sei, invităm pe prieten să-i scoată din mâinile noastre, ca şi 
frica în ei să rămână şi de bătăile noastre să scape. Aşa a fă- 
cut şi Dumnezeu. Şi cum că este adevărat, înseşi cuvintele 
mărturisesc. „Lasă-Mă, ca mâniindu-Mă”. Dar când noi 
voim să pedepsim ne mâniem fără să ne stea cineva împotri- 
vă, iar El zice: „lasă-Mă, ca mâniindu-Mă“, ca să cunoşti că 

mânia nu este patimă la Dumnezeu, ci pedeapsa ce se adu- 
ce pentru păcatele noastre se numeşte astfel. Deci când auzi 
pe Moise zicând: „De vrei să le ierţi păcatul, iartă-l“ (leş. 32, 
32), nu te minuna de el, ci mai înainte de slugă, minunează-te 
de Stăpânul, că El i-a dar pricină de această iubire de oameni. 

Şi nu numai aici a făcut aceasta, ci şi către leremia şi le- 
zechil zice: „Alergaţi împrejur în căile lerusalimului şi ve- 
deţi... de veţi afla bărbat care să facă judecată şi dreptate, şi 
blând voi fi lor“ (ler. 5, 1). Ai văzut iubirea de oameni? De 
fapta bună a unuia se îndulcesc şi se împărtăşesc mulţi din 
cei răi, iar răutatea celor mulţi nu va trage asupra lor pe- 
deapsa pentru acel unul, căci un singur om ce trăieşte în 
fapte bune poate să răpească mulţime de popor din urgia lui 
Dumnezeu. Şi o cetate întreagă stricată nu va putea clătina 
pe cel ce are viaţă bună. Şi acest lucru se poate vedea la 
Noe, căci toţi prăpădindu-se, singur el s-a mântuit. Şi la 
Moise se vede acelaşi lucru, că el singur a putut cere iertare 
pentru atâta popor. Dar eu am să vă spun un semn şi mai 
mare al iubirii de oameni a lui Dumnezeu. Dumnezeu când 
nu află oameni vii ca să aibă îndrăzneală şi să poată scoate 
din primejdii pe cei ce au greşit, aleargă către cei ce s-au să- 
vârşit, iertând păcatele pentru aceia, precum a zis către 
Ezechia: „Voi scuti cetatea aceasta pentru Mine şt pentru 
David robul Meu“ (4 Imp. 20, 6), care acum era mort. 

Deci ştiind toate acestea, că Dumnezeu face totul ca să ne 
izbăvească de pedeapsă şi osândă, să-i dăm multe pricini, 
mărturisindu-ne, pocăindu-ne, plângând, rugându-ne, lă- 
sând mânia faţă de cei de aproape, uşurând sărăcia vecini- 
lor, petrecând în rugăciuni cu trezvie, arătând smerită cuge- 
tare, aducându-ne aminte neîncetat de păcate. Căci nu este 
de ajuns a zice „sunt păcătos“, ci trebuie să-ţi aduci aminte 

de fiecare păcat în parte. Şi precum focul căzând în mără- 
cini îi prăpădeşte cu lesnire, aşa şi gândul care învârteşte ne- 
încetat greşalele, cu lesnire le afundă şi le pierde. 

lar Dumnezeu, Cel ce trece cu vederea fărădelegile şi ri- 
dică nedreptăţile, să ne izbăvească pe noi de păcate şi să ne 
învrednicească pentru Împărăţia cerurilor cu darul şi cu iu- 
birea de oameni a Domnului nostru lisus Hristos, prin Care 
şi împreună cu Care se cuvine slava Tatălui şi Sfântului 
Duh, acum şi pururea şi în vecii vecilor. Amin. 


OMILIE la zisa proorocească: "Eu sunt Domnul 
(Dumnezeu cel ce am făcut lumina și am zidit întuneri- 
cul, Cel ce fac pace și zidesc relele” 


ţine sunt cele ce s-au spus, dar dulce este izvorul mie- 
rii, a mierii care nu are saţiu. Mierea aceasta simțită îşi înce- 
tează dulceaţa pe limbă, apoi merge spre descompunere, 
dar mierei învăţăturii şade în sufletul nostru, pricinuind tot- 
deauna veselie şi povăţuindu-ne la nestricăciune. Aceea se 
întocmeşte din flori, iar aceasta se ţese din Dumnezeieştile 
Scripturi. De aceasta sunteţi voi astăzi plini, căci aţi primit 
darul ascultării şi aţi arătat puterea dragostei şi cinstea cre- 
dinţei. Veniţi dar să vă punem şi noi înainte cu multă osârdie 
masa cea obişnuită. Şi ne bucurăm foarte că deşi este o aler- 
gare de cai aşa de vestită, aţi defăimat petrecerea cea de aco- 
lo şi aţi venit aici atâta mulţime. Pentru aceasta şi noi vom 
drege paharul cu multă îndestulare. Căci în acest fel este vi- 
nul Scripturilor, astfel sunt bucatele mesei acesteia, nu în- 
graşă trupul. Şi acestea le zicem nu necinstind trupul, ci ale- 
gând mai mult buna cinste a sufletului; nici lepădând 
trebuinţa şi folosul, ci oprind trecerea peste măsură. Că de 
filozofăm, aşa trebuie să filozofăm, ca să nu dăm pricină gu- 
rilor ereticilor. Şi deşi trupul acesta este mai jos decât sufle- 
tul, dar nu este potrivnic sufletului; iar sufletul deşi este fără 
trebuinţe, slujeşte trebuinţelor trupului. 

Dumnezeu, meşterul cel preabun, a urzit lumea aceasta 
nu numai dintr-un singur element, ci a adus la fiinţă multe 
feluri de elemente, ca să-şi arate înţelepciunea Sa cea mare 
în felurimea celor create. Că nu a făcut numai cer, ci şi pă- 
mânt; nu numai pământ, ci şi soare; nu nurmnai soare, ci şi lu- 
nă; nu numai lună, ci şi stele; nu numai stele, ci şi văzduhul; 
nu numai văzduhul, ci şi norii, nu numai nori, ci şi eterul; nu 
numai eterul, ci şi izvoare, râuri, lacuri, munţi, dealuri, văi, 
livezi, grădini, seminţe, felurite ierburi, şi alte firi deosebite 
cu forme deosebite şi cu lucrări deosebite, pe care le va ve- 
dea oricine de va înconjura pământul, sau de va ocoli cor- 
pul pământului cu mintea, şi va zice împreună cu Proorocul: 
„Cât s-au mărit lucrurile Tale, Doamne, toate întru înţelep- 
ciune le-ai făcut“ (Ps. 103, 24). 

Pentru acesta, de pofteşti să vezi spectacol, lasă-l pe cel 
satanicesc şi vino la acesta duhovnicesc; de pofteşti să auzi 
cântare, părăseşte-o pe aceea, şi, întinzându-ţi puterea min- 
ţii tale, vino la aceasta, care-ţi ridică cugetarea şi-ţi întăreşte 
mintea, şi vei auzi glasuri felurite şi sunete de instrumente, 
care înalţă din toate părţile o cântare preadulce lui Dumne- 
zeu, Meşterul cel preabun. Căci doxologia cea către Făcă- 
torul este ca o cântare a Duhului alcătuită din multe glasuri 
şi din multe sunete ale strunelor lăutei zidită de El, care su- 
nete doxologesc şi împreună, dar şi fiecare separat. Şi ca să 
cunoşti cum sună singure separat, loveşte cu gândul struna 
cerului şi vei auzi ce tare răsună, şi înalţă slavă lui Dumne- 
zeu. Lucru pe care l-a făcut şi Prooorocul, după care a zis: 
„Cerurile spun slava lui Dumnezeu şi facerea mâinilor Lui o 
vesteşte tăria“ (Ps. 18, 1). De la struna aceea mută-te la 
struna zilei şi a nopţii şi vei auzi că sunetele acestea răsună 
mai dulce decât orice cântare a lăutei şi chitarei, şi mai ales 
când va fi cineva care să ştie să lovească strunele acestea. 

Dar vei întreba: Cum răsună cerul, căci n-are nici gură, 
nici limbă, nici cer al gurii, nici dinţi, nici buze? Cum dar 
iese glasul? Şi cum grăieşte ziua? Căci ele nu sunt organe 
ale vorbirii, ci noaptea şi ziua sunt drumuri ale soarelui şi ale 
lunii şi perioade de timp. Dar pentru ca nu cumva vreunul 
din cei mai groşi la minte auzind acestea să se tulbure şi să 
se smintească, ascultă ce zice Proorocul. Căci după ce a zis: 
„Cerurile spun slava lui Dumnezeu“... şi cum că „ziua zilei 
spune cuvânt şi noaptea nopţii vesteşte ştiinţă, nu s-a oprit 
aici, ci a adăugat: „Nu sunt graiuri nici cuvinte ale glasurilor 
să nu se audă“. lar acestea se înţeleg astfel: cerul, ziua şi 
noapte nu numai că nu au glas, ci şi un altfel de glas, cu mult 
mai lămurit, mai puternic şi mai luminat decât cel omenesc. 
Cum şi în ce fel? la aminte la zicerea aceasta: „Nu sunt gra- 
iuri, nici cuvinte ale căror glasuri să nu se audă“. Dar ce în- 
seamnă aceasta? Grăirea de bine şi laudă glasului acestuia. 

Glasul meu este înţeles de cel ce este de o limbă cu mine, 
iar celui ce nu este, nu. De pildă, de voi vorbi în limba eli- 
nească şi va şti cineva limba aceasta, acela mă va înţelege, 
iar scitul, tracul, libianul şi indianul, nu, căci deosebirea lim- 
bii nu-l lasă pe el să înţeleagă vorba mea. Şi dacă scitul şi 
tracul vor vorbi eu nu-i voi putea înţelege, nici altul nu va în- 
ţelege limbile lor. Dar la cer, la zi şi la noapte nu este aşa, ci 
glasul lor este în aşa fel, încât se poate înţelege luminat şi cu- 
rat de orice neam şi orice limbă. De aceea după ce a zis: 
„Cerurile spun slava lui Dumnezeu"... şi „ziua'zilei spune 
cuvânt...“ a adăugat: „Nu sunt graiuri, nici cuvinte ale căror 
glasuri să nu se audă“, ca şi cum ar zice: „Cerul, ziua şi 
noaptea şi toate făpturile au acest fel de glasuri şi cuvinte, 
încât se pot auzi şi înţelege de toate graiurile, adică de toate 
limbile, de toate neamurile. Că nu este grai, adică nu este 
neam care să nu audă glasul cerului, ci şi scitul, şi tracul, şi 

libianul, şi indianul şi tot neamul, toată limba şi tot graiul pot 
să audă şi să înțeleagă glasul acesta. Dar cum şi în ce fel? As- 
cultă ca să vezi cum vorbeşte cerul tăcând. Când vei vedea 
frumuseţea lui, mărimea, culoarea, durata, strălucirea, şi pe 
toate acestea le vei aduna în mintea ta, vei slăvi pe Ziditorul, 
vei binecuvânta pe Făcătorul. Şi iată că cerul a slobozit glas 
şi prin limba ta a înălţat slavă lui Dumnezeu. Aceasta în- 
seamnă ceea ce s-a zis: „Cerurile spun slava lui Dumne- 
zeu“, căci cerul trimite pe cel ce priveşte frumuseţea şi strălu- 
cirea lui să se minuneze de Ziditorul: şi văzând el mărimea 
cerului va zice: „Slavă Ţie, Dumnezeule! Ce lucru mare ai 
făcut şi l-ai pus deasupora noastră!“ lată că cerurile au 
înălțat slavă întrebuinţând limba ta. Şi tăcând aduc slavă lui 
Dumnezeu. 

lar glasul acesta toţi îl aud, căci nu-l auzim cu auzul, ci cu 
vederea şi vederea una este la toţi, deşi limba este deose- 
bită, dar şi barbarii, şi sciţii şi tracii şi libienii şi indienii aud 
glasul acesta. Adică văzând minunea, se spăimântează de 
frumuseţea, strălucirea, mărimea şi de toate celelate însuşiri 
ale cerului şi înalţă slavă Ziditorului, dar numai cei ce au cu- 
getări bune. 

Acelaşi lucru se poate spune şi despre zi şi noapte. Şi 
precum cerul cu frumuseţea, cu mărimea, cu strălucirea, cu 
durata, cu lucrarea şi cu toate celelalte însuşiri trage spre ui- 
mire pe privitorul şi-l face să înalțe slavă Ziditorului, aşa şi 
ziua şi noaptea. Căci când vei vedea rânduiala cea bună a 
acestora, cum ziua săvârşindu-şi măsura sa nu se prigoneşte 
să scoată noaptea din hotarele ei, nici arată vreo lăcomie, 
nici pentru că este mai luminoasă decât noaptea nu se si- 
leşte să stăpânească toată vremea, ci se retrage; sau când 
vei vedea noaptea că-şi săvârşeşte călătoria sa şi dă loc zilei, 
lucru care s-a făcut de atâţia ani fără nici o tulburare, fără 

nici o amestecare, şi fără ca una să împingă pe cealaltă, nici 
cealaltă să nu se lăcomească asupra acesteia, cu toate că 
una este mai luminoasă, iar cealaltă mai întunecată, minu- 
nează-te. Şi minunându-te de buna rânduială, oare nu vei 
înălța slavă lui Dumnezeu? 

Şi precum sunt două surori care petrec în dragoste între 
ele, dar împărțind moştenirea cea părintească, o înjumătă- 
ţesc cu cântarul, ca una cu cel mai mic lucru să nu se lăco- 
mească asupra celeilalte, aşa sunt şi ziua şi noaptea, căci îm- 
părțesc toată vremea cu atâta precizie, încât nici o parte cât 
de mică a vremii nu stârneşte lăcomia uneia asupra celeilal- 
te, lucru pe care-l ştiţi.preabine. 

Să audă lacomii, care scot din moştenire pe fraţii lor; şi să 
se cucerească de buna rânduială a timpurilor, de unirea nop- 
ţii şi a zilei şi astfel să facă să înceteze boala lor. Deci aşa „zi- 
ua zilei spune cuvânt şi noaptea nopții vesteşte ştiinţă”, nu 
scoțând glas, ci prin buna rânduială propovăduiesc mai tare 
decât trâmbiţa pe Ziditorul, şi nu numai într-un loc al lumii, 
ci peste tot unde priveşte soarele. Şi glasurile acestea sunt 
purtate peste tot în lume, pentru că cerul se întinde peste 
tot, şi peste tot este zi şi noapte, iar învăţătura lor o revarsă şi 
peste pământ şi peste mare. De aceea şi proorocul n-a zis 
„cerurile grăiesc slava lui Dumnezeu“, ci „spun“, adică înva- 
ţă şi pe alţii, având ca ucenici tot neamul omenesc. Şi pun 
de faţă şcoală înaltă, iar în loc de litere şi cărți au frumuseţea 
firii lor, pe care o dau să o citească şi cei simpli şi cei înţe- 
lepţi, căci în ea se află învăţătura despre înţelepciunea şi pu- 
terea lui Dumnezeu. 

Aşa şi oamenii nu numai vorbind, ci şi tăcând pot, prin 
alţii, să slăvească pe Dumnezeu. Căci zice Hristos: „Aşa să 
lumineze lumina voastră înaintea oamenilor, încât să vadă 
faptele voastre cele bune şi să slăvească pe Ţatăl vostru cel 

din ceruri“ (Mt. 5, 16). Şi precum de va vedea cineva o pe- 


trecere luminată, înalță slavă lui Dumnezeu, deşi nu va vorbi 
nimic acela; aşa şi cel ce vede frumuseţea cerului slăveşte pe 
Făcătorul. Pentru aceasta zice: „Cerurile spun slava lui Dum- 
nezeu“ prin privitori şi „ziua zilei spune cuvânt şi noaptea 
nopţii vesteşte ştiinţă. Care ştiinţă? Cea cu privire la Zidito- 
rul. Căci precum ziua scoate pe om la lucrare, aşa şi noap- 
tea îl odihneşte de ostenelile cele multe, îl slobozeşte de griji, 
şi adormindu-i ochii cei obosiţi şi închizându-i pleoapele, îl 
face să primească iarăşi lumina cu putere întinerită; de acea 
şi folosul ce-l aduce ea nu este puţin, ci foarte mult. Că de 
nu l-ar fi odihnit pe om după ostenelile cele nenumărate, 
nici un folos nu ar avea de ziua care îl sileşte iarăşi la lucra- 
re, pentru că firea, obosindu-se de osteneala cea multă, s-ar 
fi stricat şi s-ar fi prăpădit omul, nefolosindu-se cu nimic din 
lumina zilei. Deci noaptea este aceea care face ziua mai fo- 
lositoare omului şi care, prin slujirea sa, povăţuieşte la cu- 
noştinţa lui Dumnezeu pe cel ce se desfătează de dansul ei. 
Căci de va socoti cineva care este folosul zilei şi care al nop- 
ii, cum aceasta urmează după aceea şi cum înconjurând 
neamul nostru omenesc îl păzesc ca într-o horă, deşi va fi 
mai trâândav decât toţi oamenii, va putea, mişcându-şi gân- 
dul său, să cunoască înţelepciunea lui Dumnezeu, Meşterul 
cel preabun, care a arătat-o în zi şi în noapte, rânduindu-ne 
nouă pe aceea spre lucrare, iar pe cealaltă spre răsuflarea 
de osteneli. 

Dar zicând toate acestea ne-am abătut de la cuvânt. Dar 
fiindcă unele din cele ce s-au citit astăzi poate au smintit pe 
mulţi din cei ce nu iau aminte şi din cei ce nu se îndeletni- 
cesc în Scripturi, veniţi acum să păşim şi să intrăm cu multă 
osârdie la acestea. Şi s-a citit şi despre femeia care-i curgea 
sânge şi care cu atingerea şi-a încetat izvoarele sângelui şi cu 

puterea credinţei a prădat atâta vistierie. Căci ceea ce a fă- 
cut a fost furtişag, dar furtişag vrednic de laudă, iar ceea ce 
a prădat a fost lăudată după dovedire, căci însuşi Hristos, 
cel prădat, propovăduieşte pe femeie. 

S-a citit şi despre rănile lui Pavel, bătăile, închisorile, tra- 
gerile la judecăţi, stricările de corabie, legăturile, lanţurile, 
vicleşugurile cele de mai multe feluri şi din toată vremea fă- 
cute asupra lui, morţile cele din toate zilele, foamea, setea, 
lipsa, năvălirile asupră-i, cele din toate zilele (Gal. 6, 17). 
Dar ce să fac? Trebuie ca să fug cu multă tărie, ca nu cum- 
va apucându-mă din nou Pavel, să mă depărteze iarăşi de la 
cuvântul de mai înainte. Căci ştiţi că de multe ori mergând 
într-o direcţie, dar întâlnindu-mă cu el în mijlocul cuvântu- 
lui, m-a apucat şi aşa m-a abătut, încât am mers şi am încetat 
cu el cuvântul. Deci ca să nu pătimim şi astăzi la fel, punând 
un frâu puternic cuvântului care vrea să meargă într-acolo, 
să-l tragem şi să-l aducem la zicerea cea proorocească. 

Dar care este zicerea aceasta? „Eu sunt Domnul Dumne- 
zeu cel ce am făcut lumina şi amn zidit întunericul, Cel ce fac 
pace şi zidesc rele“. Vedeţi că nu în zadar am trecut pe toate 
celelalte şi ne-am sârguit să ajungem la locul acesta, căci ce- 
lui ce nu ia aminte multă tulburare îi aduce ceea ce s-a zis. 
Ridicaţi-vă dar mintea şi întindeţi-vă auzul şi, lepădând toată 
grija vieţii acesteia, luaţi aminte la cele ce se vorbesc, căci 
voiesc să vă dau această plată pentru venirea voastră aici şi 
să vă trimit săturaţi de aceste bucate duhovniceşti. Ca şi cei 
ce au lipsit să cunoască ce pagubă mare este că au lipsit, şi 
vor cunoaşte, dacă voi veţi primi cu de-amănuntul, cele ce 
se vorbesc, ca să le puteţi spune şi acelora. „Eu sunt Dom- 
nul Dumnezeul cel ce am făcut lumina şi am zidit întuneri- 
cul, Cel ce fac pace şi zidesc rele“. Şi le învârtesc adeseori 
pe acestea ca să se aşeze în mintea voastră şi apoi vă voi 

aduce dezlegarea. Şi nu numai acesta zice aşa, ci şi alt Proo- 
roc, unindu-se cu acesta, zice: „Nu este răutate în cetate pe 
care să nu o fi făcut Domnul“ (Amos 3, 6): Ce înseamnă 
ceea ce s-a zis? Care este dezlegarea? Căci la toate trebuie 
să aducem dezlegarea. Dezlegarea o vom afla de vom în- 
văţa puterea acestor cuvinte. Şi nu în zadar vă poruncim 
aceasta de multe ori, ci fiindcă mergem în adâncimea înţele- 
surilor. 

Dintre lucruri unele sunt bune, altele rele, iar altele de 
mijloc. Multora unele |i se par a fi rele, dar nu sunt rele, ci 
doar par şi de aceea se numesc aşa. Dar ca să înţelegeţi mai 
bine ceea ce zic, veniţi să cercăm cuvântul cu pilde. Sărăcia 
se pare multora că este ceva rău, dar nu este, ci pentru cel 
ce se va trezvi şi va lua aminte de sine ea este pierzătoare de 
rele. Bogăția se pare multora că este ceva bun, dar nu este 
un bun desăvârşit de nu o va întrebuinţa cel ce o are cum se 
cuvine. Şi de ar fi fost bogăţia un lucru bun desăvârşit, ar fi 
trebuit ca şi cei ce o au să fie buni, iar fiindcă nu toţi cei bo- 
gaţi sunt cu fapte bune, ci numai cei ce o întrebuinţează bi- 
ne, dovedit este că bogăţia în sine nu este un lucru bun de- 
săvârşit, ci un mijloc oarecare pus la îndemâna lucrării faptei 
bune. 

“Trupul poate să aibă mai multe defecte, iar cei ce le au 
sunt numiţi de la ele. De pildă albeaţa nu este din fire, ci este 
un defect al firii. Şi de se întâmpla la cineva aceasta, îl nu- 
mim alb. Alt defect este boala, care şi ea nu este din fire, ci 
din întâmplare, şi de o va avea cineva, îl numim pe acela 
bolnav. Deci dacă şi bogăţia ar fi fost faptă bună, trebuia ca 
şi cel ce o are să fie numit îmbunătăţit, sau cu fapte bune. 
lar dacă cel bogat nu este îmbunătăţit, nici cu fapte bune, 
atunci bogăţia nu este faptă bună, nici un lucru bun desă- 
vârşit, ci ea se schimbă după aşezarea celui ce o întrebuin- 

țează. lar sărăcia de ar fi fost un lucru rău, trebuia ca toţi cei 
ce petrec în ea să fie răi, dar fiindcă mulţi din cei ce sunt să- 
raci au ajuns la cer, sărăcia nu este un lucru rău. 

Dar vei întreba: De ce mulţi hulesc din pricina sărăciei? 
Nu fac aceasta din pricina sărăciei, ci din pricina nebuniei şi 
a împuţinării lor de suflet. lar dovada celor spuse este ferici- 
tul lov, care fiind în cea mai de pe urmă sărăcie, chiar căzut 
în prăpastia sărăciei, nu numai că nu hulea, ci şi binecuvân- 
ta pe Dumnezeu, zicând: „Domnul a dat, Domnul a luat; 
precum i-a plăcut Domnului, aşa s-a şi făcut. Fie numele 
Domnului binecuvântat!“ (lov |, 21). 

Dar şi pentru bogăţie mulţi se lăcomesc şi răpesc. Ci nu 
bogăţia este pricina, ci nebunia lor. Şi la acestea acelaşi om 
este martor, care fiind întru atâta bogăţie nu numai nu a ră- 
pit cele ale altora, ci şi pe cele ale sale le da, făcând-o liman 
celor străini zicând: „Casa mea se deschidea la tot străinul 
ce venea“ (lov 31, 32). Şi Avraam având atâta bogăţie o 
cheltuia cu cei ce treceau pe la el. Şi nici pe acesta, nici pe 
acela bogăţia nu i-ar fi făcut lacomi, precum n-a făcut bogă- 
ţia hulitori pe aceştia, nici sărăcia pe Lazăr, ci aşa de mult au 
strălucit, cei ce nu aveau nici măcar hrana cea de nevoie, 
încât lov a primit mărturie de la Dumnezeu, Care ştie lămu- 
rit cele ascunse, iar Lazăr a fost dus de aici petrecut de în- 
geri, făcându-se împreună petrecător cu Patriarhul şi dobân- 
dind aceleaşi bunătăţi ca şi acela. 

Deci acestea, bogăţia şi sărăcia, sănătatea şi boala, viaţa şi 
moartea, slava şi necinstea, robia şi libertatea şi toate cele de 
felul acesta, că nu trebuie să le zicem pe toate ca să nu lun- 
gim cuvântul, sunt dintre cele de mijloc. Şi fiindcă din aces- 
tea aţi luat înţelesuri, să mergem la cele ce ne stau înainte, 
căci zice: „Dă pricină înţeleptului şi mai înţelept va fi“ (Pilde 


5I| 


SFÂNTUL IOAN GURĂ DE AUR 


9, 9). Deci toate cele spuse sunt din cele de mijloc, pe care 
oamenii pot să le întrebuinţeze şi la bine şi la rău. 

Şi fiindcă acestea sunt din cele de mijloc, din care este şi 
bogăţia, a dovedit-o Avraam care a întrebuinţat-o precum se 
cuvenea; a dovedit-o şi bogatul cel nemilostiv care a cheltu- 
it-o spre pierzarea sufletului lui. Deci bogăţia nu este nici lu- 
cru bun, nici rău. De ar fi fost lucru bun, iar nu de mijloc, nu 
ar fi fost osândit cu acest fel de pedepse bogatul acela din 
vremea lui Lazăr, iar de ar fi fost rău, Avraam, bogat fund, 
nu ar fi fost aşa de slăvit. 

La fel este şi boala. Şi de ar fi fost boala un lucru rău, tre- 
buia ca şi cel ce o are să fie rău. Şi Timotei urma să fie rău 
fiindcă se lupta cu cea mai de pe urmă boală, căci zice: „Pri- 
meşte puţin vin pentru stomacul tău şi pentru desele tale slă- 
biciuni“ (| Tim. 5, 23). lar dacă nu numai că nu era rău din 
pricina aceasta, ci i se adăuga multă răsplătire suferind boala 
cu bărbăţie, dovedit este că boala nu este un lucru rău. 

Încă şi un alt Prooroc bolea cu ochii, dar pentru aceasta 
nu era rău, ci proorocea şi vedea pe cele de mai înainte şi 
nici o împiedicare nu i-a făcut boala spre lucrarea faptei 
bune. 

Dar nici sănătatea nu este un lucru bun de nu o va între- 
buinţa cel ce o are precum se cuvine, ci rău şi nefolositor, 
petrecând fără de lucru, căci nici aceasta nu este fără de pe- 
deapsă, fiindcă zice Pavel: „Cine nu vrea să lucreze, acela 
să nu mănânce“ (2 Tes: 3, 10). Deci toate acestea sunt din 
cele de mijloc, care se fac bune sau rele după cum le lucrea- 
ză cei ce le au. 

Şi ce zic de bogăţie şi sărăcie, de sănătate şi boală, ci 
chiar acelea care unora li se pare că sunt, una culmea bună- 
tăţilor, iar cealaltă culmea răutăţilor, adică viaţa şi moartea, 
sunt dintre cele de mijloc, făcându-se şi acestea bune sau 

rele, după cum le întrebuinţează cei ce le au. Adică, bun lu- 
cru este a vieţui, dacă cel ce trăieşte va întrebuința viaţa pre- 
cum se cuvine, iar când o va petrece în păcate şi în călcări 
de lege, nu va mai fi un lucru bun, ci cel ce trăieşte aşa mai 
bine îi este să moară. ŞI iarăşi ceea ce pare unora că este lu- 
cru rău, adică moartea, poate să ni se facă pricină de nenu- 
mărate bunătăţi. lar despre aceasta mărturisesc mucenicii, 
care sunt mai fericiţi decât toţi pentru că au ales moartea. Şi 
Pavel nu poftea să vieţuiască cu Hristos, decât prin moartea 
care îi pricinuia lucrul acesta. Şi „nu ştiu ce voi alege. Sunt 
strâns din două părţi: doresc să mă despart de trup şi să fiu 
împreună cu Hristos, şi aceasta e cu mult mai bine. Pe de al- 
tă parte însă, este de folos pentru voi să zăbovesc în trup“ 
(Filip. 1, 22-24). Despre aceasta şi Proorocul zicea: „Cinsti- 
tă este înaintea Domnului moartea cuvioşilor Lui“ (Ps. [15, 
6). Dar nu orice moarte, ci numai moartea în acest fel, căci în 
alt loc zice: „Moartea păcătoşilor este cumplită“ (Ps. 33, 20). 

Vezi că şi acestea sunt din cele de mijloc, şi nici bune nici 
rele, ci se fac aşa după socoteala celor ce le primesc. De 
aceea şi preaînţeleptul Solomon pomenind despre folosul 
ce este pus în acestea şi filozofând despre ele că viaţa nu 
este lucrul ce: bun şi desăvârşit, nici moartea cel rău, ci se 
fac bune în vremea cea cuviincioasă, deşi par cu greu de su- 
ferit, şi rele când nu sunt la vreme, zicea: „Vreme este a 
plânge şi vreme este a râde... vreme este a naşte şi vreme 
este a muri” (Eccles. 3, 2, 4). Că nu totdeauna bucuria este 
bună, ci uneori este vătămătoare, nici tordeauna durearea 
este bună, ci uneori este omorâtoare şi pierzătoare. Despre 
care zice şi Pavel: „Întristarea cea după Dumnezeu aduce 
pocăință spre mântuire, fără părere de rău; iar întristarea lu- 
mii aduce moarte (Il Cor. 7, 10). 

Vezi că şi aceasta este din cele de mijloc? Deci şi potrivni- 
ca ei, adică bucuria, este din cele de mijloc, căci Pavel nu 
ne-a poruncit să ne bucurăm aşa fără rost, ci întru Domnul 
să ne bucurăm (Filip. 4, 4). Dar cuvântul despre lucrurile 
cele de mijloc s-a descurcat de noi de ajuns, de are ascultă- 
tori care să ia aminte. lar acum să mergem la cele ce nu sunt 
de mijloc, ci la cele bune care nu pot fi rele şi la cele rele ca- 
re nu pot fi bune. Căci cele despre care am zis uneori se fac 
bune, alteori rele, precum bogăţia, uneori este lucru rău 
când se.cheltuieşte necuviincios, iar alteori bun când se dă 
milostenie. Şi toate celelalte se lucrează după acelaşi mod. 

Dar sunt unele care niciodată nu pot fi rele, iar cele po- 
trivnice acestora totdeauna sunt rele, neputând să se facă 
vreodată bune. Cum ar fi necredinţa, hula, desfrânarea, 
cruzimea, nemilostivirea, îmbuibarea pântecelui şi toate 
cele de acest fel. Nu zic că omul rău nu va putea să se facă 
cândva bun, nici cel bun că nu va putea să se facă rău, ci 
cum că lucrările acestea nu pot niciodată să fie bune. Căci 
unele ca acestea, precum şi cele bune, stau în rânduiala lor, 
fără să se schimbe, iar omul când va alege cele bune, se fa- 
ce bun, iar când va alege cele potrivnice se face rău. 

Deci toate lucrurile sunt în trei stări: cele bune, care nici- 
odată nu pot fi rele, precum înfrânarea patimilor, milostenia 
şi toate de acest fel, cele rele, care niciodată nu pot fi bune, 
precum desfrânarea, nemilostivirea, cruzimea şi altele şi ce- 
le care pot fi uneori bune, iar alteori rele, după voinţa celor 
ce le întrebuinţează, precum bogăţia care uneori slujeşte la 
lăcomie, iar alteori la milostenie, după voinţa celui ce o în- 
trebuinţează, precum am spus, şi sărăcia, care uneori slujeş- 
te la hulă, iar alteori la laudă şi filozofie. 

Şi de vreme ce mulţi din cei fără socoteală numesc rele, 
nu numai pe cele rele, care nu pot fi vreodată bune, ci şi pe 


54 


PUŢUL 


cele de mijloc, precum sărăcia, robia, slujirea, despre care 
am spus că nu sunt din cele rele, ci din cele de mijloc, de 
aceea şi Proorocul vorbeşte despre acestea ca despre nişte 
rele, după părerea celor mulţi, iar nu despre cele cu adevă- 
rat rele. Şi cum că robia, slujirea, foametea şi toate de acest 
fel nu sunt rele, ci chiar izgonitoare de rele, să aducem de 
faţă mai întâi foametea, care se pare tuturor că este groazni- 
că şi înfricoşătoare. Şi ca să cunoşti că nu este un lucru rău, 
învaţă-te să filozofezi. Când poporul evreu a ajuns la cul- 
mea călcării de lege atunci marele lie, vrednicul de ceruri, 
cel ce voia să ridice boala pricinuită de trândăvie şi s-o tămă- 
duiască, a zis: „Viu este Domnul Căruia Îi stau înainte... că 
nu va fi ploaie, fără numai prin cuvântul gurii mele“ (3 Imp. 
17, 1). Şi cel ce numai un cojoc avea pe el a închis cerul, 
aşa de mare îndrăzneală avea el către Dumnezeu. Vezi că 
sărăcia nu este un lucru rău? Căci cel mai sărac decât toţi 
oamenii nu ar fi dobândit îndrăzneală, încât, mergând pe 
pământ, cu un cuvânt doar să închidă cerul. Dar după ce a 
zis acestea a adus şi foametea, ca un pedagog preabun şi în- 
dreptător al răutăţilor ce se făceau. Şi precum se face când 
cad asupra trupului nişte friguri cumplite, aşa a pătimit şi pă- 
mântul, căci vinele lui s-au uscat, pâraiele au secat, ierburile 
s-au uscat şi brazdele pământului s-au făcut neroditoare. 
Dar nu puţin folos a dobândit poporul din aceasta, căci, în- 
fricoşându-se, s-a izbăvit de pornirea cea spre călcarea de 
lege şi s-a supus Proorocului. Şi cei ce mai înainte alergau la 
idoli şi pe fiii lor îi junghiau diavolilor, nu se mâniau, nici se 
necăjeau când vedeau că atâţia popi ai lui Baal erau omo- 
râţi, ci sufereau cu tăcere şi cu frică cele ce se petreceau, fă- 
cându-se mai buni din pricina foametei. 

Vezi că foametea nu numai că nu este un lucru rău, ci şi 
izgonitoare de răutăţi, ca o doctorie ce vindecă bolile? 

Dacă voieşti să vezi că nici robia nu este din lucrurile cele 
rele, gândeşte-te cum erau evreii mai înainte de robie şi cum 
erau în robie, şi vei cunoaşte că nici libertatea nu este un lu- 
cru desăvârşit bun, nici robia un lucru rău. Căci atunci când 
evreii erau în libertate şi-şi aveau patria lor, făceau fapte 
pentru care în fiecare zi strigau proorocii împotriva lor, adică 
călcau legile, se închimau idolilor şi nu păzeau poruncile lui 
Dumnezeu, dar după ce au fost duşi în pământ străin şi pe- 
treceau în ţara barbarilor, fiind împilaţi, s-au îndreptat şi s-au 
făcut păzitori de Lege, precum se poate vedea aceasta din 
psalmul acela, pe care de nevoie este să-l aducem înainte, 
ca să cunoaşteţi roada robiei. Dar care este psalmul? „La 
râul Babilonului, acolo am şezut şi am plâns, când ne-am 
adus aminte de Sion. În sălcii, în mijlocul lor, am atârnat har- 
pele noastre. Că acolo cei ce ne-au robit pe noi ne-au cerut 
nouă cântare, zicând: „Cântaţi-ne nouă din cântările Sionu- 
lui! Cum să cântăm cântarea Domnului în pământ străin?“ 
(Ps. 136, 1-4). Vezi cum robia i-a făcut cucernici? Mai îna- 
inte de aceasta, deşi proorocii îi învățau să nu calce Legea, 
nu-i ascultau, dar după robie, când barbarii îi asupreau, si- 
lindu-i să calce Legea, nu-i ascultau, ci ziceau: „Nu vom 
cânta cântarea Domnului în pământ străin“, pentru că Le- 
gea nu îngăduia aceasta. 

Vezi şi pe cei Trei Tineri, nu numai că nu s-au vătămat 
de robie, ci s-au făcut mai străluciți în ea. Asemenea şi Daniil. 
Dar losif? Ce rău nu a pătimit, căci a fost străin, şi rob şi în 
legături? Oare nu pentru că era în robie a fost slăvit şi înăl- 
țat? Dar cu ce s-a folosit femeia aceea, care petrecea în bo- 
găţie, mândrie şi libertate? Oare nu a fost mai ticăloasă de- 
cât toţi pentru că nu a voit şă întrebuinţeze pe acestea 
precum se cuvenea? 

lată că am dovedit clar care sunt cele rele, care cele bu- 
ne şi care cele de mijloc, şi că Proorocul vorbeşte despre 
cele de mijloc, nu despre cele cu adevărat rele, ci despre 
acelea care par unora a fi rele, adică robia, foametea. Dar 
trebuie să spunem şi pentru care pricină a spus acestea. 
Dumnezeu fiind iubitor de oameni şi grabnic a milui, iar ză- 
bavnic şi întârziitor pedepsi şi osândei, ca să nu pedepseas- 
că pe evrei le-a triînis prooroci, ca îngrozindu-i prin cuvinte 
să nu-i pedepsească cu lucrurile, lucru care s-a petrecut şi la 
niniviteni. Căci şi acolo, atunci, ameninţa cetatea nu ca s-o 
prăpădească, ci ca să n-o prăpădească. Lucru ce s-a şi fă- 
cut. La fel făcea şi atunci, trimițând prooroci şi amenințând 
cu năvăliri ale neamurilor, cu robii, cu ducerea în ţară străi- 
nă. Şi precum un tată iubitor de fii ce are un copil desfrânat 
şi leneş şi voind să-l înţelepţească, îl ameninţă cu bătaia, zi- 
când: te voi lega, te voi bate, te voi omori, şi îl îngrozeşte 
prin cuvinte, ca în acest fel să oprească răutatea tânărului, 
aşa şi Dumnezeu ameninţa adeseori, vrând să-i facă mai 
buni, înfricoşându-i. Dar diavolul, văzând aceasta şi vrând 
să se împotrivească îndreptării ce se face dintr-o astfel de 
ameninţare, a scos prooroci mincinoşi. Şi când proorocii cei 
adevăraţi amenințau cu robie şi foamete, aceia ziceau cele 
potrivnice, adică despre pace, îndestulare şi dobândire de 
nenumărate bunătăţi. lar când se întâmplau cele rele proo- 
rocii lui Dumnezeu imputau celor mincinoşi, zicând: „Pace, 
pace, dar unde este pace?“ (ler. 6, 14). Şi cei ce sunt iubitori 
de Scripturi ştiu că toate cele propovăduite de proorocii cei 
adevăraţi împotriva proorocilor mincinoşi, care slăbănogeau 
râvna poporului, s-au petrecut întocmai. 

Şi pentru că aceia aşa de mult au stricat şi slăbănogit po- 
porul, Dumnezeu zice prin prooroci: „Eu sunt Domnul 
Dumnezeu... Cel ce face pace şi zidesc rele“. Care rele? 

Cele despre care am spus: robia, foametea şi toate de acest 
fel, iar nu desfrânarea, lăcomia, sau altceva de acest fel. De 
aceea şi celălalt Prooroc când zice: „Nu este răutate în ceta- 
te pe care n-a făcut-o Domnul“, tot despre aceste rele zice, 
adică despre foamete, boli şi alte bătăi trimise de la Dumne- 
zeu. lar când zice Hristos: „Ajunge zilei răutatea ei“ (Mt. 6, 
34), despre sudori, osteneli şi trude zice. lar Proorocul zi- 
când cele de mai sus, aşa s-ar înţelege: să nu vă slăbăno- 
gească pe voi proorocii ce mincinoşi, că Dumnezeu poate să 
vă dea şi pace şi să vă ducă şi în robie, căci El „face pace şi 
zideşte rele“. Şi ca să cunoşti că această tâlcuire este adevă- 
rată, să cercetăm cu de-amănuntul aceste cuvinte. Căci du- 
pă ce a zis: „Eu sunt... Cel ce am făcut lumina şi am zidit în- 
tunericul“ a adăugat: „Cel ce fac pace şi zidesc rele“. La 
început a pus două lucruri potrivnice şi punând şi pe urmă 
tot două potrivnice, dovedeşte că nu a zis despre desfrâna- 
re, cănd a zis de rele, ci despre necazuri. Căci ce lucru este 
împotriva păcii? Dovedit că robia, iar nu desfrânarea, lăco- 
mia sau altceva. Şi precum la început a pus două lucruri po- 
trivnice, aşa şi mai pe urmă. 

Dar ceea ce pătimesc oamenii la stihii, pătimesc şi la lu- 
cruri. De pildă: multora li se pare că lumina este plăcută, iar 
întunericul supărător şi nu le place nici noaptea, nici întune- 
ricul, nici robia. Căci, spune-mi, rău este întunericul? Oare 
nu aduce odihnă de osteneli? Oare nu este răsuflare de griji? 
Oare nu este izgonirea mâhnirii? Oare nu aduce adăugire 
de putere. Şi de nu ar fi fost întuneric şi noapte nu ne-am 
mai fi îndulcit de lumină, iar omul, jivina aceasta, s-ar fi stri- 
cat şi s-ar fi prăpădit. Şi precum întunericul nu este rău, ci 
numai celor fără de minte li se pare că este rău, ci ne înles- 
neşte ca să primin ziua cu folos, făcându-ne mai îndemâna- 
tici şi mai silitori la lucrările din ea, fiindcă ne-am odihnit, 

aşa nici robia nu este un rău, ci este folositoare celor ce o în- 
trebuinţează cum se cuvine, căci, tăind trufia, face mai înţe- 
lepţi şi mai blânzi pe cei ce sunt în ea. 

Căci fapta bună nu se supune robiei şi nici nu o poate bi- 
rui, nici robia, nici sărăcia, nici boala, nici ceea ce este mai 
silnică şi mai necruțătoare decât toate, moartea. Şi aceasta o 
dovedesc toţi cei care au suferit unele ca acestea, căci, prin 
ele, mai mult au strălucit. Cu ce a vătămat robia pe losif? 
Căci nu ne împiedică nimic să aducem de faţă iarăşi pe băr- 
batul acela. Cu ce legăturile, lanţurile, năpăstuirea, vrăjmă- 
şia? Cu ce l-a vătămat petrecerea în ţară străină? Dar pe lov, 
cu ce l-a vătămat pierderea cirezilor şi a turmelor? Oare 
moartea cea silnică şi fără de vreme a copiilor, rana trupului, 
mulţimea viermilor, durerea cea nesuferită, şederea în gu- 
noi, vrăjmăşia femeii, ocările prietenilor, hulele săracilor? 
Cu ce a vătămat pe Lazăr şederea la poartă şi linsul câinilor, 
foamea cea necontenită, nepăsarea bogatului, durerile, 
boala cea nesuferită, lipsă celor ce puteau să-l îngrijească, 
sau nepăsarea celor ce puteau să-l ajute? Cu ce a vătămat 
pe Pavel mulţimea celor închisori, ducerile la judecăţi, a pri- 
mejdiilor de moarte, a înecărilor de corabie şi a celorlalte is- 
pite pe care nu este cu putinţă nici a le număra cu cuvântul? 

Cugetând la toate acestea, lepădând toată lenevirea, să 
iubim fapta bună şi să urâm răutatea. Şi să ne rugăm să nu 
intrăm în ispită, iar de vom cădea cândva, să nu ne scârbim, 
nici să ne necăjim, pentru că acestea sunt arme ale faptelor 
bune celor ce le vor întrebuința precum se cuvine. Şi vom 
putea, prin acestea, să sporim, de ne vom trezvi, şi să ne în- 
dulcim de bunătăţile cele veşnice. Pe care fie ca noi toţi să le 
dobândim întru Hristos lisus, Domnul nostru, Căruia slava 
în vecii vecilor. Amin. 


OMILIE la zisa Proorocului leremia: “Doamne, 
nu-i în voia omului calea lui, nici în voia celui ce 
$ A .. 083. 
merge, putinta să-și îndrepte pașii săi (10, 23) 


nele porţiuni ale drumului de obşte sunt drepte şi nete- 
de, iar altele sunt prăpăstioase şi colţuroase. Aşa şi la Dum- 
nezeieştile Scripturi, unele locuri sunt pentru toţi înţelese de 
la sine, iar altele au trebuinţă de multă cercetare şi ostenea- 
lă. Când călătorim pe o porţiune de drum întinsă şi netedă, 
nu avem trebuinţă de multă luare aminte, dar când mergem 
pe una îngustă, care urcă până la vârful muntelui şi care este 
mărginită de prăpăstii de amândouă părţile, atunci avem tre- 
buinţă de minte trează şi atentă, fiindcă greutatea locului nu 
ne îngăduie să ne lenevim. Şi dacă cineva numai puţin de va 
privi într-o parte şi-i va aluneca piciorul, tot trupul se pră- 
păstuieşte, sau de va privi spre prăpastie, ameţeşte şi cade 
jos, aşa şi la Dumnezeieştile Scripturi, peste locurile cele uşoa- 
re înţelegerii se poate trece fără osteneală, dar peste cele as- 
pre nu se poate trece cu uşurinţă. De aceea trebuie ca toţi să 
fim treji şi atenţi când trecem astfel de locuri, ca să nu ni se 
primejduiască mântuirea. Şi de aceea, uneori, vă deprindem 
cu înțelegerile cele mai uşoare, iar alteori vă ducem la cele 
mai grele, ca să aducem mângâieri ostenelii voastre şi să 
scoatem şi lenevirea. Căci cei ce totdeauna petrec în cele 
uşoare se fac mai slăbănogi, iar cei ce mereu petrec în cele 
aspre se deznădăjduiesc din pricina ostenelii. Deci învăţătu- 

ra trebuie amestecată, întrebuinţând uneori cele mai uşoare, 


alteori cele mai grele, ca mintea voastră nici să se slăbăno-. 


gească peste măsură, nici să se rupă, întinzându-se peste 
măsură şi să se obosească din pricina ostenelii. 

De aceea după ce mai înainte v-am vorbit despre Pavel şi 
Petru şi despre disputa ce s-a făcut între ei în Antiohia, dis- 
pută pe care v-am arătat-o mai folositoare decât toată pa- 
cea, şi după ce v-am văzut osteniţi fiindcă v-am dus pe calea 
cea prăpăstioasă şi colţuroasă, a doua zi v-am povăţuit la ce- 
va mai uşor, căci v-am povestit laudele fericitului Evstatie, 
după care v-am spus oraţiile viteazului mucenic Romano. Şi 
atunci priveliştea s-a făcut mai strălucită, bătăile din palme 
mai îndelungate şi stigătele de bucurie mai tari. Şi precum 
cineva, ostenit fiind, intră într-o livadă şi se bucură şi se ve- 
seleşte pentru că nu vede nimic ostenitor acolo, ci răsuflare, 
veselie şi mângâiere multă, aşa şi voi mi se părea că vă aflaţi 
atunci. Căci de la ostenelile şi greutăţile acelei ascultări aţi in- 
trat, ca într-o livadă, în laudele mucenicilor, umplându-vă cu 
multă osârdie de veselia aceea. Şi fiindcă nu erau împotriviri 
şi lupte în cuvinte, ci numai cuvântul singur lupta neîmpiedi- 
cat şi nestingherit, multă laudă a dobândit. Căci mintea as- 
cultătorilor când urmăreşte cu uşurinţă cele ce se grăiesc, 
dobândeşte multă odihnă şi cu mai multă osârdie se ridică 
spre lauda celui despre care vorbeşte cuvântul. 

Şi fiindcă destul aţi răsuflat în aceste zile, nepunând ni- 
Mic ostenitor asupra dragostei voastre, veniţi acum să vă 
aducem iarăşi la cele de mai înainte, povăţuindu-vă la locu- 
rile cele mai grele ale Scripturii, care au trebuinţă de mai 
multă pricepere. Nu ca să vă zdrobim cu osteneala, ci ca să 
vă obişnuim să puteţi trece şi locurile acestea fără primejdie. 
Şi precum atunci, la început, se părea că disputa Apostolilor 
era o oarecare ceartă, dar după ce ne-am suit pe stâncile 

acelea, am văzut de sus roada Duhului, dragostea, bucuria, 
pacea şi nu zadarnică ni s-a făcut osteneala, ci s-a sfârşit în 
veselie, aşa şi astăzi, nădăjduind la rugăciunile voastre, vom 
putea să ne suim chiar la vârf, dacă vom merge pe calea ce 
ne este înainte cu multă răbdare şi îngăduinţă, şi vom afla 
acolo toate luminate, netede şi drepte. 

Dar care este calea care ne stă înainte? Ceea ce s-a citit 
astăzi de la Proorocul: „Doamne, nu-i în voia omului calea 
lui, nici în voia celui ce merge, putinţa să-şi îndrepte paşii 
săi“. Deci asta este ceea ce se cade dezlegată. lar voi, pre- 
cum atunci aţi arătat osârdie, şi acum luaţi aminte cu tot din- 
adinsul, căci aceasta de acum nu este mai prejos decât 
aceea de atunci, ci are trebuinţă de mai multă atenţie. De 
ce? Pentru că ceea ce se părea a fi împotrivire între Pavel şi 
Petru, dar nu era, nu era cunoscută tuturor, de aceea şi vă- 
tămarea ce urma de aici era mică din pricina neştiinţei. Dar 
cuvântul acesta pretutindeni se poartă, prin case, prin târ- 
guri, prin sate, prin cetăţi, pe uscat, pe mare şi pe ostroave, 
şi oriunde te vei duce pe mulţi vei auzi zicând acestea. 

Scris este: „nu în voia omului este calea lui“, şi nu numai 
că-l repetă pe acesta, ci şi altele asemănătoare alipesc de el, 
ca „Nu este nici de la cel care voieşte, nici de la cel care 
aleargă“ (Rm. 9, 16) şi: „De n-ar zidi Domnul casa, în zadar 
s-ar osteni cei ce o zidesc“ (Ps. 126, 1). Şi fac aceasta pu- 
nând Sfintele Scripturi acoperământ al lenevirii lor, ispitin- 
du-se, prin aceste cuvinte, să nege mântuirea şi nădejdea 
noastră; căci nimic altceva nu voiesc să demonstreze prin 
aceste cuvinte, decât că noi nu suntem stăpâni pe nimic. 
“Toate ale noastre s-au stins, zadarnică este făgăduinţa împă- 
răţiei, zadarnică îngrozirea gheenei, zadarnice legile şi sfătu- 
irile, pedepsele şi chinurile. Căci ce va sfătui cel ce nu este 
stăpân pe ceva? Şi ce va făgădui cel lipsit de stăpânire? Căci 

nici cel ce săvârşeşte fapte bune nu este vrednic de laudă, 
nici cel ce greşeşte nu este vinovat de pedeapsă şi de osân- 
dă, dacă nu sunt în stăpânirea noastră cele ce trebuie să le 
facem. lar dacă oamenii se vor pleca la acestea, nimeni nu 
se va mai apuca de fapta bună, nimeni nu se va mai feri de 
răutate. Şi dacă acum, în toate zilele, învățând despre 
gheena şi vorbind despre Impărăţie, punând înainte şi chi- 
nurile cele nesuferite şi darurile care covârşesc toată mintea 
omenească, şi sfătuim, îndemnăm şi dovedim, abia unii su- 
feră ostenelile cele pentru fapta bună, abia câţiva se depăr- 
tează de dulceaţa păcatului, dacă vei tăia această ancoră 
sfântă, oare nu se va afunda corabia cu totul, prăpădindu-se 
şi acoperindu-se desăvârşit de ape, şi oare nu vor fi multe 
sfărâmările de corabie în fiecare zi? Căci la nimic nu s-a silit 
diavolul aşa de mult, precum s-a silit să înduplece sufletul 
omenesc să creadă aceasta, că păcătuind nu este vinovat de 
osândă şi lucrând fapta bună nu este vrednic de laudă şi de 
cununi. lar prin aceasta celor îmbunătăţiţi să le slăbănogeas- 
că mâinile şi să le stingă osârdia, iar celor ce zac să le înmul- 
țească defăimarea şi să le crească trândăvia. De aceea tre- 
buie să luăm aminte cu dinadinsul la cele ce se vorbesc, căci 
de nu vom citi cuvântul cu trezvie, prăpastie ne stă de amân- 
două părţile. 

Dar ce vom zice? Oare a minţit Proorocul? Dar este pri- 
mejdios, căci Proorocul nu minte, pentru că vorbeşte cuvin- 
tele lui Dumnezeu. Dacă n-a minţit Proorocul, atunci cele ce 
trebuie să le facem nu sunt în stăpânirea noastră. Nici Proo- 
rocul n-a minţit şi cele ce se cuvin să le facem sunt în stăpâ- 
nirea noastră. Şi pe amândouă le vom dovedi de veţi lua 
aminte. Şi de aceea am spus că de amândouă părţile avem 
prăpastie, ca să săvârşim calea ce ne este pusă înainte cu 
atenţie. Şi nu numai aceasta vom cerceta, adică „nu-i în voia 

omului calea lui“, ci şi toate cele ce urmează, legătura dintre 
ele şi pentru cine s-a zis, de cine, către cine, pentru ce, când 
şi cum. Căci nu este de ajuns a zice că în Scripturi este scris 
aceasta, smulgând fără socoteală cuvintele, rupând mădula- 
rele trupului Scripturilor celor de Dumnezeu insuflate şi ale 
lua goale şi lipsite de legătura şi unitatea lor, vătămându-le cu 
stăpânire şi libertate. Şi astfel multe dogme stricate s-au dus 
în viaţa noastră, fiindcă diavolul pleacă pe cei mai trândavi 
să vorbească răzvrătit mărturiile Scripturilor, întunecând 
adevărul, scăzând sau adăugând la el. Deci nu este de ajuns 
a zice că în Scriptură este scris aceasta, ci trebuie a citi şi 
toate cele ce urmează, ca să înțelegem legătura, căci de vom 
tăia legătura şi țesătura dintre cuvinte, vom aduce multe 
dogme rele. A 

În Scripturi scrie: „nu este Dumnezeu“ (Ps. 13, 1). Şi „In- 
tors-a faţa Lui, ca să nu vadă până la sfârşit” (Ps. 9, 31) şi 
„Domnul nu va cerceta“ (Ps. 9, 33). Dar spune-mi, nu este 
Dumnezeu? Nu priveşte El peste lucrurile cele de pe pă- 
mânt? Cine va suferi să audă, sau să zică acestea? Da, aces- 
tea toate sunt scrise în Scripturi, dar învaţă-te cum este scris, 
căci zice: „Zis-a cel nebun întru inima sa: Nu este Dumne- 
zeu“. Această socoteală şi hotărâre nu este a Scripturii, ci a 
minţii celui nebun; nu le-a vestit pe cele ale sale, ci pe cele 
ale altuia. Şi iarăşi: „Pentru ce a mâniat necredinciosul pe 
Dumnezeu? Că a zis întru inima lui: „Domnul nu va cerce- 
ta“. Şi zicând: „Întors-a faţa Lui, ca să nu vadă până la sfâr- 
şit“, o întoarce dar de la cel necredincios şi stricat. 

Aşa fac şi doctorii, căci au obicei ca atunci când vorbesc 
cu cei sănătoşi să le spună greşalele celor nebuni şi ieşiţi din 
minte, ca să-i întărească mai mult. Şi fiindcă buna credinţă 
este sănătatea sufletului, iar boala şi slăbiciunea cea mai de 
urmă este a nu cunoaşte pe Dumnezeu, Scriptura spune cu- 

vintele celor necredincioşi nu numai, simplu, ca să le auzim, 
ci ca să ne şi păzim. Ea spune ce a zis cel nebun, ca tu să te 
faci înţelept şi să nu primeşti cuvântul aceluia; spune ce a zis 
cel necredincios, ca tu să fugi de necredinţă. 

lar cuvintele Scripturii trebuie să la spunem nu numai în 
legătură şi unite cu cele ce urmează, ci şi sănătos a le spune, 
neadăugând nimic la ele. Unii mai scot şi altele din Scripturi, 
dar le spun răzvrătit, căci spun: „De te aprinzi, căsătoreşte- 
te“. Dar nicăieri nu este scris aşa, ci ascultă cum s-a zis: „Ce- 
lor ce sunt necăsătoriți şi văduvelor le spun: Bine este pentru 
ei să rămână ca şi mine. Dacă însă nu pot să se înfrâneze, să 
se căsătorească. Fiindcă mai bine este să se căsătorească 
decât să ardă“ (| Cor. 7, 8-9). 

— Dar nu este acelaşi lucru? 

— Deşi cuvintele „decât să arzi, căsătoreşte-te“ au acelaşi 
înţeles, nu trebuia ca ei să lase cuvintele cele sănătoase ale 
Scripturii şi să spună înțelesurile ei cu cuvintele lor. Dar vom 
afla că este mare deosebirea între acestea. Căci zicând sim- 
plu cuvintele „decât să arzi, căsătoreşte-te“, dai libertate tu- 
turor să facă aceasta; şi celor ce petrec în feciorie le dai li- 
bertate să strice aşezămintele cele făcute cu Dumnezeu, să 
uite făgăduinţa făcută şi să alerge la căsătorie, atunci când 
vor fi supăraţi de poftă. Dar de vei afla cu cine vorbeşte Pa- 
vel, că nu vorbeşte cu toţi, ci numai cu cei ce nu s-au făgă- 


duit, nu vei mai susţine ideea acestei libertăţi vătămătoare şi * 


pierzătoare. Căci Pavel zice: „celor necăsătoriți şi văduve- 
lor“, iar nu celor ce s-au făgăduit să petreacă în văduvie, ce- 
lor ce nu au hotărât în ce stare să petreacă, ci stau între 
amândouă. De pildă, unei femei i-a murit bărbatul, dar nu s-a 
hotărât ce să aleagă, ori să petreacă în văduvie, ori să bage 
al doilea mire în casă. Pe aceasta o sfătuieşte Pavel, zicându-i 
că bine este să rămână aşa, iar de nu poate să ducă sarcina, 

căsătorească-se. Dar cele ce s-au hotărât şi au început să 
rabde văduvia, făcând legământuri cu Dumnezeu, nu mai 
au libertatea să se întoarcă la a doua căsătorie. Despre care 
zice, scriind lui Timotei: „lar de văduvele cele tinere te fe- 
reşte. Căci, atunci când poftesc împotriva lui Hristos, vor să 
se mărite. Şi-şi agonisesc osândă, fiindcă şi-au călcat legă- 
mântul cel dintâi“ (| Tim. 5, 11-12). Vezi cum le pedepseşte 
hotărându-le vinovate judecății, fiindcă au lepădat legămin- 
tele făcute cu Dumnezeu, minţind făgăduinţa. De aici este 
dovedit că acel cuvânt nu s-a zis către cele ce s-au făgăduit. 
De aceea nu trebuie să vorbească simplu şi fără socoteală, ci 
trebuie să ştie şi persoanele cărora se adresează Scriptura. 

Încă şi un alt cuvânt poartă ei în gură, nu forțând înţele- 
sul sănătos, ci adăugând ceva ce nu este scris în Scriptură. 
Căci diavolul are obicei să bage învăţăturile cele pierzătoare 
ori adăugând, ori scăzând, ori forțând, ori schimbând cele 
scrise. Dar care este cuvântul acela? „Al Meu este argintul şi 
al Meu este aurul, zice Domnul, Atotţiitorul“ (Agheu. 2, 9) 
şi căruia voi vrea le voi da. Dar o parte a cuvântului acesta 
este scris, dar o altă parte nu, ci a fost adăugat, căci „al Meu 
este argintul ș: al Meu este aurul“ a zis Proorocul, iar „căruia 
voi vrea le voi da“ nu se află în Scriptură, ci este adăugat şi 
se poartă de cei mulţi. Dar care este vătămarea ce vine de 
aici? Mulţi spurcaţi, vrăjitori şi desfrânaţi, care nu sunt vred- 
nici nici a vedea soarele, nici a trăi, nici a respira, dobân- 
desc multă bogăţie făcând orice, răpind casele văduvelor, 
jefuind pe sărmani, ridicându-se asupra celor mai jos decât 
ei. Şi voind diavolul să încredinţeze că toată bogăţia este de 
sus din darul lui Dumnezeu, ca din aceasta să se aducă mul- 
tă hulă Stăpânului, a luat un cuvânt din Scriptură la care a 
adăugat altul ce nu este scris acolo; la „Al Meu este argintul 

şi al Meu este aurul“ a adăugat „şi căruia voi vrea le voi da“. 
Dar proorocul Agheu nu zice aşa. 

Când s-au întors evreii din pământ străin, voiau să ridice 
“Templu şi să-l aducă la podoaba cea dintâi, dar erau lipsiţi, 
căci vrăjmaşii stăteau împrejurul lor, sărăcia era mare şi nici 
un venit nu nădăjduiau de undeva, dar vrând Dumnezeu să 
le dea nădejdi bune că vor face ceea ce voiesc, zice prin 
Proorocul: „Al Meu este argintul şi al Meu este aurul... Şi 
mărirea cea de pe urmă a casei acesteia va fi mai mare de- 
cât cea dintâi“. 

— Dar ce legătură are aceasta cu ceea ce ne stă înainte? 
va întreba cineva. 

— Acestea le-am zis, că nu este bine să se vorbească cu- 
vintele Scripturii simplu şi fără socoteală, nici să se taie de 
cele ce urmează, nici smulgându-le din legătura lor să le stri- 
căm, folosindu-le goale şi lipsite de aujutorul celor de mai 
înainte sau a celor ce urmează. Căci cum nu este cu necu- 
viinţă ca la judecăţile cele lumeşti unde se judecă pentru lu- 
crurile vieţii acesteia, să aducă de faţă toate dovezile, locuri- 
le, pricinile, timpurile, persoanele şi alte multe, iar despre 
viaţa cea veşnică, pentru care sunt puse toate nevoinţele, să 
vorbim cele din Scripturi prost şi la întâmplare? Şi porunca 
împărătească nu se va citi oricum s-ar întâmpla, căci cel ce 
nu va spune anul, nu va arăta cine a dat-o şi de nu o va citi 
în întregime, se pedepseşte cu cea mai mare pedeapsă. lar 
noi nu citim o poruncă omenească, ci porunca cea pogorâtă 
de sus din ceruri, şi este oare îngăduit să fim cu atâta nebă- 
gare de seamă, încât să smulgem cuvinte şi părţi din ea? Şi 
cum vor fi acestea vrednice de îndreptăţire şi de iertare. Dar 
poate am întins cuvântul peste măsură, ci nu fără rost, căci 
voiesc să vă depărtez de obiceiul cel rău. Deci să nu slăbim 
până ce vom ajunge la sfârşit. 

Noi am fost făcuţi nu ca să mâncăm, să bem şi să ne îm- 
brăcăm, ci ca să fugim de răutate şi să alegem fapta bună, 
apucându-ne de filozofia cea dumnezeiască. Şi fiindcă noi 
nu am fost făcuţi să mâncăm şi să bem, ci pentru alte lucruri 
mult mai mari şi mai bune, ascultă pe Dumnezeu care Însuşi 
spune pricina pentru care a făcut pe om: „să facem om du- 
pă chipul Nostru şi după asemănare“ (Fac. 1, 26). lar ase- 
menea cu Dumnezeu nu se face mâncând, bând şi îmbră- 
cându-ne, căci Dumnezeu nici mănâncă, nici bea, nici se 
îmbracă, ci lucrând dreptate şi arătând iubire de oameni, fă- 
cându-ne buni şi blânzi, şi miluind pe cei de aproape şi vâ- 
nând toată fapta bună. Mâncarea şi băutura eate proprie 
firii dobitoacelor celor necuvântătoare şi ele cu nimic nu ne 
fac mai buni decât acelea. Dar cu ce le întrecem pe acelea? 
Din faptul că suntem făcuţi după chipul lui Dumnezeu şi 
asemănarea Lui. 

Să nu slăbim văzând că am pornit cuvântul despre fapta 
bună, ci, aducând în mijloc cuvântul cel proorocesc, să-l 
cercetăm cu de-amănuntul şi să cunoaştem cine este cel ce 
l-a zis, pentru cine, când, către cine şi cum. 

Cel ce l-a zis este leremia proorocul, nu pentru sine, ci 
făcând rugăciune pentru iudeii cei nemulţumitori, nesimţi- 
tori, neîndreptaţi, cei ce trebuiau să fie munciţi şi pedepsiţi 
cu pedeapsa cea mai de pe urmă, despre care zice Dumne- 
zeu către el: „Nu te ruga pentru poporul acesta că nu te voi 
asculta“. lar unii cred că aceasta s-a zis despre Nabucodo- 
nosor, căci voind acesta să se lupte cu ei, şi să le ia Cetatea 
şi să-i ducă robi, proorocul vrea să-i încredinţeze pe toţi că 
nu cu puterea şi cu tăria lui biruieşte Cetatea, ci pentru pă- 
catele lor Dumnezeu ocârmuieşte războiul, ducându-l pe 
păgân asupra lerusalimului. Şi de aceea zice: „Ştiu Doamne, 
că nu-i în voia omului calea lui, nici în voia celui ce merge, 

putinţa să-şi îndrepte paşii săi“. Şi cuvântul acesta aşa se tâl- 
cuieşte: Calea aceasta pe care călătoreşte acum barbarul 
acesta oştindu-se asupra noastră nu este de la sine şi nu el a 
purtat acest război şi a câştigat biruinţa, ci de nu ne-ai fi dat 
Tu în mâinile aceluia, nu ne-ar fi bătut, nici ne-ar fi biruit. 
Pentru aceasta mă plec Ţie, pentru că aşa ai socotit Îu să ne 
pedepseşti. Ceartă-ne, însă cu judecată, iar nu cu mânie: 

Dar fiindcă unii zic că nu despre păgânul acela vorbeşte 
cuvântul, ci despre firea obştească a oamenilor, este trebu- 
inţă ca să ne luptăm şi împotriva acestora. Ce să zicem dar 
împotriva acestora? Proorocul se ruga pentru oamenii care 
greşiseră, pentru care de multe ori a fost oprit a se ruga. Şi 
fiindcă de multe ori a fost oprit a se ruga pentru popor, vrea 
să facă ca Cetatea să plângă mai întâi, ea care avea mai în- 
tâi trebuinţă de iubirea de oameni a lui Dumnezeu, iar din 
aceasta să ia şi el pricina binecuvântată a rugăcuinii pentru 
ei către Dumnezeu. De aceea mai întâi abate cuvântul spre 
ea şi-i zice: „Vai de zdrobirea ta, dureroasă este rana ta“, iar 
Cetatea răspunde: „Cu adevărat aceasta este rana mea ... 
Cortul mi-i pustiit şi toate funiile mele sunt rupte; fiii mei m-au 
părăsit şi oile mele nu mai sunt... păstorii şi-au ieşit din min- 
te şi n-au căutat pe Domnul... lată vine vuiet şi zgomot ma- 
re din partea de miazănoapte ca să pustiască cetăţile lui luda 
şi să le facă locuinţă şacalilor“. Apoi după ce Cetatea şi-a je- 
lit nevoia sa, proorocul zice: „Ştiu, Doamne, că nu-i în voia 
omului calea lui”. 

— lată din faptul că plânge se arată că suntem lipsiţi de 
stăpânire şi cele ce se cuvin să le facem nu sunt în stăpînirea 
noastră, Vor zice unii. 

— Nicidecum. Si chiar de plânge, întăreşte stăpînirea 
noastră. Căci după ce a zis: „Ştiu, Doamne, că nu-i în voia 
omului calea lui“, nu a tăcut, ci a adăugat: „Nici în voia celui 

ce merge, putinţa să-şi îndrepte paşii săi”. lar ceea ce a zis 
aşa se tâlcuieşte: Nu în stăpânirea noastră este toată treaba, 
ci o parte într-a noastră, iar cealaltă într-a lui Dumnezeu. 
Căci a alege cele bune, a voi, a ne sârgui şi a suferi toată os- 
teneala sunt ale voinţei noastre, iar a le duce pe acestea la 
sfârşit şi a nu le lăsa neterminate este al darului cel de sus. 
De aceea Dumnezeu a împărţit cu noi fapta bună, nelăsînd 
ca toată lucrarea să fie în stăpânirea noastră, ca să nu ne 
înălţăm cu mândria, nici El n-a luat-o toată, ca să nu cădem 
în trâândăvie şi nebăgare de seamă, ci lăsîndu-ne nouă o mi- 
că parte ca să ne ostenim, cea mai mare parte o lucrează El. 
Şi cum că de ar fi fost toată lucrarea faptei bune în stăpâni- 
rea noastră, ne-am fi înălţat cu mândria, să auzim pe fariseul 
acela ce zice, la câtă trufie s-a ridicat, cum cugeta şi vorbea 
mai presus decât toată lumea. De aceea, deci, nu a îngăduit 
Dumnezeu ca să fie toată treaba a noastră, ci numai o mică 
parte ne-a lăsat, ca din aceasta să ne încununeze pe noi cu 
dreptate. lar lucrul acesta l-a arătat din pilda aceea, care 
zice: „Şi ieşind pe la ceasul al unsprezecelea a găsit pe alţii 
stând fără de lucru“; şi i-a trimis şi pe ei să lucreze în vie. 
Dar ce au putut să lucreze într-un ceas? De ajuns este lui 
Dumnezeu ca şi pentru o clipă să dea plată desăvârşită. Şi 
ca să cunoşti că aşa zice şi Proorocul şi nu ne lipseşte pe noi 
de stăpânire, ci filozofează aici despre sfârşitul lucrărilor, as- 
cultă ceea ce adaugă. Căci după ce a zis: „Ştiu, Doamne, că 
nu-i în voia omului calea lui...“ zice: „Pedepseşte-ne pe noi, 
Doamne, dar cu dreptate şi nu cu mânia la“ (10, 24). lar de 
nu era nimic în stăpânirea noastră de prisos ar fi fost cuvân- 
tul acesta. 

Şi ce lucru ar fi mai nedrept decât a pedepsi pe cei ce nu 
sunt stăpâni pe cele ce se cuvin să facă; şi să fie pedepsiţi 
oamenii al căror drum al vieţii lor nu este în stăpânirea lor? 

De aceea Proorocul când se roagă lui Dumnezeu ca să nu 
mărească pedeapsa asupra lor, nu arată altceva decât ade- 
verirea faptului că sunt vrednici a fi pedepsiţi şi osândiţi. lar 
aceasta nu face altceva, decât să întărească stăpânirea de 
sine. Şi de nu ar fi fost ei stăpâni peste cele ce se cuvin să 
facă, nu ar fi trebuit să se roage ca să li se facă pedeapsa mai 
blândă, şi nici n-ar fi trebuit să-i pedepsească; şi nici n-ar fi 
fost trebuinţă de rugăciune, căci Dumnezeu nu are trebuin- 
ţă de cineva ca să-L roage să nu pedepsească pe cei nevino- 
vaţi. Şi ce zic Dumnezeu, când nici omul cel ce are minte nu 
face aşa. 

Deci văzând aici pe Proorocul că se roagă lui Dumnezeu 
pentru iudei, dovedit este că se roagă pentru ei că sunt pă- 
cătoşi. lar păcatul se arată atunci când noi fiind stăpâni să 
nu călcăm legea, o călcăm. Dovedit este, deci, din toate păr- 
ţile că toate lucrările noastre sunt şi în stăpânirea noastră şi a 
lu: Dumnezeu. 

În acest fel se înțelege şi cuvântul: „Nu este nici de la cel 
care voieşte, nici de la cel care aleargă, ci de la Dumnezeu 
care miluieşte“ (Rm. 9, 16). Dar pentru care pricină voiesc? 
şi pentru care pricină alerg, dacă sunt lipsit de stăpânire? Ca 
prin voinţă şi alergare să tragă ajutorul lui Dumnezeu ca să 
ajute, să lucreze şi să ducă la sfârşit ceea ce vreau. lar de vei 
înceta a voi şi a alerga, nici Dumnezeu nu-ţi va da ajutor, ci 
se va depărta şi El. 

— Dar de unde este dovedit asta? 

— Ascultă ce zice către lerusalim: „De câtre ori am voit să 
adun pe fiii tăi... dar nu aţi voit. lată casa voastră vi se lasă 
pustie“ (Mr. 23, 37-38). Vezi că Dumnezeu s-a depărtat fi- 
indcă ei n-au voit? De aceea avem trebuinţă şi de a voi şi de 
a alerga, ca să tragem pe Dumnezeu spre noi. Acest lucru îl 
zice şi Proorocul că a săvârşi nu este în puterea noastră, ci în 

ajutorul lui Dumnezeu, iar în puterea şi în vionţa noastră cea 
liberă este a alege. 

— Dar dacă a săvârşi este a lui Dumnezeu, nici o vină nu 
voi avea, de nu voi face ceva. 

- Când voi face toate cele ce depind de mine, voi vrea, 
voi alege şi mă voi apuca să lucrez, iar Dumnezeu, Cel ce 
este Stăpân peste sfârşit, nu-mi va ajuta; numai atunci sunt 
izbăvit de orice vină. Dar nu va fi aşa, căci cu neputinţă este 
să ne părăsească Dumnezeu când noi vom vrea şi vom ale- 
ge. Şi dacă pe cei ce nu voiesc îi sfătuieşte şi îi îndeamnă ca 
să voiască, cu mult mai mult nu va părăsi pe cei ce au ales, 
căci zice: „Uitaţi-vă la neamurile cele din început şi vedeţi 
cine a nădăjduit spre Domnul şi s-a ruşinat? Sau cine a pe- 
trecut în frica Lui şi a fost părăsit?“ (Inţ. lui Sirah 2, 10-11). 
lar Pavel spune: „lar nădejdea nu ruşinează“ (Rm. 5, 5), 
adică nădejdea cea către Dumnezeu, căci cu neputinţă este 
ca cel ce nădăjduieşte din tot sufletul spre Dumnezeu şi face 
totul din partea sa, să nu dobândească scopul lui. Şi iarăşi: 
„Dar credincios este Dumnezeu, Care nu va îngădui să fiţi 
ispitiţi mai mult decât puteţi, ci odată cu ispita va aduce şi 
scăparea din ea, ca să puteţi răbda“ (| Cor. 10, 13). lar un 
oarecare bărbat înţelept zice: „Fiule, când vrei să te apropii 
să slujeşti Domnului, pregăteşte-ţi sufletul tău spre ispită. În- 
dreptează-ţi inima ta şi rabdă şi să nu te tulburi în vremea în- 
cercării. Lipeşte-te de Dânsul şi nu te depărta“ (Inţ. lui Sirah 
2, 1-3). lar un alt cuvânt sfătuieşte: „lar cel ce va răbda pâ- 
nă în sfârşit, acela se va mântui“ (Mt. 10, 22). lar toate aces- 
tea sunt canoane, hotare şi dogme nemişcate, şi ele trebuie 
să se înfigă în sufletul nostru. Şi trebuie să se ştie că este cu 
neputinţă ca cineva să fie părăsit de Dumnezeu când va pu- 
ne osârdie, se va îngriji de mântuirea sa şi va face toate cele 
ce depind de el. Nu auzi ce zice către Petru? „Simone, Si- 

mone, iată satana v-a cerut să vă cearnă ca pe grâu; iar Eu 
m-am rugat pentru tine să nu piară credinţa ta“ (Lc. 22, 31). 
Căci Dumnezeu când va vedea că povara este mai grea de- 
cât puterea noastră, întinde mâna şi uşurează ispita, iar când 
va vedea că din trândăvia noastră nu voim să ne mântuim, ci 
ne vindem mântuirea noastră, ne lasă şi ne părăseşte. Căci 
nu ne sileşte, nici nu ne trage, ci ceea ce făcea când învăţa, 
face şi aici. Fiindcă atunci nu trăgea, nici silea pe cei ce nu 
voiau să audă, şi fugeau, iar celor ce luau aminte le lumina 
cele neluminate şi le dezlega pildele; şi nici acum nu trage 
nici nu sileşte pe cei nesimţitori şi care nu voiesc, dar pe cei 
ce voiesc îi trage cu multă tărie. De aceea şi Petru zicea: „Cu 
adevărat cunosc... că în orice neam, cel ce se teme de EI şi 
face dreptate este primit la El“ (F. Ap. 10, 34-35). lar Proo- 
rocul sfătuieşte acelaşi lucru zicând: „Şi de veţi vrea şi mă 
veţi asculta, bunătăţile pământului veţi mânca. lar de nu veţi 
vrea şi nu mă veţi asculta, sabia vă va mânca pe voi (Is. |, 
19-20). 

Deci ştiindu-le pe acestea şi cum că şi a voi şi a alerga 
sunt în stăpânirea noastră, iar prin a voi şi a alerga tragem pe 
Dumnezeu spre ajutorul nostru, şi trăgându-L., vom ajunge 
la sfârşitul lucrărilor noastre, să ne ridicăm dar mintea, iubi- 
ţilor, şi să punem toată osârdia pentru mântuirea sufletelor 
noastre. Ca ostenindu-ne aici puţină vreme, în veacul cel fă- 
ră de sfârşit să ne îndulcim de bunătăţile cele negrăite, pe 
care fie ca noi toţi să le dobândim cu darul şi cu iubirea de 
oameni a Domnului nostru lisus Hristos, Căruia slava îm- 
preună cu Tatăl şi cu Duhul Sfânt în vecii vecilor. Amin. 


OMILIE la zisa proorocului (David: "Să nu te temi 
când se va îmbogăți omul, sau când se va înmulți slava 


casei lui” (19s. 48, 17) / iubirea de străini 


'xcut este plugarului când trage plugul să taie brazda şi 
curăţă țarina, smulgând spinii, ca să semene seminţele, vă- 
zând că nu este nimic care să-i vatăme sămânţa, dar mult 
mai plăcut este celui ce vorbeşte când seamănă înțelegerile 
cele dumnezeieşti în auzul fără tulburare. De aceea cu plă- 
cere ne apucăm de cuvânt, căci țarina aceasta o vedem cu- 
răţită. Şi deşi nu vedem mintea voastră, dar fiindcă ochii îi 
aveţi deschişi şi auzul atent, sunt încredinţat de liniştea dină- 
untrul vostru. Şi deşi nu pot intra în conştiinţa voastră, dar 
ochii voştri care privesc în sus vorbesc că nu este nici o tul- 
burare înăuntru şi strigă: „Seamănă seminţele, căci primim 
orice ai semăna pentru nădejdea rodului; şi am lepădat şi 
toată grija cea lumească din mintea noastră”. Deci văzând 
că țarina este curată mă întind spre înţelegeri mai adânci, 
căci Scriptura nu are nevoie numai de Dascăl înţelept, ci şi 
de ascultător cu pricepere. Pentru aceasta vă fericesc pe voi, 
dar mă fericesc şi pe mine, căci: „Fericit este cel ce grăieşte 
la urechile celor ce ascultă“ (Inţ. lui Sirah 25, 12) şi „Fericiţi 
cei ce flămânzesc şi însetoşează de dreptate“ (Mt. 5, 6). 

Deci vouă celor ce aţi venit aici cu osârdie vă vom semăna 
înțelegerile, căci ceilalţi toţi putrezesc prin târguri şi în grijile 
lumeşti; voi care v-aţi ridicat mai presus de pământ primiţi 

înțelegerile cele duhovniceşti şi împodobindu-vă sufletul cel 
cinstit şi liber cu ele, îl păziţi. 

Dar unde petreci acum, o omule? În târg? Dar ce să 
strângi tu de acolo? Noroi şi pământ? Vino de ia de la mine 
mir. De ce aduni bani fără valoare şi te dedai la iubirea de 
argint, care este tirana dregătoriei celei pieritoare; la ago- 
nisire de griji lumegşti, care acum este, dar mâine nu. De ce 
culegi florile şi laşi rodul? De ce alergi după umbră şi nu 
apuci adevărul? De ce fugi după cele pieritoare şi nu cauţi 
pe cele stătătoare? „Căci tot trupul este iarbă şi toată slava 
omului ca floarea ierbii“. „Uscatu-s-a iarba şi floarea a că- 
zut, iar cuvântul Domnului nostru rămâne în veac“ (Is. 40, 
7-8). Şi ce folos este sufletului că te-ai îmbogăţit cu bani? 
Eşti bogat cu banii, dar cu sufletul eşti sărac; eşti îmbrăcat cu 
frunze, dar fără roade. Ce folos ai din acestea, spune-mi? Ai 
luat bani care-i vei lăsa aici; ai luat dregătorie din care se 
naşte vrăjmăşie. Vino de te îndulceşte cu cuvinte filozofeşti, 
cheltuieşte-ţi păcatele, mistuieşte-ţi fărădelegile, fă-ţi conşti- 
inţa curată, înalţă-ţi gândul tău, fă-te înger din om, lasă firea 
trupului şi ia-ţi aripa cea uşoară a vieţii, izbăveşte-te de cele 
văzute şi te lipeşte de cele nevăzute; suie-te în cer, dănţuieş- 
te împreună cu îngerii, stai înaintea Tronului celui de sus; la- 
să fumul, umbra, iarba şi păianjenul, căci nu mai ştiu ce nu- 
me vrednic să pun acestora de aici. Şi zic acestea şi nu voi 
înceta a le zice. 

Vino şi te fă om, ca nu cumva să porţi un nume mincinos. 
Oare aţi înţeles ceea ce am zis? Eşti om, dar de mule ori 
numai cu numele, iar nu cu înţelegerea. Căci când te văd 
pe tine petrecând dobitoceşte, cum te voi numi om şi nu 
mai degrabă bou? Când te văd pe tine răpind, cum te voi 
numi om şi nu lup? Când te văd pe tine desfrânând, cum te 
voi numi om şi nu porc? Când te văd pe tine făcând vicle- 

şug, cum te voi numi om şi nu şarpe? Când te văd pe tine 
purtând otravă, cum te voi numi om şi nu aspidă? Când te 
văd pe tine fără minte, cum te voi numi om şi nu măgar? 
Când te văd pe tine preadesfrânând, cum te voi numi om şi 
nu cal turbat asupra părţii femeieşti? Când te văd pe tine 
nesupus şi nepriceput, cum te voi numi om şi nu piatră? Ai 
luat cinste de la Dumnezeu, de ce vinzi darurile firii? Ce 
faci, spune-mi? Unii oameni au meşteşugul de a schimba 
dobitoacele cele necuvântătoare, pe cât se poate, dăruindu- 
le unele daruri omeneşti. Pe papagali îi învaţă să vorbească 
cu glas omenesc silindu-le firea cu meşteşug, pe lei îi fac 
blânzi şi-i trag prin târg. Pe leu, care este un dobitoc neîm- 
blânzit, îl îmblânzegşti, iar pe tine te faci mai sălbatec decât 
lupul? Dar ceea ce este mai rău e că fiecare din dobitoacele 
cele necuvântătoare are o singură răutate, lupul este răpitor, 
şarpele viclean, aspida otrăvitoare, dar la omul rău nu este 
aşa, căci uneori nu numai o răutate îl stăpâneşte, ci se face 
şi răpitor, şi viclean, şi otrăvitor, adunând în sufletul său rău- 
tăţile dobitoacelor celor necuvântătoare. Cum dar te voi nu- 
mi om pe tine, care nu ai semnul împărăției, nu ai coroana, 
nu ai porfira? „Să facem pe om după chipul nostru şi după 
asemănare“ (Fac. |, 26), zice Scriptura. Cugetă, o omule 
după al Cărui chip ai fost făcut şi nu te pogori la prostimea 
dobitoacelor necuvântătoare. Dacă vei vedea vreun împărat 
că a aruncat porfira şi coroana şi petrece împreună cu os- 
taşii, lăsându-şi dregătoria sa, cum vei numi împărat pe omul 
acesta? Şi tu eşti om. Să nu-mi arăţi că ai suflet de om, ci de 
eşti om cu înţelegerea şi cu înțelepciunea. Eşti stăpân al do- 
bitoacelor celor necuvântătoare, dar te-ai făcut rob al pati- 
milor tale celor dobitoceşti. 
— Dar cum mă voi face om? — vei întreba. 

— De-i vei stăpâni patimule trupului cele dobitoceşti, de 
vei lepăda desfrânarea, de vei lepăda pofta banilor cea fără 
rost, de vei lepăda tirania cea rea, de vei face locul tău cu- 
rat. Intrebi cum te faci om? Vino aici unde se fac oameni şi 
vei vedea. Căci de te voi primi cal, te fac om; de te voi pri- 
mi lup, te fac om; de te voi primi şarpe, te fac om; nu schim- 
bându-ţi firea, ci prefăcându-ţi voinţa cea liberă. 

— Dar, zici tu, am copii şi port grijă de casă şi de femeie, 
sunt cuprins de sărăcie şi mă silesc să câştig hrana cea de 
nevoie şi nu pot veni. 

— Acestea sunt scorniri şi pricinuiri. Că de te-aş fi ţinut 
aici totdeauna şi nu te-aş fi lăsat să dai pentru lucrurile cele 
dinafară nici o clipă de vreme, puteai să te îndreptăţeşti şi 
să-mi zici Că ai copii şi porţi grijă de casă, şi bine le-ai fi zis, 
cu toate că nici atunci nu trebuia să zici acestea, că Dumne- 
zeu poate ca ţie, cel ce petreci aici, să-ţi înmulțească toate 
cele ale tale şi să-ţi dea multă îndestulare, dar eu nu te silesc 
la aceasta, nici îţi zic să petreci aici toate zilele, ci de două 
ori pe săptămână. Ce lucru greu şi ce lucru însărcinător este 
acesta? Nu toată ziua, ci vino la Biserică numai o părticică 
mică de vreme şi primeşte înțelegerile cele duhovniceşti, ca 
să nu primeşti răni; nu ca să surpi pe alţii, ci ca să faci târgul 
Biserică. Vino şi ia armă, ca fiind înarmat să nu primeşti vreo 
rană vătămătoare. leşi la război fiind înarmat; stai in locul 
cel sfânt având ochii curaţi; intră în port, cârmuind corabia 
cu luare aminte. Şi toate acestea numai aici poţi să le înveţi. 
Dar n. vrei, ci ieşi la război lipsit de poruncile lui Dumne- 
zeu. Gândeşte-te ce lucru mare este a ieşi din Biserică defăi- 
mând toate cele omeneşti şi călcând cele de întristare, fă- 
cându-te mai înalt decât cele bune, nici înălţându-te întru 
acelea, nici strâmtorându-te întru acestea, ci ca lov, care nici 
din pricina sărăciei nu se afunda, nici din cea a bogăției nu 

se înălța, ci păzea aceeaşi stare în nepotrivirea lucrurilor. Vi- 
no şi ia armă de la mine. 

— Ce armă? 

— Ceea ce de multe ori îţi chezăşuieşte mântuirea. leşind 
vezi un om călare pe cal cu frâu de aur şi înconjurat de mulţi 
purtători de fuşti; şi alături pe unul prost şi lepădat. Apoi îţi 
vine zavistie împotriva celui bogat, te cuprinde patina celui 
sărac. Dar se apropie de tine David, stă înaintea ta şi îţi zice: 
„Să nu te temi când se va îmbogăţi omul“. leşi împreună cu 
Proorocul şi nu te teme. Mergi unde îţi zic împreună cu 
Proorocul, împreună cu Dascălul, împreună cu toiagul, îm- 
preună cu Propovăduitorul. „Să nu te temi când se va îmbo- 
găţi omul”. 

— Acestea — vei zice — sunt ale celui ce învaţă şi sfătuieşte 
cele cuviincioase, dar spune-mi şi chipul în care nu trebuie 
să mă tem de unul ca acesta? 

— Pentru că firea bogăției se aseamănă cu firea omului. Şi 
cum, eu îţi voi spune. Ce este omul? O fiinţă stricăcioasă, 
care petrece puţină vreme. Aşa este şi bogăţia, dar mai bine 
zis nu aşa, ci mult mai slabă, căci de multe ori nu se sfârşeşte 
cu omul, ci se sfârşeşte mai înainte de om. ŞI ştiţi voi în Ce- 
tatea aceasta nenumărate pilde ale sfârşitului bogăției mai 
înainte de vreme şi aţi cunoscut pe mulţi dintre aceia care 
trăiesc încă, dar averea au prăpădit-o. Sfârşitul bogăției este 
sărăcia. Gândeşte-te deci cum este averea cea petrecătoare 
în puţină vreme pentru omul care o avea, dar acum nu o 
mai are. Şi o, de s-ar fi prăpădit numai ea şi nu ar prăpădi 
împreună cu ea şi pe cel ce o avea. Deci nu vei greşi de vei 
numi bogăţia slugă nemulţumitoare, slugă sugătoare de sân- 
ge şi ucigătoare de oameni, slugă care răsplăteşte stăpânului 
ei sinuciderea. Şi ce este mai cumplit, că nu numai când îl 
părăseşte îl aruncă în primejdii, ci şi mai înainte de a-l părăsi 

î tulbură şi-l învăluieşte. Dar să nu te uiţi la cum este îmbră- 
cat cu haine de mătase şi uns cu miresme şi cinstit pe dina- 
fară, ci deschide conştiinţa lui şi priveşte în mintea lui când 
încă este bogat şi vei vedea înăuntru tulburări şi învăluiri; şi 
când vei vedea şi pe altul căzând ca şi acela, uită-te şi la ti- 
căloşia lui. 

Şi ce este mai nestatornic decât lucrurile omeneşti? Căci 
ele, după cum am mai spus de multe ori, sunt asemenea cu 
apele râurilor, care cum se arată îndată curg şi când crezi că 
le-ai prins, fug. „Să nu te temi când se va îmbogăţi omul“. la 
cuvântul acesta ca o cântare duhovnicească. Căci când va 
intra zavistia în tine, zi stihul acesta şi îndată acest cuvânt va 
alunga patima. „Să nu te temi când se va îmbogăţi omul“. 
Aceste lucruri ale mele nu au trebuinţă de bani, căci se refe- 
ră la ceruri. Şi eu nu vindec trupul, ci tămăduiesc sufletul. 
Nu numai pe al vostru, ci şi pe al meu, căci deşi sunt dascăl, 
dar sunt şi om şi fiind supus firii celei de obşte, de obşte fac 
şi învăţătura. „Să nu te temi când se va îmbogăţi omul“. la 
stihul acesta ca o vistierie; ia stihul acesta ca o pricină a îm- 
bogăţirii şi a îndestulării. Că bogăţie nu este a se îmbogăţi, ci 
a nu voi a se îmbogăţi. Oare aţi înţeles acestea? 

Cel ce voieşte să se îmbogăţească are trebuinţă de averi 
şi de bani, iar cel ce nu voieşte să se îmbogăţească totdeau- 
na este în îndestulare. „Să nu te temi când se va îmbogăţi 
omul, sau când se va înmulţi slava casei lui“. Te temi de cei 
ce se îmbogăţesc căci sunt înfricoşaţi? De ce te temi de omul 
care este îmbrăcat cu frunze şi lipsit de roade? De ce te temi 
de omul care este în nesiguranţă? De ce te temi de omul ca- 
re pururea tremură? De ce te temi de omul care totdeauna 
petrece cu frică? Sluga ta nu se teme de tine când lipseşti, 
dar acela poartă înăuntrul său pe stăpânul lui. Oriunde va 
merge pofta iubirii de argint urmează după el. Acesta pe pri- 

eteni, pe vecini, pe slugi, pe făcătorii de bine şi pe zavistnici, 
pe toţi îi are de vrăjmaşi. lar cel sărac petrece netemându-se 
de nimeni, că este bogat numai cu filozofia şi cu răbdarea. 
Cel bogat, fiindcă petrece împreună cu lăcomia şi cu asupri- 
rea, este urât de toţi şi numai pe faţă, în adunările cele de 
obşte, pizmaşii îl laudă şi-l măgulesc, dar cu mintea îl urăsc. 
Şi că acestea sunt aşa, atunci când va veni vântul şi va scu- 
tura frunzele, adică se va face o prefacere a lucrurilor, se 
vor cunoaşte prietenii cei prefăcuţi; atunci se vor lua măştile 
linguşitorilor, atunci se va arăta ceata făţarnicilor, atunci se 
vor deschide gurile tuturor şi vor zice: „Spurcatul acela, vi- 
cleanul, preaînrăutăţitul“. Ce zici? Oare nu-l linguşeai şi nu-i 
sărutai mâinile? 

— Mască erau acelea. Dar a venit vremea şi am ridicat 
masca arătând cele din minte. 

- Deci de ce te temi de cel ce este prihănit de atâţia? Şi o, 
de ar fi fost ca acela să nu se fi prihănit pe sine. lar acestea 
le zic nu clevetind bogăţia, precum am zis de nenumărate 
ori, ci pe cei ce întrebuinţează rău lucrul cel bun. Căci banii 
împreună cu faptele sunt buni. 

— Dar cum sunt buni? 

—Dacă vor mângâia sărăcia, dacă vor împlini lipsa. Dar 
ascultă ce zice lov: „Eram ochi orbilor şi picior şchiopilor. 
Eu eram tată celor neputincioşi“ (29, 15-16). lată bogăţie 
fără păcat, dar cu iubire de săraci. „Casa mea era deschisă 
la oricine venea“. Aceasta este slujirea bogăției, a bogăției 
care nu este cu numele, ci cu lucrul. Bogăția aceea este roa- 
ba acesteia, căci aceea are numai nume, dar este lipsită de 
lucruri, iar aceasta are într-adevăr şi nume şi lucruri. Cum? 
Fiindcă cu ea face fapte bune, face milostenie. 

Este bogat care răpeşte cele ale tuturor, dar este şi bogat 
care dă săracilor toate cele ale lui. Acela se îmbogăţeşte 

strângând, iar acesta cheltuind, acela seamănă pământul, iar 
acesta lucrează cerul. Şi pe cât este pământul mai jos decât 
cerul, pe atât îndestularea aceluia este mai slabă decât bogă- 
ţia acestuia. Acesta are nenumărați îndrăgitori, iar acela pe 
toţi clevetitori. Şi ce este de mirare că pe asupritor şi răpitor 
îl urăsc nu numai cei ce au fost nedreptăţiţi, ci şi cei ce nu 
au pătimit nici un rău de la el, care împreună pătimesc şi se 
scârbesc cu cei ce au pătimit rău. lar pe cel milostiv îl iubesc 
nu numai cei ce au fost miluiţi, ci şi cei ce nu au fost. Şi mai 
bună este fapta bună decât răutatea, fraţilor. Răutatea are 
vrăjmaşi şi pe cei ce nu au fost nedreptăţiţi, iar fapta bună 
are îndrăgitori şi pe cei ce nu au dobândit faceri de bine, căci 
toţi zic: „Dumnezeu să-i facă lui bine! Ce binefacere ai do- 
bândit“. Nu eu, ci fratele meu, răspunde acela; nu eu ci mă- 
dularul meu. Căci facerea de bine făcută aceluia vine tot la 
mine. Ai văzut ce lucru mare este fapta bună? Cât de pof. 
tită? Cât de dorită? Cât de bună? 

Cel milostiv este limanul cel de obşte, tatăl tuturor, toia- 
gul celor bătrâni. Şi de va pătimi ceva mâhnire toţi se roagă 
pentru el, zicând: „Dumnezeu să-l miluiască, să-i facă bine, 
să rămână la el cele bune“. lar pe cel răpitor toţi îl prihă- 
nesc, zicând: „Spurcatul, răul, pângăritul”. Şi se fac strigări 
nenumărate în toate zilele. Şi de va cădea, toţi se pornesc 
împotriva lui. Aceasta este viaţă? Aceasta este bogăţie? 
Această stare nu este mai bună ca a unui osândit. Cel osân- 
dit este legat cu trupul, iar acesta cu sufletul. Îl vezi pe ei le- 
gat şi nu-l miluieşti? 

— ÎL urăsc pe el pentru că este legat, nu cu trupul, ci cu 
voinţa, căci singur şi-a pus asupra lui lanţul. 

— larăşi te ridici asupra bogaţilor? îmi vor zice unii. 

- Da, căci voi vă ridicaţi asupra săracilor. 

— larăşi te ridici asupra răpitorilor? 

— Da, pentru că voi vă ridicaţi asupra celor ce li se răpesc 
averile. Voi nu vă săturaţi mâncând şi muşcând pe săraci, iar 
eu mă satur îndreptându-vă pe voi. 

— Tu totdeauna eşti lipit de săraci. 

— Depărtează-te de la oaia mea; depărtează-te de la tur- 
ma mea şi nu o strica. Şi dacă o strici, nu mă prihăni că te 
alung. De aş fi fost păstor de oi oare nu m-ai fi prihănit că nu 
alung lupul ce năpădeşte asupra turmei? Sunt păstor de oi 
cuvântătoare şi nu alung cu piatra, ci cu cuvântul, dar mai 
bine zis nu te alung, ci te chem. Vino şi fă-te oaie a turmei 
mele. De ce strici turma tu, cel ce eşti dator s-o înmulţeşti? 
Nu te alung pe tine, ci alung lupul. De nu eşti lup, nu te 
alung, iar de te-ai făcut lup, pe tine învinuieşte-te. Nu sunt 
împotriva bogaţilor, ci pentru folosul lor. Căci zicând aces- 
tea le zic pentru folosul tău, cu toate că tu nu simţi. 

— Dar cum le zici pentru folosul meu? 

— Pentru că te izbăvesc de păcat, te izbăvesc de răpire, te 
fac tuturor prieten şi tuturor dorit. Totdeauna îţi zic: „Ai ră- 
pit! Ai asuprit!“ Vino aici şi te voi preface, voi preface vrajba 
în vicleşug, primejdia în siguranţă. Şi acestea aici, iar acolo 
îţi voi da Împărăţia cerurilor, ca să nu te duci în muncile cele 
fără de sfârşit, ci ca să iei bunătăţile cele pe care „ochiul nu 

le-a văzut, urechea nu lea auzit şi la inima omului nu s-au 
suit“ (| Cor. 2, 9). Oare acestea sunt ale celui ce alungă, sau 
ale celui ce sfătuieşte? Ale celui ce te urăşte, sau ale celui ce 
te iubeşte? Dar tu mă urăşti, iar eu te iubesc, căci am porun- 
ca Stăpânului meu ce zice: „lubiţi pe vrăjmaşii voştri“ (Mt. 
5, 44). Şi nu mă depărtez de la tine, fiindcă voiesc să te vin- 
dec. Stăpânul nostru se răstignea, dar zicea: „Părinte, iartă- 
le lor că nu ştiu ce fac“ (Lc. 23, 34). Oare te alung pe tine? 
Nu pe tine, ci patima ta. Şi oare mă lupt cu tine? Cu răuta- 
tea ta. Să nu mă socoteşti făcător de bine? Să nu mă soco- 

teşti purtător de grijă? Să nu mă socoteşti un apărător al tău 
mai bun decât toţi? Cine altul îţi va vorbi ţie despre acestea? 
Stăpânitorul? Nimic din acestea, ci va vorbi despre învinuiri 
şi despre pâri. Oare femeia? Ea îţi va vorbi despre podoabe 
şi despre aur. Oare copilul? Dar el îti va spune despre moş- 
tenire, despre testament şi despre viitorul lui. Sau poate slu- 


ga? Ea îţi va grăi despre slujbă, despre robie şi despre liber- 


tate. Dar poate linguşitorii? Ei vor spune despre ospeţe, 
despre prânzuri şi despre cine. Poate cei ce sunt la teatru? 
Aceia vor vorbi despre râsul cel de ocară şi despre pofta cea 
desfrânată. Sau poate judecătorul? Acela îţi va spune numai 
despre testamente, despre moştenire, despre eliberări, de- 
spre cele în care se petrece. Unde poţi deci să auzi acestea, 
dacă nu la mine? Toţi se tem de tine, dar eu te defaim. Cât 
timp vei petrece astfel te voi defăima, te voi trece cu vede- 
rea, voi defăima patima ta. Eu tai şi tu strigi, dar nu mă tem 
de glasul tău, căci îţi doresc mântuirea, fiindcă sunt doctor. 
Oare având rană şi chemând pe doctor ai fi văzut că ascute 
cuțitul, nu ai fi zis: „aie, deşi mă doare!“, aşteptând tămă- 
duirea prin tăiere? Dar de mine fugi, care nu tai, ci curăţ 
mintea ta cu cuvântul. Şi doctorul de multe ori taie, dar face 
rana mai rea, dar eu nu o fac mai rea, ci o tămăduiesc, căci 
acolo şi firea este slabă şi doctorii neputincioşi, dar aici este 
putere a cuvintelor. Doctorul nu-ţi făgăduieşte mântuirea, 
dar eu ţi-o făgăduiesc, deci ascultă-mă: Unul-Născut, Fiul 
lui Dumnezeu, S-a pogorât ca pe noi să ne înalțe şi să ne fa- 
că mai presus de cele omeneşti. De un lucru trebuie să mă 
tem: de păcat. Celelalte toate ducă-se, prăpădească-se, şi 
bogăţia, şi sărăcia, şi stăpânirea, şi orice. Acestea le zic şi nu 
voi înceta a le zice. Căci voiesc ca nimeni să nu piară din 
turma mea. 
— Dar ce, bogatul se poate mântui? 

— Foarte uşor. lov a fost bogat. Avraam a fost bogat. Ai 
văzut bogăţia lui? Uită-te şi la iubirea lui de străini. Ai văzut 
masa lui? Uită-te şi cum primea cu dragoste. Avraam a fost 
bogat. Ai văzut bogăţia lui Uită-te şi la petrecerea lui. Căci 
într-o zi la amiază i s-a arătat Domnul când era la stejarul 
Mamvri. Şi iată a văzut trei bărbaţi, dar nu ştia că Cel ce era 
de faţă era Dumnezeu, ci s-a închinat şi a zis: „Doamne de 
am aflat har înaintea Ta, nu trece de robul Tău!“ (Fac. 18, 
1-3). Ai văzut ce făcea bătrânul la amiază? Nu şedea sub 
acoperământ, ci stătea în calea străinilor şi a călătorilor pe 
care nu-i cunoştea şi-i trăgea la el. Cel bogat şi de bun neam 
se închina tuturor, cel îndestulat de bani lăsând casa, feme- 
ta, copiii, slugile, cu toate că avea trei sute optsprezece, lă- 
sând pe toţi ieşea să vâneze şi-şi întindea mreaja iubirii de 
străini, ca nu cumva vreun călător, sau vreun străin să treacă 
de casa sa. Vezi ce face bătrânul? Nu zice slugii să facă, cu 
toate că avea trei sute optsprezece, căci ştia că neamul slu- 
gilor este trândav şi ca nu cumva să dormiteze sluga, iar stră- 
inul să treacă şi să-şi piardă vânatul. 

lată-l pe Avraam. lată bogatul. Primeştitu măcar să vezi 
un sărac, măcar să-i dai răspuns, sau să-i vorbeşti? Şi deşi 
da, da prin slugă. Dar Dreptul nu făcea aşa, ci şedea îndu- 
rând fierbinţeala soarelui, care-i făcea sudoarea ce curgea 
de pe el ca arşiţa. Umbră îi era pofta iubirii de străini şi şe- 
dea culegând roada iubirii de străini, cu toate că era bogat. 
Dar uită-te la bogaţii cei de acum. Unde şed ei la amiază? In 
iad, în moartea beţiei, împietriţi la inimă, mai necuvântători 
decât necuvântătoarele. Dar Dreptul acela nu era aşa. Vo- 
ieşti să urmezi lui Avraam? Urmează-i, nu te opresc, ci te sfă- 
tuiesc. Cu toate că nouă ni se cer mai multe decât lui Avraam, 
căci zice: „De nu va prisosi dreptatea voastră mai mult decât 

a cărturarilor şi a fariseilor, nu veţi intra întru Împărăţia ceru- 
rilor“ (Mt. 5, 20), dar tu măcar ajunge-l pe Avraam. 

— Dar ce a făcut Avraam? 

— Fiind iubitor de străini s-a sculat şi s-a închinat neştiind 
cine sunt cei ce treceau. Căci de ştia nu ar fi făcut nici un lu- 
cru minunat, fiindcă a cinstit pe Dumnezeu. Dar pentr. că 
n-a ştiut, pe cei ce au venit mai mare îi face osârdia primirii 
de străini. Şedea şi primea. Dar cum? Cu îndestulare, căci a 
jertfit un vițel şi a chemat şi pe Sara, făcând pe femeie părta- 
şă iubirii de străini, care nu era ascunsă în cort, ci sta sub 
stejar. lar masa aceea a deschis pântecele ei şi a îndreptat 
nerodirea firii. A jertfit un vițel şi a luat pe Isaac. A frământat 
niţică făină şi a primit urmaşi ca stelele cerului şi nisipul mării. 

— Dă-mi şi mie rod de atâţia fii — poate vei zice. 

— Ticălosule, mişelule, şi prostule, cauţi cele de pe pă- 
mânt? |ţi dau cerul, dănţuirea împerună cu îngerii, desfăta- 
rea cea veşnică şi tu cauţi moarte stricăcioasă? Îţi dau viaţă 
care nu are sfârşit. Mai mare este răsplătirea, mai multă dă- 
ruirea. la aminte cu dinadinsul la cele ce zic, ca să vezi cum 
s-au petrecut lucrurile. Atunci când trebuia să arate iubirea 
de străini, ce zice Avraam către Sarra, femeia sa? „Grăbeşte 
de frământă trei măsuri de făină curată“ (Fac. 18, 6). Să au- 
dă femeile ceea ce a zis. „Grăbeşte de frământă trei măsuri 
de făină curată“. Priveliştea este pusă înaintea tuturor; pen- 
tru ambele firi este aşezat locaşul cel de învăţătură. Să audă 
femeile ceea ce s-a zis, să audă şi bărbaţii şi să le urmeze. 
„Grăbeşte — zice — de frământă trei măsuri de făină curată“, 
iar el a alergat la cireada de boi. Impărţesc osteneala, ca să 
împartă şi cununa. Pentru amândoi sunt cele ale nunţii, pen- 
tru amândoi să fie şi cele ale faptei bune. Te-am luat ajută- 
toare, fii-mi ajutătoare atunci la cele de trebuinţă. „Grăbeş- 
te, grăbeşte!” Şi sileşte femeia, ca nu cumva zabava să aducă 

supărare străinilor. „Grăbeşte de frământă trei măsuri de fă- 
ină curată“. Ostenitoare este porunca, însărcinător cuvân- 
tul. „Frământă trei măsuri de făină curată“. Dar Sarra nu a 
zis: „Ce este aceasta? Cu aceste nădejdi m-am măritat cu ti- 
ne ca să mă faci morăreasă şi bucătăreasă pe mine, femeie 
care am atâta bogăţie? Ai trei sute optsprezece slugi şi n-ai 
voit să le porunceşti acelora, ci pe mine mă sileşti la slujba 
aceasta?“. Nu a zis nimic de acest fel , nici nu a gândit. Ci fi- 
indcă era femeia lui Avraam, nu numai cu împărtăşirea tru- 
pului, ci şi cu a celei a faptei bune, de aceea îi zice „Grăbeş- 
te!“. lar aceea răpeşte porunca cu osârdie, căci ştia că roada 
iubirii de străini este ca izvorul. i zice: „Grăbeşte, frămân- 
tă“, căci ştia osârdia femeii. 

Unde sunt femeile cele de acum? Să le comparăm cu 
Sara. Oare priesc ele astfel de porunci? Uită-te la mâna fe- 
meii celei iubitoare de podoabe şi vezi că pe dinafară este 
aurită, iar pe dinăuntru e plină de jefuire. Asuprirea a câtor 
săraci poartă mâna ta? Întinde mâna ta, arat-o! Cu ce este 
îmbrăcată? Cu răpire. Uită-te la mâna Sarrei. Cu ce este îm- 
brăcată? Cu iubirea de străini, cu milostenia, cu dragostea, 
cu iubirea de săraci. O, dreaptă frumoasă! Sunt mâini şi 
mâini. Una este forma ei, dar deosebirea lor este mare. 
Acolo izvoare de lacrimi, aici cununi şi daruri. Şi acestea le 
zic, ca nici femeile să ceară de la bărbaţi unele ca acestea, 
nici bărbaţii să sufere pe femei să ceară unele ca acestea. 
lată Sarra, iată bogata, a frământat trei măsuri de făină cu- 
rată. Mare era osteneala, dar n-a simţit-o pentru nădejdea 
rodului şi al câştigului. „Grăbeşte de frământă trei măsuri de 
făină curată“. Ce faci? Te împodobeşti o, femeie? Rea soco- 
teală dacă astfel voieşti să placi bărbatului, dacă aşa te sileşti 
să-i placi lui. 

— Dar cum voi plăcea? 

— Cu înfrânarea şi curăţenia, cu blândeţea, cu filozofia, 
cu supunerea, cu dragostea şi cu unirea într-un gând. 
Acestea sunt podoabele tale, o femeie; aceste fapte bune 
fac unirea. lar podoabele acelea nu pricinuiesc plăcere, ci te 
fac împovărătoare bărbatului tău, căci când îi vei zice: 
„Răpeşte şi adu-mil“, puţină vreme îi vei plăcea, dar mai pe 
urmă îl ai vrăjmaş. Dar ca să-ţi arăt că nu placi bărbatului 
acasă le lepezi şi numai când vii la Biserică te îmbraci cu ele. 
De plăceai bărbatului le-ai fi purtat acasă. 

Şi intri în Biserică aurită cu mâinile şi cu gândul. De va 
veni Pavel, înfricoşatul şi doritul acela, înfricoşat păcătoşilor 
şi dorit celor binecredincioşi, va striga aceleaşi cuvinte: „Fe- 
meile trebuie să se împodobească nu cu aur, cu mărgăritare, 
sau cu haine scumpe“ (| Tim. 2, 9). Apoi de va intra elinul şi 
va vedea pe femei sus purtând acestea, iar jos pe Pavel gră- 
ind cele împotrivă, nu va zice că cele ale credinţei noastre 
sunt basme şi făţărnicie? Dar ele nu sunt făţărnicie, cu toate 
că se petrec unele ca acestea. lar elinul se vatămă şi zice: 
„Am intrat în Biserica creştinilor şi am auzit pe Pavel zicând: 
„Nu cu aur şi cu mărgăritare să se îmbrace femeile, dar fe- 
meia aceasta cu lucrul dovedeşte cele potrivnice“. 

Dar ce folos ai tu de la aur, o femeie? Ca să te arăţi fru- 
moasă şi chipeşă? Dar acestea cu nimic nu te foloseşte la 
frumuseţea sufletului. Fă-te frumoasă cu sufletul şi vei fi 
poftită şi cu trupul. „Înţelepciunea omului va lumina faţa lui“ 
(Eccles. 8, 1), cu toate că înţelepciunea este a sufletului. Ni- 
mic nu aduce dorinţa şi îndrăgirea ca dragostea. Şi de te va 
iubi pe tine bărbatul tău, dorită îi vei fi, cu toate că vei fi 
urâtă, iar de te va urî, nu va voi să te vadă, cu toate că vei fi 
frumoasă. Căci urâţirea sufletului nu lasă să se vadă frumu- 
seţea feţei. Şi când îi vei cere podoabe de aur, te va uri şi va 
fugi de tine ca de cerşetorul care stă în târg. Dar de acela 

poate să fugă, dar de tine nu, fundcă totdeauna eşti împreu- 
nă cu el şi-i ceri lucruri care nu au nici un rost. 

Şi acestea le zic nu numai să le auzi, o femeie, ci ca să se 
prefacă mintea ta. Cuvintele mele sunt doctorii care ustură. 
Ustură puţină vreme, dar veselesc totdeauna. Căci eu sunt 
doctor şi zgândăresc rănile, ca nu învechindu-se, să se în- 
tindă mai mult. Dar eu vindec dăruind sănătatea cea prin 
cuvânt, iar cei trupeşti vindecă vremelnic şi uneori cu gre- 
şeală numai pentru viaţa aceasta. 

Dar să ne întoarcem. la Avraam, ca să nu uit făgăduinţa. 
„Grăbeşte şi frământă!“ Aceste cuvinte fiecare femeie să le 
scrie în mintea sa, aceste cuvinte fiecare bărbat să le aibă în 
gândul său. De ce-mi porţi haine de mătase, cai cu frâie de 
aur şi asini împodobiţi? Ai asini împodobiţi, ai aur ascuns, 
banii tăi îi dai dobitoacelor celor necuvântătoare pe care le 
împodobeşti, iar Hristos cel sărac se topeşte de foame la uşa 
ta. O, nebunia cea mai de pe urmă. Ce răspuns, ce iertare 
vei lua când ştii că Hristos stă înaintea uşii tale în chip de să- 
rac, iar tu nicidecum nu te înduri de el? Cine te va izbăvi de 
osânda cea de acolo. 

— Dar am dat milostenie, vei zice. 

— Nu da numai cât voieşte acela, dă mai mult. Ce vei zi- 
ce atunci când vei vedea muncile cele nesuferite, pedepsele 
şi îngrozirile şi puterile cele înfricoşate; când vei vedea fier- 
bând râul cel de foc, când se va arăta divanul cel înfricoşat, 
judecata cea nemitarnică; când Cel fără de început va jude- 
ca, când toate lucrurile cele omeneşti se vor nimici; când nu 
va putea să te folosească nici tată, nici mamă, nici vecin, nici 
împărat, nici drumeţ, nici străin? Căci atunci omul va sta sin- 
gur cu lucrurile sale, osândindu-se sau încununându-se pen- 
tru ele. Ce vei zice atunci? Atunci îi vei aduce aminte de 
cuvintele mele, dar ce folos îţi va fi ? Niciunul. Pentru că şi 

bogatul acela îşi aducea aminte şi cerea vreme de pocăință, 
dar de nici un folos nu i-a fost lui. Şi zicea „Trimite pe Lazăr 
să-şi ude vârful degetului în apă şi să-mi răcorească limba“ 
(Le. 16, 24), căci mă chinuiesc tare. Dar Lazăr n-a fost tri- 
mis nu pentru că o picătură de apă păgubea râul cel mare al 
raiului, ci fiindcă picătura milosteniei nu are nici o împărtă- 
şire cu cruzimea. Şi fiindcă în vremea nevoinţei a defăimat 
acestea, în vremea răsplătirii nu l-a învrednicit de nici o 
mângâiere. 

Şi acestea le zic, ca nici săracul să lăcrimeze din pricina 
sărăciei, nici bogatul să se bucure pentru bogăţie. Eşti îndes- 
tulat? Dar să piară bogăţia de nu aduci bogăţia cea cuviin- 
Cioasă. | 

„Grăbeşte de frământă trei măsuri de făină curată”. lar el 
a alergat la vaci şi a jertfit viţelul. Bătrânul s-a făcut alergător, 
deşi îi slăbise firea, dar întărindu-i-se mintea cu filozofia, osâr- 
dia a biruit firea. Stăpânul a trei sute optsprezece slugi du- 
cea viţelul, dar nu se îngreuia de sarcină, ci osârdia minţii îl 
uşura. Era pusă înaintea bătrânului alergare şi slujbă multă, 
iar înaintea femeii osteneală şi trudă, că nu au voit să pri- 
mească pe străini numai cu cheltuială neostenitoare de bani 
şi îndestulare de bucate, ci şi cu osteneală şi slujire multă, nu 
prin slugi, ci prin mădularele lor. Apoi femeia sta de faţă, 
luând chip de slujnică înaintea străinilor celor necunoscuţi 
care şedeau, şi socotea pe ei că sunt oarecare săraci, dar nu 
lua aminte la aceasta, ci că primea străini. Şi stăteau de faţă 
amândoi în vremea aceea culegând cu mintea, cu filozofia, 
cu slujirea, cu primirea de străini, cu osteneala, cu dragos- 
tea, cu iconomia, cu luarea aminte şi cu a nu lăsa nimic stru- 
gurele iubirii de străini. Şi sta femeia lângă copac, în loc de 
cămară folosind copacul, având acoperământ umbra frun- 

zelor. Dar nu se ruşina a se arăta de faţă, că sta arătându-şi 
buna aşezare şi culegând rodul slujirii. 

Ce zice atunci Cel ce venise? „In vremea aceasta... şi va 
avea Sara fecior“ (Fac. 18, 10). Ce fel de rod a odrăslit 
masa! Cât de frumos! Cât de bun! Cât de grabnic! Cât de 
copt şi de desăvârşit a fost strugurele! Căci cuvântul acela a 
intrat în pântece şi a zidit copilul. Astfel sunt roadele iubirii 
de străini. Dar ia uminte la cele ce zic. lar pe urmă, după ce 
copilul, născut din acea masă, a crescut, după ce rodul iu- 
birii de străini s-a făcut bărbat, căci mai mult l-a născut masa 
aceea decât pântecele femeii, sau mai bine zis mai înainte 
de toate cuvântul lui Dumnezeu, deci după ce a crescut şi s-a 
făcut bărbat şi era vremea de nuntă — ia aminte cu dinadin- 
sul la cele ce zic — iar bătrânul Avraam, acel fericit patriarh 
era aproape de moarte, fiindcă locuia între femei stricate şi 
de neam viclean, a chemat pe sluga sa şi i-a zis: Femeiele 
cananeilor de aici sunt rele. 

— Dar ce voieşti? 

— Mergi în pământul în care m-am născut eu şi de acolo 
adu femeie fiului meu. 

Lucruri noi şi de mirare! Ştiţi voi şi foarte ştiţi că atunci 
când va voi cineva să aducă femeie fiului său, însuşi tatăl şi 
mama lui vorbesc şi merg la case străine, măgulind pe aces- 
ta şi cinstind pe celălalt; ei înşişi tocmesc multe, făgăduiesc 
bani, numesc aducători de mireasă, şi toată osârdia este a 
tatălui şi a mamei ca ei singuri să vorbească. Şi iu se ruşi- 
nează, nici roşesc, şi nu poruncesc slugilor să facă acestea. 
Dar când va veni vreun străin zic: „Du-te tu, pogoară-te şi 
primeşte-l“. Dar Avraam nu a făcut aşa ci dimpotrivă, căci 
atunci când trebuia să facă un lucru înalt şi filozofic, el sin- 
gur îl face, fiindcă iubirea de străini n-a lăsat-o slugii, ci a lu- 
at-o el şi femeia sa. lar când se vorbeşte de femeie şi se ur- 

zeşte nuntă trimite sluga. Acum însă femeile fac împotrivă, 
când trebuie să vorbească cu argintarul nu trimit slugile, ci 
merg ele singure şi stau aproape ca să nu se fure aurul, şi 
pofta banilor le face să defaime buna rânduială şi cinstea lor. 
Dar Avraam nu a făcut aşa, ci când trebuia să primească 
străini, el singur şi cu femeia sa se ostenea, iar când voia să 
facă nuntă, lucra prin slugă. 

Nu-ţi aduce aminte de Avraam numai că era bogat, ci şi 
faptele lui pune-le în minte şi niciodată nu vei defăima pe ci- 
neva. Dar de unde am ajuns să zicem acestea? De la Proo- 
rocul şi stihul aceluia: „Nu te teme când se va îmbogăţi 
omul“, căci stihul acela a născut toate acestea şi iată am aflat 
o comoară plină de aur. 

„Să nu te temi când se va îmbogăţi omul“. la toiagul aces- 
ta care poate sprijini trupurile cele ce tremură ale oamenilor 
cei vechi şi bătrâni. Şi nu sprijină toiagul trupurile celor bă- 
trâni, precum stihul acesta ridică mintea ceea ce tremură şi a 
celor bătrâni şi a celor tineri, care sunt cuprinşi de poftă şi 
de păcat. „Să nu te temi când se va îmbogăţi omul“. De ce te 
temi de om care nu este om, ci lup? De ce te temi de omul 
care este plin de fapte păgâneşti şi cuprins de pofta aurului? 
De ce te temi de omul care şi-a agonisit bogăţia sa din ne- 
dreptate şi poartă înăuntrul lui pe vrăjmaşul? Fiindcă mi-a 
zis mie Proorocul „să nu te temi când se va îmbogăţi omul“. 
Spune-mi mie dar şi chipul cum nu trebuie să mă tem de cel 
bogat, sau să mă tem când se va înmulţi slava casei lui? 

O, înţelepciune a cuvântului! Cum în povestire şi în învă- 
ţătură a băgat filozofia. „Nu te teme când se va îmbogăţi 
omul, sau când se va înmulţi slava casei lui“. Nu a zis, când 
se va înmulţi slava lui, ci „slava casei lui“. Căci când vei intra 
în casa vreunui bogat şi vei vedea în ea stâlpi înalţi cu cape- 
tele poleite cu aur, marmure înfipte în zid, izvoare curgând 

şi fântâni, încăperi, pomi clătinându-se de vânt, şi pe toate 
pline de mozaicuri, cireadă de eunuci îmbrăcaţi în fir şi mul- 
ţime de slugi, covoare puse pe jos, mese strălucite cu aur şi 
camere împodobite, acestea toate sunt slava casei, iar nu a 
omului. Căci slava omului este cucernicia, blândeţea, milos- 
tenia, bunătatea, smerenia, pacea, dreptatea, dragostea cea 
nefăţarnică către toţi; acestea toate sunt slava omului. De ce 
te temi de cel bogat? Teme-te mai mult de casa lui, că aceea 
este bogată, nu cel ce locuieşte în ea. 
— Dar nu pot să mă tem de casă, vei zice. 


— De ce? 

— Pentru că aurul şi toate celelalte sunt materie neînsu- 
fleţită. 

— Dar de om te temi? 

— Da, mă tem. 


- De ce? Oare bogăţia este a lui? Slava este a casei. Pere- 
ţii au marmoră, dar ce ajută acestea celui ce locuieşte aco- 
10? Tavanul este poleit cu aur, dar ce-l ajută pe cel ce-l are? 
Capetele stâlpilor sunt suflate cu aur, dar ce împărtăşire au 
acestea cu capul cel întinat de păcate al aceluia? Pardoseala 
este curată, dar conştiinţa lui nu este curată. Hainele lui 
sunt de mătase, dar sufletul îi este plin de rupturi. Casa este 
bogată, dar cel ce o are este sărac. „Când se va înmulţi sla- 


„va casei lui”. Şi ca să vă încredinţaţi mai bine că slava este a 


casei, iar nu a omului, vă vom dovedi acestea din cuvintele 
voastre. 

Intrând de cele mai multe ori în vreo casă frumoasă a culi- 
va, când ieşiţi ce ziceţi? „Am văzut marmure frumoase” şi 
nu ziceţi: „Am văzut un om frumos“; „minunaţi sunt stâlpii, 
minunate ferestrele“ şi nu zici „minunat este cel ce locuieşte 
aici“; „mult aur are pe tavan“ şi nu zici: „milostenia este mul- 
tă“; „fântâni sunt multe şi îndestulare mare“ şi nu zici „multă 

îndestulare are omul acesta“. Peste tot vorbeşti despre pe- 
reţi, peste tot despre marmure, peste tot despre fântâni, pes- 
te tot despre izvoare. Apoi vezi un cal cu frâul poleit cu aur 
şi zici „frmos este frâul“, dar lauda o dai argintarului; de zici 
„minunată este haina“, lauda o dai ţesătorului; de zici „fru- 
moase sunt slugile“, dai lauda celui ce le-a vândut. Şi numai 
lucrurile cele dimprejurul omului dobândesc lauda, iar 
acela rămâne neîncununat. 

Dar când vei vedea vreun om bun zici: „Acesta este om 
bun, frumos, blând, minunat, milostiv, smerit, zdrobit cu ini- 
ma, ia aminte totdeauna la rugăciuni, totdeauna petrece în 
postiri, totdeauna petrece la Biserică, totdeauna este nedes- 
părţit de învăţătura cea dumnezeiască“. Acestea da, sunt 
laudele lui, sunt cununile lui. Deci învaţă care este bogăţia 
omului şi care este bogăţia casei şi să nu te temi. Căci de te 
vei învăţa să deosebeşti bine bogăţia nu te vei mai teme. 

Vezi că acela pe care-l socoteşti bogat este lipsit şi sărac? 
„Să nu te temi când se va îmbogăţi omul“. Şi dacă cumva 
crezi că te amăgesc, priveşte la cel bogat în vremea morţii 
lui, oare ia ceva din toate acestea şi se duce cu ele? Apoi 
moare, şi cel îmbrăcat cu haine de mătase zace gol jos, iar 
slugile se duc şi vin şi nimeni nu îngrijeşte de el, căci slugile 
nu au fost ale lui. S-a dus şi nimic din cele rămase nu mai 
este al lui. Femeia plânge de se sfarămă, dezleagă părul, o 
mângâie toţi, dar nu ascultă. Copiii sunt sărmani, femeia vă- 
duvă, toţi sunt smeriţi, paharnicii, linguşitorii, eunucii. Şi a 
lua ceva din vasele casei şi a se duce mortul nu poate, ci el 
singur este dus şi-l înalţă cu laude. Dar ce pot laudele? Slava 
deşartă îl poate slăvi? Oare poate să ia ceva din ea? Nimic 
din cele de aici nu poate să stea lângă el în ziua aceea. Cel 
ce răpea toate se duce la mormânt, este îngropat în trei coţi 
de pământ şi mai mult nimic. Pământ se pune peste obrazul 

lui, apoi capacul sicriului; se duc apoi toţi de acolo. Unde 
este bogăţia? Unde sunt slugile? Unde este pompa? Unde 
este casa cea mare şi frumoasă? li părăsesc toate. |I lasă şi 
femeia cu toate că nu vrea, că putoarea şi mulţimea viermi- 
lor o alungă. Dar aceasta este totul? Da, căci neluând nimic 
aşa s-a dus, şi s-a dus neavând nimic. 

Dar fericiţii mucenici, fiindcă iau cele ale lor cu ei, mer- 
gem la mormintele lor şi nu ne depărtăm de ele. Căci şi îm- 
păratul leapădă coroana şi stăruieşte lângă mormântul mu- 
cenicului, cucerindu-se şi rugându-se ca să i se dea lui 
dezlegare de cele rele şi biruinţă asupra vrăjmaşilor. 

Deci „să nu te temi când se va îmbogăţi omul“. Şi luând 
stihul acesta să cântăm Domnului şi pentru toate să mulţu- 
mim Tatălui şi Fiului şi Sfântului Duh, că Lui | Se cuvine sla- 
va şi stăpânirea în vecii vecilor. Amin. 


OMILIE. la zisa: "Să nu te temi când se va îm- 
bogăți omul” și despre milostenie / care s-a rostit 
în Constantinopol, în Biserica cea Ilare, după ce 
a vorbit altul mai înainte, și unde putini au [ost 
adunați 


odul celui ce a vorbit bine este puţin, dar copt; sub- 
ţire este coarda, dar sunetul este puternic; puţine sunt cu- 
vintele, dar scumpe înțelegerile. Că mulţime de popor a în- 
traripat cu laudele şi i-a făcut mai osârduitori cu vorbirile de 
bine, pentru care au alcătuit laude pricinuitorului şi mulţu- 
mindu-i, sfârşeşte cuvântul în doxologie. Şi dacă a strâns 
masa degrabă, a făcut-o nu din pricina sărăşiei, ci din sme- 
renie. Căci nu pentru că nu a putut să vorbească multe a în- 
chis cuvântul în tăcere, ci ca să ne lase pe noi să învăţăm. 
Veniţi dar şi izbăvindu-ne de viforul tulburărilor ce s-au fă- 
cut acum, să ne scăldăm auzurile cu citirea Scripturilor, ca şi 
cu ape de râuri. La fel fac şi corăbierii: după ce scapă de 
furtună, trecând mult noian de apă şi ajungând la un port, 
coboară pânzele şi lasă vâslele, şi, ieşind din corabie, îşi întă- 
resc trupul cu băi, cu mâncări şi băuturi, cu somn şi cu odih- 
nă, pregătindu-l pentru celalaltă parte de călătorie. Acestora 
să urmăm şi noi şi, izbăvindu-ne de tulburarea cea de mai 
înainte, de vifor şi de valuri, să adăpostim sufletul nostru în 
citirea Scripturilor ca într-un port liniştit. Căci cuvintele 
Dumnezeieştilor Scripturi sunt liman neînviforat, zid nebi- 

ruit, turn neclădit, slavă care nu se poate fura, armă puterni- 
că, veselie şi dulceaţă netrecătoare şi orice bine va zice ci- 
neva. Ele alungă întristarea şi păstrează bucuria; pe sărac îl 
face mai bogat decât cei bogaţi, iar pe cei bogaţi îi întăreşte; 
pe cel păcătos îl face drept, iar pe cel drept îl îngrădeşte cu 
pază întărită; smulge răutăţile cele ce sunt şi sădeşte bunătă- 
ţile cele ce nu sunt; izgoneşte răutatea şi întoarce către fap- 
ta bună, şi nu numai întoarce, ci şi înrădacinează şi face a 
petrece pururea în ea. Ele sunt doctorie duhovnicească şi 
cântare dumnezeiască negrăită, surpătoare de patimi, pen- 
tru că smulg rădăcinile păcatelor şi, făcând țarina curată, 
seamănă seminţele dreptei credinţe şi aduce rodul până la 
coacere. 

Deci să nu ne lenevim de a câştiga atâtea bunătăţi, nici să 
lipsim de la slujbe, ci adeseori să alergăm aici, ca mereu să 
ne vindecăm. Şi nimeni văzând pe cel bogat să nu se ră- 
nească de zavistie, nici să nu se strâmtoreze de sărăcie, ci 
cunoscând firea cea adevărată a lucrurilor, să treacă peste 
umbre şi să se ţină de adevăr. Căci umbra deşi se pare că 
este mai mare ca trupul, este totuşi umbră. Şi ea nu este mai 
mare, ci pare şi mai ales atunci când suntem depărtaţi de lu- 
mină. lar în amiază când razele soarelui vin de deasupra ca- 
pului, umbra este strâmtorată din toate părţile, se strânge şi se 
face mai mică, lucru care şi la cele omeneşti se poate vedea. 

Când cineva se depărtează de fapta bună, lucrurile vieţii 
acesteia le vede mari, iar când se va aşeza întru lumina cea 
strălucitoare a dumnezeieştilor Scripturi, atunci vede şi 
prostimea şi scurtimea şi netrebnicia acestor lucruri stricăci- 
oase şi cunoaşte luminos că toate acestea nu sunt mai stabile 
decât apele râurilor, căci cum se arată îndată trec. De aceea 
Proorocul, filozofând şi îndreptând pe cei mici la suflet, care 
se târăsc pe jos, se uimesc de slava bogăției şi se tem şi se 

cutremură de cei îndestulaţi în aceste lucruri, şi depărtându- 
ne pe noi de la această frică şi înduplecându-ne să defăi- 
măm acestea ca pe nişte lucruri de nimic, zice: „Să nu te te- 
mi când se va îmbogăţi omul, sau când se va înmulţi slava 
casei lui, căci când va muri el.nu va lua toate”. 

Ai văzut ce sigur este cuvântul şi ce luminat a despărțit 
lucrurile? Căci nu a zis, când se va înmulţi slava lui, ci „sla- 
va casei lui“, arătând că una este slava omului şi alta a casei. 
Dar care este slava omului şi care este slava casei? Căci tre- 
buie să le ştim pe acestea luminat ca să nu îmbrăţişăm visu- 
rile mai înainte de adevăr. Slava casei sunt sălile, pridvoarele, 
tavanele poleite cu aur, pardoseala împodobită cu mozai- 
curi, livezile, grădinile, cirezile de robi, vasele cele scumpe, 
dar care nimic nu ajută omului. lar slava omului este credin- 
ţa cea dreaptă, râvna cea după Dumnezeu, dragostea, blân- 
deţea, bunătatea, îndeletnicirea în rugăciuni, milostenia, în- 
frânarea, cucernicia şi toate celelalte mădulări ale faptei 
bune. Şi ca să cunoşti că acestea aşa sunt, să ştii că cel ce 
are casă bună, sau grădină, sau livadă, sau mulţime de robi, 
sau haine scumpe nu culege slavă din ele, nici se poate nu- 
mi om bun cel c2 le are numai pe acestea. Căci toată laudă 
rămâne împrejurul acelui lucru şi nu trece la cel ce îl are. Şi 
ne minunăm de casă, de grădină, de livadă, şi de frumuse- 
ţea hainelor, dar acestea sunt lauda meşterului celui ce le-a 
lucrat, nu a faptei bune a celor ce le au. Şi atât de departe 
este ca firea averilor să îmbrace cu slavă pe cei ce le au, în- 
cât nu numai că o dă acelora, ci o şi alungă departe de ei, 
căci pe toţi cei ce-şi arată bogăţia în astfel de lucruri toţi îi 
ocărăsc ca pe nişte cruzi şi nemilostivi şi străini de filozofie. 
Căci acestea nu sunt slava omului, precum am zis, ci a casei. 

lar pe cei ce petrec întru înfrânare, cucernicie, blândeţe, 
bunătate, care sunt afierosiţi cu totul lui Dumnezeu îi lău- 

dăm, îi vestim peste tot şi ne minunăm de ei, pentru că 
aceasta este slava omului. Deci ştiind acestea să nu socotiți 
fericit pe nimeni din cei îndestulaţi întru acelea, care nici o 
împărtăşire nu au cu ele. Şi de vei vedea pe cineva şezând în 
caretă, ridicându-şi sprâncenele, înălțându-se, atingându-se 
de nori, nu cu trupul căci nu este cu putinţă, ci cu mândria 
sufletului, dar mai bine zis cu nebunia, nu-l socoti pe acesta 
slăvit, nici înalt şi mare. Căci pe om îl fac înalt nu trăgându-l 
asinii, ci suindu-se la crugul cerurilor prin vârful faptei bune. 
lar de vei vedea pe altul călare pe cal având mulţi purtători 
de toiage şi umblând cu trufie prin târg, nici pe acesta să-l 
fericeşti pentru acelea, ci deschide-i sufletul şi după aceea 
hotărăşte pentru el de la cele ce vei vedea în sufletul lui; căci 
cele ce se văd acum sunt vrednice de râs. 

Şi de ce umbli prin târg cu mândrie? Spune-mi! Şi de ce 
împingi pe oamenii cei ce-i întâlneşti, om fiind şi tu? Ce tru- 
fie? Ce mândrie? Oare eşti lup, sau leu, ca, intrând în Ceta- 
te, să pui pe toţi pe fugă? Dar niciodată nu va alunga lup pe 
lup, sau leu pe leu, ci petrec împreună legându-se de ase- 
mănarea firii, dar tu, cel ce pe lângă fire mai ai şi alte însuşiri 
ca să fii blând şi smerit cu cei deopotrivă, te faci mai fiară 
decât fiarele, şi pentru dobitocul cel necuvântător defaimi 
pe cel cuvântător. Stăpânul tău a înălţat pe om până la cer, 
iar tu nu-l împărtăşeşti nici de târg? Şi ce zic cer, că l-a pus 
să şadă pe scaun împărătesc, iar tu îl alungi din cetate? 

Dar ce-ţi ajută ţie frâul ce-l de aur cu care împodobeşti 
calul? Ce cuvânt de îndreptare, sau ce iertare vei dobândi 
când pe cal, care nu simte cheltuiala cea mare, îl împodo- 
beşti mai presus de trebuinţă — căci acelui tot una îi este ori 
aurul ori plumbul — iar pe Hristos văzându-l topit de foame 
nu-i dai nici hrana cea de nevoie? Şi de ce nu suferi, om fi- 
ind, să petreci cu oamenii, ci cauţi singurătate în mijlocul ce- 

tăţenilor şi nu cugeţi că şi Stăpânul tău a mâncat cu vameşii, 
a vorbit cu desfrânata, a petrecut cu oamenii şi a fost răstig- 
nit cu tâlharii. Ci muncit fiind de trufie şi de mândrie pierzi 
şi însuşirea de om. De aici se naşte în noi trecerea cu vede- 
rea cu totul a milosteniei, de aici pofta răpirii, de aici cruzi- 
mea şi nemilostivirea. Căci când pui frâu poleit cu aur la cal, 
şi zgardă aurită la slugă, şi tăblițe poleite cu aur peste piatră; 
când îţi pui haine de fir, brâu de aur, piei cusute cu aur, în- 
călţăminte şi alte nevoi ale acestei răutăţi, le pui pe tine, 
vrând să-ţi plineşti pofta cea nesăţioasă şi să dai hrană fiarei 
celei mai crude decât toate, adică iubirii de argint, atunci 
sărmani dezbraci, şi văduve despoi, făcându-te vrăjmaşul de 
obşte al tuturor, lucrând o osteneală zadarnică şi mergând 
pe un drum care nu are nici un sfârşit bun. 

Şi ce voieşti să arăţi când îmbraci cu fir sluga ta cea bar- 
bară? Care este câştigul? Care este folosul sufletului? Care 
este folosul trupului? Ce venit aduce casei? Ci toate sunt 
împotrivă, cheltuială plină de necuviinţă şi nesocotită, prici- 
nă de desfrânare, învăţare a răutăţii, stricare de suflet, cale 
care duce la nenumărate răutăţi. Şi cu ce pot să-ţi îndrepte- 
ze viaţa paturile cele ferecate cu argint, aşternuturile cele 
cusute cu fir, covoarele ce le calci cu picioarele şi toate dez- 
mierdările ce se nasc de aici? Sau cum te-au făcut mai bun 
pe tine, pe soţia ta, sau pe altcineva din casnicii tăi toate 
acestea? Oare nu de aici sunt tâlhari şi spărgători atât de 
mulţi? Oare nu din pricina aceasta fug slugile? Căci întor- 
cându-şi ele ochii peste tot văd numai argint strălucind şi se 
naşte în ei boala furtişagului. Şi dacă pe tine, cel liber şi care 
cugeţi înalt din pricina cinstei ce o ai, te trage spre poftă ar- 
gintul ce străluceşte prin târg, cu atât mai mult pe slugă. lar 
acestea le zic, nu izbăvind de vină slugile care fug şi pe cei 

ce fac unele răutăţi ca acestea, ci sfătuindu-vă pe voi să nu 
puneţi înaintea lor hrana acestor felurite boli. 

— Dar unde să punem aceste avuţii? vei zice. Să le îngro- 
păm în pământ? 

— Să nu fie! Ci, de voieşti să primeşti sfatul meu, îţi voi 
spune eu un mod prin care vei putea da o slujbă bună şi cu- 
viincioasă fugarului. Căci fugară este bogăţia, astăzi este la 
acesta, iar mâine sare la celălalt. Şi nu numai fugară, ci şi fă- 
cătoare de fugari, făcând fugari chiar pe cei ce o păzesc. 
Cum va fi ţinută aceasta fugară? Într-un mod potrivnic ce- 
lorlalţi fugari. Căci aceia stau fiind păziţi, iar aceasta fiind 
păzită fuge, dar risipindu-se stă. lar de ţi se pare că ceea ce 
am spus este nou şi de mirare, învaţă-te aceasta de la plu- 
gari. Căci aceia de vor închide grâul în casă şi-l vor îngropa, 
îl vor da gărgăriţelor şi viermilor, şi-l vor pierde, iar de-l vor 
risipi pe câmp, nu numai îl păstrează, ci şi îl înmulţesc. La el 
şi bogăţia de va sta în lăzi, se va păzi de uşi şi încuietori, sau 
se va îngropa în pământ, fuge degrabă, iar dacă o vei risipi, 
cum risipeşte plugarul grâul în țarină, în pântecele săracilor, 
nu numai că nu va fugi, ci rai mult se va înmulţi. Deci ştiind 
acestea, nu da bogăţia slugii, ci o fă să fie ţinută de multe 
mâini, de cele ale văduvelor, ale sărmanilor, ale celor bol- 
navi şi ale celor închişi în temnițe, căci nu va putea fugi, fi- 
ind ţinută de atâtea mâini, ci se va ţine bine şi se va face mai 
multă. 

— Dar ce voi lăsa copiilor mei? 

-Eu nu te silesc să dai toate ce le ai. Şi dacă vei da pe 
toate în acest fel vei face pe copiii tăi mai bogaţi, lăsându-le 
lor în loc de bani pe Dumnezeu milostiv, pe bogăţia cea din 
milostenii şi pe nenumărați apărători şi făcători de bine între 
oameni. Şi precum pe cei răpitori îi urâm, deşi nu am pătimit 
nici o nedreptate de la ei, aşa şi pe cei ce ştiu să miluiască îi 

cinstim şi-i iubim şi nu numai pe aceia, ci şi pe copiii lor, cu 
toate că noi nu am primit nici un dar de la ei. Cândeşte-te 
câtă cinste este a vedea că copiii celui ce va cheltui bogăţia 
la hrana săracilor sunt iubiţi de nenumărați oameni; şi toţi 
zic aceste cuvinte: „Acesta este fiul acelui iubitor de oameni, 
a acelui milostiv”. 

Dar tu împodobeşti pe cele nesimţitoare, căci nesimţitoa- 
re este piatra, cu toate că vei pune împrejurul ei nenumărați 
talanţi de aur, iar pe cel ce simte şi se topeşte de foame nu-l 
împărtăşiţi nici de hrana cea de nevoie. Ce vei zice atunci 
când va veni Judecata cea înfricoşată, când va curge râul 
cel de foc şi ţi se va cere socoteală pentru cele lucrate? Ce 
pricină binecuvântată vei aduce pentru atâta lenevire, ne- 
bunie, cruzime şi nemilostivire? Toţi oamenii care se ocupă 
cu meşteşugurile au o pricină binecuvântată şi un scop pen- 
tru care îşi lucrează meşteşugul lor. Plugarul, de vei cere so- 
coteală de la el, îţi va spune pentru care pricină a înjugat 
boii, a tras plugul şi a tăiat brazda. Negustorul îţi va spune 
pentru care pricină a tras corabia, a tocmit lucrători şi a 
cheltuit bani. Zidarul, cizmarul, căldărarul, brutarul şi fieca- 
re din cei ce lucrează vreun meşteşug îţi va aspune pricina 
lucrului lor, dar tu cel ce îmbraci patul cu argint, cel ce pole- 
ieşti calul şi piatra cu aur, cel ce faci haine împodobite, ce 
pricină vei spune dacă ţi se va cere seama pentru ce le faci 
pe acestea? Oare vei zice că somnul este mai dulce culcân- 
du-te pe acest fel de pat? Dar nu este aşa, ci vom zice, deşi 
de mirare, că somnul în acest pat este fără de dulceaţă pen- 
tru că înmulţeşte grija. Dar oare este mai întărită clădirea da- 
că pui aur pe ea? Dar nici acest lucru nu este adevărat. ŞI 
oare mai bun este calul, dacă-i pui astfel de frâu? Sau mai 
bună se face sluga? Deci pentru care pricină arăţi atâta ne- 
cuviință şi necunoştinţă făcând toate acestea? Negreşit veţi 

zice: „Ca să ne facem mai slăviţi, mai străluciți“. Dar n-ai au- 
zit la începutul cuvântului că acestea nu sunt slava omului; 
ci dimpotrivă necinste, ocară, prihănire şi râs. Din acestea se 
naşte zavistia şi pizma şi toate celelalte nenumărate rele, şi 
pe cât averile stau mai mult, pe atâta şi prihănirea petrece 
mai mult. Şi casele acestea mari şi strălucite rostesc prihăniri 
amare şi după moartea celui ce le-a avut. “Trupul se dă pă- 
mântului, dar vederea caselor nu lasă ca odată cu trupul să 
se îngroape şi pomenirea răpirii, ci oricine va trece şi va privi 
la mărimea şi înălțimea casei celei strălucite va zice către 
sine, sau către cel de aproape: „Din câte lacrimi s-a zidit 


această casă? Câţi sărmani s-au dezbrăcat? Câte văduve s-au” 


nedreptăţit? Câţi au fost lipsiţi de plară?“ De aceea toate ți se 
întâmplă împotrivă, căci voind să dobândeşti slavă cât 
trăieşti în viaţă, nici după sfârşitul vieţii nu eşti liber de prihă- 
niri, ci casa purtând numele tău, ca un stâlp de aramă, face 
ca şi pe cei ce nu te-au văzut când erai viu să te împroaşte 
cu nenumărate ocări. 

Deci de vreme ce nici această dobândă nu se agoniseşte 
din această cheltuială multă şi de prisos, să fugim, iubiţilor, 
să fugim de această boală şi să nu ne facem cu năravul mai 
sălbatici decât dobitoacele cele necuvântătoare. La acele 
toate sunt de obşte şi pământul, şi izvoarele, şi păşunile, şi 
munţii, şi văile şi nimic nu are mai mult unul decât altul, iar 
tu, om fiind, fiinţă blândă, te faci mai cumplit decât fiara, în- 
cuind într-o casă hrană pentru nenumărați săraci. Şi fiindcă 
nu numai firea ne este de obşte, ci şi cerul, soarele, luna, 
stelele, aerul, marea, focul, apa, pământul, viaţa, moartea, 
tinereţea, bătrâneţea, boala, sănătatea şi trebuinţa de hrană 
şi îmbrăcăminte, şi cele duhovniceşti. Masa aceasta sfântă, 
“Trupul cel stăpânesc, Sângele cel scump, făgăduinţa Împă- 
răţiei, baia naşterii celei de a doua, curățirea păcatelor, 

dreptatea, sfinţenia, mântuirea şi bunătăţile cele negrăite, pe 
care ochiul nu le-a văzut, urechea nu le-a auzit şi la inima 
omului nu s-au suit (| Cor. 2, 9), cum nu este cu necuviinţă 
ca noi, cei ce ne împărtăşim împreună şi cu firea, şi cu da- 
rul, şi cu făgăduinţele, şi cu poruncile, când e vorba de bani, 
să fim atât de răpitori şi să stricăm porunca dreptăţii, între- 
când chiar dobitoacele cele necuvântătoare, mai ales că 
peste puţină vreme le lăsăm pe toate, şi nu numai că le lă- 
săm, ci ne primejduim mult şi mântuirea din pricina lor? Şi 
venind moartea ne depărtează de îndulcirea de acelea, dar 
ne duce să dăm seamă de ce am făcut şi la muncile cele fără 
de sfârşit. 

Deci ca să nu pătimim acestea să dăm multă milostenie, 
căci aceasta este împărăteasa faptelor bune, care, acolo, va 
sta înainte cu multă îndrăzneală şi va izbăvi de muncă şi pe- 
deapsă, căci nimeni nu va sta împotriva celui ce se suie cu 
ea la cer. Şi ea este uşoară şi se suie chiar la scaunul cel îm- 
părătesc ducând cu ea cu multă uşurinţă pe ucenicii săi; şi 
are şi multă îndrăzneală către Dumnezeu. „Căci rugăciunile 
tale şi milosteniile tale s-au suit,'spre pomenire, înaintea lui 
Dumnezeu“ (F. Ap. 10, 4). 

Pentru ce dar să nu ne suim şi noi la înălțimea aceea, iz- 
băvindu-ne de această răpire necuvioasă, de desfătarea cea 
nefolositoare şi de iubirea de slavă? Cele de prisos să le fa- 
cem folositoare dând acea multă bogăţie şi încredinţând-o 
în Dreapta Judecătorului, Care o poate păzi cu dinadinsul şi 
în ziua Judecăţii ni se va face blând şi milostiv. Şi cu toate că 
am fi greşit multe, ne va da iertare şi îndreptare, pe care fie 
ca s-o dobândim noi toţi cu darul şi cu iubirea de oameni a 
Domnului nostru lisus Hristos, Căruia slava şi stăpânirea în 
vecii vecilor. Amin. 


OMILIE ce s-a zis în Săptămâna Vilare, care 
arată pentru care pricină se numește Săptămâna 
Tare / despre cuvântul: "Laudă suflete al meu 
pe “Domnul” (Is. 1445, 1) / despre temnicerul de 
la Fapte 


m sfârşit înotarea Postului şi, cu Darul Domnu- 
lui, am ajuns la liman. Dar să nu ne lenevim pentru aceasta, 
fiindcă am ajuns la liman, ci mai mult să ne sârguim, căci am 
ajuns la sfârşit. Căci la fel fac şi corăbierii. Când vor să bage 
în port corabia cea încărcată cu grâu şi cu alte poveri sunt 
îngrijoraţi şi speriaţi, ca nu cumva după trecerea peste înde- 
lungatele noianuri de ape să se lovească acolo corabia de 
vreo piatră şi să se afunde toată negustoria. Aşa şi noi tre- 
buie să ne temem şi să fim îngrijoraţi ca nu cumva la sfârşit 
să ne poticnim şi să ne lipsim de răsplata ostenelelor. De 
aceea trebuie să întindem osârdia, precum fac şi alergătorii. 
Căci atunci când vor vedea că sunt aproape de daruri alear- 
gă mai tare. La fel şi luptătorii, după nenumărate lupte şi ne- 
numărate biruinţe, când se apropie de cununi atunci mai 
mult se pornesc şi-şi cresc osârdia lor. Aşa să facem şi noi 
acum. Căci ceea ce este pentru corăbieri limanul, pentru 
alergători darurile şi pentru luptători cununile, aceasta este 
pentru noi Săptămâna aceasta, căci luptele cele pentru cu- 
nuni şi răsplătirea bunătăţilor sunt acum. Şi o numim pe ea 
mare nu pentru că zilele ei sunt mai lungi, că sunt altele mai 

lungi, nici pentru că sunt mai multe cu numărul, ci pentru că 
lucruri mari s-au făcut de Stăpânul în ea. Că în această Săp- 
tămână, numită Mare, s-a stricat tirania cea veche a diavolu- 
lui, moartea a fost biruită, cel tare a fost legat, vasele lui au 
fost răpite, păcatul s-a nimicit, blestemul s-a ridicat, raiul s-a 
deschis, cerul s-a făcut cale umblată, oamenii s-au ameste- 
cat cu îngerii, peretele cel din mijloc al vrajbei s-a surpat, în- 
grădirea a fost luată şi Dumnezeul păcii a împăcat pe cele de 
sus cu cele de pe pământ. Pentru acestea Săptămâna aceas- 
ta se numeşte Mare. Şi precum aceasta este cap al celorlalte 
săptămâni, aşa şi Sâmbăta cea Mare este cap al acesteia; şi 
precum este capul pentru trup, aşa este Sâmbăta cea Mare 
pentru Săptămâna aceasta. De aceea mulţi întind osârdia 
acum, unii lungesc postul, alţii privegherile cele sfinte, alţii 
fac milostenie mai bogată, mărturisind mărimea facerii de 
bine făcută nouă de Dumnezeu prin silinţa către faptele bu- 
ne şi prin cucernicia cea osârdnică a vieţii lor. Şi precum 
atunci când a înviat Domnul pe Lazăr, L-au întâmpinat toți 
cei din lerusalim mărturisind prin mulţimea cea mare a lor 
că a înviat pe cel mort, că osârdia celor ce ieşise era dovadă 
a minunii, aşa şi osârdia cea de acum, care se face în aceas- 
tă Săptămână Mare, este semn şi dovadă a mărimei faptelor 
celor din ea. 

Şi nu ieşim numai dintr-o cetate, nici numai din lerusa- 
lim, cei ce întâmpinăm astăzi pe Hristos, ci din Bisericile ce- 
le din toată lumea nenumărați oameni ies întâmpinând pe: 
Hristos, nu ţinând şi clătinând stâlpări de finic, ci milostenie, 
iubire de oameni, post, lacrimi, rugăciuni, privegheri şi toată 
fapta bună aducând-o cu toată evlavia Stăpânului Hristos. 
ŞI nu numai noi cinstim Săptămâna aceasta, ci şi împărații 
lumii noastre, şi nu la întâmplare o cinstesc pe ea, ci porun- 
cesc încetare şi nelucrare tuturor lucrurilor de obşte ale ce- 

tăţilor, ca, dobândind linişte, să ia aminte în toate zilele la 
slujba cea duhovnicească. De aceea şi uşile judecătorilor s-au 
închis, ca să înceteze orice prigonire şi toate felurile de gâl- 
ceavă şi să nu se mai dea nici o pedeapsă ca să se odihneas- 
că puţin şi mâinile gealaţilor. Faptele Stăpânului s-au făcut 
pentru noi toţi, să se facă ceva bun şi de la noi robii Lui. 

Şi nu numai astfel au cinstit împărații Săptămâna aceasta, 
ci şi cu altă faptă bună, nu mai mică decât cealaltă, căci au 
trimis scrisori împărăteşti care zic: „Să se libereze din legă- 
turi cei din temnițe“. Căci precum Stăpânul nostru, mergnd 
la iad, l-a eliberat pe toţi cei ce erau ţinuţi de moarte, aşa şi 
robii, aducând cele după putere şi urmând iubirii de oameni 
a Stăpânului, liberează din legăturile cele simţite, căci din 
cele nematerialnice nu pot. 

Pe această Săptămână şi noi s-o cinstim, am ieşit şi eu cu 
voi purtând în loc de stâlpări de finic cuvântul învăţăturii, 
punând cei doi bănişori ca văduva. Au ieşit aceia atunci 
purtând stâlpări de finic şi strigând: „Osana întru cei de sus! 
Bine este cuvântat Cel ce vine întru numele Domnului!“ 
(Mt. 21, 9), să ieşim şi noi şi în loc de stâlpări de finic, ară- 
tând voinţă înverzită, să strigăm: „Laudă suflete al meu pe 
Domnul; lăuda-voi pe Domnul în viaţa mea“, precum am 
cântat acum. Şi acest cuvânt şi acela sunt ale lui David, dar 
mai bine zis nici acela, nici acesta nu sunt ale lui David, ci 
amândouă sunt daruri ale Duhului. Căci Proorocul a vorbit 
cu adevărat, dar limba lui a mişcat-o Mângâietorul. De aceea 
şi zice: „Limba mea este trestie a scriitorului ce scrie degra- 

bă“ (Ps. 44, 2). Şi precum trestia nu scrie de la sine, ci din 
stăpânirea mâinii ce o mişcă, aşa şi limba proorocilor nu 
vorbea de la sine, ci din darul lui Dumnezeu. 

Dar pentru care pricină nu a zis numai „limba mea este 
trestie a scriitorului“, ci „trestie a scriitorului ce scrie degra- 

bă“? Ca să cunoşti că înțelegerea este duhovnicească. Pen- 
tru aceasta şi lucrarea se face cu multă lesnire şi repede. 
Oamenii, vorbind de la ei, alcătuiesc, socotesc, zăbovesc, 
cheltuiesc multă vreme, dar acolo, fiindcă cuvintele izvorăsc 
ca dintr-un izvor şi nu era cine să le împiedice, ci curgerea 
înțelegerilor biruia chiar iuţeala limbii, de aceea zice, „limba 
mea este a scriitorului ce scrie degrabă“. Şi fiindcă curgerile 
izvorăsc cu multă îndestulare, de aceea şi iuţeala este mare 
şi nu ne este trebuinţă de cugetare, de socoteală şi de oste- 
neală. 

Dar să vedem ce înseamnă: „Laudă suflete al meu pe 
Domnul?“ Acest stih să-l cântăm şi noi astăzi împreună cu 
David, care deşi nu este cu trupul de faţă, dar este de faţă 
cu duhul. Şi cum că drepţii sunt de faţă şi cântă împreună cu 
noi, ascultă ce zice Avraam către bogat. Căci zicând acela 
ca să trimită pe Lazăr la fraţii lui ca, înştiințându-se de cele 
din iad, să-şi îndrepte faptele lor, Avraam a zis către el: „Au 
pe Moise şi pe prooroci“ (Lc. 16, 29). Şi cu toate că Moise 
şi proorocii demult muriseră cu trupul, ei îi aveau împreună 
cu ei prin scrisorile lor. Şi dacă cineva făcând chipul neînsu- 
fleţit al fiului său sau al prietenului său, socoteşte că este de 
faţă cel ce s-a dus de aici, şi prin acel chip neînsufleţit şi-l în- 
chipuie pe acela, cu mult mai mult noi, prin Dumnezeieştile 
Scripturi, dobândim petrecerea împreună cu sfinţii, având 
nu chipurile trupurilor lor, ci ale sufletelor lor, căci cele vor- 
bite de ei sunt icoane ale sufletelor lor. 

Voieşti să vezi că drepţii sunt vii şi sunt de faţă? Nimeni 
nu cheamă martori pe cei morţi, dar Hristos i-a chemat ca 
martori ai Dumnezeirii Sale. Şi mai întâi a chemat pe David, 
ca să te înveţe pe tine că acela este viu. Căci iudeii îndoin- 
du-se de EI, Hristos a zis către ei: „Ce vi se pare despre 


Hristos? Al cui Fiu este? Zis-au Lui: Al lui David. Zis-a lor: 

Cum deci David în duh, Îl numeşte pe El Domn? - zicând: 
Zis-a Domnul Domnului meu: Şezi de-a dreapta Mea, pâ- 
nă ce voi pune pe vrăjmaşii Tăi aşternut picioarelor Tale 
(Me. 22, 24, 44) . Ai văzut cum David este viu? Că de nu ar 
fi fost viu, nu lar fi chemat pe el martor al Dumnezeirii Sale. 

i n-a zis: cum deci David în duh L-au numit pe El Domn, ci 
Îl numeşte pe El Domn“, ca să arate că încă este de faţă şi 
prin cele scrise vorbeşte. Mea 

Oarecând David cânta în psalmi, dar şi noi cântăm acum 
împreună cu el. Acela avea alăută cu strune neînsufleţite, iar 
Biserica are alăută cu strune însufleţite, iar strunele ei sunt 
limbile noastre, care deşi scot versuri deosebite, dar le un- 
eşte dreapta credinţă. Femeile şi bărbaţii, bătrânii şi tinerii 
sunt deosebiți după vârstă, dar nu se deosebesc în cuvântul 
cântării, căci Duhul, amestecând glasul fiecăruia, face o 
cântare întru toţi, precum a arătat însuşi David chemând 
toată vârsta şi amândouă firile la această împreună-cântare 
şi zicând: „ Toată suflarea să laude pe Domnul“ (Ps. 150, 6), 
şi „Laudă suflete al meu pe Domnul” (Ps. 145, |). 

Dar pentru care pricină a lăsat trupul? De ce nu vorbeşte 
nimic către trup? Oare a despărțit în două omul? Nicide- 
cum! Ci vorbeşte întâi despre meşter. Şi ca să vezi că nu a 
despărţit sufletul de trup, ascultă ce zice în altă parte: „Dum- 
nezeule, Dumnezeul meu, către Tine mânec. Insetat-a de 
Tine sufletul meu. Suspinat-a după Tine trupul meu“ (Ps. 
62, 1-2). i 

— Dar arată-mi unde este chemat şi trupul să laude? 

_ Ascultă ce zice tot el: „Binecuvântează, suflete al meu, 
pe Domnul şi toate cele dinlăuntrul meu, numele cel sfânt al 
Lui“ (Ps. 102, 1). Ai văzut şi pe trup că se împărtăşeşte de 
laudă? Dar care sunt „toate cele dinlăuntrul meu“? Oasele, 
vinele, arterele, nervii şi toate părticelele cele dinăuntru. Şi 

cum pot cele dinlăuntrul nostru să binecuvânteze pe Dum- 
nezeu, căci nu au glas, nu au gură, nu au limbă? Sufletul 
poate, dar cele dinăuntru cum pot să binecuvânteze pe 
Dumnezeu, neavând nici limbă, nici gură, nici glas? Precum 
„cerurile spun slava lui Dumnezeu“ (Ps. 18, 1). Şi precum 
cerurile nu au nici ele limbă, nici gură, nici buze, ci cu fru- 
museţea lor uimesc pe cei ce privesc şi-i trimit să se minune- 
ze şi să laude pe Făcătorul lor, aşa şi cele dinlăuntrul nostru, 
de le vei cerceta cu gândul, de vei vedea felurimea lor, lu- 
crarea lor, puterea lor, unirea lor, vei rosti acel cuvânt proo- 
rocesc: „Cât s-au mărit lucrurile Tăle, Doamne, toate cu în- 
ţelepciune le-ai făcut“ (Ps. 103, 25). Ai văzut cum cele 
dinlăuntru binecuvântează pe Dumnezeu fără glas, gură 

sau limbă? 

— Dar pentru care pricină vorbeşte către suflet? 

— Ca nu cumva sufletul să se răspândească când vorbeş- 
te limba. Lucru care îl pătimim de multe ori şi în rugăciuni şi 
în cântări. Şi zice către suflet, ca lauda să fie adusă de 
amândouă părţile. Căci dacă, rugându-te, nu vei auzi cu- 
vintele lui Dumnezeu, cum va auzi Dumnezeu rugăciunea 
ta? Deci când vei zice: „Laudă suflete al meu pe Domnul“, 
aşa zice: Ca rugăciunile să fie aduse dinăuntru din adâncul 
inimii. Pavel zice: „Cânta-voi cu duhul, cânta-voi şi cu min- 
tea mea“ (| Cor. 14, 15). Sufletul este un cântăreţ bun, un 
meşter, iar trupul este un organ, ţinând loc de alăută, de flu- 
ier şi de trâmbiţă. Muzicanţii nu poartă totdeauna organele 
lor de cântare, ci uneori le iau, alteori le lasă, că nu totdeau- 
na este vreme de cântare. Dar pe tine, vrând Dumnezeu să 
te înveţe că în toată vremea eşti dator a-L lăuda şi a-L bine» 
cuvânta, a unit pentru totdeauna pe meşter cu organul lui. 
ŞI cum că totdeauna trebuie a-L lăuda pe Dumnezeu, ascul- 
tă ce zice Apostolul: „Rugaţi-vă neîncetat. Întru toate mulţu- 

miţi” (| Tes. 5, 17-18). Deci de vreme ce trebuie să ne rugăm 
neîncetat, neîncetat este şi organul împreună cu meşterul. 

„Laudă suflete al meu pe Domnul“. Când trăia, David zi- 
cea nurmnai cu o gură acestea, iar acum, după ce a murit, cu 
nenumărate guri grăieşte, nu numai cu cele de la noi, ci cu 
cele din toată lumea. Ai văzut că nu a murit, ci este viu? 
Căci cum a murit cel ce are atâtea limbi şi vorbeşte prin ele. 
Mare lucru cu adevărat este lauda, pentru că pe suflet îl cu- 
răţeşte şi pune în noi multă evlavie. Voieşti să vezi cât de 
mare este puterea laudelor către Dumnezeu? Cei trei Tineri 
au stins cuptorul babilonesc lăudând, dar mai bine zis nu l-au 
stins, ci, ceea ce este mai minunat, arzând flacăra, ei au căl- 
cat-o în picioare ca lutul. Lauda, intrând în temniţă în vre- 
mea lui Pavel, a dezlegat legăturile, a deschis uşile temniţei, 
a clătit temeliile şi l-a înfricoşat pe temnicer cu spaimă mare. 
Căci zice: „lar la miezul nopţii, Pavel şi Sila, rugându-se, 
lăudau pe Dumnezeu“ (F. Ap. 16, 25). Apoi ce s-a întâm- 
plat? Un lucru nou şi preaslăvit cu adevărat: legăturile s-au 
desfăcut, iar cei legaţi au legat pe cei liberi, cu toate că ros- 
tul legăturilor este să strângă tare pe cel legat şi să-l facă su- 
pus. lar acum temnicerul, liber fiind, a venit la picioarele lui 
Pavel cel legat. Legăturile cele materiale au rostul să ţină pe 
cei legaţi, iar cele pentru Hristos au atâta putere încât pe cei 
liberi îi face supuşi celor legaţi. 

Şi fiind ei în temniţa cea mai dinăuntru au deschis uşile 
cele dinafară. Picioarele lor au fost băgate în butuc, dar le- 
gătura lor a dezlegat mâinile celorlalţi. Apoi temnicerul a că- 
zut înaintea lui Pavel şi a lui Sila înspăimântat, îngrozit, tre- 
murând, suspinând şi lăcrimând. Ce s-a îmtâmplat? Oare 
nu tu i-ai legat? Oare nu tu i-ai păzit? 

Şi ce te minunezi, o omule, că a deschis temniţa, căci a 
luat putere să deschidă şi cerurile, căci zice: „Oricâte veţi le- 

ga pe pământ, vor fi legate şi în cer, şi oricâte veţi dezlega pe 
pământ, vor fi dezlegare şi în cer“ ( Mt. 18, 18). Dacă are 
putere să dezlege legătura păcatelor, de ce te minunezi 
când dezleagă legăturile cele de fier? A dezlegat legăturile 
dracilor, izbăvind sufletele legate de ei, ce te minunezi dacă 
a rupt lanţurile celor legaţi? Şi priveşte la îndoita minune, 
căci a dezlegat şi iarăşi a legat. A dezlegat legăturile, dar a 
legat inimile lor, fiindcă nu ştiau dacă sunt liberi. A deschis 
uşile temniţei, dar a închis ochii inimilor celor legaţi, ca să nu 
vadă că uşile sunt deschise şi folosindu-se de libertate să fu- 
gă. Ai văzut pe Pavel cum leagă şi dezleagă? Cum deschide 
şi închide? | ; 

Şi toate acestea s-au făcut noaptea, fără zgomot şi fără 
tulburare, căci apostolii nu făceau nimic spre slava oameni- 
lor. Şi cel mai mare peste temniţă a căzut înaintea lui Pavel. 
Ce face Pavel? Ai văzut mai înainte minunea care a făcut-o, 
ai văzut lucrurile lui cele preaslăvite? Vezi acum şi purtarea 
lui de grijă şi iubirea lui de oameni, căci a strigat: „Să nu-ţi 
faci nici un rău, că toţi suntem aici“. Şi n-a lăsat Pavel să 
moară cu amar pe acela ce l-a legat cu amar; n-a pomenit 
răul. „Că toţi suntem aici“. Vezi netrufia? Nu a zis: Aceste 
lucruri preaslăvite eu le-am făcut. Dar ce? „Că toţi suntem 
aici. Pavel s-a numit şi el împreună cu cei legaţi. Şi văzând 
acela acestea s-a minunat de ceea ce s-a făcut, s-a spăimân- 
tat de minunea aceea, a mulţumit lui Dumnezeu. Şi vrednic 
este temnicerul de mirare, căci nu a socotit că cele ce s-au 
făcut sunt o fermecătorie. Dar pentru care pricină nu a so- 
cotit farmece cele ce s-au făcut? Pentru că i-a auzit pe ei 
lăudând pe Dumnezeu, iar vrăjitorul nu laudă niciodată pe 
Dumnezeu. A primit mulţi vrăjitori, pentru că era temnicer, 
dar niciodată nici unul dintre aceia n-a făcut un astfel de lu- 
cru, nu a dezlegat legăturile şi n-a arătat astfel de iubire şi 

purtare de grijă. Şi Pavel a ales să fie legat şi să nu fugă, ca 
să-l izbăvească pe acela de moarte. Căci acela voia să se 
omoare, fiindcă crezuse că au scăpat cei legaţi. Şi voia dia- 
volul ca să-l răpească pe el fără pocăință, dar Pavel cu glas 
mai tare a dobândit repede mântuirea lui. Căci n-a strigat 
numai, ci cu glas mare, zicând: „Toţi suntem aici“. Şi s-a 
spăimântat temnicerul de purtarea lui de grijă, şi cel nelegat 
a căzut înaintea celui legat. Şi ce zice? „Domnilor, ce trebuie 
să fac ca să mă mântuiesc? „lu i-ai legat şi tot tu eşti în ne- 
dumerire? Tu le-ai băgat picioarele în butuci şi tot tu cauţi 
chip de pocăință şi de mântuire? i 
Şi vezi fierbinţeală, vezi osârdie! S-a eliberat de frică, dar 
nu s-a lepădat de facerea de bine, ci îndată porneşte spre 
mântuirea sufletului lui. Era noapte, miezul nopţii şi n-a zis: 
„Să aşteptăm să se facă ziuă, ci îndată a alergat la mântuire. 
Bărbatul acesta este cineva — zice el — care covârşeşte firea 
omenească. Am văzut minunea lui, m-am minunat de iubi- 
rea lui de oameni. A pătimit de la mine nenumărate rele, dar 
fiind eu în cele mai de pe urmă ale mele m-a luat în mâinile 
sale pe mine cel ce l-am legat, şi putând să mă omoare, nu 
numai că nu a făcut-o, ci atunci când eu însumi voiam să 
mă junghii şi să-mi înfig sabia în gât, m-a oprit. Şi pe bună 
dreptate a rostit acele cuvinte: „Domnilor, ce trebuie să fac 
ca să mă mântuiesc?“, căci nu numai minunile trăgeau pe 
cei ce credeau la apostoli, ci mai înainte de minuni viaţa lor, 
fiindcă se zice: „Aşa să lumineze lumina voastră înaintea oa- 
menilor, încât să vadă faptele voastre cele bune şi să slăveas- 
că pe Tatăl vostru cel din ceruri“ (Mt. 5, 16). | 
Ai văzut fierbinţeala temnicerului? Vezi şi fierbinţeala lui 
Pavel. Căci n-a întârziat, nici a trecut cu vederea, ci fiind în 
legături, în butuci, plin de răni, îndată a învăţat pe temnicer 
tainele şi împreună cu el pe toată casa sa, şi după baia şi 

după masa cea duhovnicească, i-a pus înainte şi masa cea 
trupească. 

Dar de ce a clătinat temniţa?Voia să deştepte pe temnicer 
spre lucrurile ce aveau să se facă. A dezlegat legăturile cele 
materiale ale celor legaţi împreună cu el, ca să dezlege legă- 
turile cele nemateriale cu care era legat temnicerul. Dar 
Hristos a făcut invers. S-a a propiat de el un om slăbănog 
având două slăbănogiri, una de la păcate şi alta de la trup. 
Întâi a dezlegat slăbiciunea pricinuită de păcate, zicând: 
„Fiule iertate îţi sunt păcatele tale“. Apoi fiindcă cei ce erau 
de faţă se îndoiau, huleau şi ziceau că nimeni nu poate ierta 
păcatele fără numai singur Dumnezeu, le arată lor că El este 
cu adevărat Dumnezeu, vrând să-i judece pe ei din gura lor, 
precum este scris: „Din gura ta te voi judeca“. Tu ai zis că ni- 
meni nu poate ierta păcatele fără numai singur Dumnezeu, 
iată Eu iert păcatele, mărturiseşte şi tu Dumnezeirea Mea. 
Din judecata ta aduc hotărârea. Deci Hristos a dezlegat mai 
întâi legătura cea nevăzută, apoi pe cea văzută, a trupului. 
lar aici invers, mai întâi s-au ridicat legăturile cele văzute şi 
după aceea cele nevăzute. 

Ai văzut ce putere au laudele? Cât poate rugăciunea? 
Totdeauna, cu adevărat, mare este puterea rugăciunii, iar 
dacă ea va fi unită cu postul face sufletul mai puternic. 
Acum la noi este multă curăţie de gânduri; acum mintea se 
ridică mai uşor în sus, iar sufletul vede toate cele din înălţi- 
me. De aceea totdeauna Scriptura a înjugat rugăciunea cu 
postul. 

— Cum şi când? 

— „Să nu vă lipsiţi unul de altul, decât cu bună învoială 
pentru un timp, ca să vă îndeletniciţi cu postul şi cu rugăciu- 
nea“ (| Cor. 7, 5). Apoi: „Acest neam de demoni nu iese 
decât numai cu rugăciune şi cu post“ (Mt. 17, 21). Şi iarăşi: 

„Atunci postind şi rugându-se şi-a pus mâinile peste ei“ (F. 
Ap. 13,3). 

Vezi că peste tot rugăciunea este înjugată cu postul? Căci 
atunci alăuta trimite o cântare mai veselitoare şi mai curată, 
fiindcă strunele nu sunt umede şi slăbănogite de prisosința 
beţiei, ci gândul este tare, mintea este trează şi sufletul este 
limpede. Aşa trebuie să ne apropiem de Dumnezeu şi a vor- 
bi faţă către faţă cu El. Şi dacă atunci când vorbim cu un 
prieten ceva din cele de nevoie îl chemăm deosebi, cu mult 
mai mult trebuie să facem aceasta când trebuie să vorbim cu 
Dumnezeu; să intrăm în cămară cu multă linişte şi negreşit 
vom primi toate dacă cererea o vom face spre folosul nos- 
tru. Şi lucru mare şi bun este rugăciunea când se face cu 
minte mulţumitoare şi trează? 

— Dar cum va fi mulţumitoare? | 

— Dacă ne vom învăţa pe noi înşine să mulţumim lui 
Dumnezeu nu numai când luăm, ci şi când nu luăm. Căci 
Dumnezeu uneori dă iar alteori nu, dar amândouă le face 
spre folosul nostru. De aceea ori de iei ori de nu iei, ai luat 
pentru că nu ai luat; de dobândeşti ori de nu dobândeşti, ai 
dobândit pentru că nu ai dobândit. Căci uneori a nu lua 
ceea ce cerem este mai de folos decât a lua. Şi dacă ne era 
de folos ceea ce nu am luat când am cerut de multe ori, ne- 
greşit că totdeauna ne-ar fi dat. lar a nu dobândi spre folos, 
înseamnă a dobândi. lar de multe ori Dumnezeu nu împli- 
neşte cererea noastră, nu pentru că n-ar voi, ci prin zăbovi- 
rea împlinirii ei vânează stăruința noastră neîncetată. ŞI fi- 
indcă de multe ori luăm repede ceea ce cerem, dar după ce 
luăm încetăm osârdia în rugăciuni, de aceea vrând ca să ne 
întindem privegherea noastră în rugăciuni întârzie dăruirea. 
Aşa fac şi părinţii cei iubitori de fii. Pe copiii cei trândavi şi 
care aleargă la jucăriile cele copilăreşti îi ţin lângă ei, făgădu- 

indu-le vreun lucru mare, pe care uneori îl dau alteori nu. Şi 
fiindcă uneori cerem ceva vătămător nouă, Dumnezeu, cel 
ce ştie mai bine decât noi cele ce ne sunt de folos, nu se 
pleacă la rugăciunile noastre, iconomisind folosul nostru şi 
neştiind noi. Şi ce lucru de mirare este dacă noi nu suntem 
ascultați, când însuşi Pavel a suferit aceasta? Căci şi el de 
multe ori cerând nu a dobândit. Şi nu numai că nu s-a mâh- 
nit, ci a şi mulţumit lui Dumnezeu. Şi zice: „Pentru aceasta de 
trei ori am rugat pe Domnul...“ (Il Cor. 12, 8). lar acel „de 
trei ori“ înseamnă de multe ori. Şi dacă Pavel cerând de mul- 
te ori nu a dobândit, cu mult mai mult noi trebuie să stăruim. 

Dar să vedem ce a făcut când n-a luat, deşi a cerut de 
multe ori? Nu numai că nu s-a mâhnit, ci se şi lăuda că n-a 
primit, căci auzind: „Îţi este destul harul Meu, căci puterea 
Mea se desăvârşeşte în slăbiciune“ spune: „Deci, foarte bu- 
curos, mă voi lăuda mai ales în slăbiciunile mele“. 

Ai văzut cunoştinţă bună şi mulţumire de slugă? A cerut 
să se izbăvească de neputinţă şi Dumnezeu nu l-a ascultat, 
dar Pavel nu numai că nu s-a mâhnit, ci se şi lăuda în nepu- 
tinţă. Aşa şi noi să pregătim sufletele noastre şi ori de ne va 
da Dumnezeu, ori de nu ne va da ceea ce cerem, pentru 
amândouă să-l mulţumim Lui, că amândouă le face spre fo- 
losul nostru. Şi de are stăpânire de a da, are stăpânire să 
dea şi când voieşte, şi ce voieşte şi are stăpânire să nu dea. 
Tu nu ştii cele de folos, precum le ştie El. De multe ori tu 
ceri cele vătămătoare, iar El, purtând grijă de mântuirea ta, 
nu ia aminte la cererea ta, iconomisind întru toate folosul 
tău. Şi dacă părinţii cei trupeşti nu dau copiilor lor orice ar 
cere ei, nu pentru că-i defaimă, ci pentru că poartă grijă 
multă de ei, cu mult mai mult Dumnezeu face aceasta, Care 
şi iubeşte mai mult şi ştie mai bine folosul nostru. 

Deci să ne îndeletnicim în rugăciuni neîncetate, nu nu- 
mai ziua ci şi noaptea, căci ascultă ce zice Proorocul: „In 
miezul nopţii m-am sculat ca să te laud pe Tine, pentru ju- 
decăţile dreptăţii Tale“ (Ps. 118, 62) . Fiind împărat şi având 
atâtea griji, fiindu-i încredinţată stăpânirea peste mulţime, 
cetăţi şi neamuri, purtând grijă de pace, făcând războaie, 
având împrejurul lui atâta mulţime de treburi de care nici 
puţin nu putea răsufla, dar nu numai zilele le cheltuia la ru- 
găciuni, ci şi nopţile. Şi dacă împăratul cel ce trăia întru atâ- 
ta desfătare, cel ce avea atâtea griji, cel ce era înconjurat de 
atâtea treburi, nici noaptea nu dormea, ci-şi făcea rugăciu- 
nile cu mai multă sârguinţă decât monahii cei ce locuiesc 
prin munţi, spune-mi, ce iertare vom lua noi, cei ce petre- 
cem în multă libertate, şi nu numai că dormim toate nopţile, 
ci nici ziua nu săvârşim rugăciunile cele obişnuite cu prive- 


-gherea cea cuviincioasă? 


Mare armă este rugăciunea, mare podoabă, întărire, li- 
man, Vistierie de bunătăţi şi bogăţie nejefuită este ruga. Ru- 
gându-ne oamenilor avem trebuinţă să cheltuim bani, să le 
cerşeşti mila ca o slugă, să umbli mult şi să te osteneşti. Şi de 
multe ori nu este cu putinţă să vorbeşti direct cu cei ce-ţi pot 
dărui ceea ce-ţi trebuieşte, ci mai întâi este nevoie să îndu- 
pleci pe miniştrii, iconomii şi epitropii lor cu bani, cu cuvinte 
rugătoare şi cu altele, şi atunci, prin aceia, poate să iei ceea 
ce doreşti. Dar la Dumnezeu nu este aşa. Şi mai mult se 
pleacă a dărui rugându-ne noi direct Lui, decât prin alţii. Şi 
poate să se folosească şi cel ce primeşte şi cel ce nu primeş- 
te, iar la oameni de multe ori din amândouă ne vătămăm. 
Deci de vreme ce mai mare este folosul şi mai uşor ne 
apropiem de Dumnezeu, să nu defăimăm rugăciunea, căci 
atunci mai repede se va împăca cu tine şi-ţi va da mai repe- 
de ceea ce ceri, când tu singur te rogi, când îi vei da mintea 

curată şi gândul treaz şi nu te vei ruga cu nepăsare cum fac 
mulţi, care spun cuvintele rugăciunii cu limba, iar cu sufletul 
înconjură prin casă, prin târg şi pe drumuri, lucru şi meşte- 
şugire a diavolului. Căci ştiind el că în vremea rugăciunii pu- 
tem să dobândim iertarea păcatelor, ne împiedică să nu in- 
trăm în limanul ei, smulgând mintea noastră de la cele ce se 
vorbesc, ca să ne ducem păgubiţi, decât să dobândim folos. 

Deci ştiindu-le pe acestea, o omule, când te apropii de 
Dumnezeu, cugetă de cine te apropii şi destul îţi va fi ţie 
spre a 1; trezvi vrednicia Celui ce-ţi va da darul. Priveşte sus 
la cer şi cugetă către cine rosteşti cuvântul tău. Şi dacă cine- 
va vorbeşte cu un om, puţin mai sus cu vrednicia lumească 
decât el, deşi va fi mai trândav decât toţi, tot se trezveşte şi- 
şi struneşte sufletul său, cu mult mai mult vom face aceasta 
când vorbim cu Stăpânul îngerilor, luând îndestulătoare pri- 
cină din aceasta pentru a lua aminte de noi înşine. Să vă 
spun un meşteşug prin care vom putea scăpa de această 
trândăvie. De multe ori rostind rugăciunea ne lăsăm duşi, 
fără să mai fi auzit ceva din cele ce am spus: De vom vedea 
că am pătimit acest lucru, îndată să repetăm rugăciunea. Şi 
dacă vom pătimi la fel, şi a treia oară şi a patra oară să o 
zicem, şi să nu ne depărtăm de la rugăciune până ce nu o 
vom zice toată cu mintea trează. lar diavolul de va vedea că 
nu ne depărtăm de rugăciune, până ce nu o zicem cu osâr- 
die şi cu minte trează, se va depărta de noi pânditorul, ştiind 
că nimic altceva nu va face vrăjmăşuindu-ne, fără numai să 
ne silească să repetăm de multe ori aceeaşi rugăciune. 

Multe răni luăm ziua, iubiţilor, de la ai noştri, de la cei 
străini, în casă, în târg, din întâmplările cele de obşte ale po- 
porului, din cele osebite ale noastre, de la vecini, de la prie- 
teni, dar peste toate aceste rane să punem doctorii în vre- 
mea rugăciunii. Şi puternic este Dumnezeu ca să ne ierte 

toate greşalele, dacă ne vom apropia de El cu minte trează 
şi cu suflet înfocat şi vom cere iertare. Pe care fie ca s-o do- 
bândim noi toţi cu darul şi cu iubirea de oameni a Domnului 
nostru lisus Hristos, Căruia, împreună cu Tatăl şi cu Duhul 
Sfânt, slavă în vecii vecilor. Amin. 


OMILIE despre blândețe 


Ocotesc că voi toţi ştiţi prea bine că cei ce aud cuvin- 
tele lui Dumnezeu cu înțelegere, trebuie să aibă obicei bun 
împodobit cu fapta bună. Căci prin aceasta se deosebesc 
robii lui Dumnezeu de cei ce nu cunosc adevărul, adică cu 
a petrece în bunătate o viaţă vrednică de dreaptă credinţă. 
Cei ce nu cunosc pe Hristos nu este de mirare că sunt vi- 
cleni şi răi cu obiceiul, iar robul lui Hristos să fie numit mai 
mult după blândețea obiceiurilor, decât cu numele cel pus 
de părinţi. Şi neamul omenesc nu este iubit aşa de mult de 
Dumnezeu pentru feciorie, pentru post, pentru defăimarea 
banilor, pentru ajutorul cel cu osârdie pentru săraci, precum 
pentru blândeţea şi buna rânduială a obiceiurilor. Cu toate 
că ajutorul cel cu osârdie către săraci nu se pricinuieşte ce- 
lor ce iubesc pe Hristos, decât tot din bunătate şi blândeţe. 
Şi precum din izvoare curg pâraiele, aşa şi purtarea de grijă 
către săraci curge din bunătatea şi blândeţea obiceiurilor, 
căci tot cel blând şi bun se pleacă cu lesnire către iubirea de 
oameni şi nu suferă să treacă cu vederea pe cei ce sunt în 
lipsă, sărăcia celorlalţi socotind-o sărăcia sa. Zavistia este 
cea mai rea boală dintre toate, dar bărbatul cel bun şi blând 
nu primeşte în sufletul său această boală, ci văzând pe fraţii 
cei ce sporesc şi se slăvesc, se bucură şi se veseleşte împreu- 
nă cu ei, slava celorlalţi gândind că este a sa, şi fiindcă pe 
toate le socoteşte de obşte, se bucură de cele bune şi se în- 
tristează de cele de mâhnire. 

Astfel sunt darurile blândeţii, astfel este viaţa celor ce pe- 
trec în blândeţe. Cel blând este tatăl sărmanilor, apărătorul 
văduvelor, purtătorul de grijă de cei săraci, ajutător celor ce 
se nedreptăţesc, făcând ca pretutindeni să biruiască drepta- 
tea. Cel blând este cucernic şi cinstit, fiilor părinte, tatălui fiu 
şi stăpânului slugă. Pe stăpân nimic altceva nu-l face să do- 
bândească dragostea slugilor, decât blândeţea. Căci dacă-l 
vor vedea că iubeşte blândeţea şi se poartă blând cu toţi, îl 
cinstesc, îl laudă şi-l socotesc pe el mai mult părinte decât 
stăpân. 

Veniţi dar să cercetăm cu dinadinsul, după puterea noas- 
tră, câte bunătăţi se nasc şi se pricinuiesc celor blânzi din 
blândeţea obiceiurilor. Cel blând este prieten şi al celor ce-l 
cunosc şi al celor ce-l ştiu numai din auzite, şi nimeni nu 
este care, de va auzi că este lăudat vreun om blând, să nu 
poftească să-l vadă şi să-l privească deseori, iubindu-l şi so- 
cotind mare dobândă prieteşugul cu unul ca acesta. Şi dacă 
vreunii se vor sfădi între ei pentru bani, se sârguiesc să 
meargă la cel blând, socotind că toată sfada şi cearta se va 
risipi degrabă prin bunătatea aceluia. Şi de se va întâmpla ca 
unii oameni să aibă între ei vrăjmăşie, blândeţea judecătoru- 
lui îi înduplecă să se facă blânzi, pe ei, care se pornesc lesne 
spre iuţime şi mânie. lar dacă alţii vor încerca să împace pe 
cei învrăjbiţi, nu vor putea să se arate vrednici ca aceia să se 
sfiiască de ei. Căci la orice lucru sfetnic bun este acela care 
are faptele bune despre care sfătuieşte. Deci când cel ce în- 
vaţă despre blândeţe, el mai întâi se va dovedi că împlineşte 
poruncile, îndată ce va fi văzut îi îmblânzeşte pe cei turbaţi, 
neavând nici o trebuinţă de sfătuire şi de cuvinte, ci mai îna- 
inte de a vorbi ceva, a şi adus pacea. Şi precum atunci când 
se arată raza soarelui îndată alungă întunericul, aşa şi cel 

bun şi blând schimbă degrab tulburarea şi vrajba în pace şi 
linişte. 

Vrednic de luat în seamă este şi faptul că numai despre 
cei paşnici a zis Hristos că sunt fiii lui Dumnzeu (Mt. 5, 9). 
Dar pentru care pricină numai celor blânzi le-a dat numirea 
Sa? Pentru că numai cel ce este pricinuitor de pace şi de 
dragoste pentru ceilalţi, urmează Fiului lui Dumnezeu, după 
putere. Căci Acela, ca un Dumnezeu şi Domn al tuturor, a 
împăcat pe sfinţii îngeri cu oamenii, care erau învrăjbiţi, ară- 
tându-Se nouă în trupul cel Dumnezeiesc. lar omul cel bun 
pe fraţii, rudeniile şi casnicii săi ce se ceartă între ei îi îndu- 
plecă să se cucernicească de legile lui Dumnezeu şi, lepă- 
dând vrajba, să se iubească unul pe altul, după porunca cea 
dumnezeiască. Şi ceea ce sunt în trupurile noastre vinele, 
aceea este omul cel bun în casă, în biserică, şi în cetate, căci 
trup şi mădulare unii altora obişnuieşte Pavel să numească 
pe fraţi (Efes. 4, 25). lar cei ce aduc la dragoste pe cei des- 
părțiţi şi învrăjbiţi, a împlinit cuvântul lui Pavel, înduplecând 
pe aceia să nu iie dezbinaţi de mădulările lor, mâncându-se 
unii pe alţii. Şi adevărat este cuvântul acela, că cel ce este 
pricinuitor de pace între fraţi are acelaşi rost în casă, în Bise- 
rică şi în cetate precum au vinele în trupuri, fiindcă acela li- 
peşte şi uneşte pe cei despărțiți şi învrăjbiţi. Şi acest rost poa- 
te să-l ia oricine peste ceilalţi, când el mai întâi se va arăta că 
petrece cu blândeţe. 

lar cel ce se porneşte lesne spre iuţime va fi de râsul celor 
mulţi de se va ispiti să îmblânzească pe cei stăpâniţi de mâ- 
nie. Căci ce poate fi mai rău decât oamenii robiţi iuţimei? Şi 
cine nu va întoarce ochii văzând pe unul ca acesta? Bărba- 
tul mânios este urât şi greţos celorlalți, vecinilor şi tuturor ce- 
lor ce-l văd. De va avea trebuinţă cândva de bani nu va găsi 
lesne pe cei ce-i vor uşura sărăcia. El este vrăjmaş de obşte 

şi cetăţenilor şi străinilor, căci strigă şi zbiară, bate pe cei ce-i 
întâlneşte şi vorbeşte vrute şi nevrute. Unuia ca acestuia i se 
tulbură vederea, faţa i se umflă, limba îi turbează, mâinile i 
se pornesc cu lesnire la toate, lucrând cele ale îndrăciţilor. Şi 
cine vede un om mânios zice că ori diavolul îl poartă pe el, 
ori el singur, ticălosul, s-a prăpăstuit de voia sa în această 
turbare. 

Mânia este drac de bună voie, turbare voită, lipsire de 
minte. Şi cel mânios este jucăria diavolului, şi slujitor vrednic 
al răutăţilor dracilor. Şi spune-mi, ce voiesc dracii ca oa- 
menii să facă mai mult? Oare nu să ocărască pe părinţi? 
Oare nu să-şi întindă mâinile lor cele pângărite asupra năs- 
cătorilor lor? Oare nu să hulească pe Dumnezeu? Şi toate 
acestea sunt fapte ale celor mânioşi. lar cei ce sunt robiţi de 
iuțime, ea li se face pricinuitoare de a lucra cu lesnire chiar 
fapte păgâneşti, căci nu pot să stăpânească pe sine degrabă, 
ci precum în vremea furtunii şi a tulburării mării valurile, lu- 
ând corabia, o îneacă degrabă, de nu va fi cârmaciul de fa- 
ţă, aşa şi mânia căzând ca un trăznet şi vifor în suflet, degra- 
bă face pe cel stăpânit de ea nebun şi ieşit din minte. lar a 
opri de mai înainte boala, aş stăpâni sufletul, ca să nu pri- 
mească mânia, sau a alina cu sfătuirile din Scriptură este lu- 
crare a oamenilor înţelepţi. Şi dacă fiarele se supun descân- 
tecelor vrăjitorilor, ce te minunezi dacă cuvintele lui Hristos 
liniştesc degrabă sufletul cel slăbănogit? 

„Orice amărăciune şi supărare şi mânie şi izbucnire şi de- 
făimare să piară de la voi, împreună cu orice răutate“ (Efes. 
4, 31). Şi fiu unul faţă de altul buni şi milostivi, iertând unii 
altora orice supărare, precum şi Dumnezeu v-a iertat vouă 
prin Hristos. Fiţi dar următori lui Hristos! Vedeţi cum este 
cel blând? Al cui următor este numit? Nu al îngerilor, nici al 
arhanghelilor, ci al Stăpânului tuturor, cu toate că şi aceia 

sunt preablânzi şi plini de toată fapta bună. Însă Pavel pe cei 
blânzi i-a numit următori ai lu: Dumnezeu ca prin mărimea 
cinstei să înveţe pe ascultători să fie preablânzi, dar dacă vor 
fi ocărâţi sau altceva rău de vor pătimi, să sufere cu blândeţe 
ocările şi să-şi stăpânească iuţimea, ca cei ce vor să urmeze 
lui Hristos. 

Dar care sunt cele ale lui Dumnezeu? Cele de sus, iar ce- 
le de pe pământ, care se vorbesc şi se lucrează, au multe 
nedreptăţi. Căci sunt unii care au ajuns la atâta păgânătate 
încât hulesc pe Dumnezeu, când se scârbesc pentru vreun 
lucru, şi privind la cer nu lasă nici un cuvânt nespus. Dar 
Dumnezeu suferă şi având atâta putere să pedepsească pe 
cei păgâni, nu-i pedepseşte, căci de ar fi pedepsit Dumne- 
zeu pe toţi păcătoşii, foarte puţini s-ar fi mântuit, iar cei vii 
n-ar fi putut dovedi să îngroape pe cei morţi. De aceea şi 
David zice: „De Te vei uita la fărădelegi, Doamne, Doamne, 
cine va suferi? Că la Tine este milostivirea“ (Ps. 129, 3). Dar 
acum vedem iubirea de oameni a lui Dumnezeu pentru că 
nu pedepseşte după dreptate. 

Deci cel ce voieşte să se asemene lui Dumnezeu după 
puterea omenească, să fie bun şi blând şi să sufere cu vitejie 
când va pătimi ceva rău de la ceilalţi. Căci zice: „lubiţi pe 
vrăjmaşii voştri... faceţi bine celor ce vă urăsc şi rugaţi-vă 
pentru cei ce vă vatămă şi vă prigonesc, ca să fiţi fui Tatălui 
vostru Celui din ceruri“, că El face să răsară soarele peste 
cei răi şi peste cei buni şi trimite ploaie peste cei drepţi şi 
peste cei nedrepţi“ (Mt. 5, 44-45). Şi multe sunt faptele bu- 
ne ce trebuie să le aibă creştinii, dar mai mare decât toate 
este blândeţea, căci numai pe cei ce strălucesc în ea, Hris- 
tos îi numeşte următori ai lui Dumnezeu. Deci când ne ocă- 
răşte cineva, sau ne bate, sau alt rău ne face trebuie să sufe- 
rim totul vitejeşte şi cu suflet liniştit, aducându-ne aminte că 

blândeţea ne face următori ai lui Dumnezeu. Căci însuşi 
Stăpânul şi Mântuitorul nostru ocărându-Se, bătându-Se, 
pironindu-Se şi răstignindu-Se, a suferit cu blândeţe turba- 
rea iudeilor, şi având multă putere a pedepsi pe aceia, nu i-a 
pedepsit, ci puterea Sa şi-a arătat-o cutremurând pământul, 
înviind morţii, ascunzând soarele şi făcând ziua noapte, ca 
să cunoască toţi cei ce şi-au ridicat mâinile asupra Stăpânu- 
lui că putea cu lesnire să pedepsească pe cei turbaţi dar n-a 
făcut-o, ci şi-a arătat blândeţea şi iubirea Sa de oameni. ŞI 
nu numai că a suferit cu blândeţe pe cei ce-L huleau şi-L 
răstigneau, ci şi pe Tatăl || ruga ca să nu trimită din cer pe- 
depse asupra păgânilor. 

Deci când tu vei pătimi ceva rău, venind mânie şi iuţime 
asupra ta, adu-ţi aminte de blândeţea lui Hristos şi degrabă 
vei fi bun şi blând, folosindu-te nu numai tu din blândeţe, ci 
şi pe vrăjmaş folosindu.-l şi învăţându-l a fi bun. Căci de va 
vedea că pătimeşti rele cele mai de pe urmă şi suferi cu 
blânde:-, degrabă şi el se va face bun şi blând, lepădând 
mânia, şi dorind să fie următor biândeţii tale. Deci cel ce vo- 
ieşte să biruiască pe cei mânioşi, să sufere cu vitejie ocările 
şi bătăile şi va vedea schimbarea acelora, iar dacă şi el, biru- 
indu-se de mânie, se va sârgui să răsplătească vrăjmaşului 
cele întocmai, niciodată nu va avea sfârşit mânia şi vrajba, ci 

“pururea tulburându-se şi dorind să se biruiască unul pe altul 
cu ocările şi bătăile, se vor porni la război şi la ceartă fără de 
sfârşit, vrăjmăşuind unul altuia, împletind clevetiri, îndrăz- 
nind la jurăminte strâmbe, cugetând să vorbească de rău 
pentru cele ce nu le-a auzit şi nu le-a văzut, ziua muşcându- 
se ca nişte câini, iar noaptea cheltuind multă vreme meşte- 
şugind cele rele şi născocind vrajbe. La unii ca aceştia nici 
somnul nu le este curat, ci socotind că vrăjmaşul este de faţă 
îl ocărăsc, îl bat, sar din somn, poftind mai mult decât de 

masă să se înjunghie unul pe altul. lar alţii fiind beţi de mâ- 
nie tocmesc năpăstuitori şi fac supărări nespuse unul altuia. 
Şi cu cât îşi fac mai multe supărări unul altuia, pe atât mai 
mult zădărăsc şi turbează. Ceea ce pătimesc beţivii, din 
beţia cea fără de saţiu ca dintr-o sete mai cumplită, acelaşi 
lucru pătimesc şi cei stăpâniţi de mânie, căci din cearta cea 
fără de sfârşit cad într-o turbare cumplită. 

Acesta i-a zis rob, acela fecior de desfrânată, acesta, ne- 
bun, acela turbat, acesta hoţ şi nedrept, acela plin de toată 
răutatea. Apoi îmbătându-se de mânie se încleştează unul 
cu altul şi puţin de nu se aseamănă cu fiarele, bătând, lovind 
cu picioarele, muşcând, sfărâmând tot trupul şi nelăsându-i 
nici o parte, nici ochi, nici urechi, nici nas, nici obraz şi nici 
alt mădular, ci apucându-se unul de altul, se sfarămă între 
ei. Şi se duc de la încăierare, unul cu ochiul scos, alţii cu bu- 
zele rupte, alţii cu altă parte vătămată, dar mai mult cu sufle- 
tul se vatămă, se turbează, se înnebunesc neştiind legea lui 
Dumnezeu, Mântuitorul, care porunceşte că de ni se vor da 
palme, vom fi bătuţi şi altceva de vom pătimi, să suferim toa- 
te vitejeşte, cu suflet liniştit şi să biruim cu blândeţea mânia 
celor ce ne fac strâmbătate. Căci cel ce face aceasta este 
lăudat de oameni şi încununat de Dumnezeu, Mântuitorul. 
Pentru aceasta trebuie să răbdăm şi să suferim cu blândeţe 
pe cei mânioşi, privind la cununa pe care Dumnezeu o pre- 
găteşte celor blânzi şi buni. Şi este cu necuviinţă ca luptă- 
torii, în nevoinţele luptelor lor, să sufere aruncările cu pul- 
bere, lovirile şi rănile pentru slavă deşartă pentru o cunună 
vrednică de nimic, iar noi cei ce voim să fim încununaţi de 
Hristos, să nu ne stăpânim mânia, nici să suferim vitejeşte, 
ci să alegem puţină dulceaţă, împlinindu-ne mânia cea ne- 
dreaptă în locul cinstei şi slavei celei din ceruri. Încă să ştim 
şi aceasta, că viaţa drepţilor a fost împodobită cu multe şi 

mari daruri, dar pe ei i-a făcut străluciți mai înainte de toate 
fiindcă au trăit cu bunătate, purtându-se cu blândeţe faţă de 
cei ce le făceau strâmbătate. 

Cu această faptă bună, împodobit fiind Moise, a suferit 
turbarea iudeilor şi izbăvind cu rugăciunile lui pe cei vrăj- 
maşi, a dobândit mai înainte decât alţii cinstea şi slava cea 
din ceruri, numit fiind şi prietenul lui Dumnezeu. Cu aceas- 
tă faptă bună împodobit fiind şi David, fiindu-i milă de vrăj- 
maşi, a tras pe Dumnezeu cu multă dragoste spre el. Şi 
această faptă bună poate împodobi pe tot omul, dar mai ales 
pe cei ce sunt în dregătorii. Fiindcă acestora vrednicia dre- 
gătoriei le dă voie să facă orice, dar dacă se vor stăpâni pe ei 
cu această faptă bună şi vor face Legea lui Dumnezeu ocâr- 
muitoare faptelor lor, mare slavă şi laudă li se vor pricinui 
din aceasta. Şi Pavel şi Petru, care s-au atins de cer pentru 
faptele bune în care petreceau, au strălucit cu blândeţea 
mai mult decât cu celelalte fapte, pentru că cinsteau pe cei 
ce-i ocărau, vrăjmaşilor le făceau bine şi pe cei ce îi împroş- 
cau de multe ori cu pietre îi îmblânzeau cu rugăciunile lor; 
căci ştiau că această faptă bună ce o făceau ei este plăcută 
lui Dumnezeu şi este lăudată în ceruri mai înainte de celelal- 
te fapte bune. De aceea şi-au împodobit viaţa lor cu blânde- 
ţea şi pe ceilalţi oameni îi îndemnau la aceasta. Şi văzând şi 
pe Ştefan că, în primejdiile cele pentru dreapta credinţă, se 
roagă pentru vrăjmaşi, ne minunăm şi de nevoinţele lui şi de 
blândeţea lui. 

Şi de vreme ce avem atâţia şi astfel de povăţuitori spre 
blândeţe, să ne îndemnăm pe noi înşine şi unii pe alţii, să 
mergem pe urmele acelora şi prin blândeţe să slujim lui 
Dumnezeu, fiindcă pe această faptă bună o primeşte cu dra- 
goste mai mult decât pe toate celelalte fapte bune. Căci şi 
îndumnezeitul Pavel vrând să arate cu ce faptă bună trebuie 

să se împodobească apostolul, voieşte ca să se arate slujito- 
rul lui Hristos, mai mult din blândeţe, cu toate că putea să 
zică şi alte fapte, adică izgonirea diavolilor, sau învierea 
morţilor. Dar lăsându-le pe toate acelea, povesteşte peste tot 
despre blândeţea obiceiurilor şi cuin el cu ea s-a purtat faţă 
de vrăjmaşi, îndemnându-ne şi pe noi să mergem pe urmele 
lui şi să fim buni şi blânzi. 

Deci cu dreptate este să urmăm acelor sfinţi şi pe ei să-i 
facem pildă a vieţii noastre, ca strălucind cu toate faptele 
bune, să dobândim bunătăţile cele făgăduite de Marele 
Dumnezeu şi Mântuitorul nostru, prin Care şi împreună cu 
Care, Tatălui şi Sfântului Duh se cuvine toată slava, cinstea 
şi stăpânirea în vecii vecilor. Amin. 


OMILIE rostită în Biserica sfintei Finastasia 


ic este numărul celor de faţă, dar mare este 
dorinţa lor, de aceea mare este şi mulţimea. Căci nu căutăm 
mulţime de trupuri, ci minte pregătită, cuget întraripat, as- 
cultător mai presus decât toate cele ale vieţii acesteia. Şi cu 
toate că doar unul va fi astfel, deajuns va fi pentru cel ce 
vorbeşte: Că şi femeia samarineancă era şi săracă, şi necu- 
rată şi de alt neam, dar a fost socotită vrednică de Stăpânul . 
lumii de auzirea acelor cuvinte. Şi a trecut cu vederea de 
multe ori mulţimi de iudei, sau nu le-a vorbit, sau le-a vorbit 
în pilde, dar cu acea femeie de alt neam vorbea, care a avut 
cinci bărbaţi şi petrecea în fărădelege cu un al şaselea, trim- 
ițând înadins pe ucenici în târg, ca să nu sperie vânatul. Ast- 
fel de purtare de grijă are Stăpânul lumii chiar pentru un su- 
flet, numai de va vedea că arată minte şi osârdie cuviincioasă 
faţă de cele ce se vorbesc; lucru pe care şi aceea l-a arătat 
atunci. Şi din desfrânată s-a făcut bună-vestitoare, căci după 
ce a fost mustrată şi vădită, a strigat zicând: „Veniţi şi vedeţi 
un om care mi-a spus toate câte am făcut. Nu cumva acesta 
este Hristosul? (In. 4, 29). A vădit viaţa ei zicându-i: „Cinci 
bărbaţi ai avut şi cel pe care îl ai acum nu-ţi este bărbat“ (In. 
4, 18), dar mustrarea nu a mâhnit-o, ci a atras-o spre dra- 
goste, căci astfel sunt sufletele cele viteze. Fiindcă de cele 
ce altele se smintesc, ele se îndreaptă. Şi de ar fi fost una din 
cele nemulţumitoare «. ar fi supărat de mustrări, ar fi fugit, s-ar 
fi mâniat şi tulburat, dar ea, după prihănire, se lipeşte mai 

mult de Dascăl şi-L întreabă despre lucruri mai mari. Căci a 
zis: „Văd că tu eşti prooroc“ (In. 4, 19). Şi văzând că a cu- 
noscut răutăţile ei, se apropie mai mult de El, se minunează 
şi-L. întreabă. Şi toate acestea sunt ale sufletului cel ce voieş- 
te să filozofeze, căci n-a întrebat despre vreun lucru lumesc, 
nici despre bani, nici despre sănătatea trupului, nici despre 
izbăvirea de sărăcie, cu toate că trăia în sărăcia cea mai de 
pe urmă, ci despre legi sfinte, despre petrecerea strămoşilor 
şi cum s-au închinat părinţii, zicând: „Părinţii noştri s-au în- 
chinat pe acest munte, iar voi ziceţi că în lerusalim este locul 
unde trebuie a se închina“, lucru despre care întreabă şi mai 
înainte mirându-se: „Cum Tu, care eşti iudeu ceri să bei de 
la mine care sunt femeie samarineancă? Astfel de suflet 
avea, grijuliu şi îndemânatec spre mântuire. De aceea şi Cel 
ce ştia cele neştiute ale ei, aflând pământ gras, aruncă să- 
mânţa cu mână darnică, suind-o puţin câte puţin la cele de 
sus. lar toate acestea le-am zis dovedind că mulţimea de aici 
nu este mică. Dacă acolo o femeie a fost de ajuns să por- 
nească cuvântul, cu mult mai mult noi, văzând atâţia bărbaţi 
şi femei cu atâta osârdie, nu vom pregeta, ci vom aduce în- 
văţătura cea obişnuită. Şi dacă Stăpânul îngerilor, de care se 
cutremură heruvimii, nu s-a lepădat de a vorbi cu o singură 
femeie şi aceea desfrânată, ce cuvânt de îndreptare şi ce ier- 
tare vom avea noi, dacă vom trece cu vederea atâta mulţime. 

Deci veniţi să vă punem iarăşi masa cea obişnuită şi să 
turnăm în pahar vinul cel neamestecat, făcând ospăț duhov- 
nicesc. Căci cărnurile acestea nu sparg pântecele, ci întăresc 
mintea, iar vinul acesta nu scoate din minţi pe cel ce ascultă, 
ci şi pe cel beat îl face înţelept. Şi astfel este puterea acestei 
mese, căci poate să ne fie nouă în loc de orice armă. Căci şi 
de arme avem noi trebuinţă, fiindcă avem război în toate zi- 
lele, nu împotriva oamenilor, ci împotriva puterilor celor ne- 

văzute, împotriva taberelor diavolilor celor nenumărați, care 
sunt mai nemilostivi decât vrăjmaşii, împotriva tiranului celui 
neîmpăcat, care aduce asupra noastră război pe neaştepta- 
te, care nici vesteşte de mai înainte vremea războiului, nici 
se vede, ci loveşte în ascuns. Despre acest război scriind Pa- 
vel, voievodul lumii, striga zicând: „Fraţilor, întăriţi-vă întru 
Domnul şi întru puterea tăriei Lui“ (Efes. 6, 10), iar în altă 
parte: „Căci lupta noastră nu este împotriva trupului şi a sân- 
gelui, ci împotriva domniilor, împotriva stăpâniilor, împotriva 
stăpânitorilor întunericului acestui veac“ (Efes. 6, 12). 

Vezi cum uneşte cugetele ostaşilor? Cum ridică mintea? 
Cum întrarmează oastea, tăind trândăvia şi scoțând frica? 
Fiindcă din aceste două patimi ostaşii în războaie îşi vând 
bărbăţia, dând prilej vrăjmaşilor să năpădească asupra lor fi- 
ind ei fără nici o pază. Şi nici cel ce se teme peste măsură nu 
este de folos la război fiindcă este robit de patimă şi nici cel 
ce este izbăvit cu totul de frică nu poate birui pe vrăjmaşi, 
căci din pricina îndrăznelii lui celei mari nu se pregăteşte de 
război. Pe amândouă acestea îndreptându-le Pavel îi face 
luptători pe ostaşi, descriindu-le tabăra vrăjmaşilor, ca să nu 
se trâândăvească, şi-i îndeamnă a îndrăzni şi să nu fie fără de 
purtare de grijă, amintindu-le de puterea Ocârmuitorului 
acestor războaie, adică de Hristos. Pentru aceasta, ca un vo- 
ievod prea bun, adună şi întăreşte tabăra, izgonind din min- 
tea credincioşilor patimile cele vătămătoare cu bărbăţia şi, 
arătându-şi dragostea, uneşte, prin înrudire, pe cei ce erau 
foarte depărtaţi de el ca să petreacă cu luare aminte, căci 
zice: „Deci, fraţii mei“. Şi cu mult mai multă dragoste arată 
acesta către toţi, cel ce pune în sufletul lui toată lumea, de- 
cât cei ce s-au născut împreună cu noi din acelaşi pântece. 
Aşa de mare era dragostea lui, nu numai când era liber, ci şi 
când era în primejdii, căci locuind în temnițe şi aşteptând 

moartea în primejdiile cele mai grele, purta grijă de ucenici 
şi epistolele sale de multe ori le scria din temniţă, cu mâna 
legată în lanţ. Şi fiind băgat în temniţă, cercetat să dea seama 
pentru cele ce făcea şi tras la moarte, le lăsa pe toate, frica, 
primejdia, îngrozirile, morţile, pedepsele, chinuitorii, mânia 
dregătorilor, meşteşugirile vră;maşilor şi bătăile, şi-şi aducea 
aminte de cei credincioşi; şi în vremea aceea aşa era de iz- 
băvit sufletul lui de legăturile trupului, cu toate că petrecea 
în trup, încât petrecea în cer, ca şi cum s-ar fi mutat acolo, în 
latura aceea, dar şi pe pământ toate le lucra. 

ŞI ca să cunoşti că aceasta nu s-au grăit cu exagerare, nici 
spre măgulire, ascultă-l pe el ce zice: „Precum este cu drep- 
tate să gândesc astfel despre voi toţi; căci vă port în inima 
mea, atât în lanţurile mele, cât şi în întărirea Evangheliei“ 
(Filip 1, 7). Vezi cum niciodată nu-i scotea pe ei din mintea 
sa? Şi dacă legăturile, judecăţile şi lanţurile nu împiedica 
aducerea aminte de ei, cu mult mai mult vremurile de răsu- 
flare. „Căci vă port în inima mea“. Vezi cum ridică câte pu- 
ţin cuvântul? Mare lucru este a-i avea pe ei în inima sa, dar 
mai mare este a-i avea când este în lanţuri, încă şi mai mare 
este a-i avea când se apăra „în întărirea Evangheliei”. Şi aici 
mi se pare că înseamnă vremea în care era adus la judecă- 
tori suferind primejdia cea mai de pe urmă, iar acolo, când 
zice „vă port în inimă, nu se gândea cum se va izbăvi de pri- 
mejdiile ce-i stăteau asupră-i, nici cum va opri vrăjmăşiile, ci 
se desfăta de dragostea ucenicilor şi vorbea cu ei care nu erau 
de faţă. Şi nu-l împiedica a-şi aduce aminte de ei nici depăr- 
tarea, nici mulţimea supărărilor, nici mărimea primejdiilor, 
nici frica de dregători, nici ridicarea asupra mulțimilor, nici 
săbiile, nici moartea care-l pândea, nici altceva din acestea. 
Căci nimic altceva nu este mai tare ca dragostea, nimic de- 
cât ea nu este mai înalt, care zboară mai presus de toate 

aceste săgeți şi nu poate fi legată de lanţurile diavolului, fi- 
indcă pe toate le priveşte din înălţimea cerului. Şi precum o 
suflare de vânt iute curăţă tot praful şi-l alungă, aşa şi pute- 
rea dragostei obişnuieşte să alunge toată bântuiala patimilor, 
lucru care se făcea şi la Pavel, căci îndestulată mângâiere îi 
era lui în toate necazurile, mântuirea celor iubiţi şi aducerea 
aminte de ei. | 

Dar ce înseamnă „întărirea Evangheliei“? Şi deşi cuvântul 
este scurt, dar are mulţime multă de înţelegeri. Şi pe acest 
cuvânt mă voi ispiti să-l tâlcuiesc şi să-l cercetez din toate 
părţile. Căci cuvântul lui Dumnezeu este mărgăritar care 
străluceşte peste tot nu întru mulţimea cuvintelor, ci în scur- 
time despre multe vorbeşte. Dar ridicaţi-vă mintea şi veţi ve- 
dea ce vistierie ne va descoperi nouă acest cuvinţel. 

Deci ce este „întărirea Evangheliei“? Şi de ce pomeneşte 
despre aceasta după ce a pomenit despre temnițe, lanţuri, 
judecăţi când se semăna propovăduirea? Dar de nevoie este 
să aducem cuvântul de mai sus ca să facem învăţătura mai 
luminată. 

“Toate erau pline de multe învăluiri şi de tulburare, căci se 
ridica război cumplit.numai de unsprezece bărbaţi împotriva 
a toată lumea, înlăturând obiceiul cel vechi, stricând amăgi- 
rea cea de mulţi ani, răsturnând legi ale strămoşilor, moşilor 
şi părinţilor, surpând obiceiurile cele întărite ale cetăților şi 
vorbind împotriva tuturor, adică împotriva filozofilor, a reto- 
rilor, a tiranilor, a dregătorilor, a judecătorilor, a mulțimilor, a 
celor liberi şi a celor robi, a plugarilor şi a corăbierilor. Şi, 
precum am Zis, toate erau pline de învăluiri, peste tot pră- 
păstii, peste tot stânci, căci nu se tulbură aşa marea de vân- 
turile cele potrivnice, precum era pornită atunci toată lu- 
mea, fiindcă se smulgeau obiceiurile cele vechi, care erau 
întărite de atâta vreme, nu într-o cetate sau două, ci în toată 

lumea, şi se aduceau învățături noi, pe care nimeni nu le 
mai auzise înainte niciodată. Din pricina aceasta aveau răz- 
boi neîmpăcat de la toţi. Şi despărţea case şi împărțea rude- 
niile, şi odată cu sporirea propovăduirei trăgeau mulţi de 
partea lor, pentru care pricină cei ce nu primeau cuvântul 
dreptei credinţe ridicau războaie. Tatăl îşi lepăda fiul, bărba- 
tul îşi defăima femeia, stăpânii făceau război cu slugile şi stă- 
pânitorii cu cei supuşi; şi războiul acesta era mai cumplit de- 
cât cel ce se face între oşti, dacă este potrivit să numim 
război pe acesta, iar nu ceva mai cumplit decât el. Căci în 
războaie se luptă, lovesc şi se lovesc deopotrivă amândouă 
oştile, dar atunci nu era aşa, ci unul făcea război cu stăpâni- 
re, iar ceilalţi sufereau numai bântuielile războiului, căci nu 
le era îngăduit să răsplătească cu aceleaşi celor ce-i vrăjmă- 
şuiau, fiindcă aşa le-a poruncit Voievodul lor zicând: „lată 
Eu vă trimit pe voi ca pe nişte oi în mijlocul lupilor; fiţi dar 
înţelepţi ca şerpii şi nevinovaţi ca porumbeii“ (Mt. 10, 16). 
Şi nu numai că a poruncit ca să nu se pornească asupra ce- 
lor ce-i vrăjmăşuiesc, ci le-a legiuit să lase pe aceia să se des- 
făteze întru nedreptatea ce o fac. Căci a întoarce şi celălalt 
obraz când te loveşte şi a trimite oile prin mijlocul lupilor, 
nimic altceva nu înseamnă fără numai că le-a horătât să pă- 
timească, ca semnul biruinţei să se facă mai strălucit. 

— Cum? 

-— Pătimind rău, nu răsplăteau cu rău; loviți fiind, nu lo- 
veau, vrăjmăşuindu-se, nu vrăjmăşuiau; bătuţi fiind, nu bă- 
teau; izgoniți fiind, nu izgoneau; erau omorâţi şi nu omorau; 
şi fiind puşi înaintea lor ca oile spre junghiere, a prefăcut pe 
toţi lupii în oi blânde, adică pe cei ce se turbau, pe cei ce su- 
flau cu ucidere, pe cei ce se făcuseră mai sălbatici decât fia- 
rele. Şi unsprezece fiind, ei au biruit toată lumea. 

Deci aşa alergând cuvântul şi semănându-se dreapta cre- 
dinţă, din toate părţile se aprindeau focuri, vrajbe şi răz- 
boaie, nu numai asupra învăţătorilor, ci şi asupra ucenicilor. 
Căci îndată ce primea cineva cuvântul, era considerat vrăj- 
maş de obşte şi se izgonea din patrie, era lipsit de avere şi-şi 
primejduia nu numai libertatea, ci chiar şi viaţa. Şi nimic nu 
putea atunci să facă puterea firii, ci, precum am Zis, şi copiii 
erau defăimaţi, şi fraţii şi rudeniile erau consideraţi vrăjmaşi, 
iar ucenicii, împreună cu învățătorii lor, pătimeau rele nesu- 
ferite. Pe toate acestea arătându-le Pavel, zicea: „Aduceţi- 
vă, dar, aminte de zilele mai de demult, în care, după ce aţi 
fost luminaţi, aţi răbdat grea luptă de suferinţe, parte făcân- 
du-vă de privelişte cu ocările şi cu necazurile îndurate, parte 
suferind împreună cu cei ce treceau prin unele ca acestea, 
căci aţi avut milă de cei închişi, iar răpirea averilor voastre 
aţi primit-o cu bucurie, bine ştiind că voi aveţi o mai bună şi 
statornică avere“ (Evr. 10, 32-34). Către tesaloniceni zice: 
„Căci voi, fraţilor, v-aţi făcut următori ai Bisericilor lui Dum- 
nezeu, care sunt în ludeea, întru Hristos lisus, căci aţi sufe- 
rit şi voi aceleaşi, de la cei de un neam cu voi, după cum şi 
ele de la iudei, care şi pe Domnul lisus L-au omorât... şi pe 
noi ne-au prigonit... şi tuturor oamenilor sunt potrivnici” (| 
Tes. 2, 14-15). lar către galateni scrie, zicând: „Aţi pătimit 
atâtea în zadar? — Dacă a fost în zadar, cu adevărat“ (Galat. 
3, 14). Şi povestind despre pătimirile lui, zice: „In multă răb- 
dare... în strâmtorări... , în temnițe... , în osteneli, în prive- 
gheri“ (II Cor. 6, 4-5). Şi iarăşi: „De cinci ori am luat câte 
patruzeci de lovituri de bici fără una. De trei ori am fost bă- 
tut cu vergi; o dată am fost bătut cu pietre...; o noapte şi o 
zi am zăcut în adâncul mării...-ln primejedii în râuri, în pri- 
mejdii de la tâlhari, în primejdii de la neamul meu... , în pri- 
mejdii din pustie“ (Il Cor. 11, 24-26). Şi iarăşi: „Pe lângă ce- 

le dinafară ceea ce mă împresoară în toate zilele este grija de 
toate Bisericile“ (ldem. | 1, 28). Şi iarăşi: „În Damasc, dregă- 
torul regelui Areta păzea cetatea Damascului ca să mă prin- 
dă. Şi printr-o fereastră am fost lăsat jos, peste zid, într-un 
COŞ, şi am scăpat din mâinile lui“ (ldem. ||, 32-33). lar în altă 
parte zice: „Domnul să aibă milă de casa lui Onisifor, căci... 


de lanţurile mele nu s-a ruşinat, ci venind în Roma, cu multă - 


osârdie m-a căutat şi m-a găsit“ (2 Tim. l, 16-17). 

Dar câte se pot zice despre apostolii şi fraţii cei mincinoşi, 
despre războaiele cele nenumărate şi în multe feluri, căci nu 
numai chinurile şi pedepsele trebuiau să le sufere, ci să dez- 
lege şi silogismele retorilor şi cuvintele filozofilor; şi numai 
cu aceştia se luptau ci şi cu oamenii cei simpli şi de rând, ca- 
re cu multe meşteşugiri se ridicau împotriva Bisericii, pe care 
însemnându-le zicea: „Alexandru arămarul mi-a făcut multe 
rele... Păzeşte-te şi tu de el, căci s-a împotrivit foarte mult 
cuvântărilor noastre“ (2 Tim. 14, 14-15). Şi precum marea 
este plină de valuri, aşa şi sufletul lui Pavel era plin de nenu- 
mărate ispite, de primejdii în toate zilele, dinăuntru, dina- 
fară, prin cuvinte, prin lucruri, prin bani, prin vicleşuguri, şi 
nici un cuvânt nu va putea arăta mulţimea acelor săgeți şi 
valuri. 

Şi nu numai învățătorii se primejduiau, ci şi ucenicii. Şi 
de era o parte în ispită, iar cealaltă nu, acest lucru putea 
aduce mângâiere celor dintâi. Dar acum amândouă părţile 
erau bântuite de război şi de primejdii. Şi văzând acestea 
mulţi dintre cei mai slabi, se mâhneau şi se slăbănogeau, căci 
pe cele bune, adică Împărăţia, învierea şi nestricăciunea le 
vedeau numai prin nădejde, iar pe cele de mâhnire, temni- 
ţele, primejdiile, vrajbele, urâciunile, morţile le vedeau ae- 
vea, trebuind să le sufere cu răbdare. Şi văzând pe dascăli 
în temnițe, sau duşi la judecăţi şi traşi cu ocară, iar peste toţi 

erau nori de ispite şi de rele, aflându-se ca într-o noapte ce 
i-a cuprins pe toţi, se tulburau foarte. 

Dar vezi că doar cu un cuvinţel îi deşteaptă spre mântui- 
re? Şi face acest lucru şi în altă epistolă zicând: „Pentru aceea 
îndreptaţi mâinile cel ostenite şi genunchii cei slăbănogiţi“ 
(Evr. 12, 12). Dar nu zice pentru mâini şi genunchi, ci de- 
spre gândurile care şchiopătează şi slăbănogesc de mulţi- 
mea ispitelor. Apoi după ce a sfătuit, aduce o mângâiere 
mare, zicând: „Căci mai este puţin timp, prea puţin, şi Cel 
ce e să vină, va veni şi nu va întârzia“ (Evr. 10, 37). Dar fi- 
indcă şi aceasta era în nădejde, îi veseleşte nu din pilde stră- 
ine, ci dintru ale lor, zicând: „Aduceţi-vă, dar, aminte de zi- 
lele mai de demult, în care, după ce aţi fost luminaţi, aţi răbdat 
grea luptă de suferinţe“ (Evr. 10, 32). Ruşinaţi-vă de voi 
înşivă, cucerniciţi-vă, de isprăvile voastre, nu arătaţi sfârşitul 
nevrednic de început; de la voi înşivă primiţi mângâierea. 

Deci, după ce i-a îndemnat şi într-un fel şi în altul, îi în- 
deamnă şi prin cuvinţelul acesta. Cum? Spunându-le că şi 
legăturile, şi lanţurile întăresc Evanghelia. Căci nu numai în- 
viind morţii, curăţând leproşii, izgonind diavolii se întăreşte 
Evanghelia, ci şi când suntem legaţi. 

— Cum, spuns-mi? În ce fel? Căci cele ce le grăieşti sunt 
nemaiauzite, iar cele mai multe neînţelese. 

— Ascultă cum! Dacă am fi propovăduit nepătimind nici 
un rău şi nimic pricinuitor de întristare, multora din cei ce 
aveau să ne clevetească li s-ar fi părut îndoielnică propovă- 
duirea, iar acum când suntem izgoniți, tăiaţi, arşi, primejduiţi 
şi alte rele nenumărate pătimim, dar nu ne descurajăm, ci 
ne facem mai osârdnici prin acestea, şi celor mai neruşinaţi 
le dăm îndestulată dovadă cum că suntem propovăduitori ai 
adevărului şi cum că întru noi este o oarecare putere dum- 
nezeiască, care şi pe toate acestea le înlesneşte şi mulțimea 

ispitelor nu o lasă să biruiască pe propovăduitori, ci mai de- 
grabă ei să biruiască prin atâtea impiedicări, deşi sunt puţini. 
Deci cel ce voieşte să ia o dovadă luminată că este o oare- 
care putere dumnezeiască care ne insuflă pe noi, să primeas- 
că ispitele, primejdiile, lanţurile şi temniţele. Căci a birui atâ- 
tea piedici, a înota prin atâtea valuri şi a trece prin atâtea 
săgeți nu este un lucru al puterii omeneşti, ci toate acestea 
sunt isprăvi ale puterii celei dumnezeieşti şi nebiruite. 

lată că lanţul este întărire a Evangheliei. Şi nu numai 
aceia de atunci au întărit-o, ci şi noi care pătimim acum, căci 
ne face mai lămurit şi mai tari şi defăimători ai celor ce ne 
vrăymăşuiesc. De aceea şi zice: „Suferinţa aduce răbdare, şi 
răbdarea încercare, şi încercarea nădejde. lar nădejdea nu 
ruşinează“ (Rm. 5, 3-5). Vezi cum necazul întăreşte Evan- 
ghelia? De aceea şi Pavel, cerând izbăvire de ispite şi de 
multe ori rugându-se pentru aceasta, a auzit: „Îţi este de 
ajuns harul Meu, căci puterea Mea se desăvârşeşte în slăbi- 
ciune“ (Il Cor. 12, 9). lar slăbiciune numeşte prigoanele, is- 
pitele, primejdiile, vrăjmăşiile şi supărările. Ca şi cum ar fi 
zis: „Puteam opri toate acestea, să încetez războiul şi să po- 
tolesc valurile, dar n-am făcut-o, ca mai mult să se arate pu- 
terea Mea. Căci nu s-ar fi arătat puterea Stăpânului atât de 
strălucit dacă nu ar fi fost acestea, precum s-a arătat în ele. 
Fiindcă numim corăbier bun, nu pe acela care poate în- 
drepta corabia pe o mare liniştită, ci pe cel ce izbăveşte pe 
cei ce înoată, îndreptând-o printre stânci şi valuri, în vânturi 
şi furtuni. lar doctor numim pe cel ce răpeşte pe cel bolnav 
din nenumăratele boli ce l-au cuprins. Voievod numim pe 
cel ce poate ridica semnul de biruinţă când este împresurat 
şi lovit din toate părţile de vrăjmaşi. lar păstor pe cel ce pă- 
zeşte turma cu străşnicie, deşi o înconjoară nenumărați lupi 
şi alţi răpitori. Aşa şi atunci aceasta era minunea cea mare, 

căci biruiau pe cei ce-i necăjeau, deşi pătimeau de la ei ne- 
numărate rele. 

Când Petru, piatra credinţei şi loan, fiul tunetului, au fost 
băgaţi în temniţă, vezi cât erau de nedumeriţi cei care i-au 
închis. Căci aducându-i în mijlocul sfatului lor au zis: „Ce 
vom face acestor oameni?“ (F. Ap. 4, 16). ludei care au 
crescut în sângiuiri prooroceşti, popor turbat care a surpat 
jertfelnicele, care a ucis pe prooroci, care s-a hrănit cu uci- 
deri, care este mai sălbatic decât fiarele, care încă sloboade 
picături din Sângele stăpânesc, acesta luând doi pescari ne- 
cărturari, simpli neînsemnaţi, mai fără de glas decât peştii, 
din care unul n-a suferit nici o simplă învinuire a unei sluj- 
nice, care stăteau în mijlocu! lor legaţi, fără bani, îmbrăcaţi 
simplu, fără putere a trupurilor, fără iscusinţă în cuvinte, fără 
darul oratoriei, nu din neam strălucit, nici din patrie vestită, 
ci pescari din pescari petrecând în sărăcia cea desăvârşită, 
stau nedumeriţi neştiind ce să le facă lor. Şi zic: „Ce vom fa- 
ce acestor oameni? 

Vezi ce mare lucru este fapta bună? Cum ispitele întăresc 


- Evanghelia? Apoi le zic: „Au nu v-am poruncit vouă cu po- 


runcă să nu mai învăţaţi în numele acesta?... şi voiţi să adu- 
ceţi asupra noastră sângele acestui om!“ (F. Ap. 5, 28). De 
este om simplu, de ce te temi? De este Dumnezeu, de ce nu 
te închini? Nu strigai mai înainte strigând: „Sângele Lui asu- 
pra noastră şi asupra fiilor noştri“? (Mt. 27, 25) De ce te temi 
de Sângele acesta? De-ce te-ai cutremurat cu mintea? Nu 
L-ai legat? Nu L-ai bătut? Nu L-ai răstignit? Nu L-ai văzut 
mort când Îl pogora de pe Cruce? Nu L-ai privit când ÎI în- 
gropa şi-L ascundea sub pământ? Nu ai pus peceţi desupra 
mormântului? Nu ai cumpărat pe ostaşi? Nu ai împrăştiat 
vestea cum că L-au furat Ucenicii? De ce te temi acum? De 
ce te cutremuri de Sângele Lui? Vezi cum străluceşte adevă- 

rul din toate? Şi fiindcă au văzut că după Răstignire vestea 
despre El se răspândeşte, începând să strălucească mai lu- 
minat decât soarele, şi înțelegând din felul cum a pornit că 
va cuprinde pe toată lumea şi va alunga până în sfârşit înşe- 
lăciunea, neputând să împiedice curgerea ei cea nespusă, se 
tem ei de puterea Lui, se cutremură de cei legaţi, de cei osân- 
diţi, de cei bătuţi, de cei vrăjmăşuiţi, de cei doi proşti. 

lată pentru ce Pavel zice că ispitele întăresc Evanghelia? 
Despre care şi în altă parte zice: „Voiesc să ştiţi, fraţilor, că 
cele petrecute cu mine s-au întors mai degrabă spre sporirea 
Evangheliei... Şi cei mai mulţi dintre fraţii întru Domnul, îm- 
bărbătaţi prin lanţurile mele, au mai multă îndrăzneală să 
propovăduiască fără teamă cuvântul lui Dumnezeu '“(Filip. 
|, 12, 14). Cine a văzut şi cine a auzit ca legăturile să dea 
îndrăzneală şi lanţul să lucreze cutezanţa, nu numai la cel 


legat, ci şi la ucenici? Dar propovăduirea se răspândea când 


se făceau acestea, iar ucenicii mai mult îndrăzneau, mai 
mult săltau, mai mult săreau când învățătorul lor suferea 
război, când era vrăjmăşuit şi legat. 

Ati lăudat cele ce s-au vorbit? Deci să urmăm bărbăţiei, 
să urmăm faptelor bune, nici o ispită să nu ne tulbure şi ni- 
mic să nu ne sperie, căci acestea sunt legături ale bunei cre- 
dinţe, acestea sunt aripi filozofiei, acestea ne fac pe noi tari 
şi nebiruiţi, acestea ne pricinuiesc mai multă îndrăzneală că- 
tre Dumnezeu, trag mai multă dragoste din partea Lui şi fac 
ca să se sălăşluiască mai mult dar întru noi. Dar ca să dobân- 
dim toate acestea, să suferim, rogu-vă, toate cele ce ni se în- 
tâmplă, slăvind prin toate pe Dumnezeu. Că Lui | se cuvine 
slava, cinstea şi stăpânirea, împreună şi Unuia-Născut, Fiul 
Lui şi Sfântului Duh, acum şi pururea şi în vecii vecilor. Amin. 


OMILIA 6! la Ihlatei, despre pomenirea de rău 


„Atunci Petru apropiindu-se de El, l-a 
zis: Doamne, de câte ori va greşi faţă de 
mine fratele meu şi-i voi ierta lui? Oare 
până de şapte ori? Zis-a lui lisus: Nu zic 
ţie până de şapte ori, ci până de şapte- 
zeci de ori câte şapte“ (Mt. 18, 21-22). 


etru a socotit că zice mare lucru şi face ispravă mare de 
iartă până la şapte ori. Şi zice: Aceasta pe care ai poruncit-o 
de câte ori o voi face? Şi de câte ori ne porunceşti să iertăm 
pe cel ce greşeşte, care mustrându-se se pocăieşte, fiindcă 
cel ce nu se pocăieşte, nici se prihăneşte pe sine ai poruncit 
să fie ca un păgân şi vameş (Mt. 18, 17)? Ce zice dar Hris- 
tos iubitorul de oameni şi Stăpânul cel bun? „Nu zic ţie pâ- 
nă de şapte ori, ci până de şaptezeci de ori câte şapte“. Şi n-a 
hotărât aici un număr, ci prin „de şaptezeci de ori câte şap- 
te“ a însemnat nemărginirea şi că totdeauna trebuie să facem 
aceasta. Şi precum când zicem de mii de ori, înțelegem de 
nenumărate ori, aşa şi aici, iar când Scriptura zice: „cea 
stearpă a născut şapte“, înțelege că a născut mulţi. De aceea 
şi Domnul n-a hotărât iertarea până la un număr oarecare, şi 
nu i-a pus hotar, însemnând acest lucru şi prin pilda care a 
zis-o mai pe urmă. Şi ca să nu pară unora că zicând „de şap- 
tezeci de ori câte şapte“, porunceşte ceva împovărător, a 

spus şi acea pildă, îndemnând pe toţi la iertare şi smerind pe 
cel ce cugetă înalt îndeplinind aceasta, şi arătând tuturor că 
nu este greu acest lucru, ci foarte lesnicios. De aceea a pus 
înainte iubirea Sa de oameni ca atunci când şi tu vei ierta de 
şaptezeci de ori câte şapte, sau vei lăsa totdeauna păcatele 
aproapelui, iubirea ta de oameni în comparaţie cu a Sa este 
ca o picătură de apă faţă de noianul cel nemărginit. lar mai 
bine zis cu mult mai mică este iubirea ta de oameni în com- 
paraţie cu bunătatea lui Dumnezeu cea nemărginită, de ca- 
re şi tu ai trebuinţă când vei fi judecat şi vei da seama de cele 
făcute. De aceea a adăugat, zicând: „Asemănatu-s-a împă- 
răţia cerurilor cu un rege care a voit să ia socoteala slugilor 
sale. Şi, începând să ia socoteala, a adus la el pe un datornic 
cu zece mii de talanţi. Şi neavând el cu ce să plătească, stă- 
pânul său a poruncit să-l vândă pe el şi pe femeia lui, pe toa- 
te câte are, ca să plătească“ (Mt. 18, 23-25). Apoi, dobân- 
dind iubire de oameni, a ieşit afară şi sugruma pe unul din 
cei ce slujeau cu el, care îi era dator cu o sută de dinari. Dar 
prin această faptă a pornit pe stăpânul lui spre mânie, care l-a 
băgat iarăşi în temniţă până ce va plăti toată datoria. 

Ai văzut ce deosebire este între păcatele făcute faţă de 
om şi cele făcute faţă de Dumnezeu? Ca între zece mii de 
talanţi şi o sută de dinari, dar mai bine zis deosebirea este 
mult mai mare. Şi se face această deosebire şi din pricina fe- 
ţelor cărora greşim şi din pricina mulţimii păcatelor ce le gre- 
şim. Căci când vedem vreun om, ne depărtăm şi pregetăm a 
păcătui, dar pe Dumnezeu văzându-l. mare în toate zilele, 
nu ne ruşinăm, ci facem şi vorbim orice fără sfială. Şi nu nu- 
mai în acest fel se fac păcatele, ci şi pentru că am dobândit 
faceri de bine şi cinste. 

ŞI de voiţi să ştiţi cum păcatele noastre faţă de El sunt ze- 
ce mii de talanţi, dar mai bine zis mult mai mult, voi încerca 

să arăt prin puţine cuvinte. Dar mă tem ca nu cumva să dau 
multă slobozenie celor ce sunt plecaţi spre răutate şi iubesc 
a păcătui totdeauna, sau să arunc în deznădejde pe cei 
blânzi şi înfrânaţi şi să zică cum au zis ucenicii „Cine poate 
să se mântuiască?“. Dar cu toate acestea voi zice ca pe cei 
ce iau aminte să-i fac mai întăriţi şi mai înfrânaţi, căci cei ce 
bolesc fără de vindecare şi sunt : «i simtitori nu se depărtează 
de la răutatea şi trândăvia lor, deşi i: voi împunge cu cuvin- 
tele acestea. lar dacă din ele vor lua mai multă pricină de 
defăimare, nu sunt de vină cei ce vorbesc, ci nesimţirea lor, 
căci cele vorbite pot să înfrâneze şi să aducă la umilinţă pe 
cei ce iau aminte. Şi cei înfrânaţi şi blânzi când vor vedea 
mărimea păcatelor, dar vor cunoaşte şi puterea pocăinţei, se 
vor ţinea mai mult de aceasta. De aceea de nevoie este să 
vorbesc. Deci voi spune şi voi arăta păcatele pe care le fa- 
cem şi înaintea lui Dumnezeu şi înaintea oamenilor. Dar voi 
arăta nu cele deosebite, ci cele de obşte, iar pe cele deose- 
bite ale fiecăruia el însuşi să le adauge la acestea, luându-le 
din conştiinţa sa. Şi voi face aceasta, arărând mai întâi face- 
rile de bine ale lui Dumnezeu. 

Deci care sunt facerile de bine ale lui Dumnezeu? Ne-a 
făcut pe noi din nimic, iar pe toate cele ce se văd pentru noi 
le-a creat, cerul, marea, pământul, aerul şi toate ce sunt în 
ele, dobitoacele, plantele şi seminţele; şi trebuie să vorbim 
mai pe scurt, căci mulţimea celor ce sunt este nemărginită. 
Suflet viu a insuflat numai întru noi, din toate cele ce sunt pe 
pământ, a sădit rai şi a dat ajutător. Şi a pus pe om mai mare 
peste toate cele necuvântătoare şi l-a încununat cu slavă şi 
cu cinste. Dar după toate acestea, omul, făcându-se nemul- 
ţumitor faţă de Făcătorul de bine, l-a învrednicit de mai ma- 
re dar. Şi să nu priveşti numai la aceasta că l-a scos din rai, 
ci cugetă şi la folosul ce s-a făcut din aceasta. Căci după ce 

l-a scos din rai, a dăruit acele nenumărate bunătăţi şi a să- 
Vârşit iconomiile cele în multe feluri, iar mai pe urmă a trimis 
pe Fiul Său pentru cei ce au dobândit facerile de bine, deşi 
erau în păcat, descuind raiul şi deschizând cerul, iar pe noi, 
cei ce eram vrăjmaşi şi nemulţumitori, ne-a făcut fii ai Lui. 
Pentru aceasta pe bună dreptate se cuvine să zicem acum: 
„O, adâncul bogăției, al înţelpciunii şi al conştiinţei lui Dum- 
nezeu'. ÎNe-a dat apoi botezul spre iertarea păcatelor, ne-a 
izbăvit de osândă, ne-a făgăduit moştenirea împărăției şi a 
altor nenumărate bunătăţi de vom săvârşi fapte bune, ne-a 
întins mână de ajutor şi a vărsat Duh în inimile noastre. Dar 
după atâtea şi mari bunătăţi cum se cuvenea să ne aflăm 
noi? Oare de am fi murit în fiecare zi pentru Cel ce aşa de 
mult ne iubeşte pe noi, am fi adus mulţumirea cea cuviin- 
cioasă: Sau mai bine zis, am fi plătit o mică parte din dato- 
rie? Nicidecum. Şi de s-ar fi făcut aceasta, tot spre folosul 
nostru s-ar fi făcut. Dar cum suntem noi, cei ce eram datori 
în acest fel să fim? Noi în toate zilele ocărâm legile lui Dum- 
nezeu. Dar să nu vă mâniaţi, dacă voi slobozi limba asupra 
celor ce păcătuiesc, căci nu vă voi prihăni numai pe voi, Ci şi 
pe mine însumi. 

Dar de unde voiţi să încep? De la robi, de la cei liberi, de 
la ostaşi, de la cei simpli şi de rând, de la dregători, de la su- 
puşi, de la femei, de la bărbaţi, de la bătrâni, de la tineri? De 
la care vârstă? De la care rânduială? De la care dregătorie? 

"De la care meşteşug? Voiţi să fac începutul de la ostaşi? 

Dar ce nu păcătuiesc acestea în toate zilele? Ocărăsc, 
ceartă, negustoresc necazurile celor străini, fiind asemenea 
cu lupii; niciodată nu sunt curaţi de greşale, fără numai de 
va zice cineva că marea este fără valuri. Căci ce patimă nu-i 
supără pe ei? Ce boală nu înconjoară sufletul lor? Pe cei de 
o cinste cu ei îi zavistuiesc şi se mândresc în zadar faţă de ei, 

pe cei supuşi îi jefuiesc, iar pe cei ce au judecăţi şi aleargă la 
ei ca la un liman, îi vrăjmăşuiesc? Câte răpiri nu fac? Câte 
jafuri, câte năpăstuiri şi afaceri, câte linguşiri cuviincioase 
numai slugilor? Veniţi dar să alipim legea lui Hristos la fieca- 
re. Şi zice Hristos: „Cine va zice fratelui său: nebunule, vred- 
nic să fie de gheena focului“. „Oricine se uită la femeie, pof- 
tind-o a şi săvârşit adulter cu ea în inima sa“ (Mt. 5, 22, 28). 
„De nu vă veţi întoarce, şi nu veţi fi ca pruncii, nu veţi intra 
în împărăţia cerurilor“ (Mt. 18, 3). Dar aceştia se poartă cu 
trufie faţă de cei supuşi şi se fac mai cumpliţi decât fiarele 
faţă de cei ce-i au în pază, care se tem şi se cutremură de ei. 
Şi nu fac nimic pentru Hristos, ci toate pentru pântece, pen- 
tru bani, pentru slava deşartă. Dar oare este cu putinţă ca ci- 
neva să poată număra greşalele lor? Cine poate să arate bat- 
jocoririle lor, râsul, vorbirile cele necuviincioase, cuvintele 
cele de ocară. Dar despre asuprire nici nu este cu putinţă a 
vorbi. Şi precum monabhii cei de prin munţi nu ştiu nici ce 
este asuprirea, aşa şi aceştia. Dar aceia nu ştiu de ea pentru 
că sunt departe de boală şi nu cunosc patima, pe când aceş- 
tia pentru că sunt foarte beţi de patimă, nu simt ce este răul. 
Şi aşa răutatea aceasta, care îi stăpâneşte a alungat de la ei 
fapta bună, încât nici nu socotesc că sunt vinovaţi cei ce 
sunt turbaţi de ea. De voiţi îi vom lăsa pe aceştia şi vom veni 
la alţii mai măsuraţi. 

Veniţi, dar, să cercetăm neamul meşteşugarilor, care-şi lu- 
crează meşteşugurile lor cu mâinile, fiindcă aceştia se pare 
că trăiesc din osteneli drepte şi din sudorile lor. Dar şi aceş- 
tia când nu iau aminte de ei îşi adună multe rele din această 
pricină. Căci nedreptatea, cea din cumpărare şi din vânza- 
re, o înjugă cu lucrarea ostenelelor lor celor drepte, iar peste 
asuprire adaugă de multe ori şi jurăminte nedrepte, şi cuvin- 
te mincinoase. Şi sunt dedaţi numai la lucrurile vieţii aces- 

teia şi pironiţi la pământ, făcând totul numai pentru a aduna 
bani. Dar ca să dea celor lipsiţi nu se îngrijesc, ci numai ca 
să-şi crească averea lor. Dar poate cineva să spună necuviin- 
ţele ce le fac pentru a câştiga: certurile, împrumuturile, do- 
bânzile, schimburile cele pline de înşelăciune, negustoriile 
cele neruşinate? Dar de voiţi, să-i lăsăm pe aceştia şi să mer- 
gem la alţii care par că sunt mai drepți. 

Dar care sunt aceştia? Cei ce au moşii şi-şi culeg cola 
din pământ. Şi cine poate fi mai nedrept decât aceştia? Că 
de va cerceta cineva cum folosesc aceştia pe ticăloşii şi jal- 
nicii lucrători de pământ, îi va afla pe ei mai cruzi decât bar- 
barii. Şi asupra celor ce se topesc de foame şi se trudesc toa- 
tă viaţa pun dajdii şi fără termen şi nesuferite şi le rânduiesc 
slujbe ostenitoare, întrebuinţând trupurile lor ca a măgarilor 
sau a catârilor, sau mai bine zis ca nişte pietre, nelăsându-i 
să răsufle cât de puţin, iar când le dă pământ sau nu le dă la 
fel îi muncesc, neînvrednicindu-i de nici o iertare. Şi ce 
poate fi mai jalnic când, după ce se trudesc toată iarna isto- 
vindu-se de ger, de ploaie şi de nesomn, merg acasă cu mâi- 
nile goale, sau chiar rămânând datori, temându-se şi cutre- 
murându-se mai mult de bătăile, cererile, jafurile şi slujbele 
cele nesfârşite ale arendaşilor, decât de foamete sau de 
spargerea de corabie? Ce se poate zice de negustoriile lor 
cu care îi asupresc pe supuşi, sau de linguşirile cu care îi 
amăgesc, din a căror osteneli şi sudori îşi umplu linurile şi 
teascurile lor, nelăsându-i să-şi ducă acasă nici o mică măsu- 
ră? Ci toată roada o toarnă în vasele fărădelegilor lor, dân- 
du-le acelora puţini bani pentru osteneala lor. Şi află încă fe- 
lurite dobânzi noi, care n-au fost legiuite nici de legile 
păgânilor, şi alcătuiesc hârtii de împrumuturi pline de mult 
blestem, căci nu vor doisprezece la sută, ci se silesc să ceară 
jumătate, cu toate că acela de la care cer are şi femeie, hră- 

neşte şi copii, este şi sărac şi din ostenelile sale umple şi ogo- 
rul şi linul. Dar aceia nu-şi pun în minte nimic din acestea. 
De aceea pe bună dreptate este să aducem de faţă pe Proo- 
rocul, care zice: „Spăimântează cerule şi te cutremură pă- 
mântule!“ La câtă sălbăticie s-a plecat neamul omenesc. Şi 
zic acestea nu prihănind meşteşugurile, lucrarea de pământ, 
ostăşia, sau moşiile, ci pe noi înşine. Fiindcă şi Cornelie era 
sutaş, Pavel curelar, care şi în timpul propovăduirii îşi lucra 
meşteşugul, David a fost împărat, lov a fost stăpân peste 
multe moşii şi avea nenumărate venituri, dar din acestea nu 
s-a făcut lor nici o piedică spre lucrarea faptei bune. 

Deci punându-le acestea toate în minte şi cugetând la 
cele zece mii de talanţi, măcar din acestea ne îndemnăm să 
iertăm cele puţine şi neînsemnate ale aproapelui, căci şi 
nouă ni se va cere socoteală de poruncile ce ni s-au încre- 
dinţat, pe care nu vom putea să le plătim toate, orice am fa- 
ce. De aceea Dumnezeu ne-a dat o cale lesnicioasă şi uşoa- 
ră pentru a plăti, care poate risipi şi desface toate datoriile, 
adică nepomenirea de rău. Dar ca să înţelegem bine acest 
lucru, să auzim mai departe toată pilda. „Au adus la el pe un 
datornic cu zece mii de talanţi. Dar neavând el cu ce să plă- 
tească, stăpânul său a poruncit să-l vândă pe el şi pe femeia 
lui“. Dar pentru ce şi pe femeie, spune-mi? Nu din cruzime, 
nici din nemilostivire, căci tot el păgubea mai mult, fiindcă şi 
aceea era roabă, ci din nespusa purtare de grijă. Prin aceas- 
tă îngrozire voieşte să-l sperie ca să-l plece spre rugăciune. 
Şi de ce ar fi voit cu dinadinsul să-l vândă, nu s-ar fi plecat la 
rugămintea lui, nici nu l-ar fi iertat. Dar de ce n-a făcut aceas- 
ta mai înainte de a-i cere socoteală? Şi de ce nu i-a lăsat da- 
toria? A vrut să-i arate de câtă datorie îl slobozeşte, ca mă- 
car aşa să-l facă mai blând faţă de cel împreună slujitor cu 
el. Şi dacă şi după ce a cunoscut mărimea datoriei şi s-a în- 

vrednicit de iertare, sugruma pe cel ce-i era dator, la câtă 
cruzime n-ar fi ajuns de nu l-ar fi îmblânzit mai înainte cu 
atâtea doctorii. — 

Dar acela ce zice? „Ingăduieşte-mă şi-ţi voi plăti ţie tot. 
lar stăpânul slugii aceleia, milostivindu-se de el, i-a dat dru- 
mul şi i-a iertat şi datoria“. Ai văzut iarăşi multă iubire de oa- 
“ meni? Sluga a cerut numai o amânare de vreme, iar stăpâ- 
nul i-a dat mai mult decât a cerut, iertarea întregii datorii. 
Voia cu adevărat şi din început să-l ierte, dar nu voia ca da- 
rul să fie numai al lui, ci şi al rugăminţii aceluia, ca să nu ple- 
ce neîncununat. Şi că toată lucrarea era a lui Dumnezeu, cu 
toate că sluga a căzut la EI şi s-a rugat, a arătat-o pricina ier- 
tării, căci „milostivindu-se“ l-a iertat. Dar şi aşa voia să facă 
ca să pară că şi acela aduce ceva pentru iertarea lui, ca să 
nu se ducă foarte ruşinat şi ca să înveţe ca şi în nevoile lui să 
fie iertător faţă de cel împreună slujitor cu el. 

Deci până aici sluga a fost bună, căci a mărturisit, a că- 
zut, s-a rugat, şi-a cunoscut păcatele sale, s-a făgăduit că va 
plăti toată datoria şi a înţeles mărimea datoriei, dar cele de 
pe urmă sunt nevrednice de cele dintâi. Căci „ieşind, înda- 
tă”, nu după multă vreme, ci „îndată de faţă cu facerea de 
bine, a întrebuințat darul spre răutate. Pentru că „a găsit pe 
unul dintre cei ce slujeau cu el şi care-i datora o sută de di- 
nari, îl sugruma zicând: „Plăteşte-mi ce eşti dator“. Ai văzut 
iubire de oameni a Stăpânului? Ai văzut şi cruzime a slugii? 
Auziţi cei ce faceţi acestea pentru bani, căci dacă pentru pă- 
cate nu trebuie să facem acestea, cu mult mai mult pentru 
bani. Dar ce zice sluga aceea? „Îngăduieşte-mă şi-ţi voi plă- 
ti”. Dar acesta nu s-a cucernicit nici de cuvintele acestea 
prin care şi el a fost izbăvit, căci şi el spunând aceste cuvinte 
a fost iertat de cei zece mii de talanţi. Şi nici n-a cunoscut li- 
manul prin care el a scăpat de sfărâmarea de corabie şi nici 

felul rugăciunii nu i-a adus aminte de iubirea de oameni a 
Stăpânului. Şi toate acestea i s-au făcut din pricina lăcomiei, 
a cruzimii şi a pomenirii de rău, care scoțând facerile de bi- 
ne din mintea sa, l-a făcut mai cumplit decât fiara, sugru- 
mând pe cel împreună slujitor cu el. 

Ce faci, o omule? Nu simţi că pe tine însuţi te amăgeşti şi 
asupra ta întorci sabia şi hotărârea, lipsindu-te de darul ce 
l-ai luat? Dar nimic din acestea n-a pus în mintea sa, nici şi-a 
adus aminte de cele ale sale ca să se înduplece, cu toate că 
rugămintea nu era pentru aceleaşi lucruri. Căci acela s-a ru- 
gat pentru zece mii de talanţi, iar acesta pentru o sută de di- 
nari. Acela a rugat pe Stăpânul, iar acesta pe unul asemenea 
lui. Acela a luat iertare desăvârşită, iar acesta cerea numai 
amânare, care nici pe aceasta nu voia să i-o dea. 

Şi „l-a aruncat în închisoare“. lar celelalte slugi văzând 
aceasta l-au spus stăpânului. Lucru pe care l-a făcut acela 
nu era plăcut nici oamenilor, cu atât mai puţin lui Dumne- 
zeu, Care S-a scârbit împreună cu cei ce nu erau datori cu 
nimic. Dar ce face Stăpânul? Îi zice: „Slugă vicleană, toată 
datoria aceea ţi-am iertat-o, fiindcă m-ai rugat. Nu se că- 
dea, oare, ca şi tu să ai milă de cel împreună slugă cu tine, 
precum şi eu am avut milă de tine? Priveşte iarăşi la blânde- 
ţea Stăpânului. Se judecă cu el şi se îndreptăţeşte, vrând să- 
şi ia darul înapoi. Dar mai bine zis nu el l-a luat înapoi, ci cel 
ce l-a luat l-a dat. Şi zice: „Toată datoria aceea ţi-am iertat-o, 
fiindcă m-ai rugat. Nu se cădea, oare, ca şi tu să ai milă de 
cel împreună slugă cu tine? Şi deşi ţi s-a părut că este greu 
lucrul acesta, dar trebuia să te gândeşti şi la folosul pe care 
l-ai câştigat atunci şi cel ce aveai să-l mai câştigi; deşi porun- 
ca era împovărătoare, trebuia să te gândeşti la darul ce urma 
din împlinirea ei. Acela nici nu te-a mâhnit, dar tu ai întărâ- 
tat pe Dumnezeu, pe Care mai înainte l-ai împăcat cu o ru- 

găminte simplă. lar dacă şi aşa îţi este greu să te faci prieten 
cu cel ce te-a mâhnit, gândeşte-te că mai greu îţi va fi când 
vei cădea în gheena. Dar de ai fi pus aceasta alături de cea- 
altă şi le-ai fi comparat, ai fi cunoscut că mult mai uşoară 
este împlinirea poruncii. 

Când sluga era datoare cu zece mii de talanţi, stăpânul 
nu l-a numit viclean, nici l-a ocărât, ci i-a fost milă de el, dar 
când acela s-a făcut nemilostiv faţă de cel împreună slugă cu 
el, atunci îi zice: slugă vicleană”. 

Auziţi asupritorilor, căci către voi este cuvântul. Auziţi 
nemilostivilor şi cruzilor. Şi nu faţă de alţii sunteţi cruzi, ci cu 
voi înşivă. Deci când voieşti să-ţi aduci în minte patima po- 
menirii de rău, gândeşte-te că asupra ta o aduci, nu asupra 
altuia; că îţi legi păcatele tale, nu pe ale altuia. Şi orice vei 
face aproapelui, ca un om îi faci şi numai în viaţa aceasta, 
dar Dumnezeu nu face aşa, ci te va chinui mult mai tare cu 
pedeapsa cea veşnică de acolo. 

„Şi... l-a dat pe el chinuitorilor până ce va plăti toată da- 
toria. Adică pentru totdeauna, pentru că nu va putea plăti 
vreodată. Şi fiindcă nu s-a făcut mai bun prin facerea de 
bine, rămâne să se îndrepte cu pedeapsa. Şi fiindcă Dumne- 
zeu dă darurile fără să se căiască, însă atât a putut răutatea, 
încât a stricat şi legea aceasta. Deci ce este mai cumplit ca 
pomenirea de rău, când poate să ia şi un astfel de dar dum- 
nezeiesc? Şi nu numai că l-a luat aşa simplu, ci mâniindu-Se. 
Căci atunci când a poruncit să fie vândut, cuvintele acelea 
nu era izvorâte din mânie, de aceea nici nu a împlinit ceea ce 
a spus, ci erau izvorâte din iubire de oameni, iar acum hotă- 
rârea, pedeapsa şi osânda sunt urmare a mâniei. Dar cu ce 
se încheie pilda? „Tot aşa şi Tatăl Meu cel ceresc vă va face 
vouă, dacă nu veţi ierta — fiecare fratelui său — din inimile 
voastre“. Nu zice Tatăl vostru, ci „ Iatăl Meu“, căci Dumne- 

zeu nu este cuviincios a se numi Iată al unuia ca acesta, ca- 
re este aşa de viclean şi urâtor de oameni. 

Deci două lucruri ni se cer de aici; şi a ne prihăni păcate- 
le şi a ierta altora. Şi aceea pentru aceasta, ca mai lesnicioa- 
să să se facă aceasta. Căci cel ce-şi va prihăni păcatele sale, 
va fi mai iertător faţă de aproapele. Şi să nu iertăm simplu cu 
gura, ci din inimă. Deci să nu întoarcezn sabia asupra noas- 
tră, pomenind răul. Căci nu te-a scârbit pe tine cel ce te-a 
supărat, pe cât îţi faci tu rău pomenind răul şi trăgând asu- 
pra ta hotărârea lui Dumnezeu, ca să te osândească. lar de 
te vei trezvi şi vei filozofa, răul se va întoarce asupra capului 
aceluia şi acela va fi cel ce va pătimi răul, dar de vei petrece 
mâniindu-te şi necăjindu-te, atunci tu suferi vătămarea, nu 
de la acela, ci de la tine. Deci să nu zici că te-a ocărât, te-a 
prihănit şi ţi-a făcut nenumărate rele, căci pe cât vei zice mai 
mult, pe atât îl vei arăta pe el făcător de bine, fiindcă ţi-a dat 
prilej să te dezbraci de păcate. De aceea cu cât te-a nedrep- 
tăţit mai mult, cu atât ţi se face pricinuitor de iertare a mai 
multor păcate. Şi de vom voi nimeni nu va putea să ne ne- 
dreptăţească, ci şi vrăjmaşii foarte mult ne vor folosi. 

Şi ce zic despre oameni? Ce poate fi mai viclean decât 
diavolul? Dar şi de la acela avem multă pricină de sporire, 
cum ne-a arătat lov. lar dacă diavolul s-a făcut pricină de 
cununi, de ce te temi de un om vrăjmaş? Vezi câte dobân- 
deşti de vei suferi cu blândeţe ispitele vrăjmaşilor. Întâi, care 
este şi cea mai mare, izbăvirea de păcate, în al doilea rând 
suferirea şi răbdarea, iar în al treilea rând, blândeţea şi iubi- 
rea de oameni. Căci cel ce nu ştie să se mânie pe cei ce-l 
scârbesc, cu mult mai mult va fi blând cu cei ce-l iubesc; în 
al patrulea rând, va fi totdeauna curat de mânie, asemenea 
căruia nimic nu poate fi, căci cel ce este curat de mânie, do- 
vedit este că s-a izbăvit şi de necazul cel de aici şi nu-şi va 

cheltui viaţa sa în osteneli deşarte şi în dureri. Căci cel ce nu 
ştie să urască, nici a se mâhni nu ştie, ci va dobândi desfăta- 
re şi nenumărate bunătăţi. De aceea când urâm, pe noi înşi- 
ne ne pedepsim, precum când iubim, nouă înşine ne facem 
bine. Pe lângă acestea vei ajunge cinstit chiar de vrăjmaşi, 
măcar de vor fi şi diavoli. Dar mai bine zis de vei fi aşa, nici 
vrăjmaşi nu vei avea, ci vei dobândi şi ceea ce este mai mare 
şi mai întâi, adică iubirea de oameni a lui Dumnezeu. Şi da- 
că vei fi greşit, vei dobândi iertare, iar de vei fi isprăvit fapte 
bune, vei câştiga mai multă îndrăzneală. 

Deci să lucrăm şi noi aceasta, adică a nu uri pe nimeni, 
ca şi pe noi să ne iubească Dumnezeu, şi să se milostivească 
şi să ne miluiască, cu toate că vom fi vinovaţi cu zece mii de 
talanţi. 

Ai fost nedreptăţit de el? Miluieşte-l şi nu-l ur? Plânge-l şi 
tânguieşte-te pentru el, şi nu te întoarce dinspre el, căci nu 
eşti tu cel ce ai greşit lui Dumnezeu, ci el. lar tu de vei suferi, 
ai şi sporit în cele bune. Gândeşte-te că Hristos când era să 
Se răstignească, pentru sine se bucura, iar pentru cei ce-L 
răstigneau lăcrima. Aşa trebuie să facem şi noi. Şi pe cât 
suntem de nedreptăţiţi, cu atât mai mult trebuie să plângem 
pe cei ce ne nedreptăţesc, căci nouă ni se pricinuiesc multe 
bunătăţi din aceasta, iar acelora cele potrivnice. Dar poate 
te-a ocărât şi te-a necinstit înaintea tuturor? Pe sine însuşi s-a 
ruşinat şi s-a necinstit înaintea tuturor, deschizând gurile a 
nenumărați prihănitori, iar ţie ţi-a împletit multe cununi şi ai 
adunat mulţi propovăduitori ai îndelungii tale răbdări. Dar 
poate te-a clevetit către alţii? Şi ce poate aceasta, când 
Dumnezeu este cel ce va hotărî pentru tine, iar nu cei ce au 
auzit? Căci aceia lor şi-au adaus osânda, având să dea răs- 
puns nu numai pentru greşalele lor, ci şi pentru acelea ce 
le-au grăit despre tine. Pe tine te-a clevetit către oameni, iar 

ei către Dumnezeu s-au clevetit. lar de nu-ţi sunt îndeajuns 
pentru acestea gândeşte-te că şi Stăpânul tău a fost clevetit 
şi de satana, şi de oameni, şi de aceia pe care foarte îi iubea. 
La fel şi Cel Unul-Născut al Lui, căci „ziceau că are pe 
Beelzebul şi că, cu domnul dracilor, alungă pe draci“ (Mc. 
3, 22). Şi nu numai că a fost clevetit de acel diavol viclean, 
ci a şi a fost crezut de oameni. Şi nu a fost clevetit de lucruri 
de nimic, ci cu învinuiri şi ocări mari, căci au zis că are drac, 
este înşelător şi potrivnic lui Dumnezeu. 

Dar poate ai pătimit rău de la cel ce i-ai făcut bine? 
Plângi mai mult pentru acesta, decât pentru cel ce ţi-a făcut 
rău, iar pentru tine te bucură că te-ai făcut asemenea cu 
Dumnezeu, Care răsare soarele şi peste cei buni şi peste cei 
răi. lar dacă aceasta, adică a urma lui Dumnezeu, covârşeş- 
te puterile tale, cu toate că pentru cel ce se trezveşte nici 
aceasta nu este greu, şi dacă ţi se pare că aceasta este mai 
mare şi mai înaltă decât puterea ta, vino să te duc la robii cei 
împreună cu tine: la losif, care a pătimit nenumărate rele de 
la fraţii lui, dar cărora mai apoi le-a făcut bine, la Moise, 
care după nenumărate vrăjmăşii ale iudeilor, s-a rugat pen- 
tru ei; la fericitul Pavel, care nu putea nici număra pe cele ce 
le-a pătimit de la vrăjmaşi, dar care poftea să fie anatema 
pentru ei, la Ştefan, care deşi era împroşcat cu pietre, se ru- 
ga ca să li se ierte lor păcatul. Şi cugetând la acestea toate, 
leapădă toată mânia, ca şi Dumnezeu să-ţi ierte şi ție toate 
greşalele cu darul şi cu iubirea lui de oameni a Domnului 
nostru lisus Hristos, Căruia, împreună Tatălui şi Sfântului 
Duh, slava, stăpânirea şi cinstea, acum şi pururea şi în vecii 
vecilor. Amin. 


CUVÂNT care s-a rostit în Antiohia a doua 
zi după calende împotriva celor ce se îmbată / 
despre cei ce intră în cârciumi și [ac dansuri 
prin cetate / despre faptul că învățătorul nu 
trebuie să se deznădăjduiască de ucenici, cu toa- 
te că nu se vor pleca îndată / despre Lazăr cel 
sărac și bogatul 


iua trecută fiind sărbătoare satanicească, voi aţi 
făcut-o sărbătoare duhovnicească primind cu multă dragos- 
te cuvintele rostite de noi, petrecând cea mai mare parte a 
zilei aici, îmbătându-vă cu beţia cea plină de trezvie şi dăn- 
ţuind împreună cu Pavel. De îndoit folos v-aţi făcut câştigă- 
tori, întâi pentru că v-aţi izbăvit de dănţuirea cea fără rându- 
ială a celor ce se îmbată, după aceea că aţi săltat cu săltări 
duhovniceşti, care au multă bună rânduială şi v-aţi împărtă- 
şit din Pahar, care nu are vin amestecat, ci este plin de învă- 
ţătura cea duhovnicească, făcându-vă fluier şi alăută a Du- 
hului Sfânt. Şi în timp ce ceilalţi făceau dansuri diavolului, 
voi făcându-vă organe şi vase duhovniceşti prin petrecerea 
aici, aţi îngăduit Duhului Sfânt să lovească şi să mite suflete- 
le voastre şi să insufle darul Său în inimile voastre. De aceea 
aţi răsunat cântare bine întocmită, care veseleşte nu numai 
pe oameni, ci şi pe puterile cele de sus. 


619 


SFÂNTUL IOAN GURĂ DE AUR 


Veniţi dar astăzi să întrarmăm limba împotriva beţiei şi să 
surpăm viaţa cea dezmierdătoare şi desfrânată. Să prihănim 
pe cei ce petrec toată ziua în beţie, nu ca să-i ruşinăm, ci ca 
să-i izbăvim de ruşine; nu ca să-i ocărâm, ci ca să-i îndrep- 
tăm, nu ca să-i necinstim dându-i în vileag, ci ca să-i izbăvim 
de necinstea cea de ocară şi să-i răpim din mâinile diavolu- 
lui. Căci cel ce petrece toată ziua în beţie, în desfrânare şi în 
îmbuibare, s-a dat sub tirania diavolului, o, de ar fi să se fo- 
losească din cuvintele noastre. lar dacă şi după această sfă- 
tuire vor petrece în aceleaşi, nici aşa nu ne vom depărta a-i 
sfătui pe ei, căci şi izvoarele curg, cu toate că nu va lua ni- 
meni apă din ele; şi fântânile izvorăsc, cu toate că nu va 
scoate nimeni apă din ele; şi râurile curg, cu toate că nu va 
bea nimeni din ele. Deci şi cel ce învaţă trebuie să facă ceea 
ce este dator, cu toate că nimeni nu va lua aminte. Căci este 
lege pusă de iubitorul de oameni Dumnezeu, nouă celor ce 
ni s-a încredinţat slujba cuvântului, ca niciodată să nu lăsăm 
cele ce se cuvin nouă, nici să tăcem, cu toate că va auzi ci- 
neva, sau va defăima cele ce se zic. 

leremia, fiindcă îngrozea cu multe pe iudei şi spunea de 
mai înainte necazurile cele ce aveau să fie, era batjocorit de 
cei ce auzeau şi toată ziua era luat în râs, de aceea s-a gân- 
dit să se lase de proorocire, biruindu-se de slăbiciunea ome- 
nească, căci nu suferea batjocoririle şi ocările. Dar ascultă-l 
pe el ce zice despre aceasta: „Făcutu-m-am de râs, toată ziua 
am fost batjocorit... Şi am zis: Nu voi mai numi numele 
Domnului şi, mai mult, nu voi mai grăi în numele Lui; şi s-a 
făcut ca focul cel ce arde şi pârjoleşte în oasele mele; am 
fost părăsit de pretutindeni şi nu mai pot suferi“ (ler. 20, 8- 
10). Şi acestea aşa se tâlcuiesc: Am voit să mă depărtez şi să 
mă las de proorocie pentru că nu mă ascultau iudeii, dar în- 
dată ce am voit aceasta, lucrarea Duhului a aprins ca nişte 

foc înăuntrul meu şi-mi pârjolea, îmi mistuia şi-mi mânca oa- 
sele mele atâta, încât nu puteam suferi arderea aceea. lar 
dacă acela ce era de râs, se batjocorea şi în toate zilele se 
ocăra, a suferit atâta durere pentru că a voit să tacă, oare de 
ce iertare ne vom învrednici noi, care n-am pătimit nimic de 
acest fel, ci numai pentru trâândăvirea şi nebăgarea de seamă 
a unora ne vom împuţina cu sufletul şi ne vom depărta de a-i 
învăţa pe ei? Mai ales că cei ce iau aminte sunt atât de mulţi. 

Şi acestea le zic, nu mângâindu-mă pe mine, căci am în- 
credinţat sufletul meu că până la răsuflarea cea mai de pe 
urmă şi cât va voi Dumnezeu să fim în viaţa aceasta, voi îm- 
plini slujba aceasta, şi ori de va lua aminte cineva, ori de nu 
va lua, voi face ceea ce mi s-a poruncit. Dar fiindcă sunt unii 
care slăbănogesc sufletele celor mulţi, care pe lângă că nu 
aduc nimic de folos în viaţa noastră, mai slăbesc şi osârdia 
altora, ocărând, batjocorind şi zicând: „Depărtează-te de a 
sfătui! Încetează de a învăţa. Aceştia nu voiesc să ia aminte 
la tine. Să nu ai nici o treabă cu ei“. Deci pentru că sunt unii 
care zic acestea, vrând să tai această socoteală rea şi vrăjmă- 
şie diavolească, voi lungi cuvântul acesta. Şi ştiu că şi ieri 
mulţi au zis cuvintele acestea, care văzând pe unii stând în 
cârciumă, au zis râzând şi batjocorind: „Foarte au mai ascul- 
tat. Nici unul n-a intrat în cârciumă. Toţi s-au înţelepţit“. 

Ce zici omule? Oare am făgăduit ca să-i vânăm pe toţi 
într-o zi. Şi dacă numai zece au ascultat, sau cinci, sau unul, 
oare nu este aceasta deajuns spre mângâiere? Dar şi altceva 
mai covârşitor îţi pot spune: chiar nimeni de n-ar fi ascultat 
cuvintele noastre — lucru ce este cu neputinţă, căci nu se 
poate ca semănându-se cuvântul în atâtea auzuri să rămână 
neroditor, — dar să fie şi aşa, nici aşa cuvântul nostru nu este 
nefolositor. Căci deşi au intrat ei în cârciumă, dar nu au in- 
trat cu aceeaşi neruşinare, ci şi la masă şi-au adus aminte de 


621 


SFÂNTUL IOAN GURĂ DE AUR 


multe ori de cuvintele noastre, de iertare, de mustrare. Şi 
aducându-și aminte de ele, s-au ruşinat în mintea lor şi n-au 
mai făcut cu atâta obrăznicie cele ce obişnuiau să facă. lar 
acest lucru este început de mântuire şi de schimbare prez 
bună, dacă cineva cât de puţin se ruşinează, dacă cineva 
prihăneşte cât de puţin cele ce se fac. lar pe lângă acestea şi 
alt folos, nu mic s-a pricinuit din aceasta. Care este acesta? 
A face pe cei blânzi şi înfrânaţi mai cucernici şi a-i încredința 
prin cele ce s-au vorbit că s-au sfătuit mai bine decât toţi 
când nu s-au alăturat de cei mulţi. Nu am ridicat pe cei bol- 
navi? Dar pe cei sănătoşi i-am întărit mai mult. Cuvântul n-a 
depărtat pe unii de la răutate? Dar pe cei ce viețuiesc în fap- 
ta bună i-a făcut mai luători arninte. Şi pe lângă acestea să 
zic şi al treilea folos. Nu i-am înduplecat astăzi? Mâine 
poate voi putea să-i înduplec. Nu voi putea nici mâine? Dar 
poate poimâine, sau după aceea. Cel ce a auzit astăzi şi nu 
a primit, mâine auzind poate va primi. lar cel ce astăzi şi 
mâine va defăima, după mai multe zile poate va lua aminte 
la cele ce se vorbesc. Căci şi pescarul de multe ori trage 
mreaja goală toată ziua, iar seara când vrea să se ducă vâ- 
nează peştele pe care n-a putut să-l prindă toată ziua, şi aşa 
se duce. Şi dacă din pricina nereuşitelor care se întâmplă 
totdeauna, ne vom depărta de a lucra, toată viaţa noastră va 
pieri, şi toate se vor prăpădi, nu numai cele duhovniceşti, ci 
şi cele ce întreţin viaţa aceasta. Şi lucrătorul de pământ, da- 
că din pricina tulburării vânturilor care se întâmplă odată, 
de două ori, sau de mai multe ori, se va lăsa de lucrarea pă- 
mântului, vom pieri toţi degrabă de foame. La fel şi corăbie- 
rul, dacă din pricina viscolului ce se face pe mare, nu va mai 
îndrăzni, nimeni nu va mai pluti pe mare, făcându-se şi din 
pricina aceasta viaţa noastră nefolositoare. Şi în toate meşte- 
şugurile de se va face aceasta, toate se vor prăpădi cu desă- 

vârşire şi pământul va fi nelocuit. Dar lucrurile acestea toţi 
ştiindu-le, cu toate că odată, sau de două ori, sau de multe 
ori nu vor ajunge la sfârşitul lucrărilor lor, întru care se oste- 
nesc, iarăşi se apucă de ele cu aceeaşi osârdie. 

lar acestea toate ştiindu-le şi noi, iubiţilor, să nu vorbim, 
să nu vorbim acestea, rogu-vă, nici să zicem: „Ce trebuinţă 
este de atâtea cuvinte, căci nici un folos nu ni se face din 
ele“. Căci şi lucrătorul de pământ, semănând acelaşi ogor 
de mai multe ori în acelaşi an, scapă de paguba ce s-a prici- 
nuit din netocmirea vremii. La fel şi corăbierul, deşi păti- 
meşte de multe ori sfărâmări de corabie, nu se depărtează 
de port, ci iarăşi trage corabia spre înotare, tocmeşte corăbi- 
eri şi împrumută bani, apucându-se de aceeaşi lucrare, cu 
toate că cele ce vor să fie îi sunt necunoscute. De asemenea 
orice om face la fel cu lucrătorul de pământ şi corăbierul. Şi 
dacă aceia pun atâta osârdie pentru lucrurile acestei vieţi, 
cu toate că cele ale sfârşitului ei sunt necunoscute, oare noi 
să ne lăsăm de a învăţa dacă nu vom fi ascultați? Ce iertare 
vom avea? Şi cu ce cuvânt ne vom îndreptăţi? 

Acelora, de nu vor dobândi cele pentru care s-au ostenit, 
nimeni nu este care să le mângâie paguba. Căci dacă marea 
va afunda corabia, nimeni nu va scăpa de sărăcie pe cel că- 
ruia i s-a spart corabia, iar dacă ploaia cea multă va acoperi 
câmpul şi va îneca semănăturile, de nevoie lucrătorul de pă- 
mânt se va duce acasă cu mâinile goale. Dar la noi, cei ce 
sfătuim nu este aşa, ci de vei semăna seminţele şi ascultăto- 
rul nu va primi, nici va aduce rodul ascultării, tu ai plata sfă- 
tuirii desăvârşită de la Dumnezeu. Şi aceeaşi răsplată vei lua, 
deşi vor asculta toţi, sau niciunul, căci ceea ce era de dato- 
ria ta ai împlinit. Dacă ascultătorii nu se pleacă, nu suntem 
vinovaţi, ci numai atunci suntem vinovaţi când nu sfătuim, 
căci datoria noastră este a sfătui, iar a acelora este a se ple- 

ca. Şi precum, dacă nu vom sfătui noi, dar aceia vor săvârşi 
nenumărate fapte bune toată plata va fi a lor, iar noi nu vom 
avea nici un folos pentru că nu am sfătuit, la fel, dacă vom 
sfătui, dar aceia nu vor lua aminte, toată pedeapsa o vor tra- 
ge ei, iar noi nu vom avea nici o vină, ci mai ales plată multă 
de la Dumnezeu, căci tot ce era de datoria noastră am împli- 


nit. Nouă ni s-a poruncit numai să dăm bani la schimbător - 


(Mt. 25, 27), adică să sfătuim. Zii şi tu şi sfătuieşte pe fra- 
tele. Dar nu te-a ascultat? Plata o ai desăvârşită, numai de vei 
face aceasta totdeauna şi nu te vei depărta de a-l sfătui până 
ce se va pleca, deşi va trebui să faci aceasta toată viaţa. Sfâr- 
şitul sfătuirii tale să fie ascultarea celui pe care l-ai sfătuit. 

Diavolul se oşteşte totdeauna împotriva mântuirii noastre, 
dar nu dobândeşte nimic, ci pricinuindu-şi mari vătămări, 
din acea osârdie a lui, cu toate acestea atât de mult turbea- 
ză, încât de multe ori se ispiteşte să lucreze cele cu neputin- 
ţă, şi se pune nu numai împotriva celor pe care nădăjduieşte 
să-i împiedice şi să-i răstoarne, ci şi împotriva acelora care 
pot să biruiască meşteşugirile lui. Şi auzind despre lov că es- 
te lăudat de Dumnezeu, Cel ce ştie toate cele ascunse, a nă- 
dăjduit că va putea să-l răstoarne. Şi nu s-a depărtat viclea- 
nul până ce nu a pornit şi a făcut totul, ca să împiedice pe 
acela. Şi nu se deznădăjduia spurcatul şi prea vicleanul drac, 
cu toate că Dumnezeu îi spusese fapta lui cea bună. Dar 
oare să nu ne ruşinăm noi şi să nu ni se roşească obrazul că 
deznădăjduim de mântuirea fraţilor, de vreme ce diavolul 
niciodată nu se deznădăjduieşte de pierzarea noastră, ci tot- 
deauna o aşteaptă? Mai ales că acela trebuia ca, mai înainte 
de ispitirea cu lucrul, să se depărteze de lupte, căci Cel ce a 
mărturisit fapta bună a Dreptului era Dumnezeu. Dar nu s-a 
depărtat, ci din multa lui turbare ce o are asupra noastră şi 
după mărturia lui Dumnezeu, a nădăjduit ca să biruiască 

atunci pe viteazul acela. lar pe noi nimic de acest fel nu ne 
face să cădem în deznădejde, cu toate acestea ne depărtăm 
de a sfătui. Diavolul, cu toate că-l opreşte Dumnezeu, nu se 
depărtează de lupta împotriva noastră, iar tu, pe care Dum- 
nezeu te îndeamnă şi te ridică spre ajutorul şi sprijinul celor 
căzuţi, fugi. Diavolul a auzit pe Dumnezeu zicând: „Om ne- 
vinovat, drept, adevărat, temător de Dumnezeu, ferindu-se 
de tot lucrul rău“ şi cum că „nu este nimeni asemenea lui 
din cei de pe pământ“ (lov 1, 8), dar şi după aceste laude, 
zicea: Poate cu desimea şi mărimea relelor ce le voi aduce 
asupra lui îl voi putea birui şi voi surpa acest turn mare. 

Ce iertare vom avea noi, o iubiţilor, şi ce cuvânt de în- 


- dreptăţire când dracul cel viclean întrebuinţează atâta tur- 


bare asupra noastră, iar noi nici cea mai mică parte din osâr- 
dia lui nu vrem să aducem pentru mântuirea fraţilor noştri, 
mai ales că avem pe Dumnezeu ajutător. 

Când vei vedea pe fratele tău că este aspru şi neîmblân- 
zit şi nu ia aminte la tine, zi întru sineţi: „Nu cumva cu vre- 
mea voi putea să-l înduplec?“. Aşa a poruncit şi Pavel să fa- 
cem, căci zice: „Slujitorul Domnului nu trebuie să se certe, 
ci să fie blând faţă de toţi... Certând cu blândeţe pe cei ce 
stau împotrivă, ca doar le va da Dumnezeu pocăință spre 
cunoaşterea adevărului“ (2 Tim. 2, 24-25). Nu vezi pe pă- 
rinţi cum stau aproape de fiii lor care sunt aproape de moar- 
te şi lăcrimează, plâng, îi îmbrăţişează şi fac totul până la ră- 
suflarea cea mai de pe urmă? Fă şi tu la fel cu fratele. Şi deşi 
aceia, cu plânsurile şi cu lacrimile, nu pot alunga nici boala, 
nici moartea, dar tu, cu îngăduirea şi cu sfătuirea unite cu 
plânsul şi cu lacrimile, vei putea trage şi ridica sufletul cel 
deznădăjduit. Ai sfătuit şi nu l-ai înduplecat, lăcrimează şi-l 
vei împunge de multe ori; suspină cu amar, ca, cucernicin- 
du-se de purtarea ta de grijă, să se întoarcă la mântuire. 

Ce voi putea face eu singur? Nu pot singur, cu adevărat, 
ca în toate zilele să petrec cu voi, nici nu pot să vorbesc sin- 
gur la atâta mulţime. Dar voi, de veţi vrea să împărţiţi mântu- 
irea voastră între voi şi fiecare să ia pe unul din fraţii cei trân- 
davi, degrabă va creşte zidirea noastră. Şi nu numai pe aceia 
care se scoală după multă sfătuire, şi nici de cei ce bolesc 
fără vindecare nu trebuie să ne depărtăm şi să-i defăimăm, 
cu toate că vom cunoaşte de mai înainte arătat că nu se vor 
folosi deşi vor dobândi multă sfătuire. Şi dacă vi se pare de 
mirare ceea ce am zis, veniţi să adeverim cuvântul din ceea 
ce a făcut şi a zis Hristos. Noi oamenii nu ştim ce va fi, pen- 
tru aceea nici nu putem să fim siguri dacă cei ce aud se vor 
pleca, sau nu se vor pleca la cele ce le vorbim, dar Hristos, 
ştiindu-le luminate pe amândouă, nu a încetat până la sfârşit 
a îndrepta pe cel care nu voia să asculte. Şi ştiind pe luda că 
nu se va lăsa de vânzare, nu a încetat să-l oprească prin în- 
văţături, prin sfătuiri, prin faceri de bine, folosind ca un frâu 
cuvântul. Şi face aceasta, învăţându-ne pe noi să împlinim 
totul ce stă în puterea noastră, deşi vom şti de mai înainte că 
fraţii nu se vor pleca, căci plata sfătuirii le este pregătită de- 
plină. 

Şi vezi cum deseori îl oprea pe luda, cu înţelepciune, 
prin cele ce zicea: „Unul dintre voi: Mă va vinde“ (Mt. 26, 
12); şi iarăşi: „Nu zic despre voi toți; căci Eu ştiu pe cei pe 
care i-am ales“ (In. 13, 18); şi iarăşi: „Unul dintre voi este 
diavol“ (In. 6, 70). Şi voia ca pe toţi să-i arunce în îngrijorare 
şi temere, ca să nu vădească pe vânzătorul şi aşa să-l facă 
mai neruşinat prin dovedirea lui. Şi cum cele ce le-a spus a 
aruncat în îngrijorare şi în temere şi pe ceilalţi, cu toate că 
nu ştiau întru ei nici un rău, ascultă cum zicea fiecare te- 
mându-se: „Nu cumva sunt eu, Doamne?“ (Mt. 26, 22). Şi 
nu numai prin cuvinte îl învăţa, ci şi prin fapte, căci, arătân- 

du-Şi iubirea Sa de oanteni, a curăţit leproşi, a alungat dia- 
voli, a vindecat bolnavi, a înviat morţi, a întărit slăbănogi şi 
tuturor le-a făcut bine, iar pe nimeni n-a pedepsit. Şi zicea 
adeseori: „Căci n-am venit ca să judec lumea, ci să mântu- 
iesc lumea“ (In. 12, 47), ca să nu creadă luda că Hristos ştie 
să facă numai bine, iar nu să şi pedepsească, arătându-i prin 
cele ce le-a zis că poate să şi pedepsească pe cei păcătoşi. Şi 
vezi Că a zis aceasta cu înţelepciune ca să-l înveţe numai, 
căci pe nimeni din oameni n-a pedepsit. Dar de ce? Ca să 
cunoască ucenicul puterea Lui cea mântuitoare. Că de ar fi 
pedepsit pe cineva s-ar fi contrazis cu El însuşi, Care a zis: 
„N-am venit ca să judec lumea, ci ca să mântuiesc lumea“. 
Dar ucenicul a rămas neîndreptat, căci n-a cunoscut prin lu- 
cruri puterea lui Hristos cea pedepsitoare, fiindcă n-a pe- 
depsit pe nimeni. Dar ce face El? Ca şi ucenicul să se înfri- 
coşeze şi să nu se facă mai rău prin defăimare şi nici pe 
vreunul din oameni să nu pedepsească, Hristos îşi arată 
această putere la smochin, căci zice: „De acum înainte să nu 
mai fie rod din tine în veac“ (Mt. 21, 19) şi printr-un singur 
cuvânt îl usucă îndată. Şi făcând aşa şi oamenii au rămas ne- 
vătămaţi şi El şi-a arătat puterea Sa, primind pedeapsa smo- 


“chinul. Însă şi ucenicul de ar fi luat aminte ar fi dobândit 


mare folos din pedeapsa aceasta, dar nici aşa nu s-a îndrep- 
tat. Şi ştiind Hristos de mai înainte cele despre ucenic a fă- 
cut nu numai minunea aceasta, ci încă una şi mai mare. Căci 
atunci când au năpădit asupra lui iudeii cu săbii şi cu toiege 
pe toţi i-a orbit. Şi aceasta înseamnă „pe cine căutaţi“ (În. 
18, 7). Şi pentru că luda zicea iudeilor „ce voiţi să-mi daţi şi 
eu ÎI voi da în mâinile voastre?“ (Mt. 26, 15), Domnul voind 
să încredinţeze pe iudei şi să înveţe pe luda că vine la Patimă 
de bună voie şi toate s-au făcut îngăduind EI, iar răutatea lui 
luda nu poate să-L. biruiască, când toţi împreună cu vânză- 

torul stăteau înaintea Lui, El a orbit ochii lui. Şi o dovedeşte 
aceasta întrebarea Domnului „Pe cine căutaţi? “, că nici acela 
nu mai ştia pe cine să vândă. Dar nu numai aceasta a făcut, 
ci i-a şi aruncat pe toţi la pământ prin glasul acesta. Şi fiind- 
că nici acest fapt nu i-a făcut pe aceia mai blânzi, nici pe 
spurcatul acela nu l-a depărtat de la vânzare, ci a rămas ne- 
vindecat, nici Hristos nu s-a depărtat de dragostea şi purta- 
rea de grijă faţă de el, ci priveşte cum împunge sufletul lui 
cel neruşinat, rostind cuvinte care sunt în stare să înmoaie şi 
o minte împietrită. Căci îi zice: „luda, cu sărutare vinzi pe 
Fiul Omului?“ (Le. 22, 48) când voia să-L. sărute. Nici de 
felul vânzării nu te ruşinezi? Şi acestea le zicea Hiristos îm- 
pungându-l şi aducându-i aminte de prietenia de mai înain- 
te. Dar cu toate că Domnul atâtea a făcut şi a zis acela nu s-a 
făcut mai bun, nu din pricina neputinței Celui ce a sfătuit, ci 
din pricina neînţelepţiei aceluia. Şi cu toate că Hristos pe 
toate acestea le ştia de mai înainte, dar n-a încetat a arăta 
din început până la sfârşit tot ce era de datoria Sa. 

Deci toate acestea ştiindu-le şi noi, o iubiţilor, trebuie ca 
neîncetat şi totdeauna a îndrepta şi a iubi pe cei neluători 
aminte dintre fraţii noştri, cu toate că nu s-ar face, pare-se, 
nici un folos din sfătuire. Căci dacă Cel ce ştia că sfârşitul 
aşa va fi, a arătat atâta purtare de grijă faţă de cel care nu 
avea să se folosească cu nimic din această sfătuire, de ce ier- 
tare vom fi noi vrednici, care neştiind nici sfârşitul lucrurilor, 
trândăvim şi defăimăm mântuirea celor de aproape, părăsin- 
du-i pe ei după prima, sau a doua sfătuire? lar împreună cu 
toate cele ce s-au zis, să cugetăm şi la cele ale noastre, cum 
Dumnezeu în toate zilele vorbeşte cu noi prin prooroci şi 
apostoli, dar totuşi nu-L. ascultăm. Dar nu se depărtează, şi 
de a vorbi şi de a ruga totdeauna pe cei îndărătnici şi care 
nu iau aminte. Şi strigă Pavel, zicând: „Propovăduim în nu- 

mele lui Hristos, ca şi cum Dumnezeu v-ar îndemna prin 
noi. Rugămu-vă, deci în numele lui Hristos, împăcaţi-vă cu 
Dumnezeu!“ (|| Cor. 5, 20). Şi vom spune ceva de mirare. 
Că nu este vrednic de laude cel ce ştie de mai înainte că cel 
ce primeşte sfătuirea se va întoarce negreşit şi aşa sfătuieşte, 
precum este cel ce a sfătuit de multe ori, deşi nu a fost ascul- 
tat, dar nu se depărtează de a sfătui. Şi cel dintâi, nădejdea 
de a îndupleca pe cel ce aude, îl deşteaptă spre sfătuire, cu 
toate că acela va fi mai trândav decât toţi, iar acesta care sfă- 
tuieşte neîncetat şi nu este ascultat, dar nu se depărtează, dă 
dovadă de o dragoste fierbinte şi adevărată, neaprinzându- 
se de nici un fel de nădejde, ci numai pentru dragostea celui 
ce aude nu se depărtează de purtarea de grijă cea către fra- 
tele. Şi că niciodată nu trebuie să ne depărtăm de cei căzuţi, 
cu toate că vom şti de mai înainte că nu se vor pleca nouă, 
am dovedit deajuns. 

"Trebuie dar acum să mergem şi la prihănirea celor ce se 
desfătează. Căci cât timp va dura sărbătoarea aceasta şi cât 
timp va aduce diavolul rănile beţiei în sufletele celor ce se 
îmbată, trebuie ca şi noi să punem peste ele doctoriile. 

Deci ieri l-am pus pe Pavel înaintea lor, care zice: „Ori de 
mâncaţi, ori de beţi, ori altceva de faceţi, toate spre slava lui 
Dumnezeu să le faceţi“ (| Cor. 10, 31). Dar astăzi vom adu- 
ce de faţă pe Stăpânul lui Pavel, Care nu numai că sfătuieşte 
şi învaţă să ne depărtăm de desfătare, ci şi pedepseşte pe cei 
ce trăiesc în desfătare. Căci istoria bogatului şi a lui Lazăr şi 
a celor ce li s-au întâmplat la amândoi arată tocmai acest lu- 
cru. Dar ca să nu ne aducem aminte de întâmplare în trea- 
căt, la început vă voi spune toată pilda. „Era un om bogat 
care se îmbrăca în porfiră şi în vison, veselindu-se în toate 
zilele în chip strălucit. lar un sărac anume Lazăr, zăcea îna- 
intea porţii lui, plin de bube, poftind să se sature din cele ce 

cădeau de la masa bogatului; dar şi câinii venind, lingeau 
bubele lui“ (Lc. 16, 19-21). Pentru care pricină Stăpânul 
grăieşte în pilde, de ce pe unele le dezlega, iar pe altele nu, 
ce este pilda şi altele de acest fel, le vom păstra pentru altă 
vreme, ca să nu ne depărtăm acum de cuvântul ce ne stă 
înainte. Numai un singur lucru voi zice către voi: Cine din- 
tre evanghelişti este cel ce a zis că Hristos a spus pilda aceas- 
ta? Cine este? Numai Luca. Şi este bine să se ştie că din 
faptele Stăpânului pe unele le-au zis toţi patru, iar pe altele 
fiecare deosebit. Pentru care pricină? Ca să citim pe toţi 
evangheliştii, nu numai pe unul, şi ca să se arate şi unitatea 
dintre ei. Şi de ar fi zis toţi toate la fel, nu am fi luat aminte 
cu osârdie la toţi, ci numai unul ar fi fost de ajuns să ne înve- 
ţe totul, iar dacă toţi le-ar fi zis pe toate diferite, nu s-ar fi 
arătat luminat unitatea dintre ei. De aceea au scris ei şi fapte 
asemenea şi deosebite. Dar ceea ce spune Firistos în pilda 
de mai sus, aşa se înţelege. 

Un om oarecare era bogat şi trăia în multă răutate, neis- 
pitit fiind de nici o supărare, ci toate îi curgeau lui ca din niş- 
te izvoare. Şi că nu i se întâmpla nimic din cele nenădăjdui- 
te, nici pricină de mâhnire, nici tulburare sau schimbare în 
lucrurile vieţii acesteia, o dovedeşte cuvântul „veselindu-se 
în toate zilele în chip strălucit“. lar cum că trăia în răutate 
dovedit este de la ceea ce i s-a întâmplat la sfârşit, dar şi mai 
înainte de sfârşit când trecea cu vederea pe cel sărac. lar că 
nu numai pe cel ce zăcea înaintea uşii lui nu-l miluia, ci nici 
pe altul, însuşi Lazăr a arătat. Căci dacă pe cel ce totdeauna 
era aruncat înaintea uşii şi zăcea înaintea ochilor lui, pe care 
în toate zilele nu o dată, nici de două ori, ci de multe ori era 
silit să-l vadă intrând şi ieşind, căci nu şedea în uliţă, sau în- 
tr-un loc ascuns, ci acolo unde deseori ieşea şi intra bogatul, 
deci dacă pe acesta nu l-a miluit, care zăcea în atâta patimă 

cumplită şi petrecea în atâta lipsă, peste care se adăuga boa- 
la cea de toată viaţa şi boală prea cumplită, faţă de care, din- 
tre cei ce-l întâmpina, s-ar fi milostivit cândva? Şi de l-a tre- 
cut cu vederea în prima zi, în cea de-a doua trebuia să-l 
miluiască, iar dacă şi în aceasta l-a trecut cu vederea, întru a 
treia, sau întru a patra, sau în cea după aceea negreşit că 
trebuia ca el să se plece spre milostivire, deşi ar fi fost mai 
sălbatic decât fiarele. Dar n-a pătimit nimic de acest fel, ci s-a 
făcut mai nemilostiv decât judecătorul acela care nici de 
Dumnezeu nu s-a temut, nici de oameni nu s-a ruşinat. Cu 
toate acestea, pe acela, deşi era crud şi sălbatic, stăruința 
văduvei l-a înduplecat să-i dea darul, plecându-se spre ru- 
gămintea ei, iar pe acesta nici lucru acesta n-a putut să-l ple- 
ce spre ajutorarea săracului, cu toate că cererea acestuia nu 
era întocmai cu a aceleia, ci era mult mai uşoară şi mai în- 
dreptăţită. Căci văduva îl ruga pe acela împotriva vrăjmaşi- 
lor ei, iar acesta îl ruga pe bogat să-i potolească foamea şi să 
nu-l lase să piară trecându-l cu vederea. Ea îl supăra pe 
acela rugându-l, iar acesta de multe ori pe zi se arăta boga- 
tului cerând cu tăcerea. Şi acest lucru este de ajuns a înmuia 
şi o inimă împietrită, căci de multe ori supărându-ne pe cei 
ce cer ne mâniem, dar când vedem pe cei ce au trebuinţă 
de ajutor că stau negrăind nimic, care nu se supără nicioda- 
tă de nu primesc nimic, ci stau înaintea noastră tăcând, de 
vom fi mai nesimţitori decât pietrele, cucerindu-ne de mulţi- 
mea blândeţii lor, ne plecăm spre milă. Pe lângă aceasta şi 
un alt lucru era de ajuns să înduplece pe bogatul, adică faţa 
săracului, care era vrednică de milă din pricina foamei şi a 
bolii îndelungate. Dar nimic din acestea nu au înmuiat pe 
nemilostivul acela. 

Deci răutatea cea dintâi era cruzimea şi nermilostivirea pe 
care nu putea să le întreacă ceva. Căci nu este la fel dacă ci- 

neva nu ajută pe cei lipsiţi pentru că trăieşte şi el în sărăcie, 
cu cel ce trece cu vederea pe cei ce se topesc de foame în 
timp ce se îndulceşte de multă desfătare. Şi nu este la fel a 
trece cu vedereă pe cel sărac o dată, sau de două ori, cu a 
trece cu vederea totdeauna, deşi îl vede în toate zilele, şi a 
nu se pleca spre milă şi spre iubire de oameni. Şi iarăşi nu 
este la fel dacă nu ajută pe aproapele cel ce este totdeauna 
în nevoi şi în scârbe şi este rău la suflet, cu a nu ajuta şi a tre- 
ce cu vederea pe cei ce se topesc de foame închizând milos- 
tivirea, deşi cel ce face acestea se îndulceşte de multă îndes- 
tulare şi petrece în veselie totdeauna, nici împărtăşindu-se 
de atâta bucurie, nici făcându-se mai iubitor de oameni. ŞI 
ştiţi aceasta toţi, că deşi vom putea fi mai sălbatici decât toţi, 
din pricina îndestulării, ne facem mai blânzi şi mai buni. lar 
acela, nici îmbelşugarea nu l-a făcut mai bun, ci a rămas săl- 
batic ca o fiară, sau mai bine zis cu obiceiurile lui a întrecut 
cruzimea şi sălbăticia tuturor fiarelor. 

Dar cel ce petrecea în răutate şi nemilostivire se îndulcea 
de toată desfătarea, iar cel drept şi care purta grijă de fapta 
bună petrecea în relele cele mai de pe urmă. Şi cum că La- 
zăr era drept a dovedit-o sfârşitul lui, dar şi mai înainte de 
sfârşit, răbdarea în sărăcie. Oare nu vă sunt dovedite aces- 
tea? Corabia bogatului era plină de bogăţie şi plutea cu bu- 
nă linişte. Dar nu vă miraţi de aceasta, căci ea se grăbea spre 
sfărâmare şi înecare, pentru că nu a voit să aşeze şi să icono- 
misească povara cu evlavie. 

Voieşti să-ţi spun şi altă răutate a lui? Se desfăta în toate 
zilele fără temere. Pentru că şi lucrul acesta este o răutate 
prea mare. Şi nu numai acum, când se cere de la noi atâta 
filozofie, ci şi întru început, în Scriptura cea veche, când nu 
se cerea atâta filozofie. Şi ascultă ce zice Proorocul: „Vai ce- 
lor ce vin la ziua cea rea şi celor ce se apropie şi se ating de 

sâmbetele cele mincinoase“ (Amos. 6, 3). Ce înseamnă „se 
ating de sâmbetele cele mincinoase“? ludeii socoteau că li s-a 
dat sâmbăta pentru nelucrare. Dar nu pentru aceasta s-a 
dat, ci ca depărtându-se de lucrurile vieţii acesteia, să-şi în- 
drepte toată osârdia spre cele duhovniceşti. Şi că sâmbăta 
este pricină a nelucrării şi a lucrării celor duhovniceşti firea 
lucrurilor, o arată. Preotul în ziua aceea făcea un îndoit lu- 
cru, căci dacă în toate zilele i s-a poruncit să aducă o singu- 
ră jertfă, sâmbăta trebuia să aducă două. lar dacă sâmbăta 
era ziua nelucrării desăvârşite, preotul, mai înainte decât 
ceilalţi trebuia să fie nelucrător. Dar de vreme ce iudeii cu 
toate că se slobozeau de lucrurile vieţii acesteia, totuşi nu lu- 
au aminte nici la cele duhovniceşti, la înfrânare, la blândeţe, 
la ascultarea dumnezeieştilor cuvinte, ci făceau împotrivă, 
slujind pântecelui, dându-se la beţie şi crăpând de multa 
mâncare şi desfătându-se, de aceea îi prihăneşte Proorocul. 
Căci după ce a zis: „Vai celor ce vin la ziua cea rea şi se ating 
de sâmbetele cele mincinoase“, a arătat şi cum făceau ei 
sâmbetele mincinoase. Dar cum le făceau mincinoase? Pen- 
tru că lucrau răutatea, desfătându-se, îmbătându-se şi alte 
lucruri de ocară făcând. Şi că aceasta este adevărat, ascultă 
ce zice mai pe urmă: „Celor ce dorm în paturi de elefant şi 
se răsfaţă în aşternuturile lor; celor ce mănâncă iezi din tur- 
me şi viței sugători din mijlocul cirezilor... Celor ce beau vi- 
nul strecurat şi cu mirurile cele mai de frunte se ung. 

Ai primit sâmbăta ca să-ţi izbăveşti sufletul de răutate, iar 
tu mai mult îl omori în ea. Ce poate fi mai rău decât a dormi 
pe paturi de elefant? Celelalte au o dulceaţă oricât de mică 
ar fi ea, precum este beţia, asuprirea, desfrânarea, dar a 
dormi pe paturi de elefant ce dulceaţă dă? Ce mângâiere? 
Oare frumuseţea patului ne face somnul mai dulce? Ci de 
vom lua aminte vom vedea că aceasta este mai împovărător 

şi mai îngreuietor. Căci de vei cugeta că tu dormi pe pat de 
elefant, iar altul nici de pâine nu poate să se îndulcească cu 
slobozenie, ore nu te va osândi conştiinţa ta şi nu se va scu- 
la asupra ta prihănind această nedreptate? lar dacă a dormi 
pe paturi de elefant aduce prihănire, ce cuvânt de îndrepta- 
re vom aduce când ele vor fi şi cu argint ferecate pe toate 
părţile? Voieşti să vezi frumuseţe de pat? Eu îji voi arăta ţie 
podoaba unui pat nu de oameni simpli, nici ostăşesc, ci îm- 
părătesc. Şi deşi vei fi mai iubitor de cinste decât toţi, ştiu bi- 
ne că nu vei voi să ai un pat mai împodobit decât al împăra- 
tului. Şi ceea ce este mai minunat îţi voi arăta podoaba 
patului nu a oricărui împărat, ci al celui dintâi şi mai mare 
decât toţi împărații, care şi până acum se vesteşte în toată 
lumea. Îţi voi arăta patul fericitului David. Cum era acela? 
Nu era lucrat cu aur şi cu argint, ci era împodobit pe toate 
părţile cu lacrimi şi cu mărturisiri. Şi el însuşi mărturiseşte 
despre aceasta, zicând: „Spăla-voi în toate nopţile patul 
meu, cu lacrimile mele aşternutul meu voi uda“, căci ele er- 
au înfipte peste tot ca nişte mărgăritare. 

Şi uită-te ce suflet iubitor de Dumnezeu. Fiindcă ziua îl 
împiedicau grijile cele multe pentru orânduirea voievozilor, 
dregătorilor, ale ostaşilor, ale poporului; grijile pentru răz- 
boaie, pentru pace, pentru treburile împărăției şi ale celor 
de casă, pentru cei de aproape şi pentru cei de departe, vre- 
mea pe care toţi o cheltuim cu somnul, el o cheltuia în măr- 
turisiri, rugăciuni şi lacrimi. Şi n-a făcut aceasta numai într-o 
noapte şi într-a doua a încetat, nici în două sau în trei, iar în 
celelalte nu, ci făcea aceasta în toate nopţile, căci zice: „Spă- 
la-voi în toate nopţile patul meu, cu lacrimile mele aşternu- 
tul meu voi uda“ (Ps. 6, 6), dovedim prin aceasta şi mulți- 
mea şi necurmarea lacrimilor. Şi când toţi se linişteau şi se 
astâmpărau, el singur se ruga lui Dumnezeu, care cu ochiul 

cel neadormit era de faţă la cel ce se tânguia, plângea şi-şi 
vestea răutăţile sale. 

Fă şi tu un astfel de pat, căci dacă pui împrejurul lui ar- 
gint ridici şi zavistia oamenilor şi aprinzi şi mânia cea de sus, 
iar lacrimile, precum au fost cele ale lui David, pot stinge şi 
focul gheenei. 

Voieşti să-ţi mai arăt şi un alt pat? Uită-te la patul lui la- 
cov. Dedesubt avea pământul, iar sub cap o piatră (Fac. 28, 
1 1). Pentru aceasta a văzut şi Piatra cea gânditoare, care se 
înţelege cu mintea, şi scara aceea pe care se suiau şi cobo- 
rau îngerii. Să aflăm acest fel de paturi, ca să vedem astfel 
de vedenii. lar de ne vom culca pe pat de argint, nu numai 
că nu vom dobândi nici o dulceaţă, ci şi scârbă vom suferi. 
Căci dacă vei cugeta că în gerul cel mare tu dormi pe pat în 
timpul nopții, iar săracul stă culcat jos la uşile băilor, învelit 
în paie, tremurând şi îngheţând de frig şi chinuindu-se de 
foame, deşi vei fi mai împietrit decât toţi, ştiu bine că te vei 
prihăni şi te vei osândi pe sine, pentru că tu te desfătezi 
peste trebuinţă, iar pe acela nu-l laşi să se îndulcească nici 
de cele de trebuinţă. 

„Nimeni, ostaş fiind, nu se amestecă cu lucrurile lumeşti“ 
(2 Tim. 2, 4). Eşti ostaş duhovnicesc, iar acest fel de ostaş 
nu doarme pe pat de elefant, ci pe pământ. Nu se unge cu 
miruri, căci aceasta o fac desfrânaţii şi stricaţii, cei de la 
teatre şi care petrec în nebăgare de seamă. lar tu nu trebuie 
să răspândeşti miros de miruri, ci de fapte bune. Nimic nu 
este mai necurat ca sufletul când trupul are acest fel de mi- 
reasmă, căci buna mireasmă a trupului şi a hainelor este 
semn al putorii şi al necurăţiei cei dinlăuntru. Fiindcă atunci 
când va năvăli diavolul şi va slăbănogi sufletul cu desfătarea, 
răsfăţânduLl, şi pe trup îl mânjeşte şi-l spurcă, prin miruri, cu 
întinăciunea spurcăciunii sale. Şi precum cei bolnavi de cur- 

gerea nasului îşi întină şi hainele şi mâinile şi faţa ştergând 
neîncetat curgerea din nas, aşa şi sufletul mânjeşte trupul cu 
răutatea acestei curgeri rele. 

Şi cine mai poate spune ceva bun despre cel ce pute a 
mir şi se afemeiază, sau mai bine zis se desfrânează, petre- 
când viaţă de femeie ce joacă la teatru? Sufletul tău să scoa- 
tă bună mireasmă duhovnicească, ca şi pe tine şi pe cei ce 
petrec împreună cu tine să-i folosească foarte mult. Căci 
nimic nu este mai rău decât desfătarea. Şi ascultă ce zice 
Moise despre ea: „Ingroşatu-s-a, îngrăşatu-s-a, şi a azvârlit 
pe Dumnezeu“ (Deut. 32, 15). N-a zis s-a depărtat, ci „a az- 
vârlit”, dovedindu-ne prin aceasta semeţie şi nesupunerea 
aceluia. Şi iarăşi zice în altă parte: „Mâncând şi bând ia amin- 
te la tine ca nu cumva să uiţi pe Domnul Dumnezeul tău“, 
căci desfătarea obişnuieşte să pricinuiască uitare. 

Deci şi tu, iubitule, de vei sta la masă, adu-ţi aminte că 
după masă trebuie să te rogi. Şi aşa cu măsură vei umple 
stomacul tău, ca nu îngreuindu-te să nu-ţi poţi pleca genun- 
Chii şi să te rogi lui Dumnezeu. Nu vedeţi cum dobitoacele 
după ce mănâncă la iesle se pornesc în călătorie, poartă sar- 
cini şi-şi împlinesc slujba lor? lar tu după masă te faci ne- 
trebnic spre tot lucrul bun şi neîndemânatic. Şi cum nu vei fi 
mai necinstit decât măgarii? Dar pentru care pricină? Pentru 
că atunci mai ales trebuie să fii treaz şi să priveghezi, căci 
vremea de după masă este vreme de mulţumire. lar cel ce 
mulţumeşte nu trebuie să se îmbete, ci să fie treaz şi să pri- 
vegheze. De la masă să nu mergem la pat, ci să ne întoar- 
cem la rugăciuni, ca să nu ne facem mai necuvântători de- 
cât dobitoacele cele necuvântătoare. 

Ştiu că mulţi vor prihăni cele ce se grăiesc, pentru că 
aduc în viaţa lor un oarecare obicei nou şi de mirare, dar eu 
mai mult voi prihăni obiceiul cel rău, care acum ne stăpâ- 

neşte pe noi. Şi cum că după masă nu trebuie să urmeze 
somnul, ci rugăciuni şi citirea dumnezeieştilor Scripturi, a 
arătat-o Hristos mai luminat. Căci ospătând în pustie mulţi- 
mile cele nenumărate, nu le-a trimis după aceea la pat şi la 
somn, ci i-a chemat la ascultarea dumnezeieştilor cuvinte. Şi 
nu le-a crăpat pântecele, nici nu i-a îmbătat, ci plinindu-le 
trebuinţa, i-a adus apoi la hrana cea duhovnicească. 

Aşa să facem şi noi şi să ne obişnuim să mâncăm atâta, 
încât numai să trăim, iar nu să ne spargem şi să ne îngreu- 
iem. Căci nu pentru aceasta am fost făcuţi, să trăim ca să 
mâncăm şi să bem, ci să mâncăm ca să trăim. Încă de la în- 
ceput viaţa nu a fost făcută pentru mâncare, ci mâncarea 
pentru viaţă. lar noi, ca şi cum pentru aceasta am venit în |u- 
me, numai pentru mâncare cheltuim toate. Dar ca prihăni- 
rea desfătării să se facă mai tare şi să împungă mai mult pe 
cei ce petrec în ea, veniţi să aducem cuvântul iarăşi la Lazăr. 
Căci astfel sfătuirea şi învăţătura ne va fi mai luminată şi mai 
dovedită când veţi vedea pedepsindu-se şi chinuindu-se cei 
ce petrec în desfătare nu prin cuvinte, ci prin lucruri. 

Deci bogatul petrecea într-atâta răutate, încât se desfăta 
şi se îmbrăca strălucit, mărindu-şi mai mult osânda şi aprin- 
zându-şi focul, făcându-şi munca nemângâiată şi pedeapsa 
neiertată. lar săracul era aruncat la uşa lui, dar nu s-a supă- 
rat, nici a hulit, nici s-a mâniat, nici a zis întru sine ceea ce 
zic mulţi: „Ce este aceasta? Acesta trăind în răutate, în cru- 
zime şi nemilostivire, se îndulceşte de toate mai presus de 
trebuinţă şi nu pătimeşte nici o scârbă sau altceva din cele 
nenădăjduite ce se întâmpla la oameni, ci petrece în dez- 
mierdare netulburată, iar eu nu pot să mă împărtăşesc nici 
de hrana cea de nevoie. Şi acestuia care cheltuieşte toate 
avuţiile cu linguşitorii şi prietenii lui toate îi curg ca din nişte 
izvoare, iar eu zac, făcându-mă privelişte, ruşine şi râs celor 

ce mă văd, topindu-mă de foame. Oare acestea sunt el Pro- 
niei? Oare lucrurile omeneşti sunt cu dreptate?“ Dar nimic 
din acestea n-a zis, nici a cugetat. Dar de unde este dovedit 
aceasta? Din faptul că după moarte l-au dus pe el îngerii şi l-au 
aşezat în sânul lui Avraam. Şi de ar fi fost el hulitor, nu ar fi 
dobândit atâta cinste. 

Mulţi se minunează de omul acesta numai pentru că pe- 
trecea în sărăcie, dar eu voi arăta că nouă pedepse a pătimit 
el, nu ca să fie osândit, ci ca să se facă mai strălucit, lucru ce 
s-a şi făcut. Cumplit lucru este cu adevărat sărăcia şi ştiu 
aceasta toţi cei ce au fost ispitiţi de ea, căci nici un cuvânt nu 
va putea arăta durerea şi chinul ce-l pătimesc cei ce petrec 
în sărăcie şi nu ştiu să filozofeze. lar la Lazăr nu era numai 
răul acesta, ci şi boala era înjugată cu sărăcia şi încă boală 
covârşitoare. Şi vezi cum arată, că amândouă aceste nevoi 
ajunseseră la culme. Că sărăcia lui Lazăr a covârşit atunci 
orice sărăcie, arată cuvintele: „poftind să se sature din cele 
ce cădeau de la masa bogatului“, iar că şi boala ajunsese la 
aceeaşi măsură peste care nu putea să mai treacă o arată cu- 
vintele: „şi câinii... lingeau bubele lui“. Atât era de slăbăno- 
git, încât nici pe câini nu putea să-i alunge, ci zăcea ca un 
mort însufleţit. Atât erau de slăbănogite mădularele lui, atât 
de istovite de boală, atât de cheltuite de reaua pătimire. Ai 
văzut cum sărăcia şi boala cuprinseseră trupul lui peste mă- 
sură? Şi dacă fiecare singure sunt nesuferite şi cumplite, 
cum nu va fi un diamant cel ce le suferă pe amândouă uni- 
te? Mulţi se îmbolnăvesc de multe ori, dar nu sunt lipsiţi de 
hrana cea de nevoie. Alţii trăiesc în sărăcia cea mai de pe 
urmă, dar se îndulcesc de sănătate, una făcându-se mângâ- 
iere celeilalte. Dar aici amândouă s-au împreunat. 

Poţi să-mi spui pe cineva care a fost şi în boală şi în sără- 
cie? Deşi poţi, dar nu în atâta părăsire. Căci deşi nu de la si- 

ne sau de la casnicii lui va dobândi milostivire, va dobândi 
totuşi de la cei ce-l văd, de va fi scos la arătare. lar acestuia 
părăsirea şi lipsa ajutătorilor îi făcea aceste nevoi mai cum- 
plite, iar lipsa o făcea mai cumplită faptul că zăcea la uşa bo- 
gatului. Căci de ar fi zăcut în pustietate sau într-un loc nelo- 
cuit şi ar fi fost trecut cu vederea, pătimind acestea, nu ar fi 
simţit atâta durere, căci atunci când nu este nimeni de faţă 
suferi şi nevrând cele ce ţi se întâmplă. Dar faptul că zăcea 
în mijlocul atâtora care se îmbătau şi petreceau în îndestula- 
re, şi de la nici unul nu dobândea nici cea mai mică purtare 
de grijă, îi făceau mai iuți durerile şi-i aprindea mai mult 
scârba. Căci nu obişnuiesc să ne scârbească în necazuri aju- 
tătorii când lipsesc, precum ne scârbesc când sunt de faţă şi 
nu voiesc să ne dea mână de ajutor, lucru pe care şi acela l-a 
pătimit atunci. Pentru că nimeni nu se găsea să-l mângâie cu 
cuvântul, sau să-l ajute cu lucrul, nici prieten, nici vecin, nici 
rude şi nimeni din cei ce-l vedeau, fiindcă toată casa boga- 
tului era răzvrătită. 

Pe lângă acestea şi altceva îi adăuga durerea, adică faptul 
că vedea pe altul că petrece în desfătare. Nu pentru că era 
el zavistnic şi viclean, ci pentru că totdeauna vedem şi înţe- 
legem lipsurile noastre în îndestulările altora. Şi la bogatul 
acesta era şi altceva mai mare care putea să mâhnească pe 
sărac, căci nu numai comparând îndestularea aceluia cu ti- 
căloşia sa simţea mai mult relele şi pătimirile sale, ci şi faptul 
că deşi acela trăia în cruzime şi ticăloşie bine-sporeşte întru 
toate, iar el îmbrăţişând fapta bună şi blândeţea pătimeşte 
nevoile cele mai de pe urmă. Şi de aici pătimea iarăşi scârbă 
nemângâiată. Şi de ar fi fost bogatul drept, blând şi plin de 
toată fapta bună, nu l-ar fi mâhnit, dar fiindcă trăia în vicle- 
şug şi ajunsese la cea mai de pe urmă răutate, arătând atâta 
nemilostivire şi nepăsare, că îl trecea cu vederea ca pe o pia- 

tră, dar cu toate acestea se îndulcea de atâta desfătare, gân- 
deşte-te cum afunda cu acestea sufletul săracului, ca nişte 
valuri dese venite unele după altele. Gândeşte-te cum era 
Lazăr când vedea suindu-se şi pogorându-se, intrând şi ie- 
şind atâţia linguşitori, stăpâni şi slugi, care se îmbătau, se tul- 
burau, săreau, alergau şi făceau alte necuviinţe? Şi parcă 
pentru aceasta ar fi venit şi ar fi fost aruncat la uşă numai ca 
să fie martor al bunătăţilor străine, şi trăia numai atât cât să 
poată simţi relele, suferind sfărâmare de corabie în liman şi 
aproape de izvor se chinuia cu sufletul de setea cea cumplită. 

Să adaug şi alt rău pe lângă acestea. Nu putea privi săra- 
cul la alt Lazăr, căci noi de vom pătimi nenumărate rele, dar 
putem primi destulă mângâiere şi putem dobândi uşurare de 
vom privi la alţii pătimind la fel. Pentru că a afla părtaşi ai 
relelor noastre, fie cu fapta, fie numai cu compătimirea, 
aduce multă mângâiere. lar Lazăr nu vedea pe nimeni care 
să pătimească la fel ca el şi nici nu auzise că cineva din stră- 
moşii lui ar fi pătimit atâtea. Şi acest lucru de ajuns era să-i 
omoare sufletul. 

Se poate adăuga încă şi altceva. Nu putea să filozofeze 
nimic despre înviere pentru că era din cei mai înainte de 
har, ci socotea că lucrurile acestei vieţi se sfârşesc odată cu 
viaţa. Şi dacă acum în vremea noastră, după atâta cunoştin- 
ţă de Dumnezeu, de nădejdile cele bune ale învierii, de pe- 
depsele care sunt pregătite acolo pentru cei păcătoşi şi de 
bunătăţile ce sunt pregătite pentru cei ce fac fapte bune, cu 
atâta împuţinare de suflet şi lenevie se află unii, încât nici din 
aceste aşteptări nu se îndreaptă, oare ce urma să pătimească 
acela fiind lipsit de această ancoră? Căci acela nimic de 
acest fel nu putea să filozofeze pentru că încă nu venise vre- 
mea acestor învățături. 

Pe lângă acestea se adăuga şi prihănirea vieţii lui de către 
oamenii cei fără de socoteală, că mulţi, văzând pe unii că 
petrec în foame şi în boală necontenită şi în relele cele mai 
de pe urmă, nu au despre ei părere bună, ci de la nevoile şi 
pătimirile lor le judecă şi viaţa, crezând că se ticăloşesc din 
pricina răutăţii lor. Şi zic între ei multe fără de socoteală, ca: 
„De ar fi fost acesta prieten al lui Dumnezeu, nu l-ar fi lăsat 
să se ticăloşească în sărăcie şi în celelalte rele“. Aşa s-a în- 
tâmplat şi la lov şi la Pavel. Căci aceluia i s-a zis: „Au doar 
de multe ori ţi s-a grăit ţie cu necaz? Dar greutatea cuvinte- 
lor tale cine o va suferi? Că de vreme ce tu pe mulţi ai învă- 
at şi mâini slabe ai ajutat şi pe cei neputincioşi i-ai îmbărbă- 
tat şi genunchii cei slabi i-ai întărit, acum a venit asupra ta 
durere... şi. te-ai tulburat. Oare evlavia ta este în nebunie?“ 
(lov. 4, 2-6). lar acestea se înțeleg în acest fel: Dacă ai fi fă- 
cut vreun bine, nu ai fi pătimit acestea care le-ai pătimit, ci 
pentru păcate şi călcarea de lege te pedepseşti. Şi aceasta 
era ceea ce scârbea mai mult pe fericitul lov. La fel şi despre 
Pavel ziceau barbarii, că dacă au văzut vipera spânzurând 
de mâna lui, n-au gândit nimic bun despre el, ci au socotit 
că este din cei ce au făcut cele mai de pe urmă răutăţi. Şi 
aceasta este dovedit din cuvintele lor, căci ziceau: „Desigur 
că ucigaş este omul acesta, pe care dreptatea nu l-a lăsat să 
trăiască, deşi a scăpat din mare“ (F. Ap. 28, 4). lar acest lu- 
cru nu puţin ne tulbură. 

Dar atât de multe fiind valurile şi venind unele după al- 
tele, corabia nu s-a înecat, ci ca şi cum ar fi fost într-un cup- 
tor în care era rourat totdeauna, aşa filozofa. Căci n-a zis ni- 
mic întru sine din cele ce obişnuiesc să zică mulţi: „Bogatul 
acesta când va merge acolo va fi pedepsit şi osândit; unu la 
unu. lar dacă şi acolo va dobândi aceeaşi cinste; doi la ze- 
ro“. Oare nu vorbiţi aşa prin târg şi cele de la alergările de 

cai şi de la teatre le băgaţi în Biserică? Mă ruşinez cu adevă- 
rat vorbind despre acestea şi mi se roşeşte obrazul. Dar de 
nevoie le voi spune, ca voi să vă izbăviţi de râsul cel fără de 
rânduială, de ruşine şi de vătămarea cea din ele. Şi mulţi le 
zic pe acestea râzând, dar şi acesta este vicleşugul diavolu- 
lui, ca prin cuvinte-de glumă să bage în viaţa noastră dogme 
strâmbe. Şi le poartă în gură de multe ori prin târg, în prăvă- 
lii şi în case, dovedind necredinţa cea mai de pe urmă, ne- 
bunia cu adevărat şi mintea cea copilărească. Căci a zice că 
cei răi ducându-se de aici vor fi munciţi, dar a nu fi încredin- 
ţaţi de acest lucru, este a celor necredincioşi care se îndo- 
iesc. lar a socoti că cei răi vor dobândi aceeaşi răsplătire cu 
drepţi, aceasta este dovada nebuniei celei mai de pe urmă. 
Şi zici că dacă bogatul se va duce şi se va pedepsi este 
unu la unu? Cum va putea fi aceasta? Câţi ani voieşti să pu- 
nem că s-a desfătat el aici? Voieşti o sută? Eu pun două sute, 
pun trei sute, pun şi încă pe atâţia, şi de voieşti, şi o mie. Dar 
este cu neputinţă, căci „zilele anilor noştri sunt şaptezeci de 
ani“ (Ps. 89, 10). Dar fie şi o mie de ani. Oare poţi să spui că 
în aceştia este viaţă:fără de sfârşit, precum este acolo aceea 
a drepţilor? Dacă cineva trăind o sută de ani, într-o noapte 
va vedea un vis frumos din care va dobândi multă desfătare, 
oare vei putea spune „una la una“, adică o sută de ani petre- 
cuţi în pătimire este la fel cu o noapte de vis? ÎNu este cu pu- 
tinţă a zice aceasta. Şi ceea ce este visul în comparaţie cu 
viaţa aceasta, aceea este viaţa aceasta în comparaţie cu viaţa 
ce va să fie, dar, mai bine zis, cu mult mai mult. Aşa cum es- 
te o picătură în comparaţie cu noianul cel nemărginit, aşa 
este o mie de ani în comparaţie cu slava aceea. Şi atâta cât 
este deosebirea între visuri şi realitatea lucrurilor, atâta este 
şi între starea cea de aici şi cea de acolo. Şi mai ales că cei 
ce viclenesc şi trăiesc în păcate se chinuiesc aici mai înainte 

de osânda cea de acolo. Să nu-mi spui că cel ce se îndulceş- 
te de masă cu multă cheltuială, cel ce se îmbracă cu haine 
de mătase şi poartă după el mulţime de slugi plimbându-se 
prin târg este în odihnă, ci deschide-i conştiinţa şi vei vedea 
înăuntru multă tulburare, frică neîncetată, viscol, învăluire 
din pricina păcatelor, iar pe minte că se suie pe scaunul cel 
împărătesc al conştiinţei şi şezând ca un judecător, pune 
gândurile de faţă ca pe nişte gealaţi, care spânzură cugetul 
şi-l zgârie pentru că a păcătuit, strigând tare, neştiind ni- 
meni, ci numai Dumnezeu care le vede. Căci cel ce prea- 
desfrânează, cu toate că va fi bogat de mii de ori şi cu toate 
că nu va fi nimeni care să-l prihănească şi să-l pârască, el în- 
suşi se prihăneşte pe sine înăuntru. Dulceaţa este vremelni- 
că, iar chinuirea de-a pururea, cuprinzându-l din toate păr- 
ţile frică şi cutremur, bănuială şi părere. Se teme de uliţe, se 
cutremură chiar de umbre, de slugi, de cei ce ştiu şi de cei 
ce nu ştiu, de femeia cea nedreptăţită, de bărbatul ocărât. Şi 
merge peste tot purtându-şi conştiinţa ca pe un pârâş neier- 
tător, osândindu-l şi nelăsându-l să răsufle câtuşi de puţin. 
Căci şi pe pat şi la masă, în târg şi acasă, ziua şi noaptea şi 
chiar în visuri vede idolii păcatelor, trăind viaţa lui Cain, sus- 
pinând şi tremurând pe pământ. Şi neştiind nimeni, are înă- 
untru foc de-a pururea. 

Acestea pătimesc şi cei ce răpesc şi cei ce asupresc şi cei 
ce se îmbată şi, în scurt, fiecare din cei ce petrec în păcate, 
căci cu neputinţă este să se poată strica acel divan. Şi de nu 
vom face fapta bună, pătimim durere pentru că nu o facem, 
iar de vom lucra răutatea la fel, pătimim durere după ce în- 
cetează dulceaţa ei. Deci să nu zicem „una la una“, adică 
cum că bogaţii şi cei ce fac vicleşuguri sunt asemenea cu 
drepţii care se desfătează acolo, ci două la nimic. Căci drep- 
ților li se dă multă dulceaţă şi cele de aici şi cele de acolo, iar 

„cei ce trăiesc în vicleşuguri şi în asupriri se pedepsesc şi aici 
şi acolo. Căci aici se pedepsesc cu aşteptarea muncii de 
acolo, cu numele cel rău primit de la oameni şi cu faptul că 
păcătuiesc şi-şi strică sufletele lor, iar după ducerea de aici 
pătimesc alte nenumărate munci. lar drepţii, cu toate că pă- 
timesc aici nenumărate nevoi, se hrănesc însă cu nădejdi bu- 
ne, având dulceaţă curată, întărită şi neschimbată, iar după 
cele de aici îi vor primi bunătăţile cele nenumărate, precum 
pe Lazăr. Şi să nu-mi zici că era plin de bube, ci socoteşte că 
avea înăuntru sufletul mai scump decât tot aurul, dar nu nu- 
mai sufletul, ci şi trupul lui, căci prețuirea trupului nu o dă 
grosimea şi sănătatea lui, ci suferirea acestor felurite chinuri. 
Şi nu este dezgustător cel ce are pe trup astfel de rane, ci cel 
ce le are pe suflet şi nu poartă nici o grijă de ele, precum era 
bogatul acela, care pe dinăuntru era plin de bube. Şi pre- 
cum câinii lingeau rănile acestuia, aşa dracii păcatele acelu- 
ia; şi precum acesta trăia în foame de hrană, aşa acela în 
foame de toată fapta bună. 

” Deci ştiindu-le pe toate acestea să filozofăm şi să nu zi- 
cem: Că de ar fi iubit Dumnezeu pe cutare, nu l-ar fi lăsat să 
sărăcească, ci acesta este un mare semn de dragoste, că „pe 
care-l iubeşte Dumnezeu îl ceartă şi bate pe tot fiul pe care-l 
primeşte“; şi iarăşi: „Fiule, când vrei să te apropii să slujeşti 
Domnului, găteşte-ţi sufletul tău spre ispită. Indreptează-ţi 
inima ta şi rabdă“ (Înţ. lui Sirah, 2, 1-2). Deci să lepădăm de 
la noi, iubiţilor, aceste cugetări de prisos şi aceste cuvinte 
necuviincioase şi să nu iasă din gurile noastre „nici vorbe de 
ruşine, nici vorbe nebuneşti, nici glume care nu se cuvine“ 
(Efes. 5, 4). Nici noi să nu zicem acestea şi altora, de-i vom 
vedea că zic acestea, să le astupăm gura şi să oprim limba 
lor cea neruşinată împotrivindu-se lor tare. 

Şi spune-mi, de vei vedea pe vreun vătaf de tâlhari je- 
fuind la drumul mare, pândind pe cei ce trec, răpind cele 
din ţarini, îngropând în peşteri şi în vizuini aur şi argint, 
având haine şi robi mulţi din acea răpire, oare îl fericeşti 
pentru bogăţia aceasta, sau îl ticăloşeşti pentru judecata pe 
care o vor primi? Cu toate că încă n-a fost prins, n-a fost dat 
în mâinile judecătorului, n-a căzut în temniţă, nu este sub 
pază, ci se desfătează, se îmbată, se îndulceşte de multă în- 
destulare, dar nu pentru cele ce sunt de faţă şi care se văd îl 
fericim, ci îl ticăloşim pentru cele ce vor fi, şi-l aşteaptă. 
Aceasta se potriveşte şi la cei bogaţi şi asupritori, căci sunt şi 
ei tâlhari, care pândesc la drumuri răpind lucrurile celor ce 
trec şi îngropând în cămările lor, ca în nişte peşteri şi vizuini, 
avuţiile altora. 

Deci să nu-i fericim pe aceştia pentru cele de faţă, ci să-i 
ticăloşim pentru cele ce vor să fie, pentru divanul acel înfri- 
coşat, pentru chinurile cele nesfârşite, pentru întunericul cel 
mai dinafară, care îi vor primi pe ei. Şi deşi tâlharii de multe 
ori au scăpat din mâinile oamenilor, dar viaţa şi îndestularea 
lor este blestemată şi de noi şi de vrăjmaşii acelora. lar la 
Dumnezeu nu este aşa, căci nimeni nu va scăpa de hotărâ- 
rea lui, ci toţi care petrec în asupriri şi răpiri, negreşit îşi vor 
trage de la El pedeapsa cea fără de sfârşit, precum şi boga- 
tul acela. 

Şi adunând pe toate acestea, iubiţilor, să nu fericim pe 
cei ce petrec în bogăţie, ci pe cei ce petrec în fapte bune; să 
nu ticăloşim pe cei ce petrec în sărăcie, ci pe cei ce petrec în 
răutate; să nu vedem cele ce sunt de faţă, ci să cugetăm la 
cele ce vor să fie; să nu cercetăm îmbrăcămintea cea de 
deasupra, ci conştiinţa fiecăruia şi urmând bucuria lucrării 
faptelor bune bogaţi şi săracii să râvnească lui Lazăr. Căci 
nu numai una, două, sau trei nevoinţe a faptei bune a răbdat 

acesta, ci mai multe, sărăcia, boala, părăsirea, lipsa de ajută- 
tori şi folositori, suferirea tuturor acestor rele în casa care 
putea să alineze acestea, neînvrednicirea de vreun cuvânt 
de mângâiere, vederea neîncetată a celui ce-l trecea cu ve- 
derea şi care se îndulcea de atâta desfătare, şi nu numai că 
se îndulcea de desfătare, ci şi petrecea în răutate, neputinţa 
de a privi la alt Lazăr, de a filozofa despre înviere, primirea 
împreună cu aceste rele şi a numelui rău de la cei mulţi, din 
pricina acestor nevoi, a se vedea pe sine în acestea nu două, 
sau trei zile, ci toată viaţa, iar pe bogat în cele potrivnice lui. 

Ce cuvânt de îndreptare vom avea noi când acesta a 
răbdat cu bărbăţie toate acestea, iar noi nici pe jumătate? 
Căci nu-mi poţi arăta nici să-mi zici despre altcineva care să 
fi pătimit atâtea nevoi şi în acest fel. Şi de aceea Hristos l-a 
pus ca pildă, că de vom cădea în necazuri, privind mărimea 
necazurilor lui, să luăm îndestulată mângâiere şi uşurare din 
filozofia şi răbdarea aceluia. Şi este pus dascăl pentru toţi 
cei ce pătimesc orice nevoie ca să privească la el, căci pe 
toţi i-a întrecut cu mărimea pătimirilor lui. 

Deci pentru toate acestea să mulţumim lui Dumnezeu, 
iubitorul de oameni, şi ca să dobândim folos din povestirea 
aceasta, să purtăm adeseori cuvântul acesta în casă, în târg, 
şi peste tot, ca să luăm toată bogăţia din pilda aceasta. Ca şi 
nevoile ce sunt de faţă să le trecem fără de mâhnire şi să do- 
bândim şi bunătăţile ce vor să fie, de care fie ca toţi să ne în- 
vrednicim cu darul şi cu iubirea de oameni a Domnului nos- 


tru lisus Hristos, Căruia, împreună cu Tatăl şi cu Sfântul 


Duh, slava, cinstea şi închinăciunea, acum şi pururea şi în 
vecii vecilor. Amin. 


CUVÂNTUL [1 despre Lazăr / despre [ap- 


tul că sufletele celor ce mor cu moarte silnică 
nu se ac diavoli / despre judecată și milostenie 


-am minunat de dragostea voastră, când am 
pornit cuvântul despre Lazăr, că şi răbdarea săracului aţi lău- 
dat-o şi despre cruzimea şi nemilostivirea bogatului că v-aţi 
întors. Şi acestea sunt semne mici ale voinţei celei bune. 
Căci deşi nu lucrăm fapta bună, dar lăudând-o, vom putea 
negreşit s-o lucrăm; deşi nu fugim de răutare, dar prihănind-o, 
vom putea negreşit să fugim de ea. Şi fiindcă aţi primit cu 
multă dragoste cuvintele acelea, veniţi să vă dăm cele ce au 
rămas. 

L-aţi văzut pe el atunci la uşa bogatului, vedeţi-l astăzi în 
sânul lui Avraam; l-aţi văzut lingându-l de câini, vedeţi-l pe 
el acum înconjurat de îngeri; l-aţi văzut atunci în sărăcie, ve- 
deţi-l acum în desfătare; l-aţi văzut în foame, vedeţi-l acum 
în multă desfătare; l-aţi văzut nevoindu-se, vedeţi-l încunu- 
nându-se; l-aţi văzut în osteneli, vedeţi răsplătirile şi voi bo- 
gaţii, şi voi săracii. Bogaţii ca să vedeţi că bogăţia nu este ma- 
re lucru fără fapta bună, iar săracii, ca să nu socotiți că 
sărăcia este vreun lucru rău. Şi acesta este învăţător la 
amândouă părţile. Căci dacă acela fiind în sărăcie nu s-a 
necăjit, ce iertare vor avea cei ce fac aceasta în bogăţie. Da- 
că a mulţumit în foamete şi în atâtea rele, ce cuvânt de în- 
dreptare vor avea cei ce, fiind în îndestulare, nu voiesc să 


647 


SFÂNTUL IOAN GURĂ DE AUR 


vină la aceeaşi faptă bună. lar săracii cei ce se scârbesc şi se 
necăjesc pentru sărăcie, ce iertare vor avea, când acesta ast- 
fel a filozofat, cu toate că petrecea în foamete, în sărăcie, în 
părăsire, în boala cea de-a pururea deşi petrecea la uşa ce- 
lui bogat, cu toate că nu putea privi la altul care ar fi pătimit 
la fel ca el, cu toate că toţi îl treceau cu vederea. Să ne învă- 
țăm de la acesta să nu fericim pe cei bogaţi, nici să ticăloşim 
pe cei săraci. Şi ca să zicem adevărul, bogat este nu cel ce 
are multe, ci cel care nu are trebuinţă de multe, iar sărac nu 
este acela care nu are nimic, ci cel care pofteşte multe. 
Aceasta este deci denumirea bogăției şi a sărăciei. 

Şi de vei vedea pe cineva că pofteşte multe, socoteşte-l 
pe el mai sărac decât toţi, cu toate că va avea banii tuturor. 
lar de vei vedea pe cineva că nu are trebuinţă de multe, so- 
coteşte-l pe acesta mai bogat decât toţi, cu toate că n-are ni- 
mic. Căci obişnuim să denumim sărăcia şi îndestularea nu 
după măsura avuţiei, ci după aşezarea minţii. Deci precum 
pe cel ce însetează de-a pururea nu-l vom putea numi sănă- 
tos, cu toate că va merge la izvoare şi la râuri dobândind în- 
destulare de apă — căci ce folos este mulţimea aceea a ape- 
lor, când patima rămâne nestinsă —, aşa cu adevărat să 
judecăm şi despre cei bogaţi. Căci pe cei ce de-a pururea 
poftesc şi însetează de cele străine, niciodată să nu-i numim 
sănătoşi, nici să credem că dobândesc îndestulare. Pentru 
că cel ce nu poate potoli pofta sa, cu toate că va avea avuţia 
tuturor, cum va fi unul ca acesta în îndestulare cândva? lar 
pe cei ce se îndestulează cu ale lor şi se mulţumesc cu ele 
neluând aminte la avuţiile străine, cu toate că vor fi mai lip- 
siţi decât toţi, trebuie să-i socotim mai îndestulaţi decât toţi. 
Căci cel ce nu are trebuinţă de cele străine, ci se socoteşte 
îndestulat cu ceea ce are, este mai bogat decât toţi. Dar dacă 
vreţi, să ne întoarcem la cuvântul ce ne stă înainte. 

„Şi a murit săracul şi a fost dus de către îngeri” (Lc. 16, 
22). Aici voiesc să scot din sufletul vostru o boală rea. Căci 
mulți din cei simpli socotesc că sufletele celor ce mor cu 
moarte silnică se fac diavoli. Dar nu este aşa, nu este aşa. 
Căci nu sufletele celor ce mor cu moarte silnică se fac dia- 
voli, ci sufletele celor ce petrec în păcate, neschimbându-şi 
firea lor, ci voia lor urmând răutăţii diavolilor. Acest lucru l-a 
zis şi Hristos către iudei: „Voi sunteţi din tatăl vostru diavo- 
lul“ (In. 8, 44). Şi i-a numit pe ei fii ai diavolului, nu pentru 
că şi-au schimbat firea în a aceluia, ci pentru că făceau lu- 
crurile aceluia. De aceea a şi adăugat: „Şi voiţi să faceţi pof- 
tele tatălui vostru“ (Ibid.). lar loan zice: „Pui de vipere, cine 
v-a arătat să fugiţi de mânia ce va să fie? Faceţi, dar, roade 
vrednice de pocăință şi să nu începeţi a zice în voi înşivă: 
Avem tată pe Avraam“ (Lc. 3, 7-8). Căci Scriptura obişnu- 
ieşte să numească pe cei înrudiţi nu de la fire, ci de la fapta 
bună, sau de la răutate, şi cu ale cărui obiceiuri se va asemă- 
na cineva, fiu şi frate al aceluia îl numeşte Scriptura. 

Dar pentru care pricină diavolul a băgat această învăţă- 
tură rea? S-a ispitit să surpe şi să afunde slava mucenicilor. 
Şi fiindcă aceia mor cu moarte silnică a făcut aceasta vrând 
să împrăştie nume rău despre ei. Dar n-a putut, pentru că 
aceia stau avându-şi strălucirea lor. Dar a făcut alta mai rea, 
căci pe vrăjitori şi pe făcătorii de rău care slujesc lui i-a ple- 
cat, prin aceste învățături, să taie trupurile multor tineri plă- 
pânzi cu nădejdea că se vor face diavoli, ca iarăşi să le slu- 
jească lor. Dar acestea nu sunt adevărate, nu sunt. Dar ce să 
zic despre acele spuse ale diaveolilor: „Sunt sufletul cutăruia 
monah?“ Nu cred, pentru că diavolii spun, căci ei amăgesc 
pe oameni. De aceea şi Pavel cu toate că grăiau adevărul le-a 
astupat gurile, ca nu cumva din aceasta să amestece cele 
mincinoase cu cele adevărate şi să se facă vrednici de cre- 

zare. Şi cu toate că ziceau ei: „Aceşti oameni sunt slujitori ai 
Dumnezeului Celui Preaînalt, care vă vestesc vouă cale 
mântuirii” (F. Ap. 16, 17), dar mâniindu-se Pavel a certat 
duhul cel pitonicesc şi i-a poruncit să iasă. Şi nu zicea nimic 
rău, numai că „aceşti oameni sunt slujitori ai Dumnezeului 
Celui Preaînalt“, dar de vreme ce mulţi din cei simpli nu ştiu 


să judece cele grăite de diavoli, i-a pecetluit ca să nu mai fie - 


crezuţi, ca şi cum le-ar fi zis: „Eşti din cei necinstiţi, din cei 
fără de îndrăzneală, taci, astupă-ţi gura. Nu este al tău a 
propovădui, ci a apostolilor este dregătoria aceasta. De ce 
răpeşti ceea ce nu este al tău? Taci, căci eşti necinstit!“ Aşa 
a făcut şi Hristos, căci zicândur-i diavolii: „Te ştim pe Tine 
cine eşti , i-a certat cu multă asprime, învăţându-ne pe noi 
ca nicidecum să nu ne plecăm diavolului, chiar dacă va spu- 
ne ceva adevărat. 

Deci învățând acestea să nu ne plecăm nicidecum diavo- 
lului, şi chiar dacă ar grăi ceva adevărat, să ne întoarcem de 
la el şi să fugim. Căci dogmele cele sănătoase şi mântuitoare 
le învăţăm din Dumnezeiasca Scriptură, nu de la diavoli. 

Şi cum că este cu putinţă ca sufletul, după ce iese din 
trup, să fie cuprins de tirania diavolilor, ascultă ce zice Pavel: 
„Cel ce a murit s-a depărtat de la păcat“, adică nu mai păcă- 
tuieşte. Şi dacă asupra sufletului, când locuieşte în trup, dia- 
velul nu poate să aducă silă, dovedit este că nici după ce 
iese. Cum păcătuiesc dar, vei zice, dacă nu pătimesc silă? 
De voie dându-se la nedreptate, nu silindu-se, nici tirani- 
zând. Şi aceasta au arătat toţi cei ce au biruit meşteşugirile 
aceluia. Precum fericitul lov căruia, tulburându-le toate, n-au 
putut să-l plece să scoată vreun cuvânt de hulă. De aceea 
este dovedit că noi înşine suntem stăpâni a ne pleca aceluia 
sau a nu ne pleca, nesuferind de la acela nici o nevoie sau 
silă. Şi nu numai din cele ce s-au zis s-a arătat că sufletele 

după ce ies din trup nu mai petrec aici, ci îndată se duc, ci 
din pilda ce ne stă înainte. Şi ascultă cum: „Şi a murit săra- 
cul şi a fost dus de îngeri”. Şi nu numai sufletele drepţilor 
pleacă îndată de aici, ci şi a celor ce petrec în răutate. ŞI 
acest lucru s-a arătat de la celălalt bogat căruia i-au rodit ţa- 
rinile. Căci după ce a zis întru sine: „Ce voi face?”, tot el a 
răspuns: „Voi strica jitniţele mele şi mai mari le voi zidi“ (Lc: 
12, 17-18). Dar nimic nu este mai ticălos ca socoteala 
aceasta. Cu adevărat a stricat jitnițele sale, căci jitniţe neje- 
fuite nu sunt zidurile, ci pântecele săracilor. lar acela lăsând 
pe acestea, se îndeletnicea la ziduri. Ce zice atunci Dumne- 


zeu către el? „Nebune! În această noapte vor cere de la tine 


sufletul tău”. Şi vezi, aici zice că îl „vor cere“, iar acolo că „a 
fost dus de îngeri“, căci pe acesta îl duce legat, iar pe acela 
ca un purtător de cunună, îl înconjoară. Şi precum pe cel ce 
a primit multe răni şi s-a umplut de sânge în locul de nevo- 
inţă, îl duc acasă cei ce au stat de faţă, punându-i cunună 
pe cap, lăudându-l, bătând din palme şi grăindu-l de bine, 
aşa şi pe Lazăr îl duceau atunci îngerii. lar pe sufletul celui- 
lalt îl cereau oarecare puteri înfricoşate, trimise poate pentru 
aceasta. Căci sufletul nu merge singur la viaţa aceea, pentru 
că este cu neputinţă. Şi dacă trecând noi din cetate în cetate 
avem trebuință de povăţuitori, cu cât mai mult sufletul, când 
se desparte de trup şi trebuie să se ducă la viaţa aceea, are 
trebuinţă de cei care să-l povăţuiască. De aceea de multe ori 
când trebuie să iasă din trup, se trage înapoi, se teme, tre- 
mură, căci cu adevărat totdeauna ne împunge conştiinţa 
mulţimea păcatelor, dar mai ales în vremea aceea, când tre- 
buie să fim duşi la darea aceea de seamă şi la divanul cel în- 
fricoşat. Atunci, dacă cineva a răpit, sau a asuprit, sau a su- 
părat pe cineva, sau de a nedreptăţit pe cineva, sau altceva 
rău de a lucrat, toată mulţimea păcatelor lui vin de faţă şi 

stau înaintea ochilor lui, împungându-i cugetul. Şi precum 
cei ce locuiesc în temnițe, totdeauna sunt în mâhnire şi se 
chinuie, dar mai ales în ziua aceea în care trebuie să fie scoşi 
şi aduşi la judecător, care stând înaintea uşilor aceluia şi au- 
zind dinlăuntru glasul celui ce judecă, îngheaţă de frică nefi- 


ind cu nimic mai bun decât un mort, aşa şi sufletul în vre- - 


mea păcatului foarte se chinuieşte şi se strâmtorează, dar cu 
mult mai mult atunci când este smuls de aici şi dus. 

Auzind acestea aţi tăcut. Dar mai mult vă mulţumesc 
pentru această tăcere, decât pentru baterea din palme. Căci 
baterea din palme şi laudele pe mine mă fac mai strălucit, 
dar tăcerea aceasta pe voi vă lucrează mai înfrânaţi şi mai 
înţelepţi. Ştiu că cele ce se zic mâhnesc, dar au folos mare şi 
nespus. Bogatul acela de ar fi avut pe cineva care să-l sfătu- 
iască unele ca acestea, nu linguşitori care să-l prăpăstuiască, 
nu ar fi mers în gheena ca să încerce muncile cele nesufe- 
rite, nici s-ar fi căit nemângâiat după aceea. Dar fiindcă toţi 
îl măguleau, l-au dat focului. 

O, de ar fi ca totdeauna să filozofăm acestea şi să vorbim 
despre gheenă, căci zice: „Adu-ţi aminte de cele mai de pe 
urmă ale tale şi în veac nu vei păcătui ; şi iarăşi: „Găteşte 
spre ieşire lucrurile tale şi te găteşte spre cale“. Şi de ai răpit 
ceva al cuiva întoarce înapoi şi zii ca Zaheu: „Dau înapoi 
împătrit” (Lc. 19, 8) cele răpite. De ai năpăstuit pe cineva, 
de te-ai făcut vrăjmaş cuiva, împacă-te mai înainte de iude- 
cata aceea. Dezleagă pe toate aici ca fără supărare şi fără fri- 
că să stai înaintea acelui divan. Cât timp suntem aici avem 
nădejdi bune, dar după ce ne vom duce dincolo nu mai 
suntem stăpâni pe pocăință, nici nu mai putem spăla păcate- 
le noastre. De aceea trebuie să ne pregătim neîncetat pentru 
ieşirea de aici, căci de unde ştii dacă nu în această seară va 
voi Stăpânul să ne cheme? Sau dacă nu mâine? Şi necunos- 

cută este ziua aceea ca totdeauna să fim în grijă şi pregătiţi 
pentru plecarea de aici, precum a fost şi Lazăr acesta în răb- 
dare şi în suferinţă totdeauna, pentru care a fost dus de aici 
cu atâta cinste. 

„A murit şi bogatul şi a fost înmormântat“ (Lc. 16, 22), ca 
într-o groapă, cum era trupul lui în care i s-a afundat sufle- 
tul; şi purta trupul ca un mormânt. Şi fiind ferecat bogatul 
cu beţia şi cu îmbuibarea pântecelui ca cu un lanţ, nelucră- 
tor şi mort şi-a făcut sufletul. Şi nu fără de luare aminte să 
treci, iubitule, peste cuvintele „a fost înmormântat , ci cu- 
getă că nimeni şi nimic n-a putut întoarce sufletul de unde s-a 
dus, sau să-l ajute, nici mesele cele ferecate cu argint, nici 
paturile, nici aşternuturile, nici acoperământurile, nici toate 
celelalte din casă, nici mirurile, nici aromatele, nici mulţimea 
vinului, nici felurimea bucatelor, nici dulciurile, nici bucă- 
tarii, nici linguşitorii, nici purtătorii de toiege, nici slugile, nici 
toată cealaltă pompă, care toate s-au stins, toate s-au făcut 
praf, cenuşă şi pulbere, rămânând numai plânsuri şi tângu- 
iri. Atunci se putea vedea puterea aurului şi a avuţiei celei 
multe. Şi având atâta mulţime de slugi, se ducea singur şi 
gol, neputând duce de aici nimic din atâta îndestulare. Şi nu 
era nimeni din cei care să-l slujească, nimeni din cei care să-l 
ajute nu era de faţă ca să-l izbăvească de muncă. Ci singur 
el a fost smuls dintre toţi ceilalţi ca să fie dus să sufere chinu- 
rile cele nesuferite. Cu adevărat „tot trupul iarbă şi toată sla- 
va omului ca floarea ierbii. Uscatu-s-a iarba şi floarea a că- 
zut, iar cuvântul Dumnezeului nostru rămâne în veac“ (Is. 
40, 7-8). A venit moartea şi a stins toate, şi luându-l ca pe un 
rob îl ducea cu capul plecat, plin de ruşine, fără îndrăznea- 
lă, tremurând, temându-se, toată desfătarea aceea de care 
s-a îndulcit fiind ca un vis. De aceea s-a făcut rugător săra- 
cului şi avea trebuinţă de masa acestuia, care mai înainte 

murea de foame înaintea gurilor câinilor. Dar lucrurile s-au 
schimbat şi toţi cunoşteau cine era cel bogat şi cine cel să- 
rac, căci Lazăr era mai bogat decât toţi, iar acesta mai sărac 
decât toţi. Şi precum la teatru unii îşi pun măşti şi se îmbracă 
în împărați şi voievozi, alţii în retori sau în filozofi, alţii în os- 
taşi şi doctori, nefiind ei în aceste ranguri, şi intră pe scenă; 
aşa şi în viaţa aceasta bogăţia şi sărăcia sunt numai nişte 
măşti. Şi dacă, văzând pe cel ce are mască de împărat nu-l 
fericeşti, nici socoteşti că este împărat şi nici pofteşti să fii ca 
el, căci ştii că este unul din târgoveţii cei simpli, împletitori 
de funii, lucrători de cazane, sau altceva de acest fel, aşa şi 
aici în lumea aceasta, stând ca la teatru de vei vedea mulţi 
bogaţi, nu socoti că sunt bogaț, ci cum că poartă măşti de 
bogat. Şi precum cel ce la teatru se făţărniceşte că este îm- 
părat sau voievod, de multe ori este vreo slugă, sau vreunul 
din cei ce vând smochine sau struguri în târg, aşa şi bogatul 
acesta este cu mult mai sărac decât toţi. Că de vei ridica 
masca lui şi-i vei deschide conştiinţa, vei afla acolo multă să- 
răcie de fapte bune şi cum că este mai necinstit decât toţi 
oamenii. Şi precum la teatre, după ce soseşte seara şi ies toţi 
scoţându-şi masca făţărniciei, iar cei ce s-au părut tuturor că 
sunt împărați sau voievozi se arată ceea ce sunt, aşa şi aici, 

după ce va veni moartea şi se va risipi teatrul, lepădând toţi 

măştile bogăției şi ale sărăciei, fără ele vom merge acolo, ju- 

decându-ne numai din fapte, care suntem cu adevărat bo- 

gaţi şi care suntem săraci, care suntem cinstiţi şi care necin- 

stiţi. Şi de multe ori unul din cei bogaţi de aici s-a găsit acolo 

că este mai sărac decât toţi, precum şi bogatul acesta. Căci 

după ce a sosit seara, adică moartea, şi a ieşit din teatrul vie- 
ţii acesteia lepădând masca, s-a dovedit acolo că este mai 
sărac decât toţi, şi atât de sărac, încât nu era stăpân nici pe o 
picătură de apă, pentru care se ruga, dar nici cererea aceas- 

ta n-a dobândit-o. Ce poate fi mai sărac decât sărăcia aceas- 
ta? Dar ascultă cum se ruga: „Ridicându-şi ochii... zice: 
Părinte Avraame, fie-ţi milă de mine şi trimite pe Lazăr să-şi 
ude vârful degetului în apă şi să-mi răcorească limba” (Lc. 
16, 23-24). Vezi cât de mare este nevoia? Când Lazăr era 
aproape îl trecea cu vederea, dar acum când este departe îl 
cheamă, pe cel care de multe ori, ieşind şi intrând, nu-l ve- 
dea, acum departe fiind foarte bine îl vede. Dar pentru care 
pricină îl vede acum? Bogatul acesta a zis poate de multe 
ori: Ce trebuinţă am de evlavie şi de fapta bună, când toate 
îmi curg ca din izvoare îndulcindu-mă de multă îmbelşugare 
şi îndestulare şi nu pătimesc nimic din cele nenădăjduite? 
Deci pentru care pricină să lucrez fapta bună când săracul 
acesta petrecând în dreptate şi în buna credinţă pătimeşte 
nenumărate nevoi? Şi acestea mulţi şi de multe ori şi acum 
le zic. Dar ca să se smulgă din rădăcină aceste socoteli rele, 
îi arată că şi pentru răutate este pedeapsă, iar pentru ostene- 
lile cele pentru buna credinţă este cinste şi cunună. Şi nu 
numai pentru aceasta îl vede pe sărac, ci şi ca ceea ce a pă- 
timit săracul să pătimească acum şi el, dar cu covârşire. ŞI 
precum aceluia mai cumplită îi făcea chinuirea faprul că stă- 
tea la uşa bogatului şi vedea bunătăţile cele străine, aşa şi 
acestuia mai cumplită îi face munca acum faptul, că zăcând 
în gheena vede desfătarea lui Lazăr, ca nu numai din felul 
chinurilor să aibă pedeapsă nesuferită, ci şi din privirea cin- 
stei aceluia. Şi precum Dumnezeu scoțând pe Adam din rai 
l-a pus să locuiască în preajma lui, ca vederea deasă a lui să-i 
mărească durerea şi să-i facă simţirea căderii din bunătăşile 
acelea mai puternică, aşa şi pe acesta l-a sălăşluit ca să vadă 
pe Lazăr, şi din aceasta să înţeleagă de ce bunătăţi s-a lipsit. 
i-am trimis pe săracul Lazăr la uşă ca un învăţător al 
faptei bune şi pricină a iubirii de oameni, dar ai trecut cu ve- 

derea folosul, nu ai voit să întrebuinţezi la mântuire ceea ce 
aveai, întrebuinţează-l acum spre mai mare pedeapsă şi osân- 
dă. Şi din acestea învăţăm că toţi cei supăraţi şi nedreptăţiţi 


de noi vor sta atunci înaintea feţei noastre. Dar cu toate că 


acesta n-a fost nedreptăţit de bogat, că nu i-a luat banii, ci 
nu a dat dintru ai lui, a fost pedepsit. Şi dacă nedând dintru 
ai săi avea pârâş pe cel nemiluit, oare cel ce a răpit cele 
străine, ce iertare va dobândi când în toate părţile lui vor sta 
cei nedreptăţiţi? Şi acolo nu este trebuinţă de martori, de 
pârâşi, de dovezi, sau de altceva, ci lucrurile singure, aşa cum 
le-am făcut, se vor arăta înaintea ochilor noştri. 

Dar şi acest lucru, a nu da din avuţii, este răpire. Şi poate 
de mirare vi se va părea ceea ce s-a'zis, dar nu vă miraţi. Că 
vă voi aduce mărturie din Sfânta Scriptură că nu numai a 
lua cele străine este răpire, asuprire şi jefuire, ci şi a nu da 
altora din cele ale sale. Dar care este aceasta? Dumnezeu 
imputând iudeilor zice prin Proorocul: „Scos-a pământul 
roadele lui, dar nu aţi adus zeciuielile, ci asuprirea săracului 
este în casele voastre“. Darurile şi prinoasele cele obişnuite 
nu le-aţi dat şi aţi răpit acelea care sunt ale săracului. Şi zice 
acestea arătând celor bogaţi că au cele ale săracilor, cu toate 
că banii vor fi moştenire părintească, sau adunaţi din altă 
parte. Şi iarăşi în altă parte zice: „Viaţa săracului să nu o lip- 
seşti, iar cel ce ia cele străine, jefuieşte”. Şi lipsire şi jefuire 
este când ţinem la noi cele străine. lar din aceasta învăţăm 
că atunci când nu vom da milostenie vom fi pedepsiţi la fel 
cu cei ce lipsesc şi jefuiesc pe alţii. Căci banii sunt stăpâ- 
neşti, ori de unde îi vom aduna, pe care dându-i săracilor 
vom dobândi multă îndestulare. Şi Dumnezeu a îngăduit ca 
tu să ai mai multe, nu ca să le cheltuieşti în desfrânare, în be- 
ție, în îmbuibare, pe haine scumpe şi în cealaltă dezmierda- 
re, ci ca să-i împarţi săracilor. Şi dacă cel ce strânge banii cei 


656 


PUŢUL 


împărăteşti îi cheltuieşte pentru desfătarea sa, în loc să-i dea 
cui i s-a poruncit, este pedepsit, aşa şi bogatul, care şi el este 
unul din cei ce strânge bani împărăteşti, va fi pedepsit de nu 
va da banii săracilor împreună robi cu el, precum i s-a po- 
runcit. Şi de va cheltui pentru sine mai mult decât trebuinţa, 
va lua acolo pedepse cumplite. Căci cele ale lui nu sunt ale 
lui, ci ale celor împreună robi cu el. 

Deci să-i cruţăm ca pe nişte străini, ca să se facă ai noştri. 
Dar cum îi vom cruța ca pe nişte străini? Când nu-i vom 
cheltui la cele de prisos, nici numai la ale noastre, ci îi vom 
împărţi în mâinile săracilor. Şi dacă eşti bogat şi de vei chel- 
tui mai mult decât trebuinţa, vei da seamă pentru banii ce i 
s-au încredinţat. Acest lucru se întâmplă şi la casele cele 
mari, că mulţi şi-au încredinţat jitniţele lor la slugi. Dar aceia 
cărora li s-a încredinţat cele primite nu le întrebuinţează rău, 
ci le împart acelora pentru care porunceşte stăpânul. Acest 
lucru fă şi tu. Şi de ai luat mai multe decât alţii, le-ai primit 
nu ca să le cheltuieşti numai tu, ci ca să te faci şi altora ico- 
nom bun. 

Dar de cuviinţă este a cerceta şi aceasta de ce nu vede pe 
Lazăr la alt drept, ci în sânul lui Avraam. Avraam era iubitor 
de străini. Deci pentru ca să i se facă mustrare a urâciunii lui 
de străini, pentru aceasta îl vede pe Lazăr împreună cu ace- 
la. Căci Avraam şi pe cei ce treceau îi vâna şi-i aducea în ca- 
sa sa, iar acesta şi pe cel ce zăcea înăuntru îl trecea cu vede- 
rea, având atâta vistierie şi pricină de mântuire încât nu 
băga seamă şi nu întrebuința precum se cuvenea folosul ce 
ar fi venit din căutarea săracului. Dar Patriarhul nu era aşa, 
ci cu totul împotrivă, căci şezând înaintea uşilor vâna pe toţi 
cei ce treceau. Şi precum un pescar, aruncând mreaja în 
mare, crede că trage peşte, dar de multe ori scoate şi aur şi 
mărgăritare, aşa şi acesta, vânând oameni, a vânat oarecând 

şi îngeri; şi lucru minunat este că neştiind. De care şi Pavel 
spăimântându-se sfătuieşte şi zice: „Primirea de oaspeţi să n-o 
uitaţi, căci prin aceasta unii, fără ca să ştie, au primit în gaz- 
dă îngeri“ (Evr. 13, 2). Şi bine a zis „fără să ştie“, căci dacă 
i-ar fi primit ştiind cine sunt, nu ar fi făcut nici un lucru mare 
şi minunat. Dar toată lauda este că neştiind cine erau cei ce 
treceau, ci-i socotea ca nişte oameni simpli, i-a chemat înă- 
untru cu atâta osârdie. 

Deci şi tu, când vei primi pe cineva din cei vestiți şi strălu- 
Ciţi şi vei arăta către el toată osârdia, nu faci nici un lucru mi- 
nunat, căci de multe ori cinstea celui care este primit sileşte 
şi pe cel urâtor de străini să arate toată dragostea. lar lucru 
minunat şi mare este când vom primi cu multă dragoste pe 
cei de rând şi lepădaţi. De aceea şi Hristos îi va primi pe cei 
ce fac aşa, căci zice: „Întrucât aţi făcut unuia dintr-aceşti 
fraţi ai Mei, prea mici, Mie mi-aţi făcut“ (Mr. 25, 40); şi ia- 
răşi: „lar cine va sminti pe unul dintr-aceştia mici care cred 
în Mine, mai bine i-ar fi lui să i se atârne de gât o piatră de 
moară şi să fie afundat în adâncul mării“ (Mt. 18, 6); şi ia- 
răşi: „Astfel nu este vrere înaintea Tatălui vostru, Cel din ce- 
ruri, ca să piară vreunul dintr-aceştia mici“ (Mt. 18, 14). Şi 
peste tot Hristos vorbeşte mult despre cei mici. 

Şi ştiind şi Avraam aceasta nu cerceta pe trecători cine 
sunt şi de unde vin, precum facem noi acum, ci primea pe 
toţi fără cercetare. Căci cel ce primeşte cu dragoste nu tre- 
buie să iscodească viaţa, ci numai să îndrepteze sărăcia şi să 
împlinească trebuinţa. Săracul are ca dorinţă numai să-şi'ali- 
neze lipsa, deci nu cere nimic mai mult de la el, ci de ar fi 
mai rău decât toţi şi este lipsit de hrana cea de nevoie, să-i 
dezlegăm foamea. Căci aşa ne-a poruncit şi Hristos să fa- 
cem, zicând: „Fiţi fiii Tatălui vostru cel din ceruri, că El face 

să răsară soarele peste cei răi şi peste cei buni şi trimite ploa- 
ie peste cei drepţi şi peste cei nedrepţi“ (Mt. 5, 45). 

Cel rhilostiv este limanul celor din nevoi, iar limanul pri- 
meşte pe toţi cei ce au pătimit stricare de corabie şi-i izbă- 
veşte din primejdii, şi cu toate că aceia sunt răi sau buni, sau 
cum ar fi, pe toţi îi primeşte în sânurile lui. Deci şi tu când 
vei vedea că pe uscat a căzut vreun om în sfărâmarea de co- 
rabie a sărăciei, nu-l judeca, nici nu-i cere socoteală, ci uşu- 
rează-i nevoia. De ce-ţi pricinuieşti ţie supărări? Dumnezeu 
te-a izbăvit de cercetare şi iscodire. Câte nu ar fi zis şi s-ar fi 
necăjit mulţi, dacă Dumnezeu ar fi poruncit să cercetăm via- 
ţa, faptele şi petrecerea fiecăruia, şi după aceia să-i miluim? 
Dar acum ne-a izbăvit de toată această greutate. De ce tra- 
gem asupra noastră griji de prisos? Altul este judecătorul, al- 
tul milostivul. Milostenia pentru aceasta se cheamă aşa pen- 
tru că dăm şi celor nevrednici. Acest lucru ne sfătuieşte şi 
Pavel să facem, zicând: „Deci dar... să facem binele către 
toţi, dar mai ales către cei de o credinţă cu noi“ (CGalat. 6, 
10). Şi dacă vom cerceta şi vom iscodi pe cei nevrednici, 
nu-i vom recunoaşte lesne pe cei vrednici. lar de vom cer- 
ceta şi iscodi şi pe nevrednici, şi pe cei vrednici, de toate vor 
veni în mâinile noastre. Precum s-a făcut şi la Fericitul 
Avraam, care necercetând, nici iscodind pe cei ce treceau, 
a primit oarecând pe îngeri. 

Acestuia şi noi să urmăm şi împreună cu el şi strănepotu- 
lui lui lov. Căci şi acesta cu de-amănuntul a urmat mărimii 
de suflet a strămoşului lui, fiindcă zicea: „Uşa mea la tot cel 
ce venea se deschidea“ (31, 32). Nu unuia se deschidea, iar 
altuia se închidea, ci tuturor era deschisă. 

Aşa să facem şi noi, rogu-vă, nimic cercetând peste tre- 
buinţă, căci vrednicia săracului este numai trebuinţa. Şi ori- 
cine va veni la noi pentru aceasta, nimic să nu iscodim mai 

mult. Că nu dăm obiceiului, ci omului, nici pentru fapta 
bună îl miluim, ci pentru nevoia lui. Să facem aşa, ca şi noi 
să tragem de la Stăpânul mila Sa cea multă şi să dobândim 
iubirea Sa de oameni, cu toate că şi noi suntem nevrednici. 
Şi de vom cerceta vrednicia robilor celor asemenea nouă, la 
fel va face şi Dumnezeu cu noi, şi căutând şi cerând soco- 
teală de la cei împreună cu noi, vom cădea din iubirea de 
oameni cea de sus, „căci cu judecata cu care judecaţi, veţi fi 
judecaţi“ (Mt. 7,2). 

Dar să întoarcem cuvântul de unde am plecat. „Deci vă- 
zându-l pe el în sânul lui Avraam, zice: „Părinte Avraame, 
fie-ţi milă de mine şi trimite pe Lazăr“. Dar pentru care pri- 
cină n-a adresat cuvântul către Lazăr? Mie mi se pare că s-a 
ruşinat şi i s-a roşit obrazul, socotind că după cele ce a făcut 
cu el, Lazăr va ţine minte răul. Căci dacă eu, zice, dobân- 
dind atâta îndestulare şi cu nimic nedreptăţindu-mă, am tre- 
cut cu vederea pe omul acela care era în atâtea nevoi, ne- 
dându-i nici din firimituri, cu atât mai mult el nu se va 
îndupleca la cererea mea. Şi zicem acestea prihănind pe La- 
zăr, căci nu este aşa. Să nu fie! Ci doar temându-se de cele 
ce le cugeta nu a chemat pe Lazăr, ci a strigat pe Avraam, 
pe care-l socotea că nu ştie cele făcute de el, ca să-i dea de- 
getul acela pe care l-a lăsat ca de multe ori să fie lins de lim- 
bile câinilor. Dar ce zice acela? „Fiule... ai luat înapoi cele 


bune ale tale în viaţa ta“. Vezi filozofie, vezi dragostea părin- . 


tească a dreptului? [Nu a zis „nemilostive şi crudule şi prea 
înrăutăţitule, atâtea rele ai făcut omului acestuia şi acum po- 
meneşti de iubire de oameni, de milă şi de iertare? Nu ţi se 
roşeşte faţa? ÎNu te ruşinezi? Dar ce? „Fiule... ai luat înapoi 
cele bune ale tale“, căci zice: „Pe sufletul necăjit nu-l tulbu- 
ra“. Destulă îi este osânda, să nu-i mai adăugăm la nevoile lui. 

Pe lângă aceasta, ca să nu se socotească că a oprit pe La- 
zăr să nu meargă pentru că pomeneşte răul pentru cele tre- 
cute, îl numeşte pe el fiu, dezvinovăţindu-se pe sine cu 
această numire. Îţi dau cele peste care sunt stăpân, dar a 
merge de aici acolo, nu stă în puterea noastră. Deci „ai luat 
înapoi cele bune ale tale“. Dar de ce nu a zis „ai luat“, ci „ai 
luat înapoi“. Văd că ni se deschide de aici mare noian de în- 
țelegeri. De aceea păzind cu dinadinsul toate cele ce s-au 
zis, şi cele de acum şi cele de mai înainte, să le punem spre 
păstrare, ca, din cele ce s-au zis, mai osârduitori să ne facem 
spre ascultare. Şi de vă va fi cu putinţă, aduceţi-vă aminte 
de toate, iar dacă nu puteţi de toate, măcar de aceea să vă 
aduceţi aminte totdeauna, rogu-vă, cum că a nu da săracilor 
din banii tăi este răpire, jefuire şi lipsă a vieţii acelora, căci 
nu ţinem pe cele ale noastre, ci pe cele ale acelora. Şi dacă 
vom cugeta aşa, negreşit vom vărsa banii şi hrănind aici pe 
Hristos cel flămând, vom trimite multă bogăţie acolo şi vom 
putea dobândi bunătăţile ce vor să fie cu darul şi cu iubirea 
de oameni a Domnului nostru lisus Hristos, Căruia, împreu- 
nă şi Tatălui şi Duhului Sfânt, slava, cinstea şi stăpânirea, 
acum şi pururea şi în vecii vecilor. Amin. 


CUVÂNTUL III despre Lazăr / pentru care prici- 
nă nu a zis "ai luat cele bune ale tale în viaţa ta”, ci 
"ai luat înapoi” / de ce oamenii drepți cad de multe 
ori în primejdii, iar oamenii păcătoşi scapă de acestea 


' 


u puţin a folosit pilda lui Lazăr, şi bogaţilor şi săraci- 
lor; pe aceştia i-a învăţat să sufere cu răbdare sărăcia, iar pe 
aceia nu i-a lăsat să cugete înalt şi să se fălească pentru bo- 
găţie. Şi prin fapte ne-a arătat că cel ce vieţuieşte în desfă- 
tare este mai ticălos decât toţi. Deci veniţi şi astăzi să conti- 
nuăm: aceeaşi pildă. Căci şi cei ce lucrează metalele unde 
vor vedea că sunt mai multe vine de aur acolo sapă iarăşi şi 
nu se depărtează până ce nu vor scoate tot ceea ce se vede. 
Să ne întoarcem dar acolo unde mai înainte am lăsat cuvân- 
tul, ca de acolo să-l luăm şi să ne apucăm iarăşi de el. Se pu- 
tea ca într-o zi numai să vă facem luminată pilda aceasta, 
dar nu ne-am sârguit la aceasta, ca să zicem multe şi să ple- 
căm, ci ca cu luare aminte primind cele ce s-au grăit şi ţinân- 
du-le minte, să luaţi din păstrarea lor o oarecare simţire de 
folos duhovnicesc. Căci şi o.maică iubitoare de fii, vrând să 
treacă pe fiul ei cel sugător la hrană tare, de-i va turna deo- 
dată în gură vin nimic nu foloseşte, căci copilul va vărsa ceia 
ce i se dă, udându-şi cămăşuţa la piept. lar dacă încet şi câte 
puţin de va turna, face ca ceia ce i se dă să fie înghiţit fără 
supărare. Deci ca şi voi să nu vărsaţi ceea ce vi s-a dat nu 
deodată, v-am răsturnat paharul învăţăturii, şi l-am împărţit 

pentru mai multe zile, dându-vă răgaz ca între aceste zile să 
vă odihniţi de osteneala ascultării, ca şi cele ce s-au grăit să 
se înfigă cu tărie în mintea dragostei voastre şi cele ce se vor 
zice să le primiţi cu suflet odihnit şi întinerit. De aceea şi cele 
ce se vor grăi de multe ori vi le spunem cu multe zile mai 
înainte, ca în zilele din mijloc, luând cartea şi citind cele de- 
spre care se va vorbi, să înţelegeţi cele ce s-au zis, iar pentru 
cele ce au rămas, pregătită şi uşoară să faceţi mintea voastră 
la ascultarea celor ce vor să se zică. Şi de aceea totdeauna 
vă rog şi nu voi înceta a vă ruga, că nu numai aici să luaţi 
aminte la cele ce se grăiesc, ci şi acasă mergând, să petreceţi 
neîncetat în citirea Dumnezeieştilor Scripturi. Şi acest lucru 
nu am încetat poruncindu-l şi celor ce se întâlnesc cu noi 
deosebi, ca să nu-mi zică cineva acele cuvinte fără socoteală 
şi vrednicie de multă osândire şi prihănire: sunt ocupat la ju- 
decătorie, ocârmuiesc lucrurile de obşte, lucrez meşteşug, 
am femeie, hrănesc copii, port grijă de casă, sunt mirean şi 
nu este lucrul meu a citi Scripturile, ci a celor care s-au lepă- 
dat de lume, care s-au dus şi petrec în vârfurile munţilor, pe- 
trecând tot timpul această viaţă. 

Ce zici, o omule? Nu este lucrul tău a citi Scripturile 
pentru că eşti înconjurat de nenumărate griji? Al tău este 
mai mult decât al acelora. Căci nu au trebuinţă aceia aşa de 
mult de ajutorul din Dumnezeieştile Scripturi, precum cei ce 
petrec în mijlocul pricinilor celor multe de a păcătui. Pentru 
că monahii izbăvindu-se de târg şi de tulburările cele din 
târg şi înfigându-şi colibele în pustie, neavând nimic cu ni- 
meni, ci folozofând cu libertate în acea linişte ca într-un li- 
man, au multă întărire. lar noi cei ce plutim ca în mijlocul 
noianului, având pricini de nenumărate păcate, avem trebu- 
inţă de mângâierea cea deasă şi permanentă din Scripturi. 
Aceia stau departe de război şi de aceea nu primesc multe 

răni, iar tu totdeauna eşti în război şi primeşti răni dese, pen- 
tru aceea ai trebuinţă şi de mai multe leacuri. Căci şi femeia 
te zădărăşte, şi fiul te mâhneşte, şi sluga te aduce la mânie, 
şi vrăjmaşul te pizmuieşte, şi prietenul te zavistuieşte, şi veci- 
nul te supără, şi cel ce se oşteşte împreună cu tine îţi pune 
piedică, de multe ori şi judecătorul te îngrozeşte, şi sărăcia 
te scârbeşte, şi moartea celor de casă te face să plângi, în- 
destularea te umflă, iar ticăloşia te strânge. Şi ne înconjură 
din toate părţile multe pricini de a ne mânia, multe griji, 
multe necazuri şi mâhniri, multe pricini ale slavei deşarte şi 
ale trufiei şi de pretutindeni ni se slobozesc asupra noastră 
multe săgeți. De aceea totdeauna este trebuinţă de toată în- 
armarea cea din Scripturi. Şi să ştii că treci prin mijlocul la- 
țurilor şi să umbli pe aripile cetăţii. Căci poftele trupului ce- 
lor ce petrec împreună se ridică mai cumplit asupră-ne, 
fiindcă şi faţă frumoasă şi trupul strălucit au rănit prin ochi, 
şi cuvânt de ocară intrând prin auz a tulburat gândul nostru. 
lar de multe ori şi cântec dezmierdător a înmuiat puterea su- 
fletului. Şi ce zic despre acestea? Că de multe ori şi lucrul 
cel ce se pare că este mai simplu decât toate, o mireasmă de 
miruri venind de undeva în treacăt de la fermei desfrânate, ia 
rob pe cel care l-a întâlnit şi se duce. Şi multe ca acestea 
sunt cele ce înconjură sufletul nostru, de aceea avem trebu- 
inţă de leacuri dumnezeieşti, ca şi rănile cele ce s-au făcut să 
le vindecăm şi pe cele ce încă nu s-au făcut, dar vor să se fa- 
că, să le oprim de mai înainte, stingând de departe săgețile 
diavolului şi depărtându-le prin deasa citire a Dumnezeieşti- 
lor Scripturi. Căci nu este cu putinţă, cu adevărat, nu este 
cu putinţă să se mântuiască cineva de nu va petrece neînce- 
tat în citirea cea duhovnicească. Fiindcă şi împărtăşindu-ne 
neîncetat de această doctorie, abia ne vom putea mântui. 
lar când ne rănim în toate zilele, fără să dobândim tămădu- 

ire, ce nădejde de mântuire avem? Oare nu vezi arămarii, 
aurarii şi argintarii şi pe toţi cei ce lucrează vreun meşteşug 
că au pregătite şi întregi toate uneltele meşteşugului lor? Şi 
de-i va sili foametea, de-i va strâmtora sărăcia, aleg mai bine 
să sufere orice, decât să vândă ceva din uneltele meşteşugu- 
lui lor ca să se hrănească. Căci mulţi de multe ori au ales 
mai bine să se împrumute şi să-şi hrănească ŞI casa şi copiii, 
decât să-şi vândă din uneltele meşteşugului lor, deşi ar fi cel 
mai mic. Şi pe bună dreptate. Căci ştiu că de se vor vinde 
acelea, meşteşugul lor se face netrebnic şi se înlătură toată 
pricina de îndestulare. lar de vor rămânea acelea, este cu 
putinţă ca datoriile ce s-au făcut să se plătească cu vremea, 
lucrând neîncetat meşteşugul, iar de vor apuca să le vândă 
altora, nu vor putea să afle de nicăieri vreo mângâiere a să- 
răciei şi foametei lor. 

Deci aşa trebuie să fim şi noi. Şi precum la aceia uneltele 
meşteşugului lor sunt ciocanul, nicovala şi cleştele, aşa şi la 
noi uneltele meşteşugului nostru sunt cărţile cele apostoleşti 
şi prooroceşti şi toată Scriptura cea de Dumnezeu insuflată 
şi folositoare. Şi precum aceia prefac toate vasele ce le iau, 
prin acelea unelte, aşa şi noi, prin acestea, să întocmim su- 
fletul nostru, şi de va fi răzvrătit să-l îndreptăm, iar de va fi 
vechi să-l înnoim. Şi aceia merg cu meşteşugul lor până la 
forme, căci nu pot să schimbe materia vaselor, argintul să-l 
facă aur, ci numai forma lor o schimbă. Dar tu nu aşa, ci ai 
ceva mai mult decât aceia, căci de vei lua un vas de lemn îl 
vei putea preface în vas de aur. Şi martor la aceasta este Pa- 
vel, care zice: „lar într-o casă mare nu sunt numai vase de 
aur şi de argint, ci şi de lemn şi de lut... Deci de se va curăţi 
cineva pe sine de acestea, va fi vas de cinste, sfinţit, de bună 
trebuinţă stăpânului, potrivit spre tot lucrul bun“ (2 Tim. 2, 
20-21). Deci să nu defăimăm câştigarea cărţilor, ca să nu 

primim rană la părţile cele sensibile ale sufletului, nici să în- 
gropăm aurul, ci să ne agonisim cărţi duhovniceşti. Căci au- 
rul când se înmulţeşte, obişnuieşte să vrăjmăşuiască pe cel 
ce-l are, iar cărţile adunându-se dau mult folos celor ce le 
au. Şi precum acolo unde sunt aşezate arme împărăteşti, es- 
te multă siguranţă pentru cei ce locuiesc înăuntru, cu toate 
că nu le va întrebuința nimeni, pentru că nici tâlhari, nici 
spărgătorii, nici altcineva din făcătorii de rele nu îndrăznesc 
să se atingă de casa aceea, aşa şi de unde vor fi cărţi duhov- 
niceşti se izgoneşte toată lucrarea diavolească, făcându-se şi 
multă mângâiere şi îndemnare la fapta bună celor ce locu- 
iesc acolo. Pentru că şi singură vederea cărţilor ne face pe 
noi. mai pregetători şi mai nealunecători spre păcat. Şi de 
vom îndrăzni să facem ceva din cele oprite, făcându-ne ne- 
curaţi, dar întorcându-ne acasă şi văzând cărţile, ne osân- 
dim în conştiinţa noastră şi ne facem mai pregetători ca să 
nu cădem în aceleaşi păcate. lar dacă vom petrece în sfinţe- 
nie şi mai mult folos vom lua din ele, căci îndată ce s-a atins 
cineva de Evanghelie, şi-a schimbat mintea şi a depărtat-o 
de la lucrurile vieţii acesteia. Şi aceasta numai din vedere. 
lar dacă se va adăuga şi citire cu luare aminte, sufletul se în- 
vaţă cele de taină ca în locurile sfinte dinăuntrul Bisericii şi 
aşa se curăţeşte şi se face mai bun, fiindcă Dumnezeu vor- 
beşte cu el prin Scripturile acelea. 

Dar dacă nu vom înţelege cele din ele? Şi deşi nu vei în- 
ţelege cele din ele, dar numai citirea singură dă multă sfinţe- 
nie. Dar nu este cu putinţă ca să nu înţeleagă ceva, căci pen- 
tru aceasta darul Duhului a iconomisit ca vameşii şi pescarii 
şi făcătorii de corturi şi păstorii şi păzitorii de capre şi cei 
simpli şi necărturari să alcătuiască cărţile acestea, ca nimeni 
din cei de rând să nu alerge la îndreptăţirea aceea. Şi tuturor 
sunt lesne de înţeles cele ce se grăiesc, ca şi meşterul, cel ce 


667 


SFÂNTUL IOAN GURĂ DE AUR 


lucrează cu mâinile, şi sluga, şi femeia cea văduvă, şi cel mai 
neînvăţat decât toţi oamenii, să se folosească din ascultare. 
Căci aceia, care dintru început s-au învrednicit de darul Du- 
hului, le-au alcătuit pe acestea nu spre slava deşartă, cum 
fac cei profani, ci spre mântuirea oamenilor. 

Căci cei profani, filozofii, retorii şi scriitorii de cărţi, au 
scris nu căutând folosul cel de obşte, ci socotind ca numai ei 
să fie minunaţi şi lăudaţi. Şi dacă au scris ceva de folos, l-au 
ascuns în nesiguranța cea obişnuită lor, ca într-un întuneric. 
Dar apostolii şi proorocii au făcut cu totul împotrivă, căci 
cele ce le-au scris, le-au scris luminate pentru toţi, ca fiecare 
şi singur să poată înţelege numai din citire cele din ele, căci 
au fost Dascăli ai lumii. lar Proorocul, vestind aceasta de mai 
înainte, zicea: „Vor fi toţi învăţaţi de Dumnezeu“. Şi nu va 
zice nimeni către aproapele său: „Cunoaşte pe Domnul. 
Căci toţi Mă vor cunoaşte de la cel mic până la cel mare al 
lor“. Pavel zice: „Şi eu, fraţilor, când am venit la voi şi v-am 
vestit taina lui Dumnezeu, n-am venit ca iscusit cuvântător 
sau ca înţelept“; şi iarăşi: „Cuvântul meu şi propovăduirea 
mea nu stăteau în cuvinte convingătoare ale înțelepciunii 
omeneşti, ci întru dovada Duhului şi a puterii“; şi iarăşi: „Şi 
înțelepciunea o propovăduim... dar nu înţelepciunea aces- 
tui veac, nici a stăpânitorilor acestui veac care sunt pieritori“ 
(| Cor. 2, 1, 4,6). 

Şi cărora nu sunt dovedite toate cele scrise în Scripturi? 
Şi cine auzind că, „fericiţi sunt cei blânzi, fericiţi cei milos- 
tivi, fericiţi cei curaţi cu inima“ (Mt. 5, 5, 7, 8), sau altceva 
de acest fel, va avea trebuinţă de învăţător, ca să-i lămureas- 
că cele spuse? Oare semnele, minunile şi istoriile nu sunt 
cunoscute luminat fiecăruia? Dar toate acestea sunt pricini şi 
îndreptăţiri ale trândăviei. Nu înţelegi cele ce sunt înăuntru? 
Cum vei putea înţelege vreodată, când nu vrei să citeşti nici 

câtuşi de puţin. la Cartea în mâini, citeşte toată istoria, pe 
cele înţelese păstrează-le, iar pe cele neînţelese şi nelumina- 
te citeşte-le de multe ori. Şi dacă cu deasa citire nu vei putea 
afla ce vrea să zică, mergi la cel mai înţelept, du-te la învăţă- 
tor, arată multă sârguinţă şi spune-i cele ce nu înţelegi, iar 
Dumnezeu văzând că pui atâta osârdie, nu va trece cu ve- 


- derea privegherea şi grija ta, ci de nu vei găsi vreun om care 


să te înveţe ceea ce cauţi, E! îţi va descoperi negreşit. Adu-ţi 
aminte de famenul împărătesei etiopienilor, care fiind om 
barbar, cuprins de nenumărate griji şi înconjurat din toate 
părţile de multe treburi, citea şezând în căruţă, cu toate că 
nu înţelegea cele ce citea. lar dacă pe cale arăta atâta osâr- 
die, gândeşte-te în ce fel era când petrecea acasă. Dacă în 
vremea călătoriei nu suferea să petreacă fără citire, cu mult 
mai mult făcea asta când şedea acasă. Dacă nu se depărta 
de citire, cu toate că nu înţelegea nimic, mai multă osârdie 
arăta după ce se învăţa. Şi că nu înţelegea cele ce citea, as- 
cultă pe Filip ce zice către el: „Inţelegi, oare, ce citeşti? 
Acela auzind acestea nu i s-a roşit faţa, nici s-a ruşinat, Ci a 
mărturisit nepriceperea sa, zicând: „Cum aş putea să înţe- 
leg, dacă nu mă va călăuzi cineva?“ (F. Ap. 8, 30-31). Şi de 
vreme ce citea fără să aibă călăuză, îndată l-a primit. A vă- 
zut Domnul osârdia lui, i-a primit sârguinţa şi i-a trimis înda- 
tă învăţător. Şi deşi nu este acum de faţă Filip, dar Duhul ca- 
re a îndemnat pe Filip este de faţă. 

Să nu defăimăm mântuirea noastră, iubiţilor, căci toate 
acestea s-au scris pentru noi, pentru învăţătura noastră, care 
am ajuns la sfârşitul veacurilor. Mare întărire spre a nu păcă- 
tui este citirea Scripturilor. Mare şi adâncă prăpastie este ne- 
ştiinţa Scripturilor. Vânzare mare a mântuirii este a nu şti ni- 
mic din legile cele dumnezeieşti. Ea a născut şi eresuri, ea a 
adus şi viaţă stricată, ea a prăvălit jos cele de sus. Căci cu 

neputinţă este cu adevărat, cu neputinţă este a pleca cineva 
fără roadă dacă va citi cineva adeseori cu luare aminte. lar o 
pildă cât ne-a folosit? Cum ne-a făcut sufletul mai bun? Şi 
ştiu bine că mulţi s-au dus de aici luând mult folos din ascul- 
tare. Şi deşi unii nu s-au folosit până acum, dar în ziua 
aceasta în care au auzit, negreşit s-au făcut mai buni. Şi nu 
este mic lucrul acesta, a petrece umilindu-se de păcatele fă: 
cute şi a filozofa la cele de sus, dând sufletului măcar puţină 
răsuflare de grijile vieţii acesteia. Şi de vom face aceasta tot- 
deauna când ne adunăm şi nu vom pleca mai degrabă, as- 
cultarea cea deasă va lucra în noi un bun mare şi întărit. 

Veniţi dar să vă dăm iarăşi şi cele ce urmează ale pildei. 
Care sunt cele ce urmează? După ce a zis bogatul: „Trimite 
pe Lazăr să-şi ude vârful degetului în apă şi să-mi răcoreas- 
că limba“, Avraam îi răspunde: „Fiule, adu-ţi aminte că ai lu- 
at înapoi cele bune ale tale în viaţa ta, şi Lazăr, asemenea, 
pe cele rele; iar acum aici el se mângâie, iar tu te chinuieşti. 
Şi peste toate acestea, între noi şi între voi s-a întărit pră- 
pastie mare, ca cei ce voiesc să treacă de aici la voi să nu 
poată, nici de acolo să treacă la noi“ (Lc. 16, 24-26). Grele 
sunt cele ce s-au zis şi multă durere a vărsat asupra noastră. 
Ştiu şi eu. Dar pe cât împung conştiinţa, pe atât folosesc pe 
cei împunşi. Şi de s-ar fi zis acestea nouă acolo, precum bo- 
gatului, că adevărat trebuie să plângem, să ne tânguim şi să 
ne văităm pentru că nu am mai fi avut vreme de pocăință. 
Dar de vreme ce auzim acestea fiind aici, unde este cu pu- 
tinţă să ne deşteptăm, să spălăm cele greşite, să dobândim 
multă îndrăzneală şi să ne schimbăm înfricoşându-ne de re- 
lele ce s-au întâmplat altora, să mulţumim iubitorului de oa- 
meni Dumnezeu, Cel ce pedepsindu-i pe alţii ridică trândă- 
via noastră şi ne deşteaptă pe noi cei ce dormităm. Şi pentru 
aceasta s-au spus de mai înainte acestea, ca să nu pătimim 

aceleaşi. Şi fiindcă nu voieşte să ne arunce în muncă, de 
mai înainte spune munca, ca înţelepţindu-ne din auzire, să 
scăpăm de cercare prin lucru. 

Dar pentru care pricină nu a zis „ai luat cele bune ale ta- 
le“, ci „ai luat înapoi“. Ştiu că vă aduceţi aminte bine că v-am 
zis cum că de aici ni se deschide nouă un noian mare şi ne- 
măsurat de înțelegeri. Acel cuvânt „ai luat înapoi”, dovedeş- 
te că e vorba de o datorie. Că ia înapoi cineva cele ce i se 
cuvin lui. Deci dacă bogatul acesta era spurcat, crud şi ne- 
milostiv de ce nu i-a zis lui „ai luat cele bune ale tale“, ci „ai 
luat înapoi“, ca şi cum acelea i se cuveneau lui ca datorie? 
Ce învăţăm de aici? Cu toate că vor fi unii spurcaţi şi au 
ajuns la răutatea cea mai de pe urmă, dar au făcut unul, do- 
uă sau trei lucruri bune. Şi cum că aceasta nu o spun după 
socoteala mea este dovedit de acolo. Cine a fost mai spurcat 
decât acel judecător al nedreptăţii? Cine mai nemilostiv? 
Cine mai crud? Căci nici de Dumnezeu nu se temea, nici de 
oameni nu se ruşina. Dar trăind întru atâta răutate, a făcut 
totuşi un oarecare bine, căci a miluit pe văduva aceea ce-l 
supăra pe el neîncetat, plecându-se la rugămintea ei şi cer- 
tând pe cei ce au nedreptăţit-o. La fel se întâmplă să fie ci- 
neva desfrânat, dar de multe ori este milostiv, sau nemilos- 
tiv, dar înfrânat. lar dacă va fi şi desfrânat şi crud, poate a 
făcut vreun alt bine în viaţa sa. 

La fel trebuie să socotim şi despre cei buni. Şi precum cei 
răi fac câre ceva bun de multe ori, aşa şi cei îmbunătăţiţi şi 
împodobiţi cu fapte bune greşesc câte ceva de multe ori, 
căci „cine se poate lăuda că are inimă curată? Sau cine va 
cuteza a zice că este curat de păcate?“ (Pilde 20, 9). Deci de 
vreme ce şi bogatul, deşi a ajuns la răutatea cea mai de pe 
urmă, poate să fi făcut vreun bine şi Lazăr, deşi ajunsese la 
vârful faptei bune, să fi greşit ceva puţin, vezi cum pe amân- 

două acestea le-a însemnat Patriarhul zicând: „Ai luat înapoi 
cele bune ale tale în viaţa ta, şi Lazăr, asemenea, pe cele re- 
le“. lar cele zise aşa sunt: De ai făcut şi tu vreun bine şi ţi se 
cuvenea după dreptate plată, toate acestea le-ai luat înapoi în 
lumea aceea, îmbogăţindu-te, desfătându-te, îndulcindu-te 
de multă îndestulare şi îmbelşugare. lar acesta de a făcut 
„vreun rău, toate le-a luat înapoi, ticăloşindu-se cu sărăcia şi 
cu foamea şi cu relele cele mai de pe urmă. Şi amândoi v-aţi 
dus goi din lumea aceea, acela de păcate, iar tu de faptele 
dreptăţii. De-asta, acesta are mângâiere desăvârşită, iar tu 
suferi osândă nemângâiată. 

lar când faptele noastre vor fi mici şi proaste, iar povara 
păcatelor mare şi grea, apoi aici vom dobândi îndestulare şi 
nu Vom pătimi nici un rău, dar negreşit ne vom duce pustii şi 
lipsiţi de răsplata celor bune, pentru că aici le-am luat înapoi 
pe toate. lar când faptele vor fi mari şi multe, iar păcatele 
MICI şi proaste, noi vom pătimi ceva rău, lepădând aici aces- 
te păcate mici, dar acolo vom lua răsplata deplină a lucruri- 
lor celor bune. 

Deci când vei vedea pe cineva că trăieşte în răutate şi nu 
pătimeşte aici nici un rău, să nu-l fericeşti, ci lăcrimează şi 
plângi, pentru că toate relele le va plăti acolo, precum şi bo- 
gatul acesta. lar când vei vedea pe cineva că se sileşte pen- 
tru fapta bună şi pătimeşte nenumărate rele, fericeşte-l, râv- 
neşte-l, pentru că şi păcatele lui toate aici i se dezleagă şi 
răsplătirile răbdării multe i se pregătesc acolo, precum s-a 
făcut şi la Lazăr. 

Dintre oameni unii se chinuiesc numai aici, alţi nu păti- 
mesc nici un rău aici, ci toată osânda o vor lua acolo, iar alţii 
se pedepsesc şi aici şi acolo. Dar pe care din aceştia îi feri- 
ceşti? Ştiu bine că întâi pe cei ce sunt pedepsiţi aici, căci aşa 
îşi leapădă păcatele. Dar în al doilea rând pe care? Poate zi- 

ceţi de cei ce nu pătimesc aici nimic, ci toată munca o vor 
suferi acolo. lar eu nu pe aceştia îi pun mai întâi, ci pe cei ce 
se pedepsesc şi aici şi acolo. Căci cel ce era pedepsit aici, 
acolo îi va fi pedeapsa mai uşoară, iar cel ce va trebui să su- 
fere toată osânda acolo nesuferită şi nesfârşită îi va fi, pre- 
cum a pătimit şi bogatul acesta. Şi fiindcă nici un păcat nu l-a 
dezlegat, aşa de cumplit se chinuia, încât:nici o picătură de 
apă n-a putut dobândi. Dar cu mult mai mult ticăloşesc pe 
aceia care pe lângă că nu se pedepsesc aici, mai dobândesc 
şi desfătare şi îmbelşugare, decât pe cei ce păcătuiesc şi nu 
pătimesc nici un rău. Şi dacă a nu fi pedepsit aici pentru pă- 
cate, face munca de acolo mai cumplită, cu adevărat îndul- 
cirea de multă odihnă, desfătare şi îmbelşugare li se face' 
pricină acolo de mai mare pedeapsă şi osândă. Căci doar 
necinstindu-ne prin păcat şi Dumnezeu va putea să ne arun- 
ce în foc. Şi dacă cineva dobândind îndelungă răbdarea lui 
Dumnezeu şi nu o va întrebuința cum se cuvine va avea 
muncă cumplită, dar dacă împreună cu îndelunga răbdare . 
va avea şi cinstiri mari, şi va petrece în răutate, cine îl va iz- 
băvi pe el de osânda aceea? Şi cum că cei ce dobândesc 
aici îndelungă răbdare îşi asumă acolo tot răul, de nu se vor 
pocăi, ascultă ce zice Pavel: „Şi socoteşti tu, oare, omule, 
care judeci pe cei ce fac unele ca acestea, dar le faci şi tu, că 
tu vei scăpa de judecata lui Dumnezeu?“ Şi dispreţuieşti tu 
bogăţia bunătăţii Lui şi a îngăduinţei şi a îndelungii Lui răb- 
dări, neştiind că bunătatea lui Dumnezeu te îndeamnă la 
pocăință? Dar după învârtoşarea ta şi după inima ta nepocă- 
ită, îi aduni mânie în ziua mâniei şi a arătării dreptei jude- 
căţi a lui Dumnezeu“ (Rm. 2, 3-5). 

Deci când vom vedea pe vreunii îmbogăţindu-se, desfă- 
tându-se, puţind a miruri, petrecând toată ziua în beţie, fiind 
în stăpânire cu slavă multă, strălucire şi pompă mare şi păcă- 

tuind, dar nici un rău pătimind, să-i plângem şi să-i tânguim 
pentru că păcătuind nu sunt pedepsiţi. Şi dacă vei vedea pe 
cineva bolnav de idropică, sau având răni nenumărate peste 
tot trupul, că se îmbată şi se desfătează mărind boala, nu 
numai că nu te vei minuna de el şi nu-i vei ferici desfătarea, 
ci mai ales îl vei ticăloşi. Aşa socoteşte şi la suflet. Când vei 
vedea pe vreun om trăind în multă răutate şi dobândind 
multă îndestulare, dar nu pătimeşte nici un rău, pentru 
aceasta plânge-l mai mult, că fiind cuprins de neputinţă şi de 
boală cumplită şi-o măreşte prin desfătare şi odihnă, şi se fa- 
ce mai rău. Şi lucru rău nu este pedeapsa, ci păcatul. Căci 
acesta ne desparte de Dumnezeu, iar aceea ne trage lângă 
Dumnezeu şi încetează urgia Lui. Dar de unde este arătată 
aceasta? Ascultă ce zice Proorocul: „Mângâiaţi, mângâiaţi 
pe poporul Meu... Preoţi grăiţi la inima lerusalimului... că 
au luat din mâna Domnului păcatele lor îndoite“ (Is. 40, |- 
2); şi iarăşi: „Doamne Dumnezeul nostru, pace dă-ne nouă, 
că toate ne-ai dat nouă“ (Is. 26, 12). Şi ca să cunoaşteţi că 
unii se pedepsesc aici, alţii acolo, iar alţii şi aici şi acolo, as- 
cultaţi ce zice Pavel când prihăneşte pe cei ce se împărtă- 
şesc cu nevrednicie cu [ainele. Căci după ce a zis că „orici- 
ne va mânca pâinea aceasta sau va bea paharul Domnului cu 
nevrednicie, va fi vinovat faţă de Trupul şi de Sângele Dom- 
nului“, a adăugat: „De aceea, mulţi dintre voi sunt neputin- 
cioşi şi bolnavi şi mulţi au murit. Căci de ne-am fi judecat pe 
noi înşine, nu am mai fi judecaţi. Dar, fiind judecaţi de Dom- 
nul, suntem pedepsiţi, ca să nu fim osândiţi împreună cu lu- 
mea“ (| Cor. 11, 27, 30-32). Vezi cum pedeapsa de aici ne 
răpeşte din osânda cea de acolo? Încă şi pentru cel desfrâ- 
nat zice: „Să daţi pe unul ca acesta satanei, spre chinuirea 
trupului, ca duhul să se mântuiască în ziua Domnului lisus“ 
(| Cor. 5, 5). Acest lucru este arătat şi de la Lazăr, căci orice 

rău a făcut, spălându-se de el aici, s-a dus curat acolo. Încă 
şi de la slăbănogul este dovedit acest lucru, care petrecând 
în boală treizeci şi opt de ani, a lepădat păcatele prin suferi- 
rea ei. Şi cum că din pricina păcatelor se afla aşa, ascultă ce 
zice Hristos: „lată că te-ai făcut sănătos. De acum să nu mai 
păcătuieşti, ca să nu-ţi fie ţie ceva mai rău“ (In. 5, 14). Şi 
cum că unii se pedepsesc aici şi-şi lasă păcatele am dovedit 
din acestea. 

lar cum că unii se pedepsesc şi aici şi acolo, pentru că 
aici n-au luat pedeapsă pe măsura păcatelor lor, ascultă ce 
zice Hristos despre sodomiteni. Căci după ce a zis: „Cine 
nu vă va primi pe voi... scuturaţi praful de pe picioarele 
voastre“, a adăugat: „Mai uşor va fi pământului Sodomei şi 
Gomorei, în ziua judecății, decât cetăţii aceleia“ (Mt. 10, 
14, 15). Şi zicând „mai uşor“, a arătat că şi aceia se vor pe- 
depsi, dar mai uşor, pentru că şi aici au luat pedeapsă. 

Şi cum că sunt unii care aici nu pătimesc nici un rău, ci 
acolo suferă toată osânda, ne-a dovedit bogatul acesta, care 
suferea acolo pedeapsă cumplită nedobândind nici o mică 
mângâiere, pentru că i s-a păstrat pentru acolo. Şi precum 
cei ce păcătuiesc aici şi nu pătimesc nici un rău, vor suferi 
osândă mare acolo; aşa şi cei ce fac fapte bune, pătimind 
aici multe nevoi, multă cinste vor dobândi acolo. Şi precum 
dintre doi păcătoşi mai fericit este cel ce s-a pedepsit aici, 
decât cel ce nu s-a pedepsit; aşa dintre doi drepţi mai fericit 
este cel ce a suferit mai multe necazuri, decât cel ce a sufe- 
rit mai puţine; pentru că fiecăruia i se va răsplăti pentru lu- 
crurile lui. 

Dar nu este cineva care şi aici şi acolo să dobândească 
odihnă? Cu neputinţă este lucrul acesta, o omule. Căci nu 
este cu putinţă, nu este, ca cel ce se îndulceşte aici de trân- 
dăvie, de desfătare neîncetată întru toate şi petrece o viaţă 

fără băgare de seamă, să dobândească acolo cinste. Şi dacă 
nu-l supără sărăcia, îl supără pofta şi prin ea este biruit, şi nu 
puţină osteneală îi pricinuieşte aceasta; deşi nu-i vine boală, 
dar mânia îl aprinde şi nu este puţină chinuire a o birui; deşi 
ispite nu vor năpădi asupră-i, dar gânduri rele neîncetat se 
ridică şi nu este mic lucru a înfrâna pofta cea necuvioasă, a 
înceta slava deşartă, a potoli mândria, a se depărta de desfă- 
tare, a nu petrece în reaua pătimire. lar cel ce nu face aces- 
tea şi cele ca acestea, cu neputinţă este a se mântui. Şi că 
cei ce se desfătează nu se mântuiesc ascultă ce zice Pavel 
despre femeia văduvă: „lar cea care petrece în desfătări, 
deşi vie, e moartă“ (| Tim. 5, 6). lar dacă despre femeie s-a 
zis aceasta, cu mult mai mult despre bărbat. Şi cum că nu 
este cu putinţă ca cel ce petrece viaţă în dezmierdare să do- 
bândească cerurile şi Hristos a arătat, zicând: „Strâmtă este 
poarta şi îngustă este calea care duce la viaţă şi puţini sunt 
cei care o află“ (Mt. 7, 14). 
Dar cum zice: „Jugul Meu este bun şi sarcina Mea uşoa- 
(Mr. 11, 30). Căci dacă strâmtă şi îngustă este calea, 
cum o numeşte apoi uşoară şi lesnicioasă? Prima s-a zis de- 
spre firea ispitelor, iar aceasta despre cei ce pun voinţă. 
Fiindcă se poate ca ceva nesuferit din fire să se facă uşor, 
când îl vom primi cu osârdie. Precum şi apostolii după ce au 
fost bătuţi s-au întors bucurându-se, că s-au învrednicit a fi 
necinstiţi pentru numele Domnului“ (F. Ap. 5, 41). Şi cu 
toate că firea pedeps-!or pricinuieşte necaz şi durere, dar 
voinţa celor bătuţi a biruit şi firea lucrurilor. Despre care zice 
şi Pavel: „Şi toţi care voiesc să trăiască cucernic în Hristos 
lisus vor fi prigoniţi“ (Îl Tim. 3, 12). Şi cu toate că nu este 
prigoană, dar diavolul ne luptă. De aceea avem trebuinţă de 
multă filozofie şi de mare răbdare, ca să fim treji în rugăciu- 
ne şi să priveghem, pentru a nu pofii cele străine, pe cele ce 

le avem să le împărţim săracilor, să facem să suspine şi să 
plângă toată desfătarea şi cea în haine şi cea în bucate, să 
fugim de asuprire, de beţie, de ocară, să ne stăpânim limba 
ca să nu strigăm fără rânduială, pentru ca: „orice amărăciu- 
ne şi supărare şi mânie şi izbucnire şi defăimare să piară de 
la voi“ (Efes. 4, 31), nevorbind cuvinte de ocară şi glume. Şi 
nu este mică osteneală a păzi cu dinadinsul acestea. Dar ca 
să cunoşti ce mare lucru este a filozofa şi câtă osteneală ce- 
re, ascultă ce zice Pavel: „Îmi chinuiesc trupul şi-l supun ro- 
biei“, însemnând prin aceasta silinţa şi osteneala cea multă 
pe care trebuie s-o arate cei ce voiesc să-şi supună trupul în- 
tru toate. Încă şi Hristos zicea Ucenicilor: „În lume necaz 
veţi avea“ (In. 16, 33); dar îndrăzniţi. Eu am biruit lumea“. 
Acest necaz vă va pricinui vouă odihnă, zice. 

Viaţa aceasta este loc de nevoinţă, iar cel ce vrea să se în- 
cununeze nu se odihneşte în locul cel de nevoinţă şi în lup- 
te. De aceea cel ce vrea să se încununeze să aleagă viaţa 
cea aspră şi ostenicioasă, ca ostenindu-se aici puţină vreme, 
să dobândească acolo cinstea cea de-a pururea. Câte neca- 
zuri nu se întâmplă în toate zilele? Şi care este sufletul care 
nu se necăjeşte şi nu se supără, ci mulţumeşte, proslăveşte şi 
se închină Celui ce a îngăduit să vină asupră-i ispitele? Câte 
necazuri, câte întâmplări nenădăjduite? Dar trebuie să 
strâmtorăm gândurile cele rele şi să nu lăsăm limba să grăias- 
că ceva din cele necuviincioase. Precum şi fericitul lov mul- 
țumea lui Dumnezeu, deşi pătimea nenumărate rele. 

Dar sunt unii care de se vor împiedica sau se vor lovi de 
ceva, sau îl va ocări cineva, sau vor cădea într-o neputinţă, 
durere de picioare, de cap sau altă boală de acest fel, îndată 
hulesc, şi suferă şi durerea bolii şi de folos se lipsesc. Ce faci, 
o omule?'Huleşti pe Făcătorul de bine, Mântuitorul, Apără- 
torul şi Purtătorul de grijă? Nu simţi că te arunci singur în 

prăpastia pierzării celei mai cumplite? Oare, dacă vei huli, 
îţi faci durerea mai uşoară? Nu. Ci mai mult o măreşti şi o 
faci mai cumplită. Şi pentru aceasta diavolul aduce asupra 
ta nenumărate nevoi, ca să te arunce în prăpastia aceea. ŞI 
de va vedea că huleşti, îţi creşte durerea şi o face mai mare, 
ca împungându-te, să te necăjeşti iarăşi. lar de te va vedea 
că suferi vitejeşte şi pe măsură ce creşte durerea mulţumeşti 
lui Dumnezeu, se depărtează îndată, căci în zadar mai stăru- 
ieşte. Şi precum un câine ce stă lângă masă, de-i va arunca 
cel ce mănâncă câte ceva din cele puse pe masă, rămâne 
acolo, iar dacă de două şi de trei ori va sta neluând nimic, se 
depărtează căci aşteaptă în zadar, aşa şi diavolul neîncetat 
cască la noi. Şi de-i vei arunca lui, ca unui câine, cuvânt de 
hulă, îl primeşte şi nu se depărtează, iar de vei sta mulţu- 
mind, l-ai sugrumat cu foamea şi degrabă îl depărtezi pu- 
nându-l pe fugă. 

Dar nu poţi să taci, fiindcă te împungi de durere? Nici eu 
nu te opresc să nu vorbeşti. Dar în loc de a huli, mulţumeş- 
te, în loc de a te necăji, laudă. Mărturiseşte-te Stăpânului, 
strigă tare rugându-te şi proslăvind pe Dumnezeu. Şi astfel şi 
durerea se uşurează, căci mulţumirea depărtează pe diavo- 
lul şi cheamă ajutorul lui Dumnezeu. lar de vei huli şi ajuto- 
rul lui Dumnezeu l-ai împins de la tine, şi pe diavolul l-ai fă- 
cut mai cumplit asupra ta, şi pe tine te-ai împletit mai mult 
cu durerile. Dar de vei mulţumi şi vrăjmăşiile vicleanului 
drac le-ai alungat de la tine şi vindecarea de la Dumnezeu, 
Purtătorul de grijă, ai tras-o asupra ta. 

Dar poate din obicei limba se porneşte de multe ori să 
grăiască acel cuvânt rău. Atunci când se porneşte, mai îna- 
inte de a scoate cuvântul, muşc-o cu dinţii din toate părţile. 
Căci mai bine este ca acum să curgă sânge din ea, decât 
atunci să poftească o picătură de apă şi să nu dobândească 

această mângâiere. Mai bine este să pătimească ea durere 
vremelnică, decât să sufere atunci pedeapsa cea veşnică, 
precum şi limba bogatului care ardea, dar n-a primit nici o 
mângâiere. Dumnezeu a poruncit să iubeşti pe vrăjmaşii tăi, 
iar tu te întorci de la Dumnezeu, Cel ce te iubeşte? Dumne- 
zeu a poruncit să grăieşti de bine pe cei ce-ţi fac supărare, 
să binecuvântezi pe cei ce te ocărăsc, iar tu grăieşti de rău 
pe Făcătorul de bine şi Purtătorul de grijă, deşi nu te-a ne- 
dreptăţit cu nimic? Oare nu putea să alunge ispita? A îngă- 
duit-o să te faci mai lămurit. 

— Dar iată cad şi mă prăpădesc, vei zice. 

— Te prăpădeşti nu din pricina ispitei, ci din pricina trân- 
dăviei şi socotelii tale. Că ce lucru este mai uşor, spune-mi, 
hula sau mulţumirea? Oare nu aceea şi pe cei ce aud ţi-i 
face vrăjmaşi şi porrivnici şi te aruncă în necaz, pricinuindu-ţi 
multă durere? Dar aceasta îi va aduce nenumărate cununi 
ale filozofiei şi răbdării, nenumărate laude de la toţi şi mari 
răsplătiri de la Dumnezeu. Deci pentru ce lăsând tu ceea ce 
este uşor, dulce şi foloseşte, umbli şi vânezi ceea ce vatămă, 
mâhneşte şi istoveşte. lar dacă necazul ispitelor şi al sărăciei 
ar fi fost pricina hulelor, trebuia ca toţi cei ce sunt în sărăcie 
să hulească. Dar şi acum cei ce petrec în sărăcia cea mai de 
pe urmă mulţumesc totdeauna, iar alţii care se îndulcesc de 
bogăţie şi de desfătare nu încetează a huli. Dar nu firea lu- 
crurilor pricinuieşte acestea, ci voinţa noastră. Şi pentru 
aceasta am citit pilda aceasta ca să vezi că pe cel trândav şi 
nebăgător de seamă nici bogăţia nu-l foloseşte, iar pe cel ce 
ia aminte nici sărăcia nu-l poate vătăma. Şi ce zic sărăcia? 
Măcar toate relele care sunt între oameni de se vor aduna 
împreună niciodată nu vor putea răsturna sufletul iubitoru- 
lui de Dumnezeu şi iubitorului de înţelepciune, nici îl vor 
pleca să se depărteze de la fapta bună. Şi la aceasta rnartor 


679 


SFÂNTUL IOAN GURĂ DE AUR 


este Lazăr. lar pe cel molatec şi dezmierdător, nici bogăţia, 
nici sănătatea, nici îndestularea cea de-a pururea, nici altce- 
va nu vor putea să-l folosească cândva. 

Deci să nu zicem că sărăcia, boala şi năvălirile primejdii- 
lor silesc a huli. Nu sărăcia, ci nebunia; nu boala, ci defăi- 
marea; nu năvălirile primejdiilor, ci lipsa evlaviei aduce la 
hulă şi la toată răutatea pe cei ce nu iau aminte. 

— Dar pentru care pricină, zici, unii se pedepsesc aici, iar 
alţii acolo? De ce nu toţi aici? 

-— Pentru care pricină? De s-ar fi făcut aceasta toţi ne-am 
fi prăpădit, pentru că toţi suntem vinovaţi de pedeapsă. Şi 
dacă nimeni nu ar fi fost pedepsit aici, cei mai mulţi s-ar fi 
făcut trândavi şi mulţi ar fi zis că nu este pronie, adică pur- 
tare de grijă a lui Dumnezeu. Căci dacă acum când văd că 
mulţi din cei răi sunt pedepsiţi, hulesc multe, de nu ar fi fost 
nici asta, ce nu ar fi zis? La ce răutate nu s-ar fi pornit? De 
aceea Dumnezeu pe unii îi pedepseşte aici, iar pe alţii nu. Şi 
pedepseşte pe unii curmând răutatea lor, făcându-le mai 
uşoară osânda cea de acolo, sau izbăvindu-i cu desăvârşire 
de ea, şi pe cei ce trăiesc în răutate îi face mai înfrânaţi cu 
pedeapsa acelora. lar pe alţii nu-i pedepseşte ca, de vor lua 
aminte de ei pocăindu-se şi se vor cuceri de îndelunga răb- 
dare a lui Dumnezeu, să se izbăvească şi de pedeapsa cea 
de aici şi de osânda cea de acolo. lar de vor rămânea, nefo- 
losindu-se de blândeţea şi bunătatea lui Dumnezeu, mai 
mare osândă să sufere pentru defăimarea lor cea multă. 

lar de va zice cineva: De ce sunt pedepsiţi unii şi păti- 
resc ispite şi primejdii, că se pocăiau şi fără acestea, îi vom 
zice: De i-ar fi cunoscut Dumnezeu că aveau să se pocăias- 
că nu i-ar fi pedepsit. Căci dacă îi lasă pe cei care ştie că nu 
se vor îndrepta, cu mult mai mult i-ar fi lăsat în viaţa aceasta 
pe cei pe care i-ar fi cunoscut că se vor folosi de îndelunga 

Lui răbdare, ca să-şi împlinească pocăinţa. Dar acum, răpin- 
du-i mai înainte pe ei, şi acelora le face mai uşoară osânda 
cea de acolo şi pe aceştia mai înfrânaţi îi lucrează prin 
pedepsele acelora. 

— Dar pentru care pricină nu face aceasta cu toţi cei răi? 

— Ca cei ce rămân să se facă mai înfrânaţi şi să se în- 
drepte prin frică şi pedepsele acelora şi lăudând îndelunga 
răbdare a lui Dumnezeu şi cucernicindu-se de blândeţea 
Lui, să se depărteze de la răutate. 

— Dar nu fac nimic din acestea. 

— Nu este Dumnezeu pricina, ci trândăvirea şi nebăgarea 
de seamă a celor ce nu voiesc să folosească atâtea înlesniri 
pentru mântuirea lor. Şi ca să cunoşti că pentru aceasta face 
Dumnezeu astfel, ia aminte. Pilat oarecând a amestecat sân- 
gele galileenilor cu jertfele lor, iar venind unii a vestit acest 
lucru lui Hristos. Dar EI zice: „Credeţi oare că aceşti gali- 
leeni au fost mai păcătoşi decât toţi galileenii? Nul! zic vouă; 
dar dacă nu vă veţi pocăi, toţi veţi pieri la fel“ (Lc. 13, 2-3). 
lar peste alţii optsprezece a căzut un turn şi i-a omorât. Dar 
şi pentru aceia la fel a zis: „Gândiţi oare că ei au fost mai pă- 
cătoşi...2 Nul zic vouă“, arătând că şi cei ce erau vii erau vi- 
novaţi de pedeapsă. Şi zicând: „dar de nu vă veţi pocăi, toţi 
veţi pieri la fel“ (Lc. 13, 4-5), a dovedit că a îngăduit ca 
aceia să pătimească aceasta, ca cei vii, înfricoşându-se şi 
pocăindu-se din cele întâmplate acelora, să se facă moşteni- 
tori ai Împărăției. 

— Dar ce, pentru ca să mă fac eu mai bun şi să mă îndrept 
este pedepsit acela? 

— Nu chiar, căci acela este pedepsit pentru păcatul lui. 
Dar aceasta se face pricină de mântuire celor ce iau aminte, 
schimbându-i frica de cele ce se întâmplă altuia. Aşa şi stă- 
pânii fac de multe ori, că bătând o slugă, a făcut pe ceilalţi 

mai înţelepţi prin frică. Şi când vei vedea pe vreunii că au 
pătimit sfărâmare de corabie pe mare, sau că au fost acope- 
riţi de vreo casă ce a căzut peste ei, sau că s-au prăpădit de 
foc, sau că au fost traşi de râuri şi au fost înecaţi, sau şi-au 
prăpădit viaţa în oarecare alt chip ca acesta, iar pe alţii, care 
au păcătuit asemenea ca aceştia sau şi mai rău, dar n-au pă- 
timit nimic, să nu te tulburi zicând: De ce, păcătuind la fel, 
nu au pătimit la fel? Ci cugetă că pe unul ca acela l-a lăsat să 
moară, făcându-i osânda mai blândă acolo, sau iertându-i-o 
de tot, iar pe celălalt nu l-a lăsat să pătimească nimic de 
acest fel ca, prin pedeapsa aceluia, să se înţelepţească şi să 
se facă mai blând. lar de va rămânea întru ale lui îşi va gră- 
mădi osândă nemângâiată din pricina tre +.dăviei şi nebăgării 
lui de seamă. Şi Dumnezeu nu va fi pricinuitor al pedepsei 
lui celei nesuferite.. 

Şi de vei vedea pe vreun drept necăjindu-se, sau păti- 
mind toate cele ce s-au zis mai sus, să nu te tulburi cu sufle- 
tul, căci toate aceste nevoi îi fac cununile mai strălucite. Şi în 
scurt zis: Toată pedeapza împuţinează sarcina păcatelor ce- 
lor păcătoşi şi luminează sufletul celor drepţi, pricinuindu-se 
mare folos amândurora din necaz, numai de vor suferi cu 
mulţumire. Şi aceasta este ceea ce se caută. 

De aceea Dumnezeiasca Scriptură este plină de nenumă- 
rate pilde ca acestea. Şi când vedem că pătimesc şi drepţi şi 
răi, învăţăm că ori drept de este cineva, ori păcătos, având 
pildele, să sufere vitejeşte. Dar îţi arată răi nu numai păti- 
mind, ci şi petrecând în îndestulare, ca să nu te tulburi de în- 
destularea acelora, ci cunoscând, din cele ce s-au întâmplat 
bogatului acestuia, ce fel de foc îi aşteaptă pe ei după aces- 
tea de nu se vor schimba. 

— Şi nu este cu putinţă să dobândim odihnă şi aici şi acolo? 

— Nu este cu putinţă. Căci şi drepţi au petrecut aici viaţă 
ostenicioasă. 

— Dar Avraam n-a fost aşa? 

- Cine a pătimit mai multe nevoi decât el? Oare n-a fost 
lipsit de patrie? Oare nu s-a despărţit de toţi ai lui? Oare nu 
a suferit foamete în loc străin? Oare nu se muta adeseori ră- 
tăcind, de la Babilon în Mesopotamia şi de acolo în Pales- 
tina, apoi de aici în Egipt? Cine poate spune necazurile ce 
le-a avut cu barbarii aceia din pricina femeii? Cine poate 
spune robia casei rudeniei lui? Şi nenumărate sunt altele ca 
acestea. lar când a primit un fiu oare n-a pătimit mai mult 
decât toate, poruncindu-i-se să junghie cu mâinile sale pe 
cel iubit al său? Oare nu era alungat din toate părţile de păs- 
tori, şi nu a fost lipsit de femeie, ca şi tatăl lui, şi a petrecut 
atâta vreme fără copii? lacov, cel hrănit în casa părintească, 
oare n-a pătimit mai cumplite decât moşul său? Şi ca nu enu- 
merându-le toate să facem cuvântul lung, ascultă ce zice de- 
spre toată viaţa sa: „Puţine şi rele au fost zilele anilor vieţii 
mele, şi n-au ajuns la zilele anilor vieţii părinţilor mei“ (Fac. 
47, 9). Şi cine, văzând pe fiul său că stă pe scaun împără- 
tesc şi având atâta slavă, nu-şi va uita nevoile trecute? Dar 
acela atâta era de istovit de nevoi, încât nici în atâta îndestu- 
lare fiind nu uita relele cele trecute. 

Dar David, câte necazuri n-a pătimit? Oare nu şi acesta 
spune ca şi acela: „Zilele anilor noştri sunt şaptezeci de ani; 
iar de vor fi în putere optzeci şi ce este mai mult decât aceş- 
tia, osteneală şi durere“ (Ps. 89, 10-11). Dar leremia? Oare 
nu-şi blestemă şi ziua naşterii sale din pricina nevoilor celor 
dese, una după alta? Dar Moise, nu zicea şi el, obosind: 
„Omoară-mă pe mine, dacă aşa voieşti să-mi faci“? lar lie, 
sufletul cel înalt până la cer, cel ce a închis cerul, oare după 
multele minuni, nu el se plângea lui Dumnezeu, zicând: „la 

sufletul meu de la mine, că nu sunt eu mai bun decât părinţii 
mei“ (3 Imp. 19, 4). Şi cui foloseşte să enumăr pe fiecare 
din aceştia, odată ce Pavel, cuprinzându-i pe toţi, zice: „Au 
pribegit în piei de oaie şi în piei de capră, lipsiţi, strâmtoraţi, 
rău primiţi. Ei, de care lumea nu era vrednică“ (Evr. 11, 37- 
38). Şi în scurt, cel ce va voi să placă lui Dumnezeu şi să fie 
lămurit şi curat, să nu vâneze viaţa cea cu odihnă, cu răsfă- 
ţare şi cu dezmierdare, ci cea ostenicioasă şi plină de multe 
dureri şi sudori, căci nimeni „nu se încununează de nu se va 
lupta după lege“ (2 Tim. 2, 5), şi „oricine se luptă se înfrâ- 
nează de la toate“ (1 Cor. 9, 25), de la cuvânt, de la privire, 
de la ocară, de la hulă şi de la vorbă de ruşine. 

lar de aici învăţăm că chiar dacă nu va veni asupra noas- 
tră vreo ispită dinafară, trebuie să ne obişnuim în toate zilele 
cu postul, cu petreceri aspre, cu hrană simplă, fugind peste 
tot de cheltuielile cele multe, căci nu este cu putinţă ca în alt 
chip să plăcem lui Dumnezeu. Şi să nu-mi zică cineva cu- 
vântul acela nesocotit că cutare are şi cele de aici şi cele de 
acolo, căci cu neputinţă este ca să fie aceasta la cei bogaţi, 
care se desfătează şi păcătuiesc. Şi de trebuie să zicem 
aceasta, se poate zice pentru cei scârbiţi, care petrec în 
strâmtorare şi în necaz. Căci le au şi pe cele de acolo, că vor 
dobândi răsplătire, şi pe cele de aici, căci se hrănesc cu nă- 
dejdile acelora şi nu simt nevoile cele de aici fiindcă aşteap- 
tă bunătăţile ce vor să fie. 

Dar să auzim şi cele ce urmează. „Şi peste toate acestea, 
între noi şi între voi s-a întărit prăpastie mare“ (Lc. 16, 26). 
Bine a zis dar David că „fratele nu izbăveşte... nu va da lui 
Dumnezeu jertfă de ispăşire“ (Ps. 48, 7), fiindcă nici nu este cu 
putinţă, cu toate că va fi tată, frate sau fiu. Şi vezi că Avraam 
a numit fiu pe bogatul, dar cele ale tatălui nu a putut să le fa- 
că. lată a numit bogatul pe Avraam, dar n-a putut dobândi 

dragostea cea părintească, ce trebuia s-o primească fiul. Şi 
aceasta ca să cunoşti că nici rudenia, nici prieteşugul, nici 
dragostea, nici altceva din cele ce sunt nu pot să folosească 
pe cel ce este vândut de viaţa sa. 

Şi acestea le zic pentru că mulţi, deşi îi sfătuim să ia amin- 
te şi să se trezvească, petrec cu nebăgare de seamă întor- 
când în râs sfătuirea noastră, zicând: „In ziua aceea tu îmi 
vei fi apărător, de aceea îndrăznesc şi nu mă tem”. Altul zi- 
ce: „Am tată mucenic“, altul: „Am moş episcop “, iar alţii pun 
înainte pe toţi ai casei lor, dar toate acestea sunt cuvinte goa- 
le, căci nu ne vor putea ajuta atunci fapta bună a altora. 
Adu-ţi aminte de fecioarele acelea, dintre care cinci n-au lu- 
at untdelemn pentru care au rămas afară. Mare şi bun lucru 
este a avea cineva nădejdile mântuirii sale în isprăvile sale, 
căci acolo nici un prieten nu foloseşte nicidecum. Şi dacă 
aici Domnul zice către leremia: „Nu te ruga pentru poporul 
acesta“, unde ne putem schimba, cu mult mai mult va zice 
acolo. 

Ce zici? Ai tată mucenic? Dar aceasta mai degrabă va 
putea să te osândească mai mult, căci având de unde să iei 
pildă de fapte bune, nu iei şi te faci pe tine nevrednic de 
fapta bună cea strămoşească. Ai prieten viteaz şi minunat? 
Nici acesta nu te va folosi pe tine atunci. 

— Cum dar zice atunci: „Faceţi-vă prieteni din mamona 
nedreptăţii, ca atunci când veţi fi săraci, să vă primească 
aceia în corturile cele veşnice“ (Lc. 16, 9). Nu prieteşugul 
este cel ce ajută aici, ci milostenia. Că de ar fi ajutat numai 
prieteşugul, ar fi trebuit să zică numai atât: „faceţi-vă prie- 
teni“, dar dovedind că nu prieteşugul ajută a adăugat „din 
mamona nedreptăţii . 

Dar poate va zice cineva: „Pot să-mi fac prieten şi fără 
mamona şi mult mai bun decât prin ea”. Dar ca să cunoşti că 

milostenia este ceea ce ajută, ca lucru şi faptă a ta, nu te-a 
îndemnat să îndrăzneşti numai la prieteşugurile sfinţilor sim- 
plu, ci la prieteşugurile ce se fac prin mamona. 

Deci ştiind pe toate acestea, o iubiţilor, să luăm aminte de 
noi înşine cu dinadinsul. Şi de vom fi pedepsiţi să mulţumim, 
iar de vom petrece în îndestulare să ne mărginim pe noi 
înşine, să ne înţelepţim prin pedepsele altora şi să mulţumim 
(pe Dumnezeu) prin pocăință, umilinţă şi mărturisire deasă. 
Şi lepădând orice am greşit în această viaţă şi spălându-ne 
cu multă osârdie toată întinăciunea sufletului, să ne rugăm 
lui Dumnezeu să ne învrednicească ca, dezlegându-le pe 
toate aici, curaţi să ne ducem acolo, ca să nu fim împreună 
cu bogatul, ci împreună cu Lazăr în sânul Patriarhului, des- 
fătându-ne de bunătăţile cele nesfârşite. Pe care fie ca noi 
toţi să le dobândim cu darul şi cu iubirea de oameni a Dom- 
nului nostru lisus Hristos, Căruia, împreună cu Tatăl şi cu 
Sfântul Duh, slava în vecii vecilor. Amin. 


CUVÂNTUL IV la bogatul și la Lazăr / despre [ap- 
tul că conștiința obișnuiește să ne aducă aminte de pă- 
catele vechi / la Iosif 


e nevoie este să facem sfârşit la pilda lui Lazăr astăzi. 
Voi poate aţi socotit că am sfârşit toată treaba. Dar eu nu voi 
folosi neştiinţa spre amăgirea voastră, nici nu mă voi depărta 
până ce nu voi da tot ceea ce mi se descoperă, şi după 
aceea mă voi duce. Pentru că şi vierul nu pleacă după ce se 
culege via, ci stă şi taie toţi ciorchinii. Şi de vreme ce şi acum 
văd că încă mai sunt înţelegeri ascunse sub litere, ca sub 
nişte foi, veniţi să le culegem şi pe acestea cu de-amănuntul, 
întrebuinţând cuvântul în loc de cosor. Via după ce se cule- 
ge rămâne goală, fără rod, având numai numele de vie, dar 
via cea duhovnicească a Dumnezeieştilor Scripturi nu este 
aşa, ci de vom lua tot ce se vede, încă mai rămâne cea mai 
mare parte. Şi mulţi au vorbit despre aceasta, mai înainte de 
noi şi mulţi poate vor vorbi şi după noi, dar nimeni nu va pu- 
tea scoate toată bogăţia. Căci în acest fel este firea acestei 
bogății, cu cât vei săpa mai adânc, cu atât vor izbucni mai 
multe înţelegeri dumnezeieşti; pentru că este izvor care nu 
seacă niciodată. Şi trebuia ca atunci când ne-am adunat ulti- 
ma dată să vă dăm această datorie, dar am socotit că nu este 
fără primejdie a trece cu vederea isprăvile fericitului Vavila şi 
a doimei de sfinţi mucenici de după dânsul. Pentru aceasta 

am amânat datoria, păstrându-vă pentru ziua de astăzi toată 
răsplătirea. 

Veniţi dar, după ce am dat părinţilor laudele, nu după 
vrednicia lor, ci după puterea noastră, să vă dăm şi vouă ră- 
măşiţa povestirii acesteia. Dar să nu slăbiţi până ce vom 
ajunge la sfârşit. Şi vom lua cuvântul de acolo de unde l-am 
lăsat mai înainte. Dar unde l-am lăsat? La prăpastia care 
desparte pe cei drepţi de cei păcătoşi. Căci zicând bogatul: 
„ Îrimite pe Lazăr“, Avraam i-a răspuns: „Între noi şi între 
vol s-a întărit prăpastie mare, ca cei ce voiesc să treacă de 
aici la voi să nu poată, nici de acolo să treacă la noi“. Şi ară- 
tam prin multe cuvinte cum că, potrivit iubirii de oameni a 
lui Dumnezeu, trebuie să avem nădejdea mântuirii noastre 
în isprăvile noastre, nu enumerând părinţii, moşii şi strămo- 
şii, nici rudeniile, prietenii, casnicii şi vecinii. Căci „fratele 
nu izbăveşte; izbăvi-va, oare, omul?“. Şi toate cele ce le vor 
cere cei ce s-au dus cu păcate de aici, în zadar le vor cere. 
Pentru că şi cele cinci fecioare s-au rugat pentru untdelemn 
celor cinci de o vârstă cu ele, dar nu au dobândit. Cel ce a 
ascuns talantul în pământ s-a osândit, deşi s-a îndreptăţit 
mult. Cei ce nu L-au hrănit pe lisus când era flămând, nici 
i-au dat de băut când era însetat, deşi se îndreptăţeau cu ne- 
ştiinţa, n-au dobândit nici ei iertare şi îndreptare. lar alţii n-au 
putut zice nimic, precum acela ce era îmbrăcat în hainele 
cele întinate, căci învinuit fiind, tăcea. Şi nu numai acesta, ci 
şi cel ce a ţinut minte răul asupra aproapelui, cerându-i cei o 
sută de dinari, pentru care mustrat fiind de Stăpânul pentru 
cruzime şi nemilostivire, nimic nu putea să zică. Nimic deci 
nu ne va putea ajuta acolo, de nu vom avea lucruri bune. Şi 
ori de vom cere, ori de vom tăcea, va veni asupra noastră 
pedeapsa şi osânda. Căci ascultă cum şi acesta cerând două 
lucruri de la Avraam, nici unul n-a dobândit, fiindcă mai în- 

tâi făcea cerere pentru sine, zicând: „rimite pe Lazăr”, iar 
mai pe urmă nu mai făcea pentru sine, ci pentru fraţii lui. Şi 
una era cu neputinţă, cea dintâi, iar a doua era de prisos. 
Dar să auzim însuşi graiurile aceluia, şi încă cu osârdie. Şi 
dacă atunci când un osândit este adus de dregătorul în mij- 
locul târgului şi pune împrejurul lui chinuitori, care-l străju- 
iesc pe cel vinovat, toţi aleargă cu multă osârdie vrând să 
audă ce întreabă judecătorul şi ce răspunde osânditul, cu 
mult mai mult trebuie a asculta aici ce zice osânditul, adică 
bogatul, şi ce răspunde Dreptul Judecător prin Avraam. 
Căci deşi Avraam grăia, nu el judeca. Şi precum la judecăţi- 
le cele lumeşti unii vinovaţi, tâlhari şi ucigaşi de oameni, sunt 
depărtaţi de faţa judecătorului nedându-li-se voie să audă 
glasul lui, pe lângă toate celelalte necinstiri adăugându-le şi 
aceasta, ci un altul slujeşte în locul celui ce judecă, punând 
întrebările şi primind răspunsurile celor judecaţi, aşa se fă- 
cea şi atunci. Căci nu Dumnezeu grăia ca să audă osânditul, 
ci Avraam, care era în mijloc, spunea celui ce era sub jude- 
cată cele de la Judecătorul. Şi nu de la sine grăia cele ce 
grăia, ci-i citea legi dumnezeieşti şi-i spunea hotărârile ce se 
aduceau de sus. De aceea nici acesta nu putea să grăiască 
împotrivă. 

Deci să luăm aminte cu dinadinsul la cele ce grăiesc, căci 
înadins zăbovesc la această pildă, deşi am patru zile, pentru 
că mare este folosul din ea şi pentru săraci şi pentru bogaţi şi 
pentru cei ce se tulbură de îndestularea celor răi şi de sără- 
cia şi necazul celor drepţi. Şi într-adevăr nimic nu obişnuieş- 
te a sminti şi a tulbura pe oamenii de rând, precum faptul că 
bogaţii care trăiesc în răutate dobândesc multă îndestulare şi 
cei ce trăiesc în fapte bune ajung la cea mai de pe urmă să- 
răcie şi suferă şi alte nenumărate nevoi ale lipsei. Dar pilda 
aceasta este de ajuns să lămurească lucrurile, pe cei bogaţi 

înţelepțindu-i, iar pe cei săraci mângâindu-i; pe aceia învă- 
țându-i să nu cugete înalt, iar pe cei săraci mângâindu-i pen- 
tru cele ce vor fi; pe aceia sfătuindu-i să nu se semeţească 
când cei răi nu sunt pedepsiţi aici, căci îi va aştepta acolo 
osândă cumplită, iar pe aceştia mângâindu-i, ca să nu se tul 
bure pentru îndestulările altora, nici să socotească că lucru- 
rile noastre omeneşti sunt fără de purtarea de grijă a lui 
Dumnezeu, când vede că dreptul pătimeşte aici rău, iar 
omul cel rău şi spurcat dobândeşte îndestulare nesfârşită. 
Că amândoi vor lua acolo după vrednicie, unul cununile 
răbdării şi ale suferirii, iar altul pedepsele şi chinurile răutăţii. 
Această pildă scrieţi-o şi săracii şi bogaţi, bogaţii pe zidurile 
casei voastre, iar săracii pe zidurile minţii. Şi de se va şterge 
cândva prin uitare, scrieţi-o din nou prin aducerea aminte. 
Dar şi bogaţii scrieţi-o în minţile voastre, mai mult decât pe 
zidurile casei, purtaţi-o neîncetat şi va fi vouă învăţătură şi 
pricină de toată filozofia. Şi de o vom avea pe ea scrisă în 
minte totdeauna, nici cele de bucurie ale vieţii acesteia nu 
ne vor putea îngâmfa, nici cele de întristare nu ne vor surpa, 
ci ne vom afla faţă de ele ca faţă de zugrăvelile de pe pereţi. 
Şi precum vom vedea zugrăviți pe pereţi şi bogatul şi săra- 
cul, nezavistuind pe acela, nici defăimând pe acesta, pentru 
că cele ce se văd sunt chipuri, iar nu lucruri reale, aşa să fim 
şi faţă de bogăţie şi sărăcie, de slavă şi de necinste şi de toate 
cele veselitoare şi mâhnicioase, şi ne vom izbăvi de tulbura» 
rea ceea ce se face în noi din pricina acestora. Căci toate 
acestea sunt mai amăgitoare decât umbra, pe cel înalt şi vi- 
teaz neputând să-l înalțe nimic din cele strălucite şi slăvite, 
nici să-l împileze cele smerite şi lepădate. 

Dar este vremea să auzim şi cuvintele bogatului. „Rogu- 
te, dar, părinte, să-l trimiţi în casa tatălui meu, căci am cinci 
fraţi, să le spună lor acestea, ca să nu vină şi zi în acest loc 

de chin“ (Lc. 16, 27-28). După ce n-a dobândit cele pentru 
sine, face rugăminte pentru alţii. Vezi cum s-a făcut iubitor 
de oameni şi blând din pricina pedepsei? Căci cel ce defăi- 
ma pe Lazăr fiind de faţă, poartă grijă acum de alţii; cel ce 
trecea pe lângă cel ce zăcea înaintea ochilor lui, îşi aduce 
aminte de cei ce nu se văd şi se roagă cu multă osârdie ca să 
se facă cu ei vreo purtare de grijă spre izbăvirea de relele 
ce-i aşteaptă. Şi se roagă ca să fie trimis Lazăr în casa tatălui 
său, acolo unde a fost locul de nevoinţă al lui şi arena faptei 
bune. Şi zice să meargă aşa încununat ca să-l vadă cei ce l-au 
văzut atunci chinuindu-se, ca o mărturie a sărăciei, a foamei 
şi a relelor celor nenumărate, care s-au schimbat în slavă şi 
în cinste. Ca înăţându-se ei şi cunoscând că lucrurile noastre 
nu se vor sfârşi odată cu viaţa, să se pregătească pentru ca 
să scape de această pedeapsă şi osândă. 

Dar ce zice Avraam? „Au pe Moise şi pe prooroci; să as- 
culte de ei“. Tu porţi mai multă grijă de fraţii tăi, decât Dum- 
nezeu, cel ce i-a făcut? Le-a dat nenumărați dascăli care-i 
sfătuiesc, îi învaţă şi-i îndeamnă. Dar ce zice bogatul? „Nu, 
părinte Avraame, ci, dacă cineva dintre morţi se va duce la 
ei, se vor pocăi“. Acestea sunt cuvintele celor de rând. Un- 
de sunt acum cei ce zic: „Cine a venit de acolo? Cine a învi- 
at din morţi? Cine a spus cele din iad?“ Câte ca acestea nu 
zicea întru sine bogatul când se desfăta? Şi nu se ruga aşa 
simplu să învie cineva din morţi, ci fiindcă atunci când trăia, 
auzind Scripturile, defăima, râdea şi socotea basme cele ce 
se ziceau, de aceea se ruga să fie trimis Lazăr, căci astfel 
pătimeau şi fraţii lui. Şi de se va duce cineva dintre morţi îl 
vor crede şi nu vor mai râde, ci vor lua aminte la cele ce se 
grăiesc. 

Dar Avraam ce zice? „Dacă nu ascultă de Moise şi de 
prooroci, nu vor crede nici dacă ar învia cineva dintre morţi . 

Şi cum că este adevărat că cel ce nu ascultă Scripturile, nici 
pe morţi, de vor învia, nu-i ascultă, o dovedesc iudeii, care 
neascultând pe Moise şi pe prooroci, nici pe morţii care i-au 
văzut aduşi la viaţă n-au crezut. Ci odată voiau să omoare 
pe Lazăr, iar altă dată săreau asupra Apostolilor, cu toate că 
în vremea Crucii au înviat mulţi morţi. 

Dar ca să cunoşti cu lesnire că mai vrednică de credinţă 
este învăţătura proorocilor, decât dacă ar vesti cineva scu- 
lându-se din morţi, socoteşte că orice mort este rob, iar cele 
grăite de Scripturi le-a spus Stăpânul. De aceea deşi va învia 
vreun mort, sau se va pogori vreun înger din cer, decât toţi 
mai vrednice de credinţă să-ţi fie Scripturile. Căci Stăpânul 
îngerilor şi Domnul viilor şi al morţilor a legiuit Scripturile şi 
de prisos sunt cererile de a veni morţi de dincolo. Pe lângă 
acestea, cele de mai sus sunt dovedite şi din judecăţile cele 
de aici. Gheena nu se arată celor necredincioşi, ci numai 
celor credincioşi este dovedită şi luminată. Dar judecăţile 
sunt arătate tuturor şi în toate zilele auzim că s-a pedepsit 
cutare, s-a luat avuţia cutăruia, altul a fost osândit la ocnă, 
altul a fost ars cu foc, iar altul a fost prăpădit cu alt fel de pe- 
deapsă. Dar auzindu-le pe acestea, cei răi, tâlharii şi ferme- 
cătorii nu se înțelepţesc. Şi ce zic că nu se înţelepţesc cei ce 
n-au căzut niciodată în unele ca acestea? Că de multe ori 
mulţi prinzându-se, dar scăpând de pedeapsă şi fugind din 
temniţă, iarăşi s-au apucat de aceleaşi, făcând lucruri mult 
mai cumplite. 

Deci să căutăm să auzim de la morţi acestea, care mai lu- 
minat ne învaţă Scripturile în toate zilele. Că de ar fi ştiut 
Dumnezeu că, sculându-se morţii, ar fi folosit pe cei vii, nu 
ar fi lăsat, nici ar fi trecut cu vederea folosul nostru, Cel ce 
pe toate le lucrează spre folosul nostru. Şi pe lângă aceasta 
de ar fi înviat adeseori morţii şi ne-ar fi vestit nouă toate cele 

de dincolo, şi acest lucru s-ar fi defăimat cu vremea. Şi încă 
şi învățături rele ar fi băgat diavolul cu lesnire, că de multe 
ori ar fi arătat năluciri, iar pe alţii că se îngroapă numai apa- 
rent şi apoi făcându-i ca şi cum ar fi înviat din morţi, să îndu- 
plece minţile cele înşelate să creadă ce ar fi voit el. Căci 
dacă acum nefiind acestea se închipuiesc, în vise, de multe 
ori în chipul celor ce s-au dus de aici, amăgind şi prăpădind 
pe mulţi, cu mult mai mult de s-ar fi făcut acestea, adică să 
vină mulţi la viaţă din cei ce au murit, nenumărate vicleşu- 
guri ar fi împletit dracul cel spurcat şi multă amăgire ar fi bă- 
gat în viaţa aceasta. De aceea Dumnezeu a închis uşile şi nu 
lasă pe nimeni din cei morţi să se întoarcă şi să spună cele 
de acolo, ca nu cumva diavolul, luând pricină de aici, să ba- 
ge toate meşteşugirile sale. Când erau prooroci a ridicat 
prooroci mincinoşi; când erau apostoli, apostoli mincinoşi; 
când s-a arătat Hristos, hristoşi mincinoşi; iar când s-au adus 
dogme sănătoase, a băgat cele stricate, semănând zâzanii 
pretutindeni. De aceea dacă şi aceasta s-ar fi întâmplat s-ar 
fi ispitit ca, prin organele lui, să făţărnicească învieri neade- 
vărate, amăgind cu oarecare farmece ochii celor ce văd, şi 
să facă morţi false, precum am zis, amestecându-le pe toate 
şi răsturnându-le cu susul în jos. Dar Dumnezeu, ştiindu-le 
pe toate acestea de mai înainte, i-a oprit calea aceasta, şi fi- 
indu-i milă de noi, nu a îngăduit nimănui să vină cândva de 
acolo şi să spună oamenilor celor vii despre cele de acolo, 
învăţându-ne pe toţi ca să socotim mai vrednice de credinţă 
Scripturile cele dumnezeieşti decât altceva. Căci ele ne-au 
arătat lucruri mult mai luminate decât învierea morţilor. A 
întors toată lumea, a izgonit înşelăciunea, a adus iarăşi ade- 
vărul, isprăvind toate acestea prin pescari şi oameni simpli şi 
dându-ne de peste tot suficiente dovezi ale purtării Sale de 
grijă. 

Deci să nu socotim că lucrurile noastre se termină odată 
cu Viaţa aceasta, ci să credem că va fi negreşit judecată şi 
răsplătire pentru toate cele ce se fac de noi aici. Şi aceasta 
atât de dovedită şi luminată este, încât şi iudeii şi păgânii şi 
ereticii şi orice om se unesc la socoteală. Şi deşi nu toţi filo- 
zofează despre înviere precum se cuvine, însă despre jude- 
cată şi osânda cea de acolo toţi se unesc, zicând că acolo va 
fi o oarecare răsplătire pentru cele ce se fac aici. Şi de nu ar 
fi fost aceasta pentru care pricină Dumnezeu ar fi întins atâ- 
ta cer, ar fi aşternut atâta pământ, ar fi lăţit marea, ar fi re- 
vărsat aerul şi ar fi arătat atâta purtare de grijă? Pentru a nu 
avea grijă de noi până în sfârşit? Oare nu vezi câţi, petre- 
când în fapta bună, s-au dus din viaţă după ce au pătimit ne- 
numărate rele, neprimind nici un bine? lar pe alţii, care pe- 
trecând în răutate, răpind avuţiile altora, dezbrăcând şi 
silnicind văduve şi orfani, s-au dus din viaţa aceasta, după 
ce s-au desfătat de nenumărate bunătăţi, de bogăţie şi de 
dezmierdări, nepătimind nici cel mai mic rău? Când dar vor 
lua cei dintâi răsplătirile pentru fapta bună, sau ceilalţi pe- 
depsele pentru răutate, dacă lucrurile noastre se termină cu 
viaţa aceasta? Şi cum că este dovedit că există Dumnezeu şi 
încă drept şi oricine va mărturisi aceasta, dovedit este că, fi 
ind drept, va şi răsplăti şi acelora şi acestora cele după vred- 
nicie. Şi dacă va răsplăti cele după vrednicie şi acestora şi 
acelora, iar aici nimeni n-a fost răsplătit, nici acesta cinste 
pentru fapta bună, nici acela pedeapsă pentru răutate, do- 
vedit este că va fi o vreme în care amândoi vor lua răsplăti- 
rea cea cuviincioasă. 

Dar pentru care pricină Dumnezeu ne-a pus în mintea 
noastră un judecător care totdeauna priveghează şi este 
treaz? Spun despre conştiinţă. Şi nu este nici un judecător 
atâta de treaz între oameni cum este conştiinţa noastră. Căci 

judecătorii cei lumeşti se strică de bani, se slăbănogesc de 
linguşitori, se făţărnicesc de frică şi multe alte sunt care stri- 
că hotărârea lor cea dreaptă. Dar divanul conştiinţei nu se 
supune la nici una din acestea, ci cu toate că o vei mitui, cu 
toate că o vei linguşi şi o vei măguli, cu toate că o vei îngrozi, 
sau altceva de-i vei face, dă hotărârea cea dreaptă contra 
celor ce au greşit. Şi chiar cel ce a făcut păcatul el însuşi se 
va osândi pe sine, cu toate că nu-l va pârt altcineva. lar aceas- 
ta nu o face de două sau de trei ori, ci în toată viaţa. Şi cu 
toate că va trece multă vreme, dar nu va uita niciodată cele 
făcute, ci şi mai înainte de a se face păcatul şi când se face şi 
după ce s-a făcut stă asupra noastră ca un pârâş cumplit, dar 
mai ales după ce se face păcatul. Căci atunci când lucrăm 
păcatul fiind beţi de dulceaţă nu simţim, dar după ce se face 
şi după ce se stinge toată dulceaţa, atunci intră boldul cel amar 
al căinţei, invers ca la femeile cele ce se chinuiesc. Căci la 
acelea, mai înainte de naştere, durerea le este cumplită şi 
nesuferită, iar după naştere au odihnă, fiindcă durerea iese 
odată cu pruncul. Dar aici nu aşa, ci până când chinuim şi 
zămislim sfaturile cele stricate ne veselim şi ne bucurăm, iar 
după ce naştem copilul cel rău, adică păcatul, atunci văzând 
urâciunea şi grozăvia celui născut ne chinuim şi ne rupem 
mai cumplit decât femeile cele ce nasc. De aceea vă rog de 
la început să nu primiţi pofta cea stricată, iar dacă aţi primit-o, 
să sugrumaţi seminţele ei înăuntru, iar dacă şi de aceasta vă 
veţi lenevi, după ce păcatul se va face lucru să-l omorâţi prin 
mărturisire şi prin lacrimi şi prin prihănirea de sine, căci ni- 
mic nu este aşa pierzător de păcat ca prihănirea şi osândirea 
de sine împreună cu pocăinţa şi lacrimile. Ţi-ai prihănit şi 
osândit păcatul? Au lepădat sarcina. Dar cine zice aceasta? 
Însuşi Dumnezeu Judecătorul. „Spune tu întâi păcatele tale 
ca să te îndreptezi“. Dar pentru care pricină te ruşinezi şi ţi 

se roşeşte faţa voind să spui păcatele? Oare le spui la vreun 
om, ca să te înfrunteze? Oare le mărturiseşti la robul cel 
asemenea ţie ca să te vădească? Stăpânului, Purtătorului de 
grijă, lubitorului de oameni şi Doctorului îţi arăţi rana. Şi da- 
că nu o vei spune, oare Acela nu o cunoaşte, Care ştia de 
mai înainte cele ce se vor face? Pentru care pricină n-o spui? 
Oare din prihănirea ta păcatul se face mai greu? Nu. Ci mai 
uşor şi mai blând. Şi pentru aceasta spune-l, nu pentru ca să 
fi pedepsit, ci pentru ca să fie iertat; nu pentru ca El să cu- 
noască păcatul, care îl ştie de mai înainte, ci ca să cunoşti tu 
câtă datorie îţi iartă. Şi El voieşte ca tu să cunoşti mărimea 
darului, ca să petreci mulţumind, ca să fii mai tare faţă de 
păcat, ca să fii mai osârduitor spre fapta bună. De nu vei 
spune mărimea datoriei, nu vei cunoaşte mulţimea darului. 
Nu te silesc, zice, să vii în mijlocul priveliştei şi să pui împre- 
jur mulţi martori, ci spune-Mi păcatul numai Mie deosebi, 
ca să vindec buba şi să te izbăvesc de usturime. 

De aceea Dumnezeu a pus în noi conştiinţa, mai cu dra- 
goste decât tatăl. Că tatăl odată, de două ori, de trei ori, sau 
de zece ori certând copilul şi văzând că nu se îndreaptă, îl 
leapădă deznădăjduindu-se de el, scoţându-l din casă şi tă- 
indu-l din rudenie. Dar conştiinţa nu face aşa, ci o dată, de 
două ori, de trei ori, şi de nenumărate ori de-ţi va zice şi tu 
nu vei asculta, ea grăieşte iarăşi şi nu se depărtează până la 
răsuflarea cea mai de pe urmă. Şi ne arată chipurile păcate- 
lor în casă, pe uliţă, la masă, în târg, în călătorie şi de multe 
ori şi în visuri. Şi uită-te la înţelepciunea lui Dumnezeu, căci 
n-a făcut ca totdeauna conştiinţa să prihănească, pentru că 
nu am fi suferit sarcina dacă am fi fost pârâţi neîncetat, nici 
ca ea să fie slabă, ca să ostenească după cea dintâi sau după 
cea de-a doua sfătuire. Şi de era să ne împungă pe noi în 
toate zilele şi ceasurile, ne-am fi sugrumat de scârbă, iar da- 

că s-ar fi depărtat după una sau două mustrări, nu am fi 
dobândit nici un folos. De aceea a făcut ca această mustrare 
să fie totdeauna, dar nu continuă; totdeauna ca să nu că- 
dem în trândăvie şi nebăgare de seamă, ci să ne trezvim me- 
reu până la moarte, dar nu continuă ca să nu ne chinuim cu 
mintea, ci să răsuflăm primind perioade de odihnă şi mângâ- 
ieri. Şi precum a nu pătimi nicidecum durere pentru păcate 
este lucru primejdios şi naşte în noi nesimţirea cea mai de pe 
urmă, aşa a pătimi durere neîncetat şi peste măsură este lu- 
cru vătămător. Căci covârşirea scârbei scoțând de multe ori 
pe om din socotelile şi simţirile cele fireşti, poate îneca sufle- 
tul şi să-l facă netrebnic spre toate cele bune. De aceea a şi 
rânduit ca mustrarea conştiinţei noastre să fie în răstimpuri, 
pentru că este foarte aspră şi împunge pe cel ce a păcătuit 
mai dureros decât orice bold. Şi ea se scoală şi strigă cumplit 
şi cu multă tărie asupra noastră nu numai atunci când noi pă- 
cătuim, ci şi când alţii vor greşi cele asemenea cu noi. Pentru 
că desfrânatul, preadesfrânatul, tâlharul nu numai când el 
este pârât socoteşte că este certat cu bătăi, ci şi când aude 
că şi alţii care au făcut aceleaşi ca şi ei se pârăsc, aducându- 
şi aminte de păcatele lui din mustrările altora. Şi cu adevărat 
se pârăşte altul, dar se răneşte acesta, care nu este pârât, da- 
că a îndrăznit să facă unele ca ale aceluia. Precum şi la fap- 
tele cele bune, căci atunci când alţii se laudă şi se încunu- 
nează, cei ce au isprăvit cele asemenea cu aceia se bucură şi 
se veselesc, ca şi cum ei ar fi lăudaţi mai mult decât aceia. 

Cine poate fi mai ticălos decât cel ce păcătuieşte, dacă 
alţii se pârăsc şi se învinuiesc, iar el leşină? Şi cine poate fi 
mai fericit decât cel ce petrece în fapta bună, dacă lăudân- 
du-se alţii, el se bucură şi se veseleşte, aducându-și aminte 
de isprăvile sale din laudele acelora? Acestea sunt lucrurile 
înţelepciunii lui Dumnezeu, acestea sunt semnele purtării de 

grijă celei mari a Lui. Căci mustrarea conştiinţei este o anco- 
ră sfântă, care nu ne lasă să ne afundăm desăvârşit în adân- 
cul păcatului, fiindcă nu numai în vremea păcatului obişnu- 
ieşte să ne aducă aminte de el, ci şi după multe înconjurări 
de ani ne aduce aminte de păcate vechi. Şi pentru aceasta 
voi aduce o dovadă luminată din Scripturi. 

Oarecând losif a fost vândut de fraţii lui, care nu aveau 
cu ce să-l învinuiască, dar pentru că avusese nişte visuri care 
spuneau de mai înainte slava lui ce avea să-i fie, l-a vândut. 
Că zicea: „Snopii voştri s-au închinat snopului meu“ (Fac. 
37, 1). Dar pentru aceasta trebuia mai mult să-l păzească, 
căci avea să fie el cunună a întregii familii şi strălucire a nea- 
mului întreg. Ci în acest fel este zavistia, se luptă împotriva 
bunătăţilor proprii. Şi zavistnicul alege mai bine să păti- 
mească nenumărate nevoi, decât să vadă pe aproapele său 
sporind în cinste, cu toate că o parte din ea trece la el. Şi ce 
altceva poate fi mai ticălos decât aceasta? Lucrul acesta l-au 
pătimit şi aceia şi văzându-l pe losif de departe venind şi 
aducându-le hrană, ziceau întru ei: „Veniţi să-l omorâm... şi 
vom vedea ce vor fi cu visurile lui“ (Fac. 37, 20). Deşi nu te-ai 
luat de fratele tău, nici nu i-ai cunoscut firea, trebuia să te 
cucerniceşti de masă şi de felul slujirii, că a venit să te hră- 
nească. Dar vezi cum proorocesc ei nevrând? „Veniţi să-l 
Omorâm... şi vom vedea ce vor fi cu visurile lui“. Dacă nu s-ar 
fi sfătuit, dacă nu ar fi ţesut vicleşugul, dacă nu ar fi pus la 
cale acel sfat neruşinat, nu ar fi cunoscut puterea visurilor. 
Căci nu era acelaşi lucru ca losif să fie pus în scaunul Egip- 
tului fără să pătimească nimic, cu a dobândi acea strălucire 
prin atâtea nevoi şi împiedicări. Şi de nu l-ar fi zavistuit, nu lar 
fi vândut în Egipt, de nu l-ar fi vândut în Egipt, nu l-ar fi în- 
drăgit egipteanca, de nu l-ar fi îndrăgit egipteanca, nu ar fi 
fost aruncat în temniţă, nu ar fi tâlcuit visurile şi nu ar fi do- 

bândit împărăţia. Şi de nu ar fi dobândit împărăţia, nu ar di 
venit fraţii lui ca să cumpere grâu şi să se închine lui. Drept 
aceea fiindcă s-au sfătuit să-l omoare, cu mult mai limpede 
au cunoscut visurile lui. 

Ce dar? Oare aceia s-au făcut pricinuitori lui losif de toa- 
te bunătăţile şi de slava aceea? Nicidecum. Ci ei s-au sfătuit 
să-l dea pe el morţii, necazului, robiei şi relelor celor mai de 
pe urmă, iar Dumnezeu, Meşterul cel bun, a folosit răutatea 
zavistnicilor spre slava celui zavistuit şi vândut. Şi ca să nu se 
socotească că cele ce au urmat s-au făcut din întâmplare sau 
din schimbarea lucrurilor omeneşti, Dumnezeu, prin însăşi 
aceia care se împotriveau, face lucrurile cărora aceia se îm 
potriveau, folosind pe vrăjmaşi ca slujitori ai slavei lui Iosif. 
Şi aceasta ca să înţelegi că cele ce a hotărât Dumnezeu ni 
meni nu le va opri şi nimeni nu va putea întoarce mâna Lui 
cea înaltă. a 

Şi dacă tu vei fi vrăjmăşuit de unii, să nu te spăimântezi, 
nici să te superi, ci să ştii că vrăjmăşuirea duce la sfârşit bun, 
numai de vei suferi cu bărbăţie cele ce ţi se întâmplă. Căci 
iată şi aici zavistia a născut împărăție şi pizma a pricinait co- 
roană şi scaun, şi cei ce l-au vrăjmăşuit ei înşişi l-au împins la 
mărimea acestei dregătorii. Şi cel ce a fost zavistuit a împă- 
răţit, iar cei ce au zavistuit, slujeau aceluia; şi acela era închi- 
nat, iar aceştia se închinau. Deci când vor veni asupra ta ne- 
voi dese, unele după altele, nu te tulbura, nici te necăji, ci 


- aşteaptă sfârşitul, căci negreşit va veni şi vrednic de dăruirea 


cea mare a lui Dumnezeu, numai de vei suferi cu mulţumire 
cele ce se întâmplă. Căci şi acesta, după visurile acelea ve- 
nind în primejdia cea mai de pe urmă, vânzându-se de fraţi, 
vrăjmăşuindu-se de egipteancă şi căzând în temniţă, n-a zis 
întru sine: „Ce este aceasta? Visurile acelea au fost o amăgi- 
re, care m-au lipsit de patrie şi de libertate. Pentru Dumne- 

zeu nu m-am supus egiptencei care mă invita la desfrânare 
şi sunt pedepsit pentru înfrânare şi pentru fapta bună, dar 
nici aşa nu mi-a ajutat Dumnezeu, nici şi-a întins mâna, ci 
m-a lăsat să fiu dat în legături şi în nevoi dese. Căci după 
groapă, robie; după robie, vrăjmăşie; după vrăjmăşie, nă- 
păstuire; după năpăstuire, temniţă“. Dar nimic din acestea 
nu-l tulbura pe el, ci sta îmbărbătându-se cu nădejdea, şti- 
ind că cele zise de Dumnezeu nu vor cădea niciodată. Şi 
putea Dumnezeu să împlinească pe acelea şi în ziua aceea, 
dar ca să-şi arate şi puterea Sa şi credinţa robului Lui, lasă să 
se scurgă vreme îndelungată şi să se facă multe împiedicări. 
Şi-şi arată puterea Lui şi împlineşte cele făgăduite când ele 
nu mai au nădejde de a fi împlinite şi vezi şi tăria robului 
Lui, pe care nimic din cele ce se întâmplă nu-l depărtează 
de la aşteptarea cea bună. 

Dar să ne întoarcem la ceea ce am zis. Şi au venit aceia, 
fiindcă foametea, ca un ostaş, îi împingea la Egipt ca să 
cumpere grâu şi i-a pus înaintea dregătorului losif. Dar el ce 
zice către ei? „Iscoade sunteţi“ (Fac. 32, 10). Atunci ei au 
zis întru sine: „Ce este aceasta? Am venit să cumpărăm bu- 
cate şi ne primejduim viaţa?“ Pe bună dreptate, pentru că şi 
el v-a adus bucate şi şi-a primejduit viaţa. Dar el a suferit cu 
adevărat, iar voi nu, căci losif nu era vrăjmaş, ci a luat numai 
mască de vrăjmaş ca să cunoască cu de-amănuntul cele ce 
s-au făcut în casa părintească. Şi de vreme ce ştiindu-i că 
sunt vicleni din cele ce a pătimit, iar pe Veniamin nu l-a vă- 
zut împreună cu ei, s-a temut pentru copil, ca nu cumva şi 
acela să fi pătimit ca şi el. De aceea porunceşte ca unul din- 
tre ei să fie legat şi oprit acolo, până ce vor aduce pe fratele 
lor. Şi luând grâul s-au dus înfricoşaţi cu moartea de nu vor 
face cele poruncite. Şi după ce losif le-a zis: „Şi pe fratele 
vostru cel mai tânăr să-l aduceţi la mine... iar de nu, veţi 

muri“, ce zic aceia între ei? „În păcate suntem noi pentru 
fratele nostru, că nu ne-a fost milă de necazul sufletului lui 
când ne ruga pe noi“ (Fac. 42, 20, 21). Ai văzut după câtă 
vreme şi-au adus ei aminte de păcatul acela? Către tatăl lor 
a zis: „Fiară rea l-a mâncat pe el“ (Fac. 37, 33), iar acum 
când losif era de faţă îşi vădeau păcatul lor. 

Ce lucru mai de mirare poate fi altul decât acesta? Se 
face judecată fără vădiri şi mustrări, îndreptare fără pâră, 
dovedire fără martori, fiindcă înşişi aceia care au făcut lu- 
crul se vădesc pe sine şi ceea ce au făcut în ascuns o arată 
pe faţă. Cine i-a înduplecat, cine i-a silit să pună în faţă cele 
ce s-au făcut cu atâta vreme mai înainte? Oare nu este do- 
vedit că conştiinţa, judecătorul cel neamăgit, care neîncetat 
le tulbura cugetele şi le împungea sufletul? Cel omorât atunci 
şedea judecându-i cu tăcerea, şi neieşind nici o hotărâre 
pentru ei, ei înşişi îşi rostesc osânda asupra lor. Şi uni dintre 
ei ziceau acestea, iar altul le zicea: „Nu v-am grăit vouă zi- 
când: Nu faceţi nedreptate băiatului? Şi iată sângele lui se 
cere (de la noi)“ (Fac. 42, 22). Şi deşi acesta nu le-a zis ni- 
mic despre ucidere, dar conştiinţa lor, apucând vreme, le-a 
adus aminte de ce au făcut, iar aceia, fără să-i silească cine- 
va, au mărturisit cele ce au îndrăznit să facă. 

Aşa şi noi de multe ori pătimim cu păcatele învechite, căci 
ne aducem aminte de ele când suntem cercetaţi de nevoi şi 
de necazuri. j 

Deşi ştiind toate acestea, când vom face ceva rău să nu 
aşteptăm nevoi şi necazuri, nici primejdii şi legături, ci în 
toate zilele şi ceasurile să înnoim divanul acesta, să aducem 
hotărâri asupra noastră şi să ne silim ca în tot chipul să ne în- 
dreptăm către Dumnezeu. Şi nici noi să nu ne îndoim asu- 
pra învierii şi judecății, nici pe alţii să suferim auzindu-i că 
grăiesc aşa, ci în tot felul să le astupăm gura prin cele ce s-au 

zis. Că de nu ar trebui să dăm seama acolo pentru cele ce 
am greşit, nu ar fi pus Dumnezeu aici în noi astfel de judecă- 
tor. Dar şi acesta este un semn al iubirii de oameni a Lui, că 
de vreme ce atunci ne va cere seamă pentru cele ce am 
greşit, a pus în noi acest judecător nemitarnic, ca judecân- 
du-ne pe noi aici pentru cele greşite, făcându-ne mai înţe- 
lepţi, să ne răpească de la judecata ce va să-fie acolo. De- 
spre care zice şi Pavel: „Căci de ne-am fi judecat noi singuri, 
nu ne-ar mai fi osândit Domnul“. Deci ca să nu fim pedepsiţi 
atunci şi ca să nu dăm seamă, fiecare să intre în conştiinţa sa 
şi deschizând-o şi citind cu atenţie toate greşalele, să-şi osân- 
dească sufletul său, care a făcut acestea, să-şi chinuiască 
gândurile, să-şi necăjească mintea, să se pedepsească pe 
sine pentru păcate prin osândirea de sine, prin pocăinţa cea 
adevărată, prin lacrimi, prin mărturisire, prin post, prin mi- 
lostenie, prin înfrânare, prin dragoste, ca, lepădând aici toa- 
te păcatele, să mergem acolo cu multă îndrăzneală. Pe care 
fie ca noi toţi să o dobândim cu darul şi cu iubirea de oa- 
meni a Domnului nostru lisus Hristos, Căruia, împreună cu 
Tatăl şi cu Sfântul Duh, slava în vecii vecilor. Amin. 


OMILIE la cuvântul Flpostolului Pavel, ce zice: 
"lu pribegit în piei de oaie și în piei de capră, lipsiti, 
strâmtoraţi, rău primiți. Ci de care lumea nu era 
orednică, au rătăcit în pustii și în munți și în peșteri 


şi în crăpăturile pământului” (Evr. 11, 37-38) 


otdeauna, dar mai ales când cuget la isprăvile Sfinţilor, 
îmi vine să deznădăjduiesc de mântuire pentru că nici în vis 
n-am încercat acelea, în care acei bărbaţi au petrecut toată 
vremea, nu pedepsindu-se pentru păcate, ci lămurindu-se 
cu necazurile în lucrarea necontenită a faptelor bune. Gân- 
deşte-te la ]lie, către care a venit astăzi cuvântul, căci pentru 
el se zice „au pribegit în piei de oaie“ şi la el se referă toate 
pildele. Dar şi pentru fiecare în parte spune cuvântul. Şi du- 
pă ce a zis despre apostoli că „au murit ucişi cu sabia şi au 
fost ucişi cu pietre“ (Evr. 11, 37), se suie iarăşi la Ilie, cel ce 
a pătimit aceleaşi ca şi ei. Şi de vreme ce se putea ca să nu 
se refere la apostoli, aduce mângâierea de la cel ce s-a înăl- 
ţat şi s-a făcut foarte minunat. 

„Şi au pribegit în piei de oaie şi în piei de capră, lipsiţi, 
necăjiţi, de rău supăraţi; ei, de care lumea nu era vrednică. 
Nu aveau haine să se îmbrace din pricina necazurilor celor 
multe, nu aveau cetate, nici casă, precum şi Hristos zice de- 
spre Sine: „lar Fiul Omului nu are unde să-şi plece capul” 
(Mr. 8, 20). Şi ce zic casă? Nici în pustie mergând nu aveau 
linişte, căci şi de acolo fugeau, fiind izgoniți nu numai din la- 

tura cea locuită, ci şi din cea nelocuită. Şi povesteşte despre 
locurile în care şedeau şi de lucrurile care le făceau acolo 
„lipsiţi şi strâmtoraţi“ fiind. Dar pe aceştia îi învinuiau fiindcă 
cred în Hristos. Dar pe lie, care aceleaşi pătimea, pentru ce 
îl învinuiau? Cu ce putea să-l învinuiască de-l prigoneau, de 
alergau după el, de-l sileau să se lupte cu foamea şi cu setea? 

Şi spune Pavel toate acestea pe care şi creştinii din lu- 
deea le pătimeau, despre care, în altă parte, zice: „lar uceni- 
cii au hotărât... să trimită ajutorare fraţilor necăjiţi care locu- 
iau în ludeea“ (F. Ap. 11, 29). Şi erau aşa „de rău supăraţi”, 
adică pătimeau rău şi erau în primejdii, precum şi aceştia 
erau acum. Şi „au rătăcit în pustii şi în munţi şi în peşteri şi în 
crăpăturile pământului“. Dar ce înseamnă aceasta? Nu în- 
seamnă altceva, decât că au umblat ca nişte fugari ce se 
mută din locurile lor, au fost prinşi ca cei ce au făcut fapte 
de ruşine şi ca cei ce nu sunt vrednici să vadă soarele, ne- 
aflând nici în pustietate scăpare, ci trebuind ca totdeauna să 
fugă, să caute vizuini, să se îngroape de vii în pământ şi să 
fie în frică totdeauna. 

„Şi toţi aceştia, mărturisiţi fiind prin credinţă, n-au primit 
ce le fusese făgăduit, pentru că Dumnezeu rânduise pentru 
noi ceva mai bun, ca ei să nu ia fără noi desăvârşirea“ (Evr. 
| 1, 39-40). Dar care este plata a atâtor nădejdi? Care este 
răsplătirea? Mare şi atât de mare, încât nu se poate arăta 
nici cu cuvântul. Căci „cele ce ochiul n-a văzut, urechea n-a 
auzit şi la inima omului nu s-au suit, acelea le-a pregătit 
Dumnezeu celor ce-L iubesc pe El“. Dar încă nu le-au luat, 
ci aşteaptă, cu toate că au murit într-atâta necaz. Şi având ei 
atâţia ani după ce au biruit, încă n-au luat, iar voi fiind încă 
în nevoinţă, vă necăjiţi? Gândiţi-vă la Avraam şi la Pavel de 
cât timp stau aşteptând desăvârşirea noastră, ca să poată şi 
ei lua plata? Şi dacă noi nu o vom duce, nu vor lua plata, 

cum le-a spus de mai înainte Mântuitorul. Precum face şi un 
părinte iubitor de fii care zice fulor lui celor buni că nu le dă 
să mănânce până ce nu vor veni şi fraţii lor. lar tu te necă- 
jeşti că încă n-ai luat plata? Ce zice Abel, cel care a biruit 
înaintea tuturor şi stă neîncununat? Ce zice Noe? Ce zic cei 
ce au fost în vremile acelea, care te aşteaptă pe tine şi pe cei 
ce vor fi după tine? Vezi că noi îi întrecem pe ei şi suntem 
mai bine? Căci bine a zis: „Dumnezeu rânduise pentru noi 
ceva mai bun“. Şi pentru ca să nu pară că aceia ne întrec pe 
noi prin faptul că s-au încununat mai întâi, a hotărât tuturor 
o vreme a cununilor; şi cel ce a biruit cu atâţia ani mai îna- 
inte, va lua cununa împreună cu tine. Vezi purtare de grijă? 
Şi n-a zis „ca ei să se încununeze fără noi”, ci „ca ei să nu ia 
fără de noi desăvârşirea“. Deci şi desăvârşiţi atunci se vor 
arăta. Au apucat mai înainte nevoinţele, dar n-au primit mai 
înainte cununile, nu nedreptăţindu-i pe aceia, ci cinstindu- 
ne pe noi. Şi ei aşteaptă pe fraţi, căci dacă toţi suntem un 
trup, mai mare bucurie se face trupului acestuia când toţi de 
obşte se încununează, iar nu în parte. lar drepţii sunt minu- 


naţi şi pentru aceasta, că se bucură pentru cele bune ale fra- 


ților lor ca pentru ale lor. De aceea şi voia lor este ca să se 
încununeze împreună cu mădularele lor, căci-a se slăvi î îm- 
preună mare dulceaţă pricinuieşte. 

„De aceea şi noi, având împrejurul nostru atâta nor de 
mărturii“ (Evr. 12, 1). De multe ori Scriptura aduce mângâ- 
ierea în nevoi, vorbind despre cele ce se întâmplă în jurul 
nostru. Precum zice Proorocul: „De arşiţă, de vifor şi de 
ploaie te va izbăvi pe tine“ (is. 4, 6); şi David: „Ziua soarele 
nu te va arde, nici luna noaptea“ (Ps. 120, 7). Deci şi aici zi- 
ce că precum norul umbreşte pe cel ars de raza cea fierbin- 
te, aşa pomenirea acelor sfinţi ridică şi scoală sufletul cel 
obosit de rele. Şi n-a zis „înălţat în înălțime deasupra noas- 

tră, ci pus „împrejurul nostru“, care înseamnă mult mai mult 
decât aceia, căci fiind pus, împrejurul nostru, pe bună drep- 
tate ne face să fim într-o mai mare libertate. Dar care nor? 
Mulțimea mărturiilor. Mărturii nu numai din Legea nouă, ci 
şi din Legea veche, căci şi aceia au mărturisit măreţia lui 
Dumnezeu, precum cei Trei Tineri, llie şi toți proorocii. 

„Lepădând toată povara“. Care? Somnul, lenevirea, gân- 
durile cele proaste, toate lucrurile cele omeneşti. „Şi păcatul 
ce lesne înconjură“. Şi zicând „lesne înconjură“, însemnând 
ori pe cel ce lesne ne înconjură pe noi, ori pe cel ce poate 
lesne pătimi necaz. Şi cred că aceasta este dreaptă, căci cu 
lesnire ne este să biruim păcatul, de vom voi. „Şi să alergăm 
cu stăruinţă în lupta care ne stă înainte. Nu a zis „să ne ne- 
voim , „să ne luptăm“, sau „să ne războim“, ci ne-a îndem- 
nat să facem ce este mai uşor, „să alergăm“. Nu să ne lipim 
de alergare, ci să suferim în ea, nu să slăbănogim, ci „să aler- 
găm... în lupta care ne stă înainte“. 

Apoi pune Capul mângâierii, care este şi întâi şi pe urmă, 
adică Hristos. „Cu ochii aţintiţi asupra lui lisus, începătorul 
şi plinitorul credinţei“. Despre care şi Hristos spunea uceni- 
cilor adeseori: „Dacă pe stăpânul casei l-au numit Beelze- 
bul, cu cât mai mult pe casnicii lui?“; şi iarăşi: „Destul este 
ucenicului să fie ca învățătorul şi slugii ca stăpânul“ (Mt. 10, 
25). Şi zice „cu ochii aţintiţi“. Adică ne învaţă ca atunci când 
alergăm să privim la Hristos. Şi precum la toate meşteşugu- 
rile şi luptele, privind la învăţători, aşa ne întipărim în minte 
meşteşugul, întipărindu-ne în ea, prin privire, oarecare re- 
guli; aşa şi aici de voim să alergăm şi să alergăm bine să pri- 
vim la Hristos, începătorul şi plinitorul credinţei“. Dar ce în- 
seamnă aceasta? Adică el a dat începutul punând în noi 
credinţa, precum a zis şi ucenicilor: „Nu voi M-aţi ales pe 
Mine, ci Eu v-am ales pe voi“ (In. 155, 16). Încă şi Pavel zi- 

ce: „Atunci voi cunoaşte deplin, precum am fost cunoscut şi 
eu“ (| Cor. 13, 12). Şi dacă Ela pus începutul întru noi, El 
va pune şi sfârşitul. 

„Care în locul bucuriei pusă înainte-l, a suferit crucea, 
neţinând seama de ocara ei“. Adică, dacă voia, ar fi putut să 
nu pătimească nimic „căci fărădelege n-a făcut, nici s-a aflat 
vicleşug în gura Lui“ (Is. 53, 9) şi cum Însuşi zice în Evan- 
ghelii: „Vine stăpânitorul acestei lumi şi el nu are nimic în 
Mine“ (In. 14, 30); şi: „Stăpânire să-l pun (sufletul) şi stăpâ- 
nire am iarăşi să-l iau“ (În. 10, 18). Deci dacă Cel ce nu 
avea nevoie să se răstignească s-a răstignit pentru noi, cu cât 
mai mult trebuie ca noi pe toate să le suferim vitejeşte? „Ca- 
re în locul bucuriei pusă înainte-l, a suferit crucea, neţinând 
seama de ocara ei“. Ce înseamnă „neţinând seama de ocara 
ei“? Adică şi-a ales moarte de ocară. 

— Dar dacă voia să moară, de ce şi cu ocară? 

— Pentru ca să ne înveţe să nu socotim nimic slava de la 
oameni. Şi nefund supus păcatului, l-a luat asupra Sa, învă- 
țându-ne pe noi să îndrăznim împotriva lui, socotindu-l de 
NIMIC. 

— Dar pentru ce n-a zis „moarte de mâhnire“, ci „de ocară? 

— Pentru că nu o suferea cu mâhnire. 

— Şi care este sfârşitul? 

— Ascultă, că a adăugat: „Şi a şezut de-a dreapta tronului 
lui Dumnezeu“. Vezi răsplătirea? Despre care şi Pavel scrie: 
„Pentru aceea şi Dumnezeu L-a preaînălţat şi l-a dăruit Lui 
nume, care este mai presus de orice nume; ca întru numele 
lui lisus tot genunchiul să se plece“ (Filip 2, 9-10). Şi aici 
vorbeşte despre omenitatea Lui. Şi deşi nu am fi primit nici 
un dar, îndeajuns era pilda aceasta să ne înduplece să sufe- 
rim toate, ce vom face acum când şi daruri nespuse ne sunt 
puse înainte, şi nu mici, ci mari şi multe? De aceea când şi 

noi va trebui să pătimim ceva de acest fel, mai înainte de 
apostoli să mergem la FHiristos. Pentru ce? Pentru că toată 
viaţa Lui a fost plină de ocări, numit fiind mereu îndrăcit, în- 
şelător şi vrăjitor. Uneori iudeii ziceau: „Acest om nu este de 
la Dumnezeu“ (In. 9, 16), alteori: „Nu, ci amăgeşte popo- 
rul“ (In. 7, 12), sau: „Amăgitorul Acela a spus, fiind încă viu: 
După trei zile Mă voi scula“ (Mt. 27, 63); şi iarăşi: „Acesta 
nu scoate pe diavoli decât cu Beelzebut, căpetenia diavoli- 
lor“ (Mr. 12, 24); şi iarăşi: „Oare nu zicem noi bine că Tu 
eşti samarinean şi ai drac“ (In. 8, 48). Şi toate acestea le au- 
zea de la aceia cărora le făcea bine, lucrând minuni şi ară- 
tându-le lucrurile lui Dumnezeu. lar dacă ar fi auzit acestea, 
nefăcând nimic pentru ei, nu eră nici un lucru de mirare, ce 
să zici însă când era numit înşelător vorbindu-le despre ade- 


văr, şi când i se zicea că are drac scoțând dracii, sau când - 


era numit tulburător pe toate aşezându-ie bine? lar dacă vo- 
ieşti să auzi şi batjocoririle şi luările în râs, lucru care răneşte 
cel mai mult sufletele noastre, ascultă întâi cele cu privire la 
neamul Lui: „Au nu este Acesta fiul teslarului“ (Mt. 13, 55) 
„Şi nu ştim noi pe tatăl Său şi pe mama Sa“ (În. 6, 42)? Apoi 
defăimându-L. pentru patrie ziceau lui Nicodim: „Cercetea- 
ză şi vezi că din Galileia nu s-a ridicat prooroc“. „N-a zis, 
oare, Scriptura că Hristos va să vină din Betleem?“ (In. 7, 
52, 42). Vrei să auzi şi luările în râs care le făceau aproape 
de Cruce? Se închinau Lui batjocorindu-L, îl băteau şi-L. lo- 
veau cu pumnii, după care |i ziceau: „Prooroceşte cine este 
cel ce te-a lovit?“ (Lc. 22, 64). Apoi aducându-l oţet Îi zi 
ceau: „Dacă eşti Fiul lui Dumnezeu, coboară-le de pe cru- 
ce!“ (Mt. 27, 40). Incă şi unul din slujitorii arhiereului l-a dat 
o palmă, căruia i-a zis: „Dacă am vorbit rău, dovedeşte că 
este rău, iar dacă am vorbit bine, de ce Mă baţi?“ (In. 18, 
23). Şi bătându-şi joc de EI L-au îmbrăcat cu hlamida şi 


708 


PUŢUL 


scuipau în faţa Lui, iar ostaşii totdeauna erau adunaţi ca să-l 
ispitească. . 

Voieşti să ştii şi prihănirile cele în ascuns şi cele la vedere 
şi cele de la ucenici? Căci zicând: „Nu vreţi şi voi să vă du- 
ceţi?“ (In. 6, 67) s-a referit la ucenici. lar „drac ai“ au zis-o 
cei ce crezuseră Lui. Şi spune-mi oare nu totdeauna, din 
scutece, era ispitit? Oare, copil fiind, nu L-a luat Mama Lui 
şi au fugit în Egipt? Oare nu fugea adeseori în Galileia, iar 
alteori în ludeea? 

Deci pentru toate acestea zice să fim „cu ochii aţintiţi 
asupra lui lisus, începătorul şi plinitorul credinţei, Care în 
locul bucuriei pusă înainte-l, a suferit crucea, n-a ţinut sea- 
ma de ocara ei şi a şezut de-a dreapta tronului lui Dumne- 
zeu“. La Acesta să privim şi la ucenicii Acestuia, auzind ce a 
suferit Pavel: „În multă răbdare, în necazuri, în nevoi, în 
strâmtorări, în bătăi, în temnițe, în tulburări, în osteneli, în 
privegheri, în posturi, în curăţie, în cunoştinţă“ (Il Cor. 6, 4- 
6); şi iarăşi: „Fână în ceasul de acum flămânzim şi însetăm; 
suntem goi şi suntem bătuţi; suntem pribegi şi ne ostenim, 
lucrând cu mâinile noastre. Ocărâţi fiind, binecuvântăm. 
Prigoniţi fiind, răbdăm. Huliţi fiind, mângâiem“ (| Cor. 4, 
11-13). 

Poate oare să zică cineva dintre noi că a pătimit cea mai 
mică parte din acestea, ca nişte înşelători, ca nişte necinstiţi, 
ca cei ce nu au nimic? Ascultă iarăşi: „De la iudei, de cinci 
ori am luat patruzeci de lovituri de bici fără una. De trei ori 
am fost bătut cu vergi; o dată am fost bătut cu pietre...; o 
noapte şi o zi am petrecut în largul mării. În călătorii de mul- 
te ori, în primejdii..., în osteneală..., în foame...“ (Il Cor. 
i |, 24-27). Şi cum că acestea erau plăcute lui Dumnezeu, 
ascultă-l iarăşi pe el zicând: „Pentru aceasta de trei ori am 
rugat pe Domnul... Şi mi-a zis: „ţi este de ajuns harul Meu, 

căci puterea Mea se desăvârşeşte în slăbiciune“ (Il Cor. 12, 
8-9). După care zice: „De aceea mă bucur în slăbiciuni, în 
defăimări, în nevoi, în prigoniri, în strâmtorări..., ca să locu- 
iască în mine puterea lui Hristos“ (Ibidem). Dar şi Hristos zi- 
ce: „In lume necazuri veţi avea“ (In. 16, 33). Ca şi cum ar 
zice: „Priviţi la Cel ce a răbdat de la păcătoşi atâta împotrivi- 
re, ca să nu vă osteniţi în zadar şi să slăbiţi cu sufletele voas- 
tre. Şi pe bună dreptate a spus aceasta, căci dacă pătimirile 
aproapelui ne scoală şi ne deşteaptă, oare cele ale Stăpâ- 
nului câtă osârdie nu ne va da? Ce nu ne va pricinui. Şi vezi 
cum lovirile peste obraz, luările în râs, ocările, clevetirile, 
batjocoririle, toate le-a spus într-un cuvânt: împotrivire. Şi 
nu numai acestea, ci şi toate care le-a suferit cât timp a învă- 
ţat pe pământ. 

Deci, iubiţilor, la acestea să cugetăm pururea şi să le mă- 
cinăm în mintea noastră şi ziua şi noaptea, căci vom dobân- 
di din ele mari bunătăţi şi mult folos. Căci mare mângâiere, 
mare cu adevărat sunt Patimile lui Hristos şi pătimirile apos- 
tolilor. Şi Hristos, Care nu avea trebuinţă de a umbla pe 
această cale, care este cea mai prielnică faptei bune, a mers 
pe ea, dovedindu-se că necazul ne aduce folos şi ni se face 
pricină de odihnă. Dar ascultă ce zice El însuşi: „Cel ce nu- 
şi ia crucea şi nu-Mi urmează Mie nu este vrednic de Mi- 
ne“. (Mt. 10, 38). Numai că nu zice: „De eşti ucenic ur- 
mează Învăţătorului, că asta se cuvine ucenicului“. lar dacă 
El a mers prin necaz, iar tu prin odihnă, nu umbli pe aceeaşi 
cale pe care a mers Acela, ci pe alta. Cum urmezi Lui, neur- 
mând? Cum eşti ucenic, neurmând Învăţătorului? Acest lu- 
cru îl arată Pavel, zicând: „Noi suntem slabi; voi însă sunteţi 
tari. Voi sunteţi străluciți, iar noi suntem în necinste!“ (| Cor. 
4, 10). Cum se poate ca voi să fiţi ucenici, când noi învăţă- 
torii urmăm cele potrivnice vouă? 

Mare lucru este necazul, o iubiţilor, pentru că lucrează 
două isprăvi, şterge şi păcatele şi tari ne face. 

— Dar dacă ne va răsturna şi ne va prăpădi? 

- Nu necazul face acest lucru, ci trândăvirea noastră. 
Căci de ne vom trezvi, de ne vom ruga lui Dumnezeu ca să 
nu fim ispitiţi mai presus de putere, vom sta vitejeşte şi ne 
vom lupta. Cât timp avem pe Dumnezeu cârmuitor, deşi vor 
sufla ispitele mai iute decât toate vânturile, ele vor fi ca pa- 
iele şi ca frunzele purtate încolo şi încoace. Dar ascultă pe 
Pavel ce zice: „Dar în toate acestea suntem mai mult decât 
biruitori“ (Rm. 8, 37); şi iarăşi: „Căci socotesc că pătimirile 
vremii de acum nu sunt vrednice de mărirea ce ni se va des- 
coperi“ (Rm. 8, 18); şi iarăşi: „Căci necazul nostru de acum, 
uşor şi trecător, ne aduce nouă, mai presus de orice măsură: 
slavă veşnică covârşitoare“ (Il Cor. 4, 17). Gândeşte-te ce 
fel de primejdii, sfărâmări de corăbii, necazuri dese şi altele 
de acest fel a pătimit, dar le numeşte uşoare. De aceea râv- 
neşte unui astfel de diamant, care era înfăşurat cu acest trup 


slab şi neputincios. 


Eşti în sărăcie? Dar nu eşti întru atâta, cum era Pavel, ca- 
re se lupta şi cu foamea, .cu setea şi cu lipsa. Şi nu o zi a pă- 
timit acestea, ci totdeauna le suferea. De unde este arătat 
aceasta? Ascultă-l ce zice: „Hnă în ceasul de acum flămân- 
zim şi însetăm; suntem goi“ (| Cor. 4, 11). Mare minune este 
că fiind întru atâta slavă a propovăduirii, suferea atât de 
mult. Şi mulţi ani căci zice: „Cunosc un om în Hristos, care 
acum paisprezece ani — fie în trup, nu ştiu; fie afară de trup, 
nu ştiu“ (II Cor. 12, 2); şi iarăşi: „Apoi după trei ani, m-am 
suit în lerusalim“ (Gal. !, 18); şi iarăşi ascultă-l zicând: 
„Căci mai bine este pentru mine să mor, decât să-mi zădăr- 
nicească cineva lauda“ (| Cor. 9, 15). Şi nu numai atât, ci as- 
cultă: „Am aji:ns ca gunoiul lumii“ (Idem 4, 13). 

Ce este mai cumplit decât foamea, decât frigul? Ce este 
mai rău decât vrăjmăşiile de la fraţi, pe care îi numeşte min- 
cinoşi? Oare nu era mult înşelătorul lumii? Şi pentru aceas- 
ta oare nu era zdrobit în bătăi? Pe toate acestea să le luăm în 
minte, o.iubiţilor! Acestea să le cugetăm! De acestea să ne 
aducem aminte şi niciodată nu vom slăbi, cu toate că vom fi 
nedreptăţiţi, cu toate că vom suferi răpire sau alte nenumă- 
rate rele. O, de ar fi ca în ceruri să fim în slavă, căci toate le 
vom suferi! O, de ar fi ca acolo să fim în cele bune, căci de 
acestea nu vom purta grijă! Acestea sunt umbră şi vis. Şi de 
vor fi totuşi ceva, dar când se nădăjduiesc acelea, nimic nu 
sunt, deşi ni se par că sunt rele. lar când se aşteaptă chinu- 
rile acelea nici un rău din cele de aici nu este rău, oricât de 
cumplit ar fi şi oricât ar dura. Căci cu ce poţi compara relele 
acelea? Cu ce poţi compara focul cel nestins şi viermele cel 
neadormit? Ce lucru din cele de aici este întocmai cu scrâş- 
nirea dinţilor, cu legăturile, cu întunericul cel mai dinafară, 
cu mânia, cu necazul, cu strâmtorarea? Dar poate le vei pu- 


tea compara cu durata vremii? Ce sunt zece mii de ani faţă 


de veacurile cele nenumărate şi fără de sfârşit? Oare nu 
sunt ca o picătură în oceanul cel nemărginit? Sau poate se 
vor asemăna bunătăţile cele de aici cu cele de acolo? Nu, 
căci deosebirea este covârşitoare, fiindcă: „Ochiul n-a văzut 
şi urechea n-a auzit şi la inima omului nu s-au suit” (| Cor. 2, 
9). Şi oare pentru acestea să nu fim zdrumicaţi, omorâţi, arşi 
de nenumărate -ori şi să nu suferim nenumărate morţi şi 
orice fel de rău cu cuvântul şi cu lucrul? Şi de am dori cu 
adevărat bunătăţile cele făgăduite, am fi trăit în foc şi am fi 
răbdat toate. 

Dar ce grăiesc eu acestea la nişte oameni care nu voiesc 
să defaime nici banii, ci se ţin de ei parcă ar fi fără de moar- 
te? lar când dau ceva puţini din cei mulți ai lor, socotesc că 

au făcut totul. Aceasta nu este milostenie. Milostenie este 
darul văduvei aceleia care a dat toată avuţia sa (Mc. 12, 41- 
44). Şi dacă nu te lasă inima să dai cât a dat văduva, dă mă- 
car ceea ce ai de prisos. Mulţumeşte-te cu cele de nevoie şi 
nu aduna cele de prisos. Dar nimeni nu dă nici ceea ce are 
de prisos. Şi prisosul este când ai slugi multe şi haine de mă- 
tase, care nu ne sunt de trebuinţă şi fără de care putem trăi. 
Dar dacă vreţi, să socotim care sunt acelea fără de care nu 
putem trăi. De avem numai două slugi putem trăi. lar dacă 
sunt unii care trăiesc fără slugi, ce cuvânt de îndreptare vom 
avea noi, când nu ne îndestulăm cu două? Putem avea şi 
casă de cărămidă cu trei camere, iar aceasta ne este de 
ajuns. Căci spune-mi, nu sunt unii care, trăind împreună cu 
femeia şi cu copiii, au o singură casă? 

— Dar cum nu este ruşine ca cea liberă şi credincioasă să 
umble cu două slugi? — vei zice. 

— Acest lucru nu este ruşine a umbla cu două slugi, ci ru- 
şine este a umbla cu multe. Poate veţi râde auzind acestea. 
Credeţi-mă că a umbla cu multe slugi este ruşine, căci este 
asemenea cu cel ce vinde oile şi negustoreşte robii, ca să zic 
aşa. Mândrie şi slavă deşartă este lucrul acesta, iar acela fi- 
lozofie şi cinste. Căci cinstea celei libere şi credincioase nu 
trebuie să se arate din mulţimea celor ce umblă după ea. Fi- 
indcă ce faptă bună este a avea slugi multe? Lucrarea aceas- 
ta nu este a sufletului, iar ceea ce nu este a sufletului nu 
poate arăta libertatea şi credincioşia. Când se va îndestula 
cu puţin atunci este cu adevărat liberă, iar când va avea tre- 
buinţă de mulţi, este sluinică şi mai roabă decât robii. 

Spune-mi, oare îngerii nu înconjură lumea singuri, ne- 
vând trebuinţă de nimeni să umble după ei? Dar pentru 
aceasta sunt mai răi cei ce nu au trebuinţă decât noi cei ce 
avem? Şi dacă a nu avea trebuinţă nicidecum de următori 

este lucru îngeresc, care oare este mai aproape de viaţa în- 
gerească, ceea ce are trebuinţă de mulţi, sau ceea ce are tre- 
buinţă de puţini? Oare nu este ruşinos acest lucru? Căci ru- 
şinos este a face ceva necuviincios. Spune-mi, care întoarce 
spre sine privirile celor ce sunt în târg, ceea ce poartă după 
ea mulţi, sau ceea ce poartă puţini? Şi oare ceea ce umblă 
singură, neavând nevoie de vestitori, nu este mai cinstită de- 
cât ceea ce poartă după ea puţini? Vezi că lucrul acela este 
ruşinos. Care întoarce către sine privirile celor ce sunt în 
târg, ceea ce poartă hainele cele frumoase, sau ceea ce este 
îmbrăcată simplu şi fără de nici o găteală şi podoabă? Care 
întoarce spre sine privirile celor ce sunt în târg, ceea ce se 
poartă pe asini şi pe aşternuturi de fir, sau ceea ce umblă cu 
cinste şi cu cuviinţă? Dar la aceasta nici măcar nu vrem să 
privim, iar la aceea nu numai că cei de rând se silesc să o va- 
dă, ci şi întreabă cine este şi de unde? Şi nu mai zic câtă za- 
vistie se naşte din aceasta. Spune-mi dar, care lucru este de 
ruşine, a fi văzută sau nu? Când este mai mare ruşinea, când 
toţi privesc la ea, sau când nu priveşte nimeni? Când întrea- 
bă să se înştiinţeze cine este, sau când nici nu se îngrijesc? 
Vezi că pe toate nu le facem pentru ruşine, ci pentru slava 
deşartă? Dar de vreme ce nu este cu putinţă a vă depărta pe 
voi de la aceasta, deajuns îmi va fi ca să vă fac a cunoaşte că 
numai păcatul este ruşine, pe care nimeni nu-l socoteşte că 
este ruşine, ci numai pe toate celelalte în afară de el. 

Haine să avem numai pentru trebuinţă, iar nu de prisos. 
Dar ca să nu vă strâmtorăm tare, numai atât vă sfătuiesc şi vă 
poruncesc să nu aveţi podoabe ţesute cu fir, nici cearceafuri 
subţiri, căci acestea nu sunt de trebuinţă. lar acestea nu le 
ZIC €u, Ci, ca să vezi că acestea nu sunt cuvintele mele, ascul- 
tă pe Pavel fericitul, care porunceşte femeilor să nu se împo- 
dobească cu împletiturile părului, cu aur, cu mărgăritare, 

sau cu haine scumpe. Dar, spune, o Pavele, cum voieşti să 
se împodobească? Căci poate vor zice unele că numai hai- 
nele cele cu fir sunt scumpe, iar cele de mătase nu? Spune 
cum voieşti să se împodobească? „Având hrană şi îmbrăcă- 
minte, cu acestea vom fi îndestulaţi“ (| Tim. T; 8). Haina să 
fie numai pentru a acoperi. Căci pentru aceasta ni le-a dat 
Dumnezeu, ca să ne acoperim goliciunea. lar aceasta poate 
s-o facă orice haină, cu toate că va fi de puţin preţ. 

Poate voi, cele ce purtaţi haine de mătase, râdeţi. Şi cu 
adevărat trebuie să râdem, când vom socoti ce a poruncit 
Pavel şi ce facem noi. Dar cuvântul meu nu este numai pen- 
tru femei, ci şi pentru bărbaţi. Toate cele ce sunt peste tre- 
buinţă sunt de prisos. Numai săracii nu au de prisos. Dar 
poate şi aceia de nevoie, căci de le-ar fi fost cu putinţă, nu s-ar 
fi depărtat nici ei de a avea de prisos. Dar oricare ar fi prici- 
na, aceia nu au acum cele de prisos. Deci să purtăm astfel 
de haine, care să împlinească numai trebuinţa. Ce trebuinţă 
este de aurul cel mult? Acestea se potrivesc celor de la tea- 
tru: hainele cele împodobite sunt ale femeilor acelora, adică 
a desfrânatelor, care toate le fac ca să fie admirate. Să se îm- 
podobească femeia aceea de la teatru, căci voieşte ca pe toţi 
să-i tragă la ea. lar ceea ce a făgăduit să petreacă cu frică de 
Dumnezeu, să nu se împodobească aşa, căci ea are o altfel 
de podoabă mult mai frumoasă decât aceea. Trebuie şi tu să 
mergi la spectacol. Pentru acel spectacol împodobeşte-te. 
Dar care este spectacolul? Cerul cu mulţimea îngerilor. Şi 
nu zic numai pentru fecioare, ci şi pentru toate femeile. 
Toate câte cred în Hristos au acest spectacol. Şi să vorbim 
astfel de cuvinte, ca prin ele să veselim pe cei ce privesc. Cu 
aşa fel de haine îmbracă-te, ca să-i faci pe aceia să se vese- 


lească. 

Spune-mi, dacă femeia cea desfrânată va lăsa podoabele 
cele de aur, hainele, râsul, glumele şi se va îmbrăca cu o hai- 
nă proastă şi, fără podoabă şi găteală, va intra în spectacol, 
vorbind despre frica de Dumnezeu, despre curăţie şi înfrâ- 
nare, oare nu se vor scula toţi? Oare nu se va risipi acel spec- 
tacol? Oare nu o vor scoate pe aceea afară ca pe una ce nu 
ştie să se potrivească cu poporul, grăind lucruri străine de 
acel spectacol satanicesc? 

Aşa şi tu îmbrăcându-te cu hainele aceleia, de vei voi să 
intri în spectacolul cerului, privitorii te vor scoate afară. Că 
acolo nu este trebuinţă de hainele cele cu fir, ci de altele. De 
care? Zice Proorocul: „Imbrăcată cu ţesături de aur şi prea 
înfrumuseţată“ (Ps. 44, 15). Şi nu pentru ca să facă trupul 
alb şi strălucitor, ci ca să împodobească sufletul, căci el este 
acela care se nevoieşte şi se luptă acolo. „Toată slava fiicei 
Împăratului este înăuntru“. Aşa îmbracă-te. Şi făcând aşa te 
vei izbăvi şi pe tine de multe răutăţi şi pe bărbat de multă gri- 
jă. Căci atunci când nu vei avea trebuinţă de multe vei fi 


mai mare cinste pentru bărbatul tău. Orice om obişnuieşte . 


să defaime pe cei ce au nevoie de el. Dar când va vedea pe 
vreunul că nu are trebuinţă de el, îşi va smeri cugetarea cea 
înaltă a lui şi va vorbi cu acela ca cu un egal al lui. Când va 
vedea bărbatul tău că nu ai trebuinţă de el pentru nimic, că 
defaimi darurile lui, deşi va fi foarte mândru, se va cucernici 
de tine şi te va cinsti mai mult, decât atunci când eşti îmbră- 
cată cu podoabele cele de aur, şi nu vei mai fi slujnica lui. 
Căci suntem siliţi să ne plecăm şi să ne smerim la aceia de 
care avem nevoie. Şi dacă te vei depărta de la dorirea acelo- 
ra nu vei mai fi osândită şi supusă ca o slugă, ci îi vei da as- 
cultare şi supunere numai pentru frica de Dumnezeu, iar nu 
pentru cele ce ai priinit de la el. Atunci când bărbatul îţi dă- 
ruieşte multe, oricâtă cinste ar dobândi de la tine, nu soco- 

teşte că i-ai dăruit-o toată care crede că i se cuvine. Dar 
când nu vei avea nevoie nimic de la el, o mică cinste dobân- 
dită de la tine, o va considera un mare har. Şi nu va mai ocă- 
ri, nici nu va mai fi silit să răpească pentru tine. 

Dar ce este mai fără socoteală, decât a face podoabe de 
aur, ca, îmbrăcându-se cu ele, să le mânjească prin târguri şi 
prin băi? Poate prin târguri şi prin băi de se poartă nu este 
nici un lucru de mirare, dar mare este râsul când, aşa împo- 
dobită, merge la Biserică. Pentru ce intră aici, purtând po- 
doabe de aur, ceea ce este datoare să intre ca să audă că 
trebuie să se împodobească „nu cu podoabă din aur, sau din 
mărgăritare, sau din veşminte de mult preţ" (| Tim. 2, 9). 

Dar pentru care pricină intri aici, o femeie? Oare ca să te 
împotriveşti lui Pavel, arătând că deşi se vor zice aceste cu- 
vinte de nenumărate ori, tu nu te îndupleci? Sau poate ca să 
ne mustre pe noi dascălii (cei necredincioşi) că vorbim aces- 
tea în zadar? Spune-mi, dacă vreun necredincios va auzi ci- 
tindu-se textul acesta unde fericitul Pavel porunceşte femei- 
lor ca să nu se împodobească nici cu aur, nici cu mărgăritare, 
nici cu veşminte de mult preţ şi având el femeie credincioa- 
să, o va vedea că arată multă purtare de grijă pentru împo- 
dobire şi se îmbracă cu podoabe de aur ca să meargă la Bi- 
serică, oare nu va zice întru sine, văzând-o în cămara ei că 
se îmbracă şi se găteşte frumos: „De ce stă atâta în cămară? 
De ce zăboveşte? De ce se îmbracă cu podoabele cele de 
aur? Oare unde are să meargă? La Biserică? Pentru ce? Ca 
să audă, că nu se cuvine a se îmbrăca cu haine scumpe?” 
Oare nu va râde? Oare nu va leşina râzând, socotind că 
cele ale noastre sunt minciuni? 

De aceea, vă rog, să lăsăm podoabele cele de ulei preţ 
la teatre şi la acei care le pun în prăvăliile lor. lar chipul lui 

Dumnezeu să nu se împodobească cu acestea. Cea liberă şi 

credincioasă să se împodobească cu libertatea. lar liberă şi 
credincioasă este ceea ce nu are mândrie, ceea ce nu are 
podoabă lumească. lar dacă voieşti să dobândeşti slavă de la 
oameni, numai aşa vei dobândi. Nu ne minunăm de femeia 
bărbatului bogat că poartă haine de fir şi de mătase, că lu- 
crul acesta este de obşte tuturor femeilor, ci ne minunăm de 
ea când este îmbrăcată cu haină simplă făcută din lână. De 
ea se vor minuna toţi şi o vor lăuda. Că împodobindu-se cu 
podoabe de aur şi cu haine scumpe are multe concurente. 
Şi de o va întrece pe aceasta, va fi mai prejos decât cealaltă. 
Şi deşi le va întrece pe toate, va fi biruită de împărăteasă. 
Dar îmbrăcându-se simplu pe toate le biruieşte, chiar şi pe 
femeia împăratului. Căci numai ea, având multă bogăţie, a 
ales cele ale săracilor. De aceea de poftim slavă, în acest fel 
o vom dobândi mai mare. Şi nu grăiesc numai către văduve 
şi cele bogate, căci văduvelor, nevoia văduviei le pricinuieş- 
te acest lucru, adică a nu se împodobi. Ci zic tuturor celor 
măritate. 

— Dar altfel nu plac bărbatului? 

— Nu bărbatului voieşti să placi, ci mulţimii femeilor celor 
sărace. Dar mai bine zis nu să placi, ci să le topeşti, să le chi- 
nuieşti şi să le faci sărăcia mai mare. Câte cuvinte de hulă 
nu grăiesc ele din pricina ta? „Să nu fie sărăcie!“, „Dumne- 
zeu urăşte pe cei săraci”, „Dumnezeu nu iubeşte pe cei ce 
sunt în sărăcie“. Şi cum că te împodobeşti nu ca să placi băr- 
batului, ci pentru pricina care am zis-o, din cele ce faci o 
dovedeşti arătat tuturor. Pentru că atunci când treci pragul 
cămării tale de afară, pe toate le lepezi, şi hainele, şi podoa- 
bele de aur, şi mărgăritarele, nevoind să le porţi în casă. lar 
de voieşti cu adevărat să placi bărbatului, ai cu ce să-i placi, 
cu blândeţea, cu bunătatea, cu purtarea cea cinstită. Şi cre- 
de-mi mie, o femeie, deşi bărbatul tău va fi foarte plecat la 

cele de jos şi neînfrânat, blândeţea, purtarea cinstită, a nu fi 
mândră, a nu fi cheltuitoare, a fi supusă mai mult îl vor trage 
spre înfrânare. lar de te vei împodobi cu nenumărate po- 
doabe, nu-l vei putea înfrâna, căci oricum te vei împodobi, 
acele, înverşunat fiind, se va duce la alta. Şi toate aceasta le 
ştiu cele ce au avut astfel de bărbaţi. lar pe cel înfrânat şi 
cinstit cu aceste podoabe nu-l vei mulţumi, ci cu cele de 
care am spus. lar cu acestea îl vei mâhni şi ţie îţi vei adăuga 
numele de iubitoare de lume. Şi cu toate că bărbatul tău se 
sfieşte şi nu-ţi zice aceasta ca un înţelept, dar în sinea sa te 
va prihăni. Şi pe lângă aceasta nu vei scăpa de zavistie. Dar 
oare nu vei pierde toată dulceaţa aceea prin ridicarea zavis- 


_tiei asupra ta? 


Poate cu greu auziţi cele ce se grăiesc şi vă mâhniţi zi- 
când: „De ce zădărăşti pe bărbaţi asupra femeilor?“ Nu spun 
acestea ca să întărât pe bărbaţi, ci voiesc ca de la voi să se 
facă aceasta, de bună voie. Şi nu spun ca pe bărbaţi să-i iz- 
băvesc de zavistie, ci ca pe voi să vă izbăvesc de fala lumii 
acesteia. Voieşti să te arăţi frumoasă? Şi eu voiesc, dar cu 
frumuseţea aceea pe care o cere Dumnezeu, cu frumușeţea 
aceea pe care o pofteşte Împăratul. Pe cine voieşti să ai ad- 
mirator, pe Dumnezeu, sau pe oameni? De vei fi frumoasă 
cu frumuseţea aceea, Dumnezeu va pofti frumuseţea ta. lar 
de vei fi frumoasă cu frumuseţea aceasta, Dumnezeu te va 
uri, iar îndrăgitorii tăi vor fi nişte oameni spurcaţi. Căci ni- 
meni nu este bun care îndrăgeşte o femeie măritată. Gân- 
deşte-te şi la podoaba cea dinafară. Podoaba sufletului atra- 
ge pe Dumnezeu, iar cea dinafară pe bărbaţii cei spurcaţi. 

Vedeţi că mă îngrijesc de voi ca să fiţi frumoase, cu ade- 
vărat frumoase, cu adevărat slăvite, ca să aveţi ca admirator 
pe Dumnezeu Stăpânul tuturor, iar nu pe bărbaţii cei spur- 
caţi? lar ceea ce are pe Dumnezeu admirator, cu cine va fi 

asemenea? Căci împreună cu îngerii dănţuieşte. Şi dacă 
una, iubindu-se de împăratul mai mult decât toate, se feri- 
ceşte, ceea ce va fi iubită de Dumnezeu cu dragoste multă, 
de ce cinste va fi vrednică? Căci toată lumea nu va fi vredni- 
că de frumuseţea ei. 

Deci la frumuseţea aceasta să ne nevoim, cu frumuseţea 
aceasta să ne împodobim, ca să dănţuim în ceruri, în cămă- 
rile cele duhovniceşti, în cămara cea de mire, de care nu se 
atinge nici o întinăciune. lar frumuseţea aceasta de toate 
este biruită, căci atunci când va înflori nesupărând-o nici 
boală, nici grijă, lucru care este cu neputinţă, nu ţine două- 
zeci de ani. În timp ce cealaltă pururea înfloreşte, pururea 
înverzeşte. Nu se teme nimeni acolo de schimbare, nu vine 
bătrâneţea şi nu aduce zbârcituri, nu o veştejeşte boala, nu 
o vatămă scârba, ci este mai presus de toate acestea. Fru- 
museţea aceasta de aici mai înainte de a se arăta a fugit şi 
arătându-se nu are mulţi admiratori, căci cei cinstiţi şi înfrâ- 
naţi nu se minunează, iar cei ce se minunează, cu patimă se 
minunează. Deci să nu ne nevoim la aceasta, ci la aceea. De 
aceea să ne ţinem ca să intrăm în cămară cu făclii luminoa- 
se. Căci nu numai fecioarelor s-a făgăduit aceasta, ci tuturor 
sufletelor fecioare. Căci de ar fi fost făgăduinţa aceasta nu- 
mai fecioarelor, cele cinci nu ar fi fost închise afară. Deci ea 
este a tuturor celor fecioare cu sufletul, care sunt izbăvite de 
faptele cele lumeşti, care strică sufletele. 

Dacă vom rămânea nestricaţi, vom merge acolo şi vom fi 
primiţi „pentru că v-am logodit unui singur bărbat, ca să vă 
înfăţişez lui Hristos fecioară neprihănită“ (Il Cor. 11, 2). Şi 
acestea nu le-a zis către fecioare, ci către toată plinirea Bise- 
ricii. Căci ceea ce este cu sufletul neîntinat este fecioară, 
deşi are bărbat; fecioară cu fecioria cea adevărată, cea mi- 
nunată. Fecioria trupului este umbră a aceleia, care este fe- 

cioria cea adevărată. La aceasta să ne nevoim ca să putem 
vedea Mirele cu faţă luminată. Şi dacă ne va lipsi untdelem- 
nul, să punem în topitoare podoabele cele de aur şi vom 
câştiga acel fel de untdelemn care face făcliile noastre lumi- 
noase. lar acel untdelemn este iubirea de oameni. De vom 
da avuţiile altora, de le vom preface pe ele în untdelemn, 
atunci ne va folosi şi nu va trebui să zicem: „Daţi-ne din unt- 
delemnul vostru, că se sting candelele noastre“ (Mt. 25, 8), 
nici vom fi închişi afară, fiind trebuinţă să mergem la cei ce 
vând, nici vom auzi glasul cel înfricoşat când vom bate în 
uşi: „Nu vă ştiu pe voi“ (Mr. 25, 12). Ci ne va cunoaşte, şi 
vom intra împreună cu Mirele şi intrând în cămara cea du- 
hovnicească ne vom îndulci de nenumărate bunătăţi. Şi da- 
că aici atât de luminată este cămara Mirelui şi toate celelalte 
încăperi, încât toţi nu se mai satură a privi, cu cât mai mult 
acolo? Căci cămara Mirelui este cerul, şi care cămară este 
mai bună ca cerul? Şi dacă cămara Mirelui este atât de fru- 
moasă, oare cum va fi Mirele? Şi ca să ne învrednicim să fim 
cu Mirele, să ne îndulcim de frumuseţea Lui, să privim nu- 
mai la faţa Lui, nu numai vinderea podoabelor de aur şi da- 
rea lor săracilor ar ajunge la aceasta, ci de ar fi trebuinţă pe 
noi înşine ne-am vinde şi ne-am face roabe din libere şi pe 
toate le-am primi cu osârdie. Şi pentru ca să vedem pe îm- 
păratul pământesc de multe ori aruncăm cele ce le avem în 
mâini, deşi ne suni de nevoie, dar pentru Împăratul şi Mire- 
le ceresc ce nu trebuie să facem nu numai ca să ne învred- 
nicim să-L vedem, ci să mergem înaintea Lui cu făclii, să fim 
aproape de El şi totdeauna cu El? Ce nu trebuie să lucrăm? 
Ce nu trebuie să suferim? 

De aceea, vă rog, să câştigaţi dorinţă de bunătăţile ace- 
lea, să doriţi pe Mirele acela, să fim toţi fecioare cu fecioria 
cea adevărată, căci Stăpânul fecioria sufletului o caută, şi cu 

ea să intrăm în cer, neavând întinăciune, sau zbârcitură, sau 
altceva de acest fel, ca să dobândim bunătăţile cele făgădui- 
te nouă. Pe care fie ca toţi să le dobândim cu darul şi cu iu- 
birea de oameni a Domnului nostru lisus Hristos, Căruia, 
împreună cu Tatăl şi cu Duhul Sfânt, slava în vecii vecilor. 


Amin. 


OMILIE la cuvântul Flpostolului, ce zice: "De 
aceea, fraților, vă rugăm și vă îndemnăm în Domnul 
Jisus, ca așa cum ați primit de la noi dreptar cum se 
cuvine să umblați și să plăceți lui Dumnezeu - în 
care chip și umblaţi - așa să sporiți mai mult. Fiindcă 
știți ce porunci v-am dat, prin (Domnul lisus. Căci 
voia lui (Dumnezeu aceasta este: sfinţirea voastră” (| 


Tes. 4, 1-3) 


ând petrece în cele ce-l silesc şi pe care le are în mâini 
şi vrea să treacă către cele pururea petrecătoare şi care tre- 
buie auzite neîncetat, Pavel pune mai înainte acest cuvânt 
„de aceea“, adică pururea şi totdeauna vă poftim şi vă ru- 
găm pe voi întru Domnul. O minune! Nici a ruga nu se ara- 
tă pe sine vrednic, cu toate că cine era mai vrednic de cre- 
dinţă decât el? Ci ia pe Hristos, şi zice: prin Dumnezeu vă 
rugăm pe voi, căci aşa se tâlcuieşte „întru Domnul“. La fel şi 
către Corinteni zice: „Ca şi cum Dumnezeu v-ar îndemna 
prin noi“ (Il Cor. 5, 20). 

„Ca aşa cum aţi primit de la noi dreptar“ a petrece nu 
numai în cuvinte, ci şi în fapte, „cum se cuvine să umblaţi“, 
arătând prin aceste cuvinte cum trebuie să fie petrecerea 
noastră aici, „şi să plăceţi lui Dumnezeu... aşa să sporiţi mai 
mult“. Adică să nu staţi numai până la porunci, ci să le şi în- 
treceţi, căci aceasta înseamnă „aşa să prisosiţi mai mult“. În- 

tru cele de mai înainte laudă minunea credinţei lor celei tari, 
iar aici pune în rânduială viaţa lor, căci sporire este a trece 
peste porunci şi legi. Şi nu sila învăţăturii face mai mult, ci 
voinţa fiecăruia. Şi precum pământul nu trebuie să răsară 
numai cele ce se seamănă, aşa şi sufletul nu trebuie să scoa- 
tă numai cele semănate, ci să scoată şi altele nesemănate, 
întrecând şi covârşind. Vezi că pe bună dreptate am zis, să 
întreacă şi să covârşească? Căci fapta bună de la aceste 
două porneşte: să se abată de la rău, adică să-l întreacă, şi să 
facă binele, adică să-l covârşească. Şi nu este de ajuns de- 
părtarea de la cele rele pentru dobândirea faptei bune, ci 
este o oarecare cale şi un început ce duce acolo. Şi avem 
trebuinţă de multă osârdie. Pe cele de care trebuie să fugă 
le-a supus sub porunci. Şi pe bună dreptate. Care de se vor 
călca, aduc pedeapsă, iar de se vor păzi, nu aduc nici o lau- 
dă. lar cele ce privesc fapta bună, a da banii şi toate de acest 
fel nu sunt supuse poruncilor. Dar cum sunt? „Cel ce poate 
înţelege, să înţeleagă“. Se poate ca el să le fi poruncit cu 
multă frică şi cutremur, iar în scrisorile acestea numai le 
aduce aminte de ele, zicând: „Căci ştiţi voi ce porunci v-am 
dat vouă, prin Domnul nostru lisus Hristos“. Căci voia lui 
Dumnezeu aceasta este: „sfinţirea voastră“. Vezi că nicăieri 
nu vorbeşte mai acoperit despre oricare alt lucru, cum vor- 
beşte despre acesta? La fel şi în altă parte zice: „Căutaţi pa- 
cea cu toată lumea şi sfinţenia, fără de care nimeni nu va ve- 
dea pe Domnul“ (Evr. 12, 14). Şi de ce te minunezi că peste 
tot scrie ucenicilor despre acest lucru, când şi lui Timotei îi 
scria: „Păstrează-te curat“ (| Tim. 5, 22) La fel în a doua 
epistolă către Corinteni zice: „În multă răbdare..., în pos- 
turi, în curăţie“ (6, 4, 5, 6). Şi în multe alte locuri poate afla 
orice despre acest lucru, în epistola către Romani şi în toate 
epistolele, căci cu adevărai pe toţi ne vatămă răul acesta 

(necurăţia). Şi precum un porc plin de noroi oriunde va in- 
tra pe toate le umple de putoare, aşa şi desfrânarea. lar răul 
acesta este cu anevoie de spălat. Şi dacă unii fac aceasta 
având şi femei legiuite, cât de mare este necuviinţa? 

„Căci voia lui Dumnezeu aceasta este: sfinţirea voastră; 
să vă feriţi de toată desfrânarea. Şi zice aşa pentru că multe 
sunt felurile neînfrânării, de multe feluri sunt dezmierdările 
desfrânării şi ale necurăţiei, pe care nici a le spune nu sunt 
de suferit. Deci zicând „toată desfrânarea“ lasă pe fiecare să 
înţeleagă. „Ca să ştie fiecare dintre voi să-şi stăpânească va- 
sul său în sfinţenie şi cinste, nu în patima poftei cum fac pă- 
gânii care nu cunosc pe Dumnezeu“. „Ca să ştie fiecare din- 
tre voi să-şi stăpânească vasul său“. Ca să nu desfrânăm este 
o lucrare a învăţăturii şi încă a celei multe. Deci noi îl stăpâ- 
nim când este curat şi rămâne în sfinţenie, iar când este ne- 
curat, nu-l mai stăpânim. Şi pe bună dreptate, că nu mai fa- 
ce cele ce voim noi, ci cele ce porunceşte păcatul. „Nu în 
patima poftei“, zice. Aici arată şi chipul în care trebuie să ne 
înfriânăm, să tăiem patimile poftei. Căci şi desfătarea, şi bo- 
găţia, şi trândăvia, şi nelucrarea, şi petrecerea în zadar şi 
toate de acest fel ne duc la pofta cea necuvioasă. „Cum fac 
păgânii care nu cunosc pe Dumnezeu“. Căci aceia sunt ast- 
fel, cei care nu aşteaptă să fie osândiţi în veacul viitor. „Şi ni- 
meni să nu depăşească şi să nu ia mai mult de la fratele său”. 
Bine a zis „să nu depăşească“, că Dumnezeu fiecăruia i-a 
dat femeie, punând hotar firii, adică împreunarea numai cu 
una. De aceea împreunarea cu alta este călcare a însoţirii, 
lăcomie şi tâlhărie, sau mai bine zis mai cumplită decât orice 
tâlhărie. Căci nu ne mâhnim aşa de mult când ni se vor jefui 
bani, precum când ni se jefuieşte nunta. || numeşti frate, dar 
te lăcomeşti asupra lui întru cele ce nu se cuvine? Aici vor- 
beşte despre preadesfrânare, iar mai sus despre toată desfrâ- 

narea. Şi de vreme ce zice: „să nu depăşească, nici să ia mai 
mult de la fratele său“, să nu socoteşti că acestea le zice nu- 
mai ca să nu se lăcomească la ferneile fraţilor lor, ci nici la 
cele ale altora, nici la cele lipsite de bărbaţi, nici la desfrâna- 
tele de obşte. Căci trebuie a se feri de „toată desfrânarea“. 

„Căci Dumnezeu este răzbunător pentru toate acestea“. 
Mai întâi i-a rugat, apoi i-a ruşinat asemănându-i cu păgânii, 
după care le-a dovedit prin cuvinte cât de mare este necuvi- 
inţa aceasta, adică a te lăcomi asupra fratelui. Peste toate 
acestea a pus apoi frica, căci zice: „Domnul este răzbunător 
pentru toate acestea, după cum v-am şi spus mai înainte şi 
v-am dat mărturie“. Pentru că nu atâta este dezmierdarea pe 
cât este pedeapsa ce o vom suferi. „Căci Dumnezeu nu ne-a 
chemat la necurăţie, ci la sfințire. Şi zicând: „să nu ia mai 
mult de la fratele său“ şi că „Dumnezeu este răzbunător“, a 
arătat că, deşi necredincios va fi, cel ce face acestea va fi pe- 
depsit. Şi nu te pedepseşte pe tine, cel ce ai păcătuit, răzbu- 
nând pe fratele, ci fiindcă L-ai ocărât pe Dumnezeu. El te-a 
chemat, dar tu ai ocărât pe Cel ce te-a chemat. De aceea a 
adăugat: „Cel ce defăimează, nu defăimează un om, ci pe 
Dumnezeu, Care v-a dat pe Duhul Său cel Sfânt“. De aceea 
zice: Ori de vei necinsti pe împărăteasa, ori pe slujnica ta cea 
măritată, la fel este vina. De ce? Pentru că Dumnezeu nu 
răsplăteşte pentru feţele cele nedreptăţite, ci pentru Sine. 
Căci la fel ai necinstit, la fel ai ocărât pe Dumnezeu. Fiindcă 
şi aceasta şi aceea este preadesfrânare, de vreme ce şi aceea 
şi aceasta este nuntă. Şi deşi nu vei preadesfrâna, ci numai 
vei desfrâna, căci desfrânata nu are bărbat, dar Dumnezeu 
pedepseşte pentru că se răzbună pentru Sine. Căci făcând 
aceasta nu defaimi atât pe aceea, precum pe Dumnezeu. Şi 
o vom dovedi îndată. Tăinuindu-te de bărbatul aceleia faci 
păcatul, dar nu vei îndrăzni să zici că Dumnezeu nu vede 


126 


PUŢUL 


fapta ta. Şi spune-mi, dacă împăratul te va învrednici de 
multă cinste şi-ţi va porunci să petreci după vrednicia cin- 
stei, dar tu defăimând vei cădea cu vreo femeie, pe cine ai 
ocărât? Pe aceea sau pe împăratul? S-a ocărât cu adevărat şi 
aceea, dar nu cum a fost ocărât împăratul. 

De aceea, vă rog, să ne păzim de păcatul acesta. Căci 


- precum noi pedepsim pe femei când, locuind împreună cu 


Noi, se vor da altora, aşa şi noi vom fi pedepsiţi, dacă nu de 
legile romanilor, dar de ale lui Dumnezeu. Şi preadesfrânare 
este nu numai a preadesfrâna cu cea însoţită de bărbat, ci şi 
cu cea lăsată, când tu eşti însoţit cu femeie. la aminte cu din- 
adinsul la ceea ce zic. Şi deşi ceea ce spun este greu şi adu- 
ce supărare multora, dar este nevoie s-o zic ca să ştie despre 
aceasta de acum înainte. Preadesfrânare nu este numai 
când cădem cu femeie însoţită cu bărbat, ci şi cu cea lăsată 
şi liberă, noi fiind legaţi cu femeie. | 

— Cum este preadesfrânare când aceea nu este legată? 

— Ea nu, dar tu eşti legat. Ai călcat legea; ţi-ai nedreptăţit 
trupul. De ce, spune-mi, îţi pedepseşti femeia cu toate că va 
desfrâna cu un bărbat ce nu are femeie? Pentru că este 
preadesfrânare. Şi deşi cel ce a preadesfrânat nu are femeie, 
dar ea este legată cu bărbat. Şi tu eşti legat cu femeie. Deci 
şi fapta ta este preadesfrânare, „căci oricine va lăsa pe fe- 
meia sa, afară de cuvânt de desfrânare, o face să săvârşeas- 
că preadesfrânare, şi cine va lua pe cea lăsată săvârşeşte 
preadesfrânare“ (Mt. 5, 32). Şi dacă cel ce ia pe cea lăsată 
preadesfrânează, oare cel ce are femeie şi cade cu aceea nu 
preadesfrânează? Dovedit este tuturor. 

Dar pentru voi, bărbaţilor, destule sunt acestea. Dar să 
ştiţi că „viermele lor nu adoarme şi focul nu se stinge“ pen- 
tru cei ce fac acestea. lar despre cei tineri de nevoie este să 
Vă zic tot vouă, căci cele ce le voi zice se îndreaptă mai mult 

înspre voi decât la aceia. Dar cum. Acum voi grăi. Cel ce nu 
s-a învăţat a desfrâna, nici a face preadesfrânare nu ştie. lar 
cel ce se tăvăleşte cu desfrânatele, va veni repede şi la prea- 
desfrânare, cu toate că nu va cădea cu femei însoţite cu băr- 
bat, ci cu cele lăsate. Ce sfătuiesc? Voi cei ce aveţi copii ti- 
neri, tăiaţi degrabă rădăcinile păcatului, trăgându-i sub jugul 
nunţii, de voiţi să-i băgaţi în viaţa lumească. Şi de vreme ce 
încă tineri fiind îi supără poftele, în vremea cea mai dinainte 
de nuntă ţineţi-i cu sfătuiri, cu îngroziri, cu înfricoşări, cu fă- 
găduinţe, iar la vremea nunţii nimeni din voi să nu amâne — 
iată că grăiesc cuvinte ale aducătorilor de mireasă — a-şi în- 
sura fiii. Şi nu mă ruşinez a grăi acestea, pentru că nici Pavel 
nu s-a ruşinat, ci a spus: „Să nu vă lipsiţi unul de altul“ (| 

„Cor..7, 5). Şi deşi se pare că este ruşinos, dar nu s-a ruşinat, 
pentru că nu lua aminte la cuvinte, ci la lucrurile ce se ispră- 
veau din cuvinte. 

Deci când copilul va creşte poartă grijă de nunta lui mai 
înainte de a merge la oştire şi mai înainte de oricare alt lucru 
al vieţii. Şi de va vedea el cum că degrabă îi aduci mireasă şi 
scurtă vreme mai are până la nuntă, va putea răbda flacăra. 
lar de va înţelege că te leneveşti, zăboveşti şi aştepţi ca să 
dobândeşti venituri multe şi atunci să-i faci nunta, deznădăj- 
duindu-se de îndelungarea vremii, degrabă va aluneca în 
desfrânare. Ci, vai mie! şi aici rădăcina răutăţii este iubirea 
de argint, căci nimeni nu se îngrijeşte de va fi copilul înţe- 
lept, înfrânat şi blând, ci toţi turbează la aur. De aceea vă rog 
ca întâi să puneţi în rânduială sufletele lor. Căci de se vor 
apropia de o mireasă curată, de va ştii numai trupul aceleia 
şi dragostea va fi mai tare şi frica lui Dumnezeu mai mare, se 
vor supune unul altuia şi mirele şi mireasa, iar nunta va fi 
cinstită cu adevărat, căci uneşte trupuri curate şi neîntinate, 
iar cei ce se nasc vor fi plini de multă binecuvântare. Şi ne- 

ştiind ei alte obiceiuri se va pleca unul altuia. lar dacă de tâ- 
năr va începe a desfrâna şi va deprinde obiceiuri desfrânate, 
întâia şi a doua seară îşi va lăuda mireasa, după care de- 
grabă va aluneca la desfrânarea şi necurăţia aceea, la râsul 
cel fără de rânduială, va căuta cuvintele cele pline de ocară 
şi necuvioase, va învăţa mişcări desfrânate şi toată cealaltă 
răutate, pe care nu este îngăduit a o spune. lar femeia cea 
cinstită nu suferă acestea ca să se întineze, căci pentru aju- 
torarea vieţii şi facerea de copii s-a încredinţat bărbatului, 
nu pentru ocară şi râs; pentru ca să petreacă în casă şi să-l 
înveţe şi pe bărbat să fie cinstit, nu ca să-l întărâte spre des- 
frânare. 

Dar, zici că dulci ţi se par ademenirile desfrânatei. Ştiu şi 
eu. Căci şi Scriptura zice aceasta: „Miere pică din buzele fe- 
meii desfrânate“. Dar eu fac totul ca să nu guşti mierea 
aceea, căci îndată se schimbă în fiere. Şi zice apoi Scriptura: 
„Care până la o vreme îndulceşte gâtlejul tău. lar mai pe ur- 
mă mai amară decât fierea o vei afla şi mai tăioasă decât sa- 
bia cea ascuţită pe amândouă părţile“ (Pilde 5, 3-4). Mă su- 
feriţi să spun ceva murdar, ca să zic aşa, neruşinându-mă şi 
neroşindu-mă la faţă? Şi nu de voie fac aceasta, ci pentru 
cei ce nu se ruşinează de fapte sunt silit să grăiesc aceste cu- 
vinte. Dar acest fel de cuvinte găsim şi în Scripturi. Căci le- 
zechiel înfruntând lerusalimul, grăia multe ca acestea şi nu 
se ruşina. Şi pe bună dreptate. Că nu le zicea din patimă, ci 
din purtare de grijă. Şi deşi cuvintele se par a fi necuviincioa- 
se, dar scopul nu este necuviincios, ci foarte potrivit pentru 
cel ce vrea să scoată din suflet necurăţia. Căci sufletul neru- 
şinat de nu va auzi cuvintele acestea nu se va ruşina. Şi doc- 
torul, voind să scoată partea vătămată, întâi pune degetele 
în rană. lar de nu-şi va mânji mai întâi mâinile sale, nu va 
putea tămădui. Aşa şi eu, de nu-mi voi mânji mai întâi gura, 

care vindecă patimile voastre, nu voi putea să vă vindec. 
Dar mai bine zis nu se mânjeşte nici gura mea, nici mâinile 
aceluia. De ce? Pentru că necurăţia nu este firească din tru- 
pul meu, precum nici la acela din mâinile lui, ci din trupuri 
străine. Şi dacă acela nu se leapădă a-şi atinge mâinile sale de 
trup străin, cum să mă lepăd eu de trupul meu, spune-mi? 
Căci voi sunteţi trupul meu, slab cu adevărat şi necurat, dar 
al meu. 

De ce oare am făcut această sfătuire? Pentru că haina pe 
care o poartă sluga nu vei voi s-o porţi niciodată, scârbindu- 
te de întinăciunca ei, ci mai bine voieşti să fii gol decât să te 
îmbraci cu ea. Dar trup necurat şi întinat Porţi şi nu te scâr- 
beşti, trup care nu numai de sluga ta este întrebuințat, ci şi 
de alţii nenumărați? V-aţi ruşinat auzind? De lucruri să vă ru- 
şinaţi, nu de cuvinte. Las toate celelalte, năravurile cele rele 
şi spurcate, viaţa cea de slugă şi necuviincioasă. Spune-mi, 
la acelaşi trup şi tu şi sluga ta? Şi o, de ar fi fost numai sluga 
ta, dar este şi speculantul. Mâinile speculantului nu îndrăz- 
neşti să le apuci, dar pe cea ce s-a făcut un trup cu el, o îm- 
brăţişezi şi o săruţi. Nu te cutremuri, nu te temi? Nu te ru- 
şinezi, nu te înfiori? 

Am zis către părinţii voştri că trebuie să vă însoare de- 
grabă. Dar nici voi nu sunteţi nevinovaţi, căci de nu ar fi fost 
şi mulţi alţi tineri care să petreacă în curăţie, şi mai înainte şi 
acum, poate aţi fi avut vreun cuvânt de îndreptare. Şi de 
vreme ce sunt, cum puteţi zice că nu am putut stăpâni flacă- 
ra poftei? Căci cei ce au putut vă prihănesc pe voi, fiindcă 
sunt părtaşi aceleiaşi firi ca şi voi. Ascultaţi pe Pavel că zice: 
„Căutaţi pacea cu toată lumea şi sfințenia, fără de care ni- 
meni nu va vedea pe Domnul (Evr. 12, 14). Oare îngrozirea 
aceasta nu este de ajuns să vă înfricoşeze? Vezi pe alţii că 
totdeauna sunt înfrânaţi şi petrec întru cinste, iar tu nici pâ- 

nă la anii tinereţii nu rabzi? Vezi pe alţii că de nenumărate 
ori s-au luptat cu dezmierdarea, iar tu niciodată nu suferi să 
te lupţi? De voiţi eu vă voi spune pricina. Nu tinereţea este 
pricina, pentru că trebuia ca toţi tinerii să fie desfrânaţi, ci 
noi înşine ne aruncăm în foc. Căci atunci când te sui la tea- 
tru şi stai hrănindu-ţi ochii cu mădulare goale ale femeilor, o 
vreme te veseleşti, dar mai pe urmă mare foc vine de acolo. 
Când vezi femei, când auzi cântece, care nimic altceva nu 
au fără numai pofte necuvioase, când vezi că cutare a săru- 
tat pe cutare şi nu şi-a dobândit dorinţa, pentru care s-a sug- 
rumat, când vezi iubirile cele necuvioase întoarse spre maici; 
când toate acestea le primeşti şi prin auz şi prin văz, reale 
sau închipuite, căci şi mulţi bărbaţi bătrâni se maschează în 
femei, de unde, spune-mi, vei putea petrece în curăţie? Pen- 
tru că povestirile acelea, privirile acelea, auzurile acelea stă- 
pânesc sufletul tău, pricinuind şi visuri de acest fel. Căci su- 
fletul obişnuieşte ca să-şi închipuie noaptea cele ce voieşte şi 
pofteşte ziua. Deci când acolo vezi lucruri de ruşine şi auzi 
vorbe şi mai de ruşine, primind răni, nepunând asupra lor 
doctorii, cum nu va creşte putreziciunea? Cum nu se va lăţi 
boala mai uşor decât cea din trupurile noastre? Căci voinţa 
este ceea ce poate primi, de voi voi, îndreptarea. La trupuri 
este nevoie de doctori, de doctorii şi de vreme, iar aici nu- 
mai de vei voi deajuns este să te faci ori bun ori rău. 
lată dar că mai mult ai primit boala. Şi când adunăm pe 
cele ce ne vatămă, iar pentru cele ce ne folosesc nu facem 
nici o purtare de grijă, când vom dobândi sănătate? Şi bine 
zice Pavel: „Cum fac păgânii, care nu cunosc pe Dumne- 
zeu“ (| Tes. 4, 5). Să ne ruşinăm, să ne temem, căci mulţi 
păgâni care nu cunosc pe Dumnezeu sunt curaţi şi înfrânaţi. 
Să ne ruşinăm, căci suntem mai răi decât aceia. Şi de vom 
voi lesne vom putea fi curaţi şi înfrânaţi, depărtându-ne de 

la cele vătămătoare. Precum de nu vom voi, nu lesne vom 
scăpa de desfrânare. Ce este mai uşor ca a merge în târg? 
Dar din pricina multei leneviri şi moleşiri s-a făcut greu, nu 
numai femeilor, ci şi bărbaţilor. Ce este mai uşor decât a 
dormi? Dar şi acest lucru l-am făcut greu. Căci mulţi dintre 
cei bogaţi toată noaptea se întorc, pentru că nu aşteaptă vre- 
mea somnului ca să se culce. Pe scurt, nimic nu este greu de 
vom Voi, precum nimic nu este uşor de nu vom voi, căci 
toate sunt în stăpânirea noastră. De aceea şi Scriptura zice: 
„De veţi vrea şi mă veţi asculta“, sau: „De nu veţi vrea şi de 
nu mă veţi asculta“ (Is. 1, 19, 20). Deci totul stă în a vrea sau 
în a nu vrea, pentru care suntem pedepsiţi sau lăudaţi. Şi fie 
ca, făcându-ne din cei lăudaţi, să dobândim bunătăţile cele 
făgăduite, cu darul şi cu iubirea de oameni a Domnului nos- 
tru lisus Hristos, Căruia, împreună cu Tatăl şi cu Sfântul 
Duh, slava în vecii vecilor. Amin. 


OMILIE la cuvântul Ppostolului ce zice: "aci 
aceasta vă spunem, după cuvântul “Domnului, că noi cei 
vii, care vom fi rămas până la venirea Domnului, nu 
vom lua înainte celor adormiţi, pentru că însuși 
(Domnul, întru poruncă, la glasul arhanghelului și întru 
trâmbița lui Dumnezeu, Se va pogori din cer, și cei 
morți întru Hristos vor învia întâi. “După aceea, noi cei 
vii, care vom fi rămas, vom fi răpiți, împreună cu ei, în 
nori, ca să întâmpinăm pe (Domnul în văzduh, și așa 
pururea vom fi cu Domnul” (| Tes, 4, 15-17) | 


-aorocii vrând să arate că cele grăite de ei sunt vrednice 
de credinţă, mai înainte de toate celelalte, zic: „Vedenia pe 
care a văzut-o Isaia“, sau: „Cuvântul Domnului care s-a fă- 
cut către leremia“, sau: „Acestea grăieşte Domnul“ şi multe 
asemenea. lar mulţi dintre ei Îl văd pe Dumnezeu şezând, 
cât le-a fost cu putinţă să-L vadă. Dar Pavel, care nu L-a vă- 
zut şezând, ci petrecând în el, în loc de: „Acestea grăieşte 
Domnul“, zice: „De vreme ce voi căutaţi dovadă că Hristos 
grăieşte în mine“ (Il Cor. 13, 3), sau: „Pavel, apostol al lui 
Hristos lisus“ (II Cor. 1, 1), arătând că nimic nu este al lui, 
căci apostolul, adică trimisul, grăieşte cele ale Celui ce l-a 
trimis; şi iarăşi: „Şi socot că şi eu am Duhul lui Dumnezeu" (| 
Cor. 7, 40). Deci acelea toate aceia le grătau cu Duhul, iar 

acestea ce s-au zis acum cu aceste cuvinte Pavel le-a auzit 
de la Dumnezeu. Precum şi cuvântul ce L-a grăit bătrânilor 
din Efes: „Mai fericit este a da decât a lua“ (F. Ap. 20, 35). 

Dar să vedem ce zice acum? „Căci aceasta vă spunem, 
după cuvântul Domnului, că noi cei vii, care vom fi rămaşi 
până la venirea Domnului, nu vom lua înainte celor ador- 
miţi, pentru că însuşi Domnul, întru poruncă, la glasul ar- 
hanghelului şi întru trâmbiţa lui Dumnezeu, Se va pogori din 
cer". Şi Hristos zice că atunci „puterile cerurilor se vor clăti“ 
(Mt. 24, 29). Dar de ce întru trâmbiţă? Căci şi în muntele Si- 
nai vedem că s-a făcut aceasta, şi îngeri erau şi acolo. Şi ce 
înseamnă glasul arhanghelului? Precum ziceau la pilda fe- 
cioarelor: „Sculaţi-vă, Mirele vine!“ (Mt. 25, 6), sau cum se 
întâmplă şi la împăratul pământesc, aşa şi atunci va fi, căci 
îngerii vor sluji la Înviere. ŞI zicându-le să învie morţii, vor 
împlini lucrul, nu îngerii având această putere, ci cuvântul 
lui Hristos. Şi precum împăratul ar fi poruncit să iasă cei în- 
Chişi şi slujitorii i-ar fi scos, dar nu ar fi făcut aceasta din pu- 
terea lor, ci din puterea cuvântului împăratuluil, aşa şi acolo. 
Acest lucru îl zice Hristos şi în altă parte: „ŞI va trimite pe în- 
gerii Săi, cu sunet mare de trâmbiţă, şi vor aduna pe cei aleşi 
ai Lui din cele patru vânturi, de la marginile cerurilor“ (Mt. 
24, 31). Şi peste tot îi vezi pe îngeri alergând. 

Deci arhanghelul socotesc că este acela care merge 
înainte şi strigă către cei ce sunt trimişi: „Faceţi gata pe toţi, 
căci este de faţă Judecătorul“. Dar ce înseamnă trâmbiţa 
cea mai de pe urmă? Aici arată că sunt multe trâmbiţe, dar 
la cea mai de pe urmă se va pogori Judecătorul. „ŞI cei 
morţi întru Hristos vor învia întâi. După aceea, noi cei vii, 
care vom fi rămas, vom fi răpiți, împreună cu ei, în nori, ca 
să întâmpinăm pe Domnul în văzduh, şi aşa pururea vom fi 
cu Domnul”. Mângâiaţi-vă unii pe alţii cu cuvintele acestea. 

Dacă se va pogori, pentru care pricină noi vom fi răpiți? 
Pentru cinste. Căci şi acum când vreun împărat vrea să intre 
într-o cetate, cei cinstiţi ies în întâmpinarea lui, iar cei osân- 
diţi aşteaptă înăuntrul cetăţii. La fel când vreun tată iubitor 
de fii vine de departe, fiii lui, care sunt cu adevărat fii, se 
suie în căruţă şi merg să-l întâmpine şi să-l sărute, iar slugile, 


” cele care poate au greşit îl aşteaptă acâsă. În căruţa Tatălui 


suntem purtaţi şi noi. Pe nori l-a luat pe Fiul Său, şi noi vom 
fi răpiți pe nori. Vezi câtă este cinstea? Şi întâmpinarea lui o 
facem când se va pogori şi, lucrul cel mai cinstit decât toate, 
aşa împreună cu El vom fi. „Cine va grăi puterile Domnului, 
auzite va face toate laudele Lui“ (Ps. 105, 2). De câte bună- 
tăţi a învrednicit neamul omenesc. Întâi, cei ce au murit vor 
învia, şi toţi împreună vor face întâmpinarea. Abel, cel ce a 
murit mai înainte decât toţi împreună cu cei ce au rămas vii 
va întâmpina pe Domnul. De aceea în privinţa aceasta cu ni- 
mic nu vor întrece aceia. Ci cel ce s-a stricat, cel ce are atâ- 
ţia ani în pământ va întâmpina împreună cu cei rămaşi, la fel 
şi toți ceilalţi adormiţi. Căci dacă aceia ne-au aşteptat pe noi 
ca să ne încununăm, precum zice în altă parte: „Pentru că 
Dumnezeu rânduise pentru noi ceva mai bun, ca ei să nu ia 
fără noi desăvârşirea“ (Evr. 11, 40), cu mult mai mult şi noi 
îi vom aştepta pe ei. Dar mai bine zis, numai aceia au aştep- 
tat, iar noi deloc. Căci Învierea se va face într-o clipă, într-o 
clipire a ochiului. Şi când zice că se vor aduna, înseamnă că 
mai înainte toţi vor învia, iar ei vor fi adunaţi de îngeri. Deci 
ca să învie este o lucrare a puterii lui Dumnezeu, Care va 
porunci pământului să-şi dea ceea ce i-a fost încredinţat. Şi 
nimeni nu va fi ca să slujească, precum atunci a chemat pe 
Lazăr, zicând: „Lazăre, vino afară!“ (In. 11, 43). lar a-i adu- 


ce este lucrare a slujitorilor. 

lar dacă se adună şi se aleg de îngeri, cum zice aici că se 
răpesc? Se răpesc după ce se pogoară Domnul şi după ce se 
adună toţi. Şi lucrul acesta se va face deodată, fără să ştie ni- 
meni. Numai vor vedea pământul clătindu-se, ţărâna ames- 
tecându-se şi din toate părţile ridicându-se trupuri, neslujind 
nimeni la aceasta, ci porunca va fi deajuns a ridica trupurile 
din pământul care este plin. Gândeşte-te câtă mulţime va fi, 
când toţi cei de la Adam şi până la venirea Lui vor sta îm- 
preună cu femeile şi copiii? Când vor vedea atâta tulburare 
pe pământ atunci vor cunoaşte ce se petrece. Deci precum la 
iconomia cea în trup nimic n-au văzut mai înainte, aşa şi aici. 

Şi când se vor face acestea, atunci va răsuna şi glasul ar- 
hanghelului, care va porunci îngerilor, şi sunetul trâmbiţelor. 
Ce cutremur şi ce frică nu va cuprinde pe cei ce rămân pe 
pământ când vor vedea că „una se va lua şi alta se va lăsa“ 
(Me. 24, 21) şi că „Unul se va lua şi altul se va lăsa“ (Lc. 17, 
36)? Cum va fi sufletul acelora când vor vedea pe unii ridi- 
cându-se, iar ei rămânând? Oare nu va putea acest lucru 
să-i cutremure mai mult decât toată gheena? Dar să ne pu- 
nem în minte că acest lucru se petrece acum. Şi dacă moar- 
tea cea năpraznică, cutremurele şi îngrozirile aşa fac suflete- 
le noastre, cum va fi sufletul nostru când vom vedea pământul 
deschizându-se şi ieşind din el toţi oamenii, când vom auzi 
trââmbiţele, când vom auzi glasul arhanghelului, mai puternic 
decât toate trâmbiţele, când vom vedea cerul dându-se la o 
parte şi pe însuşi Împăratul şi Dumnezeul nostru venind? Să 
ne cutremurăm, rogu-vă, şi să ne temem ca şi cum acestea 
acum s-ar petrece. Să nu ne mângâiem cu întârzierea, căci 
dacă negreşit lucrul trebuie să se împlinească, la nimic nu 
foloseşte nădejdea în întârziere. 

Cât cutremur nu va fi atunci? Câtă frică? Aţi văzut vreo- 
dată pe cei ce sunt duşi la moarte? Cum socotiți că este su- 

fletul lor când merg până la poartă? Este mai mort decât 
multe morţi. Ce nu ar fi ales să facă şi să pătimească, numai 
ca să se izbăvească de acea negură? Eu pe mulţi din cei ca- 
re s-au dus, dar pentru împărăteasca iubire de oameni s-au 
întors la viaţă, i-am auzit zicând că nici pe oameni nu-i ve- 
dea ca oameni, fiind sufletul lor tulburat, înspăimântat şi ui- 
mit. Deci dacă moartea cea trupească astfel ne îngrozeşte, 
când va veni cea veşnică ce vom pătimi? Şi ce zic eu despre 
cei ce sunt duşi la moarte? În acel timp stă mult popor îm- 
prejur, cea mai mare parte din el necunoscând pe cei osân- 
diţi. Dar de va lua aminte atunci cineva la sufletele acelora, 
ar vedea că nimeni nu va fi atât de crud, nimeni atât de în- 
drăzneţ, nimeni atât de viteaz, care să nu aibă sufletul său 
tulburat şi slăbănogit de frică şi de scârbă. Şi dacă atunci 
când alţii sunt pedepsiţi cu moartea aceasta, care nu se deo- 
sebeşte cu nimic de somn, cei de faţă, care nu au nici o îm- 
părtăşire cu ei aşa se află şi pătimesc, oare cum vom fi, când 
noi înşine vom cădea în cele cumplite? Nu este cu putinţă, 
nu este cu putinţă, credeţi-mă, ca să arate cuvântul durerea. 

— Aşa sunt acestea cu adevărat, dar Dumnezeu este iubi- 
tor de oameni şi nimic din acestea nu va face. 

— Dar în zadar sunt cele scrise? 

— Nicidecum. Ci numai spre îngrozire, ca să ne înţelepţim. 

— Dar dacă nu ne vom înţelepţi şi vom rămânea răi, oare 
nu ne va pedepsi, spune-mi? Şi nici celor buni nu le va răs- 
plăti. Ba da, vei zice, căci aceasta este cuviincios Lui, a face 
bine mai presus de vrednicie. De aceea acelea sunt adevă- 
rate şi negreşit vor fi, dar cele privitoare la chinuri nu vor fi, 
ci sunt pentru îngrozire şi înfricoşare. De unde să vă încre- 
dinţez nu ştiu. De vă voi zice că viermele lor nu va muri, fo- 
cul nu se va stinge, de vă voi zice că (Cei răi) vor merge în 
focul cel veşnic, de vă voi aduce de faţă bogatul care acum 

se chinuieşte, veţi zice că toate sunt pentru îngrozire. De un- 
de să vă încredinţez? Al satanei este gândul acesta, care dă- 
ruieşte daruri nefolositoare ca să facă leneşi. Dar cum îl vom 


scoate? Căci oricâte vă vom grăi din Scripturi, veţi zice că - 


sunt scrise pentru îngrozire. Pentru cele ce vor fi va putea 
zice cineva aşa, dar pentru cele ce s-au făcut şi au luat sfârşit 
nicidecum. Aţi auzit toţi despre potop. Oare şi atunci s-a zis 
numai ca să îngrozească? Oare nu s-a petrecut cu lucrul? Şi 
oamenii de atunci ziceau unele ca acestea şi, cioplindu-se 
corabia în o sută de ani, încheindu-se lemnele şi dreptul stri- 
gând, nimeni nu credea. Dar fiindcă nu au crezut îngrozirea 
prin cuvinte, au suferit pedeapsa cu lucrul. Aşa şi noi vom 
pătimi de nu vom crede. De aceea şi Venirea Sa, Domnul o 
aseamănă cu zilele lui Noe. Că precum unii n-au crezut în 
acel potop, aşa unii nu cred despre gheena. Oare acelea au 
fost îngroziri? Oare nu s-au petrecut cu lucrul? Şi Cel ce a 
adus asupra acelora fără de veste acel fel de pedeapsă, oare 
nu cu mult mai mult va aduce acum asupra noastră? Căci nu 
sunt mai prejos cele ce se fac acum faţă de cele de atunci. 
Cum? Atunci fiii lui Dumnezeu au intrat la fetele oamenilor 
şi amestecările acestea au fost lucrul cel rău. Dar acum nu 
este nici un fel de răutate care să nu se lucreze. Credeţi că a 
fost potopul, sau vi se pare că este minciună? Şi munţii 
Armeniei pe care a stat corabia mărturisesc. 

Dar fiindcă suntem îndestulaţi, la altă dovadă mai lumi- 
nată voi îndrepta cuvântul. S-a dus cândva vreunul din voi 
în Palestina? Că nu mai aduc dovezi din cuvinte, ci din lu- 
cruri. Cu toate că şi cele de mai înainte au fost mai luminate 
decât lucrurile, căci cele ce le spune Scriptura şi mai de cre- 
dinţă decât cele ce se văd. Deci a mers cândva vreunul din- 
tre voi la Palestina? Eu cred că da. Mărturisiţi, rogu-vă, voi 
cei ce aţi fost acolo celor ce nu au fost. Că mai sus de Asca- 

lon şi Gaza la terminarea râului lordan, este un ţinut mare şi 
roditor, dar mai bine zis, era, căci acum nu mai este. Acela 
era ca un rai, căci „ridicându-şi Lot ochii a văzut toată îm- 
prejurimea lordanului, că toată era adăpată... ca raiul lui 
Dumnezeu“ (Fac. 13, 11). Deci acela, care era atât de înflo- 
rit şi se întrecea cu toate ţinuturile, care ajungea cu îndestu- 
larea raiul lui Dumnezeu, acum este mai pustiu decât toate 
pustietăţile. Pomi sunt şi au roade. Dar roada lor este aduce- 
rea aminte a urgiei lui Dumnezeu. Căci stau rodiile, şi po- 
mul şi rodul, având înfăţişarea cea dinafară strălucită dând 
nădejdi bune celui ce nu ştie. Dar de se vor lua în mâini şi se 
vor frânge nu-şi arată miezul, ci praful şi cenuşa care se află 
înăuntru. La fel este şi tot pământul acela. Că de vei lua o 
piatră, vei vedea că se preface în cenuşă. Şi ce zic piatră, şi 
lemnele şi pământul; încă şi apele şi aerul s-au împărtăşit de 
ticăloşia şi nevoia aceea. Şi precum atunci când se arde un 
corp, rămâne forma lui, mărimea şi înfăţişarea în flacăra fo- 
cului, dar rezistenţa lui nicidecum; aşa şi acolo se poate ve- 
dea pământ, dar care nu are însuşirile pământului, ci totul 
este cenuşă; pomi şi roade, dar neavând nimic comun cu 
pomii şi roadele; aer şi apă, dar prefăcute şi ele. Dar cum 
aerul va arde, sau apa? Lemnele şi pietrele este cu putinţă 
să ardă, dar aerul şi apa nu. La noi nu este cu putinţă, dar la 
Cel ce le-a făcut este. Deci nimic altceva nu este acolo un 
cuptor de aer, un cuptor de apă, toate sterpe, toate aducând 
aminte de urgia trecută şi închipuind cele ce vor fi. Oare şi 
acestea sunt cuvinte pentru îngrozire? Mie nici cele de mai 
înainte nu-mi sunt de necrezut, ci cele nevăzute le cred în- 
tocmai ca cele văzute. lar celui necredincios acestea îi sunt 
de ajuns pentru a crede. Cel ce nu crede că este gheena să 
gândească la Sodoma şi să-şi puie în minte Gomora, adică 
pedeapsă ce au suferit-o, care şi până acum mărturiseşte şi 

care este închipuire a osândei celei veşnice. Nu dovedesc 
nimic acestea? Şi zici că acelea le-a spus Dumnezeu numai 
ca să îngrozească pe oameni? De ce slăbănogeşti sufletele 
poporului? Îu cel ce nu crezi m-ai silit să zic acestea. De ai 
fi crezut în Hristos nu eram silit să te încredinţez din lucruri. 
Dar fiindcă ai fugit de acelea, vrând-nevrând te vei pleca la 
acestea, căci ce poţi zice împotriva Sodomei? Voieşti să ştii şi 
pricina pentru care s-au petrecut atunci acestea? Una era 
greşala lor, cumplită şi blestemată cu adevărat, dar una. Se 
turbau asupra copiilor şi de aceea au fost pedepsiţi cu 
această pedeapsă. lar acum mai multe şi mai cumplite pă- 
cate se fac. Şi dacă pentru un păcat Dumnezeu a vărsat atâ- 
ta urgie şi n-a primit nici rugăciunea lui Avraam, nici s-a cu- 
cerit de Lot, care pentru cinstea oaspeţilor a dat spre ocară 
fetele sale, oare ne va cruța pe noi când facem atâtea pă- 
cate? Amăgirea diavolului şi înşelare sunt acestea. 

Voieşti să-ţi mai spun alta? De Faraon împăratul egipte- 
nilor negreşit aţi auzit. Şi ştiţi pedeapsa care a pătimit-o şi 
cum împreună cu toată oastea, cu căruțele şi cu caii s-a îne- 
cat în Marea Roşie. Voieşti să auzi şi altele? Căci acela poate 
era păgân, şi nu că poate, ci cu adevărat era păgân. Voieşti 

_să vezi pedepsindu-se şi din cei ce au crezut în Dumnezeu, 
dar nu aveau viaţă bună şi dreaptă? Ascultă pe Pavel zicând: 
„Nici să ne desfrânăm cum s-au desfrânat unii dintre ei, şi au 
căzut într-o zi douăzeci şi trei de mii; nici să ispitim pe Dum- 
nezeu, precum L-au ispitit unii din ei şi au pierit de şerpi; 
nici să cârtiţi precum au cârtit unii din ei şi au pierit prin 
pierzătorul“ (| Cor. 10, 8-10). Şi dacă desfrânarea şi cârtirea 
atâta au putut, ce nu vor face cele ale noastre? lar dacă nu 
pedepseşte acum, să nu te minunezi, pentru aceia ce nu şti- 
au de gheena şi de aceea s-au pedepsit aici cu pedepsele 
cele grabnice. Dar tu oricâte vei păcătui şi nu vei pătimi nici 

o pedeapsă, să ştii că vei pătimi acolo. Şi dacă aceia care erau 
mai prunci şi mai neînvăţaţi şi care nu greşiseră atât de cum- 
plit au fost pedepsiţi, pe noi ne va cruța? Nicidecum. Căci 
măcar de am şi greşi ca şi aceia de mai mare pedeapsă sun- 
tem vrednici. De ce. Pentru că am dobândit mai mult dar. lar 
dacă greşim mai multe şi mai mari decât aceia, ce pedeapsă 
nu vom suferi noi? Aceia, şi să nu mă socotească cineva că-i 
laud, sau îi scutesc — să nu fie! căci atunci când Dumnezeu 
pedepseşte, cel ce se împotriveşte hotărârii Lui o face din 
minte diavolească; deci nu lăudându-i, nici scutindu-i fac 
aceasta, ci arătând răutatea noastră. Aceia deşi cârteau, dar 
mergeau prin pustietate, iar noi deşi avem patrie şi casele 
noastre tot cârtim. Aceia, deşi desfrânau, făceau aceasta 
pentru că de curând ieşiseră din răutăţile egipteneşti şi nu 
auziseră legi ca ale noastre. lar noi luând de la strămoşi dog- 
mele cele mântuitoare, de mai multă pedeapsă suntem vred- 
nici făcând aceasta. | 

Voieşti să auzi şi altele câte au pătimit ei în Palestina, foa- 
mete, ciume, războaie, robii de la babiloneni, de la asirieni, 
cele ce au pătimit de la macedoneni şi cele din vremea lui 
Adrian şi Vespasian? Voiesc, o iubitule, să-ţi povestesc ceva, 
dar să nu te tragi înapoi. Dar mai bine, înainte de aceea îţi 
voi spune alta. Foamete s-a făcut oarecând şi împăratul um- 
bla pe zid, iar o femeie venind la el i-a spus: „Cutare femeie 
mi-a spus, împărate, să frigem astăzi pe fiul meu şi să-l mân- 
căm, iar mâine pe al ei. Pe al meu l-am fript şi l-am mâncat, 
iar ea nu-l dă pe al său“ (4, Imp. 6, 26-29). Ce este mai 
cumplit decât nevoia aceasta? Şi iarăşi Proorocul zice în altă 
parte: „Mâinile femeilor celor neîndurătoare au fiert pe 
pruncii lor“ (Plâng. lui leremia 4, 10). Deci iudeii au luat 
acest fel de pedeapsă, oare noi nu vom lua una mai mare? 

Voieşti să auzi şi alte nevoi ale lor? Citeşte pe losif Flaviu 
şi vei cunoaşte toată pătimirea cea jalnică a lor. Oare te vom 
îndupleca dintru acestea să crezi că este gheena? CGândeşte- 
te, dacă aceia au fost pedepsiţi, oare pentru ce noi n-am fi 
pedepsiţi? Şi cum este posibil ca noi să nu fim pedepsiţi gre- 
şind mai mult decât aceia? Oare nu este dovedit, că pentru 
că ni se păstrează acolo pedeapsa? lar de voieşti îţi voi spu- 
ne pe fiecare în parte cum a fost pedepsit. Cain a omorât pe 
fratele său. Cumplit a fost păcatul. Şi de ce nu? Dar a luat 
pedeapsă groaznică şi mai grea decât nenumărate morţi, 
pentru care ar fi ales să moară de mai multe ori. Căci as- 
cultă ce zice: „De mă scoţi astăzi de pe faţa pământului şi de 
la faţa Ta mă voi ascunde, tot cel ce mă va afla mă va 
omori“ (Fac. 4, 14). Dar spune-mi nu fac şi astăzi mulţi ca şi 
aceia? Căci când ucizi un frate, nu trupesc, ci duhovnicesc, 
oare nu ai făcut ca şi acela? Că ce deosebire este că nu l-ai 
ucis cu sabia, ci în alt fel? Pentru că putând să potoleşti foa- 
mea, treci cu vederea. Ce, nimeni nu zavistuieşte acum pe 
fratele său? Nimeni n-a aruncat pe aproapele în primejdie? 
Dar de nu a luat aici pedeapsa, va lua. Şi dacă acela, ne- 
având legi scrise, nici auzind prooroci, nici văzând semne 
mari, a luat atâta pedeapsă, cel ce a lucrat aceleaşi rele, dar 
în alt fel şi nu s-a înţelepţit din atâtea pilde, oare va rămâne 
nepedepsit? Unde este dreptatea lui Dumnezeu? Sau unde 
este bunătatea Lui? 

“ Unul aducând lemne sâmbăta a fost ucis cu pietre, cu 
toate că porunca aceasta este mică şi mai uşoară decât tăie- 
rea împrejur. Şi dacă cel ce a adunat lemne sâmbăta a fost 
pedepsit, iar alţii care de multe ori au lucrat nenumărate rele 
au scăpat nepedepsiţi, unde mai este dreptatea, dacă nu 
este gheena? Unde este necăutarea la faţă şi nefăţărnicia, 
de care sunt învinuiți ei că nu păzesc sâmbăta? Un altul oa- 

recare, feciorul lui Harmi, luând din ceea ce a fost bleste- 
mat de Domnul, a fost ucis cu pietre cu tot neamul lui. Ce, 
oare nimeni din vremea aceea sau mai pe urmă nu s-a făcut 
fur de cele sfinte? Saul iarăşi cruţând fără voia lui Dumne- 
zeu, a suferit atâta pedeapsă. Dar nimeni din vremea aceea 
n-a făcut ca Saul? O, de ar fi fost numai aceasta şi nu s-ar fi 
mâncat'unii pe alţii mai mult ca fiarele, nimeni n-ar fi căzut 
în război. 

Fiii lui Îli, fiindcă mâncau mai înainte de tămâiere, au fost 
pedepsiţi cu pedeapsă cumplită împreună cu tatăl lor. Dar 
nimeni nu a mai fost tată nebăgător de seamă de copii? Nici 
copii răi? Dar nu au fost pedepsiţi. Atunci când Vor fi 
pedepsiţi dacă nu există gheena? Şi multe alte nenumărate 
exemple se pot zice. Anania şi Safira nu au fost îndată 
pedepsiţi pentru că au furat din cele afierosite? Oare nimeni 
n-a mai făcut aceasta din vremea aceea până acum. De ce 
nu au fost pedepsiţi cu aceeaşi pedeapsă? Oare te-am îndu- 
plecat că este gheena, sau ai trebuinţă de mai multe pilde? 

Dar să venim şi la cele nescrise, care se fac acum. Căci 
este necesar ca să învăţăm din toate părţile, pentru ca nu 
necunoscând să ne vătămăm pe noi înşine. Nu vezi pe mulţi 
în nevoi cu trupurile veştejite şi stricate, pătimind nenumăra- 
te rele? lar pe alţii petrecând în bine şi în slavă? De ce pen- 
tru ucideri unii au fost pedepsiţi, iar alţii nu? Ascultă ce zice 
Pavel: „Păcatele unora sunt arătate, iar ale altora vin din ur- 
mă“. Câţi ucigaşi de oameni au scăpat? Câţi spărgători de 
morminte? Dar să lăsăm acestea. Pe câţi nu vezi că sunt pe- 
depsiţi cu pedeapsă cumplită? Unii suferă boală îndelun- 
gată, alţii nenumărate chinuri, alţii nenumărate nevoi. Deci 
când vei vedea pe cineva care a îndrăznit să facă aceea sau 
aceea ca şi aceia, sau mult mai multe, şi nu au primit pe- 
deapsă, oare n'. vei mărturisi şi nevrând că este gheena. Ui- 

tă-te la aceştia care se chinuiesc acum cumplit, gândeşte-te 
cum că Dumnezeu nu caută la faţă, gândeşte-te iarăşi că, fă- 
când nenumărate rele, nu ai pătimit nimic rău şi va veni 
gheena în mintea ta. Că aşa a semănat-o Dumnezeu în noi, 
încât nimeni nu este care să nu ştie vreodată de ea. Şi poeţii, 
şi filozofii, şi retorii şi, pe scurt, toţi oamenii au filozofat la 
răsplătirea cea de acolo şi au zis că cei mai mulţi se chinu- 
iesc în iad. lar acelea sunt basme, nu cele de la noi. 

Acestea le-am zis nu ca să vă înfricoşez, nici să îngreuiez 
sufletele voastre, ci să le fac mai înțelepte şi uşoare. Aş vrea 
şi eu, mai mult decât voi, să nu fie gheenă. De ce? Pentru că 
fiecate dintre voi va da seama de sufletul său, iar eu voi da 
seama şi pentru dregătoria aceasta. De aceea eu mai mult 
decât toţi nu pot scăpa. Dar nu se poate ca să nu fie pedeap- 
să şi gheenă. Ce să fac? Dar unii se îndoiesc şi zic: Unde 
este iubirea de oameni a lui Dumnezeu? Pretutindeni. Dar 
mai bine voi vorbi despre ea în altă vreme, ca să nu ameste- 
căm cuvintele cele despre gheena. lar acum să nu vă iasă 
din minte şi să nu se ducă în vânt ceea ce am dobândit din 
cele grăite. Căci nu mică dobândă şi folos este a avea încre- 
dinţare deplină despre gheena. Pentru că pomenirea acestor 
cuvinte stând neîncetat în mintea voastră, ca o doctorie 
amară va putea spăla toată răutatea. Deci să o întrebuinţăm 
ca, dobândind din ea inimă curată, aşa să ne învrednicim a 
vedea cele ce nici ochiul n-a văzut, nici urechea n-a auzit, 
nici la inima omului nu s-au suit. Pe care fie ca noi toţi să le 
dobândim cu darul şi cu iubirea de oameni a Domnului nos- 
tru lisus Hristos, Căruia, împreună cu Tatăl şi cu Duhul 
Sfânt, slava, stăpânirea şi cinstea, acum şi pururea şi în vecii 
vecilor. Amin. 


OMILIE la cuvântul Fipostolului Davel, ce zice: "lar 

despre ani și despre vremuri, fraților, nu aveti nevoie 

să vă scriem, căci singuri știți bine, că ziua Dom 
și Fi » 

nului vine așa, ca un [ur noaptea ( Tes, 5, J-2) 


imic, precum se vede, nu este atât de iscoditor şi 
lacom spre a cunoaşte cele nearătate şi acoperite ca sufletul 
omenesc. lar aceasta se întâmplă pentru că nu are mintea 
desăvârşită şi curată. Copiii cei mai simpli nu încetează de a 
supăra pe părinţi şi pe învăţători cu desele întrebări, care nu 
sunt altele decât: „Ce este aceasta?“ Şi acest lucru se întâm- 
plă pentru că petrec în desfătare şi nu fac nimic. Deci mintea 
noastră se sileşte să înveţe şi să priceapă multe în timpul vie- 
ţii, dar mai mult la sfârşitul ei. Şi nu este de mirare dacă noi 
pătimim aceasta, când înşişi sfinţii Apostoli au pătimit aceas- 
ta mai mult decât toţi, zicând către Hristos mai înainte de 
Patimă: „Spune nouă când vor fi acestea şi care este semnul 
venirii Tale şi al sfârşitului veacului?“ (Mt. 24, 3). lar după 
Patimă şi Învierea din morţi L-a întrebat iarăşi: „Doamne, 
oare în acest timp vei aşeza Tu la loc împărăţia lui Israel?“ 
(F. Ap. 1, 6). Dar mai pe urmă, după ce s-au învrednicit de 
Duhul Sfânt, nu numai că nu-L. mai întreabă şi nu-L. mai su- 
pără cu aceasta, ci şi pe cei ce bolesc cu această iscodire fă- 
ră rost îi potoleşte. Căci ascultă ce zice acum fericitul Pavel: 
„lar despre ani şi despre vremuri, fraţilor, nu aveţi nevoie să 
vă scriem“. De ce nu a zis „că nu ştie nimeni ? De ce n-a zis 

„că nu s-a descoperit“, ci „nu aveţi nevoie să vă scriem“? 
Dacă ar fi scris aşa i-ar fi mîhnit, dar scriind cum a scris i-a 
mângâliat. Şi zicând „nu aveţi nevoie“, nu i-a lăsat să cerce- 
teze pentru că lucrul este de prisos şi nefolositor. Căci care 
este folosul, spune-mi, să zicem că va fi sfârşitul după două- 
zeci, treizeci sau o sută de ani? Ce ne priveşte aceasta? Oa- 
re nu pentru fiecare sfârşitul lumii este sfârşitul vieţii sale? 
De ce iscodeşti şi de ce te chinuieşti pentru sfârşitul lumii? 
Dar ceea ce pătimim în celelalte, pătimim şi în aceasta. ŞI 
precum la celelalte lucruri lăsăm păcatele noastre şi purtăm 
grijă de cele ale altora, zicând: „Cutare este desfrânat; cu- 

tare este preadesfrânat; acela a răpit; altul a nedreptăţit“ ne- 

luând aminte la lucrurile noastre, ci de toate ne îngrijim mai 

mult decât de ale noastre; aşa şi aici nepurtând fiecare grijă 

de sfârşitul său, voim să ştim sfârşitul lumii. Ce te priveşte pe 
tine acela? De vei iconomisi bine sfârşitul tău, nici un rău nu 
vei pătimi de la acela, fie departe fie aproape. Pentru aceas- 
ta nici Hristos nu l-a spus pentru că nu folosea. 

— Şi de ce nu folosea? 

e Ascultă ce zice El apostolilor: „Nu este al vostru a ştii 
anii sau vremile pe care Tătăl le-a pus în stăpânirea Sa“ (F 
Ap. |, 7). Ce mai iscodeşti dar? Acestea le-au auzit cei pi 
erau împreună cu verhovnicul Petru, care căutau să ştie cele 
ce nu-i folosea. 

— Bine, dar, dacă am fi ştiut, am fi putut astupa gurile eli- 
nilor? 

— Cum, spune-mi? 

— Ei zic că lumea aceasta este Dumnezeu. Şi de am fi şti- 
ut vremea sfârşitului ei le-am fi astupat gurile. 

— Se pot astupa gurile lor ştiind că se va sfârşi şi când. Dar 
de voiţi să le astupaţi gurile spuneţi-le că lumea va avea sfâr- 

şit. Şi de nu se vor pleca la aceasta, nici la cealaltă nu se vor 
pleca. 

Dar ascultă ce zice Pavel: „Căci singuri ştiţi bine, că ziua 
Domnului vine aşa, ca un fur noaptea“. Şi nu numai sfârşitul 
cel de obşte vine aşa, ci şi sfârşitul fiecăruia. Şi acesta are 
aceeaşi lucrare ca şi acela, dar ce face acela deodată, aces- 
ta face în parte. Vremea sfârşitului lumii a început de la 
Adam, iar sfârşitul vieţii fiecăruia din noi este închipuire a 
sfârşitului lumii. Şi nu va greşi nimeni de va zice că sfârşitul 
său este sfârşitul lumii. Oare când mor nenumărați în fiecare 
zi, când toţi aşteaptă ziua aceea şi când nimeni nu înviază 
mai înainte de ea, lucrul acesta nu este al acelui sfârşit? Dar 
de voiţi să ştiţi pentru ce s-a ascuns aceasta şi pentru ce 
„vine aşa, ca un fur noaptea“, vă voi spune ceea ce socotesc 
că este bine. Dacă sfârşitul lumii ar fi fost arătat nimeni nu s-ar 
fi silit vreodată la fapta bună, ci fiindcă ştie ziua lui cea mai 
de pe urmă, lucrează nenumărate rele, şi venind la botez în 
acea zi aşa s-ar fi dus de aici. Căci dacă acum frica neştiinţei 
clatină sufletele multora, cheltuind toată viaţa lor în răutate, 
şi la răsuflarea cea mai de pe urmă vin la sfântul botez, cine 
s-ar fi silit la fapta bună când toţi ar fi fost încredinţaţi de 
sfârşit? Şi cu toate că frica stă deasupra, mulţi au plecat de 
aici neluminaţi, neînvăţându-i nici frica aceasta ca în viaţă fi- 
ind să se silească la cele ce plac lui Dumnezeu, cine s-ar fi 
făcut vreodată înfiânat, dacă şi aceasta s-ar fi ridicat? Cine 
ar fi fost bun şi blând? Nimeni. 

Vă spun încă şi alta. Frica cea mare de moarte stăpâneşte 
şi înfrânează acum pofta vieţii. Dar dacă s-ar fi ştiut de fie- 
care că mâine va muri negreşit, ar fi îndrăznit a face totul 
mai înainte de ziua aceea, ar fi omorât pe care ar fi voit şi ar 
fi făcut nenumărate rele, răsplătind vrăjmaşilor, căci omul 
spurcat şi deznădăjduit de viaţa sa nu se sfieşte nici de cel 

îmbrăcat cu hlamidă. Deci cel încredinţat cum că negreşit 
trebuie să se ducă din viaţa aceasta, mai întâi va răsplăti vrăj- 
maşilor, răcorindu-şi sufletul său, şi aşa va primi moartea. 

Să zic şi pe a treia. Cei iubitori de viaţă şi care mult pof- 
tesc cele de aici, s-ar fi prăpădit de scârbă şi de mâhnire. Şi 
dacă vreunul din cei tineri ar fi ştiut că va muri mai înainte 
de bătrâneţe, precum fiarele cele leneşe se fac şi mai leneşe 
când sunt prinse şi aşteaptă moartea, aşa se va face şi aces- 
ta. Şi nici bărbaţii cei viteji nu vor avea plată. Căci de ar fi 
ştiut că negreşit după trei ani vor trebui să se ducă din viaţă 
şi nu mai înainte de acea vreme, ce plată vor'avea de vor în- 
drăzni să se primejduiască? Şi le-ar fi zis oricine: „Dacă aveţi 
nădejde pentru trei ani, aruncaţi-vă în primejdii, ştiind că 
mai înainte de acea vreme nu este cu putinţă să muriţi“. lar 
cel ce aşteaptă să moară din orice primejdie Şi ştie că de nu 
se va da singur la moarte va trăi, iar de va îndrăzni la unele 
ca acelea va muri, dă dovedit semn că defăimează viaţa de 
aici. Dar vă voi dovedi-o aceasta dintr-o pildă. Dacă patriar- 
hul Avraam ar fi ştiut că nu va junghia pe fiul său, ce plată ar 
mai fi avut? Dacă Pavel ar fi ştiut de mai înainte că nu va 
muri, ar fi trecut cu vederea primejdiile, dar cum ar fi fost 
minunat? Astfel şi cel prea leneş ar fi intrat în foc de ar fi 
aflat un chezaş care l-ar fi încredinţat că nu pătimeşte nimic. 
Dar cei Trei Tineri nu la fel. Dar cum? Ascultaţi-i pe ei ce 
zic: „Este Dumnezeul nostru în ceruri, Căruia i slujim, pu- 
ternic să ne scoată din mâinile tale împărate. Şi de nu, să ştii, 
O, împărate, că dumnezeilor tăi nu vom sluji şi chipului celui 
de aur pe care l-ai ridicat nu ne vom închina“ (Daniil 3, 17). 
Vedeţi câte foloase sunt, şi mai multe decât acestea, din a nu 
şti sfârşitul. Dar deocamdată destule sunt acestea. 

De aceea „vine aşa, ca un fur noaptea“, ca să nu ne pră- 
păstuim pe noi înşine în răutate, să nu cădem în trândăvie şi 

în neluare aminte şi să nu ne taie plata. „Căci singuri ştiţi bi- 
ne“; de ce mai iscodiţi, dacă sunteţi încredinţaţi? Şi cum că 
cele ce vor fi sunt nearătate se dovedesc din cele ce a zis 
Hristos. lar cum că despre aceasta a zis, ascultă ce zice: 
„Privegheaţi deci, că nu ştiţi în care zi vine Domnul vostru 
(Mr. 24, 42). Despre aceasta şi Pavel zicea: „Atunci când 
vor zice: pace şi linişte, — atunci fără de veste va veni peste 
ei pieirea, ca şi durerile peste cea însărcinată, şi scăpare nu 
vor avea“ (| Tes. 5, 3). Şi aici a însemnat ceea ce a zis şi în a 
doua epistolă. Că de vreme ce creştinii erau în necazuri, iar 
cei ce-i prigoneau în odihnă şi în desfătare, el îi mângâia în 
nevoile de faţă cu cuvântul Învierii, împotriva-acelora care îi 
supărau arătându-le din socoteli strămoşeşti când va fi sfâr 
şitul. Lucru despre care şi proorocii ziceau: „Vai de cei ce 
zic: Degrabă să se apropie cele ce va face Dumnezeu ca să 
le vedem şi să vie sfatul Sfântului lui Israel ca să-l cunoaş- 
tem“ (Is. 5, 19) şi iarăşi: „Vai celor ce doriţi de ziua Domnu- 
lui“ (Amos 5, 18). Şi zice pentru cei ce doresc necrezând, 
pentru care ziua Domnului „va fi întuneric şi nu lumină”. Şi 
vezi cum îi mângâie pe ei, ca şi cum ar fi zis: Nu din faptul 
că aceia trăiesc în desfătare să luaţi dovadă că nu va veni ju- 
decata, că negreşit va veni. Se cade dar să cercetăm şi aceas- 
ta: Dacă va veni antihrist şi llie, cum „când vor zice pace şi 
linişte, — atunci fără de veste va veni peste ei pieirea'? Căci 
venirea acelora nu lasă să nu se ştie ziua, fiind semne ale 
venirii Lui. Dar vremea lui antihrist nu arată exact când va 
veni Hristos, căci El va veni deodată fără veste. Cum şi la 
ceea ce naşte nu-i este arătată vremea. 
— Cum nu? Căci ştie că după nouă luni va fi naşterea. 
— Cu adevărat foarte nearătat, căci unele au născut la 
şapte luni, altele la nouă. Încă şi în alt fel sunt nearătate ziua 
şi ceasul naşterii. Şi în sensul acesta a zis Pavel cuvintele 

acelea, căci asemănarea cu venirea acelei zile a Domnului 
este potrivită cu de-amănuntul. Semnele naşterii nu sunt 
multe, căci unele au născut pe drumuri şi afară din case ne- 
ştiind de mai înainte ziua aceea. lar aici Pavel nu numai ne- 
ştiinţa zilei aceleia a arătat, ci şi amărăciunea chinuirii. Şi 
precum aceea jucându-se, râzând şi neştiind nimic, este cu- 
prinsă fără de veste de negrăite dureri şi chinuri, aşa va adu- 
ce şi ziua aceea sufletelor acelora, şi nu vor scăpa. 

Apoi arătând că nu pentru tesaloniceni, către care scria, 
spune acestea, a adăugat: „Voi însă, fraţilor, nu sunteţi întru 
întuneric, ca să vă apuce ziua aceea ca un fur”. Şi zice „întu- 
neric“ arătând viaţa cea întunecoasă şi necurată. Căci noap- 
tea oamenii cei spurcaţi şi răi se tăinuiesc de toţi şi fac cele 
rele închizându-se pe ei întru întuneric. Şi spune-mi, oare 
nu seara pândeşte preadesfrânatul? Oare furul nu noaptea 
o aşteaptă? Oare spărgătorul de morminte nu-şi face toată 
lucrarea noaptea? Şi oare nu-i apucă pe ei ca un fur ziua 
aceea? Oare nu şi peste aceia vine nearătată? Oare ei ştiu 
de mai înainte? Cum zice dar: „Nu aveţi nevoie să vă scri- 
em“? Aici se referă nu la ziua cea neştiută, ci la necaz, care 
nu va veni spre răul lor. Căci şi peste creştini ziua aceea va 
veni nearătată, dar nu le va pricinui nici un lucru de mâh- 
nire; „ca să vă apuce ziua aceea ca un fur“. Că pentru cei 
ce priveghează şi care sunt în lumină, deşi va intra vreun tâl- 
har, nu va putea cu nimic să-i vatăme. Aşa şi la cei ce vieţu- 
iesc drept. Dar pe aceia care dorm, adică pe cei ce nădăjdu- 
iesc în cele de aici, îi goleşte de toate şi se duce. 

Apoi adaugă: „Căci voi toţi sunteţi fui ai luminii şi fii ai zilei“. 

— Dar cum se poate să fie fii ai zilei? * 

— Precum sunt şi fii ai pierzării şi fii ai gheenei. Căci şi 
Hristos zicea fariseilor: „Vai vouă...! Că înconjurați marea şi 
uscatul ca să faceţi un ucenic, şi dacă l-aţi făcut, îl faceţi fiu 

al gheenei“ (Mt. 23, 15). lar Pavel zicea: „Pentru care vine 
mânia lui Dumnezeu peste fiii neascultării“, adică cei ce fac 
cele ale gheenei, cei ce fac cele ale neascultării. Deci pre- 
cum fiii lui Dumnezeu sunt cei ce fac cele ce plac lui Dum- 
nezeu, aşa şi fiii zilei şi ai luminii sunt cei ce fac cele ce sunt 
ale luminii. 

„Nu suntem ai nopţii, nici ai întunericului. De aceea să 
nu dormim ca şi ceilalţi, ci să priveghem şi să fim treji. Fiind- 
că cei ce dorm, noaptea dorm; şi cei ce se îmbată, noaptea 
se îmbată. Dar noi fiind a; zilei, să fim treji. Aici arată că a 
petrece în zi este lucrarea noastră şi depinde de noi. lar ziua 
şi noaptea acestea nu sunt ale noastre, ci fără de voia noas- 
tră vine noaptea şi nevrând noi vine somnul. lar noaptea şi 
somnul acela nu este aşa, ci se poate ca totdeauna să prive- 
ghem, totdeauna să avem ziuă. Că a închide ochiul sufletu- 
lui şi a primi somnul cel din răutate nu este lucrul firii, ci al 
voinţei celei libere. „Ci să priveghem şi să fim treji . Se poa- 
te să dormi când priveghezi, atunci când nu faci nici un bi- 
ne. De aceea a adăugat „să fim treji“. Că deşi va priveghea 
cineva ziua, dar de nu va fi treaz, va cădea în nenumărate 
rele. De aceea trezvirea este prelungire a privegherii. „Cei 
ce dorm, noaptea dorm; şi cei ce se îmbată, noaptea se îm- 
bată“. Şi vorbeşte aici nu numai despre beţia cea din vin, ci 
despre cea din toate răutăţile. Pentru că şi bogăţia este beţie 
a sufletului, şi pofta banilor, şi îndrăgirea trupească şi orice 
rău vei zice este beţie a sufletului. Şi de ce a numit răutatea 
somn? Întâi că unul ca acesta este nelucrător spre fapta bu- 
nă. Apoi pentru că pe toate le năluceşte, dar nimic nu vede 
adevărat, ci este plin de visuri şi de multe ori de lucruri ne- 
cuvioase. Şi deşi va vedea ceva bun, nu-l poate avea. Aşa 
este viaţa aceasta. Este plină de visuri şi de năluciri. Bogăția 
este vis, slava la fel şi toate cele asemenea. Cel ce doarme 

nu poate vedea pe cele ce sunt şi există cu adevărat, iar pe 
cele ce nu sunt le năluceşte ca şi cum ar fi. Aşa este răutatea 
ŞI Viaţa cea petrecătoare în răutate. Nu vede pe cele ce sunt, 
adică cele duhovniceşti, cele cereşti, cele stătătoare, ci pe 
cele curgătoare şi care zboară şi se duc degrabă de la noi. 

Dar nu este de ajuns să priveghem şi să fim treji, ci tre- 
buie să ne şi înarmăm, că deşi va priveghea cineva şi va fi 
treaz, dar dacă nu are arme, îl omoară degrabă tâlharii. Deci 
când trebuie să priveghem, să fim treji şi să fim înarmaţi, căci 
ce îl va împiedica pe tâlhar să înfigă sabia, când noi suntem 
fără de arme goi sau când vom dormi? De aceea şi aceasta 
arătând Pavel că avem trebuinţă de arme a adăugat: „Dar 
noi, fiind ai zilei, să fun treji, îmbrăcându-ne în platoşa cre- 
dinţei şi a dragostei şi punând coiful nădejdii de mântuire“. 
A credinţei şi a dragostei zice. Aici se referă la viaţa cea cu 
învățături drepte. Vezi că a arătat cum să priveghezi şi să fi 
treaz, adică îmbrăcat în platoşa credinţei? Şi nu zice de cre- 
dinţa cea întâmplătoare, ci de cea adevărată, fierbinte, pe 
cea ce face liberi pe cei ce o îmbracă. Precum platoşa cea 
de fier nimeni n-o poate tăia degrabă, ci apără pieptul ca un 
zid, aşa şi tu pune credinţă şi dragoste împrejurul sufletului 
tău şi niciuna din săgețile cele înfocate ale diavolului nu va 
putea să se înfigă în tine. Că unde sufletul va fi cuprins de 
puterea armei dragostei, toate se fac în zadar de cei ce vrăj- 
măşuiesc. Şi nici răutatea, nici vrajba, nici zavistia, nici lingu- 
şeala, nici făţărnicia şi nimic altceva nu se va putea atinge de 
un astfel de suflet. Căci n-a zis simplu să se îmbrace cu dra- 
gostea, ci cu dragostea ca şi cu o platoşă. Apoi zice: „Şi pu- 
nând coiful nădejdii de mântuire“. Precum coiful păzeşte 
partea cea mai de nevoie din cele ce sunt în noi, adică ca- 
pul, îmbrăcându-l! şi acoperindu-l din toate părţile, aşa şi nă- 
dejdea nu lasă gândul să cadă, ci îl ţine drept precum este 

capul, neîngăduind ca nimic din cele de afară să intre la el. 
Şi cât timp nu intră nimic la el, nici el nu alunecă, căci cel ce 
este întărit cu aceste arme nu este cu putinţă să cadă când- 
va, fiindcă zice: „Şi acum rămân acestea trei: credinţa, nă- 
dejdea, dragostea“ (| Cor. 13, 13). Şi zicând „îmbrăcându- 
ne“ şi „punând“ ne dă armele, arătând de unde poate să se 
nască credinţa, nădejdea şi dragostea şi cum că armele se 
pot face mai tari. . 

Apoi adaugă: „Că Dumnezeu nu ne-a rânduit spre mâ- 
nie, ci spre dobândirea mântuirii, prin Domnul nostru lisus 
Hristos, Care a murit pentru noi“. Deci nu ne-a chemat să 
ne piardă, ci ca să ne mântuiască. Dar de unde este arătat că 
voieşte aceasta? De acolo că pe Fiul Său L-a dat pentru noi. 
Şi aşa doreşte să ne mântuim, că L-a dat pentru noi, şi nu L-a 
dat simplu, ci la moarte. Din cugetările acestea se naşte nă- 
dejdea. De aceea să nu deznădăjduieşti, o omule, căci 
Dumnezeu nici pe Fiul Său nu L-a cruțat pentru tine; să nu 
oboseşti din pricina relelor de aici. Cel ce a dat pe Fiul Său 
cel Unu-Născut ca să te mhântuiască pe tindşi să te izbă- 
vească de gheena, ce nu va mai face pentru mântuirea ta? 
Şi aşa ne ducem la El, netemându-ne, ca la un judecător, 
care deşi trebuie să ne judece, dar atâta dragoste a arătat, 
încât a junghiat pe Fiul Său pentru noi. Deci să nădăjduim 
lucruri bune şi mari, căci am dobândit capul şi vârful de cre- 
dem, cum s-a spus. Să iubim deci. Şi a nu iubi pe Cel ce atâ- 
tea a făcut pentru noi este dovada nebuniei celei nai de pe 
urmă. 

Şi „fie că veghem în viaţă, fie că dormim în mormânt — cu 
El împreună să vieţuim“. De aceea, îndemnaţi-vă şi zidiţi-vă 
unul pe altul, aşa precum şi faceţi. lar în altă parte zice: 
„Ori de priveghem, ori de dormim“. Dar despre alt somn 
zice aici, şi despre altul acolo. Acolo somn înseamnă moar- 

tea cea trupească, iar aici neîngrijirea de viaţa aceasta. Adi- 
că ca şi cum ar zice: Nu vă temeţi de primejdii, că deşi vom 
muri vii vom fi. Nu te deznădăjdui că te primejduieşti, că de 
nu ne-ar fi iukit atât de mult pe noi, nu ar fi dat pe Fiul Său. 
De aceea deşi vei muri, viu vei fi, căci şi El a murit. Deci ori 
de vom muri, ori de vom trăi, împreună cu El vom vieţui, de 
aceea nu mă grijesc de trăiesc ori de mor, căci împreună cu 
Acela voi fi. Deci toate să facem pentru a câştiga viaţa aceea. 

Răutatea este întuneric, o iubitule, este moarte, este noap- 
te, în care nu vedem deloc cele ce se cuvin şi nu putem face 
cele ce trebuiesc. Şi precum morţii sunt grozavi şi împuţiţi, 
aşa şi sufletele celor ce petrec în răutate sunt pline de multă 
necurăţie. Li s-au închis ochii, li s-a încleştat gura şi petrec 
nemişcaţi pe patul răutăţii. Şi care sunt mai ticăloşi ca cei ce 
petrec aşa? Căci cei ce mor trupeşte sunt morţi şi pentru 
răutate şi pentru fapta bună, iar aceştia sunt nesimţitori către 
fapta bună, dar la răutate sunt vii. Pe cel mort de-l va bate 
cineva nu simte, nici se răzbună, ci este ca un lemn uscat. 
Aşa şi unul cfPacesta are sufletul cu adevărat uscat după ce 
leapădă viaţa cea bună. Primeşte nenumărate răni în toate 
zilele, dar nu simte deloc. Şi nu va greşi cineva de-l va ase- 
măna cu cei nebuni, cu cei ieşiţi din minte, cu cei beţi. lar 
toate acestea le lucrează răutatea, care este mai cumplită 
decât toate. Cel nebun este iertat de cei ce-l văd, pentru că 
boala lui nu este a voinţei, ci a firii. lar cel ce petrece în rău- 
tate cum va fiiertat? 

— Dar de unde este răutatea? De ce sunt răi cei mai mulţi? 

— Întrebi de unde? Spune-mi tu de unde este răutatea 
bolilor? De unde este ieşirea din minţi? De unde somnul cel 
greu? Oare nu din neluarea aminte? Dacă bolile cele fireşti 
au începutul din voinţă, cu mult mai mult cele ale voinţei? 
Beţia de unde este? Oare nu din neînfrânarea sufletului? le- 

şirea din minţi, oare nu din mulţimea fierbinţelii? lar fierbin- 
ţeala nu din elementele ce prisosesc în noi? lar prisosul ce- 
lor ce sunt în noi oare nu este din neluare aminte? Căci da- 
că, sau prin lipsă, sau prin prisos, stricăm măsura celor ce 
sunt în noi, atunci apţindem focul acela. lar dacă după ce s-a 
aprins flacăra nu luăm aminte, asupra noastră se întăreşte 
focul pe care nu-l mai putem stinge. Aşa se face şi la răutate. 
Dacă atunci când ea este la început, nu o oprim sau n-o 
tăiem, nu ne mai putem lupta cu sfârşitul ei, căci se face mai 
tare decât puterea noastră. De aceea vă rog să facem totul 
ca niciodată să nu toropim. Nu vedeţi ostaşi, cei ce păzesc, 
că de multe ori dându-se puţin somnului, nu s-au folosit cu 
nimic din multa lor străjuire? Căci prin puţinul acela au stri- 
cat toată treaba, dând multă libertate la cel ce vrea să fure. 
Şi precum mai bine ne văd furii pe noi, decât noi pe ei, aşa 
şi diavolul mai mult decât toţi se luptă, pândeşte şi scrâşneşte 
din dinţi. Deci să nu toropim şi să nu zicem: „ÎNu ni se va în- 
tâmpla nici un rău din aceasta, sau din aceea“, că de multe 
ori am fost jefuiţi de unde nu ne-am aşteptat. Aşa şi la rău- 


tate, de unde nu ne aşteptăm de acolo ne prăpădim. Să 


luăm aminte cu de-amănuntul la toate. Să nu ne îmbătăm şi 
nu vom toropi, să nu ne desfătăm şi nu vom dormi, să nu 
turbăm de cele materiale că vom petrece în trezvie. Să ne 
întărim pe noi înşine din toate părțile. Şi precum cel ce um- 
blă pe funie întinsă nu este cu putinţă să se lenevească sau 
să fie fără luare aminte nici o clipă, fiindcă acel puţin face 
mare rău, răsturnând şi prăpădind pe acela, aşa nici noi nu 
este cu putinţă să trândăvim sau să petrecem cu neluare amin- 
te. Umblăm pe cale îngustă, care are prăpăstii de amândouă 
părţile şi pe care nu încap două picioare. Vezi de câtă luare 
aminte avem trebuinţă? Vezi că cei ce călătoresc pe căi în- 
guste, mărginite de amândouă părţile de prăpăstii, cum îşi 

întăresc nu nurmnai picioarele, ci şi ochii? Că de va privi în al- 
tă parte, cu toate că piciorul va călca bine, dar ameţind din 
pricina înălțimii, totul se va surpa. Ci trebuie să ia aminte şi 
de sine şi de mers. De aceea zice: „Nici la stânga, nici la 
dreapta“. Mare este adâncul răutăţii, adânci sunt prăpăstiile, 
des este întunericul jos, îngustă este calea. Să luăm aminte 
cu frică şi să umblăm cu cutremur. Nimeni călătorind pe o 
cale ca aceasta nu se umflă de râs, nici se îngreuiază cu be- 
ţia, ci călătoreşte cu trezvie şi cu luare aminte pe ea. Nimeni 
călătorind pe o cale ca aceasta nu poartă ceva de prisos, căci 
plăcut lucru este să fii uşor şi fără povară când mergi. 
Nimeni nu-şi împiedică picioarele, ci le lasă libere. 

Dar noi legându-ne cu nenumărate griji şi purtând nenu- 
mărate sarcini ale vieţii acesteia, căscând la cele lumeşti şi 
desfrânându-ne, cum nădăjduim să umblăm pe calea cea 
îngustă? Şi n-a zis simplu îngustă, ci a accentuat zicând: „In- 
gustă este calea“ (Mt. 7, 14) ca să luăm aminte, precum 
luăm aminte la toate lucrurile cele de mirare. lar îngustă este 


calea care duce la viaţă. Şi bine a zis îngustă. Că de vreme . 


ce şi pentru gânduri, şi pentru cuvinte, şi pentru fapte, şi 
pentru toate suntem datori a da seama, îngustă este cu ade- 
vărat. Dar mai îngustă o facem noi când ne întindem, ne lă- 
ţim şi răşchirăm picioarele. Calea cea îngustă pentru oricine 
este grea, dar mai ales pentru cei ce se îngraşă. lar cel ce se 
topeşte pe sine nu va simţi strâmtorare. De aceea cel ce s-a 
deprins a se chinui, nu se va necăji de va fi strâmtorat. Deci 
să nu nădăjduiască cineva că va vedea cerul cu odihnă, că 
nu se poate. Nimeni să nu creadă că va călători pe calea 
cea îngustă în desfătare, căci nu este cu putinţă. Nimeni să 
nu nădăjduiască viaţa, umblând pe calea cea largă. 

Şi când vei vedea pe cutare că se desfătează cu băi, cu 
masă scumpă, că este înconjurat de oameni înarmaţi, nu te 

ticăloşi pe tine că nu te împărtăşeşti şi tu din acelea, ci suspi- 
nă pentru acela pentru că merge pe calea cea pieritoare. Şi 
ce folos este de calea aceasta când se sfârşeşte în necaz? Şi 
care vătămare pricinuieşte strâmtorarea aceea, când duce la 
odihnă? Spune-mi dacă cineva este chemat la palatele îm- 
părăteşti, dar va merge acolo pe uliţe strâmte şi prăpăstioase, 
iar altul este osândit la moarte, dar este dus prin mijlocul târ- 
gului, pe care vom ferici? Pentru care vom suspina? Oare 
nu pentru cel ce merge pe calea cea largă? Aşa şi acum, să 
nu fericim pe cei ce se desfătează, ci pe cei ce nu se desfă- 
tează. Aceştia se sârguiesc la cer, iar aceia la gheenă. Şi poa- 
te mulţi dintre aceia vor râde de cele grăite de noi, dar eu 
mai mult plâng şi mă tânguiesc că nu ştiu pentru ce trebuie 
să râdă şi pentru ce trebuie să plângă, ci toate le amestecă şi 
le tulbură. De aceea eu plâng pentru ei. 

"Ce faci tu, omule, care, când trebuie să învii, să dai sea- 
mă de cele ce ai lucrat şi să suferi osânda cea mai de pe ur- 
mă, tu nu te îngrijeşti deloc, ci numai îţi umpli pântecele cu 
bucate şi băuturi? Şi pe lângă acestea mai şi râzi? Nu te 
plâng ştiind relele ce te aşteaptă şi osânda ce te va primi. Ci 
te plâng mai ales pentru că râzi. Tânguieşte-te împreună cu 
mine, plângi împreună cu mine pentru relele tale. Spune-mi, 
dacă vreunul dintre ai tăi va muri, nu urăşti pe cei ce râd 
atunci şi-i socoteşti ca vrăjmaşi, iar pe cei ce lăcrimează şi 
plâng împreună cu tine îi iubeşti? Atunci când femeia ta 
zace moartă urăşti pe cel ce râde, dar când sufletul tău este 
mort, tu râzi şi urăşti pe cel ce lăcrimează? Vezi în ce stare 
ne-a adus diavolul pe noi? Ca să fim proprii noştri vrăjmaşi 
ŞI pizmaşi. 

Să ne deşteptăm, să luăm aminte, să priveghem, să ne 
apucăm de viaţa cea veşnică, să scuturăm somnul cel mult. 
Este judecată, este odândă, este înviere, este cercetare ale 

celor ce s-au lucrat. Domnul vine pe nori. „foc înaintea Lui 
va arde şi împrejurul Lui vifor mare“ (Ps. 49, 4). Râu de foc 
curge înaintea Lui, apoi viermele cel neadormit, focul cel 
nestins, întunericul cel mai dinafară, scrâşnirea dinţilor. Cu 
toate că vă veţi scârbi de acestea, eu nu voi înceta a grăi. 
Căci dacă proorocii nu tăceau cu toate că erau împroşcaţi 
cu pietre, cu mult mai mult noi trebuie să suferim îngreuie- 
rea şi urâciunea unora. Şi nu vom putea grăi spre măgulire, 
ca nu cumva amăgindu-vă să fim şi noi tăiaţi în două. Acolo 
este osândă fără sfârşit, fără mângâiere, fără apărător, căci 
zice: „Cui îi va fi milă de descântătorul muşcat de şarpe“ 
(Înţ. lui Sirah 12, 17). Dacă pe noi înşine nu ne miluim, cine 
ne va milui? De vei vedea pe cineva că-şi înfige dinţii în el, 
poţi să-i ierţi vreodată aceasta? Nicidecum. Cu atât mai 
mult nu vom fi iertaţi, că având putinţa a face isprăvi nu am 
făcut. 

Când ne rugăm lui Dumnezeu, zicând: „Doamne milu- 
ieşte!“, zicem pentru noi, că pe noi ne miluim. Deci a ne mi- 
lui Dumnezeu stă în puterea noastră. El ne-a dăruit aceasta. 
Dacă vom face lucruri vrednice de milă, vrednice de iubirea 


Lui de oameni, ne va milui pe noi Dumnezeu. lar dacă pe 


noi înşine nu ne vom milui, cine ne va mai milui? Miluieşte 
pe aproapele şi te va milui Dumnezeu. Câţi vin aici în toate 
zilele şi zic „miluieşte-mă!”, dar tu treci cu vederea? Câţi 
goi, câţi betegi, şi nu ne plecăm la rugăminţile lor? Cum tu 
te rogi să fii miluit, nefăcând nimic vrednic de milă? Să ne 
facem îndurători, să ne facem milostivi, ca aşa să plăcem lui 
Dumnezeu şi să dobândim bunătăţile cele făgăduite celor 
ce-L iubesc pe El, cu darul şi cu iubirea de oameni a Dom- 
nului nostru lisus Hristos, Căruia, împreună cu Tatăl şi cu 
Sfântul Duh, slava, stăpânirea, cinstea, acum şi pururea şi în 
vecii vecilor. Amin. 


OMILIE la cuvântul Flpostolului Pavel, ce zice: 
"Vă mai rugăm, fraților, să aveți luare aminte pentru 


Ș” A 


cei ce se osienesc între voi, pentru cei ce vă cârmuiesc 
întru Domnul și bine vă sfătuiesc; și pentru munca lor 
să-i socotiți vrednici de prisoselnică dragoste. Îrăiţi 
între voi în bună pace” (| es. 5, 12-13) 


el mare are multe pricini de împuţinare de suflet. Şi 
precum doctorii sunt siliţi întru multe să mâhnească pe cei 
bolnavi, făcându-le bucate şi doctorii fără dulceaţă, dar cu 
mult folos; şi precum de multe ori părinţii se par îngreuietori 
pentru fii, tot aşa şi cu mult mai mult învățătorii, deşi docto- 
rul scârbeşte pe cel bolnav, dar se află cu dragoste faţă de 
rudenii şi prieteni, iar de multe ori şi faţă de cel bolnav. Încă 
şi tatăl are stăpânire asupra fiului de la legile cele fireşti şi de 
la cele cetăţeneşti. Şi dacă îşi va mustra fiul fără voia lui, ni- 
meni nu-l poate opri, şi nici acela nu va putea răsplăti cu 
rău. Dar la preot greutatea este mai mare. Întâi că trebuie să 
fie recunoscut mai mare cu bună voia lor, şi să-i mulţumeas- 
că când foloseşte puterea acestei dregătorii. Dar a se întâm- 
pla acest lucru degrabă nu se poate. Căci cel mustrat şi cer- 
tat, negreşit nu va mulţumi, ci se va face vrăjmaş. Asemenea 
va face şi acela pe care-l învaţă, acela pe care-l sfătuieşte şi 
acela pe care-l îndeamnă. De voi zice: „Dă banii tăi la să- 
raci“, am zis un cuvânt greu şi împovărător. De voi zice: „Po- 

toleşte iuţimea, stinge mânia, încetează pofta cea necuvioa- 
să, taie o mică parte din desfătare“, toate sunt grele şi îm- 
povărătoare. De voi învăţa pe cineva când se trândăveşte, sau 
îl voi depărta de la Biserică, sau îl voi opri de la rugăciunea 
cea de obşte, se mâhneşte şi-l doare, nu pentru că a căzut 
din acestea, ci din pricina ruşinii faţă de oameni. Că şi lucrul 
acesta pricinuieşte mărirea şi întinderea bolii. Şi oprindu-ne 
de la cele duhovniceşti ne mâhnim şi ne doare nu pentru 
lipsa atâtor bunătăţi, ci pentru ruşinea celor ce văd. Nu ne 
cutremurăm şi nu ne temem de lucru în sine, despre care 
Pavel multe vorbeşte peste tot. 

Hristos a hotărât ca toţi să fie supuşi celor mari, zicând: 
„Cărturarii şi fariseii au stat pe scaunul lui Moise; deci toate 
câte vă vor zice vouă, faceţi-le şi păziţi-le; dar după faptele 
lor nu faceţi, că ei zic dar nu fac“ (Mt. 23, 2-3). Şi iarăşi 
atunci când a vindecat pe cel lepros, a zis: „Mergi şi arată-te 
preoţilor“ (Mt. 8, 4). Dar poate vei zice: „ÎI faceţi fiu al ghee- 
nei şi îndoit decât voi“ (Mt. 23, 15). Pentru aceea am zis 
„dar după faptele lor nu faceţi“. Deci Hristos a scos orice 
pricină de la cel supus. lar Pavel scriind către Tirnotei zicea: 
„Preoţii, care îşi ţin bine dregătoria, să se învrednicească de 
îndoită cinste“ (| Tim. 5, 17). Încă şi către evrei zicea: „As- 
cultaţi pe conducătorii voştri şi vă supuneţi lor“ (13, 17). lar 
aici zice: „Vă mai rugăm, fraţilor, să aveţi luare aminte pen- 
tru cei ce se ostenesc între voi, pe cei ce vă cârmuiesc întru 
Domnul“. Şi de vreme ce mai sus a zis „zidiţi-vă unul pe al- 
tul“, ca să nu socotească că pe cei ce zidesc i-a suit la înălţi- 
mea dregătoriei învăţătorilor, a adus cele ce îndeamnă de a 
asculta pe conducători. Şi a îngăduit ca şi cei supuşi să se zi- 
dească unul pe altul, fiindcă nu este cu putinţă ca învăţăto- 
rul să le poată spune pe toate. „Pe cei ce se ostenesc între 
voi, pe cei ce vă cârmuiesc întru Domnul şi bine vă sfătuiesc”. 

— Dar este cuviincios asta? 

_ Ce zici? Dacă vreun om va mijloci pentru tine la alt om 
şi te va apăra, nu faci totul pentru acesta şi-i mulțumeşti din 
toată inima? lar acesta stând pentru tine şi apărându-te îna- 
intea lui Dumnezeu, nu-i mulţumeşti? 

— Dar cum stă pentru mine şi mă apără? 

_ Pentru că se roagă pentru tine, pentru că slujeşte darul 
cel duhovnicesc ce l-a primit la botez, te cercetează, te înva- 
ţă şi te sfătuieşte; şi în miezul nopții de-l vei chema vine. Şi 
nu face altceva fără numai că se supune gurii tale şi suferă 
hulele tale. Tu ai şi feneie şi ţi-ai ales viaţă de negustorie, iar 
preotul toată viaţa lui o petrece la Biserică. 

Şi pentru munca lor, să-i socotiți pe ei vrednici de priso- 
selnică dragoste. răiţi între voi în bună pace“. Vezi că ştie 


că se fac împuţinări de suflet? Şi nu zice simplu să-i iubiţi, ci 


cu „prisoselnică dragoste“, ca nişte copii pe părinţi. Că prin 
ei v-aţi născut la viaţa cea veşnică, prin ei aţi dobândit împă- 
răţia, prin mâinile lor se fac toate, prin ei vi se deschid porţi- 
le cerului. Nimeni să nu se împotrivească, nimeni să nu se 
certe. Cel ce iubeşte pe Hristos, va iubi şi pe preot oricum 
va fi el, căci prin el a dobândit Tainele cele înfricoşate. Spu- 
ne-mmi, dacă ai fi voit să vezi palatele împărăteşti cele împo- 
dobite cu mult aur şi strălucite de razele pietrelor şi, rugând 
pe cel ce are cheile, ţi-ar fi deschis îndată şi te-ar fi băgat 
înăuntru, oare nu l-ai fi cinstit pe el mai mult decât pe toţi? 
Oare nu l-ai fi iubit ca şi pe ochii tăi? Oare nu l-ai fi sărutat? 
Acesta ţi-a deschis cerul, şi nu-l săruţi, nici îl îmbrăţişezi? De 
ai femeie, oare nu pe cel ce ţi-a înlesnit s-o iei îl iubeşti mai 
mult decât pe toţi? Şi dacă iubeşti pe Firistos, dacă iubeşti 
împărăţia cerurilor, cunoaşte prin cine ai acestea? Apoi zice 
ca pentru lucrul lor să „trăiţi între voi în bună pace”. 

„Vă rugăm însă, fraţilor, dojeniţi pe cei fără rânduială, îm- 
bărbătaţi pe cei slabi la suflet, sprijiniți pe cei neputincioşi, 
fiţi îndelung răbdători faţă de toţi“. Aici se referă la cei bo- 
gaţi. „Dojeniţi pe cei fără rânduială“, adică nu cu stăpânire, 
nici cu obrăznizie, ci cu blândeţe. Mângâiaţi cu bunătate pe 
cei împuţinaţi la suflet, „sprijiniți pe cei neputincioşi, fiţi în- 
delung răbdători faţă de toţi“. Cel ce este mustrat aspru dez- 
nădăjduieşte şi se face mai îndrăzneţ defăimând. De aceea 
trebuie să facem doctoria dulce prin sfătuire. Dar care sunt 
cei fără rânduială? Cu adevărat cei ce lucrează cele ce nu 
plac lui Dumnezeu. Căci rânduiala Bisericii este mai întoc- 
mită şi mai cuviincioasă decât cea ostăşească. De aceea cel 
ce ocărăşte este fără rânduială, beţivul este fără rânduială, la 
fel răpitorul şi toţi cei ce păcătuiesc. Căci nu umblă în rând, 
ci ies afară şi de aceea se răstoarnă. 

Dar este şi un altfel de răutate. Nu la măsura răutăţilor 
într-adevăr, dar răutate şi ea. Care este aceasta? Împuţina- 
rea de suflet. Pentru că şi ea prăpădeşte sufletul la fel ca şi 
trândăvirea şi neluarea aminte. Cel ce nu suferă ocara este 
puţin la suflet. Cel ce nu suferă ispita este puţin la suflet. 
Aceasta este sămânţa cea semănată pe piatră. Este şi un alt- 
fel de răutate, cea a neputinței. „Sprijiniţi pe cei neputin- 
cioşi, neputincioşi în credinţă. Căci este neputinţă şi în cre- 
dinţă. Dar vezi cum nu lasă ca să fie defăimaţi? Încă şi în altă 
parte scrie: „Primiţi pe cel slab în credință” (Rm. 14, 1). Căci 
şi în trupurile noastre nu lăsăm să se prăpădească partea cea 
slabă. 

„Fiţi îndelung răbdători faţă de toţi“. 

— Dar şi faţă de cei fără rânduială? 

— Da, şi faţă de aceia. Căci nimic nu este asemenea cu 
această doctorie, potrivită mai ales învățătorului şi cuviin- 

cioasă supuşilor. Fiindcă şi pe cel mai sălbatic şi mai neruşi- 
nat decât toţi poate să-l ruşineze şi poate să-l înduplece. 

„Luaţi seama să nu răsplătească cineva cuiva răul cu 
rău“. Dacă rău pentru rău nu trebuie a răsplăti, cu mult mai 
mult rău pentru bine, şi mai ales dacă nu a fost vreun rău 


mai înainte. 

_— Dar cutare este viclean, m-a mâhnit şi mi-a făcut multe 
nedreptăţi. 

— Voieşti să te răzbuni pe el? Nu fă aceasta. Lasă-l aşa. 
Dar crezi că este destul atâta? Nicidecum. „Ci totdeauna să 
urmaţi cele bune unul faţă de altul şi faţă de toţi”. Aceasta 
este cea mai mare filozofie, să răsplăteşti cele rele cu bune, 
nu cu rele. Căci ea este răzbunarea cea adevărată care-l va- 
tămă pe acela şi te foloseşte pe tine. Dar mai bine zis şi ace- 
luia îi va aduce mult folos de va voi. Şi ca să nu socoteşti că 
acestea s-au zis numai pentru cei credincioşi, a spus „unul 
faţă de altul şi faţă de toţi . 9 

„Bucuraţi-vă pururea“. Aceasta s-a zis pentru ispitele ca- 
re pricinuiesc necaz. Auziţi toţi cei ce aţi căzut în sărăcie şi 
în necazuri, că din acestea se naşte bucurie. Căci de vom 
avea un astfel de suflet, ca să nu ne răzbunăm pe nimeni, ci 
tuturor să facem bine, de unde va putea intra în el boldul 
mâhnirii, spune-mi? Şi cel ce se bucură că a pătimit rău şi 
răsplăteşte cu faceri de bine celui ce i-a făcut rău, cum se va 
mai putea mâhni? 

— Dar cum se poate aceasta? 

_— De vom vrea, se poate. Căci arată calea: „Rugaţi-vă ne- 
încetat“. „Întru toate mulţumiţi, căci aceasta este voia lui 
Dumnezeu“. A mulţumi totdeauna este o lucrare a sufletului 
filozof. Ai pătimit ceva rău? Dacă vei vrea, acela nu se face 

rău. Mulţumeşte lui Dumnezeu, şi răul s-a şi schimbat în bi- 
ne. Zi şi tu ca lov: „Fie numele Domnului binecuvântat în 

veci“ (Î, 21). Şi spune-mi: Ce rău ai pătimit? Ai căzut în vreo 
boală? Dar nu este de mirare căci trupul nostru este muritor 
şi pătimitor. Poate ai sărăcit de bani? Dar şi aceştia se 
dobândesc, se pierd şi aici rămân. Poate vrăjmaşii te-au 
năpăstuit şi vrăjmăşuit? Nu noi am fost nedreptăţiţi, ci cei ce 
au făcut acestea. „Căci sufletul cel ce păcătuieşte acela va 
muri” (lez. 18, 20). Deci a păcătuit nu cel ce a pătimit rău, 
ci cel ce a făcut rău. Nu trebuie dar să ne răzbunăm pe cel 
ce a murit, ci să ne rugăm pentru el şi să-l izbăvim din 
moarte. Nu vedeţi că albina când înfige acul moare? lar 
prin insecta aceasta Dumnezeu ne învaţă să nu mâhnim pe 
cei de aproape, că noi primim moartea mai întâi. Şi îm- 
pungându-i pe aceia puţin, i-am mâhnit, dar noi nu vom trăi 
mai mult, precum nici insecta aceea. Şi cu toate că Scriptura 
o laudă zicând: „Cât de lucrătoare şi ce lucru curat face, ale 
cărei osteneli şi împărații şi proştii le întrebuinţează spre 
sănătate“ (Pilde 6, 8), dar nimic nu o poate face să nu 
moară. Şi dacă pe aceea, când face rău, nu o izbăveşte 
toată bunătatea cea covârşitoare a ei, cu mult mai mult pe 
noi. lar a nedreptăţi când nimeni nu te-a nedreptăţit este lu- 
cru al fiarelor celor cumplite. Dar mai bine zis nu este lucrul 
lor, căci de le vei lăsa să pască în pustie şi nu le vei strâmto- 
ra, silindu-le să facă rău, niciodată nu vor vătăma, nu se vor 
apropia ca să muşte, ci se vor duce în calea lor. 

lar tu, fiind om cuvântător, cinstit cu stăpânire, slavă, în 
legăturile cu cei de un neam cu tine, nici fiarelor nu urmezi, 
ci nedreptăţeşti şi mănânci pe fratele. Şi cum te vei putea în- 
drepta? Nu auzi pe Pavel zicând: „Pentru ce nu suferiţi mai 
bine strâmbătatea?“ (| Cor. 6, 7). Să ne ruşinăm că nu împli- 
nim poruncile evangheliceşti. Plină este Scriptura de învăţă- 
turi, dar nimeni nu văd ca să le împlinească. Dar care este 
cuvântul cel părut binecuvântat al celor mulţi? „Am copii şi 

nu pot să miluiesc, căci mă tem ca nu cumva să ajung la lip- 
să şi foame şi să am trebuinţă de alţii, iar să cer îmi este ruşi- 
ne“. Dar faci pe alţii să ceară? Nu poţi să flămânzeşti. Dar 
faci pe alţii să piară de foame? Ştii cât de greu lucru este a 
cere? Şi ce cumplit este a pieri de foame? Fie-ţi milă de fraţii 
tăi. Şi a flămânzi, nu este un lucru ruşinos şi vinovat, dar a 
arunca pe alții în acestea, nu numai că este ruşinos, ci prici- 
nuieşte osânda cea mai de pe urmă. Toate acele cuvinte 
sunt şi pricinuiri şi bârfeli. Şi cum că nu pentru copii se adu- 
nă bogăţia, o mărturisesc cei ce nu au copii, nici vor avea, 
dar totuşi se chinuiesc şi se trudesc şi adună atâta bogăţie, 
încât ar fi putut s-o lase la nenumărați copii de ar fi avut. Nu 
grija de copii pricinuieşte adunarea de bani, ci ea este o 
boală a sufletului. Căci mulţi care nu au copii turbează pen- 
tru bani, iar alţii care au o mulţime de copii îi defaimă. Aceia 
te vor prihăni pe tine în ziua aceea, fiindcă dacă nevoia co- 
piilor ar fi silit la adunarea banilor, trebuia ca şi aceia să aibă 
aceeaşi dorință. Dar de vreme ce nu au, nu din pricina mul- 
ţimii copiilor ne turbăm după bani, ci din pricina iubirii de 
argint. 

'— Dar care sunt cei ce au copii şi defaimă banii? 

— Mulţi şi în multe locuri. lar de voieşti îţi voi spune de- 
spre cei vechi. lacov oare nu avea doisprezece copii? Oare 
nu trăiau o viaţă de argaţi? Oare nu era nedreptăţit de so- 
crul său? Oare nu l-a lepădat de multe ori? Dar oare mulţi- 
mea copiilor l-a silit să facă ceva din cele ce nu se cuvin? 
Dar Avraam, oare nu şi el, pe lângă Isaac, mai avea şi alţi 
mulţi copii? Dar oare cele ce le avea nu le ţinea pentru străi- 
ni? Vezi că nu numai nu nedreptăţea, ci şi pe cele ce le avea 
le lăsa altora, nu numai că făcea bine, ci şi alegând a fi ne- 
dreptăţit de fiul fratelui său? Căci a suferi pentru Dumnezeu 
când ţi se răpesc ale tale este mult mai mare decât a face 

bine? De ce? Pentru că a da este rodul sufletului şi a voinţei, 
iar a fi păgubit este ispită şi silă. Şi mai uşor va da cineva 
nenumărați talanţi de voia sa, socotind că n-a pătimit nici un 
rău, decât să sufere cu bărbăţie răpirea fără de voie a trei 
bănişori. De aceea aceasta este filozofie a sufletului, care 
vedem că s-a petrecut la Avraam. Căci „ridicându-şi Lot 
ochii a văzut toată împrejurimea lordanului că era adăpată 
toată... ca raiul lui Dumnezeu“ (Fac. 13, 11) şi a ales locul 
acela. lar Avraam n-a zis nimic împotrivă. Vezi că nu numai 
nu nedreptăţea, ci se şi nedreptăţea? 

De ce învinuieşti pe copiii tăi, o omule? Nu ne-a dat 
Dumnezeu nouă copii ca să răpim cele ale altora. Vezi ca nu 
cumva să întărâţi pe Dumnezeu zicând acestea. Că de vei 
zice că ei sunt pricinuitori de răpire şi de a aduna bani, mă 
tem să nu te lipseşti de ei, ca de nişte vătămători. Dumnezeu 
ţi-a dat copii ca să te hrănească la bătrâneţe, ca să înveţe de 
la tine fapta bună. Căci pentru aceasta a voit Dumnezeu ca 
neamul omenesc să se continue, două lucruri mari făcând, 
mai întâi punând pe părinţi învăţători, iar apoi punând şi 
multă dragoste în ei. Şi de era ca oamenii să se nască fără 
acestea, nimeni n-ar fi avut dragoste către aproapele. Şi 
dacă acum fiind mulţi părinţi, copii şi nepoți, nu este purtare 
de grijă între ei, ce ar fi fost atunci? Pentru aceasta, deci, ţi-a 
dat Dumnezeu copiii. Nu învinui pe copii. Şi dacă cei ce au 
copii nu au nici un cuvânt de îndreptăţire, oare cei ce nu au 
şi se chinuiesc să strângă bogăţie, cu ce se vor îndreptăţi? 

Dar au şi ei un oarecare cuvânt de îndreptăţire, dar lipsit 
de adevăr. Care este acesta? „În loc de copii — zic ei — avem 
ca pomenire bogăţia“. Înţelegere pricinuitoare de râs mult. 
„In loc de copii, casa va face pomenire nesfârşită a slavei 
mele“. Nu a slavei tale, o omule, ci pomenirea va fi a asupri- 
rii şi răpirii tale. Oare nu vezi acum că mulți trecând pe lân- 

gă casele cele strălucite, vorbesc între ei: „Cât a asuprit, a lă- 
comit şi a răpit acesta ca să zidească casa aceasta? Dar acum 
acela este pulbere şi cenuşă, iar casa o moştenesc alţii . Nu 
o laşi pomenire slavei tale, ci lăcomiei şi răpirii. Îrupul tău s-a 
ascuns în pământ, iar pomenirea răpirii, care putea să se 
stingă cu mulţimea anilor, nu se ascunde, căci prin casa 
aceea se descoperă şi se vesteşte. Şi cât timp va sta ea, având 
numirea ta, negreşit că şi gurile tuturor se vor deschide asu- 
pra ta. Vezi că mai bine este a nu avea nimic, decât a suferi 
această grăire de rău? Şi toate acestea aici. Dar acolo ce 
vom face, spune-mi? Aici ne-am făcut stăpâni peste atâtea şi 
nimic n-am dat din cele ce aveam, sau foarte puţin, cum ne 
vom putea dezbrăca de răpiri? lar cel ce voieşte să se dez- 
brace de răpiri nu dă puţine din multe, ci mult mai multe dă 
decât cele ce a răpit, încetând şi de a răpi. Ascultă ce zice 
Zaheu: „Şi dacă am năpăstuit pe cineva cu ceva, întorc îm- 
pătrit“ (Le. 19, 8). lar tu răpind nenumărați talanţi, de vei da 
puţini bănişori şi aceia în silă, socoteşti că ai întors tot, şi eşti 
fără grijă ca şi cum ai fi dat mai mult decât ai răpit. Ci tre- 
buia şi pe acelea a le întoarce şi din ale tale a adăuga altele. 
Şi precum furul nu este îndreptăţit dacă dă numai ce a furat, 
ci de multe ori mult mai mult a dat, sau chiar şi-a primejduit 
sufletul, numai să se izbăvească de vină; aşa şi răpitorul. Că 
şi răpitorul este fur şi tâlhar mult mai cumplit decât acela, în- 
că şi tiran. Acela prin faptul că se ascunde, că se ispiteşte ca 
noaptea să facă cea mai mare parte a lucrului la care îndrăz- 
neşte, îşi micşorează vina, fiindcă se ruşinează de oameni. 
Dar acesta, făcându-se fără ruşine, răpeşte cu capul desco- 
perit prin mijlocul târgului, fur şi tâlhar fiind. Nu sapă ziduri, 
nu stinge lumini, nu deschide lăzi, nici strică peceţi. Dar ce? 
Cele mai îndrăzneţe decât acestea face înaintea ochilor ce- 
lor nedreptăţiţi; scoate pe uşă, deschide toate cu libertate şi 

îndrăzneală şi sileşte pe cei nedreptăţiţi să scoată şi să arate 
cele ale lor. Atât de mare este obrăznicia. Acesta dar este 
mult mai spurcat, mai neruşinat şi mai tiran decât acela. 

Şi cel ce a pătimit ceva cu vicleşug se mâhneşte cu ade- 
vărat şi pătimeşte, dar nu puţină mângâiere îi este lui, că cel 
ce l-a nedreptăţit s-a temut de el. Dar cel ce împreună cu 
pătimirea primeşte şi defăimarea, nu le va putea suferi. Spu- 
ne-mi dacă cineva ar fi desfrânat cu o femeie în ascuns, iar 
altul în vederea bărbatului ei, care mai mult ar fi mâhnit pe 
cel nedreptăţit? Oare nu acesta de pe urmă? Că acesta pe 
lângă că i-a făcut rău l-a şi defăimat, iar acela deşi n-a greşit 
mai puţin, dar a dovedit că se teme de cel nedreptăţit. Aşa şi 
la bani. Cel ce a furat în ascuns, cu atât este mai cinstit, că a 
luat în ascuns, iar cel ce a luat la vedere, împreună cu pagu- 
ba a pricinuit şi ruşine. 

Deci să încetăm a răpi cele ale altora şi săracii şi bogaţii. 
Căci nu numai către cei bogaţi îmi este cuvântul acesta, ci şi 
către cei săraci, că şi ei răpesc pe cei mai săraci decât ei; 
meşterii cei mai îndestulaţi şi mai puternici vând pe cei mai 
lipsiţi şi mai săraci, cârciumarii pe cârciumari, şi toţi cei ce 
sunt în târg fac aşa. De aceea voiesc ca de peste tot să scot 
nedreptatea. lar lucrarea nedreptăţii nu constă în numărul 
celor ce se răpesc şi se fură, ci în voinţa şi socoteala celui ce 
fură. Şi cum că cei ce nu lasă nici pe cele mici sunt mai ales 
furi şi răpitori, mi-aduc aminte că v-am vorbit despre el, 
cred că şi voi vă aduceţi aminte. Dar pentru aceştia nu vom 
grăi nimic, căci şi ei sunt asemenea cu bogaţii. 

Să ne învăţăm minte, deci, ca de acum înainte să nu pof- 
tim cele mari, să nu dorim mai mult. Numai la cele cereşti 
niciodată pofta să nu aibă hotar, ci fiecare totdeauna să do- 
rească mai mult. lar pe pământ fiecare să rămână la cele de 
trebuinţă şi nimic mai mult să nu caute. Ca aşa să putem do- 

bândi bunătăţile cele adevărate cu darul şi cu iubirea de oa- 
meni a Domnului nostru lisus Hristos, Căruia, împreună cu 
Tatăl şi cu Duhul Sfânt, slava, stăpânirea, cinstea, acum şi 
pururea şi în vecii vecilor. Amin. 


Eat ISN 


Predoslovie (Î.P.S. Nicolae, PIRII nai 


Omilie la ziua naşterii Mântuitorului nostru lisus Hristos, care până 


atunci nu fusese arătată, iar cu puţini ani mai înainte se făcuse 


cunoscută de cineva care venise şi vestise de la Apus 

Omilie la praznicul Sfintei Cruci / la tâlharul / pentru a doua venire 
a lui Hristos / pentru a ne ruga adeseori pentru vrăjmaşi 

Omilia | la șfântul praznic al Cincizecimii / pentru ce nu se fac acum 
semne / cum că cele ce se lucrează şi se vorbesc de noi se scriu 

Omilia II la Sfântul Praznic al Cincizecimii | 

Cuvânt despre faptul că din lenevire se face răutate şi din osârdie 
fapta bună / nimeni, nici oamenii cei răi, nici chiar diavolul nu 
poate vătăma pe cel ce se trezveşte / dovedirea şi din alte multe 
locuri şi din cele ce s-au făcut la Adam şi la lov 

Omilie la proorocul lona, la Daniil şi la cei trei tineri / pentru pocă- 
inţă / s-a zis la intrarea în Sfântul şi Marele Post 

Omilie care s-a zis pentru post în săptămâna a şasea a sfintelor Pa- 
truzeci de zile 

Cuvânt la Sfântul Apostol Pavel 

Omilie care s-a rostit în Antiohia, în Biserica cea veche, la cuvântul 
Aposolului: “Foloseşte puţin vin, pentru stomacul tău şi pentru 
desele tale slăbiciuni“ (| Tim. 5, 23) 

Omilie care s-a rostit în Antiohia, în Biserica ce se zicea cea veche, 
fiind el preot, pentru nevoia ce s-a întâmplat în cetate, pentru 
neorânduiala sfărâmării statuilor lui Țeodosie cel Mare, bine- 
credinciosul împărat / la cuvântul Apostolului: “Celor bogaţi în 
veacul de acum porunceşte-le să nu se semeţească“ (| Tim. 6, 
17) / împotriva lăcomiei 

Omilie la ducerea episcopului Flavian să facă solire la împăratul 
pentru cetate / care este postul cel adevărat / mai rău este a pri- 
hăni, decât a mânca carne de om / pentru cei ce s-au junghiat 
pentru zarvă / către cei ce tânjesc că s-au prins mulţi din cei 
nevinovaţi 

Omilie către cei ce zic cum că diavolii ocârmuiesc cele omeneşti 
şi se necăjesc pentru pedepsele lui Dumnezeu, şi se smintesc 
pentru îndestulările celor răi şi pentru ticăloşiile celor drepţi 

Omilie la Serafim 

Dovedire a faptului că de folos este că proorociile cele pentru Mân- 
tuitorul Hristos şi pentru neamuri şi pentru călcate iudeilor sunt 
neluminate 

Cuvânt care arată de cât folos este Sfânta Evanghelie aflându-se 
numai în casă, şi cu atât mai mult atunci când se citeşte 

Omilie la neluminarea Scripturii celei Vechi / iubirea de oameni a 
lui Dumnezeu / cum nu se cuvine a prihăni unii pe alţii 

Omilie către cei ce au lăsat Biserica şi s-au dus la alergările de cai 
şi la teatre 

Omilie cum că este cu primejdie a merge la teatre, fiindcă face 
preacurvari desăvârgiţi pe aceia / cum că aceasta este pricină 
de mâhnire şi de luptă / cum că David, în cele ce a făcut lui 
Saul, a covârşit tot felul de suferire de răutate / cum că suferi- 
rea cu blândeţe a răpirii este întocmai cu a da milostenie 

Omilie către cei ce lasă slujbele cele bisericeşti şi se duc la teatre / 
cum că nu numai folositoare, ci şi mai dulce este petrecerea în 
Biserică decât zăbava la teatre / despre al doilea cuvânt la rugă- 
ciunea Anei / cum că trebuie a ne ruga adeseori şi în tot locul, 
măcar de vom fi în târg, pe cale, sau în pat 

Omilie la cuvântul ce zice: “Şi era tot pământul o gură şi o limbă 
tuturor“ (Fac. 10, 1) 

Cuvânt despre faptul că şi în praznicul Cincizecimii, şi totdeauna, 
trebuie să ne aducem aminte de post, iar atunci când nu este 
de faţă, şi pomenirea lui foloseşte / pentru purtarea de grijă a 
lui Dumnezeu, şi că, împreună cu celelalte, nu mică parte a ei 
este dragostea cea firească a părinţilor către fii / că nu numai 
taţilor, ci şi maicilor li s-au poruncit să pună la rânduială obice- 
iurile părinţilor / la sfârşit despre Ana 

Cuvânt despre credinţa Annei, despre înțelepciunea şi blândeţea 
ei / despre cinstirea preoţilor / trebuie să ne rugăm şi atunci când 
începem a prânzi, şi după ce terminăm 

Cuvânt către cei ce se adună numai la sărbători / ce este sărbătoa- 
rea / către cei ce învinuiesc pronia pentru că sunt bogaţi şi să/ 
raci în Viaţa aceasta / că prea de folos este sărăcia, fiindcă are 
mai multă dulceaţă şi întărire din toate părțile / la Ana 

Cuvânt despre faptul că nu pentru Adam suntem pedepsiţi / şi că 
mai mari sunt cele bune ce au fost aduse prin acela, decât cele 
de întristare, de vom lua aminte la noi / şi împotriva celor ce trec 
cu vederea pe săraci 

Cuvânt despre pom / dacă din el i s-a făcut lui Adam cunoştinţa 
binelui şi a răului sau şi mai înainte de mâncarea din el avea 
deosebirea aceasta / despre post / cum că şi acasă trebuie a 
cugeta cele ce se grăiesc în Biserică 

Cuvânt în care se arată de ce pomul acela se numeşte pomul cu- 
noştinţei binelui şi răului / şi ce înseamnă spusa: “Astăzi vei cu 
Mine în rai“ 

Omilie despre dragostea cea desăvârşită / despre răsplătirea după 
vrednicie a lucrurilor / despre umilinţă 

Omilie la a Doua carte Paralipomene, unde zice: “S-a înălţat inima 
lui Ozia“ (26, 16) / despre smerita cugetare / despre faptul că 
cel cu fapte bune nu trebuie să se încreadă / ce rău lucru este 
mândria 

Omilie la zisa proorocului Isaia: “Şi a fost în anul în care a murit 
împăratul Ozia, văzut-am pe Domnul şezând pe scaun înalt şi 
preaînălțat“ (6, 1) / laudă cetăţii Antiohia / dovedire dumneze- 
iască împotriva celor ce opresc nunta 

Omilie de laudă a celor ce au venit la Biserică / despre buna rân- 
duială la slujbă / despre cuvântul: “Văzut-am pe Domnul şezând 
pe scaun înalt şi preaînălțat“ (Is. 6, 1) 

Omilie despre faptul că trebuie să arătăm multă purtare de grijă 
pentru fapta bună, şi să urmăm sfinţilor, care, fiind de aceeaşi 
fire cu noi, au lucrat-o cu dinadinsul / despre faptul că de ne 
vom trândăvi, nu vom avea nici un cuvânt de îndreptare 

Omilie despre faptul că primejdios lucru este totodată şi pentru cei 
ce vorbesc, şi pentru cei ce aud, a spune către popor spre mă- 
gulire / că folositor lucru este şi cu dreptate a-şi prihăni cineva 
păcatele sale 


371 


383 


393 


399 


43 


43| 


443 


459 


475 


487 


Omilie la zisa proorocească: “Eu sunt Domnul Dumnezeu cel ce 
am făcut lumina şi am zidit întunericul, cls ce fac pace şi zidesc 
relele“ 

Omilie la zisa proorocului David: “Să nu te temi când se va „ îmbo- 
găţi omul, sau când se va înmulţi slava casei lui“ (Ps. 48, 17) / 
iubirea de străini 

Omilie la zisa: “Să nu te temi când se va îmbogăţi omul“ şi ie 
milostenie / care s-a rostit în Constantinopol, în Biserica cea 
Mare, după ce a vorbit altul mai înainte, şi unde puţini au fost 
adunaţi 

Omilie ce s-a zis în Săptămâna Mare, care arată pentru care pri- 
cină se numeşte Săptămâna Mare / despre cuvântul: “Laudă 
suflete al meu pe Domnul“ (Ps. 145, 1) / despre iai de 
la Fapte 

Omilie despre blândeţe 

Omilie rostită în Biserica sfintei Anastasia 

Omilia 6| la Matei, despre pomenirea de rău 

Cuvânt care s-a rostit în Antiohia a doua zi după calende împotriva 
celor ce se îmbată / despre cei ce intră în cârciumi şi fac dan- 
suri prin cetate / despre faptul că învățătorul nu trebuie să se 
deznădăjduiască de ucenici, cu toate că nu se vor pleca îndată / 
despre Lazăr cel sărac şi bogatul 

Cuvântul Il despre Lazăr / despre faptul că sufletele cale ce mor 
cu moarte silnică nu se fac diavoli / despre judecată şi milos- 
tenie 

Cuvântul III despre Lazăr / penru, care pricină nu a zis “ai luat cele 
bune ale tale în viaţa ta“, ci “ai luat înapoi“ / de ce oamenii 
drepți cad de multe ori în primejdii, iar oamenii păcătoşi scapă 
de acestea 

Cuvântul IV la bogatul şi la Lazăr / despre faptul că conştiinţa obiş- 
nuieşte să ne aducă aminte de păcatele vechi / la losif 

Omilie la cuvântul Apostolului Pavel, ce zice: “Au pribegit în piei 
de oaie şi în piei de capră, lipsiţi, strâmtoraţi, rău primiţi. Ei de 
care lumea nu era vrednică, au rătăcit în pustii şi în munţi şi în 
peşteri şi în crăpăturile pământului“ (Evr. 11, 37-38) 

Omilie la cuvântul Apostolului, ce zice: “De aceea, fraţilor, vă ru- 
găm şi vă îndemnăm în Domnul lisus, ca aşa cum aţi primit de 
la noi dreptar cum se cuvine să umblaţi şi să plăceţi lui Dumne- 
zeu - în care chip şi umblaţi - aşa să sporiţi mai mult. Fiindcă 
ştiţi ce porunci v-am dat, prin Domnul lisus. Căci voia lui Dum- 
nezeu aceasta este: sfinţirea voastră“ (| Tes. 4, 1-3) 

Omilie la cuvântul Apostolului ce zice: “Căci aceasta vă spunem, 
după cuvântul Domnului, că noi cei vii, care vom fi rămas până 
la venirea Domnului, nu vom lua înainte celor adormiţi, pentru 
că însuşi Domnul, întru poruncă, la glasul arhanghelului şi întru 
trâmbiţa lui Dumnezeu, Se va pogori din cer, şi cei morţi întru 
Hristos vor învia întâi. După aceea, noi cei vii, care vom fi ră- 
mas, vom fi răpiți, împreună cu ei, în nori, ca să întâmpinăm 
pe Domnul în văzduh, şi aşa pururea vom fi cu Domnul“ (| Tes. 
4, 15-17) 

Omilie la cuvântul Apostolului Pavel, ce zice: “lar despre ani şi 
despre vremuri, fraţilor, nu aveţi nevoie să vă scriem, căci sin- 
guri ştiţi bine, că ziua Domnului vine aşa, ca un fur noaptea“ 
(| Tes. 5, 1-2) 

Omilie la cuvântul Apostolului Pavel, ce zice: “Vă mai rugăm, fra- 
ţilor, să aveţi luare aminte pentru cei ce se ostenesc între voi, 
pentru cei ce vă cârmuiesc întru Domnul şi bine vă sfătuiesc; 
şi pentru munca lor să-i socotiți vrednici de prisoselnică dra- 
goste. T'răiţi între voi în bună pace“ (| Tes. 5, 12-13) 

ANASTASIA 
vă pune la dispoziție următoarele titluri 


COLECȚIA 
„ANASTASIA PENTRU TOŢI“ 
SFÂNTUL SERAFIM DE SAROV 
Scopul vieții creștine. 
Convorbirea cu Motovilov 
96 pagini, 5.000 lei 
Cele mai frimoase rugăciuni 
ale ortodoxiei 
316 pagini, 35.000 lei 
O nouă reeditare a celui mai căutat 
best seller al “Anastasiei”. O carte 
unică, excepțional îngrijită filologic şi 
teologic de marele erudit creștin 
Acad. Virgil Cândea. O carte de bu- 
zunar şi de folos la toată vremea, și 
acasă, şi la serviciu, şi în străinătate, 
şi la necaz, şi la bucurie. 
Rugăciunile Sinaxarului 
96 pagini, 5.000 lei 
Sfânta Muceniţă Anastasia 
64 pagini, 10.000 lei 
Rugăciunile săteanului drepicredincios 
64 pagini, 5.000 lei 
Izvoarele drepiei credințe 
64 pagini, 5.000 Ici 


PR. 1. BUIA 
Istorioare morale 


175 pagini, 35.000 lei 


ȘTEFAN SGANDĂR 
Basme pentru copii cuminţi 
172 pagini, 25.000 lei 
ARHIM. ANTIM DINESCU 
Legenda Sfintei Icoane 
a Maicii Domnului „Prodromița“ 
79 pagini, 15.000 lei 


COLECȚIA 
„COMORILE PUSTIEI“ 


INOCHENTIE AL ODESEI 
Cuvântări la Sfântul şi Marele Past 
277 pagini, 25.000 lei 


“Anastasia” publică vestitele predici 
la Duminicile Postului Mare și a pos- 


turilor de Vineri și Miercuri. Una din 
cărțile de căpătâi ale pravilei creştine 
răsăritene. 


IGOR SMOLICI 
Din viața și învățătura stareților 


305 pagini, 20.000 lei 


Cartea de față nu este o istorie a sta- 
reților din lumea ortodoxă rusă, ci o 
încercare de a înfățișa pentru prima 
dată în esenţa ei dimensiunea nevo- 
ințelor ascezei creștine, printr-un șir 
de mari chipuri de întâistătători ai 
Ortodoxiei. 


SF. VASILE CEL MARE, 

CUV. PAISIE VELICIKOVSKI, 
CUV. NICHIFOR THEOTIOKIS 
Sfaturi la intrarea în monabism 


183 pagini, 25.000 lei 


O carte de mare folos duhovnicesc, 
menită să atragă atenţia celor care 
doresc monahismul asupra exigenţe- 
lor acestei vocaţii tainice. Viaţa călu- 
gărească este o viață de excepţie, în 
care nu e bine să se strecoare oameni 
comuni, care nu vor putea împlini 
niciodată lucruri care ţin de orizontul 
unei vieți superioare. 


SFÂNTUL AFRAAT PERSANUL 
Îndrumâări dubovnicești 
197 pagini, 15.000 lei 
Afraat este unul dintre cei mai renu- 
miţi părinți orientali ai literaturii siri- 
ace creștine. A fost supranumit “înţe- 
leptul persan”. Predicile sale, rostite 
între anii 337-345, în timpul persecu- 
țiilor lui Sapor al II-lea, apar pentru 
prima oară în româneşte. 


IOASAF POPA 
Temeiurile vieţii monahale 
254 pagini, 20.000 lei 
Acest volum reunește studii asupra 
vieţii Sf. Antonie, Sf. Vasile cel Mare, 
Sf. Pahomie, Sf. loan Cassian, Sf. loan 
Scărarul, precum și despre tratatul Sf. 
Augustin — “De opere monachorum”, 
sfinți şi lucrări care au influențat 
monahismul românesc. 


GABRIELA VIZINIUC 

Chipuri de femei-martir 

din epoca persecuțiilor 

95 pagini, 20.000 lei 

Volumul prezintă o galerie de portre- 
te alese a femeilor-martir din perioa- 
da timpurie a creștinismului. O com- 
pilaţie superioară, care descoperă 
jertfelnicia aparte a femeilor în tim- 
pul marilor persecuții. 


SFÂNTUL VASILE CEL MARE 
Despre Botez 
155 pagini, 36.000 lei 


O expunere extrem de originală a 
marelui Părinte capadocian asupra 
semnificației sacramentale a Tainei 
Sfântului Botez, în perspectiva celei 
“de a doua nașteri” și a “porții împă- 
răţiei cerului”. O lucrare fundamen- 
tală a sfântului, care vede pentru pri- 
ma oară lumina tiparului în România. 
Cuviosul loan cel Străin 

131 pagini, 23.800 lei 
Publicăm singurele documente care 
ne-au parvenit legate de biografia și 
zicerile omului sfânt în jurul căruia s-a 
închegat faimosul grup creștin-orto- 
dox “Rugul Aprins”. Textele cărții 
prezintă un acut și îndoit interes: du- 
hovnicesc și documentar. În adden- 
da, două emoţionante evocări ale cu- 
viosului Ioan cel Străin, semnate de 
Părintele Roman Braga și de Alexan- 
dru Mironescu. 


SFÂNTUL PETRU HRISOLOGUL 
Omilii tematice 
125 pagini, 24.500 lei 
Volumul reunește vestitele predici 
ale lui “Petru cel cu vorbire de aur”, 
reprezentant de seamă al patristicii 
occidentale, considerat “un Ioan Gu- 
ră de Aur al apusul creștin”. Predicile 
abordează teme teologice generale, 
apropiindu-se de formele clasice ale 
retoricii şi elocinţei creştine. 
Sensul desăvârșirii în monabism. Antologie 
171 pagini, 39.000 lei 


Texte adunate de monahul Ignatie, 
coordonatorul CP-ului, în care stare- 
ţii, monahii și mirenii pot contempla 
adevărata icoană a vieţii călugărești 
şi modul în care pot fi îndreptate 


obşti mănăstirești pe calea cea fireas- 
că, strămoșească, a Bisericii. 
PĂRINTELE YUVENALIE IONAȘCU 
Starețul Gheorghe de la Cernica 
și mişcarea paisiană 
192 pagini, 42.000 lei 
Autorul revelează relația dintre miș- 
carea paisiană și opera Cuviosului 
Gheorghe Cernicanul. Și “paisianis- 
mul”, şi “cernicanismul” apar ca ma- 
nifestări unitare ale aceleiași unice și 
inconfundabile spiritualități ortodoxe 
românești. 


SFÂNTUL GRIGORIE DE NYSSA 
Opt omilii la fericiri 
305 pagini, 20.000 lei 
Marele teolog și poet al veacului al 
IV-lea închină câte o predică fiecă- 
reia dintre cele nouă Fericiri formu- 
late de Hristos în Predica de pe munte. 
O exegeză de o deosebită profunzi- 
me, ca un mic tratat de morală și de 
antropologie creștină, tipărit prima 
oară în România. 
PĂRINTELE EUGEN DRĂGOI 
Sființi în travestii 
31 pagini, 10.000 lei 
O carte doar aparent ciudată, care re- 
latează biografiile ieșite din comun 
ale unor sfinte femei care și-au schim- 
bat portul femeiesc pentru a putea 
intra în mănăstiri ca monahii, ascun- 
zându-și astfel identitatea zeci și zeci 
de ani! 
COLECȚIA „DEBUT“ 


MARIUS LAZURCA 
Invenția trupului 


153 pagini, 25.000 lei 


COLECȚIA „DOCUMENT“ 
MIHAI CONSTANTINEANU 
Doctor la oameni de seamă 
239 pagini, 40.500 lei 


COLECŢIA „DOGMA TICA “ 


CONSTANTIN C. PAVEL 
Introducere în gândirea 
Fericitului Augustin 


277 pagini, 22.000 lei 


Marele profesor pledează asupra im- 
portanței gândirii Sf. Augustin, și a 
serviciilor pe care le-a adus aceasta 
credinţei şi culturii moderne, “științei 
idealului în raport cu Dumnezeu”. 


PAVEL FLORENSKI 
Dogmatică și dogmatism. 
Studii și eseuri teologice 
341 pagini, 25.000 lei 


Cea mai mare personalitate a culturii 
slave, supranumit “Leonardo da Vinci 
al slavilor”. Ucis de Stalin. Canea re- 
unește o suită de meditații de mare 
profunzime despre purificarea minţii 
de falsele premize și dogme ale con- 
temporaneităţii, de falsa știință și de 
falsa filosofie. 


MITROPOLITUL 

NICOLAE AL BANATULUI 

Origen și Celsus 

221 pagini, 50.000 lei 

O carte savantă, extrem de rară, de 
mare cultură teologică, în care Mitro- 
politul Nicolae comentează şi actuali- 
zează celebra dispută dintre Origen, 
cea mai mare minte a creștinismului 
după Pavel, și Celsus — reprezentantul 
gândirii filosofice păgâne. 


COLECȚIA _ 
„DREAPTA EUROPEANĂ“ 


ALAIN DE BENOIST 

O perspectivă de dreapta. 

Antologie critică a ideilor contemporane 

312 pagini, 29.000 lei 

O dublă critică de înaltă ţinută — o 
critică ideologică a stângii și o critică 
metodologică a dreptei. Un bilanţ al 
mișcărilor de idei din ultimele dece- 
nii. O antologie unică a dreptei şi o 
schiță a chipului unei drepte posibile. 


GUSTAVE THIBON 
De la divin la politic. 
Convorbiri cu Christian Chabanis 
129 pagini, 20.000 lei 


Iconoclast și incalificabil, Thibon 
propune modele “tradiţionaliste” ex- 
trem de originale şi de non-confor- 
miste. “Adevărata cultură, notează 
autorul, trebuie să aibă drept rezultat 
adâncirea ignoranței”, care să permi- 


tă receptarea unei noi lumi, mai pro- 
funde. 


GIAN PIO MATTOGNO 
Masoneria și Revoluția franceză 
128 pagini, 30.000 lei 
Autorul dezvăluie și comentează ro- 
lul jucat de masonerie în Revoluţia 
Franceză. Este pusă în discuţie și 
teza catolică asupra aceleiași revo- 
luţii: un complot urzit de masonerie 
împotriva Tronului şi a Altarului. 


KONSTANTIN LEONTIEV 
Bizantinismul şi lumea slavă 


175 pagini, 24.900 lei 


K. Leontiev a fost marele contempo- 
ran al lui Dostoievski și adversar al 
acestuia în ordinea politicului. Pre- 
zentul text ni-l dezăluie ca pe un cru- 
ciat al cuvântului și un erudit cu intu- 
iţii profetice, față de care Spengler 
nu face decât figura unui neamţ re- 
dundant. 


ALDO FERRARI 

A Treia Romă. 

Renașterea naționalismului rus 

114 pagini, 24.000 lei 

Un studiu de mare actualitate și im- 
portanță, care invită la o redefinire a 
noțiunilor de “dreapta” și “stânga”, 
precum și la o delimitare realistă a tra- 
diționalismului creștin de aşa-numitul 
“naţional-comunism”. O descriere a 
mișcării “Pamiati”, şi a naţionalismului 
său, pendulând între “bizantinism” și 
"pan-slavism”. 


JOSEPH DE MAISTRE 
Istorie și providență 
226 pagini, 30.000 lei 


COLECȚIA „EIKONA“ 


NIKOLAI OZOLIN 

Chipul hui Dumnezeu, chipul omului. 

Studii de iconologie și arhitectură 

bisericească 

187 pagini, 24.500 lei 

Discipol al marelui iconolog Leonid 
Uspensky și doctorand excepțional al 
Sorbonei, N. Ozolin oferă pentru pri- 
ma dată în versiune românească cele 
12 studii de iconografie și arhitectură 
eclezială care l-au făcut celebru. 


EVGHENI TRUBEŢKOI 
3 Eseuri despre icoană 
164 pagini, 44.000 lei 

Nobilul rus de vastă cultură, ucis de 
bolșevici în timpul luptelor din 1918, 
Trubețkoi este unul din fondatorii re- 
flexiei modeme asupra icoanei. Tot 
el este cel care a înlăturat primul fe- 
recătura de argint care acoperea fru- 
museţea ascunsă a icoanei. Cele trei 
eseuri abordează icoana secolului 
15, epoca de renaștere națională și 
spirituală a Rusiei creștine. 


SERGHEI BULGAKOV 
Icoană și cinstirea icoanelor 


193 pagini, 65.800 lei 


COLECŢIA 
„ELITA INTERBELICĂ “ 


ALEXANDRU MIRONESCU 

Calea inimii. Eseuri şi dialoguri 

în dubul Rugului Aprins 

273 pagini, 23.500 lei 
Un document mai puţin obișnuit în 
vremea noastră. O culegere de medi- 
taţii și mărturisiri. Relatarea frustă şi 
sinceră a itinerarului spiritual parcurs 
de un universitar de elită, lider al 
grupului “Rugul Aprins”, de la mă- 
năstirea Antim. 
COLECȚIA 

„ESEU- SERIA OCCIDENTALĂ “ 


JULIUS EVOLA 
Individul și devenirea lumii 
190 pagini, 30.000 lei 

Un eseu mai puţin cunoscut al unuia 
dintre cei mai mari istorici ai religiilor 
din lume. O perspectivă asupra mo- 
dului în care se depreciază și decade 
lumea contemporană, elaborată de 
una dintre conștiințele cele mai cul- 
te, dar și mai incomode ale epocii 
noastre. 


COLECȚIA „ESEU TEOLOGIC" 


ANTHONY LANE, DANIEL BULZAN, 
SILVIU ROGOBEIE, JOHN STOTT 
Erezie şi logos. 


157 pagini, 20.000 lei 
IOVA FIRCA 
Cosmogonia biblică și teoriile științei 

219 pagini, 29.500 lei 


COLECȚIA 
„FILOSOFIA CREŞTINĂ“ 


ALEXANDRU MIRONESCU 
Kairos. Eseu despre teologia istoriei 
151 pagini, 25.000 lei 

Un text absolut unic de teologie a 
politicului, a unuia din liderii grupu- 
lui creștin-ortodox “Rugul Aprins”. 
Canea urmărește decriptarea lucrării 
Providenţei în desfăşurarea marilor 
evenimente și cutremure ideologice 
și politice ale epocii noastre. 


VASILE BĂNCILĂ 
Filosofia vârstelor 
257 pagini, 25.000 lei 


“Cu fiecare vârstă pătrundem într-un 
mister mai mare“ —iată emblema 
acestei cărţi tulburătoare a-unuia din- 
tre filosofii creștini cei mai impor- 
tanţi. Tema cărții: o problemă de 
educaţie a vârstelor, de apropiere și 
de cooperare a acestora, o pledoarie 
de mare eficacitate morală și peda- 
gogică pentru efortul comun de 
armonizare a vârstelor. 


COLECŢIA 
„HOMO SYMBOLICUS* 


ANTOINE GUILLAUMONT 

Originile vieţii monabale. 

Pentru o fenomenologie a monabismului 

325 pagini, 23.000 lei 

O carte care nu trebuie să lipsească 
din casa nici unui creștin. Cartea ce- 
lui mai mare specialist în istoria creș- 
tinismului timpuriu și studiul cel mai 
complex și mai documentat asupra 
esenței monahismului. 


LOUIS DUMONT 

Eseu asupra îndividualismului. 

O perspectivă antropologică 

asupra ideologiei moderne 

308 pagini, 25.000 lei 

Cartea dezvoltă patru teme de acut 
interes: abordarea comparativ-antro- 
pologică a modernităţii, punerea în- 
tr-o perspectivă ierarhică a ideologiei 
individualităţii. Textul urmărește isto- 
ria genezei și dezvoltării ideologiilor 
moderne și compararea culturilor na- 
ționale din Europa. 


COSTION NICOLESCU 
Spre o cultură liturgică 


187 pagini, 32.000 lei 


Cititorul nu va găsi în această carte 
prezumția desăvârşirii, ci mai degra- 
bă tactul sfătos al unui eseist excep- 
țional care se micșorează pe sine, 
pentru a da glas tradiţiei Răsăritului, 
cu tot ce a zămislit aceasta mai te- 
meinic, de la aforismul neptic până 
la universul tarcovskian. 


SORA ELIANE POIROT 
Sfântul Ilie proorocul 
261 pagini, 41.000 lei 


O amplă și unică monografie a figurii 
Sf. Ilie Tesviteanul, scrisă în lumina 
tradiției Sfinţilor Părinţi ai Bisericii, 
dar și la nivelul exigenţelor actuale 
ale cercetării antropologico-religioa- 
se. Cartea descoperă virtuţile-emble- 
mă ale vieții monahale: însingurarea, 
fecioria, tăcerea, postul, sărăcia, as- 
cultarea. 


COLECȚIA 
„IMPASURI ȘI SEMNE“ 


VLADIMIR ZIELINSKY 

Dincolo de ecumenism. Un ortodox 

răspunde Cardinalului Ratzinger 

164 pagini, 25.000 lei 

Un laic ortodox rus se adresează cu 
dureroasă fraternitate și în semn de 
posibilă solidaritate unui faimos car- 
dinal al Bisericii Romane, cardinalul 
Ratzinger. Convorbiri despre credin- 
ță de un mare curaj al sincerităţii. 


CONSTANTIN C. PAVEL 
Tragedia omului în cultura modernă 
100 pagini, 20.000 lei 
Împotriva nihilismului şi scepticis- 
mului contemporan, autorul propu- 
ne actualizarea faimosului pariu pas- 
” calian asupra existenţei lui Dumnezeu: 
“De câștigați, câștigați. Dacă pierdeţi, 
nu pierdeţi nimic”. Cartea profesoru- 
lui C. Pavel pivotează în jurul criticii 
umanismului antropocentric. 


MAX PICARD 
Fuga de Dumnezeu 
157 pagini, 30.000 lei 
O cante fundamentală despre credin- 
ță. Motto-ul Sf. Augustin rezumă ma- 
gistral tema cărții: "unde va merge 
cel ce va fugi de la faţa lui Dumne- 


zeu ? Merge ba într-o parte, ba în al- 
ta, asemeni celui ce caută locul fugii 
sale. Unde vei merge, unde vei fugi? 
De vei fugi de EI, fugi chiar la EL. 
Fugi ca să 1 te înfăţișezi, nu ca să 1 te 
ascunzi, căci nu poţi să 1 te ascunzi, 
ci numai să te dezvălui”. 


ERWIN PANOESKY 
Arbitectura gotică și gândirea scolastică 
156 pagini, 60.000 lei 

Cartea-eveniment a Editurii “Anas- 
tasia” pe anul 1998. Unul dintre stu- 
diile cele mai originale al gândirii es- 
tetice contemporane, scris de cel mai 
mare estetician al epocii moderne. Un 
text deopotrivă fermecător și erudit, 
cu mare putere formativă. 


CHRISTOS YANNARAS 
Foamea şi Setea 
180 pagini, 45.500 lei 


COLECŢIA 
„INTELECTUALII BISERICII“ 


" MIHAIL AVRAMESCU 


Calendarul incendiat 
al lui Ierusalim Unicornus 
121 pagini, 21.000 lei 

Un jurnal de idei scris în plin coșmar 
comunist de una din cele mai fasci- 
nante personalități ale clerului orto- 
dox. Ediţie unică, apărută cu binecu- 
vântarea Mitropolitului Nicolae al 
Banatului și prefațată de Alexandru 
Paleologu. 


DANIIL SANDU TUDOR 
Taina Rugului Aprins. 
Scrieri şi documente inedite 
153 pagini, 22.000 lei 


Scurt itinerar autobiografic al unuia 
dintre membri marcanţi ai grupului 
“Rugul Aprins”, însoţit de meditații 
duhovniceşti, de documente rare și 
de câteva portrete ale autorului sem- 
nate de Al. Mironescu, Valeriu Ana- 
nia și Arhim. Sofian Boghiu. Un text 
care vede pentru prima oară lumina 
tiparului. 
COLECȚIA 
„LUMINĂTORII LUMII“ 
Antologie din scrierile Părinților Latini 
210 pagini, 89.000 lei 


SF. CHIRIL AL ALEXANDRIEI 
Zece cărți împotriva lui Iulian Apostatul 
568 pagini, 166.500 lei (necartonat) 
199.400 lei (cartonat) 


COLECȚIA „PSALM“ 


SAN JUAN DE LA CRUZ / 
SFÂNTUL IOAN AL CRUCII 

Nocbe oscura del alma / 

Noaptea întunecată a sufletului (poeme) 


158 pagini, 20.000 lei 


Poezia mistică, inegalabilă, a Sf. loan 
al Crucii conduce mai presus de na- 
tură şi mai presus de rațiune, dar nu 
în afara lor. Ordinea harului nu vio- 
lează limitele naturii, ci ridică natura 
la desăvârşire — iată, rezumate, conţi- 
nuturile nedevelopate ale acestui 
mare clarvăzător creștin. 
Cartea Profetului Isaia 

257 pagini, 22.000 lei 
O magistrală tălmăcire și tâlcuire a 
textului vetero-testamentar, în versi- 
uneă Arhiepiscopului Bartolomeu 
(Valariu Anania). 


Cartea Profetului Ieremia 
252 pagini, 37.000 lei 


Un eveniment filologic şi teologic de 

excepție. Un alt faimos text scriptu- 

ral, din seria profeților tălmăciţi și tâl- 

cuiţi inegalabil de Î.P.S. Bartolomeu. 
Cartea profetului Daniel 


377 pagini, 49.500 lei 


COLECȚIA 
„BISERICA ȘI ŞCOALA“ 


PROF. ANA DANCIU 
Metodica predării religiei 


255 pag. 37.000 lei 


ÎN AFARA COLECŢIILOR 


VLADIMIR VOLKOFE 
Struțocămila (roman) 
246 pagini, 20.000 lei 
Un roman exploziv, al unuia dintre 
scriitorii şi eseiștii cei mai notorii ai 
deceniului 80, care descrie uluitoarea 
biografie a unui securist devenit 
episcop! Unul din marile romane ale 
epocii noastre. 


1. L. CARAGIALE 

Nimic fără Dumnezeu. 

Articole și notițe critice 

117 pagini, 40.000 lei 

Un volum care reuneşte pentru pri- 
ma dată textele religioase, creștin-or- 
todoxe, ale “celui mai creștin clasic 
al literaturii române”. Lectura cărți: 
dezvăluie profunzimi metafizice care 
spulberă imaginea comună a marelui 
dramaturg și scriitor satiric. 


OLIVIER CLEMENT 
Taiză — Un sens al vieții 
90 pagini, 10.000 lei 
O prezentare a comunităţii de la 
Taiz€, loc de pelerinaj internaţional, 
care adună anual mii de credincioși, 
inclusiv din România, în numele fra- 
ternității creştine. Taiz€ — un semn al 
Bisericii în perspectiva reconcilierii. 


HORIA VINTILĂ 
Dumnezeu s-a născut în exil 
246 pagini, 35.000 lei 

Versiunea românească, revăzută și 
adăugită a unuia dintre cele mai ves- 
tite premii Goncourt. Un best seller 
european semnat de un român de- 
venit celebru. O lectură obligatorie a 
elevilor, devenită astăzi capodopera 
literaturii exilului. 

TEODOR BACONSKY 

Bpita Binelui 


319 pagini, 74.500 lei 


Excelente eseuri ale unui creștin orto- 
dox care a petrecut mai mulți ani în 
Occidentul secularizat. După “Râsul 
Patriarhilor”, apărut în 1996 la “Anas- 
tasia”, noua carte a ambasadorului 
României pe lângă Sfântul Scaun 
confirmă acuitatea și perspicacitatea 
inteligenței creștine a autorului. 


NICOLAE C. PAULESCU 

Noţiunile de suflet și Dumnezeu 

în fiziologie 

274 pagini, 35.000 lei 

Prezenta lucrare este capodopera ce- 
lui mai mare savant creștin al Româ- 
niei, inventatorul insulinei. Un text 
care combate prejudecata curentă a 
incompatibilității și rupturii dintre re- 
ligie şi ştiinţă. Paulescu — un practi- 
cian genial și un model formativ de 
excepție al tineretului. 


CARDINAL 
CHRISTOPH VON SCHONBORN 
Oamenii, Biserica, Țara 


259 pagini, 52.000 lei 


Cardinalul Christoph von Schânborn, 
primatul Austriei, autorul celui mai 
competent studiu asupra iconoclas- 
mului, un rar cunoscător apusean al 
Ortodoxiei şi viitor, se pare, Papă al 
Romei, oferă un text de mare actuali- 
tate, care pune în discuţie liberă toa- 
te problemele cu care ne confrun- 
tăm, de la întrebările fundamentale 
asupra existenţei și până la urgenţa 
angajării publice şi politice a conști- 
inței creștine. 


DESMOND O'GRADY 
O istorie a Jubileelor 


275 pagini, 51.000 lei 


În actualitatea febrilă a Marelui Ju- 
bileu 2000, Fundaţia Anastasia oferă 
cititorilor săi o istorie neconvenţio- 
nală, extrem de palpitantă și de 
atractivă, a celor 26 de Jubilee prăz- 
nuite de lumea apuseană, începând 
cu secolul XIV! O scriere care s-a 
bucurat de un enorm succes în 
Statele Unite și în Australia. 


SORIN DUMITRESCU 
Rock & Popi 


290 pagini 37.000 lei 


O carte de “veghe creștină”, scrisă în 
memoria adolescenților care și-au 
vărsat sângele pe asfalt în 1989. Vo- 
lumul reunește “gazetăria sinucigașă” 
a unui zugrav de icoane “căzut în is- 
torie”. 
Album Maitec 

88 pagini, 109.000 lei 
Prezentul album inaugurează seria 
“Ei înșiși”. Este o publicaţie autobio- 
grafică 100%, de mare valoare docu- 
mentară, în care marele sculptor Ovi- 
diu Maitec se mărturisește pe sine, 
începând cu imaginea operelor alese 
să-l reprezinte, și până la selecţia tex- 
telor şi formula generală de tehnore- 
dactare. Un album redactat integral 
de mânuţele marelui artist. 


Calendar Dubovnici 
12 pagini, 50.000 lei 


HENRY M. MORRIS, . 
GARY E. PARKER 
Introducere în știința creaționistă 
433 pagini, 79.500 lei 
Catalog Anastasia 2000 
36 pagini, 20.000 lei 


NICOLAE BĂNESCU 
Istoria imperiului bizantin 
800 pagini 226.000 lei 


Comenzile se pot face pe adresa: str. Venerei 13, sector 2, București, tel./fax: 2116745 
sau e-mail: anastasiaQfx.ro 
Pentru comenzi peste 400.000 lei, rabat 20%. Plata se face la ridicarea coletului. 
Taxele poștale sunt suportate integral de Editura Anastasia ! 


